
ПВААЋУ СОЕ ТНЕ ЏИ! 

ПОВОДОМ ПРОМЕНЕ ИМЕНА НАШЕГ ЧАСОПИСА . 


Промена имена Ко у ке партије Југославије у Савез кому- 
ниста Југославије захтевала је да и часопис ,ЛПартиска градња 
промени своје име. У споразуму са редакцијом „Комуниста“ одлучено 
је да часопис сЏартиска изградња добије назив „Комунист“, а доса- 
дашњи „Комунист“ промени назив у „Наша стварност“. Нов назив 
нашег часописа најбоље одговара задатку који он има, задатку да 
третира сва питања из рада комуниста и организација Савеза кому- 
ниста Југославије, како питања организационе изградње, тако и 
питања свакодневног рада и борбе на спровођењу задатака линије 
Савеза комуниста. 

„Комунист“ остаје и даље орган ЦК Савеза комуниста Југославије. 
Он ће доносити чланке директивног карактера, одлуке и ставове ЦК. 
Истовремено, „Комунист“ ће објављивати и мишљења појединаца о 
неким непродискутованим проблемима Савеза комуниста и омогућити 
да се по тим питањима развије дискусија и кроз дискусију омогући 
рашчишћавање појединих питања и заузимање јединственог става. 

За непуне четири године свога излажења, „Партиска изградња“ 
је одиграла значајну улогу, како у расправљању разних организацио- 
них партиских проблема, тако и у тумачењу линије Партије и у борби 
против разних форми искривљавања и кршења линије Партије. У рефе- 
рату на Шестом конгресу друг Ранковић је, говорећи о партиској 
штампи, рекао да је „Партиска изградња“ „била од велике помоћи 
ортанизацијама у третирању проблема како изградње Партије, тако 
и партиске линије. У третирању организационих проблема било је 
извеснот шаблона и крутости. Исто тако није довољно реаговала на 
све актуелне проблеме у тумачењу партиске линије. Слаба је страна 
„Партиске изградње“ што није обезбедила шири круг сарадника, 
нарочито из редова одговорних партиских функционера на терену и 
центрима“. И даље, говорећи о задацима партиске штампе, друг 
Ранковић је рекао: „Тумачећи линију Партије и указујући на кон- 
кретне примере позитивних искустава, партиска штампа може највише 
да допринесе да се ова позитивна искуства уопштавају и преносе у 
друге организације“. 

Ових речи друга Ранковића „Комунист“ ће се придржавати у 
свом будућем раду. 

„Комунист“ ће настојати да третира све актуелне проблеме из 
живота и рада организација Савеза комуниста Југославије, да тумачи 
Статут Савеза, линију Савеза, да доноси повремено и принципијелне 
теоретске чланке о организационим и политичким проблемима Савеза, 
да објављује све одлуке, директиве и упутства ЦК и Извршног коми- 
тета, да их разрађује и објашњава. Организације Савеза комуниста 
и појединци — чланови Савеза треба својим примедбама и сугестијама 
да допринесу да се овај задатак „Комуниста“ што успешније оствари. 

„Комунист“ ће и даље доносити материјале и чланке из историје 
рада и борбе наше Партије, како из периода илегалности у старој 
Југославији тако и из периода народне револуције, да би се искуства 
револуционарног рада наше Партије из прошлости користила у сада- 
шњости, да би се онај револуционарни и борбени дух наше Партије 
и даље преносио и још више разгоревао у данашњим данима борбе 
наше Партије, која такође не тражи ништа мање револуционарности, 
борбености и пожртвовања. 

„Комунист“ ће редовно доносити дописе о резултатима рада и 
искуствима организација Савеза комуниста. Да би „Комунист“ могао 
да преноси позитивна искуства из рада организација Савеза кому- 
.„ниста, неопходно је да организације Савеза комуниста шаљу дописе 
о искуствима свога рада, о методима рада, о резултатима у раду. 
Такви дописи који доносе позитивна искуства из рада организација 
Савеза комуниста од огромног су значаја за преношење позитивних 
искустава из организације у организацију. 

„Комунист“ ће настојати да повремено доноси чланке и информа- 
ције о раду информбировских партија, да би се на конкретним 
примерима њиховог рада видела сва трулост њихових партија и 
претварање истих у бирократски апарат одвојен од народа и који стоји 
над народом, претварање тих партија у привесак државног апарата. 

Велики, одговорни и племенити задаци који стоје пред свим 
комунистима наше земље, пред организацијама Савеза комуниста и 
пред целим Савезом комуниста Југославије као организатором и поли- 
тичким васпитачем маса, захтевају да се много више пажње и брите 
посвети методу и стилу рада. Само активним радом, политичком и 
друштвеном активношћу, а не декретом и административно-опера- 
тивним радом, постаће комунисти и организације руководећа снага. 

„Комунист“ ће у том смислу усмеравати рад комуниста и орга- 
низација Савеза комуниста и доприносити да се тај задатак што 
успешније изврши. 


ЗНАЧАЈ ШЕСТОГ КОНГРЕСА САВЕЗА КОМУНИСТА 
ЈУГОСЛАВИЈЕ 


УЛОГА И МЕСТО САВЕЗА КОМУНИСТА 


Шести конгрес Савеза комуниста Југославије сумирао је резул- 
тате рада и искуства од Петог конгреса, дао је теоретску анализу 
пређеног пута и одредио смернице за будући рад. Реферати и 
дискусије на Конгресу јасно су потврдили да само кроз идејну борбу 
за одбрану марксизма од московских ревизиониста и кроз истовремену 
борбу у пракси за изградњу социјализма може да се изграђује пра- 
вилна линија, правилан метод руковођења, могу да се одређују јасни 
задаци у даљој борби за развијање социјализма и социјалистичких 
друштвених односа у нашој земљи. Зато су одлуке Шестог конгреса 
не само значајне као нов потстрек за комунисте и све трудбенике 
наше земље у даљој борби за изградњу социјализма, него су оне и 
знатан допринос развитку теоретске мисли и истовремено путоказ 
трудбеницима целога света како једна мала земља може да изграђује 
· социјализам. 

Шести конгрес је дао оцену пређеног пута у унутрашњој политици 
наше земље, говорио о постигнутим успесима, изнео недостатке у раду 
и одредио даље путеве и задатке у будућем развитку политичког, 
друштвеног и привредног положаја наше земље, дао оцену међуна- 
родне ситуације, извршио анализу међународних збивања и одредио 
политику Југославије у међународним односима. Истовремено је на 
њему дата марксистичка оцена ревизије марксизма, анализирани 
проблеми развитка социјализма у свету и разноликост путева којим 
социјализам у свету наступа. 

Једно од основних питања које је на Шестом конгресу третирано 
јесте улога и место Савеза комуниста у нашем друштвеном животу. 

Нов назив Партије нема само формални карактер, већ он одражава 
вову улогу Савеза комуниста у новим условима, на степену развитка 
нашег друштвеног и комунистичког покрета. Путеви социјализма у 
нашој земљи све се више крећу у правцу даљег развитка социјали- 
стичке демократије у нашој земљи. Зато је улога Савеза комуниста 
данас, када се нагло развија економски, културни и привредни живот 
нашег друштва, када се врши процес бурног развитка социјалистичке 
демократије, од огромног значаја као политичко-васпитне органи- 
зације. Успех изградње социјализма зависи у првом реду од нивоа 

свести маса, и зато је основни, најважнији и најодговорнији задатак 
Савеза комуниста развијање социјалистичке свести маса. Савез кому- 
ниста Југославије треба да буде политички предводник, учитељ и 
васпитач трудбеника наше земље. Зато развитак социјалистичке 
демократије у нашој земљи захтева од комуниста у првом реду 
посебне задатке и од организација Савеза комуниста други метод и 
стил рада. Комунисти су у првом реду позвани да буду у првим 
редовима борбе за развитак социјалистичке демократије, да се боре 
против свега онога што спутава снаге народа, што кочи даљи развитак, 
а пре свега против бирократизма. Социјалистичка демократија значи 
немилосрдну борбу против сваког командовања, немилосрдну борбу 
против бирократских метода у раду, за стварно учешће маса у 
управљању. Развитак социјализма је немогућ без демократског односа 
међу људима, без демократског управљања; социјализам и демократија 
јесу два нераздвојна појма. Социјализам се не изграђује на шаблонима, 
на декретима, већ рукама социјалистички свесних људи. Зато је улога 
свести данас од прворазредног значаја, а организована и свесна актив- 
ност људи је главна и одлучујућа снага у изградњи социјализма. 

Социјалистичка свест је исто тако најбоља гаранција за што бржу 
и успешнију борбу против заосталости. Без социјалистичке свести 
нема социјалистичке демократије ни победе социјализма. Од квали- 
тета свести чланова радног колектива зависи успех предузећа, од 
квалитета свести бирача зависи успех рада народног одбора, а то 
значи успех социјалистичке изградње. 

Друштвени развитак у Југославији за протекли период од Петог 
до Шестог конгреса обележен је интензивном борбом за развијање 
социјалистичке демократије и социјалистичких друштвених односа. 
Можемо с правом рећи да је то период крупних победа социјалистичке 
демократије над бирократским појавама у нашем друштвеном животу. 

Шести конгрес је анализирао досадашња искуства борбе за 
развитак социјалистичке демократије у нашој земљи и одредио нове 
задатке на даљем путу револуционарног демократског развитка. Он је 
одредио улогу Савеза комуниста у нашем друштвеном животу, који 
све више треба да се развија као политичка организација чији је 
основни задатак васпитавање маса и подизање њихове идеолошке и 
политичке свести и чији је основни метод рада убеђивање, а не непо- 
средно оперативно наређивање и командовање. 

У свом реферату „Борба комуниста Југославије за социјалистичку 
демократију“ друг Тито је, говорећи о тој новој улози Савеза кому- 
ниста, рекао: „Комунистичка партија Југославије је кадровска партија; 
она на овој етапи већ мора имати све изразитију улогу идејног васпи- 
тача, који правилно усмјерава и организује цјелокупан наш друштвени 

У вези с тим што се улога Партије на овој етапи нашег соција- 
листичког развитка до извјесног степена мијења, што она постаје још 
одговорнија, — јер даљњи успјешни развој нашег социјалистичког 

система зависи у великом степену од нивоа свијести грађана наше 
социјалистичке земље, а не само од материјалних услова, — што се 
масовна база за социјалистичко васпитање у огромном опсегу проши- 
рила, пгто је. баш социјалистичко васпитање једно од најважнијих и 
најодговорнијих поља рада за комунисте итд., ја мислим, другови и 
друтарице, да бисмо се ми на овом Конгресу морали ти ОвНИТИ и 
питањем промјене назива наше Партије... 

Кад сам казао да је убудуће најважнија улога КПЈ идејно- 
васпитног карактера, нисам тиме мислио да све друге руководеће 
функције престају. Не! Прво, оне остају у оној мјери уколико кому- 
нисти по способности одговарају за ову или ону функцију; друго, 
руководећа улота комуниста не може бити нека друштвена привилегија, 
већ она мора бити прожета идејним утицајем у руковођењу и ефи- 
касношћу тог утицаја на правилан социјалистички развој. Према томе, 
Савез комуниста Југославије не само да не смањује своју улогу и 
одговорност за успјешан развој социјализма, него је још повећава, али 
одбацује извјесне штетне методе који вуку своје трагове из совјетске 
праксе, а који су у СССР-у довели комунистичку партију у положај 
помоћног жандарма бирократскот управљања.“ 

Исто тако и у Резолуцији Шестог конгреса подвучена је та улога 
Савеза комуниста Југославије. У Резолуцији се каже: 

„Савез комуниста није и не може бити у свом раду непосредни 
оперативни руководилац и наредбодавац ни у привредном ни у 
државном и друштвеном животу, него својом политичком и идејном 
активношћу, у првом реду убеђивањем, делује у свим организаци- 
јама, органима и установама да се усвајају његова линија и ставови, 
или ставови појединих његових чланова.“ 

Нови Статут СКЈ, усвојен на Шестом конгресу, садржи не само 
форме изградње Савеза комуниста Југославије, већ је истовремено у 
њему изражен и тај нови дух живота и рада његових организација. 
Политичко-васпитни рад, подизање социјалистичке свести трудбеника, 
борба за даље развијање социјалистичке демократије и социјалистич- 
ких друштвених односа, јавност рада Савеза комуниста, учешће маса 
у контроли над радом Савеза и учешће у доношењу одлука — то је 
тај нови дух у раду организација Савеза комуниста. 

Да би Савез комуниста могао да изврши те задатке који стоје пред 
њим, да би комунисти били у стању да васпитавају масе, они пре свега 
треба стално да раде на подизању властите свести и да се боре. за 
чистоту лика комунисте. У Резолуцији Шестог конгреса се каже: 
„Особине и улога комунисте, члана Савеза комуниста, испољавају се 
у његовој свесности, политичкој и друштвеној активности, несебич- 
вости, пожртвовању, привржености циљевима, личној моралности и 
скромности.“ Снага Савеза комуниста није само у броју чланова, него 
у првом реду у утицају комуниста на масе, у томе колико су у стању 
да васпитно политички раде у масама, колико су у стању да развијају 
активност маса, да подижу њихову социјалистичку свест. У свом рефе- 


8 КОМУНИСТ 


рату на Шестом конгресу друг Ранковић је рекао: „Снага и масовност 
наше Партије не мери се само по томе колико има чланова, него, сем 
осталог, и по њеном унутрашњем јединству, политичкој активности и 
чистоти њених организација; масовност Партије није у броју чланова, 
већ у томе колико су њени чланови својом активношћу и политичким 
радом успели да остваре утицај Партије на широке народне масе. Може 
нека партиска организација имати велики број чланова Партије, па 
ипак по своме утицају да буде слаба. Наша Партија пре рата и у току 
рата није била бројчано велика, али је она својом политичком актив- 
ношћу, оправданим и у борби стеченим ауторитетом и огромним 
утицајем у народу, стварно била масовна партија. Таквим својим радом 
она је успела да народне масе покреће у борбу против ненародних. 
режима старе Југославије и да их поведе у народни устанак против. 
поробљивача наше земље и домаћих издајника.“ 

Од правилног решења питања улоге Савеза комуниста зависи 
даљи успех борбе за изградњу социјализма у нашој земљи, а у првом 
реду социјалистичке демократије и социјалистичких друштвених 
односа међу људима. | | 

Пети конгрес је био израз снажног отпора нападу ЦК СКШб) на 
нашу Партију и наше народе, израз несаломљиве вере у нашу праведну 
ствар и доказ спремности да се до максимума својих снага боримо за 
истину. Исто тако Пети конгрес је значајан као почетак нове етапе у 
нашем развитку на изградњи социјалистичке демократије у нашој 
земљи. Насупрот Петом, Шести конгрес је био идеолошка офанзива у 
борби против московских ревизиониста. На њему је дата анализа 
искустава у борби за развитак социјалистичке демократије, одређени 
нови задаци на том путу, одређено место и улога Савеза комуниста на 
данашњем степену нашег друштвеног развитка и теоретски разрађени 
даљи путеви у развитку социјализма. 

У томе је сав историски значај Шестог конгреса. 


КУЛТУРНО-ПРОСВЕТНИ РАД — ЈЕДАН ОД ВАЖНИХ ФАКТОРА 
У ВАСПИТАЊУ МАСА = · 


Када бисмо данас хтели статистички да изразимо наш културно-про- 
светни живот и рад, утврдили бисмо да је то немогућно. То је, уосталом, 
било немогућно и раније, али како смо били инфицирани бирократском 
Рђом, изражавали смо га у хиљадама аналфабетских течајева, преда- 
вања, библиотека, читаоница и књига, хорова, фолклорних група, у 
милионима посетилаца разних културно-просветних манифестација, у 
такмичењима итд., а мало смо водили рачуна о садржини, квалитету и 
резултатима тога рада. Али врло брзо смо утврдили да нисмо ни тада 
тиме много рекли, а данас је поготово немогуће културно-просветни 
рад обухватити и изразити бројкама, калупима и шаблоном, јер тај 
живот свуда кључа, ври, пробија се и налази себи место које у овој 
етапи наше изградње и заслужује. Пре неколико година, а понегде 
још и данас, под културно-просветним радом подразумевао се углавном 
рад културно-уметничких друштава, а услед слабости које су се често 
испољавале у тим друштвима, обично се садржај културно-просветног 
рада сузио на сузбијање неписмености и на уметничку самоделатност, 
најчешће на фолклор, хорове, дилетантске групе и сл. Због таквог 
схватања и третирања културно-просветног рада било је појава да се 
он потцењивао од стране комуниста, и партиске организације су га 
често препуштале стихији и разним аполитичним људима или чак 
непријатељским елементима, због чега он није ни одиграо ону улогу 
коју смо очекивали, па је зато и културни живот радних маса донекле 
заостао иза револуционарних промена у друштвеним односима. 

На терену су се, међутим, све више пробијали захтеви наших 
радних људи за интензивнијим и многостранијим културно-просветним 
животом, људи су тражили и траже, пре свега, могућност да допуне 
своје недовољно знање, стечено још у школама старе Југославије 
или, за време или после рата, похађањем привредних, домаћичких, 
здравствених и других течајева или слушањем предавања; јед- 
ном речју, тражили су и траже да уче. Те потребе условљене су 
Великим тековинама наше борбе, индустријализацијом наше земље, 
убрзаним темпом развоја социјалистичке демократије која се одра- 
жава нарочито у предаји фабрика на управљање непосредним про- 
извођачима, децентрализацији народне власти итд., што је све утицало 
на промену и развијање нових социјалистичких друштвених односа 

и на преоријентацију у раду чланова Савеза комуниста на васпитање 
маса у духу социјализма, којима треба на основу марксистичке анализе 
ширити перспективу и непрекидно развијати њихову политичку, кул- 
турну и идеолошку свест, како је то сумирао и формулисао у својим 
документима М1 конгрес КПЈ. 


= ~ 1 


У развијању социјалистичке демократије, када радничка класа и 
радни људи непосредно врше власт и управљају привредним преду- 
зећима и другим институцијама, није довољно само неко опште разу- 
мевање линије, само револуционарни инстинкт, него неупоредиво више 
спштет, стручног и техничког знања, дубље разумевање друштвене и 
привредне законитости и перспективе развитка, виши културни ниво 
трудбеника него до сада. 

Сада сваки појединац треба да разуме како руководити фабриком, 
како делити и у шта инвестирати вишак рада и национални доходак, 
како руководити комуналном политиком, како организовати просветну, 
здравствену и социјалну службу и њихове институције итд. Сваки 
појединац треба да се снађе самостално у сукобљавању и у борби са 
свим назадним снагама које коче наш развитак: 

са остацима бирократизма и државно-капиталистичких тенден- 
ција које се још увек појављују као бирократски централизам на 
једној или партикуларизам и локализам на другој страни, као и у 
разним видовима у радничким саветима, —- као тенденције кочења 
права непосредних произвођача у управљању предузећима или приви- 
легиско-бирократске особине неких чланова радничких савета; 

даље, са остацима класног непријатеља (буржоаским, клерикалним 
и сличним елементима) на конкретном политичком терену, где треба 
открити њихове позиције и раскринкавати их отвореном и офанзивном 
политичком борбом, јер знамо да непријатељ није најопаснији онда 
када га познајемо, него онда када се вешто крије, а он се много пута 
крије иза буржоаскот демократизма. Само отвореном политичком 
борбом ћемо непријатеља раскринкати пред масама и тако постићи 
његову изолацију и његово уништење; 

са свим могућим наслеђем прошлости: заосталошћу, примити- 
визмом, сујеверјем, религиозном затуцаношћу итд., што се може 
постићи само опште-културним уздизањем, јер постаје све јасније 
да без победе над свим тим назадним снагама у свести људи, које 
коче наш развитак нема ни победе над остацима класног непријатеља; 

са свим негативним особинама које нам је оставило у наслеђе 
прошло доба: егоизмом, ускошћу, нетрпељивошћу, дволичношћу, лице- 
мерјем, уображеношћу, колебљивошћу итд. једном речју, малогра- 
ђанштином и филистарством. Организованим друштвеним животом, 
одгајањем социјалистичког патриотизма, другарском помоћу, ширењем 
културног нивоа, нарочито лепом књигом, васпитаћемо и особине и 

морални лик социјалистичког човека, свесног градитеља социјализма, 
који ће схватити и своја права и дужности. 

Код такве оријентације културно-просветни рад добија нови значај 
и шири делокруг, дубљи садржај, нема више само некакав просвети- 
тељски карактер, него постаје саставни део ошштег задатка чланова 
Савеза комуниста на васпитању маса, један од важних фактора у 
формирању социјалистичке свести радничке класе и трудбеника, део 
изградње социјалистичког друштва. 

Мало који рад има тако различите форме, степен и темпо рада 
као културно-просветни рад, пошто је степен развитка и културног 
нивоа по републикама и областима врло различит. Постоје већ врло 
високо развијене културно-просветне институције као што су народни 
и раднички универзитети, библиотеке, аматерска позоришта итд., а на 
другој страни још сасвим примитивни покушаји описмењавања и међу 
тим половима хиљаду нијанси и комбинација. Разумљиво је због тога 
да треба те проблеме према конкретним условима посебно разрађивати 
и постављати најпрече задатке који треба да буду и реални, према 
већ постигнутом степену културног нивоа. Зато су сасвим непотребне 
дискусије које имају за циљ наметање неких форми које могу у једној 
републици или области бити можда врло корисне, али су другде 
незадовољавајуће, јер сужавају и коче иницијативу радних маса. 

Данас се поставља више него икада потреба за развијањем оргг- 
низованог друштвеног живота, за организовањем културних центара 
где би се људи сакупљали да систематски уче и дискутују, да нађу 
могућност уметничког иживљавања, где ће се и разонодити, али и 
брусити као људи социјалистичке земље. Тиме би културно-просветни 
рад постао много трајнији и систематскији. 

Шта ће се развити као културни центар (раднички или задружни 
дом, продужна школа, библиотека, народни или раднички универзитет, 
читаоница, клуб, културно-уметничко друштво или нешто друго), 
зависи од разних околности, традиције, степена развитка, степена циви- 
-лизације, културног нивоа појединих крајева, много пута и од скло- 
ности појединих најактивнијих организатора који дају тон културно- 
просветном животу читавог села или града. Али ипак треба указати 
на неке заједничке основе од којих треба полазити када решавамо 
„данас питање културно-просветног рада. 


П 


Пре свега, треба јасно утврдити да су све културне институције у 
«лужби радног народа, да стога не могу имати неких апстрактних 
задатака са тенденцијом да се изолују од радних маса због својих 
„недостижних квалитета“ иза чега се крију и заступају уствари 
декадентна схватања разних назови стручњака. Понекад се добија 


утисак да у тумачењу наше културне политике и одговорности кул- 

турних радника није јасна и до краја уочена чињеница, да би требало 
све наше напоре на подручју културног стваралаштва окренути првен- 
ствено ка радничкој класи и трудбеницима, за подизање њиховог 
културног нивоа, како би трудбеници постали све више власници оних 
културних постигнућа човечанства, која им је капиталистички систем 
одузео. Међутим, провлачи се у неким културним круговима још увек 
схватање, на пример, да је уметност подручје које нема неког одре- 
ђеног друштвеног циља, које може да служи само себи, што уствари 
значи служити преживелим класама. Те се тенденције уочавају на 
једној страни у изоловању неких културних радника од наше савре- 
мене стварности и радничке класе посебно, а на другој, још се увек 
дешава да се, на пример, у градовима концентришу културне уста- 
нове, па чак и оне које отварамо сада, само у центру, а нема их у 
општинама где живи највише радника. То не важи само за позоришта, 
изложбе, библиотеке, него чак и за отварање биоскопа и народних 
универзитета (Чукарица у Београду, Марибор итд... Зато се идејна 
борба на подручју културног стваралаштва, која се одвијала нарочито 
у последње пола године, у великој мери ограничила на узак круг 
интелектуалаца и уметника, враћала се на тематику коју намећу разни 
малограђани и остала прилично одвојена од радничке класе па чак 
и комуниста. 

То треба нагласити због тога, јер су се та схватања почела одража- 
вати у запуштању систематског коришћења и агитације за посећивање 
разних културних институција, чак и у већим центрима и градовима. 
Не ради се ту толико о једностраном гостовању уметника по фабрикама 
или селима како се то неко време форсирало, него о организованим 
посетама културних и научних институција, позоришта, галерија, 
музеја, изложби, института итд. од стране радних колектива, задру- 
гара, просветних радника из провинције, ђака итд., где квалитетним 
комадима, тумачењима и предавањима можемо врло брзо пробудити 
интерес и проширити културни ниво и упознавање са савременим 
техничким и научним тековинама, у чему могу врло добро посредовати 
народни и раднички универзитети. Да би све то постало културна 
потреба наших радних људи треба настојати да укључимо у систем 
нашег школовања и обавезне продужне школе које су се показале врло 
добре у Словенији у првим годинама после ослобођења, када смо у тим 
школама многима надокнадили оскудно знање из школа које је отварао 
окупатор. Премда је код нас сада обавезно 7—8-годишње школовање 
ипак треба имати у виду да постоје у многим пределима још увек 
као тип основне школе, ниже школе где уче у истом разреду ученици 
различитог узраста. Због тога је и обим програма врло узак, а знање 
ученика недовољно, па су обавезне продужне школе на селу преко 
зиме прека потреба. У добро организованој продужној школи треба 
видети и један од могућих центара сакупљања одраслог становништва 
за ширење и продубљивање општег и стручног знања и културно- | 
просветног живота уопште. 

Врло важну улогу добија у садашњем периоду штампа и књига. 
Зато је немогуће замислити културни центар у граду или на селу без 
библиотеке, а народна библиотека у многим случајевима може и сама 
претстављати такав центар. У Југославији има по статистици Друштва 
библиотекара из 1949 године близу 10.000 народних библиотека. То 
претставља врло важан фактор, уколико би све те библиотеке радиле 
и живеле. Али чињеница да од данашњег просечног тиража поједи- 
них издања који броји цирка 5.000 књига остаје непродато 50% и више 
товори да библиотеке не обнављају свој књижни фонд, а многе се, 
због неразумевања локалних органа власти, затварају, а њихове про- 
сторије додељују за магазине, крчме и кафане. У последње време ти 
су случајеви ређи, јер постаје активистима све јасније да наши радни 
људи не подносе више никаква фразирања у политичком и васпитном 
раду, него траже врло конкретне одговоре из области државног и 
друштвеног развитка, привреде, технике, хигијене, науке, културе 
итд., постаје јасно да се треба за састанке и предавања добро припре- 
мити, што је немогуће без књиге и штампе. 

Многи народни одбори су ту потребу већ ове године јасно уочили 
и оситурали довољна средства за народне библиотеке (на пример, 
Ваљево, Сежана итд.) док се код других опажа још врло мало разуме- 
вања. У садашњој фази привредног развитка и децентрализације 
власти зависи од активности комуниста и политичких организација 
да ли ће њихови органи власти водити рачуна и о потребама народних 
библиотека, а у радничким колективима и задругама требало би водити 
агитацију да из фондова за слободно располагање, а и вишка фонда 
плата, одвоје довољне своте и за установљавање, обнављање и ширење 
радничких и задружних библиотека. Свакако би сређивању проблема 
народних библиотека допринели и републички закони о народним 
библиотекама који су скоро све републике већ конципирале, а требало 
би убрзати њихово изгласавање у републичким скупштинама. 


Међу најважнијим проблемима библиотека су библиотекарски 
кадрови, који би требало да одабирају најквалитетније књите за библи- 
отеке и тако утичу на развијање укуса и да саветују читаоцу избор 
књига. Неке републике приступиле су већ систематском образовању 
библиотекара кроз средње библиотекарске школе за професионалне 
библиотекаре у већим библиотекама. У општинским и другим мањим 
библиотекама пак, где је библиотекарски рад добровољан, свакако ће 
тежиште посла пасти на учитеље, за које неке републике организују 
вишемесечне течајеве или семинаре (Словенија, Хрватска), а у Сло- 
венији практикују у учитељским школама у последња два разреда 
систематска предавања о библиотекарству, што би у учитељским 
школама, можда, свуда требало увести као обавезан предмет. 

Сличан проблем претстављају и кадрови у књижарама. Премда су 
индивидуални купци књиге релативно малобројни, не треба видети 

· једину сметњу за масовније куповање у цени књите, него често и у 
неспособности дистрибутивне мреже да књигу пласира. У решавању 
су нека економска питања (каматна стопа за књижаре, коефициент 
обртаја кредита за издавачку делатност, стопа акумулације и фондова 
за графичку индустрију и индустрију хартије), што ће донекле утицати 
на појефтињење књите, али на другој страни треба развити систе- 
матску агитацију за читање добре књите и за куповање књига. Какво 
је стање дистрибутивне мреже у књижарству речито говоре подаци 
узети из прегледа пласмана књига издавачких предузећа. Из њих 
се види да је поручивање књита препуштено књижарама у којима 
углавном нема продаваца који би уствари били политички и културни 
радници, који би умели оценити вредност књиге, поручити књиге и 
препоручити читаоцима набавку најбољих књига. Тако се дешава да 
на подручја читавих срезова, односно у веће центре, уопште не допиру 
неке књиге, зато што их дистрибутивна мрежа тамо не шаље или зато 
што се продавцу у књижари не чине интересантне и боји се да их неће 
одмах продати, што исто показује потпуну бесперапективност и нера- 
зумевање вредности књите. Ево неколико примера из последњих 
издања „Културе“. 

Од 130 књижара у мањим и већим местима унутрашњости Србије 
која послују са издавачким предузећем „Култура“, 57 није уопште 
поручило књигу „Положај радничке класе у Енглеској“ од Ентелса, а 
свега 18 места поручило је књигу „Легенда о Његошу“ од Ђиласа. 
Велики индустриски центри у Србији као што су, на пример, Бор, Ниш, 
уопште нису поручили књигу „Чланци о међународним темама“ од 
Енгелса, а у незнатном броју поручили су „Положај радничке класе 
у Енглеској“ (Бор 20 примерака, Лесковац 10 примерака). 

Од 26 књижара у Хрватској, које послују са „Културом“, 11 је 
поручило „Положај радничке класе у Енглеској“, од којих индустриски 
центар Вараждин 10 комада. | 

Сличне су бројке за друге републике и за друга издања „Културе“ 
па чак и за белетристику (на пример, Горког). Али то нз значи да 
наши трудбеници немају интереса за такве врсте књига; то само пока- 
зује да су се комунисти и организације СК дезинтересовале за то 
да ли и шта наши људи читају. Издавачка предузећа траже излаза 
из те ситуације сасвим без перспективе, издавањем слабе литературе, 
односно смањивањем тиража квалитетној литератури, и тако се цена 
књиге само још подиже. 


Приближавањем квалитетних књига преко индивидуалних библи- 
отека или преко народних библиотека трудбеницима одгајаће се укус 
читаоца и олакшати рад комунистима на васпитавању маса. 

Поред књига огромну улогу врше радио и филм. И то су инсти– 
туције, односно средства која траже инвестиције, а што је до сада било 
немогуће обезбедити из централног, односно републичких државних 
буџета. Не мислим да би могли већ у овој години у свим среским 
буџетима оситурати веће суме за набавку кино-пројектора и радио- · 

апарата, али како постоје могућности кредита за набавку тих апарата 
домаће производње, могле би и радиофикација и кинофикација кренути 
бржим темпом. 

Премда се огромно подигао капацитет и јачина радиочстаница (од 
4 радио-станице у укупној јачини од 45 Ку године 1939, на 18 радио- 
станица у укупној јачини од 529,5 ку у 1951 години), ипак се број 
претплатника не пење ни у приближној сразмери, макар да и ту 
бележимо велики напредак: од 155.113 претплатника у 1939 години 
на 354.232 у 1951 години. 

Стање се поправља откако домаћа производња подмирује потра- 
жњу, али би потражња била много већа, кад би фабрике за производњу 
радио-апарата производиле апарате разних јачина па и детекторе и 
апарате на батерије. Тиме би омогућили већи избор, различите цене, 
па тако и масовније куповање, брже ширење радио мреже, а тако и 
квалитет културно-просветнот, политичког и идеолошког рада, наро- 
чито на селу. 

Такође и мрежа биоскопа се много повећала: са 413 у 1939 години 
на 1281 у 1951 године (према подацима Удружења филмских преду- 
зећа). Јасно је да је то недовољно, поготово ако се узме у обзир да 
је и од тих биоскопа много апаратура истрошених. 

До сада је у већини република кинофикација третирана више-мање 
искључиво као ствар државе, односно комуналних кино-предузећа. 
Али треба видети и могућност отварања биоскопа са стране друштве- 
них организација, нарочито синдиката и општих задруга. Међутим, док 
у радничким домовима културе или домовима културе као комунал- 
ним институцијама скоро свуда већ постоје и кино-пројектори, то не 
можемо тврдити за задружне домове. Приличан број задружних домова 
још није довршен, а и они који су већ оспособљени не врше функције 
и културног центра села, центра где би се васпитавали радни сељаци у 
духу социјализма. Неке опште задруге, на пример у Словенији и у 
Србији, су у последње време питање задружних домова поново почеле 
решавати и имамо већ прилично иницијативе за инвестиције у задру- 
жним домовима из фондова општих задруга као и за набавку кино- 
пројектора; тим примерима требало би да следе и задруге у другим 
републикама, пошто код многих задруга постоје за то и финансиске 
могућности. Ако бисмо годишње отворили бар толико нових биоскопа 
колико нам то дозвољава властита производња кино-пројектора, већ 
би то значило приличан допринос у културно-просветним напорима. 

С друге стране, треба заоштрити одговорност оснивача биоскопа на 
чувању апаратура, односно контролом над кинооператерима спречити 
неодговорно уништавање и апаратура и филмске траке. 

Од велике важности било би да предузеће „Искра“ које производи 
кино-пројекторе што пре приступи сериској производњи путујућих 
кино-пројектора, пошто је већ израђен прототип и тако освојена 
производња таквих апарата. Путујући биоскопи врше данас велику 
васпитну мисију, јер и ако се мрежа биоскопа прошири, за мања и 

раштрканија села то ће бити још дуго једини облик коришћења 
филмова. 

Иако сам дотакла само питања материјалне базе, тј. ширење би- 
блиотека, биоскопа и радио мрежа, тиме не мислим да су проблеми 
програма издавачких предузећа, радио-станица и кино-репертоар већ 
сређени. Али ти проблеми тичу се руководстава тих установа (изда- 
вачких предузећа, радио-станица и предузећа за расподелу филмова), 
па то треба обрадити другом приликом. Свакако треба и овде напоме 
нути да није довољно заоштрен критериј при куповању филмова и да 
би требало код одабирања филмова прилазити индивидуалније кул- 
турном нивоу гледалаца, друкчије у градовима и радничким центрима, 
друкчије на селу. Нарочито треба истаћи велику васпитну вредност 
документарних, популарно-научних и техничких филмова који очи- 
гледном наставом могу много допринети бржем освајању стручног и 
техничког знања како у школама тако и у просветним институцијама 
за одрасло становништво, па и у биоскопима. 


М -. 

Коначно, питање културно-уметничких друштава. И уметничка 
друштва могу у садашњој етапи да претстављају центар културно- 
просветног живота као што то показују организације „Свобода“ у 
Словенији, центар где би се одвијао интензиван друштвени ЖИВОТ 
радних људи, где би се подизао њихов културни ниво, где би био центар 
наше борбе против свих остатака прошлости, религиозних и мистич- 
них предрасуда, где би се окупљали трудбеници да уче и дискутују, а 
да нађу и здраву разоноду, где би таленти из редова радника и 
сељака требало да нађу могућности за развијање својих стваралачких 
напора. Ми обично живимо под утиском да је већ само постојање 
неколико хиљада културно-просветних друштава довољно јемство да 
се тај рад нормално одвија. Међутим, анализе које су извршили у 
последње време скоро сви републички централни комитети, показују 
да су организације Савеза комуниста скоро свуда препустиле тај рад 
стихији и тако су у многим местима та друштва постала место за 
сакупљање разних малограђанских елемената. Ево неколико конкрет- 
них података Централног већа Савеза синдиката Југославије: од свих 
синдикално организованих чланова само 2,5% су активни у радничким 
културно-уметничким друштвима, а даљих 4% су помажући чланови. 
Ако погледамо социјални састав чланства у појединим радничким дру- 
штвима видимо да је половина и више службеника, те да радничка 
класа скоро није укључена у организовани културни живот. На при- 
мер, „Абрашевић“ у Београду има 450 уписаних чланова, од тога је 
мање од 50% радника. Културно-уметничко друштво „Аугуст Цесарец“ 
у Загребу има свега око 10 чланова радника, „Бранко Цветковић“ у 

Београду на око 10.000 железничара има 170 чланова и то су у већини 
службеници итд. 

У неким републикама, Босни и Херцеговини, Хрватској и Слове- 
нији, организације Савеза комуниста су већ предузеле одлучне мере 
за побољшање тог стања. Већ први резултати показују да се то може 
врло брзо поправити, пошто међу радницима постоји врло велики 
интерес за културно-просветни рад. Али било би погрешно мислити, 
као што се то могло тумачити из дискусије кроз штампу („Борба“, 
„Рад“, „Делавска енотност“), да се то може поправити само органи- 
зационим мерама. Потребан је, пре свега, преокрет у односу и раду 
чланова Савеза комуниста у тим организацијама, у побољшању садр- 
жаја, у привлачењу радника и омладине у организације, а у тај 
рад треба укључити и наше уметнике и радну интелигенцију. Једино 
на тај начин ћемо сузбити многе штетне појаве као што су: газдовање 
назови стручњака који још увек троше огромне суме за хонораре, над 
којима нико нема прегледа (на пример, податак Централног комитета 
Хрватске, 42,000.000 динара за 1951 годину). Даље, претварање раднич- 
ких домова у профитерске установе и гостионе што, уствари, значи 
продор потпуне бесперспективности и безидејности, где налазе места 
за своја наступања разни окултисти итд. („Вицко Крстуловић“ у 
Сплиту, Централни раднички дом у Београду, Трбовље, где по ана- 
лизи Среског комитета СК Трбовље за првих 6 месеци 1952 године 
отпада на сваког запосленог радника у срезу 230 динара на издатке 
за културне потребе, а 2.300 дин. за алкохолна пића). 

Сличан, односно много тежи, је проблем културно-просветних · 
друштава на селу, којих има додуше неколико хиљада, али је њихов 
рад скоро свуда повремен и кампањског карактера, често садржајно 
врло проблематичан и још више препуштен разним назови стручња- 
цима. Али не можемо имати праве претставе о том Раду на селу ако 
немамо у виду и чињенице да већ сама наша настојања за социјали- 
стички преображај села, стварање радних задрута, увођење механи- 
зације итд. значе дубок револуционарни преокрет у животу и свести 
људи на селу и да већ то само по себи значи велик корак напред 
у политичком и опште-културном нивоу. Ако узмемо у обзир још 
огроман политички рад Фронта, омладинских организација, Антифа- 
шистичког фронта жена, курсева, предавања итд. можемо у целости 
сагледати колики су напори били уложени за подизање политичке и 
културне свести сељака. 

Међутим, баш на селу најјаче дејствују назадне снаге прошлости 
·_ усвести људи који због заосталости падају под утицај свесних непри- 
јатељских елемената, једног дела клера и сеоских газда, који се нису 
сложили са нашим путем у социјализам. Они искоришћавају религи- 
озност, конзервативизам у односима на селу, устаљене навике, ситно- 
сопственички менталитет итд. за распиривање предрасуда против 
социјализма и комунизма и наших напора за промену друштвених 
односа на селу и подизање вишег културног нивоа. 

Због тога треба нарочито на селу пронаћи трајније и организова- 
није форме културно-просветног рада и такве културно-просветне 
институције у којима би се ангажовали и наши просветни радници. 
Већ сам проблем неписмености и полуписмености ту потребу најјаче 
истиче. Према попису становништва, марта 1948 године било је у 
Југославији 3,162.979 неписмених, а сада се рачуна да има укупно са 
децом која подлежу обавезној школској обуци, али се нису уписала 
у школу, још увек око 2,000.000 неписмених. Али број описмењених 
у 1951 години спао је, према непотпуним подацима, од 271.550, колико 
је описмењено у 1950 години, на 88.580, а то је мање него што годишње 
остане неуписаних у основне школе, што показује најречитије кам- 
пањски карактер борбе против неписмености. Када имамо у виду да се 
радничка класа регрутује са села, и то нарочито у заосталијим репу- 
бликама, где треба да до јуче неписмени или полуписмени сељаци 
почну да покрећу и да руководе најкомпликованијим техничким 
постројењима наше базичне индустрије, да учествују у управљању 
фабрикама, рудницима и другим самоуправним институцијама, у 
већима произвођача и другим органима власти, тек онда је до краја 
јасно да би свака даља импровизација и кампањски карактер кул- 
турно-просветног уздизања села могли успорити читав наш развитак. 

Зато још једанпут подвлачим велику важност обавезних проду- 
жних школа за сеоску омладину које ће поред народних библиотека 
и задружних домова као привредних и културних центара бити нај- 
ефикасније средство за развијање напреднијег живота уопште. 

Тиме су додирнути само неки проблеми културно-просветног рада 
и уочен његов дубљи карактер, одређен закључцима М]! конгреса КПЈ у 
нашим општим напорима на подизању социјалистичке свести радних 
маса и усвајањем марксистичког погледа на свет. Развијањем иници- 
јативе наших трудбеника уз истовремени пораст материјалних услова 
за интензивнији културно-просветни живот тај ће се рад све више 
развијати и прелазити на све више и више облике стварањем и разви- 
јањем сталних, високо развијених културно-просветних институција 
које ће постати свакидашња потреба наших трудбеника. То је и кона- 
чан циљ, задатак и смисао свих напора културно-просветног рада. Тада 
ће и наша радничка класа дефинитивно постати корисник свих кул- 
турних тековина човечанства, а и стваралац социјалистичке културе. 


Лидија Шентјур и, 

Једно од најважнијих питања из рада Савеза комуниста Југославије 
јесте данас питање метода, начина и стила рада комуниста и органи- 
зација Савеза комуниста Југославије. Нема сумње да смо, како у нашој 
пракси тако и у теоретском, принципијелном третирању овог проблема, 
од Петог конгреса наше Партије, а нарочито у задње време, направили 
крупни корак напред у правилном постављању и решавању овог питања. 
Реферати на Шестом конгресу, одлуке и нови Статут Савеза комуниста 
Југославије посветили су овом питању не само велику пажњу, него 
су пронашли таква решења која су од далекосежног значаја за будући 
рад и развој Савеза комуниста Југославије. Наша Партија, наш Савез 
комуниста су, сасвим разумљиво, морали да посвете томе питању 
велику пажњу и да траже најправилнија решења у првом реду зато 
што смо ми једина права пролетерска организација која спроводи у 
живот учење научног социјализма о развијању социјалистичке демо- 
кратије и кроз то одумирање појединих функција државе. Решавајући 
та питања, ми смо нужно морали да се позабавимо проблемом места и 
улоге Партије на данашњем степену нашег друштвеног развитка и да 
нађемо одговарајућа решења. Остављајући тај проблем на старом, ми 
не само не бисмо били у стању да развијамо социјалистичку демокра- 
тију у нашој земљи, него бисмо вукли натраг читав друштвени 
развитак. Типичан пример за то је дегенерисање и изрођавање информ- 
бировских партија. 

Говорећи о комунистима и комунистичкој партији, Маркс и 
Енгелс су у „Комунистичком манифесту“ писали: 

„У каквом односу стоје комунисти према пролетерима уопште2 

Комунисти нису нека посебна партија према другим радничким 
партијама. 

Они немају никакве интересе одвојене од интереса целокупног 
пролетаријата. 

Они не постављају никакве посебне принципе у које би хтели да 
укалупе пролетерски покрет. 

Комунисти се разликују од осталих пролетерских партија само 
тиме што, с једне стране, они у различитим националним борбама 
пролетера истичу и спроводе заједничке, од националности независне 
интересе целокупног пролетаријата, а с друге стране тиме што они 
на различитим ступњевима развитка, кроз које пролази борба између 

пролетаријата и буржоазије, стално заступају интересе целокупног 
покрета. 

Комунисти су дакле практично најодлучнитли, стално напред 
продирући део радничких партија свих земаља, они теоретски пред- 
њаче осталој маси пролетаријата разумевањем услова, тока и општих 
резултата пролетерског покрета.“ („Манифест комунистичке пар- 
тије“ — Јубиларно издање „Културе“ 1948 год. стр. 46 и 47) 
(Подвукао — М. М.) 

Ова мисао класика научног социјализма да комунисти само 
теоретски предњаче тиме што треба најбоље да схвате и разумеју 
услове, ток, развој и опште резултате пролетерског покрета, да пред- 
њаче тиме што ће овим проблемима прилазити научном анализом, штде 
ће масама тумачити, објашњавати, што ће учествовати најактивније 
у организовању маса, у подизању њихове свести, њиховог политичког 
и културног нивоа, што ће им тумачити услове, ток и опште резултате 
пролетерског покрета. То су задаци комуниста, то је задатак револу- 
ционарне пролетерске партије. 

Ако је одмах после револуције било нужно да наша Партија, да пар- 
тиске организације и партиска руководства непосредно решавају и 
извршавају разноврсне задатке из нашег друштвеног живота, та 
потреба данас не постоји. Напротив, данас је основни задатак да масе 
активно и директно учествују у решавању свих тих питања. Од тога 
колико успешно и активно масе буду учествовале у решавању свих 
тих питања социјалистичке изградње, зависи и изградња социјали- 
зма. Социјализам се не изграђује командовањем и наређивањем, неге 
свесним и активним учешћем милиона трудбеника. Зато је задатак 
комуниста, у првом реду, да подижу и развијају социјалистичку свест 
трудбеника, а не да командују, наређују, праве шаблоне и рецепте пе 
којима трудбеници треба само механички да извршавају одређене 
задатке. Живот се не изграђује преко ланчаног фабричког система, 
социјализам су пре свега социјалистички односи у људском друштву. 

Због свега тога нови друштвени односи у нашој земљи траже 
разноврсне промене, траже ликвидирање свега оног што вуче натраг, 
што кочи даљи развој тих друштвених односа, што омогућава да се 
ти створени друштвени односи даље развијају. Комунистичка партија 
као организација, као савез оних политички најсвеснијих, теоретски 
најизграђенијих, као савез оних који теоретски предњаче разумева- 
њем услова, тока и општих резултата пролетерског покрета је у првом 
реду позвана да се бори против свега оног што кочи даљи развој 
друштвених односа, а за оно што омогућава даљи, још бурнији, још 
бржи развој политичког, друштвеног и културног преображаја у 
нашој земљи, и што ће још више развити иницијативу и стваралачку 
активност радних маса наше земље у правцу даљег размаха соција- 
листичке демократије у нашој земљи и социјалистичких друштвених 
односа. | 

Комунисти Југославије, организације Савеза комуниста Југосла- 
вије данас више него икада имају пред собом одговорне и племените 
задатке да буде, подижу и даље развијају свесну, стваралачку актив- 
ност трудбеника наше земље. Ако тај свој задатак буду правилно 
ехватили и правилно га спроводили у живот, победоносни ход соција- 
листичке демократије незадрживо ће тријумфовати из победе у победу. 

Зато и јесте основно питање у раду Савеза комуниста начин, метод 
и стил рада. У организацијама Савеза комуниста широм наше земље 
дискутује се о политичко-васпитном раду као основном задатку 
комуниста. 

Међутим, донети закључак да је. „политичко-васпитни раду 
масама основни задатак комуниста“ у најмању руку је недовољно, а 
поготову ако се то схвата тако да комунисти данас треба да се баве 
неком општом агитацијом и. пропагандом, не бринући о конкретној 
стварности и конкретним проблемима. О овом проблему у реферату 
на Шестом конгресу друг Ранковић је рекао: 

„Тако је, на пример, било распрострањено мишљење код многих 
чланова Партије да све што су раније радили није ваљало, схватајући 
истицање политичког рада у први план тако, као да партиска орга- 
низација треба да се бави само неком општом и високом политиком, не 
улазећи у основне проблеме предузећа, села, установе, школе итд. 
Услед тога се дешавало да су се неке партиске организације пасивно 
односиле приликом избора радничких савета, руководстава појединих 
масовних организација, као и приликом решавања неких горућих 
политичких и економских проблема у неким градовима, селима, пре- 
дузећима и на универзитетима.“ (,„Партиска изградња“, број 5 за 
1952 год. реферат друга Ранковића, стр. 391.) Ако се тако схвати, 
онда су комунисти данас можда још више одговорни за стање ствари, 
само на други начин. Друг Тито је у реферату на Шестом конгресу 
рекао: „Према томе, Савез комуниста Југославије не само да не сма- 
њује своју улогу и одговорност за успјешан развој социјализма, него 
је још повећава, али одбацује извјесне штетне методе, који вуку 
своје трагове из совјетске праксе, а који су у СССР-у довели комуни- 
стичку партију у положај помоћног жандарма бирократског управ- 
љања.“ Ове речи друга Тита указују комунистима наше земље на 
сву одговорност која лежи на њима у даљој борби за изградњу соци- 
јализма, и истовремено указују да та одговорност није одговорност 
бирократа који треба да направи шему, чиновника који треба да 
напише прописе, команданта који треба да командује, већ комуниста 
који треба да се активно бори и залаже за развијање социјалистичке 
демократије, да се бори да раднички колектив активно учествује у 
управљању предузећем, да збор бирача активно учествује у раду 
Бародног одбора, да фронтовска организација расправља и решава 
све политичке проблеме на својој територији, једном речју, да кому- 
нисти буду у првим редовима борбе за социјалистичку демократију. 
У томе је њихова одговорност, а не да на својим састанцима доносе 

одлуке које треба да спроводи у живот раднички савет, народни одбор 
или фронтовска организација. Значи, политичко-васпитни рад кому- 
ниста и организација Савеза комуниста није неки апстрактни, општи 
политичко-васпитни рад који треба да расправља само политичке 
проблеме у свету, него у првом реду свакодневни политички раду 
масама у том смислу да подиже свест маса, да развија њихову ства- 
ралачку иницијативу и активност, да што успешније учествују у 
решавању свих питања друштвеног живота. Још конкретније речено, 
то значи да се комуниста још како тиче да ли напредује производња у 
предузећу, где су узроци слабости и недостатака у раду, како треба 
побољшати производњу, да ли народни одбор правилно ради, да ли 
се решавају комунални проблеми итд. итд. — али о свим тим питањима 
комунисти не расправљају на неким својим посебним, затвореним 
састанцима и доносе најконкретније одлуке за њихово решавање, већ 
о свим тим проблемима дискутују са масама —- дискутују пред рад- 
ничким колективом у предузећу, дискутују на збору бирача, диску- 
тују о свим сличним проблемима и на фронтовској конференцији, 
синдикалном састанку итд. мобилишући масе да се сва та питања 
правилно реше и да се донесу правилни закључци и да се они 
спроводе у живот. 

Говорећи и пишући о руководећој улози партије, Стаљин каже да 
партија није власт, али она руководи влашћу. Оваква формулација 
најбоље илуструје Стаљиново схватање руководеће улоге партије, — 
схватање које они у пракси спроводе у живот. То је схватање да 
партија треба непосредно да извршава све конкретне задатке. Пар- 
тиска организација предузећа има право контроле над радом читаве 
гдминистрације, органи народне власти имају дужност да извршавају 
одлуке партиских организација и руководстава — а партиске орга- 
низације и партиска руководства као „авангарда, као руководећа тела“ 
да о свим питањима донесу конкретне одлуке, које треба само 
спроводити у живот. Такво схватање руководеће улоге партије 
неминовно претвара партију у бирократску организацију, а доводи 
до замирања органа власти, радничког савета, синдикалне и фронтов- 
ске организације и слично, јер они и не треба ништа да дискутују, 
решавају, мисле, пошто је све. смислила, продискутовала и решила 
партиска организација. Ту нема шта ни масе да учествују — јер 
партиска организација као њихова авангарда и има тај задатак да 
доноси одлуке које треба дисциплиновано и без поговора извршавати. 

Насупрот Стаљину који каже да је задатак партије да руководи 
влашћу, ми кажемо да је задатак партије да васпитава масе да оне 
руководе влашћу, да развија разне форме учешћа маса у раду органа 
власти, да подиже свест маса, да развија активност и иницијативу 
маса у раду кроз органе власти и кроз разне друге форме социјали- 
стичког управљања. То је суштина социјалистичке демократије, то је 
смисао социјалистичких друштвених односа у нашој земљи, то је пут 

изградње социјализма у нашој земљи. На том путу развијања актив- 
ности маса комунисти и организације Савеза комуниста треба да 
ангажују све своје снате и да буду први у редовима борбе за разви- 
јање социјалистичке демократије. То је суштина схватања да је 
Савез комуниста Југославије таква организација која у првом реду 
треба да се бави васпитно-политичким радом, који није неки апстрактни 
културно-васпитни рад, већ такав рад који развија социјалистичку 
свест трудбеника да буду у стању да изграђују социјализам, борећи се 
против света оног што се испречи на том путу. То је нов метод, начин, 
стил рада комуниста наше земље и организација Савеза комуниста Југо- 
славије. Они престају да буду организација која практицистички, непо- 
средно решава разне конкретне задатке рада органа народне власти 
и државне управе, већ тежиште свога рада усмерава у масе, које кроз 
разне облике социјалистичке демократије преузимају у своје руке 
решавање свих питања друштвеног живота. У томе лежи сва одговор- 
ност, још већа него до сада, комуниста и организација Савеза кому- 
ниста, да сву своју активност усмере, да се изборе да се даље изграђује 
и развија социјалистичка демократија у нашој земљи. 

У вези са проблемом стила рада организација Савеза комуниста, 
треба раштччистити проблем јавности рада Савеза комуниста. Иако је 
и у реферату друга Ранковића и у Статуту ово питање јасно постављено, 
мноти другови и многе организације нису схватиле суштину промене. 
Они схватају да у Савезу комуниста и даље постоје и отворени и 
затворени састанци, да су отворени састанци повремени, кад искрене 
каква потреба, а да у организацијама као редовни састанци постоје 
затворени састанци основних организација Савеза комуниста. Такви 
другови нису скоро ништа схватили о новом духу рада Савеза кому- 
ниста. Међутим, у Статуту је јасно речено: „Делатност основних орга- 
низација је јавна, одлуке се доносе на састанцима на којима прису- 
ствују и трудбеници који нису чланови Савеза; активност основних 
организација треба да се што више одвија под контролом и уз учешће 
маса“. (18 члан Статута СКЈ.) 

Друг Ранковић је у свом реферату на Шестом конгресу рекао: 

„Усвојена је такође примедба да се избаци формулација „по 
правилу јавна“ и да остане формулација „делатност Комунистичке 
партије је јавна“. Сматрам да ову примедбу треба усвојити због тога 
што формулација „по правилу“ може да изгледа да Комунистичка 
партија може и нејавно да делује. „Нејавни“ могу изузетно и ретко 
да буду једино неки састанци чисто унутарпартиске природе. (Подву- 
као — М. М.) С друге стране, формулација „по правилу“ може да 
отвара врата да под разним изговорима неке партиске организације 
избегавају „јавност рада партиске организације“. (,„Партиска изградња“, 
број 5 за 1952 год. реферат друга Ранковића, стр. 376.) 

У „Комунистичком манифесту“ Маркс и Енгелс су рекли: „Кому- 
нисти презиру прикривање својих погледа и намера“. Тих принципа 
се држи данас и наш Савез комуниста који је у свом Статуту записао 

да је рад Савеза јаван. Насупрот таквом схватању, у Статуту КП 
Совјетског Савеза се каже: | 

„Поштовати партиску и државну тајну, испољавати политичку 
будност, имајући на уму да је будност комуниста нужна потреба на 
сваком сектору и под свим околностима. Разглашавање партиске и 
државне тајне претставља злочин пред Партијом и не може се допу- 
етити у њеним редовима“. (Пројект Статута КП СС — члан 3, тачка ј.) 

У вези са јавношћу рада Савеза комуниста постоји такође схва- 
тање да се, кад је рад Савеза јаван, свако питање треба расправљати 
на састанку Савеза комуниста, и да није потребно, да се рад не би 
дуплирао, та иста питања расправљати на другим састанцима — 
Фронту, синдикату, збору бирача, радном колективу. Онога кога инте– 
ресују сва та питања, врата су му отворена, нека дође на састанак 
Савеза комуниста који је јаван. Такво схватање је такође погрешно 
и оно води у практицизам рада организације Савеза комуниста, тј. да 
се сва питања решавају на састанцима Савеза — с том разликом, по 
ехватањима таквих, што на ове састанке имају право присуства и 
нечланови Савеза. Таква схватања у основи су иста као она код 
Стаљина о руководећој улози партије. О таквим схватањима већ смо 
раније говорили, те није потребно да се поново на њих враћамо, већ 
само да укажемо на другу страну проблема, а то је да таква схватања 
и таква пракса доводе до тога да комунисти запостављају свој основни 
задатак да буду најактивнији на зборовима бирача, у радничком 
савету, на фронтовској конференцији, под изговором да су они 
активно учествовали у дискусији на састанку основне организације 
Савеза комуниста, препуштајући често да на збору бирача, радничком 
саветуфронтовској конференцији излажу своје ставове и схватања 
разни, често нама туђи људи. Говорећи о таквим појавама у реферату 
на Шестом конгресу друг Ранковић је рекао: 

„Има такође и таквих појава да се јавност рада Партије своди 
на то да се отворени партиски састанци претворе у место где ће се 
решавати све и свашта, а тиме се губи време и запушта рад у масовним 
и друштвеним организацијама, на зборовима бирача, задружним кон- 
ференцијама итд., уместо да чланови Партије усмере своју активност 
на рад баш у тим организацијама“. („Партиска изградња“, број 5 за 
1952 год. реферат друга Ранковића, стр. 391 и 392.) 

То би били неки од основних проблема из метода и стила рада 
комуниста и организација Савеза комуниста, којима треба посвећивати 
пажњу, настојећи да се они у свакодневном раду што правилније 
решавају, јер од метода и стила рада комуниста и организација Савеза 
комуниста зависи даљи размах социјалистичке демократије у нашој 
земљи. | 


Мома Марковић, 


БЕЛЕШКЕ 


НЕКЕ ИЗМЕНЕ У СТАТИСТИЦИ И ЕВИДЕНЦИЈИ 
САВЕЗА КОМУНИСТА ЈУГОСЛАВИЈЕ 


. 


На основу Статута Савеза комуниста Југославије усвојеног на Шестом 
конгресу, ЦК Савеза комуниста Југославије извршио је неке измене у 
статистици и евиденцији, укинуо неке формуларе који су у супротности 
са новим Статутом и прописао нове формуларе за статистику и евиденцију 
чланства Савеза комуниста. | 

Сви досадашњи обрасци који су се попуњавали поводом пријема у 
чланство, укидају се, као што је, например, препорука коју је нужно било 
да потпишу два члана за пријем у чланство, јер по новом Статуту за при- 
јем у чланство није потребна никаква препорука. Исто тако се укидају 
обрасци које су основне организације слале на потврду вишим ру- 
ководствима за сваког примљеног члана, јер по новом Статуту одлука о 
пријему у чланство Савеза ступа одмах на снагу и није потребно да више 
руководство потврђује одлуку основне организације. Из истих разлога је 
укинут и образац по коме су основне организације обавештавале виша 
руководства о кажњенима, да би се потврдила одлука основне организације. 

Формулар одлуке о издавању чланске књижице такође се укида, јер 
за издавање чланске књижице није потребна никаква посебна одлука. 
Сваки члан Савеза комуниста има право на чланску књижицу, и свако 
ко се прими у чланство Савеза комуниста аутоматски добија чланску књи- 
жицу. Издавање чланске књижице је чисто административни посао, а не 
нека мера по којој се врши нека накнадна провера. 

Исто тако направљене су измене у анкетном листу. Он ће се убудуће 
звати евидентни лист, јер је његов и задатак да евидентира чланство 
Савеза. Нов евидентни лист попуњаваће само новопримљени чланови Са- 
веза, а сви остали који су већ испунили анкетни лист, није потребно да 
та замењују са евидентним листом. 

У евидентном листу су извршене неке измене. Анкетни лист је био 
копија сличног листа у СКП(б) који је код њих служио за многоструку 
контролу не само члана него и целокупне његове породице. Сви ти детаљи 
о његовој ужој породици и рођацима избачени су, као и детаљни подаци 
о родитељима (како члана тако и његовог брачног друга, ако је у браку), 
као, например, стално место њиховог боравка, занимање, политичка при- 
падност, имају ли непокретно имање, где и како и слично. У новом еви- 

дентном листу нема рубрике о томе „која те је организација примила у 
чланство и ко те је примио“, јер по новом Статуту не постоје препоруке 
ни личне гаранције за пријем у чланство. Преформулисано је питање: „Да 
ли си био у иностранству, где, када, чиме си се издржавао и шта си радио“ 
у питање: „Да ли си живео у иностранству, тде, зашто и колико“. Између 
старог и новот питања велика је разлика. Нас интересује само да ли је 
члан Савеза комуниста био у иностранству, кад и колико, није обавезно да 
се свако путовање у иностранство евидентира. У Совјетском Савезу свако 
ко је најкраће време био у иностранству дужан је да детаљно о томе 
да податке јер је сваки такав сумњив. 

Поред евидентног листа сваки новопримљени члан Савеза попуњава 
и кратку биографију, која треба да садржи кратак опис живота са најка- 
рактеристичнијим догађајима из живота који се евидентним листом нису 
могли детаљно обухватити и објаснити. 

За статистику и евиденцију чланства Савеза комуниста израђени су 
нови статистички обрасци. Сви они досадашњи статистички подаци који 
су се односили на разноразна друга питања одбачени су. Тако је, например, 
избачен из статистичких образаца број чланова сељачких радних задруга, 
број жена способних и неспособних за рад у СРЗ, број домаћинстава у 
СРЗ, број чланова Народне омладине, број чланова Народног фронта, број 
радника запослених у предузећима и слично. У новим је обухваћен само 
преглед чланства Савеза са најосновнијим потребним подацима о нацио- 
налности и социјалном саставу, стручном образовању и квалификацијама, 
стажу и слично. Све друге податке, уколико су потребни, прикупљаће и 
сређиваће државни статистички заводи. 

На тај начин, од свих досадашњих образаца и статистичких форму- 
лара остаје само: евидентни лист (са аутобиографијом члана Савеза), спи- 
сак чланова који води свака основна организација Савеза са најпотребнијим 
подацима, формулар о уплати чланарине (који води основна организација 
за своје потребе), статистички картон са најосновнијим подацима (који води 
СК за сваког члана Савеза комуниста на својој територији да би имао 
кратак преглед чланства) и образац за годишњи извештај са најосновни- 


јим подацима о чланству Савеза. 


О НОВИМ ОБРАСЦИМА ЗА СТАТИСТИКУ И ЕВИДЕНЦИЈУ 


На основу Статута СКЈ Централни комитет Савеза комуниста Југосла- 
вије одлучио је да се у организацијама и руководствима Савеза комуниста 
воде следећи обрасци и документи: 

| Сваки члан Савеза комуниста попуњава такозвани евидентни 
лист који садржи основне евидентне податке чланова Савеза. Евидентни 
лист је уствари ранији анкетни лист из кога су неке рубрике избачене 
као сувишне, поједине су спојене, а нека питања су јасније постављена. 
Њега треба попуњавати у два примерка, одговарајући на постављена пи- 
тања пуним одговором, а не само са „јесам“, „нисам“ итд. На почетку листа, 
поред презимена и имена, треба ставити и име оца, без обзира да ли је 
жив или не. У рубрици „занимање родитеља пре и после рата“, треба на- 
значити јасно занимање које су родитељи имали пре и после ослобођења. 
На пример, ако је отац пре рата био трговац, а данас ради као службеник, 
треба јасно назначити: „пре рата трговац, а после ослобођења службеник“. 
У рубрику „садашња дужност и државне функције“ треба унети дужност 
коју дотични члан врши у државној администрацији, друштвеним и при- 
ередним органима и функције у масовним и друштвеним организацијама. 
На пример: металски радник, претседник синдикалне подружнице преду- 
зећа Н., или књиговођа, члан управе општинског одбора Народног фронта 
итд. У рубрици „занимање, образовање и стручне квалификације“, треба 
писати на пример, за сељака: земљорадник, 4 основне школе; за службе- 
ника: службеник, свршени правни факултет; за радника: радник у произ- 
водњи, 3 разреда занатске школе, мајстор, алатничар или радник у уго- 
ститељству, 3 разреда гимназије итд. Ова рубрика уствари треба да садржи 
све податке о стручним квалификацијама и школској наобразби. Ако еви- 
дентни лист попуњава неко ко је раније био члан Савеза, треба у рубрици 
„члан Савеза комуниста“ да наведе оба датума и обе организације које су 
та примиле. Ако је онај ко се поново прима за члана био раније учесник 
на конференцијама и конгресима или имао неке функције у Савезу и био 
кажњаван, треба те податке да унесе у одговарајуће рубрике на задњој 
страни, без обзира што их „попуњава основна организација и руководство“. 
У рубрици „у којим масовним и друштвеним организацијама радиш, од 
када и какве дружности вршиш“ треба назначити рад у Социјалистичком 
савезу радног народа, синдикату, Народној омладини, културним, спорт- 
ским и друтим удружењима итд. При одговору на питање „да ли си по- 
лазио политичке школе и курсеве“, треба уписати како партиске школе, 
тако и школе синдикалних и осталих организација, које су имале искљу- 

чиво политички карактер. У рубрику „да ли си живео у иностранству“, 
треба уносити само податке о томе да ли си живео у иностранству, где, 
када и колико, а није потребно убележавати свако путовање у иностранство. 
Ако је неко регулисао војну обавезу у ЈНА, а исто тако служио је иу 
старој југословенској војсци, дужан је да у ту рубрику унесе оба податка. 
У рубрику о учешћу у Народноослободилачкој борби и Народноослободи- 
лачкој војсци треба, поред података о учешћу и функцијама у војсци и 
позадини, уписивати и то ако је неко помагао покрет, са објашњењем како 
и на који начин. Подаци о инвалидитету потребни су организацији Савеза 
комуниста ради вођења бриге о радним способностима дотичних другова. 
У рубрику „место и време школовања, рада и службе“ треба уписати пре- 
гледно, једно испод другог, у којим местима и колико времена је живео, 
школовао се, радио или био на служби. Последњу страну евидентног листа 
попуњава основна организација, односно руководство, који су дужни да 
у сваки лист унесу број чланске књижице, казне, функције и учешће на 
конференцијама и конгресима СКЈ, као и податке, тј. датум кад је узет 
на евиденцију и кад је са исте скинут при прелазу у другу организацију. 

На крају, у вези са попуњавањем евидентног листа, треба указати на 
проблем уношења како промена тако и оних података које је требало да 
уносе среска и њима равна руководства, с обзиром да ово раније често није 
чињено ни онда кад је било могуће. Евидентни лист за сваког члана Савеза 
треба попуњавати у два примерка. 

2) Биографија заједно са евидентним листом даје основне податке о 
сваком члану Савеза комуниста. Она треба да буде конкретна, кратка и 
јасна и да садржи најкарактеристичније догађаје из живота члана Савеза 
као и оне податке који се евидентним листом нису могли довољно обу- 
хватити и објаснити. Нарочито јасно треба описати искључење из СКЈ, 
односно КПЈ или СКОЈ-а и кажњавање. Затим ако је био хапшен, интер-– 
ниран, осуђен, од кога, када и због чега, као и какво је држање имао. Ако 
је он лично или неко од његових најближих рођака учествовао у непри- 
јатељским редовима, где, када и на који начин. Такође треба написати којим 
је ранијим (пре и у току рата) политичким организацијама припадао итд. 


Писање биографије на различитим форматима папира отежава тех- 
ничко сређивање докумената, па се зато предвиђа формулар који је истог 
формата као и евидентни лист. У случајевима кад се биографија неког 
члана не може написати на предвиђеном обрасцу, треба додати још један 
лист, али настојати да она не буде опширна. И биографију треба писати у 
два примерка као и евидентни лист. 

3) Књигу чланства основне организације, треба да воде све основне 
организације Савеза комуниста. Она садржи најнужније податке који су 
потребни за правилно праћење развоја чланства. У рубрику „занимање и 
место запослења“ треба унети у ком предузећу, установи итд. члан ради 
и које му је основно занимање. У ову рубрику може се уписати и коју 
дужност дотични члан обавља. На пример, Н. Н., службеник предузећа 

„1 мај“, комерцијални директор. Подаци о месту запослења члана и дужно- 
«ти коју обавља биће нарочито потребни организацијама по насељима. 

У ранијим књигама није било рубрика „да ли је кажњен, којом казном, 
када и у којој организацији“ и „када је казна скинута“. Ови подаци су 
потребни, јер је основна организација дужна да оствари увид над казнама 
својих чланова. У рубрике „датум увођења у евиденцију“ и „датум скидања 
«а евиденције“ треба уводити податке кад је дотични члан дошао и кад је 
отишао из организације. У рубрику „примедба“ могу се унети подаци о 
поновном примању, искључењу, смрти и другом што је потребно, а није 
обухваћено претходним рубрикама. | 

Треба напоменути да неке основне организације нису водиле ове књиге, 
а неке су их покушале заменити обичним списком без података или спистом 
чланарине у који су, поред финансиских елемената, убацили и рубрике 
„занимање“, „место“, „број чланске књижице“ и друго. Ови подаци су 
за основну организацију недовољни, с обзиром на њене задатке, а у фи- 
нансиском документу су сувишни. Осим тога списак чланарине је уствари 
нужан преглед уплаћене чланарине за годину дана, док књига чланова 
основне организације има облик пригодне, мање књиге, чија је вредност 
трајнија. 

Ову књигу треба да воде и општински комитети којима су такође ну- 
жни подаци садржани у њој. Међутим, зависно од величине општинских 
организација и њихових могућности, општински комитети могу, уместо ове 
књиге, водити статистичке картоне сложене по организацијама. 

4) Према Статуту код примања нових чланова, основне организације 
Савеза дужне су да пошаљу писмену одлуку среском или њему равном ко- 
митету, како би се овај упознао са променама у основним организацијама. 
Ова одлука убудуће не треба да буде шаблонска у виду старог формулара, 
већ обична у коју ће бити уписано кратко образложење за новопримљеног 
члана са подацима: основна организација која га прима, када, име и пре- 
зиме, година рођења, занимање и други подаци из рада и живота на основу 
којих је примљен у Савез комуниста. Ова одлука прикључује се докумен- 
тима новопримљеног члана. | 

5) Такође је нужно да основна организација, приликом кажњавања 
члана Савеза, пише одлуку о кажњавању са образложењем због чега је 
дотични члан кажњен. И ова одлука не може бити шаблонска, у облику 
неког формулара већ таква да се из ње јасно види ко је кажњен, врста 
казне, због чега, која га је организација казнила, када, да ли је био раније 
кажњаван и зашто и слично. 

6) Чланску књижицу, која му служи за доказ да је члан Савеза и за 
повезивање при преласку из једне организације у другу, треба да има сваки 
члан Савеза комуниста. Старе књижице биће постепено замењиване, али 
их засада треба и даље издавати док се не приступи постепеној замени. 
У новој чланској књижици, поред измена које су нужне ради промене 
назива, биће и других измена и то у томе што ће бити више простора за 
повезивање при прелазу у другу организацију и што ће се изнад потписа 

јасно видети ко је књижицу издао, јер се до сада ово могло видети једино 
из печата који некада није био јасно отиснут или се употребом запрљао. 

7) Регистар издатих чланских књижица СКЈ није потребан, већ треба 
уписивати број чланске књижице у евидентни лист и у статистички картон. 
То значи да члан пошто буде примљен у Савез комуниста, попуњава до- 
кумента, на основу чега му се издаје чланска књижица, уносе се потребни 
подаци у статистички картон, а број чланске књижице и датум издавања 
уноси се и у евидентни лист. Нису потребне ни посебне потврде члана да 
је примио књижицу, већ он може потврдити пријем и на евидентном листу. 


8) Статистичке картоне треба да воде сви срески и њима равни ко- 
митети. Они служе као основни извор за састављање статистичког прегледа 
брејног стања чланства једне организације. Ради тога треба да се поређају 
посебно по основним организацијама и да им редни бројеви у левом горњем 
углу одговарају бројевима под којима су сложена документа дотичног 
друга. На тај начин они потпуно замењују раније азбучне картоне који се 
могу избацити из употребе. Приликом скидања са евиденције на десном 
углу картона треба отсећи део који је назначен и такав картон издвојити 
посебно, да би комитет имао увид који су све чланови били на територији 
тога комитета. Картотека статистичких картона треба да буде ажурна, 
верна слика стања на терену, јер у противном сви извештаји неће одгова- 
рати стварном стању на терену. Рубрике у статистичком картону попуња- 
вају се као и у евидентном листу. Њега комитет попуњава за сваког члана 
Савеза који је примљен или је дошао у организацију. Члан Савеза који 
прелази из једне организације у другу дужан је да се јави организацији 
коју напушта и организацији, односно комитету у који долази. 

9) Статистички преглед бројног стања организације Савеза комуниста 
воде сви градски, срески и њима равни комитети, обласни и покрајински ко- 
митет и републички комитети. Ово је главни статистички преглед чланства 
који даје могућност комитетима да прате основна питања из живота, рада и 
развоја дотичне организације и да благовремено уочавају све оне проблеме на 
које добро организована и правилно коришћена статистика и евиденција 
може да укаже. Ови прегледи слаће се Централном комитету СКЈ једном 
годишње, али не као до сада по срезовима, већ за републике у целини и за 
организацију Савеза комуниста у Југословенској народној армији. Из ре- 
публичког прегледа треба да се види и посебно стање у аутономној покра- 
јини или области. Републичка руководства и Опуномоћство ЦК за Југосло- 
венску народну армију одлучиваће сами у ком року њима треба слати 
статистичке податке. 

Сам преглед састоји се из више делова. У првом делу су подаци о броју 
чланства и његовом социјалном и националном саставу; о броју примљених 
чланова и њиховом социјалном саставу; о броју дошлих и отишлих из ор- 
ганизације; о броју кажњених чланова по врстама казни и о социјалном 
саставу; о броју скинутих казни и о броју умрлих. Код попуњавања 
ових података треба обратити пажњу на рубрике које се односе 
на социјални састав. До сада је било нејасности и различитог схва- 

тања. На пример, ако је неко био радник па је накнадно свршио школе, 
па и факултет, разврставан је негде и даље као радник без обзира на то 
што је свршио факултет. Зато убудуће све чланове Савеза комуниста треба 
разврставати не према томе шта је ко био, већ према томе шта је ко сада. 
Раније су поједине социјалне категорије дељене на више група, па су, на 
пример, радници разврставани у индустриске, занатске, пољопривредне и 
остале, при чему су се правиле разне грешке тако да су убележавани у ' 
занатске раднике и они радници који раде данас у индустрији, као што су 
обућари, кројачи итд. У новим статистичким обрасцима предвиђено је да 
се радници разврставају само у две основне групе и то: радници у про- 
изводбњи и транспорту и радници у трговини, угоститељству и остали. 
У рубрику „сељака“ треба уводити све оне који живе од обраде земље, 
а не делити их на раније групе: сиромашне, средње, имућне и задругаре 
у СРЗ. У рубрику „службеника“ треба уводити све службенике без обзира 
да ли су у државној администрацији, просвети, предузећима, ЈНА, мили- 
цији, органима масовних и друштвених организација и удружења, ако су 
заиста службеници. Изузетак треба учинити само ако се као службеници 
у разним установама налазе уметници и књижевници или новинари и пу- 
блицисти, које треба водити у одговарајућим рубрикама. На ово треба обра- 
тити пажњу због тога да се исти чланови не би водили на два места. У нову 
рубрику „официра и подофицира“ треба уписивати све активне официре 
и подофицире, а војнике и остале службенике у ЈНА разврставати према 
занимању пре ступања у армију. Остале рубрике у статистичком обрасцу 
садрже податке о казнама, школовању кадра Савеза комуниста, стажу 
и слично. 

10) Преглед искључених чланова Савеза према узроцима њиховог 
искључења замениће раније појединачне спискове искључених које су сре- 
ски комитети слали републичким контролним комисијама, а ове Централ- 
ној контролној комисији. Ове прегледе треба достављати Централном ко- 
митету СКЈ једном годишње. 

11 Обрасце и прописе о финансиском пословању треба и даље 
задржати. 

То су обрасци и документа која ће се убудуће водити у органи- 
зацијама и руководствима Савеза комуниста Југославије. Све друге обрасце 
који су до сада вођени треба укинути. Нема сумње да ће бити случајева 
када ће разна руководства Савеза прикупљати и друге податке који се 
овде нису могли предвидети, било због тога што су такве природе да се 
не могу сабити у формуларе, било ради тога што је немогуће прописати 
унапред шта ће процес даљег развитка наметнути. 

Ликвидирање осталих образаца и формулара олакшаће рад на стати- 
стици и евиденцији која је до сада била прилично гломазна. Зато многим 
комитетима није нужно да запошљавају сталне службенике већ могу да 
ангажују некога да хонорарно ради. 


, 


ПИТАЊАИМИ ОДГОВОРИ 


Редакција „Комуниста“ примила је више питања од 
руководстава, организација и појединих другова у вези са 
спровођењем новог Статута Савеза комуниста Југославије. 
У овом броју дати су одговори на питања која се највише 
појављују. У одговорима не треба очекивати неки рецепт, 
шаблон, већ одговори треба да служе као помоћ, као ори- 
јентација у решавању конкретних питања појединих орга- 
низација. 

Редакција „Комуниста“ жели и убудуће да задржи 
рубрику „Питања и одговори“, с тим што се могу постав- 
љати и остала питања из рада организација Савеза кому- 
ниста ван организационих питања. 


ПИТАЊЕ. У предузећу ц фабрици у којима има више основних организа- 
ција бира се комитет од највшше 15 чланова. Да ли у том случају секретара 
организације односно комитета треба бирати непосредно или то чинити на 
састанку комитета2 


ОДГОВОР. Одредбама Статута Савеза комуниста Југославије о 
основној организацији предвиђено је да се основне организације могу 
стварати и у самосталним погонима великих предузећа са великим 
бројем чланова Савеза. То значи да се у великим предузећима могу 
стварати и више основних организација, и у том случају бира се 
комитет предузећа као руководство основних организација. Ако у 
таквим предузећима постоји већи број основних организација, са 
већим бројем чланова Савеза, комитет се бира на конференцији Савеза 
комуниста тог предузећа коју сачињавају изабрани делегати основних 
организација. Ако такво предузеће има мањи број основних органи- 
зација и мањи број чланова Савеза, онда се комитет бира на конфе- 
ренцији свих чланова Савеза комуниста тог предузећа. Конференција 
бира комитет, а овај на своме састанку бира секретара комитета. 


» 


ПИТАЊЕ. Да ли у сваком случају у једном селџ мора да буде само једна 
основна организација Савеза комуниста2 


ОДГОВОР. Статутом Савеза комуниста предвиђено је да се 
ссновне организације стварају у селу и у насељу. Према томе, у вели- 
ким селима са великим бројем чланова Савеза комуниста није оба- 

везно стварати једну основну организацију, већ, ако је потребно, може 
бити више основних организација. У великим селима, као што су 
војвођанска, где има неколико стотина чланова Савеза комуниста, 
најправилније је створити више основних организација по насељима, 
укључујући у њих и чланове Савеза комуниста који раде у неким 
мањим предузећима као што су циглане, млинови, радионице СРЗ 
и сл. А само у већим предузећима у таквим селима требало би задр- 
жати основне организације. За руковођење радом свих основних орга- 
низација у таквим селима треба на конференцији свих чланова Савеза 
комуниста села бирати комитет који је, уствари, општински комитет, 
јер је у таквим случајевима већином територија села и територија 
општине. 


ж 


ПИТАЊЕ. Може ли се основна организација села са више удаљених насеља 
делити на одељења2 


ОДГОВОР. Село са више удаљених насеља може имати основну 
организацију са одељењима по насељима ако има довољан број 
чланова Савеза комуниста, водећи рачуна да се цепкањем на мања 
одељења не разбије рад основне организације као целине и отежа 
издизање чланова Савеза. 


ж 


ПИТАЊЕ. Да ли се велике основне организације Савеза комуниста у насе- 
љимха са преко 150 чланова ногу поделити на одељења2 


ОДГОВОР. Укидањем основних организација Савеза комуниста у 
установама и формирањем основних организација по насељима у 
већим градовима поставило се питање како организовати рад основних 
организација по насељима: колике треба да буду по величини, коју 
територију као целину треба да обухватају, да ли их треба, ако су 
велике, делити на одељења и слично. 

Централни комитет Савеза комуниста Југославије дао је као 
сријентацију да се ове организације формирају углавном према избор- 
ној јединици, наглашавајући да треба водити рачуна да те органи- 
зације немају исувише велики број чланова Савеза нити претерано 
мали број, пошто и једно и друго отежава правилан рад тих организа- 
ција. Међутим, у неким градовима формиране су основне организације 
насеља искључиво на принципу: једна изборна јединица — једна 
основна организација, тако да неке основне организације Савеза кому- 
ниста Југославије броје и преко 150 чланова. Наравно да су овако гло- 
мазне основне организације већ од самог почетка наишле на озбиљне 
тешкоће у раду и предлажу поделу на одељења. Подела на одељења 
оваквих ортанизација исцепкала би основне организације, а практично 
би било немогуће да тако велике основне организације одржавају 

своје опште састанке, те би се рад углавном одвијао преко одељења. 
Има пак и супротних случајева да је на територији једне изборне 
јединице формирано више основних организација које броје до 
20 чланова. Разуме се да је то неправилно и да то отежава правилан 
рад. Најправилније је да те организације не прелазе никако преко 
100 чланова, а да не буде мање ни од 50 чланова, макар на терену 
једне изборне јединице имали две или више основних организација 
Савеза комуниста. 


ПИТАЊЕ. Да ли-се секретар основне организације која се дели на одељења 
бира непосредно од чланова или из средине секретаријата2 


ОДГОВОР. Основна организација која се дели на одељења бира 
на свом састанку секретара, заменика и још једног друга; ови заједно 
чине секретаријат основне орггнизације за вођење текућег рада. Оде- 
љења овакве основне организације бирају своје секретаре одељења, 
који могу бити и неки од другова већ изабраних у секретаријат целе 
основне организације. 


ПИТАЊЕ. Да ли општински комитет са малим бројем основних организација 
треба да бира секретаријат комитета2 


ОДГОВОР. У општинама са малим бројем основних организација 
бира се општински комитет који, као и сви остали комитети, треба 
да ради колективно, те је у оваквом случају боље не бирати секрета- 
ријат, већ само секретара. Секретаријат општинског, среског, градског 
комитета предвиђен је Статутом само за свршавање текућих послова 
између састанака комитета, за спровођење одлука комитета и при- 
прему седница комитета. Потребу за оваквим секретаријатом имају 


само они комитети који имају већи број организација Савеза кому- 


ниста и већу територију. 


ПИТАЊЕ. Да ли расформирати основне организације Савеза комуниста у 
школама са интернатима (неке учитељске школе и средње техничке школе)2 


ОДГОВОР. У школама са интернатима где ученици станују боље 
је задржати основне организације Савеза комуниста, ако имају више 
чланова Савеза комуниста. То је исто нужно учинити и са другим 
установама које су ван насеља као санаторијуми, болнице и сл. 


Ф 

ПИТАЊЕ. Како организовати чланове Савеза комуниста на мањим желе- 
тичким станицама ц мањим железничким објектима2 


ОДГОВОР. Само на великим железничким станицама и објектима 
са већим радним колективима треба стварати основне организације 
Савеза комуниста, а чланове Савеза комуниста на мањим железнич- 
ким станицама и објектима и са мањим и растуреним радним колек- 
тивима боље је укључити у организације Савеза комуниста у насе- 
љима где ти чланови станују. Исто тако би требало поступати и са 
члановима Савеза комуниста у поштама. 


3• 


НАША ИСКУСТВА 


НЕКА ИСКУСТВА ИЗ РАДА ОСНОВНИХ ОРГАНИЗАЦИЈА 
САВЕЗА КОМУНИСТА У НАСЕЉИМА 


„ 


Питање активног судјеловања комуниста у раду Народног фронта 
и других организација у улицама и насељима, или, боље рећи, питање 
њихове политичке активности у масама тамо гдје станују, већ неколико 
година намеће се као проблем нашој загребачкој организацији. 

Ради се, наиме, о томе да су се многи комунисти мало ангажовали 
не само на конкретном раду у Фронту и другим организацијама, него 
су ријетко долазили и на састанке Фронта, зборове бирача, политичке 
конференције у улицама итд. Чланови Народног фронта, некомунисти, 
са правом су постављали питање зашто на састанке и конференције 
Народног фронта не долазе редовно и чланови Савеза комуниста. 

Нема сумње да један дио комуниста није могао да се више 
ангажује у било којој фронтовској организацији у улици, због тога 
што су исувише били оптерећени разним дужностима и пословима у 
организацијама својих радних колектива. Али о таковима није ријеч. 
Ријеч је о онима који су могли и морали да активно судјелују у поли- 
тичком животу своје улице или насеља, да раде у некој од тамошњих 
организација. 

Ово питање је дуго времена постављано на фронтовским конфе- 
ренцијама и састанцима. ЈЉуди су га стално истицали и тражили да 
се пронађе неки начин његовог рјешења. Могло би се, без икаквог 
претјеривања, казати да је то једно вријеме био озбиљан проблем у 
загребачкој партијског организацији. 

Градски комитет је подузимао низ мјера у том правцу, али се 
стање мало поправљало. Иако су постигнути извјесни резултати, 
још увијек је то питање остало неријешено. 

Расформирањем основних организација Савеза комуниста по 
установама, школама, ситнозанатским радионицама итд. пришло се 
стварању организација Савеза комуниста у улицама и насељима. 

Након што су извршене темељите припреме, пришло се конкрет- 
ном спровођењу тог задатка. Формиране су организације Савеза 
комуниста, и оне су одржале својс изборне састанке, на којима су 
бирани секретари и делегати за рејонске конференције. 

Вријеме које је протекло од формирања тих организација исувише 
је кратко да бисмо могли дати макар и приближну слику о њиховом 

раду. Али ипак су се могле запазити неке карактеристичне појаве, на 
које треба указати. 

Ја ћу изнијети неке чињенице са подручја П! рејона, које су 
мање или више карактеристичне и за све друге. 


Преко 1.300 комуниста укључено је у територијалне организације 
на подручју овог рејона. Просјечно у свакој организацији има око 
80 чланова. Састав тих организација је махом такав да су у њима 
комунисти са доста великим стажом и са политичкоорганизаторским 
искуством. Било би, дакле, и нормално и оправдано да оне успјешно 
раде, да развијају живу политичку активност у масама на подручју 
гдје се налазе, да доприносе развијању широке активности Фронта 
и других организација у улици. Да би оне заиста биле такове, потребно 
је да сваки члан Савеза комуниста озбиљно схвати своју дужност 
и улогу. А како неки комунисти то схватају, показују нам ови 
примјери. 

Прије свега, многи још увијек сматрају да су они повезани у 
територијалну организацију само зато да негдје буду повезани и да 
плаћају чланарину, а не зато да тамо политички дјелују, да раде 
у једној од организација, да се на овај или онај начин ангажују 
У политичком, културном и другом животу своје улице, свог краја. 
Нису ријетки изговори: „Ја сам презадужен у својој радној јединици, 
ја ћу моћи само да долазим на састанке.“ 


Неке организације Савеза комуниста направиле су анкету на 
сснову које је требало видјети гдје појединци раде, у којој од поли- 
тичких или друштвених организација или уопће на који начин су 
ангажовани на политичком раду. Анкета је показала да је врло мали 
број чланова Савеза политички активан. 


Најмањи број чланова Савеза комуниста је активан у Народном 
фронту, нешто више у Црвеном крижу и друштву „Наша дјеца“, те 
ПАЗ-у. Није било тешко одговорити на питање зашто је најмањи број 
чланова Савеза комуниста активан у Фронту. Фронт је не само нај- 
масовнија, него и најактивнија организација у улици. Он има широко 
подручје свог дјеловања, има огромну политичку улогу и задаћу. 
А поједини комунисти изгледа управо као да се боје тога. 

Очито је да се овдје ради и о томе да њима није пријатна кон- | 
трола маса. Фронтовци не само да знаду тко је све у Савезу кому- 
ниста, него они и имају право да присуствују састанцима Савеза. 
Они ће, нема сумње, износити јавно, као што су то чинили и досад, 
своје примједбе и критике на рад, односно нерад појединих комуниста. 

Прије неколико дана једна организација Савеза комуниста је 
закључила да сви чланови дођу на фронтовски састанак, на којем ће 
се расправљати о претстојећој конференцији Фронта и одредити 
задаци у вези с тим. На тај састанак није дошла ни једна трећина 
комуниста, иако је то била одлука организације. Фронтовци су са 

правом поставили питање зашто комунисти не поштују одлуку своје 
срганизације. 

Нема сумње да међу оним комунистима који не долазе на конфс- 
ренције Фронта има и оних који би хтјели да се извуку из сваке 
акције, који бјеже од сваког задатка, који бјеже од контроле маса. 
Такве треба одмах истјерати на чистину, а ако ми то не рашчистимо, 
масе ће то саме поставити. 

Један од проблема основних организација Савеза комуниста насеља 
јесте схватање код појединаца, или чак код организације као цјелине, 
да су они зато ту да дају директиве Фронту и другим организацијама, 
да су они некакви делегати Савеза комуниста у тим организацијама. 
Управо на оваквим питањима, односно схваћањима у нашој загре- 


бачкој организацији било је много застрањивања у недавној про- 
ШЛОСТИ. 


• 


И поред свих ових негативних појава и тенденција, које су се 
испољиле, ми можемо са пуно повјерења унапријед казати да ће 
новоформиране организације Савеза комуниста у насељима успјешно 
вршити своју улогу. 


Марко Перић 
секретар ПТ РК СКХ, Загреб 


КАКО ЈЕ ОРГАНИЗОВАНА ПРОРАДА КОНГРЕСНОГ 
МАТЕРИЈАЛА И ПИТАЊЕ ЕКОНОМСКОГ 
ОБРАЗОВАЊА РАДНИКА У ОПШТИНИ 
ЛЕКИНО БРДО У БЕОГРАДУ 


Прорада материјала са МГ конгреса претставља основни задатак 
свих основних организација СК. Поред тога, основне организације СК 
у предузећима имају задатак да организују и курсеве за економско 
образовање радника. То је задатак и синдиката, али је он неодвојив 
од СК. У општини Лекино Брдо предузете су мере за прораду мате- 
ријала са Конгреса, која је у већини основних организација почела. 
Досада су углавном организовани састанци основних организација 
СК на којима је обрађен Статут СК и Резолуција Конгреса. У пре- 
дузећима са прорадом иде много спорије, јер су основне организације 
углавном чекале да им комитет обезбеди предаваче. Сасвим је 
друкчија ситуација у теренским организацијама. Иако су тек оформ- 
љене и нису још увек нашле садржај свога рада, оне су се одмах 
прихватиле прораде материјала и убрзо по формирању почеле са 
организовањем предавања. 

Иако је било речи о томе да прораду материјала не треба оријен- 
тисати само преко већих предавања, иако је та прорада требало 
да иде углавном преко Народног фронта, а да се чланови Савеза у 
пуној мери ангажују, било је случајева да су неке основне органи- 
зације читаву ствар друкчије замислиле. Већина теренских органи- 
зација одржавала је предавања само у основним организацијама Савеза 
комуниста, а не и у организацијама Народног фронта. Општински 
комитет указао је на ово, и сада је ситуација сасвим друкчија. 
односно сва предавања се организују кроз Фронт, а у организовању 
истих учествују чланови Савеза као чланови и активисти Народног 
фронта. 

Такође је постојала тежња у неким основним организацијама да 
се прорада материјала врши само преко предавања, не користећи 
и разне друге форме проучавања материјала М! конгреса. То исто 
важи и за производна предузећа где треба преко синдиката, а и кроз 
разне друге форме, обрађивати конгресни материјал. 

Прорада материјала у организацијама Народног фронта и синди- 
ката треба да буде таква да обухвати што шире чланство, а и на 
таквој висини да буде приступачна. Поред тога, треба прораду мате- 

ријала са Конгреса вршити и кроз кружоке, дискусионе састанке па 
и читалачке групе. Општински комитет Лекиног Брда предложио 
је све те форме основним организацијама да их користе, примењујући 
их према конкретној ситуацији и уздигнутости људи. У скоро читавој 
Маринковој Бари читалачке групе биће врло погодна форма поли- 
тичког рада и допуна масовних предавања. Нарочиту пажњу општин- 
ски комитет посветиће читалачким групама и тежи да се што мање 
чита, а више објашњава, да слушаоци што мање слушају, а више 
"дискутују и постављају питања. 


Организовати на такав начин прораду мгтеријала захтева од 
сваког комунисте пуно учешће у објашњавању и тумачењу политике 
и линије нашег Савеза по свим питањима. Многе организације нису 
биле у стању да обезбеде добре предаваче за масовна предавања, док 
су неке имале и више него што је њима било потребно. Због тога је 
општински комитет направио распоред предавача за све организације, 
тако да нема ни једне која нема предавача. 


Основне организације Савеза комуниста у производним предузе- 
ћима поред прораде материјала са Конгреса имају задатак да органи- 
зују преко синдиката курсеве и предавања за економско образовање 
радника. Томе питању ниједна основна организација није пришла 
сасвим озбиљно, иако схватају значај економског образовања. Оне 
увиђају потребу рада на том питању и кроз сам рад својих колектива. 
а нарочито кроз рад радничких савета и управних одбора. На тим 
седницама, па чак и пред читавим колективом, о финансиском посло- 
вању предузећа обично реферишу шефови рачуноводства који и нису 
чланови радничких савета. При реферисању они се служе таквим 
речником који радници не разумеју. Они не теже да се бар реч- 
ником приближе радницима да би их они схватили, да би разумели 
оно о чему се говори и сагледали успехе или неуспехе предузећа 
гледане кроз финансиски ефекат. На једном састанку управног одбора 
у „Михајлу Пупину“ кад се претресао извештај шефа рачуноводства, 
ни чланови управног одбора, акамоли радници, нису могли да схвате 
каква је ситуација њиховог колектива, јер је на једном месту прика- 
зано да имају преко 5 милиона вишка фонда плата, а на другом 
месту увијено приказано да 9,5 милиона дугују на фонду плата. Када 
су затражили објашњење да ли имају вишак фонда плата, шеф рачу- 
новодства им је рекао да имају онолико колико је у извештају при- 
казао. Људи су се смешкали али не дуго, јер су у то време уствари 
дуговали банци 9,5 милиона на фонду плата. Да су били боље упо- 
знати, они би одмах схватили у чему је ствар. Или, на пример, случај 
у столарском предузећу „Пионир“. На питање да ли је колектив 
упознат са тешком ситуацијом у којој се предузеће налази, претседник 
радничког савета одговара: „Није, односно нешто нам је реферисао 
шеф рачуноводства на једној конференцији, али га ни ја ни остали 
радници нисмо ништа разумели.“ Већ само ове чињенице требало је да 

њатерају основне организације Савеза комуниста да се озбиљније 
позабаве овим питањем. То не значи да шеф рачуноводства не треба 
да подноси извештај и да присуствује седницама, само треба не само 
чланови управног одбора, него и остали радници да владају економ- 
ском проблематиком, да би имали увид у стање предузећа, а не да 
примају за готово оно што им се каже. 

Јасно је да кривице има и до општинског комитета који је ука- 
зивао на овај пропуст основним организацијама, али им није пружао 
готово никакву помоћ. Основне организације нису биле у стању да 
обезбеде одговарајући број квалитетних предавача и у томе им је 
била потребна помоћ олштинског комитета. Међутим, основне орта- 
низације нису се бринуле ни о оним људима који су похађали курсеве 
за економско образовање које је организовало Месно синдикално веђе 
Београда; преко њих су могле добити један добар број оспособљених 
радника који би своје стечено знање преносили и на остале. 

Због свега тога општински комитет је узео на себе проналажење 
квалитетног предавачког кадра, а у заједници са основним организа- 
цијама СК решено је да се оформи шест курсева за економско обра- 
зовање радника. То је учињено по предузећима или је више мањих 
скупљено у један курс. Сваки курс има обезбеђеног предавача и 
имаће успеха у раду, јер је интересовање врло велико. Курсеви нису 
замишљени са ограниченим бројем посетилаца, већ ако желе сви 
радници (агитација је у том правцу усмерена) могу присуствовати, 
што и треба да чине, јер је свима подједнако потребно. 

Посебну пажњу основне организације СК и синдикат поклониће 
политичком раду са радничком омладином, што није у довољној мери 
досад било. У првом реду тежиће да што више омладине обухвате 
на курсевима за економско образовање. Политичком раду са раднич- 
ком омладином није поклонио довољну пажњу ни ошштински комитет 
СК, а Комитет народне омладине углавном се бринуо о политичком и 
другом раду са средњошколском омладином, а радничкој омладини 
вије поклонио готово никакву пажњу. Као илустрација може да 
послужи пример да је радничка омладина обрадила само чланак друга 
Александра Ранковића, и на томе се стало. 


Петар Квргић 
члан општинског комитета Лекино Брдо 
У Београд 


НЕКА ИСКУСТВА КОТАРСКОГ КОМИТЕТА СКХ ИМОТСКИ У 
ОРГАНИЗОВАЊУ ИДЕОЛОШКО-ПОЛИТИЧКОГ И 
КУЛТУРНО-ПРОСВЈЕТНОГ РАДА 


Идеолошко-политичко, културно и економско просвјећивање маса 
је најважнији задатак Савеза комуниста и других масовних организа- 
ција. Још увијек је у нашим селима културна заосталост највећа 
кочница за нормалан политички и економски напредак. У нашем 
котару чланство Савеза комуниста је младо, већи број чланова Савеза 
полуписмен, а један, иако мањи, дио чланства је скоро неписмен. 

Котарски комитет је прошле године озбиљније поставио пред 
основне организације Савеза питање идеолошког и културно-просвјет- 
ног одгоја како чланова Савеза комуниста тако и широких народних 
маса. 

Првом половином октобра котарски комитет Савеза комуниста 
одлучио је да се одрже савјетовања са свим члановима Савеза. 
Сврха тих савјетовања била је да се на истима изврши анализа доса- 
дашњег рада организација Савеза комуниста и других масовних, 
организација на идеолошко-политичком и културно-просвјетном од- 
гоју, како чланова Савеза комуниста тако и народа. Поред тога, на 
савјетовању је дискутовано шта треба учинити убудуће на идеолошко- 
политичком и културном одгоју. На савјетовањима се запазило да је 
досадашњи рад организација Савеза комуниста, као и организација 
Народног фронта на идеолошко-политичком одгоју маса био доста 
слаб. Друго, савјетовања су показала да основне организације Савеза 
комуниста и организације Народног фронта нису биле довољно 
октивне у свом политичком раду на објашњавању линије Савеза 
комуниста широким народним масама. То произлази отуда што чланови 
Савеза комуниста, а и чланови Народног фронта, недовољно прате напгу 
дневну штампу, не читају чланке наших виших руководилаца, који 
би им могли добро послужити у раду на упознавању народа са поли- 
тичко-привредним_ и другим питањима која се збивају у нашој земљи 
и ван ње. Анализирано је и питање примања штампе и других 
часописа; ту се дошло до закључка да се прима релативно доста 
штампе и разноразних часописа и брошура, али да се та штампа, 
часописи и друге разне брошуре недовољно користе. Због тога се чла- 
нови Савеза комуниста и НФ-а нису на вријеме упознали са најакту- 
елнијим политичко-привредним проблемима, тј. организације Савеза 

комуниста нису овладале довољно линијом Савеза комуниста, па 
због тога нису ни биле у стању да је објасне и пренесу на широке 
народне масе. Многи пропусти у раду Савеза комуниста, као и у 
другим масовним организацијама произлазили су отуда што је 
идеолошко-политички ниво чланова Савеза комуниста на прилично 
ниском ступњу. 

На основу свега тога котарски комитет дошао је до закључка да 
је потребно пружити већу помоћ по питању идеолошко-политичког 
одгоја, како чланова Савеза комуниста тако и чланства других масов- 
них организација, јер је то основни предуслов за успјешан рад 
организације. " 

За овај зимски период котарски комитет, у заједници са савјетом 
за просвјету, науку и културу народног одбора котара и са претставни- 
цима руководстава масовних организација, израдио је план идеолошко- 
политичког и културног одгоја. При остварењу плана водило се рачуна 
да тај план не буде круто постављен из центра, да не гуши иниција- 
тиву основних организација Савеза комуниста. Послије тога одржани 
су састанци у центрима опћина, на којима су били присутни секре- 
тари организација СКХ, чланови опћинског комитета, секретари актива 
Народне омладине и учитељи са терена дотичне опћине. На дневни 
ред савјетовања постављено је питање идеолошко-политичког и кул- 
турног одгоја чланова Савеза комуниста, као и осталих маса у селу, као 
и питање стварања плана у вези с тим за зимски период, а исто тако 
и питање организације течајева, то јест предавања по одређеном плану. 
Поред овог састанка одржан је у центру котара састанак свих пољо- 
привредних стручњака (агронома) на коме је расправљано о програму 
предавања из пољопривреде за наш терен. Закључено је да се са 
предавањима, тј. течајевима, отпочне 1. Х1. 1952, а заврши 31. 11. 
1953 године. Предавања из опће наобразбе држаће се два пута сед- 
мично, а предавања из области пољопривреде сваких 15 дана. Ова 
посљедња одржаваће агрономи, а предавања из опће наобразбе учи- 
тељи и наставници. Код одређивања плана водило се рачуна о томе, 
обзиром на наше прилике, да та предавања буду што кориснија како 
за чланове Савеза комуниста тако и за широке народне масе. Због 
тога смо као најактуелније узели у план следећа предавања: 


1. ПЛАН ЗА ТЕЧАЈЕВЕ ОПЋЕГ ОБРАЗОВАЊА 


1) Математика: писање бројева до милијарде. Декадски бројни 
систем, све четири темељне рачунске операције са цијелим, децимал- 
ним и вишеименованим бројевима (24 часа). 

Површина квадрата, правокутника, трокута и круга (8 часова). 
Обим коцке, бридњака и бачве. Мјере: за новац, тежину, дужину, 
површину и волумен (2 часа). | 

2) Хрватски језик: техника читања ћирилице и латинице. Име- 
нице, заменице, глаголи, бројеви и придеви (опћенито разликовање 

ријечи) (10 часова). Употреба точке, великог слова, зареза, упитника 
и ускличника (5 часова). Писање писама и молби (8 часа). Истакнути 
важност читања штампе и књига (1 час). 

3) Повијест: друштвени систем. Првобитна заједница, робовла- 
снички, феудални, капиталистички и социјалистички систем (10 ча- 
сова). Балкански ратови, Први свјетски рат, стара Југославија и 
прилике у њој до 1941 године и Народно-ослободилачка борба 
(10 часова). 

4) Земљопис: основни проблеми земљописа — хоризонт, оријента- 
ција, окретање земље око осе, окретање земље око сунца, дан и ноћ, 
годишње доба (4 часа). Ваневропски континенти у главним цртама: 
смјештај, привреда, политичка подјела и друштвено-државно уре- 
ђење. Посебно указати на оне земље у којима се данас одвијају 
сукоби: Кореју, Перзију, арапске народе (6 часова). Европа: смјештај, 
привреда, политичка подјела и државно-друштвено уређење (3 часа). 
Југославија: смјештај, приказ тла, привреда, државно уређење 
(6 часова). 

5) Природопис: постанак живота (1 час), од чега се састоје жива 
бића, главни органи биља и њихова функција (5 часова), оборине, 
електрична искра у природи (3 часа). 

Укупно 109 часова за 5 мјесеци рада, мјесечно по 22 часа, а сед- 
мично би требало одржавати предавања два пута по 2,30 часа. 


П. ПЛАН ПРЕДАВАЊА ИЗ ОБЛАСТИ ПОЉОПРИВРЕДЕ 


1) Виноградарство: подлога у виноградарству, начин навртања 
винове лозе, кволитетне, винске и столне сорте грожђа, сузбијање 
разних болести на виновој лози, модерни начин одгајања винове лозе 
на плантажним виноградима, штетности преране бербе грожђа, берба 
и прерада грожђа у напредном виноградарству. 


2) Ратарство: духан — уређење клица и узгој раста духана, 
сузбијање штетника у болести на духану, агротехника духана и берба, 
сушење. 


Опћенито: важност лесгиминозних биљака у повећању плодности 
тла и прехрани стоке, конзервирање влаге у тлу и дубинским јесе- 
њим орањем, као најважнија техничка обрада тла, дезинфекција сје- 
мена, љетна садња кромпира на натопним површинама. 

3) Повртларство: вријеме и важност узгоја вртног насада, те начин 
узгоја вртног расада, садња поврћа, како и када треба натапати поврће, 
сузбијање болести и штетника, вријеме и начин бербе и спремање 
поврћа. 

4) Воћарство: садња воћака и обрада земљишта за садњу, неопход- 
ност прскања воћака, навртање, чишћење, обрада и гнојиво воћака. 

5) Сточарство: крижање домаће стоке са оберинталском пасмином 
у сврху добијања боље пасмине стоке, умјетно осјемљивање говеда и 

оваца, хигијена и узгој стоке. Перадарство и његова важност, умјетно 
лежење пилића помоћу инкубатора и прехране перадарства. 


6) Пчеларство: умјетно ројење пчела, типови модерних кошница 
и њихове предности, важност сељења пчела на пашу, болести пчела 
и њихово сузбијање, прољетни преглед пчела, важност пчеларства 
уопће. 


1. ПЛАН ЗА ИДЕОЛОШКО-ПОЛИТИЧКИ РАД 


1) Наше нове економске мјере и друштвени развитак. 

2) О земљорадничким и сељачким радним задругама, као и о њихо- 
вој улози у социјалистичком преображају села. 

3 О организационом и политичком раду основних организација 
Савеза комуниста (нови Статут и Резолуција М! конгреса). Поред овога 
закључено је да се проучава материјал са М! конгреса по организа- 
цијама Савеза комуниста и другим масовним организацијама. 

За чланове Савеза комуниста постављено је као обавеза посјећи- 
вање предавања из опће наобразбе, као и других предавања о унапре- 
ђењу пољопривреде (господарско просвјећивање) итд. 

Већ првих дана када се почело са течајевима, тј. предавањима 
показало се да како чланови Савеза комуниста тако и омладина и 
жене имају интереса за ове течајеве. Тамо гдје су организације Савеза 
комуниста правилно схватиле овај задатак и објасниле значај ових 
течајева, тамо течајеви врло добро успјевају, тако да у многим селима 
имамо доста велики број посјетилаца. Поред чланова Савеза комуниста 
на овим предавањима присуствује и већи број омладине и жена. Овим 
се постигло то да чланови Савеза комуниста свој идеолошко-политички 
и културни рад развијају скупа са масама, а не изоловано од њих. 
Досад је код појединих основних организација Савеза комуниста вла- 
дало мишљење да комунисти сами треба да уче изоловано од маса. 

Ово није једина форма идеолошко-политичког и културно-про- 
свјетног одгоја у организацијама Савеза комуниста и другим масовним 
организацијама; поред овог, одржавају се разни други течајеви: ПАЗ-а, 
Црвеног крста, течајеви кројења и предавања путем свеучилишта. 
Међутим, имамо још код појгдиних организација Савеза комуниста, 
као и код руководстава масовних организација несхватања важности 
учења, немар и незаинтересованост, тако да су велике тешкоће то 
разбити, али се ипак може рећи да смо у задње вријеме прилично 
успјели. Да би се пружила што боља помоћ у одржавању течајева и 
да би се имала извјесна контрола над радом истих, закључили смо у 
споразуму са друговима из котарског савјета за просвјету да повре- 
мено позивамо секретаре основних организација Савеза комуниста на 
радне заједнице учитеља на којима би се расправило и питање рада 
течајева. 

Елез Грго 


СПРОВОЂЕЊЕ ОДЛУКА МГ КОНГРЕСА И СТАТУТА СКЈ 
НА ТЕРЕНУ УГ РЕОНСКОГ КОМИТЕТА ЗАГРЕБ 


За спровођење у живот одлука М1 конгреса наш је Комитет напра- 
вио план и предузео низ мјера. Једна од мјера јесте реорганизација 
основних организација по установама и стварање основних организа- 
ција по насељима. На тој линији смо најприје предвидјели које орга- 
низације долазе у обзир за расформирање према новом Статуту. Са 
тако предвиђеним и разрађеним приједлозима изашли смо на састанак 
секретара основних организација, на којем смо читаву замисао проди- 
скутирали и дошли до закључка да би на нашем терену дошло у обзир 
36 организација за расформирање. То су, поред чисто администра- 
тивних установа, школе, мале обртне радионице (са пар радника), 
угоститељски погони и још пар сличних организација. | 

У даљем расправљању дошли смо до закључка да ће бити потребно 
на терену нашег Комитета оформити 17 територијалних организација 
СКЈ. Но и код тога нисмо свагдје ишли линијом — једна изборна 
јединица — једна организација СКЈ, него смо водили рачуна о вели- 
чини терена и броја чланова СКЈ. На тај смо начин у неким изборним 
јединицама оформили по двије основне организације. Обзиром да је 
читав рад на стварању територијалних организација СКЈ у току, не 
можемо за сада говорити о неким дефинитивнијим организационим 
облицима, јер ће нам у том правцу морати нешто показати и пракса 
кад те организације отпочну с нормалним радом, иако је у свему овоме 
садржај рада далеко важнији. Због тога је у досадашњим припремним 
радовима на формирању територијалних организација ангажовано 
седам чланова Комитета. 

Мада је МГ конгрес јасно оцртао и поставио како и гдје треба 
комунисти да дјелују, ипак је питање садржајности рада главни 
предмет дискусије, што показује да чланови Савеза размишљају гдје 
ће њих рецимо 200, колико их има једна организација на терену, 
развити своју дјелатност. Ове, да их тако назовемо, нејасноће су посве 
разумљиве, јер већина чланова СКЈ који се сада везују у терито- 
ријалне организације нису били активни кроз организације Народног 
фронта, па им зато није позната разноразна дјелатност наших органи- 
зација на терену. Зато је сада, на самом почетку, утврђивање садр- 
жаја рада за територијалне организације необично важно питање коме 
настојимо посветити пуну пажњу како би касније било мање лутања. 

Наша оријентација је да активност комуниста по улицамг и насељима 
треба у првом реду да буде усретсређена у Народном фронту — буд“- 
ћем Социјалистичком савезу радног народа Југославије, затим у дру- 
штву „Наша дјеца“, „Заједници дома и школе“, „Партизану“, култур- 
вим друштвима и зборовима бирача. Жене-чланови СК треба да буду 
нарочито активне у секцијама АФЖ-а. Код оваковог постављања, наша 
је замисао и оријентација да се сви чланови не укључују у све орга- 
низације и друштва, него да како Комитет тако и основна организација 
буду становити регулатори у томе тко ће куда да се укључи, водећи 
при томе рачуна о склоностима за рад и способностима појединаца. 
У читавој ствари је основно да сваки члан СК практично ради и дје- 
лује кроз горе изнесене организације и облике. На тај ће начин рад и 
активност сваког члана СК бити под контролом маса, које већ досад, 
колико смо запазили, показују знатан интерес за рад новосспованих 
територијалних организација. А све ће то недвојбено одгојно дјеловати 
на све организације и чланове СКЈ и постојаће минималне могућности 
за извлачење од конкретног рада, што ће нас све присилити на интен- 
зивније учење и студирање проблема на терену. 

У читавом том досадашњем раду наишли смо и на такозвано стра- 
ховање како ће сада слабити рад у установама када у њима не постоје 
организације СКЈ. (Случај у Институту за лаке метале и још неки 
појединачни случајеви.) Такове појаве су остаци старог и преживјелог 
схватања улоге комуниста на раду и начина руковођења, које су се 
баш у многим установама најдуље задржавале. 

У вези изнесених проблема и задатака на које смо наишли у току 
примјене Статута, наш Комитет је организовао дискусију о Статуту и 
његовој примјени за чланове РК и творничке комитете, што се пока- 
зало корисним, те ћемо исто чинити и по осталим одлукама М]! конгреса, 
како бисмо на тај начин могли пружити више непосредне помоћи 
основним организацијама СКЈ у примјени наведених одлука. Ми намје- 
равамо да на годишњим састанцима основних организација, који су 
управо у току, приступимо темељном проучавању и примјењивању 
одлука М! конгреса и Статута. Тако смо замислили да радне људе 
упознамо са одлукама У! конгреса, изузев путем предавања, дискуси- 
јом и проучавањем кроз реферате на годишњим састанцима, који ће 
темељно обрадити Статут, као и кроз анализу активности организација 
и њених чланова. Сматрали смо да ће на тај начин, ако се праве успо- 
редбе практичног рада и дјелатности једне организације са поставкама 
Статута и одлукама Конгреса, свака организација најлакше уочити 
своје слабости, а кроз то одредити и правац свога дјеловања, мјесто 
и улогу на бази одлука М]! конгреса. Неке су организације већ досада 
на својим годишњим састанцима успјеле доста солидно примијенити 
одлуке Конгреса на своје конкретне услове. Такове су, напримјер: Иком, 


Франк и Домаћа творница рубља. Супротно овоме, има организација 

које нису пошле овим путем, па су им и конференције биле слабије; 
као примјер наводимо организацију „Пливе“ и „Пионира“. 
Међутим, и поред тих слабих страна које долазе до изражаја код 
разраде и примјене одлука Конгреса, сматрам да су у основи све орга- 
низације углавном схватиле оно основно, то јест задатак одгоја људи 


и подизања политичке свијести маса. 
Кранжелић Ивица 


секретар У! РК СКХ, Загреб 


ПОВОДОМ ДОПИСА ЗА „КОМУНИСТ“ 


Дописи организација Савеза комуниста и појединих функционера 
Савеза могу да буду врло корисни за преношење и измену позитивних 
искустава ако садрже конкретна искуства и конкретне примере из 
рада на спровођењу у живот разноврсних задатака Савеза комуниста. 
Уколико се конкретније износе властита искуства из рада, дају само- 
критички осврти на конкретне грешке у раду, износе мере које су 
предузете да се грешке уклоне и да се реше нови задаци, — утолико 
ће та искуства користити другим организацијама појединачно а Савезу 
комуниста у целини. 

Међутим, многе организације и многи појединци не схватају 
звачај дописа, па се због тога и дешава да редакција од многобројних 
дописа које добије врло мали број може да објави, и то тек после 
темељне редакције. 

Прва и основна слабост ових дописа је у томе што су исувише 
општи, што онако како су написани могу да св односе на сваку орга- 
низацију Савеза комуниста у сваком месту. Такви дописи отприлике 
изгледају овако: „Наше организације Савеза комуниста пришле су 
свом озбиљношћу прорађивању одлука Шестог конгреса и у томе 
имале значајних успеха, али и извесних слабости. Зато је задатак 
свих наших организација да још озбиљније приступе проради одлука 
Шестог конгреса и да отклоне постојеће слабости“ итд. итд. Сасвим 
је разумљиво да овакве дописе, који чак не би могли послужити НИ 
као пароле, који су преопшти и за транспаренте, нема никаквог смисла 
објављивати, јер од њих не може бити никакве користи. Да је друг 
дописник изнео у овоме допису како су прорађивали одлуке, у чему 
су конкретно успели, какве су биле слабости, какви су даљи планови 
итд., тај би допис могао да буде користан као искуство. Овако, може 
само да изазове код нас сумњу да се ништа добро није предузело у 
циљу прорађивања одлука Шестог конгреса, јер да јесте, не би се 
износиле фразе, већ би се набројале све конкретне мере. 

Друга слабост дописа је што они говоре само о позитивним стра- 
нама у раду, а врло мало и доста стидљиво о грешкама и недостацима, 
ствари се улешшавају, тако да допис не одражава реално стање. 
Разуме се, такве дописе је штетно објављивати. 

У многим дописима се као позитивно искуство истиче нешто што 
је неправилно, што је у супротности са линијом Савеза комуниста. 

Например, један члан једног среског комитета пише да се у њиховим 
организацијама пришло одржавању отворених састанака, и да су они 
веома утицали на мобилизацију маса у извршењу разних конкретних 
задатака, како у испуњењу плана производње у предузећима тако и 
других задатака социјалистичке изградње. Разуме се, ми овакве 
дописе не можемо објављивати као позитивне примере искустава. 
Овакви дописи, напротив, могу да буду пример како не треба радити, 
како се одлуке Шестог конгреса нису схватиле, није схватио Нови 
Статут да је делатност основних организација јавна, итд. 

У неким дописима појединци и организације нам пишу не о ономе 
што су урадили по овом или оном задатку, како су га и на који начин 
спровели у живот, већ о томе шта треба урадити, пишу неку врсту 
директивних писама организацијама. Например, један секретар сре- 
ског комитета у свом допису каже: „Основне организације треба да 
посвете пуну пажњу спровођењу у живот Статута, да се боре за 
правилан метод и стил у раду, јер само од тога зависи успех рада 
организације Савеза комуниста у нашем срезу!“ Нема сумње да друг 
секретар има право, али исто тако је његова дужност да предузме 
конкретне мере, пре свега у свом комитету, а да пружи заједно са 
комитетом помоћ основним организацијама да се развија правилан 
метод и стил рада, па да нам онда о тим својим властитим искуствима 
пише, тако да она, уколико су добра, могу користити другим комите- 
тима и другим основним организацијама. 

И, најзад, једна напомена која се односи на све дописе: треба 
посветити више брите начину излагања. Писати краће, конкретније, и 
трудити се да буде што писменије написано. Многи дописи се пишту на 
брзину, доста аљкаво, тако да се неки морају потпуно прерађивати. 
Овоме би се могло и морало посветити мало више пажње и уложити 
мало више труда. 


ПАРТИЈЕ ИНФОРМБИРОА 


Х1ТХ КОНГРЕС КП СОВЈЕТСКОГ САВЕЗА КРОЗ БРОЈКЕ 


На Х1Х конгресу КП Совјетског Савеза изабран је Централни 
комитет од 125 чланова (накнадно је штампа објавила да је омашком 
пропуштено да буде објављено и име 126-ог члана ЦК КП СС маршала 
Говорова — по свему судећи омашком је пропуштено да буде „изабран“, 
па је накнадно „исправљена“ грешка) и 110 кандидата за чланове ЦК. 

Национални и социјални састав чланова новоизабраног ЦК није 
објављен, а исто тако није нигде речено колико жена има у новом ЦК. 
Читајући имена запажају се само две жене у новом ЦК. Стари Цен- 
трални комитет, изабран на ХУШ конгресу, бројао је 71 члана и 68 кан- 
дидата. На конгресу није дато никакво објашњење зашто се број 
чланова ЦК скоро удвостручио. Вероватно, да би се у нови ЦК увео 
већи број „нових снага“, јер се старе — непожељне — систематски 
ликвидирају. Следеће цифре о томе најбоље говоре: 

Од чланова старог ЦК, изабраних на ХУМ конгресу СКП(б), иза- 
брана су у нови само 33 члана. Познато је да је од старих чланова ЦК 
девет умрло, четворица од њих враћена у кандидате ЦК, један је 
изабран у ревизиону комисију, а 24 стара члана ЦК нису изабрана ни 
у један руководећи орган партије, нити је позната њихова судбина, 
а на конгресу делегатима није дато никакво ни објашњење ни обаве- 
штење. Међу тим старим члановима ЦК, за које није нигде објављено 
ни да су умрли, нити дато икакво објашњење, налазе се и позната имена 
као што су Вознесенски Н. А., Кагановић Л. М., Лозовски И. А., Ману- 
илски Д. 3. (који је на ХУЈ конгресу држао реферат о међународној 
ситуацији и био шеф украјинске делегације на Генералној скупштини 
1949 године), Меркулов Ф. А., Потемкин В. П., Кузњецов А. А. и други. 

Од старих кандидата за чланове ЦК који су изабрани на ХМШ кон- 
гресу није изабрано ни у један изборни орган партије 49 кандидата. 
Исто тако ни за њих није дато никакво објашњење нити обавештење 
чланству шта је са њима и зашто се они одбацују. Од старих чланова 
ревизионе комисије изабраних на ХМШ конгресу, 43 лица нису иза- 
брана ни у један изборни орган партије. Ни о њима није дато никакво 
обавештење. 

Између ХУШ и ХГХ конгреса кооптирано је у ЦК СКП(6) 16 нових 
чланова. На конгресу такође није ништа речено о томе на чије су место 
кооптирани и шта је са онима које су они заменили. 

Интересантан је извештај верификационе (мандатне) комисије који 
је конгресу поднео Пегов Н. М. У извештају нема ни речи о национал- 
ном и социјалном саставу делегата који су изабрани за конгрес. Пегов 
је само рекао да је међу делегатима заступљено 37 националности 
и успут напоменуо да су делегације осталих република могле бити 
бројније, да се активно радило са кандидатима. Међутим, њихови 
званични статистички подаци говоре да у Совјетском Савезу има 
61 националност. Поставља се питање, ко заступа остале 24 национал- 
ности — можда Руси који су „браниоци и заступници“ малих нација, 
па користе прилику да их и на конгресу заступају, или су можда 
званични статистички подаци застарели и више нема 61 националност 
у Совјетском Савезу, него 24 националности мање. У вези са овим 
подацима интересантно је поменути једну промену у новом статуту. 
У старом статуту, усвојеном на ХМШ конгресу, у уводном делу био 
је пасус који је гласио: 

· „Партија захтева од свих чланова да активно и пожртвовано раде... 
на учвршћењу братских, интернационалних односа како између рад- 
ног народа националности СССР-а, тако и са пролетерима свих земаља 
у свету.“ Оно што је подвучено избачено је и не налази се у новом 
статуту, тако да нов текст у новом статуту, усвојеном на ХГХ конгресу 
КП Совјетског Савеза, гласи: 


„Данас се главни задаци КП Совјетског Савеза састоје у томе... да 
се чланови друштва васпитавају у духу интернационализма и успо- 
стављања братских веза са трудбеницима свих земаља...“ 

Хрушчев, у образложењу измена и допуна статута које је поднео 
конгресу, није ниједном речју дао објашњење зашто је из старог 
статута испао пасус „између радног народа националности СССР-а“ и 
зашто је стара формулација „Партија захтева од својих чланова да 
активно и пожртвовано раде... на учвршћењу братских интернацио- 
налних односа“ замењена новом „да се чланови друштва васпитавају 
у духу“... 

Нема сумње да су ове измене у статуту на линији праксе ликви- 
дирања и истребљивања „малих“ нација чији се број у СССР-у 
смањује и статистички подаци о броју нација застаревају, јер „водећа“ 
руска нација „асимилира“ мање вредне нације. 


Ако узмемо да анализирамо податке о дискутантима, пада у очи 
да је из централних врховних органа узело учешћа у дискусији 
48 лица, из руске ССР 36 лица, а из свих осталих република укупно 
84 лица. 


У извештају Пегова није изнесен социјални састав делегата, није 
говорено о томе колико има радника из производње, колико сељака 
из колхоза и слично, већ је наместо тога изнесено колико има деле- 
тата са вишим образовањем, когико са средњим и колико са непот- 
пуним средњим, колико има лекара, инжењера, агронома, прав- 
ника итд. 

Пегов, такође говори о томе да су на ХМШ конгресу имали 
2,477.666 чланова и кандидата, а 1 октобра 1952 године 6,882.145 чла- 
нова и кандидата. Повећање чланства партије између два конгреса 
износи 4,404.479 чланова и кандидата. Ове податке о порасту броја 
чланова износи у свом реферату и Маљенков и на основу овот бројнот 
пораста изводи закључак: 

„Сјајни доказ учвршћења везе партије са масама и њеног ауто- 
ритета код совјетског народа јесте пораст партиских редова“. 

Иза ових констатација, неколико реди, ниже, Маљенков изводи 
следећи закључак: 

„По завршетку рата ЦК партије је одлучио да нешто успори 
пријем у партију, али он се и даље брзо одвијао... ЦК је | сматрао 
за потребно да не форсира даљи пораст партиских редова“... и да 
треба убудуће „наставити линијуву правцу ограничења пријема нових 
чланова у партију“. | 

Ако је, по првом закључку, бројчани пораст партиских редова 
сјајан доказ учвршћења веза партије са масама и њеног ауторитета 
код совјетског народа, онда зашто је потребно вршити ограничавање 
даљег пријема у партију. Зашто се, на основу прве формулације 
и логике у њој не би даљим пријемом у партију наставило са још 
већим учвршћењем везе партије са масама и подизао још више њен 
ауторитет код совјетског нгрода, него се предузимају мере за огра- 
ничавање пријема у партију. а на основу прве логике Маљенкова, то 
би значило лабављење везе партије са масама и смањивање аутори- 
тета партије код совјетског народа. 

На крају, да напоменем да је од ХМПТ до ХЛХ конгреса био 
размак 13 година — ХУШ конгрес је одржан 1939 године, а ХГХ 1952 
године —- седам пуних година после завршетка рата. Карактери- 
стично је да погледамо колики је размак између конгреса био раније. 

УТ конгрес РСДРП(6) одржан је 1917 године. 

УП конгрес РКП(6) 1918 год. 

УШ конгрес РКП(6) 1919 год. 

ТХ конгрес РКШ6) 1920 год. 

Х контрес РКП(6) 1921 год. 

ХТ конгрес РКП6) 1922 год. 

ХП конгрес 1923 год. 

ХШ конгрес 1924 год. 

ХГУ конгрес 1925 год. 

ХМ конгрес 1927 год. 

ХУТГ конгрес 1930 год. 

ХУП конгрес 1934 год. 

ХМШ конгрес 1939 године, а 

ХГХ конгрес 1952 године. 

Шта се из овог јасно види: До Лењинове смрти конгреси су се редовно, 
сваке године држали, а после Лењинове смрти само ХТЛУ конгрес се 
држи после годину дана, а већ ХМ конгрес не држи се 1926, већ 


54 _ ; КОМУНИСТ Е 


1927 године, ХМ! конгрес после три године, ХУП конгрес после четири 
године, ХУШ конгрес после пет година, а ХГХ конгрес после 13 година. 

Стаљин је завео нову праксу, да размак између сваког новог 
конгреса буде што већи, тако да је између ХУШ и ХЛТХ достигао свој 
врхунац. Совјетска врхушка, славећи Стаљина, може и ову чињеницу 
узети за доказ генијалности Стаљиновог руковођења — да је успео да 
достигне тринаестогодишњи размак између конгреса! 

Пада у очи и бројни пораст чланова ЦК. На ХП контресу 1923 
године изабрано је у ЦК 39 чланова и 17 кандидата; на ХИП конгресу 
1924 године 52 члана и 33 кандидата; на ХЛ конгресу 1925 године 
63 члана и 43 кандидата; на ХУМ конгресу 1927 године 71 члан и 
50 кандидата; на ХМ! конгресу 1930 године 71 члан и 67 кандидата; 
на ХУП конгресу 1934 године 74 члана и 68 кандидата; на ХУШ кон- 
гресу 1939 године 71 члан и 68 кандидата, а на Х1Х конгресу 125 (одно- 
сно 126) чланова и 110 кандидата — дакле на последњем кон- 
гресу изабрано је 87 чланова и 93 кандидата више него за време 
Лењина — и ту је Стаљин надмашио Лењина! Исто тако карактери- 
стично је да од чланова ЦК, изабраних на ХП конгресу 1923 године 
данас су чланови ЦК само њих пет и то: Андрејев (чији је положај 
у ЦК врло лабилан), Ворошилов, Микојан, Молотов и, наравно, 
Стаљин. Остали су постепено нестајали под Стаљиновом влашћу. 

Ових неколико, без неког нарочитог реда узетих, података речито 
говоре о стању у такозваној комунистичкој партији Совјетског 
Савеза која је постала орган бирократске владајуће касте за заштиту 
њихове кастинске политике и њихових кастинских интереса. 

РАДНОГ НАРОДА ЈУГОСЛАВИЈЕ 
У БОРБИ ЗА СОЦИЈАЛИЗАМ» 


Другарице и другови, 


Раздобље између П1 и 1У Конгреса Народног фронта прет- 
етавља ванредно важан период у животу наше земље и у раз- 
витку наше борбе за социјализам. Оно је испуњено најтежим 
биткама за независност наших народа и за очување тековина 
наше социјалистичке револуције. Али тај период испуњен је 
уједно и највећим, одлучујућим победама за обезбеђење и учвр- 
штћење како независности наших народа, тако и за даљи разви- 
так социјализма. У тим биткама, наш радни народ на челу са 
својом Комунистичком партијом и другом Титом успео је не 
само да чврсто одржи у својим рукама заставу социјализма, 
него је изванредно појачао своје снаге а с њима и своју не- 
зависност и слободу. Резултати тих напора огледају се, како 
на изградњи материјалних и политичких предуслова за соција- 
хжизам, тако и на међународно-политичком положају наше земље 
и њеној улози у свету. 


1 
ОСНОВНЕ ТЕНДЕНЦИЈЕ МЕЂУНАРОДНО-ПОЛИТИЧКОГ РАЗВИТКА 


За међународни положај, у поменутом раздобљу, пре свега 
је карактеристично крајње заоштравање хладног рата. 

Хладни рат је нов термин који карактерише постојеће међу- 
народне односе. Он је уствари манифестација до те мере заоштре- 
них међународних односа и других друштвених супротности, 
када практички постаје немогућа било каква трајнија стабили- 
зација у односима међу државама. Ова стална и дубока међуна- 
родна напетост, која је тако карактеристична за наше време, из 
које данас још не видимо излаза и поред растуће жеље читавог 
човечанства за мирним споразумом, међу народима, свакако је 


• Реферат одржан на 1У Конгресу Народног фронта Југославије 23 
фебруара 1953. 

последица низа узрока чији корени су у друштвеним променама, 
које карактеришу развитак човечанства у току последњих де- 
ценија. 

Ови узроци се налазе, пре свега, у огромној концентрацији 
економске, политичке и војне снаге у рукама неколико држава, 
практички претежно у рукама двеју држава. Ја се у оквиру овог 
реферата нећу упуштати дубље у анализу економских и друштве- 
· них узрока који су довели до такве концентрације. Очигледно 

је да је и та концентрација једна од манифестација оних фактора 
у савременом економском и друштвеном развитку света који 
условљавају настајање и развитак државно-капиталистичких од- 
„носа, који постају све карактеристичнији за друштвени развитак 
· савременог света. | 

Једна од основних политичких слабости савременог раднич- 
ког покрета проистиче баш отуда, што не постоји солиднија ана- 
лиза узрока политичких и економских противуречности које 
раздиру данашњи свет, што не постоји солиднија анализа ка- 
рактеристика савременог друштвеног развитка, пре свега про- 
цеса настајања државно-капиталистичких односа и његових по- 
литичких последица за радничку класу, за социјалистичке снаге. 
Разуме се, ни издалека немам претензија да мисли, изложене у 
.„овом реферату, замене једну такву анализу. Оне треба само да 

помогну да се на та питања баци мало више светлости, да би 
ми сами могли боље разумети извесне нове карактеристике са- 
временог међународног положаја. 


1. ДРЖАВНО-КАПИТАЛИСТИЧКЕ ТЕНДЕНЦИЈЕ И ЊИХОВА УНУТАРЊА 
ПРОТИВРЕЧЈА 


Државно-капиталистички односи су производ и облик разви- 
јеног и до крајности доведеног монополистичког капитализма, 
али они су уједно и његова негација. По својој економској су- 
штини они су израз законитог прогресивног кретања друштвених 
економских снага, то јест резултат неминовног прилагођавања 
једног историски преживелог друштвеног система неодољивом 
притиску савременог економског развитка, а уједно су и по- 
следња политичка и економска форма у којој тај систем настоји 
да се одржи, односно да одржи што више од своје суштине. Кон- 
кретна историска улога свега онога што произилази из државно- 
капиталистичких односа је различита у разним земљама. 

У неким од најразвијенијих капиталистичких земаља 
државно-капиталистички односи одражавају процес сраштавања 
врхова монополистичког капитала са државним врховима. Даљи 
развитак политичке борбе у таквим земљама показаће да ли ће 
ти друштвено-економски процеси довести до стварања јединстве- 
гог државно-капиталистичког монопола или ће их напредне дру- 

штвене снаге политичком борбом преобразити у корист друштвб- 
ног напретка. 

У неким од тих земаља неопходност економског развитка и 
политички притисак радничке класе већ су довели до подржав- 
љења знатног дела производних средстава, то јест до национа- 
лизације знатних делова индустрије. Том индустријом управља 
државни апарат. Радничка класа по правилу нема непосредног 
удела у том управљању. Преовладавајући државно-капитали- 
стички карактер тих односа је и ту очигледан, али исто тако је 
јасно да се у таквим условима пред радничким покретом отвара ' 
непосредна перспектива мењања тих односа путем политичке 
борбе, нарочито у условима дубљих демократских · традиција. 

С друге стране, у заосталим земљама на Истоку, које се тек 
ослобађају колонијализма и његових остатака и последица, 
државно-капиталистичке форме врше најчешће још прогресивну 
улогу. Код данашње: структуре светске привреде тешко је и 
замислити да заостале земље, са слабим радничким покретима, 
које тек стварају сопствену индустриску базу, могу ићи друкни- 
јим и бржим путем развитка производних снага. Међутим, јасно 
је да ће и ту, развитком индустрије, јачати политичка моћ рад- 
ничког покрета који ће се појавити, односно који се већ данас 
појављује — иако са мањом снагом и недовољно јасном социјали- 
стичком оријентацијом које ће се и ту појавити — са својим про- 
гресивним захтевима. Од исхода те борбе зависи да ли ће данас 
још увек прогресивне државно-капиталистичке форме развитка 
у таквим земљама довести до реакционарног државно-капитали- 
стичког монопола или ће социјалистичке снаге бити способне да 
му дају социјалистички правац. 


У Совјетском Савезу, пак, државно-капиталистичке форме 
претстављају "резултат дегенерације пролетерске револуције, 
то јест један потпуно" реакционаран производ бирократске касте. 
која је постепено истргла власт из руку радничке класе. 

Револуција се, додуше, обрачунала с политичким и еко- 
номским позицијама буржоазије и велепоседника, али није била 
способна да средства производње стварно преда у руке рад- 
ним масама и да припреми тло за слободно економско дејство- 
вање социјалистичких снага. Дегенерација совјетске револуције 
је дакле резултат чињенице да је бирократизам — недовољно 
контролисан политичком свешћу и акцијом радничке класе — 
„учврстио за почетак нужне прелазне државно-капиталистичке 
форме уместо да оне буду уклоњене, затим их развијао даље и 
претворио их коначно у једино владајуће друштвене односе, за- 
штићене свим могућим средствима насиља и са свим политичким 
последицама за совјетски пролетаријат. Препуштајући управљање 
производњом држави односно државном апарату, револуција је 
уствари почела да ствара свог сопственог гробара. Спајањем држав- 

ног апарата са бољшевичком партијом у јединствени и свемоћни 
државни организам, концентрацијом апсолутне власти над жи- 
вотом и духом совјетских људи у рукама централног органа тог 
система, а унутар тог органа опет у рукама једног јединог човека, 
Стаљина, крајњом централизацијом у свим гранама управљања, 
претварањем свих претставничких органа у позоришну кулису, 
без икакве стварне садржине и власти и потпуном ликвидацијом 
сваког и најмањег права радничке класе и радних маса уопште 
у управљању производњом и у расподели вишка рада каоиу 
· контроли над радом државне управе — створила се у Совјетском 
Савезу монструозна организација апсолутног државно-капитали- 
стичког монопола једне бирократске касте у форми Стаљинове 
личне диктатуре, која данас претставља највећу опасност за на- 
предак социјализма уопште. Та бирократска каста није само мо- 
нополни сопственик свих средстава за производњу, него настојм 
да, крајње терористичким средствима, задржи за себе и монопод 
политичке, научне и друштвене мисли у земљи. Она није истргла 
из руку радничке класе само средства за производњу, него је 
за себе монополизирала и социјалистичку идеју да би је тиме 
уствари угушила. Она хоће не само да управља производњом уме- 
сто друштва, него и да мисли уместо њега, да политички и еко- 
номски дејствује уместо њега, то јест да претвори друштво у 
свог извршиоца. 

Учвршћујући свој монополистички положај, та бирократска 
каста постаје незаситљива, као што је уствари незаситљив м 
сваки монополизам. Она протеже свој монопол и ван граница 
Совјетског Савеза, стварајући државно-капиталистичке односе У 
земљама такозване народне демократије. Она покушава да мо- 
нополише идеологију радничког покрета, ради заштите свога мо- 
нополизма. Она диже галаму на капиталистичке, односно 
државно-капиталистичке монополе у другим државама, због 
себичних интереса, ради ширења сопственог државно-капитали- 
стичког монопола. На тај начин она прелази у потпуности на 
империјалистичку спољну политику, најпре у сврху освајања но- 
вих сфера утицаја да би економски и политички ојачала, а у 
крајњој линији у сврху постизавања хегемоније над светом. 


Међутим, без обзира на обим и на конкретну друштвену 
форму државно-капиталистичких тенденција у друштвеним од- 
носима, ипак та појава свуда манифестира само неминовност со~ 
цијализма. Она, пре свега, и најширим радним масама пружа: 
увид у економски, друштвени ћорсокак старог друштвеног си- 
стема. Она им практички, кроз њихов свакодневни живот, 
разоткрива друштвени карактер производње, а тиме указује им 
на потребу подруштвљења средстава за производњу. Она рушм 
фикцију да су политика и држава једна ствар, то јест ствар свих 
грађана, а да су творница, управљање привредом, производња и 

трговина друга ствар, то јест само ствар приватних сопственика. 
Државно-капиталистичке тенденције —- иако су се родиле из 
потребе очувања суштине капиталистичког система — дакле са- 
мом својом појавом на историској позорници доказују најнепо- 
среднију неопходност социјализма и директно приводе људску 
свест практичком социјалистичком дејствовању. Данас заиста 
сви путеви воде у социјализам. Све што владајуће класе чине да 
би му се супротставиле, у коначној линији само још више јача 
његове снаге, само још више доказује његову неминовност. 

Из свих тих разлога државно-капиталистичке тенденције 
изазивају неразрешива унутарња противречја у том систему и 
ванредно заоштравају унутарње супротности. 

Оне пре свега свестрано заоштравају супротности између 
појединих слојева буржоазије, који грчевито бране своје пози- 
ције и старе форме развитка. Иако тај отпор ту и тамо још 
успева, он је ипак историски неодржив и непрекидно се крши 
и ломи, како у спонтаним процесима законитог економског раз- 
витка, тако и у политичкој борби. Ми смо данас уствари сведоци 
једног незадрживог процеса раслојавања и унутарњег мрвљења 
и распадања буржоаске класе. Тај се процес и политички мани- 
фестује у дубокој кризи старих облика буржоаске демократије, 
у цепкању њених политичких снага, у њиховој нестабилности и 
политичкој дезоријентацији, у сталним тенденцијама ка влада- 
вини „моћне руке“ то јест реакционарним диктатурама итд. 
Појава државно-капиталистичких тенденција, дакле, не указује 
само на неодрживост владавине буржоазије, него и на њено не- 
миновно распадање као класе. Сви покушаји да се то распадање 
заустави воде само даљем развијању државно-капиталистичких 
односа и њихових пропратних политичких појава. 


Државно-капиталистичке форме чине систем рањивијим 
и неотпорнијим за сваку политичку борбу радничког или 
било ког другог прогресивног покрета. Такви су системи у су- 
штини унутарње лабилни. Свако јачање политичке моћи и ути- 
цаја радничког покрета, односно социјалистичких снага, у сада- 
шњој улози државе у економским односима, може претворити 
сваку институцију буржоаске демократије у инструмент мењања 
друштвених односа. И ту је један од извора кризе у досадашњим 
формама буржоаске демократије. Зато се у савременом свету и 
појављују, снагом природног закона, упорне тенденције, да се 
старе буржоаско-демократске форме било „допуне“ неким сред- 
ствима, попут америчког „макаранизма“, то јест неком врстом 
перманентне крсташке хајке против сваке прогресивније тен- 
денције у демократском животу земље, било сасвим замене овим 
или оним облицима владавине такозване „моћне руке“. Совјетски 
политички систем је у данашње време узорак за сва струјања 


те врсте. 

Такве тенденције наравно и када побеђују не скидају посто– 
јеће супротности са дневног реда, али управо због тога што их 
стављају под притисак, дају им већу разорну снагу и заоштравају 
· све. односе. 

Све то у далеко већој мери важи и за стање у Совјетском 
Савезу, то јест у земљи најтоталнијег државно-капиталистичког 
система. За тај систем, наравно, свако и најмање самостално по- 
литичко или економско кретање радних маса претставља смртну 
опасност. У њему демократска права не може нико да има а 
поготово 'не радничка класа и радне масе, а самосталност може 
да има само Стаљин. То је законита последица система, која се 
појавила онога момента када је монополистички механизам по- 
моћу политичког насиља узео на себе функције које може да има 
само слободно социјалистичко друштво. Али баш тај неопходни 
притисак, који је у сталном порасту, концентрише испод при- 
' видно бескрајно снажне зграде стаљинског деспотизма страхо- 
вито експлозивне снаге пригушеног друштвеног развитка који 
једног дана, када се ослободи, неће оставити ни камена на ка- 
мену од те зграде. 


2. РАСПОРЕД МЕЂУНАРОДНИХ ПОЛИТИЧКИХ СНАГА 


Све те појаве у економском и друштвеном развитку савре– 
меног света одражавају се на специфичан начин и у међународ- 
ним односима. 

· · Пре свега, државно-капиталистичке форме нису подједнако 
карактеристичне за све земље, као што није, наравно, равноме- 
ран ни економски развитак појединих земаља. Негде су те форме 
развијене, негде су тек у зачетку, али оне ипак претстављају 
доминантну тенденцију савременог друштвеног развитка. Нерав- 
номерност њиховог развитка, међутим, свестрано РОРЕНа по- 
стојеће супротности у међународним односима. 

Ту неравномерност карактерише нарочито огромна монопо- 
· листичка концентрација капитала у појединим деловима света и 
повећавање разлике између развијених и неразвијених земаља. 
Међутим, док се раније обично говорило само о разликама између 
развијеног Запада и заосталог Истока, сада морамо констатовати 
да се повећавају и разлике између Европе и Северне Америке, и 
то до те мере да поједине европске земље почињу да губе своју 
независну улогу у светским привредним односима. Супротности 
· које настају из таквих противречности у економском развитку 
света постају сада још оштрије, јер иза њих више не стоје при- 
ватне капиталистичке компаније, него држава која се појављује 
истовремено као политички и као економски фактор. 

Савременим концентрацијама финансиског капитала и 
државно-капиталистичким монополима не одговарају више ни 

старе форме колонијализма, ни стари облици поделе света. Разви- 
јеним, савременим монополима потребна је јединствена светска 
привреда, јединствено светско тржиште, једнаки услови за 
експанзију. Политичка. форма тих тенденција јесте борба за 
светску. хегемонију, или како кажу у Совјетском Савезу: „за 
руководећу улогу у свету“. Ту борбу прате тенденције идеоло- 
шког униформисања света, насилног наметања оваквих или она- 
квих политичких форми, државних система итд. Што је нарочито 
битно, у таквим условима ни један међународни уговор, склопљен 
на бази поделе интересних сфера, не може бити иоле трајнији. 
Сваки такав уговор значи само краткотрајну фазу у борби за 
даље освајање хегемонистичких позиција најагресивније снаге. 
Пре свега, због таквог свог карактера — а и због отпора народа о 
чијим се интересима радило — доживела је слом она подела инте- 
ресних сфера, која је била уговорена на крају Другог светског 
рата, још пре него што је била спроведена у живот. А баш она 
претставља један од главних непосредних узрока постојећег 
стања. | 

Споразуми око поделе света на интересне сфере били су и 
у прошлости кратког века и довели су до два светска рата. Сада, 
у условима пооштрене борбе за светску хегемонију, овакви спо--: 
разуми имају још мање изгледа на какво-такво трајање или на 
какву-такву лојалност између партнера. Те чињенице су главни 
извор оне нестабилности и сталне напетости у међународним од- 
носима која прелази у перманентни хладни рат и онемогућава 
'империјалистичке стабилизације, на бази поделе света и онакве 
врсте, какве су постизаване у прошлости. | 

Постоје само државе које данас, по својој снази, могу да уче- 
ствују у борби за светску хегемонију: Совјетски Савез, пре свега, 
због своје војне и војно-политичке снаге и Сједињене Државе 
Америке, пре свега због своје економске снаге. Зато данас у свету 
и преовлађује управо сукоб између ове две земље. Ако кроз ту 
призму гледамо проблем расподеле снага у свету, односно проблем 
"рата и мира, онда ћемо добити приближно следећу слику: 

1) Совјетски Савез је у свом унутарњем развитку достигао 
тачку на којој је његова спољна империјалистичка експанзија, 
то јест борба за хегемонију у свету, постала неопходни и једини 
пут за опстанак система као таквог. Тај систем претставља 
огромну концентрацију војне, а самим тим и политичке снаге, која 
може оправдати своју егзистенцију пред сопственим друштвом 
само ако је усмерена ка постизавању нових економских успеха. 
А те успехе он може постизавати уствари само територијалним 
освајањима, односно попримањем своје контроле над новим зе- 
мљама. У сопственој земљи он је давно исцрпео све могућности 
напретка а сада претставља само још фактор стагнације и тру- 
љења који свестрано кочи развитак производних снага. Зато је 

и политичка снага тог система, то јест њен војни потенцијал, сада 
усмерена ван сопствених граница, на сурову пљачку других зе- 
маља, на бруталну експропријацију других народа, на њихово 
потчињавање совјетској хегемонији да би совјетска бирократска 
каста могла себи обезбедити материјалну основу без које и даља 
егзистенција њеног система све више долази у питање. Зато со- 
вјетска политика мора бити крајње агресивна, застрашујућа, 
изнуђивачка и претставља сталну и највећу опасност за свет- 
ски мир. 

Међутим, совјетска политика данас, и поред своје агресив- 
ности, не може бити оријентисана на фронталну борбу за хеге- 
монију над светом. Она иде путем потчињавања совјетској хеге- 
монији једног народа за другим. Народи Источне Европе били 
су прва жртва таквих хегемонистичких планова. Совјетска агре- 
сивна акција против Југославије требало је да тој хегемонији 
потчини и Југославију. 


Сем тога, совјетска политика је започела огорчену борбу 
за реализацију споразума о подели интересних сфера који су 
били дефакто постигнути на крају Другог светског рата, као и за 
даље уступке западних земаља на тој линији. Таквом курсу со- 
вјетске политике одговара и борба совјетске владе за закључи- 
вање пакта пет великих сила. Подела интересних сфера је совјет- 
ским хегемонистима данас потребна због тога што има да послужи 
као корак у даљем јачању њихове економске и политичке снаге 
и њихове способности за даље агресивне захтеве. Управо због 
тога совјетски империјализам — као што сам већ рекао — данас 
претставља највећу опасност за мир и напредак човечанства. 


2) Сједињене Америчке Државе претстављају највећу кон- 
центрацију економске снаге, која тражи шири простор за своје 
дејствовање. Њој је потребан јединствени свет без економских 
граница и преграда и са политичким условима који би омогућа- 
вали слободну експанзију капитала. Монополистички положај 
који данас — због огромне концентрације светског финансиског 
капитала у тој земљи — заузимају Сједињене Америчке Државе 
у светској привреди, сам по себи им обезбеђује руководећу улогу 
у њој, и нису им потребна средства политичке, то јест војне агре- 
сије. Међутим, ту се Сједињене Америчке Државе пре свега 
сукобљавају са хегемонистичким тенденцијама Совјетског Са- 
' веза, а такође и са остацима старих империјалистичких подела 
света, са отпором народа који се боре за своју економску неза- 
висност, са државно-капиталистичким монополима других зе- 
маља итд. Изнад свих осталих супротности, наравно, доминира 
сукоб са совјетским хегемонизмом. Његова победа у Европи или 
у Азији, значила би слом Сједињених Америчких Држава не 
само као водеће економске силе у свету, него и као самосталне 
снаге уопште, значила би њихово угушивање у сопственим уну- 

тарњим економским супротностима. Зато се оне морају супрот- 
стављати том хегемонизму на свакој тачки света, где он настоји 
да продре. Унутар тих супротности креће се сва америчка по- 
литика. 

3) Стари колонијални системи западних метропола истори- 
ски су преживели и данас се налазе у безизгледној борби на три 
фронта: против колонијалних и зависних народа, који су се раз- 
вили до те мере да траже независност и равноправност; против 
совјетске политичке експанзије која — искориштавањем ослобо- 
дилачких тежњи зависних народа — хоће да ухвати своје соп- 
ствене позиције у тим земљама, односно да ослаби снаге које се 
супротстављају совјетским хегемонистичким плановима; и против 
америчке економске експанзије, која незајажљивом снагом про- 
дире у економски живот тог система и поткопава политичку 
власт метропола над колонијама и зависним земљама. 

Пре свега из тих разлога западно-европске земље заин- 
тересоване су да се спречи избијање новог светског рата, јер 
он би могао да проузрокује само нове губитке у њиховим сада- 
шњим економским и међународно-политичким позицијама. 
С друге стране, борба тих земаља, да насилно сачувају коло- 
нијалне привилегије, све више исцрпљује њихове материјалне 
снаге и све више им отежава одржавање независног спољнопо- 
литичког става. Изгледа као да је историја у једном новом облику 
поставила пред те народе стару дилему о којој је већ Маркс го- 
ворио: Или ће они признати народима, који су у њиховој зави- 
сности, право на независност и тиме обезбедити своју сопствену 
независност, или ће по сваку цену бранити своје колонијалне 
привилегије и тиме сами све више долазити у зависан положај. 


4) Велике земље које су у Другом светском рату претрпеле 
пораз данас су још сувише слабе и сувише под притиском по- 
литичких и економских последица пораза, да би могле играти 
самосталну улогу у решавању основних питања из области међу - 
народних односа. Иако се у њиховим владајућим класама већ 
покушавају да оформе империјалистичка језгра, она данас ипак 
не претстављају извор неких актуелних агресивних тенденција. 
Тек ће даљи унутарњи политички развитак тих земаља показати 
какво ће место те земље заузети у међународним односима. Да- 
нас су оне изричито заинтересоване на очувању мира. 


5) Остале земље не претстављају јединствени правац у ме- 
ђународним односима, нити могу да постану сада нека јединствена 
снага. Њихова спољна политика је резултат њиховог унутарњег 
развитка и степена њихове економске и политичке зависности, а 
дејствују према интересима који су им најнепосреднији и нај- 
ближи. Зато оне и не играју у међународним односима ону улогу 
коју би иначе могле да играју. Ипак се у тим земљама, бар по- 
тенцијално, све више развија једна основна тенденција: народи 

траже излаз у обезбеђењу права на независност, на равноправ- 
ност; у обезбеђењу права на немешање у њихове унутарње 
ствари и права на међународну економску помоћ ради постиза- 
вања економске независности. 

У тој се тенденцији испољава општа тежња напредног и чи- 
тавог мирољубивог човечанства да се учини крај како импери- 
јалистичким поделама интересних сфера, тако и различитим 
империјалистичким и хегемонистичким аспирацијама. Све више 
продире мисао да мир може да се обезбеди само борбом за стварну 
равноправност независних народа и за постепено савлађивање 
· понора заосталости који данас дели развијене и неразвијене зе-– 
мље. За остварење те тежње биће потребно водити још велике 
политичке борбе и извршити много друштвених промена, али 
остаје чињеница да та тежња већ постаје материјална сила у 
данашњем свету, и да већ везује руке различитим факторима 
империјализма и агресије. Уосталом, сама чињеница да се нала- 
зимо у епохи борбе за светску хегемонију, говори и о томе да 
„су сазрели економски услови у којима би народи могли да живе 
у миру, уједињени у демократској сарадњи, без икаквих хе- 
гтемона. 

У сваком случају, ове тенденције појачавају отпор народа · 
да буду било чија интересна сфера или протекторат. Разуме се, 
тај отпор још више отежава победу тенденција које би хтеле 
да се ствара мир на бази неке империјалистичке стабилизације, _ 
то јест на бази поделе интересних сфера или хегемонистичке 
улоге ове или оне земље. 

Све те противречности и супротности узете у целини и њи-. 
хово узајамно . преплитање са другим супротностима, о: којима 
овде нисам ни говорио, претстављају тло на коме се развијају сви 
међународни односи у савременом свету. Оне повезују свет у 
једну целину, додуше пуну противречја и супротности, али ипак 
целину. Свака иоле важна тачка на. земаљској кугли на- 
лази се под вишеструким притиском, и свако померање у односу 
снага прети да сруши читаву ту зграду присилне равнотеже, од 
које светски мир данас зависи. Због тога живимо у перманентној 
напетости у међународним односима, коју данас називамо хлад- 
ним ратом. Хладни рат је дакле метод међународне борбе у усло- 
вима такве напетости, када мир и рат изгледају подједнако не- 
оствариви. 


3. СРЕДСТВА БОРБЕ ПРОТИВ ХЛАДНОГ РАТА И АГРЕСИЈЕ. 


Поставља се питање: није ли у таквој ситуацији рат неиз- 
бежан; може ли се из ње наћи пут ка мируг. 

Несумњиво да тај пут постоји и за тај пут напредни и сви 
мирољубиви људи, поготово све социјалистичке снаге у свету 

треба да се боре. Што се нас тиче, за тај пут ми морамо да се 
боримо: као Југословени, јер нама је потребан мир да бисмо за- 
лечили ране прошлог рата и посветили се мирној социјалистичкој 
изградњи; као борци за социјализам који треба за увек да искључи 
рат као оружје у односима између народа; и као људи јер знамо 
да би нови светски рат у садашњим условима нанео страховито 
пустошење људској цивилизацији. 


Разуме се да са тим путем немају ничега заједничког с0- _ 
вјетске лажне и демагошке псеудомирољубиве пропагандне 
акције за мир, тј. за мир стаљинског типа, за мир интересних 
сфера, за мир на бази ропства и угњетавања. Стаљинови тако- 
звани конгреси присталица мира не позивају човечанство у борбу ' 
за мир, него траже од њега да капитулира пред агресијом, да ка- 
питулира пред хегемонистичким прохтевима совјетских власто- 
држаца. Све те псеудомирољубиве фанфараде и сви могући со- 
вјетски тобожњи мировни предлози имају уствари само један 
циљ: да прикрију хегемонистичку и агресивну суштину совјетске 
политике и да застрашивањем и вештим инсценирањем изнуде 
нове уступке на линији њених империјалистичких циљева. 


С друге стране, пут ка миру такође не води преко крсташких 
похода против комунизма односно социјализма. Мир се не може 
обезбедити насилним одржавањем реакционарних режима или 
гушењем ослободилачких тежњи зависних народа. Све то уствари 
само лије воду на млин совјетским властодршцима, даје им у руке 
идејна средства за духовно поробљавање маса и за оправдавање 
њихове агресивне и империјалистичке политике. Исто тако ствари 
мира не служе ни покушаји да се под видом одбране од совјетске 
агресије поравњавају посебни рачуни. О томе и историја борбе 
око судбине Трста говори прилично речито. | 

И коначно, мир не могу да обезбеде ни неутралистичке илу- 
зије. Епоха борбе за светску хегемонију више не трпи неутра- 
лизам. Та се борба на крају крајева тиче интереса свих народа, 
јер свет је целина, а мир је недељив. Бити неутралан према 
тој борби значи бити индиферентан према судбини и интересима 
сопственог народа. Неутрализам у тим питањима, то јест у пита- 
њима мира или рата, уствари само јача агресора, охраору је га и 
потстиче на агресивну акцију. 

Човечанство мора бити активно у борби против агресије и. 
то не само помоћу спремности на одбрану и не само онда када. 
је пожар већ ту, него пре свега у борби против основних извора 
агресије, против основних узрока рата. А то значи да се треба 
борити: 

против свих облика империјализма, хегемонизма и других 
тенденција наметања воље једне нације другој, НЕ" 

за независност и равноправност свих народа; 

против дискриминације у међународној сарадњи, за сарадњу 
на бази равноправности и споразумевања; 

за демократске односе међу народима, то јест против поли- 
тике притиска, застрашивања, уцењивања или других облика на- 
метања туђе воље; | 

"против мешања у унутарње ствари независних земаља; 

против свих форми економске експлоатације других народа; 

за међународну економску помоћ неразвијеним земљама. 
ради смањења и постепеног отстрањења огромних разлика и про– 
тивречности између развијених и неразвијених земаља; 

против свих облика расне дискриминације, распиривања на- 
ционалне мржње, међународне клевете и ратне пропаганде; 

за свестрану равноправну сарадњу међу народима, која ће 
их зближавати и уједињавати у решавању заједничких проблема. 
човечанства. 

На тим и таквим питањима мирољубиво човечанство ће је- 
дино бити у стању да испроба искреност мирољубивих изјава. 
У тој ће борби напредно човечанство сковати себи оружје велике 
материјалне и морално-политичке снаге која ће моћи успешно да 
везује руке агресору или бар да му веома отежа спровођење ње- 
гових планова. | 

Међутим, то је само једна страна питања. Агресору треба 
супротставити и конкретне материјалне бране. А те бране против. 
агресије се могу изградити само ако се за мир боримо полазећи 
од конкретног стања ствари. 


Сви знамо да је данас главна опасност за мир у свету 
агресивна акција совјетских хегемониста. Те се агресивне тен-– 
денције могу обуздати само супротстављањем снаге, то јест пре 
свега: јачањем система колективне безбедности и одбранбених 
снага земаља које су на удару тих тенденција, односно које се 
због својих сопствених интереса морају да супротставе томе агре- 
сивном притиску. Да би тај одбранбени систем био што снажнији, 
није довољно да располаже само материјалном снагом. Он мора 
придобити свет и својом унутарњом политичком садржином, то 
јест он мора бити искључиво одбранбеног карактера, изграђен 
на принципима демократских односа међу народима, на принци- 
пима пуног уважавања националних и других посебних интереса, 
на поштовању суверених права народа и на систематској помоћи 
јаких нација слабијим у изградњи њихове одбранбене снаге. 
У таквом систему одбране наћи ће своја места и регионални спо- 
разуми, који воде рачуна о специфичности ових или оних земаља. 


То не значи, да се ми више не придржавамо принципа, да се 
нећемо везивати ни за какве блокове. Традиционална политика 
блокова — то је политика уједињавања ради заједничких спољно- 
политичких циљева. Са таквом политиком наша сарадња са дру- 
тим земљама нема ништа заједничког. Ми ту немамо никаквих 

посебних захтева према другим нацијама нити се обавезујемо да 
ћемо подупирати било какве посебне спољно-политичке прохтеве и 
циљеве других држава. Ми имамо само један циљ: да помогнемо 
мобилизирању свих снага, које могу — из једних или других 
разлога — допринети да се одржи мир за све народе, а тиме по- 
моћи и нама да сачувамо и учврстимо своју независност. А тај 
циљ нема никакве везе са политиком блокова. 

Поставља се питање, да ли постоји опасност да би у погод- 
ном моменту такав одбранбени механизам могао почети да се 
претвара у опасност за мир: Несумњиво постоји. О томе је на 
УТ Конгресу Савеза комуниста Југославије говорио друг Тито. 
Даља промена односа снага у корист таквог система могла би 
у њему да оживи поједина агресивна језгра. Већ данас има људи 
који говоре о потреби превентивних ратова. Међутим, очигледно 
је за сваког да задатак одбранбеног система није да рат уни- 
шти ратом или да агресора уништи агресијом, него да спречи 
рат. Спречити дејствовање агресивног механизма, то јест одузети 
му изгледе на постизавање хегемонистичких циљева агресивним 
средствима, значи довести га у положај да почне да се гуши у 
својим сопственим унутарњим супротностима. Совјетски народ 
ће сам да нађе пут из ћорсокака у који га непрекидно гу- 
рају његови кратковиди властодршци. Зато би сви планови про- 
тив опасности совјетске агресије који не би били изразито од- 
бранбеног карактера постали само несрећа за човечанство. 
Против таквих тенденција, које сада, истина, нису јаке, миро- 
љубиви народи треба истрајно и систематски да се боре. 

Сем тога, а то је у овом моменту најважније, таквим тенден- 
цијама стоје на путу и снажне објективне препреке. Већ површна 
анализа супротности у савременом свету, о којима сам раније 
говорио, указује нам на чињеницу да је данас немогуће било 
какво уједињавање света за агресивни рат против Совјетског 
Савеза. Далеко највећи. део данашњег света може у једном новом 
светском рату само да губи, без обзира на то ко ће бити у том 
рату победник. Из тих разлога онај који ће стварно доказати да 
ради за мир, тај ће имати подршку огромне већине не само рад- 
них људи у свету него и држава и њихових влада. 

Због тога нема веће лажи него што су коминформистичке 
пропагандистичке тврдње, да Совјетски Савез мора да се брани 
од неке акутне опасности агресије. То значи, уствари — да пара- 
фразирам Цицерона — по белом дану завијати свет у ноћну таму. 
Тачна је супротна тврдња. Мир и рат у данашњем свету скоро 
искључиво зависе од совјетске владе: она треба да учини крај 
страховањима мирољубивих народа од њених агресивних хеге- 
монистичких планова и она треба да учини крај рату у Кореји; 
она треба својим конкретним ноступцима према другим народима 
да покаже да хоће да поштује њихову независност и право да 

сами уређују своје унутарње односе. Ако ће ту совјетска влада 
изменити своје поступке, онда ће свет моћи то да узме као доказ 
да се почела да одриче агресије. Али до сада совјетска влада није 
дала ни једног јединог таквог доказа. 

Међутим, колико је јасно да је немогуће уједињавање света за 
неки агресивни рат против Совјетског Савеза, толико је такође 
„очигледно да ће свака совјетска агресија неизоставно ујединити 
против себе читаво човечанство ван граница совјетског блока, а 
поред тога поткопаће чак и сопствено унутарње јединство. Ако 
је Стаљин успео да уједини совјетски народ у борби против 
хитлеровске агресије, то још не значи да би га.он могао уједи- 
нити и за агресију против других народа. Совјетски властодршци 
мораће према томе добро да размисле пре него што ће се упустити 
у неке нове агресивне авантуре. 


4. НЕУСПЕСИ СОВЈЕТСКИХ ХЕГЕМОНИСТА 


· Стварност нам показује да су у току последњих неколико 
година постигнути озбиљни резултати у сузбијању совјетске 
империјалистичке експанзије и агресивног притиска. 

Одбранбена снага народа који бране своју независност и мир 
у свету, постала је јача. 

У Кореји совјетски покушај застрашивања света није 
успео. Совјетским упорним спречавањем да се учини крај томе 
рату још јасније се показало да независност и уједињење ко- 
рејског народа немају никакве везе са совјетским плановима у 
корејском рату. Све се јасније види да је то само део општег агре- 
сивног плана совјетских хегемониста. Корејски рат треба да де- 
финитивно потчини Кину совјетској хегемонији, тиме што ће јој 
минирати све мостове који омогућавају мирну сарадњу Кине са 
другим народима. Сем тога корејски рат треба да заплете Аме- 
рику у један исцрпљујући рат с Кином, који ће ослободити руке 
совјетским хегемонистима у другим деловима света. Чињеница 
да они до сада нису битно успевали у спровођењу тих планова, 
претставља крупну победу мира. Учинила би се фатална грешка 
ако би одговорни државници насели вешто постављеним манев- 
рима совјетске азиске политике. 

Ослабиле су и совјетске позиције у Европи. Совјетски 
маневри око немачког уједињења и неутрализације Немачке 
веома брзо су се раскринкали као блеф који је требало да по- 
служи поробљавању читаве Немачке. Совјетски хегемонисти 
неће дозволити стварање ма какве уједињене и стварно независне 
Немачке, јер потчињавање Европе совјетској хегемонији могуће 
је само потчињавањем Немачке. То данас све више увиђају и они 
људи на Западу, а нарочито у Немачкој, који су насели совјетским 
псеудомирољубивим фразама и који су сматрали да је совјетска 

влада стварно спремна — по цену распуштања Атлантског пакта, 
на остварење некакве неутралне и независне Немачке. Разуме се, 
демаскирањем совјетских маневара у Европи сасвим је крахи- 
рала и совјетска хајка против Атлантског пакта. И коначно, ћор- 
сокак совјетске политике у Европи одразио се и у све дубљој 
унутарњој кризи совјетских коминформистичких агентура у 
Европи, које додуше споро али стално и све више губе утицај у 
масама, као и способност за активну улогу у политичком развитку 
европских земаља. 


Друштвени развитак у многим земљама — као што сам 
истакао на почетку овог реферата — постигао је степен који омо- 
гућује и тражи од радничке класе сасвим нове облике борбе. 
Међутим, совјетски хегемонисти и даље продају и натурају ме- 
ђународном пролетаријату неупотребљиве, застареле схеме и 
рецепте, као да се у свету ништа није променило и као да доса- 
дашње политичке борбе радничке класе нису дале никакве ре- 
зултате. Они то раде зато јер им јачање борбе радничке класе 
за социјализам уопште није више циљ. Социјалистичке и марк- 
систичке пароле су њима потребне — као што је јуче рекао друг 
Тито — само зато да би дезоријентисали радничку класу, да би 
је скренули са пута борбе за социјализам. Они не желе да помажу 
истински социјалистичке покрете, него агентуре, које ће им олак- 
шати остварење хегемонистичких планова. Зато њихове агентуре 
на Западу својим методима политичке акције уствари поткопа- 
вају свако стварно социјалистичко кретање, сваку могућност 
борбе радничке класе у области привредног управљања, сваку 
могућност стварног уједињавања радничког, односно социјали- 
стичког покрета. Штавише, њима је опасан сваки иоле демократ- 
ски систем. Совјетска политика је зато и првенствено усмерена на 
поткопавање сваког демократског система и на припремање тла 
за фашистичке и друге најреакционарније снаге, да би се затим 
опет појавила као бранилац демократизма. Међутим, пратећи 
такве совјетске маневре човек се одмах сети познате Марксове 
реченице да онај који хоће да брани слободу, мора најпре сам да 
је воли. Та се реченица у потпуности односи на совјетске власто- 
дршце. 

Свему томе се још придружује невероватно морално сроза- 
вање политичког лика совјетског система, који је себи поставио, 
као мото дејствовања, старо језуитско правило, да „циљ оправдава 
средство“. У том погледу Стаљин је чак премашио самог Хитлера. 
Великорусизам Стаљину није неки националистички принцип, 
него метод и средство корумпирања и дељења привилегија, метод 
и средство, да њим застрашује и држи у потчињености све народе 
Совјетског Савеза, укључујући и сам руски, и то у потчињености 
једној бирократској касти која је анационална, космополитска 
у негативном смислу, то јест без икаквог осећања одговорности 

према масама свог сопственог народа па и руског. Ста- 
љин распирује и антисемитизам, пре свега из најситнијих поли- 
тичких и полициских рачуна, да би скренуо мржњу народа за 
_ све недаће његовог система на неког привидног кривца, да би 
појачао политику застрашивања маса, да би могао до краја раш- 
чистити са остацима самосталности сателитских земаља и да 
би у њима успоставио систем бирократске деспотије потпуно по 
свом узору, да би стекао симпатије ултрареакционера, нациста 
и црностотинаша по читавом свету, и коначно да би нешто 
ушићарио за своје империјалистичке планове на Блиском Истоку, 
искориштавањем арапско-јеврејског сукоба. Једном речи, вла- 
давина бирократске касте, то је деспотија. без принципа, без . 
скрупула, без части, један од најмрачнијих и најреакционарнијих 
продуката, који је произвела историја људског друштва. 

Јасно је да сви ти моменти морају све више да слабе 
како утицај саме совјетске политике, тако и утицај њених ко- 
минформистичких агентура по читавом свету. Где оне још успе- 
вају, то је само у земљама где оне искориштавају народно-осло- 
бодилачке покрете. Међутим, совјетска политика у Кореји по- 
стаће лекција за многе зависне народе, да не треба да очекују 
слободу и независност из руку онога који нити сам зна за сло- 
боду нити било ком народу у свом царству признаје независност. 
Покрети који хоће да донесу независност свом народу морају, 
пре свега, сами бити независни. 


Ћорсокак совјетске спољне политике одражава се и у уну-_ 
тарњем политичком животу совјетског блока. Источно-европске 
сателитске владе боре се са све већим унутарњим тешкоћама и 
све више се изолују од маса. Чудовишни процеси који су свршили 
крвавим обрачуном са низом водећих људи тих земаља, пре- 
дали су, додуше, постојеће владајуће гарнитуре на милост и 
немилост Стаљину, али у масама тих народа ослабиле су поли- 
тичке позиције Совјетског Савеза. 


Чак у самом Совјетском Савезу Стаљин сматра потребним да 
новим инсценирањем мрачних судских процеса застраши све оне 
који би евентуално почели да извлаче неке закључке из не- 
успеха совјетске политике. Овакви процеси не стварају се само 
зато што је Стаљину потребна гвоздена дисциплина ради изво- 
ђења агресивних империјалистичких планова. Ти процеси служе 
и као средство борбе против све јачег спонтаног отпора у совјет- 
ском друштву, који се неизбежно мора појављивати. Тај је отпор 
пригушен, али он се ипак манифестује у формама које одговарају 
совјетским условима. Уосталом, да такав отпор постоји, то је 
сигнализирао сам Стаљин већ у свом чланку „О економским 
проблемима у социјализму у СССР-у“. С процесом против је- 
врејских лекара, који су постављени пред крвнички трибунал, 
Стаљин уствари започиње нов талас застрашивања и угушивања 

оног безименог али стварног масовног отпора који напредни људи 
Совјетског Савеза дају деспотији државно-капиталистичке касте. 
Стаљинови процеси — без обзира на садржину конкретних 
оптужби — само нам потврђују да је тај отпор постао толико јак 
да је против њега требало употребити нови талас насиља. Нема 
сумње да је јачање овог отпора пре свега резултат неуспеха у 
совјетској спољној политици. Истрајна даља борба човечанства 
за мир и за сузбијање агресивних планова совјетских хегемони- 
ста још ће више појачати снаге унутарњег отпора у совјетском 
друштву, у борби за истински социјализам и за социјалистичку 
демократију. 


5. УЛОГА ЈУГОСЛАВИЈЕ У ВОРБИ ЗА МИР И СОЦИЈАЛИЗАМ 


Најзад, једна од најкрупнијих победа мира је и крах со- 
вјетске агресивне акције против Југославије, то јест акције усме- 
рене на њено унутарње поткопавање и на њену међународно- 
политичку изолацију. 

Циљ те акције није био само у томе да се Југославија сама 
потчини совјетској хегемонији, него и то да њено потчињавање 
буде сигнал за коначно уништење самосталности осталих источно- 
европских земаља и за појачање притиска против других европ- 
ских земаља. 

Потчињавање Југославије било је Стаљину потребно пре свега 
због тога што је она била једина земља у Источној Европи где се 
комунистичка партија налазила на власти, а задржала је своју не- 
зависност, а тиме и могућност самосталног-социјалистичког раз- 
витка. Међутим, таква независност и таква могућност самостал- 
ног социјалистичког развитка била је неподношљива за један 
режим који је све своје хегемонистичке планове заснивао на свом 
монополу тумачења социјализма. Није се смело допустити да би 
таква земља служила као пример осталим земљама Источне 
Европе и као упориште њихових тежњи за очувањем не- 
зависности. Зато је прва жртва нове империјалистичке офан- 
зиве совјетске владе требало да буде управо земља која 
је отишла најдаље у социјалистичком развитку. Требало 
је уништити једну социјалистичку праксу или је анатемисати, 
оклеветати је и прогласити фашистичком. Није се никако могла 
допустити могућност да би једног дана ова земља започела 
разоткривати државно-капиталистичку суштину совјетског си- 
стема, демаскирати Стаљинов монопол на социјалистичку мисао 
као инструмент империјалистичког хегемонизма, и утицати на 
политичко размишљање и кретање совјетских трудбеника као и 
свих других присталица социјализма у свету. Уосталом, у су- 
штини ту исту линију спроводи Стаљин према Кини. И ту се је 
пожурио да револуционарној Кини наметне у форми корејског 

рата ланце на руке и ноге, да би је потчинио, управио њен уну- 
тарњи развитак по сопственом обрасцу и одузео јој сваку само- 
сталну улогу у развитку међународног социјализма. 

Методи, које је Стаљин покушавао да употреби против Ју- 
гославије заправо су они исти методи којима се данас служи у 
коминформовским земљама. Они се састоје пре свега у разви- 
јању јединства политичких руководстава — на било којој 
основи — да би се затим употребила једна фракција као крвник 
друге, да би се прва ослабила и на тај начин довела у потпуну за- 
висност од совјетске заштите, то јест претворила у послушно 
оруђе за потчињавање сопственог народа. 

Тај је метод, међутим, у Југославији подбацио. Стаљинови 
покушаји у том правцу разбили су се о чврсто јединство наше 
Комунистичке партије, окупљене око друга Тита, јединство које 
је сковано и проверено у дугој и жестокој револуционарној борби 
на живот и на смрт за стварне интересе радног народа. Због тога 
то јединство нису могли разорити ни шпекулантски маневри ни 
полициски трикови совјетских хегемониста. 

Тешком и истрајном борбом против совјетског агресивног 
притиска у свим могућим његовим видовима био је испуњен чи- 
тав период између 11 и ТУ Конгреса Народног фронта. Ја се нећу 
враћати на историјат те борбе. Вама је познат, јер ви сте сви у 
тој борби учествовали. Али ако данас правимо њен биланс, мо- 
жемо са сигурношћу рећи, да су радни људи Југославије изашли 
из те борбе као победници. Југославија је не само одолела со- 
вјетском притиску, она није само сачувала своју независност, 
него је стекла међународни углед и међународну подршку какву 
никада раније није имала. | 

Која су то основна средства којима смо ми побеђивали у тој 
борби2 Побеђивали смо доследном, демократском социјалистичком 
унутарњом политиком и доследном мирољубивом али активном 
спољном политиком. 


Социјалистичке демократске форме, које карактеришу борбу 
за изградњу социјалистичких односа у нашој земљи, већ су се 
после својих првих резултата показале и у економском и у поли- 
тичком смислу несравњиво ефикасније од бирократских реце- 
пата које — као лажно социјалистичко злато — продају читавом 
свету плаћени пропагандисти совјетских хегемониста. Ти пропа- 
тандистички трикови никако не могу имати утицаја на наше 
радне масе, јер их демантује наша сопствена пракса. Наши радни 
људи на свом сопственом искуству, у својој свакодневној пракси 
могу непрестано да проверавају исгину, јер су они сами господар 
своје судбине. Нико их неће моћи уверити да је систем совјетског 
бирократског деспотизма, чудовишног централизма и потпуног 
обесправљења радника и радних маса у погледу управљања 
државом и привредом — социјализам, а да систем демократског 

самоуправљања — у коме радни људи сами одлучују о употреби 
и расподели вредности које су створили својим радом — није 
социјализам. 

С друге стране, резултати наше спољне политике показали 
су да активна спољна политика једне социјалистичке земље, која 
доследно стоји на мирољубивим позицијама, ослањајући се у 
исто време на све оне факторе у међународним односима који су 
из било којих разлога заинтересовани да се мир сачува — може 
да обезбеди независност те земље, а да не доводи у опасност њен 
социјалистички поредак. 

" Таква унутарња и спољна политика, дакле, донела је нашим 
народима и нашим социјалистичким напорима победу у одбрани 
од агресивног притиска совјетских хегемониста. Пред јединством 
наше радничке класе и наших народа крахирали су сви испро- 
бани методи застрашивања које примењује совјетски апарат. 

Тај пораз совјетских хегемониста бацио је сенку сумње у 
оне масе трудбеника које су иначе веровале да је совјетски де- 
спотизам — иако им није био симпатичан — ипак једини пут ка 
социјализму, ка будућој срећи радног човечанства. Та сумња сада 
постаје све снажнији политички фактор, са сваким практичким 
успехом социјализма у нашој земљи, са сваком победом соција- 
листичких снага у другим земљама, са сваким поразом совјетског 
хегемонизма у међународним односима, са сваким новим прак- 
тичким доказом, да совјетски државно-капиталистички монопо- 
лизам не само није пут ка социјализму, него је смртни неприја- 
тељ социјализма. 


Раније је Стаљин могао да проглашава сваки прогресивни 
отпор против његове бирократске дегенерације револуције и 
успостављања државно-капиталистичког монополизма као скре- 
тање са пута социјализма. Стаљин је спречио да се разна ми- 
шљења на линији изградње социјалистичких односа могу про- 
веравати и побеђивати у пракси. Само зато је увек једино он 
и остајао у праву. Само због тога је једино он могао бити тумач 
социјалистичких тежњи човечанства, а сви други, који су имали 
друга схватања о путевима и средствима борбе за социјализам, 
били су проглашени издајницима, шпијунима, агентима капита- 
лизма и фашизма. 


Сада он више не може да употребљава тај стари метод са 
истим успесима као некада, не. само због тога што је данас ње- 
гова политика дошла већ у очигледан сукоб са интересима соција- 
лизма, него пре свега због тога јер је поткопан његов монополи- 
стички положај. Ту је југословенска социјалистичка пракса, која 
са својим облицима и резултатима неизбежно поставља пред све 
совјетске и друге људе, који се искрено баве размишљањем о 
путевима социјализма, питање о демократским формама соција- 
листичког развитка, питање о разликама између монополистич- 

ког државног капитализма и слободног социјалистичког друштва, 
у коме се развија слободна утакмица стваралачке иницијативе, 
и у коме се сваки човек заиста може слободно кретати и разви- 
јати према својим способностима и тежњама. 

Тим питањима ће се све активније бавити напредни људи у 
Совјетском Савезу и сателитским земљама и у коминформовским 
партијама. На тим питањима ће се на крају крајева сломити и 
зграда стаљинског деспотизма. Историја ће записати да су радни 
људи, комунисти Југославије, на челу са другом Титом, били ти 
који су својим отпором против потчињавања хегемонији Москве 
и својом социјалистичком праксом задали први судбоносни уда- 
рац том систему политичког монополизма, систему обмане и пре- 
варе, који је међународном радничком покрету наметнула једна 
бирократска, државно-капиталистичка олигархија. 

Отпор Југославије против најезде совјетских хегемониста 
био је од највећег значаја не само за међународни раднички по- 
крет и будућност социјализма, него и за мир и независност Европе. 
Наши народи смело су се супротставили политици застраши- 
вања и међународног терора и доказали да је оружје хладног 
рата без вредности ако народи остају чврсти и јединствени У 
одбрани своје независности и свог права, да у својој кући сами 
уређују своје ствари. Они су тиме задали жесток ударац оној 
атмосфери страха коју су совјетска спољна политика и комин- 
формистички пропагандисти вештачки убацивали у европске зе- 
мље, да би их изнутра разорили и натерали на капитулацију пред 
совјетским хегемонистима. 

Према томе, ако све те чињенице, о којима сам говорио, 
узмемо у целини, онда можемо тврдити да су изгледи за очување 
светског мира данас бољи него што су били пре две-три године. 
Но та констатација сама по себи још не значи ништа, а најмање 
нам дозвољава да би смели ослабити наше напоре на јачању наше 
сопствене одбранбене снаге и на изградњи једног ефикасног од- 
бранбеног система у свету. Не треба заборавити да је данашње 
стање у свету уколико нам оно даје више изгледа за мир, пре 
свега резултат досадашњих напора и жртава многих на- 
рода да би се агресији супротставила материјална снага, која 
би била способна уверити агресора да нема изгледа на успех. 
И у будућности, бар за раздобље које ми можемо предвидети са 
нашег данашњег положаја, мир ће зависити првенствено од та- 
квих напора. 

Због тога и наша спољна политика мора бити активна у три 
правца: 

1) Морамо се, пре свега, борити против основних извора посто- 
јећих међународних супротности, значи против основних узрока 
рата. Ја сам о томе подробније већ раније говорио. У крајњој 
линији једино та борба може ослободити човечанство страха од 

рата и обезбедити трајну мирољубиву и демократску међународну 

сарадњу. У тој борби ми треба да сарађујемо са свим мирољу- 
бивим, демократским, напредним и социјалистичким покретима 
и снагама у свету. 

2) Морамо се, даље, борити и зато да се конкретној и актуел- 
ној опасности агресије супротстави довољно снажан одбран- 
бени систем, који ће одузети агресору уверење у могућност по- 
беде. У том смислу морамо се борити за ефикасан систем 
колективне безбедности и сарађивати са свим народима и вла- 
дама који су заинтересирани да се агресија сузбије. Ако не бисмо 

то чинили, ми бисмо уствари потстицали агресора на акцију. 
· Фаталну грешку чине они који мисле да се било који народ може 
просто сакрити негде по страни од сукоба који потресају. свет. 
Сваки је народ у центру тог сукоба. Катастрофу не могу спре- 
чити лепе речи, добронамерна уверавања, или нојевско турање 
главе у песак. Ако хоћемо да наша спољна политика буде заиста 
ефикасна, онда она мора почивати на анализи реалних чињеница 
и односа, и на супротстављању реалне одбранбене снаге реалној 
агресивној снази. 

3) Морамо се, коначно, борити и против свих појава агресив-. 
них тенденција унутар таквог одбранбеног система и обезбедити 
независност наше спољне политике. Ми смо увек изјављивали 
и увек ћемо понављати да смо спремни да се удружујемо са 
другим државама само за одбрану мира, а да никаквим агресив- 
ним тенденцијама нећемо давати подршку, нити учествовати у 
било каквом агресивном рату. Таква мора остати садржина наше 
спољне политике и у будућности. Нема сумње да ће и на тој 
линији наша политика увек наићи на сарадњу и на подршку свих 
мирољубивих снага. | 


Наше је мишљење да механизам колективне безбедности 
ОУН или било који регионални одбранбени систем не сме 
да буде крута централизована организација. Оно што треба 
да га везује то је јединствена воља свих народа да се 
супротставе агресији и њихова узајамна сарадња у изградњи 
одбранбених енага. Но ван тих основних принципа систем колек- 
тивне безбедности треба да буде грађен на максималном ува- 
жавању индивидуалности нација и њихове одбране, и мора да 
води рачуна о специфичним условима у појединим деловима . 
света, као и о интересима појединих регионалних група. Такав 
систем могу веома ослабити страховања да би се он могао иско- 
ристити и за неке друге циљеве, а не само за оне због којих је 
створен. Зато односи између народа који дају свој допринос на- 
порима за заједничку одбрану мира треба да буду изграђени на 
пуној њиховој равноправности и на пуном поштовању њиховог 
суверенитета. Насупрот томе, неке вештачке конструкције, чак 
ако формално буду стављене на папир, једва да ће издржати по- 

тресе мирног доба, акамоли да се одрже под притиском неке не- 
посредне агресије. | 

Наша Влада баш сада води разговоре око закључивања јед- 
ног политичког споразума са Грчком и Турском. То ће по свој 
прилици бити један оквирни политички уговор који ће допу- 
стити могућности најконкретнијих аранжмана у разним прав- 
цима, ако ће то тражити заједнички одбранбени интереси свих. 
трију држава. Ти одбранбени интереси су, наравно, полазна 
тачка пакта. Према томе, он може бити ефикасно искори- 
шћен као инструменат одбране овог дела Европе од агресије, 
уважавајући при томе специфичност положаја појединих држава- 
потписница, као и допуштајући могућност његовог усклађивања са 
одбранбеним напорима европских и других народа уопште. Ја 
мислим да уговори такве врсте могу не само да појачају снагу 
мирољубивих нација у борби против агресије, него ће и као такви. 
корисно допунити садашње облике међународне сарадње у обла- 
сти заштите мира. 


И коначно, народи који су уједињени на такав начин, биће 
увек чврст ослонац мира, чврста брана против агресије, а неће 
бити инструменат туђе политике. 


Писало се понегде у иностраној штампи да овај уговор прети 
интересима Италије. Нема ништа апсурднијег од овакве тврдње. 
Мир Југославије, Грчке и Турске, то је и мир Италије. Агресија 
против ових земаља је и агресија против Италије. Који паметан 
Италијан, коме је мир и независност његове сопствене земље у 
првом реду на срцу, може према томе оцењивати један акт учвр— 
шћења мира на Балкану као акт угрожавања Италије2 Ово пи- 
тање заиста не тражи одговора. 


Наравно, познато је да су у Италији неки државници уна- 
пред постављали Југославији услове за њено примање у Атлант— 
ски пакт, иако се Југославија није ни пријавила као кандидат за. 
то чланство. Политика те врсте свакако није добила подршку са 
споразумом балканских земаља. Међутим, Италија и Југославија 
имаће довољно разлога да избегавају да крупна питања одбране 
мира на њиховим границама буду увучена у њихова узајамна 
спорна питања, која би се, уосталом, могла решити са мало више 
добре воље са италијанске стране. Ако нема услова да се та пи- 
тања реше данас, онда се треба побринути да и поред тога нађемо 
платформу сарадње у далеко крупнијим питањима, у питању 
одбране мира и независности наших земаља и можда ће — као 
што ми често наглашавамо — управо та сарадња створити атмо- 
сферу у којој ће се моћи лакше решити текућа узајамна спорна 
питања. 

Такви су наши погледи на међународну ситуацију, на поло- 
жај Југославије у њој и на задатке наше спољне политике. Тој 
политици наш Народни фронт давао је до сада пуну подршку, а 
даваће је, свакако, и убудуће наш Социјалистички савез радног 
народа. | 


П 


ОСНОВЕ НАШЕ СОЦИЈ АЛИСТИЧКЕ ИЗГРАДЊЕ И ЊЕНИ ДОСАДАШЊИ 
РЕЗУЛТАТИ 


Период између 11 и ТУ Конгреса Народног фронта обеле- 
жен је, и поред тешке борбе коју су наши народи морали да воде 
са спољним агресивним притиском, ванредно снажним напретком 
у развитку социјалистичких односа у нашој земљи. Прогресивне 
промене које су у том периоду извршене у нашој земљи значајне 
су не само за нас саме, него за развитак социјализма у свету 
уопште. 

Што је омогућило тај напредак у нашем друштвеном раз- 
виткуг: Како то, да ми нисмо спонтано, практицистички ишли 
оним путем којим је ишао развитак у Совјетском Савезу и којим 
се сада — због совјетске хегемоније — одвија живот у сателит- 
ским земљама 2 

Узрока, по мом мишљењу, има неколико: 

Прво, ми смо релативно брзо постигли знатне резултате у 
развитку производних снага у нашој земљи, то јест ми смо имали 
најнеопходније материјалне темеље за даљи развитак соција- 
листичких односа. Упоредо с тим, ми смо знатно дигли и културни 
ниво нашег народа као и друштвену свест радних маса. Значи, 
створили смо потребно тло, на коме могу да се постепено разви- 
јају социјалистички односи у нашој земљи. 

Друго, ми смо се — захваљујући томе, што наша Партија 
није подлегла идеолошком притиску московске бирократије — 
темељито и без предрасуда учили на својим и туђим искуствима 
и прислушкивали смо на сваком кораку мишљење радних маса. 
Тај осећај непрестане одговорности пред масама као и стално 
усклађивање сваке политичке акције са схватањима радних људи 
дубоко је усадио нашој Комунистичкој партији још давно пре 
револуције друг Тито и она то својство никад није изгубила. 

Треће, наша (борба против агресивне антијугословенске 
акције совјетских хегемониста и њиховог политичког монопола 
у међународном радничком покрету нужно је тражила од нас да 
подвргнемо проверавању читав низ догми и метода, које су услед 
хегемоније совјетских властодржаца наметнуте међународном 
комунистичком покрету. То проверавање је већ до сада снажно 


развило самосталну, аналитичку, теоретску друштвену мисао 

код нас и омогућило нам да нашу друштвену активност јаче про- 
никне живи револуционарни дух марксизма, коме су биле из 
основе туђе све врсте догми и вечитих истина. Тај напредак наше 
"теоретске друштвене мисли омогућио нам је да јасније одредимо 
перспективу унутарњег политичког рада, то јест даље изградње 
социјалистичких односа, а исто тако и перспективе нашег деј- 
ствовања у међународним односима као и у сарадњи са раднич- 
_ ким покретима других земаља. 

И четврто, појава совјетског империјализма у једној изразито 
· агресивној форми на историској позорници и пред нашим вра- 
тима, присилила нас је да подвргнемо дубљој анализи узроке 
дегенерације совјетске револуције и пораза социјалистичких 
снага у Совјетском Савезу. Та нам је анализа помогла да нам по-. 
«стају јасније неке од основних законитости друштвеног развитка 
у периоду прелаза од капитализма ка социјализму као и да утвр- 
димо где су главни извори оних реакционарних друштвених тен- 
денција које доводе у опасност социјалистички правац развитка 
у једној земљи победоносне пролетерске револуције. 
| Уосталом, ми ту нисмо открили ништа ново. Маркс је већ 
пре сто година указивао на суштину тих процеса. Али било је 
потребно да скинемо дебео слој овешталих шема, отворених фал- 
сификата, спонтаних ревизија и практицистичких облика ста- 
љинског доба, да би Марксова мисао поново дошла до свог пра- 
вог изражаја. 

Дозволите ми сада да покушам укратко рекапитулирати 
„основне начелне закључке, који су резултат тог нашег соција- 
листичког искуства и развитка наше теоретске друштвене мисли. 


1. ДРЖАВА и СОЦИЈАЛИЗАМ 


Прво питање, које је пред нас поставила пракса наше борбе 
за социјализам, јесте питање о улози државе у изградњи соци- 
јалистичких односа. 

· Искуства из развитка совјетске револуције показала су да 
је отворени фалсификат Марксових поставки о држави и дикта- 
тури пролетаријата послужио Стаљину као главно средство за 
обесправљење радничке класе као и за успостављање владавине 
бирократске касте. Насупрот Марксовој и Енгелсовој теорији о 
. неопходности постепеног одумирања државе, Стаљин је поставио 
теорију о неопходности сталног јачања државе. Према Стаљину 
" држава може почети да одумире тек тада када широке радне 
масе у својој свести достигну степен свести владајуће авангарде, 
то јест, у пракси, руководећег апарата државе. 

Ова је „теорија“, пре свега, теоретска бесмислица. Напредна 
политичка, односно научна друштвена мисао увек ће — а у сва- 
ком случају веома, веома дуго — ићи испред схватања широких 

маса и биће према томе увек некаква друштвена „авангарда“. 
Бесмислено је, дакле, прво идентификовати ту авангарду са 
државом, а друго, говорити о дизању маса на ниво авангарде, као 
да је друштво један статички однос а не дијалектичко кретање 
у коме спонтане друштвене тенденције маса непрестано оплођују 
мисао најнапреднијих сила, и обратно, ове опет покрећу свесну 
напредну акцију маса. Али то, на крају крајева, није битно. 
Битно је то, да је са таквим теоретским оправдањем Стаљин у 
пракси изградио најцентрализованији државни систем који исто- 
рија познаје, да је потпуно обесправио радне масе, уништио сваку 
могућност утицаја радничке класе на државну и привредну 
управу, укочио друштвени напредак, рестаурирао и развио 
државно-капиталистичке односе са материјалним привилегијама 
врхова бирократије, који су достојни некадашњих приватно- 
капиталистичких профита, потчињавајући при томе државно- 
капиталистичком монополу — преко колхоза — и сељачку 
производњу. 

Објективни узроци који су омогућили такав развитак ствари 
у Совјетском Савезу, свакако пре свега леже у заосталости зе- 
мље и у огромним препрекама, које је морала савлађивати со- 
цијалистичка револуција. Али нису једино објективни узроци 
омогућили такав развитак. Другим речима, заосталост производ- 
них снага сама по себи не води неопходно баш ка таквим реак- 
ционарним државно-капиталистичким формама. Јасно је, да је 
ту много штошта зависило и од живих људи на челу совјетске 
политике. Међутим, одвело би ме сувише далеко од задатака 
нашег Конгреса ако бих се у оквиру овог реферата упуштао у 
подробности овог проблема. Једно је, међутим, неоспорно: уко- 
лико је више принудних средстава потребно да би се један дру- 
штвени систем одржао, утолико већа постаје опасност да та 
средства, односно државна снага, која њима рукује, постане го- 
сподар над друштвом. Другим речима, уколико је више власти 
и контроле над економским и друштвеним животом концентри- 
сано у рукама државе и њеног апарата, утолико је већа опасност 
да ће таква држава и њен апарат постати фактор дегенерације 
револуције и државно-капиталистичке рестаурације. Та опасност 
је, штавише, већа и непосреднија од оне коју претставља отворена 
политичка акција експроприсаних класа. 

Бирократске тенденције ка државно-капиталистичком мо- 
нополу претстављају, дакле, главну опасност у друштву на пре- 
лазу од капитализма ка социјализму. То је најважнија поука 
коју нам даје досадашња борба радничке класе за социјалистичке 
односе. Колико је та тенденција законит продукт друштвеног 
развитка у том прелазном периоду, о томе нам говори и искуство 
западних земаља, нарочито Велике Британије. Чим се појавила 

значајнија национализована индустрија, већ су се појавили како 
спонтан захтев радничких маса за учешће у управљању, тако и 
бирократски, државно-капиталистички отпор том захтеву. Про- 
тив тог отпора борили смо се и ми у нашој земљи. 

У првим годинама после рата бирократске државно-капита- 
листичке тенденције постале су и код нас прилично јаке и до- 
бијале су активну подршку Москве. Стаљин се 1948 године по 
свој прилици одлучио на обрачун са Југославијом и због тога, 
што је рачунао да ће му бирократизовани, од маса одвојени еле- 
менти, бити озбиљна подршка. Међутим, он се преварио. Соција- 
листичке снаге однеле су победу у нашој земљи, захваљујући 
управо чињеници, што смо се ми од самог почетка борили против 
појава бирократизације. Зато није било тешко и није изазивало 
никаквих озбиљнијих потреса када смо одлучним мерама потсе-~ 
кли друштвене корене бирократизма и државног капитализма. 
Напротив, баш су те мере и обезбедиле нашу победу над комин- 
формизмом и потпуну политичку ликвидацију совјетске агентуре 
у нашој земљи. 

Основу свих наших мера у том правцу сачињавају следећи 
принципи: 

1. Постепено ограничење функција државе и државног апа- 
рата на задатке унутарње и спољне безбедности и на политичку 
заштиту социјалистичког поретка, правилније: на заштиту сло- 
бодног друштва од насилних антидемократских и контрарево- 
луционарних интервенција антисоцијалистичких снага. 

2. Обезбеђење услова за слободно кретање и развијање 
друштвених снага на бази друштвене својине на средства за про- 
изводњу — без државне интервенције и контроле -– кроз демо- 
кратске организационе форме друштвеног самоуправљања. 

3. Преношење тежишта рада на основне државне и дру- 
штвене самоуправне органе, обезбеђујући услове за њихову 
најширу иницијативу и преносећи на више државне и друштвене 
органе само оне функције које претстављају заједнички интерес 
и које се, по природи ствари, могу да обављају само на вишем 
нивоу. | 
4. Обезбеђење демократских метода рада у свим државним 
и друштвеним органима. 


Борба за остварење ових принципа значи уствари процес 
одумирања државе, то јест процес који је Маркс сматрао неоп- 
ходним саставним делом борбе за социјалистичке односе. Њихово 
остварење, истовремено, претставља најсолиднију брану свим 
тенденцијама бирократизма и државног капитализма. 


Већ до сада ми смо на том путу учинили веома много. Закон 
о радничким саветима, Закон о народним одборима, Уставни за- 
кон и низ мера и прописа с подручја привредних и других дру- 
штвених односа — одраз су тих наших успеха. 

2. СОЦИЈАЛИСТИЧКО УПРАВЉАЊЕ ПРИВРЕДОМ 


Друго начелно питање, које је поставила пред нас социјали- 
стичка пракса, јесте питање о методима и облицима социјали- 
стичког управљања привредом, то јест привредом која се развија 
на основи друштвене својине над средствима производње. То пи- 
тање је, уствари, пробни камен социјалистичке праксе. 

Како је то питање решено у Совјетском Савезу — ви знате. 
Целокупна средства производње те земље налазе се у рукама до 
крајности централизованог државног извршног апарата. Држава 
је апсолутни монополист. А пошто извршење зависи од управног 
апарата, овај се купује материјалним привилегијама, које морају 
да створе радник и сељак својим радом. Читав систем стимули- 
рања почива, уствари, на једном у детаље израђеном систему 
привилегија за управну бирократију. Да би такав систем могао да 
се креће даље, потребна је све већа унутарња контрола, све већа 
централизација и све веће сужавање оквира самосталности најни- 
жих државних органа То тражи све већи апарат, све новије и све 
веће привилегије и све више средстава застрашивања и политич- 
ког насиља. Та велика паразитска бирократска машина, која 
исцрпљује живу снагу друштва, мора, ако хоће да се одржи, не- 
престано да повећава свој експлоататорски притисак на радне 
масе. Тај процес је уствари и ликвидирао социјализам у Совјет- 
ском Савезу и довео до деспотске владавине бирократске касте 
која у личној диктатури Стаљина види и гарантију свог сопстве- 
ног опстанка. | 


Политичко и теоретско оправдање таквог система Стаљин 
је нашао у теорији социјалистичког привредног планирања. За 
Маркса је привредни план научно оружје друштва, којим оно — 
у оквиру објективне законитости економског развитка — може 
да усклади пропорције друштвене привредне активности да се 
спречи анархија у производњи и хиперпродукција. За Стаљина, 
међутим, привредно планирање је основни закон привредног 
развитка, којим је стихија привредних снага у потпуности кон- 
тролисана свешћу. Стаљин, уствари, тиме не тврди ни мање ни 
више, него да су он и његов бирократски апарат у области еко- 
номике открили апсолутну, вечиту истину, па због тога својим 


плановима могу у потпуности одређивати друштвено-економско 
кретање. 


Пракса, наравно, ову метафизичку теорију немилосрдно изо- 
бличава. Стаљин је, додуше, жестоком експлоатацијом радника, 
барбарском пљачком сељака, робовским радом и свакаквим фа- 
раонским средствима изградио велику, чак импозантну инду- 
стрију. Али истовремено је тој индустрији одузео друштвене 
услове у којима би она могла да да материјалне резултате који 
би оправдали жртве које су биле дате за њену изградњу. Укло- 

пивши ту индустрију у систем државно-капиталистичких односа, 
он је људски рад претворио у најгору и најропскију форму на- 
јамног рада и тиме потпуно укочио сваку друштвену иниција- 
тиву. Зато та индустрија ради слабо, продуктивност рада је ни- 
ска, општи економски услови мизерни, а унутарња тенденција 
предузећа ка економском и техничком напретку је угушена. 
Уствари, ту један реакционарни систем самим својим постоја- 
њем уништава и ждере оне материјалне вредности, које би про- 
ширење производних снага могло да да друштвеном стандарду 
и напреднијем животу совјетског друштва и које би једино могло 
оправдати национализацију средстава производње. 

Стаљин је такође успео да утера индивидуалне сељаке у 
колхозе и да их потчини доминацији државно-капиталистичког 
монопола. Али данас се са колхозима налази у ћорсокаку. Ван- 
редно ниска продуктивност рада, незаинтересованост за унапре-– 
ђење производње, слабо искориштавање механизације и друге 
сличне слабости чине колхозе неспособним као форму унапре- 
ђења пољопривредне производње. Стаљин им зато већ прети 
новим мерама, које ће очигледно ићи само на још веће обесправ- 
љење совјетских радних људи на селу. Другог пута тај систем 
нема ако хоће остати веран самом себи. 

Очигледно је, дакле, да је тај систем постао препрека на- 
претка, узрок труљења и стагнације у совјетском друштву. 


То је и разумљиво. Само слободан човек, слободан лични 
рад, слободна лична иницијатива на бази друштвене својине над 
средствима производње омогућује социјализму онај скок у раз- 
витку производних снага, који му даје предност пред капитали- 
змом и који га чини историском друштвеном нужношћу. Совјет- 
ски систем, међутим, претворио је совјетског радника и сељака 
у роба, који нема чак ни формалне личне слободе, коју је имао 
у капитализму. Разуме се да у таквим условима не може да 
буде индивидуалне иницијативе, а без ње нема подизања продук- 
тивности рада, ма колико се совјетски бирократи трудили да је 
повећају измишљањем разних система премија, акорда, стаха- 
новства, ударништва, одликовања итд. Те иницијативе не може 
да замени никакав, ма каквим материјалним привилегијама сти- 
мулиран државни управни апарат. | 


Друго што треба истакнути у вези с тим, то је чињеница да 
никакви, ма колико добри и на научној анализи засновани при- 
вредни планови, не могу да исцрпу, односно да предвиде све без- 
бројне могућности, облике и резултате, који дају спонтани раз- 
витак привредних снага и спонтано дејствовање иницијативе 
маса. Према томе, привредни планови, који претендују на пот- 
пуно дириговање привредног живота — а такви су совјетски — 
а не само на усклађивање унутарњих пропорција привредног 
дејствовања друштвене заједнице, као такви морају да постану 

кочнице развитка, морају да спутавају производне снаге, морају 
да проузрокују нове диспропорције, морају да дејствују у смислу . 
стагнирања привредног развитка. 

Уствари, у социјализму дејствовање свих привредних снага 
треба да буде несравњиво слободније него у капитализму. Никад 
најлибералнији капитализам — на бази приватне својине над 
средствима производње — није могао да да ону слободу иниција- 
тиви приватних власника, какву мора и може дати социјали- 
зам, — на својој новој имовинској основи, на основи друштвене 
својине над средствима производње — личној привредној иници- | 
јативи сваког појединог произвођача, то јест сваког појединог 
радног човека као и сваког појединог радног колектива. Али да 
би се то постигло, треба скинути курателу бирократије над при- 
вредом, треба обезбедити да се привредни односи решавају самим 
друштвеним односима и узајамним дејствовањем слободне ства- 
ралачке утакмице људи. За спречавање анархије и разних дру- 
гих диспропорција друштвена. заједница располаже како науч- 
ним тако и економским и другим друштвеним средствима. Свака 
вештачка конструкција, свако насиље над објективним економ- 
ским законима и свака привредна делатност, заснована на си- 
стематском присиљавању морају, по правилу, довести до еко- 
номских неуспеха и до напуштања социјалистичких принципа. 

Није случајно што је Стаљин баш у току првог петогодишњег 
плана извршио одлучујући преокрет у смислу државног капи- 
тализма. И раније се совјетски систем развијао у државно-капи- 
талистичким формама. Али док год је постојала каква-таква мо- 
гућност утицаја радничке класе на државну политику, постојала 
је и могућност да се те форме постепено развију у социјалистич- 
ком смислу. У току првог петогодишњег плана, — за чије спро- 
вођење је било потребно изградити огроман апарат и то апарат 
са апсолутном влашћу, да би се угушиле све политичке последице 
економских апсурда, — Стаљин је до краја и дефинитивно ли- 
квидирао утицај радничке класе у држави и привреди и потпуно 
потчинио радничку класу владавини државно-капиталистичког 
монопола и деспотије бирократизма. 


„Имајући у виду све те чињенице, ми смо наш привредни 
развитак поставили на друкчије основе, то јест — ми смо пошли 
са становишта да је обезбеђење слободног друштвеног и економ- 
ског кретања, на бази друштвене својине средстава за произ- 
водњу, услов за доследни развитак социјализма. На том принципу 
ее и изграђују форме привредног управљања у нашој земљи. 


Истина, релативна заосталост земље, а нарочито постојање 
веома јаког, али и веома заосталог сектора распарчане индиви- 
дуалне сељачке производње, отежава такав развитак, али та 
чињеница ни у ком погледу не оправдава отступања од тог прин- 
ципа. Насупрот, пракса нам је показала да постојање јаког со- 

цијалистичког сектора привреде — ако су правилно постављени 
економски односи између овог и сеоске пољопривреде — мора 
потстакнути и социјалистички преображај пољопривредне про- 
изводње, разуме се, постепено и у облицима који одговарају еко- 
номским потребама. Пракса нам је такође показала да свако 
присиљавање и свако стварање вештачких конструкција и на том 
подручју доноси само негативне економске резултате. У том по- 
гледу и у нашој земљи премало се водило рачуна о оној објектив- 
ној законитости, коју је Маркс изразио следећим речима: 


„Никада нека друштвена формација не пропада пре но што 
се развију у њој све продуктивне снаге, за које она има довољно 
места, и никад нови виши односи производње не наступају пре но 
што се материјални услови њихове егзистенције нису већ родили 
у крилу самог старог друштва.“ 


(К. Маркс, Изабрана дела, 1., стр. 338.) 


И наша ситна сељачка производња, дакле, треба да се раз- 
вија својим сопственим законитим путевима ка вишим формама. 
Тај се развитак не може ни прескочити, ни убрзати политичким 
средствима. Њега је могуће убрзати само једним путем, дизањем 
материјалне базе пољопривредне производње на виши ниво и 
доследном применом принципа, — да је социјалистички само 
оно што је и економски оправдано. А иначе ми морамо полазити 
са становишта, које је тако јасно формулисао Енгелс: ми морамо 
индивидуалном сељаку отворити две могућности: или да преко 
задружног уједињавања обезбеди себи боље економске услове, 
или да се на свом парчету земље сам бори са последицама своје 
заосталости. Међутим, избор између тих двеју могућности заиста 
и у пуном смислу те речи треба препустити сељаку самом. Ако 
то заиста препустимо њему, онда ће се он одлучити за задругу 
тада када ће то постати заиста економски неопходно и то за 
такву задругу која ће најбоље одговарати економским потребама. 
Тај развитак социјалистичко друштво треба активно да помаже, 
али не административним и политичким, него пре свега економским 
средствима. 


Но, то је једно посебно подручје наших тешкоћа, где има 
додуше још много нејасноћа, али где смо ипак сада већ кренули 
добрим путем. Основно је, по мом мишљењу, схватити да ми 
не можемо имати двојаки привредни систем: један слободан, у 
индустрији, и један диригован, на административним мерама за- 
снован, у пољопривреди. Целокупан наш привредни напредак 
мора бити заснован на слободној активности и узајамном ути- 
цају привредних снага. У таквим условима социјалистички сектор 
биће неоспорно водећа снага привредног развитка. Никаква стра- 
ховања за социјализам, дакле, не треба да имамо, под усло- 
вом да су средства производње заједничка сопственост друштва, 

односно — у пољопривреди и занатству — још и лична сопстве~ 
ност трудбеника, који са њима сами раде. 

Тим смо путем кренули оног дана када смо створили прве 
радничке савете и почели да преносимо тежиште привредног . 
управљања на њих. Са радничким саветима и другим сличним 
органима самоуправљања произвођача успоставили смо основне 
политичке услове који омогућавају слободно деловање и такми- 


чење економских снага, без бојазни да би се ту могле појавити ма. · 


какве: озбиљне опасности било пруатно, било државно-капита- 
листичких тенденција. Успостављање тих политичких услова 
омогућило нам је да касније идемо све даље у преношењу при- 
вредних компетенција са државних на самоуправне органе самих 
произвођача. 

Још имамо остатака бирократизма, нарочито у области утвр- 
ђивања акумулације, у распореду друштвеног доприноса, у спољ- 
ној трговини, у систему инвестиција, у кредитном систему, у на- 
чину државне интервенције у пољопривреди итд. Имамо ту и 
тамо такође и тенденција да се узимају као пример разне 
државно-капиталистичке и друге форме развијеног капитализма 
на Западу — и то опет на линији сачувања бирократских елеме- 
ната у нашем привредном животу. Али ипак, то су данас већ само 
прелазне појаве. Досадашњи економски и политички позитивни 
резултати новог курса у нашој привреди и у свим друштвеним 
односима тако снажно говоре за тај систем, да су противни гла- 
сови све ређи и све слабији. 

Тим путем ми морамо ићи даље, доследно и упорно. 


3. СОЦИЈАЛИСТИЧКО ДРУШТВЕНО САМОУПРАВЉАЊЕ 


Треће питање, које треба да решти. социјалистичка пракса — 
то је питање о начину управљања пословима друштвене зајед- 
нице у области просвете, културе, социјалне и здравствене за- 
штите и у другим сличним областима друштвеног живота. 

Стаљин је и го питање решио путем монопола државе. Не- 
погрешиви врх бирократске касте има на свим тим подручјима 
право неограниченог дириговања. Он прописује путеве науци, он 
одређује шта је научно „правилно“, а шта није, одређује које 
је музичко стварање „правилно“, а које није, он прописује методе 
и циљеве васпитања, тумачи историју, прописује социјалне норме, 
диригује приватни живот, меша се у мишљење и осећања сваког 
човека, везује личност у све могуће ланце. Сви принципи, све 
тековине људског напретка, сва научна сазнања — све је то пре- 
творено у инструмент те бирократске касте, која неограничено 
м без икаквих скрупула преокреће, фалсифицира, подешава и 
тумачи све то онако, како је то у интересу одржања њене влада- 
вине. То она може да ради, јер у њеној земљи никаква лаж би- 

рократске касте не може бити јавно демантована, и никаква глу- 
пост или баналност, која се продаје као научно откриће, не може 
| бити исмејана. 

| · Логична последица тог система јесте да он све.више слаби 
· еам себе. Он производи бескичмењаке, доводи на одговорна места 
медиокритете и гуши научну и сваку напредну мисао. Те појаве 
су један од најубедљивијих симптома унутарње кризе совјетског 
"система. 

Нигде совјетски систем није дошао у тако очигледан кон- 
фликт са основним марксистичким поставкама каб у тој области. 
За Маркса и Енгелса било је само по себи разумљиво, да се не 
само држава радничке класе, него чак ни њена партија, неће 
· мешати у питање науке, и да неће поћи ни путем административ- 
ног дириговања осталих изразито друштвених задатака, сем ко- 
лико се тиче политичке заштите социјалистичког система. Марке 
је сматрао да ће држава радничке класе, на пример просветне 
послове одмах и пре свих осталих предати друштвеном само- 
управљању. А Енгелс је у једном писму Карлу Кауцком на ра- 
чун неких вођа 'немачке социјал-демократије записао · сле- 
деће речи: | 


„Што су се у фракцији чули гласови да „Меце 272“ треба 
подвргнути цензури, то је заиста дивно. Појављује ли се то још 
ДУХ фФракциске диктатуре из доба изузетног Закона (диктатуре која 
је била нужна и одлично вођена) или су то сећања на покојну 
оштру организацију фон Швајцера2 Заиста је бриљантна идеја — 
немачку социјалистичку науку, пошто се ослободила Бизмарковог 
закона против социјалиста, ставити под нови закон против соци- 
јалиста, који треба да буде исфабрикован и спроведен у живот од 
самог партиског воћства. Уосталом, сама природа се побринула да 
дрвеће не расте до неба.“ 

(Маркс—Енгелс, Изабрана дела, П, Београд 1950, стр. 38.) 


О истом питању Марке, у једном свом чланку у „Кошзсће 
Хгећипр“, пише: 

„Ко да одлучује о границама научног истраживања, ако не 

научно истраживање само! Према уводнику (у „Којтзсће Хеипр“ 

с којим Маркс полемизира — Е. К.) границе науке треба да буду 

прописане. Уводник познаје, дакле, некакав „званични разум“ који 

се не учи од науке, него поучава науку, који — као мудро прови- 

ђење — мери дужину сваке длачице која би научну браду могла 

претворити у светску браду. Уводник верује у научну инспирацију 
цензуре.“ 

(Магх—Епре1з Сезатјацзрађе, 1/1. Егапкбиг! а/М 1927, чћг. 236.) 


Читајући ове Марксове речи против. пруске цензуре, човек 
има утисак да су оне записане на рачун прилика, које владају 
данас у Совјетском Савезу. Навео сам Марксове и Енгелсове речи 
зато да бих илустровао келико је дух марксизма далеко од оног 
варварског духовног униформисања које данас влада у Совјет- 
ском Савезу и до које је мере тај систем унаказио све основне 


- 

поставке марксизма у питањима о улози државе у сову а листе 
ком друштву. 

Међутим, не ради се само о науци и просвети. И остала по- 
дручја друштвене активности треба ослободити море бирокра- 
тизма и мешања неког централизованог државног управног 
апарата. И ту треба ослободити иницијативу радних људи, сло- 
бодних у свом стварању, али свесних своје друштвене одго~ 
ворности. 

Ми смо и у том правцу учинили озбиљне кораке даље. О томе 
говори ПТ Пленум КПЈ у својим закључцима о школству и сло- 
боди научног стварања, о томе говоре први кораци децентрали- 
зације и осамостаљења друштвених установа у области здравства; | 
социјалне заштите итд. Ипак, ми смо ту тек на почетку пута. 
Наши напори у најближој будућности мораће бити посвећени у 
великој мери тим задацима. · . 

У основи тог рада свакако треба да буду следећи принципи: 

1. Обезбедити самоуправност просветних, здравствених, со- 
цијалних и других установа као и њихових виших органа путем 
демократски изабраних руководстава, састављених од претстав- 
ника свих оних организација и друштвених слојева, који су не- 
посредно заинтересовани у раду тих установа; | 

2. Обезбедити тим установама, као и њиховим вишим удру- 


жењима, односно руководствима, где год је то могуће, самосталне... .. 


материјалне фондове, уз осигурање услова, који ће их заинте- 


ресовати за крајњу штедњу; 
3. Обезбедити у тим установама демократске методе рада и 


све могућности за слободну борбу мишљења; 
"4. Уколико остаје део државних управних послова у тим 
областима „друштвене активности, онда треба обезбедити да 


државни управни органи доносе начелне одлуке у сагласности са . .· 


заинтересованим друштвеним органима или бар само после кон- 
султације са њима. 

Да би олакшали овакав начин сарадње, наш нови уставни 
систем не предвиђа у области просветне, здравствене и социјалне 
управе државне секретаријате, него савете, то јест колективна 
тела претставника разних друштвених организација и установа, 
без чије сагласности или препоруке секретар савета, као орган 
државне управе, не може доносити важније одлуке. Е 

Разуме се, да те установе не могу бити самосталне у сваком 
погледу. Оне само у име друштва самостално управљају посло- 
вима, који су иначе заједнички друштвени интерес, зато су оне 
везане за законе друштвене заједнице. Али у том оквиру њихова 
су права фиксирана, и никакав управни државни орган не може 
да се меша у њихов рад или да им ускраћује права. б 

Примена тих принципа у нашој друштвеној пракси дала је 
већ до сада добре резултате и нема сумње да ће се показати још 


уда 

више оправданом са даљим чишћењем бирократских остатака из 
тог система. 


4. ОБЛИЦИ ПОЛИТИЧКЕ БОРБЕ У ПЕРИОДУ ИЗГРАДЊЕ СОЦИЈАЛИЗМА 


Још једно питање из социјалистичке праксе, о коме бих хтео 
да кажем неколико речи, јесте питање о условима и облицима 
политичке борбе социјалистичких снага у периоду прелаза од 
капитализма ка социјализму, то јест као што обично кажемо, у 
периоду изградње социјализма. 
| Треба истаћи, да ту нема никаквог јединственог рецепта и да 

се борба радничког покрета за социјализам у разним земљама 
одвија на различит начин, а тако ће се одвијати и убудуће. 

Пре свега пут ка власти радничке класе и социјалистичких 
снага у разним земљама може бити врло различит. Давно су про- 
шла времена када су шеме и рецепти — које данас продају мо- 
сковски властодршци међународном радничком покрету, чиме 
га уствари паралишу у његовој социјалистичкој акцији — били 
актуелно средство радничке класе у њеној борби. Данас, уз раз- 
вијене државно-капиталистичке форме у многим земљама, друк- 
чије се постављају и задаци свакодневне политичке борбе рад- 
ничке класе. У земљама с развијеном демократском традицијом 
и с јаким демократским институцијама у систему државне вла- 
сти, сваки политички успех радничке класе у тим институцијама 
доводи радничку класу непосредно пред питање социјалистичке 
изградње. С друге стране, у земљама где су унутарње супротно- 
сти до крајности заоштрене и где политички услови не дозвоља- 
вају њихово отупљење у формама разноразних могућих ком- 
промиса и уступака владајућих класа радничкој класи, раднички 
покрет прибегаваће револуционарним средствима да обезбеди 
своја права и своје друштвене циљеве. Свако ко би хтео данас 
да прописује било оваква било онаква средства као једина и 
свуда спроводљива, нашао би се у конфликту са стварношћу. Све- 
сни борци за социјализам не треба данас да стварају никакве 
шаблоне. Они треба да употребљавају таква средства борбе која 
одговарају ситуацији у којој се они боре. 

То исто важи и за средства и начин борбе социјалистичких 
снага за изградњу социјализма. Било би бесмислено прописивати 
за све земље једнак пут политичке борбе за социјализам у усло- 
вима када се радничка класа налази на власти или је бар одлу- 
чујући фактор у власти. У неким земљама тај ће се процес мо- 
жда извршити преко буржоаско-демократског многопартиског 
система. То је могуће у земљама у којима се унутарње супротно- 
сти нису развиле до крајњих консеквенца и у којима демократске. 
традиције имају веома дубоке корене у политичком животу. 
У другим земљама, где ствари стоје друкчије, разни облици ре- 

волуционарне диктатуре ће јаче долазити до изражаја. То се 
поготово односи на земље са заосталом друштвено-економском 
структуром, где заостале друштвене формације играју велику 
улогу и компликују унутарње односе земље. 

Међу такве земље у знатној мери спада и Југославија. Ју- 
гославија је била земља с ванредно заоштреним унутарњим су- 
протностима. Другог решења, сем револуционарног, за радничку 
класу и за напредне демократске снаге у овој земљи није било. 
Победа револуције је додуше отстранила стару владајућу класу 
са власти и укинула или отупила низ супротности, но неке од 
тих супротности дејствују и данас и дејствоваће тако дуго, док 
привредни развитак земље не укине њихове материјалне изворе. 
Старо вуче натраг, а ново се бори за свој опстанак и напрсдак. 
Оно је јако, али није довољно јако да му акције антисоцијали- 
стичких снага не би могле још озбиљно нашкодити.' Против такве 
акције, дакле, нашем социјалистичком друштву су још потребна 
средства административних организација. 

Међутим, иако ми нисмо нимало колебљиви у питањима борбе 
против контрареволуционарних тенденција такве мањине, ми 
ипак ни за час не заборављамо и не смемо заборавити да је обез- 
беђење демократског развитка и обезбеђење слободе личности и 
демократских метода рада и односа међу људима у овој земљи 
неопходан услов здравог и доследног социјалистичког развитка. 
На том нас путу никаква акција антисоцијалистичких елемената 
не сме задржати. 

Читав развитак наше револуције, све до сада, показује да 
смо ми ишли корак по корак у том правцу. Та линија наше борбе 
није израз неких наших апстрактних демократских уверења, то 
јест није демократија због демократије. 

На крају крајева, ми врло добро знамо, да је демократија више 
форма него садржина. Фарукова многопартиска „демократија“ 
у Египту била је реакционарнија од Нагибове диктатуре, а наци- 
стичка диктатура у Немачкој била је реакционарнија од немачке 
вајмарске демократије. Линколнов оружани диктат америчком 
југу био је прогресивни акт, а немачки демократизам, који је 
довео на власт Хитлера, извршио је у том питању једну реак- 
ционарну улогу. Форме треба, дакле, оделити од садржине, али 
при томе не заборавити да је и прва важан део друге. 

Енгелс је у своје време у једном писму записао следеће речи: 


„Стара је то ствар: у почетку се вазда занемарује облике за 
вољу садржине. Како рекох, и ја сам то исто чинио, и увек ми је 
тек розб Те шт падала грешка у очи...“ 

(Изабрана дела Маркса и Енгелса, П, Београд 1950, стр. 468.) 


Опасност падања у такву грешку поготово је опасна за по- 
литичке снаге социјализма, које се налазе на власти. Уосталом, 
занемаривање питања форми у развитку совјетске револуције 

у великој је мери олакшало победу практицизма, а заједно с тим 
и стаљинског бирократизма. _ | | 

Ми у ту грешку не треба да падамо. Ми нисмо демократе 
због демократије, него зато јер сматрамо да социјализам може 
да опстане и да се развија само у демократским формама. Зато је, 
дакле, демократска форма уствари питање социјалистичке садр- 
жине. Зато је наша борба за демократске методе у нашем дру- 
"штвеном животу саставни део наше борбе за социјализам. 
| . Социјализам значи подизање друштвене свести читавог на- 
рода, значи стваралачки рад сваког појединца и за себе и за 
заједницу, значи огромно повећање продуктивности рада, — а 
све то је немогуће постићи без слободног човека, који је способан 
и спреман да да максимално од себе. Према томе, уколико ће више 
слободе друштво моћи да даје на путу од капитализма ка соци- 
јализму, утолико бржи ће бити његов напредак, утолико ће бити 
бржи развитак његових производних снага. Капитализам јеу 
своје време морао да подиже продуктивност рада да би тукао феу- 
далне односе. Зато је ослобађао радника феудалног робовског рада 
и претварао га у формално слободног најамног радника. То је био, 
историски узев, крупан корак даље у ослобађању рада, али и на- 
јамни рад је у суштини још увек остао неслободни рад. Соција- 
листичко друштво треба коначно да ослободи рад свих најамних 
форми да би тиме условило нов скок даље у развитку продуктив- 
ности рада. А ослобађање од најамних форми. рада тражи и осло- 
бађање човека од свих врста притисака, сем оног који је у дру- 
штвеној заједници на одређеном ступњу њеног развитка нужан, 
да би се одржали њени унутарњи демократски односи. Ето, због 
чега ми начелно стојимо на позицијама демократије, на позици- 
јама одбране личних демократских права човека. | 

Поставља се питање: какве демократске форме политичке 
организације одговарају нашем друштву, узимајући у обзир све 
споменуте конкретне услове у којима се врши наша социјали- 
· стичка изградња На који начин ће воља радних маса моћи да дође 
·. до демократског изражаја у најнижим и највишим државним и 
другим друштвеним органима2: На који начин ће, коначно, на- 
предна друштвена свест да продире у масе и да инспирише њи- 
хово кретање и стварање2 | 

Поштени, али ипак једнострано оријентисани, либерални 
људи обично сматрају да се ти задаци могу спровести само у мно- 
гопартиском систему. Када то говоре, они само доказују да су 
исувише производ свог доба, да би могли мислити друкчије, него 

што је мислило то доба. 


Међутим, буржоаско-демократски систем политичких пар- 
тија је уствари воло кратког века. Он се формирао и развио у 
својој садашњој форми заправо тек у току прошлог столећа. Сто- 
лећима и столећима је човечанство живело у другим политичким 

формама, при чему се је у одређеним раздобљима политички жи- 
вот ипак развијао у релативно демократским формама. Зар је 
према томе немогуће замислити да једно ново, напредније дру- 
штво, социјалистичко друштво, створи демократске форме — и 
то много демократскије од оних које даје демократија са парти- 
ским системом — а да их не заснива на партиском систему: 

Не само да је то могуће замислити, него је такав развитак 
неопходан. Ако социјализам. значи дизање друштвене свести, 
а заједно с тим и улоге и специфичне тежине појединца у дру- 
штвеном животу, зар није јасно да у таквим условима систем 
партија —- који ипак значи монополизирање друштвене мисли 
на мали број партиских врхова — више не може бити оквир који 
би задовољио демократске потребе маса, то јест потребе свесне 
друштвене активности појединаца72 


Сем тога, партије имају свој смисао само у условима посто- 
јања класних супротности, где се оне као целине опредељују 
према основним интересима појединих класа или друштвених 
слојева. У друштву у коме ће овакви антагонизми бити отстра- 
њени, појединци ће се опредељивати друкчије, то јест према 
конкретним проблемима изградње и развитка друштвене зајед- 
нице. Слободан рад, а тако и економски, научни, културни, мо- 
рални или било који други интерес појединца, односно заједнице, 
биће, дакле, тај фактор на коме ће се првенствено водити борба 
мишљења. И ту могу да се формирају групе мишљења, али оне 
немају никакве везе са партијама. Ту је сасвим друга полазна 
тачка него у демократском систему партија. Социјалистичка де- 
мократија, према томе, није сужавање досадашњих демократских 
тековина, него њихово проширивање и богаћење. Социјалистичка 
демократија, ако је она стварно таква, такође не значи утапање 
појединца у неку безличну масу као што, фигуративно, обичавају 
товорити непријатељи социјализма, него насупрот, значи поди- 
зање улоге појединца у друштву као и проширавање његових 
личних права и његових могућности рада, стварања и развијања. 


·_ Само то може бити циљ наше борбе. за сталан напредак ме- 
тода социјалистичке демократије у нашем друштвеном животу. 
Све друго било би враћање назад, а револуција не трпи враћања. 

И на том путу развијања социјалистичких демократских од- 
носа постигли смо озбиљне успехе у току последњих година. Ми 
имамо данас широку мрежу друштвених самоуправних органа и 
установа — од збора бирача, савета грађана и народних одбора 
па до радничких савета, задружних организација и самоуправних 
установа на подручју просвете, здравства и социјалне заштите. 
"Сви ти органи су блиски радним масама и могу одразити ми- 
штљења и тежње радних маса. Ми имамо Народни фронт, широку 
политичку организацију радних маса у којој могу доћи до изра- 
жаја сви њихови политички и други друштвени интереси. Ми 


100 | КОМУНИСТ 


имамо такође мрежу слободних друштвених организација, које_ 
одговарају интересима појединаца. 

Међутим, то је организациона основа. Сада треба на нов 
начин — који ће одговарати свим другим променама у друштве- 
ном животу наше земље — поставити и методе политичког рада, 
методе борбе за подизање социјалистичке свести маса, методе 
борбе за социјалистичку акцију радних маса. 


Полазећи од тих задатака, друг Тито је на МЛ Конгресу и 
ставио два, међусобно повезана, предлога: 

1. О претварању Комунистичке партије Ј ОВЛАВИЈЕ у Савез 
комуниста Југославије; 

2. О претварању Народног фронта у Социјалистички савез 
радног народа Југославије. 

Оба су предлога нераздвојни саставни део свих друштвених 
промена, које су последњих година код нас извршене. Они уносе 
још више јасноће у перспективе нашег даљег друштвеног 
развитка. 


100 
НАРОДНИ ФРОНТ И СОЦИЈАЛИСТИЧКИ САВЕЗ РАДНОГ НАРОДА 


Ви се сећате да су Народни фронт и улога Комунистичке 
партије у њему били први и главни објекат напада на Цен- 
трални комитет наше Партије у фамозним писмима ЦК ВКЦП(6) 
из 1948 г. На први поглед тада је тај напад изгледао потпуно 
неразумљив и апсурдан чак и са становишта аутора писама. Да-_ 
нас је, међутим, сваком политичком човеку, који мисли, потпуно 
јасно да тај напад није ни случајан, ни апсурдан са становишта 
идеолога совјетског државно-капиталистичког монопола. Он није 
случајан, пре свега због тога што се наш политички систем од 
почетка веома уочљиво разликовао од совјетског система и си- 
стема који је стваран у сателитским земљама, баш но великом 
значају широког Народног фронта у друштвеном животу наше 
земље и баш по специфичној улози Комунистичке партије 
у њему. 

Наш систем револуционарне власти радног народа био је 
управо кроз Народни фронт дубоко укорењен у масама. Рево- 
луционарна власт налазила се у жестокој борби са контрарево- 
луционарним снагама и разноврсним тешкоћама где се лако 
могло грешити и скренути са пута, али је она у Народном фронту 
имала живу везу с радним масама и могућност проверавања пра- 
вилности своје политике. У Народном фронту се одражавала 
реакција радног народа на сваки корак те власти и свака њена 
акција била је непрестано под контролом и утицајем тежњи и 

захтева радних људи. Преко Народног фронта тај систем је по- 
стао и остао истински народни. 

Даље, и чињеница што се Комунистичка партија Југославије 
никада није одвојила од маса, што се није претварала у неку. 
специјално привилегисану друштвену снагу и што се никада 
није одрекла своје одговорности пред радним масама, као што се 
то десило у Совјетском Савезу — такође је у великој мери ре- 
зултат постојања Народног фронта. Нераскидива повезаност Пар- 
тије и Фронта била је једна од најважнијих препрека за биро- 
кратизацију Партије, иако је она била водећа снага не само у 
политичком животу земље, него и непосредно у систему државне 
управе. | 

У Народном фронту су наше радне масе политички живеле, 
развијале своју друштвену свест, пратиле све политичке и друге 
процесе у земљи и у свету и одговарале на њих, утичући не- 
посредно на државни систем и на његову политику. Једном речи: 
путем Народног фронта широке радне масе нашег народа све 
више су се развијале као свестан владајући политички фактор 
у земљи. 

Није ли, према томе, сасвим разумљиво, што су се московски 
хегемонисти окомили пре свега на Народни фронт и на повеза- 
ност Партије и Фронта, то јест на одлучујућу улогу радних 
маса у систему властиг Онај, који је хтео да пороби ову земљу 
преко њених унутарњих снага, тај је морао најпре одвојити ру- 
ководство државе и Партије од радничке класе, од народа. 
А то је могао постићи само његовим гурањем на пут бирократи- 
зације, на пут бирократских махинација са циљем обесправљења 
и деполитизирања радних маса — попут онаквих, какав је у Со- 
вјетском Савезу маневар са такозваним „блоком партијаца и ван- 
партијаца“ — да би тиме, пре евега, одузео радним масама могућ- 
ност отпора против социјалног и националног поробљавања и да 
би затим ослабљено и бирократизовано руководство државе и 
Партије претворио у своје послушно оружје, или, боље речено, 
да би натурио друго, које би више одговарало његовим хегемо- 
нистичким потребама. Ту се, дакле, крије смисао совјетског на- 
пада на наш Народни фронт. 

Карактеристично је да је Народни фронт био и стална мета 
свих унутарњих бирократских тенденција. Сви они елементи 
који су у нашој Партији подлегали бирократизацији и који су 
свесно или несвесно чезнули за совјетским бирократским узо~ 
рима, — за које је мишљење радних маса споредна ствар, само 
ако је „началник“ задовољан, — сви они су осећали Народни 
фронт као терет, као непријатну контролу, као „глупу установу“, 
пред којом треба објашњавати и бранити своје поступке и као 
понижавајућу обавезу да се они, као тобожња друштвена елита, 
морају дружити са људима који имају своја схватања и са којима 

треба због тога дискутовати и убеђивати их. Уствари, иза таквих 
схватања такође су се криле објективне тенденције ка бирократ- 
ском. поробљавању радних маса — у крајњој линији — ка успо- 
стављању државно-капиталистичког монопола. Ми нисмо, истина, 
"имали много таквих људи — а и од њих већи део је ишао комин- 
формовским путем — али их је ипак било. Баш те појаве и њихов 
потпуни неуспех најубедљивије доказују какву огромну улогу 
је одиграо наш Народни фронт у борби против свих тенденција 
бирократске дегенерације наше социјалистичке револуције. 


1. РАЗВИТАК НАРОДНОГ ФРОНТА 


Народни фронт није био плод неког политикантског тактизер- 
ства или неких прелазних партиских коалиција. Ако би он то 
био, не би могао одиграти ону улогу у развитку наше Народно- 
ослободилачке борбе и социјалистичке револуције, коју је оди- 
трао. Он такође не би могао да поднесе такве ударце које је на- 
шој земљи задао напад совјетских хегемониста. С пуним правом 
је, дакле, друг Тито рекао на П!Г Конгресу Народног фронта 
следеће: 


„Под таквим тешким условима под каквим се налази наша 
земља већ од 1941 године, никаква коалиција разних партија не би 
могла заменити Народни фронт нашег типа.“ 

(Тито, Изградња Нове Југославије, ТУ, страна 39.) 


Политичке основе Народног фронта биле су постављене већ 
у предратној Југославији. Револуционарно превирање које је 
тако снажно дошло тада до изражаја, тражећи излаз из супротно- 
сти које су потресале стару капиталистичку и антидемократску 
Југославију, добило је нову форму и нови изражај у току На- 
родно-ослободилачког рата. После катастрофе у априлу 1941 го- 
дине, — која је тако јасно разоткрила широким југословенским 
масама трулост старог система, — све што је хтело да се бори 
како за ослобођење своје земље од окупатора тако и за њено 
ослобођење од сопствених експлоататорских и антидемократских 
угњетача, почело је да се окупља око Комунистичке партије Ју- 
гославије, која је поново дигла заставу борбе против окупатора 
пошто су владајуће класе старе Југославије ту заставу одбациле 
и погазиле. Тако је у борбеној ватри искован јединствени На- 
родни фронт као масовна политичка организација народног осло- 
бодилачхог покрета у рату против окупатора. Руководећа улога 
Партије, као и чињеница да је политичко језгро Фронта прет- 
стављао савез радника и сељака, чинили су Народни фронт и 
револуционарном снагом, која је за радне масе била гарантија да 
се после истеривања окупатора из земље неће више вратити оно 
старо против чега су се те масе с великим жртвама бориле више 

од две деценије. Народном фронту нису давале снагу неке 
апстрактне патриотске формуле. Он је. црпао своју снагу како из 
чврсте спремности маса да се одупру освајачу, тако и из њихове . 
одлучности да више не дозволе повратак на старо. | 

Према томе, ако данас неки људи у иностранству причају 
да је Комунистичка партија успела да створи Народни фронт због 
тога што је преварила масе народно-ослободилачким паролама, 
онда они тиме само доказују да не схватају или да не желе да 
схвате шта се заправо дешавало и десило у Југославији после 
1941 године. 

Карактеристично је да су нам за време рата и из Москве 
стално слали савете да народно-ослободилачки покрет ништа не 
треба да учини што би могло бити протумачено као ма каква. 
промена старог политичког или друштвеног стања. Огуглали у 
политичким шпекулацијама и бојећи се сваког самосталног рево- 
луционарног покрета маса, московски бирократи нису схватили · 
или нису. желели да схвате да је баш свест радних маса, да у 
новој Југославији ствари више неће ићи по старом, другим ре- 
чима, да је баш јасноћа револуционарне перспективе давала 
несаломљиву снагу и унутарње јединство Народном фронту и. 
његовој борби против окупатора. 

Зато је Народни фронт и после рата постао политички носи- 
лац сви оних политичких и друштвених промена које су омогу- 
ћиле даље кретање нашег друштвеног развитка ка социјализму. 
Кроз Народни фронт дошла је до изражаја активна подршка 
радних маса свим оним мерама органа револуционарне власти, 
које су учиниле Југославију социјалистичком државом. Кроз 
Народни фронт, кроз невероватно широку самоиницијативну 
активност маса у свим правцима, дошла је и непосредна помоћ 
радних маса у савладавању безбројних тешкоћа са којима се 
младо револуционарно друштво срело после своје политичке 
победе. | 

Тој првој фази обнове и стабилизације револуционарне вла- ' 
сти следио је период непосредне припреме Петогодишњег плана 
и његовог спровођења. Ти задаци тражили су изванредну концен- 
трацију свих напора и свих снага народа и земље на основним 
задацима наше привредне изградње, пре свега, на задацима ин- 
дустријализације, која је требало да обезбеди С РИЈРИЦЕ те- 
меље даље социјалистичке изградње. 


И ту је Народни фронт одиграо велику улогу. Масовне радне 
акције, свестрани радни елан, који је развијао Народни фронт. 
претстављали су подвиг без кога не бисмо могли ни да замислимо 
успех који смо постигли у то време. Тај напор није имао само 
економски него и велики политички значај. | 

Али. поред крупних успеха, тај нам је период донео и нове 
негативне тенденције, појачане тенденције бирократизма. За 


104 КОМУНИСТ 


остварење веома напорних задатака Петогодишњег плана требало 
је обезбедити ванредно чврсту друштвену дисциплину, а заједно 
с њом било је потребно изградити апарат који би могао да спро- 
веде обимне задатке. Ти су задаци тражили и разноврсне адми- 
нистративне мере, мере ограничавања, рационирања, админи- 
стративног принуђивања, свестране контроле, проверавања 
рада итд. Такође је у тим условима — и поред наше сталне 
борбе против бирократског централизма било неопходно да се 
изврши велика централизација у раду извршног апарата државне 
власти, који је спроводио акцију за извршење Петогодишњег 
плана. Нарочита пажња била је у таквим условима, сасвим при- 
родно, концентрисана на усавршавање тога система, на рад и кон- 
тролу тога апарата, док је борба за политичку активност маса, 
борба за развијање иницијативе маса, једном речи, борба за свесно 
учешће маса у социјалистичкој изградњи почела да попушта. 
На крају крајева, крајња централизација материјалних сред- 
става и њихова строго централизована дистрибуција на основним 
подручјима наше социјалистичке изградње сама по себи је морала 
да укочи кретање маса и њихову свесну политичку акцију. 


Ти су процеси захватили и Народни фронт. У то време по- 
стојала је тенденција да се Народни фронт сведе на радне акције 
и на политичку подршку разним таквим административним ме- 
рама власти, као што су откуп, убирање пореза, извршење разно- 
разних обавеза према држави, према друштвеној заједници. 
Мада је то било у оно време неопходно и мада је и тај рад давао 
озбиљне позитивне резултате, ипак је јасно да се ту појавила 
"опасност срозавања политичке улоге Народног фронта. Поред 
тога, појавиле су се и свесне тенденције које су очигледно имале 
корен у појавама бирократизовања државног апарата, да се На- 
родни фронт уопште постепено ликвидира јер да је, према тим 
схватањима, своју улогу одиграо и није више потребан. Уствари, 
те тенденције нису биле ништа друго него откривање жеље јед-- 
ног дела бирократизованих елемената у нашем државном си- 
стему, да се отарасе одговорности према радним масама и избегну 
њихову контролу. Чим се, дакле, појавио, бирократизам је одмах 
уперио своју оштрицу против Народног фронта, значи против 
власти радног народа. 

И баш су тај моменат искористили совјетски империјалисти 
да покушају наметнути своју вољу народима Југославије. Осећа- 
јући да су се код нас почеле оформљавати неке бирократске по- 
јаве и да те појаве почињу да спутавају политичку активност маса 
и да лабаве везу између Партије и маса, они су сматрали да је то 
најпогоднији моменат да се Југославија баци на колена. 


Међутим, они су се преварили у својим оценама стања у Ју- 
гославији. Тешкоће су биле само пролазне, а бирократизација је 

захватила само незнатан део наших људи. Већ у оно време наша 
Партија је водила битку против тих појава бирократизације, а 
нарочито против свих тенденција потискивања или потцењивања 
Народног фронта и његове улоге у нашој борби за социјализам. 
Зато совјетским хегемонистима и у том погледу рачун није 
успео. 


Убрзо после резолуције Информбироа, којом је поново из- 
вршен напад на наш Народни фронт, одржан је његов ПЦ] Кон- · 
трес на коме је главни реферат одржао друг Тито. Највећи значај 
тог Конгреса лежи у чињеници што се и у реферату друга Тита 
и у одлукама Конгреса поново афирмирала улога Народног 
фронта у нашем друштвеном животу и што су били одбијени 
како покушаји совјетских хегемониста да компромитују Народни 
фронт, тако и унутарње бирократске тенденције да га ликвиди- 
рају или да умање његову улогу. Свим тим гробарима Народног 
фронта — а у коначној линији то значи гробарима власти радног 
народа — друг Тито је на ПЈ Конгресу одговорио јасним речима: 


„Масовна подршка народа организованог у Народном фронту 
омогућила нам је да смо послије рата савладали све нападе на те- 
ковине наше ослободилачке борбе, како од вањске тако и од уну- 
тарње реакције. Та масовна подршка народа, трудбеника града и 
села окупљених у Народном фронту, омогућила нам је да смјело и 
с највећим повјерењем приступимо не само обнови своје разорене 
земље већ и остваривању Петогодишњег плана и изградње соци- 
јализма. 

Ево, на, том великом послу, на изградњи социјализма у нашој 
земљи, Народни фронт Југославије показује, исто онако као и у 
рату, у пуној мјери своју вриједност и нужност свог постојања. 
Данас се више не поставља питање колико ће још дуго бити по- 
требно да постоји Народни фронт. Он је данас исто тако нужамн 
као што је био нужан у току рата. Можда чак и више.“ 

(Тито; Изградња нове Југославије, ТУ, стр. 39—40.) 


ПГ Конгрес је, дакле, све тенденције које су тежиле раза- 
рању Народног фронта политички прекинуо и онемогућио. Зато 
је тај Конгрес значио жесток ударац бирократизму у нашој зе- 
мљи и уједно пораз совјетских антијугословенских планова. 


Па и поред тога, у првој фази непосредно после Конгреса, 
ми ипак нисмо могли одмах да савладамо негативне тенденције 
које су се раније развиле. С једне стране, у то време повећале 
су се наше економске тешкоће, а с њима заједно компликовали 
су се и сви други унутарњи проблеми. Совјетска економска бло- 
када присилила нас је да применимо још оштрије мере у правцу 
унутарње дисциплине и: контроле. Разуме се да је то било по- 
годно тло за развијање бирократских централистичких тенден- 
ција и за потцењивање политичког рада у масама. Скученост ма- 
теријалних средстава и даље нам није дозвољавала да друштво 
ослободимо оних административних бирократских ограничења 

која су спутавала његову иницијативу и развитак његове поли- 
тичке и друштвене свести. Сем тога, појавиле су се'и разне сек- 
ташке тенденције. Појавила се код неких комуниста жеља да 
практички „докажу“ неправилност совјетских клевета да је На- 
родни фронт кулачка организација и да се Комунистичка партија 
утапа у такву кулачку организацију. У тој својој жељи они су 
" ишли на сужавање Народнег фронта и његовог политичког рада, 
· односно на.такве методе рада с Народним фронтом који су на- 
метали командовање појединих партиских организација. 

Међутим, тај период био је краткотрајан. У току 1950 године 
код нас већ почињу да се развијају раднички савети, а с њима 
заједно започињу и све оне економске и политичке мере и про- 
мене о којима сам раније говорио и које обележавају нову фазу 
у развитку наше борбе за социјализам. Истовремено успевамо 
такође да разбијемо совјетске покушаје да се. Југославија међу- 
„народно изолује и угуши у таквој изолацији. Југославија је у 
" то време већ. битно стабилизовала. свој међународни положај. 
Сем тога, почели су се појављивати и материјални резултати на- 
ших напора за остваривање циљева првог Петогодишњег плана. 

То нам је омогућило да приступимо конкретној борби против 
узрока, односно против извора бирократизма. Низ мера у систему 
наше државне власти и друштвеног уређења, које су извршене 
у тим годинама, пресекле су многе корене бирократским тенден- 
цијама, административном централизму, гушењу иницијативе 
маса, па и политичком секташтву, ускости и практицизму уско- 
_ грудих аутократа. Све је то, наравно, дало нов потстрек политич- 
ком. кретању маса, изазвало ново буђење њихове активности у 
свим правцима, стварајући нове могућности за политички рад, 
за рад на васпитању. маса, за рад на дизању њихове друштвене 
свести. 

У вези са свим тим променама почиње поново да оживљава 
и политичка активност Народног фронта и већине његових орга- 
низација. Можемо рећи да се до краја 1951 године зауставило 
колебање у Народном фронту, што је омогућило да основне орга- 
низације поново почињу да заузимају своје активно место у по- 
литичком и друштвеном животу земље. То се нарочито показало 
у изборима за народне одборе у току прошле године, када је На- 
родни фронт развио активност и иницијативу какву није развио 
од рата па наовамо. Поред тога, у многим организацијама почеле 
су да се појављују нове снаге. Активизирали су се радни људи 
који су раније били пасивни, јер су их нови друштвени односи 
покренули ка активном учешћу у политичком животу. Показало 
се на крају да активност наших водећих органа Народног фронта 
већ далеко заостаје иза оних процеса који се одигравају на те- 
рену, у нашим градовима и селима. 

Откуда та активност маса2 Да ли је она само последица из- 
весних — и то засада још невеликих — материјалних побољшања 
или побољшања наших међународно-политичких позиција2 

Не. Ја мислим да су ти разлози додуше допринели већој 
активности маса, али да они нису једини, па ни главни разлози 
за такву појаву. Главни разлози су у чињеници да за наше радне 
масе социјализам више није само неко обећање за будућност. Он 
све више постаје стварност која се одражава у оним друштвеним 
променама, које су код нас извршене у току последње две-три 
године. Кроз те промене наши радни људи и сви поштени грађани 
ове. земље, који иначе немају много смисла за социјалистичке 
теоретске трактате, осетили су први пут реалну перспективу да- 
љег социјалистичког развитка, први пут су схватили куда идемо 
и шта је то заправо — социјализам. До сада је врло велики део 
наших радних људи гледао на развитак социјализма кроз со- 
вјетску перспективу. Сада су они први пут схватили нашу соп- 
ствену перспективу, перспективу једног демократског социјали- 
стичког процеса, заснованог, пре свега, на свесној активности и 
иницијативи самих радних маса. 

Међутим, та појава говори још и о нечем другом, наиме да 
ми можемо ићи и треба да идемо још смелије и одлучније тим 
путем, то јест да можемо и морамо. ићи још смелије и одлучније 
путем развијања демократских форми социјалистичког политич- 
ког живота радних маса. 


2. УЛОГА САВЕЗА КОМУНИСТА ЈУГОСЛАВИЈЕ 


Комунистичка партија Југославије развијала се — а у усло- 
вима старе Југославије друкчије се није ни могла развијати — 
као штаб револуције, као организација са свесном али чврстом. 
скоро војном дисциплином, која је своје чланове васпитавала за 
револуционарне задатке на челу радних маса. Револуционарни 
војни штаб била је Партија и у току Народно-ослободилачког 
рата на челу Народног фронта. Тај положај наметнула је потреба 
борбе, признавале су га радне масе и оправдавали резултати. По- 
сле победоносне револуције Партија је, као водећа снага Народ- 
ног фронта, дошла на чело власти радног народа. Њени су чланови 
преузели командне позиције у државном извршном апарату и 
на челу радних маса започели тежак посао око обнове опусто- 
шене земље, око организације државне администрације, око 
успостављања елементарних услова за нормалан економски жи- 
вот итд. Ти су задаци били толико крупни и тешки да су такође 
тражили методе рада који су одговарали револуционарним ме- 
тодима у борби за припрему и остварење револуције. Ти су 
методи такође још увек могли да дају позитивне резултате у на- 

прегнутој борби првих година остваривања задатака Петогоди- 
шњег плана јер, као што сам пре рекао, постављени задаци тра- 
жили су од нас и од читавог народа ванредну дисциплину и 
велике жртве. | 
Међутим, већ у то време те методе рада почеле су да прате 
и негативне појаве — о којима сам пре говорио — против ко- 
јих је Партија, додуше, одмах започела борбу, али које су саме 
по себи ипак сигнализирале да треба мењати ствари и на том 
подручју. Пре свега дошло је до извесног срашћавања државних 
управних функција с Партијом и партиским организацијама. То 
је, с једне стране, довело до појаве бирократизма и бирократизо- 
вања неких партиских кадрова, а с друге стране, онеспособљавало 
је поједине партиске организације за активни политички раду 
масама. Поједини партиски кадрови почели су да се одвикавају 
од коришћења политичких средстава борбе за масе и сматрали 
су да та средства могу успешно заменити и административне 
форме. Потпуно је јасно да би продужетак таквих тенденција 
довео до изолације Партије од маса и до њене бирократизације. 
· Руководство наше Партије с другом Титом на челу одмах је 
устало против таквих појава. Предузет је низ мера да се пресеку 
корени таквим тенденцијама. Ви знате да је тада Централни 
комитет одлучно ударио по свим формама привилегија, затим 
одвојио партиске секретаре по срезовима од среских народних 
одбора и пресекао тенденције да се срески партиски комитети 
наметну народним одборима као њихове команде. Централни коми- 
тет је такође покренуо акцију за одржавање отворених партиских 
састанака, како би на тај начин и некомунисти могли да подвргну 
јавној критици поједине комунисте. Такође је Централни коми- 
тет пребацио низ партиских кадрова из државног апарата: на по- 
литички рад у Народном фронту. Та брза реакција руководства 
наше Партије у великој је мери онемогућила бирократске по- 
јаве и спречила штету коју би даљи развитак тих тенденција 
могао да нанесе нашој земљи као целини и политичком угледу 
и снази саме Комунистичке партије и Народног фронта. 


МГ Конгрес Комунистичке партије отишао је још даље у том 
правцу. Друг Тито, позивајући се на друштвене промене које су 
настале у нашој земљи и на потребу најшире мобилизације маса 
у изградњи социјализма свим могућим демократским облицима 
самоуправљања и указујући на даљу перспективу нашег соци- 
јалистичког развитка — указао је истовремено на неопходност 
промене у методу рада Комунистичке партије, па чак и њене 
опште улоге у политичкој борби за социјализам. 


Промењени објективни услови, дакле, траже и промену 
метода рада. Период непосредних револуционарних процеса је 
прошао, власт радничке класе у савезу са свим осталим радним 
масама давно је учвршћена и наступио је период систематске 

практичке социјалистичке изградње. А у таквим је условима — 
као што сам већ пре рекао — активни рад на развијању соци- 
јалистичке друштвене свести и на мобилизацији најшире прак- 
тичке иницијативе радних маса у демократским организационим 
формама, неопходан услов за обезбеђење социјалистичких основа 
друштва. А то је немогуће постићи: 

1. Ако су средства за производњу у рукама државног управ-_ 
ног апарата, а не — као општенародна имовина — под управом 
непосредних произвођача; 

2. Ако је социјалистичка друштвена мисао монопол било које, 
па макар и најнапредније политичке организације, а не производ 
слободног дејствовања свих социјалистичких снага. 

Прву препреку ми смо отстранили стварањем радничких 
савета и свим мерама у правцу демократског друштвеног 
самоуправљања, а другу мобилизацијом маса у Народном фронту. 
Зато наш политички систем никада није постао такозвани — 
„једнопартиски систем“. Он је увек био у суштини владавина 
радног народа у правом смислу те речи. Али ипак — стари су 
методи почели у новим условима да сметају. Зато је било по- 
требно учинити промене и у спољним организационим формама 
и у методима рада Комунистичке: партије, промене, које је извр- 
шио МТ]! Конгрес Савеза комуниста. 

Савез комуниста Југославије не сматра да је утврђивање по- 
литичке линије борбе за изградњу социјалистичких односа у 
нашој земљи вамо његов монопол. Та се борба и њен правац тичу 
свих, који честито доприносе свој део заједничким напорима, 
тј. огромне већине нашег радног народа. Према томе, политичка 
линија наше борбе за социјализам биће резултат свесне и активне 
сарадње радних маса, организованих у Социјалистичком савезу, 
а најнапреднији људи, пре свега комунисти, треба да се унутар 
Социјалистичког савеза боре за то, прво, да та линија заиста буде 
доследно социјалистичка, а друго, да ће њу заиста прихватити и 
понети већина радничке класе и радних маса. 


То је, уствари, суштина предлога о промени имена Кому- 
нистичке партије и о стварању Социјалистичког савеза радног 
народа које је друг Тито дао на У1 Конгресу СКЈ. 

Значи ли то да улога Савеза комуниста губи на свом дру- 
штвеном значају: Не, не значи! Насупрот, њезина права дру- 
штвена садржина у условима практичне социјалистичке из- 
градње, тек сада — када се ослобађа разних државно-управних 
примеса — долази јасно до изражаја. Сада, када се Савез 
комуниста ослободио и спољних форми политичке партије, 
он се још јасније испољава као идејни првоборац и ин- 
спиратор социјалистичке праксе и социјалистичке политичке 
акције најширих радних маса. Његови успеси зависе сада 
више него икада раније од његове снаге убеђивања и његове 

тесне повезаности са осећањима и тежњама радничке класе и 
осталих радних маса. А то такође значи, да ће Савез комуниста 
оцењивати своје чланове по томе, какво су признање они добили 
за свој рад у масама, а не обрнуто, да се помоћу легитимације 
члана Савеза комуниста стичу права на ма какву друштвену 
позицију или улогу. Укратко речено: Савез комуниста нема пре- 
тензија да влада уместо радних маса, него да инспирише и васпи- 
тава масе, да би оне саме знале да рукују својом влашћу, својим 
творницама и свим својим друштвеним органима и организаци- 
јама. Његово је дакле место усред радних маса, усред органа 
њиховог самоуправљања, усред њиховог политичког живота, 
усред Народног фронта, односно Социјалистичког савеза, који 
треба да постане основни организациони носилац целокупног на- 
шег политичког живота на општој социјалистичкој платформи. 

Тиме се наш Савез комуниста како у идеолошком погледу, 
тако исто и по својим организационим формама и практичним 
радом, у корену разликује од Комунистичке партије Совјетског 
Савеза и од осталих коминформистичких партија. Тиме је уједно 
задат одлучан ударац тзв. Стаљиновој „теорији о Комунистичкој 
партији као партији новог типа“. 

Теорију радничке, револуционарне партије, разрађивали су 
Маркс, Енгелс и Лењин у условима борбе за освајање власти. 
Није било, међутим, теорије о партији после заузимања власти 
и у условима борбе за изграђивање основа социјализма. Ста- 
љиново претварање партије у привесак бирократског апарата не 
" може се уопште назвати теоријом. То је уствари покушај маски- 
рања апологетике државно-капиталистичких односа и „теоретско“ 
оправдање отступања од социјализма. 

Стварање Савеза комуниста Југославије и одређивање форми 
и метода његовог рада, бесумње ће помоћи да се и унутар ко- 
минформистичких партија пробуде извесне позитивне снаге у 
правцу стресања окова којим их данас стеже Стаљинова „тео- 
рија“ о партији. У сваком случају, Савез комуниста Југославије 
на том подручју врши пионирски рад. 


3. УЛОГА СОЦИЈАЛИСТИЧКОГ САВЕЗА РАДНОГ НАРОДА 


У вези са свим тим проблемима морало се поставити и сле- 
деће питање: одговара ли Народни фронт у целини таквим за- 
дацима2 

По својој ширини, по свом свенародном карактеру, он свакако 
одговара. Али његова традиција везује га за прошлост, за друк- 
чије услове, за друкчије методе политичке борбе и друштвене 
активности. Сем тога, у извесном се смислу ипак сада меља и 
његов карактер. То се одражава нарочито у следећим његовим 


задацима: 

1. Он постаје масовна јавна трибина социјалистичке политике 
и мисли, организациони облик слободне борбе мишљења на 
општој социјалистичкој платформи; - 

2. Он треба да буде политичка основа за све државне и дру- 
штвене самоуправне органе; ту, у широкој дискусији и критици 
ти органи ће бити под сталном контролом маса; 

3. Он треба да буде довољно широк по својој политичкој 
платформи, да би омогућио учешће у њему сваком грађанину 
који се честито односи према друштвеној заједници и прихвата 
опште социјалистичке циљеве — без обзира на идеолошке и друге 
разлике у мишљењима; 

4. По методима рада он треба да дејствује као свенародни 
парламенат који стално заседава, у коме сваки добронамерни гра- 
ђанин увек може да изнесе своје мишљење, своје предлоге и 
евоју критику по било којим питањима друштвеног живота. 

Све те чињенице говоре да је предлог друга Тита о промени 
имена Народног фронта у Социјалистички савез радног народа 
заиста оправдан. Очигледно је да се ту не ради само о формалном 
мењању имена, него о битним променама у карактеру и улози 
Народног фронта у новим друштвеним условима. 


Сем тога, још три разлога говоре за такву промену. 


1. Биће потребно докрајчити такозвано „дуплирање по- 
слова“ између Социјалистичког савеза и Савеза комуниста, то јест 
ону праксу да се на састанцима партиских организација решавају 
сва политичка и друга важна питања, а затим се та решења 
само преносе на потврду организацијама Народног фронта. За- 
даци Савеза комуниста треба да се оријентишу пре свега на идео- 
лошка питања, на питања општег идејног руководства у борби за 
социјализам, на обезбеђење јединства радних маса у тој борби, 
на помоћ комунистима у политичком и васпитном раду у масама 
и слично, док конкретна политичка и друга друштвена питања 
треба да се решавају непосредно у организацијама Социјалистич- 
ког савеза. С обзиром на такву његову улогу потребно је већ у 
имену нагласити његов социјалистички карактер. 


2. У Социјалистичком савезу треба да дођу до изражаја и 
интереси друштвених организација. Социјалистички савез мо- 
раће често и да координира њихов рад. Статут, који се предлаже 
овом Конгресу на одобрење, предвиђа и институцију колектив- 
ног чланства друштвених организација. Тим се још више нагла- 
шава карактер Социјалистичког савеза као сталног, широког дру- 
штвеног парламента. 

3. Сарадња са међународним радничким односно социјали- 
стичким покретом, као и с другим демократским и напредним 
покретима у интересу је читавог нашег радног народа, зато 
задаци те сарадње убудуће треба да припадну Социјалистичком 


5' 


112 | КОМУНИСТ 


5 савезу. И то је задатак коме Народни фронт у свом досадашњем 


облику не би могао потпуно да одговори. 

Сви. ти разлози, дакле, потпуно оправдавају предлог друга 
Тита о претварању Народног фронта у Социјалистички савез рад- 
ног народа. | 

При томе бих одмах хтео да скренем вашу пажњу и на нека 
неправилна схватања и тумачења, која су се у вези са тим предло- 
гом појавила ту и тамо у нашим редовима. 

С једне стране, појавила су се мишљења да Социјалистички 
савез значи сужавање Народног фронта. То су јако погрешна ми- 
шљења. И Народни фронт је био социјалистичка организација 
радног народа са социјалистичким програмом. Ту се, дакле, ништа 
битно не мења. Мењају се ствари само у том правцу, да улога Соци- 
јалистичког савеза у нашем друштвеном животу постаје већа, 
активнија, а заједно с тиме и могућност доприноса појединих 
његових чланова у формирању политичке линије наше борбе за 
социјализам. Зато се треба одлучно борити против свих покушаја 
да се сузи масовна база Социјалистичког савеза. Насупрот, истрај- 
ним политичким радом она ће се моћи и проширити. 


С друге стране, појављују се и друга — ништа мање погре- 
шна мишљења — да је Социјалистички савез радног народа ипак 
неке врсте партија, али без одређених особина Комунистичке 
партије. Неки мисле да је то неке врсте синтеза комунизма и 
социјалдемократизма. Било је и мишљење, да би и име Соција- 
листичког савеза радног народа требало скратити, тако да би се 
он звао само Социјалистички савез. 


Не морам вас много уверавати, да су садржина и смисао на- 
шег Социјалистичког савеза радног народа сасвим други. Ми не 
стварамо неку радничку партију нове врсте, него постављамо 
организационе оквире, у којима свесне радне масе, у условима 
социјалистичке изградње, износе и формирају своја схватања и 
захтеве и преко кога утичу на друштвени живот. Он дакле није 
политичка организација социјалиста, него политички савез рад- 
ничке класе и читавог радног народа, који је владајућа снага у 
овој социјалистичкој земљи, да би преко тог Савеза политички 
остваривао ту власт и одређивао социјалистичку политику те 
власти као и свих других друштвених органа. Сви свесни соци- 
јалистички борци, заједно са Савезом комуниста, бориће се 
наравно зато, да та политичка линија буде социјалистичка. 
Укратко: Социјалистички савез, дакле, није партија, него један 
фронт свих оних наших радних људи и њихових разних стру- 
јања и мишљења, која се уједињују на једној основној заједнич- 
кој тежњи: борити се за лепшу будућност нашег народа и за 
његово материјално благостање, изграђивањем социјалистичких 
друштвених односа, то јест односа заснованих на друштвеној 
својини на средства производње и на демократском социјали- 

стичком преображају индивидуалне ситне робне производње. 
Најсвесније социјалистичке снаге, заједно са Савезом комуниста, 
треба у том фронту да се боре за афирмацију научног соција- 
лизма и за нестајање остатака идејних утицаја прошлости на 
радне масе. | 


4. ДЕКЛАРАЦИЈА О ЦИЉЕВИМА И ЗАДАЦИМА СОЦИЈАЛИСТИЧКОГ САВЕЗА 
И СТАТУТ САВЕЗА 


Декларација и Статут Социјалистичког савеза, који су Кон- 
гресу предложени, израђени су у духу гледишта које сам изнео 
у овом реферату. Пошто се текстови налазе пред вама, ја се нећу 
упуштати у посебна подробна образлагања тих предлога, пого- 
тово јер ће о томе бити још касније говора. 

Хтео бих да нагласим само два момента. 

Комисија Извршног одбора Народног фронта за израду Про- 
грама одлучила се за кратку декларацију о циљевима и задацима 
Социјалистичког савеза радног народа — а не за детаљни про- 
грам — зато јер је сматрала да то боље одговара духу задатака 
који стоје пред Социјалистичким савезом. Декларација се огра- 
ничава, уствари, само на три принципа, који се постављају као 
политички услов за чланство у Социјалистичком савезу: соци- 
јализам, независност и јединство земље, демократизам. Она не 
улази у идеолошка питања, не тражи од чланова да се одричу 
својих верских убеђења нити налаже својим члановима ма какве 
обавезе, супротно њиховим личним убеђењима. Она тражи само, 
као што сам већ рекао, од чланова Социјалистичког савеза да 
дејствују у духу горњих принципа. - 

Тиме програмска декларација не обезбеђује само потребну 
ширину том покрету него и максималну мобилизацију свих дру- 
штвених снага у напорима за свестрани напредак наше дру- 
штвене заједнице. 

Истом циљу служи и предложени Статут. Он је сада — у 
евојој коначној форми — довољно широк да се у њему може да 
развија она политичка садржина покрета о којој сам говорио. 


ТУ 
ТЕКУЋИ ЗАДАЦИ СОЦИЈАЛИСТИЧКОГ САВЕЗА РАДНОГ ПАРОДА 


Другови и другарице, 

Организациони механизам државног и друштвеног устројства 
као и темељи на којима је тај механизам изграђен, односно који 
ми данас изграђујемо, довољно су демократски и довољно ши- 
роки, да се свака конструктивна друштвена иницијатива у 
нашој земљи може слободно развијати. Тај механизам треба испу- 

нити живом политичком садржином. То је пре свега задатак све- 
сних социјалистичких снага, задатак политичке, идејне и друге 
друштвене активности Социјалистичког савеза радног народа, 
Савеза комуниста и свих других друштвених организација, које 
су спремне да се активно боре за социјалистичке циљеве. 

Задржати живу револуционарну мисао, реалистички репа- 
зати задатке текућег развитка — у складу са објективним усло- 
вима наше и међународне стварности — а посветити се пре свега 
главном задатку, борби за масе, борби за њихово свесно и активно 
учешће у изградњи социјалистичких односа и њихових матери- 
јалних темеља. — то је, пре свега, пут којим треба да идемо у 
нашој свакодневној политичкој борби. Ако будемо знали да пред 
радничком класом и пред радним масама непрестано отварамо 
јасну перспективу развитка и ако се оне на сопственим иску- 
ствима увере да се та перспектива остварује брже или спорије — 
што зависи од услова којима нисмо увек ми господари — само 
онда ће те масе бити заиста способан и иницијативан учесник у 
великом делу социјалистичке изградње и у борби против свих 
антисоцијалистичких тенденција. Ако увек будемо проналазили 
методе борбе и рада који одговарају свести и схватању маса, 
моћи ћемо да будемо активан фактор у стварању те свестими у 
управљању друштвеном активношћу радних људи — што је на 
крају крајева главни циљ наше политичке акције. И коначно, ми у 
свом раду не треба да полазимо од претпоставке да смо увек у 
праву. Да ли смо у праву, — нека се проверава у пракси, у ма- 
сама. Свесна активност најнапреднијих друштвених снага и 
спонтано друштвено кретање маса дејствују узајамно. Они су 
један другом васпитачи и учитељи. Зато морамо бити способни 
да извршимо анализу нашег рада и учења ·. на сопственим иску- 
ствима. 

Дозволите ми сада да се задржим на неким конкретним за- 
дацима Социјалистичког савеза радног народа. 


1. АКЦИЈА АНТИСОЦИЈАЛИСТИЧКИХ СНАГА 


Само два фактора могу бити у овој фази нашег развитка 
активни и настојаће да буду активни и да дејствују организовано 
против изградње социјалистичких односа у нашој земљи: комин- 
формизам као политички заступник рестаурације државно-капи- 
талистичких односа и деспотије бирократизма, а сем њега и 
политички заступници капитализма и политичког стања старе Ју- 
гославије. Први од ова два фактора може рачунати на упориште у 
колебљивцима, заплашеним претњама и хладним ратом, и у би- 
рократизованим елементима који сањају о стаљинском царству 
бирократске свемоћи и привилегија; а други, у остацима старог 
система, у заосталости и конзерватизму. И једнима и другима су 

заједнички инструменти борбе — искориштавање наших тешкоћа, 
слабости и грешака ради компромитовања самога система, хва- 
тање за разне ситносопственичке и малограђанске слабости, за 
појаве несхватања интереса друштвене заједнице, уског егоизма, 
национализма, локализма итд., и коначно оперисање разно- 
разним спољно-политичким „аргументима“, као што су претње 
ратом, интервенцијом и свакаквим божјим бичевима. 

Гледано само са становишта унутрашњег распореда политич- 
ких снага, ни једни ни други не претстављају неку озбиљну 
опасност за опстанак и развитак народне власти и социјалистич- 
ког система. Они су, поготово у току последњих неколико го- 
дина — пре свега због друштвених промена које су спроведене 
и због материјалних резултата који су постигнути у нашим на- 
порима — постали потпуно безначајан фактор у нашем политич- 
ком животу. То доказују, уосталом, већ и сами подаци и бројке 
које је изнео друг Ранковић на У] Конгресу Савеза комуниста 
у погледу наше административне интервенције у тој области 
борбе. Коминформовска антијугословенска пропаганда непрестано 
грми о терору у Југославији, о нередима и побунама и о свака- 
квим сличним будалаштинама. Међутим, док у земљама комин- 
формизма на све стране ничу вешала, док тамо дан за даном 
воде комунисте, па чак и дојучерашње стаљинисте на губилиште, 
дотле, у нашој земљи још није била извршена ни једна смртна 
пресуда за ма какве послератне политичке кривице, изузев не- 
колико случајева оружаног бандитизма убаченог из иностранства. 
Ова чињеница не говори само о различитости система, него и о 
разликама у погледу сређености унутарњег политичког стања. 
Они иду у све већи терор, а нама су мере државне силе све мање 
потребне. | 

Ускост социјалне базе онемогућаваће, несумњиво, и убудуће 
антисоцијалистичким елементима да добију ма какву масовну 
подршку. Зато би било неосновано и веома штетно ако би због 
потребе борбе против тих елемената озбиљније закочили наше 
напоре на изградњи демократског политичког поретка социјали- 
стичке државе. 

Али, с друге стране, ми морамо такође бити свесни да би 
свако потцењивање акције антисоцијалистичких елемената било 
веома штетно и чак опасно. Мада они не претстављају и не могу 
да претстављају снагу у унутарњим односима, они су фактор 
с којим морамо рачунати у нашим спољним односима. Они су 
агентура, односно упориште страног хегемонистичког притиска 
против независности наше земље и као такви могу нам нанети 
озбиљну штету ако не будемо будни. Ако би међународна ситуа- 
ција била друкчија, мирнија, и ако на нашим границама не бисмо 
осећали притисак агресивних претњи освајача — ми данас не бисмо 
морали много водити рачуна о Сизифовом послу појединаца и 

б „појединих кружока, који не могу да: забораве на своје старе при- 


вилегије или који се не могу ослободити старих шема и схва- 
тања. Али у садашњим условима наша је борба против њих са- 
_ ставни део борбе за независност земље, за мир наших народа. 
| Међутим, наша борба против њих даће солидне резултате 
само ако буде пре свега политичка, то јест ако буде борба за њи- 
хову политичку изолацију од маса. Она треба да буде усмерена пре 
свега против извора, с којих они могу да црпу своје снаге. Ко- 
. минформизам треба да тучемо пре свега борбом против биро- 
кратизације наших људи и против појава страха и колебљивости 
због спољнополитичке напетости. Старо-југословенске реакцио- 
нарне гарнитуре треба да политички изолирамо пре свега пра- 
вилном политиком на селу, правилном националном политиком, 
правилном политиком економског повезивања социјалистичког 
привредног сектора и сектора индивидуалне ситне робне произ- 


·  водње. Сем тога, та борба треба да буде конкретна, то јест усме- 


рена против конкретних манифестација антисоцијалистичке 
активности, а не сме добијати карактер кампања и самовоље. 


2. ИДЕЈНИ ОСТАЦИ ПРОШЛОСТИ 


На путу изградње социјалистичких односа ми се сусрећемо 
и са једном другом антисоцијалистичком снагом — са иде ним 
остацима прошлости. 

То су све оне појаве декаденције, шпекулантства, партикула- 
ризма, каријеризма, национализма, шовинизма, локализма, уско- 
грудости, бирократског централизма, егоизма, технократицизма, 
нетрпељивости, секташтва, итд., итд., с којима се у нашем раду 
веома често сусрећемо и то у свим областима друштвеног живота. _ 
За испољавање неких од њих постоје још увек и материјални 
·_ услови и, према томе, њих се нећемо ослободити све док не изме- 
нимо саме материјалне услове. Док год постоје могућности за било 
какве материјалне или политичке привилегије, дотле ће бити и 
тенденција да се те могућности искористе. Саме по себи те појаве 
не могу битно отежати развитак наше социјалистичке демокра- 
тије, али оне ипак постају озбиљна сметња својом многобројно- 
шћу, а поготово ако се претворе у оруђе организоване антисоци-_ 
јалистичке активности. Оне су нарочито штетне када дејствују у 
правцу слабљења унутарњег јединства наших народа, јединства 
радних маса, или када компромитују систем демократског дру- 
штвеног самоуправљања на подручју привреде и у другим обла- 
стима друштвене делатности. 

Јасно је да се против тих појава Социјалистички савез мора 
активно борити. Та борба не треба да буде кампањска, а поготово 
не треба да истрчава испред схватања која владају у масама. 
·" Многи од тих идејних остатака темеље се још на дубоко усидре- 

вој традицији низа генерација и они се могу отстранити једино 
самим друштвеним развитком, самим развитком материјалних 
услова у којима друштво живи. Зато од неких фронталних акција, 
празних декларација и вештачких конструкција у тој борби нема 
много користи. Та борба мора бити конкретна, а то значи да мора 
нарочито бити уперена против појава, где ти реакционарни, 
идејни остаци наносе непосредну штету друштвеној заједници 
и нашим социјалистичким напорима. Само ће такву нашу борбу 
радне масе увек схватити и пружити јој подршку. 


3. ПРОТИВ ПОЛИТИЧКЕ ЗЛОУПОТРЕВЕ ВЕРСКИХ ОСЕЋАЊА НАРОДА 


Једно посебно питање са тог подручја јесте питање нашег 
односа према цркви, односно према верским осећањима народа. 
Пошто се у последње време о томе врло много писало, и код нас 
и у иностранству, ово питање добија и посебан значај за нас. 

За Социјалистички савез и за његове чланове верска осе- 
ћања су приватна ствар појединаца. У редовима Социјалистичког 
савеза могу бити како атеисти тако и људи који верују и који 
припадају разним конфесијама. Свако зна да религиозна осећања 
нису стечена од пре неколико година или неколико деценија. 
Та су схватања дубоко усидрена у друштвеним условима, у ко- 
јима живи данас човечанство, а формирала их је традиција мно- 
гих и многих столећа. Она ће живети још дуго. У сваком случају 
сам друштвени развитак, односно развитак његових материјал- 
них снага биће онај фактор који ће донети у том питању коначну 
одлуку, а не политички или идејни форуми, па ма какви они били. 

Уставни поредак наше земље такође је такав да људима 
обезбеђује слободу савести: атеистима да бране своја схватања, а 
верницима да бране своја. Устав гарантује верницима слободу у 
њиховим верским стварима, атеистима да им нико неће натура- 
вати ни верска схватања ни било какве обавезе према цркви и 
религији. 

За чланове Социјалистинког савеза радног народа једно пи- 
тање није приватна ствар, а то је питање злоупотребе верских 
осећања наших људи за политичке, то јест за антисоцијалистичке 
циљеве. То питање је уствари и довело до конфликта католичке 
цркве и државе у Југославији. Ја кажем овде само католичке 
цркве због тога, јер су односи православне, муслиманске, проте~ 
стантске, јеврејске и других цркава према држави углавном уре- 
ђени, или су на добром путу да буду уређени. И с њима је раније 
било конфликата који су произилазили из тенденције неких поли- 
тичких реакционарних кругова да користе цркву и верска осећања 
за своје циљеве — за обарање социјалистичког система и поретка у 
Југославији. Међутим, упоредо са слабљењем политичких пози- 
нија те господе у нашој земљи, попуштала је и њихова улога у _ 

цркви. Зато су се конфликти између тих цркава и државе посте- 
пено смањивали, а данас постоје сви услови да се они до краја 
ликвидирају. 

Друкчије је са католичком црквом, јер су се ту, поред уну- 
трашњих, умешали и спољнополитички моменти. Очигледно је да 
неки инострани кругови, којима је данас нарочито стало да се 
отежава међународни положај Југославије, намерно онемогућавају 
нормализацију положаја католичке цркве у Југославији. Против 
таквих тенденција ми смо се наравно борили и борићемо се м 
убудуће. Против таквих тенденција бориће се и сви чланови Со- 
цијалистичког савеза радног народа, без обзира на то да ли ве- 
рују или не верују. 

та борба не треба да буде кампањска, а поготово она не 
сме да вређа осећања људи који верују. А што је нарочито важно: 
борећи се против политичког злоупотребљавања цркве и верских 
осећања ми истовремено морамо настојати да се стварно обезбедм 
верским заједницама да несметано обављају своје верске послове 
и обичаје. Тај рад, међутим, одвијаће се утолико лакше, уколико 
црквени врхови брже схвате да црква може само да губи ако 
дозволи да је било ко претвори у свој политички инструмент. 

С друге стране, такође морамо да се супротставимо оним 
секташким схватањима у нашим редовима, која често сметају пра- 
вилном постављању овог питања. Ради се о схватањима, да је 
питање религије питање свакодневне политичке борбе или чак 
неких административних ограничавања. То су кратковиди за- 
кључци људи који нису ништа научили, нити из историје нити из 
марксизма. Циљ наше борбе против политичког злоупотребља- 
вања верских осећања није неко уништење цркве или вере. 
У питању су две ствари: прво, обезбедити свим грађанима сло- 
боду савести и друго, обезбедити да верска осећања неће ни за 
кога бити сметња да учествује у социјалистичкој изградњи. Исто- 
рија је показала да се црква увек знала прилагођавати новим 
друштвеним системима и политичким стањима. Биће свакако 
потребно да и католичка црква у Југославији нађе пут и начин 
да се помири са стањем ствари које влада у социјалистичкој 
Југославији. То је једино што ми од ње тражимо. 


4. ЗА ВИШУ СОЦИЈАЛИСТИЧКУ И ДРУШТВЕНУ СВЕСТ РАДНИХ МАСА 


Следећи, ванредно важан задатак Социјалистичког савеза 
радног народа јесте његов стални и упорни рад на дизању со- 
цијалистичке друштвене свести најширих радних маса. 

Тај је задатак утолико важнији и толико хитнији, с обзиром 
на чињеницу да се целокупни организациони механизам нашег дру- 
штвеног живота све више и више заснива на демократском само- 
управљању грађана у њиховим основним државним и друштве- 

ним органима и у њиховим вишим удружењима. Да би радници 
у радничким саветима, сељаци у земљорадничким задругама, 
грађани у својим самоуправним установама, у народним одбо- 
рима, саветима грађана, просветним установама, у заводима за 
социјално осигурање итд., заиста могли да што више допринесу 
друштвеној заједници, а тиме и себи лично, и да би најуспешније 
могли да рукују материјалним и моралним средствима којима 
располажу — за то је потребно да се они не само осећају сло- 
бодним, самосталним у својој иницијативи, него и одговорним 
према другим радним људима, одговорним друштвеној заједници. 

Ми данас имамо у свим тим органима и установама. веома 
много појава · које коче развитак социјалистичког самоуправ- 
љања, које га вуку натраг. О томе је било говора и на У! Кон- 
гресу Савеза комуниста, зато се на тим појавама нећу подробније 
задржавати. 

Против свих таквих појава Социјалистички савез радног на- 
рода треба активно да се бори. Његови састанци, конференције 
и конгреси треба да буду школа за све грађане како треба ра- 
дити. Активност Социјалистичког савеза радног народа у том 
правцу може да замени многе прописе и административне мере. 
Систем рада треба да тежи за тим да се у нашу друштвену ствар- 
ност уносе моралне норме и у свести усидрени обичаји, који ће 
постати најснажнији путоказ за рад појединаца и за међусобне 
односе грађана и друштвених организација. Истовремено, Соција- 
листички савез треба радним људима да омогући да они стално, 
корак по корак, стичу све више материјалног знања које је по- 
требно да би појединци могли правилно да одговоре на текућа 
питања која пред њих поставља живот. 

Све су то они велики задаци васпитања маса о којима је го- 
ворио друг Тито на МГ Конгресу Савеза комуниста, од чијих 
остварења у великој мери зависи темпо развитка нове социјали- 
стичке друштвене свести. 


5. ПОЛИТИЧКИ РАД НА СЕЛУ 


У вези с тим хтео бих посебно да скренем вашу пажњу на 
потребу активног политичког и васпитног рада, пре свега, на селу. 

Само се по себи разуме да ми не можемо никаквим васпит- 
ним мерама придобити индивидуалног произвођача за овакве или 
онакве форме социјалистичке кооперације. То је ствар економског 
развитка и слободног опредељења сељака, што ми у новим усло- 
вима треба да обезбедимо још у далеко већој мери него што смо 
то радили досад. Али и поред тога наша политичка активност на 
селу може да да веома велике резултате. Она треба, пре свега, 
да буде усмерена на демаскирање антисоцијалистичких парола, 
на политичку изолацију антисоцијалистичких елемената, на борбу 

"против заосталости, штетног конзерватизма и мрачњаштва, на 
подизање културног нивоа итд. Она треба да омогући радним 
сељацима увид у економску и друштвену проблематику наше 
заједнице ван њиховог села и треба да их учини активним фак- 
торима у решавању те проблематике. То је данас нарочито олак- 
шано тиме што ће сељаци поред радника бити снажно засту- 
пљени у већима произвођача и преко њих ће, уствари, преузимати 
одговорност за решавање многих привредних задатака, који се 
не односе само на пољопривреду и село. | 

Разуме се да поред тога треба интензивно развијати и онај 
ситни рад на политичком обавештавању који повезује село са 
свакодневним напорима друштвене заједнице. Извлачење села из 
његове затворености, чини ми се, биће један од најважнијих ме- 
тода и задатака наше политичке акције на селу. 

Тај ће рад, поред осталог, бити корисна помоћ и подршка оном 
спонтаном повезивању индивидуалне пољопривредне производње 
с нашим социјалистичким привредним сектором који, уствари, 
претставља најсолиднији пут ка социјалистичком преображају 
наше. пољопривреде. Упоредо с тим ми морамо што пре наћи пут 
и начин за отстрањење оних административних и других ве- 
штачких елемената у нашој пољопривредној производњи и у 
њеним односима са социјалистичким сектором привреде, који 
данас отежавају и економски развитак села и рађају негативне 
политичке последице. У том правцу смоу последње време учи- 
нили озбиљне кораке. А то ипак није довољно. 


6. ПОЛИТИЧКА ПОМОЋ ДРУШТВЕНИМ ОРГАНИЗАЦИЈАМА 


Задатак Социјалистичког савеза радног народа биће свакако 
и у томе да пружи активну политичку и сваку другу помоћ и 
подршку оним друштвеним организацијама које својим радом 
доприносе изградњи социјализма. То је потребно, по моме ми- 
шљењу, нарочито из два разлога: 

1. Мрежа наших друштвених организација веома је велика 
и распрострањена, а заснива се на широкој децентрализа- 
цији и самосталности појединих организација. Уколико то, с једне 
стране, проширује иницијативу, утолико, с друге стране, отежава 
организовану помоћ друштвене заједнице одозго и ствара разно- 
разне неспоразуме, спорове итд. 

2. Ми имамо доста веома корисних друштвених организација, 
које својим напорима много доприносе заједници. Али оне су че- 
сто препуштене саме себи и не добијају довољно ни моралне ни 
материјалне помоћи. Као пример могу да наведем само органи- 
зације које развијају рад у правцу заштите деце и њиховог васпи- 
тања. Такве и сличне организације заслужују да добију подршку 
моралну м материјалну читавог друштва. 

У том правцу координације између појединих организација, 
као и у акцији за друштвену, материјалну и моралну помоћ поје- 
диним организацијама, које врше друштвено корисне задатке, 
разуме се, било би сасвим погрешно да се сада Социјали- 
стички савез наметне као нека врста тутора тим организацијама 
или да им на било који начин прописује како треба да раде и 
како треба да се организују. То је ствар самих чланова тих орга- 
низација. Задатак Социјалистичког савеза састоји се једино у 
томе да им помогне. 


7. САРАДЊА СА НАРОДНИМ ОДВОРИМА И ДРУГИМ ОРГАНИМА ВЛАСТИ 


Ванредно важан задатак организације Социјалистичког са- 
веза јесте сарадња с народним одборима и са вишим органима 
државне власти, а такође и са разним органима друштвеног са- 
моуправљања. Та сарадња треба да се одвија истовремено и као 
политичка контрола свих тих органа од стране радних маса. 

На дневном реду тих органа никада нема ниједног проблема 
који не би у појединостима интересовао све радне масе наше 
земље. Задатак организације Социјалистичког савеза биће да у 
својим организацијама и међу радним масама покреће дискусију 
пре него што се ту доносе закључци, да обезбеди демократско 
претресање сваког добронамерног мишљења, као и преношење 
резултата тих дискусија на народне посланике, на одборнике, на 
народне одборе и друге органе државе и друштва. Социјалистички 
савез треба такође да развија здраву демократску критику рада 
тих органа као и рада појединих народних посланика, одборника 
и других претставника грађана у разним државним и друштве- 
ним органима. На организацијама Социјалистичког савеза ле- 
жаће, дакле, тежиште политичке контроле маса над радом њи- 
хових државних и друштвених органа. Тај задатак постаје ва- 
жан поготово сада када локалне друштвене заједнице, срезови и 
општине, добијају на руковање знатна материјална средства, од 
чијег ће повољног коришћења у великој мери зависити дру- · 
штвени стандард. 


Другарице и другови, 

Ја сам овде навео само неколико општих питања, на које ће 
морати да одговори Социјалистички савез радног народа у свом 
политичком раду. Разуме се, да их нисам ни издалека исцрпао. 
То није ни била моја намера. Ја сам хтео да укажем на 
начин како ће се постављати ти задаци, а биће ствар самих ру- 
ководећих органа Социјалистичког савеза да те задатке кон- 
кретизују према потребама политичке праксе. 

Разуме се, неће бити лако да се тако брзо савладају методи 
који су прешли у навику. Али било би погрешно ако би те те- 

шкоће прецењивали. Огромна већина наших свесних бораца за 
социјализам, комуниста и некомуниста, прихватила је линију 
која лежи данас у основи нашег социјалистичког развитка. Ни- 
каквог разлога, према томе, не може бити за страховање да они 
исто тако не схвате те нове задатке који сада стоје пред њима. 
Разуме се, биће потребно да сви изабрани органи Социјалистич- 
ког савеза дају што непосреднију помоћ активима Савеза у основ- 
ним организацијама. 

Укратко речено: Социјалистички савез радног народа треба 
да буде основна и главна снага социјалистичке политике и борбе 
за њено практично остварење, то јест главна масовна, матери- 
јална снага социјалистичке мисли а Савез комуниста треба да 
тежи да буде његов идејно најдоследнији део. 


У 


О МЕЂУНАРОДНОЈ САРАДЊИ СОЦИЈАЛИСТИЧКОГ САВЕЗА 
РАДНОГ НАРОДА ЈУГОСЛАВИЈЕ 


На крају, хтео бих да се зауставим још на једном комплексу 
ваших задатака, на питању о сарадњи Социјалистичког савеза 
радног народа Југославије са социјалистичким, демократским и 
другим напредним покретима у другим земљама. 

Наш Социјалистички савез надахнут је традицијама, које 
преузима и од Народног фронта и од Комунистичке партије, 
идејама истинског пролетерског интернационализма и демократ- 
ске и равноправне међународне сарадње. Ми се не затварамо у 
своје границе. И то пре свега због тога, јер смо као раднички и со- 
цијалистички покрет свесни потребе интернационалне сарадње на- 
предних снага, затим, јер смо свесни чињенице да савремени 
друштвено-економски развитак упућује све народе ка све тешњој 
сарадњи и ка све већем зближавању, и најзад, јер нас на то 
неминовно упућује конкретна међународна ситуација, у којој ме- 
ђународни раднички покрет и све социјалистичке, демократске, 
мирољубиве снаге треба да кажу своју реч, да би се спречила 
нова ратна катастрофа. 

Међународни проблеми, који стоје пред нама и о којима сам 
говорио на почетку овог реферата, стоје истовремено пред чита- 
вим међународним радничким покретом, пред свесним и орга- 
низованим социјалистичким снагама читавог света. Њихова је 
снага данас у свету толика да њихова реч може ту да одигра 
одлучујућу улогу. 

Међутим, тај покрет данас проживљава озбиљну кризу због 
које он заостаје за објективним развитком, за објективним мо- 
гућностима борбе за социјализам и због које он и не игра ону 
улогу у савременом међународном збивању коју би могао и тре-– 

бало да одигра. Та се криза одражава, пре свега, у великој ње- 
говој међународној и унутарњој расцепканости, у појавама ду- 
боке идејне дезоријентације, као и у нејасноћи у погледу 
метода борбе за социјализам, то јест у погледу путева ка соци- 
јализму и конкретних социјалистичких форми у којима треба 
да се одрази стварни друштвени напредак. 

Ако говоримо о кризи радничког покрета, ја тиме не мислим 
рећи да његова политичка снага пада. Насупрот, она расте. 
У европским социјалистичким покретима све више се испољава 
тенденција ка јаснијим и активнијим социјалистичким концеп- 
цијама и ка самосталнијој политици радничког покрета у пита- 
њима међународне политике. Даље, несумњиво врло позитивна 
чињеница јесте јачање и јасније оформљавање социјалистичких 
концепција у радничком покрету Азије и у другим земљама, које 
данас траже свој пут ка независности и напретку. Јачање тих 
покрета и њихове политичке борбе и улоге даће потстрека и сна- 
жнијој социјалистичкој активности западног радничког покрета, 
оно га, такорећи, подмлађује. 

Међутим, и поред те растуће политичке снаге радничког и 
социјалистичког покрета, ипак остаје чињеница да из разлога које 
сам споменуо — његова политичка акција заостаје како иза 
објективних могућности тако и иза његове сопствене политичке 
снаге. 

Ми југословенски борци за социјализам, наравно, не мислимо 
да у том погледу икоме натурамо своја схватања нити да дајемо 
неке рецепте, не само зато што сматрамо да не могу да постоје 
рецепти који важе за све земље, него и због тога што сматрамо: 
да одавде, из наше перспективе, не можемо увек правилно да 
оцењујемо стање социјалистичког покрета и његове задатке у 
појединим земљама. Али, и ако полазимо са тог становишта, ми 
смо ипак дужни да износимо своја гледишта, како због тога да 
допринесемо свој удео борби за консолидацију међународног со- 
цијализма, тако и због тога да наш став у сарадњи са другим 
социјалистичким покретима буде потпуно јасан, како би се та 
сарадња заиста могла да заснива на узајамном демократском 
поверењу. 

Два су најважнија узрока и извора савремене кризе међу- 
народног радничког покрета: прво, политички и идејни крах ме- 
ђународног коминформизма због реакционарне совјетске хегемо- 
није у комунистичким партијама и, друго, отсуство јаснијих 
социјалистичких концепција у некоминформовским деловима 
радничког покрета у питањима путева и средстава борбе за со- 
цијализам, што је последица дуготрајних практицистичких метода 
политичке борбе. 

Што се већине комунистичких партија тиче, за њих је ка- 
рактеристично да — сем у Југославији — отпор против успостав- 

љања совјетске хегемоније у комунистичком покрету није пости- 
гао никаквих озбиљнијих резултата, чак ни после тога када је 
постајало све очигледније да совјетска бирократска каста издаје 
социјализам и да настоји да претвори комунистичке партије у 
своје послушно оруђе. Сећам се да сам, пре отвореног сукоба 
између нас и совјетске владе, не једанпут слушао ванредно 
оштре критичке примедбе комунистичких вођа разних партија, — 
који су, уосталом, данас јако гласни у беспринципијелним хвало- 
· спевима Стаљину и у клеветама против Југославије, — на рачун 
совјетског хегемонизма у међународном комунистичком покрету. 
Међутим, они нису имали политичке смелости и моралне снаге 
да и најмањим гестом покажу да су спремни да се заложе за 
уклањање тог негативног утицаја совјетске бирократије у рад- 
ничком покрету. 

Како је то било могуће2 Зашто је био немогућ сваки озбиљ- 
нији успех отпора у огромној већини комунистичких партија, 
односно, због чега је био тако брзо угушен тамо где се појавио: 

Пре свега, не треба заборавити да је те партије у формама у 
којима оне данас постоје и са таквим методом политичког и 
организационог рада, у којим оне данас дејствују, систематски 
стварао совјетски политички апарат управо због тога да би те 
партије личиле, као јаје јајету, совјетском бирократском си- 
стему. Тај је совјетски апарат мењао вође и централне комитете 
других комунистичких партија, распуштао читаве партије, хапсио 
и убијао многобројне партиске функционере, без икаквог обзира 
на чланство покрета у којима су ти људи радили. 

Не треба нам далеко тражити примере који те тврдње потвр- 
ђују. Комунистичка партија Југославије дуго је морала да под- 
носи такво поступање. Док су се наша радничка класа и њене 
партиске организације у земљи херојски тукле за права радничке 
класе, за социјализам, док су ти људи гинули за идеју у коју су 
дубоко веровали, плаћени бирократи у Москви скидали су и 
премештали њихова руководства, као да се све то уопште не 
тиче бораца у земљи. Нашу Партију тим поступцима они нису 
могли претворити у своју бирократску агентуру нити је уни- 
штити, јер је имала дубоке корене у југословенском радничком 
покрету, али задавали су јој ударце, какве јој југословенска по- 
лиција никада није могла да зада. 

Стаљину је такав систем рада био потребан. Он је тиме си- 
стематски стварао бирократска руководства, уплашена, послу- 
шна, спремна да постепено постану слепо оруђе совјетске спољне 
политике, политике једне империјалистичке експанзије. 


Други разлог, који је тесно повезан с првим, произилази из 
чињенице да су те партије, по својој форми и политичкој садр- 
жини, уствари у већини развијенијих земаља већ одиграле своју 
историску улогу. Лењин је био за такав тип комунистичких пар- 

тија у једном периоду када је изгледало да је пролетерска рево- 
луција — и то европска — непосредно на дневном реду, и када 
се она стварно почела да одвија у низу европских земаља. Зато 
· су те партије биле грађене као револуционарни штабови, као 
кадровске партије за руковођење револуцијом. Тиме и једино 
тиме било је тадашње цепање радничког покрета и оправдано и 
неопходно. 

Међутим, одонда је прошло скоро 40 година. За то време 
„свет је преживео многе промене у свом економском и друштве- 
ном животу. Очигледно је данас да раднички покрет у новим 
условима треба и нове облике организације и нове форме и методе 
борбе. А једно и друго треба да буде засновано на озбиљним 
анализама савремених друштвених и међународних односа, за- 
снованих на научним методима које су дали у руке радничке 
класе Маркс и Енгелс. 

| Захваљујући совјетском хегемонизму и насилном успостав- 
љању Стаљиновог монопола у теоретским питањима социјали- 
зма, комунистичке партије нису биле способне да бар после Дру- 
гог светског рата схвате промењене услове и да у складу с тим 
промене и облике организације и борбе, а пре свега, да се искрено 
заложе за јединство радничког покрета и за сарадњу са свим 
демократским и напредним покретима, а не зато да освоје у њему 
монополски положај. Да су комунистичке партије после Другог 
светског рата биле способне да то учине, да оне нису биле у 
шакама совјетских хегемониста, положај социјалистичких снага 
у данашњем свету био би из темеља друкчији. 
_. С друге стране, некоминформовски део радничког покрета, 
то јест социјалистичке партије, организације и групе болују да- 
нас, пре свега, од велике унутрашње идејне поцепканости и од 
последица дугогодишње практицистичке политике маневрисања 
између такозване комунистичке „левице“ и буржоаске деснице. 
Занемаривање теоретске друштвене мисли у социјалистичком по- 
крету, које је резултат таквог положаја, у многоме отежава фор- 
мирање социјалистичких концепција које би биле способне да 
мобилишу радничку класу за обрачун са коминформизмом и за 
један јак обновљени јединствени раднички социјалистички 
покрет. а 

Међутим, ако ништа друго, већ садашња међународна на- 
петост тражи да идемо у том правцу. Излаз из садашње кризе 
међународног радничког покрета и подизања његове улоге у 
спречавању једне нове светске ратне катастрофе у данашње 
време може дати само борба за широки и уједињени социјали- 
стички фронт који ће бити: довољно демократски да би у њему 
могла да нађу места сва социјалистичка струјања; довољно ује- 
дињен да би могао ова струјања удружити у заједничком циљу; 
довољно политички и идејно продуктиван да би могао разбити 

назовисоцијалистичке пароле коминформизма и довољно сна- 
жан да би могао успешно да се супротстави хладном рату и 
агресивним тенденцијама. Такав јединствени покрет активног 
социјализма извршио би, несумњиво, свој утицај и на радне масе 
совјетског блока и помогао им да увиде експлоататорску суштину 
иза лажне социјалистичке маске ПРУ РНО СИНА ДИТЛИЧЕЈЕ би- 
рократизма. 

Да ли ће ту улогу моћи да одигра Социјалистичка Интерна- 
ционала, то ће показати будућност. Да би могла извршити ту 
улогу, она би, по нашем мишљењу, свакако морала јаче да се 
окрене лицем ка конкретним проблемима социјализма као таквог, 
укључујући ту и посебне проблеме социјализма у заосталим и 
зависним земљама. Радне масе су у свим земљама незадовољне 
политиком коминформизма, али су и застрашене перспективама 
капитализма и хладног рата. Оне траже социјалистички излаз. 
Ради се, дакле, о томе да ли ће социјалистичке снаге знати да 
укажу на тај излаз и да мобилишу масе за њега, или ће дозволити 
да те масе постану — због помањкања било које социјалистичке 
или демократске перспективе — плен коминформизма или разних 
других крајње реакционарних акција и маневара. Ради се такође 
о томе да ли ће социјалистичке снаге знати да истргну из совјет- 
ских руку заставу одбране права зависних народа, или неће знати 
и тиме дозволити да народно-ослободилачки покрети и даље буду 
коришћени као инструмент совјетског хегемонизма. 


Из тих разлога Социјалистички савез радног народа Југо- 
славије треба да сарађује са свим социјалистичким снагама у 
свету, да доприноси и њиховом уједињавању и њиховој актив- 
ности у борби за мир, за демократију, за демократске односе 
међу народима, за социјализам. Ми са своје стране не постављамо 
никакве услове за ту сарадњу, сем да се она заснива на принци- 
пима равноправности, демократије и узајамног ненаметања по- 
гледа и схватања. 


. 


Завршавајући овај реферат, ја не могу а да не апелујем на 
вас да се свим снагама заложите за спровођење ових задатака, 
о којима сам говорио, као и других, о којима нисам говорио, али 
који су исто тако важни и неодложни. Ми смо урадили и постигли 
много, али имамо такође много још да урадимо и да постигнемо. 
Осим тога, морали смо да савладамо много тешкоћа и много не- 
пријатељских напада, па и сада не треба да се заваравамо ни- 
каквим илузијама да убудуће неће бити таквих и сличних те- 
шкоћа, таквих и тежих непријатељских напада. Међутим, ми 
то можемо савладати — јединством својих редова и упорноштћу 
у нашој борби и у нашим напорима. 

Што ми данас у слободи, са одушевљењем и са новим рево- 
луционарним еланом, полажемо темеље једном стварном соци- 
јалистичком друштву; што се радујемо стваралачком полету 
милиона наших радних људи, који је поново захватио сву нашу 
земљу; што код радних људи поново васкрсавамо веру да со- 
цијализам и лична слобода не само нису антиподи, него да један 
без другог не могу да постоје; што имамо прилике да покажемо 
да је вредност коју ствара слободан човек у слободном ствара- 
лачком раду несравњиво већа од оне коју може да да роб на- 
јамног рада; штд као борци за социјализам и као људи, који 
хоћемо добро свом народу и читавом радном човечанству, сло- 
бодно дишемо на слободном тлу — све то имамо да захвалимо 
чињеници, што смо у одлучујућем моменту, кад нас је страни. 
освајач под лажном социјалистичком заставом хтео бацити на 
колена, остали јединствени и одлучни и чврсто на ногама; имамо 
да захвалимо неограниченој подршци нашег херојског народа, 
одлучној политици његовог руководства; имамо захвалити не- 
уништивом борбеном духу Комунистичке партије и Народног 
фронта; имамо захвалити ономе, који је био у том моменту при- 
мер те одлучности и верности својој радничкој класи и свом на- 
роду, који је доследно и одлучно стајао на челу наше барбе — 
другу Титу. 

С другом Титом на челу наше борбе за социјализам и не- 
зависност земље, чврсто уједињени у Социјалистичком савезу 
радног народа Југославије — ми ћемо и убудуће остати победници 
и учинићемо своју земљу срећнијом, а допринећемо и свој део 
миру и напретку човечанства. 


Нека живи и срећно ствара нова дела Социјалистички савез 
радног народа Југославије! | 


ДЕКЛАРАЦИЈА О ЦИЉЕВИМА И ЗАДАЦИМА 

| Социјалистички савез радног народа Југославије развио се 
из Народног фронта и створен је дуготрајном, упорном и тешком 
"борбом најширих маса и најнапреднијих људи свих народа Ју- 
гославије. У њему је оличено братство и јединство равноправних . 
· народа Југославије у борби за независност заједничке државе и 
_ јединство радних људи Југославије, у борби за демократске дру- 
штвене односе, за индивидуална права и слободе грађана, за 
социјализам. 

Народни фронт, масовна јединствена политичка организа- 
ција, са својим најорганизованијим и најборбенијим језгром — 
Комунистичком партијом, изишао је уједињен и прекаљен из по- 
бедоносног рата за ослобођење земље од фашистичких окупатора 
и присталица реакционарних режима и фашистичких група старе 
Југославије, који су, ради својих себичних класних интереса и 


_ као оруђе страних империјалистичких тежњи, изазивали брато- 


убилачки и грађански рат и настојали да спрече успостављање 
заједничке државе. Реакционарне старе власти Југославије ста- 
виле су се у службу окупатора, а народ је у борби за АРЕНЕ 
земље створио и демократску народну власт. | 

Народни фронт и Комунистичка партија су непосредно посље 
рата повели борбу за подизање земље из рушевина, за учвршћење 
„резултата Народне револуције и против свих покушаја да се 
поткопа нова народна власт и да се разједини Југославија, или 
доведе у стари полуколонијални положај. 

Народни фронт и Комунистичка партија поставили су тако 
чврсте темеље социјализма и демократије, да им је то и дало 
· снагу да се бескомпромисно одупру хегемонистичким покуша- 
јима совјетске владе да угрози целину, независност и социјали- 
стички развитак Југославије и да још одлучније наставе демо- 
кратским социјалистичким путем. 

Резултати досадашњег социјалистичког развитка, свест при- 
падника Народног фронта о потреби даље изградње социјализма 
и демократије довели су до нове форме политичке организа- 
ције — Социјалистичког савеза радног народа Југославије. 

У условима кад радне масе већ осигуравају своја основна 
'" демократска права непосредном акцијом и учешћем у управљању 

· привредом и државом, у условима непосредног радничког управ- 
љања у производњи и слободног развитка задружног покрета на 
селу, Социјалистички савез радног народа Југославије прет-. 
ставља самостални демократски политички савез који се бори. 
за социјализам и у коме су сви његови чланови у свему равно- 
правни и удружени на основи заједничког социјалистичког циља. 
Он претставља политичку трибину на којој долазе до изражаја 
различита схватања у борби за наш даљи социјалистички разви- 
так. Читав рад Социјалистичког савеза радног народа Југославије 
развија се на основи слободне дискусије, критике и борбе ми- 
шљења. | 

По својим циљевима, задацима и својом активношћу Соци- 
јалистички савез радног народа Југославије укључује у себе ци- 
љеве, задатке и највећи део активности Савеза комуниста 
Југославије и његових чланова. 

Зато Социјалистички савез радног народа По нбетавијЕ окупља 
све оне грађане који се, без обзира на њихова индивидуална идео- 
лошка схватања и гледања на текућа питања, слажу у основним 
циљевима, који се састоје у доследној борби за очување Федера- 
тивне Народне Републике Југославије као независне социјали- 
стичке земље, у борби за очување и продубљавање братства и 
јединства народа Југославије на бази стварне равноправности, у 
борби за даљу изградњу и развијање демократских социјали- 
стичких друштвених односа. | 

) 


ЦИЉЕВИ И ЗАДАЦИ СОЦИЈАЛИСТИЧКОГ САВЕЗА РАДНОГ НАРОДА 
ЈУГОСЛАВИЈЕ 


1 


Федеративна Народна Република Југославија је дело те- 
шких и крвавих борби низа генерација свих народа Југославије. 

Борба за заједничку државу достигла је свој врхунац у току 
Народноослободилачке борбе 1941—1945 године. И дуго. истори- 
ско искуство и.сам ток Народне револуције и развитак после ње 
потврдили су да народи Југославије могу живети и развијати се 
као слободни народи, а грађани Југославије као слободни људи, 
само ако је њихова држава изграђена на основи стварне на- 
ционалне равноправности, ако су основна средства производње 
друштвена својина и ако су осигурани демократски друштвени 
односи и демократска права појединаца. Национална независност 
и социјализам су битни, нераздвојни услови развитка народа и 
грађана Југославије. 

Социјалистички савез радног народа Југославије бори“ се · 
против свих покушаја који би ишли за тим да ма у ком облику 
наметну предност једног народа над другим народима. Соција- 

листички савез радног народа Југославије, полазећи с научних 
и демократских основа, одриче све привилегије које би се засни- 
вале на националној, језичкој, историској, културној, економској 
или ма којој другој основи а признаје и бори се за очување и 
развијање националне, језичке, културне и друге равноправно- 
сти свих народа Југославије, као за неопходни услов њихових 
зближавања и слободног развитка. 

Очување Федеративне Народне Републике Југославије као 
независне социјалистичке државе равноправних народа јесте нај- 
важнији циљ и задатак Социјалистичког савеза радног народа 
Југославије. Рад на јачању патриотске свести народа, на јачању 
одбранбене снаге земље, на јачању Југословенске народне армије 
претставља један од најважнијих задатака СОНИЈАЛИСТИЧКОР са- 
веза радног народа Југославије. 

Непоколебљиви у борби за своју независност народи Југо- 
славије и њихова народна војска неће никад насрнути на неза- 
висност и слободу неког другог народа. 


2 


Социјалистички савез радног народа Југославије бори се за 
социјалистичке друштвене односе. Зато је он непомирљиви про- 
тивник сваке експлоатације човека човеком — било да се ова 
врши на основи приватног власништва, било на основи бирократ- 
ских привилегија. 

За коначну победу социјалистичких друштвених односа не- 
опходна је и високо развијена привреда. Социјализам се може 
постићи, независност и слободни развитак народа и грађана Ју- 
гославије осигурати — само ако Југославија буде развијена зе- 
мља и у индустрији и у пољопривреди. То је услов сталног по- 
бољшавања материјалног културног живота радног човека. Зато 
су борба за јачање друштвене, социјалистичке својине, за даљу 
индустријализацију земље, за даље унапређење пољопривреде и 
уздизање села из заосталости основни циљеви Социјалистичког 
савеза радног народа Југославије. 


3 


Досадашња борба радних људи у Југославији за социјали- 
стичку демократију и националну слободу, а нарочито стање у 
Совјетском Савезу, потврђују да социјализма нема и не може 
бити без демократије. Демократија у социјализму се испољава у 
праву непосредних произвођача да управљају привредом и распо- 
дељују вишак рада, односно национални доходак, и у индиви- 
дуалним правима грађана. 

Социјалистички савез радног народа Југославије сматра 
радничко управљање у привреди најбитнијом тековином демо- 
кратских и социјалистичких друштвених односа, тековином коју 
треба и даље упорно јачати и развијати. Социјалистички савез 
радног народа Југославије исто тако сматра да до победе соци- 
јализма на селу могу довести само такве форме социјалистичких 
газдинстава и задруга које су плод слободног економског и де- 
мократског друштвеног развитка. Зато се Социјалистички савез 
радног народа Југославије бори против сваког административног 
или политичког притиска у односима радних људи града и села, 
водећи притом непомирљиву борбу против свих експлоататорских 
тенденција и привилегија, подижући истовремено социјалистичку 
свест и културни ниво радних људи. 

Социјалистички савез радног народа Југославије стоји на 
становишту непомирљиве борбе за стално јачање индивидуалних 
права грађана и поштовања људског достојанства. Социјалистички 
савез радног народа Југославије такође стоји на принципу сло- 
боде савести. Нико нема право да слободу злоупотребљава против 
друштвене заједнице, против демократије и социјализма. Али 
нико не сме да самовољно одређује и ограничава индивидуална 
права грађанина. Социјалистички савез радног народа Југосла- 
вије бори се против сваког покушаја присвајања привилегија, а 
нарочито оних које би се заснивале на идеолошкој или политич- 
кој припадности. 


4 


Социјалистички савез радног народа Југославије стоји на 
принципима потпуне равноправности жене и мушкарца и на тој 
основи развија свој рад. Стварна равноправност жене и мушкарца 
не може се постићи само политичком, па чак ни економском рав- 
ноправношћу, него истовремено дугим и упорним радом на по- 
дизању свести, на подизању културног нивоа. 

Социјалистички савез радног народа Југославије обраћа на- 
рочиту пажњу на васпитање нових генерација, на уливање у њих 
љубави према домовини и оданости ствари социјализма. Нови 
људи могу бити само храбри, искрени, отворени, смелог и само- 
сталног мишљења, самопрегорни и несебични у борби за ствар 
радног народа и социјалистичке домовине. 

Социјалистички савез радног народа Југославије бори се за 
слободу културног и научног развитка, против сваког монопо- 
лизма у тим областима. Социјалистички савез радног народа 
Југославије бори се против реакционарних схватања наслеђених 
из прошјости или узетих споља, а која имају за циљ враћање 
на старе друштвене односе, оправдавање макакве експлоатације, 
слабљење братства, јединства и равноправности народа Југосла- 

вије и угрожавање њихове независности. Стојећи на тим прин- 
ципима Социјалистички савез радног народа Југославије сматра 
да основни облик и у тој борби може и мора бити борба ми- 
шљења, слободна дискусија, како би се друштво осигурало од 
монополизма и административног притиска у области идеологије, 
који су уствари само израз недемократских и антисоцијалистич- 
ких тенденцила. 


5 


Бранећи упорно и доследно независност и слободни унутра- 
шњи развитак своје земље, Социјалистички савез радног народа 
„Југославије стоји на принципу борбе против агресије, а за миро- 
љубиву, равноправну и свестрану сарадњу с другим државама и 
народима. 

Социјалистички савез радног народа Југославије даје своју 
пуну подршку настојањима да се спроводе принципи изражени 
у Повељи Уједињених нација. 

Сваки народ има право на националну и државну незави- 
сност и само је његово право да слободно бира поредак какав 
жели. Социјалистички савез радног народа Југославије бори се 
за немешање у унутрашње ствари других држава, с истом до- 
следношћу с којом се бори и за слободни унутрашњи развитак 
народа Југославије. Народи се могу најбрже развијати само као 
слободни и равноправни и као такви једино и могу остваривати 
стварно прогресивно и демократско удруживање човечанства. 

Заостали народи, чак и кад имају државну независност, не 
могу бити и нису равноправни све док постоји тако велика 
разлика између њих и развијених народа. Стварно зближавање 
народа и трајан мир међу њима, као и нормални економски раз- 
витак у свету могућни су само ако се буду уклањале ове разлике. 

Зато је борба за мир, за равноправну свестрану сарадњу, за 
право свих народа на самоопредељење и за помоћ развијених 
нација неразвијенима такође један од основних принципа Со- 
цијалистичког савеза радног народа Југославије. 

Идући ка истом социјалистичком циљу, разни народи и со- 
цијалистички покрети се боре у разним облицима, у зависности 
од националних и других услова. Јединство циља неизбежно 
намеће свим социјалистичким и демократским покретима међу- 
собну сарадњу, а националне и друге разлике намећу да ова са- 
радња — да би стварно била демократска и социјалистичка — 
мора бити заснована на принципима потпуне добровољности и 
интернационалне солидарности. 

Историско искуство међународних радничких и демократских 
покрета потврђује да било каква хегемонија било којег покрета 
неминовно доводи до разбијања сарадње, до цепања јединства со- 

цијалистичких и демократских снага, до подређивања слабијих 
нација и покрета јачима. 

Зато се Социјалистички савез радног народа Југославије бори 
и бориће се за свестрану сарадњу са свим покретима који стварно 
стоје на истим принципима — за јединство прогресивних и со- 
цијалистичких снага у борби за мир и равноправну сарадњу на- 
рода, за слободни национални развитак свих народа, за соција- 
лизам и демократију. 


ж 


Социјалистички савез радног народа Југославије одбацује 
принцип по коме циљ оправдава средство, сматрајући да се иза 
њега крију недемократски и експлоататорски циљеви. Соција- 
листички савез радног народа Југославије истовремено заступа 
да су у борби једино истина и отвореност морални принципи до- 
стојни социјализма, демократије и стварно слободних људи. 

Социјалистички савез радног народа Југославије, као нај- 
шира политичка организација грађана социјалистичке заједнице 
равноправних и слободних народа не штеди ни труда ни жртава, 
ни као организација, а ни појединци у њој, за победу горњих 
начела — за социјализам и демократију, за слободну и независну 
социјалистичку Југославију, за слободне људе и равноправне 
народе Југославије, за мир и равноправну сарадњу међу наро- 
дима и демократским покретима. 


И: 


СТАТУТ СОЦИЈАЛИСТИЧКОГ САВЕЗА. 
РАДНОГ НАРОДА ЈУГОСЛАВИЈЕ 


1 


ПАН ИЕ САВЕЗ РАДНОГ НАРОДА ЈУГОСЛАВИЈЕ 
И ЊЕГОВО ЧЛАНСТВО . · 


, 


СОЦИЈАЛИСТИЧКИ САВЕЗ РАДНОГ НАРОДА 
Члан 1 


Социјалистички савез радног народа Југославије јесте поли- 
тичка организација радног народа која окупља грађане и гра- 
ћанке и њихове организације на добровољној основи ради разви- 
јања њихове политичке иницијативе и активности за изградњу 
социјализма и.социјалистичких друштвених односа на политич- 
кој основиџји социјалистичке демократије. 

Социјалистички савез радног народа Југославије продужује 
У новим друштвеним условима политичку делатност и борбене 
традиције припадника Народног фронта Југославије у борби и 
напорима за изградњу социјализма. 

Социјалистички савез радног народа Југославије одржава и 
развија везе са социјалистичким партијама и организацијама и 
с другим напредним демократским покретима у свету. 

Целокупна делатност Социјалистичког савеза је јавна. 


ЧЛАНСТВО У СОЦИЈАЛИСТИЧКОМ САВЕЗУ РАДНОГ НАРОДА 


Члан 2 


Члан Сопијалистичког савеза радног народа Југославије 
може бити сваки грађанин и грађанка Федеративне Народне Ре- 
публике Југославије који је навршио осамнаест година живота, 
ужива опште бирачко право и прихвата програм и статут Савеза, 
а уписао се у једну од основних организација Социјалистичког 
савеза. 

О примању у чланство Социјалистичког савеза страних 
држављана који стално живе на територији Федеративне На- 
родне Републике Југославије одлучују главни одбори Социјали- 
стичког савеза. 

ДУЖНОСТИ И ПРАВА ЧЛАНОВА 


Члан 3 


· Члан Социјалистичког савеза радног народа дужан је у евом 
јавном раду придржавати се програма Савеза и својим радом 
доприносити успеху делатности Савеза. 

У вршењу својих права и дужности у организацији Савеза 
члан је дужан придржавати се статута Савеза. 


Члан 4 


Члан Савеза је дужан да редовно плаћа месечну чланарину 
која је једнака за све чланове и чију висину одређује Савезни 
одбор. | | 

Уплаћена чланарина уписује се у чланску књижицу коју 
мора имати сваки члан Савеза. 


Члан 5 


Члан Савеза има право: 


Да на састанцима Савеза и у његовој штампи учествује у 
дискусији о политичким и друштвеним питањима, о организа- 
ционим питањима Савеза, о његовој делатности уопште; да о свим 
тим питањима и делатности Савеза износи своја мишљења и 
схватања; да подноси питања и тражи на њих одговоре; да се 
предлозима као и жалбом обраћа ма ком руководећем органу 
Савеза. | 


Да бира органе Савеза и да у њих буде биран. 
Да на састанцима Савеза износи своје мишљење о раду сва- 


ког члана и органа Савеза. 


КОЛЕКТИВНО ЧЛАНСТВО 


Члан 6 


Чланом Социјалистичког савеза радног народа може постати 
и она политичка, економска, културна и слична организација 
која вољом већине својих чланова прихвати програм Социјали- | 
стичког савеза и која као организација хоће да помаже Соција- 
листички савез у његовој делатности. 


Учлањивање друштвених организација врше Савезни одбор, 
тлавни одбор, Покрајински и Обласни одбор као и срески и грал- 
ски одбор, уколико таква друштвена организација не прелази 
њихово подручје. 

Члан 7 


Колективно чланство важи само за учлањену организацију 
као целину. Поједини члан такве организације, да би постао члан 
Социјалистичког савеза, уписује се и лично у једну од основних 
организација Савеза. 


Члан 8 


Колективно учлањена друштвена организација има право 
да преко својих делегата на конференцијама и конгресима Со- 
цијалистичког савеза и преко своје штампе износи своја ми- 
шљења и схватања о политичким, друштвеним и организационим 
питањима Савеза, да доношењем резолуција и давањем предлога 
као и путем сопствене активности учествује у општој делатности 
Савеза. 


пП 
ОРГАНИЗАЦИОНО УСТЕОЈСТВО САВЕЗА 


ОСНОВНА НАЧЕЛА ОРГАНИЗАЦИЈЕ 


Члан 9 


Сваки руководећи орган Савеза, од најнижег до највишег, 
бира се по правилу тајним гласањем. 

Сваки руководећи орган одговара за свој рад телу које га 
је изабрало и обавезнд подноси овоме извештај о свом раду. 

Основне организације и нижи руководећи органи Савеза са- 
мостални су у свом раду. Виши руководећи органи Савеза дужни 
су пружати помоћ основним организацијама и нижим руководе- 
ћим органима у развијању самосталности њиховог рада. 


Виши органи могу поништити одлуке нижих органа ако су 
сне противне програму или статуту Савеза. 


Изборне функције у Социјалистичком савезу радног народа 
Југославије по правилу су почасне. 


ОРГАНИЗАЦИЈА СОЦИЈАЛИСТИЧКОГ САВЕЗА 


Члан 10 


Организације Социјалистичког савеза окупљају чланове Са- 
веза према територији на којој живе: у насељу, селу, општини, 
граду, срезу, области, покрајини. 

Целокупно чланство Социј алистичког савеза у једној народ- 
ној републици уједињено је у Социјалистичком савезу радног 
народа републике. 

Социјалистички савез радног народа Југославије јесте једин- 
ствена . организација целокупног чланства Сонијалистичког са- 
веза са територије свих народних република. 


ОСНОВНА ОВНА ЗАИТА СОЦИЈАЛИСТИЧКОГ САВЕЗА 
Члан 11 


Основица организације Социјалистичког савеза и његове де- 
латности у. масама радног народа јесте основна организација. 
Основна организација Социјалистичког савеза непосредно окупља 


чланове Савеза са једног територијалног подручја у таквом броју · 


који омогућује њихово заједничко састајање и решавање на 
једном скупу: 

Сваки присталица Социјалистичког савеза који жели да буде 
његов члан мора бити уписан у једној основној организацији у 
којој врши своја чланска права и дужности. Сваки члан основне 
организације Савеза има право да износи своја мишљења и схва- 
тања о политичким, организационим и другим питањима, да под- 

носи предлоге, да поставља питања и тражи на њих одговоре, 
· као и да учествује у доношењу одлука. 

О примању новог члана одлучује скуп основне организације. 

Основна организација ствара се у месту — насељу, селу, | 
граду, индустриском и рударском насељу итд. 

Основна организација води политику Социјалистичког савеза 
на свом подручју као социјалистичка организација радног народа ' 
тог подручја. Она то чини одржавањем скупова својих чланова, 
организовањем зборова и митинга, разних акција и приредаба, 
ширењем штампе, као и појединачном, личном агитацијом својих 
чланова и сарадњом са другим организацијама. 

Основне организације могу образовати секције жена. 


| Члан 12 


Основна организација одржава своје скупове према потреби 
а најмање једанпут у два месеца, а сваке године одржава своју 
редовну скупштину. 

За вођење текућих послова основна организација бира, као 
свој извршни орган, одбор који се бира на једну годину на го-' 
дишњој скупштини. Одбор има претседника, секретара, благај- 
вика и потребан број чланова који одреди скупштина. 

_ Скупштина основне организације бира и надзорни одбор који 
свака три месеца прегледа материјално-финансиско пословање 
одбора и о томе подноси извештај скупу. 

Одбор основне организације решава на седници о текућем 
раду и извршењу одлука организације, као и о извештајима и 
предлозима које износи пред скуп чланова, коме одговара за 
свој рад. 

Чланство може сменити цео одбор или поједине његове чла- 
нове и пре истека рока за који су изабрани. 


Решења одбора, скупова и годишње скупштине доносе се ве- 
ћином гласова присутних чланова. 


ОРГАНИЗАЦИЈА СОЦИЈАЛИСТИЧКОГ САВЕЗА У ОПШТИНИ, ГРАДУ И СРЕЗУ 


Члањ 13 


Организација Социјалистичког савеза у општини, граду и 
срезу обухвата све основне организације свог. подручја. 

Редовна конференција општинске организације одржава се 
једанпут годишње. Редовна конференција среске, градске или 
општинске организације Социјалистичког савеза (у великим гра- 
довима) одржава се једанпут у две године. Ванредна конферен- 
ција одржава се према потреби. 

Конференција је највиши руководећи орган Социјалистич- 
ког савеза на подручју општинске, градске и среске организације. 
Ванредну конференцију сазива по потреби одбор организације 
на своју иницијативу или на тражење трећине основних орга- 
низација са подручја општинске, градске или среске органи- 
зације. 


За руковођење пословима организације пете две конфе- 
ренције конференција бира на годину дана односно две године, 
као свој извршни орган, општински односно градски или срески 
одбор. Конференција бира и надзорни одбор. 

Конференција претреса извештај одбора и надзорног одбора 
и одлучује о њима и решава о наредним задацима и о даљем раду 
организације свог подручја. 


Број чланова одбора и надзорног одбора одређује конфе- 
ренција. 


Одбор држи своје седнице по потреби. 


Одбор може на своју седницу позвати да учествују са саве- 
тодавним гласом и друге активне чланове и функционере Савеза 
са свог подручја. 


Одбор градске и среске организације и општински едбор 
градова бира из своје средине секретаријат који води свако- 

дневне послове организације и који сачињавају претседник, се- 
кретар и потребан број чланова. Секретаријат може као помоћна 
тела образовати по потреби одељења и комисије за одређене 
послове. 


ОБЛАСНА И ПОКРАЈИНСКА КОНФЕРЕНЦИЈА 


Члан 14 


Организација Социјалистичког савеза у Аутономној Ко- 
совско-Метохиској Области има као свој највиши руководећи 
орган обласну конференцију, а организација у Аутономној По~ 
крајини Војводини има као свој руководећи орган покрајинску 
конференцију. 

Редовна обласна конференција и редовна покрајинска кон- 
ференција држи се једанпут у две године а ванредна конферен- 
ција по указаној потреби. 

За руковођење пословима организације између две конфе- 
ренције конференција бира и разрешава, као свој извршни орган, 
обласни односно покрајински одбор Савеза, као И надзорни од- 
бор, претреса њихове извештаје и одлучује о њима, и решава о 
наредним задацима и даљем раду организације свог подручја. 

Број чланова одбора и надзорног одбора одређује конфе- 
ренција. 

Обласни односно покрајински одбор Савеза сачињавају прет- 
седник, секретар, и потребан број чланова. 


Обласни односно покрајински одбор за вођење свакодневног 
рада бирају из своје средине претседништво, у које улазе прет- 
седник, секретар и потребан број чланова. Претседништво може 
као помоћна тела образовати по потреби одељења и комисије за 
одређене послове. 


Ванредну конференцију сазива Обласни односно Покрајин- 
ски одбор на своју иницијативу или на захтев трећине среских 
или градских организација са свог подручја. 


Седнице Обласног и Покрајинског одбора одржавају се према 
потреби. Обласни и Покрајински одбор могу на своје седнице 
позивати са саветодавним гласом и друге активне чланове и 
функционере Социјалистичког савеза свог подручја. 


Конференција пуноважно решава ако на њој присуствују 
дедегати који претстављају најмање две трећине укупног броја 
чланова, а одвуке доноси простом већином гласова присутних 
делегата. 

ОРГАНИЗАЦИЈА СОЦИЈАЛИСТИЧКОГ САВЕЗА У НАРОДНОЈ РЕПУБЛИЦИ 


Члан 15 


Највиши руководећи орган Савеза у републици јесте конгрес 
Социјалистичког савеза радног народа републике. · | 

Редовни конгрес одржава се једанпут у четири године. Ван- 
редни конгрес сазива се по потреби на иницијативу главног од- 


> бора или трећине среских и градских организација. 


Сазивање конгреса и дневни ред морају бити Објави нај- 
мање два месеца пре дана за који се конгрес сазива. 
| Конгрес пуноважно решава ако на њему присуствују деле- 
гати који претстављају најмање две трећине укупног броја чла- 
нова, а одлуке доноси простом већином .гласова присутних 
делегата. 


Члан 16 _ 


Конгрес Социјалистичког савеза радног народа републике: 

1) претреса извештаје одбора и надзорног одбора и одлучује 
о њима, 

2) одлучује о наредним задацима и даљем раду Савеза на 
подручју републике, 

3) бира и разрешава главни одбор Социјалистичког савеза 
" радног народа републике, као највиши извршни орган Савеза у 
· републици, и надзорни одбор. 

Број чланова главног одбора и надзорног одбора одређује 

конгрес. 


ГЛАВНИ ОДВОР 
Члан 17 


Главни одбор је највиши руководећи орган Социјалистичког 
савеза народне републике између два конгреса. 

Главни одбор на својој првој седници бира претседника Со- 
цијалистичког савеза радног народа републике и секретара. 

За руковођење текућим радом и спровођење одлука главног 
одбора између две седнице, главни одбор бира из своје средине 
претседништво у које улази претседник, секретар и потребан 
број чланова. 

Главни одбор одржава седнице најмање двапут годишње. 

Да би обезбедио спровођење текућих задатака Социјалистич- 
ког савеза републике, претседништво главног одбора може орга- 
низовати потребна помоћна тела за послове као што су: орга-. 
низациони, културно-просветни послови, рад међу женама, 
материјално-финансиски и други послови. 

Надзорни одбор прегледа материјално-финансиско пословање 
тлавног одбора. 

Одлуке главног одбора доносе се већином гласова присутних 
чланова. | | 


ОРГАНИЗАЦИЈА СОЦИЈАЛИСТИЧКОГ САВЕЗА РАДНОГ НАРОДА ЈУГОСЛАВИЈЕ 
· Члан 18 


Организација Социјалистичког савеза радног народа. Југосла-._ 
вије обухвата све организације Социјалистичког савеза радног 
народа у Југославији. У 

Највиши руководећи орган Савеза у Федеративној Народној 
Републици Југославији јесте конгрес Социјалистичког савеза 
радног народа Југославије. | 

Редовни конгрес одржава се једном у четири године, а ван- 
редни према указаној потреби. Ванредни конгрес сазива Савезни 
одбор на своју иницијативу или на захтев Социјалистичког са- 
веза двеју народних република. 

Сазивање конгреса и његов дневни ред морају бити објав- 
љени најмање два месеца пре дана за који је конгрес сазван. 

Конгрес решава пуноважно ако на њему присуствују деле- 
тати који претстављају најмање две трећине од укупног броја 
чланова Савеза, а одлуке се доносе простом већином гласова при- 
сутних делегата. 


Члањ 19 


Конгрес Социјалистичког савеза радног народа Југославије: 

доноси програм и статут Социјалистичког савеза радног на- 
рода Југославије, 

претреса извештај Савезног одбора и извештај надзорног 
одбора, и решава о њима, 

одлучује о наредним задацима и даљем раду Савеза, . 

бира и разрешава Савезни одбор и надзорни одбор Социјали- 
стичког савеза радног народа Југославије. 

Број чланова Савезног одбора и надзорног одбора одређује | 
конгрес приликом њиховог бирања. 


· САВЕЗНИ ОДБОР 


Члан 20 


Савезни одбор је највиши руководећи орган Савеза између 
два конгреса, претставља Савез у земљи и у односима са соци-- 
јалистичким партијама и организацијама и другим напредним 
демократским покретима у свету. 


10 

____ Савезни одбор на својој првој седници бира претседника Со- 
цијалистичког савеза радног народа Југославије и генералног 
секретара. 

За руковођење текућим радом и спровођење одлука Савез- 
ног одбора између његове две седнице Савезни одбор бира из 
своје средине претседништво у које улазе претседник, генерални 
секретар и потребан број чланова. 

Савезни одбор одржава седнице најмање двапут годишње. 

Да би обезбедило спровођење текућих задатака Савеза, прет- 
седништво Савезног одбора може организовати потребна помоћна 
тела за послове као што су: међународне везе, организациони, 
културно-просветни послови, рад међу женама, материјално- 
финансиски и други послови. 

Надзорни одбор прегледа материјално-финансиско посло- 
вање Савезног одбора. 

Одлуке Савезног одбора доносе се већином гласова присутних 
чланова. и 

Савезни едбор даје тумачење програма и статута Социјали- 
стичког савеза. | 


ДЕЛЕГАТИ ЗА КОНФЕРЕНЦИЈЕ М КОНГРЕСЕ САВЕЗА 


Члан 21 


Делегате за конференције и конгресе Савеза бирају чланови 
Савеза по правилу тајним гласањем према посебном избору пра- 
вилника који доноси Савезни одбор за савезни конгрес, а главни 
одбор за републички конгрес. Главни одбор доноси општа упут- 
ства за изборе у свима организацијама Савеза. Делегати се бирају 
појединачно. Чланови Савеза имају право да предлажу канди- 
дате и да износе своје мишљење о сваком предложеном кан- 
дидату. 

На колико се чланова Савеза бира један делегат и за које 
конференције и конгресе одређује се изборним правилником. 

Организације које су колективно учлањене у Савезу такође 
шаљу своје делегате на конференције и конгресе Савеза према 
одредбама изборног правилника. 

Сваки делегат, било да је изабран од члановф Савеза или од 
колективно учлањених организација, има на конференцији или 
конгресу само један глас. 


Члан 22 


Чланови савезног, републичког, покрајинског и обласног ру- 
ководећег органа Савеза имају на одговарајућим конференцијама 
и конгресима сва права делегата, али не могу учествовати у гла- 
сању о извештају о раду одговарајућег одбора и надзорног одбора. 

Шш 
ПРЕСТАНАК ЧЛАНСТВА 


Члан 23 


Чланство у Савезу престаје добровољним иступањем члана 
из Савеза, смрћу члана или његовим искључењем из чланства. 

Искључење се примењује на члана који ради против про- 
грама Савеза, који и после поновљене опомене грубо наруши 
утлед члана Савеза, или не плати чланарину за шест месеци. 

Одлуку о искључењу доноси она основна организација у ко- 
јој је зачлањен члан о коме се решава. 

Искључени члан има право жалбе вишим органима Савеза. 

Искљученог члана може основна организација примити у 
чланство поново ако се увери да ће се убудуће придржавати 
програма и статута Савеза. 


ТУ 
ФИНАНСИСКА СРЕДСТВА СОЦИЈАЛИСТИЧКОГ САВЕЗА 
Члан 24 


Новчана средства Социјалистичког савеза састоје се од упла- 
ћених чланарина, добровољних прилога и других прихода. 

Новчаним средствима као и осталом имовином Савеза распо- 
лажу организације и њихова руководства на основу буџета Соци- 
јалистичког савеза радног народа Југославије, којим се на основу 
предлога организације утврђују међусобне финансиске обавезе 
основних и виших организација. 


М 
ПРЕЛАЗНЕ ОДРЕДБЕ 


Члан 25 


Свима члановима Народног фронта Југославије који на дан 
доношења овог статута уживају сва чланска права признаје се 
чланство у Социјалистичком савезу радног народа Југославије. 
Свима старим и новим члановима издаће се чланске књижице 
Социјалистичког савеза радног народа. 


10% 


Ф 


_ САВЕЗНИ ОДБОР СОЦИЈАЛИСТИЧКОГ САВЕЗА РАДНОГ 
НАРОДА ЈУ ГОСЛАВИЈЕ 


Иво Андрић Тоне Фајфар 
Михајло Апостолски Сулејман Филиповић 
Антун Аугустинчић Максимилијан Фишер 
Спасенија Бабовић Фране Фрол 
Филип Бајковић Васо Гајић 
Владимир Бакарић Фрањо Гажи 

· Митар Бакић Страхил Гигов 
Алеш Беблер Киро Глигоров 
Влајко Беговић · Иван Гошњак 
Александар Белић Никола Груловић 
Марко Белинић Раде Хамовић 
Анка Берус Већеслав Хољевац 
Франц Бевк · Авдо Хумо 

_ Душан Благојевић | Јосип Хрнчевић 
Јаков Блажевић Алберт Јакопич 
Иван Божичевић | Грга Јанкез 
Богомир Брајковић Блажо Јовановић 
Маријан Брецељ | Иса Јовановић 
Јоже Брилеј Радивоје Јовановић 
Звонко Бркић Осман Карабеговић 
Саво Брковић Иван Караиванов 
Јосип Броз Тито Едвард Кардељ 
Богдан Црнобрња Борис Кидрич 
Крсте Црвенковски Лазар Колишевски 
Душан Чалић Сава Косановић 
ЈЉиљана Чаловска | Душанка Ковачевић 
Родољуб Чолаковић | Никола Ковачевић 
Јован Ћетковић | Борис Крајгер 
Угљеша Даниловић | Иван Крајачић 
Пеко Дапчевић Мишко Крањец 
Оскар Давичо Отмар Креачић 
Владимир Дедијер | Хинко Кризман 
Стеван Дброњски Мирослав Крлежа 
Рато Дугоњић Вицко Крстуловић 
Јосип Ђерђа Хуснија Курт 


Милован Ђилас Душан Кведер 

Франц Лескошек 
Благоје Левков 
Иван Мачек 
Шефкет Маглајлић 
Мома Марковић 
Ђусто Масарото 
Божидар Масларић 
Новак Мастиловић 
Пашага Манџић 
Вељко Мићуновић 
Миха Маринко 
Цвијетин Мијатовић 
Љубинка Милосављевић 
Милка Минић 


Наум Наумовски 
Раја Недељковић 
Милијан Неоричић 
Ђока Пајковић | 
Слободан Пенезић 
Лепа Перовић 


Миле Перуничић | 


Коча Поповић 
Милан Поповић 
Милентије Поповић 
Ђуро Пуцар—Стари 


Добривоје Радосављевић 


Александар Ранковић 
Иван Регент 

Иван Рибар 

Владимир Рибникар 


Светозар Мон. Ритиг 
Јанко Рудолф 
Јосип Рус 

Ђуро Салај 

Павле Савић 

Кемал Сејфула 
Станоје Симић 
Владимир Симић 
Видоје Смилевски 
Милан Смиљанић 
Златан Сремец 
Петар Стамболић 
Драги Стаменковић 
Синиша Станковић. 
Светислав Стефановић 
Велимир Стојнић 
Франц Светек 

Заим Шарац 

Владо Шегрт 
Лидија Шентјурц . 
Јосип Шестан 
Александар Шевић 
Кољ Широки 

Ацо Шопов 

Пал Шоти 

Борко Темелковски 
Мијалко Тодоровић 
Добросав Томашевић 
Алекса Томић 

Вида Томшич 

Јован Веселинов 
Јосип Видмар 

Јоже Вилфан 
Марко Вујачић 
Светозар Вукмановић 
Сретен Вукосављевић 
Дмитар Влахов. 
Вељко Влаховић 
Влада Зечевић 
Вељко Зековић 


Борис Зихерл . 

ПРЕТСЕДНИШТВО САВЕЗНОГ ОДБОРА 


Јосип Броз Тито — претседник 

Едвард Кардељ — генерални 
секретар 

Спасенија Бабовић 

Владимир Бакарић 

Родољуб Чолаковић 

Милован Ђилас 

Фрањо Гажи | У 
Страхил Гигов 

Блажо Јовановић 

Осман Карабеговић 

Борис Кидрич 

Лазар Колишевски 

Сава Косановић 


Миха Маринко 

Душан Петровић—Шане 
Моша Пијаде 

Крсто Попивода 

Ђуро Пуцар—Стари 
Александар Ранковић 


Добросав Томашевић 
Јован Веселинов 
Јосип Видмар 


НАДЗОРНИ ОДБОР 


Љубчо Арсов 
Виктор Абвељ 
Јака Авшич 

Чедо Борчић 

Васо Бутозан 
Боса Цветић 

Ристо Џунов 
Хајро Капетановић 
Зденка Кидрич 
Славко Комар 


Радомир Коматина 
Крсте Марковски 
Милосав Милосављевић 
Војо Николић 

Зоран Полић 

Стјепан Првчић 

Иво Сунарић 

Цветко Узуновски 
Милорад Влајковић 


НЕКА ИСКУСТВА ИЗ РАДА ОСНОВНИХ ОРГАНИЗАЦИЈА 
САВЕЗА КОМУНИСТА У НАСЕЉИМА 


Веома је мало времена прошло од расформирања организа- 
ција Савеза комуниста у установама и формирања организација 
на територијалном принципу да би се могли извући неки дефи- 
нитивни закључци из рада ових других. Неке од њих одржавају 
тек своје прве састанке, комунисти се међусобно још нису до- 
вољно ни упознали, негде се још није солидно ни продискуто- 
вало о проблемима и садржају рада итд. Али, већ и досадашња 
искуства показују да је одлука о расформирању основних орга- 
низација у установама и њихово формирање на територијалном 
принципу била сасвим правилна. Политички рад комуниста по- 
стао је много живљи, пунији, садржајнији и шири. Поред тога, 
већ сада се могу истаћи неки проблеми из рада тих организација. 

Основна организација формирана на територијалном прин- 
ципу у градовима разликује се у много чему од других основних 
организација. Њен састав је врло разноврстан, како по социјал- 
ној структури тако и по политичкој уздигнутости чланова. Ма- 
совна база њеног политичког рада нешто је мање одређена него 
што је то случај код основних организација на селу и у преду- 
зећу. Због свега тога и садржај њеног рада је нешто друкчији. 

Проблеми који су се досад испољили у раду ових организа- | 
ција могли би се свести на неколико основних: како и чиме да 
буде испуњен политички живот организација на терену, управо 
шта треба да буде садржај њиховог рада, на који начин да оне 
обезбеде увид у активност својих чланова и, на крају, како да 
се опходе према другим политичким масовним и друштвеним 
организацијама 2 

Нама се чини да се већ код самог организационог постављања . 
основних организација у много случајева пошло од једног заста- 
релог, погрешног организационог принципа. Наиме, није се пошло 
од места и улоге Савеза комуниста у светлости одлука Шестог 
конгреса, већ мање-више од тога како обезбедити увид основне 
организације у рад масовних и друштвених организација. Из 
тога је произашла тенденција да се основне организације Савеза 
комуниста територијално подударају са организацијом Народног 
фронта, изборном јединицом, а по могућству и са другим масов- 
ним организацијама, што је неизбежно водило једном одређеном 

· шаблону приликом њиховог формирања. Несумњиво да је и то 
предодредило слабости у проналажењу и одређивању садржаја 
рада основне организације. | 

Свакако да и основна организација Савеза комуниста треба 
да, где год је то могуће, обухвати једну одређену територијалну 
целину, како би могла најбоље да ради. Противни смо стварању . 
ситних организација, за сваку улицу или за неколико улица, јер 
„тако уситњене и расцепкане организације не могу да делују 
као озбиљна политичка снага, али, смо, исто тако, и против тога 
'" да се, због територијалног поклапања са другим организацијама, 
стварају претерано велике, гломазне организације, које не могу 
да осигурају увид у рад својих чланова и чији састанци прет- 
стављају широке конференције на којима је немогуће претрести 
проблеме. Искуство је већ донекле показало да не треба стварати 
организације веће од 50—70 чланова. Приликом реорганизовања, 
"које ће свакако претрпети многе основне организације, треба се 
у првом реду клонити сваких шаблона. Треба стално имати у виду · 
_ главни задатак основне организације, то јест политичко-васпитни 
рад, и са гледишта што успешнијег извршења тог задатка одре- 
дити и њено организационо постављање. | 

Посебан проблем основних организација Савеза комуниста 
јесте проналажење правилног садржаја рада. Ако пођемо од њи- 
ховог главног задатка, а од њега је једино правилно поћи, онда 
се њихова политичко-васпитна активност претежно мора исцр— 
пљивати ван саме организације, кроз политички рад комуниста 
у масовним и друштвеним организацијама. Самим тим постаје 
· јасно да многа питања није потребно стављати на дневни ред 
састанака основних организација Савеза комуниста, већ саста- 
нака других политичких и разних друштвених организација, у 
којима комунисти треба да активно раде. Дешава се да многе 
организације одржавају по два, три, па и четири састанка у јед- 
" ном месецу. Несумњиво да то долази и отуд што се на тим са- 
"· станцима расправљају и она питања и проблеми које би требало 
расправљати на другом месту. Например, на дневном реду са- 
станака неких основних организација врло често се налазе ова- 
кве и сличне тачке: „Попуњавање одбора Фронта“, „Учвршћење 
· актива Народне омладине“, „Припремање састанка Савеза 6о-– 
-раца“, „Проблем просторија АФЖ“ итд. Поставља се питање —- 
и са политичког становишта, и са становишта метода и стила 
рада (ако хоћете, и са чисто практичног становишта, јер се врши 
непотребно дуплирање) — зашто је потребно да се о оваквим 
проблемима расправља на састанцима организација Савеза ко- 
муниста. Нормално је, и једино правилно, да се та питања пре– 
тресају на ужим или ширим састанцима одговарајуких органи- 
зација. 

Не могу се набројати сва питања која треба стављати на 
дневни ред састанака основних организација Савеза комуниста 
а која не. Њих, уосталом, сам живот истиче и увек ће истицати.. 
Може се само говорити о оном што је основно и што треба и мора 
да у основи карактерише ове састанке. У свом реферату на 
М Конгресу Народног фронта Југославије, друг Кардељ је, го- 
ворећи о улози Савеза комуниста, рекао: 


„Задаци комуниста треба да се оријентишу пре свега на идео- 
лошка питања, на питања општег идејног руководства у борби за' 
социјализам, на обезбеђење јединства радних маса у тој борби, за · 
помоћ комунистима у политичком и васпитном раду у масама и. 
слично, док конкретна политичка и друга друштвена питања треба 
да се решавају непосредно у организацијама Социјалистичког 
савеза.“ 


То значи да састанци основних организација Савеза кому- 
ниста треба да буду испуњени таквим радом који ће непосредно 
помоћи њиховим Члановима да се идејно подижу, политички 
наоружавају и стичу оне моралне особине које красе лик кому“ · 
нисте. Састанак основне организације треба да претставља, 
уствари, неку врсту политичког договора комуниста и по општим 
политичким питањима и по конкретним проблемима са дотичног 
терена. Не мора се за сваки састанак унапред претпостављати 
доношење одређених закључака по питањима која се претресају 
и одређена конкретна задужења за сваког члана. На својим са-. 
станцима комунисти треба да стављају разна политичка и идео- 
лошка питања и да о њима дискутују, и кроз ту дискусију 
пречишћавају своја гледишта и идејно се подижу, како би што 
успешније политички васпитно деловали у масама. Нема сумње 
да ће такав начин рада све више претстављати оно ново у раду | 
основних организација. Он ће, чак, бити и обавезан, ако не же- 
лимо да паднемо у ситни практицизам и директно мешање у 
рад других организација. Ако основна организација Савеза ко- | 
муниста буде тако прилазила политичким и друштвеним пита- 
њима, онда ће и садржај њених састанака добити сасвим други. 
изглед, а њен однос према другим масовним организацијама са- 
свим друкчији карактер. Сасвим је разумљиво да се основна 
организација Савеза комуниста не може индиферентно односити . 
према раду масовних организација. Она је живо заинтересована 
за њихов нормалан рад већ и због тога да би своје ставове, који 
уствари и нису ништа друго до израз напредних тежњи широких 
маса, могла што успешније спровести у живот. Али то интере- 
еовање не сме да добије карактер директног мешања, већ се може 
испољити једино кроз активност и личну одговорност комуниста 
за рад тих организација. 

Као што смо већ рекли, основне организације Савеза ко- 
"муниста формиране на територијалном принципу у градовима 

немају, за разлику од оних на селу, тако јасно одређену масовну 
базу за своју политичку активност. То се мора имати у виду. 
Већ сад се појављују извесне тенденције да се политички, кул- 
турни и општедруштвени живот становника неке територије од- 
вија баш ту, на територији дотичне организације. За основну 
организацију на селу то је и природно и нормално, јер она делује 
на одређеној територијалној средини, али за основну организацију 
у граду то је неправилно, па чак и штетно. Има појава да неке 
основне организације настоје да формирају „свој“ шаховски клуб, 
неко „своје“ спортско друштво, неки „свој“ дом културе и т. сл., 
чак и ако та друштва и установе већ постоје у крају, насељу, па 
и у целом граду. Из таквих тенденција избија старо схватање 
односно, боље речено, несхватање улоге и места организације 
Савеза комуниста на овој етапи нашег друштвеног развитка. 
Развитак друштвене активности условио је и нормално стварање 
разних друштвених организација, удружења, друштава итд. и 
дао им такве организационе облике који, бар засада, најбоље 
· одговарају. Сваки покушај реорганизације који би ишао за тим 
да их уклопи у уске територијалне оквире у којима се основна 
организација простире био би неприродан и значио би корак уна- 
зад у развитку општедруштвене активности маса. Дужност је 
основне организације и њених чланова да развијају већ постојеће 
организације, да активно раде у њима. Треба имати на уму да 
основна организација није неко опште политичко руководство за 
одређену територију, већ организација комуниста која у одре- 
ђеној средини, кроз разне постојеће организације, друштва и 
удружења (који се не морају територијално поклапати, и чак је 
добро да се не поклапају) политички делује и на тај начин обезбе- 
ђује спровођење одређене политичке линије. · 


Основне организације Савеза комуниста у насељима обу- 
хватају комунисте са различитим степеном идеолошке и поли- 
тичке свести. Многи од њих, по свом политичком искуству, зре- 
лости, свом стажу итд. могу, и то треба од њих очекивати, много 
више да пруже на друштвено-политичком пољу. А већ постоје 
код појединих основних организација тенденције да њихову 
активност сузе само на своје оквире. То је несумњиво штетно и 
за даљи политички развитак самих тих другова, а и за поли- 
тички рад у целини. Тако су, например, неке основне организа- 
ције у Београду ангажовале поједине истакнуте другове да им 
у току једнога месеца спреме по пет предавања, а они би могли 
да одрже предавање и за целу општину или да буду ангажовани 
као предавачи у унутрашњости. Велики број другова активан је 
у разним друштвеним организацијама у оквиру града, и тамо има 
већу или мању одговорну функцију. Њихова друштвено-поли- 
тичка активност као комуниста претежно се исцрпљује у тим 
организацијама. Не узимати то у обзир приликом њиховог анга- 

жовања за политички рад саме основне организације и при оце- 
њивању њихове активности као комуниста, заиста би било не- 
правилно и неправедно. 


Посебну пажњу заслужује начин на који су поједине основне 
организације пришле ангажовању својих чланова. Мора се рећи 
да су многе томе приступиле са прилично нервозе. Неке су већ 
на свом првом састанку вршиле конкретна појединачна „заду- 
жења“. Простом прозивком тражиле су од сваког члана да се 
изјасни у којој ће друштвеној организацији да ради. Друге су 
спроводиле писмену анкету о томе где ко жели да ради. У вели- 
ком броју случајева ангажовање комуниста од стране основне 
организације своди се на чисто техничке послове: давање разних 
обавештења, истицање плаката и томе слично. У једној органи- 
зацији изабрани су повереници са задатком да сваки појединачно 
контролише активност једног одређеног броја чланова. Негде су 
извршена територијална задужења тако да је сваком члану при- 
пало по неколико кућа. У једном случају заведено је, као стални 
систем у раду, да се на једном састанку поставе задаци а на 
следећем врши проверавање њиховог извршења итд., итд. 

Такав начин задуживања и контроле несумњиво носи у себи 
све елементе формалног и административног у методу и начину 
рада. Ако не желимо да ангажовање комуниста сведемо на пуку 
формалност, онда га не можемо вршити путем прозивки и анкета. 
Оно мора да добије сасвим природан ток који ће произићи из 
правилне политичке активности комуниста и склоности и инте- 
реса њених чланова за ову или ону врсту друштвене делатности. 
Каквог, например, има смисла „задуживати“ чланове Савеза ко- 
муниста за политички рад по кућама: Зар је, поред толиких 
друштвених организација, друштава, удружења итд. где поли- 
тичка и друштвена активност сваког од њих може да дође до пу- 
ног изражаја, потребно вршити нека посебна „задужења“ за рад 
у одређеном броју кућа: То је, поред осталог, на крају крајева 
врло преживела форма рада, која уопште не одговара садашњим 
условима. Комунисти морају свуда и на сваком месту политички 
да делују, па и у својој најближој околини, тамо где живе, те 
за то нису потребна никаква посебна „задужења“. Али како ћеу 
пракси изгледати рад оних основних организација које су као 
систем завеле да на сваком састанку врше проверавање извр- 
шења задатака постављених на претходном: Унапред се може 
тврдити да ће оне неизбежно запасти у онај у негативном смислу 
најситнији практицизам. Основне организације могу и треба да, 
с времена на време, на својим састанцима врше проверавање из- 
вршења постављених задатака и дискутују о конкретној актив- 
ности комуниста. Али то проверавање спровођења одлука у жи- 
вот мора да има сасвим широк карактер и да се врши кроз оцену 

политичког стања и активности оних организација у којима њени 
чланови политички раде и иступају. 

С друге стране, за ово кратко време испољиле су се и неке 
· врло негативне појаве код појединих комуниста који су дошли из 
"установа: они не долазе редовно на састанке, извлаче се од при- 
· мања обавеза, задатака, нередовно плаћају чланарину и сл. Осло- 
бођени чврсте контроле, која је у установама била комбинована 
са оном по управној линији, они почињу да се немарно односе 
према основним обавезама које као комунисти имају. Несумњиво 
је да се ту ради и о једном броју таквих којима су дисциплина, 
обавезе и задаци одувек били немио терет и који у овој ситуа- 
цији — која им се чини за њих повољнијом — гледају да их 
избегну колико год је то могуће. Основне организације су дужне 
да према таквима заузму одређен став, и да ствари доведу у ред. 
Али, с друге стране (то нарочито подвлачимо), у моментално не- 
довољној активности појединих комуниста не треба гледати увек 
само извлачење од обавеза и задатака, већ просту чињеницу да 
.' се у великом броју случајева другови нису у довољној мери сна- 
шли у средини у којој треба активно политички да раде. По 
нашем мишљењу, то се свакако мора имати у виду приликом 
оцењивања и решавања таквих случајева. Такође се дешава, на- 
рочито у Београду, да је при избору секретара у основним орга- 
низацијама један број старијих и политички искуснијих кому- 
ниста избегавао да се прими ове дужности. Отуд у извесном броју 
основних организација имамо секретаре млађе и по свом поли- 
тичком искуству слабије од великог броја чланова тих органи- 
зација. Секретар основне организације треба да буде политички 
најодговорнији комунист од кога у многоме зависи живот орга- 
низације, те су зато овакве појаве недопустиве и њих основне 
организације треба што пре да отклоне. 


У циљу побољшања метода рада и руковођења у основним 
организацијама било је предлога за њихову поделу на одељења 
и за приступање избору секретаријата. Ми мислимо да је то не- 
потребно и да би то исецкало основну организацију. Ако основне 
· организације немају претерано велики број чланова, оне могу са- 
свим нормално да раде у пуном саставу. Захтевало се и то да се 
основним организацијама доделе извесна финансиска средства за 
чисто материјалне издатке. Сматрамо да су ти захтеви оправдани, 
и њих треба повољно решити (јер у многоме правилан рад зависи 
од техничких питања, као што су просторије, огрев, осветлење 
и слично) на тај начин што би основне организације задржавале 
одређени проценат од чланарине за своје потребе. 

Најважнија питања новоформиране организације претстав- 


љају свакако метод и садржај њиховог рада. Међутим, свако 
опште прописивање неминовно би доживело неуспех. Сам живот 

и рад организација као и међусобна искуства створиће најпри- 
кладније форме. Али се једно може рећи са сигурношћу: уколико 
се основне организације буду у своме раду брже и потпуније · 
ослобађале оних уских практицистичких и других мера које 
имају административни карактер, а проналазиле такве форме 
рада које ће их упућивати на пут широке политичке активности, 
утолико ће оне успешније и боље одговорити оном главном и 
основном задатку који је постављен пред организацијом Савеза 
комуниста у целини. 

Душан Петровић—Шане · 


ИЗБОРИ ЗА ЛОКАЛНЕ ОРГАНЕ НАРОДНЕ ВЛАСТИ 
У ХРВАТСКОЈ 


Мислим да нећу претјерати ако устврдим да су избори за 
основне органе власти (одржани у децембру 1952 г. боље него 
ишта друго у посљедње вријеме показали (барем у Хрватској) 
какво је политичко стање, то јест како су радне масе чврсто 
повезане са социјалистичким развојем наше земље, како се ви- 
соко подигла њихова свијест. 

Чињеница да су бирачи изабрали у органе народне власти 
људе који су за социјализам, за независност и слободу ове зе- 
мље, даје овим изборима обиљежје политичке смотре наших 
снага. А зато што је ова смотра показала да су најшире радне 
масе за социјализам, ови избори су били и врло крупна поли- 
тичка побједа новога над старим. 

и Ширина наше демокрације, њен социјалистички садржај 
(друштвени односи напосе) и велики успјеси у подизању мате- 
ријалне базе, уз политичко-одгојни рад политичких и друштве- 
них организација, дјеловали су на пораст свијести радних људи. 

На опипљивим резултатима наше социјалистичке изградње, 
кроз све веће поистовећивање опћих интереса са интересима и 
жељама сваког радног човјека, кроз све веће учешће и само- 
стално одлучивање радних маса у животу наше земље и државе, 
окупили су се на изградњи социјализма и многи који су се до 
јучер колебали или били неопредјељени. 

То показује, међу осталим, и проценат гласалих, који у 
Хрватској износи, без одбијања отсутних, 83,7%. Проценат 
гласалих није и не може бити код оваквих избора гдје су по- 
стојали многи и разни кандидати основни доказ за ту тврдњу. 
Али ипак он говоди о великом интересовању радних маса за 
изборе. Проценат учешћа жена на изборима — (84,8%) у односу 
на проценат мушкараца (84,1%) већ више говори. Он првенствено 
показује да су жене не само свијесне својих права, него да та 
права умију и политички користити. Жене су у већем броју 
гласале и ради тога, што су жељеле гласањем дати видан одго- 
вор свој оној подмуклој кампањи коју су за вријеме избора во- 
дили разни реакционери на селу (нарочито попови) са жељом 
да их пасивизирају или да им ускрате право које им доноси само 
социјализам. Сви су они градили своје планове на још великој 

религиозној затуцаности жена на селу. Али, избори су потврдили 
да су вјерски осјећаји једно, а политичка опредељеност друго 
и да је опредељеност за социјализам све већа и све шира. Она 
се испољавала често и тамо гдје је нисмо очекивали. 


Да је свијест радних маса огромно порасла, да су социјали- 
стичка схватања све дубља, да људи социјалистички мисле, да 
су им настојања усмјерена за развитак социјализма показује код 
ових избора најбоље то кога су они кандидовали и бирали, шта 
им је био основни критериј у одабирању људи за органе власти. 
Баш тај критериј — кога бирати — био је несумњиво политички 
критериј. По правилу кандидовани су и бирани људи поштени, 
одани и провјерени у изградњи социјализма — најчешће кому- 
нисти. Бирани су озбиљни и за извршавање наредних задатака 
способни и провјерени људи. 


Све у свему, избори су показали да су се радне масе све 
шире и чвршће повезале са социјалистичким развојем земље; да 
основна карика за коју се везују нови и све шири слојеви радних 
људи јесте изградња социјалистичких друштвених односа којима 
се остварује не само најшире учешће маса у управљању привре- 
дом, органима власти, него и њихово одлучивање у свим пита- 
њима нашег друштвеног и државног живота. Кроз изградњу 
социјалистичких друштвених односа, кроз лична настојања ко- 
муниста да се ови односи продубе, учвршћује се вјера и у кому- 
нисте, а комунисти се све чвршће, све коренитије повезују с ма- 
сама, постају саставни дио маса, њихово водство, али не водство 
само по томе, што су чланови Савеза комуниста, него по томе 
што су лично и сами тумачи и организатори и најдосљеднији у 
борби за остварење најљепших жеља човјека да буде слободан, 
да буде равноправан, да се он поштује, да може развити у сло- 
боди све своје стваралачке снаге на добро заједнице и бољи жи- 
вот сваког појединца. 


Сама Фронта одиграла је на овим изборима врло крупну 
улогу захваљујући све бољем раду и борби организација Савеза 
комуниста против бирократских појава код неких комуниста, а 
затим нарочито захваљујући одлукама МТ Конгреса о улози Са- 
веза комуниста и о улози Социјалистичког савеза радног народа. 
Те одлуке су прихватили не само комунисти. Њих су исто тако, 
а понегдје и боље, прихватиле радне масе, и, свијесне својих 
права, своје улоге, оствариле путем Фронте врло жив и плодан 
политички рад и другу активност. Тај рад Фронте пред изборе 
састојао се у широкој активности на комуналним, културно- 
просвјетним и другим акцијама, а напосе у врло живој политич- 
кој борби за најбоље кандидате, па тиме и у борби против насто- 
јања да се у одборе провуку разни реакционери као и 
непоправљиви бирократи. 

Заиста се с правом може рећи да је и овог пута Фронта била 
 најчвршћа брана која је спријечила да се у одборе увуку непо- 
прављиви бирократи (из наших редова), а затим разни каму- 
флирани и некамуфлирани непријатељи. 

Ови избори су преко све веће активности Фронте истакли 
и поставили у први ред тешки проблем неких организација Са- 
веза комуниста које не схватају да се путем развоја производ- 
них снага и развитка социјалистичких друштвених односа осло- 
бађају нове снаге које имају потребу и траже могућност за 
· властитим дјеловањем, а што често не разумију неке организа- 
ције Савеза комуниста које покушавају све саме да ријеше. Та- 
кове организације не виде те нове снаге или немају у њих 
повјерења и нужно долазе с њима у сукоб и објективно постају 
запрека за широку активност радних маса. 


Ови избори су избацили на површину читав низ такових су- 
коба и супротности. Набујалој ријеци ослобођених снага радних 
маса постала су претијесна корита у којима покушавају да их за- 
држе поједине у себе зачаурене организације Савеза комуниста 
Јер масе не траже само да учествују, него и да одлучују у свему 
што се код нас ради. У току избора ови сукоби, чији је најочитији 
израз неповјерење у масе, свршавали су се најчешће тако да ко- 
мунисти оптерећени бирократским схватањима нису били кан- 
дидовани или бирани. Радне масе су, уместо таквих, бирале друге, 

социјализму одане људе. 
| Дакако да се у такове сукобе знао инфилтрирати и неприја- 
тељ, али за даљи рад организација Савеза комуниста било би 
врло штетно ако не би схватиле чињеницу да многи комунисти 
" (иначе као људи поштени) нису били изабрани због своје ускости, 
зачаурености и слабог или никаквог политичког рада у масама. 

То, што су такви комунисти падали на изборима, је врло ве- 
лика, управо драгоцјена поука за све организације, коју су многе 
и схватиле, Разумјеле су да морају, ако не желе да их догађаји 
прегазе, мијењати своја схватања па и начин рада, а напосе од- 
нос према радним масама и њиховој жељи за активним поли- 
тичким и осталим дјеловањем. 

Неке организације нису ту поуку ни сада схватиле те све 
своје неуспјехе приписују раду непријатеља. То чине, штавише, 
и нека руководства, па зато мало шта раде да помогну таквим 
организацијама да се ослободе својих бирократских схватања. 
Најштетније и најопасније схватање многих организација Са- 
веза комуниста јесте у томе што сматрају да могу све саме без 
маса постићи. Из тога проистичу неповјерење у масе, слаб или 
никакав политички рад са људима, зачауреност појединих орга- 
низација, тежња за привилегијама и друго. Такве организације 
и појединци постају, хтјели они то или не, кочница даљем развоју 
социјализма. 

· Такви другови ! и организације не схватају да је, како то ли- 
јепо каже Лењин, „једна од највећих и најопаснијих погрешака 
комуниста (као и уопће револуционера, који су успјешно запо- 
чели велику револуцију) предоџба, као да се револуција може · 
извршити рукама самих револуционера. Напротив, за успјех 
сваког озбиљног револуционарног рада пријеко је потребно схва- 


тити и умјети оживотворити, да су револуционери способни да ш 


одиграју своју улогу само као авангарда класе, која је стварно 
способна за живот и напредна. Авангарда само тада испуњава 
задатке авангарде, када умије да се не одваја од масе, којом ру- 
ководи, него умије да стварно води напријед сву масу. Без савеза 
са некомунистима у најразличитијим областима дјелатности ни · 
о каквој успјешној комунистичкој изградњи не може бити ни го- 
вора.“ (Лењин: „О значењу борбеног материјализма“. — Подву- 
као 3. Б.) 

Борба за масе и то она свакодневна, организована и сми- 
шљена борба, која нема за циљ само да се оне „окупе“ на овом или 
оном задатку, него којој је циљ да политички окупи масе на 
самдсталном одлучивању о свему што се ради у нашој земљи, да 
им те одлуке буду правилне — социјалистичке — није постао још 
главни — једини садржај рада комуниста. | | 
| То се види и по томе што још увијек има много туторисања 
и одлучивања „у име“ радних маса, као да се ради о малодобној . 
дјеци. Кроз кандидовање на изборима, иако све мање, било је још 
случајева наметања „својих“ кандидата, јер тобоже у мјесту 
нема других или уопће нема поштених људи, да је све што је 
изван. чланства Савеза комуниста колебљиво, да би требало су- 
зити редове Народног фронта, да је сувише демокрације. да се 
. потцјењује снага непријатеља када се даје тако широка демд- 
крација и слично. | 

У котару Копривница, и у неким другим мјестима, поједини · 
комунисти који нису прошли на изборима због својих личних 


слабости и неправилног, увредљивог односа према масама (сма- 


трајући реакцијом све оне који нису у Савезу комуниста) још уви- 
јек упорно тврде да је народ у њиховим мјестима лош, а они је- 
дино добри. 

Таквим схватањима доприноси још увијек неиживљено схва- 
тање да су за социјализам, да су патриоти на селу, само они пули. 
који су у сељачким радним задругама. 

. Да таквих схватања има подоста показује и то што су се 
понегдје припреме за кандидовање вршиле иза затворених врата 
у организацијама Савеза комуниста, што се добрим одборима 
сматрају само они у којима је претежан број комуниста па били 
они и слаби, што се још увијек, кад се говори о људима оданим 
социјализму, сматрају то само комунисти, док се сви остали 
трпају у реакцију (котар Бјеловар, Слатина, Вуковар). 


|) 

Било би погрешно рећи да је то мјестимично наметање „сво- 
јих“ кандидата било само плод неких бирократско-каријеристич- 
ких намјера, што би нас одвело у рашчишћавање само са биро- 
кратама, а не са бирократским схватањима. Таква схватања, не- 
повјерење у масе, чешће проистичу из тога што многи комунисти 
не могу или неће да виде да Савез комуниста па ни Социјали- 
стички савез немају и не могу имати никакав монопол над па- 
триотизмом па ни над социјализмом, а не могу га имати баш зато, 
што кроз нашу друштвену стварност, кроз изградњу социјализма, 
а напосе социјалистичких друштвених односа, израстају и све 
више ће израстати патриоти и социјализму одани људи, били они 
у политичким организацијама или ван њих. 


Људи који то не виде или неће да виде постају данас највећа 
запрека не само за успјешан рад Савеза комуниста, него што је 
најтеже, за изградњу социјализма у нашој земљи, јер спречавају 
све нове социјализму одане људе да га понесу на својим леђима. 

Колико таква схватања могу бити штетна за нашу стварност 
показује овај примјер. 

У једном селу котара Врбовец живи од завршетка рата један 
члан СК. И до сад у том селу он је још увијек једини члан Савеза 
комуниста. По његовом мишљењу нитко сем њега нема услова 
то да постане. Зато је сада, приликом кандидовања људи за 
народне одборнике, његово село тражило да он не буде присутан 
кандидовању како би могли изабрати добре кандидате. 

Јасно је да такве жеље појединих чланова Савеза комуниста 
да за себе задрже привилегиј једино свијесних људи, имају често 
везе и са другим привилегијама које желе преко ове сачувати. 


Зато је данас борба против свих привилегија, па и привиле- 
гија на социјалистичку свијест, један од основних задатака Са- 
веза комуниста. 

Недовољна ширина у раду и овог пута је дошла до изражаја 
у читавом низу котарева, иако има далеко више мјеста у којима 
су политички рад и припреме за изборе били врло широки. 

Недостатак ширине у раду, боље речено неповјерење у масе 
дошло је нарочито до изражаја у односу на Фронту, која није 
због тога могла да одигра ону улогу коју је требало да има, да 
преко ње масе одлучују, а не само да учествују у свим политич- 
ким акцијама. 

Многе организације Савеза комуниста заобилазиле су Фронту, 
држале „отворене састанке“ Савеза комуниста на којима су не- 
чланови могли бити само проматрачи, а гдје су комунисти, истина 
јавно, али ипак само комунисти, одлучивали о томе кога предло- 
жити за кандидата на зборовима бирача. 

Свуда гдје су зборовима бирача претходили састанци Фронте 
на којима су се изграђивали политички погледи на изборе, тамо 
се нису могли провући разни реакционери, тамо су комунисти 

имали широку подршку маса. Гдје тога није било — масе су нај- 
чешће стајале по страни, проматрале како се комунисти тешко 
боре (без веће подршке маса). Другачије и није могло бити, јер 
снага комуниста није само у снази њихових аргумената, него 
првенствено у томе, што те аргументе и принципе прихватају и 
носе радне масе и за њих се свијесно боре. 

Какав је однос најширих радних маса према социјализму, 
а према томе и према противницима социјализма, показује и ова 
чињеница. Разни реакционери, који су се понегдје кандидовали 
махом због неодлучног и млитавог држања неких комуниста на 
зборовима, били су на изборима гласањем до ногу потучени. 
(У томе су врло карактеристични Сл. Брод, Жупања, Винковци, 
Задар и неки други.) Баш због све чвршће повезаности маса са 
социјалистичким развојем наше земље разни реакционери нису се 
нигдје усуђивали да наступају отворено против основних зада- 
така социјализма. Они најизразитији нису ни покушали да се 
кандидују, већ су гурали оне мање познате, своје трабанте или 
колебљивце или су пак своје намјере и своје људе сакривали иза 
листа на којима су били социјализму одани људи. 


Парола осамљених реакционера „нећемо комунисте отку- 
паше“, или она у прикривеној форми „нећемо дисциплиноване“ 
или „бирајмо нове“ (тј. нас реакцију) остала је безуспјешна, јер 
су радне масе (осим у неколико опћина) бирале најбоље, а то су 
били људи одани социјализму, најчешће комунисти. У многим 
мјестима та дрека реакције против комуниста била је тако бучна, 
да су поједини комунисти почели и сами вјеровати у пароле не- 
пријатеља, да их масе неће бирати. Многи комитети у својим 
извјештајима зато и пишу да су ови избори показали не само 
повезаност маса са социјалистичким развојем наше земље, њи- 
хову вјеру и повјерење у комунисте, него да су повратили и вјеру 
комуниста у подршку маса и одали им повјерење за њихов не- 
себичан рад. 

Избори су усто показали да непријатељ заправо нема и не 
може имати неких политичких парола на којима би окупио масе. 
Његови покушаји са порезом или сељачким радним задругама 
нису имали већег успјеха, јер су радни људи брзо схватили коме 
они то желе смањити порезе (наиме, себи). То све не значи да 
непријатељ није имао успјеха у својој пропаганди, али ти успјеси 
су били махом остварени на вјештом кориштењу или надувању 
разних грешака и личних слабости па и прљавштина појединих 
чланова Савеза комуниста, као и на управо увредљивом неповје- 
рењу које поједине организације Савеза комуниста гаје према 
масама. Непријатељ социјализма у нашој земљи, иако малобро- 
јан, показао се пригодом ових избора врло жилав, окретан и спо- 
собан за камелеонско прилагођавање даној ситуацији. Он је по- 
казао нарочиту своју способност протурања својих схватања са 

основним циљем да разорно дјелује на социјалистичку свијест 
маса, да прогура своје тумачење о демокрацији, да отупљује 
спремност маса за прегарање, да протура локалистичке тенденце, 
да их супротставља обавезама према заједници, да намеће своја 
реакционарна схватања о жени, о омладини и др. 


Ови избори су показали још једном да се многи чланови Са- 
веза комуниста, па и многе организације, лакше боре са носио- 
цима реакционарних схватања него са самим схватањем, а затим 
да у тој борби занемарују борбу за масе, као најјаче оружје у 
борби с непријатељем. 


За борбу са реакционарним схватањима комунисти нису до- 
вољно оспособљени. И зато, гдје је она вођена, по правилу, прву 
„ријеч су имали котарски и градски комитети. Све то намеће пи- 
тање како организовати и спроводити политичко-идеолошки рад 
међу комунистима и како их оспособљавати за све ширу идео- 
лошку и политичку борбу за ново. 
| Једно од болних питања не само избора, него и иначе, јесте 
запостављање жена, и у пракси потпуна небрига да се борбом 
комуниста и свих напредних снага равноправност жене оства- 
рује. Иако ту и тамо постоје разна конзервативна и назадна 
схватања о жени, иако та мишљења постоје и код жена, ови из- 
бори су показали да ни оне најсвијесније снаге нису ослобођене 
тих схватања. Често су и комунисти били неборбени у оствари- 
вању пуне равноправности жене. Чињеница да је у неким кота- 
ревима и изабран већи број жена (у Винковцима од кандидованих 
117 жена изабрано 36), а у другим готово ниједна (у котару Бје- 
ловар изабране су 2 жене, у Новској, Крку и Рабу ниједна) по- 
· казује да се политичке организације на терену нису позабавиле 
тим проблемом, да га не схватају, да им није јасно да не може 
бити говора о изградњи социјалистичких друштвених односа без 
учешћа жена. 


Однос између процента жена које су гласале и процента иза- 
браних жена у органе власти, и однос између броја изабраних 
жена у котару Винковци и броја изабраних жена у котару 
Новска показују најбоље колико је улазак жена у органе власти 
овисио од става и залагања политичких организација на терену. 


| Какво је било у томе погледу држање појединих политичких 
руководстава показује и то, што су неки кандидати настојали да 
им протукандидати буду жене, да би лакше били изабрани. 

На крају, ови избори су у први план истакли питање како 
што брже остварити не само учешће маса и њихову контролу 
над радом народних одбора него како остварити учешће маса у 
политичком животу земље, или боље речено, како остварити да 
масе у Социјалистичком савезу радног народа воде политику за 
коју се комунисти морају борити да буде правилна тј. усмјерена 

ка даљем развоју социјализма. То је врло акутно питање, јер 
наша децентрализација без одлучивања маса о свему што се ради 
у котару или опћини постаје плодно тле за разне самовоље и ја- 
чање бирокрације доље, иако су се радне масе на челу са кому- 
нистима и на овим изборима показале спремним да социјали- 
стичке друштвене односе брзо и потпуно спроведу у живот, да 
то ново, своје, социјалистичко, остваре и против воље и без бла- 
гослова разних бирократа, да то ново бране и одбране и од на- 
сртаја реакције. 

Звонко Бркић 


САВЕЗ КОМУНИСТА И БОРБА ПРОТИВ 
ЗАОСТАЛОСТИ И СУЈЕВЕРЈА 


Основни циљ Савеза комуниста Југославије је изградња 
новог социјалистичког друштва (у крајњој линији изградња 
комунизма), у коме ће бити ликвидирана не само експлоата- 
ција човека од стране човека и класе од стране класе, већ и 
обезбеђено задовољење потреба људи који ће бити на једном ви- 
шем нивоу образованости и духовне културе и поседовати сва 
средства и културе и цивилизације уопште. Отуда је још од 
првих дана после ослобођења земље наша Партија повела борбу 
за развитак наше економике и њеног извлачења из заосталости 
и организовала стваралачки рад наших трудбеника за брз разви- 
так производних снага. Она је такође повела борбу против зао- 
сталости свих врста и негативних остатака прошлости у свим 
областима друштвеног живота. Ми смо, после рата и револуције, 
наследили земљу са релативно заосталим производним снагама 
(у односу на степен развитка који су достигле савремене капи- 
талистичке земље) али и са релативно ипак развијеном еконо- 
миком (у односу на степен исте у Русији за време револуције 
1917 године). То нам је налагало да мобилишемо све стваралачке 
снаге наших народа за што бржи развитак производних снага, 
или, како се то код нас уобичајено каже, за индустријализацију 
и електрификацију земље, док су релативно развијене снаге омо- 
гућавале један заиста бржи темпо развитка. И поред великих 
материјалних средстава потребних за извршење индустријали- 
зације и електрификације земље, ми смо били у стању да одва- 
јамо приличне суме за подизање културног нивоа наших трудбе~ 
ника и њихово просвећивање. Иако још недовољно, на том пољу 
је ипак много учињено. За последњих неколико година издаци 
за културу и просвету износе за читаву ФНРЈ просечно нешто 
изнад 10 милијарди динара годишње. Ово је било потребно учи- 
нити, поред осталог, и зато што је новим модерним предузећима 
потребан развијен технички и интелектуални кадар и културнији 
радници. 

Упоредо с тим развијала се борба Партије за подизање соци- 
јалистичке свести наших трудбеника и подизање њиховог кул- 
турног нивоа, борба за савлађивање остатака прошлости у свести 

људи. На том путу стоје још многи задаци. Оно што је пропу- 
штено кроз векове, не може се надокнадити за непуну деценију. 


Међутим, у последње време ми смо се у развитку наше со- 
цијалистичке демократије почели много оштрије сукобљавати са 
заосталошћу. Заостали и неписмени људи, а код нас има још до-. 
ста таквих, не могу користити све тековине социјалистичке де- 
мократије. Често они не могу користити ни такво елементарно 
право демократије као што је слободно гласање приликом избора 
органа народне власти. Развитак социјалистичке демократије код 
нас условљен је даљим развитком производних снага, али исто 
тако и развитком социјалистичке свести маса и подизањем њи- 
ховог културног нивоа. Ово је друг Тито више пута наглашавао. 
Исто тако непросвећеност појединих слојева наших народа по- 
стаје кочница даљег развитка и самих производних снага. Више 
пута, а нарочито на Шестом конгресу СКЈ, истакнуто је да наша 
пољопривреда заостаје за развитком других привредних грана. 
Нема сумње да је за даљи развитак пољопривреде поред осталог 
потребна и већа просвећеност сељака, његова ослобођеност од 
веровања да је добра или лоша летина „дар божји“ итд. 

И не само то, заосталост је тло на коме се рађа и расте биро- 
кратија. Победа бирократије у СССР-у и њено формирање у би- 
рократску касту, која експлоатише трудбенике, могла је да се 
оствари благодарећи релативној неразвијености производних 
снага, али исто тако и услед заосталости и ниске свести радних 
маса. И код нас је карактеристично да се бирократске тежње 
јаче испољавају у заосталијим крајевима, претежно у сељачким 
срезовима. Разуме се да реакционарни остаци прошлости користе 
заосталост, сујеверје и религиозност маса за своје мрачне, анти- 
социјалистичке циљеве. 

На Савезу комуниста, пре свега, лежи данас велики задатак 
да се бори за ликвидацију заосталости и разних предрасуда у 
масама, јер је то један од основних услова за даљи развитак на- 
шег социјалистичког друштва. Улога Савеза комуниста је првен- 
ствено у томе да развија социјалистичку свест маса, да се бори 
за њихов виши културни ниво. Друг Тито је на Шестом конгресу 
рекао: „Кад смо начисто с тим да улога КПЈ није данас у ко- 
мандовању, да се она не мијеша у све и свашта као неки врховни 
арбитар и судија, који о разним проблемима друштвеног жи- 
вота — научним, привредним и другим, доноси свој суд као не- 
што неопозиво и непогрешиво, онда је јасно да се улога КПЈ 
састоји у најважнијој њеној задаћи — у идејно-васпитном ру- 
ковођењу, у њеној будности да се социјалистичко друштво код 
нас развија нормално и правилно, тј. — улога комуниста састоји 
се у преваспитању и васпитању грађана наше земље у социјали- 
стичком духу.“ (Подвукао К. Ц.) („Комунист · бр. 5—6 за 1952 год. 
— реферат друга Тита, стр. 71.) 

"Савез комуниста, према томе, не сме да се затвори у самог 
"себе и да решава нека своја „унутрашња“ питања, каквих појава 
· већ имамо, него да се идејним и политичким средствима бори за 
људе, да их уздиже. и васпитава, помажући им да се ослободе 
· баласта прошлости. 


Ја ћу се овде задржати на борби комуниста против заоста- 
лости, сујеверја и религиозних предрасуда и на неким иску- 
ствима те борбе. Искуства, која ћу овде изнети, су из борбе Са-– 
веза комуниста Македоније. 


1 


· Проблем који нам се још у почетку изградње земље поставио 
у борби против заосталости био је наслеђена масовна неписме- 
ност радних људи села и града. Према непотпуним подацима 10– 
четком 1945 године било је у Македонији преко 350.000 неписме– 
них, што је према ондашњем бројном стању становништва 
претстављало близу трећину. Одмах је формиран велики број 
аналфабетских курсева у којима су се окупљале хиљаде људи. 
Према подацима Савеза за просвету до краја 1952 године опи- 
смењено је око 220.000 неписмених. То је била велика победа 
Комунистичке партије у извлачењу људи из мрака. У тој борби 
узели су активно учешће комунисти и просветни радници. Сада 
се та борба против неписмености приводи крају. Остало је још 
око 30.000 неписмених у старости до 45 година. То је онај најзао- 
сталији елеменат: људи већ у годинама и жене, нарочито мусли- 
манке. Но и то се са више упорности мора савладати. Приликом 
последњих избора за народне одборе показало се да неписмени 
нису могли сами да подвуку на листи име онога за кога гласају, 
већ су то морали да врше преко других. Међутим, било је слу- 
чајева да су посредници подвлачили онога који се њима допадао 
. а не онога за кога се дотични неписмени изјаснио. Да би ове људе 
описменили потребно је пронаћи нове форме које > их привући 
на курсеве за описмењавање. 

Борба против неписмености свакако треба да се повеже са 
овладавањем неких основних знања било из које области науке, 
тј. из оне за коју слушаоци имају највише интереса и потребе. 
У индустриским радним колективима то ће ићи лакше јер то 
налаже само радничко самоуправљање. Па ипак, и ту треба у 
самој пракси описмењавање повезати са стручним, техничким 
образовањем људи, са упознавањем технолошког процеса у про- 
изводњи. На селу и међу женама борбу против неписмености ваља 
повезати са разним корисним курсевима: агротехничким, здрав- 
ственим, домаћичким, који ће им дати општа практична знања. 

Али проблему неписмености треба прићи и са друге стране. 
Није ни издалека довољно научити људе само да знају потписати . 
своје име или прочитати-неки позив, упутницу и слично. Највећи _ 
део, преко 200.000 неписмених,.добио је таква знања преко анал- 
фабетских течајева. Било је потребно продубљивати писменост 
и уносити више знања међу оне који су научили да пишу. Зато се 
приступило формирању. општеобразовних, просветно-домаћич- 
ких, здравствено-просветних и других курсева. Али су досадашњи 
резултати у том погледу врло слаби. Кроз ове курсеве прошло. 
је свега 14.067 лица, или 6% од укупног броја описмењених. По- 
казало се међутим као боље и за људе привлачније оснивати 
вечерње основне школе на којима ће посетиоци моћи за неколико 
месеци да заврше програм основне школе. Донета је и уредба о 
овим школама, и оне ће ускоро почети са радом. Ове школе ће 
. свакако дати много више резултата само ако им се укаже већа 
пажња. У њима ће моћи, а и морати, да допуне своју писменост 
и образовање и многи комунисти. У нашој организацији Савеза 
комуниста има доста полуписмених чланова. Па пошто је у да- 
нашњим. условима задатак сваког комунисте да се идејним зна- 
·" њем бори за просвећивање људи, све више ће чланство у Са-. 
везу комуниста постајати неспојиво са неписменошћу, полупи- 
сменошћу и заосталошћу уопште. Зато комитети и организације · 
комуниста морају у решавању овог питања унети далеко више 
организованости, система и упорности. 


Упоредо са борбом против неписмености решавао се и про- 
блем редовног школовања нових. генерација деце. У проширењу 
школске мреже учињено је све што се је могло на бази постоје- 
ћих материјалних услова. У Македонији нема села (исто је слу- 
чај скоро у свим народним републикама) у коме не ради основна 
школа. Без школа је остао само један незнатан број засеока (али 
се у том случају у непосредној близини — у првом селу налази 
школа). Исто тако је отворен велики број осмолетки; пре рата 
оваквих школа уопште није било у Македонији (сем мали број 
нижих гимназија у градовима), а сада их има 139 са 55.208 по- 
сетилаца. Иако тако огроман, овај се посао може релативно лако. 
извршити. Радни људи су били живо заинтересовани и дали све 
од себе за изградњу нових школа. Али најтеже је било обезбе- 
дити довољан број учитеља. Број старих учитеља ни издалека 
није. могао да задовољи потребе; чекати пак да се кроз четворо- 
годишњу или трогодишњу учитељску школу оспособе нови учи-. 
тељи било је исувише споро. Приступило се је оспособљавању 
учитеља преко педагошких курсева, који су трајали по неколико 
месеци продуживањем сваке године за време распуста. Ишло се 
за тим да се сва места за учитеље попуне па макар имали они и 
само 5——6 разреда гимназије, а код Шиптара и Турака се ишло. 
и на ниже. Даље тако не може ићи а и услови су побољшани. 

Пре рата је радила само једна учитељска школа у Скопљу а сада 
раде четири у. којима се школује 1187 будућих учитеља, док је 
досада већ завршило школу 494 учитеља. 

За опште образовање радника скоро у свим градовима раде 
гимназије до четири разреда. Засад још ове школе похађа велики 
део службеника, док радника има слабо. Мораће се инсистирати 
на томе да радници што више похађају ове школе. Један део 
моћи ће после свршене школе да настави са учењем и приватно 
полаже више разреде гимназије. 

Просвећивање народа захтева максимално залагање не само 
просветних радника и интелигенције, него и свих друштвених 
и политичких организација — нарочито Социјалистичког савеза 
и Савеза комуниста, као и разних стручних удружења. То за- 
лагање још није на оној висини која је потребна а и комунисти 
су мало учинили у том правцу. Корисно је одржавати саветовања 
културних радника о народном просвећивању. (Такво једно са- 
ветовање одржано је у Скопљу на коме су присуствовали људи 
са терена. Саветовање је изнело многа питања и указало на њи- 
хово решење.) 


ж 


Заосталост код жена, нарочито оних на селу, испољава се и 
сукобљава са свим прогресивним мерама наше политике, а наро- 
чито са нашом социјалистичком демократијом. Баш као резултат 
те заосталости је и слаба политичка и уопште друштвена акти- 
визација жена. Овде ћу се задржати само на два проблема нај- 
изразитијих остатака прошлости и то код жена-муслиманки. 

Републичким законима забрањено је ношење зара и фереџе. 
То су били најпрогресивнији закони што су републичке на- 
родне скупштине донеле од ослобођења земље. Данас се више не 
може (или сасвим ретко) срести жена са заром или фереџом. 
Сам закон је учинио и велики напредак у ослобођавању жене из 
мрака у коме је била под фереџом. Но и само скидање фереџе је 
тек почетак у извлачењу жене-муслиманке из заосталости. Услед 
слабе свести о потреби скидања зара и фереџе, почело је зави- 
јање марамама и чаршавима, а што је и још горе добар део жена 
се завукао у куће и не излази напоље. Од првог тренутка је јасно 
било да се самим законом не може све постићи у ослобођењу 
жене из мрака прошлости, а најмање да се жене могу активи- 
зирати у друштвеном животу. Тамо где су комунисти и масовне 
организације били активнији, учињено је и више на мобилизацији 
жена и на многим политичким питањима. У Дебарском и Тетов- 
ском срезу зборове бирача, пред изборе за народне одборе, 
жене-муслиманке масовно су посећивале; неколико њих су 
узеле учешћа и у истицању кандидата за одборнике. Курсеви 
које је ПАЗ одржавао исто су се показали као добра форма за. 

уздизање овог заосталог слоја жена. Неке су организације Фронта 
организовале екскурзије по Југославији или Македонији и при- 
вукле велики број ових жена. Треба упорно проналазити разне 
приступачне форме за активизацију и културно уздизање жена 
које су скинуле зар и фереџу. У првом реду поставља се питање 
активизирања жена самих чланова Савеза комуниста. 

Нарочито су жилави остаци прошлости у брачним односима 
код муслимана. Жена је ту претворена у неку врсту робе. Купо- 
продаја жене је још доста раширена. У томе има врло драстич- 
них, на изглед невероватних, појава за наше доба. У једном селу 
Дебарског среза отац доводи 17-тодишњу ћерку слепом старцу 
од 60 година за жену зато да би добио новац. Или пак: два ста- 
рија човека мењају међу собом своје 18-годишње ћерке за жене. 
Оваквих примера има доста, али су и ова два довољна да покажу 
праву суштину овог питања. Но најгоре у свему томе јесте што 
се у селу све ово сматра нормално и морално. Чак се и један 
део чланова Савеза комуниста скоро мири са оваквим стварима. 
Борба комуниста — и не само њих, него свих напредних 
људи — се мора усмерити и против тих и таквих заостатака а за 
нови социјалистички морал. Ово питање је постављено и на 
Пленуму Главног одбора НФ Македоније и оно се често претреса 
и на самим фронтовским организацијама, што је дало и добре 
резултате. 


П | 


"Што се тиче борбе комуниста и организације Савеза кому- 
ниста против заосталости као нужно се намеће потреба за ука- 
зивањем на неке моменте борбе против религиозних предрасуда 
и сујеверја. Борба комуниста против религиозних предрасуда 
у суштини јесте борба против једне од највећих заблуда. 

Комунисти-марксисти били су и јесу атеисти. Они су раз- 
открили научно друштвене корене и карактер религије и зато 
су били и јесу неуморни у ослобађању маса од религиозних илу- 
зија. За комунисте се увек, а нарочито у борби за изградњу но- 
вог социјалистичког друштва и нових друштвених односа, по- 
стављало и поставља питање ширења научног погледа на свет, 
материјалистичко тумачење природе и друштва, а самим тим и 
активна идејна борба против религиозног тумачења природних 
и друштвених појава. За комунисте се, а исто тако и за све при- 
паднике осталих наших друштвених организација који стоје на 
позицијама материјализма, као основно у нашем социјалистич- 
ком друштву, поставља борба против заосталости сваке врсте 
код маса, па према томе и против религиозних предрасуда, а за 
њихово културно уздизање. Само културно уздигнуте и соција- 
листички свесне масе су кадре да изграде социјалистичко дру- 

штво, да победе и савладају све препреке које му на том путу 
стоје. > | 
| · Морамо још одмах подвући да је недавно владала извесна 
збрка у основним организацијама Савеза комуниста па и у мно- 
гим комитетима у односу борбе против религиозних предрасуда, 
и то не само код маса већ и код самих комуниста и да те збрке, 
иако мање, има још и сада. Право слободе вероисповести зага- 
рантовано нашим Уставом прећутно се тумачило и схватило као 
потреба пасивности за атеисте у ширењу њихових погледа. Ни- 
како се не може друкчије објаснити чињеница да је и сама 
штампа, па чак и она партиска, била неактивна у борби против 
религиозности. Верским заједницама дозвољено је ширење ре- 
лигије, па чак зато постоје и прилично разгранате мреже домова- 
богомоља (цркве, џамије и сл.), где се свакодневно и усмено и 
писмено шири религиозно учење, а комунисти су неоправдано 
стајали по страни . Читава се борба против религиозности сводила 
углавном на то што смо у нашем СКЈ расправљали о појединим 
случајевима вршења верских обреда од стране појединих кому- 
ниста. Чак и при томе, на крају крајева, борба се је сводила на 
предузимање појединих административних мера (казни, а ретко 
када и искључење из СКЈ) а мало се добило у антирелигио- 
 зном васпитању не само кажњених већ и осталих чланова СКЈ. 
Недостајала је, пре свега, идејна борба против религиозних схва- 
тања; недостајало је дубље марксистичко-материјалистичко' ту- 
мачење света и појава у њему. Такве методе су неправилне, јер 
се њима не решава главно питање — а то је постепено ослобођење 
људи, па и комуниста од верских заблуда. Било је случајева да 
су поједини комунисти из страха да не би били искључени, по- 
тајно вршили верске обреде у оближњим селима или ноћу у сво- 
јој кући, по манастирима (ово углавном важи за чланове СКЈ на 
селу). Додуше често пута вршење појединих верских обреда 
(крштавање деце са попом, венчавање, погреб са свештеником) 
није везано са неком нарочитом религиозношћу већ је више моћ 
навика, традиција, али чак и у таквом случају има Релитизано 
утицаја на масе. 


У последњој години комунисти су посветили много већу па- 
жњу у тумачењу и борби маса против религиозне мистике, зато 
имамо далеко више и успеха. Постало је углавном јасно да борба 
против религиозности не само што не значи ометање Уставом за- 
гарантоване слободе савести и вероисповести, него да она до- 
приноси да савест људи заиста буде слободна па и чиста — осло- 
бођена баласта религиозне мистике. Ова се је борба и схватила 
као борба за ширење материјалистичког погледа на свет, за на- 
учно објашњење појава у свету. Одржан је, нарочито преко на- 

родних универзитета, читав низ предавања о постанку човека, 
" земље, о постанку и улози појединих религија кроз историју, 9 

васиони и њеном животу итд. У читавој земљи издат је низ по- 
пуларних брошура о горњим темама, мада је у овоме Македо- 
нија најмање учествовала. У самој Партији, односно Савезу ко- 
муниста, заоштрен је критеријум код пријема у односу на 
религиозност. Било је случајева да су приликом примања у Пар- 
тију појединих активиста на отвореним састанцима масе захте- 
вале да се предложени кандидат изјасни, да ли је религиозан 
или не, па да се потом одлучује о његовом пријему. Исто су тако, 
раније, на отвореним партиским састанцима присутни критиковали 
религиозност појединих чланова КП. Карактеристичан је иступ 
једног старијег човека на отвореном партиском састанку у јед- 
ном селу Дебарског среза, који је критикујући комунисте рекао: 
„Масе нема на кога да се угледају у антирелигиозности када и 
сами комунисти верују.“ Све је то унело више борбености у 
основним организацијама. Све екипе ЦК СКМ или појединци који 
су ишли на терен констатовали су да се борба против религиозно- 
сти и предрасуда разгорела, нарочито после пленума ЦК од 
фебруара месеца 1952 године, када је ово питање било постав- 
љено у самој резолуцији. „У борби за изградњу нових друштве- 
них односа и социјалистичког просвећивања радних људи Пар- 
тија не може да се задржи само на сузбијању сујеверја. Идејни 
утицај Партије над нашим трудбеницима треба да омогући да 
се они ослобађају од утицаја религије уопште и мистицизма. “. 

Међутим, као резултат ове појачане борбе имали смо и по- 
јава да се жели ликвидирати са религиозношћу појединих ко- 
муниста па чак и маса од данас до сутра. У једној основној 
организацији среза Крива Паланка ставили су следећу одлуку 
у записнику: „Са религијом да се ликвидира до сутра“. Џитање 
борбе против религиозности треба схватити као један дужи про- 
цес. Отуда и штетност кад поједини комунисти ту борбу схватају 
као кампању за коју је дата директива одозго (по угледу на 
раније кампање око сетве, откупа итд.) Такво схватање може 
бити само штетно, а у истом моменту, својим супротним резулта- 
тима, разочарати носиоца истог. Такође је опасно и схватање да 
се религиозност може ликвидирати неким административним 
путем или „заоштравањем“. Друг Тито је овако то питање по- 
ставио у разговору са студентском делегацијом: „...Питање рели- 
гије није проблем који се може решавати административним пу- 
тем. Питање иживљавања религиозних осећања јесте дуготрајни 
процес. Он се убрзава упорним политичким и културним просве- 
ћивањем и економским прогресом“. („Партиска изградња“ бр. 2 
за 1952 годину. — Разговор маршала Тита с делегацијом 1 Кон- 
греса Савеза студената Југославије.) 

Било је чак и таквих случајева да су поједини комунисти 
мислили да ће се ликвидирати религиозност маса тиме што ће се 
онемогућити попу чак и у самој цркви да врши верске обреде. 

Ови су случајеви сасвим безначајни, али их је било. Они су до- 
водили до компромитовања наше политике према цркви и ре- 
лигији. (У једном селу Битољскога среза комунисти су одузели 
попу кадионицу и протерали га са гробља. Исти је био случај у 
срезу Скопском где су онемогућавали попу да уђе у цркву и 
одржи обред. Крајње је апсурдно мислити да ће се тим 
путем ликвидирати религиозност. Друг Кардељ у свом експо- 
зеу пред спољно-политичким одбором Народне скупштине у вези 
са прекидом односа са Ватиканом је рекао: „Прогањање цркве и 
религије неспојиво је са демократском суштином нашег система, 
а руководећи људи наше земље — иако атеисти — увек су водили 
рачуна о томе да је религија друштвена појава која се не може 
избрисати прогањањем или декретима, чак ако би неко то и 
желео“. („Борба“ од 19. ХП. 1952 год.) 


Религиозна осећања се не могу избрисати из свести људи 
тако лако, пошто су она плод традиција многих и многих гене- 
рација. Та ће осећања још дуго владати масама. Зато свако схва- 
тање да то треба одмах политичким средствима ликвидирати 
може бити често врло штетно а сигурно је да се велики резул- 
тати од тога не могу очекивати. Комунисти ће се борити да што 
пре у масе продре научни поглед на свет, да се развија друштвено- 
социјалистичка свест и материјални услови живота који ће је- 
дино моћи да учине крај религиозним осећањима појединаца у 
друштву. Друг Кардељ је, устајући против погрешног секташког 
односа појединих комуниста у питању борбе против религиозних 
предрасуда, рекао на ТУ Конгресу Народног фронта: „...Такође мо- 
рамо да се боримо и против оних секташких схватања у нашим 
редовима, која често сметају правилном постављању овог питања. 
Ради се о схватању да је питање религије питање свакодневне 
политичке борбе или чак неких административних ограничавања. 
То су кратковида схватања људи који нису ништа научили из 
историје нити из марксизма“. (Реферат друга Кардеља на ТУ Кон- 
гресу НФЈ, стр. 49.) 

Појаве религиозности у редовима Савеза комуниста могу се 
објаснити чињеницом да су се једно време, када је КП почела да 
се омасовљава, у њене редове примали често људи са врло сла- 
бим идејним нивоом па чак и религиозни. Добар део ових људи 
се кроз идејни раду Партији ослободио религиозних предрасуда, 
али је један спорије напредовао у том процесу. Када је друг Тито 
одлучно поставио питање да је наша Партија кадровска партија, 
која пре свега има улогу васпитача маса у социјалистичком духу, 
питање религиозности и вршења верских обреда од стране поје- 
диних комуниста поставило се у још оштријој форми. То питање 
је ушло иу Статут СКЈ донет на У! Конгресу. У Статуту стоји: 
„чланство у Савезу комуниста Југославије неспојиво је са испо- 
ведањем религије и вршењем верских обреда“. Савез комуниста 

Југославије који ће се све више развијати као идеолошка орга- 
низација комуниста-марксиста, пред којом стоје као најва- 
жнији идејно-идеолошки, теоретски проблеми даље изградње 
социјализма,захтеваће, сасвим разумљиво, од својих чланова 
виши идејни ниво, а сасвим је јасно да ће пре свега 
испољавање религиозности и вршење религиозних обреда. 
бити неспојиво са чланством у Савезу. У Савезу комуниста ово 
се питање мора заоштрити, али погрешно би било сада присту- 
пити некој масовној чистки. Ако бисмо тако пришли овом пи- 
тању онда би заиста требало избацити из СКЈ један добар део 
чланова, нарочито на селу. Али ни у томе не би била садржана 
сва негативност таквог става; на крају, број чланства СКЈ данас 
не може да игра никакву одлучујућу улогу за извршење његове 
улоге. Погрешност такве чистке састоји се пре свега у томе што 
свако голо администрирање, поготову када су у питању такви 
људи и њихова свест, не може да да позитивне резултате у 
васпитном смислу. Треба повести одлучнију и систематскију 
идеолошку борбу у самом Савезу комуниста. Ту ће се свакако 
приступити и диференцирано: јасно је да једном интелектуалцу 
који исповеда религиозност или врши неки верски обред не може 
бити место у Савезу, док ћемо ићи за тим да сељаку, који је 
почео да се ослобађа религиозног баласта, на сваки начин по- 
могнемо како би коначно раскрстио са религијом. 


Лутања у борби за ослобађање маса од религиозне мистике 
подржавана су и тиме што није до краја био разграничен однос 
цркве, односно религије у нашој заједници, сем у општим цртама 
у самом Уставу. Сада се пројектом Закона о правном положају 
верских заједница тај однос регулише детаљније но што је то 
Устав учинио. У вези са овим пројектом већ су се појавила схва- 
тања код појединих комуниста да ће се уствари појачати рели- 
гиозност код људи. Оваква и слична схватања у Савезу кому- 
ниста су резултат несхватања правог стања религиозности маса, 
а понеки пут одраз пропаганде појединих непријатељских еле- 
мената да се стално попушта у нашем унутрашњем животу пред 
притиском Запада (Америке) и да се иде на старо. Параграфи овог 
закона нису ништа друго до правно формулисано фактичко по- 
стојеће стање у односу државе према цркви, као и место цркве 
у друштву уопште. Пројект је унео много више јасноће у тај 
проблем, а тиме и открио јасније задатке и самих комуниста и 
осталих социјалистичких снага. Извесне појаве повећања посета 
људи богомољама у последње време тумаче се као известан нови 
пораст религиозности код маса. Међутим, то је само једна по- 
грешна констатација, уствари, ради се о нечем другом. Наша ре- 
волуција и наш каснији развитак неоспорно су разбили моно- 
полни положај цркви, раздрмали су њене привилеговане позиције 
у масама, истргли велики број људи из канџа религиозне зату- 

пљености одвајањем цркве од државе и од школе, створени су 
"услови за даљи успешни развитак овог процеса одвајања „маса 
од утицаја религије. Међутим, најшире масе нису ни изда- 
лека ослобођене своје. религиозности, па-ни утицаја цркве. У бур- 
ним данима револуције сломљене су многе норме и правила, био 
„је уздрман нормални живот човека, његово свакодневно обав- 
љање низа дотадашњих друштвених функција и обавеза, међу 
којима и религиозних. У првим данима после ослобођења, напори 
на обнови допринели су да се занемаре, потисну на задњи план 
обавезе према цркви. Међутим, нормализација нашег · живота, | 
тешкоће у борби за социјализам, тешкоће на међународном плану, 
пораст опште ратне опасности и на крају развитак демократије 
(коју обичан човек често схвата као добијање права да слободно 
манифестује и своје остатке прошлости), допринели су да се 
људи врате на нормално вршење својих обреда у складу са вер- 
ским схватањима која су остала неиживљена у њиховој свести. 
Отуда јачање верских манифестација — масовније или редовно! 
"посећивање цркви, редовно вршење црквених обреда, празно- 
вање слава и празника. Правилна оцена овог стања је важна да 
би се схватило да је појачана идејна борба против религиозних 
предрасуда и сујеверја итекако нужна. Ослобађање од религиоз- 
ности код маса је отпочело утицајем комуниста и уопште про- 
гресивних елемената и њиховог материјалистичког учења, али 
зато има низ фактора који утичу и на учвршћивање религије. 
Један од тих фактора јесте притисак који црква, свештеници и др. 
верници врше над људима који су се ослободили верских предра- 
суда. Например, чак ни учитељи у селима где живе муслимани 
не смеју често отворено да кажу да не држе рамазан (али не по- 
сте) плашећи се бојкота. Породице, које своју децу не кршта- 
вају у цркви изложене су потсмеху, некрштену децу називају 
„циганчад“, а мајке и очеве проглашавају „будалама“. У селу 
Кривогаштане (Прилепски срез) секретар основне организације, 
комунист, није крстио двоје деце у цркви и у селу му се смеју, 
називају га „изродом“, па чак и поједини комунисти говоре о 
· њему да је „будала“ и тиме доприносе да буде изолован. Оваквим 
појавама често пута на селу нема ни оног најнеопходнијег отпора 
од стране појединих чланова Савеза комуниста да онемогуће 
увреде акамоли и да разголите намере носиоца таквих схватања. 
Свакако да таквим људима нема места у редовима чланова 
Савеза. 


_ Пројектом Закона о правном положају верских заједница 
прецизира се уставни принцип одвајања цркве од школе. У њему 
се каже: „Ради обезбеђења слободе савести настава је у шко- 
лама лаичка и заснива се искључиво на слободи духа и текови- 


САВЕЗ КОМУНИСТА И БОРБА ПРОТИВ ЗАОСТАЛОСТИ 173 


нама науке. У школама је забрањена свака верска настава или било 
каква проповедања религиозних убеђења или схватања.“ (Члан 4 
пројекта Закона о правном положају верских заједница. Овим 
не само што је отстрањен утицај претставника цркве (попова и 
оџа) у свим школама, него се тражи да настава буде прожета ду- 
хом науке и самим тим материјалистичка и атеистичка. Не може 
се у једној социјалистичкој земљи (иако одвајање цркве од. 
државе и школе није социјалистичка, већ буржоаско-демократ- 
ска мера без обзира што то питање ниједна бужоаска револуција 
није довела до краја) проповедати вера у школама. За друштво 
није свеједно какву наставу врше сами учитељи и професори. 
Било је таквих случајева да учитељ напушта школу, ставља 
чалму и пење се на џамију да пева. Друштво ће свакако захте- 
вати од просветних радника да међу омладином шире научни 
поглед на свет. Омладинске пак организације у школама мораће 
да посвете већу пажњу у ширењу материјалистичког учења. 


Ш 


У погледу заштите здравља и хигијенских услова живота 
радних људи ми смо наследили не само слабе материјалне мо- 
тућности већ и ниску здравствено-хигијенску свест самих маса. 
Велика су новчана средства потрошена за подизање амбуланти, 
болница, антитуберкулозних диспанзера, санаторијума, медицин- 
ског кадра од најнижег до највишег (основане су у земљи многе 
средње и ниже медицинске школе и два нова медицинска факул- 
тета у Скопљу и Сарајеву) Идућих година са завршењем из- 
градње наше основне индустрије пружиће се могућност за још 
веће инвестиције у тој области. Исто тако учињено је много на 
обезбеђењу што јевтинијег лечења оболелих; социјално осигу- 
рани који чине и сада велики проценат, а који ће се новим зако- 
ном још више повећати, уживају потпуно бесплатно лечење. 
Свакако све је то још далеко недовољно, када се има у виду да 
смо ми наследили врло мало тих могућности и да треба такорећи 
изнова све стварати. Од свега је ипак тога најтеже било подизати 
свест маса за очување здравља. | 

У Македонији су постигнути нарочито добри резултати у су- 
збијању маларије, тако опасне болести по здравље и радну спо- 
собност људи. Уништавањем комараца по барама и баруштинама 
ова је болест сведена на минимум и тиме побољшано не само 
здравствено стање људи, већ и њихова радна способност, што се 
неоспорно одразило и на порасту националног дохотка. Ево како 
се кретало опадање маларије по градовима (подаци су на бази 
микроскопски утврђених оболења путем прегледа): 

1939 године болесних од маларије 103.311 


1946 ~ х. % 83.795 
1947 “ 1" њи 5 45.938 
1948 : % 55 га 9.411 
1949 5 Ме .: Р 1.373 
1950, „ Т у» 255 
бод 191. , "и 222 


Према подацима за 1951 годину јасно се види да је ова болест 
ликвидирана. Из области здравствене заштите и лечења људи мо- 
гли бисмо навести још низ сличних случајева. Али је исто тако 
доста велики број болесника па и умрлих. Тако, например, годи- 
шње просечно умире око 30.000 новорођене деце. Поред недоста- 
така материјалних могућности и сујеверје игра знатну улогу у 
повећању оболења и смртности. 

Ниски културни ниво, нарочито на селу, доводи до тога да 
се не испуњавају ни елементарни захтеви хигијене који нису 
скопчани ни са каквим значајним материјалним издацима. Још 
увек маса људи спава на земљи, по неколико брачних парова у 
једној соби, иако је подизање кревета једна врло јевтина ствар. 

Нарочито тежак проблем поставља борба за сузбијање надри- 
лекарства којим се баве бабе, врачаре, оџе и други. Новорођеној 
муслиманској деци често привезују најразличитије амајлије: ре- 
пове од јежева, ноге од жаба и сличне ствари против „злих 
очију“. Отуда и многобројне инфекције као последица — велика 
смртност међу децом. У неким селима је обичај да се трудна жена 
не сме никако умивати шест недеља пре порођаја а само дете 
шест недеља по рођењу (поред тога дете се мора чувати поред 
огњишта у самом пепелу). Уопште, последице сујеверја су веома 
тешке а понекад катастрофалне по здравље људи. У селу Чашка 
(Титовелешки срез) на пример нека врачара уснила је лек против 
шапа: да људи треба да једу гњиле дуње које ће стајати 40 дана 
под кровом неког нужника. Добар део сељака па чак и неки 
чланови СКЈ и чак две учитељице су узеле овај „лек“. 


Интересантни су случајеви сујеверја на које је наишла екипа 
војног санитета Скопља у прошлогодишњој здравственој акцији 
на терену. У селу Долно Крушје (Бродско) жене верују да им 
неки стари Биљбиљ, који има густе црне обрве, уриче децу, те 
тако овај не сме да прође, акамоли да уђе у неку кућу. Кад се 
неко дете у селу разболи од било какве болести мајка, мислећи 
да је узрок болести Биљбиљ, иде за њим и тамо где он пљуне 
скупља пљувачку у филџан и доноси детету да попије. Чак неке 
мајке одлазе Биљбиљу код куће и траже да им пљуне у фил- 
џан како би то дали детету да пије. У неким селима Тетовског 
среза болеснима од туберкулозе дају да једу псеће месо или да 
пију магарећу крв. Могло би се навести безброј оваквих примера, 


САВЕЗ КОМУНИСТА И БОРБА ПРОТИВ ЗАОСТАЛОСТИ 175 


али то није циљ овога чланка, а и ови наведени су сасвим до- 
вољни да покажу како је сујеверје опасан непријатељ по 
здравље људи. 

Проблем борбе против сујеверја био је постављен почетком 
прошле године на састанку пленума НФ. Ово је утицало на многе 
организације и оне су почеле да воде борбу против тих и таквих 
остатака прошлости. Здравствено просвећивање маса из дана у 
дан се све више шири и постаје веће. Нарочите успехе је у том 
погледу постигао Институт за здравствено просвећивање при 
Савету за народно здравље и социјалну политику Народне ре- 
публике Македоније. Он је преко предавања, изложби, филмова, 
плаката, парола, ширио здравствену просвету. Институт издаје 
и месечни часопис „Народно здравље“ који је почео са тиражом 
од 4.000 примерака, а сада се попео на 7.000. 

Као добра форма у том просвећивању показао се здравствени 
народни универзитет у Скопљу који сваке недеље одржава по 
неко предавање. Овакве секције за здравствено просвећивање 
биле би корисне у свим народним универзитетима. 

Филмови који шире здравствену просвету добро се примају 
у масама. Треба приступити њиховој масовној изради и обезбе- 
дити више покретних биоскопа за село. 

Лекари и други медицински кадар још су мало ангажовани у 
ширењу здравственог просвећивања. Њихова дужност није само 
да лече болести, већ и да их што је могуће више спречавају. 


ж 


Борба против заосталости јесте саставни део наше велике 
битке за изградњу социјалистичких друштвених односа. Утолико 
пре је она племенита, и залагање и упорност у томе ко- 
муниста, како Савеза комуниста тако и свих друштвено-политич- 
ких организација и разних удружења наше интелигенције, зна- 
чиће испуњење једног великог задатка: просвећивање маса и са- 
мим тим и дизање њихове социјалистичке свести. Нарочито ће 
Социјалистички савез радног народа. Југославије моћи много да 
уради на подизању друштвене социјалистичке свести и културног 
нивоа маса. | 

Крсте Црвенковскц, 

Комунистичка партија Југославије је, особито у задњих пет 
наест година своје револуционарне праксе, посвећивала нарочиту 
пажњу изградњи лика својих чланова. За тај период је каракте- 
" ристично настојање Партије да све њене организације буду 
активиране у борби за честитог, радном народу оданог, свјесног 
борца за побједу ствари пролетаријата. За ставове и поступке 
Партије у борби за чист и свијетао лик комунисте од великог 
и пресудног, значаја је долазак друга Тита на руководећи поло- 
жај у КПЈ. Он је унио нови начин у васпитању људи. Његов став 
и метод доприносили су дизању и развијању комуниста. Друг 
Рито је својим ставом успијевао да у човјеку пронађе оно људ- 
ско, да то људско развије до те мјере да буде у стању да над- 
влада све оне заосталости и предрасуде којима је било засићено 
старо друштво. Такав однос је постао пракса наше Партије. 

У предратном, а нарочито ратном, периоду изграђен је такав 
комуниста који је, уз много жртава и напора, извојевао величан- 
ствене побједе народне револуције чијим се тековинама данас 
диви читав свијет. 

Лик комунисте је затреперио снагом револуционера у уста- 
ничкој четрдесет првој, када је оно што је упио кроз период 
илегалне борбе у монархофашистичкој Југославији развио у ва- 

три оружане борбе. Кроз цијело вријеме ослободилачког рата тај 

"лик револуционера се испуњавао оним што је требало неравној 
оружаној борби. О лику комунисте из тог времена друг Тито је 
говорио више пута, истичући га као примјер за углед комуни- 
стима данас. У свом разговору са делегацијом Првог конгреса 
Савеза студената Југославије друг Тито је рекао: „Замислите 
наше борце који су четири године без одијела, обуће и хране 
· ишли на бункере и знали да ће погинути, али су ипак ишли јер 
су вјеровали у оно свијетло што ће послије доћи. Замислите ка- 
кав је то морао бити лик комунисте. То нијесу били само поје- 
диначни примјери, већ је било хиљаде таквих бораца. Једна 
опћа мисао покретала је све: ослободити земљу и створити ново 
друштво... Ми данас требамо такве борце.“ („Борба“ бр. 64, 
год. МУП. Такви борци су извојевали побједу у ослободилачком 
рату. За њиховим примјером слиједиле су хиљаде и стотине хи- 
сада људи у несаломљивом ходу ка коначној побједи. 

Испуњени врлинама револуционера и ратника, комунисти 
Југославије су, свега коју годину након завршетка рата, својом 
одважношћу поново задивили свијет. То је било четрдесет и осме, 
када су се онако јединствено одупрли совјетском нападу, чији је 
позив на побуну остао презрен и усамљен. 

Многи су се тада питали: откуда толико смјелости и снаге 
народима Југославије7 А одговор је доста јасан, он је садржан у 
општој револуционарној борби наше Партије у којој се искивао 
лик правог комунисте. Комунисти Југославије су обични људи, 
подигнути у њедрима своје земље, чији је лик саграђен у југо- 
словенској пракси. А човјек који се у тој пракси стварао, оспо- 
собио се да може све, чак и оно што другима изгледа и немогуће. 
Ето, у постигнућима те дугогодишње праксе наше Партије и 
леже сва објашњења одважности и полета који њени чланови 
улажу у борби за социјализам. Та богата традиција је истовре- 
мено и солидан темељ даљем усавршавању лика комунисте. 

Свјесно ангажовање нама може, у многим питањима из- 
градње социјализма код нас, да игра одлучујућу улогу. А свјесног 
ангажовања маса у изградњи социјализма тешко може бити ако 
у тим масама, међу њима и заједно с њима, не дјелују они нај- 
свјеснији, они чији је лик развијен до те мјере да својим при- 
мјером утиче на остале, да их окупља и, тако окупљене у акцији 
изградње социјализма, свијести, — то значи да су и за ову етапу 
изградње социјализма неопходни комунисти који ће честитошћу 
свога лика мобилисати масе, — покретати их и предводити у из- 
градњи социјализма. 


Шести конгрес Савеза комуниста Југославије је баш зато и 
посветио посебну пажњу питању лика комунисте, одређујући 
својим организацијама даље задатке. 


У свом реферату на МГ Конгресу друг Ранковић, у поглављу 
„Унутарпартиска демократија и разне појаве у Партији“, крити- 
кујући погрешна схватања демократије, замјерајући отсуству 
здраве критике у неким организацијама и установама, школама и 
на селу, између осталог, каже: 


„Ја бих се... још једном укратко осврнуо на неке појаве у Партији као 
што су: бирократске тенденције, малограђанска стихија, информбировштина 
м слично... Иако нема места за преувеличавање ц уотпштавање извесних 
нездравих појава, ипак су у задње време појаве малограђанске стихије 
узеле прилично маха у многим партиским организацијама, а нарочито у 
основним партиским организацијама административних установа, школа 
м села...“ 


И даље у истом поглављу: 

„Полазећи од тога, пред нашу Партију се поставља један од важпих 
задатака у правцу даље ц још оштрије и систематскије борбе за лик комту- 
нисте, за лих члана Партије. Треба, пре свега, разбити схватање о томе да 

чланови Партије имају неке посебне привилегије у друштву, а с друге 
стране, предузети све потребне партиске и организационе мере да чланови 
Партије за свој рад м своје поступке лично одговарају не само у партиској 
организацији м пред руководством, већ у првом реду, пред народом, пред 
целим друштвом.“ („Борба комуниста Југославије за социјалистичку демо- 
кратију“ — УТ Конгрес КПЈ (Савеза комуниста Југославије), „Култура“ 
1952, стр. 148 ц 149.) | 


Чиме се могу објаснити разне појаве које чине да лик неких 
комуниста није добар, здрав и непоразан, да су се и код извјесног 
броја старијих комуниста појавила застрањивања у схватању 
личног живота 

Већ је сасвим јасно од колике су опасности бирократске тен- 
денције у прелазном периоду. Оне се могу развити до те мјере 
да доведу до дегенерације социјалистичке револуције. Уколико 
је земља заосталија, утолико су опасности бирократских тенден- 
ција веће. Досадашње тековине наше борбе за изградњу соција- 
лизма доказују да је наша Партија свјесна тих опасности. Уоста- 
лом, ми не бисмо постигли оно што данас имамо да се тим тен- 
денцијама нијесмо одупрли. То тим прије што су се те бирократ- 
ске тенденције ослањале и на заосталост наше земље и на дје- 
ловање остатака старог. 


Остаци старог, буржоаског, дјелују и морају дјеловати преко 
навика и схватања стечених у животу и пракси полуколонијалне 
краљевине Југославије. Ако се, притом, има у виду да је бивша 
Југославија оставила као тешко насљеђе економску заосталост, 
непросвјећеност, да је распиривала националну расцјепканост, 
вјерску затуцаност, да је због економске и политичке зависности 
несметано продирао утицај са стране, који је такође штетно дје- 
ловао и на један дио интелигенције, и још много тога — онда није 
никакво чудо што се трагови тога старог могу наћи баш у оним 
организацијама гдје то старо има највише остатака (у разним 
надлештвима, у школама и на селу). Истина, кроз праксу народне 
револуције много се учинило у кидању са старим схватањима. 
Али оружани дио револуције, колико год је интензивно текао им 
широко ангажовао масе, не развија подједнаким интензитетом све 
врлине комунисте. Наш ослободилачки рат развијао је оне врлине 
и формирао лик комунисте онако како су то условљавали, дозво– 
љавали и налагали задаци у оном периоду. Ратна пракса, дакле, 
није се могла обрачунати са свим оптерећењима прошлости. 
Уосталом, ради се и о навикама за чије отклањање је потребно 
и дуже вријеме јер са њима није лако обрачунати. За ослоба- 
ђање од онога што не ваља несумњиво да су потребни објективни 
услови. Но они нијесу довољни ако нема и личног ангажовања 
људи, ако нема њихове спремности да ангажују своју свијест и 
савјест да их покрену и учине контролорима својих поступака. 
А ако, уз то, нијесу научени да слушају глас маса, те да према 

томе оштре своју свијест, да сакупе снаге за обрачун са тим по- 
гледима и манирима, — онда ће такав члан организације не саме 
посрнути него и подлећи старим навикама и остати са њима — 
остали ће га проћи, често и не гледајући на њ. 

Бирократске тенденције, користећи остатке старог и заоста- 
лог, увлачиле су се заједно са совјетским „теоријама“ о улози 
државе у друштву у схватање појединих чланова организације. 
То је сасвим разумљиво јер су многе организационе и друге мјере 
узимане из совјетског схватања државе, а, понекад, и механички 
увођене у нашу праксу. Све то је дјеловало на неке људе баш 
због овог насљеђа из прошлости — то се, управо, једно са другим 
повезује и потхрањује. Бирократска хијерархија, које је било у 
нашој пракси и чије тенденције још живе, дјелује особито код 
оних људи који не схватају, па и не вјерују у њену пролазност, 
који би се на њу и ослонили, потцјењујући опет глас и примједбе 
маса. Под утицајем тога неки људи су се, замало, и физички 
деформисали, гледајући према горе, тражећи једино отуда оцјену 
свога рада и својих вредности, а изгубили су моћ гледања у ко- 
лектив, да и тамо потраже мјерило за свој рад и своје поступке. 

Свакако да су и схватања улоге Партије, која су такође 
била узета из совјетске праксе, са којима се врло темељито обра- 
чунао Шести конгрес, чинила своје у формирању и задржавању 
неких од појава које критикује друг Ранковић. Статут и Програм 
КПЈ патили су од те слабости, тако да су, у много чему, били 
копија совјетског (а то значи бирократског) третирања улоге 
Партије. Мада је у пракси наша Партија кидала и отстрањивала 
разне форме и методе који су били преживјели и нијесу одгова- 
рали нашој пракси, ипак то није било довољно за онај дио ко- 
муниста код којих су се испољиле ове слабости. Схватања да је 
Партија руководећа у смислу владајуће организације која 
управља, а не која предводи; да је руководећа у смислу запо- 
виједања, а не у смислу најсвјеснијег одреда који крчи пут — 
чинила су свој утицај на формирање неких њених чланова који 
су Партију идентификовали са влашћу и били склони да у њено 
име командују, а припадништво Партији узимали као услов за 
долазак у државни апарат. Таква схватања су само појачавала 
бирократске склоности и претварала их у навике, које су некада 


ишле дотле да су неки појединци и злоупотребљавали своје по- 
ложаје. 


Узроке треба тражити и у чврстини и ширини критерија за 
добивање нових чланова Партије, при чему се понекад нијесу 
подробније сагледавале и радне и моралне вриједности неког ч0- 
вјека. Неке организације су примале за чланове људе без прет- 
ходног сагледавања њихових моралних вредности, ослањајући се 
само на увид у радни лик онога о коме се ради, често и не истра- 
жујући остале особине човјека, не упуштајући се у његово схва- 

тање борбе за социјализам. То је, бесумње, омогућило улазак у 
Партију људима који нијесу имали много везе са њеном линијом; 
било је примјера да неки, који су по тако једностраном крите- 
рију „одабрани“, посрну на обичним питањима личног живота, 
политичке активности, односа према вјерским обичајима, на пи- 
тањима својине и слично. 

На много мјеста је садржај рада организације био скучен и 
сведен само на дио питања, губећи из вида цјелину. Патило се. 
од оног практицистичког прилажења питањима без сагледавања 
политичке стране проблема. Понекада се могло наћи примјера да 
се организације упусте у третирање оних питања која треба да 
ријеши власт, или управа предузећа, задруге, школе или уста- 
нове. Све је то било на штету политичког рада организације, сме- 
тало је идеолошком уздизању чланства. Тиме се није постизала 
она свестраност у изграђивању лика комунисте, због чега је дио 
чланова Партије кржљао. 

Ако се овоме дода појава отсуства здраве и конструктивне 
критике, онда је још јасније откуда оваквих појава код чланова 
Партије, које озбиљно нарушавају његов лик.' 
| То су, углавном, узроци појава на које је указао У1 Конгрес 

истичући питање лика комунисте, као проблем за чије се рје- 
шавање треба убудуће борити. Све те околности су дјеловале и 
поред чињенице да је наша Партија, кроз задњих петнаест го- 
дина своје борбе, управо радила на изградњи чистог, честитог, 
непоразног и свим искушењима отпорног комунисте. 

Но није речено да једна пракса, макар колико дуга, чини 
људе имуним за све вријеме живота. Човјек је живо биће подло- 
жно свим промјенама, а кретање друштва и догађаји који то кре- 
тање прате разноврсни су и деликатни, у њему дјелују разни 
и многи фактори. И да би човјек све то надвладао, да не би у 
многим вртлозима тога кретања био захваћен и отстрањен — он 
мора бити стално присебан, способан да се издиже изнад разних 
ситних побуда због којих често застрани, суноврати се, и изгуби. 
Због тога се, макар и постојали објективни услови који отежа- 
вају изградњу честитог комунисте и макар да се објашњавају 
разне појаве које тај лик нарушавају, изношењем тих услова у 
којима леже узроци критикованим појавама не умањује одго- 
ворност организација и појединаца за те и сличне појаве. · 

Питање лика комунисте, мада по свом значају истовјетно за 
све комунисте па ма гдје се налазили, ипак има својих специ- 
фичности у организацији Савеза комуниста у Југословенској на- 
родној армији. Специфичности нијесу у томе што би се пред 
комунисте, припаднике Армије, нешто мањи захтјеви постављали, 
или што би се на неке њихове поступке блаже гледало. Карактер, 
организација и задаци Армије и начин живота у њој претстав- 
љају друге, посебне услове због којих се и питању лика кому- 

нисте у Армији мора посебно прилазити, у смислу нарочито ин- 
тензивног рада на каљењу карактера и лика комунисте и 
патриоте. 

Југословенска народна армија је посебна војна организација 
у којој је живот људи испуњен интензивним радом на усаврша- 
вању у војничком позиву. Читав однос у послу и међу људима 
регулисан је правилима и прописима заснованим на законима који 
одређују поредак у тој војничкој заједници. 

Карактер и поредак наше социјалистичке Армије дјелују 
корисно на васпитавање комуниста. Они се кроз обучавање у 
војничком позиву истовремено уче многим врлинама које упот- 
пуњавају лик комунисте. Да би били добри војници, припадници 
Армије морају посједовати и особине као што су: истинољуби-- 
вост, дружељубље, дисциплинованост, храброст, активно учешће · 
у раду колектива, високи степен социјалистичког патриотизма, 
тачност у извршавању задатака, савјесност и преданост у обав- 
љању својих дужности итд. Сваки припадник Армије мора знати 
ко му је и зашто непријатељ; какав му је задатак у односу на свој 
народ и своју социјалистичку домовину. Њему постаје јасно ка- 
кви су општи задаци Армије, због којих она и постоји. Он врло 
брзо може да схвати колико је Армија данас моћан фактор из- 
градње социјализма и од коликог је значаја њено постојање за 
овакав међународни положај Југославије. Кроз све то у чему 
учествује, са чим живи и на чему ради клеше се лик комуни- 
сте — борца за изградњу социјализма. Живот у војсци изграђује · 
оне основне особине на којима се развија даља изградња комуни- _ 
сте, нараста његов патриотски понос, који радом у Армији добија 
онај потпуни смисао и конкретан облик кроз обучавање за од- 
брану независности своје домовине. Ту се он обучава у љубави за 
свој народ, за своју земљу. 

"Армија има тако конструктивну улогу баш у овом периоду 
изградње социјализма, у оваквим условима који још владају у 
Југославији. Садашњи степен економске развијености наше земље 
још увијек је такав да је многим људима (нарочито оним са 
села) Армија једина дужа школа у којој се они, поред оних уско 
војничких ствари, уче и ономе што је од општег значаја за из-- 
градњу карактера тога човјека. 

Но и поред свих тих повољних услова, које Армија својим 
карактером и начином живота пружа до те мјере да је у њима. 
могуће брзо и са успјехом изграђивати чврсте карактере људи, 
можда нигдје тако комунисти није потребна она стална мобил- 
ност савјести као у војсци. Јер, војнички позив, поред свега онога 
што је позитивно, има у себи разних искушења које неопрезног 
и неотпорног човјека могу брзо да скрену. са правог пута. Нешто 
због нужне субординације која влада у војсци, дијелом због 
схватања војничког позива, што је такође код некога остало као 

насљеђе, комуниста у војсци се ни за тренутак не смије пустити 
· без контроле своје свијести и савјести. То тим прије што се ње- 
гова грешка прије види и даље чује, па, према томе, и штетније 
одрази. 

У Армији, као што је то и у нашој пракси уопште, озако- 
њено је оно златно правило да комуниста дјелује примјером. Те 
се до највеће могуће мјере развило у ослободилачком рату и 
· задржало се у посљератној пракси. А то је од огромног васпитног 
значаја за изградњу људских карактера у тако згуснутом ко- 
лективу. Отуда је и обавеза комуниста да стално пазе на своје 
поступке, да мисле о својим односима према људима и задацима, 
необично важна и, понекад, од пресудног значаја. Комуниста не 
може да живи од историје, њему историја служи да би се снашао 
и активирао у данашњој борби. Тога су комунисти у Армији 
свјесни, јер мјерило њиховог квалитета не формира се само на 
основу заслуга из рата, већ и на основу данашњег доприноса. 

заједници. 

| Чињеница да је ЈНА дјелујући политички фактор у нашим 
друштвеним односима врши свој утицај на изградњу и усавр-– 
шавање лика комунисте данас. Та друштвено-политичка улога 
Армије доприноси разбијању једностраности у лику комунисте у 
Армији. С друге стране, обавезује људе из Армије, нарочито 
старјешине, да излазе из оквира своје уске специјалности и упу- 
ћује их у активан рад у многим друштвено-политичким организа- 
цијама као што су: Социјалистички савез радног народа, Савез 6бо- 
раца и разне друге организације. У тим организацијама они се, због 
своје револуционарне прошлости и чињенице да су припадници 
Армије, махом уважени чланови и функционери радо примају и 
добро гледају од осталог чланства тих организација. На тај начин 
се комунисти из Армије везују са осталим грађанима, са масама 
које граде социјализам, учећи се од тих маса. Том праксом са- 
чувано је оно што разликује нашу Армију од осталих, а то је 
да она није ништа изван народа и над њим, да није каста, већ 
народна тековина, блиска и приступачна масама, које је осјећају 
као своју и зато поштују и цијене као драгу тековину народне 
револуције. Њени припадници у борби за даље усавршавање 
свог лика, користећи такав положај Армије у савременом дру- 
штву, о том положају морају увијек водити рачуна, настојећи 
да и тамо, ван своје касарне, служе примјером. 

Због свега тога, Југословенска народна армија је моћна ко- 
вачница чврстог и честитог лика комунисте достојног Титове 
епохе. 

Било би сувишно указивати на сва она поља и попришта гдје 
и на којима се теше и гради лик комунисте. Јер, њих је толико 
колико и градилишта по нашој земљи, она су у друштвеним и 
политичким организацијама, и тамо гдје комунисти живе и раде — 

то је, заправо, ова наша величанствена пракса борбе за социјали- 
зам, која свакога ко је у њој укључен тјера да интензивно живи 
и изграђује се са истом динамиком као и дјело на коме ради. Да 
би се комуниста у тој вреви од живота и борбе снашао, први 
услов је да зна шта се од њега тражи и да схвати да понајвише 
од њега самог зависи хоће ли га та динамика згужвати, избацити 
из рада најсвјеснијих, или ће је он сам користити за дотјери- 
вање и усавршавање свога лика. Ту се комуниста ставља на неку 
врсту пробе, у којој провјерава све своје врлине: како оне сте- 
чене у оружаној борби, тако и оне које је у каснијем периоду 
развио. Провјерава ону своју способност за самоодрицање, издр- 
жљивост, способност разумијевања појава које га окружују м 
сналажење у тим појавама, моћ убјеђивања других, спремност да 
и на њих пренесе своје знање, и да им помогне да сазнају више 
од њега итд. и томе слично. 


Онда се појављује оно моћно средство, које помаже да сваки 
комуниста види да ли ради како ваља, да ли су његови поступци 
допринијели размаху његовог лика или су га окрњили — долази 
критика као најбоље средство у изградњи лика комунисте. А она 
је, најчешће, од пресудног утицаја. Само и критика мора бити 
срачуната на изградњу, а не на рушење. Значи, да треба да буде 
лишена жаока освете, не смије уништавати, мора подизати. Кон- 
структивна критика, дубоко принципијелна, срачуната на откри- 
вање узрока и посљедица појаве или поступка што је узела за 
своју обраду, способна да открије снаге у човјеку код кога се 
запажају појаве које критикује и да му докаже да је у стању 
да их отклони — то је она критика која се назива комунистич- 
ком, а тако се зове баш зато што је таква, конструктивна, која 
лијечи, која диже, потстрекава. Онда је она моћно средство у 
васпитавању комуниста. | 

Шести конгрес је донио крупне промјене које су од огромног 
значаја за даљу праксу комуниста, а тиме и од одлучујућег ути- 
цаја на даљу изградњу комуниста, значи, њиховог лика. 

Нико више на Савез комуниста не може да гледа као на не- 
што над осталим друштвом, као на неку владајућу Партију. 
Измјена Статута и назива, као и ток и тон Конгреса, као и задаци 
из тога произашли, ставили су комунисте у, да се тако каже, нов 
положај, измијенивши, донекле, њихову досадашњу улогу. Ко- 
муниста је, прије свега, неуморни политички радник, који дје- 
лује својим знањем, примјером, који је способан да објашњава и 
објасни, који је први у непомирљивој борби против свега што 
смета изградњи социјализма, који прије и боље од других са- 
тледа те опасности и умије да их прикаже другима и да са њима 
пође у борбу против слабости које су изазвале те опасности. Он 
увијек мора бити дубоко принципијелан човјек чији је животни 
пут и смисао везан и истовјетан са путем изградње социјализма. 

Њему су туђе све појаве које баштине у старом друштву и које 
чине сметње за побједу новог; он треба да је имун на све боле- 
штине које у себи носе и крију бирократске тенденције, комуни-. 
ста нема неких посебних, својих интереса који се не би укљу- 
. чивали и поклапали са интересима заједнице, народа, његов лични 
живот и схватање морала не могу задавати бриге организацији, 
не смију шкодити угледу комунисте, већ морају да употпуњавају 
тај углед. Комуниста данас је онај стрпљиви, примјерни тумач 
политике и праксе своје организације. 

Статут Савеза комуниста Југославије почиње овим ри- 
јечима: 


“ 


„Савез комуниста Југославије јесте организована политичка снага рад- 
мичке класе Федеративне Народне Републике Југославије. Он се свесно 
бори за кретање друштва у правцу социјализма м комунизма м ту свест 
уноси у најшире масе радничке класе м радног народа уопште.“ („Борба 
комуниста Југославије 3за социјалистичку демократију“, Кулљтура 1952, 
стр. 289.)_ 


Овакав карактер и улога Савеза комуниста произашао је из 
досадашње борбе и достигнућа народа Југославије и садржи у 
себи нове задатке који се постављају пред комунисте Југосла- 
вије. А за извршавање тих задатака потребно је, поред осталог, 
обратити посебну пажњу на даљу изградњу лика комунисте. 
"Према томе, на питање лика комунисте не треба гледати само 
· са становишта оних појава које су то питање развиле у проблем 
појединих организација, већ у првом реду са становишта нових 
услова створених досадашњим достигнућима борбе за социјали- 
_зам, одлука и задатака донесених на Шестом конгресу. А ти 
услови, одлуке и задаци су такви да од свих организација Са- 
"веза комуниста захтијевају да и даље раде на сталном усаврша- 
вању комуниста да би и у даљим акцијама одиграли ону улогу 
коју имају у борби за изградњу социјализма. 

Какав треба да је комуниста у данашњим условима2 У по- 
глављу о члановима Савеза комуниста стоји: 


„Члан Савеза комуниста дужан је: 

а) да стално ради на подизању своје комунистичке свести у на усва- 
јању основа теорије марксизма-лењинизлма; 

6) да се бори за социјалистичке односе међу људима, за изградњу новог 
социјалистичког друштвеног морала и да својим радом и животом служи 
за пример осталим трудбеницима и предњачи у извршавању свих друштве- 
них обавеза; 

в) да свакодневно активно политички ради у народу на подизању соци- 
јалистичке свести, политичког им културног нивоа маса, да објашњава х 
тумачи линију Савеза да развија активност м иницијативу маса у доно- 
шењу одлука и у контроли над радом организација Савеза, друштвених 
организација и органа народне власти; 

2) да активно учествује у доношењу одлука Савеза и да их доследно : 
дисциплинирано спроводи у живот.“ („Борба комуниста Југославије за со- 
цијалистичку демократију“, Култура 1952, стр. 291 и 292.) 

Из ових поставки о дужностима члана Савеза излази и то 
какав треба да буде комуниста. Треба уочити да је на прво мјесто | 
постављен задатак сталног рада на подизању комунистичке свије-. 
сти и идеолошкој изградњи. Од рада на идеолошком уздизању 
умногоме зависи извршавање осталих задатака комуниста, а у 
првом реду задаци политичке активности комуниста. Јер чланови 
Савеза комуниста не могу да остану само на томе да буду поли- 
тички радници — у данашњим условима они треба да буду, у 
неку руку, политичке личности које својим ликом окупљају масе 
да би са њима наставили побједоносни рад у социјализму. Проспе- 
ритет Југославије је свестран. Свијест радних маса, како на по- 
литичком тако и на културно-просвјетном пољу стално расте. 
Баш зато је и потребно да се комунисти заложе за своје идеоло- 
шко и политичко уздизање. 

Упоредо са тим радом, од особитог је значаја борба за нове 
социјалистичке односе међу људима и за изградњу новог соци- 
јалистичког друштвеног морала. Наша социјалистичка пракса 
истакла је значај слободе личности која слободно мисли и дје- 
лује. Својим понашањем дати примјер, својом активношћу спри- 
јечити поступке који би било у чему ометали даље развијање 
слободног човјека — градитеља социјализма — то је дужност 
комуниста. 

Борба за даље развијање лика комунисте јесте задатак од 
отиптег значаја за наш даљи развитак. Тај рад није нимало лак 
и резултати ће зависити од упорности организација и чланова . 
Савеза. Но, и поред све своје сложености, он ће бити плодоносан, 
јер се ради о продужавању једне успјешне праксе која се у на- 
шој Партији усталила од доласка друга Тита за руководиоца ко- 
муниста Југославије, о пракси у којој је борба за лик комунисте 
вођена тако да је уродила оним плодом који је омогућио овакве 
успјехе остварене у нашој земљи. 

| Вукашин Мићуновић 


ИЗ ИСТОРИЈЕ СКЈ 


НЕКИ ПРИМЕРИ МАСОВНОСТИ КПЈ ЗА ВРЕМЕ 
НАРОДНЕ РЕВОЛУЦИЈЕ _ 


Три су основне одлике наше Партије: да је примала за чла- 
нове само у револуционарној борби проверене, морално и поли- 
тички чисте, а индивидуално чврсте чланове, да је њену масовну 
базу чинио читав радни народ и да је њен ауторитет растао кроз 
активност, борбу за права и захтеве радничке класе и читавог 
радног народа. Отуда су резултати њене делатности и њени 
успеси, укључујући у то и револуционарну победу и социјали- 
стички развитак наше земље, увек били несразмерни њеном 
бројчаном стању, а увек сразмерни њеном ослонцу у масама, 
снази трудбеничких маса окупљених око ње. По томе је она и 
била здрава и снажна пролетерска Партија и способна да по- 
стигне досад најдалекосежније револуционарне победе и теко- 
вине. То је омогућило да она израсте у Савез комуниста Југо- 
славије и да стално квалитативно расте. 

У историји КПЈ, нарочито у време народне револуције, има 
безброј примера који потврђују речи друга Александра Ранко- 
вића на У! Конгресу КПЈ: „Снага и масовност наше Партије не 
мери се само по томе колико има чланова, него, сем осталог, м 
по њеном унутрашњем јединству, политичкој активности и чи- 
стоти њених организација; масовност Партије није у броју чла- 
нова, већ у томе колико су њени чланови својом активношћу и 
политичким радом успели да остваре утицај Партије на широке 
народне масе.“ Послужићемо се овде неким примерима из Сло- 
веније, Србије и Македоније. То би се исто могло анализирати и 
на раду Партије у току револуције у Хрватској, Босни и Херце– 
говини и Црној Гори, а исто тако и у покрајини Војводини итд. 
У основи би се добили исти закључци, јер је Комунистичка пар- 
тија Југославије, упркос томе што је Југославија у време оку- 
пације била распарчана на разна окупациона подручја, деловала 
јединствено и непрекидно за читаву територију, на основу једин- 
ствене и чврсте политичке линије која је, по речима друга Тита, 
давала јасну перспективу да су народно-ослободилачки одбори 
основа будуће државне организације, јасан однос међу наро- 
дима — решење националног питања и, даље, јасно је постављала 
питање решавања социјалних, културних, економских и свих 
других проблема. Поверење маса у Партију расло је зато што су 


ИЗ ИСТОРИЈЕ СКЈ 187 _ 


се њене речи и дела увек подударала, а сматрала је ослободи- 
лачку борбу и борбу за народна права не само задатком већ и 
чашћу, својим животним задатком. Разуме се да су окупациони 
услови и посебно та расцепканост били огромна тешкоћа коју је 
требало савлађивати, али је Партија водила у борбу све људе 
наше земље. Упркос свему томе и народна револуција и осло- 
бодилачка борба била је за све време јединствена и под једин- 
ственим руководством. 

То је било могуће зато што су комунисти Југославије не само 
схватили, већ се и доследно држали за све време револуционарне 
борбе и у свим крајевима наше земље закључка са „савето- 
вања КПЈ“ одржаног већ у првим данима окупације, да: 


„Комунисти морају бити способни да делују у свако 
време и у свакој ситуацији ако је потребно самостално, брзо 
и одлучно. Њихова оријентација у томе јесте линија Пар- 
тије, зато они ту линију Партије морају добро познавати...“ 


Сталном јединству борбе, поред овога, доприносила је и 
стална помоћ коју је Централни комитет преко својих чланова 
и опуномоћеника пружао свим крајевима и партиским руковод- 
ствима Србије, Словеније, Македоније и др. као и веза путем 
писама, штампе, радија и сл. Дакле, читава Партија и сваки по- . 
једини члан активно су суделовали у окупљању маса за осло- 
бодилачку и револуционарну борбу и у самој тој борби. Тако је 
им растао њен утицај, углед, а и број њеног чланства. Тако је у 
најтежим тренуцима и условима очуван континуитет борбе која 
је све више нарастала из дана у дан и савлађивала многе офан- 
зиве, казнене експедиције и др. А број чланова Партије који је 
био најактивнији носилац, организатор те борбе и стални поли- 
тички васпитач маса био је веома мален. 


У Словенији, која је окупацијом била расцепкана на три 
дела и чији су неки делови још раније били у фашистичком 
ропству, у време Пете земаљске конференције било је око 
900 чланова КП, а у почетку ослободилачке борбе око 1.200 чла- 
нова Партије. На иницијативу комуниста већ 27 априла 1941 год. 
створена је Освободилна фронта, која је већ у јесен 1941 имала 
одборе по свим градовима и у огромној већини села такозване 
Љубљанске покрајине, затим бројне организације на Горенском 
и делимично у Приморском и'Штајерском. На иницијативу Пар- 
тије стварана је већ у лето 1941 по свим радничким центрима 
„Делавска енотност“. Њени одбори су постојали у Љубљани, на 
Горенском, а у Трсту су они у тешким илегалним условима акти- 
вирали радничку класу, јачали њено јединство и били на челу 
ослободилачког покрета. Омладинске, женске организације, на- 
родна заштита, партизански одреди и ВОС чинили су ослободи- 

лачку и борбену снагу словеначког народа, чија ј е кичма била 
КП Словеније. То је омогућило да и сама Партија бројно порасте, 
а и да се савладају највеће тешкоће. 


Колики је значај таквог рада комуниста Словеније, и посебно 
колики је значај саме Освободилне фронте, најбоље се види из 
оцене која је у писмима друга Кардеља другу Титу дата после 
немачко-италијанске офанзиве у Словенији у другој половини 
1942 која је вршена огромним снагама, а претрпела неуспех. 
Услови у којима се тада налазила Словенија били су веома те- 
шки. Снагу Партије и НОБ чинила је масовна база окупљена у 
Освободилној фронти. 


„.-уствари, управо постојање Народног фронта омогућило је 
да смо се у тој великој непријатељској офанзиви могли одр- 
жати“ — каже друг Кардељ. „Због постојања НФ наша је војска 
тако срасла са народом да може данас, унаточ густој мрежи бело- 
гардистичких упоришта, сама расти и развијати се. Она има за 
пролеће све увете да подигне нов борбени елан читавог народа, 
много јачи од онога у прошлој години“ — каже друг Кардељ у 
истом писму. 

На априлском збору активиста 1943, који је сазвала Партија 
и ИО ОФ, престала је и коалиција у врховима ОФ и створен је 
јединствени народни политички покрет, израз јединственог рад- 
ног народа. | | 

У Македонији, најпотлаченијој земљи у монархофашистич- 
· кој Југославији, у којој је после окупације (а и пре тога) играо 
контрареволуционарну и разбијачку улогу у Партији Шарло, а 
у време окупације покушавао да је отцепи од КПЈ и угуши њену 
активност и самосталност и Бојан Балагоранов, партиска организа- 
ција је у време Пете земаљске конференције бројала око 300 чла- 
нова, а до месеца маја 1942 порасла је, уз непосредну помоћ ЦК 
КПЈ, на око 600 чланова. Она је успела да очува и развије ослобо- 
дилачку борбу у Македонији, да задобије неограничено поверење 
маса, да око себе окупи радни народ Македоније, да створи бри- 
гаде — дивизије, да увећа до новембра 1944 на око 2.700 (у војсци и 
на терену), да сопственим снагама изврши ослобођење итд. Колику 
је љубав радног народа уживала КПМ види се и по њеном брзом 
порасту у току 1945, када је имала 6.077 чланова, а и касније. 
Међутим, остаје чињеница да је она у току оружане борбе де- 
ловала као бројчано малена, а да је успехе могла постићи захва- 
љујући једино чврстом ослонцу, угледу и утицају који је имала 
у масама радног народа. 

За устанак и НОБ у Србији било је најтеже време од почетка 
1942 па до првих месеци 1943 године. То су били и најтежи услови 
за рад Партије, јер су окупатори и домаће издајничке снаге свим 
силама и не бирајући средства настојали да униште Партију, 
ослободилачке и револуционарне снаге и предузимали су низ 

офанзива и казнених експедиција. Народ у Србији, међутим, није 
изгубио веру у ослободилачку борбу, Партију и сопствене ослобо- 
дилачке снаге. Ту веру, борбено расположење и свест о сопстве- 
ној снази очувала му је Партија. По процени Партије датој по- 
ловином 1943, дакле после најкритичнијег периода, под утицајем 
Партије и ослободилачког покрета било је у Шумадији 80—90 
процената, а у Источној Србији око 60—70 процената становни- 
штва. У другој половини 1943 год. почела је нагло да јача осло- 
бодилачка борба у Србији и да се стварају прве бригаде, а касније 
и дивизије. 

Не постоје потпуни подаци за свих 10 ОК који су тада у 
Србији обухватали 69 срезова, већ су сачувани само за 7 округа 
и за неке војне јединице. Укупно је, према тим подацима, било 
у Србији (у 7 округа и у војсци) око 700 чланова Партије и око 
180 кандидата. Резултат њихове политичке, идејне и организа- 
ционе делатности било је расположење маса у Србији, народно- 
ослободилачки одбори, којих је само у 4 округа било 118, од- 
бори АФЖ-а, којих је само у 2 округа било 14 итд., 10 одреда у 
Србији итд. Са тим је Партија у Србији отпочела у другој поло- 
вини 1943 даље развијање ослободилачких снага, које су широко 
набујале у 1944 години. 

Зашто су комунисти постизали такве крупне резултате и 
имали толики углед у масама2 

Зато што су схватили да је неопходан њихов неуморан ради 
активност, да су они тумачи и васпитачи, најпожртвованији борци 
и организатори народних маса за револуционарну борбу, што су 
били свесни судбоносних догађаја и задатака који су стојали пред 
Партијом. 

Зато што су, стално изучавајући линију Партије, самостално 
и смело индивидуално и скупно деловали на њеном спровођењу, 
кад год су могли организовали састанке и саветовања на којима 
су вршили размену искустава, критички размотрили своју де- 
латност, вршили општу анализу ситуације, а затим се самоини- 
пијативно борили за спровођење задатака и решавање проблема. 


Зато што су радом у масама откривали задатке и проблеме и 
организовали масе да се они решавају, а при решавању били у 
првим редовима бораца, и што нису водили неку апстрактну по- 
литику, већ борбу за јасне и одређене захтеве, потребе и те- 
ковине. 

Зато што су својим правилним, комунистичким односом 
према народу, моралном чистотом, храброшћу, упорношћу у ре- 
шавању задатака и херојским држањем пред непријатељем били 
понос читавог народа и учвршћивали његову веру у Партију. 


Зато што су и у том и таквим условима поклањали велику 
пажњу своме идеолошко-политичком уздизању и васпитавању 
маса. Например, само у Словенији било је у току револуционарне 

борбе организовано 37 курсева са око 1.332 курсиста, а од тога 
само при ЦК 12 виших курсева које је похађало 557 лица, или, 
например, за Горенско и Приморско било је 6 курсева са 247 кур- 
систа итд. Тако је рађено и на другим местима — у Хрватској, 
Македонији, Србији итд. А тамо где је било немогуће организо- 
вање курсева, била је стална пракса индивидуално или групно 
изучавање марксистичке теорије, партиских органа и материјала. 
То је комунистима служило за сталан све шири и плодоноснији 
рад у масама. Е 
Тиме је наша Партија стварала своју широку масовну базу, 
јачала своје унутрашње јединство и чврстину, стекла поверење 
и подршку маса, окупила и покренула читав радни народ у на- 
родну револуцију и касније у социјалистичку изградњу и пуно 
социјалистичко јединство наших народа. Тиме је она показала 
и своју снагу и предност пред другим партијама, која је, по ре- 
чима друга Михе Маринка, „била само у томе што смо имали 
Партију која је била способна извршавати упуте Титовог руко- 
водства. Само је заслуга субјективног фактора, Партије, да се 
код нас борба распламсала. А тамо где субјективног фактора 
који би био спреман и способан организирати и развити оружану 
борбу није било, тамо није било ни борбе“. Ове речи друга Михе 
Маринка карактеристичне су за читаву нашу земљу, а напосе за 
Словенију. 
Драги Миленковић 

НЕКА ИСКУСТВА ИЗ ИЗБОРА ЗА НАРОДНЕ ОДБОРЕ 


Избори за народне одборе општина и срезова били су ве- 
лика манифестација привржености радних маса социјализму и 
социјалистичкој демократији. Огромно учешће бирача, 96,6% за 
народне одборе општина и 95,4% за народне одборе срезова, нео- 
спорно је најизразитији доказ те привржености. У исто време, 
ови последњи избори били су и велика школа социјалистичког 
демократизма за широке трудбеничке масе. То су били најде- 
мократскији од свих избора спроведених у нашој земљи од осло- 
бођења наовамо за било које органе народне власти. Демократ- 
ским законом било је загарантовано право маса да саме из своје 
средине истичу кандидате и бирају исте. И оне су заиста знале 
да до краја искористе то своје демократско право. Сведоци смо 
били, на овим изборима, једне необично велике свесне активно- 
сти наших трудбеника. Сва настојања непријатељских елеме- 
ната да докажу масама да је прокламована демократичност прет- 
стојећих избора само демагогија комуниста да би сакрили своје 
намере да по сваку цену прогурају своје кандидате — изјаловила 
су се. На овим изборима комунистима је била дата јасна смер- 
ница да треба да се боре за то да масе на зборовима бирача истичу . 
за кандидате оне људе који својим способностима, морално- 
политичким квалитетима и оданости ствари социјализма пред- 
њаче над осталима, па без обзира јесу ли они чланови Савеза 
комуниста или нису. Још у самом почетку ЦК СКМ је одлучно 
интервенисао против покушаја појединих комуниста и органи- 
зација да некако монтирају кандидатуру и онемогуће дискусију 
око тога; то је, уствари, био отпор бирократизованих појединаца 
који су се плашили оправдане критике маса. А уколико је до 
таквих покушаја и дошло, и поред поменуте интервенције, масе 
су саме то онемогућиле и такве су кандидатуре пропале. Све у 
свему се показало да је социјалистичка свест маса на високом 
нивоу и да су неоправдане све оне примедбе да је наводно код 
нас исувише много демократије и да то иде у прилог разним 
непријатељским елементима. 

Ови избори су показали да су масе, и комунисти међу њима, 
знале да онемогуће покушаје разних непријатељских елемената 
да искористе форме наше социјалистичке демократије (па и саме 
народне одборе) за своје личне интересе и мрачне планове. У отво- 

реној политичкој борби непријатељи свих боја, почев од тако- 
званих „класичних“ капиталистичких елемената па до бирократ- 
ских проинформбировских типова, били су тучени и показани 
у њиховој правој боји. Непријатељски елементи су и у овим из- 
борима наступали са већ познатим паролама против задруга, по- 
реза, за нове људе а против старих одборника („доста су они били 
на власти, дајте да друге бирамо“) и сл., тако да је лако било 
показати масама њихов антисоцијалистички лик. 


Избори су били манифестација оданости маса линији Савеза 
комуниста Југославије. Од 1.056 изабраних одборника у среске 
народне одборе 869 су чланови Савеза комуниста; или од 4.777 
изабраних одборника у општинске народне одборе 2.563 су чла- 
нови Савеза комуниста. Негде су поједини чланови Савеза ко- 
муниста изгубили на изборима и били критиковани од маса зато 
што су то своје чланство користили често за своје личне интересе, 
а понеки ишли и дотле да су се упустили у разне материјалне 
малверзације и сл., једном речју, срозали свој лик комунисте. То 
је била са своје стране опомена маса организацијама Савеза ко- 
муниста да из својих редова избаце такве елементе и да се боре 
за што чистији и светлији лик комунисте, — основни услов да 
се заиста буде предводник маса у изградњи новог социјалистич- 
ког друштва. 

Показала су се потпуно неоснована страховања да ће ко- 
мунисти, и то најбољи, пропасти на изборима због своје борбе за 
откупе, за правилно опорезивање и прикупљање пореза, за ства- 
рање и јачање задруга, за спровођење закона против зара и фе- 
реџе, због своје антирелигиозне пропаганде итд. Напротив, не 
само да је велики број комуниста изабран за народне одборе 
општина и срезова, већ су у њима, са малим изузетком, изабрани 
сви они који су стварно као комунисти. били најактивнији у спро- 
вођењу горенаведених задатака и мера. 


Зборови бирача су се у овим изборима потпуно афирмирали 
као једна значајна форма наше социјалистичке демократије. 
Углавном су свуда зборови бирача били масовно посећени и на 
њима је било дискусије па и оштре борбе око кандидата. Негде 
су се такве дискусије одужиле до касно у ноћ. Расправљало се 
на истим и о минулом раду народних одборника, истицали су се 
успеси, а и критиковали недостаци и грешке. Присутни су на 
зборовима бирача јавно износили и недостатке комуниста, не 
плашећи се притом да ће зато бити прогањани како су често по- 
кушавали да говоре поједини непријатељи. 


Законом предвиђени минимум од двојице кандидата за сваку 
листу одборника показао се као неопходна мера на данашњој 
етапи развитка наше социјалистичке демократије. Само у таквим 
условима омогућило се да масе заиста између двојице, тројице 
или више кандидата изаберу онога кога сматрају најбољим. 

А тиме се уствари неупоредиво више повећава активност самих 
кандидата у тумачењу наше политике пред бирачима, а и у раду 
изабраних одборника. Последњи избори су показали да не могу 
појединци бити изабрани у одборе само на бази ранијег „аутори- 
тета“ ако су данас неактивни. Највећи део изабраних одборника 
при конституисању одбора, било општинских било среских, гра- 
био се да уђе у неки одбор или комисију народног одбора где би 
могао да развија своју активност. То ће свакако утицати и на 
далеко већу активност одбора као колектива, а и на чвршћу по- 
везаност његових чланова са својим бирачима, а самим тим ће јаче 
доћи до изражаја воља бирача у свим одлукама народног одбора. 
Раније је било случајева да изабрани одборник схвата то звање 
само као извесну почаст коју му дају масе, а не и као дужност да 
активно ради, те је било случајева да појединци не присуствују 
ни састанку одбора чији су они чланови. 

Потребно је при овоме проговорити и о неким битним слабо- 
стима из активности комуниста и осталих социјалистичких снага 
у овим изборима. Неоспорно да се као највећа слабост испољила 
минимална активност жена, не толико по учешћу у гласању (на- 
против, учешћем жена у гласању можемо бити задовољни), већ 
по политичкој активности у току предизборне кампање и по иза- 
браном броју жена-одборника. Био је приличан број зборова бирача 
на селу на којима су учествовале жене у незнатном броју, или 
пак, где уопште нису учествовале. Као врло позитивно у таквој 
општој ситуацији треба истаћи велику активност жена-Шиптарки 
У Дебарском и Тетовском срезу приликом кандидовања одборника. 
Карактеристичан је случај села Ростуше (Дебарски срез), где су 
до јуче покривене фереџом жене на збору бирача критиковале 
неке чланове Савеза комуниста, који су били истакнути као кан- 
дидати, због малверзација и онемогућиле њихов избор. Али то 
су ипак само појединачни случајеви. На селу, уопште узев, актив- 
ност жена је била безначајна. У општинске народне одборе иза- 
брано је свега 102 жене; у среске одборе 5, а у Градски одбор 
Скопља свега 4. Ако се узме у обзир то да је у неким срезовима, 
захваљујући залагању комуниста, изабрано по 10 (а у Стру- 
мици 14), онда је јасно да 1е у већини срезова тај број веома мини- 
малан (у Преспанском и Кичевском срезу није изабрана ни једна 
жена). Узрок овоме, поред оне историски наслеђене заосталости 
жена и патријархалних схватања у односу на исте ( и код мушка- 
раца и код жена), треба тражити у недовољној активности кому- 
ниста да жене политички активизирају, уздижу, просвећују и 
учине друштвено активним. На том пољу претстоје нам велики и 
не тако лаки задаци. 

Интерес за већа произвођача и код маса и код комуниста био 
је незнатан. Не само да је било нејасноће у вези са већем произ- 
вођача као једном новом институцијом у нашем систему соција- 

 листичке демократије, већ су се појавиле извесна штетна схватања 
која на ту институцију гледају жао на нешто што треба само да 
репрезентује произвођаче, а не л да буде активан фактор у одре- 
ђивању основне политике народног одбора. Пре свега, учешће 
гласача је било слабо приликом избора за већа; скоро једна тре- 
Ћина бирача, уопште узев за целу Македонију, била је отсутна 
„оправдано“ или неоправдано. У само веће изабран је мали 
број радника из производње итд. Овде-онде било је појава 
неправилног гледања на већа произвођача као на неке кор- 
поративне институције (претставници радника и заштитници 
њихових интереса, сељака и њихових интереса итд.. На 
комунистима и другим социјалистичким елементима у самим 
одборима лежи задатак да се изборе за правилно схватање 
улоге већа произвођача, као и за њихову пуну активи- 
зацију у склопу народних одбора а у оквиру њихове законом 
прописане надлежности. При овоме треба истаћи слаб рад синди- 
-ката на објашњавању улоге већа произвођача и активизацији про- 
„извођача за избор истих. Још је карактеристичнији случај слабе 
заступљености радника у среским народним одборима (понегде 
је једва један радник изабран у срески народни одбор). Па чак и 
тамо где је било кандидовано више радника, изабран је мали 
број. Поред осталог, то је последица извесне зачаурености рад- 
ничке класе у своје радничке савете и синдикате, недовољне 
њене политичке активизације у Социјалистичком савезу. Ако ову 
слабост не савладамо енергично и брзо, сигурно ћемо имати нега- 
тивних последица у даљем развитку социјалистичке демократије. 


Наше развијене форме социјалистичке демократије дошле 
су на овим изборима у посебан сукоб са заосталошћу појединих 
слојева народа. То се испољило нарочито у вези са неписменошћу. 
Било је случајева да су за неписмене жене долазили да гласају 
њихови мужеви, или пак да су поједини људи из изборних од- 
бора, који су на листићима подвлачили место неписмених, чи- 
нили то супротно израженој жељи дотичног. Свест маса биће 
одлучујућа у даљем развитку демократије. А и у борби против 
неписмености није довољно научити људе само да могу написати 
своје име, него им треба пружити могућност да се и даљ 
васпитају. | 


У сваком случају, избори су извели на чистину многе ствари 
и детаљна анализа истих може да буде само један захвалан и 
врло користан посао не само за Савез комуниста, већ и за Соци- 
јалистички савез радног народа. Иако је од свршетка истих про- 
текло више времена, изношење искустава и резултата преко 
штампе може бити од огромне користи за наше људе на терену. 


К. Ц. 


| 

МЕРЕ СРЕСКОГ КОМИТЕТА САВЕЗА КОМУНИСТА У ДОБОЈУ 


— после УТ Конгреса Савеза комуниста Југославије — 


Наш брзи економски и општедруштвени развитак тражи и 
одговарајуће форме рада. Развој социјалистичке демократије 
тражи одговарајуће форме самоуправе народа; нова садржина 
тражи нову форму. 

Полазећи са тога становишта, срески комитет у Добоју пре- 
дузео је непосредно после У1 Конгреса одговарајуће мере. 

Прво, проучавање конгресног материјала. Цели материјал по- 
дељен је у седам тема чијем се проучавању одмах приступило. 
Главни задатак који смо при томе себи поставили јесте да члан- 
ство Савеза овлада суштином политичке линије Савеза како би се 
што успешније борило за њену практичну примену. 

Код већег броја чланова Савеза комуниста осећа се, да сеу 
данашњим условима, када је тежиште рада на идејном руково- 
ђењу, тешко сналазе. Често и неки чланови, чија је партијност 
на висини, због слабе политичке и идеолошке уздигнутости, теже 
извршавају и неке конкретне задатке. Карактеристичан је (а није 
ни усамљен) пример једне другарице, која каже: „Активно радим 
од 1944 године. Члан сам Партије од 1947 г. Радила сам на Омла- 
динској прузи; радим у Фронту и извршавам већину задатака 
који се пред мене постављају. Сада осећам да ми је тешко, да 
многи фронтовци више читају и више знају од мене. Неписмена 
сам, и просто ме је стид да седим на састанку, а не могу да ди- 
скутујем и објашњавам ни приближно ономе како фронтовци 
раде.“ 

Други важан задатак који смо себи поставили јесте да у 
периоду од 4—5 месеци интензивно радимо са основним органи- 
зацијама на њиховом осамостаљењу, и да устаљујемо код њих 
учење, дискусије и прораду разних актуелних проблема као 
сталну форму рада, као садржину њихове делатности. Ово се, 
наравно, не може постићи „директивом“ комитета, већ пружа- 
њем ефикасне помоћи. Прва искуства показују нам да постоји 
правилно схватање како нужности учења тако улоге и места 
Савеза комуниста. Али, поред тога се наилази на погрешна пре- 
живела схватања да основна организација треба да „помаже“ 
рад масовних организација, а не да активно ради у масама, да. 
се бори за идејност, за идејно руковођење, за социјалистичко 
васпитање. Носиоци ових негативних схватања су мање активни 
чланови, и уз то људи који нису рашчистили чак ни са разним 
религиозним предрасудама. Но важно је, да нам је већина чла- 
нова правилно схватила своје место и улогу, а у вези с тими 
улогу маса. | 

Поред прораде кангресног материјала, као сталан задатак за 
нас остаје рад на народном просвећивању, просветни рад уопште. 

Зато је на једном од задњих састанака среског комитета свестрано 
анализирано стање на терену. Овом састанку претходио је са- 
станак са секретарима општинских комитета и проучавање стања 
на терену. На основу тога израђене су тезе ,О проблемима кул- 
турно-просветног рада“. Састанку комитета су присуствовали и 
поједини професори, претседници савета за просвету и секре- 
тари основних организација Савеза комуниста, које су формиране 
на територијалном принципу. 

На састанку је констатовано да је поред постигнутих успеха 
било и доста озбиљних слабости. Још увек имамо недовољно 
активан рад основних организација Савеза комуниста као и син- 
дикалних, фронтовских, омладинских, задружних и других дру- 
штвено-политичких организација на подизању политичке и 
идејне свести и културног нивоа уопште. Недостајало је, у првом 
реду, самосталности и самоиницијативе, планског и систематског 
рада. У већини случајева се чекало на задатке које ће одредити 
срески комитет, синдикално веће, комитет омладине и остала ру- 
ководства из центра. Због тога је политички и културни рад на 
селу нужно носио печат кампање. Он је био организован и ожив- 
љаван на интервенцију ових руководстава, испољену у форми 
конкретних задатака и разних форми помоћи. Изостајала је 
стална, упорна и непрекидна брига за изградњу новог човека, 
оданог и свесног грађанина — градитеља социјализма. 


У вези са радом на подизању свести наших људи појављује 
се неколико крупних, још нерешених питања чисто материјалне 
и техничке природе. Да би се рад стално одвијао и да би у раду 
одржали континуитет, потребне су поред осталог и одговарајуће 
просторије. Без њих је организован политички, нарочито кул- 
турни рад на селу знатно отежан. Ми у срезу имамо око 60 села, 
а у њима само 9 задружних домова, и то сви још нису довршени. 
Осим тога имамо две читаонице са потребним просторијама за 
друштвени рад. Ове друштвене просторије обично се налазе у 
центрима општина, поред главног пута или пруге, а други, већи 
део села и даље је остао без својих просторија. Састанке, пре– 
давања и скупове претежно посећују људи из близине, а ретко 
долазе људи из удаљенијих села. Уколико се овакви састанци 
одржавају у сваком селу посебно, онда смо опет упућени нз 
школске учионице, штд је у суштини неправилно, или на при- 
ватне куће, при чему наилазимо на разне тешкоће. Управо и због 
тога је у овим селима рад знатно слабији, људи се ређе окупљају, 
мање дискутују о проблемима села, друштвена активност уопште 
знатно је слабија. 

Следећа сметња и слабост у досадашњем раду лежи у томе. 
што још увек мало људи са села редовно долази до наше дневне 
штампе, часописа, брошура и књига које третирају проблеме 
села и нашег живота уопште, што се руководећи другови у 

општини и селу још увек недовољно старају да и она литература 
што сада долази у село буде растурена и читана. 


У политичком, културном и опште-просветном раду задруге 
играју необично важну улогу. О томе смо имали врло плодних 
дискусија са руководствима задруга и великим бројем задругара 
који су схватили да без развијања социјалистичке свести нема 
ни напретка села. Задруге, како опште земљорадничке тако и 
сељачке радне задруге су те организације удружених сељака, 
које имају највише могућности да обезбеде и потребна матери- 
јална средства за културне сврхе. Оне зато издвајају сваке го- 
дине и одређени износ фондова, али се они досад нису користили 
за оно чему су намењени. Ако је нешто и трошено, онда су то 
били најминималнији износи. 

С обзиром да је проблем друштвених просторија остао и даље 
нерешен, срески комитет је, заједно са осталим руководствима, 
заузео јединствени став: једно село — једна читаоница. Да ли по- 
стоје објективни услови за изградњу читаоница, за стварање 
културних центара у сваком селу посебног Постоје! То потвр- 
ђују први разговори и састанци одржани по овим питањима. 
Према томе, курс који смо повели, да се у овој години изгради у 
сваком селу читаоница, или „Фронтовска кућа“ — како називају 
читаоницу у појединим селима, нужан је и оправдан. Тиме се 
стварају повољни услови за састајања, ствара се једна културно- 
просветна институција у којој се може наћи дневна штампа, 
књите, у којој људи могу корисно проводити део слободног вре- 
мена. Овакве читаонице са библиотекама треба да постану 
уистину заједничка кућа свих становника једног места. 


Интересовање за градњу читаоница је велико. Непосредно 
после одлука о њиховој градњи, по општинским подручјима при- 
шло се формирању одбора за градњу, а по селима иницијативних, 
односно градилишних одбора; савети за просвету при општин- 
ским народним одборима, савет за просвету, науку и културу 
среског народног одбора, заједно са среским одбором Социјали- 
стичког савеза и среским штабом, дискутовали су о организацији 
рада, материјалним средствима, пројектима итд. Свако село, од- 
носно општина обезбеђује материјална средства. То је могуће, јер 
свако село располаже грађевинским материјалом. У многим се- 
лима не постоје јавне установе и зато је ова иницијатива по- 
здрављена. 

Знатан број села не добија штампу. Овај проблем такође за- 
хтева решење. Решење се састоји у отварању центара за дистри- 
буцију штампе у свакој општини и повезивању ових изравно 
с редакцијама. Већ данас би свака општина могла свакодневно 
да прима 50—60 примерака само дневних листова. Повезивањем 
постојећих читаоница са овим центрима, као и новосаграђених 

(неке ће бити завршене до рођендана друга Тита) стварамо мо- 
гућност да у свако село долази штампа, и то не само претплатни- 
цима већ и читаоницама. 


„Књига у народ.“ То је парола коју често можемо прочитати 
„у библиотекама и читаоницама; парола која захтева практичну 
· примену. У том смислу, земљорадничке задруге приступају отва- 
рању продајног одељења књига, штампе, школског и писаћег 
прибора. 

После састанка среског комитета, у среском задружном са- 
везу одржана су саветовања са претседницима општих земљо- 
радничких и сељачких радних задруга, на којима се, као основни 
предмет дискусије, поставило ово питање. И овде је констатовано 
„да се слабо радило. Решено је да се одмах приђе оспособљавању 
просторија задружних домова и да се просторије одређене у кул- 
турне сврхе искључиво за то користе; да се за читаонице набави 
потребан намештај; да се од постојећих књига организује једин- 
· ствена сеоска библиотека. 


Задруге, а нарочито земљорадничке, прихватиле су иници- 
јативу изградње читаоница и помоћи ће материјалним средствима 


"њихову градњу. Даље, све задруге претплатиће се на потребан 


број листова као што су: „Борба“, „Ослобођење“, „Задругар“. 
„Господарски лист“; на брошуре и часописе: „Народна књижница“, 
„Сељачка књига“, „Црвени крст“, „Народна одбрана“, „Задру- 
жни гласник“ и „Господарско просвећивање“. Поред тога, свака 
· задруга ће купити и малу сеоску библиотеку. Све ће то бити 
смештено у задружним домовима, а тамо где ови не постоје — у 
читаоницама. 


Прочишћавање постојећих библиотека, сакупљање разбаца- 
·" них књига и расутих библиотека и на основи тога стварање сео- 
' "ских библиотека; набавка комплетних библиотека и њихов рад 

у оквиру читаонице, — то треба да буде корак напред у поређењу 
"са. досадашњим радом. Читаонице са библиотекама — културни 
· центри наших села, то треба да буду места у којима се одвија 
интензиван политички и културни рад. Преко њих ће и улога 
учитеља као просветног радника доћи још више до изражаја. 


Већи број радио апарата лежи неискоришћен по простори- 
јама задруга. Њима је такође место у читаоницама. Народна те- 
· хника и радио аматери могу баш на овом питању знатно да по- 
могну просвећивању села. Оспособљавати постојеће апарате. 
пунити акумулаторе за села у којима нема струје; развити про-. 
изводњу детектора итд. — све су то питања чије решавање до- 
приноси развоју просветног рада. 

Културно-уметничка друштва. Некада су друштва и НЕаенЕ 
из нашег среза наступали на позорницама других срезова, па и 

на сарајевској позорници. Данас, међутим, и рад културно-умет- 
ничког друштва у граду обилује низом озбиљних слабости. 
Узроци свакако не леже у објективним тешкоћама, јер њих је 
било и раније. Шта више задружни домови — девет центара 
у којима се одлично може развити рад, претстављају повољан 
фактор, а рад је ипак незадовољавајући. Узроци застоја су, да- 
кле, субјективне природе. Обнављање рада постојећих трупа и 
стварање нових, окупљање омладине кроз њихов рад, и не само 
омладине већ и осталих, припремање и извођење програма, при- 
преме за смотру рада — фестивал, то треба да буде и биће један 
део садржине рада ових група и друштава. 

Матично друштво (друштво из града) треба да помогне селу. 
Али, иако овим друштвом руководе људи који имају смисла, иако 
би друштво могло добро да помогне селу, помоћ је ипак слаба. 
или је уопште нема. Преношење искустава, обучавање кадрова, —- 
ето тиме другови из града могу помоћи селу. У неким селима 
(Кожухе, Грапска) постоје доста добри тамбурашки зборови. Они | 
се могу формирати и у другим селима, али селима треба помоћи. 
Ето и ту другови из града треба да дају свој удео. 

Досадашња искуства нам показују да су народни универзи- 
тети добра установа за васпитање најширих маса. Али универ- 
зитет не сме ограничити своју делатност само на подручје 
града, већ треба да ради и на селу. Стога је формирање секција 
по општинским центрима оправдано и целисходно. Народни уни- 
верзитет у Добоју може да има добре секције скоро у свим 
општинским центрима. Ове секције окупљају око себе за преда- 
ваче просветне раднике из општина, а наравно предавања ће 
одржавати и културни радници из града. Предавања се могу 
држати из најразноврснијих подручја (биологије, медицине, 
астрономије итд.) а преко њих се може утицати како у смислу 
разбијања сујеверја и мистицизма тако иу погледу развијања 
социјалистичке свести уопште. 


Паралелно са радом народног ућмверзитета, раднички уни- 
верзитет, у заједници са задружним савезом, развија и може да 
развије плодну делатност на економском и агротехничком обра- 
зовању сељака. 

Путеви и теме преко којих се све ово постиже могу бити и 
јесу најразноврснији, а све те појединачне напоре треба усме- 
рити у једном правцу — у правцу васпитања слободног социјза- 
листичког човека. 


Гајин Слободан 
секретар среског комитета СК БиХ — Добој; 

ИЗ РАДА СРЕСКЕ КОНФЕРЕНЦИЈЕ САВЕЗА КОМУНИСТА 
НОВИ КНЕЖЕВАЦ 


Недавно је одржана конференција Савеза комуниста среза 
Новокнежевачког. Ова конференција била је по свом карактеру 
радна више но било која ранија. Отуда су:и њени закључци о 
успесима и слабостима, којих смо имали у протеклој години, 
важни за наш будући рад. Ово тим пре, и утолико више, што 
је конференција извршила анализу рада наше организације, 
ослањајући се у пуној мери на материјале Шестог конгреса СКЈ. 


Основно питање, којим се највише позабавила конференција 
било је политичка активност комуниста. Чињеница да је кон- 
ференција дала највише времена и простора баш том питању 
показује да су и комунисти нашег среза схватили, да је поли- 
тичка активност комуниста њихов основни задатак. Захваљујући 
томе нису изостали ни резултати. Конференција је констатовала 
да је политички рад комуниста среза (гледано у целини) знатно 
напредовао, а исто тако да су постигнути видни резултати у 
борби за идејна схватања социјализма. 


Избори за општинске и среске народне одборе, одржани кра- 
јем прошле године, били су свакако једна од најзначајнијих по- 
литичких манифестација у прошлој години. На овим изборима 
гласало је око 98% од укупног броја бирача. За одборнике 
општинских народних одбора изабрано је 208 одборника. Од тога 
Срба 101, Мађара 105 и Словака 2. То у потпуности одговара на- 
ционалном саставу среза. Међутим, није ствар само, и није пре 
свега, у цифрама. За нас су далеко важнија питања: Како се од- 
"вијала изборна кампања и активност комуниста и Фронта у њој, 
и какав је квалитет изабраних одборника. То је оно што даје 
слику политичке активности комуниста и утицаја наших поли- 
тичких погледа на масе. Изборна кампања је била жива и пуна. 
„Кроз разне форме, почев од сасвим уских уличних састанака или 
„вечерњих седељки“ — како их зовемо — па преко конференција 
основних организација Фронта, све до митинга и зборова би- 
рача — дискутовало се о разноврсним политичким, културним и 
економским проблемима из наше стварности. Као што се говорило 
о нашем сукобу са Москвом и њеним сателитима, о принципима 
на којима је заснована сарадња наше земље са западним земљама, 
тако се дискутовало о изградњи тешке индустрије, о задругарству, 
о трудбеничком самоуправљању, али и о копању артерских бу- 
нара и о читавом низу локалних проблема. Нарочито је та локална 
комунална делатност била предмет живих дискусија. Кроз све те 
разговоре дискутовало се и о људима које треба бирати, који ће 
и хтети и моћи да учествују у решавању истакнутих проблема. 
У току читаве кампање комунисти су у већини случајева били 
најактивнији у својим фронтовским организацијама. 

О кандидатима се дискутовало већ на „седељкама“ кроз које 
је прошло око 40% од укупног броја бирача. Било је покушаја 
од стране непријатеља да кандидују своје људе, али су ти по- 
кушаји пропали. Кандидовани су углавном добри чланови На- 
родног фронта и комунисти. У неколико случајева на кандидат- 
ске листе су дошли и по неки негативни типови, али су они на 
изборима изгубили. Победила је свест и снага народне воље. На 
изборима је дошло до пуног изражаја братство и јединство. 50%, 
бирача у срезу чини мађарска национална мањина. Нису ретки 
примери да су у изборним јединицама саз претежно мађарским 
живљем кандидати Срби добили скоро највећи број гласова, и 
обратно. А непријатељ је највише парола пуштао против братства 
и јединства. Већ на општинским изборима непријатељ је тучен 
тако да се у припремама за среске изборе скоро није ни појавио. 


Већ први месеци рада новоизабраних одбора показују живо 
интересовање за проблеме и активност у решавању тих проблема. 
То показује наплата пореза, рад на распореду прве аконтације 
пореза за 1953 годину, дискусије о комуналним питањима итд. 
Све у свему, јединство мисли и акције Фронта и комуниста однело 
је крупну морално-политичку победу над схватањима и тежњама 
туђих социјалистичкој заједници. 

Али ми смо претрпели неуспех на питању избора жена у 
органе власти. Мада је у предизборној кампањи био обухваћен 
велики број жена, ипак у 4 народна одбора није изабрана ни једна 
жена. Дискутујући о том питању, конференција је утврдила да 
је то резултат још увек постојећих реакционарних схватања која 
владају чак и у неким организацијама Савеза комуниста. За 
еманципацију жене није довољно да то питање буде регулисано 
само одговарајућим нормама. Ту није довољан ни рад у једној, 
две, или више изборних кампања. Борба за равноправност жене 
саставни је део борбе против заосталости сваке врсте. Али, успеси 
који су постигнути на другим пољима говоре да се могло учинити 
више и на овом питању. И баш зато, овај неуспех не можемо обја- 
шњавати само објективним околностима, већ морамо признати да 
су наше слабости, наша наопака схватања добрим делом проузро- 
ковала небирање жена у одборе власти. Отуда је губитак жена на 
изборима — наш губитак. 

Политичка активност комуниста није дошла до пуног изра- 
жаја у предизборној кампањи. Током читаве године та активност 
је постојала. Ни једно крупније питање није прошло а да сео 
њему није говорило и дискутовало. Укидање откупа, нови по- 
рески систем, наши односи са Аустријом, Турском и Грчком, пи- 
тање помоћи из иностранства, проблем Трста итд., — све су то пи- 
тања која су испуњавала садржину рада наших организација 
Савеза комуниста. Читав објашњивачки рад обављао се не само 
на конференцијама, већ и на ужим састанцима, све до поједи- 

начних разговора. Све је то допринело да радни људи правилно 
схвате и усвоје напоре наше Владе и читаве земље у изградњи 
социјализма и очувању независности наше социјалистичке за- 
једнице. 

| Културно-уметнички и просветни рад све више се грана, а 
· учешће у њему је масовније. На око 100 предавања народног уни- 
верзитета било је присутно преко 20.000 слушалаца. Најважније 
је то што се користе разноврсне форме културно-просветне де- 
. латности, а не своди се читав рад око народног просвећивања н3 

'" предавања и културно-уметничке приредбе. Када се раније го- 

·" ворило о крутости и шаблонизирању културно-просветног рада 
на селу, ми смо много нападали извесне укалупљене форме, али 
смо ипак некако чекали да неко „пронађе“ или „пропише“ неку 
идеалну форму. Разноврсне форме које су стајале пред нама —- 
нисмо видели. Сада је то тражење форми скинуто с дневног реда. 
Поред културно-уметничких приредби, народног универзитета, 
разних предавања за народ, користе се и курсеви ПАЗ-а, курсеви 
за васпитање женске омладине, разни домаћички течајеви, који 


· "се организују преко секције жена задругарки, рад у друштву 


„Партизан“, дискусиони састанци итд. Сада се далеко више, али 
„још увек недовољно, дискутује питање садржине културно- 
уметничког и просветног рада на селу. Мада су и у овом питању 
постигнути прилично добри резултати, оно се још увек пред нас 
поставља у свој оштрини. Ако су оружаном револуцијом и касније 
законима и декретима одузета производна средства из руку бур- 
жоазије, тим мерама се не могу ликвидирати стара ненаучна схва- 
тања и малограђанска психологија и стихија. Та малограђанска 
стихија вуче назад, а културна заосталост сеоских маса — и поред 
не малих успеха постигнутих у борби против те заосталости — 
још увек претставља погодно тло за одржавање разних заосталих 
конзервативних схватања. Отуда борба против тих схватања за- 
хтева дуг, стрпљив и до краја упоран рад. А изнад свега та борба 
тражи да комунисти поседују одговарајући степен културе. Међу- 
тим, тај степен културе се не добија са чланском књижицом Са- 
веза комуниста. Он се осваја учењем, читањем. Ту је конферен- 
ција указала на озбиљне слабости. Комунисти, додуше, више 
посећују разна предавања, учествују у раду културних друштава, 
али их добар број још увек мало чита или не чита ништа. Добре 
популарне научне књиге и белетристика стоје у рафовима би- 
блиотека, а да комунисти и не знају за њих, нити се интересују 
каквих све књига тамо има. Конференција је истакла то питање 
захтевајући да се посвети знатно већа пажња културном узди- 
зању комуниста. 


Питању конкретне борбе за социјалистичку демократију кроз 


радничке савете, зборове бирача, сељачке задруге итд. — кому- 
нисти су посветили далеко већу пажњу. Личним примером они су 

потстицали на дискусију, предлоге, критику слабости и слично. 
На пољопривредном добру „Чока“ комунисти су дигли читав ко- 
лектив на дискусију о тарифном правилнику и друштвеном плану. · 
На добру „Јединство“ у Падеју покренули су и раднички савет . 
и колектив на организовање и спровођење мера да би се убла- 
жиле последице суше. Комунисти су били иницијатори електри- 
фикације неких села и извођења других комуналних радова. Баш 
те мере су приближиле нашу власт народу. Оне су утицале на 
све масовније учешће у раду зборова бирача. Све је то у крајњој · 
линији политички рад на окупљању маса у борби за социјализам. 
Све то на свој начин мења лик нашег човека, извлачи га из 
запуштености и учмалости у којој га је држала стара Југославија. 
Анализирајући баш ова питања и однос комуниста према 
њима, конференција је поред низа позитивних примера истакла 
да има и комуниста који нису још схватили значај ових питања. 
Нису их схватили као политичка питања, јер нису схватили сву . 
"суштину политичког деловања. Баш због тога и има комуниста 
који мисле да се политички рад своди на предавања, на говоре 
пред масом и слично, и да се тај политички рад тиме исцрпљује, 
А пошто они не могу да говоре пред масом и не могу да држе пре-- 
давања — онда немају шта да раде, онда су неактивни. Тиме, 
такви другови губе осећање своје вредности као комунисти, за- 
парложе се, деморалишу и отпадају од организације Савеза ко- 
муниста. Указати тим друговима на сву ширину политичког рада, 
на обиље форми борбе за наша схватања и ставове и напредак 
социјализма, за оно ново, социјалистичко у нашој друштвеној 
стварности — то је један од задатака, који је конференција по- 
ставила пред новоизабрани срески комитет и основне органи- · 
зације Савеза комуниста у срезу. 
Дискутујући о политичком раду и утицају комуниста у борби _ 
за социјалистичку демократију, конференција се позабавила и 
угледом комуниста, њиховим ликом. Неоспорно је, да је прави 
лик комунисте један од најважнијих — ако не и најважнији — 
од услова утицаја комуниста у масама. Када се каже комунист. 
људи мисле о револуционеру. Значи, лик комунисте — то је лик 
револуционера. Ако је један од основних револуционарних за- 
датака, који данас стоје пред нама, мењање економског лика 
наше земље и политичког и културног лика човека — онда ко- 
мунисти морају да схвате да је то и врло дуг и тежак посао, јер 
се ради о навикама и схватањима која смо наследили (као и не- 
развијене производне снаге) од предратне Југославије. Та општа 
заосталост свакакве врсте врло је тежак нарамак који не можемо 
збацити одједном, већ га се морамо постепено и стално ослоба- 
ђати. Због тога комунисти имају данас пуне руке посла. Како ће 
они тај посао обављати, са колико успеха, зависи добрим делом 
од тога како људи гледају на њихов рад и њихову реч — како 

гледају на њих саме. Због тога није случајно друг Тито често 
пута истицао да комунисти морају својим примером да стичу 
поверење других. Другим речима, оно што комунисти говоре треба 
да се огледа у свему ономе што раде. Комуниста не може гово- 
рити о борби за социјализам, а да сам води рачуна само о својим 
интересима; не може говорити о истини а да сам лаже; не може го- 
ворити о чувању народне имовине, а да сам ту имовину харчи; 
не може говорити против верских предрасуда и сујеверја, а да 
се сам венчава у цркви, слави славе, носи дете врачари итд. Наши 
људи су се научили да цене човека пре свега по ономе шта он 
ради, а не само по ономе шта он прича. Недавно је један сељак 
на фронтовској конференцији рекао овако: „Ови овде (показујући 
· руком на комунисте) много су нас научили. Данас, и кад би хтели, 
не би могли да раде друкчије. Ми им не би дали.“ Има у томе 
много истине. 


Ту треба тражити и одговор на питање зашто су углавном 
баш најбољи комунисти добили на изборима за народне одборе им 
највише гласова. Од 12 општина у срезу у 9 општина су секре-– 
тари основних организација Савеза комуниста и ранији претсед- 
ници одбора добили највише гласова. Ту је значајно још и то да 
су и Срби и Мађари гласали јединствено баш за ове људе. А ови 
другови су се највише истицали у разним нашим привредним 
мерама, али и у борби за социјалистичку демократију, и у васпи- 
тању људи и тумачењу наших мера. Значи да су ти другови од 
маса признати као политички радници. Поверење у њих уствари 
је поверење у линију Савеза комуниста. Гласове које су освојили 
они, освојили су их зато што су се борили за линију Савеза 
· комуниста. На тој линији су и израсли и признати као политички 
активисти. Исто се може рећи и за остале комунисте који су 
изабрани у одборе. Напротив, друкчије стоје ствари код оних 
који нису добили потребан број гласова да би ушли у одбор. Има 
међу њима другова који су лично вредни и поштени, на радном 
месту се залажу, али ништа не читају и због тога врло мало или 
нимало не учествују у јавном животу, тако да се ни по чему не 
разликују од исто тако вредних и поштених некомуниста. Али 
има и таквих који за социјализам и о социјализму знају и лепом 
доста да говоре, а дела им се не слажу са речима. Због тога су и 
изгубили. 


Губитак и једних и других претставља и наш губитак, али 
у исто време наш добитак. За губитак гласова првих — поштених 
и вредних другова — криви смо ми јер им нисмо довољно по- 
могли нити смо довољно захтевали од њих да уче и да израстају 
као политички активисти. Код других — који много говоре а 
мало раде — криви смо што смо их трпели у организацијама јер 
су то у основи непартијни људи. Додуше, ових је знатно мањи 
број. Најзад, губитком једних и других ми смо и добили, јер су 

масе правилно судиле о њима као о комунистима. А способност 
маса да тако суде резултат је нашег васпитног и политичког рада 
са масама. Отуда је тај суд маса у исто време и критика маса 
упућена нама, осталим члановима Савеза комуниста. 
Гледајући на резултате које је истакла среска конференција 
Савеза комуниста и на озбиљност са којом се дискутовало о 
недостацима, као и на закључке конференције — може се оче- 
кивати да ће рад организације Савеза комуниста у овој години 
бити још бољи и плоднији. 
Будовалчев Арса 
секретар СК Савеза комуниста Нови Кенан | 

ПАРТИЈЕ ИНФОРМБИРОА 


КАКО ИЗГЛЕДА ПРАКСА У КП ЧЕХОСЛОВАЧКЕ 


20 децембра 1952 године „Руде право“, централни орган КП 
Чехословачке, објавио је нови статут партије који је донесен на 
конференцији КП Чехословачке 18 децембра. Не треба се много 
удубљивати у овај статут да се види да он до краја афирмише 
владавину партиско-бирократске касте и изједначује је — пошто 
је и у пракси изједначена — са државним апаратом. Статут на 
овај или онај начин показује да је тамо партиски врх — Цен- 
трални комитет — не само диктатор над друштвом, него исто- 
времено и сателит, привесак и полтрон Комунистичке партије 
Совјетског Савеза. 

Организациона структура чехословачке партије, па и њен 
статут, јесте копија или, боље рећи, инструмент у рукама Ста- 
љинове НКВД-овске групе. Копија је потпуно верна оригиналу, 
али није и равноправна са оригиналом, већ му је потчињена. 
И стари статут чехословачке партије и овај „нови“ преписани 
су од совјетског статута, али и један и други модификовани то- 
лико колико то одговара интересима стаљинско-совјетске „врху- 
шке“. Све до ХПХ Конгреса КП Совјетског Савеза, стари статут 
чехословачке партије био је преко сваке мере хваљен, јер је 
био израђен по узору на ранији совјетски статут. Али када се 
Готвалд вратио са ХПХ Конгреса КП Совјетског Савеза и испри- 
чао о променама у совјетском статуту, одмах је решено да се про- 
мени и статут Комунистичке партије Чехословачке, „учећи се од 
совјетских другова“, како је то говорио Готвалд. 

Основне карактеристике овог „новог“ статута Комунистичке 
партије Чехословачке састоје се у полтронском и сателитском 
метанисању пред Совјетским Савезом, као и у даљем процесу 
бирократизације партије. У уводном делу статута где се говори 
о дефиницији партије, Совјетски Савез се спомиње четири пута: 
„Комунистичка партија Чехословачке... постигла је захваљујући 
победи Совјетског Савеза... успостављање народно-демократског 
режима и уз помоћ Совјетског Савеза изграђује социјализам...“ 
И даље: „Руководећи се богатим искуством Комунистичке партије 
Совјетског Савеза, Комунистичка партија Чехословачке има за 
главни задатак... да васпитава трудбенике у верности... према 
Совјетском Савезу.“ И тако даље. Дакле, све у име Совјетског Са-~ 
веза и за Совјетски Савез и према Совјетском Савезу и верност 

Совјетском Савезу и производи тешке индустрије и текстила и 
уранијума — Совјетском Савезу и национални понос и част и све. 

О статуту КП Чехословачке тешко је писати а да се: до 
извесне мере не понавља оно што је карактеристично за статут 
КП Совјетског Савеза. У статуту КП Чехословачке види се кон- 
кретније како изгледа послушност и верност бирократско-парти- 
ској и истовремено државној касти Совјетског Савеза. И у овом, . 
као и у совјетском статуту, ставља се у прву дужност сваком 
члану партије да чува партиске и државне тајне итд. А ко их 
не чува, сматра се да је направио злочин и не може остати у пар- 
тији. Практично то значи, ако одате нешто интерно што задире у 
сфере партиских интереса, ако покушате да одате тајне експлоа- 
таторских метода и егоизам друштвеног слоја који влада, једном 
"речју, ако кажете истину, онда сте направили злочин и не мо- 
жете остати у партији. Тако изгледа кастинска логика. Чување 
партиске и државне дисциплине, које су по овом статуту иден- · 
·тичне, јесте основна ставка која се провлачи кроз низ параграфа 
„у статуту. 

ЈУ поглављу где се говори о дужности члана партије чехо- 
словачки статут, по узору на совјетски, предвиђа и „обавештавање 
руководећих партиских органа, укључивши и Централни коми- 
тет, о недостацима у раду без обзира на личност“. Цела партиска 
организација је значи инструмент полиције. | 


У статуту има прокламација и о партиском моралу. Каже се 
да чланови треба „да се придржавају партиског морала..., да го- 
·" воре истину, да не допуштају извртање истине...“ итд. Проповеда 
се комунистички морал, а истовремено се режира и завршава 
панкрачки процес Сланском, Клементису и другима. У статуту 
моралне прокламације, — а у пракси најнеморалнији и најнеху- 
манији поступци према човеку. 

У деветом одељку статута каже се о основној партиској 
организацији да основне организације имају право да примају и 
искључују чланове партије, да доносе одлуке о партиским ка- 
знама, да бирају делегате за конференције итд. А у претходним 
параграфима, негирајући све ово, стоји следеће: „Одлука парти- 
ског састанка ступа на снагу по одобрењу среског или месног ко- 
митета. Пријем новог члана или искључење из партије пуноважни 
су тек кад то потврди надлежни комитет.“ Галиматијас је очи- 
гледан, чак и ако се посматра са чисто формалне стране. Једна 
поставка у статуту негира другу и показује сву његову недослед- 

ност, али показује истовремено и ограниченост касте кад огрезне 
у антидруштвену делатност. Ту се запетља у формулације, по- 
стаје безобзирна, бездушна и мизантропска и пада из једне про- 
тивуречности у друру. 

Овај статут као целина поставља јачање. свакојаких приви- 
легија. И у том погледу је веома пажљиво и успешно преписан 

од совјетског. Например: у статуту стоји да се партиска органи- 
зација једног ресора, например министарства индустрије, прет- 
поставља свим партиским организацијама у ресору индустрије. 
Или, једноставније: чиновници, чланови партије, запослени у 
државном апарату, например министарства индустрије, претпо- 
стављени су целој радничкој класи у тој грани. Овоме, мислим, 
није потребан никакав коментар. Централизам и недемократич- 
ност се виде и по јачању компетенције Централног комитета КП 
Чехословачке. Централни комитет руководи радом централних 
државних органа, — каже се у статуту — радом Народног фронта 
и јавних организација, преко партиских група у тим органима и 
организацијама. Исто тако Централни комитет Словачке нема 
никакве самосталне улоге. Он само спроводи одлуке Централног 
комитета Комунистичке партије Чехословачке. 


И даље, у члану 52 каже се: „Обласни комитет бира три се- 
кретара, чији избор потврђује Централни комитет Чехословачке.“ 
Секретари се „бирају“, али њихов избор потврђује Централни 
комитет. То значи, Централни комитет поставља секретаре обла- 
сних комитета, али, ето, ради „демократичности“, кроз форму 
бирања. 

Исто тако, главног уредника обласног листа — по статуту — 
именује обласни комитет, али по одобрењу Централног комитета. 
Каста се до детаља обезбеђује. Ограђује се барикадама са свих 
страна, тако да не оставља ни једну пору кроз коју би демократи- 
зам могао да пробије. Ево још неких детаља: у статуту се каже 
да срески и градски комитет партије предлаже кандидате за ме- 
сни, односно градски народни одбор и руководи радом тих органа, 
потврђује кандидате за месни и градски народни одбор. У овом 
статутарном параграфу направљена је „великодушна“ услуга би- 
рачима. Они не морају ни да мисле ни да се труде ко ће бити 
„изабран“ (тачније постављен) за одборника. Све то унапред за 
њих уради срески, односно градски комитет, а бирачи имају само 
да гласају кад за то дође наређење. 

Интересантно је још видети ко руководи партиским органи- 
зацијама по министарствима. У члану 70-ом се каже: „Избор прет-– 
седника основних организација по министарствима и централним 
установама потврђује Централни комитет Комунистичке партије 
Чехословачке.“ И по овоме се види да је школа НКВД-а и у овом 
статуту положена са врло добрим успехом. Интереси владајућег 
слоја, који ради за интересе московског владајућег слоја, а и за 
своје личне, добро су заштићени. Гибање повлашћеног слоја је 
безгранично, али гибање партиских маса и маса уопште је огра- 
ничено, укочено и без икакве слободе. Статут чехословачке пар- 
тије добрим делом изражава ситуацију не само у партији, него 
и у земљи, без обзира на маскирање те ситуације пропагандним 
тирадама и фразама. Типичан пример је статут, који изражава 

односе у партији, чији су се врхови ставили изнад друштва и 
који са класом немају ничег заједничког, јер не изражавају 
њене интересе. Постоји тенденција ка овековечењу партије а 
самим тим и овековечењу бирократизма и насиља. Утолико је 
ненаучност, тривијалност и идејна беда већа. Бирократија не 
може и неће да види пролазност свега тога нити хоће да ствари, 
па и партију као инструмент класе, гледа у њеном кретању, 
променама и нестајању заједно са нестајањем класе. 

Ако свему досадашњем додамо програм идеолошког рада 
чехословачке партије, онда идејна беда и полтронство Совјет- 
ском Савезу постају до краја очигледни. 

У годишњем програму идеолошко-политичког школовања 
предвиђа се искључиво прорада материјала са ХГХ Конгреса 
СКП(б) као и Стаљинове поставке у чланку „Економски про- 
блеми социјализма у СССР-у“. 

Политички секретаријат Централног комитета и 
партије Чехословачке одлучио је да се ови материјали прорађују 
и изучавају у току 1953 године и да буду садржај партиског шко- 
ловања у Чехословачкој. Одељење за пропаганду и агитацију 
Централног комитета Комунистичке партије Чехословачке до 
детаља је испланирало прораду материјала са Х1Х Конгреса 
ски(б). На првој седници — каже се у упутству агитпропа, које 
је објављено у „Руде праву“ од 15 Х 1952 — у свим организаци- 
јама ће пропагандисти објаснити велики значај ХГХ Конгреса 
СКП(б), „конгреса авангарде пролетаријата света“. И даље, „за 
нас резултати ХЛХ Конгреса имају огроман значај. Они нам 
показују перспективе изградње у нашој земљи...“ Додуше, и пре 
ових резултата конгреса Руси су показали перспективе Чехо- 
словачкој, уводећи руски језик као матерњи, негирајући кул- 
турне и друге традиције чешке — словачке нације итд. 

Упутство за прораду конгресног материјала треба да игра 
исту улогу коју је имало Свето писмо по средњевековним мана- 
стирима. У том упутству се каже: „Реферат Маљенкова... да се 
чита на трима седницама..., први део реферата друга Маљен- 
кова — Међународни положај Совјетског Савеза — треба разде- 
лити на три дела... Од та три дела читање првог дела трајаће 
40 до 45 минута. Читање другог дела првог поглавља из рефе- 
рата трајаће 30 до 35 минута и читање трећег дела такође 30 до 
35 минута. Читати треба полако и разумљиво.“ Слично је фикси- 
рано време и за остале делове овог реферата, као и за реферат 
Хруштчева, Сабурова итд. За историју СКП(б) наређено је да се 
чита и студира по кружоцима. 

У други план идеолошког уздизања упутством из агитпропа 
постављено је студирање дела класика марксизма. Али, ако би 
то ишло на штету прораде конгресног материјала, онда се могу 
изоставити делови марксистичке литературе. Стаљинов чланак 

је основна ствар коју треба до јуна месеца изучавати. А после 
тога предвиђени су испити концем јуна, на којима ће се давати 
оцена за успех постигнут у прорађивању материјала са ХЛХ Кон- 
греса СсКшб) и Стаљиновог чланка „Економски проблеми соци- 
јализма у СССР-у“. 

Већ из ових неколико напомена потпуно је јасна униформи- 
саност и укалупљеност људског мишљења. По њима се отпри- 
лике може видети како изгледа сателитска идеологија као део 
друштвене надградње. Идеолошка беда у источноевропским зем- 
љама одраз је материјалне беде која влада захваљујући без- 
обзирној експлоатацији, коју у тим земљама врши Совјетски 
Савез. 

Р. П. 

Пролетери сеих земаља, уједините се! 
КОМУНИС ОРГАН ЦЕНТРАЛНОГ КОМИТЕТА 
САВЕЗА. КОМУНИСТА ЈУГОСЛАВИЈЕ 

САОПШТЕЊЕ ЦЕНТРАЛНОГ КОМИТЕТА САВЕЗА КОМУНИСТА 
ЈУГОСЛАВИЈЕ И САВЕЗНОГ ОДБОРА СОЦИЈАЛИСТИЧКОГ САВЕЗА 
РАДНОГ НАРОДА ЈУГОСЛАВИЈЕ ПОВОДОМ СМРТИ 
ДРУГА ВОРИСА КИДРИЧА 


РЕЧ ДРУГА ТИТА НА ПОГРЕБУ БОРИСА КИДРИЧА У ЉУБЉАНИ 


О НЕКИМ ПРОБЛЕМИМА НАШЕ ПОЛИТИКЕ НА СЕЛУ 
ДАЉИ РАЗВИТАК НАШЕГ ПРИВРЕДНОГ СИСТЕМА 


Осврти на саветовања у народним републикама 
Конгрес Народне омладине Југославије 
Наша искуства 
Библиографија 


БЕОГРАД 


ргашгеа ђу Соодје 


БОРИС КИДРИЧ (1912—1953) 


ргашгеа ђу (поодје 


После тешке им дуге болести, која је од почетка испунила 
забринутошћу сваког нашег трудбеника, преминуо је друг Борис 
Кидрич, доследни револуционарни првоборац радничке класе и 
радног народа, један од најблиставијих умова нашег револуцио- 
нарног покрета и неџморни радник на делу изградње соција- 
лизма. 

Друг Борис Кидрич, још од младих дана, понесен великим 
идејама научног. социјализма, посветио је читав свој живот рево- 
луционарној борби радног. народа Југославије. Пре рата, он је био 
истакнути борац за изградњу и учвршћење Комунистичке ћтар- 
тије Југославије. У судбоносним данима окупације, 1941 године, 
друг Борис Кидрич био је у Словенији организатор ослободи- 
лачке борбе наших народа. После ослобођења он је као партиски 
и државни руководилац неуморно радио на учвршћењу народне 
власти и привредној изградњи наше земље. Као један од најја- 
чих теоретичара наше социјалистичке изградње, Борис Кидрич 
огромно је допринео изналажењу нашег сопственог пута у соци- 
јаљлизам им разоткривању корена цм суштине контрареволуциочар- 
ног бирократизма. 

У пуном расицвату свога стваралаштва, друг Борис Кидрич је 
отишао из наше средине. Он је сагорео џ борби за победу соци- 
јализма у нашој земљи и одлази не дочекавши сазревање плодова 
за које се борио и последњим својим дахом. Његовом смрћу 
наша социјалистичка домовина и сви наши народи изгубили су 
једног од својих највећих синова. 

Лик Бориса Кидрича, до краја оданог и неустрашивог. рево- 
луционара, неуморног радника и смелог мислиоца, узорног човека 
и доброг друга, остаће неизбрисив у успомени и историји народа · 
Југославије. 

Нека је вечна слава другу Борису Кидричу! 


ЦЕНТРАЛНИ КОМИТЕТ САВЕЗА КОМУНИСТА ЈУГОСЛАВИЈЕ 


САВЕЗНИ ОДБОР СОЦИЈАЛИСТИЧКОГ САВЕЗА РАДНОГ НАРОД/ 
ЈУГОСЛАВИЈЕ 

РЕЧ ДРУГА ТИТА 


Опраштајући се са Борисом Кидричем, Претседник Републике 
Тито је рекао: 


Драги друже Борисе, 

Тешко је говорити када се срце стеже и уста грче од помисли да 
те ми, твоји стари и дугогодишњи другови, више никада нећемо моћи 
чути и дијелити с тобом радост због све већег и све ближег тријумфа 
величанственог дјела — социјализма, коме си ти међу првима посве- 
ћивао све своје физичке и умне способности и у чије си темеље уградио 
своју младост и, коначно, и свој живот. 


Твој животни пут био је трновити пут револуционара. Ти си при- 
шао револуционарном покрету обесправљене и израбљиване радничке 
класе и још као непунољетни дјечак. Отишао си као дијете из оне класе 
која ти је лично могла осигурати удобан живот. Ти ниси отишао због 
сентименталности, нити због авантуризма, нити због коњунктуре, јер си 
пришао Комунистичкој партији у вријеме најтежих прогона до истре- 
бљења њених чланова од режима војне диктатуре Александра и генерала 
Живковића. Пришао си радничком покрету због тога што твој племенити 
дух и срце нису могли подносити и мирно гледати неједнаку борбу из- 
међу израбљиваних и израбљивача, пришао си радничком покрету због 
тога што је твој, по природи револуционарни и испитивачки дух већ у 
најранијој младости проникнуо у законе развитка друштва, у дијалек- 
тички материјализам, у науку Маркса, Енгелса и Лењина. Пришао си 
радничком покрету и због тога што сн хтио да будеш судионик и борац 
умом, срцем и свим својим бићем при рађању новог, а не при умирању 
старог друштва. | 

Борисе драги, ми твоји старији другови пратили смо онда твоју 
борбу против оних који су те хтјели скренути са пута који си ти сам 
одабрао. Но, ти си био непоколебљив, нисн се дао застрашити ни там- 
ницом, ни другим застрашивањима. Прошао си кроз исте тамничке ће- 
лије као и ми, и то онда када си тек ступио у живот. Држао си се као 
што мора да се држи револуционар. Тамница ти је била школа за обо- 
гаћивање науком марксизма. Она те није омекшала као што су се нашм 
непријатељи надали, већ, напротив, она те је очеличила. Са још већом 
енергијом наставио си свој револуционарни рад кад си изашао из 
тсмнице, 


Борисе, овдје, у овом граду, гдје ће отсада почивати твоје тијело, 
срео сам те прије деветнаест година. Био сам тада комуниста илегалац, 
а ти комуниста под присмотром полиције. И онда си био, Борисе, пун 
жара и неодољиве енергије, због чега сам те ја, као и многи другови, 
заволио. Од тада па до данас, већ пуних деветнаест година, ми смо ра- 
дили заједно, без обзира гдје се који налазио. Деветнаест година имао. 
сам прилике да пратим формирање твог херојског револуционарног 
лика. Кроз деветнаест година ти ни мене, ни остале другове, никада ниси 
разочарао. Видио сам те у Прагу 1937 године када си стрпљиво подно- 
сно тежах емигрантски живот и по нарећењу Партије наставио студије. 
Вндио сам те у Паризу 1937, 1938 и 1939 године то јест у најтежим 
часовима за нашу Партију, кад је њен организам раздирала фракциона- 
шка борба у врховима и пријетила јој је опасност уништења од стране 
оних који су у Коминтерни баш и били главни кривци за фракцијсксе. 
борбе у нашој Партији. , 

Борисе, неоцјењива је вриједност твоје непоколебљивости и подр- 
шке коју си ти тада дао нама да бисмо сачували авангарду радничке 
класе Југославије, остварили њену монолитност и оспособили је за те- 
шке часове који су се приближавали и пријетили уништењем наших ' 
народа, 

Уочи дана пуних неизвјесности и пријетњи за нашу земљу и на- 
роде ти си се вратио из емиграције да дијелиш судбину заједно са сво- 
јим друговима и са својим народом. Знао си да ти је мјесто међу њима. 
Радио си неуморно заједно с нама на припремама н заједто с нама до- 
живљавао радост због оствареног јединства и монолитности нате Пар- 
тије, којој је припала хисторијска улога да организира и води народни 
устанак против окупатора и издајника своје земље. Као један од првих 
вођа Народног устанка у Словенији, ти си на том великом народном ре- 
волуционарном послу показао своје ванредно велике умне и организа- 
торске способности и непоколебљивост. Постао си један од најзначајни- 
јих вођа Народног устанка и револуционарне борбе за остварење нове 
Југославије. На том великом послу твоје име остало је исписано у ср- 
цима милиона наших радних људи. О томе говори ова неизмјерна туга 
која је захватила милионе грађана нове социјалистичке Југославије 
због твоје трагичне и преране смрти. Зар је постојало и једио срце че- 
ститог грађанина, који воли нашу вјековном борбом измучену земљу, 
а да га није обузела туга кад је чуо да је престало куцати твоје дивно 
ерце које је безгранично вољело свој народ. Ти си отишао од нас, али 
твој дивни лик, лик борца, прегаоца и комунисте дубоко ће остати уса- 
ђен у срцима наших људи. 

Борисе, године 1948 запријетила је нашој земљи нова страшна 
овасност, и ти си у тим тешким данима за нашу Партију и наше народе 
био међу првима и први схватио сву суштину напада на нас и трагичност 
положаја у коме се у то вријеме налазила наша земља. Али, и ту се 
показао твој лик, челични лик револуционара-комунисте: остао си не::о- 


колебљив заједно с нама опет у неједнакој борби, али за истину, за 
нашу независност и слободу. За срећу наших народа. 

Да, Борисе, твој неугасиви пламен револуционара и родољуба, 
који си ти свом снагом знао усађивати у срца и мисли млађих другова 
и бораца за вријеме Ослободилачког рата и у вријеме твога ријетко 
виђеног пожртвованог рада на најосјетљивијем послу у перноду изградње 
социјализма пламтиће и послије твоје преране смрти снажно у срцима 
садашњих и будућих младих покољења. 

Милиони наших радних људи знали су за твој пожртвовани рад, 
видјели твоје огромне умне и радне способности, али ми, твоји другови, 
видјели смо те на томе раду сваког дана. Видјели смо да гориш и саго- 
ријеваш на послу дан и ноћ, видјели смо да радиш до бесвјестице. 
Бојали смо се да ће те то прерано скрхати, али нисмо знали, као ни ти, 
да твоје снажно тијело поткопава подмукла, страшна болест која те је 
тако брзо истргла из наших редова. 

Друже Борисе, твоја смрт за нас је ненадокнадив губитак. Ти си 
знао и могао да носиш огроман терет на својим леђима. Ми који оста- 
јемо најбоље ћемо се теби одужити тиме што ћемо онај терет који си 
ти носио подијелити међу нама и уложити све своје снаге за што ско- 
рије остварење наших заједничких циљева за које си ти дао свој живот. 

Друже Борисе, у теби су наши народи изгубили свог великог 
сина. Ти си наше народе много задужио, али су они, у знак признања 
теби, усадили у својим срцима спомен на твоју херојску личност која 
ће остати трајна. 

Драги наш друже Борисе, тешка срца ја се опраштам од тебе у име 
твојих другова и у име наших народа. Носићемо у својим мислима м 
срцима твој лик увијек весео, живахан и пун оптимизма. 

Почивај мирно, Борисе, овдје међу умрлим херојима који живе и 
послије своје смрти у срцима наших народа као примјер, јер као што 
пјесник каже: „Гробови ови нису раке, већ извори нових снага“. 


Нека ти је вјечна слава, друже Борисе Кидричу! 


Едвард Кардељ 


О НЕКИМ ПРОБЛЕМИМА НАШЕ ПОЛИТИКЕ НА СЕЛУ 


Нема сумње да у погледу развитка продуктивних снага 
у нашој пољопривреди знатно заостајемо иза остале привреде. 
То важи како за непосредну привредну, материјалну страну овог 
питања, тако и у погледу афирмације нових односа у привреди, 
који су иначе карактеристични за садашњу фазу наше соција- 
листичке изградње и који су нам дали такође одличне резул- 
тате у другим областима привреде, ван пољопривреде. Једним 
делом је ово стање последица чињенице што смо били принуђени 
да у првој фази нашег послератног развитка посветимо далеко 
највећу пажњу индустријализацији наше земље, и што смо у 
вези с тим морали и материјална средства у првом реду да кон- 
центришемо на кључне објекте индустриске изградње. Узроци 
те врсте биће у знатној мери уклоњени већ текућим привредним 
планом, који предвиђа знатна материјална средства за унапре- 
ђење пољопривреде. Међутим, да бисмо та материјална средства 
могли заиста ефикасно да искористимо, потребно је да смо на- 
чисто и у погледу других извора нашег заостајања у пољопри- 
вреди, тојест оних који произилазе из наше пољопривредне 
политике, из наших административних и других интервенција 
на селу. Ту има слабости и недостатака који претстављају данас 
највећу кочницу бржем развитку производних снага у области 
пољопривреде и које безусловно морамо отстранити ако хоћемо 
да омогућимо бржи темпо развитка у тој области. 

Ту је, пре света, у питању земљорадничко задругарство. 
Ако ми данас говоримо о том питању, више не треба да се осла- 
њамо само на ошште теоретске поставке и туђа искуства. Ми 
имамо своја сопствена искуства и из њих треба, без предрасуда, 
повући јасне закључке, и на тој основи одредити пут нашој даљој 
борби за социјалистички преображај пољопривредне производње. 
У оквиру овог чланка ја бих хтео да изнесем само неколико 
мисли о тим проблемима, као допринос у дискусији која се данас 
развија око тих питања. 

Наше земљорадничко задругарство је у току последњих 
година свакако постигло приличне економске резултате. То важи 
и за радне задруге, односно бар за добар део њих. Код неких 
су ти резултати толико солидни да су оне савладале све уну- 
трашње тешкоће и да су заиста на добром путу да постану здрава 
и солидна крупна социјалистичка предузећа. 

Али и поред тога не може се порећи да земљорадничко 
задругарство, а у првом реду типа сељачких радних задруга, 
преживљава веома озбиљне унутарње тешкоће, које се манифе- 
стују, пре свега, у колебању знатног дела чланова радних за- 
друга. А суша, која је ове економске године била врло јака, 
озбиљно је појачавала све ове разлоге који су изазвали коле- 
бање. Тај се процес показује већ неколико последњих година, 
а његове последице се изражавају и у економској области, тојест 
у сувише спором напретку производних способности радних за- 
друга, у недовољно ефикасном коришћењу материјалних сред- 
става, која су им стављена на расположење, у спором подизању 
продуктивности рада, а понекад чак у назадовању. Не тврдим 
да то важи за све радне задруге, али у сваком случају за при- 
лично велики део, 


Овим процесима супротстављана су разна средства. Упо- 
требљене су и административне мере којима се отежава излазак 
из задруга, у очекивању да ће у међувремену, помоћу таквих 
средстава као што су нови облици организације, увођење при- 
вредног рачуна, материјална помоћ, нови методи рада итд., криза 
бити савладана и задруге учвршћене. Све су те мере, додуше, 
постигле извесне позитивне резултате, али нису отстраниле ни 
савладале унутрашње тешкоће. Корист од ових мера била је пре 
свега у томе што су оне и најширем нашем политичком активу 
отвориле јаснији увид у суштину ствари, и увериле га да се 
таква питања могу решавати само економским средствима, а не 
административним. 

А ту је уствари чвор питања. Унутрашње тешкоће нашег 
задругарства немају свој извор толико у оваквој или онаквој 
организационој слабости, колико у његовој друштвено-економ- 
ској суштини, тојест у томе да је оно у својим садашњим обли- 
цима — то се нарочито односи на радне задруте — у против- 
речју са општим економским условима, у којима наше задруге 
данас дејствују. Да је ствар заиста таква, о томе говори већ 
сама чињеница што се колебање у радним задругама појавило 
одмах чим смо приступили променама у нашем привредном си- 
стему, тојест чим су били укинути откуп и други администра- 
тивно-присилни пољопривредни планови и чим се појавиле 
слободно тржиште са слободном утакмицом привредних снага. 

То је и разумљиво. Радна задруга, да би у таквим условима 
слободне економске утакмице могла да се одржи и да напредује, 
мора у првом реду испуњавати два услова: мора располагати 
неопходном техничком базом и мора бити грађена не само на 
принципу безусловне добровољности него и на високој свести 
својих чланова, свести, која ће бити способна да прилагођава 
форме организације и рада задруге њеном сопственом технич- 
ком напретку и општим економским условима у којима задруга 
живи. Ако јој државни или било који други апарат буде пропи- 
сивао те форме, она неће далеко стићи у свом развитку. Према 
томе, где год ти услови недостају, радна задруга постаје еко- 
номски неспособна а тиме и подвргнута сталној болести колебања 
и распадања. Давање економских привилегија таквим задругама — 
што неки наши другови проглашавају спасоносним леком у та- 
квим случајевима, — дејствује обрнуто. Економске привилегије 
навикавају људе на паразитизам и поткопавају сваку борбу за 
повећање продуктивности рада и економску консолидацију 
задруге. 

Форме радних задруга које данас код нас преовладавају 
производ су сасвим других економских услова него што су дана- 
шњи. То је било време када су државни монопол, револуцио- 
нарна административна средства, а и бирократско-централистички 
облици апсолутно доминирали у привреди и када су сви наши 
напори били концентрисани на основне задатке Петогодишњег 
плана. Са тим напорима везан је био и систем откупа и разних 
других мера административне интервенције у пољопривреди. 
Таквој ситуацији је највише одговарао тип радних задруга. Зато 
су у том периоду оне имале успеха. 

Данас се често чује мишљење да су многе радне задруге 
створене присилно, а да управо те задруге данас преживљавају 
кризу. Мислим да таква мишљења прецењују улогу појава при- 
сиљавања управо због тога што не схватају праву, економску 
суштину садашњих тешкоћа у радним задругама. Присиљавања 
је, дакако, ту и тамо било, али у оно време оно ипак није имало 
неку одлучујућу улогу. Сами тадашњи економски односи били 
су погодни за стварање радних задруга. Оне су често настајале 
као заштита сељака пред обавезама, којима је у оно време морала 
бити оптерећена пољопривредна производња. Са друге стране, за 
све друге врсте земљорадничког задругарства било је остављено 
тако мало места у нашем привредном животу, да се оне уопште 
нису могле развити. И тако се десило да нам се опште земљо- 
радничко задругарство, на које смо — у перспективи — полагали 
тежиште није развијало, а да су далеко брже настајале радне 
задруге које смо сматрали само највишим продуктом развитка 
задрутарства, а никако главним средством социјалистичког пре- 
ебражаја пољопривреде. Имали смо, дакле, обратни процес него 

сада, када се наши кадрови на терену труде да пошто-пото одрже 
комплетне радне задруте, а занемарују друге форме земљорад- 
ничког задругарства и социјалистичке пољопривреде, па ипак се 
баш те друге форме спонтано развијају, а многе радне задруге 
преживљавају кризу. | 

Суштина је у промењеним економским односима. Велики део 
радних задруга уопште није имао услова да се развије у крупно 
и модерно социјалистичко газдинство. Као штто се механичким 
спајањем неколико обућарских радионица не може створити 
модерна фабрика ципела, тако се механичким састављањем плу- 
гова и коња не добија модерно пољопривредно газдинство. Таква 
проста кооперација, додуше, може да да позитивне резултате 
код високо свесних људи, који имају пред собом одређену пер- 
спективу и који су способни да за њу и нешто жртвују, али не 
може бити општи економски закон. Те слабости наших радних 
задрута биле су у условима државног монополизма и администра- 
тивне расподеле друштвеног производа прикривене, јер није 
могло да функционише тако важно мерило као што је то про- 
дуктивност рада. Велики део сељаштва ушао је у радне задруге 
да би више добио од друштва, односно да би 
му мање давао, а не да би више и боље промиз- 
водио итиме побољшао свој животни стандард. 
У новим економским условима, међутим, све су те слабости и 
противречја у радним задругама морала доћи до изражаја. Ме- 
рило продуктивности рада поново се појавило као друштвени 
фактор и где год се индивидуални рад на индивидуалном 
газдинству показао успешнијим од задружног, Тојест где <е 
показало да услови за модерно социјалистичко газдинство још 
нису сазрели, тамо су се појавиле тешкоће. Низ задруга дошао 
је у кризу. 

Прва реакција наших кадрова била је спонтана, тојест адми- 
нистративна. Они су почели административним путем да спре- 
чавају осипање радних задруга, што значи да спречавају један 
процес који има своје дубоке економске корене. Тек тада се, 
уствари, административно присиљавање појавило у правом сми- 
слу те речи као главно средство одржавања комплетних радних 
задруга. Наравно да оно није могло дати жељеног резултата. 
Постигао се, уствари, супротан резултат. Кретање је заустављено, 
а с тим заједно и прочишћавање стања, што би омогућило бар 
оним радним задругама које су способне да се одрже, или у це- 
лини или једним делом, да своју делатност поставе на здравију 
основу. Такво рашчишћавање би наше кадрове јаче оријентисало 
на оне врсте земљорадничког задругарства које данас могу да 
се развијају и на многе друге облике социјалистичког преобра- 
жаја наше пољопривреде, који су исто тако важни али су зане- 
маривани. И тако су све мере на спречавању нормалног слобод- 

ног развитка у задругарству, с једне стране, продубиле кризу у 
самим радним задругама, а с друге стране, нанеле штету нашој 
пољопривреди уопште. 

Другим речима, није била грешка у томе што су се у своје 
време радне задруге стварале, већ је грешка у томе што се данас 
административно коче процеси у њима. Таквим се методама само 
спутава природни економски развитак, а земљорадничком задру- 
гарству се спречава, односно отежава, да се снађе у новим при- 
ликама и условима, тојест да се њима прилагоди и економски и 
организационо и по својим методама рада. Оно што у области при- 
вреде треба присилно или вештачки одржавати, по правилу, није 
способно за живот. С друге стране, такође је јасно да свако ве- 
штачко, административно одржавање застарелих форми или чак 
измишљених конструкција у привредном животу мора да доведе 
до противречности између тенденције развитка производних снага 
и вештачки или присилно одржаваних економских односа. А та- 
кво противречје рађа како негативне економске тако и политичке 
последице. 


Ту је, по мом мишљењу, извор кризе коју преживљава сада 
наше земљорадничко задрутарство. Чињеница је да је сва наша 
остала привреда стављена у услове слободне утакмице економ- 
ских снага — наравно, на општој основи друштвене својине над 
средствима производње — док је пољопривреда, а нарочито ве- 
лики део земљорадничког задрутарства, још увек у великој мери 
укљештена у административну контролу и у разне вештачке 
облике, који се могу одржавати искључиво и само због тога што 
су подржавани административним средствима. 

Према томе, први принцип који ми, по мом мишљењу, без 
резерве морамо да усвојимо у нашој пољопривредној политици и 
коме морамо да обезбедимо несметану примену јесте да и нашу 
пољопривреду ослободимо елемената админи- 
стративног руковођења и базирамо такође и 
њен развитак на слободној утакмици економ- 
ских снага. 


П 


Такав став, дакако, не значи да ми препуштамо сељачку по- 
љопривредну производњу спонтаном кретању, независном од 
социјалистичког сектора наше привреде, односно да губимо испред 
очију перспективу њеног социјалистичког преображаја. Не, ми 
ни за часак не смемо заборавити да је нарочито у тој области на- 
шег привредног живота свесна активност социјалистичких дру- 
штвених снага неопходно потребна. Ми данас исто тако добро 
знамо као и јуче да би супротно кретање ситне робне производње 


228 КОМУНИСТ 


— у условима слободнот тржишта и без активне економске 
интервенције социјалистичког привредног сектора — неизбежно и 
стално репродуковало капиталистичке односе на селу. А против 
таквих процеса смо ми не само као борци за социјализам и као 
власт радног народа, него и зато што у нашем политичком си- 
стему такви процеси нужно воде јачању бирократизма и, у крај- 
њој линији, опет административној интервенцији у области пољо- 
привреде. 

Међутим, уопште се не поставља питање да ли препустити 
или не препустити кретање у пољопривреди спонтаном развитку. 
Свако друштвено кретање је и спонтано и свесно. И капитали- 
стичка банка и сеоски богаташ старе Југославије, који су кори- 
стили објективне могућности у своју корист, приступали су 
експлоатацији и потчињавању радног сељака свесно и системат- 
ски. А против нашег радног сељака не стоје више капиталистичке 
банке, па и снага сеоских богаташа се битно смањила. Ту је ме- 
ђутим снажан социјалистички привредни сектор, који нема ек- 
сплоататорски однос према индивидуалном сељаку, него може и 
треба да му под одређеним условима помогне. Кроз те односе пре 
света треба да долази до изражаја свесна акција социјалистичких 
снага. Према томе, само се по себи разуме да социјалистичко 
друштво, односно водеће снаге социјалистичког друштва, морају 
да имају пред собом јасну перспективу социјалистичког преобра- 
жаја пољопривреде и да се те перспективе ни у каквим условима 
не смеју одрећи. Међутим, при томе се поставља питање: можемо 
ли ми ту социјалистичку перспективу обезбедити досадашњим. 
методама административне интервенције у пољопривреди или не 
можемо На то питање треба дати јасно негативан одговор. Ми 
морамо нашу пољопривреду уопште и наше земљорадничко за- 
другарство напосе ослободити административне стеге и притиска 
и дати економским снагама у пољопривреди слободан пут. А на 
тој бази, затим, ми морамо успоставити одговарајуће економ- 
ске односеизмеђу социјалистичког сектора и индивидуалне 
сељачке производње, који ће природном неизбежношћу разви- 
јати и све више јачати социјалистичке елементе и облике соци- 
јалистичкот пољопривредног газдинства на селу. 


Има ли наше друштво снаге и средства за остварење таквот 
задаткаг Несумњиво има. Ја ћу споменути само нека од њих. 

1. Пре свега не треба заборавити да социјалистички пр: 
вредни сектор апсолутно доминира у нашој привреди. То нам 
емогућује да преко друштвеног плана релативно чврсто фикси- 
рамо положај индивидуалног робног произвођача, дакле и се- 
љака. Самим тим — под условом, да смо обезбедили слободну 
утакмицу економских снага у области пољопривреде — соција~ 
листичке снаге одређују и темпо развитка у пољопривреди и могу 
да утичу на његов правам. 

2. Друштвеним планом наше друштво фиксира пропорције 
којима глобално одређује и куповни фонд сељаштва и општи 
ниво цена, а тиме и положај индивидуалног сељачког произ- 
вођача на тржишту. | 

3. Политика цена је такође важан инструмент за обезбеђење 
унапређења пољопривреде и њене социјалистичке реконструк- 
ције. То не значи да ћемо се ми служити методама администра- 
тивног одређивања цена, али социјалистичко друштво располаже 
са довољно средстава да може одлучујуће утицати на њихово 
економско формирање. 

4. Пореска политика је у нашим приликама пре свега инстру- 
мент одређене социјалне односно класне политике. 

5. Нарочито важну улогу у погледу утицаја социјалистичког 
привредног сектора на развитак индивидуалне пољопривредне 
производње играће политика кредита и пољопривредних инве- 
стиција. Под условом одржавања пољопривредних цена на једном 
привредно здравом нивоу као и слободног формирања узајамног 
односа између тих цена, кредит ће бити главна форма финанси- 
рања пољопривредних инвестиција, што ће омогућити најбољу 
употребу средстава, а уједно и тешње повезивање индивидуалне 
робне производње са социјалистичким сектором производње. 
Пошто ће, по свој прилици, кредити углавном бити упућивани 
преко земљорадничког задругарства, јачаће се и ово задругар- 
ство као најважнији елеменат повезивања ин- 
дивидуалне пољопривредне производње. са со- 
цијалистичком привредом. 

Отклањајући у начелу све облике разних привилегија и не- 
контролисаних, односно економски неоправданих давања, ставља- 
јући, дакле, све произвођаче у једнаке економске услове, ипак 
ће комбинацијом горе поменутих и других инструмената соција- 
листичко друштво моћи да стимулира како поједине гране пољо- 
привреде тако и развитак социјалистичких елемената на селу 
и земљорадничко задругарство. Према томе, не постоји никаква 
опасност да би укидањем садашње административне контроле 
над земљорадничким задругарством и у пољопривреди уопште 
социјалистичке снаге изгубиле водећу улогу у развитку пољо- 
привреде. Напротив, остајање на садашњим облицима админи- 
стративног „руковођења“ сваким даном ће нам наносити све теже 
економске последице, јер нам, уствари, онемогућује битку за по- 
дизање продуктивности рада и за бржи развитак производних 
снага у пољопривреди уопште. Ми морамо имати чисту рачуницу 
и јасну ситуацију у економским односима ако хоћемо успешно 
да идемо даље. Зато треба отстранити све оне остатке админи- 
стративнот руковођења у пољопривреди заједно са остацима при- 
вилегија и економски неоправданих давања, који замагљују слику 

ствари и отежавају нам да материјална средства за унапређење 
пољопривреде заиста ефикасно искористимо. 

То важи, пре свега, и за оне административне мере које спу- 
тавају нормалне процесе у задругарству. Ту ми морамо безу- 
словно обезбедити два неопходна услова за нормалан даљи разви- 
так земљорадничког задругарства: прво, потпуну добровољност 
уласка односно изласка из задруге и, друго, више гипкости и 
више слободе у облицима задрутарства. 

Од самог почетка су друг Тито и други руководећи људи 
наше државе упозоравали да је добровољност уласка у задругу 
и изласка из ње неопходни услов здравог развитка земљорад- 
ничког задругарства. Ми то нисмо говорили само зато што је то 
демократско право наших грађана, него пре свега зато што је 
добровољност у овом случају економска категорија, тојест баро- 
метар економске оправданости задруга и неопходни фактор њи- 
ховот економског напретка. Задруга која не почива на том прин- 
ципу не може се борити за повећање продуктивности рада, а тиме 
губи свој главни циљ и оправдање опстанка. 


Ш 


Међутим, горе поменути инструменти сами по себи још не 
обезбеђују развијање социјалистичких елемената у пољопри- 
вреди. Они стварају само економске услове који потстичу, олак- 
шавају и убрзавају такав развитак. Потребна нам је истовремено 
и јасна перспектива у потледу економских организационих форми, 
у којима ће се манифестовати и развијати социјалистички дру- 
штвени односи као што се, например, развијају кроз радничке 
савете у индустрији. Ми, наравно, не треба да декретирамо те 
форме одозго, нити да кочимо иницијативу одоздо, која ће не- 
сумњиво обогатити нашу социјалистичку праксу у области пољо- 
привреде новим облицима. Али ми морамо да имамо и у том по- 
гледу јасну перспективу, за чије ћемо се остварење као борци за 
социјализам и залагати. 

Заправо, у општој линији наше борбе за социјалистички пре- 
ображај пољопривреде ми, на основу искустава последњих година, 
немамо много да мењамо. Ми смо ту линију у првим годинама 
после рата прилично правилно поставили, а искривила нам ју је 
тек пракса периода административног управљања привредом. Да- 
нас треба, пре свега, да отстранимо остатке таквог управљања 
као и вешттачке форме које су биле нужан резултат тог периода, 
и да обезбедимо већу ширину и слободу у облицима земљорад- 


О НЕКИМ ПРОБЛЕМИМА НАШЕ ПОЛИТИКЕ НА СЕЛУ 231 


ничког задругарства и у другим социјалистичким формама пољо- 
привредне производње. Нарочиту пажњу треба, по мом мишљењу, 
посветити следећим питањима: 

1. Развијање земљорадничкот задругарства — у разним ње- 
ТОВвИМ облицима, од најнижих до развијених произвођачких 
задруга — остаје и данас наш најважнији задатак, и то из еко- 
номских и политичких разлога. Из економских разлога зато што 
задругарство води рентабилнијим облицима пољопривредне про- 
изводње, из политичких разлога зато што усмерава сељака ка 
социјализму. Његова важност је — као што смо већ много пута 
наглашавали — пре свега у томе што оно данас непосредно 
може да обухвати такорећи сву масу радног сељашттва, да га 
удружује у најпростијим облицима сарадње и да га економски 
повезује са социјалистичком привредом. 

Често се потцењује тај моменат. Искуства су показала да су 
наши политички и привредни радници увек грешили кад су се 
оријентисали само на најнапредније облике у унапређењу пољо- 
привреде, који траже изванредно високу свест, а запустили су 
борбу на широком фронту. А нама су потребне управо таква 
борба и такве организационе форме да би на тој основи могли 
да се развијају напреднији облици. А за такву акцију на широ- 
ком фронту нема бољет облика од земљорадничкогт задругарства 
у свим његовим простим и развијенијим облицима. О томе нам, 
уосталом, говори и пракса других земаља у Европи и ван ње. 
Готово свуда је унапређење пољопривреде тесно повезано са 
развијањем земљорадничког задругарства. Зато јако греше они 
људи код нас који због слабости што су се показале у радним 
задругама, — које су, масовно и без обзира на економске услове, 
стваране стихијом периода административног социјализма, па су 
самим тим од почетка носиле у себи клицу садашњих колебања — 
сада постају склони потцењивању задругарства уопште и преце- 
њивању данашњет значаја других напредних социјалистичких 
облика, које, додуше, не треба одбацивати, али који данас опет 
могу да обухвате само мален део наше данашње пољопривреде. 

Једном речју, ако хоћемо да административне мере 
и вештачке конструкције у развитку пољопривреде, ако хоћемо 
да обезбедимо, слободну утакмицу економских снага на том по- 
дручју, а уједно и јасну социјалистичку перспективу развитка. 
онда треба узети за основу наших напора земљорадничко задру- 
гарство. Оно је најпростије и најразноликије по облицима, при- 
хватљиво и потребно сваком радном сељаку зато што може да 
задовољава најразличитије његове интересе, а и за социјали- 
стичку државу и привреду најпогодније зато што захвата огромну 
већину сељаштва и омогућује повезивање читаве индивидуалне 
сељачке производње са социјалистичким привредним системом. 
На тој основи моћи ће се успешније развијати и напреднији 

задружни и други социјалистички облици пољопривредне про- 
изводње и бити стални стимулус напретка у пољопривреди. А без 
те основе ми ћемо увек бити у експериментисању, а не у активном 
и систематском раду на унапређењу пољопривреде. 

2. Земљорадничко задругарство не треба ограничавати у ње- 
говим облицима, нити му наметати било какве облике, сем кад 
се ради о очитледним тенденцијама да се задружном формом 
прикрије капиталистичка садржина. Међутим, опасности такве 
врсте нема много и лако их је уочити. · 

У том смислу је период административног руковођења у за- 
другарству такође оставио извесне остатке. И наше опште земљо- 
радничке задруге су сувише спутаване у свом развитку, а пого- 
тово разне специјализоване задружне форме. Циљ земљораднич- 
ких привредних организација типа општих задруга може бити 
само један: спречити расцепканост задруга, која расипа снаге и 
материјална средства и тиме успорава напредак. Зато је уједи- 
њавање задруга разних типова и њихова узајамна помоћ у ства- 
рању фондова заједничких средстава за производњу несумњиво 
прогресивна тенденција. Међутим, ни ту се не да ништа, админи- 
стративно присилити. Развитак у том правцу треба да буде резул- 
тат наше економске политике, развитка свести радних сељака, 
практичких искустава — која су потребна и сељацима и руково- 
дећим људима наше привреде — убеђивања и сопствене иниција- 
тиве радних сељака. 

3. Мерило значаја и општег напретка задруга јесте, пре свега, 
стварање задружног фонда средстава за производњу и развијање 
угледних задружних газдинстава, расадника, сточарских станица 
· и фарми, радионица, прерађивачке индустрије итд. Таквим раз- 
витком у свакој ће се задрузи развијати модерна социјалистичка 
пољопривредна газдинства ове или оне врсте, која ће сељацима 
не само помагати и учити их, него ће их и економски повезивати 
са задругом и социјалистичком производњом, потискујући инди- 
видуални рад са индивидуалним средствима производње све више 
у онај оквир у коме ће он још увек имати економску предност 
пред другим облицима рада. На развијању таквих задружних 
фондова треба економски заинтересовати сваког појединог сељака, 
а и државна пољопривредна политика мора имати пред очима 
такву перспективу. Сем тога, стварањем таквих самоуправних 
органа произвођача, као што су раднички савети, у управљању 
таквих фондова и газдинстава социјалистичка пољопривреда ће 
добити чврст ослонац на селу. 

4. Радне задруге такође остају као један од развијенијих со- 
цијалистичких облика пољопривредне производње. Међутим, да 
би оне заузеле своје право место, треба их данас пре свега ослобо- 
дити колебљивог елемента и ставити их у исте економске услове 
са свим осталим произвођачима, да би могле да покажу своју 

праву економску вредност. Зато треба, пре свега, стварно и до- 
следно обезбедити потпуну добровољност уласка и изласка из за- 
друга — приступајући, наравно, реализацији овог принципа одмах, 
али организовано и без једностраних поступака. Нема сумње да ће 
та мера смањити број радних задруга, а и задруге које ће остати 
изгубиће на броју својих чланова. Да ли ће тога бити више или 
мање, није битно. Битно је да се принцип добро- 
вољности доследно спроведе и да се тиме 
радне задруге поставе на једну здравуеконом- 
ску основу. 

При томе такође не треба заборавити да радне задруте — и 
најнапредније — терети нарочито једна озбиљна слабост: оне су 
затворене привредне организације домаћинства, а послују као 
развијено социјалистичко газдинство. Увођењем технике, која је 
потребна таквом газдинству и без које радна задруга не може да 
опстане, увек се показује вишак радне снаге, али вишак који не 
одлази јер је везан за земљу. У том питању, пре свега, радне 
задруге мораће да се снађу саме, а мораће да им помогне и дру- 
штво; наравно не привилегијама, него, например, кредитима за 
инвестиције, за проширење пољопривредне производње, за из- 
градњу прерађивачких фабрика итд. Радне задруге такође могу 
да развијају неке врсте машинско-тракторских станица, расад- 
ника, радионица итд. као услужних предузећа за све сељаке. На- 
равно да ће се на тај начин радне задруге све више развијати 
у друштвена социјалистичка предузећа каква су наша предузећа, 
која су настала на бази државне својине над средствима за про- 
изводњу. Вероватно ће бити радних задруга које ће се већ сада 

на тај начин. 

Како било да било, скидање административног притиска са 
радних задруга је неопходни први услов да би радне задруге 
могле заузети своје право место. Нека их буде и мање али оне 
које ће остати биће слободне, здраве и за живот способне. 

Има наших другова који се тешко решавају на такву меру. 
Њима се чини као да руше једну тековину досадашњих напора 
на социјалистичком преображају пољопривреде. Међутим, такво 
је мишљење далеко од стварности. Рђава, силом и нездравим при- 
вилегијама одржавана радна задруга није никаква тековина соци- 
јалистичког преображаја пољопривреде, него његова кочница. 

Сем тога, не треба заборавити да је и подршка друштва рад- 
ним задругама кредитима немогућа ако те задруге не буду со- 
лидна и здрава предузећа. Биће, дакле, само у корист учвршћења 
радних задруга које ће остати или које ће убудуће настати ако 
са њих буде скинут сваки траг административног присиљавања и 
нездравог привилегисања. 

5. Посвећујући пажњу земљорадничком задругарству, ми су- 
више често занемарујемо друге социјалистичке облике у пољо- 

привредној производњи који могу бити веома значајни. То је ва- 
жно истаћи нарочито сада, када нам систем радничких савета 
олакшава развијање читаве мреже социјалистичких пољопри- 
вредних предузећа, односно предузећа која служе пољопривреди. 
Ту мислим пре свега на машинско-тракторска и друга услужна 
предузећа као и на разне радионице и прерађивачка и друга инду- 
стриска предузећа. Ту су, даље, и разна газдинства са интензив- 
ном обрадом и баштованством, модерне сточарске фарме, воћар- 
ска газдинства, пољопривредна имања, која гаје индустриско 
биље за ову или ону фабрику итд. Таква предузећа могу ства- 
рати НО, сами или на предлог заинтересованих грађана, заинте– 
ресоване фабрике, задруге, трговачка и угоститељска предузећа 
итд. Таква предузећа могу се оснивати на земљи из општедру- 
штвеног земљишног фонда, на задружној земљи, узимањем земље 
у закуп од сељака, куповином земље. Сва та предузећа, наравно, 
раде под непосредном управом радног колектива, са истим пра- 
вима и дужностима као свако друштвено предузеће. Нарочито би 
иницијатива НО у том правцу дала озбиљне резултате. Таква 
предузећа биће међу најважнијим носиоцима социјалистичког пре– 
ображаја пољопривреде, а уједно ће бити и ванредно важан еко- 
номски фактор. Као такав она ће дизати пољопривреду на виши 
ниво, а уједно ће индустријализирати наше село и мобилисати 
велики део његове радне снаге. 

| Свим тим облицима, задружним и другим, дакле, ми треба 
да посвећујемо подједнаку пажњу. Социјалистичко друштво ће, 
наравно, такве организације и предузећа и материјално помоћи, 
али не привилегијама и повластицама које негују тенденције па- 
разитизма, него здравим економским мерама и кредитима као и 
техничком и стручном помоћи. 

При таквој нашој политици и под таквим условима нема ни– 
какве опасности да би укидање административне контроле у по- 
љопривреди, у истој мери као што је учињено у осталој нашој 
привреди, могло нанети ма какве штете нашим напорима за соци- 
јалистички преображај пољопривреде. Напротив, слободно кре- 
тање економских снага у пољопривреди ће убрзати тај процес. 
Зато је штетно свако даље закашњавање у спровођењу мера које 
ће ослободити нашу пољопривреду најштетнијих остатака адми- 
нистративне контроле и бирократизма. 


Едвард Кардељ 


ДАЉИ РАЗВИТАК НАШЕГ ПРИВРЕДНОГ СИСТЕМА" 


Другови и другарице, 

Свакако најважнији и најхитнији задатак који сада стоји 
пред нама јесте даље развијање нашег новог привредног си- 
стема. Нема сумње да садашњи привредни систем још садржи 
јаке остатке бирократизма односно административног начина 
управљања привредом. Тако, на пример, досадашњи систем стопа 
акумулације више не одговара садашњим условима. Тај систем 
био је нужан прелазни облик, али сада он већ постаје кочница 
даљем напретку наше привреде. Тај систем доводи предузећа у 
неједнаки положај и не дозвољава да се цене формирају и разви- 
јају нормалним економским путем. Зато код нас још увек има 
много ненормалности у односима цена. Има ствари које су сувише 
скупе, има ствари које су сувише јевтине, и то не због тога што 
их људи мање или више траже, него због тога што је из било 
којих разлога одређена сувише ниска или сувише висока стопа 
акумулације. Очитледно је, дакле, да ми ту морамо применити 
други систем, који ће довести у склад потребу максималне само- 
сталности радних колектива у предузећима са потребама задо- 
вољавања општедруштвених потреба, а нарочито с потребом 
планског развијања наше привреде као целине. 

Ту морамо имати пред очима неколико врло важних мо- 
мената. 

Пре свега, потребно је да правилно ускладимо индивидуални 
интерес произвођача — то јест радника, трудбеника, радних 
сељака и радних колектива, са интересом друштвене заједнице 
као целине. Обе крајности ту су јако штетне и опасне. Ако би 
полазили само са гледишта интереса друштвене заједнице онда 
би могли водећи органи те заједнице и погрешити, криво тума- 
чити те интересе. Такве би тенденције могле довести до стезања, 
до новог администрирања у привреди, до бирократизма. Ако би 
опет надвладао интерес појединца доћи ће до изражаја такве 
појаве као што су егоизам, паразитски однос према општена- 


% Доносимо у целини говор друга Кардеља веји је 7 априла 1953 г. 
одржао радном колективу предузећа „Црвена Застава“ у Крагујевцу. (Орга- 
низација Савеза комуниста овог колектива бирала је друга Кардеља за 
делегата УТ Конгреса Савеза комуниста Југославије.) 

родној имовини, рђаво господарење итд. Те врсте тенденције 
водиле би анархији и нестабилности читавог привредног живота. 
Да би се спречиле и једне и друге тенденције наш је Устав и 
одредио које функције треба да врши федерација, а које репу- 
блике, остављајући све друге функције самоуправљању наших 
радних људи у предузећима, у радничким саветима, у задру- 
гама, у народним одборима, у већима произвођача и у другим 
самоуправним органима и установама. Нови привредни систем 
треба да одреди, дакле, савезној и републичкој управи само она 
материјална средства која су потребна за обављање њихових 
Уставом одређених функција, а са свим другим средствима треба 
да располажу наши радни људи сами преко својих самоуправ- 
них органа, то јест прекс радничких савета и народних одбора. 

Сем тога, треба истаћи, да ма колико поједино предузеће или 
поједини произвођач били слободни у својој привредној актив- 
ности, ипг-: је потребно ту њихову активност довести у склад 
са пропорцијама отпштег привредног плана. Ако то не би учинили 
онда би се убрзо показало да таква привидна слобода уствари 
води ка неслободи, јер би се читава привреда морала наћи једног 
дана у ћорсокаку. Према томе, даљи развитак нашег привредног 
система мора, с једне стране, још више ослободити радне ко- 
лективе у њиховој привредној акцији и борби за што виши дохо- 
дак, али истовремено мора обезбедити да се та акција врши у 
оквиру општих пропорција привредног плана како би се спречили 
било какви озбиљни поремећаји у привредном животу. Наша 
привреда мора бити стабилна и солидна тако да би сви наши 
радни колективи могли рачунати и планирати на дужи рок. Но, 
баш због тога они ће се морати придржавати одређених обавеза 
које ће бити једнаке за све. 

У развијању нашег привреднот система мора бити наш главни 
циљ: дизати продуктивност рада сваког колектива м давати нај- 
већег потстрека даљем развијању продуктивних снага. Ту је 
једини извор економског јачања наше земље, јачања њезине 
одбранбене снаге, као и даљег пораста благостања за наше радне 
људе. Само са добрим жељама или на добрим жељама изгра- 
ђеним законима и уредбама ми не бисмо могли обезбедити нити 
даљи привредни напредак, нити благостање за наше радне људе. 
То можемо обезбедити само што бољим радом наших радних 
људи, што бољом продукцијом, са што нижим трошковима про- 
изводње, што бољом унутарњом и спољном трговином, што 6о- 
љим газдовањем на свим подручјима нашег привредног живота. 
Наш привредни систем мора дати потстрека управо таквом раду. 

НЕШТО О СОЦИЈАЛНИМ ДАВАЊИМА 


Има кратковидих људи који мисле да друштвена заједница 
треба да се брине за пораст благостања радних људи на тај начин 
пгто ће им све више повећавати разна социјална давања. Међу- 
тим, другови и другарице, фондове за таква социјална давања 
не може да створи држава помоћу неке штампарије, нити их 
може њој донети неки чаробни чика Мраз. Њих морате створити 
ви својим радом, својом производњом. А затим држава треба пре 
свега да их одузме вама да би их онда опет могла да даје у облику 
разних социјалних давања. Према томе, ако се са тим фондовима 
поступа као са Алајбеговом сламом, онда сте на штети пре свега 
ви, то јест на штети су сви они радни људи, који стварају те 
фондове. Ви ћете се сигурно сви сложити са мном да смо ми ту 
стварно сувише широке руке и да допуштамо сувише много зло- 
употреба од стране несавесних појединаца, који мисле да могу 
да живе на туђи рачун. Свакако и у те послове треба унети 
више система, више рада и, пре свега, више контроле одоздо. 

Ми, у Савезном извршном већу, уопште мислимо да треба 
највећи део фондова за социјално осигурање пренети на срезове 
и то на такав начин да ће бити под контролом радних колектива 
и да ће ови бити економски заинтересирани на њиховом што 
бољем коришћењу. Ако ствари буду тако постављене, да ће се 
ушттеде због доброг и савесног коришћења социјалних фондова 
одразити на већим платама, онда ће наши радни људи бити више 
заинтересирани на правилнијој употреби разних социјалних права 
и давања. А сада често тако изгледа као да држава може неогра- 
ничено од некуда да узима материјална средства и да их дели 
на све стране. Међутим, сваки наш радни човек треба да буде 
на чисто о једној ствари: све што трошимо на социјална давања, 
то уствари одузимамо од плата и од зараде. То значи ако би више 
штедели и мање трошили за социјална давања могле би бити 
боље плате и боље зараде. А мени се чини, да би боље било да 
више дамо на плате а мање на социјална давања. Људи ће боље 
радити и биће мање паразитских тенденција. Но, било како да 
било, нове мере у развитку нашег привредног система мораће 
бити постављене тако да ће наши радни људи, када ће тражити 
повећање оваквог или онаквог социјалног давања, морати и да 
кажу одакле да се узме. И то је, другови и другарице, смисао 
самоуправљања радних људи. Ова је држава такорећи једно је- 
динствено предузеће којим управљају радни људи сами. Према 
томе, наши радни људи не могу се обраћати томе предузећу само 
са речју: дај! Они треба и да кажу ко ће створити то што треба 
да се да, односно где и коме треба одузети то што треба да се 
да. Ако ће сви наши људи почети тако да мисле, онда ће бити 
много мање неразумних захтева, а много више солидног и па- 

метног газдовања које ће доносити стварне уштеде и које ће 
омогућити да се стварно нешто да. 

Наравно, ја тиме не мислим рећи да треба укинути ма каква 
социјална права, која су радни људи стекли у овој земљи. Не, 
ја мислим само једно: треба ту бити строжи у одмеравању коме 
да се дају социјалне помоћи и давања, како да се користе права 
из социјалног и здравственог осигурања, колика треба да буду 
поједина давања итд. Треба се борити против злоупотреба и на- 
јурити паразитски настројене елементе који мисле да је у овој 
земљи дозвољено било коме да живи на рачун туђег рада. А то 
не може да учини државна власт сама по себи. Она може ту да 
обави само један део посла, а други део тог посла треба да 
учините ви сами, треба да учине сви наши радни људи, раскрин- 
кавајући злоупотребе и паразитске тенденције. Разуме се, о 
свему томе није довољно само говорити. У даљем развитку 
привредног система биће потребно предвидети и мере, које ће 
директно економски заинтересирати наше радне колективе да 

се са социјалним фондовима буде господарило што боље. 


О ПЛАТАМА И ДОХОТКУ ПРЕДУЗЕЋА 


И у погледу кретања фондова плата биће потребно задржати 
друштвену контролу. Ако платни фондови порасту, а не порасте 
производња, односно бар не порасте у истој мери, онда се ништа 
не добија — сем већа скупоћа и поремећаји у привреди. Како 
у интересу појединог радног човека тако и у интересу заједнице 
јесте, дакле, да друштвена заједница планира однос између плат- 
ног фонда у целини узевши, према залихама робе којима наше 
друштво располаже. Упрошћено говорећи: ако се количина робе 
која је за продају не мења, онда можемо дизати плате колико 
хоћемо, али робе од тога неће бити више. Али зато ће она сва- 
како бити скупља. А од тога радни људи неће имати никакве 
користи, иако су добили веће плате. 

Према томе ми не треба да допустимо да платни фонд буде 
препуштен случајности и спонтаним тенденцијама у нашој про- 
изводњи. Контрола платног фонда — опет понављам узевши у 
целини за читаву земљу — мора бити један од најважнијих ин- 
струмената друштвеног плана. 

С друге стране, наравно, било би штетно и бесмислено адми- 
нистративно одређивати плате у привреди и у појединим преду- 
зећима. Истина, друштво треба да одреди неке минималне плате 
и зараде које оно гарантира сваком раднику и службенику и које 
могу да послуже уједно и као обрачунска основа за контролу 
вишка плата. Међутим, конкретну плату радника не треба да 
одређују ни савезни, ни републички, ни локални органи, него 
треба да буде резултат оствареног дохотка самог предузећа. 

Сваки други начин водио би само шттетном изравнавању плата, у 
коме се ленштина једнако награђује као и савестан рад. Зато ће 
основа нашег система награђивања према раду — која је делом 
већ остварена, а делом ће бити остварена мерама које су сада 
у припреми код Савезног извршног већа — бити следећа: 

1. Савезна Народна скупштина ће друштвеним планом одре- 
ђивати оквире у којима ће се моћи кретати укупни фонд плата 
за читаву земљу. 

2. Расподелу тог фонда на радне колективе вршиће уствари 
тржиште по принципу: што већа продукција, што мањи тро- 
шкови производње, што већи доходак — то већи платни фонд 
радних колектива. Разуме се, овај се процес не може одвијати 
неограничено јер би се дошло до сувише великих неједнакости, 
у коме би принцип награђивања према раду постао немогућ. Зато 
друштво мора располагати са одређеним инструментима ускла- 
ђивања тих фондова, прво, са планом и друго, са социјалистичким 
правима наших радних људи. Ако би фондови плата расли тако 
да би могли угрозити цене на тржишту, односно ако би један део 
предузећа остваривао монополну добит на рачун других преду- 
зећа и радника, онда ће држава употребити средство прогресив- 
ног пореза на фонд плата. Он треба да буде тако постављен да 
ће од сваког повећања дохотка радни колектив имати користи, 
али ипак не преко оних граница које привредни живот може да 
поднесе. Код тога друштвена заједница има и ту могућност да 
радни колектив ослободи плаћања пореза на онај део платног 
фонда за који он реши да га неће делити на плате, него да ће 
га употребити, на пример, на станбену изградњу, за комуналне 
потребе, за рационализацију фабрике, на инвестиције, на здрав- 
ствене, просветне и друге друштвене потребе радног колектива 
или општине, а и за друге потребе друштвеног стандарда. Да ли 
ће то ослобођење од пореза бити потпуно или делимично зависиће 
од сврхе у коју ће средства бити употребљена, а и од опште 
могућности наше привреде. 

3. Конкретну расподелу фонда плата на поједине раднике и 
службенике у предузећу и даље ће вршити раднички савет сам 
преко тарифног правилника, уз евентуалну сагласност среског 
већа произвођача и, наравно, уз активну сарадњу синдиката. Ја 
мислим, да би основа тог правилника требало да буду минималне, 
од друштва гарантоване плате, а вишак изнад тог фонда тре- 
бало би затим да добије радни колектив у сразмери са оства- 
реним дохотком предузећа. 

Из дохотка предузећа издвајаће се средства само за оне ре- 
публичке и савезне фондове који су неопходни за вршење 
Уставом одређених функција савезних и републичких државних 
и друштвених органа, као што су: народна одбрана, државна 
администрација, друштвене инвестиције ради развијања заоста- 

лих рејона итд. Остали доходак делом ће остати предузећу за 
фонд плата и за његово обнављање и даље развијање, а делом ће 
припасти срезу односно општини. Заједница среза, општине и 
предузећа односно произвођача биће, дакле, основни носилац 
друштвеног дохотка. Тиме ће општина и срез све више постајати 
права основна заједница произвођача у оном смислу у каквом ју 
је замишљао Карл Маркс. 

Разуме се, савезним и републичким законима биће у сада- 
шњим условима још прописани оквири, у којима ће се ти фондови 
моћи да троше, као и сврхе за које ће се моћи, а у извесним слу- 
чајевима и морати, да троше. Сврха те врсте интервенције није 
у томе да би се срезовима конкретно наметало, шта треба да 
раде са дохотком. Неопходност и смисао такве интервенције 
излази једино из потребе да се одрже планске пропорције. 


О ЦЕНАМА И ИНВЕСТИЦИОНОЈ ПОЛИТИЦИ 


Укидањем стопа акумулације по правилу ће код нас престати 
административно одређивање цена, које уноси у привредни си- 
стем доста унутарњих противречности. Општи ниво цена рету- 
лисаће се, пре свега, друштвеном контролом над платним односно 
куповним фондовима, као и правилним манипулирањем са роб- 
ним залихама и другим економским средствима. Само изнимно 
биће ту и тамо још: потребно употребљавати таква средства као 
што су порез на промет или друге сличне административне мере. 
Разуме се, правилном политиком цена моћи ћемо економски да 
стимулирамо развитак оних грана, чије ће развијање у одређе– 
ном моменту бити нарочито у интересу друштвене заједнице. 

У складу с тим мораће се изменити и досадашњи методи 
наше инвестиционе политике. Основни покретачи инвестиција 
треба да буду привредници сами, то јест предузећа, задруге, при- 
вредна удружења, а сем тога срезови односно општине према 
својим економским интересима. Сада више нема никаквог смисла 
да се праве подробни планови инвестиционе изградње у неким 
централним административним канцеларијама, макар какви 
стручњаци тамо седели. Политика такозваних кључних објеката 
постала је сада непотребна. Шта више, даље остајање на тој 
политици, која у себи носи толико бирократских елемената, по- 
стало би директно штетно. То не значи да савезни и републички 
органи не треба да воде рачуна о инвестицијској политици или 
да сами не врше никакве инвестиције у привреди. Међутим, 
основно оружје њихове инвестиционе политике треба да буду 
кредитна политика и економска стимулација одређених привред- 
них грана где је напредак најпотребнији. Директно ће се савезни 
и републички ортани ангажирати у привредним инвестицијама 
само у оквиру фондова који су им на расположењу, са њиховим 

специфичним функцијама и у сврхе за које су ти фондови одре- 
ђени. Овамо у првом реду спадају одређена предузећа од посебне 
важности за јачање народне одбране, као и инвестиције које 
служе подизању заосталих рејона. Разуме се, Савезна и репу- 
бличке народне скупштине односно већа произвођача моћи ће 
својим законима и на законима заснованим одлукама и препору- 
кама да обезбеде такав правац инвестиционе политике, који ће 
бити у складу са пропорцијама привредног плана и који ће оне- 
могућити расипање општенародне имовине. 

Укидање административних метода у политици инвестирања 
несумњиво ће ванредно појачати иницијативу одоздо и мобили- 
саће многе резерве које данас леже неискоришћене. Тим ћемо 
путем нарочито битно олакшати процес индустријализације наше 
пољопривреде од кога у највећој мери зависи њено унзпређење. 


НАШ ПРИВРЕДНИ СИСТЕМ — ШКОЛА СОЦИЈАЛИСТИЧКЕ 
ДРУШТВЕНЕ СВЕСТИ 


Овакав развитак нашег привредног система не доноси нам 
само економске користи; он је и најбоља школа социјалистичке 


друштвене свести. 

Поред све компликованости привредног живота ипак тај си- 
стем до те мере поједностављује економске односе да омогућује 
сваком радном човеку увид у те односе уотшште, а напосе и у 
употребу националног дохотка. Сваки наш радни човек јасно 
ће моћи да види како су материјална средства расподељена: такав 
и такав је платни фонд, толико и толико иде у среске и општин- 
ске фондове за друштвене потребе локалне заједнице, а толико 
и толико опет иде за одређене републичке и савезне фондове. 
Друштвена дискусија више неће имати толико облик једностра- 
них захтева за повећањем плата и социјалних давања, без пи- 
тања одакле да се узму средства. Не, друштвена дискусија добиће 
и треба да добије друкчији облик: дискутовати треба, да ли су 
ови или они друштвени фондови потребни, да ли су добро кори- 
штћени, да ли се могу ограничити или их треба повећати, какве 
ће последице бити ако повећамо одређене социјалне фондове за 
фонд плата и друге друштвене фондове, где се може уштедети да 
би се повећао фонд плата итд. У таквим ће условима наши радни 
људи учити да мисле као привредници, као господари на Овој 
земљи, а не као јучерашњи најамни радници, којима је капита- 
листичка привреда била књига са седам печата запечаћена. И уко- 
лико више ће они знати да мисле баш као привредници, који не 
мисле само о данашњици него и о сутрашњици, утолико ће више 
моћи да утичу и на побољшање своје сопствене зараде, и на 
општи стандард живота радних људи. А тај се стандард не са- 
стоји само од плата и зарада и социјалних давања, него и од 

стандарда околине у којој они живе, то јест од тога какво је 
насеље у коме станују, да ли живе у блату или чистоћи, да ли 
има у том насељу канализације, електрике, водовода, паркова, 
бања, јавних праоница, дечјих забавишта и спортских играли- 
штта, позоришта и биоскопа, чистих трговина и гостионица итд. 
О свему томе ће наши радни људи данас морати да мисле једнако 
као и о својој пљати. Зато ће наш привредни систем самом својом 
егзистенцијом учити људе да мисле на нов начин, зато ће он 
бити — као што сам у почетку рекао — најбоља школа нове соци- 
јалистичке друштвене свести. 


О РАДНИЧКИМ САВЕТИМА 


Другарице и другови, овакав развитак нашег привредног 
система уствари значи доследно даље развијање економских 
односа на бази система радничких савета, односно самоуправљања 
произвођача. Те даље кораке нам, с једне стране, омогућују ма- 
теријални резултати наше досадашње социјалистичке изградње, 
нарочито успеси индустријализације, а с друге стране, чињеница 
да је сва пракса потврдила не само политичку оправданост него 
и ванредну економску корисност система самоуправљања про- 
извођача односно радничких савета и других сличних само- 
управних органа произвођача. 

Ми смо прва земља на свету и у историји која има тако разви- 
јен систем радничких савета. Није зато чудновато да понекад 
морамо да тражимо прави пут, или да овај или онај организаци- 
они облик најпре опрезно проверавамо у пракси пре него што 
приступимо његовој пуној примени. Наши напори у том правцу 
изазивају у читавом свету симпатије и признања милиона радних 
људи и честитих социјалиста, који траже излаз из капитали– 
зма, а да не падну у тамницу државно-капиталистичкогт биро- 
кратског деспотизма. Али они имају и своје жестоке неприја- 
теље и злослутне пророке. Сви пророци те врсте проричу нам 
да ће нас раднички савети упропастити. Капиталистички пророци 
кажу да ће раднички савети упропастити индустрију јер — они 
кажу — фабрике нису за радничку демократију, него само за 
апсолутну власт капиталиста. Коминформовски пророци опет 
кажу да нас раднички савети враћају у капитализам, јер по 
њиховом мишљењу социјализам је у томе да бирократија, а не 
радници, рукују фабрикама и производњом, користећи тај поло- 
жај за присвајање разних привилегија. И једни и други се слажу 
у објашњавању, да радници за такву ствар нису довољно разви- 
јени, да премало знају, да су сувише велики егоисти да би могли 
видети ишта друго сем своју плату и да им због тога увек треба 
неки тутор који ће мислити уместо њих: ако то није капиталиста 
онда мора бити бирократа. Једни и други се према томе разли- 

кују међусобно само у томе, што једни тврде да уместо раднич- 
ких савета у фабрици треба да седи капиталиста-сопственик, а 
други да тамо треба да седи послушни експонент бирократске 
касте. 

Према томе, ми добро знамо где су покретачи оних злослут- 
них пророка и пророчанстава који кажу да ће нас раднички са- 
вети упропастити. То су уствари очајничке приче оних који знају 
да су изгубили последње шансе у Југославији. 

Не обазирући се на те приче треба да идемо смело даље 
путем којим смо кренули. Но, при томе ипак не треба заборавити 
да је тај пут, као што сам пре рекао, нов, неутабан, зато понекад 

опрезно тражити где се налази права стаза, како се не би 
затрчали па би се после морали враћати натраг. Има ли опасности 
на том путу: Свакако их има и ви их сами добро знате. Такве 
опасности претстављају уско гледање на ствари, партикуларизам 
и друге сличне појаве. Те појаве не треба прецењивати, али не 
треба их ни потцењивати, ни занемаривати борбу против њих. 
Оне, додуше, не могу да поткопају наш систем али могу му на- 
штетити, успорити његов развитак. Зато се против њих треба 
упорно борити. Донекле ми ћемо се против тих појава борити 
и законима и друштвеним планом. Међутим, потребна је и жива 
активност свих свесних социјалистичких снага. Ту треба да б“цу 
активни синдикати, Социјалистички савез радног народа, Савез 
комуниста и друге друштвене организације. Ако ће те врсте дру- 
штвена контрола бити на свом месту, онда поготово немамо се 
чега бојати ако смело идемо даље у развитку нашег привредног 
система на бази самоуправљања произвођача. 
__Али на две штетне појаве те врсте би ипак још посебно 
скренуо вашу пажњу. 

Прва таква појава — то су појаве бирократизма у самим рад- 
ничким саветима. Оне се, пре свега, изражавају у недемократ- 
ском односу директора или управног одбора или у бирократској 
унији оба заједно према радничком савету. Понекад је то повезано 
и са материјалним привилегијама, које обезбеђују себи водећи 
људи без сагласности радничког савета или радног колектива. 


Друга штетна појава, коју би хтео нарочито да споменем је 
карактеристична нарочито за мала предузећа, поготово у трго- 
вини и угоститељству. Има, наиме, појава да директор односно 
управни одбор неодговорно допуштају неправилно искоришћа- 
вање па чак и пљачку општенародне имовине, било зато да на 
рачун друштвене заједнице чине себе популарним међу недо- 
вољно свесним радницима, било зато да прикрију неправилности 
у њиховом сопственом раду. Упрошћено говорећи: радници праве 
улаљаче, а директор нешто „покрупније“. Истина, појава у таквој 
грубој форми било је само појединачно и оне са правом заврша- 
вају пред судом, али, уошште говорећи, тенденција узајамног 

гледања кроз прсте има више. Ја мислим да нећу претерати ако 
кажем, да у нашем угоститељству ствари још увек не стоје добро 
баш због тога јер тамо има много таквог гледања кроз прсте. 

Против таквих појава ми морамо пре свега да се боримо 
даљим усавршавањем нашег економског система. Али против 
њих ће бити потребно у већој мери активизирати и среска већа 
произвођача и радни колектив као целину. Законски прописи о 
радничким саветима свакако ће се морати допунити већом уло- 
гом скупштине радног колектива у контроли рада управног од- 
бора, као и појачањем контролне улоге среског већа произвођача 
према предузећима. 

Међутим, у борби против таквих појава је ванредно важна 
улога друштвених организација, нарочито синдиката. Није место 
синдикалних функционера да седе у управним одборима преду- 
зећа. Они треба да буду орган радничке контроле. Синдикати 
треба да заступају интересе радничке класе у целини према сва- 
ком предузећу појединачно. Неправилности које чини или дозво- 
љава да се чини један колектив морају да плаћају сви други 
произвођачи. Зато морају синдикати бити активни нарочито у 
борби против таквих неправилности. Таквом ће борбом наши 
синдикати истовремено највише ПН Не социјалистичком 
васпитању радника и 

А и свесни радници сами МаВаје се борити против таквих 
појава у сваком предузећу. О таквим се слабостима иначе много 
говори по становима и по гостионицама, а премало на седницама 
радничких савета. Неки радници мисле: „Зашто ја да се истр- 
чавам; ако нико други ништа не каже нећу ни ја.“ Такав је 
став неправилан. Греба рећи, треба критиковати рђаве појаве, 
и то не на улици него у фабрици, на радничком савету или на 
синдикалним форумима или пред организацијама Социјалистич- 
ког савеза. Против рђавих појава треба се активно борити и ми 
ћемо их веома брзо свести на минимум. 


Но, пред нама је још један проблем. Ми још увек немамо 
радничке савете у транспорту и у поштанско-телеграфској слу- 
жби. У електропривреди и у великим грађевинским предузећима 

савети су неправилно постављени. Поред тога велике 
слабости показују и раднички савети у трговини и угоститељ- 
ству, — овде додуше више због слабости ми унутарњих економ- 
ских односа у тим гранама, него ради система радничких савета 
самог по себи. 

Што ту заостајемо има неколико разлога. У неким случаје- 
вима — на пр. у трговини и угоститељству — треба најпре ре– 
штити нека основна питања даљег развитка привредног система у 
тим гранама, да би се могла усавршити организација радничких 
савета. У другим случајевима —- као на пр. у транспорту, по- 
шттанско-телетрафској струци, електропривреди, грађевинар- 

ству — свакако је озбиљан разлог заостајања чињеница да је 
доста компликовано решити нека техничка питања. Ако би ми 
лакомислено извршили децентрализацију, то јест ако би пренели 
извесне компетенције на радничке савете на такав начин да би 
снизили продуктивност рада и проузроковали крупне техничке 
тешкоће у раду предузећа, учинили би велику штету. Решење 
мора бити такво да радници добију своја права и да се истовре- 
мено правилно реше и сви економски и технички проблеми, тако 
да ће преношење компетенција на радничке савете повећати про- 
дуктивност рада а не смањити. 

Међутим, поред ових оправданих разлога за споро решавање 
ових питања има свакако и других, неоправданих. Несумњиво 
има и свесног или потсвеснот кочења од стране појединаца који — 
прикривајући се иза неких техничких и економских тешкоћа — 
покушавају да спасу што више од старог, бирократског. Нема 
сумње да су и те тенденције знатно закочиле решење питања 
о радничким саветима на железници, у грађевинарству итд. 
Узнемирење радника због таквог заостајања, дакле, није ни мало 
неоправдано. Ја ћу да споменем само драстични пример гра- 
ђевинскот предузећа „Градис“ у Словенији, у коме су бивши ди- 
ректор и управни одбор у једној сложној бирократској унији 
директним антидемократским мерама гушили захтев радника на 
радилиштима да им се признају у одговарајућој форми права, 
која им даје Устав и наши закони. Такве врсте руководства, на- 
равно, никада неће наћи решење у питању децентрализације, 
ако их се на то не натера. Пошто она неће да нађу решење, зато 
ће увек имати пуну торбу „доказа“ за тобожњу техничку немо- 
гућност децентрализације. 

Наравно, ако би децентрализација значила економску 
штету — као што сам пре рекао — сви морамо бити против ње. 
Међутим, тако се питање уопште и не поставља. Тако постављају 
питање само они, који уствари не желе да се нађе право решење. 
Али ту, на пример, могу доћи у обзир разни облици привредних 
удружења, тако да ће радницима на градилиштима или на поје- 
диним погонима бити призната њихова основна права, а удру- 
жењу ће припасти само оне функције које морају бити центра- 
лизиране. У разним гранама те функције, наравно, могу бити 
нарочито расподељене. Али у једној ствари не може бити 
дискусије: основна самоуправна права радника на предузећима 
и радилиштима, призната њима Уставом и законима, морају бити 
обезбеђена свим радним колективима, а њихова удружења мо- 
рају бити под њиховом контролом. 


У Савезном извршном већу сада су у проучавању предлози 
за организацију радничких савета на железници, у поштанско- 
телеграфској служби, у грађевинарству. Истовремено је у диску- 
сији и питање о условима и начину формирања привредних 


246 КОМУНИСТ 


удружења, када то тражи економски интерес заједнице или када 
то траже техничко-економски разлози. Ја се надам, да ће се и 
тај рад брзо одвијати. Потребно је да се радници, који нестрпљиво 
очекују то решење још мало стрпе, јер ако ће решење бити до- 
несено на брзу руку, имаће највише штете баш они сами. 

Са решењем свих тих питања ми ћемо имати у привредном 
систему прилично сређено стање. Наше нове народне скуп- 
штине — Савезна и републичке — заједно са својим већима 
произвођача, имаће у руци довољно инструмената да ће моћи 
обезбедити здрав општи правац привредног развитка, а да се 
не мешају у конкретни економски живот и да не уносе админи- 
стративне елементе у економске односе. 


О ЕКОНОМСКИМ ОДНОСИМА У ПОЉОПРИВРЕДИ 


У вези с тим хтео бих се задржати још на једном питању, 
које мора бити такође решено у истом духу као што решавамо 
остала питања нашег привредног система. Ради се, наиме, о еко- 
номским односима у нашој пољопривреди. И ови односи треба 
да буду доведени у склад са свим осталим мерама у нашем при- 
вредном систему. Другим речима, и нашу пољопривреду је тре- 
бало ослободити разних остатака бирократизма и административ- 
ног руковођења. 

Из тих разлога Савезно извршно веће је недавно донело 
Уредбу о уређивању имовинских односа у задругама. Сврха 
доношења те уредбе, дакле, није — распуштање радних задруга, 
нити напуштање линије социјалистичког преображаја пољопри- 
вреде, као што сада трубе разни непријатељи социјализма или 
људи који се рђаво сналазе у стварима. Њена сврха јесте, као 
што сам рекао, учинити у пољопривреди исто што смо учинили 
у другим областима нашег привредног живота, то јест ослободити 
економске односе елемената бирократизма и административног 
управљања. Ако то не би учинили, наша привреда не би била 
јединствена и сви би се привредни односи компликовали. 

Један од таквих административних остатака је и вештачко и 
присилно одржавање неких задружних форми, а пре света неких 
радних задруга. Радне задруге биле су стваране ради тога да би 
се повећала продуктивност рада. Оне су у оно време када су 
биле стваране, стварно постизале резултате у том правцу, бар 
њихов велик део. Међутим, тада није било ни слободног тржишта, 
нити децентрализације, а данас све то постоји. Данас индивиду- 
ални сељак, нарочито средњи, а о богатијем да и не говорим, мисли 
да ће се боље снаћи изван задруге и можда у неким случајевима 
има и право, нарочито у оним задругама које нису показале на- 
претка у току последњих година. Ако га силом даље држимо у 
задрузи он неће са вољом да ради, нити са вољом да учествује 

у управљању задругом. Продуктивност рада у таквим условима 
мора да пада а не да расте. Зашто онда да трпимо такво стање, у 
коме је и сељак незадовољан а и продуктивност рада пада; Доу- 
штвена заједница од тога има само штете. 

Па и други разлози говоре против таквог присилног одржа- 
вања радних задруга. Искуство показује да се радне задруте 
развијају до одређеног ступња, а затим показују тенденцију 
стагнирања. Где су ти узроци; Узроци су у томе што увођење 
стројева у радну задругу ослобађа много радне снаге, али та се 
радна снага не одлива, јер је везана за земљу, зато остаје у за- 
друзи. Зато људи и поред машине и даље раде рукама и не по- 
стижу оне резултате које би требало да постигну. Ако се задруга 
не снађе и не крене путем интензивне обраде земље и путем 
одлива радне снаге у индустрију, она мора доћи у ћорсокак. И у 
таквим се задругама појављују тенденције напуштања задруге. 

Једном речју, ми морамо дати објективним процесима слобо- 
дан пут. Економски развитак сам ће показати које су задруге 
способне за живот, а које нису. Нема сумње да ће бити доста 
задруга које ће се разићи, а још више ће бити таквих које ће се 
смањити или реорганизовати. Онима, које ће остати, друштво 
може помоћи земљом, кредитима за инвестиције, односно за по- 
љопривредне стројеве, за мелиорације, наводњавање итд. али 
добровољност уласка и изласка у свим задружним формама мора 
бити обезбеђена, јер су слободни економски односи услов доброг 
функционисања нашег привредног система. 


Међутим, када је Уредба изашла појавили су се разни ту- 
мачи и разна тумачења који немају никакве везе са сврхом 
Уредбе. 

Пре свега су се, наравно, појавили разни домаћи и туђи адво- 
кати капитализма и људи који у свакој промени у нашој земљи 
траже симптоме враћања ка капитализму уместо да у њима виде 
облик даљег кретања ка социјализму. Међутим, они су се и овог 
пута — као увек до сада — преварили у својим надама. Ми тра- 
жимо путеве напред а не назад — то би они у свом сопственом 
интересу требало да запамте једанпут за увек. Од вечитих разо- 
чарења, која преживљавају у својим надама, само они имају 
штете. Када би се помирили са неминовношћу социјалистичког 
развитка у нашој земљи, нашли би и себи места у овом друштву. 
А овако, са сталним бескорисним искакањима на сваком раскршћу 
нашег развитка, они се само излажу новим незгодама и ћушкама. 

Други рђави тумачи Уредбе налазе се међу поштеним љу- 
дима, па чак и међу нашим активистима, који су за тренутак 
изгубили оријентацију. То су махом они другови који су у своје 
време „слабо чули“ упозоравања руководства наше земље да адми- 
нистративна средства неће учинити радне задруге добрим пољо- 
привредним газдинствима. Сетите се само, колико је пута друг 

Тито упозоравао да без поштовања принципа добровољности неће 
бити добрих задруга. То су истовремено они другови који су 
раније потцењивали разне друге задружне форме у пољопри- 
вреди, сматрајући да радне задруге саме по себи јемче за најбржи 
пут социјалистичког преображаја села. Ти су другови 

склони одржавању радних задруга административним средствима 
и привилегијама. Пракса је, међутим, показала да су они имали 
утолико мање успеха, уколико су више употребљавали та средства. 

Сада се они, наравно, не могу одмах снаћи у промењеним 
условима. Последица те тренутне дезоријентације су две тенден- 
ције. Једни још увек иду по старом колосеку. Они дискутују само 
о томе да ли треба распустити задруге или не треба распустити, 
а не баве се питањем како се конкретно треба даље борити за 
социјалистичке форме у пољопривреди. Други опет хоће по ста- 
ром административном обичају — као што се то каже — да „што 
пре сврше“ и готово су спремни силом да истерају из задруга и 
оне који неће да иду. Ја ту унеколико карикирам и претерујем, 
али по суштини таквих тенденција има. 

Разуме се, да ови другови немају право. Као што сам рекао, 
ми нисмо против радних задруга уопште, нисмо за њихово уки- 
дање. Ми смо само за то, да треба препустити радним сељацима на 
вољу да ли ће их стварати или неће стварати, да ли ће их одржа- 
вати или неће одржавати. Радна задруга ће свакако и даље остати 
један од најважнијих социјалистичких облика у пољопривредној 
производњи, али она се мора развијати у слободним економским 
условима као свака друга производна јединица у нашој земљи. 
То ће радне задруге само ојачати и оспособити их у економској 
утакмици. Ако ће радни сељак знати да може сам слободно одлу- 
чити о свом изласку или уласку онда ће се он заиста одлучивати 
само по економским разлозима, а то ће бити најбоље јемство за 
успех будућих радних задруга. 

Међутим, јасно је такође да ће се радне задруге, које ће остати 
или које ће настати у будућности, морати доследније развијати 
на принципима наших социјалистичких предузећа, јер иначе неће 
бити у стању да преброде унутарње тешкоће. Сем тога не треба 
пустити из вида да радне задруге нису данас ни једини ни главни 
инструмент социјалистичког преображаја пољопривредне про- 
изводње. Важан је сваки облик задругарства који уједињује радно 
сељаштво ради унапређења пољопривредне производње. Важна 
је наша кредитна политика према селу и наша политика цена. 
Важно је свако социјалистичко пољопривредно предузеће. Важно 
је стално јачање задружних средстава за производњу, задру- 
жних газдинстава итд. у склопу општег земљорадничког задру- 
гарства. Важна је индустријализација нашег села. Све су то ин- 


струменти напретка на селу. 


ДАЉИ РАЗВИТАК НАШЕГ ПРИВРЕДНОГ СИСТЕМА 249 


Сем тога, не треба заборавити и следеће: колико год је данас 
важно земљорадничко задругарство зато јер је способно органи- 
зовати огромну већину радног сељаштва, повезати га са социла- 
листичким сектором и олакшати нам борбу против капиталистич- 
ких тенденција на селу, толико је такође јасно да оно ни у којој 
форми — ни у радној ни у општој ни у специјализованој — није 
никакво чаробно организационо средство које само по себи носи 
социјализам на село. Оно је уствари у овом моменту само најпо- 
годнији облик у коме се може извршити тај напредак, али њега 
треба да покреће сва наша економска политика, сва наша соци- 
јалистичка изградња, сав наш даљи привредни напредак. А две 
су ствари ту нарочито важне и то: борба за интензивну обраду 
земље и индустријализација нашег села. Нама су на селу по- 
требне разне фабрике и радионице за прераду пољопривредних 
продуката и за опслуживање пољопривредне производње. По- 
требне су нам и мелиорације, наводњавање, боље цесте и бољи 
пољопривредни транспорт. Потребно нам је што више газдин- 
става са најинтензивнијом обрадом земље итд. У свим тим прав- 
цима ће се одливати радна снага, које има данас у нашој пољо- 
привреди сувише, а тај сувишак кочи бржи напредак пољопри- 
вреде. Ни трактори ни други пољопривредни стројеви неће бити 
добро коришћени ако ће поред њих седети људи без посла. О томе 
нам убедљиво говоре искуства многих радних задруга. Многе су 
управе радних задруга закључале овај или онај строј у магацин 
само да би запослиле људе. Машине су се одмарале а људи су 
радили уместо да буде обратно. Једном речју, док год ће људска 
радна снага у пољопривреди бити јевтинија од машинске, тако 
дуго строј неће наћи праве и пуне примене у пољопривреди, 
макар га јој и натурили. Тек ће стални одлив радне снаге у оним 
правцима о којима сам пре говорио, извршити онај позитивни 
притисак на село, који ће омогућити брже унапређење пољопри- 
вреде на индивидуалном сељачком газдинству. У таквим ће усло- 
вима радни сељаци тражити све више задружних стројева, све 
више узајамне помоћи у обради земље, а то значи да ће им по- 
стати задруге са јаким фондовима производних средстава, као и 
друга социјалистичка предузећа за опслуживање пољопривреде, 
све потребнија и неопходнија. У таквим ће условима сви задружни 
и други социјалистички облици у пољопривредној производњи 
добити свој пуни смисао и брзо ће се развијати и јачати. 

Нешто смо ми у том правцу већ до сада учинили. Инвестиције 
уложене у нашу пољопривреду у току последњих година нису 
сасвим безначајне, а и досадашњи развитак земљорадничког за- 
другарства није без резултата. Али у току ове и следеће године 
свакако ће напредак бити осетнији. Постоје сви изгледи да ће 
идуће године наша индустрија далеко више користити своје ка- 
пацитете и требаће више радне снаге. Сем тога, ћемо и ове и сле- 

деће године уложити знатна средства у пољопривредне инвести- 
ције, које ће такође запослити велики део радне снате. Све ће то 
знатно смањити негативни утицај, који сада врши на развитак 
наше пољопривреде недовољно запослење на селу. 

Сви су ти процеси у нашој привреди, дакле, узајамно пове- 
зани и правилна политика социјалистичког преображаја пољо- 
привреде је само она која о свему томе води рачуна. А предуслов 
такве политике јесу у овом тренутку једнаки услови за све про- 
извођаче и слободна активност свих економских снага у оквиру 
социјалистичких друштвених односа. Зато је била потребна и 
последња Уредба о имовинским односима у радним задругама, 
којом смо укинули најнегативније остатке бирократизма у пољо- 
привредној производњи, а тиме обезбедили и услове за примену 
принципа којега је формулисао м1 Конгрес Савеза комуниста Ју- 
гославије, наиме, да је главни критериј за прихватљивост ових 
"или оних задружних и других социјалистичких облика у пољо- 
привреди — већа продуктивност рада, даље развијање производ- 
них снага. Све што служи томе циљу, а не води експлоатацији 
човека човеком, позитивно је и треба да има слободу дејствовања. 

Уредба о имовинским односима у радним задругама сада 
свакако највише одговара интересу средњег сељака и пошто 
њему одговара и ми као борци за социјализам можемо бити задо- 
вољни. Социјалистичка држава радног народа нема разлога да 
ограничава средњег сељака у његовом раду нити да га присилно 
тера у такве задруге за које он сматра да му нису економски ко- 
рисне. Све док ће се њему исплатити да сам ради на својој земљи, 
исплатиће се и заједници. А када он више неће имати рачуна, 
он ће сам потражити задругу да му помогне својим тракторима 
и стројевима као и кредитима ради унапређења производње. Ако 
он то неће учинити, он се неће моћи ни привредно одржати. 

Међутим, код богатих сеоских елемената појавиле су се илу- 
зије да Уредба значи дозвољавање несметаног развитка капита- 
листичких елемената на селу, то јест несметане експлоатације 
туђе радне снаге. Чак и међу беземљашима и сиромашним сеља- 
цима су се појавила страховања да ће бити тако. Па зар може 
бити, — питају се неки сиромашни сељаци у радним задругама, — 
да ћемо морати ићи опет да служимо сеоске богаташе и да се 
препустимо њиховој експлоатацији. 

И такве илузије и таква су страховања потпуно неутемељена. 
Држава радног народа не може да трпи нити јачање капитали- 
стичких елемената на селу, нити експлоатацију човека човеком. 
У нашем су Уставу у начелу дозвољени само лична својина над, 
средствима индивидуалнот рада и економски односи који се те- 
меље на друштвеним средствима производње. Све друго су остаци 
капитализма, који ће постепено бити истиснути из нашег економ-~ 
ског живота, јер се неће моћи ни економски одржати. 

То важи, пре свега, за капиталистичке елементе на селу. 
Ситним и средњим сељацима треба обезбедити да слободно раде 
на својој земљи и да се сами одлучују за овакав или онакав облик 
кооперације. Међутим, унапређење пољопривреде код нас неће 
ићи капиталистичким него социјалистичким путем. Носиоци тог 
унапређења неће бити сеоски богаташи него социјалистички при- 
вредни сектор, привредна политика социјалистичке државе, 
земљорадничко задругарство разног степена и типа, разни други 
облици социјалистичких пољопривредних газдинстава и преду- 
зећа под управом радничких савета, индустријализација пољо- 
привреде итд. Према томе укидање остатака бирократизма и 
административног руковођења у пољопривреди никако не значи 
укидање наше политике ограничавања капиталистичких елеме- 
ната на нашем селу. Насупрот, оно сада може да иде само бржим 
темпом. 

У вези са тим хтео бих да укажем на једно актуелно 
питање, које тражи хитно решење. Сада у појединим радним 
задрутама често остаје само сиротиња, док су богати сељаци изу- 
зели сву своју земљу, или се спремају да је изузму. Такве задруге 
биће неспособне за живот. Може ли сопијалистичка држава до- 
зволити да та сиротиња сада поново постане слуга на имањима 
богатих сељака2 Наравно да не може. Држава радног народа 
дужна је да помогне тој сиротињи земљом. Она треба да јој по- 
могне било постојећим општенародним земљишним фондовима, 
било да предузме друге мере како би спречила експлоатацију те 
сиротиње на корист сеоских богаташа. Ми морамо тежити за тим 
да омогућимо беземљашима и ситним сељацима да се — где год 
је то могуће — организују на земљи из општенародних фондова 
и са друштвеним средствима за производњу, било као радна за- 
друга, а још боље као социјалистичко предузеће са радничким 
саветом. Тиме ћемо не само у великој мери спречити експлоата- 
цију туђе радне снаге од стране капиталистичких елемената, него 
ћемо остварити живота способна социјалистичка газдинства, која 
ће поред задруга бити најважније упориште свих мера на унапре- 
ђењу пољопривреде. И коначно, са усклађивањем свих мера о 
којима сам говорио, постићи ћемо то да ће сваки даљи корак у 
развитку и унапређењу производних снага у пољопривреди бити 
истовремено и корак даље у јачању социјализма на селу. 

Ето, другови и другарице, то су неколико најважнијих про- 
блема којима ми сви данас треба да посветимо највећу пажњу. Са 
правом можемо очекивати да ће уређење тих питања битно до- 
принети стабилизацији наше привреде. 

О ПРОМЕНАМА У СОВЈЕТСКОМ САВЕЗУ 


У погледу спољно-политичког положаја заправо вам не бих 
могао рећи ништа ново, што није већ рекао у својим последњим 
изјавама друг Тито. 

Централни објекат нагађања и међународне дискусије јесу 
сада промене у Совјетском Савезу као и утицај тих промена на 
међународне односе. Читав се свет данас пита, треба ли очеки- 
вати од тих промена побољшање међународне ситуације или по- 
горшање. 

Иако је прошло тек кратко време после Стаљинове смрти 
ипак су у совјетској политици, како спољној тако и у унутарњој, 
наступиле неке промене, чији значај свакако не треба потцењи- 
вати, без обзира на то шта оне уствари значе и каквим циљевима 
служе. 

Све те промене — иако саме по себи нису неког крупног 
значаја — важне су по томе јер чине утисак као да нова совјет- 
ска влада намерно хоће да дезавуише ранију Стаљинову поли- 
тику. На спољно-политичком плану совјетска влада чини извесне 
помирљиве тестове у Кореји и Немачкој, као да хоће дезавуисати 
Стаљинову спољну политику. А такве унутарње мере, као што су 
реорганизација врховних органа власти, делимична амнестија, а 
нарочито ослобођење лекара који су били раније оптужени за 
убиство водећих совјетских људи, као и хапшење водеће клике 
НКВД из Стаљиновог времена, чине утисак, као да им је сврха 
дезавуисати Стаљинову унутарњу политику. | 

Узмите на пример консеквенце које произлазе из ослобо- 
ђења совјетских лекара. Сада оптужују за саучешће у злочину 
фабриковања лажних оптужби водеће људе НКВД па чак и бив- 
шег министра државне безбедности. Зар не баца та оптужба — 
чак за просечног совјетског грађанина —- чудновато светло на 
многобројне друге процесе, које су организовали, више мање, исти 
људи и који су се на сличан начин раније одвијали у Совјетском 
Савезу и у сателитским земљама. Сви ће се сада запитати, шта је 
са Рајком, шта је са Трајчо Костовим, шта је са Кочи Дзодзеом, 
шта је са Сланским итд. Хтео или не хтео, нови совјетски режим 
оптужује целокупну совјетску унутарњу и спољну политику Ста- 
љиновог времена. Хтео или не хтео овај режим раскринкава као 
лаж и злочин оно у што су годинама морали да верују десеци и 
десеци милиона људи под утицајем коминформизма. 

Није важно каквим циљевима служе ови маневри, па ни то 
да ли је нова совјетска влада стварно спремна да нешто мења у 
својој спољној и унутарњој политици. Важна је сама чињеница 
да је нови режим присиљен да на овакав начин и на оваквим 
питањима тражи за себе популарност у совјетским масама. Та 
чињеница говори о томе колико је јак у совјетским масама отпор 

против бирократскот деспотизма и против његове спољне импе- 
ријалистичке експанзије. Томе отпору је. нова совјетска УЛалА 
присиљена чинити концесије. 

· Будућност ће показати да ли ће се бирократско-деспоти- 
стички систем у Совјетском Савезу моћи још једанпут консолидо- 
вати или ће га притисак радничке класе одоздо почети да разара. 
У сваком случају унутарњи процеси отишли су много даље него 
што се могло очекивати, и чак ако ће бирократској деспотији 
успети да се поново привремено консолидира, она ни издалека 
више неће имати ни ону унутарњу ни ону спољну снагу коју је 
имала раније. 

Какав став ми треба да заузмемо у вези с тим променама, 9 
томе је недавно говорио друг Тито довољно јасно. Ми се не упу- 
штамо ни у какве илузије, али уједно сматрамо да не треба ништа 
пропустити што може користити учвршћењу мира. Ако су се 
совјетски руководиоци стварно одлучили за мир, онда треба учи- 
нити све што се може да дође до споразума и до демократског 
мира за све. Ако су то само маневри речима и обећањима, онда 
ти маневри неће бити дугог века и ускоро ће се раскринкати, и 
то утолико пре уколико више добре воље ће показати мирољу- 
биви народи. Мирољубиви народи имају право да се надају, али 
док речима неће следити дела не смеју нити да падају у илузије 
нити да слабе своју будност и своје одбранбене напоре. Такво 
је наше мишљење о том питању. 

Догађаји у вези с променом у Совјетском Савезу важни су 
још и с друге стране. Они говоре о томе, колико смо ми били у 
праву када смо говорили да судбина мира и рата зависи од совјет- 
ске владе. Ево, сада, тек што је нова совјетска влада учинила 
· неколико, по суштини, безначајних гестова који имају изглед 

помирљивости, већ је наступило олакшање у читавом свету. Зар 
може бити убедљивијег сведочанства о томе где се налази главна 
опасност новог светског рата, него што је та чињеница: Зато 
данас можемо са већим убеђењем него икада раније рећи да би 
мира било, ако би га совјетска влада стварно хтела. 

И друго, пред лицем садашњих догађаја ми се можемо још 
више поносити победом у нашем отпору против совјетског хеге- 
монизма. Данас, готово пет година после антијугословенске резо- 
луције Коминформа, ова толико нападана и клеветана Титова 
Јутославија стоји чврста као један човек на својим социјалистич- 
ким позицијама и снажна као никада досада; а они, који су доно- 
сили антијугословенске резолуције, данас се налазе у тешким 
унутарњим трчевима. Снага социјалистичке Југославије — то је 
снага једне праведне, напредне идеје коју она носи. А велике 
идеје не праве разлику између великих и малих земаља. Велика 
идеја социјализма и социјалистичке демократије чини нашу 

земљу снажном и неприкосновеном за клеветничке лајавце. Де- 
сило се тачно оно што смо ми и прорицали: напад и клевета на 
Југославију ослабили су нападаче и клеветнике, а не социјали- 
стичку Југославију. Насупрот, ми данас имамо пред собом јаку 
социјалистичку перспективу, знамо куда идемо и уверени смо да 
правилно идемо, јер нас у томе подржава сав наш радни народ. 


ОСВРТ НА РАД КУРСЕВА ЗА ПРОСВЕЋИВАЊЕ ЖЕНСКЕ 
СЕОСКЕ ОМЛАДИНЕ У СРБИЈИ 


Курсеви за здравствено образовање женске сеоске омладине 
пружају широке могућности у борби за народно просвећивање 
на селу. Још једанпут се показало да културно-просветни рад на 
селу не сме да се поставља уско, да се сведе на драмске секције, 
фолклорне групе, хорове и слично, да буде апстрактан, сам себи 
циљ, већ треба да полази од нивоа људи на селу и од њихових 


Курсеви за здравствено просвећивање женске сеоске омла- 
дине већ су пред завршетком прве године свога рада. За ових 
неколико месеци забележени су велики резултати и стечена зна- 
чајна искуства. У Србији је са 3.762 курса обухваћено 95.700 сео- 
ских омладинки. Врло је чест случај да на ове курсеве долазе и 
оне омладинке и жене које не подлежу обавези. У многим срезо- 
вима постигнут је стопроцентни успех како по броју окупљених 
тако и по знању које су курсисткиње досад стекле. С правом се 
може рећи да је женска сеоска омладина одушевљено прихва- 
тила ове курсеве и да је за ово кратко време почео читав покрет 
на селу који има за циљ да пружи сеоској жени минимум знања 
из области хигијене, домаћинства, здравља, прве помоћи, итд. 
које ће јој бити потребно као будућој мајци и равноправном 
члану социјалистичког друштва. Бројни су примери успептног 
рада ових курсева. У Војводини у срезовима Тамишком, Бегеј- 
ском, Кулском и другима курсеве посећује сто по сто женске 
омладине. У Тамишком срезу у једном селу долази 50 омладинки 
мађарске народности више него што је уписано. На Косову и 
Метохији је овим курсевима обухваћено у 600 центара око 15.000 
омладинки од којих су 9.000 Шиптарке. У Горском срезу од 
39 центара свуда, сем у једном месту, курсеве редовно посећују 
све уписане омладинке; исти је случај у Ђаковичком и Дренич- 
ком срезу, као и у срезовима Подримском, Ђураковцу и Шарпла- 
нинском и још многим другим срезовима Србије. 

Треба имати у виду да су разлике у типовима села, у стан- 
дарду, културном нивоу, навикама и обичајима као и постојање 
националних мањина биле од несумњивог утицаја на рад кур- 
сева. По правилу, рад се одвијао далеко боље и лакше у напред- 

нијим крајевима, као што су велика војвођанска збијена м 
ушорена села, где је начин живота сличан градском, где постоје 
осмогодишње школе, задружни домови, нека књижница или чи- 
таоница, где има по неколико учитеља и наставника, а често и 
лекар и још по који свршени ученик средње медицинске школе. 
Разумљиво је што се у таквој средини лакше налазило решење 
за многе тешкоће, а поготову се лакше решавало питање преда- 
вача и организовање наставе уопште. Али досадашње искуство 
показује да од овог правила има много отступања на једну или 


страну. 

Велики успех курсева у Косовско-Метохиској области, Сан- 
џаку и другим крајевима који у погледу материјалних могућно- 
сти, навика и обичаја, верских предрасуда и слично, претстављају 
најтежа подручја за широк просветитељски рад — позитивна 
је појава и отвара перспективе даљег рада на селу баш тамо где 
је најпотребнији. 

Насупрот томе, изразити су примери неких села где постоје 
сви услови за успешан рад а ипак су курсеви подбацили (село 
Стублине у Посавском срезу, Андрани и Мрсаћ у Жичком срезу 
и др.). Догађало се и то да срезови који имају једнаке или при- 
ближне могућности за развијање оваквог рада дају сасвим разли- 
чите резултате, па су се чак и села у истом срезу разликовала 
по успеху и спремности да окупе омладину. Например у Параћин- 
ском срезу од 26 курсева, колико би требало да их буде, ради само 
половина, док у два села курсеве похађају све уписане омладинке; 
у Власотиначком срезу од 66 најављених курсева не ради 22, а у 
истом срезу има 18 курсева које омладинке стопроцентно по- 
хађају. 

Поред тога што се већ данас може говорити да је углавном 
схваћена улога и значај курсева, и што се могу анализирати 
њихови резултати, ипак је потребно истовремено потсетити на 
неке појаве које су карактеристичне и које треба искоренити. 

Основна и највећа слабост читавог овог рада била је у недо- 
вољним политичким припремама. На почетку се више инсисти- 
рало на томе, више се и политички радило, а доцније се у више 
места јавила тежња да се цео посао препусти координационим 
одборима формираним у ову сврху, Црвеном крсту, који даје 
материјална средства за њихово издржавање, или самим учите- 
љима и предавачима. Разуме се да су координациони одбори, 
нарочито у неким срезовима, уложили много труда и бриге да 
развију рад, па ипак, тамо где није дата политичка подршка њи- 
ховим напорима нису постигнути жељени резултати. У таквим 
случајевима ствар се свела на административне мере, строге на- 
редбе општине, јер су курсеви обавезни за сву женску омладину 
од 17 до 19 година. Уствари, то што су курсеви обавезни ниуко- 
лико не мења суштину, нити иде у раскорак с нашом културно- 

просветном политиком. Погрешно је формалистички постављати 
питање добровољности на овим курсевима у смислу некаквог 
нездравог либерализма. О овом значајном питању пошло се овим. 
путем, како би се учинило далеко више и створиле сталније и 
чвршће форме рада са женском сеоском омладином. Обавезност 
ових курсева не само да не искључује политички рад, већ се,. 
напротив, њихов успех не може ни замислити без солидних по- 
литичких припрема. 

Потребно је стално истицати интензиван политички рад пре 
свега због тога што постоји један број активиста, па чак и руко- 
водстава масовних и друштвених организација, који на курсеве: 
и сада гледају као на акцију, не сагледајући њен далекосежни. 
значај и карактер сталног облика борбе за просвећивање села, 
а друго, што треба савлађивати отпор код неких заосталих или 
непријатељски расположених људи који се тешко мире са тако: 
одлучним мерама у подизању културно-просветног нивоа села и 
уклањања свих видова заосталости. Таквих појава има чак и у 
оним срезовима где курсеви раде с великим успехом. То се види 
по паролама „да ће их водити на рад у Босну, да се ни једна. 
неће удати, да је то припрема за рат“ и томе слично. Тако, рецимо, 
у Источком срезу на Космету неки стари Шиптар вели да је ово; 
веће зло него скидање фереџе и слично. Разуме се да ове пароле 
не наилазе ни на какву подршку, тим пре што позитивне манифе- 
стације врше свакодневни утицај на средину у којој те младе 
другарице живе. Велики број срезова организује екскурзије са 
курсисткињама у веће градове или у Београд, тде обилазе здрав- 
ствене и просветне установе, изложбе, музеје и др. Неки курсеви. 
и сами покушавају да организују мале здравствене изложбе, а. 
честа је појава да као свој практични рад организују здравствене: 
акције у својим селима (Београдски срез предвиђа да курсист-- 
киње по завршетку рада саме организују акцију у 20 села), ства- 
рају здравствене активе у селима, боре се у својим домовима: 
против заосталости и покушавају да продру с културним нави- 
кама. Највећи значај ових курсева и јесте у томе да се стечено: 
знање примени у живот. 

Кад смо већ на питању политичких мера у спровођењу ових. 
задатака неопходно је бацити поглед и на штампу. За 6 месеци,. 
закључно са 1 мартом 1953 године, објављено је 76 чланака у 
16 листова, просечно 4 до 5 чланака у једном листу. Ако би се 
само кроз ове цифре гледало, могли бисмо бити задовољни; ме- 
ђутим, квалитет чланака је био врло слаб, са изузетком 3—-+ 
чланка који су озбиљније третирали ово питање, док су сви други 
били само кратке информације и белешке. Највише је писала 
„Борба“ — 12 написа и један уводник, „Политика“ — 12, „Омла- 
дина“ — 1, а лист за село „Задрута“ само се једанпут осврнула. 
на здравствено просвећивање женске сеоске омладине и то 

узгред, пишући о недељи здравствене литературе. Писање локалне 
штампе је такође врло оскудно и површно. Од 22 локална листа 
у Србији 7 је писало о овом проблему у 23 написа, док 15 није 
писало уошште. Новосадски „Дневник“ има 9 написа који нису 
већи од најобичнијег огласа. Такав став штампе илуструје како 
су озбиљно занемарене све мере које треба да послуже у циљу 
објашњавања овог значајног потхвата на просвећивању села. 

Међутим, говорећи о политичкој активности, не може се 
губити из вида да су за рад ових курсева потребна извесна мате-– 
ријална средства. Материјална средства су обезбеђена углавном 
за хонораре предавачима, али током рада се појавила потреба 
за училима, уџбеницима, извесним инвентаром, материјалном 
помоћи за организовање изложби и екскурзија, итд. У неким 
срезовима срески савези земљорадничких задруга показали су 
велико разумевање за обезбеђивање материјалних средстава кур—~ 
севима и из својих фондова за просветни рад издвојили извесне 
суме и дали их на располагање истима (срезови Штавички, При- 
бојски, Дешевски и Сјенички дали су сваки од 10.000 до 30.000 
динара). Уколико курсеви за васпитање женске сеоске омладине 
буду узимали сталније форме и захватали шире проблеме уопште, 
биће потребна и већа материјална средства, о чему би требало 
да поведу рачуна општински одбори и све друге заинтересоване 
установе кад буду одређивале буџет за просвету. 

Друго питање које треба далеко озбиљније узети него што 
је то досад био случај јесу предавачи. Досад су сав предавачки 
посао обављали искључиво учитељи. Лекари и уопште здрав- 
ствени радници много су се мање ангажовали, а остали струч- 
њаци, друштвени и политички радници скоро никако, осим по 
који изузетно. Мада су учитељи прошли кроз семинаре, уло- 
жили велики труд и са успехом приводе курсеве крају, не би се 
смело дозволити да убудуће читава настава остане само на њима. 
Пре свега зато што је то у сваком случају велико оптерећење 
за њих, а и због тога што је тих понегде веома мало и што су 
често у питању почетници и људи без довољно искуства. Није 
случајно што у неким местима предлажу да се програм од 70 ча- 
сова, колико је предвиђено према обиму градива, сведе на мање 
часова. Има појава да се, на штету здравственог дела, програм 
исувише оптерећује предметима из домаћинства, општим пред- 
метима (историја, теографија и сл., политичким предавањима 
итд. већ према томе шта је предавачу лакше и ближе. А такође 
има и супротних тенденција и инсистирања на искључиво здрав- 
ственим предавањима из бојазни да се ови курсеви не претворе 
у политичке курсеве. Свакако да би све то отпало и програм био 
усклађен, ако би политичке и друштвене организације, посебно 
омладинске и женске као и здравствени радници, узели живог и 

сталног учешћа у раду ових курсева, што бесумње спада данас 
у њихове најважније задатке. 

Природно је да учитељи као главни носиоци просветног рада 
на селу и треба да буду први заинтересовани за успешан рад 
ових курсева, поготову што они најчешће раде при школама, 
али учитељи не треба да буду једини на овоме послу. Сложеност 
народног просвећивања тражи свакодневно решење многих зада- 
така, што превазилази њихове снаге. Искуство са ових курсева 
показује да је за успешан рад потребна мобилизација свих дру- 
пшттвених фактора —- народне власти, масовних организација, у 
првом реду Социјалистичког савеза радног народа и Савеза ко- 
муниста, Народне омладине, задруга, удружења и културно- 
просветних установа. Социјалистички савез радног народа, тај 
„свенародни парламент“ како га је назвао друг Кардељ, треба 
бесумње да буде база читаве наше просветне активности па и 
ових курсева за здравствено просвећивање женске сеоске омла- 
дине. По резултатима који су досад постигнути на овим курсе- 
вима као сигурно се може рећи да су они један од највећих поду- 
хвата на народном просвећивању женске сеоске омладине и као 
такви најефикаснија мера досад у просветном раду на селу. 

У декларацији о циљевима и задацима Сопијалистичког 
савеза радног народа каже се: „Стварна равноправност жене и 
мушкарца не може се постићи само политичком, па чак ни еко- 
номском равноправношћу, него истовремено дугим и упорним 
радом на подизању свести, на подизању културног нивоа.“ Знање 
које женска омладина стиче на овим курсевима помоћи ће јој да 
далеко више него досад учествује у друштвеном животу. Диза- 
њем свести жена стварају се основни предуслови за истинску 
равноправност мушкарца и жене, што знатно јача нашу соција- 
листичку заједницу. Истовремено са свесним и напредним члано- 
вима друштва јача и наша спремност за одбрану националне не- 
зависности, према чему не може и не сме нико у овој земљи 
да остане равнодушан. 

Из свих тих разлога треба уложити максимум напора за још 
шири и интензивнији рад са женском сеоском омладином, за ја- 
чање курсева и стварање сталних нових форми рада у народном 
просвећивању. 

Поред многобројних тешкоћа око изградње социјалистичких 
односа у пољопривреди, може се већ сада с правом говорити од 
револуционарном преокрету и на нашем селу, који се огледа како 
у мењању структуре материјалне базе (аграрна реформа, задру- 
жни покрет итд. тако и у дизању свести. Огроман број омлади- 
наца комуниста и других радних сељака је прошао кроз армију, 
учествовао на радним акцијама и на тај се начин политички и 
културно школовао и подизао. Чињеница је да стари друштвени 
односи на селу пуцају и да се поред свега револуционарни пре- 

ображај интензивно одвија. Поставља се само питање: може ли се 
брже и боље, које су то снаге које треба на себе да приме највећи 
терет и у ком правцу треба оријентисати максималне напоре. Не 
превиђајући и објективне околности и наше материјалне могућ- 
ности, широко народно просвећивање на селу је један од одлучу- 
јућих фактора у том процесу, и у том правцу се морају усмерити 
и наше снаге. 


Боса Цветић 


ОСВРТИНА САВЕТОВАЊА 


САВЕТОВАЊЕ ПРИ ЦК САВЕЗА КОМУНИСТА СРБИЈЕ | 


23 и 24 марта о. г. у Централном комитету Савеза комуниста 
Србије одржано је саветовање коме су, поред чланова ЦК, присуство- 
вали секретари среских и градских комитета. и чланови Обласног 
комитета за Косово и Метохију, чланови Покрајинског комитета за 
Војводину и Градског комитета Београд. 

На саветовању су претресена нека питања наше политике на 
селу, а посебно задаци у вези са спровођењем Уредбе о имовинским 
односима и реорганизацијом сељачких радних задруга, као и нека 
актуелна организациона питања. 

Овде износимо организационе проблеме који су третирани у ре-. 
ферату друга Душана Петровића—Шјанета и у дискусији. 


У реферату су изнети ставови Извршног комитета ЦК Са- 
веза комуниста Србије о томе у којој су мери основне органи-. 
зације Савеза комуниста и срески и градски комитети после 
Шестог конгреса КПЈ схватили промењену улогу и место Савеза 
комуниста у друштвеном и политичком животу наше земље и 
колико у раду напредују, затим ставови по неким актуелним 
проблемима из рада организација Савеза комуниста, као, на при- 
мер, питање садржаја рада основних организација, рад среских 
комитета и градских комитета, улога комуниста у Социјалистич- 
ком савезу радног народа и њихов однос према њему. 

зирањем дискусије са друговима из среских и град- 
ских комитета и обиласком основних организација дошло се до 
закључка да је Шести конгрес својом великом снагом прокрчио 
пут и да уноси много новога, како у раду комуниста тако и у 
активизирању широких народних маса у циљу разви јања соци- 
јалистичке демократије. 

Ново и позитивно се испољава у широј активности и слобод- 
нијој критици маса по разним питањима нашег политичког и 
друштвеног живота, што је дошло до изражаја како на зборо- 
вима бирача тако и на политичким, синдикалним и другим кон- 
ференцијама; осећа се све већа активност и самосталност масов- 
них организација, друштава и удружења; улаже се општи напор 
за развијање културног и просветног рада, — за шире растурање 
штампе, за повећавање броја читаоница, за здравствено просвећи- 
вање на селу, за борбу против заосталости и слично. Централни 
комитет ове резултате оцењује као крупан напредак у раду орга- 
низапија Савеза комуниста. 

Анализа показује да је највећем броју комуниста јасно да 
се по староме више не може радити, али да још многима није 
сасвим јасно какав став да заузму у новим условима и како да 
раде. Многима још није јасно каква, треба да буде садржина рада 
основних организација Савеза комуниста, какав треба да буде 
њихов однос према Социјалистичком савезу и другим организа- 
цијама и какви су задаци који данас стоје пред Савезом кому- 
ниста. Они у промењеним условима виде слабљење руководеће 
улоге Савеза комуниста уопште, те постају пасивни у раду. Због 
тога је, како је на саветовању подвучено, необично важно да се 
како идеолошко-политички тако и практичан рад и даље усмери 
на помоћ комунистима да схвате основна питања, да, с једне 
стране, схвате шта данас слаби у функцији комуниста, а с друге 
стране, шта њу јача и шта улогу комуниста чини још одговор- 
нијом. Потребно је и даље наглашавати да слаби функција Са- 
веза комуниста која је у себи носила тенденције државноуправ- 
ног карактера, тенденције бирократизма, да слаби администра- 
тивна, наређивачка улога комуниста; да слаби, или боље речено 
да се Савез комуниста ослобађа политичких привилегија и поли- 
тичког монопола. Комунисти не могу бити искључиво они који 
ће одређивати политичку линију. То је ствар свих људи који се 
боре за социјализам, а комунисти треба да се боре да у масама 
спроводе доследну социјалистичку линију. У свест сваког поје- 
диног члана Савеза комуниста морају дубоко продрети речи 
друга Тита да чланство у Савезу комуниста не може да 
буде никаква друштвена привилегија, и да руководећа улога 
Савеза комуниста мора проистицати из политичке активности и 
пожртвованости комуниста у борби за социјализам. 

С друге стране, кроз практичан рад треба такође подвла- 
чити и борити се да се улога комуниста високо уздигне и постане 
најнапреднији фактор у друштву, који ће први сагледати на- 
предне мисли и тежње што произилазе из активности маса и 
повести напред, ка социјализму и напретку. Не треба никад 38-– 
боравити да комунисти уопште не желе да управљају масама, 
да они само желе да им помогну, да подижу њихову свест и 
њихову улогу у изградњи социјализма. Како је у реферату подву- 
чено, комунистима треба да буде јасно, као основно и главно, да 
су снаге комуниста снаге демократије, снаге маса и да, развија- 
Јући те снаге, подижући социјалистичку свест маса, развијамо 
и наше сопствене снаге. Даље, улога комуниста треба да јача у 
борби против разних идејно туђих и реакционарних утицаја, као 
и у борби против наших сопствених слабости, то јест разних 
локалистичких, партикуларистичких, бирократских и других тен— 
денција. | 

По питању садржаја рада, односно по питању шта треба 
стављати на дневни ред састанка основних организација и како 

их третирати, као и по питању начина ангажовања чланова Са- 
веза комуниста и њиховог активизирања у Социјалистичком 
савезу радног народа и другим организацијама влада неразу- 
мевање и несналажење у већини организација. 

Постоје тенденције да се наглашена потреба за политичким 
и идејним уздизањем чланова Савеза комуниста ради њиховог 
оспособљавања за политички и васпитни рад у масама схвати као 
да састанци организација треба да се претворе у читалачке групе 
и поприме неке апстрактне и опште форме. У неким организа- 
цијама је сада прилично честа појава да комунисти читаву своју 
активност на састанцима својих организација усретсређују на 
нека своја унутрашња организациона питања. И једно и друго 
схватање је једнострано. На састанцима основних организација 
могу се третирати и општи проблеми и организациона питања, 
али они морају бити прожети и конкретним политичким пробле- 
мима места и краја, предузећа, села или територије на којој 
основна организација делује и живи. 

Ово неразумевање долази, с једне стране, због ниског идејно- 
политичког нивоа једног броја чланова Савеза и несналажљивости 
у новим формама рада. С друге стране, оно долази због недовољне: 
активности организација Социјалистичког савеза радног народа 
Југославије. Овом неразумевању, како је друг Стамболић иста- 
као у дискусији, доприноси у неким организацијама и сам карак- 
тер јавних састанака организација које су се претвориле у место 
тде се расправљају сва могућа питања. На саветовању је у вези 
са садржајем рада указано на нека основна питања. Пре свега, 
да при одређивању садржаја рада треба имати у виду да актив- 
ност комуниста треба највећим делом да се огледа у активности 
комуниста ван основних организација Савеза комуниста, у дру- 
штвеном животу, у масама. Према томе, активност комуниста не 
може да се исцрпљује само од састанка до састанка основне ор- 
ганизације. Даље, необично је важно да комунисти схвате да 
одлуке које доносе на састанцима нису ни за кога обавезне осим 
за њих. Треба до краја ликвидирати схватање, које још постоји, 
да комунисти на својим састанцима доносе одлуке које ће се 
пренети на Социјалистички савез, Омладину, Синдикат итд. 
Састанци основних организација морају бити испуњени таквом 
садржином рада која ће помоћи да се чланови Савеза комуниста 
политички и идејно подижу и оспособљавају, да подижу свој мо- 
рални лик, да би онда као друштвене и политичке личности могли 
успешније и активније да делују у друштвеним организацијама 
и уопште у друштвеном и политичком животу места где живе и 
раде. Јасно је, ако се пође од ових поставки, да комунисти на 
својим састанцима могу постављати свако питање. Могу поста- 
вити и питање идеолошког рада, и питање Омладине, и школе, њ 
међународне ситуације, и питање наше политике на селу. Кому- 

жнисти ће оваква питања постављати на својим састанцима кад 
треба збити снаге, кад треба помоћи комунистима да учврсте своје 
принципијелне ставове по тим питањима, како би у свом дру- 
чптвеном раду могли бити што кориснији. | 

Претерано чести састанци основних организација, којих негде 
има и 3 до 4 месечно, такође условљавају да се на састанцима 
„дискутује о питањима која треба решавати кроз друге органи- 
зације. Зато са тако честим састанцима треба ликвидирати. 

Посебну пажњу заслужује начин на који су поједине основне 
„организације пришле ангажовању и задуживању својих чланова. 
ЦК стоји на становишту да појам задужења у досадашњем сми- 
слу треба брисати из праксе рада основних организација, јер је 
неспојив с новом улогом Савеза комуниста, јер у многоме кочи 
личну иницијативу и склоност комуниста према овој или оној 
активности. Примера за то у организацијама има доста. Било је 
«случајева да је на првим састанцима неких територијалних орга- 
низација спроведена писмена анкета о задуживању. У неким 
организацијама се поставља као обавезно да комунисти прису- 
ствују свим предавањима, па чак има и позивања на одговорност 
зато што нису дошли на неко предавање. Комунисти ће своје за- 
датке данас успешније и са више иницијативе извршавати, ако 
их основна организација не буде административно задуживала и 
контролисала шта и где ће да раде, ако основна организација 
буде водила курс ка слободнијем опредељивању самих комуниста. 
Проверавање спровођења у живот одлука са састанака основних 
организација као и активности чланова треба да има шири ка- 
рактер и да се врши кроз једну општу политичку оцену стања и 
активности оних организација у којима њени чланови политички 
раде и иступају. То не значи да комунисти с времена на време 
на свом састанку не треба да продискутују о свом раду, актив- 
ности итд. 

Овакав став основних организација према својим члано- 
вима с друге стране претпоставља сталну борбу против појава 
анархије, нерада, недисциплине које уносе неки слаби комунисти 
у разни малограђански и туђи елементи који су се још задржали 
у нашим организацијама, а који демократију и слободу схватају 
на свој начин, који нерадо долазе на састанке основних органи- 
зација, не плаћају чланарину, итд. 

У вези са садржајем рада тесно је повезано и питање јавно- 
<сти рада основних организација. Јавни састанци, нарочито откад 
су попримили шири карактер, посебно после Шестог конгреса 
КПЈ, много су утицали у позитивном смислу на учвршћивање 
основних организација, на подизање одговорности комуниста, на 
разбијање изолованости и зачаурености основних организација. 
Они су много допринели активнијем односу широких маса према 
раду комуниста и учешћу тих маса у раду основних организација. 

Међутим, кад се ради о питању суштине јавности рада орга- 
низација Савеза комуниста, ЦК сматра да је то питање негде 
једнострано, чак и погрешно схваћено. Јавност рада основних 
организација се идентификује са бројношћу учешћа некомуниста 
на састанцима. По мишљењу неких другова, састанак је успе- 
шнији уколико на њега дође већи број некомуниста. Отуда и 
широка агитација за посећивање тих састанака, како у предузе- 
ћима тако и на селу, и претварање тих састанака у широке кон- 
ференције. То, с једне стране, доводи у приличној мери до паси- 
визације у Социјалистичком савезу и Синдикату, јер је отворени 
састанак истовремено постао место за сва могућа питања. С друге 
стране, на таквим широким састанцима присутни некомунисти 
постављају разна лична питања, чиме састанак често добија са- 
свим друкчији карактер. 

Извршни комитет је мишљења да јавност рада основних 
организација Савеза комуниста не треба да се огледа у броју 
присутних на састанцима, па према томе не би требало много 
инсистирати на таквим широким јавним састанцима. То поготово 
неће бити потребно кад основне организације Социјалистичког са- 
веза буду активније. Састанак Савеза комуниста треба да буде 
јаван по томе што је то јавни рад, што су одлуке које се на њему 
доносе јавне, што су састанци јавни, и ко хоће може да дође. 


У неким организацијама питање борбе за лик комуниста се 
уско схвата и своди на нека лична питања. На саветовању је 
указано да борбу за лик комуниста у данашњим условима треба 
да прожима борба против привилегија, против користољубља. 
борба за повезивање личних интереса са интересима заједнице, 
борба за разбијање схватања код чланова Савеза комуниста да 
могу имати ма какве друштвене привилегије. За организације 
Савеза комуниста је необично важно изграђивање друштвеног 
лика комуниста који ће у својој средини зрачити принципијел- 
ношћу, честитошћу, искреношћу, скромношћу, пожртвовањем у 
раду итд. У том духу треба стално васпитавати комунисте и у 
њихов лик уносити ове особине. Потребно је и даље устрајати 
на развијању осећања код комуниста да је он у првом реду пред 
народом одговоран за свој рад. Његов лик као комуниста везан 
је за то колико је повезан са масама, колики углед међу њима 
ужива и како делује на своју средину. 

Кад се ради о лику комуниста, једно од крупних питања је 
развијање и гајење топлих и другарских односа међу комуни- 
стима. То, као основни елеменат нашег комунистичког морала, 
треба да буде подлога за развијање другарских и људских односа 
уопште. У основним организацијама, међутим, има низ примера 
небриге и нељудског односа међу комунистима. | 


Дискусија у среским комитетима као и обилазак организација 
показали су да постоји тенденција за ширим искључивањем из 

Савеза комуниста. ЦК сматра да то, кад су у питању људи који 
по свом моралном лику нису достојни да остану у Савезу кому- 
ниста, претставља здраву тенденцију и води консолидовању и 
сређивању организација. Али, на саветовању је наглашено да 
искључивање не сме да добије масован карактер, утолико пре 
што су на терену запажене појаве да се искључивање везује 
и за недовољну активност у политичком раду, која долази због 
политичке неуздигнутости и несналажења појединих комуниста. 
У неким организацијама људе почињу да мере по једностраном 
критерију: по томе колико је. прочитао књига, колико може да 
одржи предавања итд. Организације треба да се боре за то да се 
комунисти оспособљавају за извршавање својих задатака: да се 
политички, идеолошки и културно уздижу, али се верност кому- 
ниста не може мерити само по томе колико је прочитао књига 
и одржао предавања, него и по његовој личној пожртвованости 
и оданости за ствар радничке класе, за социјализам. Отстрањи- 
вање из Савеза комуниста другова који немају извесних личних 
способности да могу више да дају у политичком раду, а оданих 
и добрих комуниста, нанело би само штету. У једном нормалном 
процесу развијања рада развијаће се и друштвено-политичка 
активност комуниста, а отпашће они који у себи носе малогра- 
ђанске елементе. 


Основне организације су, нарочито после Шестог конгреса, 
јако заоштриле питање религије и то често на неправилан, по- 
грешан и штетан начин, јер се приступило готово искључиво са 
административне стране и кампањски, као да се религиозност 
појединих комуниста може ликвидирати од данас до сутра. По- 
зивајући се на Статут, у коме је наглашено да је исповедање 
религије и вршење верских обреда неспојиво са чланством у 
Савезу комуниста, у неким организацијама је настала просто 
хајка на релитију и решавање неких појава на тај начин што су 
другови саслушавани да ли су славили или ишли на славу, 
празновали божић, итд., не водећи рачуна и у ком крају ти 
комунисти живе, заузимајући подједнако оштар курс и према 
радницима, и према сељацима, и према интелектуалцима, и забо- 
рављајући да је у борби против религиозних предрасуда основно 
питање рад на идејно-политичком и опште-културном уздизању. 

На саветовању је, и кроз реферат и кроз дискусију, подву- 
чено да ово питање у организацијама Савеза комуниста треба 
заоштрити, али да је основни пут у томе, пре свега, упоран 
васпитни рад на подизању идејно-политичког и културног нивоа 
комуниста. Борба против религиозности мора се схватити као је- 
дан дужи процес, у коме ће се водити и конкретна борба против 
појединих случајева религиозне затуцаности међу комунистима. 
При томе и комунистима треба диференцирано прилазити. 
Оштрији курс свакако треба заузети према интелектуалцима, код 

којих је најчешће религија неспојива и са њиховим позивом, 
док ћемо сељаку-комунисту, који је почео да се ослобађа рели- 
гиозних предрасуда, настојати на сваки начин да помогнемо, како 
би коначно раскрстио с њима. У конкретној борби треба такође 
разликовати религиозност од традиција и обичаја, па према томе 
и предузимати одговарајуће васпитне мере. 

У вези с улогом комуниста у Социјалистичком савезу радног 
народа на саветовању је наглашено неколико питања од којих 
зависи брже оживљавање и организовање политичког рада у Со- 
цијалистичком савезу радног народа. До краја треба ликвидирати 
тенденције које имају за циљ продужење праксе задуживања 
комуниста за рад у Социјалистичком савезу. Комунист не може 
бити задужен за рад у Социјалистичком савезу, јер је његова 
дужност да буде политички активан у њему, док је његов поло- 
жај тамо исти као и положај сваког другог грађанина. Он има 
право да дискутује и износи свој став и погледе, да се бори, да 
убеђује масе у свој став, а да ли ће успети или не, то зависи 
од тога колико ће бити у стању да убеди људе, и од тога колико 
је његово мишљење правилно. Исто тако треба ликвидирати 
праксу механичког преношења послова из среских комитета у 
одборе Социјалистичког савеза или у основне организације. Једно 
од питања од кога такође зависи рад и развијање активности 
Социјалистичког савеза јесте шире активизирање радничке класе 
у Социјалистичком савезу. Данас још увек имамо ситуацију да 
се читав политички, културни и просветни живот радника одвија 
у оквиру предузећа, док се њихов утицај у градовима још не 
ссећа. На саветовању је закључено да је необично важно водити 
курс на извлачењу радника из предузећа,и њиховом активизи- 
рању у Социјалистичком савезу. а 

У раду среских и градских комитета, како је оценио Извр- 
штни комитет ЦК Савеза комуниста Србије, такође има много 
позитивног и новог. Ново и позитивно, нарочито после Шестог 
конгреса, испољило се у томе што комитети више делују као ло- 
литичка целина, што не губе драгоцено време на разне ситне 
проблеме и што са више система прилазе раду. Комитети су узели 
озбиљан курс на осамостаљењу органа власти, друштвених орга- 
низација и удружења. У том погледу се најдаље отишло код 
среских одбора власти, који, може се рећи, потпуно самостално 
делују. 

Као основна слабост сматра се чињеница да срески и градски 
комитети још нису у стању да довољно брзо сагледају ново што 
избија кроз најразличитије облике, штто се довољно не удубљују 
у то, иако су баш они ти који то треба да виде и покрену. 

У односу среских и градских комитета према основним орга- 
низацијама још се задржао стари начин помоћи. Та помоћ се 
углавном састоји у обиласку основних организација и одржавању 

састанака са секретарима основних организација. ЦК је мишљења 
да ту помоћ треба усмерити тако да она добије све шири и по- 
среднији карактер развијањем рада Социјалистичког савеза преко 
органа власти као и ссталих друштвених организација и удру- 
жења. ; 

У комитетима се осећа преоптерећеност једног броја чланова 
комитета; поједини другови су ангажовани у неколико органи- 
зација. Зато треба са више смелости прићи оспособљавању и анга- 
жовању млађих снага, чиме би се растеретио известан број људи 
који носе највећи терет. 

Комитети још нису у раду остварили пуну политичку колек- 
тивност. То се види по томе што су са проблемима политичког 
рада упознати само секретари и још неколицина другова. Све 
док се срески комитет као целина не буде бавио политичким 
питањима, дотле се колективно политичко руководство не може 
постићи. ЦК сматра да систем комисија које су увели срески 
комитети није правилан, јер цепа срески комитет као руковод- 
ство. Зашто је потребно одређивати комисију да би се видело 
какво је стање у неком удружењу, кад се за то може заинтересо- 
вати Социјалистички савез или срески комитет на састанку са 
људима тога удружења2 

На саветовању је такође указано на то да је за чланове 
комитета, а у првом реду политичке секретаре, у данашњим усло- 
вима нужно да живе интензивним политичким животом, да се 
боре да не заостају за догађајима и збивањима у нашој земљи. 
Постављање и објашњавање разних спољнополитичких или 
унутрашњеполитичких питања често може да буде много кори- 
сније него обилажење неколицине основних организација. 

На саветовању је такође наглашено да је помоћ града селу 
још увек недовољна, и да се не користе све расположиве снаге 
које би могле бити од велике помоћи. 

М. п0. 


О НЕКИМ ЗАПАЖАЊИМА ИЗ РАДА САВЕЗА КОМУНИСТА 
ХРВАТСКЕ 


На савјетовању с политичким секретарима котарских ко- 
митета Хрватске, одржаном 25 марта ог. између осталог 
расправљало се о улози и раду комуниста у Социјалистичком 
савезу радног народа у новим условима. Утврдило се да је по- 
сљедње године, а нарочито од Шестсг конгреса Савеза комуниста 
и Четвртог конгреса Народног фронта, захваљујући раду орга- 
низација Савеза комуниста, дошло до битних промјена у погледу 
увлачења широких радних маса у управљање и одлучивање о 
свим питањима друштвеног живота и у развијању њихове ини- 
цијативе. 

У том времену радничка класа је развила широку иниција- 
тиву у управљању привредом. Све више нестаје пракса да само 
неколико људи одлучује и управља подузећима. Управљање је 
сада пренијето на цјелокупни радни колектив, што је изазвало 
опћу иницијативу и полет у радним колективима и радним 
масама. 

Непосредније и шире укључивање маса у управљање соци- 
јалним осигурањем, здравственим, просвјетним и низом других 
јавних функција довело је до тога да је укључен широк круг 
радних људи у управљању нашим друштвеним и привредним 
животом. 

Знатни успјеси постигнути су у све већој демократизацији 
рада органа народних власти. Откад је одлучивање пренијето 
на локалне органе власти наше радне масе много су више заин- 
тересоване за њихов рад, пошто саме више долазе до изражаја. 
Између осталог ово потврђује и огромни интерес који је владао 
приликом посљедњих избора за ове органе. Локални органи вла- 
сти развили су велику иницијативу и на прикупљању властитих 
материјалних средстава и у разним другим правцима своје дје- 
латности. 

Добри резултати поститнути су и у омасовљавању културно- 
просвјетних друштава и њиховој широј активизацији, на одржа- 
вању разних предавања, подизању домова културе, читаоница, 
књижница итд. То се може рећи и за фискултурне и остале дру- 
штвене организације. 

Данас свуда м на сваком кораку осјећамо широку иницијативу 
маса, које у ранијим годинама никад није било у толикој мјери. 
За све ово бесумње имају великих заслуга организације Савеза 


270 КОМУНИСТ 


комуниста, које су својом политичком активношћу помогле да 
се управљање и одлучивање пренесе са уског круга комуниста 
и активиста на широке радне масе. 

Међутим, и поред великих резултата који су постигнути У 
том правцу у пракси, негдје више негдје мање, још увијек има 
остатака старог начина рада по многим питањима. Има још ор- 
ганизација Савеза комуниста које се тешко ослобађају старе 
праксе и тиме коче учешће и иницијативу маса у рјешавању 
различитих друштвених проблема. Још се запажају тенденције да 
комунисти рјешавају све сами, без народа, што води изолирању 
и неуспјеху. 

Узрок томе није увијек у неразумијевању нашег пута. На- 
против, те организације и поједини чланови на ријечи се у свему 
слажу са тим каква треба да буде улога и мјесто комуниста. Они 
о томе често врло лијепо говоре другима и држе предавања о 
томе, али у својој сеакодневној пракси у низу питања још увијек 
раде по староме. Боље речено, њихово дјело, њихова пракса про- 
тиврјечи ономе што говоре, супротна је одлукама Конгреса, су- 
протна је нашем социјалистичком демократском развитку. Они 
су за ново, за демократичност све дотле док се не ради о њима, 
док се не дира у њихове одлуке, „власт“ и поставке, без обзира 
какве су оне. Али кад то ново није у складу с њиховим постав- 
кама и жељама, онда му се они супротстављају свим могућим, 
често и недемократским средствима. Такви комунисти сматрају 
да њихова ријеч мора да буде одлучујућа и коначна и да јој се 
све повинује. Они често не вјерују у масе, потцјењују њихову 
улогу и способност, потцјењују нарочито људе из производње и 
жене, а прецјењују своје способности и своје знање. Другови из 
Котарског комитета Ђаково, напримјер, путем телефона смје- 
њују директора подузећа, мимо радника, иако у исто вријеме 
говоре о потреби развијања радничког самоуправљања У Двору 
је било спорно гдје да буде сједиште опћине. Народ је тражио 
да буде у Зрињу, а такову је одлуку донио и Сабор, али и поред 
тога неколико чланова Котарског комитета супротставило се 
томе, не водећи рачуна о вољи народа ни одлуци Сабора. У Дел- 
ничком котару, сељаци из Купљенова хтјели су да пређу из 
опћине Скрад у опћину Равна Гора. Кад су то питање покренула 
три друга, од којих су двојица комунисти, почело им се пријетити 
одузимањем чланске књижице и кажњавањем, а неки су их чак 
прогласили и непријатељима. Котарски комитет у Копривници 
при изради предлога за избор новог Комитета није дао да се 
имена кандидата на листи поставе по абецедном реду, него по хи- 
јерархијским положајима из страха да не би можда добили који 
глас мање. У Осијеку, а таквих појава има и у другим мјестима, 
неки комунисти прогласили су неке добре фронтовце и активи- 
сте непријатељским елементима само зато што нису пригодом 

избора за локалне органе власти прихватили кандидатуру и што 
су умјесто појединих руководећих другова или чланова Савеза 
комуниста бирали друге исто тако добре и активне фронтовце. 

Ови и слични примјери показују да се старо дубоко уврије- 
жило у свијест неких другова, да се оно у њиховој свакодневној 
пракси одражава и супротставља новом. Познато је да ново па 
макар оно било очигледно прогресивно, добро и племенито, не 
побјеђује олако и одједном, већ да за то треба водити упорну 
борбу против застарјелих, а тиме и штетних форми и метода. 

Данашњи степен развитка наше борбе захтијева да се цје- 
локупни политички живот одвија у организацијама Социјали- 
стичког савеза радног народа. То је изричито наглашено и у 
одлукама Шестог конгреса СКЈ и Четвртог конгреса ССРНЈ. Али 
и поред тога, мада се у том правцу доста учинило, још увијек 
има случајева да се у неким мјестима сав или готово сав рад још 
увијек одвија не преко организација Социјалистичког савеза, већ 
преко организације Савеза комуниста, или што је још горе, само 
преко појединих чланова, и то углавном оних који се налазе на 
руководећим мјестима. Због тога се и може наћи доста велик број 
котарских и опћинских одбора, основних организација ССРН и 
других друштвених организација који су сасвим, или скоро са- 
свим, неактивни. Има случајева да се поједини одбори мјесецима 
не састају, а има и таквих који се нису ни конституисали од свог 
избора. 

Неопходно је да се Социјалистичком савезу, синдикатима, за- 
другама, Народној омладини, ортанизацијама жена и другима 
потпуно препусти да рјешавају сва питања која их интересују 
и за која су они позвани. На комитетима и основним организаци- 
јама СКЈ је да њихов рад усмјеравају у правцу нашег социјали- 
стичког развитка, да у тим друштвеним организацијама кому- 
нисти буду најактивнији чланови и да свестрано политички 
дјелују. Потребно је да они у раду до краја усвоје комунистички 
метод, метод увјеравања и потпуно се ослободе навике коман- 
довања и заповиједања, које су неспојиве са радом наших дру- 
штвених организација. Они треба да помогну и да се боре за 
доношење и провођење свих одлука у тим организацијама, ако 
су оне усмјерене ка јачању нашег социјалистичког развитка, за 
добро наших људи, и за јачање тих организација и друштава. 
Комунисти треба да се највише залажу на јачању активности 
маса свугдје, па и на састанцима Социјалистичког савеза, дз буду 
ти који ле имати највише стрпљења да их саслушају и највише 
разумијевања за њихове потребе. 

Нису усамљени случајеви да на разне састанке људи не до- 
лазе само зато јер мисле да је састанак ствар само неколицине 
руководећих другова. Многи се устручавају да изнесу своје ми- 
шљење, често само зато јер оно протуслови ставу неког руково- 

диоца. На састанцима се јсш мсже примијетити да се све оно што 
каже неки руководилац олако прима без обзира да ли је то 
увијек боље од оног што други „обични“ људи кажу. Међу оста- 
лим то потврђује примјер са масовног уличног састанка у Коприв- 
ници. Секретар Градског комитета дао је свој приједлог за рје- 
шење неког проблема. Не чекајући да ли има неко други какав 
приједлог он је стављен на гласање и једногласно усвојен. Када 
је после тога један радник дао добро образложен протуприједлог, 
присутни су га без икакве дискусије одбацили. Секретар Коми- 
тета је међутим поново устао и рекао да је протуприједлог којог 
је поднио овај радник бољи од његовог и да треба зато поново 
гласати. Ово је било довољно да су опет сви присутни једногласно 
усвојили раније одбачени протуприједлог. Овакви примјери по- 
казују да се често полази од тога ко говори и предлаже, а не од 
тога шта и како се предлаже. 


Откад су комунисти почели да активност преносе из уских 
оквира своје организације на широке масе, у Социјалистички 
савез, често се поставља питање: „А шта сада да ради Савез 
комуниста, чиме он треба да се бави:“. 


Немогуће је рећи, а то би било и неправилно, чиме треба 
а чиме не треба да се бави организација СК и гдје је ту граница. 
Организације Савеза комуниста треба и убудуће да се баве свим 
питањима као и досада. Оне не могу бити индиферентне према 
било ком проблему. Али ствар је у томе како и на који начин 
треба да се сада њима баве. Основно је да нестане стара пракса 
да комунисти сами унутар својих организација и комитета по- 
стављају и одлучују о свим питањима локалног и опћедруштве- 
ног значаја. О свим тим питањима треба да се расправља и 
одлучује у Социјалистичком савезу, са његовим чланством да 
би Социјалистички савез заиста постао свенародни парламент, 
организациони облик слободне борбе мишљења на опћој соци- 
јалистичкој платформи. Дужност комуниста је да сав тај 
рад правилно усмјеравају помажу и развијају, да се боре 
за социјалистичку линију, да буду инспиратори и борци 
социјалистичке праксе и политике Потребно је увијек имати у 
виду да данас задржавање старе праксе наилази на већу осуду 
маса него раније, јер оне знају да је административно бирократ- 
ски начин управљања иза нас, да им наш социјалистички разви- 
так не само омогућава него и тражи да оне у рјешавању свих 
питања нашег друштвеног живота узимају пуног учешћа. Кому- 
нисти треба да им помогну да би се могле што више користити 
својим правима. 

Има још нејасноћа и у односу на одржавање састанака орга- 
низација Савеза комуниста. Неки другови и организације сма- 
трају да је састанак успио онда када је масовно посјећен. По- 
требно је схватити да главна ствар није у постизању масовности, 

већ у томе да се одлуке не доносе изван друштвених организа- 
ција, у Савезу комуниста и да се онда намећу другим организаци- 
јама. Данас састанци Савеза комуниста нису исто што и прије 
годину дана. Сав рад комуниста је данас јаван и радним људима 
је омогућено да у њима учествују и утјечу на њихове закључке. 
Али, разумије се, они не могу замијенити рад осталих организа- 
ција а поготово не рад организације Социјалистичког савеза. 

Често се претјерује и са бројем састанака основне организа- 
ције Савеза комуниста. Понегдје се у истом мјесецу одржи по 
неколико састанака, мада је, ако се правилно ради, довољан нај- 
чешће један. Неки другови не схватају да није ствар у броју 
састанака, већ у томе колико они озбиљно и правилно раде. Не 
схвата се да нам састанци нису циљ него средство, да нису са- 
станци ради састанака, него ради договора о раду комуниста по 
појединим битним питањима у одређеним ситуацијама. 

Неке организације се још нису ослободиле праксе задужи- 
· вања и распоређивања својих чланова на разним дужностима. 
Многе у теме виде садржај свог рада, умјесто да су у Социјали- 
стички савез и у остале организације укључиле све своје чланове, 
да сваки ради тамо гдје је за њега најприродније. 

Док с једне стране има превише састанака организација Са- 
веза комуниста, дотле су врло ријетки састанци организације 
Социјалистичког савеза и осталих друштвених организација. То 
наводи на закључак да се тамо, уколико се уопће нешто ради, 
ради по старом, а не у масама и путем маса. Годишње скупштине 
основних организација Социјалистичког савеза, опћинске, град- 
ске и котарске конференције које су пред нама, треба да послуже 
за јачу активизацију тих организација, за њихово организационо 
учвршћење и да се на њима демократским путем осигура избор 
најактивнијих чланова и комуниста и некомуниста у руко- 
водства. 

Помоћ опћинских и котарских комитета основним организа- 
цијама Савеза комуниста често се ограничава само на присуство- 
всње њиховим састанцима и давању директива и упутстава. То 
понекад доводи до слабљења основне организације и до њене 
деморализације. Помоћ основним организацијама Савеза кому- 
ниста треба да има и друге облике, а то су широки политички рад, 
рад у Социјалистичком савезу, синдикату, Савезу бораца и оста- 
лим организацијама. 

Такође се поставља да Главни републички одбор Социјали- 
стичког савеза буде активнији него досада, да више саобраћа са 
организацијама, нарочито са котарским одборима. Централни 
комитет СКХ требало би да мање саобраћа са котарским коми- 
тетима о текућим политичким проблемима, јер досадашњи рад и 


у том правцу одражава дјелом стару преживјелу праксу. 
Драго Гиздић 


ДВА САВЕТОВАЊА СА СЕКРЕТАРИМА СК ИГК 
У СЛОВЕНИЈИ 


После Шестог конгреса Савеза комуниста Југославије им 
Четвртог контреса Социјалистичког савеза, у Љубљани су одр- 
жана два саветовања о текућим проблемима наших организација. 
Пошто је у живој дискусији искрсло више значајних и за сада- 
шњи период наше борбе карактеристичних тенденција и слабо- 
сти наших организација Савеза комуниста, мислим да може кра- 
так осврт на истакнуте проблеме послужити комунистима и у 
другим републикама. . 

Политички живот постао је и у Словенији у последњој го- 
дини све живљи и разноврснији. На свим пољима друштвеног 
живота осећа се деловање социјализму и напретку преданих људи 
и жена. Ако ништа друго, тај полет активности најширих радних 
маса сам поново потврђује наш правилан пут у борби за соција- 
листичку демократију: у изграђивању и проширивању самоуправе 
произвођача као и свих грађана. Прошла зима, поред тога што 
је обиловала великим политичким догађајима, као што су Шести 
конгрес СКЈ, Четврти конгрес Социјалистичког савеза радног 
народа Југославије и избори за народне одборе, била је пуна раз- 
новрсне културно-просветне делатности. Хиљаде и хиљаде по- 
сетилаца разних предавања и курсева упознавале су се са разно- 
врсним питањима наше социјалистичке изградње, — од међуна- 
родних, привредних, културних до питања васпитања деце и 
омладине. 

Ипак изтледа да неке наше организације и многи чланови 
заостају и да не схватају величину догађаја који се збивају око 
њих. Наша саветовања нарочито су се зауставила на тим слабо- 
стима у нашим организацијама и покушала да их анализирају. 
Важно је да се истакне да су новоизабрани срески комитети били 
углавном у стању да сами уоче слабости и да отпочну борбу 
против њих. 

За неке основне организације карактеристично је да још увек 
траже садржај свог рада, да расправљају надуго о томе шта данас 
комунисти могу да раде у својим организацијама а шта не, да се 
губе у бескрајним дискусијама шта и како да се проучава, како 

да се постави контрола над члановима, како да се осигура дисци- 
плина итд. 

При томе постоје две тенденције које се прилично јасно испо- 
љавају. Прву смо окарактерисали као типично бирократску, да 
не кажемо у суштини коминформистичку тенденцију. То су на- 
стојања да се задржи за организацију Савеза комуниста посебно 
руководеће место у политичком животу, да макар у измењеном 
облику задржи командовање другим организацијама. Носиоци те 
тенденције су нам познати још из времена борбе за јавно одржа- 
вање саставака СК, јер они не трпе контролу „обичних“ фронто- 
ваца. То су носиоци досадашњег секташтва и затворености 
срганизација. Обично се та тенденција повезује са идејном и по- 
литичком слабошћу појединаца и читавих организација које су 
закржљале у времену спровођења разних директива и изгубиле 
контакт са масама. Оне су склоне да воде борбу административ- 
ним методама уместо политичким радом. 

На саветовању смо такође утврдили да идеолошка слабост 
наших организација и комуниста у овом периоду није више мањ- 
кавост против које се треба успут борити, већ основни услов без 
кога нема могућности обављања задатака комуниста у масама. 
Други такав основни услов јесте да се изборимо за морални квали- 
тет сваког комунисте, за његов демократизам, скромност, без жеља 
за личним и кастинским привилегијама. 

Друга тенденција је малограђански анархистичка, која тежи 
укидању сваке организационе повезаности комуниста, пре- 
тварању Савеза комуниста у некакав кружок за проучавање и 
изолирање од политичке бсрбе. У организацијама код којих се 
запажа ова тенденција може се наићи на појаве пропагирања да 
се целокупна делатност препусти стихији, да се демократија 
схвата као анархија, а не као борба за убеђивање и васпитање 
маса у духу социјализма и комунизма политичким средствима. 

И прва и друга тенденција произилазе у суштини из биро- 
кратских схватања улоге Савеза комуниста. Оне су последица не 
само прошлог периода нашег политичког живота, већ и остатака 
совјетског „учења“ о партији. 


Дискусије на саветовањима захватиле су врло широк круг 
питања из којих произилазе поменуте констатације. На савето- 
вањима смо се доста задржали на проблемима радничког само- 
управљања и нарочито на проблему рада комуниста у синдикал- 
ним организацијама. О томе су изнесена разна запажања која 
показују да наше синдикалне организације треба да претрпе веће 
промене, не толико у организационом смислу, колико у односу 
према економско-политичким питањима, с обзиром на чињеницу 
да су оне економско-политичка организација произвођача, која 
у нашој социјалистичкој земљи управља привредом. Даље се по- 
јавила потреба да наши комитети промене начин рада у пружању 

помоћи организацијама, у анализирању политичког проблема 
свога терена, у смислу повезивања идеолошко-васпитног рада са 
конкретном политичком борбом, како би се комунисти оспособља- 
вали за извршење задатака у масама. 


На крају треба нарочито подвући важност мисли коју су на 
саветовању нарочито истакли другови Миха Маринко и Попивода 
Крсто, да престанемо васпитавати комунисте на састанцима основ- 
них организација Савеза комуниста за рад међу масама и у Со- 
цијалистичком савезу, већ да тежиште свога рада и дискусије 
усмеримо ван организација Савеза комуниста. Активност и успе- 
шност комуниста и организације Савеза комуниста треба мерити 
не по броју састанака, већ по успешности масовног рада, по оп- 
штем политичком положају на терену њихове организације. Међу 
масама и под њиховом контролом једино и може да израсте и да 
се развије морални лик комунисте. а 


ОРГАНИЗАЦИЈЕ САВЕЗА КОМУНИСТА У БОРБИ ПРОТИВ 
СТАРИХ МЕТОДА У РАДУ 


— Саветовање у ЦК-у Савеза комуниста Македоније — 


9 марта одржано је у ЦК-у саветовање са секретарима сре- 
ских и градских комитета Савеза комуниста. На дневном реду 
саветовања било је: прво, основне организације по насељима — 
референт друг Крсте Црвенковски; друго, комунисти и избори 
за радничке савете — референт Темелковски Борко. 

Иако је прошло мало времена од извршене реорганизације, 
на саветовању је изнето да се већ могу извести неки закључци и 
указати на извесне слабости. Окупирани изборима за народне 
одборе, комитети су у највећем броју случајева овом задатку при- 
ступили озбиљно тек после избора. У дискусији је истакнуто да 
организације још лутају у проналажењу садржаја рада, борећи 
се да савладају старе методе и навике који у новим условима 
претстављају извесну кочницу даљем кретању наше заједнице у 
социјализам. 

Мањи број организација још се бави питањима која само- 
стално треба да решавају масовне друштвене организације; таква 
су питања бирање одбора Социјалистичког савеза, план рада 
одбора Црвеног крста и слично, или пак сасвим техничко-срга- 
низациона питања као: долазак на састанке, дисциплина, уплата 
чланарине итд. | 

Неке организације отишле су у другу крајност, па се из 
„страха“ да се не „наруше“ демократска права трудбеника устежу 
да дискутују и о важним принципијелним питањима. Уствари, ово 
је само наличје старе праксе да се активност комуниста може 
испитати само у некаквом сталном механичком преношењу ди- 
ректива и задатака. 

Подвучено је, такође, да још постоји стара пракса да се 
дневни ред састанака основних организација одређује од стране 
градских или реонских комитета. Развијање самосталности орга- 
низација, њихове способности да из своје праксе црпу поли- 
тичко-идејне проблеме и постављају их на дискусију на својим 
састанцима, мора бити главни задатак комитета Савеза комуниста 
Југославије. 

Оваква улога Савеза комуниста захтева од сваког члана Са- 
веза да стално ради и изграђује себе, да подиже свој идејни ниво, 
и стекне што више знања из марксистичке науке. То су осетиле 
основне организације, и пришле су на неки начин решавању овог 
проблема. Кад се почело са проучавањем конгресног материјала 
добар део организација, чак и у самом Скопљу, приступио је овом 
питању на стари начин: направљен је план и формирани кру- 
жоци као обавезна форма рада, за сваког комуниста. Основне 
организације по насељима су врло неуједначеног састава што се 
тиче идејног и општекултурног нивоа чланова: у њима има од 
факултетски образованих људи до оних који су се научили пи- 
смености преко аналфабетских курсева, као и оних који су за- 
вршили разне школе и курсеве и већ годинама раде на свом 
марксистичком образовању. Отуда и произилази некорисност 
сваког шаблонског прилажења овом питању. 

Честа је појава да основне организације одлучно инсисти- 
рају на обавезној форми — и то форми кружока — за маркси- 
стичко васпитање. Обавезан је рад на стицању што више знања 
из марксизма за сваког члана Савеза комуниста Југославије, али 
је зато свако слободан да изабере начин на који ће ту своју оба- 
везу извршити. Неки секретари основних организација говоре 
да ако се у некој области „попусти“, да ће нестати сваког рада 
у организацијама на марксистичком васпитању. Иако су оваква и 
слична схватања дошла до изражаја и на самом саветовању, њих 
је већина одбацила. Добар део комуниста ради индивидуално на 
свом теоретском образовању и постиже значајне резултате. 

Као озбиљан проблем на саветовању је постављено питање 
организационе структуре основних организација и њихове број- 
чаности. Формирање организација на територијама изборних је- 
диница било је у највише случајева шаблонски примењено. Тако 
је дошло до стварања доста гломазних основних организација од 
по 200 до 250 чланова. Досадашње искуство је показало да су 
вајбоље организације оне које броје 60—80 чланова, као и то 
да не треба да имају више од 100 чланова. Погрешлна је, такође, 
сријентација појединих комитета (например, Куманово и Тетово) 
на мале, уситњене организације од 15, 20 или 25 чланова. Један 
од главних разлога за стварање овако ситних организација био 
је тај да се може успоставити ефикаснија контрола над радом 
комуниста. Уствари, ради се о наопако схваћеном задатку акти- 
вирања комуниста. За активност комуниста у масама најважнија 
је његова свест која се не може никад надокнадити ни најсавр- 
шенијом контролом (до каквих је апсурдних, иако изузетних, по- 
јава довело овакво схватање, најречитије говори пример из 
Охрида, где је секретар једне основне организације пратио у 
стопу једног члана Савеза комуниста Југославије, скривајући се 
иза стубова и слично, јер му је био нешто „сумњив“ у погледу лич- 

ног живота). Контрола извршавања задатака је свакако потребна, 
али у том случају она мора да буде срачуната само на то да стално 
диже свест комуниста и јача његову спремност за још већу 
активност. Нарочито се истиче моменат да се у већим организа- 
цијама не може установити и контролисати редовно присуство 
чланова на састанцима. Потпуно је разумљиво да је присуство- 
вање на састанцима основне организације једна од основних оба- 
веза чланова Савеза комуниста, али то никако не значи да треба 
комуниста ценити само по томе. Има их, нарочито међу службе- 
ницима, који су редовно на свим састанцима, али за рад не пока- 
зују интерес. Има и таквих случајева да комунист не дође на 
састанак зато што има синдикалну конференцију, скупштину 
неког друштва у коме он активно ради, састанак радничког са- 
вета на коме се дискутује о важним проблемима предузећа и где 
је његово присуство итекако потребно. У појединим основним 
организацијама често се сваки изостанак са састанка осуђује као 
недисциплина. Отуда и појаве да се за сваки изостанак тражи 
писмена изјава; у неким основним организацијама у Скопљу већ 
се нагомилало по 60 до 70 изјава за недолазак на поједине са- 
станке. Ово питање треба решавати више са наспитне стране, а 
не тражењем писмених изјава. 


Показало се као најправилније да се као база за формирање 
основне организације Савеза комуниста Југославије узме основна 
организација Социјалистичког савеза радног народа. Оне се негде 
поклапају са изборним јединицама, али се према новом Статуту 
могу формирати тако како се најбоље омогућује њихов рад. 
Сигурно ће у многим местима уследити извесна реорганизација 
у том правцу. Али не треба се ни овог принципа круто држати; 
може се десити да се на територији једне основне организације 
Социјалистичког савеза формирају и две организације Савеза 
комуниста. Тежња да се ове две организације обавезно територи- 
јално поклапају потиче из схватања да је Савез комуниста позван 
да контролише рад Социјалистичког савеза и других организа- 
ција, да му он одређује линију и слично. Отуда и тежња код 
појединих организација Савеза комуниста да по сваку цену на 
свом терену развију свој културно-просветни рад, своје култур- 
но-просветно друштво, шах-клуб, културни дом, фискултурно 
друштво итд., иако све то постоји у оквиру реона и добро ради, па 
би требало тамо усмерити активност комуниста. Такође се пока- 
зало као неефикасно дељење ових организација на одељења. На- 
против, треба стварати само основне организације, па ако оне број- 
чано нарасту — делити их на две. 

На саветовању је истакнуто да су у почетку у многим орга- 
низацијама секретари били постављени од стране комитета. 
У условима кад се комунисти ових организација нису међусобно 
познавали, то се донекле могло и оправдати. Међутим, сада је 

нужно да се изврши избор секретара у свим основним организа- 
цијама. Има појава да се због рада у државном апарату поједини 
другови не примају дужности секретара, говорећи да су презау- 
зети и немају времена за овај посао. Само у изузетним случаје- 
вима појединцима се то може узети као оправдање, 4 иначе нема 
разлога да се такви другови не примају дужности секретара 
оснозних организација. Нису ретке појаве да се секретар пре- 
твори у чиновника основне организације који проверава присуство, 
врши прозивање, прави спискове, прикупља чланарину и слично, 
уместо да му основни задатак буде. брига о политичко-васпитном 
раду. 

На саветовању је било наглашено да комунисти треба да по- 
кажу што већу активност у изборима за радничке савете. Често 
се изборима за радничке савете и управне одборе прилази само са 
формалне стране, да би се извршио један законски пропис. Недо- 
вољна дискусија радника, па и самих комуниста, о раду доса- 
дашњег и избору будућег радничког савета резултат је извесног 
страха да не буду прогањани па чак и отпуштени са посла. Ко- 
мунисти својим радом и примером треба да покажу како треба 
користити демократска права учествовањем у доношењу одлука. 

На саветовању је било говора и о појавама да се при изради 
тарифних правилника дају исувише велика овлашћења дирек- 
тору, да он одређује дневнице, решава питање годишњег одмора, 
као и низ других материјалних принадлежности. У таквим усло- 
вима није ни чудновато што поједини директори траже за себе 
далеко веће плате, а на уштрб самих радника. Истакнут је пример 
директора грађевинског предузећа у Прилепу који је тражио 
25.000 линара месечне плате, иако је бруто продукт предузећа 
свега 150 милиона динара, док директор другог предузећа у истом 
месту, чији је бруто продукт преко две милијарде динара, прима 
свега 15.000 динара. 

Говорило се и о извесним примитивистичким схватањима и 
у самим радним колективима, нарочито у области технике плат- 
ног фонда, у погледу подизања продуктивности рада, примени 
модерних средстава производње итд. При расподели плата иде се 
за тим да се подели читав вишак фонда плата међу радницима, 
а не мисли се довољно на оно што је читавом колективу потребно 
и корисно. Ово се нарочито осећа у трговачким предузећима, где 
се неправилним дизањем цена стварају и велики вишкови. 
Предлози да се део вишка фонда плата употреби за набавку 
нових или оправку старих машина, за подизање станова и слично, 
често се одбацују. Још се осећа отпор код упошљавања потребне, 
чак и неопходне, квалификоване радне снаге, или пак кад треба 
да се дају новчана средства за вршење научне анализе средстава 
за производњу. 

Поједини народни одбори на недемократски начин врше 
интервенције преко директора како би чак и мимо самог колек- 
тива добили извесну суму из вишка фонда плата. Неоспорно је да 
колективи из својих средстава треба да дају извесне суме новца за 
унапређење своје локалне заједнице, за решавање низа комунал- 
них проблема, али само ако то одлучи цео колектив, преко рефе- 
рендума и слично. Свака административна команда може само да. 
нанесе штете и укочи иницијативу трудбеника. Овакве појаве су 
често инспирисане и од стране комитета Савеза комуниста који 
врше притисак у предузећу преко секретара па и читаве основне 
организације. 

На крају је било говора и о томе да су извесне поставке за- 
кона о радничком самоуправљању већ застареле и претстављају 
у извесној мери кочницу за даљи развитак самоуправности. На- 
рочито је подвучено да је институција директора кога поставља 
одбор у име државе већ неодржива и да треба обавезно ићи ка 
његовом избору од самог радног колектива. 

Указано је на потребу да се при претресању извештаја на 
конференцијама радног колектива инсистира да предрачуни буду 
штто јаснији и разумљивији за трудбенике да би они могли ка- 
зати своју реч о томе како је бивши управни одбор руководио 
предузећем. Треба утицати на комунисте да буду што активнији 
у решавању ових проблема и да разбију извесна схватања да је 
потребна њихова „неутралност“ да би се обезбедила „пуна де- 
мократија“. 


К. Ц. 


ЗНАЧАЈ ПОЛИТИЧКОГ РАДА У РАЗВИТКУ НАШЕГ 
ЗАДРУЖНОГ ПОКРЕТА 


Двадесетог марта о. г., у Централном комитету Савеза кому- 
ниста Македоније одржано је саветовање са секретарима среских 
комитета о реорганизацији сељачких радних задруга и о перспек- 
тивама даљег развитка нашег задружног покрета. 

Дискусија је покренула политичке проблеме које ће прет- 
стојећа реорганизација сељачких радних задруга поставити пред 
организације Савеза комуниста и у вези с тим расправљала о за- 
дацима и линији политичког рада комуниста. 

Као ствар од основног значаја истакнута је борба коју наше 
организације морају да воде да би очувале и даље развиле у 
свести маса на селу перспективу социјалистичке реконструкције 
сељачког газдинства. 

Код једног дела наших кадрова на терену постоји склоност 
да ствари упрошћавају до немогућих граница да би себи објаснили 
оно о чему нису дубље размишљали. А свако упрошћавање изве– 
сних питања води на погрешан пут. Људи се сада сусрећу са 
проблемом — како објаснити сељаку ову промену, ову слободу 
приступања реорганизацији, односно слободу иступања из сваке 
сељачке радне задруге, када је то задружни облик на коме се 
досад инсистирало и који је чуван од разних насртаја са било 
које стране. Већ се воде дискусије о разлозима који су довели 
до промене у досадашњем ставу. Понегде се то објашњава као 
да се морало попустити, јер сељак неће радну задругу. Оваква 
схватања дубоко су неправилна. Она потичу од једног туђег на- 
чина гледања на однос нашег сељака према задружном покрету 
уопште, гледања да је већи део сељачких маса био незадовољан 
радним задругама због свог ситносопственичког карактера уопште, 
због тога што је као инокосник у суштини противан сваком удру- 
живању средстава за рад. : 

Међутим, то није тачно. Наше искуство у приличном броју 
економски развијених радних задруга и у односу сељгка према 
општим земљорадничким задругама, демантује ова схватања. Се- 
љачке масе прихватиле су добровољно радне задруге с уверењем 

да ће помоћу њих побољшати услове и продуктивност рада, а и 
свој животни стандард. Већ то говори да је инокосник вољан да 
тргжи нове путеве у развитку свога газдинства. Међутим, велики 
део радних задруга створених у оном таласу иницијативе ка убр- 
заној реконструкцији није се економски оправдао у очима сељака, 
а ни са становишта целе наше привреде, нарочито откад је почео 
да дејствује нови привредни систем. Оптерећене озбиљним еле- 
ментима колхозног система (нарочито система трудодана!), који 
су спречавали правилно стимулирање рада, уз један спор — за 
тако брз пораст броја радних задруга — процес механизације, 
притиснуте још неколиким узастопним сушним годинама, многе 
од ових радних задруга зашле су у ћор-сокак. Незадовољство се- 
љака није дошло из некаквог његовог исконског ситносопственич- 
ког инстинкта и урођеног непријатељства према удруживању, 
већ је то одбацивање једног задружног облика у конкретним усло- 
вима тамо где се он због низа околности није показао као економ“ 
ски ефикасан. Одвајати тежњу сељака, који жели да се ослободи 
једног облика који му на датом степену развитка производних 
снага у пољопривреди није дао очекиване резултате, од елемената 
који рађају ту жељу и претварати је у неко урођено непријатељ- 
ство према сваком удруживању средстава за производњу — значи 
наседати причама непријатеља социјализма и губити перспек- 
тиве за социјалистички преображај села. 

На саветовању су изнесени неки подаци из НР Македоније 
који илуструју стање застоја у економском развитку сељачких 
радних задруга. У 1951 години број сељачких радних задруга 
попео се на 970, а у 1952 остало их је 780 — пошто је један део 
реорганизован. Наше могућности нису дозвољавале у овим годи- 
нама тако брз процес механизације, који би одговарао темпу 
стварања радних задруга. То показује следећи преглед: 


1948 – 1949 1950 1951 1952 


Трактори 14 27 133 231 650 
Сејачице 22 29 175 175 185 
Жетелице 10 18 71 107 209 
Косачице 13 33 128 194 194 
Вршалице 15 60 100 200 260 
Жел. плугови 3382 26745 37650 36798 — 37798 
Дрвене ралице — 19841 25 306 21880 — 
Камиони и приколице — 8 97 99 500 


Продуктивност рада у сељачким радним задругама остала је 
на ниском нивоу, чак и испод нивоа приватника. Стање је нешто 
побољшано у 1952 години, јер је механизација нагло порасла у 


7 У Македонији преко половина сељачких радних задруга још увек 
награђује по трудоданима. 

другој половини године. Међутим, ево података за 1951 годину 
о утрошку радне снаге на 1 ћа у радним данима: 


Културе Прибатни Сељачће радне 
севтор задруте 
Шшеница 50 64 
Кукуруз 90 84 
Пиринач 220 260 
Памук 90 78,5 
Дуван 600 517 
Кромпир 152 157 
Паприка 191 363 


Приноси се исто тако не разликују много: 


Просек 1947-1951 г. 1951 г. 
бе еии (ла соко РЕНЕ ПррАиа ба 

Пшеница 9,2 10 9,5 10,1 
Кукуруз 9,2 10,6 10,4 11,5 
Дуван 6,7 7,2 6,8 7,5 
Памук 2,9 3 2,6 1,9 
Кромпир 68 61,6 80 61 

Парадајз  · 147,2 156,7 125,7 128,4 


У структури производње житарице су у сељачким радним за- 
другама заступљене готово у истом проценту као и код приват-– 
ника; повртарске и крмне биљке — слабије, а индустриске кул- 
туре — за 2,6% више. Као тржни вишак сељачке радне задруге 
износе на тржиште 46% од укупне вредности производње, што 
је једва нешто више од приватника који просечно износе 43% од 
укупне вредности своје производње. Па и овај проценат форми- 
ран је великим делом од продаје дувана. У 1951 и 1952 години 
употребљено је у сељачким радним задругама просечно 2,1 кгр. 
вештачког ђубрива на 1 ћа обрадиве површине. У последње време 
приличан број сељачких радних задруга супротставља се на 
разне начине ослобађању оних људи који могу да се запосле на 
радовима које изводи држава, и то или с мотивацијом да је њима 
потребна сва радна снага или да задругари траже стално смењи- 
вање ових људи како би и други могли да зараде изван задруге. 

Стање које показују ови подаци сасвим је јасно. Све су ове 
цифре просечне. То значи да има код нас доста радних задруга 
чије је стање добро, које су показале знатне успехе у развијању 
производње, подизању продуктивности рада и које су економски 
тако ојачале да њихови задругари уошште и не помишљају на 
реорганизацију задруге, нарочито откад им је уведени привредни 
рачун помогао да се организационо среде и да боље воде своје 
послове. Али исте цифре показују и то да постоји читав низ 

радних задруга у којима је сасвим природна тежња — чисто еко- 
номског карактера — ка реорганизацији. 

На саветовању је нарочито подвучено да се не ради ни о ка- 
квом курсу ка ликвидацији радних задруга, већ о томе да се на 
бази најдоследнијег развијања принципа добровољности пруже 
стварне могућности оном делу сељачких маса који није успео да 
у оквиру радних задруга побољша своју производњу и своје еко- 
номско стање— да у радну задругу уведе такве облике привређи- 
вања и удруживања који најбоље одговарају конкретним усло- 
вима, економској снази и свести задругара. 

Ми смо увек стајали на принципу да ће социјалистичка 
реконструкција села бити дело које ће извести сами сеоски труд- 
беници својом вољом и иницијативом, својим искуством и напо- 
рима. Овај принцип сада долази до свог најпунијег израза. Сло- 
бодним иступањем из задруге, слободним одлучивањем о реорга- 
низацији, слободним избором и стварањем ове или оне задружне 
форме, сеоски трудбеници ће у пракси наћи најбољи пут ка из- 
градњи социјалистичких односа на селу, стварајући при том 
обиље задружних облика и учећи се на сопственом искуству. 
Исправљањем грешака и постизавањем стварних економских 
успеха, они ће слободно прићи и усвојити више облике удружи- 
вања. То је можда спорији, али, у сваком случају, солиднији пут. 

На саветовању је било говора и о томе да ће у оваквим усло- 
вима узети маха тенденције непријатељских елемената за ликви- 
дацију задруга, да ће бити жилавих покушаја да се воља задру- 
гара каналише уопште против задружнот покрета, тј. ка потпуном 
повратку на положај инокосника. Разуме се, ликвидација је 
дозвољена чак и онда када економска рачуница говори против ње, 
само ако сељаци инсистирају на томе. У томе и јесте најдослед- 
није остваривање принципа добровољности. Међутим, сви ови 
покушаји непријатеља биће сасвим савладани и остаће без ути- 
цаја на масе ако организације Савеза комуниста и Социјалистич- 
ког свеза у свом политичком раду укажу сеоском трудбенику на 
његов стварни интерес који га веже за задружни покрет и ако се 
овим радом активно мобилише његова свест и тежња за соција- 
листичком реконструкцијом, која је једини спасоносан начин по- 
моћу кога се наше село може извући из заосталости и економског 
животарења. 

Непријатељ разних боја заинтересован је за ликвидацију за- 
друге, јер жели да убије у масама, макар и привремено, баш пер- 
спективу за социјалистичку реконструкцију сеоске привреде. Он 
већ говори о томе да се ми поступно одричемо задругарства уоп- 
ште. Он ће највероватније истаћи паролу: „Ко је за задругу, а ко 
против њег“, да би распалио прву реакцију и стихију која жели 
да сруши све задружно, да би онемогућио Хладнокрвну, трезвену 
и конструктивну дискусију и рачуницу о томе на шта ићи после 

сељачке радне задруге. Наш политички рад мора онемогућити 
ове маневре. Нико неће сељака приморавати да задржи сељачку 
радну задругу. Ради се о неопходној економској рачуници и о 
свести за неопходност социјалистичке реконструкције. Зато је по- 
требно у сваком селу водити политичку борбу против ове акције 
непријатеља и изборити се за конкретну реорганизацију радне 
задруге која тамо постоји. Међутим, саветовање је указало да ово 
не значи да се у нашим комитетима, организацијама или задру- 
жним савезима унапред испланира како у ком селу решити про- 
блем задругарства, већ убеђивањем упутити задругаре на то да 
сами приступе издвајању оног облика удруживања који им нај- 
боље одговара, који они могу, с обзиром на своје услове и свест, 
прихватити. 

У дискусији је било речи и о једној врло штетној појави 
потцењивања социјалистичких снага и позиција на селу и свега 
оног што је досад створено и учињено за сеоску привреду. Често 
поједини другови говоре како су тешкоће сељачких радних за- 
друга одбиле некако сељака од идеје задружног покрета, како је 
сељак постао неповерљив и обазрив увек кад му се приступило 
с питањем развитка задругарства и како је због тога тешко наћи 
неку значајнију снагу у појединим селима на коју се можемо 
ослонити у нашем даљем раду на развијању задружнот покрета. 
Тешкоће у вези са задругама, са којима смо се морали борити, 
проузроковале су код ових другова неоправдано губљење вере у 
масе сеоских трудбеника и довеле до потцењивања социјали- 
стичких снага на селу. Ово губљење вере, које је само 
израз извесног бирократизма, може бити врло штетно. Оно 
може утицати на повећање процента ликвидираних задруга 
или на задржавање бирократских метода у борби против 
тенденција ка ликвидацији, а за реорганизацију задруга. Зато 
се против овог треба одлучно борити и све више се ослањати 
на широке масе у спровођењу реорганизације. У последње време 
све је више случајева да сељаци изражавају жељу за стварањем 
опште земљорадничке задруге чак и у селима где раније није 
било уопште никаквих задруга. 

Дискусија је обратила специјалну пажњу на две опасности 
које се могу појавити у редовима наших организација. Прво, мо- 
гло би се десити да се комунисти повуку и демобилишу, препу- 
штајући све самим сељацима, погрешно схватајући да задругари 
сад треба самостално да одлуче о свему шта да раде са задругама; 
друго, они би могли да заузму погрешан став схватајући изопа- 
чено да ми нисмо за ликвидацију задруга, па да покушају да 
примене ову или ону форму притиска и ограничавања иниција- 
тиве и слободног одлучивања сељака. У првом случају, пустило 
би се на вољу сеоској стихији, која уз интриге непријатеља може 
да угуши оне значајне позитивне резултате које смо постигли дс- 

сад на задружном пољу, а у другом — одржали би се бирократ- 
ски методи и стега у усмеравању задружног развитка, што може 
да компромитује демократизам са којим ми приступамо решењу 
задружних проблема. 

Неки другови кажу да сељацима треба дати само сигнал — и 
они ће свршити све како треба! Други питају: ако је радна за- 
друга економски оправдана а сељаци је опет и поред тога не 
желе — шта онда2 Како да се поступи у овом случају: Први 
виде демократију у свом немешању и препуштању свега „при- 
родном“ току и вољи маса, а други демократију признају само 
до граница свога права да интервенишу притиском за победу свога 
убеђења. Уствари, сељаке треба упорно убеђивати и објашњавати 
им правилно гледање на ствар, и онда нема бојазни да ће они 
учинити нешто што је против њихових основних интереса и соци- 
јализма. Сељачке радне задруге постигле су лепе успехе који 
претстављају значајну базу за реорганизацију: механизација, 
приличне површине винограда, воћњака итд. Задругари су ве- 
зани за ове свсје резултате. Њима самима изгледа немогуће да 
униште ово заједничко добро. Ваља им само помоћи да нађу пута 
и начина како да то у свом интересу сачувају и даље развију. 

Саветовање је изразило мишљење да ће ова нова етапа у 
развитку нашег задружног покрета вероватно наићи на разне 
облике неразумевања и отпора у нашим сопственим редовима, У 
нашим организацијама које су се досад бориле за очување се- 
љачких радних задруга. Није искључено да ће многи наши кому- 
нисти бити збуњени, да неће бити способни да се боре за „нову 
линију“, због навике да на други начин решавају задружна пи- 
тања, или да ће целу ствар због неразумевања сматрати непри- 
хватљивом са становишта социјалистичке реконструкције — као 
одрицање од резултата које смо досад постигли, кго враћање уна- 
зад, јер реорганизујемо један виши тип задруге (сељачка радна 
задруга) у други — нижи облик (општа земљорадничка задруга). 


Дискусија је указала на потребу ширег и дубљег претресања 
проблема нашег задружног развитка, пре свега у нашим органи- 
зацијама. Удео наших организација у борби за реорганизацију 
задруга, за њихово рашчишћавање и учвршћивање зависиће и од 
тога кслико одлучно и убедљиво буду савладана оваква схватања 
код појединих људи. Не ради се ни о каквој новој линији која 
тобоже није за социјализам. Не ради се ни о каквом — било идео- 
лошком било практичном — отступању од борбе за социјали- 
стичку реконструкцију села. Чак се не ради ни о томе да се сада 
заузео неки став уопште против сељачких радних задруга. Ми 
смо само, проверавањем на сопственом искуству, дошли до за- 

кључка да је неправилно и штетно по борбу за социјалистички 
преображај села прихватити радну задругу (и то још са онаквим 
колхозним елементима у себи) као такорећи јединствену и иде- 
алну форму кретања села у социјализам. Напротив, развитку с0- 
цијализма на селу служи исто тако, па и ефикасније, сваки 
облик удруживања који природно израста из нивоа развитка 
производних снага на селу, из свести и искуства сељака, и који, 
као такав, више унапређује производњу и подиже продуктивност 
рада. 

Не може се уопште говорити о неком враћању уназад зато 
што се тобоже спуштамо од „виших“ на „ниже“ облике задру- 
гарства. До оваквих закључака долазе само формалисти који не 
воде рачуна да су облици удруживања условљени низом околно- 
сти, а пре свега степеном развитка производних снага и свести 
маса. Уствари, ова реорганизација је наш корак напред, као што 
је и увек било тако када смо ствари на бази искуства постављали 
на правилније и солидније основе, одбацујући застарела и погре- 
шна схватања, одричући се метода и стега које су само спутавале 
слободан развитак. Ова ће реорганизација отворити путеве да- 
љем економском јачању нашег села и политичких позиција задру- 
жног покрета и социјалистичких снага у њему. Наш је задатак 
само у томе да помогнемо сеоском трудбенику да сагледа даљу 
перспективу свога развитка и да схвати да смо увек искрено ра- 
дили, руководећи се искључиво најбољим намерама да помогнемо 
селу да нађе путеве свога преображаја. Сељак схвата да наше 
друштво тражи и проналази најбоље путеве за социјалистичку 
реконструкцију села, за коју не постоје никакви готови рецепти. 
Зато нам он неће пребацити да смо се огрешили о њега, већ ће и 
сам схватити да су сељачке радне задруге биле неопходна фаза, 
део на путу тражења, стицање искуства и васпитавања самих 
сеоских маса да се својом свешћу и иницијативом активно укључе 
у наш социјалистички задружни покрет. 

Саветовање је оценило као врло озбиљну ствар појаву да 
један део наших кадрова у срезовима не схвата довољно огроман 
значај реорганизације задруга као крупно политичко питање, које 
тражи од комуниста интензивне напоре у објашњавању суштине 
наше политике уопште. и ових најновијих мера посебно. Једач део 
наших људи прима .нову линију“ са олакшањем: „Сад ће нам 
бити лако; досад је било тешко!“ Они хоће да кажу да је ства- 
рање сељачких радних задруга и њихово одржавање упркос ве- 
ликим тешкоћама досад било права мука за срганизације, а да 
сада, кала сељачке ралне задруге треба реорганизовати (олносно 
ликвилирати. зко то сељапи желе), скоро и неће бити никаквих 
проблема. Довољно је сељацима дати само знак. Они су, мећутим, 
овде помешали две ствари: нама ће. свакако. уопште узев бити 
далеко лакше даље развијање задружног покрета кога ослоба- 


ОСВРТИ НА САВЕТОВАЊА 289 


ђамо досадашњих административно-бирократских стега; међутим, 
објаснити суштину и циљеве реорганизације, спровести је успе- 
шно итд. јесте исто толико одговоран, крупан и тежак задатак, 
коме треба да буде посвећен цео наш политички рад на селу. 

Непријатељи свих боја покушаће да у реорганизацији уши- 
ћаре нешто за свој утицај на масе. Једни ће се хвалити како је 
њихова борба против сељачких радних задруга победила; други 
ће говорити како приступамо овој реорганизацији под притиском 
Запада и повезиваће то са Титовом посетом Лондону; информби- 
ровци ће затрубити како се коначно враћамо на капитализам итд. 
Све ово не треба потцењивати. Говорити о томе да ће нам бити 
лако спровести реорганизацију, значи демобилисати се, значи 
показати политичко слепило и не видети цео овај проблем као 
политички проблем, не видети потребу једне напорне политичке 
борбе која мора да сачува оне дивне резултате које смо досад по- 
стигли на селу, и која ће допринети да сеоски трудбеници правилно 
разумеју и прихвате перспективе социјалистичког преображаја. 

У дискусији је исто тако посебно указано на то да се може 
десити да неке наше градске организације остану индиферентне 
према задатку објашњавања наше политике развијања задружног 
покрета, сматрајући да је то више ствар организација на селу. 
Штетност оваквог става не треба посебно истицати, нарочито 
с обзиром на то да град треба да помогне селу и у овом послу, 
као и с обзиром на то да ће се информбировска пропаганда пре 
свега оријентисати на градске масе да би унела забуну у погледу 
наше политике социјалистичког преображаја села. 


Мито Хаџи-Василсс 


САСТАНАК У ПОКРАЈИНСКОМ КОМИТЕТУ САВЕЗА КОМУНИСТА 
СРБИЈЕ ЗА ВОЈВОДИНУ ПОВОДОМ УРЕДБЕ О ИМОВИНСКИМ 
ОДНОСИМА И РЕОРГАНИЗАЦИЈИ СЕЉАЧКИХ РАДНИХ ЗАДРУГА 


Првог априла 1953 године одржан 
је састанак у Покрајинском комите- 
ту којем су присуствовали, поред 
чланова Пскрајинског комитета, и 
сви секретари среских комитета Са- 
веза комуниста Србије. Састанку су 
присуствовали и другови Милош 
Минић и Риста Антуновић. Циљ са- 
станка је био да се оцени новона- 
стала ситуација у вези са Уредбом 
и измене искуства. 


Иако је од изласка Уредбе про- 
текло свега неколико дана те се не 
могу давати неке дефинитивне оце- 
не, ипак постоје извесне заједничке 
карактеристике реаговања комуни- 
ста, одраза на произвођаче на селу 
као и активности супротних струја- 
ња на селу. 

У дискусији је нарочито истакну- 
та чињеница да је у свим местима 
на састанцима основних организаци- 
ја Савеза комуниста Србије, скупо- 
вима Социјалистичког савеза као и 
задружним конференцијама Уредба 
примљена са задовољством и разу- 
мевањем и да се схвата њен велики 
политички значај за учвршћење је- 
динства радних сељака. Такође је 
истакнуто да се правилно схвата од 
коликог је значаја реорганизација 
задруга за даље унапређење пољо- 
привредне производње. 


Основне организације Савеза ко- 
муниста Србије на селу су одмах 
пришле објашњавању Уредбе и 
чланка друга Кардеља. Али је ди- 
скусија истакла и извесне слабости 
и неправилне ставове појединих ко- 
муниста. Те слабости и неправилни 
ставови последица су пре свега оста- 
така бирократских и администра- 
тивних гледања и метода у вези са 
социјалистичким преображајем по- 
љопривреде, а такође и несхватања 
перспектива даљег развитка. Тако су 
истакнуте следеће слабости: 

У неким селима Уредба се схвата 
упрошћено: „или сељачке радне за– 
друге или приватни сектор“. Услед 
тога се и јављају неправилни ста- 
вови код неких другова на селу да, 
полазећи од погрешног „или-или“ 
кажу: „Сад ћемо видети ко је кому- 
нист, да ли је онај ко остане или из- 
лази“ или „за мене није комунист 
ко изађе...“ Овде се ради о несхвата- 
њу да је у питању реорганизација, 
да је битно да се у свим задружним 
облицима имовински односи поставе 
на потпуно слободну и добровољну 
основу, а да је другостепено колико 
ће и у којем облику удруживања 
остати произвођача. Произвођачи ће 
се, као и комунисти, баш као про- 
извођачи опредељивати за овај или 

онај облик. Уствари, за онај који 
најбоље олговсра условима села и 
потребама. 

У неким селима Земунског, Ново- 
салског И Шилзског среза поједини 
комунисти су „забринути“, у реорга- 
низацији гледају неко „отступлње“. 
Овде је счигледно да постоји неразу- 


мепање пеостпектива развитка. „От- 
ступање“ је само утолико уколико 


ти другови још увек идсптификују 
досадашње сељачке радне задруге 
са социјализмом. 


Уочено је тачађе да у неким ме- 
стима има комуниста ке'и су поли- 
тички пасиг:т=и, Опењено 1е да је ово 
послелипа пре свога окопности да 
због кплтког Времена и нелсевољне 
помоћи другствима ти другтри нису 
схгатили сугтину реорганиталије. 
Само нејаснести могу изгзвати поли- 
титку пасисичсст, па чаку поједи- 
начним случлјезима и демораплиза- 
цију (Пончево и неки лруги срезови). 

Сви су другови у лискусији исти- 
цали да јеу масама. у овом моменту, 
ванредно живо интересовање и да се 
дискутује о свим питањима реорга- 
низације задруга. Нема случајева 
анархије. 

Свугде где су основне организа- 
ције Савеза комуниста Србије благо- 
времено и правилно политички обја- 
шњавале Уредбу, непријатељске па- 
роле нису имале неког јачег дејства. 
Само тамо где су комунисти имали 
пасивно држање, реакционарни еле-~ 
менти у селу су у појединим местима 
успели да својим паролама створе 
психозу ликвидирања зЗадругарства, 
да вежу ову меру за тобож неки 
диктат из иностранства и да подгре- 
вају илузије о враћању у капитали- 
зам. (У неким местима Шидског сре- 
за проносе се гласови о поновном 


успостављању капиталистичких ба- 
нака.) 

Оцењено је као позитивно што се 
јавна дискусија почиње да оријен- 
тише на питања реорганизације, тј. 
на питања облика удруживања и 
других социјалистичких облика у 
пољопривреди, које треба стварати 
према угслозима и потребама про- 
изпсћсча. То ће дискусији дати сми- 
регији ток, ствараплачки карактер и 
погретлти људе да без неррозе раз- 
мил тају и рачунају које су од фор- 
ми нагдоље и које спроводити у 
дело. 

У згкључној речи, коју су дали 
друг Мчнић и друг Ромац, истакнути 
су прелаз пртииптјелни моменти, што 
је нужио да се правилно схвати како 
тосба доследно спровести суштину 
Урелбг. 


У поглелу улоге комуниста наро- 
чито је паглашена потреба политичке 
актисности и каналисање дискусије 
у пгатцу перспектива развитка по- 
л,сггирреде. Не треба дискутовати: 
„или сељачке радне задруге или 
приватни сектор“. већ треба диску- 
товати о ресрганизацији, схватајући 
реорганизацију најшире. То управо 
значи да треба повести најживљу 
дискусију о томе шта је као форма 
потребно. шта је најбоље и најпри- 
хзатљивије и како томе приступити. 
При томе је нужно објашњавањем 
псмоћи комунистима на селу, како 
би се они што пре преоријентисали 
на пунију политичку активност. 


Потребно је развијати конкретну 
дискусију, те ако се људи одлуче да 
треба да постоји сељачка радна за- 
друга, онда дискутовати шта у њој 
треба мењати, како би од ње постала 
слободна, на уговорима темељена 
добровољна економска организација; 

гко пак она нема економског оправ- 
дања — онда треба дискутовати шта 
се друго може учинити и на који на- 
чин. При томе комунисти нужно мо- 
рају бити ти који ће подупирати 
сваку корисну иницијативу која по- 
тиче из маса. 

Никако не би одговарало ни прин- 
ципијелном ставу ни улози комуни- 
ста, нити би обезбеђивало правилно 
спровођење Уредбе ако би комунисти 
негде, изоловано од маса, својим 
„ставом“ сами одлучивали и намета- 
ли овај или онај облик удруживања; 
напротив, потребно је правилним 
политичким радом и конкретном ре- 
организацијом задруга, заједно са 
осталим произвођачима, наћи нај- 
боље решење. А у том спровођењу 
реорганизације и комунисти ће, као 
и сви остали произвођачи, наћи који 
је од многобројних и еластичних за- 
дружних облика или осталих соци- 
јалистичких облика и за њих нај- 
бољи. 

Сматра се да је у овом моменту од 
велихог значаја да се читав поли- 
тички рад одвија у организацијама 
Социјалистичког савеза. Правилним 
објашњавањем Уредбе, сагледаће се 
све оно што Уредба уклања као смет- 


њу јединству радних људи на селу. 
Решавајући овде сва политичка пи- 
тања, треба онемогућити пароле не- 
пријатеља социјализма, а нарочито 
развијати дискусију око перспек- 
тиве даљег развитка. 

Дата је сугестија да се одмах при- 
ђе одржавању задружних скупшти- 
на на којима би се, у више заседања. 
позела најконкретнија дискусија о 
томе како реорганизовати задругу. 
Било би опасно да се овде дискутује 
линијом: „ко иде — ко остаје“, јер 
чак и у оној сељачког радној задру- 
зи, где нема људи који ће изићи, или 
се ради само о појединцима, не оста- 
је се на истом; нужно је реоргани- 
зовати сваку радну задругу тако да 
то ново газдинство буде истински 
слободна и добровољна организаци- 
ја. Ако дискусију усмеримо у овом 
правцу, неће бити битно ко ће из се– 
љачке радне задруге изићи а ко не, 
биће битно да се из ње уклони све 
оно што кочи правилан развитах. 

На крају су истакнута извесна 
питања у вези са арондацијом, ра- 
није изашлим члановима сељачких 
радних задруга и осталим питањима 
која је нужно регулисати репуболич- 
ким прописима. 


Милан Бојанић 


ОДНЕ ОМЛАДИНЕ 


~ > 
ој 


ГОВОР МИЛОВАНА ЂИЛАСА НА У КОНГРЕСУ 
НАРОДНЕ ОМЛАДИНЕ ЈУГОСЛАВИЈЕ 


Другови и другарице, поздрављам ваш Конгрес у име Со- 
цијалистичког савеза радног народа Југославије, дубоко увјерен 
да ће он значити још један корак даље у борби наше омладине 
за њено јединство, у борби наше омладине за социјализам, за 
независну социјалистичку Југославију. 

Истовремено хоћу да вам саопштим да ми је друг Тито пору- 
чио да испоручим његове поздраве вашем Конгресу. Мислим да 
је и вама самим исто тако јасно да, што се тиче његове жеље, 
он би највише волио да се налази на том Конгресу, кад не би 
био спријечен чисто државним пословима. Он је исто тако пору- 
чио да вам кажем да због тога што је спријечен тим пословима 
неће моћи на овај Конгрес да дође. 

Ваше манифестације другу Титу само потврђују оно што сам 
ја рекао, само потврђују ваше и Титове жеље да се сретнете на 
овом Конгресу. Али, нажалост, опет морам да подвучем да друг 
Тито, зато што је спријечен државним пословима неће моћи да 
дође на Конгрес. 

Другови и другарице, Народна омладина Југославије у свом 
досадашњем раду показала је тако високе борбене особине, тако 
високу свијест, да ја сматрам да ће бити најбоље да у ово неко- 
лико својих ријечи само укажем на неколика општа политичка 
питања која се исто толико тичу наше земље уопште и Социјали- 
стичког савеза радног народа Југославије колико и Народне омла- 
дине, у увјерењу да ћете ви сами она конкретна питања, и 
политичка и практична која се тичу ваше организације са успје- 
хом ријешити на овом Конгресу. 

Ја бих хтио да укажем на огроман значај који за наш даљи 
социјалистички развитак има јединство наших радних људи које 
се нарочито снажно испољава баш кроз нашу омладинску орга- 
низацију. 

Полазећи од те чињенице што су наше радне масе успијеле 
да остваре тако чврсто јединство у борби против свих неприја- 
теља наше земље спољних и унутрашњих, ми смо и могли да 
направимо тако крупне кораке у борби за социјалистичку демо- 
кратију и да пођемо једним заиста новим социјалистичким путем. 
Без тога јединства наших радних људи, које се испољава наро- 

чито баш у братству и јединству наших народа, а посебно у са- 
мој омладинској организацији, без обзира на разне идеолошке, 
вјерске, националне и друге разлике наших радних људи, — без 
тога чврстог јединства у борби за социјализам било би немогуће 
отпочети нову епоху у изградњи социјализма у нашој земљи, 
коју ми подразумијевамо под називом социјалистичка демокра- 
тија. То јединство, јединство наших радних људи у одбрани со- 
цијализма и независности наше земље, остаје као камен темељац, 
као основни циљ цјелокупних напора свих свјесних, социјалистич- 
ких снага у нашој земљи. 


Кад већ говорим о социјалистичкој демократији, хтио бих 
само да укажем на једну ствар: социјалистичку демократију мо- 
гуће је остварити само борећи се. Демократија не долази с неба, 
њу нико не поклања, њу треба да изборе свјесне, социјалистичке 
снаге против реакционарних, контрареволуционарних, бирократ- 
ских тенденција и бирократских елемената и против остатака 
старог друштва. Ми, старије комунистичке, старије социјали- 
стичке генерације, старије него ове које су организоване у На- 
родној омладини, не мислимо да наша Народна омладина и наша 
омладина уопште не може бити тако борбена, тако одлучна и тако 
пожртвована као што су биле генерације које су на својим пле- 
ћима непосредно изнијеле револуцију. Напротив, ми мислимо да 
борбеност тих генерација може бити чак и већа, и морала би бити 
већа, само што се она, с обзиром на промјењене историске услове, 
мора испољавати на другом плану, на другим питањима, на пита- 
њима изградње нових друштвених односа умјесто оних које смо 
ми старије генерације морали да разоримо, и добро смо учинили 
што смо их разорили. Добро смо учинили баш зато да би ове нове 
генерације, које ви претстављате на овом Конгресу, могле саме 
изграђивати односе достојне нових људи, односе достојне људи 
уопште. Према томе, ако хоћемо социјалистичку демократију, 
морамо се за њу борити, и то се морамо борити јединственим 
редовима свих наших радних људи, јединственим редовима ује- 
дињених и збратимљених народа Југославије. 

Другови и другарице, хтио бих још да укажем на једно веома 
важно питање, на питање сарадње са другим покретима. Мени је 
и самом врло јасно, као и свима вама, да и наше омладинске орга- 
низације стоје на истим оним принципима на којима стоји Соција- 
листички савез радног народа Југославије и да је та сарадња 
могућна, ако се хоће да то буде социјалистичка и стварна сарадња, 
само на принципу стварне равноправности, који се изражава у 
слободи критике и с једне и с друге стране. Ја сам увјерен, дру- 
гови и другарице, да ће наша млада генерација у тој сарадњи са 
напредним омладинским покретима у свијету показати огроман 
еластицитет и зрелост која се захтијева да би напредни омла- 

дински покрети могли да схвате стварност у нашој земљи, која 
иде једним новим социјалистичким путем. Али сам увјерен исто 
тако да ће и инострани напредни омладински покрети показати 
такође више еластицитета и више разумијевања за Југославију, 
него што показују често пута по неки људи, па чак и по неки 
иначе напредни и демократски покрети у свијету који нијесу 
омладински. То је и природно. Младе генерације данас у свијету 
живе у новим и друкчијим условима и њима је далеко лакше да се 
ослободе свакојаких предрасуда, наталожених схватања, остатака 
схватања из прошлости. Ту сарадњу наша омладина треба да 
шири у свим правцима — политичким и културним и спортским — 
борећи се непрестано за један циљ: да се осигура равноправност 
свим организацијама наше омладине у тој сарадњи. Мислим да 
је већ дошло вријеме да ми не подносимо само извјештаје или да 
причамо како је у Југославији, него истовремено да и они нама 
причају како је у њиховим земљама, да узајамно мијењамо иску- 
ства и да се узајамно учимо. . 

Полазећи са тог становишта узајамне сарадње са иностраним 
омладинским организацијама, ја такође у име Социјалистичког 
савеза поздрављам претставнике и госте на овом Конгресу. 

Колико сам могао да видим, ви сте као један од најважнијих 
задатака поставили борбу за социјалистичко васпитање омладине. 

Период радних акција је прошао. То је био један херојски 
период, који је био нужан, али који не би више могао да даје 
онакве економске и политичке резултате да се наставио кад су 
већ престале објективне потребе. У борби за социјалистичко 
васпитање ја бих имао само да укажем на то да се треба чувати 
догматизма, да се треба чувати утврђених калупа, већ застарје- 
лих схватања, да треба у борби за социјалистичко васпитање 
схватити да се социјалистичко васпитање омладине не своди само 
на изучавање или на излагање неке социјалистичке теорије или 
политике, него да у једној земљи, у којој социјализам већ побје- 
ђује, у којој радне масе имају стварно власт у својим рукама, 
у којој радне масе имају управу над производњом, — у једној 
таквој земљи социјалистичко васпитање није само изучавање 
чисте социјалистичке теорије, изучавање чистих политичких 
принципа, него свако културно уздизање, свако подизање про- 
свјетног нивоа, свако описмењавање. Сваки културни напредак 
тих људи истовремено постаје социјалистичко васпитање. Наша 
земља, наши народи, наша омладина специјално, налазе се у 
таквој ситуацији гдје се оно што покреће наше људе напријед, 
све што развија у њима дух смјелости, стваралаштва, иниција- 
тиве, самопријегора, све што им подиже културни ниво у било 
каквом погледу — све је то уствари социјалистичко васпитање. 
Према томе, пошто форме васпитања захватају читав живот, оне 

се уствари не могу предвидјети, њих живот мора давати сва- 
ког дана. 

И он ће их стварно давати ако ми те форме не бисмо хтјели 
из канцеларија да измислимо или да у оне које смо измислили 
утрпамо сам живот. Иако је тај посао, као иницијатива, као пот- 
стицај, у првом реду посао Народне омладине Југославије, он 
мора истовремено бити и посао свих наших школа, свих политич- 
ких организација, као и свих оних културних радника који 
стварно јесу за социјализам. Дакле, то мора бити израз кретања 
свих оних снага које се боре за социјализам. Ја сам увјерен да 
само тим широким формама и може уствари да се ствара права 
социјалистичка свијест, свијест социјалистичке демократије, 
може да се изграђује нови демократски и социјалистички човјек. 

Увјерен да ће овај ваш Конгрес као и ранији ваши конгреси 
значити један беочут, можда још значајнији, у великом кретању 
наших народа у социјализам, у даљем развитку социјалистичке 
свијести и улоге Народне омладине у борби за социјализам и не- 
зависност Југославије, ја вас поздрављам и кличем: 

Нека живи јединство наше омладине! 

Нека живи Народна омладина Југославије! 

Нека живи независна социјалистичка Југославија! 

Нека живи друг Тито! 


ОРГАНИЗАЦИЈЕ САВЕЗА КОМУНИСТА И ОМЛАДИНА 


Поводом У Конгреса Народне омладине 


Да би могао испуњавати улогу предводника у борби радног 
народа за социјализам, за бољи, лепши и културнији живот, Са- 
вез комуниста, његове организације и његово чланство морају бити 
ваоружани напредним, јасним и одређеним начелним ставовима 
по свим питањима друштвеног живота. И не само то. Чланство 
Савеза истовремено мора бити такво које ће бити способно да сво- 
јим ставом, својом упорношћу, својом љубављу за ствар радног 
народа убеди, покрене, поведе радне људе у акцију, у стваралачки 
рад на решавању разних питања на путу напретка ка бољем, ка 
лешшем. Да би ту улогу испуњавали, морају се организације и 
чланство Савеза комуниста стално, упорито оспособљавати да, 
према промењеним условима, према већ постигнутим резулта- 
тима, могу и даље, пред новим задацима, играти напредну, про- 
гресивну улогу у друштвеном животу. Све ово важи за комуни- 
сте у њиховој друштвено-политичкој делатности, без обзира на 
област друштвеног живота којој они као појединци припадају и 
у којој делају. Међутим, има области друштвеног живота, поред 
уже политичке, за које је врло тешко рећи да има комуниста који 
на неки начин не утичу, било позитивно било негативно, на њен 
развој. И баш зато је нужно да се организације комуниста, не 
само појединци, заинтересују с времена на време и провере ста- 
вове и дејство својих чланова у тој области. Једна од тих области 
је и однос према омладини. 

Комунистичка партија Југославије је одувек посвећивала по- 
себну пажњу омладини, а од доласка друга Тита на њено руко- 
водство она је успела да оствари масовни омладински покрет, 
захваљујући томе што је своје организације и своје чланство 
стално учила како да се односе према омладини, како да јој по- 
мажу у њеној борби за бољи и срећнији живот младе генерације 
и радног народа. - | 

Та брига Комунистичке партије за развој омладине, њено 
васпитање, њен живот, била је и у периоду изградње једна од 
основних и, захваљујући њој, Народна омладина је као једин- 
ствена политичка организација омладине окупила у своје редове: 

огромну већину омладине, развила њене стваралачке снаге и оди- 
грала крупну улогу у досадашњем најтежем периоду наше из- 
градње. Преко милион омладинаца и омладинки радило је у до- 
бровољним радним акцијама на 70 крупних објеката. Кроз борбу 
за изградњу земље подизала се, расла и васпитавала читава ге- 
нерација младих трудбеника наше земље. Као најмасовнији облик 
учешћа омладине у социјалистичкој изградњи биле су радне ак- 
ције. Оне су много допринеле упознавању омладине, проширењу 
њених видика, учвршћењу јединства, стицању знања и вештине, 
и то како радничке тако и сеоске и школске омладине. Због мно-– 
тих добрих страна радних акција, које су се лако уочавале, често 
су се запостављали сви други облици учешћа омладине у из- 
градњи социјализма и други облици политичког и уопште васпит- 
ног рада. Тежња за крупним а брзим успесима припомогла је у 
једном периоду једностраном раду и активности организација 
Народне омладине. То се нарочито могло уочити у моменту сма- 
њења потребе за радним акцијама, које је дошло као последица 
јачања привредне снаге наше земље и завршавања најкрупнијих 
радова који су тражили масовно и директно учешће и омладине 
у радовима на изградњи земље. 

Упоредо с тим појавама развиле су се крупне промене у цело– 
купном нашем политичком и друштвеном животу, изазване бор- 
бом против бирократизма као основне опасности за даљи соција- 
листички развитак. Било је потребно ухватити се за нове задатке, 
прећи на широком фронту у борбу за пуно учешће омладине у 
најразноврснијим и многобројним облицима друштвеног живота, 
који су ницали у борби за социјалистичку демократију. Требало 
је развити најживљи политички, васпитни и идејни рад, стални, 
свакодневни, ситни који не доноси брзе резултате. Нужно је било 
схватити да се тврђаве не освајају само јуришем, већ стрпљивим, 
упорним опкољавањем. 

У вези са свим тим променама у друштвеном животу требало 
је наћи и место Народне омладине као организације, како у њеном 
учешћу у изградњи социјализма и социјалистичких друштвених 
односа, тако и наћи путеве васпитања омладине, путеве забаве и 
разоноде, развијајући најширу иницијативу саме омладине при 
томе. Требало је обезбедити и помоћ свих осталих организација 
и институција на том великом послу васпитања и подизања мла- 
дог нараштаја. Разуме се да то није било лако, поготово што су 
у том моменту партиске организације, старији комунисти и остале 
организације, као Синдикат, Народни фронт итд. отказале сталну 
помоћ, јер су, на бази досадашњег искуства, већ били стекли убе-. 
ђење да су омладинске организације и омладинска руководства 
израсли да самостално решавају и крупнија питања у своме раду. 
Међутим, ово је била посебна ситуација у којој је била потребна 
помоћ и других, у првом реду партиских организација, не само 

због тога да би се омладинске организације брже снашле у свом 
раду, него и због тога што је омладина наилазила на врло крупне 
тешкоће и неразумевања код старијих, што је једино могла да 
отклони активност партиских организација, Синдиката, Народног 
фронта, школе и др. Промене у нашем друштвеном животу, као 
и промене у нашем привредном систему, наишле су код једног 
дела омладине на накарадна, туђа, па и непријатељска тумачења 
и схватања, која су се одразила у низу негативних појава код 
омладине: у распуштености, одушевљавању разним декадентним 
правцима итд. Све је ово јаче било изражено код школске омла- 
дине. Међутим, после интервенције Централног комитета КПЈ и 
писма друга Александра Ранковића то стање се увелико изменило 
и партиске организације помогле су организацијама Народне 
омладине да омладина нађе свој пут у даљој борби за изградњу 
социјализма и развијање социјалистичке демократије. 

| У Конгрес Народне омладине, одржан од 6—9 марта о. г., по- 
казао је да је Народна омладина као организација нашла своје 
место у даљој борби за социјализам и социјалистичку демокра- 
тију и за слободну, независну, социјалистичку Југославију. На 
Конгресу су кроз реферат и дискусију расветљени задаци На- 
родне омладине у новим условима, а ови задаци су изражени у 
неколико резолуција и докумената. 

Поред свих моменталних тешкоћа, наша ће земља ускоро са- 
владати своју привредну заосталост и кренути снажно напред. 
Наше државно и друштвено уређење, изражено у новом Уставном 
закону, створило је услове за пун расцват иницијативе и ствара- 
лаштва радних људи наше земље. Основна тешкоћа која највише 
отежава кретање напред, која спутава развитак социјализма јесте 
општа, а посебно културна заосталост. Борбу за социјализам је 
немогуће даље замислити без жилаве, упорне, свакодневне борбе 
против заосталости, за културни напредак, за још јачу социјали- 
стичку свест наших радних људи. То је општи задатак, а за омла- 
дину то посебно важи, зато што она претставља будуће генерације 
на којима ће почивати наша сопијалистичка заједница; зато што 
је омладина баш као млада генерација најмање оптерећена ста- 
рим схватањима и навикама и, најзад, зато што је у доба када 
се формира, када су природни услови најбољи за учење и обра- 
зовање. Зато је У Конгрес Народне омладине и претресао своје 
задатке у знаку борбе за образовање и социјалистичко васпитање. 
А друг Ђилас је у свом поздравном говору подвукао да је свако 
образовање и учење у нашој социјалистичкој заједници које по- 
креће напред —- социјалистичко васпитање. Како у васпитању 
омладине учествује више фактора, а посебно школа, породица и 
друштвене организације, подвучена је потреба већег повезивања 
и усмеравања свих тих фактора. Озбиљне шупљине постоје још 
у том свестраном васпитању младих. Поред тога што сам живот, 

бујан живот наше социјалистичке заједнице даје печат животу 
и васпитању омладине, важни су и школа и породица и дру- 
штвене организације, који могу убрзати, помоћи што шире и 
активније учешће саме омладине у нашем друштвеном животу, а 
посебно помоћи у стицању стручних и научних знања, развијању 
културног образовања и моралног лика новог човека, лика који 
одговара свесном грађанину социјалистичке заједнице. А такав за- 
датак не може остати само задатак Народне омладине, мада помоћ 
која је нужна не сме да гуши иницијативу младих, већ мора да 
подиже, да развија њихове стваралачке снаге, да развија само- 
сталност Народне омладине као масовне, политичке и васпитне 
организације. Упоредо с тим нужна је борба против старих, кон- 
зервативних схватања која потцењују стваралачке снаге саме 
омладине. Честа су оваква схватања и у школама, и у фабрикама 
и селима чак и код људи иначе напредних схватања који, не тру- 
дећи се да боље упознају стваран живот младих људи данас, по- 
лазе само од свог искуства, често и њега пренебрегавајући, забо- 
рављајући. У старим схватањима је добар део тешкоћа са којима 
се бори омладина и њене организације. 


За спровођење закључака У Конгреса Народне омладине ну- 
жно је пре свега покренути организације Савеза комуниста и то 
тако што ће се комунисти упознати с рефератом и закључцима 
Конгреса, што ће тиме усвојити основну линију и упознати 
основне проблеме и задатке Народне омладине. Тиме ће се омогу- 
ћити да онај део чланства до 24 године директно у Народној омла- 
дини развије своју пуну активност за спровођење задатака, а 
други део комуниста, старијих, оспособиће се да у другим дру- 
штвеним организацијама, другим установама, као школама, рад- 
ничким саветима, управним одборима, задругама, народним одбо- 
рима итд. постави конкретне проблеме омладине и избори се за 
разумевање и помоћ омладини у њеним задацима. Свака органи- 
зација Савеза комуниста дужна је да на дневни ред постави упо- 
знавање са одлукама М Конгреса Народне омладине и претресе 
стање на свом терену. То нарочито важи за основне организације 
у предузећима и селима. Народна омладина броји данас преко 
милион и по чланова, и да би се њен рад даље развио у борби 
за развијање социјалистичке демократије, за јачање позиција со- 
цијализма, нужна је свестрана помоћ у првом реду организација 
Савеза комуниста и његових чланова, који су дужни да на најши- 
рем фронту, а посебно на селу, развијају борбу за помоћ и савла- 
давање тешкоћа, да би Народна омладина у наредном периоду 
извојевала нове победе, како учешћем у изградњи социјалистич- 
ког друштва тако и образовањем и васпитањем младог нараштаја. 


Д. Р. 

Млада генерација наше земље у раздобљу између два кон- 
греса вођена мишљу и делом Тита и Савеза комуниста очувала 
је и ојачала своје јединство у борби за социјализам и одбрану 
независности своје слободне домовине, за мир и равноправност 
међу народима. Сталне претње и агресивни притисак Совјетског 
Савеза, непосредно угрожавање независности наше земље рас- 
пламтила су у срцима младе генерације жарки патриотизам и 
спремност за одбрану своје независне домовине. Надахнута патри- 
отизмом омладина наше земље прожета је свешћу да без очу- 
вања националне независности нема социјализма, а без социјали- 
зма нема срећне будућности младих; да је борба за независност 
и социјализам њена основна и најчаснија дужност. Дубоко про- 
жета вером у своје снаге, у снаге народа она предано и непоко- 
лебљиво гради свој срећнији живот, бори се за праведнији — 
социјалистички друштвени поредак. 

Наша генерација — настављајући дело бораца за ослобођење 
земље и стварање равноправне и независне заједнице наших на- 
рода — пошла је путем савладавања економске и културне 
заосталости, јер је схватила ту дужност као највећи и најпле- 
менитији задатак свог времена. Сврстана у бригадама, на омла- 
динска радилишта се сливала омладина из свих крајева земље, 
из фабрика, из села, из школа, и са универзитета, идући са 
песмом и одушевљењем, свесно и добровољно. За нама већ стоје 
по читавој земљи речити споменици борбе и рада младог поко- 
лења Титовог доба. Одлучније и пожртвованије непоколебани и 
јединствени градили смо и стварали када је нови освајач — 
Совјетски Савез посегао за нашим добрима, за нашом слободом 
и независношћу. Градећи за своју срећу и будућност исписали 
смо на својим заставама: „градили смо — бранићемо“. 

Нашој борби, нашим стремљењима дала је нову снагу рево- 
луционарна Титова мисао изградње инстинског социјалистичког 
друштвеног поретка заснованог на самоуправљању радних људи, 
стварању нових односа међу људима. У борби за срећу радних 
људи наше земље, за срећу човечанства, нашли смо најлепше 
идеале своје младости и све услове за слободан развитак лично- 
сти, новог, слободног и срећног човека. 


302 комунист 


Ради своје будућности и добра свога народа и даље ћемо 
следити часно и поносно наш досадашњи пут, преносићемо 
патриотизам и радни хероизам широм наше земље. Градићемо од 
себе људе новот времена, људе социјализма — свестрано образо- 
ване и васпитане, гајићемо љубав према раду схватајући га као 
понос и част младих људи Југославије. 


1 


Наши идеали захтевају да своје стваралаштво и енергију 
посветимо образовању и васпитању да би схватили велико дело 
данашњице и дубоко прожети њиме понели развитак даље. Зато, 
изградити од себе свестране образоване грађане социјалистичког 
друштва, свестране по својим погледима, смеле и искрене, само– 
сталног мишљења, птироког интереса за друштвени живот, науку 
и културу, самопрегорне и несебичне у борби за ствар радног 
народа и социјалистичке домовине — је племенити циљ младих 
људи нашег времена. 

Наши народи су вековима били притиснути заосталошћу. Ми 
рушимо остатке прошлости, окове предрасуда, заблуда и незнања. 
Првим корацима у социјализам повели смо борбу са заосталошћу 
која још гуши стваралаштво и способности мнотих наших мла- 
дих другова. Имамо снаге у себи да ускладимо своје жеље за 
животом пуним радости и весеља, са свесним жртвовањем У 
изградњи социјализма. Наше материјалне могућности још не 
допуштају да остваримо све своје жеље и потребе, али нас носи 
дубока вера у светлу сутрашњицу и ведар живот у скорој бу- 
дућности. 

Развили смо разноврсне облике културно-просветне и умет- 
ничке делатности, у којима се развио живот младих људи. Учи- 
нимо тај живот богатијим, лепшим и културнијим. Нека нам 
наша самоделатност пружи све радости стварања, забаве, разо- 
ноде, одмора, весеља, игре. Развијајмо своју активност у култур- 
ним друштвима, уметничким секцијама, просветним установама, 
домовима културе, омладинским домовима, читаоницама, књи- 
жницама, друштвима и клубовима Народне технике. Стварајмо 
нове организације за културно-просветно и техничко васпитање, 
боримо се за културан, радостан и разноврстан живот у њима, 
развијајмо свој интерес за све области науке и културе. Разви- 
јајмо борбу мишљења, боримо се против ненаучних и назадних 
схватања. Водимо бригу о интересу, жељама и потребама младих 
људи за културним животом и стваралаштвом. 

П 


Своје свестрано образовање не можемо замислити без широке 
фискултурне активности, без богатог спортског живота омладине. 
Дух фискултурних организација мора одговарати свестраном ин- 
тересу омладине. Ми хоћемо масовну фискултуру пуну делатно– 
сти и ведрине младих људи у којој ћемо се свестраним спортом 
и телесним вежбањем, богатим друштвеним животом изграђивати 
у здраве, храбре и поносне људе, у којима ће се развијати дру- 
гарски односи. Са тог становишта у интересу младих људи разви- 
јајмо своју друштвену одговорност за рад тих организација, за 
стварање материјалних услова првенствено за потребе широких 
маса омладине, за изградњу таквих организација које ће бити 
приступачне и блиске хиљадама младих људи. 

Своју радост из рада на изградњи земље, у фабрикама, пре- 
дузећима, на пољима и у школама, употпуњујмо ведрим часовима 
спортског и телесног вежбања, часовима активног одмора и разо-. 
ноде. Нека се ту развија део нашег стваралаштва и широке ини- 
цијативе. Сузбијајмо негативне појаве у фискултури, стварајмо 
нове фискултурне организације, окупљајмо се масовно у њима, 
развијајмо у њима ведар социјалистички дух. Кроз фискултуру, 
спорт и активност у предвојничкој обуци припремајмо се за 
одбрану земље. Морално и физички здрава и снажна омладина — 
снажна и моћна наша социјалистичка домовина. 


Ш 


Млади радници, ваш живот и рад ври и буја у жариштима 
социјалистичке демократије —- радним колективима и органима 
радничког управљања. Ви сте подмладак радничке класе која 
прва у историји остварује идеју радничког управљања производ- 
њом. Свестрано се културно и стручно образујте, да би тај зада- 
так што боље извршили. То захтевају ваши интереси, интереси 
радничке класе и целог нашег друштва. Постављајте пред своје 
кслективе проблеме свог материјалног, културног, здравственог 
и другог живота. Отворено и слободно износите своје мишљење 
о проблемима ваших предузећа, критикујте оштро и беспопгтедно 
бирократске поступке појединаца или појединих органа управ- 
љања; критикујте неправилности према младим радницима, по- 
јаве неправилног запошљавања и коришћења, постављајте за- 
хтеве за своје стручно оспособљавање, за стварање у складу са 
садашњим могућностима што бољих материјалних услова за 
ваше образовање, за богат културни, спортски и забавни живот. 
Тиме учествујете у развијању социјалистичких односа а кроз 

свестран живот и образовање припремате се за будуће управљаче 
својих предузећа и фабрика. 

Сеоска омладино, самоуправљање радног народа и развитак 
наше индустрије отвара нове путеве, бржег економског и култур- 
ног преображаја села. Наша индустрија даће још више машина 
које ће радном сељану олакшати живот. Твоја будућност носи- 
оца тог преображаја обавезује те да упознајеш наш социјали- 
стички развитак, да се бориш за повећање пољопривредне произ- 
водње усвајањем савремених метода обраде земље, да се свестрано 
просвећујеш, окупљаш у домовима, читаоницама, и другим про- 
светним установама, развијаш своје знање и погледе. Културни 
и фискултурни живот који развијаш учини још богатијим и леп- 
шим за хиљаде младића и девојака села. Учи се кроз школе, 
путем разних курсева, из књига, штампе и часописа културнијем 
начину живота. Подижи и негуј своје здравље и здравствене 
услове живота. 

Млади другови из школе и са универзитета, ваша свестрана 
друштвена активност у омладинским, студентским и другим орга- 
низацијама има у нашим садашњим условима ванредно велики 
значај. Развијањем борбе мишљења и демократизма у раду дру- 
штвених организација, упознавањем са правцем кретања нашег 
социјалистичког развитка и стварања нових друштвених односа, 
ви ћете моћи схватити свој будући положај у друштву и неопход- 
ност ширег образовања и научних погледа младих интелекту- 
алаца. Повезујући и дубоко прожимајући своје образовање на- 
шом социјалистичком праксом моћи ћете своје знање ставити у 
службу социјализма. Богатим, свестраним културним облицима 
живота и рада, разноврсном и садржајном забавом и разонодом, 
фискултуром и спортом, развијајте иницијативу и стваралаштво 
у разним облицима друштвене делатности, стварајте ведар и радо- 
стан живот школске и студентске омладине. 

Млади војници, омладинци наше славне Армије, ви вршите 
часну дужност — чувате слободу, независност и стваралачки 
рад наших људи у изградњи социјализма. Упорно радите на свом 
војном образовању, користите богате могућности за свестрано 
уздизање које вам пружа наша Армија. 


Пети конгрес Народне омладине Југославије позива све 
организације Народне омладине и читаву омладину да следећи 
свој досадашњи пут наставе несебично залагање у изградњи соци- 
јализма и социјалистичком васпитању омладине развијајући све- 
стран и разноврстан живот младих људи. 

Са Титом на челу, за социјализам, за социјалистичку демо- 
кратију, за независну социјалистичку Југославију. 

За срећан и радостан живот радних људи и омладине наше 
земље, поносно и ведро у нашу лепшу будућност. 


У Конгрес 
Народне омладине Југославије 


РЕЗОЛУЦИЈА 
У КОНГРЕСА О РАДНИЧКОЈ ОМЛАДИНИ 


Радничко самоуправљање и нови друштвени односи у нашој 
земљи претстављају реалну основу за свестрани развитак уче- 
ника у привреди. Неколико стотина отворених домова и школа у 
којима се налазе десетине хиљада ученика, постигнути резултати 
на стручном уздизању младих радника, брита за здравствену 
заштиту, закони који штите интересе радничког подмлатка, си- 
стем материјалног награђивања — све то говори да постоје 
основни услови за школовање, физички и интелектуални разви- 
так ученика у привреди. 

Али и поред створених услова чињеница је да већ дуже вре– 
мена стоје нерешена веома озбиљна питања радничког подмлатка. 
Бујан процес нашег развитка истакао је и низ нових проблема 
међу ученицима у привреди. 

1. Даљи развој наше привреде и радничко ·самоуправљање 
захтева школовање високо квалификованих и свестрано образо- 
ваних радника који ће бити способни да рукују и управљају 
савременим средствима производње. Тај задатак у данашњим 
условима могу најбоље обавити индустриске школе. Ради тога је 
потребна већа оријентација на отварање индустриских школа где 
год за то постоје услови, не запостављајући ни школе ученика 
у привреди. Зато је нужно одредити карактер појединих школа, 
разрадити садржај и однос теоретске и практичне наставе, изра- 
дити солидне и трајније наставне планове и програме, извршити 
ревизију постојећих и израдити нове уџбенике. Потребно је про- 
учити и боље организовати установе за избор занимања и про- 
фесионалну оријентацију омладине. 

2. У циљу школовања потребних стручних кадрова не- 
опходно је размотрити проблем економске стимулације предузећа 
и проучити могућности и потребе стварања посебних фондова 
предузећа за школовање стручних кадрова. Осим тога, потребно 
је правилније решити питање економског положаја ученика у 
привреди и економским мерама обезбедити њихов прилив у 
индустрију и занатство, нарочито у оне струке које оскудевају 
са стручном радном снагом. Неопходно је извршити измену неких 
одредби уредбе о ученицима у привреди, које сада више не одго- 
варају. Такође је потребно да се размотри до које мере третирати 

домове ученика у привреди као установе за самостално финан- 
сирање и анализирати проблем школовања деце чији су родитељи 
ван радног односа и нису у могућности да их потпуно матери- 
јално обезбеде. 

Поставља се и питање награђивања и стимулације мајстора — 
инструктора и наставника индустриских школа и школа ученика 
у привреди, који услед неправилног награђивања са недовољно 
интереса раде на стручном обучавању омладине. 

3. Бројни су примери небрите и бирократског односа према 
ученицима у привреди од стране појединих органа власти и пре- 
дузећа. То се испољава у старом гледању на раднички подмла- 
дак, у непоштовању законитости, у небризи за техничку заштиту 
на раду и здравље ученика, у додељивању лоших зграда за 
школе и домове, у одређивању слабих наставника и васпитача 
и небризи о њиховом оспссобљавању, у недовољном буџетирању 
школа и домова радничког подмлатка, у спором решавању ових 
и других проблема. Нису ретки примери експлоатације и злоупо- 
требе радничког подмлатка од стране приватних занатлија, по- 
јединих радника и предузећа, непримања у предузећа ученика 
који су завршили школу и неоправданогт отпуштања запослених, 
недовољне бриге и неправилних схватања старијих радника за 
стручно усавршавање ученика. 

Ради тога Конгрес истиче потребу одлучније борбе против 
ових појава и доследнијетг примењивања закона и уредби које се 
односе на ученике у привреди. 

Васпитање, школовање и обезбеђење бољих материјалних 
услова живота ученика у привреди мора бити брига целе дру- 
штвене заједнице. Зато позивамо државно-управне органе, радне 
колективе, радничке савете, већа произвођача и друштвене орга- 
низације, пре свега синдикалне, да се заложе на решавању ових 
проблема и на племенитом послу васпитања радничког под- 
млатка — носиоца даље изградње социјалистичког друштва. 

Народна омладина је дужна да поклони већу бригу условима 
живота и васпитању радничког подмлатка, да се бори против 
неправилности према ученицима у привреди и да активније ради 
на покретању друштвених и државних сргана на решавању 
наведених питања. 


У Конгрес 
Народне омладине Југославије 


ПРОСВЕТНИМ ОРГАНИМА, ЗАДРУЖНИМ ОРГАНИЗАЦИ- 
ЈАМА И ПОЉОПРИВРЕДНИМ СТРУЧЊАЦИМА О НЕКИМ 
МЕРАМА ПРОСВЕЋИВАЊА СЕОСКЕ ОМЛАДИНЕ 


Наша друштвена заједница уложила је знатне напоре на про- 

свећивању сеоске омладине. Као основа ошштег образовања уве- 
дено је у многим местима осмогодишње школовање које прет- 
ставља највећу школску реформу у нашој земљи. Такође су 
постигнути успеси у раду на образовању сеоске омладине по 
завршетку основних школа. У многим селима се организују 
курсеви на којима омладина проширује ошште и стручно обра- 
зовање. 
Потребе нашег друштвено-економског развитка, а посебно 
повећања и унапређења пољопривредне производње захтевају 
много шири и разноврснији рад на општем и стручном образо- 
вању сеоске омладине. Међутим, у данашњим условима рад на 
образовању сеоске омладине по завршетку основне школе не одго- 
вара у пстпуности ни нашим потребама, ни нашим могућностима. 
Мали је број сеоске омладине обухваћене разним курсевима, а 
рад на њеном просвећивању још увек је провизоран. 

Систем описмењавања омладине преко разних курсева умно– 
таме не одговарг нашим садашњим потребама. Зато су већ у не– 
ким местима течајеви за неписмене, као и општеобразовни теча- 
јеви укинути и замењени са двогодишњим и сличним школама. 

И поред тога, што основне, односно осмогодишње школе, 
претстављају основу образовања на селу Конгрес сматра да је 
потребно проширити систем просвећивања омладине на селу и 
предлаже: 

да се ради на изграђивању система и разноврсних облика 
образовања сеоске омладине, — почев од описмењавања до изу- 
чавања разних области науке са разноврсним програмима на 
основу којих би се курсеви постепено према могућностима заме- 
нили омладинским продужним школама. У овим школама омла- 
дина која за то има интереса даље би развијала своја знања сте- 
чена у основној школи, изучавала пољопривреду, економске про- 
блеме, домаћинство итд. Иако би у програмима ових школа било 
много заједничког, програми не би смели бити једнообразни и 
оптерећени сувишним градивом, већ прилагођени приликама и 
перспективним плановима развитка појединих крајева, срезова 

и села. Тамо где нема услова за ове школе треба радити на обра- 
зовању омладине преко течајева и најразноврснијих облика 
просвећивања омладине; | 

да се прихвати иницијатива која се већ остварује у неким 
срезовима и да се систематски приђе организацији периодичних 
школа за неписмене са једним ширим програмом које би обавезно 
похађали неписмени омладинци и омладинке; 

да се организују сеоске пољопривредне школе и курсеви за 
омладину која показује посебно интересовање за темељитије изу- 
чавање појединих грана пољопривредне производње. 

За што успешније образовање сеоске омладине потребно је 
нарочиту пажњу обратити на рационално коришћење постојећих 
средстава за просветни рад као и обезбеђење нових. 

Конгрес посебно сматра да се нарочита пажња посвети што 
ширем окупљању женске омладине путем најразноврснијих теча- 
јева, школа и осталих облика образовања. 

Такође је потребно да се програми учитељских и осмогоди- 
шњих школа више прилагоде потребама села. 

Конгрес сматра да предложене мере могу постати снажно 
средство у васпитању сеоске омладине и изражава уверење да ће 
просветни радници, задружне организације и пољопривредни 
стручњаци упркос многим тешкоћама са којима се боре уложити 
своје напоре и учинити све на делу васпитања омладине. 


У Конгрес 
Народне омладине Југославије 


ПИСМО ПРОСВЕТНИМ РАДНИЦИМА ЈУГОСЛАВИЈЕ 


Разматрајући остварене успехе на широком пољу васпитања 
и образовања младе генерације, Пети конгрес Народне омладине 
Југославије упућује поздрав и изражава захвалност просветним 
радницима за њихов допринос у тим успесима. 

На славном путу наше земље омладина је била непресушни 
извор из кога су народним снагама стално притицале нове ства- 
ралачке енергије. О томе сведочи безброј доказа како у току 
Народне револуције тако и у периоду социјалистичке изградње. 
Она је свесна улоге коју јој будућност додељује и спремна је да 
остане верна својим часним традицијама. Али њеном одуше- 
вљењу, вољи и одлучности потребно је знање, култура, искуство 
и свестрано развијене способнссти. Њена стремљења и велики 
задаци који пред њом стоје захтевају да се њено васпитање и 

подитне на ниво који би још више одговарао ширини 
и замаху нашег социјалистичког развитка. 

У решавању овог крупног задатка необично важно место 
припада школи, која све више постаје центар свестраног васпи- 
тања младих људи, где омладина стиче прве појмове о животу, 
о друштвеној заједници и својим дужностима у њој, где формира 
основне карактерне особине и усваја социјалистички морал. Ради 
тога се У Конгрес Народне омладине Југославије посебно обраћа 
просветним радницима, који су у непосредном контакту са омла- 
дином и најбоље осећају дух и динамику читавог њеног живота. 
Омладина показује жељу и улаже велике напоре да стекне што 
више знања и усвоји све оно што јој школа пружа у том правцу. 
Али — васпитање и образовање не зависи само од субјективног 
односа омладине према тим задацима већ и од низа других про- 
блема који траже хитнија и целисходнија решења: оптерећеност 
наставних планова и програма, вербалистичке методе наставе које 
не буде интересовање и активан однос према науци, остаци биро- 
кратског односа према васпитању ученика код неких наставника, 
недостатак уџбеника из низа предмета, недостатак материјалних 
услова за штиру друштвену делатност и др. — све то има дубоког 
одраза на њено васпитање и образовање. Зато апелујемо на про– 
светне раднике да енергичније поведу борбу за решавање ових 
питања, што им омогућује и широка демократизација у руково- 
ђењу штколством. 

Образовање и васпитање у социјалистичком смислу не може 
се остварити само кроз школску учионицу, без свестраног разви- 
јеног друштвеног живота омладине, који ће се манифестовати 
кроз разноврсне облике политичке, културне, фискултурне, за- 
бавне и друге делатности. Народна омладина и до сада је разви- 
јала ову обљаст васпитногт деловања уз пуну помоћ једног дела 
просветних радника, али то још увек није постала заједничка 
брита и организације Народње омладине и наставничких колек- 
тива, није постао један целовит систем у васпитању. Ми конста- 
тујемо ову чињеницу као слабо место у раду са школском омла- 
дином и позивамо просветне раднике на још веће заједничке 
напоре на свестраном васпитању и образовању омладине. 

Јединство у тежњама и настојањима, узајамно поверење и 
разумевање, присни и срдачни односи између наставника и уче- 
ника неопходан су услов за крупније успехе у васпитању и 
образовању омладине. Појаве застарелих, хладних, нама туђих 
односа између наставника и ученика у данашњим условима, су 
неодрживе, јер борба за нову социјалистичку школу истовремено 
је и борба за нове односе између наставника и ученика. Ми са 
правом очекујемо од Вас да непосредније и широкогрудије при- 
ђете решавању овога можда најважнијег и најсложенијег педа- 
гошког проблема. 

У тежњи да остане верна својим револуционарним традици- 
јама, да се заиста развија у слободне и одважне градитеље соци- 
јализма у својој земљи, да буде у првим редовима борбе за све 
што је ново и прогресивно, омладина се нужно мора сукобља- 
вати са свим што је у томе кочи и обуздава. Она се не може 
задовољавати сувопарним и често пристрасним тумачењима чи- 
њеница из области научног, културног и друштвеног живота — 
ана тражи убедљиве одговоре на ова питања као и на безброј 
питања која се непосредније тичу личности самог ученика. Њој 
је потребна за то слободна дискусија, отворено изражавање сво- 
јих схватања и стремљења, у чему се не може увек гледати 
анархична склоност за обарање ауторитета. Напротив, у томе се 
одражава витална снага омладине и гаранција наших народа за 
будућност. Зато се обраћамо наставницима и васпитачима омла- 
дине да у својим редовима развијају таква схватања, да својим 
педагошким поступцима код омладине негују те позитивне осо- 
бине и да их правилно усмеравају како кроз наставу тако и у 
свакодневном опхођењу са омладином. 

Конгрес изражава уверење да ће просветни радници, баш 
зато што им на срцу лежи васпитање омладине, својим искуством, 
давањем потстицаја, директним учешћем у ваншколском дру- 
штвеном животу омладине учинити све да школа заиста буде 
центар свестраног васпитања и образовања ученика. 

У Конгрес 
Народне омладине Југославије 


НАША ИСКУСТВА 


НАСЕЉСКЕ ОРГАНИЗАЦИЈЕ И ЊИХОВИ ЧЛАНОВИ 


— Запажања са једног саветовања у општини Палилула — 
Београд — 


Почетком марта, у Општинском комитету Савеза комуниста 
Палилула — Београд одржано је саветовање на коме су, поред 
чланова комитета и секретара основних организација, присуство- 
вали и поједини комунисти које је интересовало питање стила и 
метода рада Општинског комитета као и садржај рада основни 
организација. | 

После У Конгреса Савеза комуниста Југославије у многим 
организацијама, како насељским тако и у предузећима, појавила 


су се различита схватања и тумачења у одабирању форми рада 
за обезбеђење нове улоге Савеза комуниста. 


Досадашњи резултати рада основних организација у насе- 
љима показују да је било оправдано и правилно што су оне ство- 
рене, а укинуте основне организације по установама. Активност 
комуниста у многоме се повећала, а рад у нгсељима побољшао. 
Тежиште рада чланова Савеза комуниста оријентисано је углав- 
ном на Социјалистички савез радног народа и остале масовне 
организације. Међутим, укључивањем комуниста у политички 
рад у насељима дошло је до разних појава у организацијама на 
које је указано на овом саветовању. У тежњи да развију широку 
делатност, како организације Савеза комуниста тако и Социјали- 
стичког савеза радног народа, Друштва пријатеља деце, Црвеног 
крста, Савеза бораца итд., поједине организације насеља заводе 
разне шаблонске и круте мере, захтевајући од сваког комуниста 
да обавезно присуствује свим састанцима, предавањима, конфе- 
ренцијама и осталим скуповима које организује било Савез ко- 
муниста, било Социјалистички савез радног народа. То је у пракси 
довело до тога да је у неким организацијама један члан Савеза 
комуниста „морао“ месечно да присуствује на 10—15 разних са- 
станака, конференција итд. Да би обезбедили увид у то колико 
им чланови организације посећују све ове форме делатности, по- 
једини секретари основних организација прибегли су разним адми- 
нистративним, у суштини некорисним мерама: прозивању, при- 
јављивању после састанка итд. Тако, на пример, секретар 


НАША ИСКУСТВА 313 


основне организације једне штампарије води посебан дневник у 
који убележава податке о томе кад је који члан и где присуство- 
вао, да ли је дискутовао, да ли је био на синдикалној конферен- 
цији и слично. 

На тој истој линији било је тенденција да се целокупни дру- 
штвени, политички и културни живот појединаца гледа само кроз 
рад у насељу и тамошњим организацијама. У вези с тим ишло се 
за неким локалним приредбама и за стварањем посебних дру- 
шттвених просторија итд. У нашим условима, где је у оквиру 
града, тај живот врло развијен (позоришта, биоскопи, концерти, 
музеји, изложбе, народни универзитети, разни културно-умет- 
нички програми итд., итд.) таква тенденција је свакако погрешна, 
јер иде на уштрб квалитету и спутава личну слободу рада и жи- 
вота сваког појединца. Тако је, на пример, један члан Савеза ко- 
муниста критикован зато што је отишао у позориште а није при- 
суствовао једном предавању које је организовао Савез бораца 
наше општине. Међутим, тај друг је о томе већ слушао или пак 
читао. 

Такође има случајева да се поједини комунисти врло тешко 
привикавају новом начину рада и још нису успели да развију 
своју активност у масовним и друштвеним организацијама насеља 
итд. Још се ишчекује постављање „конкретних“ задатака, „заду- 
живање“ од стране секретара или организације итд. Таквим дру- 
говима је, нема сумње, потребно помоћи, јер се не може очекивати 
да се преко ноћи људи науче новом начину рада. Међутим, ваља 
истаћи и то да има појединаца који избегавају да приме било ка- 
кве обавезе у својим организацијама. То су они појединци који су 
постали чланови Савеза комуниста у установи и који су тада у 
томе гледали једину могућност и средство за напредовање у слу- 
жби. Тако се догодило да је један члан Савеза комуниста, после 
одлуке о преласку у насељске организације, дошао у Општински 
комитет и изјавио да не може бити члан Савеза, да је у установи 
био примљен у чланство из личних амбиција, да празнује све вер- 
ске празнике, да нико у његовој околини где станује не зна да је 
сн члан Савеза и да ће га сигурно сада у насељу, с обзиром да га 
познају, искључити из организације, јер је, како и сам каже, уви- 
део да нема услова за члана Савеза. Дошао је да преда чланску 
књижицу, смгтрајући да је тако боље него да га организација 
јавно искључи. 

Многе организације су сматрале да је сада мали број питања 
о којима оне могу дискутовати и одређивати свој став. На крају 
се кроз дискусију показало да није ствар у томе што основна 
организација расправља о овом или оном проблему, већ у томе 
како она прилази тим питањима, да ли доноси одлуке о ономе о 
чему треба да решава, на пример, раднички савет, синдикална 
подружница, оргсни власти итд., или пак само помаже да се 

рашчисте схватања, заузима начелни став према разним појавама 
и проблемима и доноси одлуке које су обавезне само за њене чла- 
нове. Јасно је да ће основна организација расправљати углавном 
о општим проблемима и кроз то помоћи својим члановима у њи- 
ховој активности у радничком савету, синдикалној подружници, 
на радном месту итд. а главна активност комуниста одвијаће се 
ван организације Савеза комуниста. 

Једно од важних питања које је покренуто на овом савето- 
вању јесте шире укључивање радника у друштвено-политички и 
културни живот насеља, односно града. Показало се да влада 
слабо интересовање другова за проблеме краја у коме живе 
(слабо учешће на зборовима бирача и решавању проблема 
насеља и општине). У том смислу истакнута је неопходност да 
се добар део политичког и културно-просветног рада који данас 
захвата синдикална подружница пребаци на Социјалистички са- 
вез радног народа, а да се синдикална подружница више веже за 
економске проблеме предузећа (друштвени план, тарифни пра- 
вилник, економско образовање радника, хигијенско-техничка за- 
штита итд. и да ту развија своју политичку делатност. Синди- 
калне подружнице организовале су проучавање конгресног 
материјала у предузећима далеко слабије него што је то учинио 
Социјалистички савез. Поред тога, овакав садржај рада синди- 
калне подружнице постаје истоветан са радом Социјалистичког 
савеза, дуплира се, и на тај начин онемогућује учешће радника 
из предузећа у активнијем раду Социјалистичког савеза. Ако 
свему овоме додамо још и то да се целокупни синдикални и остали 
рад у предузећу одвија одмах после радног времена када су људи 
уморни, онда видимо да је утолико нужније и корисније њихово 
укључивање у активни политички рад у насељу. Ово је неоп- 
ходно и са гледишта њиховог активизирања у расправљању и ре- 
шавању актуелних проблема локалних органа власти, у Соција- 
листичком савезу, на зборовима бирача итд. 

Дискусија је исто тако покренула питање односа Социјали- 
стичког савеза према решавању проблема органа власти. 
Истакнуто је да Социјалистички савез у насељу треба да се бави 
и проблемима власти, тј. да може дискутовати о разним пита- 
њима политике народног одбора, као, на пример, о извесним 
комуналним проблемима, односу органа власти према народу, тр- 
говини, друштвеном плану итд. У том случају садржај рада Соци- 
јалистичког савеза не би био сведен само на предавања и не би 
то била основна форма „политичке делатности“, како се то схвата 
у неким организацијама, већ би тај рад био далеко садржајнији 
и ту би се одвијала политичка делатност, како комуниста тако 
и некомуниста у насељима, односно општини. 

На крају саветовања истакнута је потреба да се што више 
користи дом културе „Браћа Стаменковић“, што је досад недо- 
вољно чињено, углавном због програма рада самога дома. Убудуће 
овај дом треба да постане заиста културни и политички центар 
у овој општини. 


М. Грујић 


У ОРГАНИЗАЦИЈАМА САВЕЗА КОМУНИСТА НА БЕОГРАД- 
СКОМ УНИВЕРЗИТЕТУ ЈОШ УВЕК ПОСТОЈИ СТАРИ НАЧИН 
ПРИЛАЖЕЊА ЗАДАЦИМА 


После У1 Конгреса Савеза комуниста Југославије организа- 
ција на Универзитету улаже напоре да нађе своје место и пра- 
вилно схвати улогу у средини у којој живи и ради. Овде ћемо 
изнети само неке примере старих схватања у методу и стилу рада 
комуниста на Београдском универзитету. 

У нашим организацијама Савеза комуниста још увек живи 
стари метод прилажења задацима. У изучавању материјала са 
У1 Конгреса неки комитети Савеза комуниста на факултету, по- 
што нису добили никакав план од Универзитетског комитета, као 
што је то раније био случај, пришли су сами изради својих, као 
по правилу, веома крутих планова. Скоро сви су предвидели одре- 
ђени број тема које треба проучити у одређено време. Можда ова- 
кав начин проучавања материјала са УМ! Конгреса одговара 
неким другим организацијама и другој средини, али на Универ- 
зитету овакав начин изучавања конгресног материјала показује, 
у најмању руку, озбиљне недостатке. Ово важи и за студентске 
организације поготову тамо где су предвиђене исувише широке 
теме (као на пример: „Спољна политика наше земље“; „Економ- 
ски развитак наше земље у светлости материјала са М! Кон- 
греса“ итд.), где су одређени референти који су држали опширна 
предавања (уствари, препричавали реферате са Конгреса) и где 
је, по правилу, била слаба дискусија. Ова је крутост нарочито 
дошла до изражаја у наставничким организацијама. Тако је, на 
пример, на једном састанку основне организације Савеза кому- 
ниста на Економском факултету проучавана тема „Нови при- 
вредни систем“. Пре свега, питамо зашто је ова тема постављена 
на састанку организације Савеза комуниста, кад ови проблеми 
свакако интересују читав наставнички колектив. Референт је као 
што је то био обичај пре неколико година, почео углавном да 
препричава све оно о чему је било говора у вези са економском 
политиком наше земље, покушавајући да извуче извесне проблеме 


за дискусију. И све је то требало да се продискутује на једном 
219 

састанку организације комуниста. Уместо да су извучени један 
или два проблема и постављени на широку дискусију која би 
мотла да стварно продуби знање којим располаже наставни кадар 
на овом факултету, да се покушају рашчистити нека осетљива 
и недовољно јасна питања, приступило се школском преприча- 
вању и најопштијој дискусији (сваки дискутује о оној области 
коју најбоље познаје) која ничему не води, осим што људе за- 
мара дугим састанцима, којима чланови Савеза комуниста оба- 
везно морају присуствовати. На питање зашто су на овај начин 
приступили изучавању конгресног материјала, другови из ове 
организације одговарају да им је тако „постављено“ од стране 

лтетског комитета. Да ли је у овом конкретном случају у 
питању само „дисциплина“ или се ради о обичном несхватању 
улоте Савеза комуниста и недостатку иницијативе — тешко је 
одговорити. Вероватно је да се ради и о једном и о другом, а У 
сваком случају су у питању стара схватања. 


У неким студентским организацијама Савеза комуниста држе 
се дуги састанци који по правилу трају 4 сата, а неки пут и 7—8 
часова. Сви су против дугих састанака, а никако да се нађе излаза. 
По мом мишљењу, два су узрока овој појави која је скоро карак- 
теристична за Универзитет. Има појава малограђанских схватања 
демократије, по којима свако може о свему да говори, често без 
непосредне везе са дневним редом. Ако секретар организације као 
претседавајући покуша да скрати дискусију, или да је усмери 
у правцу у ком треба, појединци се често успротиве, изјављујући 
да се нарушавају „принципи“ демократије. У једној организацији 
на Машинском факултету покренута је дискусија од стране једне 
групе дискутаната о правима секретара као претседавајућег и 
његовој улози у организацији уопште, оспоравајући право секре- 
тару да својим предлозима и мишљењима утиче на одлуке орта- 
низације. Разуме се да ту увек има и бесплодног надмудривања. 
Тако се, на пример, у једној организацији на Електротехничком 
факултету, кад се радило о казни једног члана организације, не- 
колико сати дискутовало о прелазу квантитета у квалитет и дру- 
тим филозофским категоријама. Наиме, поставило се питање да 
ли и у којој мери један комунист мења свој лик ако прави исте 
грешке и често их понавља у свом личном животу. У друго време 
и на другом месту (можда у дебатном клубу) овакве дискусије 
могу бити интересантне и корисне. Али се овде радило о томе 
да су неки слабији комунисти оваквим ,„филозофирањем“ хтели 
да замуте читаву ствар. 

Упоредо са оваквим малограђанско-анархистичким појмо- 
вима о демократији преплићу се административно-бирократска 

схватања о улози Савеза комуниста која се своде на то да све 
ствари треба расправити на састанку организације Савеза кому- 
ниста, да се активност организације цени по броју састанака, броју 
присутних, броју дискутаната. Према овим схватањима активност 
комуниста се такође исцрпљује на састанку организације или се 
ту у најмању руку мора до краја припремити. После писма ЦК 
КПЈ које је указало на слабости организације на Универзитету, 
ми смо имали јако изражену тенденцију враћања на стари метод 
руковођења (проналажење „задужења“ за сваког члана и адми- 
нистративна контрола „извршења задужења“ итд.). То је био 
резултат погрешног схватања да су слабости организације настале 
због демократизације која је спровођена у раду Партије. Оваквих 
схватања у пракси још има. У основним организацијама на Прав- 
ном факултету, на пример, ударено је оштро по тзв. „ћутали- 
цама“, тј. оним члановима Савеза комуниста који на састанцима 
не учествују довољно у дискусији. Ова критика натерала је по- 
једине људе да дискутују и кад треба и кад не треба, тј. по дужно- 
сти. Тек је на недавно одржаној конференцији Савеза комуниста 
читавог факултета нађен правилан одговор на ово питање: про- 
блем нису „ћуталице“, већ друштвено неактивни комунисти, а 
оваквих има и међу онима који су „професионални дискутанти“ 
на састанцима организација. 

Овоме треба додати још и чињеницу да су организације на 
Универзитету, по правилу, веома бројне (100—200 чланова), и да 
је питање припреме састанка утолико важније као и улога секре-- 
тара пре и за време састанка. У већини организација припрема 
састанка је још увек слаба страна наших факултетских комитета 
'· и секретара основних организамија. 


На седници Универзитетског одбора Савеза студената, која је 
одржана почетком фебруара месеца, на дневном реду је био план 
припрема за овогодишњи Мајски фестивал студената. Комисија 
при Универзитетском одбору припремила је овај план и разрадила 
га скоро до у детаље, с тим што он треба, како је на седници ре- 
чено, да обухвати „готово целокупну политичку, друштвену, кул- 
турну и стручну активност студентских удружења, друштава и 
клубова у летњем семестру“. Мало је требало па да овакав план 
· буде усвојен и упућен студентским удружењима, друштвима и 

вима да по њему поступе. Међутим и прошлогодишње иску- 
ство је показало да управо оне студентске приредбе које су пла- 
ниране у Универзитетском одбору нису успеле, јер нису биле 
свесрдно прихваћене од стране самих студентских удружења и 
нису биле резултат њихове иницијативе и активности. Мада су 
предлагтачи овога плана настојали да буду што „еластичнији“ у 

предвиђању разних форми активности којима „треба да буде 
испуњен студентски живот у току летњег семестра“, очигледно 
је да сваки овакав план, хтели ми то или не, води у шаблон и 
умртвљује иницијативу тамо где је она најпотребнија, тј. у самим 
студентским удружењима, друштвима и клубовима. На крају је 
усвојен закључак да се овај план достави удружењима и другим 
организацијама да им послужи само као оријентација које све 
активности (примера ради) могу се развијати и какве све смотре 
(опет примера ради) могу бити организоване, на којима студентске 
организације треба јавно да иступе. 

поред тога се поставља питање како ће овим „оријентаци- 
јама у плану“ прићи поједине организације и у којој ће их мери 
користити. А да ће имати штете свуда где механички буде план 
примењен и „разрађиван“, то је сигурно. Сваки шаблон у раду 
данас смета развитку организација Савеза комуниста и студент- 
ских удружења. Ово утолико више важи за организације на 
Универзитету чији је живот сам по себи пун динамике и не трпи 
никакве калупе. 

На крају напомињем да су ови примери узети без нарочитог 
реда, често као најдрастичнији, те ниуком случају не могу да по- 
служе за оцену општег стања у организацији Савеза комуниста 
на Београдском универзитету. | 


Милић Бугарчић 


ПРВИ РЕЗУЛТАТИ ИЗ РАДА ОСНОВНИХ ОРГАНИЗАЦИЈА 
НИКШИЋА ПОСЛИЈЕ ПРИМЈЕНЕ НОВОГ СТАТУТА 
И ОДЛУКА ШЕСТОГ КОНГРЕСА СКЈ 


Од реорганизације организација Савеза комуниста у Никшићу 
прошло је мало времена, а већ се осјећа извјесно побољ- 
шање у раду организација и веће интересовање чланова Савеза 
за учешће у масовним организацијама. Већина основних органи- 
зација је пронашла правилан садржај рада и приступила спрово- 
ђењу у живот одлука МТ! Конгреса Савеза комуниста Југославије. 
Основне организације на својим састанцима припремају разна 
актуелна предавања, врше консултације и дискусије о конгре– 
сном материјалу и сл. Осим тога, много се више заоштрава питање 
лика комуниста и његове улоге у масама као политичког радника 
и васпитача радних људи. Исто тако, искоријењена је стара 
пракса да се због фамилијарности која је постојала у једном ма- 
њем броју организација (нарочито у организацији жељезаре) не 

може казнити или искључити из Савеза члан који се редовно 
евађао са радницима, опијао итд. Тим питањима комунисти сада 
много смјелије прилазе, а и остали грађани својим учешћем много 
доприносе доношењу одлуке по свим тим питањима. 

Поједини чланови Савеза комуниста нису довољно радили 
у организацији Народног фронта, нити су кроз тај рад настојали 
да побољшају политички рад у масама. Тако слабом раду добрим 
дијелом је разлог и то што су неке организације исувише велике, 
пгто немају потребних просторија за окупљање, па је због тога 
често и учешће чланова на састанцима прилично малобројно. 
Колико је учешће појединих чланова Савеза комуниста у раду 
организације Народнот фронта било недовољно најбоље показује 
сљедећи примјер. Претсједник фронтовске организације центар 
број 1 — једне од најбољих организација у траду, иначе стар ч0- 
вјек и веома активан у раду Фронта, на првом састанку новофор- 
миране организације СК која броји око 130 чланова изјавио је: 

„Овдје има комуниста које вечерас по први пут видим на 
оваквим скуповима.“ Овај примјер показује да је заиста било 
чланова СК који уопште нијесу присуствовали конференцијама и 

састанцима масовних организација. 

Послије формирања територијалних организација Савеза и 
учешћем и дјеловањем комуниста као политичких радника у 
организацији Фронта, осјећа се веће зближење комуниста с ма- 
сама. Истина, не може се рећи да комунисти и раније нијесу ра- 
дили у основним фронтовским организацијама, али је тачно да је 
проценат њиховог учешћа сада повећан за преко 20%. 

Што се тиче учешћа комуниста и њиховог дјеловања у раду 
зборова бирача, може се такође нагласити да су и у том погледу 
поститнути прилично добри успјеси у односу на раније. Сада су 
зборови бирача у Никшићу врло добро посјећени, на њима се пре- 
тресају веома важна питања и дају корисни приједлози народној 
власти за лакше, брже и правилније доношење одлука и рјешења 
разних питања. Исто тако је важно напоменути и то да су се 
комунисти и раније истицали по овим питањима, али је сада то 
истицање много јаче. 

Сваким даном се све више заоштрава борба против фамили- 
јарности и других слабости, тако да борба мишљења долази до 
пуног изражаја, и сва питања основне организације се рјешавају 
са више размишљања. 

Послије формирања организација осјетило се извјесно по- 
бољшање идеолошко-политичког рада у организацијама СК. То 
побољшање је нарочито запажено кроз здраву и конструктивну 
дискусију чланова приликом прораде конгресног и другог мате-– 
ријала. 

Душан Перуновић 

ОПШТЕ ПОЉОПРИВРЕДНЕ ЗАДРУГЕ — НАШЕ ЈАКО 
ОРУЖЈЕ ЗА ВЕЋУ ПРОДУКТИВНОСТ И НОВЕ ОДНОСЕ 
У ПОЉОПРИВРЕДИ 


— Задругарство у срезу Ново Место и Уредба о имовинским 
односима и реорганизацији сељачких радних задруга — 


У срезу Ново Место, који 75% насељавају сељаци, економски 
услови нису били повољни за развитак сељачких радних задруга. 
Територизација сељака је у срезу ванредно јака а аграрни посед 
распарчан. Ова распарчаност није само социјалне него и земљи- 
шно-конфигуративне природе. Сељачке радне задруге могле би 
све ово да премосте тек деценијама и уз ванредно јаку механи- 
зацију, не узимајући у обзир менталитет нашег сељака, што је 
овде од примарног значаја. | 

Због тога већ приликом прве реорганизације сељачких рад- 
них задруга ми смо одустали од било каквог административног 
притиска и пред њима поставили проблем економске оправданости 
њиховог постојања. Насупрот томе, више пажње било је посве- 
ћено општим пољопривредним задругама, што је уродило успехом. 

Када су пољопривредне задруге престале бити наставак и 
саставни део откупног апарата, одмах се у њима осетио већи 
полет. Тада су ове задруте преко свих наших очекивања, први 
пут коракнуле снажније напред. Једном свестраном и дубљом 
анализом Срески комитет СК Словеније Ново Место дошао је до 
закључка да су опште пољопривредне задруте једина могућност 
у нашем срезу за унапређење пољопривредне производње. 

У срезу је било врло мало сељачких радних задрута, па и 
оне су се гушиле у многим унутарњим трвењима и размирицама. 
То им је онемогућавало да постану фактор унапређења села. По– 
што се често и државна помоћ задругама трошила на неекономи– 
чан начин, те задруге су постајале камен смутње, те су на њихов 
рачун падале мноте оправдане критике од стране чланова и нечла- 
нова. Онакве какве су биле, оне нису могле да се приближе мента- 
литету нашег сељака, а камоли да утичу на њихову свест, јер су 
сељаци у њима видели вештачку творевину, а не привредни облик 
који би одговарао њиховим производним условима. Сељаци су у 
великом броју пришли општим пољопривредним задругама, јер су 
им економски интереси то диктирали. Опште пољопривредне за- 
друге постале су на тај начин најмасовнија база за даљи рад. 
Четрдесет пољопривредних задруга повезује 9500 газдинстава од 
укупно 13000 газдинстава. 

Непрестаним указивањем потребе да је најнужнији задатак 
повећање производње и да се зато морају основати и други сек- 
тори, стање се почело побољшавати. Ово се нарочито почело осе- 

ћати онда када су радни сељаци стварно почели управљати овим 
задругама. 

На многим примерима се показало да је општа пољопривредна 
задруга постала основни организатор производње и носилац на- 
претка на селу, као и то да је она способна да на више начина 
повезује позитивне интересе произвођача са интересима зајед- 
нице, а да при томе не дира дубље у сељакове приватно-сопстве- 
ничке односе. Али уз све то она је и јака препрека било каквом 
развијању туђих и штетних тенденција у нашој заједници. 

Тамо где су се сељачке радне задруте реорганизовале, односно 
спојиле са општим пољопривредним задругама, био је уклоњен 
и двојни колосек који је селу наносио више штете но користи. 
Иштчезло је бесадржајно и често секташко питање, ко је за ову 
а ко за ону задругу, и данас побеђује парола: Покажи свој однос 
према производњи и заједници! Ту су комунисти извршили врло 
важан задатак, јер се тако, индивидуално и преко Социјалистич- 
ког савеза радних људи и других организација, народ упознао са 
правим стањем, односно с планом, па и начином на који треба 
побољшати ово стање. Ваља нагласити и то да је Савез комуниста 
стекао велики ауторитет и признање. Када се на различитим са- 
станцима расправљало о овим проблемима, људи су се одазивали 
у толиком броју као никада дотад. Здрав интерес произвођача 
требало је управити ка конкретној проблематици села, указујући 
на могућности развитка. 

Наравно, све је то тек почетак, пун слабости и пропуста. Али 
једно је сигурно: опште пољопривредне задруге код нас, у 1952 
години и у првим месецима ове године, напредовале су у пољо- 
привреди више него све сељачке радне задруге досад. Тежња рад- 
них сељака је да повећају производњу помоћу пољопривредних 
задруга. То је данас и наш, друштвени интерес. Број газдинстава, 
који из дана У дан расте, удружених у општим пољопривредним 
задругама даје свој допринос остварењу задатака перспективног 
плана. Прва искуства нам већ показују да је тај правац правилан. 

Пошто је перспективним планом нашег среза предвиђена 
различита прерађивачка индустрија на бази сточарства, у најви- 
шој мери радили смо на развијању сточарских грана у задругама. 
Код 40 општих пољопривредних задруга данас постоји 19 стсчар- 
ских отсека. Њихов је рад у овој години врло значајан. У 1952/53 
години имали су 725 крава чисте пасмине, док је у рани- 
јим годинама укупно било једва 274 краве. За потребе сточарства 
набављено је 35 приплодних бикова, тако да њихов укупни број 
сада износи 90. Приплодних крава набављено је стотину. У 1952 
години задруге су набавиле 8 трактора, тако да их сада у срезу 
има 29; затим, набавиле су 10 покретних прскалица, те их сад 
има 45 обичних и 3 моторне. Такође је набављено и 20 прашилица, 
тако да их сада у срезу има 40. Повећани интерес пољопривред- 

ника за повећање производње показује се у првом реду у томе 
што се сад много више употребљавају вештачка ђубрива. Ове 
године утрошено је 120 вагона ђубрива, што износи четири пута 
више него у прошлој години. Задруге су такође обратиле пуну 
пажњу на унапређење воћарства и виноградарства. 

Интересовање пољопривредних задруга за производна пи- 
тања повећало се у многим задругама толико да оне осећају го- 
требу да пољопривредни стручњаци воде њихове пољопривредне 
отсеке. Четрдесет пољопривредних задруга у свим својим делат- 
ностима имале су приход од 52 милиона, који ће бити употребљен 
за нове инвестиције. Први пут су били уведени пољопривредни 
зимски 4—5 месечни курсеви у пет већих места. Као и сваке зиме, 
организовани су и ове зиме течајеви за опште образовање. Наро- 
чита новост су зимски пољопривредни курсеви, са 153 уписаних 
курсиста, на којима програм наставе, поред општег образовања, 
обухвата предавања привреднот, стручног и политичког карак- 
тера. Док је пољопривредна школа на Грму до јесени 1952 год. 
имала само 2 ученика из Долењске, сада се на пет зимских пољо- 
привредних курсева окупио приличан број сеоске омладине, и 
курсеви су својим радом доказали колико су били од преке 
потребе. 

У исто време одржано је 86 стручних предавања из области 
пољопривреде. Кроз 28 течајева за ошште образовање прошло је 
870 курсиста, а кроз 30 течајева Црвеног крста укупно 1102 кур- 
систа. Велики интерес за рад течајева општег и стручног обра- 
зовања ове јесени и зиме показао је да су се људи живље заин- 
тересовали за своје образовање, за школовање омладине, за рад 
и напредак како пољопривредних задруга тако и њихових инди- 
видуалних газдинстава. У првом реду су се уверили да је омла- 
дини потребно више знања. 

Овогодишње скупштине пољопривредних задруга показале 
су, управо због горе изнетих ствари, видан напредак. Број при- 
сутних на овим састанцима у овој години већи је за 45% од про- 
шлогодишњег, а и остала сарадња доказује да сељаци нашег среза 
почињу схватати пољопривредну задругу као своју ствар, као 
најбољи облик за већу и бољу пољопривредну производњу. 


Разлика између прошлогодишњих и овогодишњих скупштина 
нарочито се изразила у врло живој свестраној дискусији задру- 
гара. Они су постављали конкретне предлоге, критиковали поје- 
дине чланове управног одбора за њихов слаб рад и слично. 


Колико је напредовала изградња свести задругара показује 
и то како су они употребили своје приходе. Већину прихода уло- 
жили су у разне отсеке: за унапређење сточарства, за набавку 
приплодне стоке, за нове расаднике, за инвестиције, за дограђи- 
вање и опрему задружних домова, за набавку машина и алатки, 
за електрификацију села итд. У неким задругама један део при- 

хода одређен је и за сеоске библиотеке, за набавку стручних 
књига, часописа и брошура. У четири изразито трговачке задруге 
(где се још увек осећа доста јак утицај намештеника), уложен 


вући да је већина скушштина сама, без икаквог принуђавања, 
повисила задружне акције итд. 

Годишње скупштине задрута такође су показале да намеште- 
нички апарат у задругама губи своје позиције и да никако не 
може наставити са досадашњим командовањем. Задругари су 
одлучно устали против тога да намештеници буду претседници 
задруга. У управне одборе изабрани су добри задругари — радни 
сељаци и свесни грађани, који се залажу за напредак задруге. 
Комунисти, који живе у тесној сарадњи са радним сељацима и 
који правилно схватају свој задатак у Савезу комуниста и то 
својим радом доказују, свуда су били изабрани у задружна ру- 
ководства. У Добрничу, који је у прошлости био упориште клери- 
кализма, сви су задругари, њих 300 на броју, на скупштини тра- 
жили да за претседника задруге буде изабран један комунист. 
Сличне ствари дешавале су се и у другим местима. Тамо, пак, где 
су поједини комунисти због својих неправилних поступака према 
људима испали из управних одбора, задругари су изабрали у 
одборе друге комунисте. 

Разуме се, овим се не исцрпљују сви проблеми нашет пољо- 
привредног задругарства. Међутим, у сваком случају треба кон- 
статовати велики полет радних сељака и позитивну улогу пољо- 
привредних задруга у стварању нових односа на селу. То нарочито 
важи сада када Уредба о имовинским односима и реорганизацији 
пољопривредних радних задруга озакоњује начела, на основу ко- 
јих смо досад донекле радили и постигли горње резултате. 
Уверени смо да ће убудуће рад тећи много боље и лакше, јер 
Уредба пружа пољопривредном задругарству нове снаге и чврсте 
перспективе да ће се моћи развијати у корак са целокупном 
нашом привредом. 


Јоже Борштнар 


БИБЛИОГРАФИЈА 


Књиге ми часописи 


ВЛАДИМИР ДЕДИЈЕР: Јосип Броз Тито — Прилози за биографију. 
Издање „Културе“, Београд. 


» 


ЈУ Конгрес Народног Фронта Југославије БИ ЕЛИСТИЧЕОЕ савеза 
радног народа Југославије). Издање „Културе“, Београд. 


+ 


ИВО ЛОЛА РИБАР: Чланцк м говори. Издање Историског одељења 
Централног комитета Народне омладине Југославије, Београд. 


» 


Документи историје омладинског покрета НОЈ, 1 том — 1 к П Конгрес 
УСАОЈ-а. — Издање Историског одељења Централног комитета Народне 
омладине Југославије, Београд. 


» 


НИКОЛА ВУЈАНОВИЋ: О подизању свијести радничке класе. Из- 
дање „Рада“, Београд. 


» 


МИЛОСАВ МИЈУШКОВИЋ: Актуелни проблеми радничке омладине. 
Издање „Рада“, Београд. 


+ 


Др. МИЛАН БАРТОШ: Основни појмови о Уједињеним нацијама. Из- 
дање „Народне књиге“, Београд. 


» 


Др. ЈОВАН ЂОРЂЕВИЋ: Развитак друштва и слобода човека. Би- 
блиотека Радничког универзитета. 


% 


ФРИДРИХ ЕНГЕЛС: Анти-Диринг. Издање „Културе“, Београд. 

ЛЕЊИН: О религији (Зборник). Издање „Културе“, Загреб. 
» 


КАРЛ КАУЦКИ: Томас Мор им његова утопија. Издање „Културе“, 
Београд. 
% 


Наша стварност — часопис за друштвена питања, бр. 4. 


Говори и чланци 


У борби за социјалистичко васпитање омладине. Реферат Милијана 
Неоричића на У Конгресу Народне омладине Југославије. „Борба“ од 8 
марта 1953. 

» 


Говор Едварда Кардеља у Народној скупштини ФНРЈ поводом рати- 
фикације Балканског уговора. „Борба“ од 24 марта 1953. 


» 


Изводи из реферата А. Ранкогића о збрињавању деце палих бораца 
м заштити ратних војних инвалида. „Борба“ од 25 марта 1953. 


» 


Уредба о имовинским односима им реорганизацији сељачких радних 
задруга. „Борба“ од 30 марта 1953. 


» 


Говор друга Тита на великом митингу у Београду по повратку са пута 
у Енглеску. „Борба“ од 1 априла 1953. 


+ 


Изводи из реферата друга Владимира Бакарића одржаног на ТУ Кон- 
гресу ССРН Хрватске. „Борба“ од 6 априла 1953. 


» 
Досадашњи рад им задаци Социјалистичког савеза радног народа Босне 


и Херцеговине. Реферат Цвијетина Мијатовића на ТУ Конгресу ССРН БиХ. 

Пролетери сешт земаља, уједините се! 


КОМУНИС ОРГАН ЦЕНТРАЛНОГ КОМИТЕТА 


САВЕЗА КОМУНИСТА ЈУГОСЛАВИЈЕ 


УАЛА ЗУН 1953 БРОЈ 5—6 


Париза о етен ен ПИ НА РННННИРН Е И 


ПРЕТПЛАТНИЦИМА „КОМУНИСТА“ 


Извештавамо претплатнике да смо, услед поскупљења 
хартије и штампаоских услуга, принуђени да повећамо цену 
часопису на 65 динара у претплати, односно на 80 у сло- 
бодној продаји по једном примерку. 

У вези с тим претплата за друго полугодиште износи 
390 динара. 

Молимо оне претплатнике који су се претплатили на 
пола године да обнове своју претплату за друго полугође, а 
оне који су се претплатили на годину дана да изврше до- 
плату у износу од 150 динара. жЕ 

а На ма основне организациј 
и поједине чланове Савеза комуниста Југославије да могу 
повећати број претплатника, уколико то желе за целу и 
пола године, до 1 августа 1953 г. Претплата за целу годину 
износи 630 дин. 

Уплату вршити на текући рачун 102-Т-171 ЛА 
име Издавачког предузећа „Култура“ до 1 августа 1955 т. 


С. Ф. — С. Н! 

ргашгеа ђу (Споодје 


Пролетери свих земаља, уједините се! 
КОМУНИС ОРГАН ЦЕНТРАЛНОГ КОМИТЕТА 
САВЕЗА КОМУНИСТА ЈУГОСЛАВИЈЕ 


У ГОДИНА ЈУН 1953 


БРОЈ 5—6 


ХГТ/У ГРАДСКОЈ КОНФЕРЕНЦИЈИ САВЕЗА КОМУНИСТА 
ХРВАТСКЕ — ЗАГРЕБ 


У ГРАДСКОЈ КОНФЕРЕНЦИЈИ САВЕЗА КОМУНИСТА 
СРБИЈЕ — БЕОГРАД 


СВАКИ НАПРЕДАК У ПОЉОПРИВРЕДИ ЗНАЧИЋЕ 
СПОНТАНО ЈАЧАЊЕ СОЦИЈАЛИСТИЧКИХ СНАГА НА СЕЛУ 
| 
| 
| 


ДВЕ НЕГАТИВНЕ ПОЈАВЕ ИСКРИВЉАВАЊА ПОЛИТИЧКЕ 
ЛИНИЈЕ У РЕКОНСТРУКЦИЈИ ПОЉОПРИВРЕДЕ 


ЗА ПРАВИЛНИЈЕ РАСПОРЕЂИВАЊЕ И УЗДИЗАЊЕ КАДРОВА 
ЗНАЧАЈНА ОДЛУКА ЗА ДАЉИ РАЗВОЈ ЈНА 


ПОЛИТИЧКА И ДРУШТВЕНА АКТИВНОСТ ОФИЦИРА 
ВАН КАСАРНЕ 


Конференције и саветовања 
Белешке 
Из историје СКЈ 
Наша искуства 
Питања за дискусију 
Библиографија 


БЕОГРАД 


ргашгеа ђу (Соодје 


ХТУ ГРАДСКОЈ КОНФЕРЕНЦИЈИ САВЕЗА КОМУНИСТА 
ХРВАТСКЕ — ЗАГРЕБ 


Драги другови, | 

Примио сам позив да дођем на ХТУ редовну конференцију За- 
гребачке организације Савеза комуниста Хрватске. Ја бих свакако 
врло радо дошао да ми је то могућно, али, на жалост, ни ваша а ни 
моја жеља се ни овога пута не може испунити, јер ми то временски 
не одговара због неодложних послова. 


Користим ову прилику да упутим делегатима ваше конференције 
и свим осталим комунистима ваше организације неколико ријечи. 

Желио бих да рад ваше конференције буде што садржајнији, 
јер пред вашом организацијом, као и пред свим комунистима наше 
земље, стоје многи и важни задаци — спровођење у живот одлука 
УТ Конгреса Савеза комуниста Југославије. То није ни мало лак ни 
краткотрајан посао. Ту се ради о томе да наши комунисти потпуно 
схвате дух и далекосежност тих одлука, не само у циљу изградње 
социјализма у нашој земљи, већ и у погледу њиховог утицаја на даљи 
развитак у свијету уопће. 

Послије онога што се открило 1948, тј. за вријеме напада на нашу 
Партију и земљу уопће са стране удружених информбировских пар- 
тија на челу са СССР-ом, ми смо морали поћи својим сопственим пу- 
тем у изградњи социјализма и на основу научног марксизма прона- 
лазити код нас оне методе и форме за преображај наше земље и дру- 
штва уопће, које су кадре дати најџоље и најбрже резултате у вези 
са нашим цјелокупним хисторијским развитком и у вези са нашим 
садашњим постојећим специфичностима, како економским и култур- 
ним, тако и националним, политичким итд. 

Једна од најпозитивнијих особина наших комуниста, мислим код 
огромне већине, у томе је што су се брзо снашли у том периоду су- 
коба са Информбироом и одбацили шаблонске и застарјеле рецепте 
оних који су окренули путем ревизионизма, па правилно спроводили 
линију наше Партије у свакодневној пракси наше социјалистичке 
стварности. Али ипак морам да нагласим, да има појединаца који се 
тешко сналазе кад се покаже да нешто не ваља или да је застарјело 
нешто од онога што се до сада радило. То је због тога што су такрпи 
другови више спремни да критички посматрају оно што иде за исправ- 

љањем оног што не ваља оне мјере које покрећу напријед, него 
оно што није ваљало и што је сметало да се креће напријед. 

Зато је данас потребно да другови комунисти, који имају огромну 
улогу у преваспитавању и припремању наших грађана за социјали- 
зам, сами у првом реду изучавају све појаве и продиру у суштилу 
свих наших мјера које иду за једним јединим циљем, а тај је да 
крећемо напријед — у социјализам. 

Ја ћу навести овдје само један маркантан примјер који је збунио 
неке другове. То је Уредба о реорганизацији сеоских радних задруга. 
Ти су другови мислили да ми идемо натраг. Али ми нисмо ишли 
натраг, већ смо пошли да исправимо оно што смо у једном залету 
хтјели прескочити. Ми, нисмо пошли натраг, већ смо узели такву 
полазну тачку која ће нас сигурније довести до циља, тј. до соција- 
лизма на селу. Друштвени преображај није проста ствар, нарочито 
не на селу у заосталој земљи. Ту се морају врло брижљиво узимати 
у обзир сви елементи који условљавају такав преображај. Један од 
најбитнијих елемената на селу јесте преваспитавање људи. А тко ће 
то радити ако не комунисти Али, видите, комунисти су код нас на 
селу били научени више да командују, а онај тко хоће да командује 
на селу нема услова да буде преваспитач. 

Према томе, ту се треба потпуно отрести старих метода и почетм 
радити у духу одлука У: Конгреса Савеза комуниста Југославије. 
То исто важи м за остале секторе нашег друштвеног развитка. 

Ја сам увјерен да ће Загребачка организација комуниста на сво- 
јој ХГУ конференцији темељито продискутовати све слабости м сво- 
јим одлукама и њиховим спровођењем у дјело заузети оно мјесто у 
Савезу комуниста Југославије, које јој и по хисторијској заслузм 
припада. 

Другарски поздрављам делегате конференције. 


Смрт фашизму — Слобода народу! 


Јосип Броз Тито 


У ГРАДСКОЈ КОНФЕРЕНЦИЈИ САВЕЗА КОМУНИСТА 
СРБИЈЕ — БЕОГРАД 


Драги другови, пошто не могу лично да дођем на вашу годишњу 
конференцију београдске организације СКЈ, тј. да се одазовем по- 
зиву, то овим путем упућујем топле поздраве и најбоље жеље свим 
присутним делегатима ми свим комунистима града Београда. 

Користим се овом приликом да упутим и неколико ријечи о не- 
ким проблемима који се тичу не само вас, већ и свих комуниста у 
вашој земљи. Разумије се да ја у овом писму не могу казати, односно 
обухватити све што би требало да се каже и што наши другови мо- 
рају знати, него ћу се само осврнути на нека најбитнија питања. 

Прво, од Шестог конгреса Савеза комуниста Југославије прошло 
је већ седам мјесеци, али се у том периоду показало да многи чланови 
Савеза нису довољно схватили дух одлука Шестог конгреса, нису се 
снашли ни знали преоријентисати на нови систем дјеловања кому- 
ниста у периоду изградње социјализма, у периоду бујног друштвеног 
преображаја у економици, у периоду децентрализације и демократи- 
зације у нашој земљи. Изгледа да нису довољно озбиљно схватили 
најважнију улогу комуниста: преваспитавање људи у новом соција- 
листичком духу, као најбитнијем елементу за успјешан развој и 
побједу социјализма у нашој земљи. Без непрекидног и упорног по- 
дизања социјалистичке свијести, без непрекидне борбе против оста- 
така старих схватања не може се очекивати брза побједа социјализма 
ни у привреди, ни у култури, ни у цјелокупном преображају уопште. 
То говорим због тога што се, услијед недовољне активности многих 
комуниста у том васпитном раду, показало да се демократизација на- 
шег друштвеног живота врло често наопако тумачи, односно схвата. 
Често се мисли — па чак и неки комунисти — да демократизација код 
нас значи враћање уназад. То је погрешно и врло опасно гледање, 
које погодује томе да се у посљедње вријеме све више осјећају утицаји 
нама туђих схватања у нашем свакодневном животу, и то у врло 
осјетљивим питањима, као што су, на примјер, културни и друштвени 
живот, штампа и наука, односи међу људима итд. 

Друго, послије Шестог конгреса Савеза ком“ниста Југославије 
многи чланови Савеза мисле — због тога што ко могу и не смију 
више примјењивати метод командовања и административног поступка 
у свакодневном раду, а нарочито у борби против остатака неприја- 


332 комунист 


теља социјализма који још увијек, и врло вјешто, настоје да онемо- 
гућавају нормалан развој социјализма у нашој земљи — да је сада 
њихова одговорност престала. Не, њихова револуционарна одговор- 
пост није престала нити се смањила, напротив њихова одговорност 
расте у сразмјери у којој расте и опасност по револуционарне теко- 
вине и успјех социјалистичке изградње. Ради се о томе да ми данас 
имамо све могућности да се против свих опасности по наш соција- 
листички правилни друштвени развој боримо најхуманијим и врло 
ефикасним средствима — а то су свестрано преваспитавање наших 
грађана, неуморно раскринкавање противника наше стварности и ука- 
зивање на сваку негативну појаву која може да шкоди итд. Они који 
не могу да схвате тај најважнији задатак не могу бити ни чланови 
Савеза комуниста, јер шта ће онда они радити у Савезу комуниста. 
Поставља се питање; нису ли они не само сувишни, већ и не претстав- 
љају ли они елеменат слабљења унутрашње дисциплине и идејног 
разводњавања и збрке у редовима комуниста2г Савез комуниста на 
садашњој етапи нашег развоја мора да претставља идејног носиоца 
и преваспитача наших људи у социјалистичком духу, а то је врло 
одговорна и нимало лака улога. 

Ево тих неколико ријечи ја упућујем вама, делегатима, а м свим 
комунистима и желим да се о томе и о још многим другим слабостима 
добро размисли и предузму мјере, односно да се смјело приступи 
извршавању одлука Шестог конгреса. 


Смрт фашизму — Слобода народу! 


Јосип Броз Тито 


Едвард Кардељ 


СВАКИ НАПРЕДАК У ПОЉОПРИВРЕДИ ЗНАЧИЋЕ 
СПОНТАНО ЈАЧАЊЕ СОЦИЈАЛИСТИЧКИХ СНАГА 
НА СЕЛУ“ 


Другови и другарице, дозволите ми да са неколико речи 
дотакнем проблеме које је изнео друг Крајгер у свом реферату, 
а које поставља и предложена резолуција Комисије за политику 
на селу. Слажем се са предложеном резолуцијом, изко би можда 
било добро да је мало конкретнија у погледу карактеристике наше 
економске политике на селу. Та политика је, очитледно, данас 
најважнији унутрашњеполитички, а у извесном смислу и најва- 
жнији економски проблем, ако већ не по специфичној тежини 
коју има у нашој привреди а оно бар по свестраном утицају на 
развитак социјалистичких односа у њој. Због тога је заиста по- 
требно да тој проблематици посветимо највећу бригу и много 
практичнога рада. При свему томе реч је о таквој врсти актив- 
ности која се не може у свим подробностима водити из центра. 
Потребна је масовна активност, самоиницијативно учешће свих 
сопијалистичких фактора на селу, велика разноврсност и, уједно, 
крајња опрезност у избору средстава, а пре свега одрицање од 
административних средстава у економским сферама те пробле- 
матике. | 

Да бисмо обезбедили такав развитак нарочито је потребна 
јасноћа перспективе социјалистичког развитка на селу. Она у 
првом реду треба да постоји у главама активних чланова Соција- 
листичког савеза радног народа. Да поновим оно што смо већ 
неколико пута понављали и што је још увек подједнако исти- 
нито: само они људи који знају шта хоће и куда хоће, — то 
значи само људи којима је јасан циљ, — моћи ће увек да се 
снађу у сложеним питањима која поставља свакодневна пракса 
наше политике уопште и наше политике на селу посебице. 

Зато је било врло корисно што је Конгрес Социјалистичког 
савеза радног народа Словеније поставио то питање на свој 
дневни ред. 

Рашчистити то питање важно је нарочито сада, после Уредбе 
о имовинским односима у задругама, која претставља свакако 


• Говор друга Кардеља на Конгресу Социјалистичког савеза радног 
народа Словеније, 

неку врсту међаша у социјалистичком развитку нашег села и 
која ће, као и свака промена правца, изазвати осећање нејасноће 
у неким главама. | 

Узгред бих желео, пре свега, да још једном истакнем да тај 
међаш није постављен услед неких измена у циљевима наше со- 
цијалистичке политике на селу, већ услед измена у друштвено- 
економским односима које су настале последњих година у нашој 
земљи као резултат успеха у изградњи материјалних основа нашег 
друштва и социјалистичких друштвених односа. Уредба о имо- 
винским односима у задругарству има, пре свега, за циљ да доведе 
економске односе у нашој пољопривреди у склад са економским 
односима на другим подручјима наше привреде тиме што укида 
све административне мере које отежавају слободан развитак еко- 
номских снага у сеоској производњи. А о облицима и средствима 
наше социјалистичке политике на селу у таквим новим условима, 
када је пољопривреда ослобођена административних стета, Уредба, 
наравно, не товори нити може говорити, али то не значи да је том 
Уредбом, односно принципима који су у њој садржани, исцрпен 
сав садржај наше социјалистичке политике на селу. Не. Уредба 
је само један од елемената те политике, само њен први корак у 
новим објективним условима. 

Као и приликом свих промена нашег унутрашњег развитка 
у правцу демократских социјалистичких односа, тако су сем 
овога пута појавила погрешна тумачења наше политике. 

Разуме се, читавој ствари најпре су покушали да даду тон 
разни непријатељски елементи и они богати људи на селу који 
никако не желе да се помире са чињеницом да не могу бити не- 
ограничени господари на селу. Из тих редова чули су се гласови 
да је Уредба заправо резултат њихове победе и да је она при- 
знање неефикасности социјалистичких привредних односа у се- 
љачкој производњи. Наравно, ти гласови били су праћени и паро- 
лама да су најновије мере наше власти псследица притиска 
из инсстранства, и слично. Иако те пароле тренутно могу одиграти 
неку негативну улогу, ипак оне, у крајњој линији, не претстављају 
озбиљну опасност за нашу политику на селу. То су муве које 
живе један дан и које саме врло брзо пропадају, јер им се живот 
гаси сваким даном наше праксе која их демантује. Па ипак, изко 
те појаве нису важне с те стране, оне имају свој значај. Оне 
говоре о жилавости тих капиталистичких елемената и поново нам 
јасно доказују да су њихово економско ограничавање, и, у крајњој 
линији, њихова ликвидација неопходно потребни. 

Али ту и тамо појављују се нејасноће и у социјалистичким 
редовима и у нашем привредном апарату. Овде имамо посла, пре 
свега, са две врсте појава. 

Неки сматрају да Уредбом о имовинским Сдносима у задру- 
гама заправо доводимо у незгодан положај сву нашу политику 

социјалистичког преображаја пољопривреде. Ти људи не виде 
излаз сем у принудним радним задругама. Такво схватање је, 
разуме се, потпуно погрешно, а произилази из неправедног иден- 
тификовања проблема радних задруга са проблемом социјали- 
стичког преображаја пољопривреде. Уствари, ти проблеми никако 
се не могу идентификовати, јер су радне задруге само један од 
елемената у том процесу, а никако не једини, па чак ни најглав- 
нији. Таква погрешна схватања произилазе из неког претераног 
страха од капиталистичких тенденција које може рађати индиви- 
дуална робна производња. Због тога су носиоци таквих схватања 
увек у радним задругама видели једини пут у социјализам, што 
ни издалека није тачно. | 

Такве бојазни су нарочито неосноване и бесмислене ако их 
тледамо кроз призму реалних односа нашег привреднот живота. 
Сопијалистички сектор наше привреде заузима апсолутно доми- 
нантан положај и тиме неизбежно постаје способан да претежно 
економским средствима преобрати целокупни привредни живот 
по свом лику. Та чињеница мора бити полазна тачка наше 
политике. 


СВАКИ ИНДИВИДУАЛНИ ПРОИЗВОЂАЧ МОЖЕ БИТИ УКЉУЧЕН 
У СОЦИЈАЛИСТИЧКИ СИСТЕМ 


Али не само то. Индивидуални сеоски произвођач који ради 
само на својој земљи ни у ком случају није класни непријатељ. 
нити претставља ма какву друштвену опасност за социјалистички 
систем. Посматрано са друштвеног гледишта, сваки човек који 
ради својим индивидуалним средствима за рад може исто тако 
бити укључен у социјалистички систем као и свака фабрика са 
радничким саветом на челу. Наравно, друга је ствар да ли се 
такве индивидуалне радионице или сеоска газдинства и економ- 
ски не исплате и да ли могу да опстану у условима развијене 
привреде. Али о том нека размишљају сељак и занатлија сами, 
а друштво нема никакве потребе да их насилно експлоатише, 
односно да у њима гледа неку сталну опасност за свој опстанак. 
За социјалистичко друштво, међутим, непријатељи су капитали- 
стичке тенденције које се могу рађати у условима индивидуалне 
робне прсизводње и против њих оно мора да се бори. Правилније 
речено: социјалистичко друштво мора да се бсри за укидање 
услова у којима се капиталистичке тенденције могу развијати из 
индивидуалне робне производње. Али за укидање таквих услова 
није заинтересовано само социјалистичко друштво као такво већ 
и отеомна већина самих индивидуалних сеоских произвођача, то 
јест малих и средњих сељака који добро знају да богаћење ша- 

чице сеоских магната значи осиромашење за већину радних 
сељака. О томе је прекјуче опширно и врло правилно говорио 


друг Крајгер. 


ИНДИВИДУАЛНА СЕОСКА ПРОИЗВОДЊА НИЈЕ ОПАСНОСТ 
ЗА СОЦИЈАЛИЗАМ 


Опасност за социјализам, дакле, не претставља индивидуална 
сесска производња сама по себи, и правилно је да је ослобађамо 
административне контроле, што смо и учинили Уредбом коју сам 
раније споменуо. Али зато постоји опасност у капиталистичким 
тежњама које се и код нас још развијају на селу и ту опасност 
морамо — уз учешће самих радних сељака — онемогућити. На- 
равно, то се не може постићи административним средствима. Баш 
обрнуто: слободни економски односи у пољопривреди потребни су 
управо зато да се у Тим однссима може да појави доминантан 
утицај социјалистичких снага наше привреде и да се створе 
услови у којима се из индивидуалне производње неће рађати 
капитализам, већ социјализам. 

Ту ће, разуме се, одлучујућу улогу одиграти свесна акција 
социјалистичких снага, то јест јасна социјалистичка економска 
политика на селу. И као што је било неопходно да ослободимо 
економске односе на селу од административних стега, тако је и 
сада неопходно да социјалистички сектор наше привреде свесно 
и активно делује као економска снага у правцу унапређења по- 
љопривреде и њеног социјалистичког преображаја. Другим ре- 
чима, тиме што смо прокламовали слободу ступања у радне и 
друге задруге и изласка из њих, ми се нисмо одрекли битке за 
социјалистички преображај пољопривреде. али смо дужни да 
оружје у тој бици прилагодимо промењеним условима. 

Друга категорија погрешних тумачења Уредбе је дијаметрално 
супротна раније наведеној. 

Ту се ради о појавама неке врсте глорификовања „економских 
предности“ индивидуалне сељачке производње, односно о преце– 
њивању њеног економског значаја и њених способности за развој. 
С тим тенденцијама везане су и разне теорије о рентабилности 
индивидуалног газдинства, о томе да је могућно унапређивање 
пољопривреде само унапређивањем индивидуалне сељачке про- 
изводње итд. 

Карактеристика тих тенденција и аргумената је у томе што 
на индивидуалну сељачку производњу гледају статички, као на 
изоловане привредне јединице које су довољне саме себи, а не у 
њиховој повезаности са целокупним друштвеним и привредним 
ЖИВОТОМ. 

ЕКОНОМСКА СЛАБОСТ ИНДИВИДУАЛНОГ СЕЉАЧКОГ ГАЗДИНСТВА 
ЗАХТЕВА СОЦИЈАЛИСТИЧКИ ПРЕОБРАЖАЈ ПОЉОПРИВРЕДЕ 


Чим се поставимо на пут свесног ограничавања и ликвида- 
ције капиталистичких елемената на селу, неизбежно се мора про- 
менити и структура економских односа у нашој пољопривреди, а 
читав развој индивидуалне сељачке производње мора ићи друтим 
путем, а не оним којим је ишао у капитализам. Уствари, баш еко- 
номска слабост индивидуалног сељачког газдинства захтева с0- 
цијалистички преображај наше пољопривреде а у нашим усло- 
вима директно и води њему, и то по истој унутарњој логици по 
којој у условима капитализма та иста економска слабост води 
масовнијој експропријацији: малог и средњег сељака, односно уни- 
штавању привреде самосталних индивидуалних сеоских про- 
извођача. Но, ми немамо других путева сем та два, а као борци за 
социјализам немамо — разуме се — шта да се предомишљамо у 
погледу избора та два пута. 


Не тврдим да у нашим редовима псстоје свесне тенденције за 
сслобађање капиталистичких снага на селу, али, извесна практи- 
пистичка схватања ствари довела би, у пракси, управо до тог ре- 
зултата. Ту је реч, пре свега, о разним технократским рачуни- 
цама, о томе шта је рентабилно а шта није рентабилно. Разуме 
се, сви морамо бити за рентабилност у нашој привреди. Међу- 
тим, главна слабост технократских рачуница по рентабилности 
је, — као што сам већ пре рекао, — у томе што њихови аутори 
гледају на ствари изоловано, а не у њиховом кретању и у њихо- 
вим односима са читавим системом. Они заборављају да уствари 
не постоје никакве рачунице рентабилности које би одговориле 
свим условима, већ да је код нгс могућно говорити само о рен- 
табилности у условима напредовања социјалистичких односа и 
да је због тога формуле о рентабилности из капиталистичког 
система немогућно применити на исти начин у нашим условима 
као што су се примењивале у капиталистичким земљама. 

Навешћу само један пример. Спонтан развитак индивидуалног 
сељачког газдинства води богаћењу сеоских богаташа и јачању 
експлоатације малих и средњих сељака. Такав развој код нас 
се не може замислити —- и то како из политичких тако и из 
економских разлога. 

Из политичких разлога такав процес је код нас немогућ, јер 
смо ми држава радног народа у ксјој је утицај радног народа 
увек доминантан и зато ће експлоататорске тенденције сеоских 
богаташа бити ограничаване све дотле докле год не буду коначно 
ликвидиране. Јасно је да у таквим условима сеоски богаташ не 
може ићи напред, не може доћи до машина, до кредита, и тако 
даље. Због тога обрађује и обрађиваће и убудуће — докле год 

буде могао — земљу на заостао начин, много пута и лошије него 
мали сељак. То ће се временом још јасније показати него што се 
сада показује. Због тога, сеоски богаташ није код нас никакав 
фактор еконсмскот напретка у пољопривреди, већ кочница која 
вуче уназад тај напредак. Према томе, његово ограничавање је 
и из економских разлога неопходно. Технократске рачунице. 
разуме се, не узимају у обзир такве моменте. Због тога и мсрају 
крахирати чим се сусретну са праксом. Међутим, стварно је за 
нас данас аксиом — који безусловно мора бити полазна тачка 
свих наших рачуна — следеће: у даљој перспективи рентабилно 
може бити само оно што је уједно и социјалистичко. 


Сељачко становништво развијених капиталистичких земаља 
претставља данас двадесет, петнаест, десет, или још мање про- 
цената целокупног становништва ових земаља. Не мислим никако 
да се упуштам у неку анализу процеса који су довели до таквог 
стања, нити желим да тврдим да су ови процеси — посматрани са 
општег гледишта друштвеног напретка —- негативни. Али, ове 
бројке гсворе саме по себи о историској масовној експропријацији 
сељачког становништва у условима капитализма, без обзира на 
то у каквим се облицима она вршила. Данашње индивидуално 
сељачко газдинство у овим земљама битно је друкчије него што 
је било пре педесет или сто година. Оно се данас развија у таквим 
системима економске зависности од банака и других капитали- 
стичких предузећа, односно од великих задружних система, да 
би могло пре да се говори о унутрашњој подели рада у великим 
привредним капиталистичким ооганизмима на подручју пољо- 
привреде него о самосталним индивидуалним сељачким газдин- 
ствима. Овај процес био је нужан због тога што индивидуално 
сељачко газдинство само по себи није могло издржати привредни 
притисак који се повећавао на њих, нарочито због појаве савре- 
мене технике у пољопривреди. С обзиром на то, немамо никаквих 
разлога да идеализирамо економске могућности овог газдинства и 
да се бавимо илузијама да ће оно бити сопственим снагама спо- 
собно озбиљно да подигне пољопривреду на виши степен без 
спољне интервенције. Разлика је у томе што се у капиталистич- 
ким условима ова интервенција врши преко банака, хипотека и 
распродаја, односно преко разних задружних система — што је са 
ширег друштвеног гледишта више или мање исто, — док у нашим 
условима мора да се испсљи у систематској економској акцији и 
помоћи социјалистичког друштва, које неће дозволити упропа- 
шћавање радних сељака и које неће да га доведе до прсејачког 
шттапа или које, таксђе, неће вештачки да одржава облике инди- 
видуалне сељачке производње који су неспособни за живот. 

СОЦИЈАЛИСТИЧКО ДРУШТВО МОРА ДА ОСТАВИ ИНДИВИДУАЛНОМ 
СЕЉАКУ СЛОБОДУ АКЦИЈЕ 


Према мом мишљењу, срж ствари је у следећем: социјали- 
стичко друштво нема никакве потребе нити сада, нити у будућ- 
ности, да насилно експроприше малог или средњег сељака било 
директно или индиректно, или да га тера у задруге или у друге 
привредне организације за којим он не осећа економске потребе и 
од којих нема користи. Али, с друге стране, социјалистичко дру- 
штво мора имати пред очима чињеницу да би изоловани мали 
индивидуални сељачки посед сам по себи био неспособан да по- 
дигне пољопривреду на виши степен. Штавише, он би стагнирао 
и све више пропадао у својој заосталости, уколико не би постао 
чак и плен капиталистичких елемената. С обзиром на то, соција- 
листичко друштво мора да остави индивидуалном сељаку слободу 
акције у оквиру његових економских могућности и да му, такође, 
пружи помоћ у његовим напорима да подигне продуктивност рада 
на свом поседу. 

Али, уједно мора економским средствима да створи такве 
услове који ће онемогућити развој капиталистичких елемената, 
и даље, који ће све више економски повезивати индивидуалну 
сељачку производњу са социјалистичком привредом, затим, који 
ће сваки напредак у земљорадништву претворити у напредак со- 
цијалистичких односа, и који ће, коначно, стално јачати економску 
моћ социјалистичких снага на селу. У томе је смисао наше сада- 
шње дискусије о политици на селу. 

Овде, према мом мишљењу, — постоје два битна фактора: 
један је наша економска политика која мора да убрзава појаву 
и развој одређених привредних и друштвених тенденција у инди- 
видуалној сељачкој производњи у правцу њеног социјалистичког 
преображаја, а други су економско-организациони облици у којима 
ће се ове тенденције спонтано остваривати. 


ПОЛИТИКА ЦЕНА И КРЕДИТНА ПОЛИТИКА 


Што се тиче првог, чини ми се да је важна, пре свега, политика 
цена и кредитна политика. 

Понекад се код нас чују мишљења да политика високих по- 
љопривредних цена може да убрза напредак у пољопривреди. То 
схватање је по мом мишљењу погрешно. Високе пољопривредне 
цене вршиле би тежак притисак на целу нашу привреду, а на 
селу изазвале би стагнацију, а не напредак. Према мом мишљењу, 
неопходно је да социјалистичко друштво контролишце и регулише 
односе цена индустриских и пољопривредних производа на такав 

начин да омогући радном сељаку такав животни стандард какав 
одговара нашим садашњим могућностима, али да инвестиције у 
пољопривреди буду финансиране преко кредита банака и задруга. 
Маказе између пољопривредних и индустриских цена не играју У 
нашим условима исту улогу као у капитализму. У капитализму 
ниске цене пољопривредних производа јачају финансиски капи- 
талисте и претстављају сталну експлоатацију радног сељака. А У 
нашим условима оне се претварају у инструмент друштвене аку- 
мулације из индивидуалне пољопривредне производње, која се 
касније враћа у облику јевтинијих кредита за напредак пољо- 
привреде и за подизање животног стандарда радног сељака, у оној 
мери у којој ће они подизати своју производњу за тржиште. 
Уједно, индивидуално сељачко газдинство економски све тешње 
се повезује са нашом социјалистичком привредом и све више по- 
стаје заинтересовано за њен напредак. Упоредо с тим треба, на- 
равно, да иде процес индустријализације, који ће бити у стању да 
упосли ону радну снагу која увођењем модерних техничких сред- 
става у пољопривреду постаје сувишна. Ту не мислим само на 
велику индустрију већ и на оне мале радионице и фабрике које 
директно служе пољопривреди а у којима се могу запослити сезон- 
ски радници. То значи, у оно време када је на селу сувише радне 
снаге, а ове фабрике и радионице могу да оснивају и наше земљо- 
радничке задруге, наравно, према уставним социјалистичким 


принципима. 


СЕЉАЧКЕ РАДНЕ ЗАДРУГЕ ОДИГРАЋЕ У НОВИМ ОБЛИЦИМА 
УДРУЖИВАЊА ВАЖНУ УЛОГУ 


О организационим облицима који ће бити способни да обухвате 
све ове процесе који се развијају у пољопривреди уз такву поли- 
тику социјалистичког друштва било је код нас у последње време 
много говора. Зато нећу да се задржавам на овом питању. Ту се 
ради пре свега о земљорадничким задрутама разних типова, о се- 
љачким радним задругама, о разним другим социјалистичким по- 
љопривредним предузећима итд. Сви ови облици су за нас важни 
и главни, сваки на свој начин и у одређеним условима. Али није- 
дан од тих облика сам по себи не може бити одлучујући ако не 
буде потпомогнут одговарајућом економском политиком на селу. 
Уколико више буду располагале ове организације модерним сред- 
ствима производње, утолико ће више да утичу на промену струк- 
туре у нашој пољопривреди, на њен напредак. Све те организације 
постаће индивидуалном сељаку корисне и неопходне кад он увиди 
да му је и јевтиније орати земљу њиховим трактором и обављати 
поједине радове њиховим машинама, него да издржава коње. 


ТОВОР НА КОНГРЕСУ ССРН СЛОВЕНИЈЕ 341 


Економске везе које ће ту настајати и које већ настају потпуно ће 
променити карактер индивидуалног поседа и економску структуру 
наше пољопривреде. Индивидуално газдинство постаће неодвојиво 
повезано са снажним социјалистичким језгром у пољопривреди. 
И саме сељачке радне задруге у новим условима развијаће се 
много здравије. У последње време појавило се веома много кри- 
тичара сељачких радних задруга и, додуше, таквих којима заправо 
не иде у рачун савесна анализа слабости наших СРЗ и њихово 
отклањање, већ они теже за што бржом њиховом ликвидацијом. 
Овакве тенденције су управо толико штетне колико су шгттетне 
тенденције оних који свом силом желе да прогласе индивидуалну 
сељачку производњу као непријатељску социјализму. Уствари 
сељачке радне задруге су одиграле велику позитивну улогу, по- 
сејале су на нашем селу социјалистичко семе које није уништено 
и које ће у новим условима поново да никне. Оне су нам дале и 
велика искуства која нам данас олакшавају нове кораке на путу 
социјалистичког преображаја села. Бесумње, ове сељачке радне 
задруте ће у новим облицима и на новим основама одиграти ите- 
како важну улогу. У новим условима сељачке радне задруге мо- 
рају се до краја ослободити остатака колхозовштине и постати 
модерна социјалистичка предузећа. Као такве, сељачке радне за- 
друге ће и убудуће претстављати један од облика слободног 
удруживања радних сељака, а социјалистичко друштво мораће да 
им пружи у овим тенденцијама потребну помоћ. 


СВАКИ НАПРЕДАК У ПОЉОПРИВРЕДИ ЗНАЧИЋЕ СПОНТАНО 
ЈАЧАЊЕ СОЦИЈАЛИСТИЧКИХ СНАГА НА СЕЛУ 


У развијенијим пољопривредним рејонима наше земље, наро- 
чито у Војводини, — а и у Словенији има таквих примера, — 
добили смо према Уредби о имовинским односима такву ситуацију 
да су у многим сељачким радним задругама остали само мали се- 
љаци, са мало земље, дск су богати иступили. Јучерашњи равно- 
правни чланови сељачке радне задруге требало би, према томе, 
да постану слуге на имањима сеоских богаташа. Социјалистичко 
друштво дужно је, разуме се, да онемогући да се експлоатација 
тако повампири. Другим речима мораћемо да предузмемо мере 
којима ћемо онемогућити систематску експлоатацију туђе радне 
снаге од стране сеоских богаташа. Наравно, такве мере биће ко- 
рисне само тада ако наше земљорадничке задруге, сељачке радне 
задруге и друга социјалистичка газдинства буду способни за пра- 
вилно газдовање. Уверен сам да ће се и ту стање битно побољшати 
већ самим тим што се и ту укидају сстаци административног руко- 
водства. У оваквим условима ће после тога бити заиста могућно 

ослободити све економске снаге у нашој пољопривредној произ- 
водњи, јер ће сваки напредак у пољопривредној производњи у 
таквим условима истовремено претстављати спонтано јачање соци- 
јалистичких односа на селу. Тај циљ треба да има пред очима сва 
наша практична активност на селу. Он, у пуној мери, одговара 
интересима радног сељака. Зато ће ова политика, ако будемо пра- 
вилно радили и објашњавали, добити снажан ослонац код радних 
малих и средњих сељака. Сеоски богаташи, наравно, неће бити 
задовољни ни том политиком, овом још и најмање. Али, народна 
власт и није зато ту да штити њихов интерес, већ интерес радног 
сељака и социјалистичког друштва као целине. Сеоски богаташи 
ће најбоље себи користити ако се буду тој целини прилагодили. 


ДВЕ НЕГАТИВНЕ ПОЈАВЕ ИСКРИВЉАВАЊА ПОЛИТИЧКЕ 
ЛИНИЈЕ У РЕКОНСТРУКЦИЈИ ПОЉОПРИВРЕДЕ 


У редативно кратком периоду од доношења Уредбе о имо- 
винским односима и реорганизацији сељачких радних задрута, и 
још краћем откако је Закон о земљишном фонду ступио на 
снагу, ипак се могу јасно извући значајна искуства, и оцртати 
основни облици скретања са линије наше политике. 

Радни људи на селу правилно су схватили и поздравили 
и Уредбу и Закон. Уредбу због тога што се њоме уклањају биро- 
кратско-административне стеге у развитку задругарства на селу 
и омогућава изградња оних задружних сблика који одговарају 
економским интересима, свести и расположењу сељака, а Закон 
због тога јер он поткресава капиталистичке елементе на селу и 
спречава њихов пораст. Свуда где год су органи власти и руко- 
водства Савеза комуниста правилно разумели ове законске мере, 
позитивни резултати су се показали. Тамо где су приступили 
изучавању Уредбе, где нису брзоплето радили, где су заједно 
са задругарима проучили Уредбу и смишљено приступили њеном 
оживотворењу, тамо се стварају, иако још немамо неких богатих 
конкретних искустава, могућнссти за још бржи полет задругар- 
ства. Тамо се смишљено приступа реорганизовању сељачких рад- 
них задруга на новим принципима, траже најпогодније задружне 
форме, приступа се склапању уговора задругара са задругом, 
дискутује се и припрема нови пословник и задружна правила, 
којима се регулише однсе задруге и задругара и утврђују прин- 
ципи организације рада и производње у задругама. Једном речју, 
почињу се изграђивати онакви задружни облици који одговарају 
економским интересима и свести задругара. Таквим радом не 
само да се омогућава правилан развитак земљорадничког за- 
другарства, него се стварају и предуслови за бржи напредак по- 
љопривредне производње. Слично је и са Законом о земљишном 
фонду. Тамо где се он правилно схватио, тамо су већ организо- 
ване дискусије по селима у којима учествују задругари свих 
земљорадничких задруга, тражећи најповољније решење како да 
се најкорисније употреби земља из земљишног фонда који ће бити 
створен на оснсву овог Закона. Тамо је смисао Закона схваћен 
тако да се њиме снемогућава развој капиталистичких, а омогу- 


23 


344 КОМУНИСТ 


ћава развитак социјалистичких елемената на селу и постиже 
унапређење пољопривредне производње. 

Међутим, досад те позитивне праксе није било тако много; 
масовније су разне негативне тенденције, разне појаве искривља- 
вања како Уредбе тако и Закона. 

Најмасовнија и најкарактеристичнија појава погрешног 
спровођења у живот Уредбе о имовинским односима и реоргани- 
зацији сељачких радних задруга је бирократско-административни 
начин спровођења Уредбе, са јасном тенденцијом да се по сваку 
цену одрже и сне сељачке радне задруге које немају никакве 
перспективе, да остану и да се очувају чак и досадашње органи- 
зационе форме у њима. Тамо се мало води рачуна о жељама и 
расположењу задругара, тамо се мало или нимало дискутује са 
задругарима, „планови“ се и даље праве у среским руководствима 
и одозго доносе одлуке о томе. које задруге треба да остану, 
које да се реорганизују, а које да се ликвидирају. Такви људи 
не схватају да је ствар задруга у првом реду ствар задругара, 
којима се Уредбом даје могућност да организују за себе најпо- 
годнију врсту задруге и да сами, на основу принципа Уредбе, 
одређују и уређују своје међусобне односе. Они не схватају да 
Уредба о имовинским односима има основни задатак да до краја 
ликвидира административне методе руковођења у задругарству 
који су кочили њетов правилни развитак и да спроведе основни 
принцип у задругарству, принцип слободног развитка задругар- 
ства на основу слободног удруживања и развијања оних и онаквих 
форми задружних организација које су најприхватљивије у да- 
том моменту за задругаре. Њихов бирократско-административни 
начин рада не огледа се само у томе да се по сваку цену одрже 
и оне сељачке радне задруге које немају никакве перспективе, не 
само у томе да они у канцеларијама „решавају“ шта ће бити са 
којом задругом, него и у тсме што за сваку одредбу Уредбе имају 
готов рецепт: они праве формулар уговора, типизирани правилник 
сељачке радне задруге, угледна правила задруга, нове шеме за 
организацију рада и пословање сељачких радних задруга, они 
израђују нове формуларе са тежњом да целокупни задружни 
живот укалупе у нове форме са старом садржином. У циљу одр- 
жавања неких СРЗ поједина среска руководства примењивала су 
готово искључиво административне методе. Тако су у Новосад- 
ском и Битољском срезу, а и многим другим срезовима, одуговла- 
чили 15 па и месец дана са формирањем комисије у сељачким 
радним задругама које су одлучиле да се реорганизују и ликви- 
дирају; повлачили су са рада већ оформљене комисије, затим су, 
без икакве потребе, у таквим задругама задржавали неискори- 
шћени инвентар, итд. Уколико им не успе да на такав начин 
одрже задругаре у таквим задругама, они настоје да задружну 
имовину „очувају и обезбеде“ на тај начин што је предају по- 

љопривредним добрима и шгто стварају нека предузећа, уместо да 
у првом реду настоје да заједно са задругарима нађу најправил- 
није решење и реорганизују задругу. У Крагујевачком срезу су на 
тај начин формирана три среска пољопривредна добра. Истих 
појава има у Гружи, Смедеревској Паланци и Богатићу, или у 
Великој Плани где је од разасутих земљишних поседа створено 
среско пољопривредно добро са по једним до два руководиоца на 
појединим земљишним парцелама. 

Насупрот овој појави, постоји појава препуштања развоја до- 
гађаја стихији, потпуног испуштања ствари из руку, што неми- 
новно доводи до тога да непријатељ узима иницијативу и на свој 
начин тумачи Уредбу и наводи воду на свој млин. Под изговором: 
„нека задругари сами одлуче шта ће и како ће радити, ми се 
нећемо уопште мешати у то, јер би то било недемократски и гу- 
шили бисмо иницијативу и њихову самосталност“, потпуно се 
дижу руке од свега. Несумњиво да је то извесна врста и демо- 
рализације. То су, обично, они људи који су били врло активни 
у бирократско-административним методима изградње задруга и 
који, у доношењу Уредбе, виде крај своје активности али и крај 
задругарству, јер не виде други пут изградње задруга сем адми- 
нистративно-бирократског. Зато они у Уредби не виде снагу која 
ће баш омогућити слободни и успешнији развитак задругарства, 
не виде да слобода уласка и изласка из задруга не значи да смо 
се одрекли борбе за задругарство и социјализам на селу, већ губе 
сваку перспективу. Они само у оним ранијим сељачким радним 
задругама, лошим и због метода стварања и унутарње организа- 
ције, виде социјализам на селу, а не виде да је пут у социјали- 
стичку реконструкцију села баш слободни развитак задружних 
организација. Услед таквих схватања, непријатељ је успео да 
наметне растурање и оних сељачких радних задруга које су имале 
перспективу да као реорганизоване наставе своју делатност; а 
то је најчешће пратило развлачење па чак и уништавање задру- 
жне имовине која је стечена заједничким радом задругара. Тако 
је, например, у срезу Брчко, само кратко време после изласка 
Уредбе, од 54 ликвидирано 50 СРЗ, иако се један број могао 
успешно реорганизовати. Брзоплето доношење одлука и препу- 
штање догађаја стихији осећају већ данас многи задругари који 
имају великих тешкоћа на својим имањима због ликвидационог 
поступка који се могао избећи реорганизацијом задруге. 

Ма колико ове две тенденције биле наизглед супротне, у крај- 
њој линији оне су истоветне и то у том смислу што и једна и 
друта у првом реду значе бежање у пракси са терена политичке 
борбе. У првом случају, она се манифестује у решавању ствари 
у канцеларијама, мимо жеље и расположења задругара, а у дру- 
том случају, опет, у уклањању са попришта борбе на коме би се 
заједничким напором и радом решавали заједнички проблеми; то, 

у суштини, значи запуштање политичке стране проблема; не 60- 
рити се политички да се Уредба објасни, а под паролом демокра- 
тије, слободе и немешања, значи омогућити непријатељу да сло- 
бодно ради како је њему у интересу. 

То су две најосновније негативне појаве у спровођењу Уредбе 
о имовинским односима и реорганизацији сељачких радних за- 
друга. Поред њих, постоји низ других примера погрешног тума- 
чења и искривљавања појединих одредаба Уредбе, као што су, 
например: у поседу задруге задржава се инвентар задругара који 
излази из задруге, а који задрузи није потребан, а њему лично 
може да буде користан за обраду властите земље; намерно се 
повећава дуговање задругара задрузи да би се на тај начин при- 
силио да у њој остане; не уступа му се властита парцела земље, 
иако она задрузи није неопходна, и друге разне сличне појаве 
које су више пакост, више пркос, ћеф и освета, од којих се може 
имати свакојаке штете. 

Што се тиче Закона о земљишном фсенду, иако је он тек сту- 
пио на снагу, иако се тек врше припреме за његово спровођење, 
већ се сада могу јасно видети извесне грешке, које, ако се баш 
сада у почетку не отклоне, могу имати врло лоших последица. 


У неким крајевима је општа тенденција да се од земљишног 
фонда, који ће бити створен на основу овог Закона, изграђују 
само псљопривредна добра, иако постоје услови да се земља да 
другим пољопривредним организацијама које би могле добити 
земљу на основу услова које поставља Закон о земљишном 
фонду. Земљорадничке задруге не испуњавају у овом моменту 
све услове које Закон поставља и не послују искључиво на прин- 
ципима који су у њему истакнути, али се многе могу брзо томе 
прилагодити. Уместо да се ради на прилагођавању задруга ТИМ 
принципима, земља се у неким срезовима скоро искључиво до- 
дељује постојећим пољопривредним добрима. или се оснивају нова 
пољопривредна добра. Такав став је несумњиво реакција на ма- 
совније иступање из сељачких радних задруга и сн може само 
да створи још већу изолованост комуниста у селима који су носи- 
оци овог става од осталих сељака. Такав став је несумњиво ште- 
тан. Најправилније је наћи шта је у конкретном случају најко- 
рисније, узимајући у сбзир и економске и политичке разлоге. 
Негде ће бити најбоље организовати пољопривредно добро, у дру- 
гом случају најбоље ће бити дати земљу некој пољопривредној 
срганизацији, некој земљорадничкој задрузи, а не радити по 
шаблону, већ на основу конкретне ситуације решавати који ће 
пут бити најправилнији. Данас постоји обиље разноврсних форми 
пољопривредних организација, и баш зато то ваља имати у виду 
да би се нашло најпогодније средство за додељивање земље, има- 
јући пред очима дату псрспективу, то јест да оно што се створи 
буде не само ексномски справдано и корисно, него да то истовре- 

мено буде клица за даље развијање социјализма. Оријентација 
само на пољопривредна добра значи пре свега потцењивање задру- 
гарства. Међутим, ако се буде водило рачуна о томе да се траже 
најпогодније форме које ће у појединим селима најбоље одгова- 
рати, које ће истовремено бити клица развитка социјалистичких 
форми на селу, нема сумње да неће само део сиромашних сељака 
одмах радо пристати да у новодобијени фонд земље унесе и део 
своје имовине и да га на задружној основи обради. 

Сасвим је разумљиво да тамо где пољопривредна добра имају 
услова, да их треба организовати, али тако да она не буду изоло- 
вана од осталих сељака, већ одмах у почетку да буду тако оријен- 
тисана да индивидуалним сељацима пружају разноврсну помоћ 
у целокупној делатности, преко технике и техничких средстава — 
трактора и других справа, а истовремено да се преко њих уноси 
борба против заосталости, конзерватизма, једном речју, да она 
буду усмерена на унапређење пољопривредне производње. 

Насупрот овим секташким појавама, има супротних појава 
да се, например, иако има услова да се ортанизује пољопривредно 
добро, намерава дати земља из овог фонда чак и сним општим 
земљорадничким задругама, које и земљу коју имају не обра- 
ђују као задруга, већ дају своју земљу у наполицу. 

Ово су, данас, најкарактеристичније појаве искривљавања 
линије Савеза комуниста у вези са Уредбом о имовинским одно- 
сима и Законом о земљишном фонду које се појављују у пракси: 
и једна и друга су подједнако опасне и штетне у нашим напорима 
за социјалистичку реконструкцију пољопривреде. Борити се про- 
тив једне и друге појаве јесте данас прворазредни задатак кому- 
ниста на селу. 

| Мома Марковић 


ЗА ПРАВИЛНИЈЕ РАСПОРЕЂИВАЊЕ И УЗДИЗАЊЕ 

Данас, кад се у духу новог начина управљања и децентра- 
лизације поставило питање и новог начина вођења кадровске 
политике, настао је преокрет, што се види по резултатима који 
су за ово релативно кратко вријеме постигнути у правилнијем 
распоређивању и уздизању кадрова, а и у схваћањима о кадров- 
ској политици успће. Не улазећи дубље у све промјене нашег 
друштвеног збивања посљедњих неколико година, изнио бих 
нека запажања и мишљења о кадровској политици, то јест како 
су се све те промјене одразиле на распоређивању и уздизању 
кадрова. Свако ће се данас сложити да су сада кадрови, наро- 
чито стручни, боље распоређени, да су дошли на она мјеста гдје 
ће моћи највише дати. Децентрализација и осамостаљење по-– 
дузећа и локалних органа власти основни су разлог за успјехе 
које смо на овом сектору получили. 

Смањењем броја службеника у административним устано- 
вама, а особито у централним органима савезним и републичким. 
велик број кадрова разних стручних способности ослобођен је за по-– 
дузећа и народне одборе. Ево само неких података о томе: од 
дванаестог мјесеца 1951 године у свим буџетским установама и 
надлештвима до 1. 1. 1953 године смањен је број службеника за 
10.783. Овај податак се не може узети као тачан број смањења, 
јер су многе установе за то вријеме прешле комплетно у над- 
лежност републичких органа, што значи да је то смањење много 
веће. У централним установама, тј. у самим бившим министар- 
ствима, до данас је смањен број службеника за 2.758. У котарским 
и градским народним одборима за период од 1. М!. 1951 до 1. 1. 
1953 године смањен је број службеника за 1.265. Реорганизацијом 
мјесних народних одбора и претварањем ових у опћине смањен 
је број службеника за 1.602. Ово су бројчани подаци који гсворе 
о смањењу које је настало само код неких административних 
установа и органа власти. Што се тиче побољшања квалитета 
службеника према школским квалификацијама, такођер имамо 
добре резултате. Број службеника у котарским и градским на- 
родним одборима са основном школом смањио се за вријеме од 
годину и по дана од 47% на 33%; с нижом гимназијом и одгова- 
рајућом стручном школом за исто вријеме повећао се постотак од 

33% на 38%; с пуном средњом школом од 13% на 21%; а са фа- 
култетом имамо око 100 службеника више у котарским и град- 
ским одборима него раније. У опћинским народним одборима та- 
ксђер се побољшава квалитет службеника, што се види из ових 
података: са основном школом било их је у мјесним одборима 
62%, а сада је тај број смањен на 70%. Порастао је и број слу- 
жбеника са 4 разреда гимназије и с вишим стручним квалифи- 
кацијама. Код овог побољшања важно је истаћи да је смањење 
апарата и код котарских и код опћинских народних одбора ишло 
на рачун оних службеника који су без стручних квалификација 
и који иначе нису задовољавали у свом послу. 

Код изборних органо власти побољшао се такођер састав 
кадра који је биран у те установе и руководства. Њихов састав 
се нарочито побољшао посљедњим изборима за народне одборе. 
Напредак је поготову постигнут формирањем опћинских народ- 
них одбора. Због слабог рада на својим дужностима, отпали су 
на задњим изборима многи одборници који су се силом свог по- 
ложаја или с помоћу основних организација одржавали у ра- 
зним руководствима. Избори су то најбоље показали, јер су 
стпали они који су лоше радили, без обзира да ли су били чла- 
нови СК или не. Због тога је порастао углед тих кадрова у ма- 
сама. У привреди је уздизање нових кадрова много масовнија 
појава него прије, што је посљедица рада радничких савјета, 
чвршћег повезивања основних организација СК с радницима у 
подузећима и с масама уопће, судјеловања све већег броја рад- 
ника у активном политичком животу и у управљању привредом. 
Посебно се ово згпажа у градовима, али се сличан процес, само 
много спсрије, одвија и у селима. 

Код стручних кадрова имали ско највише промјена у овим 
новим условима, и то особито код њиховог размјештања. Код 
тих кадрова извршило се такорећи масовно пресељење са једног 
посла на други и из једне установе у другу. Као разлози томе 
могле би се навести слиједеће чињенице: ови кадрови су готово 
раније апсолутно распоређивани административно и упућивани 
из једног центра, јер су постсјали законски прописи о томе. Сада, 
кад имају право на слебодно давање отказа и на запослење било 
гдје, многи су то учинили. Смањењем административних уста- 
нова многи су прешли у подузећа, у локалне органе власти и у 
друге установе, јер се нису могли запослити у центрима. А као 
даљи разлог могло би се навести и то да је, због административног 
распоређивања, било много случајева несклада између стручне 
спреме и посла на којем су људи радили, што је у доброј мјери 
сада отклоњено. 

Највећи проблем кадрова још увијек је у народним одборима. 
Тај проблем у народним одборима је проблем и опће изградње 
и дјеловања, како котарских и градских, тако и опћинских на- 

рсдних одбора. С њиховом изградњом недовољно се бавимо и не 
студирају се разне појаве које искрсавају било у њиховој орга- 
низацији, било у њиховом дјеловању. Не би требало полазити 
од тога да имамо законе о народним одборима и да је због тога 
њима све јасно шта треба да раде. Напоменуо бих само неке 
проблеме који сада искрсавају код изградње њиховог стручног 
апарата. Кад се претреса проблем кадрова у одборима, треба гле- 
дати одвојено апарат градских народних одбора од котарских, 
јер је овај апарат мното бољи по свом саставу. То исто донекле 
важи и за градске опћине. У цјелини гледано, службенички апа- 
рат народних одбора од почетка реорганизације па дссад, посебно 
од укидања мјесних НО-а, знатно се поправио. Али, мислим, да 
код ове оцјене треба имати на уму да ово побољшање састава 
апарата са становишта школских квалификација у исто вријеме 
не значи неко велико побољшање и у њиховом раду као струч- 
них извршилаца одлука народних одбора, с обзиром на нове за- 
датке које има апарат народних одбора. Наиме, задаци које на- 
родни одбори и њихов апарат имају данас након укидања низа 
административних мјера у привреди (откуп, радна снага, начин 
опорезивања итд.), много су сложенији и захтијевају да се уноси 
више стручности у рад и њихово рјешавање. Узмимо данас за- 
датке које имају народни одбори на сектору привреде, социјално- 
здравствене заштите, разних инспекција (рада, трговина итд.), па 
ћемо видјети колико су они сложени и захтијевају стручну спрему 
апарата. Ми још увијек имамо ту ситуацију да многи народни 
одбори не улазе довољно у те проблеме. 

Што народни одбори немају још увијек стручан апарат, није 
криво само њихово интересовање, него има и других момената 
који на то утјечу, а који су ван њиховог домена. Позната је ствар 
да разлике у плаћама које постоје код службеника у државној 
управи, а овдје конкретно у народним одборима, и плаћама 
службеника у подузећима утјечу на одлазак службеника у по- 
дузећа и нерадо запошљавање код народних одбора. Ево само 
неких података о томе. Просјеци плаћа у привреди, предвиђени 
по тарифним правилницима у 1953 години у нашој републици, 
и просјеци плаћа службеника у државној управи по категори- 
јама службеника и по стручној спреми изгледају овако: 


Службеници у привреди у а ар разлика 
без стручне спреме 6.000 4 942 1.058 
са нижом стручном спремом 7.850 6.042 1.808 
са средњом стручном спремом 9.880 7.360 2.520 
са вишом стручном спремом 14.120 10.660 3.460 


Из горњих података се види да су тарифни ставови службе- 
ника у привреди већи од основних плаћа службеника у држав- 
ној управи за отприлике 1.000 до 3.500 динара. Нарочито је важно 

истаћи да те разлике расту уколико је стручна спрема већа. Овај 
моменат потенцира одлазак службеника с високом стручном 
спремом из државне управе у подузећа. Да се стварно повећава 
плаћа истог службеника који пређе из народног одбора или др- 
жавне управе у подузеће, показују слиједећи примјери: еконо- 
мист из Државног секретаријата за послове народне привреде 
владе НРХ са плаћом од 7.200 дин. добио је по тарифном ставу 
у подузећу 13.000 динара; економист из Народног одбора града 
Сиска са плаћом од 8.600 дин. добио је у подузећу 16.000 дин.;; 
финансиски службеник из Државног секретаријата за послове 
народне привреде НРХ са плаћом од 9.400 дин. добио је у поду- 
зећу 14.000 дин. Ми данас имамо у неким котарима случајева 
одласка стручних службеника у подузећа због разлике у плати. 
Напримјер, из Чаковца и Вараждина напустило је посао 4 ре- 
ферента, из Сиска 2 економиста, из Пуле и Ђурђевца трговин- 
ски инспектори итд. Нарочито је тешко попуњавање ових мјеста 
новим кадровима, јер способни стручни службеници нерадо иду 
"из подузећа пошто им се плаћа смањује, а нови кадрови из 
школа немају довољно искуства и способности за рад у одбо- 
рима. Овај би проблем требало што прије ријешити, иако још 
засад не претставља неку велику опасност, колико би то могао 
да буде у каснијем раду народних одбора. Док смо раније имали 
ситуацију да су стручни кадрови тешко одлазили у подузећа, 
сада је сасвим супротан случај. Овај проблем је тежак за котар- 
ске народне одборе, јер тамо и иначе људи нерадо одлазе због 
осталих потешкоћа, као што је удаљеност тих мјеста од саобра- 
ћајних веза, станбене прилике итд. 


Даљи проблем народних одбора је питање изградње добрих 
тајника, начелника и стручних референата. Ови кадрови су про- 
блем не само због стручне спреме, него и са становишта политичке 
изграђености и организаторске способности. Од свих стручних 
кадрова код народних одбора нарочито се осјећа недостатак у 
економско-комерцијалним стручњацима и правницима. Неки на- 
родни одбори предлажу да даду извјестан додатак оним струч- 
ним кадровима у којима највише оскудијевају, као напримјер, 
лијечницима и другима. Кад је већ ријеч о лијечницима. онде 
бисмо могли истаћи само то да је њихов распоред још увијек врло 
слаб. Тако, напримјер, у Загребу долази 1 лијечник на 584 ста- 
новника, а на територију бивше загребачке области — на 5.657 
становника. Има неколико котара који немају лијечника уопће, 
или лијечници дођу само на кратко вријеме а затим одлазе у гра- 
дове. Таква је ситуација с лијечницима, који псред своје плаће 
могу да имају и приватну праксу, али код правника и економиста 
ситуација је много тежа. Ако свему овоме додамо и могућносс 
слободног отказивања, на које службеници данас имају право, 
јасно је да ће бити и још већа опасност од одлажења квалитетни»: 

стручњака из апарата котарских одбора или немогућност да се 
исти добију, што значи да ови одбори немају друге могућности 
да задрже или добију такве кадрове, осим ако их поред плаћа 
награде и неким додацима. Овај проблем није исти у свим котар- 
ским народним одборима и зато би то питање требало проучити 
за сваки котар посебно. Слаб апарат у народним одборима не 
може вршити контролу у подузећима од стране ревизора и ин- 
спектора, што утјече повољно и на развијање крађа и малвер- 
зација; понегдје чак, у задње вријеме, имамо и појаву корумпирања 
службеника од неких службеника у подузећима, јер су у слабијем 
материјалном положају, а нису ни стручно способнији од оних 
над којима би требало да врше ревизију и контролу. 

Досадашње распоређивање кадрова тече правилно у погледу 
одласка службеника према стручној спреми на одговарајућа 
стручна мјеста, али немамо до краја разрађеног принципа како 
би неке стручне кадрове требало премјештати из мјеста у мјесто 
према степену положаја који стичу одређеном праксом у раду, и 
стручним квалификацијама. Напримјер, није до краја разрађен 
принцип напредовања учитеља од службовања у селу док не 
стекне право да буде учитељ у граду или већем мјесту. Због тога 
имамо често појава да неки старији добри учитељи сједе непре- 
стано у селима, а неки који су сада завршили школу запошљавају 
се у Загребу и у другим градовима. Слични проблеми постоје и 
код неких других стручних кадрова. 

Изко се премјештања службеника не врше у великом броју, 
ипак тих премјештаја има много. Та премјештања су у доброј 
мјери препуштена разним везама и личним познанствима, због 
чега нам кадрови одлазе са терена у Загреб и друге градове без 
икаквог критерија. 


У подузећима имамо неразрађену до краја кадровско-персо- 
налну политику и ту бисмо могли изнијети неколико проблема. 
На први поглед пада у очи једна још увијек крупна ненормалност 
да директори имају велику власт при отпуштању и примању рад- 
ника и службеника. Према томе, имамо још увијек такву ситуа- 
цију да је управљање производњом дато радном колективу, а 
управљање над људима остаје на једном лицу. Можда је ова 
оцјена преоштрл, јер већ у пракси раднички савјети учествују 
У рјешавању поимања и отпуштања радника и службеника, али 
још увијек радници и службеници сматрају директора надле- 
жним да та питања сам рјешава. Вођење кадровско-персоналне 
политике мора бити ствар цијелог радничког кслектива, а не 
једног лица, био он персоналац или директор, јер у противном 
ништа се битно не мијења од оног ранијег система вођења пер- 
соналне службе. 


Тарифни правилници које доносе сва подузећа уско су по- 
везани и с кадровско-персоналном службом, јер се ради о награ- 

ђивању службеника и радника. Иако се већ много узнапредовало 
у њиховој изради, с обзиром да цијели колектив сарађује код 
њиховог коначног доношења, ипак треба нагласити да они сами 
по свом карактеру и начину како се израђују изискују велику 
улогу административног апарата, што омогућује да појединци 
одлучују о плаћама, звањима и наградама радника и службеника. 
Овдје треба истаћи да синдикати засада углавном контролирају 
само тарифне ставове и распоне плаћа, без довољног улажења У 
потребе и у природу радних мјеста, одакле треба и да потиче 
основни критериј код награђивања. За подузећа је карактери- 
стично и то да једнострано оцјењују кадрове. Кад кажемо поду- 
зећа, онда ту имамо у виду не само производна подузећа, него и 
трговину, а нарочито вањску трговину. Сви критерији су подре- 
ђени само стручним квалификацијама, без имало гледања на 
друге особине кадрова. Има случајева да у подузећима раде та- 
козвани стручњаци који су били кажњавани за проневјере, са 
слабом прошлошћу, политички несигурни и сл. а неки су чак 
заузели и озбиљне руководеће положаје. Има и таквих који ни- 
када нису били, а нити су сада, неки нарочити стручњаци, али су 
успјели створити о себи фаму о некој високој стручној спреми и 
о томе да су незамјењиви. Неки их наши другови тако гледају, и 
тако се према њима и односе. Раднички савјети и цијели радни 
колектив препуштају појединим лицима да по родбинским, при- 
јатељским и сличним везама доводе на одређена мјеста разне 
назови-стручњаке, који не би требало никада да раде на тим 
одтоворним мјестима. Овај прсблем би требало темељитије изу- 
чити и с њим би се требало свако подузеће и установа озбиљно 
да позабаве, јер тих појава у задње вријеме имаде доста. Овакво 
оцјењивање кадрова и уопће ова крива оријентација код неких 
наших подузећа и установа нарочито погађа оне кадрове који су 
дошли са разних руководећих и других дужности заслужних у 
досадашњем раду, који су без стручних квалификација, али ко- 
јима би подузећа требало да омогуће да се стручно усаврше. Ако 
опћенито погледамо, ми сада у овим новим условима немамо ра- 
зрађен систем школовања било по којем сектору. У вези са струч- 
·_ ним оспособљавањем кадрова, падају у очи слиједећи моменти. 
Карактеристично је да у новије вријеме немамо никакве иници- 
јативе на том пољу, нити у једној грани привреде. Подузећа не 
планирају и не разрађују план школовања, нити одвајају довољно 
новчаних средстава за то, а разна привредна руководства сма- 
трају да је то ствар подузећа и не баве се тим. Иако је један од 
разлога да немамо довољно иницијативе код подузећа за оспссо- 
бљавање службеника и стручног руководећег кадра тај што је 
наш садашњи платни систем постављен тако да службеници могу 
добити већа звања и плаће само кроз редовни начин школовања, 
то јест од основне школе преко гимназија до факултета, ипак 

сматрамо да то није једини разлог, него недовољна брига скоро, 
у цјелини узето, свих наших подузећа. Ранији платни систем 
занемаривао је скоро потпуно школске квалификације, и то је 
дестимулативно дјеловало на похађање гимназија и других школа, 
док се сада прешло у другу крајност, која такођер може бити јако 
штетна. Тако, напримјер, ми имамо службеника који похађају 
гимназију, а не изучавају своју струку, јер ће на тај начин прије 
стећи веће звање и плаћу него да полажу испите и да се усавр- 
шавају у својој струци. Друга је ствар у оним случајевима гдје 
се немају минималне школске квалификације и без чега се не 
могу успјешно ни у струци усавршити, али ми имамо не мало 
случајева да се похађају гимназије, како би се на основу броја 
положених разреда добила већа плаћа. О овом проблему би тре- 
бало дискутирати, примјењујући наш данашњи платни систем 
у пракси. У новије вријеме немамо разрађену евиденцију ка- 
дрова. Док се досад водила врло компликована евиденција којом 
се тешко могло служити, данас је немамо такорећи, осим еви- 
денције у организацијама СК, до краја разрађене. Завод за ста- 
тистику врло је мало мјеста дао оваквој евиденцији. Нарочита 
слабсст садашње евиденције кадрова је у томе што се показа- 
тељи врло често мијењају, па је тешко вршити разне упоредбе 
из ранијих година и сада. 

Из свих ових проблема које смо овдје изнијели произлазе 
углавном задаци које би требало што прије рјешавати. Поставља 
се питање како би тај рад сада у условима децентрализације и 
осамостаљења подузећа и народних одбора требало организовати. 
Можда би ради вођења јединствене кадровске политике требало 
имати јачу групу другова у ЦК и Извршном вијећу, који би на 
основу евиденције и изучавања појава и проблема давали при- 
једлоге за рјешавање тих питања, али не у оном смислу као што 
је то ргније било, то јест одузети компетенције и права поду- 
зећима и народним одборима код распоређивања и премјештања 
кадрова. Напротив, баш ради осамостаљења подузећа, установа и 
народних одбора у вођењу кадровско-перссналне службе, ова би 
група требало много да допринесе. 

Досад се рад о кадровским питањима и у апарату ЦК и код 
Извршног вијећа сводио на рјешавање појединих ситних питања 
и жалби на разврстање, на плаћу итд., а нису се у цјелини проу- 
чавала и принципијелно рјешавала питања сд којих смо нека 
овдје споменули. Можда је у овом чланку требало више рећи о 
опћем одгоју кадрова, о њиховој изградњи итд. Мнсга још питања 
нису овдје истакнута, као што је, напримјер, проблем професио– 
нализма у друштвеним организацијама, затим досадашњи систем 
оцјењивања кадрова, проблем партиских школа итд. Сви ти про– 
блеми су веома важни и очекују да буду ријешени. 


Вајо Скенџић 

= Поводом укидања функције политичког комесара — 


Југословенска народна армија се од свог почетка стварала и 
развијала као револуционарна армија. Наши народи, у условима 
Другог свјетског рата, могли су водити успјешну оружану борбу 
за ослобођење од фашистичких поробљивача и за стварање нове 
Југославије једино организујући револуционарне оружане једи- 
нице, револуционарну армију, која се у процесу борбе прекаљи- 
вала и јачала, и која је била политички зрела и способна за во- 
ђење Ослободилачког рата и Народне револуције. Наша борба 
је, управо због карактера, захтијевала одговарајуће војничке и 
политичке квалитете бораца и старјешина, па су они били уви- 
јек спремни да издрже све тешкоће и напоре, да у најтежим 
и најсложенијим политичким и војничким околностима изналазе 
правилна рјешења и да побјеђују. Данас је сасвим јасно да су 
наши народи успјели да извојују побједу над фашистичким оку- 
паторима и издајничксм буржоазијом захваљујући томе што су 
под руководством Комунистичке партије створили своју, Народну 
армију. 

Зато што се наша Армија морала стварати и развијати као 
револуционарна оружана снага Народносслободилачког покрета, 
састављена од бораца и руководилаца свјесних потпуне правед- 
ности и циљева борбе коју воде и спремних да у њој издрже до 
краја; зато што је наша Армија морала изражавати јединство 
наше војне и политичке линије, што је у том смислу пред свим 
јединицама стајао низ сложених задатака, како у погледу поли- 
тичкот васпитања бораца и руководилаца, тако и у погледу њи- 
хове политичке активности —- зато је и било нужно да се 
у свим јединицама, од најнижих до највиших, уведе функција 
политичког комесара као равноправне личности са командирохм, 
односно командантом у руковођењу јединицом. Функција поли- 
тичког комесара у нашој Армији је била постављена баш на тој 
основи; политички комесари су у току рата, и послије њега, ра- 
звијали своју разноврсну активност баш у том правцу, за разлику 
од неких других револуционарних армија, као, напримјер, Цр- 
вене армије, која је у периоду Октобарске револуције увела по- 
литичке комесаре као контролоре рада војних старјешина. 


- 

Постављање политичких комесара као претставника и но- 
сиоца линије Народноослободилачкот покрета, са основним задат- 
ком да тумаче циљеве и оправданост наше борбе, да развијају 
вјеру у наше снаге и снаге наших савезника, да отварају пер- 
спективу псбједе и стварања нове Југославије, да организују 
политичку и културно-просвјетну активност у јединицама и 
активност јединица на терену итд. није ометало правилно ко- 
мандовање војним јединицама. Иако је положај политичког 
ксмесара, равноправан с положајем команданта, значио двоста- 
рјешинство, то никада није претстављало неку запреку јединству 
„командне линије. Напротив, команданти и комесари су се веома 
добро и ксрисно допуњавали, они су у процесу 'борбе изграђивали 
такав систем ксмандовања и руковођења да су команданти 
стварно претстављали „главу“ а политички комесари „душу“ 
јединице. 

Захваљујући правилној политичкој линији Комунистичке 
партије Југославије и посебно правилној кадровској политици, 
политички комесари су могли часно и успјешно да изврше своју 
историску улогу у стварању и развијању наше Народне армије. 
Заједно са командантима, партиском и скојевском организацијом, 
они су, неуморно радећи и служећи као примјер у сваксм по- 
тледу, дали значајан допринос нашој Армији. Побједе наше Ар- 
мије у току рата, њен послијератни развитак, њена данашња 
снага и монолитно јединство, дјело су хиљада политичких 
комесара и највеће признање за њихов самопријегорни рад. 


У послијератном периоду, Југословенска народна армија је 
постигла крупне резултате. Она је стекла драгоцјена искуства и 
успјешно ријешила основне проблеме на линији војно-стручног 
оспссобљавања и организационог јачања; огромна већина офи- 
цира добила је солидно војно образовање у војним школама и 
академијама; исто тако, стечена су богата искуства и постигнути 
значајни успјеси у политичком и ошштем образовању војника и 
старјешина. Наша Армија се данас — по свом наоружању и 
опреми, по војничкој обучености и спремности, по богатом рат- 
ном искуству, по начину командовања, по својој јединствености 
и спремности да брани своју социјалистичку домовину, а такође 
и по угледу који ужива и изван наше земље — налази на нивоу 
модерне армије. Њена снага и јединство резултирају и из круп- 
них побједа које су наши народи постигли у изградњи соција- 
лизма — из читавог система нашег друштвенсг живота. Пораст 
социјалистичке свијести радних људи, развој социјалистичке де– 
мократије и социјалистичких односа у привреди позитивно се 
одражавају и утичу на јачање морално-политичког. јединства Ар- 
мије, јер је њен карактер условљен социјалистичким развитком 
наше земље и јер је њена снага израз снаге и јединства наших 
народа. 

С друге стране, све старјешине, почињући од најмањих је- 
диница, већ су годинама укључени у интензиван и плански 
идеолошко-политички и културно-просвјетни рад. Огромна ве- 
ћина официра у трупи већ дуже времена активно учествује у 
организовању и спровођењу тога рада са војницима. Све то го- 
вори о њиховој дораслости и спремности да на себе приме бригу 
и старање о политичком и просвјетном васпитању бораца и ру- 
ководилаца у оквиру својих јединица. У таквим условима, који 
обезбјеђују несмањену политичку и културно-просвјетну актив- 
ност у Армији, нема више потребе за политичким комесарима. 
Интереси даљег развоја Армије, даљег јачања командне линије, 
даљег јачања јединства мисли и акције и унапређивања рада 
команди, даљег учвршћивања и јачања одговорности свих ста- 
рјешина, захтијевају увођење једностарјешинства. Зато и Наредба 
Врховног команданта оружаних снага ФНРЈ о укидању функ- 
ције политичког комесара претставља крупан корак у развоју 
наше Армије. 

Одлука о укидању функције политичког комесара, баш зато 
штто је дошла као резултат организационе изграђености и чвр- 
стине наше Армије, изграђеног система командовања и оспосо- 
бљености команди за своје функције, чврстог морално-политичког 
јединства њених редова, као и крупних успјеха на нашем путу у 
социјализам обавезује старјешине свих степена прије свега дво- 
струко. Ова одлука треба најприје да на бази поститнутог нивоа 
допринесе даљем учвршћењу и побољшању организације рада 
команди, даљем унапређењу система командовања. Она треба још 
· више да развије одговорност како команданата и командира, тако 
и свих осталих старјешина за цјелокупни рад у њиховим једини- 
цама и установама. Она ће још више развити јединство мисли и 
воље, упорнсст и контролу у рјешавању задатака који стоје и 
који ће се постављати пред команде и старјешине. Са тог стано- 
вишта, команданти и остале старјешине ће још више развити 
своју иницијативу, још боље организовати свој рад, шире и све- 
страније прилазити свим актуелним проблемима и задацима јер 
их једностарјешинство на то обавезује. Међутим, ова одлука пс- 
ставља пред команданте, командире и остале старјешине и један 
други реалан и врло одговоран задатак. Она их обавезује на пот- 
пуно познавање морално-политичког стања своје јединице (уста- 
нове), на потпун увид и одлучујући утицај у организовању поли- 
тичког и просвјетног васпитања бораца и руководилаца. Иако се 
ради о задатку који је са становишта способности, политичке 
спремности и искуства нашег командног кадра сасвим реалан, 
ипак он захтијева —- због свог значаја за бојну готовост једи- 
нице — непрекидну и будну пажњу, како би се та активност што 
боље одвијала, искуства користила, а слабссти и недостаци брзо 
и правилно отклањали. | 

Ради се о васпитању људи у духу социјалистичког патрио- 
тизма, о низу задатака који условљавају успјех у том правцу. 
Наша Армија постоји ради заштите изградње социјализма у на- 
шпој земљи, ради очувања наше слободе и независности. Њени 
припадници — и руководиоци и борци — морају непрекидно 
бити свјесни тог основног задатка, они су дужни да уложе мак- 
симум напора да схвате и сагледају нашу борбу за социјализам, 
да се у ту борбу укључе као активни учесници и изван касарни. 
Они су, даље, дужни да онемогуће инфилтрацију свих штетних 
утицаја, ма са које стране они долазили. Наша Армија мора ићи 
путем даљег развијања својих револуционарних својстава; она 
мора, прије свега, непрекидно јачати своје везе са народом. У на- 
шој Армији се морају и надаље гајити и развијати правилни, 
здрави старјешински однсси упоредо са јачањем чврсте војничке 
дисциплине. Ради тога, ради војничког оспособљавања и успје- 
шнијег рада на својим дужностима, борци и старјешине наше 
Армије интензивно раде на уздизању свог идеолошко-политичког 
и општег нивоа. На тој линији стоји низ свакодневних задатака 
организационе и политичке природе. Политичко и просвјетно ва- 
спитање претставља, дакле, један од најважнијих задатака у 
нашој Армији. Тај рад не губи на свом значају; напротив, он 
мора бити још интензивнији и још бсље организован, јер прет- 
ставља основно средство за јачање морално-политичког једин- 
ства Армије. Команданти са својим помоћницима и органима за 
политичко и прссвјетно васпитање ће правилно схватити ове 
задатке који се сада пред њих непосредније постављају; они ће 
уложити потребне напоре да њихове јединице и у овом погледу 
буду што боље и способније. 

У свијетлу одлуке о укидању функције политичког коме- 
сара, помоћници ксманданата и органи за политичко и просвјетно 
васпитање добијају на значају, постају потпуно и коначно ор- 
гани команде са трајном перспективом. Њихсва улога у новим 
условима је велика и веома одговорна. Они постају необично ва- 
жна помоћ командантима у организовању и рјешавању свих 
послова у вези са политичким и просвјетним васпитањем. Њи- 
хово поље рада је веома широко и сложено — јер се ради о 
васпитавању људи. А радити на васпитавању бораца и руково- 
дилаца у духу оданости својим народима и бсрби за социјализам, 
ширити њихове политичке и културне видике, радити на јачању 
морално-политичког јединства наше Народне армије претставља 
један од најодговорнијих, најчаснијих и најљепших задатака који 
од официра на тим дужнсстима захтијева —- поред разумије- 
вања, склоности и искуства — да непрекидно раде на сопственој 
изградњи, да неуморно уче, да познају стање и проблеме својих 
јединица, да проширују своје војничко образовање. 

Али и то је за нашу Армију потпуно реалан задатак. Она 
располаже стотинама искусних, политички способних и дора- 
слих официра који су били на дужностима политичких комесара 
и у политичким органима, и који ће и убудуће, савјесним и мар- 
љивим радом, оправдати повјерење Врховног команданта. 

Због свега тога увођење једностарјешинства омогућује даље 
успјехе у учвршћењу и јачању борбене готовости наше Народне 
армије. 

Укидање функције политичког комесара претставља зна- 
чајну мјеру и за рад Савеза комуниста у Армији. Њом се укидају 
професионални партиски руководиоци, јер су политички коме- 
сари били у исто вријеме и секретари основних организација 
сталнот састава у батаљонима, односно секретари комитета — иако 
је њихово постављање на дужност политичког комесара било 
условљено избором за секретара основне организације, односно 
комитета. (За њих је рад у организацијама СКЈ био један од 
најважнијих задатака, на којем су они и временски радили више 
од осталих чланова комитета — те их у том смислу и третирамо 
као професионалне раднике у организацијама СК. Сада ће све 
основне организације и сва руководства бирати из своје средине 
најизраслије, најзрелије и најискусније другове за руководиоце, 
без обзира на њихове војничке дужности, што је баш у складу 
с даљим употпуњавањем организационе структуре и још пот- 
пунијим и досљеднијим спровођењем поставки Статута СКЈ у 
организацијама СК у Армији. Сем тога, оваква поставка указује и 
на потребу много ширег и већег ангажовања у раду организација 
СК свих чланова комитета, односно свих комуниста у основним 
организацијама. 

С тим у вези, основне организације и руководства ће још 
студиозније припремити и разматрати актуелна политичка пи- 
тања и још више развијати колективност у раду. То тим више, 
јер пред њима стоји низ важних и актуелних задатака како у 
погледу правилног сагледавања и разумијевања одлуке о укидању 
функције политичког комесара, тако и у погледу организовања 
што веће и шире политичке активности комуниста, обезбјеђи- 
вања јединственог гледања и максималног ангажовања комуниста 
„у рјешавању актуелних проблема политичке природе. 

Одлука о укидању функције политичког комесара (уједно и 
професионалних партиских радника) као и задаци који из ње 
произилазе обавезују и доприносе нашој оријентацији и напорима 
за побољшање система и метода рада организација СК. Захва- 
љујући богатом искуству, политичкој зрелости и дораслим ру- 
ководствима, организације ће и убудуће часно извршавати своје 
задатке и вршити, на свој начин, значајну улогу у даљем развоју 
наше Народне армије. 


Ђуро Лончаревић, 


24 


· ПОЛИТИЧКА И ДРУШТВЕНА АКТИВНОСТ ОФИЦИРА 
ВАН КАСАРНЕ 


Стални састав ЈНА живи интензивним политичким и дру- 
штвеним животом унутар саме Армије. Развијање интензитета и, 
у још већој мери, квалитета политичког рада у Армији, поред 
свих досад постигнутих резултата, претставља сталан задатак за 
команду и организацију Савеза комуниста. У уској вези са тим 
задатком стоји и проблем живљег учешћа официра у политичком 
и друштвеном животу места у коме живе и раде. О томе се, после 
УТ Конгреса КПЈ, озбиљније и свестраније расправља међу на- 
шим старешинама и у организацији Савеза комуниста. У одлу- 
кама Конгреса стављено је у задатак свим члановима СКЈ (међу 
њима и онима у Армији) да делују знатно активније у органи- 
зацијама Социјалистичког савеза радног народа и другим масов- 
ним организацијама, да упорно раде на васпитавању грађана 
наше земље у социјалистичком духу. На то обавезују и одлуке 
Четвртог конгреса Народног фронта. Може се рећи да су у том 
правцу наше старешине тек постигле неке резултате, али не 
такве којима бисмо могли да будемо задовољни. Испољавају се 
разна гледишта и ставови, изналазе врло различна решења која 
треба изнети и продискутовати о њима. 

Захтев за интензивнијим и садржајнијим учешћем официра 
у политичком и друштвеном животу ван касарне заснива се на 
оправданим потребама и самог тог живота и наших старешина, 
који ће се на тај начин оспособити за бољи политичко-васпитни 
рад у Армији. Да буду политички активни грађани у свом 
месту — то је обавеза официра као чланова СКЈ, лична обавеза 
да би допринели да политичка ситуација у средини у којој живе 
буде што боља, да правилни погледи и социјалистичка свест буду 
одлика свих њихових суграђана. С друге стране, често срећемо 
официре који у политичком раду са војницима иступају са јако 
уопштеним тврдњама, идеализовањем наше стварности, недо- 
вољним познавањем конкретне борбе за изградњу социјализма. 
која се тако бурно води у сваком кутку наше земље. Објашња- 
вање низа актуелних питања нашег унутрашњег живота и еко- 
номско-политичке ситуације заснива се код дела наших другова 
искључиво на информисању из новина, које, и из објективних 
разлога, не могу увек дати довољно живу слику онога што се 

свакодневно дешава у фабрици, у органима власти, на селу итд. 
Разуме се, сазнање о томе не може се стећи на једној или неко- 
лико конференција Савеза радног народа, али се стиче активним 
учешћем, сталним и свакодневним, у политичком и друштвеном 
животу свог места боравка. Тиме сваки официр много добија, 
стичући животно искуство, упознајући озбиљност и манифеста- 
ције разних политичких појава и проблема, што га чини ближим 
и животнијим у политичком и васпитном раду са војницима. Нема 
сумње да већина официра у том смислу и схвата сврху захтева 
који им се постављају на линији развијања њихове активности у 
политичком и друштвеном животу ван касарне. 

Када се на састанцима организација СКЈ дискутује о оства- 
ривању тих обавеза, чују се мишљења да у погледу захтева за 
већом активности официра ван касарне треба бити сасвим 
одмерен, а понегде да на тој активности не треба у већој мери 
ни инсистирати. Каже се да су официри, с обзиром на деликат- 
ност и сложеност свога позива (што се још више истиче сада, 
када знатан део официра своје слободно време мора да искористи 
за стицање општекултурних знања и стручних квалификација), 
у великој мери оптерећени и да им је слободно време апсорбовано, 
да могу врло незнатно допринети у политичком животу свог места. 
Такве примедбе имају свога оправдања и треба их имати на уму 
када разматрамо интензивност и ефекат политичке и друштвене 
активности официра ван касарне. 

Када се појединачно разматрају временске могућности офи- 
цира за политичку активност ван касарне, долази се до закључка 
да тим питањима треба заиста прилазити индивидуално. Већих 
могућности за ангажовање у том раду имају официри у штабо- 
вима, па и друге старешине, изузев командира вода и чете. (Чи- 
њеница је да имамо и низ командира вода и чете врло активних 
на том пољу и да им то не смета да одговоре својим функцио- 
налним обавезама. Па ипак, остаје то да они, зависно од својих 
могућности, морају бити активни у политичком и друштвеном 
животу ван касарне и поред своје деликатне и напорне дужности 
старешине у Армији, баш зато што су чланови Савеза комуниста 
Југославије и напредни људи, увек неуморни када се ради о по- 
везивању са народом, о политичком раду у својој средини, и што 
тај рад доноси користи и њима лично, о чему је већ било речи. 

Има, међутим, мишљења која се своде на то да је „нама ва- 
жније да имамо доброг официра, образованог и стручнот, него свака 
евентуална корист од његове политичке и друштвене активности 
ван касарне“. Очигледно је да је таква поставка неодржива, јер 
никада се и ни од кога није постављала, нити се може постављати, 
алтернатива између та два става. Нужно је раскрстити са таквим 
мишљењима, уколико и где постоје, јер она претстављају, и поред 
своје очигледне једностраности и аполитичности, кочницу озбиљ- 

нијег развијања и ове стране политичке и друштвене активности 
официра. 

Уобичајило се, када се говори о политичкој и друштвеној 
активности официра ван касарне, да се тај проблем своди на „са- 
радњу између војске и других масовних организација, односно 
између војске и другова са терена“, или пак да се третира „као 
помоћ другова из војске терену“. Успех и резултат обично су се 
оцењивали према степену блискости и сарадње команди и руко- 
водстава на терену. Проблем јачања одговорности за интензиван 
политички рад официра ван касарне и стално развијање те актив- 
ности кудикамо су шири него што се то, обично, подразумева под 
захтевом „за добром сарадњом са друговима на терену“. Управо 
у том погледу нема и не може бити никакве „сарадње“. Срески 
комитети СКЈ или неко друго руководство СКЈ јесу општеполи- 
тичко руководство активности свих чланова СКЈ на тој терито- 
рији. Оно као такво треба да настоји да развија и активност и 
допринос комуниста-официра у политичком и друштвеном жи- 
воту места у коме живе. Питање активности официра у политич- 
ком и друштвеном животу ван касарне не може да се условљава 
нечијом „сарадњом“, већ је, у првом реду, ствар и резултат личне 
одговорности сваког комуниста да буде активан и да учествује у 
политичком и друштвеном животу свога места. Исто тако стоји 
и са „помоћи другова из војске терену“. Не ради се ни о каквој 
већој или мањој великодушности појединих другова у „пружању 
помоћи“, већ о нормалној, природној обавези сваког комуниста 
(па у овом случају и официра) да што више допринесе побољ- 
шању политичкот живота и ситуације у својој средини, свом 
месту. Задатак је организација СКЈ у Армији да прате и развијају 
одговорност сваког свог члана за ту и такву активност. То што 
комунисти-официри нису укључени у организације СКЈ у свом 
насељу, реону и улици, већ у оквиру своје установе јесте у овом 
случају формално питање; битни су њихова активност, интересо- 
вање, допринос и учешће у политичком и друштвеном животу 
своје средине. 

Има тенденција код неких наших комуниста за извесним кру- 
тим чувањем „аутономије“ рада организација СКЈ и садржаја 
политичког рада у јединицама од политичких руководстава на 
терену. То се испољава у стварању „кинеског зида“ између садр- 
жаја и метода политичког рада у јединицама и истакнутијих ко-– 
муниста у руководствима СКЈ на терену, те тешком одлучивању 
да се ти другови редовније ангажују у политичко-васпитном раду 
у јединицама. Међутим, њихов допринос нарочито би се корисно 
осећао и осећа се у тумачењима питања у вези са проблемима 
села и уопште изградње социјалистичке пољопривреде, борбе за 
социјалистичку демократију и других питања унутрашње поли- 
тичке ситуације. 


ПОЛИТИЧКА И ДРУШТВЕНА АКТИВНОСТ ОФИЦИРА 363 


Нису ретки случајеви да се низ проблема, нарочито из жи- 
вота официра и њихових породица, решавају као „унутрашња 
армиска питања“, а нужно и нормално би било да им се прилази 
и у светлу опште политичке ситуације у месту у коме живе. 

Разуме се да у разматрању и решавању свих тих питања и 
појава треба имати и такта и мере, али је нужно рашчишћавати 
и са безразложним изоловањем политичког рада у јединицама од 
политичке ситуације и рада на терену. То се посебно односи на 
политички рад и активност сталног састава Армије. 

На низу састанака организација СКЈ у нашим јединицама 
расправљало се о томе како се активније укључити у политички 
и друштвени живот на терену: То се нарочито односило на онај 
део другова који заиста ни на који начин нису радили и учество- 
вали у том животу, а таквих није било мало у већини организа- 
ција. Истакнута су разноврсна мишљења, и изменом запажања 
и искустава дошло се до мање или више истих решења: дужност 
је сваког појединог члана СКЈ да буде политички активан и да 
ради у својој средини, а мерило тог рада биће утлед и утицај који 
ће тамо остварити. 

Присуствовање официра састанцима основних организација 
СКЈ у њиховим насељима показало се као најприроднији начин 
за упознавање политичке ситуације и сагледање главних проблема 
и појава у вези са којима се истиче потреба за активношћу чла- 
нова СКЈ. Ти састанци су јавни, те није потребно никакво посебно 
позивање и повезивање. На тај начин официри ће увек знати 
заједничке ставове и непосредне задатке за своју политичку 
активност ван касарне. Од њихове свести и одговорности, способ- 
ности и могућности зависиће где и на који начин ће се ко укљу- 
чити у рад и активисати. 


Распрострањено је мишљење да се та активност, на првом 
месту, треба да огледа у организацијама Социјалистичког савеза 
радног народа, што је и сасвим правилно. Али са правом су многи 
другови реаговали на извесну крутост у вези са тим ставом. Она се 
испољавала у томе што се пред све официре постављала обавеза 
да присуствују свакој конференцији и скупу које закаже основча 
организација Социјалистичког савеза радног народа. Већина та- 
квих конференција и скупова била је посвећена неким политич- 
ким или културним предавањима, обично истог или слабијег 
квалитета од оних које је већина официра већ чула у оквиру 
организованог политичко-идеолошког рада у Армији. Међутим, 
таквим скуповима који расправљају о актуелним политичким 
темама и појавама на терену, или пак таквима на којима се до- 
носи и одређује став према неким политичким догађајима (на- 
пример, припреме за општинске, градске, среске изборе, прекид 


односа са Ватиканом, реорганизација сељачких радних задруга 
итд.) — нужно је да присуствују официри. Значи, треба бити у 

курсу рада своје организације Социјалистичког савеза радног 
народа и сам одлучивати где је потребно и нужно присуствовати 
или иступити у дискусији. Да ли ће неко од другова већину своје 
активности испољити у стрељачкој дружини или у којој од орга- 
низација „Народне технике“, на Народном универзитету, у удру- 
жењу просветних радника или у којој фискултурној организа- 
цији, у „Партизану“ или у Савезу бораца, удружењу резервних 
официра, на предвојничкој обуци — све то зависи од склоности и 
заинтересованости сваког официра појединачно. Међутим, постоје 
врло разноврсне и велике могућности да својим учешћем и актив- 
ношћу у некој од тих масовних организација, својим наступом, 
угледом и утицајем који тамо стекне као радник, као примеран 
члан дотичног удружења, сваки од официра да значајан прилог 
развијању политичког и друштвеног живота у своме месту ста- 
новања. 


Да за таквим радом и активношћу постоји и стварна потреба — 
у то се врло брзо увери свако ко се укључи у рад и живот тих 
удружења. У некима се наиђе на људе који јако секташе и издва- 
јају се од ширих кругова које би дотична организација требало 
да обухвати, негде се руководство несавесно и индиферентно 
односи према активности организације, удружења, негде су се 
увукли и покушавају да спроводе свој утицај неки малограђански 
или реакционарно расположени елементи итд. Овде треба напо- 
менути да се један део официра који су били вољни да активно 
раде у неким од наведених удружења врло брзо „охладио“ када 
се сударио са животом и схватањима људи у таквим срединама. 
Они су смели с ума да се ствари не могу решавати преко ноћи, 
брзо, по команди, да успех рада организације не зависи од распо- 
" ложења само једног броја свеснијих другова, да треба бити упо- 
ран, стрпљив, тактичан у придобијању већине, у стварању здраве, 
радне атмссфере, правилних, другарских односа, борећи се стално 
против несвесних, аполитичних и сличних појединаца. 

Истовремено, могу се навести примери успешног рада офи- 
цира у разним масовним организацијама на терену. Да споменемо 
само неке. У Новосадском гарнизону део официра-ваздухопло- 
ваца својом активношћу и радом у удружењу Ваздухопловног 
савеза допринео је да се створи јака организација, која врши 
осетан позитиван утицај на приличан део омладине, особито 
средњошколске, у Новом Саду (истина, и у раду те организације 
се осећа извесно самозадовољство — коме баш ,„кумује“ део 
официра — због постигнутих успеха; има понекад и незгодног 
самоистицања „да су постигнути успеси дело официра“). Или, у 
Гарнизону Панчево један виши војни руководилац је радом У 
стрељачкој дружини, чији је један од најактивнијих члансва, 
створио низ познанстава и стекао углед једног од највиђенијих 
активиста у граду, успешно остварујући, заједно са осталим дру- 

говима, утицај СКЈ не само на део омладине већ и на друге људе 
који се око тог удружења окупљају. 

Такви случајеви нису ретки, иако би, истина, могли бити још 
бројнији, с обзиром на састав, квалитет и искуство кадрова у 
Армији. Треба истаћи то да не може сваки од официра да стекне 
не знам какав углед на терену и одигра у некој од тих организа- 
ција неку „пресудну улогу“; то не треба ни захтевати ни оче- 
кивати. Исто тако не треба много такве случајеве ни истицати; 
све што ради неки официр у ванкасарнском времену — то је 
ствар не неке његове „добре воље“, већ његова обавеза и одго- 
ворност као члана СКЈ и као напредног грађанина. 

Поред изнетих, код неких официра срећу се и оваква схва- 
тања. На једну конференцију Савеза бораца дошло је свега педе- 
сетак чланова, а организација их има преко хиљаду. С обзиром 
на мали број присутних, конференција је отказана за идућу 
недељу. У дискусији која се после развијала по групицама офи- 
цири (којих је било највише дошло) замерали су онима који нису 
дошли, згражали се на такву несавесност и сл. Из свега, тога је 
излазило као да је неко ван њих самих за то одговоран и дг неко 
други треба да решава такве слабости. Слична појава се могла 
запазити на једној конференцији Социјалистичког савеза радног 
народа, на којој се говорило о разним проблемима и дотакли 
многи недостаци. Слушајући дискутанте, неки официри су међу 
собом стављали примедбе „како један фразира, други говори о 
небитним стварима, трећи врло стереотипно поставља ствари и 
погрешно дискутује“ и сл. Међутим, нико од њих није устао да 
јавно изнесе те примедбе. То говори о задржавању једног погре- 
штног мишљења код једног дела наших официра да у политичком 
раду на терену постоји известан број другова посебно одговорних 
за то да се питања правилно третирају, да рад организације и 
удружења буде интензиван и успешан, да се развија одговорност 
сваког члана дотичне организације. Као да то није задатак сва- 
ког члана удружења, а не појединаца чија би то била „професио- · 
нална дужност“. 

Да би се могло паметно, конструктивно, корисно допринети 
бољем раду масовних организација и удружења, треба познавати 
изближе проблеме, недостатке и њихове узроке, размишљати о 
начину за њихово решење и борити се за њега и пре и за време 
и после конференције. Није конструктивна критика неких офи- 
цира на рачун рада масовних организација која се своди на то да 
се „ништа у граду не ради“, да се „слабо ради“ или да се „не осећа 
рад Социјалистичке: савеза радног народа“, а да ни они као чла- 
нови тих организација ништа нису учинили да заједно са осталим 
активним члановима СКЈ из града измене такво стање, уместо 
што се задовољавају само прекорним изјавама и примедбама са 
стране. 

Тачно је да нема велики број другова са таквим схватањима, 
али мислим да то треба поменути баш због несимпатичности 
таквих појава. Код неких од тих другова обично се може чути 
када дискутују да они наступају „у име Армије“ и сл. Сваки 
официр у раду ван касарне наступа као комунист и грађанин и 
нема разлога и права да то чини у име војске у којој ради; за 
своју ванкасарнску активност и рад он одговара као члан СКЈ. 

Превазиђена је такође пракса када су официри били ангажо- 
вани у политичком и друштвеном животу на терену највише 
путем „требовања предавача“, кампањским и повременим уче- 
шћем на разним скуповима и манифестацијама, а ако их не по- 
зову „они неће да се намећу“. Све брже преовлађује схватање 
да они треба да се осећају обавезни и одговорни за свакодневан 
свој рад и утицај у политичком животу свога места, краја, на- 
сеља. Јасно је да чланови СКЈ (међу њима и официри) неће и не 
могу да чекају неке посебне позивнице да би се у тај рад укљу- 
чили, већ ће свом снагом, својим квалитетима и могућностима 
настојати да даду што више од себе. 

Развијајући на тој линији одговорност чланова СКЈ из ре- 
дова сталног састава за активност у политичком и друштвеном 
животу ван касарне, организације СКЈ у Армији испуњавају 
обавезе које је поставио Шести конгрес истичући важност и зна- 
чај повезивања Армије са народом. Нема сумње да ће официри 
и подофицири — чланови СКЈ и остали одговорити и овом захтеву 
који се пред њих поставља, а то потврђују и РЕУЛНИН већ 
постигнути у већини наших гарнизона. 


Мирко Јовановић 


КОНФЕРЕНЦИЈЕ И САВЕТОВАЊА 


ЗАГРЕБАЧКА КОНФЕРЕНЦИЈА САВЕЗА КОМУНИСТА 


У првој половини мјесеца маја одржана је у Загребу ХГУ 
Градска конференција Савеза комуниста. 

Ако се пође од главних питања која данас стоје пред загре- 
бачком организацијом, и ако се погледа колико их је Конферен- 
ција кроз своје извјештаје и дискусију прије свега успјела 
истакнути, а затим шире обрадити и дати неке закључке, боље 
рећи ставове — онда се може рећи да је то Конференција са 
прилично успјеха и извршила. У том смислу Конференција је 
била одраз стварног стања, одраз живота и рада организације у 
граду. 

Нема сумње да је и у нашој организацији у центру пажње 
политичког рада питање народног самоуправљања, како у односу 
на органе власти, тако и у односу на самоуправљање у индустри- 
ским и другим привредним подузећима. Успјехе који су стварно 
постигнути Конференција је довољно истакла, али је исто тако 
истакла и много слабости и негативних појава које се било по- 
влаче од раније, било јављају у новим облицима и у новим усло- 
вима нашег развитка. 

Међу главне успјехе Конференција је истакла напредак у 
већем учешћу народа у локалној власти. То се манифестовало 
нарочито на масовном учешћу код разраде друштвеног плана. 
Напримјер, само на зборовима бирача дато је преко 500 примје- 
даба на друштвени план и буџет града. Уопће, посљедњи 360- 
рови бирача биљеже знатан напредак у смислу масовности и 
учешћа људи у дискусији и расправи о читавом низу важних 
питања. Упоредо с тим истакнут је и знатан напредак у раду 
Градске скупштине, иако се то још не би могло рећи за Вијеће 
произвођача. У Градској скупштини отпочела је радна атмосфера 
карактеристична нарочито по бројним дискусијама и развитку 
конструктивне борбе мишљења међу одборницима. 

Међутим, у читавом том напретку постоји не мали број 
слабости и тешкоћа. Код многих организација постоји још уви- 
јек доста лутања и несхватања, с обзиром на њихову улогу у 
правцу све већег увлачења маса у управљање и учествовање у 
раду власти. Поједини комунисти, а негдје и читаве организације, 
врло тешко усвајају, или никако не усвајају, задатке и метод 
рада у духу даљег нашег развитка, развитка социјалистичких 

друштвених односа. Поред тога, Конференција је у дневном реду 
истакла и питање самог организовања власти у нашем граду и 
ставила у дужност организацијама да оне саме ријеше то питање. 


На пољу радничког самоуправљања у привредним, нарочито 
индустриским подузећима истакнут је читав низ крупних резул- 
тата, који одражавају једну живост и динамику у вези са уче- 
шћем радника у рјешавању свих битних питања живота и рада 
подузећа. Напредак у функционисању органа радничког само- 
управљања, активност радника у борби против бирократских тен- 
денција и елемената, у борби за већу продуктивност рада и другим 
проблемима подузећа свакако су одраз правилног схватања чи- 
тавог нашег развитка, како од стране организација Савеза ко- 
муниста, тако и синдикалних и других организација. 

Међутим, уза сав тај успјех Конференција је указала на врло 
озбиљне слабости, које не само да коче сав напредак, него наносе 
и огромне штете читавој нашој привреди и друштвеној зајед- 
ници као цјелини. Ту у првом реду спадају појаве као што су 
неке нездраве сопственичке тенденције, схватања да је подузеће 
власништво људи који раде у њему, а не читавог друштва. Схва- 
тања да кључ за даљње подизање животног стандарда није у 
производњи, него у расподјели вишка платног фонда знатно су 
допринијела јачању озбиљних слабости, нарочито у појединим 
подузећима. Само један податак из политичког извјештаја го- 
вори јасно о томе. Док у 1953 години пораст производње у односу 
на 1952 годину изнсси 3—4%. дотле пораст платног фонда износи 
6%. Осим овога, нису још: увијек ријетке појаве расипништва, по- 
себно такозваног „фуша“, с којима се организације боре већ доста 
дуго времена. 

Као главне тешкоће у бржем савладавању свих тих задатака 
свакако је помањкање искуства и знања уопће. Зато је питање 
једног систематског образовања и подизања опћег нивоа знања 
радних људи једно од питања посебне важности. То је, међутим, 
уједно и једна од најслабијих тачака већине организација, која 
је нашла одраза и на самој Конференцији, јер их ни она није 
довољно истакла. 

Конференција је посебно истакла значај масовних политич- 
ких организација у процесу борбе за изградњу социјализма и со- 
цијалистичких друштвених односа. У данашњем периоду једно 
од нарочито важних питања јесте улога и задаци Социјалистич- 
ког савеза као најмасовније политичке организације. Повлачи се 
већ доста дуго старо схватање да се политички рад треба утлав- 
ном да своди на разна предавања, курсеве и слично из подручја 
међународних односа или нашег унутрашњег политичког и дру- 
штвеног развитка, док се сва остала конкретна питања из праксе 
привредног и осталог живота и рада, која и те како утјечу на 
политички живот, која, уствари, најбоље одражавају или не од- 

ражавају нашу политику, сматрају неким искључиво привред- 
ним, а не политичким питањима и према томе не спадају у 
дневни ред политичких организација. И док су се раније органи- 
зације бавиле тим питањима на стари начин, тојест третирале их 
онако како их је третирало неко привредно руководство, наме- 
ћући притом своје мишљење, које више пута због помањкања 
стручности није било ни правилно, сада, међутим, због несхва- 
тања, с једне стране, критике тог старог метода који у новим 
условима претставља кочницу, а, с друге стране, због несхватања 
нове улоге Савеза комуниста и других политичких организација - -- 
многе организације падају у нове грешке, сматрајући да се тим 
питањима они уопће не треба да баве. Зато приговору да је Кон- 
ференција третирала превише привредна и слична питања нема 
мјеста, јер све оне негативне појаве у индустриским подузећима, 
а посебно у трговини, угоститељству итд. претстављају велике 
политичке проблеме, јер кроз њих радни људи нашега града гле- 
дају и осјећају и нашу политику и наш политички рад. 

Разматрајући даље улогу и задатке комуниста, Конференција 
је указала на тешкоће и озбиљна заостајања готово у читавој 
организацији, а као главне препреке истакла је тенденције за- 
државања крутих и административних мјера у методу руково- 
ђења, које су оптерећивале, а и сада оптерећују, многе органи- 
зације. Те су слабости нарочито запажене код територијалних 
организација Савеза комуниста. | 

Иако не довољно, Конференција је ипак нагласила слабости 
у погледу идеолошке изградње комуниста; тај задатак већина 
организација још не схваћа као један од најважнијих у свом раду. 
Ово питање као и нека са подручја културног живота града и 
уопће културног образовања, прије свега радника, није Конфе- 
ренција довољно јасно истакла и обрадила, иако је у резолуцији 
тим питањима дато довољно мјеста. 

У склопу свих тих питања Конференција је разматрала ак- 
тивност и дјеловање разних непријатеља социјализма и напретка 
уопће. У том смислу истакнуто је да је читаво њихово дјеловање 
усмјерено на тежњу да се омета и кочи свака акција која допри- 
наша убрзавању и поспјешивању нашег опћег развитка, наших 
опћих стремљења ка прогресу. То се нарочито осјећа на разним 
привредним питањима и тешкоћама, затим на кориштењу из- 
вјесних слабости, па и најситнијих грешака, око којих се онда 
протурају разна шовинистичка, клерикална и друга тумачења 
и схватања. Чињеница је да су се на том послу нашли заједно 
и проусташки, имформбировски и мачековски елементи. Међу- 
тим, Конференција је јасно подвукла значај политичке борбе 
наших организација, која лежи у снази аргумената, у снази 
правилности наших ставова и наше политике уопће, а што уствари 

претставља најјаче ударце по свим непријатељима наше земље 
и њеног напретка. 


Третирајући сва та и слична питања, као и начин на који их 
је Конференција поставила, може се прилично јасно видјети кс- 
лико су и како комунисти нашег града и организација као цје- 
лина схватили и усвојили одлуке УМ! Конгреса СКЈ. Кад се каже 
усвојили, онда се мисли не само у теоретском смислу, него и у 
пракси, у свом практичном свакодневном раду. То је, мислим, 
Конференција показала, истичући, с једне стране, позитивне ре- 
зултате и успјехе, а, с друге, слабости, несхватања и заостајања 
у раду наших организација. У том смислу она и даје један до- 
принос за даљи рад организације, за даље напоре у правцу 
већих и бољих резултата и успјеха у спровођењу одлука М! 
Конгреса Савеза комуниста Југославије. 


Стојанка Аралица 


ГРАДСКА КОНФЕРЕНЦИЈА САВЕЗА КОМУНИСТА ЗА 
БЕОГРАД 


Пета конференција Савеза комуниста, којој је присуствовало 
625 делегата, одржана је 30, 31 маја и 1 јуна. Посебно значајно 
за рад ове Конференције било је писмо друга Тита упућено Кон- 
ференцији, у коме је указао на озбиљне слабости у раду и ак- 
тивности комуниста као и на најактуелније задатке комуниста у 
спровођењу одлука У! Конгреса. 

После пленарне седнице, на којој је поднет реферат Град- 
ског комитета, прешло се на рад по комисијама (за политички 
рад и организациона питања, за самоуправу и културно-просветна 
питања), у којима је настављена дискусија по одржаном рефе- 
рату. Комисије су предложиле три резолуције које је Конферен- 
ција усвојила, а у којима су садржани главни задаци комуниста за 
будући рад. Овакав начин рада Конференције дао је корисне 
резултате, јер је омогућио дубље разматрање проблема који су 
дискутовани и конкретније смернице за њихово решавање, и дао 
Конференцији радни карактер. Само у дискусији у комисијама 
учествовало је 56 другова, а у изради резолуција учествовало је 
око 20 другова. Овакав начин рада има предности над досада- 
шњим радом конференција, ближи је улози коју треба да има 
Конференција Савеза комуниста и са извесним побољшањима 
организације рада Конференције могао би се постићи још бољи 
резултат. Са унапред формулисаним основним питањима за 
дискусију по комисијама, припремљеним пројектима резолуција, 
са којима би били раније упознати делегати, успех Конференције 
би био сигурно већи. Овај недостатак био је уједно и слаба страна 
рада Конференције, штто је свакако добро искуство за убудуће. 

Реферат је ишао за тим да истакне основне проблеме у раду 
како организација Савеза тако и самих комуниста, како би Кон- 
ференција могла да их размотри и заузме став по њима, а мање 
је извештавао о ономе што се учинило у протеклом периоду. 

Конференција је констатовала значајне успехе које је по- 
стигла Београдска организација Савеза комуниста од ТУ Конфе- 
ренције наовамо — у периоду у коме је наш развитак ишао веома 
брзо. У политичком раду Београдска организација уложила је 
знатне напоре и постигла видне успехе у јачању и збијању је- 
динства и тумачења наше спољне политике. Успех тога рада и 

опште политичке линије огледа се и у изолацији реакционарних 
остатака бивше владајуће буржоаске класе и њиховог деловања; 
у успешној борби за социјалистичку изградњу, за развитак но- 
вих социјалистичких форми демократије, у борби с остацима 
старог друштва, информбировштине. У целини узев, тај рад је 
довео до још јачег јединства народа у Социјалистичком савезу. 

Дискусија у појединим комисијама дала је добру критику 
слабости рада комуниста, указала на неотпорност интензивнијег 
политичког рада кроз организације Социјалистичког савеза и 
друге друштвене и политичке организације. Критика је указала 
на слабости комуниста који се још не сналазе у садашњем дру- 
штвеном развитку, и не схватају своје место, потцењујући сва- 
кодневни рад у Социјалистичком савезу и осталим организа- 
цијама, и посебно у организацијама које окупљају раднике, омла- 
дину и жене. Нарочито је значајан закључак да ово несналажење 
у раду и слаба активност комуниста јесте последица погрешгног 
схватања демократије, слободе критике и борбе мишљења. Код 
неких чланова Савеза комуниста ослабила је, услед оваквих 
схватања, револуционарна одговорност према одбрани социјали- 
стичких тековина и њиховом даљем развитку и борби против 
реакционарних утицаја и схватања. Такав став довео је до мо- 
гућности продирања утицаја реакционарних схватања и малогра- 
ђанске стихије. У новим условима, када методи нашег рада, 
одбацујући административне елементе, морају бити усмерени на 
убеђивање, политички рад и идејну борбу, —- активност и одго- 
ворност комуниста мора непрестано расти. Нарочито је дискусија 
друга Петра Стамболића указала на то да комунисти у садашњим 
условима морају појачати своју активност у раду, да они морају 
бити покретачи сталног развитка нових облика социјалистичке 
демократије, носиоци идејне борбе против реакционарних и ту- 
ђих схватања и утицаја, да они морају изоштрити свој однос и 
будност према сваковрсним појавама малограђанске стихије и 
остатака старог класног друштва. Лик комуниста, његову ак- 
тивност и залагање треба оцењивати према томе колико он испу- 
њава све ове услове, колико је носилац идејне и политичке борбе 
за наша социјалистичка схватања у свим областима нашег дру- 
штвеног развитка. 

Нарочито је истакнут задатак да се комунисти треба да боре 
за подизање социјалистичке свести и да се активизирају на акту- 
елним и свакодневним политичким и другим питањима, која 
интересују наше грађане, на животним питањима наших гра- 
ђана чијем решењу треба да да свој део ССРН, да се боре против 
сувишних и општих конференција, уопштених предавања и ша- 
блона у политичком раду. 

Један од закључака дискусије био је да треба активније 
спроводити одлуку о томе да се тежиште политичког, културног, 

просветнот и васпитног рада остварује на територијалном прин- 
ципу, где је нарочито важно укључити и активизирати раднике 
из предузећа што ће оживети рад и улогу ССРН и што ће учи- 
нити да радничка класа дође до изражаја као главна снага со- 
цијализма. 

Дискусија о питањима самоуправе констатовала је да је 
озбиљан напредак учињен у развитку и подизању квалитета рада 
органа управљања у предузећима. Нове мере и практична делат- 
ност комуниста учиниле су да се све више развија свест о исто- 
ветности интереса колектива и појединаца са интересима читаве 
заједнице. Даље је констатовано да је учињен знатан напредак 
у демократизацији органа народне власти, подигнута одговор- 
ност одборника према бирачима и квалитет зборова бирача, чиме 
је обезбеђен сталан пораст утицаја широког круга грађана на од- 
луке Одбора. Све већа и разноврснија активност у разним обли- 
цима локалне самоуправе, у сталном проширењу тих облика на 
оне области у којима их раније није било, замењивање држав- 
них функција друштвеним органима самоуправе, све то означава 
крупне победе социјализма у нашем развитку. 

Али је исто тако критика указала на негативне тенденције 
у појединим предузећима које иду ка сужавању права колек- 
тива као целине да одлучује о битним питањима рада предузећа. 
Указала је, такође, на појаву партикуларистичких тенденција у 
привредним организацијама, које се огледају у стављању личних 
интереса изнад интереса заједнице, у тежњи за стварањем нео- 
правдано високих платних фондова и у разноврсним манифе- 
стацијама бирократизма. 

Посебно <е расправљало питање функционисања органа 
управљања у трговини, њихових слабости у систему рада трго- 
винских предузећа и остварењу неоправданих добити. 

Посебно је истакнута слабост и неразвијеност самоуправе у 
области просвете и здравља. 

У области културе и просвете, Конференција је констатовала 
знатан напредак у организовању културно-просветног рада и 
подизању општег културног нивоа радних људи. Истакнути су 
успеси на културно-просветном подручју у побољшању квали- 
тета и садржаја рада и подизању идејног нивоа, у разноврснијим 
облицима рада као и у повећању броја културних и јавних рад- 
ника који су учествовали на овоме послу. Затим је изнето да је 
демократизација културног живота позитивно утицала на разви- 
јање иницијативе и осамостаљење културних установа, стручних 
удружења, научних друштава итд. али исто тако да је услед 
недовољне активности и наопаких и штетних схватања демо- 
кратизације културног живота дошло до јачања малограђанске 
стихије и свесних покушаја непријатељског деловања, што <е 
огледа у појави појединих часописа и публикација са реакцио- 

нарном садржином, петпарачке литературе, декадентне музике 
итд. Због тога је Конференција нарочито указала на потребу да 
се чланови Савеза комуниста боре за прави социјалистички са- 
држај у нашем културном животу и поведу одлучну идеолошку 
и политичку борбу против малограђанске стихије и разних не- 
пријатељских утицаја. Е 

Посебно је истакнут проблем уског схватања рада на поди- 
зању социјалистичке свести, проблем запостављања културно- 
просветног уздизања чланова Савеза комуниста као и ширег 
рада у тој области. Нарочито су плодне дискусије биле у вези 
с проблемом васпитавања омладине, а посебно радничке омла- 
дине. На крају је истакнут и недовољан рад на стварању мате- 


ријалне основе културно-просветног рада. | 
Ђурица Јојкић 


СА САВЕТОВАЊА ПОЛИТИЧКИХ ШКОЛА 


Половином маја одржано је саветовање по проблемима школа 
Савеза комуниста. Састанак је одржан у Београду, а на њему 
су били присутни управници и неки наставници школа из скоро 
свих република, као и централне школе „Ђуро Ђаковић“ у Бео- 
граду. Састанак је био резултат потребе за прочишћавањем неких 
начелних ставова и разменом искустава, те је жива и интере- 
тица дискусија наметала увек основне и свима блиске про- 

леме. 

Раније партиске школе реорганизоване су пре годину дана 
у школе намењене првенствено и скоро искључиво радничком 
кадру, који долази непосредно из производње. Сходно томе, и 
тематика и методика наставе морале су бити промењене и при- 
лагођене карактеру школа, односно потребама њиховог кадра. 

Скоро све школе су завршиле рад са једном генерацијом 
и почеле су другом, те је састанак могао да разматра резултате 
једног непосредног искуства, што је омогућило конкретнију и 
кориснију дискусију. 

Један читав период прошао је без оваквог непосредног кон- 
такта, те се, очито, осећала потреба да се различита искуства --· 
а она су збиља различита, јер их условљавају неједнаки услови 
под којима раде поједине школе или посебан поступак у орга- 
низовању наставе — измене у садржају и сл., конфронтирају и 
узајамно користе. Запостављање појединих искустава резултат 
је тога што досад није било скоро никаквог контакта између 
школа појединих република. Исто је тако изостао и било какав 
облик сарадње између централне школе „Ђуро Ђаковић“ и 
школа по републикама. Све је то учинило да многе могућности 
нису искоришћене и многа искуства нису развијена даље. 

Према томе, састанак је имао да потстакне на сарадњу и чвр- 
шћу везу појединих школа, да појача циркулисање искустава 
и идеја, али и да рашчисти нека крупнија питања која су доса- 
дашња пракса и искуство истакли. Нема сумње да се у томе 
успело у оној мери и у оном облику колико се у оквиру оваквог 
састанка могло постићи. 

На састанку се са посебном пажњом дискутовало о карак- 
теру ових школа. Неоспорно је да ово питање није било свугде 
потпуно јасно, што је изазивало известан поремећај друтих ва- 

жних питања, као што су: наставни план, па према томе и садр- 
жај и обим наставе, методика рада, трајање школа. 

Било је тенденција да се наставни ниво издигне на један 
виши, научнији ступањ, да се проблеми стручније обрађују, а 
доста се тога копирало из наставе других школа (например, са 
Економског факултета у настави политичке економије), или да 
се оге школе више користе за стицање једног општеобразовног 
нивоа, што је у извесном смислу школи могло дати гимназиски 
карактер. 


Отуда је и било веома потребно подробније продискутовати 
и јасније истаћи карактер школа. Све ове школе, укључујући ту 
и централну школу „Ђуро Ђаковић“, јесу политичке школе, а 
не школе за научни рад. То су чисто политичке школе за поли- 
тичко образовање партиских кадрова, и то оних кадрова који 
нису у стању сами да уче. Овде се мисли у првом реду на ка- 
дрове из производње, — радничке кадрове. И, према томе, ни- 
какве високе научне претензије не могу наћи места у овим 
школама. У њима треба оспособљевати практичне политичаре 
који су у стању да добро схвате и другом протумаче проблеме 
нашег друштвеног живота. Нема сумње, да би се постигло то да 
неко добро схвати проблеме наше привреде и уопште друштвене 
изградње, неопходно је потребно да стекне једно систематско 
знање, један низ општетеоретских појмова да би могао да види 
како се они у нашој друштвеној стварности примају. У против- 
ном, могло би се протумачити као да су то тековине наше савре- 
мене средине, да су плод наше револуционарне борбе или да смо 
их ми „измислили“. Потребно је стога проучити основне ствари, 
да би се могао издвојити и онај део који је плод савременог 
развитка, оно што је наше, ново, оно што се под овим новим 
друштвеним односима може да развије. Али и то у суштини 
значи да нам као циљ остаје разумевање и изучавање наше 
друштвене праксе; притом морамо бити слободни од схватања 
"да је све ово што тренутно постоји историско искуство и да га 
треба третирати као непогрешиво. Баш у тим школама, које имају 
за задатак оспособљавање основног пропагандног актива, треба се 
чувати поступка који би упућивао људе на апсолутизирање 
ствари. Треба се кретати у оквиру оних потпуно ситурних начел- 
них ставова, у првом реду датих од Маркса, па проучавати 
њихово савремено фунгирање. 

За разлику од нужно потребног метода прилажења прсбле- 
мима у научним институцијама, научним часописима, и сл., где 
се захтева полемика, критицизам у односу на различите појаве 
и проблеме, например у нашем друштвеном или привредном си- 
стему, ове политичке школе треба чврсто да се сријентишу у 
правцу давања слушаоцима оног у шта смо сигурни да је тачнс, 
јер ће се само тако оспособљавати да даље дискутују о поједи- 

ним проблемима и да читају ствари у вези са њима. У противном 
случају стварала би се збрка у појмовима и кадар на нижем 
нивоу осећао би се баш таквим поступком дезоријентисан и оне- 
могућен да се упушта у властита разматрања појава око себе. 
Према томе, нема сврхе ни користи да наставни кадар у овим 
штколама износи нека своја лична становишта, и да о њима у 
школи полемише, што не значи да то не треба уопште да чини 
и да таквих схватања нема; али њих треба износити писаним 
радовима у научним и стручним часописима, у дискусијама у 
научним друштвима и сличном. 

У вези са карактером школа мења се и време њиховог тра- 
јања. С обзиром на постојећи обим наставе, а и извесне претен- 
зије наставног кадра и опшште оријентације, било је тенденција 
да се трајање школа продужи или задржи, ако је већ толико, на 
годину дана. На састанку је ово питање пречишћено и заузет 
став: што већи број слушалаца у што краћем року. Наша дневна 
идејна и политичка борба захтева све већи број политички оспо- 
собљеног кадра. На тој линији је и закључено да трајање школа 
не треба да буде дуже од шест месеци, како би што већи број 
људи прошао кроз њих, а што се истовремено сматра као дово- 
љан рок да се основне ствари савладају. Школа „Ђуро Ђаковић“ 
у Београду трајала би и даље годину дана. 

Оријентација на кадар непосредно из производње је резул- 
тат наших стварних потреба и показала се као сасвим правилна. 
Код избора људи ваља се још више ослободити неких оптере- 
ћења која су и у прошлој тенерацији дошла до изражаја. Пре 
свега, показало се да се треба још чвршће оријентисати на кадар 
који има политичке перспективе, који ће, по повратку на своје 
радно место, моћи да на колектив пренесе нешто од свог знања. 
У избору људи одлучујућу реч мора играти квалитет, а треба 
узимати људе уздигнутијег нивоа, који имају неку општу на- 
сбразбу, која би им омогућила да савладавају проблематику, да се 
оспособе да прате нашу политичку литературу и разрађују нашту 
политичку линију. 

Разумљиво је да ће се на појединим местима, према општим 
условима, тај ниво морати да разликује, па и у настави се то 
мора осетити. Сасвим би било природно да се свака будућа гене- 
рација по свом нивоу разликује, јер ће тај кадар све више про- 
лазити осмолетке и сличне школе, које ће уздизати његов 
општи ниво, тако да ће се настава стално морати прилагођавати 
све вишем нивоу кадра. 

Као веома позитивна оцењена је нова пракса другова из 
Словеније који су путем конкурса дошли до избора задње гене- 
рације. Број пријављених био је далеко већи од планираног броја 
(а он је ограничен капацитетом школе) тако да се избор могао 
учинити сасвим добро. Притом је најважније што је апсолутно 

поштован и спроведен принцип добровољности, што је веома 
значајно, јер у том случају долазе управо они људи који могу 
и желе да се баве политичким радом, који имају бар у извесној 
мери страсти према политичком раду. Било би сасвим природно, 
с обзиром на све његове предности, да овај метод постане пра- 
вило при одабирању другова за политичке школе. 

Општи је утисак свих школа да је кадар који се сада на- 
лази у политичким школама задовољио очекивања, да се пре- 
тежно брзо и добро снашао на овом, за већину новом задатку, да 
је показао пун и зрео интерес, слободу у прилажењу пробле- 
мима и брзину и лакоћу у савлађивању тематике и уопште један 
озбиљан однос према раду у школи. Извесне појаве колебања и 
неверовања код појединаца на самом почетку рада брзо су не- 
стале, и први успеси охрабрили су читаве колективе, те су на 
завршетку школе раднице и радници, од којих су многи дотле 
веома мало што и прочитали из политичке литературе, могли 
правилно и слободно дискутовати о маси проблема. 


Таквом успеху неоспорно је много користио и прилагођен 
метод рада који је у свим школама имао исту тенденцију: ство- 
рити што тешњи контакт са слушаоцима. Све су школе, кроз 
разне облике, почеле тражити тај контакт и неоспорно је да је 
он у приличној мери већ и успостављен. Свакако да тај непо- 
средни контакт треба још више продубљивати, да треба пружати 
још више могућности слушаоцима да траже и добијају помоћ 
од предавача у свако доба и да је најбољи облик помоћи да се 
са овим кадром дискутују проблеми, како би људи могли да 
износе своје знање и пречишћавају своје појмове. 

У вези са читавим системом рада ових школа, а и њихове 
сврхе, поставило се и питање завршних испита: да ли уопште 
задржати испите и који им облик дати. Коначно се ипак стало 
на становиште да их треба задржати као моменат рекапитула- 
ције и систематизирања постигнутих знања, али да им, углавном, 
треба дати дискусиону форму. Систем оцењивања, какав је био 
у старој пракси, не би требало задржати, већ свести на неку 
отпшту оцену (слабо, довољно, добро) ради најпотребнијег увида. 
А као неко формално обележје требало би давати неку потврду 
о свршеној школи, која ће бити и нека врста препоруке да то 
није онај сирови елеменат који је јуче дошао са села, већ да 
фабрика с њим може свестраније рачунати. На линији тих мера 
треба поједине организације СКЈ обавештавати о њеним члано- 
вима само у оним случајевима, уколико се ту ради о некој ван- 
редној појави, било у позитивном или негативном смислу (место 
ранијих карактеристика које се више не практикују). 

Као једно од основних питања састанка дискутован је на- 
ставни програм. Преовладало је мишљење да је он у основи при- 
лично задовољио и да се с њим, уз извесне корекције, може ићи 

напред. Заједничко је за све школе да су га прихватиле као 
основу и да су на њему даље изграђивале своје типове наставних 
програма, како су им најбоље одговарали. 

Основну проблематику из политичке економије и основа 
научног социјализма обухвата настава свих школа, с тим што су 
неки проблеми подробније обрађивани, већ према времену и 
нахођењу. У неким школама предају се паралелно као одвојени 
предмети, док је другде настава јединствена, компонована од ове 
две тематике (ово се искуство показало као веома позитивно с 06- 
зиром на ниво кадра). Неке школе обрађују поједина питања из 
међународног радничког покрета и радничког покрета у Југосла- 
вији и нешто из Народноослободилачког рата. Било је и покушаја 
да се нешто из дијалектичког материјализма да слушаоцима. У не- 
ким школама, опет, дата је у ужем облику надопуна из неких 
општих предмета. 

Не може се рећи да сва та знања нису потребна овоме рад- 
ничком кадру и да он у њима не оскудева. Међутим, читав обим 
наставе мора се саобразити задатку школе и времену трајања, 
иначе би се отишло у сувишно преоптерећивање, а пажња би се 
деконцентрисала са проблема који су најважнији. 

На саветовању је закључено у погледу наставних програма 
да, на темељу постигнутог искуства, све школе израде своје 
предлоге који би се онда разматрали и узајамно користили. 

Као оснсвни задатак будућег рада политичких школа остало 
је и надаље: учинити наставу још живљом и ближом савреме- 
ним политичким проблемима и потребама, како би основни актив 
пропагандиста добио заиста најпотребније знање, без кога би 
тешко могао да обавља своју најосновнију политичку делатност. 


Љубица Станимировић 


ЗАПАЖАЊА СА САВЈЕТОВАЊА СЕКРЕТАРА СРЕСКИХ 
КОМИТЕТА БОСНЕ И ХЕРЦЕГОВИНЕ 


Крајем прошлог мјесеца одржано је савјетовање са секре- 
тарима среских комитета у Босни и Херцеговини. На њему је 
расправљано о стању на селу послије изласка Уредбе о имовин- 
ским односима и реорганизацији сељачких радних задруга, и о 
улози и мјесту Савеза комуниста у новим условима. Напомињемо 
да у овом напису нећемо износити сне проблеме који су се јавили 
на савјетовањима у друтим републикама, а које је „Комунист“ 
у својим освртима забиљежио. Задржаћемо се на питањима која 
нијесу изнесена у поменутим освртима или су изнесена, али се 
код нас постављају у нешто друкчијем облику. 

Из дискусије на савјетовању могло се утврдити низ значај- 
них успјеха које су наше организације постигле у борби за спро- 
вођење одлука МГ Конгреса на разним пољима друштвене дје- 
латности. У првом реду, организација Савеза комуниста у нашој 
републици успјела је да, много јаче него што је то био случај у 
ранијем периоду, ангажује своје чланство на политичким зада- 
цима, тако да је и политички живот и активност организација 
Социјалистичког савеза радног народа у цјелини много живљи, 
масовнији и разноврснији. У многим мјестима организација Соци- 
јалистичког савеза радног народа све више псстаје стварни поли- 
тички предводник и организатор радних људи на разним пита- 
њима социјалистичке изградње. Социјалистички демократизам 
изражен у све редовнијем и плоднијем раду зборова бирача, 
савјета грађана, све масовнијем учешћу радних људи у рјешавању 
здравствених, социјалних, просвјетних и других друштвених по- 
слова карактеристика је периода од МГ Конгреса наовамо. 

Обиљежје овога периода је и појачана борба за демокра- 
тизацију живота унутар организације Савеза комуниста. Савез 
комуниста је, спроводећи одлуке М!Г Конгреса, повео борбу да 
његови чланови заузму сно мјесто које им на данашњем степену 
развитка социјалистичких односа припада. Услијед тога, у не- 
ким организацијама Савеза комуниста на селу један, истина 
мањи број чланова — будући да је у ранијем административном 
периоду нагризен бирократизмом а да идеолошки и није био на 
нашим позицијама — стпада из организације. Ти људи не могу 
да се помире са данашњим стањем које од члана Савеза кому- 


КОНФЕРЕНЦИЈЕ И САВЕТОВАЊА 381 


ниста тражи активан политички рад на развијању демократизма 
маса. Они жале за периодом кад су претстављали „власт“ у 
селу, па имамо појава, истина мало, да враћају чланске књи- 
жице. Ове појаве уочене су на савјетовању и оцијењене као 
позитивне, јер говоре о стварном процесу демократизације који 
тече и о борби Савеза комуниста против бирократизма и приви- 
легија у властитим редовима. Јасно је да ће у даљем процесу 
развитка бити још таквих појава и да ће из наше организације 
отпасти људи који имају туђа идеолошка схватања. 

На савјетовању се показало да су срески комитети забиље- 
жили видан напредак на питању колективности у руковођењу 
и раду комитета. Напуштена је пракса да по скоро свим пита- 
њима одлучује само секретар комитета или, у најбољем случају, 
два до три израслија члана. Истина, још и данас има у неким 
комитетима млађих другова који нијесу, услијед своје недовољне 
уздигнутости, у стању да активно учествују у раду комитета, али 
је позитивно то што је овај проблем уочен и што постоји насто- 
јање старијих другова да им се помогне како би се оспособили 
за самосталан рад. 


Савјетовање је такођер показало да процес демократизације 
друштвенот живота не тече једнако у свим срезовима, што на- 
равно зависи од тога како је и са каквсм озбиљношћу срески ко- 
митет схватио сву величину збивања која се одвијају у нашој 
земљи. Имамо доста примјера да срески комитети свестрано ана- 
лизирају и поклањају дужну пажњу новом стилу и методу рада, 
питањима развијања и продубљивања социјалистичке демокра- 
тије и самоуправе маса, док неки комитети, иако су нешто радили 
у тем правцу, нијесу постигли значајнијих резултата, услијед 
чега код њих стање није онакво какво би требало да буде. 

Због тога има организација Социјалистичког савеза које су 
се, иако су појачале свој рад, више оријентисале на културна и 
прссвјетна питања, а запоставиле конкретна политичка питања 
из рада народних одбора, тако да није организована демократска 
критика маса тог рада како би дошла до изражаја воља бирача и 
тиме пружена помоћ власти у рјешавању привредних, комунал- 
них и других питања. Бесумње је да ће ово савјетовање потстаћи 
и ова руководства да се више него досад позабаве овим за да- 
нашњи период борбе актуелним проблемима. | 

Иако су организације Савеза комуниста у већини случајева 
правилно поставиле свој однос према осталим друштвеним орга- 
низацијама и друштвима, ипак има примјера старог односа и 
неправилног гледања на друштвене организације од стране по- 
јединих другова који у њима раде. Има још таквих другова који 
сматрају да су они у тим друштвима или организацијама у неку 
руку делегирани од стране Савеза комуниста и тако се и пона- 
шају у тим организацијама. Овакво држање тих другова смета 

правилном раду и развоју организација, а саме људе о којима је 
ријеч доводи, у данашњим условима, у очима осталих у незгодан 
положај. 

Озбиљну сметњу за даљње усавршавање и одвијање рада на 
развијању социјалистичке демократије и политичке активности 
маса претставља преоптерећеност појединих руководилаца у 
среским организацијама разним руководећим функцијама. Ово 
нарочито смета среском комитету, јер се у првом реду ради о 
његовим члановима, и онемогућава му да свестрано анализира 
и проучава проблематику у свом срезу. Како ће, напримјер, да 
ради један члан среског комитета који је иначе на редовној ду- 
жности потпретсједника среског народног одбора и који поред те 
функције има још 16 руководећих дужности; Овај примјер. иако 
драстичан, није усамљена појава. Проблем преоптерећености ра- 
зним функцијама, који је дотакнут на савјетовању а чија се 
оштрина осјећа нарочито данас, у условима када се од једнсг 
руководиоца тражи много савјесније и свестраније улажење У 
проблематику организација у којима ради и ксјима руководи, 
претставља питање којим се среска руководства треба да по- 
забаве. | 

На савјетовању је дискутовано о једном проблему по којем 
није искристалисан јединствен став, због тога што сн захтијева 
ширу дискусију и тражи да му се прилази зависно од мјеста и 
опћих услова на одређеном терену. Ради се, наиме, о критерију 
за чланство у Савезу комуниста у новим условима. Овај је про- 
блем искрснуо на савјетовању због тога што у неким среским 
организацијама има чланова чији је идеолошки ниво доста низак 
или, боље речено, који су оптерећени религиозним и другим на- 
задним схватањима. Разумљиво је да нико не мисли да се служи 
чисткама у организацији или било каквим другим администра- 
тивним мјерама, али се за политички рад и политичку активност 
сваког комуниста у данашњем периоду тражи у првом реду 
спремност за борбу против туђих идеолошких схватања, па је 
оправдано што се поставља ово питање, јер се ради о способнссти 
таквих људи за извршавање обавеза које од њих тражи органи- 
зација, а којима они нијесу у стању одговорити. 

На савјетовању је такођер разматрано и стање које је на- 
стало у селу послије изласка Уредбе о имовинским односима и 
реорганизацији сељачких радних задруга и констатовано да и код 
нас постоје обје тенденције о којима је говорио друг Ранковић, 
истина нешто мање изражене него у другим крајевима, усли- 
јед тога што су код нас, у Босни и Херцеговини, многе задруге 
које нијесу имале економског оправдања за свој опстанак реор- 
танизиране још прије изласка Уредбе. Међутим, и на овом пи- 
тању се може видјети како у неким организацијама Савеза ко- 
муниста има још остатака старог начина прилажења рјешавању 

задатака. Умјесто да су Социјалистички савез радног народа, 
Савез комуниста и задружна руководства искористили излазак 
све Уредбе за једно шире и свестраније објашњавање путева 
изградње социјализма на селу, тако да село и наше организације 
у њему јасније сагледају перспективу свога развитка, неке сре- 
ске организације су читав свој рад свеле на дискусију са сеља- 
цима, хоће ли ова или она задруга остати или неће. Услијед тога, 
многи другови на селу нијесу знали одмах да се снађу и да 
заузму правилан став по овим питањима. И не само то. Савјето- 
вање је показало да чак и у неким среским комитетима има 
другова који недовољно познају нашу линију у односу на разви- 
так пољопривреде, а нарочито не познају перспективе њеног 
развитка. Ова чињеница јасно говори да среска руководства не- 
довољно прате развитак савремене теоретске мисли која обја- 
шњава нашу политику према селу. Из овога се намеће закључак 
да ће среска руководства и програм свога идеолошког рада морати 
да оријентишу на ова питања. 

Послије расформирања обласних комитета многи срески ко- 
митети, нарочито они у забаченијим мјестима, нијесу имали 
тјешње везе са центром, па се ово савјетовање показало као једна 
од врло корисних форми контакта са среским организацијама, 
због чега су пали приједлози да се и убудуће практикују оваква 
савјетовања. У том циљу другови из појединих срезова су при- 
ликом дискусије изразили своје мишљење да би било добро када 
би поједини другови из центра републике (мисли се у првом реду 
на чланове Извршног комитета ЦК и остале уздигнутије другове) 
мало чешће него досад одлазили у срезове ради помоћи у рјеша- 
вању проблематике која је данас, послије извршене децентрали- 
зације власти и привреде, у срезу нарочито сложена, а за коју 
нијесу сви срески комитети подједнако способни. У дискусији је 
такођер као позитивно истакнута пракса појединих комитета да 
се међусобно обилазе ради измјене искустава у раду на рјеша- 
вању појединих проблема који су иначе заједнички за више 
срезова. Изгледа да је ова форма, која је већ ушла у праксу међу 
појединим комитетима, корисна и да би је и убудуће требало 
спроводити. 


Парежанин Неђо 


БЕЛЕШКЕ 


ОСЛОВЉАВАТЕ ЛИ СА „ГОСПОЂО“ И „ГОСПОДИНЕ“7 


Један од првенствених задатака 
комуниста несумњиво је да се у 
свакодневном додиру боре за по- 
беду правилних и напредних 
схватања, за сузбијање туђих, 
малограђанских и других штет- 
них утицаја и заостатака. Али 
остваривати тај задатак значи 
бити непрекидно будан и моби- 
лан, спреман и сигуран у ставу 
и аргументацији и увек усред до- 
гађаја, а не мимо њих. Међутим, 
не бива увек тако, и отуда се до- 
гађа да и у средини где живе и 
раде комунисти има појава које 
треба сузбијати, али их комуни- 
сти остављају да у миру јачају и 
бујају и тако гуше новоникле 
оправдане и корисне навике и 
обичаје који су плод велике борбе 
усмерене на друштвени напредак. 

Овде ћемо се задржати само на 
једној појави која је толико јасна 
колико и штетна, а изразит је 
пример извесне инертности према 
појавама са ·којима се срећемо. 
Ради се о све чешћој употреби 
израза „госпођо“ и „господине“. 

Нема сумње да је то директна 
последица утицаја оног елемента 
који је некада био владајући у 
нашој друштвеној средини и кога 
је Народна револуција истисла са 
тога места, да је то израз прила- 
гођавања  малограђанском  еле- 
менту и његовом схватању. Тај 
елеменат, уколико се није радило 


о директном политичком непри- 
јатељу, био је упућен и објек- 
тивно принуђен да се прилагођава 
новој друштвеној средини, па су 
и његове навике и манири, оно 
што га је и споља обележавало, 
били упућени истим путем. 

У периоду после ослобођења 
заиста се у знатној мери осећао 
утицај тог елемента. Међутим, 
сасвим је природно да из дана у 
дан сличних појава буде све мање. 
Али није тако. Као илустрација 
тога може баш да послужи ово 
ословљавање са „госпођо“ и „го- 
сподине“. 

Свскодневно и скоро на сваком 
месту, радном и јавном, може се 
констатовати учестала употреба 
ових израза који се све гласније 
и са све више „права“ гурају на- 
пред. Теме помажу и неки кому- 
нисти који не само што мирно 
слушају, него и сами придружују 
свој глас томе хору. Јер... „не 
знају како би друкчије ословили 
старијег човека или жену који им, 
по годинама (као да је разлика у 
годинама ту одлучујућа!) не 
могу бити друг“... или... „нисам 
тако примитиван да све стављам 
под исти конац“ (као да то може 
бити изргз еманципације!)... Та- 
квих се „разлога.“ може доста 
наћи... 

Чак се тај израз све чешће упо- 
требљава и у школама (!) и то на- 

рочито у градовима, по гимнази- 
јама и основним школама, док је 
у сеоским тога много мање, јер је 
тамо ословљавање са „другари- 
це“, например, потисло ословља- 
вање са „госпођо. Колико је 
штетна та појава баш у тим ва- 
спитним установама није тешко 
утврдити, али је чињеница да 
ученици на тај начин ословља- 
вају чак и учитеље и професоре 
који су комунисти, и то често. 

Ова попустљивост је непринци- 
пијелна и показује незрелост и 
политичку неизоштреност у пр- 
вом реду неких комуниста. Ови 
термини немају права грађанства 


у нашој друштвеној средини, они 
су се иживели са прошлим дру- 
штвом и, уколико се јављају, 
треба се према њима односити као 
према заостатку прошлости. Из- 
раз „друг“ је био символ напред- 
ног још у старом друштву; у току 
Народног устанка он је постао 
мио и широко употребљаван на- 
предни и народни назив, он је да- 
нас плод и тековина наше борбе 
и оличење нових друштвених од- 
носа, па зато и мора бити доми- 
нантан, а само изузетно и само 
појединце треба лишавати права 
да их тако називамо. 

Љ, С. 


ЗА ПРАВИЛНО ВОЂЕЊЕ СТАТИСТИКЕ И ЕВИДЕНЦИЈЕ 


У вези са завођењем нове статистике и евиденције у органи- 
зацијама Савеза комуниста, приликом примене упутстава искрсла 
су извесна питања и прсблеми о којима је потребно писати кори- 
стећи досадашња искуства и пратећи потребе, развитак и из- 
градњу Савеза комуниста. Ово је нужно јер у противном 
статистика и евиденција могу псстати не само некорисне 
административне операције, него, у извесном смислу, и кочница 
нормалног рада и развитка организација Савеза комуниста. За- 
датак је овога дописа да одговори на нека постављена питања у 
вези са повезивањем и одвезивањем чланова Савеза комуниста, 
попуњавањем евидентног листа и састављањем статистичког 
прегледа бројног стања организација и прегледа чланова искљу- 
чених из Савеза комуниста. 

Према садашњим упутствима, повезивање и одвезивање 
чланова Савеза при прелазу из једног среза у други врши се 
преко среских комитета. Постављено је питање: да ли се ово 
повезивање може вршити и преко општинских комитета а не само 
преко среских, с обзиром на удаљеност појединих места од 
срезова 7 

Евиденција среског, градског и њима равног комитета јесте 
основни извор за састављање статистичких прегледа потребних 
руководствима. Зато је нужно да се преко среских, градских и 
њима равних комитета, при преласку члана из једног среза у 
друти, врши и даље повезивање, да би се благовремено евиден- 
тирале настале промене код чланова Савеза. Повезивање чланова 
при преласку у другу организацију, у оквиру истог среза, треба 
да се врши преко општинских комитета на основу чланских 
књижица, јер то не утиче на изворне податке са којима распо- 
лажу срески, градски и њима равни комитети, а на основу ксјих 
се састављају потребни статистички прегледи и извештаји. 
У чланске књижице, према томе, треба регистровати само прелаз 
из једнот среза у други, док при преласку из једне општине у 
другу истог среза то није потребно. Повезивање чланова, који 
иду у други срез, преко општина у нашим условима није могуће, 
зато што би се општински комитети оптеретили већом админи- 
страцијом која би изискивала више радне снаге но што је у 
многим општинама има; зато што се не би могла образовати 

јединствена евиденција и статистика, што би се морали уста- 
новљавати печати и за општинске комитете итд. 

Предложено је такође да се у евидентном листу рубрика „Са- 
дашње запослење и друштвене функције“ и рубрика „У којим 
масовним организацијама и друштвима радиш, откад и које ду- 
жности вршиш“ споје зато што се понављају подаци о функцијама 
у друштвеним организацијама. 

У рубрику „Садашње запослење и друштвене функције“. 
поред података о запослењу, треба уписати функције у Савезу 
комуниста, државној управи, изборним органима, па и важније 
функције у Социјалистичком савезу, ако је дотични друг тамо 
стално запослен. (Например, посланик републичке и Савезне 
скупштине на раду у Извршном одбору Социјалистичког савеза 
и слично.) Међутим, у рубрику „У којим масовним и друштвеним 
организацијама радиш, откад и какву дужнсст вршиш“ тпеђа 
уписивати рад комуниста у Социјалистичком савезу, Савезу 
бораца, АФЖ-у, Омладини, спортским организацијама, удруже- 
њима и другим масовним и друштвеним организацијама. Сви ови 
подаци не би могли стати у једну рубрику, па их је боље раздво- 
јити, тако да нам рубрика „Садашње запослење и друштвене 
функције“ да податке где дотични друг ради и какву функцију 
врши, а рубрика „У којим масовним организацијама радиш... 
да пружи податке којој масовној и друштвеној организацији по- 
једини члан припада, откада је и на каквим дужностима. Ако пак 
у пракси има случајева да би требало понављати функцију, онда 
то треба избећи. Највећи број питања постављен је у вези са 
састављањем статистичког прегледа бројног стања организација. 

Тако је постављено питање: која предузећа треба уносити 
у рубрику 110 (број предузећа без основних организација) с обзи- 
ром да су у мањим предузећима чланови Савеза комуниста везани 
на терену 7 

У ову рубрику треба унети број предузећа у којима нема 
довољног броја чланова Савеза комуниста, предвиђеног Статутом, 
да би тамо могла постојати основна организација. Овај податак 
је потребан комитетима да би видели има ли предузећа у ко- 
јима нема комуниста, то јест која су предузећа организације Са- 
веза комуниста запоставиле. 

Дата је оправдана примедба да у новом статистичком пре- 
гледу у рубрици „Општа наобразба чланова СК“ није предви- 
ђено где треба водити оне чланове који су дипломирали, 
например, на разним академијама и Вишој педагошкој школи. 

У оквиру рубрике о општој наобразби чланова Савеза са 
„факултетском спремом“ треба додати јеш и рубрику „осталих“ 
или нову, број Зба, где убудуће треба водити оне чланове који 
су завршили Вишу педагошку школу или дипломирали на разним 
академијама. 

Постављено је такође питање: које руководеће кадрове 
уносити у рубрику „Руководећи кадар у Савезу комуниста 2 

У једној колони статистичког прегледа, који се по извршеним 
изборима у организацијама Савеза шаље ЦК СКЈ, треба водити 
чланове градских, среских и њима равних комитета; у другој, 
чланове покрајинског и обласног комитета и комитета великих 
градова, а у трећој, чланове републичких руководстава. 

Централни комитети република одређују за који кадар и у 
ком року срески комитети треба да им достављају ове податке. 

Следећа питања и предлози дати су у вези са рубрикама 
„Број чланова СКЈ запослених у администрацији и у произ- 
водњи“. Ова група питања и предлога своди се углавном на 
следеће: како распоређивати инжењере у рудницима, на гради- 
лиштима и индустрији; пословође на градилиштима; јамске чу- 
варе и мајсторе у творницама, у РУзрнвема „Број запослених 
чланова СК“2 

Шта се сматра за производњу у трговини и угоститељству, 
с обзиром да Државни статистички уред све трговачко и угости- 
тељско особље са месечном платом рачуна у службенике: 

Предложено је да се, ради тачнијег установљења прираста 
чланова из редова радника, рубрике од 93—99 поделе на три 
подрубрике и то: физички радници, техничко особље и админи- 
стративно особље. И најзад, пошто на терену постоје разне врсте 
занатских радионица, комуналних и услужних предузећа, предло- 
жено је да се установи као посебна рубрика „Комунална делат- 
ност и услужна предузећа“. 

Инжењере треба распоређивати у рубрике ,„Запослених у 
администрацији“, а пословође на градилиштима, јамске чуваре 
и мајсторе у рубрике „Запослених у производњи“, без обзира на 
то што су разврстани као државни службеници. 

Појам „производња“ у рубрици 97, којом су обухваћени они 
чланови који су запослени у трговини и угоститељству, не треба 
схватити у истом смислу као што то чини Статистички уред, јер 
он у разврставању ове гране привреде полази од тога да ли је 
она производна или непроизводна. У вези са угоститељством и тр— 
говином, руководствима Савеза комуниста потребни су подаци о 
томе колико има чланова у угоститељским и трговинским преду- 
зећима међу административним особљем (који се стварно баве 
администрацијом), а колико оних који се тамо налазе као келнери, 
кувари, продавци и слично. 

За прегледе који се шаљу ЦК СКЈ није потребна подела 
рубрика од 9399 на три подрубрике, јер се тиме, уствари, не 
повећава могућнсст праћења прираста радника, већ постиже само 
то да се посебно прати прираст техничког а посебно администра– 
тивног особља, за шта нема потребе. Међутим, и овде као и у 
друтим случајевима републичка руководства могу за своје по– 

требе одредити и друкчије, уз услов да се обезбеде подаци 
предвиђени за преглед који се шаље ЦК СКЈ. 

У рубрикама о броју чланова Савеза запослених у разним 
гранама привреде нису предвиђене посебне рубрике за кому- 
нална и услужна предузећа. Циљ овог дела статистичкот пре- 
гледа јесте да смогући увид у то како су комунисти распоређени 
У основним гранама привреде. И кад би се отворила посебна 
рубрика за комуналну делатност и услужна предузећа, могло би 
доћи до извесне забуне, јер би се ова могла распоредити и у 
предложену рубрику „Комунална делатнсст“ и у друге рубрике. 
Поред тога, остао би известан број чланова који се не би могао 
сврстати у предвиђене привредне гране. Због тога и није предви- 
ђено да се на крају рубрика по броју чланова Савеза запослених 
у разним гранама привреде (од броја 93—99) добије тачан укупан 
број чланова Савеза. Разлика између укупног броја чланова и 
збира чланова запослених у разним гранама привреде (од броја 
9399) даје податке о броју чланова запослених у комуналној и 
осталим делатностима, које нису овде обухваћене. 

Постављено је и питање: да ли вечерње гимназиске курсеве 
и сличне гимназије треба третирати као редовне тимназије и како 
их уносити у статистички преглед: 

Вечерње гимназиске курсеве, радничке и сличне гимназије 
треба убрајати у редовне, уколико их просветни сргани као такве 
третирају. 

Како разврставати социјални састав пословођа, секретара 
предузећа, комерцијалних директора у предузећима и других 
који су из редова радника дошли на ове положаје: 

Секретаре и комерцијалне директоре треба разврставати као 
службенике, а пословође као раднике. 

Да ли све припаднике ЈНА, осим официра и подофицира 
који се разврставају у рубрику под бројем девет (9), треба развр- 
ставати по ранијем занимању 2 

Разврставање чланова Савеза, припадника ЈНА, по социјал- 
ном саставу треба вршити тако да се сфицири и подофицири 
разврставају у рубрику под бројем 9, војници, који се налазе на 
отслужењу кадровског рока, према свом ранијем занимању. а 
грађанска лица, то јест службеници у војним установама који 
нису војни службеници као и службеници у државном привред- 
ном апарату. 

На крају, постављено је питање: да ли би требало код фор- 
мулара „Преглед искључених чланова“ установити још две 
рубрике узрока искључења и то: „Због вршења верских обреда“ 
и „Због криминала“2 

Поједина републичка руководства која имају потребе да ове 
проблеме посебно прате, могу установити у својим формуларима 
и ове рубрике. а Ја 

У овом броју доносимо два писма друга Кардеља упу- 
ћена другу Титу. односно Централном комитету Комуни- 
стичке партије Југославије, марта и маја 1942 године о 
прерашћивању партизанских акција у Словенији у општи 
Народни устанак. _ 


29. ПП1. 1942 год. 

Драги Т.т!" 
Јављам Ти се после 15 дана боравка у Словенији. Пре 
нисам могао да Ти се јавим због овдашњих италијанских мера. 
1) Од 15 марта је била граница потпуно затворена и имао сам 
срећу да сам дан раније прошао. Могућности кретања су овде 
веома тешке. Читав град је ограђен жицом, напуњеном елек- 
тричном струјом, и то тако да су од града отсечена предграђа 
или бар располовљена. Одређени су само неки пролази на глав- 
ним друмовима. Дозволе за прелаз добијају се веома тешко, а 
осим тога на прелазу је велика контрола. Италијани су то заиста 
веома вешто удесили, тако да је канале за пребацивање тешко 
наћи. Постоји само један стопроцентно сигуран (којим смо ушли 
у град и ја и Анг.), али тај чувамо за најважније партиске 
потребе. Велика је, међутим, мука са стотинама кандидата за 
партизане“, које је врло тешко провући кроз ретке канале. Жи- 
чана преграда је местимично широка 6—10 метара, а осим тога 
утврђена митраљеским гнездима, заседама итд. Рације су у граду 
сада привремено престале. Трајале су непрекидно три недеље 
дана и сваки кварт и свака кућа била је претражена бар 2—4 
пута у току те три недеље. Хапсили су све мушкарце од 16—35 
година, а у појединим крајевима и старије. Захваљујући претход- 
ним мерама Партије (камуфлирање, бункери), није пао ниједан 
технички и друкчији пункт Партије или ОФ, а исто тако се спасио 
сав важнији кадар. Само из најдоњег активаз — а и то углавном 
из ОФ — успели су Италијани нешто покупити. Исто су радили 
у Новом Месту (такође без резултата), а сада раде по селима. 
За сву ту замашну акцију Италијани сада имају у Словенији 
90.000 војника. Терор је ужасан. У извесном погледу премашили 
су и Немце. У концентрациони логор одвукли рацијама преко 


# Т. т. — Тито. — Прим. ред. 

' Иван Мачек — Матија. 

7 У оригиналу је на том месту додато оловком: „Сада смо то поправили 
и сви иду са документима.“ 

» Мисли се на основне организације. 

7.000 мушкараца (жена врло мало), међу њима много познатих 
културних радника и политичара (професор Кидрич“, Јуш и 
Фердо Козак, Марушић“ — негдашњи бан итд.. Села горе дан 
за даном око Љубљане и унутрашњости. Италијани пале све што 
је пострани друмова, како би одузели партизанима храну и стан. 
Стрељају стално. За ових 15 дана у Љубљани је стрељан од 
преког суда 21 човек, а по селима дневно стрељају, без пресуде, 
пљачкају, убијају жене итд. Наше људе, које хапсе, често ужасно 
муче, а нарочито су лоше прошли Гапшт." са друговима. Сада смо 
то поправили, иду са документима.“ Сви су се јуначки држали. 
Отпремили су их у Немачку, били су у Бегуњама, на Бледу, Цељу, 
Марибору. У Марибору Мих.' је осуђен на смрт, али га нису стре- 
љали, него га заједно са осталом тројицом пре три недеље вра- 
тили Италијанима (Миха је немачки држављанин, остали итали- 
јански). За оба мушкарца је положај скоро безнадежан. Жене ће 
се можда извући робијом или конфинацијом. Могућност спаса- 
вања силом — скоро никаква. Затвор претворен у тврђаву: бетон- 
ски бункери, митраљеска гнезда и усред града. Покушавамо са 
парама да постигнемо да их осуде само на вечиту робију, а ни то 
није сигурно да ли ћемо успети.) Последњих дана биле су неке 
нове провале: пало је неких 7—8 активиста Партије и „Варностне 
службе“. На срећу, упркос мучењу, у Љубљани влада таква ма- 
совна атмосфера да су издајице ретки, чак и међу обичним акти- 
вистима ОФ. Пре неколико дана ухапшена је и Зденка Кидрич 
на улици (сва хапшења на улици!). Зато је наше кретање по 
граду тешко. Са станом иначе није лоше, бар засад. Али, Итали- 
јани су и усред Љубљане почели да пале куће у којима држе да 
нешто има. Ипак је кудикамо боље него у Загребу. Сада су Ита- 
лијани забранили од 1 априла и употребу бицикла под претњом 
стрељања на месту. Тиме хоће да спрече ликвидације, које су 
органи „Варностне службе ОФ“ над издајицама вршили најчешће 
помоћу бицикла. Свакако ће и то мало отежати кретање наших 
овде, иако су већ мобилисали друга средства. Сећаш се свог 
„Микија“77 Овде имају сада само за личну употребу 3—4 таква. 
Уопште, погосподили се. Што се мене тиче, ја сам овде углавном 
свој посао свршио и вратићу се натраг чим добијем потребне ствари 
за пут. Надам се да ће то бити скоро и да ће ми то доле омогућити 


• Ова реченица је дописана са стране документа, мастилом. — Пр. ред. 

% Отац Бориса Кидрича. 

85 Драго Марушић, члан такозваног министарског савета у ОФ и члан 
Врховног пленума ОФ. 

5 Тоне Томшич. 

" Миха Маринко. 

• Руководство Народноослободилачког покрета и ЦК покушавали су 
свим средствима да ослободе ухапшене другове. Покушало се и новцем 
утицати на поједине чиновнике који су учествовали у припремању процеса, 
како би се олакшао положај ухапшених другова. 

• Аутомобил којим се друг Тито служио пре рата у Загребу. 

доста ситурно кретање. Из доле изложених ствари видећеш да је 
било паметно што сам дошао овамо — и због њих и због нас. 

2) Према овдашњим поверљивим информацијама, у лондсн- 
ској влади влада велико нејединство, а нарочито после промена 
у Енглеској у вези са Крипсом. Један најреакционарнији део по- 
чео се повезивати са Италијсм и то преко Ватикана. Најодлучнији 
су, разуме се, Словенци из лондонске владе, који виде да су све 
изгубили у Словенији. Неки поповски функционер из Ватикана, 
Словенац, који је овамо дошао у посету, а иначе је пријатељ ОФ, 
известио је следеће: преко ватиканске радио-станице имају овда- 
шњи реакционари сталну најтешњу везу с Лондоном. После про- 
мена у Енглеској у вези са Крипсом, победа Црвене армије, Ва- 
тикан је почео жестоку закулисну кампању како би придобио 
Енглезе за нацрт такозване „Католичке средње Европе“, у коју би 
ушле као „аутономне“ јединице — под протекторатом Италије —- 
Аустрија, Словенија, Хрватска, Мађарска. Ватикан ради за тај 
нацрт у самој Италији (династија па и фашистичка странка), а 
· истовремено баца огромне суме у Енглеску, јер рачуна да ће само 
на тај начин спречити „бољшевизацију Европе“. Те информације 
потпуно потврђују овдашње стање. Прошле недеље је Кухар!'" 
први пут отворено напао ОФ и партизане као злочиначке банде, 
које су криве за италијанска крвопролића. Затим је набрајао не- 
пријатеље словеначког народа: ОФ, Немци, Мађари — а Ита- 
лијане није уопште поменуо. Југославију слабо помињу, а осећа 
се жесток сепаратистички ветар. Изгледа да му је једино још та 
католичко-сепаратистичка линија и преостала. Истовремено је 
дошло и до промена овде. Љубљански бискуп прогласио је два 
студента-денунцијанта и италијанска агента који су били ових 
дана ликвидирани од „Варностне службе ОФ“ — за хришћанске 
мученике, и сада се води жестока кампања против ОФ и КП, 
сасвим руку под руку са жестоким таласом италијанског терора, 
који сада пролази кроз читаву ЈБубљанску покрајину. Попови са 
црквених говорница проклињу ОФ, позивају на њу „божју 
освету“, моле бога да скине „мрену са ока“ словеначког народа, 
који је „заслепљен“ демагогијом ОФ и позива народ да учини 
крај „терору самозваних скритих судија“. Бела гарда (то су 
удружени врхови ЈРЗ и ЈНС — тако их је народ прозвао и тако 
сада изгледа у Словенији политичка подела: ОФ и Бела 
гарда) се наоружава италијанским оружјем и италијанским 
парама, фотографише и денунцира по улицама активисте ОФ 
и КП, измишља разне мере терора и саветује Италијане, а 
истовремено баца илегалне летке у којима напада ОФ, СССР, 
те Хитлера и Мађаре, а хвале Енглезе, Дражу Михаиловића 


19 Др. Алојзиј Кухар, бивши уредник клерикалног листа „Словенац“, 
опуномоћени министар и члан државног пропагандног одбора лондонске 
емигрантске владе. 


ИЗ ИСТОРИЈЕ СКЈ 393 


и позива на лојалност Италијанима. Италијани, неспособни 
да сломе сами отпор народа, све више увлаче у апарат Белу 
гарду. Иду тако далеко да су италијански униформисани фаши- 
сти држали почасну стражу поред лешева убијених белогарди- 
стичких денунцијаната, увијених у словеначку заставу, која је 
иначе забрањена под претњом робије. Дају концесије Белој гарди, 
која стално прориче сепаратни енглеско-италијански мир, „осло- 
бођење“ Штајерске и Горењске помоћу Италијана и стварање 
уједињене Словеније у „пријатељству“ са Италијанима. Јасно 
је, према томе, да се ради о све већем повезивању Лондонаца 
(а таква је и сва Бела гарда и клерикална и ЈНС-овска!) са 
Италијанима (не са Немцима, према којима се држе веома не- 
пријатељски у својим публикацијама). Прекјучер је ту била нека 
војна конференција Италијана, Хрвата и Немаца. Колодвор био 
сав блокиран, сав у немачким и хрватским заставама. Дошао је: 
Данкелман из Београда, Кватерник, Рајнер из Крања и Роботи 
из Љубљане (П ит. армија) и неки немачки генерал фон Шпе 
(одакле је дошао, не знамо)! О циљу конференције данас још 
не знам, али ћу поуздано сазнати. Говори се да се ради о договору 
о заједничкој акцији и припремама за рат против Турске. Иначе, 
у Љубљану је дошло нешто немачке војске и стално одлази у 
правцу Карловца. Исто тако се осећају велики покрети итали- 
јанске војске. Овде се отворено говори о војним круговима: а) да 
се спрема напад на Турску и 6) да је решено да се пошто пото 
униште партизани у свим крајевима Југославије. ЈЉубљански 
аеродром Немци и Италијани ужурбано проширују на капацитет 
500 бомбардера. 

3) Иначе у Италији влада формална глад. Поуздано знамо 
да су у Венецији биле недавно велике демонстрације против 
тлади, које су трајале два дана узастопце. Први дан су делили 
женама — да би их умирили — кукуруз и неку рибу, а други дан 
су их почели силом растеривати и многе су ухапсили. И Мак.!- 
нам јавља да се осећа преокрет, да је чак Партији (италијанској!) 
успело унеколико масе ослободити англофилије (која је напро- 
сто захватила читаву Италију!) и почети их окупљати око себе. 
Овдашњи наш ћаћа:3 је са Мак. у сталној вези. Пошто се тужио 
да нема људи, наши су му предложили да узме неколико људи 
из фабрика и да их пребаци на професионални револуционарни 
рад, с тим да ће их они издржавати. Он је то урадио и тражио 


1 Италијански, немачки и усташки виши војни заповедници одржали 
су у Опатији 2 и 14 марта 1942 г. конференцију на којој су расправљали 
о трећој офанзиви против народноослободилачких партизанских јединица 
на Балкану. За дан почетка Треће офанзиве одредили су 15 април. 

12 Умберто Масола (познат у Словенији под именом Ошпјо), тадањи 
привремени секретар КП Италије. У Љубљани је био до краја 1941 године, 
када је уз помоћ ЦК КП Словеније прешао у Северну Италију. 

1 ЦК КП Словеније. 

30.000 лира месечно, што му сада наши и дају (сад су му опет 
исплатили за 2 месеца 60.000 лира). Пошто су то доста велике 
паре (осим тога наши издржавају његов апарат, курирку, путо- 
вања итд.) мислим да би требало увести и неку контролу над 
њетовим радом и видети на шта новац троши. Ови овде о томе не 
знају много, а на позив да шаље деди конкретне податке, дао 
је само кратке опште формулације. Они знају само то да стварно 
нешто јесте повезано и чак да издаје и нешто литературе. Загре- 
бачки Мак.:' добио је 30 година робије. Очувао је бар главу. 
Жену су наши послали у Италију. Сретно је тамо стигла и по- 
везала се са Мак. бр. 2 (љубљанским). 

4) Расположење маса и општи однос политичких снага овде 
су стварно такви да ти се срце шири од задовољства. Мислим 
да нигде у Југославији није тако угодно стање као овде, осим у 
Црној Гори, а по облицима борбе уошште не знам сличност при- 
мера. Оно што сам Ти у Загреб јавио не само да није претерано, 
него тек бледа слика стварног стања. Искрено говорећи, никад 
у животу нисам мислио да ће Словенци бити у стању да се тако 
боре. ОФ је стварно власт, не само у пропагандистичком смислу, 
и то власт у самој ЈБубљани. Можда је тако остварено због неве- 
роватне једнодушности народа, која је сада — успркос Белој 
гарди — већа него икада, а и због стварно правилне политичке 
линије овдашњих другова. Критика, коју смо ми њима -— док 
сам ја још био код вас — послали, била је потребна само у неким 
мањим питањима. Стварно су добро гурали. Стари југословенски 
полициски апарат се распао. Њихова помоћ је стварно била веома 
ефикасна. Сада су их Италијани све разоружали, све полициске 
официре конфинирали, а после њих, изгледа, и све полицајце и 
агенте. Најзанимљивије код тога је да су се полицајци сви ори- 
јентисали у оквиру ОФ на КП, а не за неку другу групу. Иначе, 
сви се спремају да иду у партизане, чим почну Италијани да их 
отпуштају и хапсе. ОФ издаје декрете о разним питањима, ко- 
јих се масе придржавају. Например: Освободилној фронти порез 
доноси по 300.000—700.000 месечно дохотка. (ОФ у Љубљан- 
ској провинцији, без Штајерске и Горењске. Захваљујући тим 
дохоцима партизани су релативно добро опремљени. ОФ је за- 
бранила сечу шуме у корист Италијана или продају кућа, земље 
итд. Италијанима. Резултат: Италијани нису могли да секу, јер 
нису смели од народа. Јучер је, например, управитељ велепоседа 
грофа Ауершперга понудио ОФ 100.000 лира отплате, ако му ИО 
ОФ дозволи да исече део своје шуме. А неки други велепоседник 


'• Коминтерна. 

185 СОџагјо, члан ЦК КП Италије, који је дошао из Совјетског Савеза, 
требало је да преузме руководство КП Италије уместо Умберта Масоле — 
фдштфа. Италијани су га ухватили крајем 1941 г. у близини Новог Места 
када је био на путу из Хрватске за Словенију. Са њим је ухапшен и А. Ве- 
. лушчек — Матевж, који га је пратио. 

хоће да „корумпира“ ОФ са 10.000 лира, ако му дозволи да прода 
кућу Италијанима. За села попаљена од Италијана ИО ОФ је 
издао декрет: да ће се сва штета надокнадити после ослобођења, 
и сељаци су тај декрет примили са одушевљењем и потпуно 
озбиљно, — толико је њихова вера у ОФ чврста. Осим тога ИО 
ОФ расписао је народу зајам у корист попаљених и других. 
У штампи су бонови за тај зајам од 100, 1.000 и 10.000 лира у три 
боје са воденим тиском, који ће у неку руку послужити као 
„новац“ ОФ. У управном одбору зајма су трговци и велетрговци, 
два индустријалца, понеко из банака итд. а осим тога и наши 
људи. Сав новац се преноси (у отправи) у ИО ОФ, који ће га 
гасподељивати. Рачуна се да ће и зајам дати неколико милиона 
лира. Отштампали су и позиве у којима ће бити за поједине 
трговце, капиталисте, банке итд. обавезно колико морају да даду 
зајма. У капиталистичким круговима влада велики страх од ОФ, 
нарочито после стрељања Прапротника, највећег словен. капита- 
листел1% Јучер смо примили још један декрет о конфискацији 
велепоседа, који су у рукама окупатора и петоколонаша. Можда 
Ти се чини смешно, а уствари је сасвим реална ствар. Декрет 
садржи: конфискацију, која ће се сада делимично, а после осло- 
бсђења до краја извршити и земља расподелити сељацима. 
Образују се одбори од сељака под контролом ОФ, који ће: сећи 
шуме у корист попаљених, пленити стоку за гладне, инвентар за 
сиромашне итд., све то помоћу Народне заштите и партизана. То 
смо учинили из два разлога: 1) као репресалије за паљење села 
и 2) да вежемо сељаке за ОФ и економским питањима, што је 
сада, кад су мобилисали попове и цркве за дивљачку хајку про- 
тив нас, невероватно важно. Мало касније ћемо издати још 
декрет о мораторију сељачких и радничких дугова и забранити 
новчаним заводима и зеленашима да наплаћују дугове. У коликој 
мери је ОФ власт, види се и по следећим чињеницама: Италијани 
нису досада успели да успоставе, успркос покушајима, ниједну 
своју фашистичку организацију: ни синдикат, ни спортске орга- 
низације, ни омладинске ни студентске — ништа. Кад траже 
људе за руководеће положаје, добијају одговор: Бојимо се да ће 
нас ОФ убити, не смемо. Одбори радничког јединства (тј. рад- 
нички одбори ОФ) по фабрикама такође већ иступају понекад 
као власт. У љубљанским фабрикама су непосредно натерали 
фабриканте да повисе наднице, успркос фашистичкој забрани. 
Фабриканти се више боје ОФ него италијанске власти. Из кон- 
султе су изашли најпре Натлачани и Пуцељ, а после и социјал- 
демократа Крушец. Као љубљански жупан је демисионирао 
Адлешић. Све из страха пред ОФ и масама, иако су сви органи- 


16 Август Прапротник, индустријалац, претседник Савеза индустрија- 
лаца који је одмах ступио у везу са окупатором као претставник либералпс 
странке. 

затори Беле гарде. Но, све би то било неразумљиво без тзв. 
„Варностне ин обвешчевалне службе ОФ“ и Народне заштите. 
Пре свега је „Варностна служба ОФ“; уствари се читав апарат 
састоји од чланова Партије и то наши не дају никоме из руку 
нити икоме контролу. Састоји се из два дела: обавештајне слу- 
жбе и егзекутивног апарата. Руководство је јединствено и 
састоји се: од секретара обеју делова и руководиоца читавог тог 
рада, који је директно везан за ЦК. Обавештајна служба је 
масовна одоздо и дневно долази на реонске пунктове обавештајне 
службе много свакаквих пријава. Имају читав уред — једну 
картотеку за људе које имају под надзором, прате их итд. Исто 
тако имају своје ,„провокаторе“ у белогтардистичким организа- 
цијама итд. Захваљујући том заиста добром апарату, одлично су 
о свему обавештени и спречили су читав низ покушаја да се убаце 
провокатори у КП и ОФ. Тај апарат сигурно данас далеко боље 
функционише од Овре или Гестапоа у Љубљани. Добили су већ 
и драгоцене војне податке (ит. и нем. аеродроми, муниц. скла- 
дишта, утврђени пунктови), али са њима је пао Гаш. што га и 
највише терети —- егзекутивни апарат састоји се од око 50 мо- 
мака, наоружаних револверима и бомбама, који су се добро 
извежбали. Сада су почели њихов број повећавати, с обзиром 
на све чешћи италијански терор и акцију Беле гарде. Ти момци 
раде свакакве ствари. Неколико примера: скоро дневно падају 
денунцијанти, окупаторске снате итд. Никаква полициска за- 
штита не спасава оне које су Восовци (тако их овде зову, узели 
„на нишан“. Воссвци улазе у рестаурације са револверима, замоле 
присутне да дигну руке, да се легитимирају, ако траже неког, 
хапсе на улицама, одводе и саслушавају (звати Италијане у по– 
моћ ухапшени се не усуђују, јер је ОФ издала декрет да ће свако 
на месту бити стрељан, чим се обрати за помоћ окупаторским 
властима), праве претресе у кућама белогардиста, плене и пале 
белогардистички материјал, по неког гестаповца саслушавају и 
преко ноћи јако темељито (усред Љубљане) итд. Тако су, на- 
пример, провалили у илегалну штампарију Дражиних људи, 
запленили слова, на којима се сада штампају ОФ-овске ствари, 
као и 130 кг хартије. Саслушавали су три „штампара“ који су 
све признали, запалили све што је било отштампано, затим 
материјал метнули на ауто и одвезли се. Тако су ухватили неке 
белогардистичке курире са лецима против нас, летке запленили, 
а курире добро измлатили. Сличне ствари прави Народна за- 
штита, мада само војне природе. Тако су, например, дошли у 
Италију у италијанским униформама са камионом пред Финан- 
сиску дирекцију у центру места, ушли у зграду, поставили 
стражу, легитимирали се неким цедуљама и покупили 45 пушака, 
много муниције, гас маске, униформе итд. па се онда одвезли 
камионима. На сличан начин су камионом одвезли из Градског 

физиката преко 100 ћебади итд. Једном речју, Љубљана се поне- 
кад држи за трбух од смеха над сличним акцијама, а што је још 
важније „Варностне службе“ се боје сви као ђавола, а управо 
то је — поред Народне заштите и партизана — ОФ дало карак- 
тер истинске власти. Није зато ништа нарочито што су љубљан- 
ски трговци сасвим озбиљно схватили опомену ОФ да никоме 
не продају папир за размножавање, јер је потребан ОФ. Италијани 
ће данас теже добити тај папир него ОФ. Или, например: ових 
дана је ОФ забранила свако фотографисање по љубљанским 
улицама, јер то раде Италијани и белогардисти у полициске сврхе. 
Сигурно је да ће апарати ишчезнути. А најзанимљивије је: Сло- 
венци су, ваљда, једини народ у Европи који има своју белу 
емиграцију још док она сама држи власт. Наиме, из Љубљане 
све- више беже белстардисти, издајници итд. у Италију и то 
успркос томе што су их ту пратила читава јата италијанских аге- 
ната за заштиту. „Варностна служба“ је стекла, наиме, тако добар 
тлас да онај кога је узела „на нишан“ не може да се спаси. Зато 
беже, зато их је ухватила права паника. Чак се и љубљански 
бискуп затворио и не усуђује се да изађе, а у његовој палати има 
група белогардиста, који свакога претресу, ко год иде бискупу. 
А италијанска полиција била је досада прилично беспомоћна, јер 
је Восовцима народ увек притицао у помоћ, а издајице се боје 
отворено да се покажу као такви. 

5) Тако сада стоји са ОФ; али то не значи да је победа већ 
ту. Насупрот, баш је сада ОФ дошла у најтеже време. Донекле, 
наиме, полет ОФ треба објаснити и тиме што Италијани ипак 
нису — бар у самој Љубљани пришли крајњим формама терора: 
масовна стрељања талаца. Ми то сбјашњавамо спољно-политич- 
ким разлозима (кокетирање са Енглеском). Али сада је ствар 
отишла тако далеко, ОФ има такву снагу, да ће морати присту- 
пити крајњим мерама. Сада се ради о томе: или ће ОФ (= Пар- 
тија) успети подићи свенародни устанак, или ће Италијани 
најкрвавијим терором ликвидирати ОФ као власт (разуме се — 
не као полит. покрет). Већ су ту знакови. Италијани, наводно, 
припремају сада преграђење Љубљане жицом у 6 реона. Из јед- 
ног реона у други моћи ће се прелазити само на одређеним 
местима и са посебним дозволама:'. А друго: спремају конфина- 
цију свих мушкараца од 18—35 година, те свију полицајаца, 
жандарма, резервних официра и студената. Ми смо решили да се 
за тај случај узме курс на оружани отпор у самој Љубљани, тј. 
место да иду у конфинацију, да мушкарци са оружјем наступе 
против Италијана и да се затим пробију из Љубљане у околне 
шлуме. То би, додуше, изазвало велике жртве, али другог излаза 
нема. Пошто се сада ван Љубљане партизански покрет добро 


17 Ове наредбе нису биле издате. 

развија, могла би таква акција бити чак веома успешна. Располо- 
жење у ЈЉубљани свакако све више сазрева за такав оружани 
отпор, утолико пре што у конфинацији људи умиру од глади. 
Италијани се нечему таквоме и надају, јер су сада ужурбано по- 
чели да се спремају за уличне борбе: утврђују касарне, граде на 
појединим тачкама у самом граду барикаде, жичане преграде, ми- 
траљеска гнезда, итд. а хвата их велика паника. У таквој паници 
праве глупост за глупошћу. Попалили су села, дивљачки стрпали 
становништво (уколико није побегло) у логоре, а сада су их наје- 
данпут натерали натраг на згаришта, довезли нешто хране и исти 
војници им сада помажу да подижу куће. Луда кућа! Или са 
радио-апаратима! Читава Љубљана се смеје. Наши имају у самом 
граду једну малу емисиону станицу која се углавном чује у Љу- 
бљани (неки тврде да су чули у Загребу па чак и у Београду). Већ 
пет месеци она даје трипут недељно по 15 минута пропаганди- 
стичке емисије. Италијани су се дали у потеру с читавом војском. 
Немци су послали посебну гестаповску екипу да тражи; узалуд — 
нису је нашли. Сада су покупили све радио-пријемне апарате 
и тако по италијански ствар решили. За нас је ствар још угоднија. 

6) Тако стоји са ОФ углавном у Љубљанској провинцији. 
Унеколико друкчији је положај у немачким деловима Словеније. 
Расположење народа је, разуме се, и ту у огромној већини за ОФ. 
Осим тога се ту и Бела гарда не усуђује нигде појављивати у 
некој опаснијој форми. Симпатије за СССР и КП преовлађују. 
У организационом погледу стоји ОФ ту далеко слабије; доста је 
било и провала по тој линији, издајстава и провокација, тако да 
је за акцију овде ОФ много мање способна. То је сасвим разу- 
мљиво, јер и са Партијом стоји ту доста слабо, нарочито у Шта- 
јерској. Гестапо је успео нанети врло тешке ударце руководећем 
кадру, ссим тога се Новак Лео, кандидат за члана ЦК КП Слове- 
није показао као издајник великог стила (ипак је стрељан). Нови 
ПК за Штајерску састоји се од два човека (Скала:5, кога Ти знаш, 
и онај младић, који се горе у сектору Ш.' звао Младен"). Раде 
прилично активно под заиста тешким условима кретања и успо- 
ставили су организацију по свим важнијим центрима. Успели су 
и ОФ прилично оживети. Наши се надају да ће се сада напролеће 
јако ојачати покрет. Тешко је то што је ту веома много денунци- 
јаната и провокатора (немшкутари“!, кукавице итд.), а наш апарат 
преслаб да би их чистио (као у ЈЉубљанској провинцији). Много 
боље је стајало досада на Горењском. ОФ је скоро слично као у 
ЈБубљанској провинцији држала масе у рукама. Крањ, Јесенице 


15 Сергеј Крајгер, „Скала“ је био његов предратни псеудоним. 

1» Пре рата Лењинова школа у Москви. 

# Тоне Жнидаршич — Стефан, шпански борац. Погинуо је новембра 
1944 заједно са народним херојем Франце Розманом приликом испробавања 
зедног новог оружја. - 

" Германофили. 

итд. спроводили су скоро исте такве масовне акције као Љубљана. 
Два момента су ту утицала негативно. 1) Неуспели народни уста- 
нак у децембру—јануару. Наши су фактички подигли у борбу 
читаву Горењску јужно од Саве. Читави одреди сељака су се 
прикључивали партизанима. Водиле су се тешке борбе у Пољан- 
ској Долини (где је убијено 1.086 Немаца — према њиховим соп- 
ственим подацима) и у Бохињу на оба места успешно. У тим 
борбама сигурно је настрадало 1.500 Немаца. Али несналажење 
партизанског руководства и горењског штаба је проузроковало да 
побуњени сељаци нису били правовремено укључени у одреде и 
наоружани, па су их Немци ненаоружане разбијали и стрељали, 
или их на стотине слали у Немачку на присилан рад. Исто тако 
наши нису знали искористити побуну Луксембуржана:“, нису се 

правовремено повезивали са њима, зато су их Немци правовремено 
скинули и стрпали у некакав концентрациони логор код Литије 
(а нису прешли партизанима — како је било преурањено јављено), 
а одатле су их појединачно отпремили на Источни фронт. Успр- 
кос великим немачким губицима и успркос веома успелим так- 
тичким потезима горењскот штаба, који је задао Немцима велике 
губитке са скоро никаквим властитим губицима (за одреде који 
су били под његовим вођством), ипак је наступила извесна демо- 
рализација међу становништвом, које је ушло у борбу са вером 
да ће Горењску очистити од Немаца. Партизани су се иначе 
борили херојски, нарочито скијашка одељења, која су изненада 
дојурила по стрминама до Немаца, испалила неколико рафала из 
аутомата и опет ишчезла. Немачки ксмандант је сам после те 
борбе рекао да партизанског вођу не би смели стрељати, него га 
произвести у чин генерала и послати на Источни фронт. Тај ко- 
мандант је иначе Јоже Грегорчич, Шпањолац, кога Ти знаш, 
металски радник из Јесеница. Ми смо га тада одредили за ко- 
манданта горењско-корушке групе одреда. 2) Други негативни 
моменат је био у томе што је одмах после тога неуспелог устанка 
почела велика партиска провала, у којој се неколико људи 
држало издајнички. Провала је повукла за собом преко 200 људи 
(КП и ОФ) у Крању итд. Међу њима је пао и један члан ЦК 
КП Словеније —- онај млади металски радник, ранији секретар 
ОК Љубљане, кога и Ти знаш и који је био на партиском курсу 
у Загребу. Њега је ЦК КП Словеније послао горе на рад, пошто 
се у Љубљани није могао више да држи. Ту је провала знатно 
смањила партиску делатност, тако да су се последице још теже 
осећале. Денунцијанти, које су прошле године врло одлучно 


22 У саставу немачких јединица налазили су се и Луксембуржани, 
који су приликом тродневног немачког напада за Дражгоше одбили да извр- 
шавају наредбе својих старешина. Немци су их после тога упутили за Ли- 
тију а одатле, према неким подацима, на Источни фронт, 

чистили и пригушили их, сада су поново дигли главе. Ми смо 
извршили извесну реортанизацију тамо у погледу Горењског ПК, 
послали та на партизански терен. Сада су тамо такве прилике да 
Немци партизане ниуком случају не могу да униште или про- 
терају, тако да ће ПК свеједно моћи бити у контакту са органи- 
зацијама на сслобођеном терену. Расположење се иначе поправља! 
Горењска, поред Љубљанске покрајине, остаје центар наше ору- 
жане акције. С њом имамо за идући месец стварне планове о 
којима ћу доле товорити. У Приморју (италијанском) Партија има 
око 40 чланова, а ПК, први — провизорни — је у Грсту проваљен 
(Муха:“), Процеса још није било. Сада смо послали нови (Томо“> 
који се у Горењској добро показао и сада једва измакао 
Гестапоу, онај велики уча, досадашњи политички комесар горењ- 
ског штаба, који тамо иде за војног референта и организатора“, 
те два домаћа Приморца). Постоји нешто и преко 50 одбора ОФ. 
Што се тиче партизанске акције она је још на почетку. Постоји 
тек једна чета са око 25 партизана, но успели су провести неко- 
лико успелих акција на пругама. Због важности тог терена за нас, 
решили смо послати тамо нове трупе, мсбилизирати домаће и 
створити јак одред. Са Мак. бр. 2:' се претовара о Приморју и 
Трсту, али је почео да се буни. Мислим да је то велика глупост 
и потпуно несхватање нових прилика, зато сам му написао писмо, 
које Ти шаљем у прилогу. Добро би било да и деда о том нешто 
каже. Практички је дискусија, наравски без садржине, јер Мак. 
нема ту ништа, а наши све. Јави нам Твоје мишљење. У Кору- 
шкој су Аустријанци слаби. Наши су послали из Штајерске тамо 
човека, али је у Целовцу проваљен. Како је сада тамо, не знамо. 
У Љубљани је од Корушаца створена права партизанска четица 
(20 људи), који ће скоро отићи у Корушку.28 

т Са партиском организацијом врло различито стоји. У са- 
мом граду и околини ЈЉубљане преко 400 чланова, у читавој 
Љубљанској покрајини око 650—700, у Приморју око 40, за 
Горењску и Штајерску не могу да кажем бројке, јер их провале 
стално мењају. Ипак постоје ОК свуда, како и раније, само са 
мното смањеним бројем чланства. Добра им је техника и нема 
документа који они не би израдили, и то одлично и доста брзо. 
Имају своју цинкографију, неколико штампарија, које доста брзо 
раде. Предност је и у томе што је већина тих ствари у бункерима, 
добро сакривена и само их директно издајство може да открије. 
И везе са провинцијом су доста добре (осим са Штајерском)! Али, 
слаба им је страна конспирација. Само њихова масовност их по- 

3 Оскар Ковачич. 
Томо Брејц. 
Народни херој Стане Жагар. 
Умберто Масола — ФОшп(о. 
Ова чета није отишла за Корушку. 

крива. Ако би Италијанима успело у масе унети деморализацију, 
то би се сигурно врло тешко одразило у њиховом апарату. Друга 
веома опасна слабост је у томе што су у бури политичке борбе 
заборавили на унутрашњу изградњу Партије и кадрова. Имају 
велики број нових чланова, неизграђених и партиски слабих, који 
ће слабо извршити своју дужност, ако их не будемо васпитавали. 
Из тих разлога одредили смо налог Б. само за те задаће. 

8) Углед Партије је ту огроман и њена руководећа улога 
потпуна. Занимљиво је да су се главни савезници (хр. и соц.) 
одрекли да стварају своје партије, јер признају руководећу силу 
КП, а они стварају само „скупине“. Наравно, и код њих има 
друкчијих тенденција, али углавном је сарадња врло тесна и 
искрена. Мислим да су то људи који ће углавном постати наши. 
А што се маса тиче, значајно је то да масе својим уласком у ОФ 
стварно прилазе КП. Значајно је да се, например, савезници нису 
омасовили, чак ни хришћ. соц. Ми смо рачунали да ће јучерашње 
клерикалне масе прећи најпре к њима, а уствари нема ни говора 
о томе. Клерикални сељаци су код нас у огромној већини одлучно 
за КП. Тако је ОФ, уствари, ликвидирала све буржоаске партије 
у Словенији. А што је отворено против КП, то је стварно тако 
разбијено; њих све масе трпају под назив Бела гарда, да могу 
да раде само још као денунцијанти и провокатори. Наши руково- 
дећи људи су ванредно популарни. На крају још о војном поло- 
жају овде. О Италијанима ту нећу говорити, пошто ћеш добити _ 
званични извештај Главног штаба. Дотаћи ћу се само неколико 
најважнијих питања. Мислим да је код њих:"' та страна, успркос 
несумњивим крупним успесима, досада била њихова најслабија 
страна. 

Две су основне слабости: 1) фактичко војно незнање, које се 
у првом реду одражава у томе да не знају методе операција при- 
лагођавати порасту њихових сопствених снага. Успркос томе што 
се број партизана фактички већ попео на некслико хиљада, 
остали су код метода које су карактеристичне за малене четице 
у почетку. Пример смо имали ових дана. Два јака наша батаљона 
(укупно близу 400 бораца) су у непосредној близини потпуно 
разбила Италијане и задала им тешке ударце“:, а после тога, 
место да направе заседе и потпуно се повуку ако би Италијани 
поново напали, они су се изненада покупили и одмарширзли 
далеко негде на другу страну Долењске (где су се, изгледа, по- 
везали са Хрватима са Горског Котара). Још увек нису присту- 


Борис Крајгер. 

5: Мисли се при партизанским јединицама Словеније. 

9 Други Штајерски батаљон је 23 марта 1942 год. код Липоглава разбис 
напад Италијана, којих је било око 2000; Трећи батаљон „Љуба Шерцерја“ 
је 18 марта исте године успешно одбио напад око 1000 Италијана на 
Мокрецу. 

пили чишћењу терена и не знају још добро искориштавати заседе, 
иако је, например, само на Долењском, партизана сада најмање 
700—800 а број чланова Народне заштите, који такође учествују 
у оружаним акцијама, иде на хиљаде мада их такође не знају на 
терену добро искористити. Слично је било и на Горењском у 
време устанка (децембар—јануар). Ситничарство разбија наше 
трупе и дозвољава да их Немци одвојене туку. То се одоажзва 
и у организацији. Главни штаб као такав није функционисао. 
Узели су принцип ићи одоздо горе, да се не праве форме без 
садржине. За почетак је то било правилно, а када је број изоли- 
раних четица тако нарастао да је било немогуће њима свима 
директно руководити, када се с већ могло почети провађати 
веће акције, онда је го постало погрешно. Није више било је- 
динства у организацији. Имаш данас ту батаљона од 250—3009 
људи, чета од 160 људи, а истовремено чете од 10—20 људи итд. 
Ми смо сада то реорганизовали на исти начин као доле код вас. 
Организовали одреде, у одредима малене батаљоне, због брзог 
прилива партизана од 100—200 људи, мале чете од 40—60 људи, 
а осим тога смо за поједине покрајине, где је тешко директно 
руководити, формирали три групе одреда са групним штабовима 
(у Љубљанској провинцији једну групу, на Горењском једну и 
на Штајерском две групе). Са командантима је доста тешко, али 
мислим да ће бар засада испунити дужност. Два су радника, 
Шпањолца, са добрим препорукама, трећи је бивши активни ју- 
гословенски официр (кандидат Партије). У партизанима је већ 
од првих дана и скроз се показао одан и храбар, па и војнички 
доста способан. 

2) Друга слабост је у неистовремености развитка партизанске 
акције, када је Горењска била сва у устанку, Љубљанска покра- 
јина сва у ватри и партизанске јединице се просто удвостручују, 
али Горењска и Штајерска се још нису довољно развиле. Сада 
је, например, на Горењском под оружјем свега 600 људи, а остало 
се раштркало по селима. У Штајерској је, међутим, најгоре. Наши 
не знају колико има: тамо партизана. Постоји низ малих четица 
више или мање међу собом неповезаних. Тешко да је укупни 
број партизана много изнад 150 или 200. Сада је основна задаћа: 
повезати све то, мобилисати и проводити акције под јединстве- 
ним планом. Партизани су тако популарни, да свуда где дођу 
подижу читава села. Народна заштита често усред бела дана по 
тлавним друмовима патролира са пушкама и чак са стројницама. 
Села се организују против паљевине. Стварно се већ осећа да ће 
се у најкраће време заталасати читав народ. Ми смо због тога 
на бази Твог плана из прошле године, мало проширеног с обзиром 
на нове прилике, израдили нацрт са циљем да подигнемо читав 
народ и очистимо бар Горењску од Немаца и терен око рударских 
ревира (рудари се, уосталом, овог пута врло слабо држе, горе од 

железничара, који су код нас зачудо веома активни и борбени 
и то сви од реда)! Рачунамо да ће припреме бити готове до маја 
месеца, а дотле имају сви одреди задаћу да проводе ситне ак- 
ције са главним циљем: да скупљају оружје и мобилишу што 
више. Таквих акција је сада безброј. Окупатори имају много 
мукф и тешке жртве (италијански официри), тако да је у борбама 
ових дана настрадало преко 500 Италијана, све у непосредној 
близини Љубљане. Расположење за оружани отпор у ЈБубљани 
у случају да Италијани покупе мушкарце је одлично. Народна 
заштита у ЈЉубљани има око 1.500 бораца у самом граду, а у 
околини још више. Ноћу око Љубљане господаре патроле На- 
родне зашттите. У граду су људи почели спонтано учвршћивати 
куће за уличне борбе. Народна заштита распоређује људе по 
блоковима итд. У погледу опреме, међутим, овдашњи партизани 
стоје прилично добро. Главни штаб је само из Љубљане послао 
1.500 тешких брдских гојзерица, скоро сви су топло обучени са 
кратким капутима, рукавицама, топлим вешом, носе руксаке са 
ћебетом итд. Скоро све чете (осим најновијих) имају шаторска 
крила. Што се исхране тиче, ствар овако стоји: круха скоро уоп- 
ште немају, а остала храна је довољно јака, тако да изгледају 
доста добро и не туже се да су гладни. Постепено их некако 
униформишгу: капути као што су били наши (Твој, мој итдја 
панталоне дугачке као у аустриској војсци, које се доле са крат- 
ком тамашном причврсте око ципела. Морал је прилично добар, 
негде и одличан. Најбољи им је Савињски одред, састављен 
углавном од љубљанских радника и Штајераца, који су сада на 
италијанској страни, а треба према нашем плану да пређу Саву 
и тамо одиграју најважнију улогу. Имају за собом красне акције, 
и Италијани и Немци их се боје. Ових дана су против њих опери- 
сали и Немци и Италијани. Наши су их потукли, неколико десе- 
тина убили, а сами изгубили два човека. Носе са собом телефон и 
командант је увек повезан са свим четама (командант: радник 
Стане Розман). Наши имају намеру да тај одред узму као језгро 
ударне пролетерске бригаде. Сада броји око 300 момака, али за 
14 дана ће имати вероватно 400—500. Стари одреди се боре врло 
храбро. Код Курешчка је шест партизана са једном стројницом 
три-четири сата држало читаву чету Италијана, док нису добили 
појачање те су после најурили Италијане у панично бекство; на 
италијанској страни је било десет мртвих и много рањених. 
Реорганизовали смо и Главни штаб. Лојзз- је остао командант, 
а за политкомесара смо дали Ангелазз, који је већ ушао у посао 
и мислим да ће одговорити. Сада се сви селе из града, јер је 
руководство усред жичане ограде постало немогуће. Све у свему, 
овако бих формулисао своје мишљење о војном положају: 


32 СРранц Лескошек — Лука. 
: Иван Мачек — Матија. 

постигнути су прилични резултати, воде се борбе већ већег стила, 
повлаче знатне немачке им италијанске снаге (сада око 90.000 
Италијана и око 30.000 Немаца, од тога готово половина геста» 
повске војске). Прилично за Словенију! Уопште број партизана 
у Словенији, ако узмемо у обзир и све наоружане борбене групе 
Народне заштите, сада износи око 5.000. Мислим да ће се тај 
број за кратко време најмање удвостручити. 

9 Љубљанска покрајина радикализира читаву Италију. 
Људи који долазе одоздо“, извештавају да се тамо причају фан- 
тастичне вести о положају у ЈБубљанској покрајини. Мак. бр. 2 
је издао неколико летака о положају у Словенији, јер, каже, 
да то силно користи у агитацији КП. Пошто су сада партизани 
у Приморју и Трст их непосредно осетио. Зато су сада италијан- 
ски агенти издали летак у коме кажу да су словеначки кому- 
нисти добили од КП Италије и КП Немачке задаћу да запале 
револуцију у Средњој Европи. Донекле имају и право, јер слично · 
одјекују овдашње борбе и у Аустрији. Зато су Немци бацили 
толику снагу на Словенију и заиста се пентрају за партизанима 
и по шумама и по брдима, успркос великим губицима. То је 
објективни моменат који такође треба имати пред очима, када 
се просуђује војни положај овде. 

10) Да би помогли у мобилизацији Хрватима из Загреба, наши 
су послали према жумберачким брдима једну већу чету, која 
ће подупирати Хрвате с ове стране и омогућити да људи пешке, 
преко Самобора и словеначке територије (Горјанци) пређу на 
одређено место или се у жумберачким горама формирају просто 
као одред, што би било још најбоље. Слично ће се учинити и 
код Козјака и у Халозама, да се повежу са Иванич Планином““ 
и Загорјем. У Горском Котару изгледа да је контакт већ успо- 
стављен, што значи да ћемо се можда доскора моћи директно 
повезати с вама, што би било најбоље, јер је могућност других 
прелаза сваки дан све мања. 

11) У руководство смо поред Лојза и Петра: кооптирали још 
Ангела и Б.З' Мислим да ће моћи добро радити. 

12) На крају још једно питање: радио. Ови су ту изградили 
неколико апарата јачине 30—40 вата, тако да ће сва три групна 
штаба бити у вези са Главним штабом, а мање апарате ће имати 
и важнији одреди. Два штаба већ имају, али Главни штаб још 
није инсталирао свој. Изгледа да ће то ускоро бити уређено. 
У том случају је могућа директна веза са вама. О начину ће 
усмено рећи курир у Загребу, а ви оданде тражите извештај. 
Уколико је вама потребан материјал, сн се може набавити из 

з Мисли се на Северну Италију. 
Планина Иванчица. 

Борис Кидрич — Петер. 
Борис Крајгер. 

Италије. Чим добијемо извештај нашег штаба са хрватске гра- 
нице, настојаћемо успоставити контакт са Главним штабом Хр- 
ватске и тамо доставити сав материјал за вас. А ви тражите 
материјал и везу од њих. 

· Јавићу се опет ускоро, а и Лојз са својим извештајем. Сви 
Те срдачно и другарски поздрављамо са жељом „да Ти се ништа 
не деси. И моја другарица и остали моле изнутра5“ да Ти предамо 
њихов поздрав, Теби и свима осталима. Поздрави све около 


Тебе. 
Смрт фашизму — Слобода народу! – 
| Б. 


Р. 5. Писмо сам завршио тек 5 априла, јер га пре није било 
могуће послати. Остале су и неке разлике у почетку и на крају. 
У међувремену је побегла из болнице Зденка Кидричева“. Спа- 
сила су је три човека који су провалили са револверима, убили 
једног карабињера и успешно се сви спасили. — У Италији су све 
већи немири. Кад би тамо била Партија! Мак. нам јавља да је 
створио руководство. Какво — још не знам. 


з ТУ затвору у Љубљани поред Тона Томшича, Виде Томшич и Михе 
Маринка налазила се и Пепица Кардељ. 
» Бевц — илегално име друга Кардеља. 
~ Ба Бекство Зденке Кидрич из затвора организовали су чланови ВОС 
и 5 


ЦЕНТРАЛНОМ КОМИТЕТУ КОМУНИСТИЧКЕ ПАРТИЈЕ 
ЈУГОСЛАВИЈЕ — ДРУГУ ТИТУ 


Драги Тито! — 22 маја 1942 


Пошто су се у последњим данима код нас одиграле ванредно 
важне ствари, додајем своме првоме извештају још овај додатак. 
Последње партизанске акције прерасле су фактички у ЈЉубљан- 
ској покрајини, тј. у читавом италијанском делу Словеније у 
општи народни устанак. Брзина тога развитка је била таква да 
је изненадила окупаторе, а богме, треба да се призна, донекле 
и нас саме. Све се то збило у току непуне недеље дана. Итали- 
јански декрет о стрељању талаца био је непосредни повод да се 
народне масе, политички већ припремљене, заталасају и дигну 
са оружјем против Италијана. Први израз тога расположења је 
био већ устанак на подручју Полхов Градец, о чему сам писао 
у ранијем извештају!. Ту су се сељаци из неколико села листом 
сви бацили на италијанску колону, која је дошла да нападне 
једну чету партизана —- који су се ту налазили — и тукли су 
је неколико дана са огромним губицима за Италијане, а затим се 
већина њих повукла у партизане, а остали се део вратио после 
битке натраг кући, али и сада још под чврстом војничком дисци- 
плином Народне заштите. Сељаци сами имају организоване па- 
троле и обавештајну службу и чим се приближе Италијани, 
одмах одлазе са пушкама у шуме, дочекују их ватром (као поза- 
динске чете у Санџаку, само што је НЗ много тесније и војнички 
и политички повезана са партизанима). Затим је један батаљон 
Нотрањског одреда: очистио неких 25 села западно од Кочевја | 
све до Купе, а одатле се заталасало по читавој Долењској и Но- 
трањској. Радници и сељаци почели су у стотинама да се при- 
кључују партизанским одредима. Васкрсле су многе пушке и 
митраљези које су сељаци све досад љубоморно чували и сакри- 
вали од партизана. Али и поред тога, тај је талас далеко већи 
него што се има оружја. Италијани су били изненађени. После 
првих већих битака код Полховега Градца и код Кочевја, Пре- 
зида итд. почели су се у паници повлачити у веће градове и 
утврђене тачке, а за пар дана су партизанске трупе стигле све 


' Борбе на Хрибу и устанак НЗ на Доломитима. 
" ПЦ батаљон Нотрањског одреда 

до љубљанских предграђа. Јучер су се водиле већ битке пет ми- 
нута од љубљанског долењског колодвора, а партизански меци су 
падали све до Опекарске цесте (Прулска школа). Италијани су 
као луди читаво после подне тукли топовима са Љубљанског 
града. Можеш мислити какво је расположење створила то- 
повска грмљавина и митраљеска и пушчана ватра партизана, 
која је трајала неколико сати читаво после подне, непосредно у 
љубљанским предграђима. Одушевљење је огромно и сви напори 
Беле гарде су се тиме преко ноћи сасвим онемогућили. Свеу 


свему, данашње стање у Љубљанској провинцији је сада при- 
ближно овакво: 


1) Чврсто у рукама партизана са заседама, разрушеним це- 
стама итд. је сада терен између Купе на југу (хрв.-слов. граница), 
село Фара, Бањалока итд. па све до цесте Кочевје—Кнежја 
Липа—Предград, која је још у италијанским рукама била пре 
пет дана (данас можда више није), па затим брдо западно изнад 
Кочевја, Рибнице, Вел. Лашће, што још држе Италијани, али у 
сталним биткама све до предграђа Кочевје, затим железничка 
пруга Вел. Лашће—Гросупље— Љубљана, која је стално под ва- 
тром партизана, али још у веома смањеном обиму ради, даље 
љубљанска равница, тако да су села Пијава Горица, Иг-Сту- 
денце, Томишељ, Подреч, Пресерје, Камник већ шест дана у ру- 
кама партизана и са НОО, даље иде линија уздуж пруге Љу- 
бљана—Боровница—Логатец—Ракек, која је стално под ватром 
партизана (али без села на самој прузи, која још држе Итали- 
јани), па затим изнад Церкнице, тако да је у нашим рукама Гра-. 
хово, Лож, Стари Трг, па све доле до Купе. На читавом том терену 
је остала само потпуно опкољена италијанска посада на Блокама, 
отприлике у средини тог терена, која има топове и прилично ору- 
жја, па је разумљиво да сада нашим партизанима веома расту 
зазубице и за једним и за другим. Надамо се да ће та посада бити 
за кратко време ликвидирана. Напомињем да су словеначки пар- 
тизани прешли слов.-хрв. границу и заузели хрватски Брод на 
Купи, те разоружали усташе и жандаре, а затим позвали хрват- 
ске партизане, који су преузели власт у Броду. Међутим, усташе 
су њима Брод поново узеле. Опет су их затим напали слов. пар- 
тизани, поново их уништили и разоружали те предали хрв. пар- 
тизанима, тако да је Брод сада у њиховим рукама. 

2) Под строгом партизанском контролом је терен југсисточно 
и источно од Кочевја па све до Крке (Жумберг је био једном већ 
у рукама партизана), а на западној страни до железничке пруге 
Кочевје—Рибница—Вел. Лашће. Тај се терен сада у првом реду 
учвршћује како би Италијани били изолирани у долини Ко- 
чевје—Рибница, затим им била прекинута веза на Гросупље и у 
тој долини ликвидирани. Ту ради веома снажан Долењски одред, 

и верујем да ће за пар дана тај задатак у великој мери бити ре– 
ализован. 

3) Исто тако је под чврстом контролом партизана сав терен 
између Крке и пруге Љубљана—Ново Место, која је стално под 
ватром партизана, и са друге стране, североисточно од пруге на 
читавој линији од Новог Места—Мокреногт до Литије те љубљан- 
ске равнице, тако да партизани упола држе села у близини Љу- 
бљане, као на пример села Хрушица, Бизових, Состро, Задвор итд. 
Кад кажем „упола“, мислим тиме рећи да тамо свакодневно до– 
лазе партизани по белом дану, хапсе белогардисте, мобилишу 
људе и храну као и материјал, а истовремено долазе — али много 
ређе — и веће италијанске патроле. Заправо — ничија земља, на 
2—3 км. од ЈБубљане! 

4) Чврсто под контролом партизана је подручје Горјанци, 
тако да би се они могли повезати са хрватским и жумберачким 
горама над Самобором, уколико би тамо било партизана. Ја сам то 
у Загребу предложио (и због евакуације људи из Загреба), али 
досада нема још знакова. Уколико би у жумберачким горама били 
Хрвати, било би им лакше, а у случају превеликог притиска мо- 
гли би се повући на словеначку територију, где би имали потпуно 
осигурана леђа. То исто сам јавио и у Загреб, а не би било лоше 
ако им и Ти на то скренеш пажњу. Чини ми се то ванредно 
важно — због близине Загреба! 

Када говорим о „контролисаном“ терену, мислим... на онај 
терен са којег су Италијани повукли своје карабињерске и друге 
посаде и чиновнике, односно које су ликвидирали партизански 
одреди, али да тај терен ипак није довољно учвршћен да би бил... 
ским одредима потпуно спречено да долазе на тај терен, на коме 
се врше сталне веће или мање чарке. Но, ради се на томе да «се 
ту заседе учврсте, што ће се моћи нарочито реализовати чим 
падне линија Кочевје—Рибница. Иначе су на том контролисаном 
терену партизани апсолутне газде. Ни страховито убијање жена, 
деце итд., ни паљевине безбројних села, ништа их не може одвра- 
тити од највеће потпоре коју дају партизанима. У последње време 
почињу да се појављују већ и на терену — дражиновци! Додуше 
у малим групама по пар људи, држе се по манастирима и код 
попова — али ипак! Наши их прогоне, где год их нањуше. Сада 
трагају за једном групом од 50 њих, највећа група која се досада 
показала на терену. У становништву немају никакве потпоре, али 
могли би постати ипак опасни, уколико би покупили све оне еле-– 
менте, који се окупљају око Беле гарде и Италијана. 

Не можемо још дати податке о италијанским губицима у свим 
тим борбама, али били су доста велики. 

Иначе, сада обећавају — контраофанзиву. Како смо сазнали, 
доћи ће у Љубљану две дивизије и још нешто авијације (у сада- 
шњим операцијама суделовала су три авиона и око 30 тенкова). 

Пре него што мисле почети са офанзивом, имају намеру да помоћу 
тих дивизија покупе на присилни рад све мушкарце у ЈЉубљани, 
који су способни за војску. Страховито се боје Љубљане и Немци 
и Италијани. И стварно, ја држим да нема таквот примера као 
штто је Љубљана у односу према окупаторима. Италијански ка- 
рабињери говоре да је горе него у Абисинији, тде им је било нај- 
горе. А паника је огромна! Чак се боје хапсити. Тонета Томшича 
су осудили на смрт пре недељу дана, а још га нису стрељали, иако 
је рок био свега 48 сати. И то од страха! 

Из свих тих разлога ми смо сада тежиште Пренели на пругу 
ЈЉубљана—-Трст и на изолацију саме ЈЉубљане од провинције. 
Партизани су сада по брдима око ЈЉубљане. 

А Ти знаш колико тих брда има! Пругу и цесту Л—Т. морамо 
да уништимо, да не доведу оне две дивизије и да спречимо одво- 
ђење мушкараца из Љубљане у Италију. А уколико би се то 
спречило, богме, каква је сада паника Италијана у Љубљани, чак 
ни сам град Љубљана не би био далеко од ослобођења. Устанка су 
се Италијани тако уплашили да су престали са стрељањем та- 
лаца. И то таман у време када су били по читавој Љубљани у 
Словенији плакатирани велики прогласи Главног штаба слове- 
начких партизана да ће се за сваког таоца стрељати протитаоци — 
Италијани и белогардисти. Читаве се групе људи гомилају пред 
тим протласима који већ неколико дана висе тамо, јер Италијани 
још нису открили шта на њима пише. За стање овде у Љубљани 
нека Ти буде најбоља илустрација да је на званичној разгласној 
дасци на Љубљанском суду, у коме се налази и војни преки суд, 
тај велики плакат висио 3 дана, а да се нико није нашао ко би 
Италијанима објаснио шта на њему пише! 

Међутим, та акција у Љубљанској провинцији никако не сме 
остати усамљена, јер ће је иначе моћи скршити. Зато смо ми свим 
силама форсирали размах партизанштине и народног устанка иу 
Штајерској, Горењској и Приморској. 

1) У Приморској постоји још доста мален Приморски одред, 
који има сада вероватно тек око 150 људи, можда нешто више. 
Али овај одред се леђима наслања на наш Нотрањски одред и на 
садашњу ослобођену територију, а по акцијама је био доста жив 
и окретан и водио је врло оштре борбе са Италијанима око На- 
носа и изнад Випаве. У тим борбама имали су Италијани неко- 
лико десетака мртвих и много рањених. Ми сматрамо да тај курс 
у правцу Трста треба ојачати, како би се растеретила Љубљана 
и пренела ватра партизанског рата све дубље у Италију. Пруга 
Љубљана—'Трст моћи ће се заиста онеспособити само ако је бу- 
демо нападали читавом дужином. Ми држимо да је та пруга тако 
важна и за Италијане и за Немце, да ће они бацити на њу врло 
велике снаге. (Узгред: у политичком погледу снажно се у При- 

морској напредовало и сада постоји и доста крепка позиција у са- 
мом Трсту.) 

2) У Штајерској се ових дана пребацио читав један одред од 
неколикс стотина људи, који ће се по нашим плановима, за Зло 
кратко време подићи на 1.000 људи“, јер их већ сада нема много 
мање. Немамо још података, али држимо да се његово кретање 
развија углавном према уговореном плану. Данас су се пронеле 
по Љубљани вести да је пала Литија и да се воде јаке борбе код 
Тројана. Не знамо колико је то тачно, али би могло бити веро- 
ватно из следећи» разлога: јучер и данас ишло је из Крања према 
Литији око 30 камиона са Немцима, што би значило да нису могли 
прећи са друге стране Саве због заседа. Али и са ове стране дошли 
су само до талиј.-немачке границе далеко изнад Литије и били 
су присиљени да се врате. Јучер се чула из литиског правца сна- 
жна артиљериска ватра. Људи говоре о великој партизанској 
победи тамо. Пошто су Немци имали свега око 250-—300 војника, 
није заиста искључено да су их наши већ успут потукли. Са 
друге стране се већ налазио у борби са Немцима један батаљон“, 
углавном трбовљанских рудара. Држим да ће нам операције до- 
нети тамо приличних резултата, јер је становништво спремно за 
устанак, а Немци не само што немају сада много војске, него 
су чак мобилисали против партизана и наоружали словеначке 
момке (Мећгтапласћа ) који --------- руку предавати или побацати 
оружје. Ту су Немци добро забрљали и само је ----- у стању на- 
правити такву глупост. И још су их к томе наоружали са ·-------јем 
— таман шта треба партизанима. 

3) У Горењској се воде углавном чарке мањег обима. Стари 
њихов одред броји неколико стотина партизана. Сада је са ове 
стране добио појачање и још ће га добити, тако да ће од тих 
чарки прећи на веће операције у складу са операцијама штајер- 
ске групе одреда. Последњих дана и оданде долазе гласови о 
живљој акцији. 

Наш план се, дакле, прилично остварује, осим што у Горењ- 
ској иде много спорије него што смо очекивали, а у Љубљанској 
прсвинцији — брже него што смо очекивали. Но најтеже је свуда 
остало за нама и ми се надамо да ће се моћи одржати истовреме- 
ност бар у главним цртама у свим деловима Словеније. Постоје, 
додуше, код неких наших људи, нарочито код неких команданата 
и политксомесара долењско-нотрањске групе одреда тенденције 


8 По плану Главног штаба 19 маја 1942 г. кренула је друга група парти- 
занских одреда ка Штајерској. Немци су били о томе обавештени 20 маја 
око 4 сата и преко Љубљане и Литије упутили бројне снаге. На сектору Јанче 
21 и 22 маја развиле су се огорчене борбе и Друга група се морала, уз велике 
губитке по непријатеља, повући назад. Из немачких докумената могло се 
видети да су партизани у тим биткама однели победу. Главни штаб је 
био о томе обавештен када је извештај био написан. 

• Т батаљон Похорског одреда, ШП групе. 


(4 

да се не форсира Штајерска и Горењска, како би се све концен- 
трисало против Италијана у Љубљанској провинцији. Али, ми 
одлучно сузбијамо те тенденције. Истина је да је форсирање 
Штајерске и Горењске повезано са извесним слабљењем до- 
лењско-нстрањског сектора. Међутим, прво су ту још велике 
могућности за мобилизацију, а друго, изолована акција само у 
Љубљанској провинцији могла би нас довести у положај да 
Немци „помогну“ Италијанима, тј. да се евентуално дочепају 
Љубљане, што би за нас био врло тежак ударац у политичком 
погледу. И коначно, истинско опкољавање Љубљане, или боље, 
њезина изолација од провинције, могућа је само са истовременом 
акцијом у Штајерској и Горењској. 

Немци су у тешком положају и донекле су променили так- 
тику. Нема више масовног прогањања, у Горењској су увели 
двојезичне натписе и чак нешто словеначког језика у школе, а 
што је главно, псчели су и они да се опиру на словеначку 
Белу гарду, коју су у почетку затварали па чак и стрељали. 
У гестаповским канцеларијама се штампају под потписом Беле 
гарде словеначки леци, у којима се агитује за пасивност, удара 
по СССР и Компартији, а хвали Дража Михаиловић и лондонска 
влада. Дакле — историја Србије и Босне се и ту понавља. Ми- 
слимо да ће се ускоро поновити и у погледу дражиноваца. Из 
италијанског штаба добили смо обавештење да су Италијани 
решили да привремено препусте известан део територија парти- 
занима са циљем, „..да се сами међу собом покољу“! Истовре- 
мено су сељаци јавили партизанским патролама да су приметили 
кретање око 50 „четника“ у југословенским униформама у правцу 
Горјанцаб. Поред тога су неки ухапшени белогардисти:, који су 
саслушани и после стрељани — изјавили да су добили упуте да 
буду спремни да се формирају и да иду у брда, са тиме да се са 
Италијанима не упуштају ни у какве сукобе, али да свуда на- 
падну партизане, где тод их сретну. Ми смо упутили сада на 
терен неке кадрове (Кос и Ангело)ј%, а осим тога се формирају 
посебне радничке чете, које ће бити на расположењу шефу 
„Варностне ин обвешчевалне службе“, да се одмах угуши и ли- 
квидира сваки ма и најмањи покушај акције против партизана и 


5 Команда италијанског ХГ армиског корпуса је у међувремену дозво- 
лила белогардистичкој организацији „Словенска легија“ да формира по 
својој вољи оружане групе како би их искористили за борбу против пар- 
тизана. 

• Мисли се на формирање белогардистичког штајерског батаљона. 

" Повереници групе поручника бивше југословенске војске Милана 
Крањца, која се из околине Љубљане и Добруња упутила у ноћи између 
17 и 18 маја према Долењској у циљу организовања белогардистичких 
одрела. 

• Борис Кидрич — Петер и Иван Мачек — Матија. Кос и Ангело су 
илегални псеудоними по којима их је знао друг Тито. 

» ВОС ОФ (обавештајна и заштитна служба). 

ОФ. И партизани и Народна заштита и „Варностна служба“ имају 
задаћу да свуда чисте Белу гарду и михаиловићевштину већ сада, 
док још нема оружја у рукама. И наши партизани заиста мар- 
љиво чисте села и градиће, те упадају и хапсе Белу гарду и тамо 
где се још држе Италијани. 

Као што видиш, битке у Словенији ушле су заиста у једну 
сасвим нову фазу, те Словенија ни у чему више не заостаје за 
осталим покрајинама Југославије. Сада ваља очувати директну 
партизанску везу са вама, како би се операције паралелно одви-– 
јале. Било би врло добро ако бисте нам ви рекли ваше мишљење, 
предлоге и наредбе. Штаб је сада скоро сав на ослобођеној тери- 
торији и пола ЦК КП Словеније, као и читав Извршни одбор 
Ослободилачкот фронта. Лојз!', и ја остали смо привремено ту:!:! 
са неким посебним задацима, о којима ћу Те касније обавестити, 
а после тога ћемо се и ми пребацити у партизане. Овде је заиста 
постало гадно вруће и људи нам падају свакодневно. Само у по- 
следњој недељи пао нам је муж оне мале, која је по Тебе дошла 
у Турску, који је сада био члан оперативног ЦК и претставља 
ненадокнадив губитак!:, затим један руководиоц једног ванредно 
важног сектора (Ти га лично знаш), 2 рејонска секретара и јопх 
неколико добрих другова. Но, пошто услови становања ипак нису 
лоши, насупрот, за ове прилике управо идеални, држимо да ћемо 
се моћи одржати још једно пар недеља овде. Са Хрватима (ЦК 
и Гл. шт.) смо сада у вези и очекујемо њихово писмо. Држим да 
ће сарадња хрватских и словеначких партизана моћи довести до 
врло лепих резултата, и наш и њихов тамошњи штаб већ су у 
преговорима за изграђивање једног јединственог оперативног 
плана. 

У погледу политичког положаја уопште овде нисмо сазнали 
неких новости, осим сасвим утврђене и сигурне чињенице 
да су извесни италијански кругови са династијом на челу, 
али и са једним делом фашистичких руководилаца у врло живим 
преговорима са Енглезима за сепаратан мир, односно за некакав 
излаз за Италију после Хитлеровог слома. Очито је, чак ако и не 
дође до сепаратног мира да се ради о томе да италијанска нефа- 
шистичка буржоазија и племство постане енглеска база у овом 
делу Европе, и да се са таквим улогом купи извесно ентлеско по– 
пуштање према њиховим империјалистичким интересима. 

Лојз, Ангело и Петер срдачно поздрављају Тебе и све дру- 
гове. Јавите нам се што пре. 

Тебе и све другове много поздравља 


| Бевц 
Смрт фашизму — Слобода народу! 
'' Франц Лескошек—/Лука. 


1 У Љубљани. 
'' Борис Крајгер. 

НЕКА ИСКУСТВА ИДЕОЛОШКО-ПОЛИТИЧКОГ РАДА 
У БОСНИ И ХЕРЦЕГОВИНИ 


У одлукама ТУ Пленума ЦК КПЈ, поред тога што су истак- 
нути принципи на којима треба да се развија теоретска мисао у 
нашој земљи, дате су и основне смјернице за постављање идео- 
лошко-политичког рада у Савезу комуниста. Остварење тих од- 
лука захтијевало је да се подвргне озбиљној критици читава 
дотадашња пракса у организовању и руковођењу идеолошко- 
политичког рада и да се енергично раскине са схватањима и: на- 
викама које су водиле ка шаблонском и догматском изучавању 
марксистичке теорије. 

Проблем садржине идеолошког рада, усклађивања садржине 
са политичким задацима Савеза, искрснуо је још прије ТУ Пле- 
нума и о њему се широко дискутовало у нашим организацијама. 
Међутим, он дотад није успјешно рјешаван због тога што се 
тешко ослобађало шаблонског прилажења читавој ствари, што се 
и даље ишло линијом одвојеног изучавања теорије (изучавања 
разних програма, додуше тада већ актуелизираних) од изучавања 
текуће политике. Тек послије ТУ Пленума организације су се 
смјело оријентисале на изучавање линије Савеза као главног и 
основног у идеолошко-политичком раду <а масом чланства. 
У њима је побиједило реалистичко схватање да је данас најва- 
жније оспособљавати комунисте да могу тумачити линију Савеза 
и успјешно се борити за њено остварење. Отада идеолошки рад 
стварно постаје саставни дио борбе за подизање политичког ни- 
воа комуниста, он све више служи као оруђе за оспособљавање 
комуниста на рјешавању непосредних политичких задатака. 

Протрами рада су подређени том циљу и они су, поред изу- . 
чавања материјала МГ Конгреса, обухватили питања државе, 
демократије, учења о религији, моралу као и друга актуелна 
питања. 

У циљу бржег подизања политичког нивоа комуниста, напосе 
нижег руководећег кадра, у републици је широко развијена 
мрежа тромјесечних курсева. Таквих курсева има седам и кроз 
њих је досад прошло преко 1.600 слушалаца. Курсистима је ту, 
јер су били одвојени од производње и свакодневног практичног 
рада, пружена могућност да темељитије изучавају линију Са- 
веза комуниста, Све те мјере дале су позитивне резултате и ути- 


414 КОМУНИСТ 


цале на подизање политичког нивоа комуниста. Данас је далеко 
мање појава неразумијевања и кршења линије Савеза него прије 
двије године; политичка и друштвена активност свршених кур- 
систа знатно је порасла, они су обично постајали носиоци новог 
у својој средини. Али су се у нашој републици испољиле двије 
слабости. Прва се огледа у томе што се изучавање линије Савеза 
не повезује са конкретном проблематиком предузећа, села и 
слично, гдје живе и раде комунисти, него се изучавају само факта 
и чињенице дате у одлукама форума, говорима и чланцима на- 
ших руководилаца. Такво уопштено изучавање не помаже до- 
вољно комунистима да се боље сналазе у рјешавању проблема 
своје средине. 

Друга слабост испољила се у томе што се задовољило тиме 
да и руководећи актив изучава линију у основним цртама, што 
вије било ширег настојања да се наша актуелна проблематика 
дубље и темељитије изучава на основу марксистичке теорије. 
На тај начин, чланови среских руководстава нијесу систематски 
пратили развитак социјалистичке мисли у нашој земљи. 


Без обзира на наведене слабости, оријентација на изучавање 
линије Савеза дала је већ значајне резултате, она је утицала да 
и теоретска питања постану ближа и схватљивија члановима 
Савеза. 

У протеклом периоду могло се уочити да се ксмитети врло 
тешко и споро ослобађају секташтва у идеолошко-политичком 
раду. Врло је снажна тенденција да се читав идеолошко-поли- 
тички рад организује у Савезу комуниста, гдје остали грађани 
могу слободно учествовати. На тај начин је било организовано 
и проучавање материјала М1Г Конгреса у великом дијелу срезова. 
Да је та тенденција неправилна, да она води сужавању идеоло- 
штко-политичког рада, изоловању комуниста и затварању идео- 
лошке проблематике у редове Савеза, најбоље је потврдила сама 
пракса. Врло је мало грађана присуствовало предавањима и се- 
минарима који су организовани за комунисте. 

Многе организације, а нарочито градске (Сарајево, Зеница) 
правилно су поставиле тежиште рада у Социјалистичком савезу 
радног народа, Савезу синдиката и слично. Оне су тиме обезбије- 
диле пуно учешће и осталих грађана у идеолошко-васпитном 
раду. Али у њима се појавио један други проблем, — учење ко- 
муниста. Наиме, показало се да огромна већина комуниста све 
своје знање црпи искључиво из предавања, да уопште не чита 
материјале. Разумљиво је да је то за комунисте недовољно, да 
они, ако не буду солидније проучавали материјале, не могу ићи 
у корак са нашим друштвеним развитком. Тај проблем досад 
нигдје није успјешно ријешен. Томе свакако има неколико ра- 
злота, али је најважније сужавање система идејног васпитања, 
његово свођење на неколико форми рада. Данас у републици, 

поред школе Савеза и курсева (ови ће ускоро бити укинути јер 
не одговарају потребама) као сталних установа, примјењују се 
улш свега двије форме идеолошко-политичкот рада — семинари 
и предавања. При таквом сиромаштву форми рада не можемо 
обезбиједити комунистима солидније изучавање актуелне идео- 
лошко-политичке проблематике. Колико се далеко отишло у 
критици система идејно-политичког васпитања најбоље говори 
примјер организације Савеза у Сарајеву, гдје су, изузев курсева 
које организује Раднички универзитет, предавања једини облик 
рада. Такво свођење система на неколико облика нужно води ка 
шаблонизирању рада, онемогућава комунистима и осталим гра- 
ђанима да одаберу форме и тематику коју желе. 

Зашто је дошло до одбацивања многих облика који су ра- 
није примјењивани: По мом мишљењу, томе има неколико уз- 
рока. Прије свега, у неким организацијама (градским) прецијењен 
је значај индивидуалног а потцијењен значај колективног рада. 
Тачно је то да је индивидуално учење циљ коме морамо тежити, 
али у данашњим условима за њега није дорастао велики број 
комуниста у нашим градовима. Задатак је организације да усмје- 
рава њихов рад, да им помогне у избору тематике, методу рада са 
књигом и слично. А за то су нужни скупни, колективни облици 
рада у којима ће им израслији и искуснији комунисти пружити 
помоћ. Искуство нам показује да су и за многе израслије кому- 
нисте потребне неке установе, форме, гдје ће измјењивати ми- 
шљења и рашчиштћавати ствари. Један од разлога зашто свршени 
слушаоци партиских школа, више и средње, слабо дјелују као 
тропагандисти, зашто не раде систематски на свом даљњем марк- 
систичком образовању је и недостатак одговарајућих установа. 

У неким организацијама распрострањено је мишљење да су 
форме биле кочница организовања једног еластичнијег и жив- 
љег, са животом повезаног идеолошко-политичког рада. Друтдје 
опет мисле да за овакву тематику (изучавање линије), која је 
наводно једна те иста, није ни потребно изграђивати један шири 
систем рада. Губи се из вида да се и једна те иста тематика може 
обрађивати на вишем и нижем нивоу, полазећи од предзнања и 
могућности људи, што захтијева и различите облике и установе. 
Најзад, постоји и мишљење да облике рада не би требало „наме- 
тати“ одозго, него да ствари треба препустити иницијативи маса 
чланства Савеза које ће најбоље пронаћи форме рада. Ова тео- 
рија некаквог „самотока“ потпуно негира улогу руководства Са- 
веза у организовању идеолошког рада, препушта читаву ствар 
стихији. Њу демантује најбоље сама пракса, која показује да за 
Двије године и више многе организације и срески комитети ни- 
јесу пронашли никакве нове форме рада, него су сав рад свели на 
импровизирана повремена предавања. 

Ова схватања допринијела су много томе да се скоро све ра- 
није форме рада укину, а пошто нове нијесу пронађене, ми данас 
немамо уошште систематског идеолошког рада. Због тога треба 
ићи на даље развијање система идеолошког рада, користећи 
разноврсније облике и установе (курсеве, дискусионе кружоке, 
дебатне клубове и сл. испуњене актуелним садржајем и ослобо- 
Ђене ранијих школских метода рада. То је, по мом мишљењу, пут 
и начин да се ријеши и питање учења комуниста, њиховог оспо- 
собљавања за успјешно вршење улоге коју Савезу комуниста 
намеће наш друштвени развитак. 

Успјешно обављање овог задатка у многоме ће овисити и од 
начина руковођења идеолошко-политичким радом, који мора до- 
живјети озбиљније промјене, нарочито у среском комитету. Сре- 
ски комитети су се прилично осамосталили у руковођењу; они 
више не чекају програме, упутства и слично из центра, већ са- 
мостално рјешавају та питања. Али у односу према основној 
сртанизацији и општинском комитету, метод руковођења већине 
среских комитета је неправилан, он спутава њихову иницијативу 
и самосталност. У огромној већини срезова комитети су концен- 
трисали непосредно руковођење у својим рукама, они одређују 
програм, форму рада и ангажују предаваче за све организације, 
умјесто да своју активност усмјере у правцу развијања иниција- 
тиве и оспособљавања основних организација за самосталније 
организовање идеолошко-политичког рада. Програми су обично 
једнообразни, не полази се од оних питања која се постављају 
као проблем у некој основној организацији, која треба рашчи- 
штћавати и помоћи комунистима да изграде јединствен и прави- 
лан став, да се припремају за вођење конкретне политичке борбе. 
Све то води ка формалистичком односу, јер се комитет, при ова- 
квом начину руковођења, нужно мора бавити питањем остварења 
програма, остварења плана предавања и слично, а не може да 
улази дубље у питање квалитета рада, садржине — да ли рад 
одговара на питања која живот поставља пред комунисте, колико 
им он помаже да успјешно рјешавају та питања. Такво идејно 
васпитање комуниста осјећају као нешто споља наметнуто, нешто 
што не извире из њихових потреба, па зато не може побудити 
ни њихов интерес. 

У оваквом односу већине среских комитета одгледа се пот- 
цјењивање основних организација, непоуздање у њихову спо- 
собност да самостално организују васпитни рад својих чланова 
и осталих грађана. Посљедица је да нема једног досљедног курса 
на подизању и оспособљавању у основној организацији преду- 
зећа, села итд. оних другова који показују склоност за књигу И 
интерес за политичка и идејна питања, да би се од њих створило 
језгро и ослонац у идеолошко-политичком васпитању. Таквих 


НАША ИСКУСТВА 417 


другова има мање или више скоро у свакој основној организацији, 
али они досад нијесу имали подршке и помоћи од комитета. 
Искуство нам говори да морамо водити досљедан курс на 
осамостаљивању основне организације у идеолошко-политичком 
раду. Ми морамо постићи то да основна организација води бригу 
о уздизању својих чланова, да им помаже у изучавању и усва- 
јању линије Савеза и социјалистичке друштвене мисли, да их 
васпитава као непомирљиве борце против свега туђег и преживје- 
лог у друштвеном животу, као борце за напредак у својој сре- 
дини. Док то не поститнемо, нећемо имати систематског, са животом 
тијесно повезаног идеолошко-политичког рада. Томе ће свакако 
допринијети и јачање улоге основних друштвених и државних 
самоуправних органа. Уколико комунисти заједно са осталим 
грађанима буду више и самосталније рјешавали разна питања, 
утолико ће више осјећати потребу за проучавањем проблема, а 
тиме ће расти и њихов интерес за политичка и идејна питања. 


Милан Пантић 


НЕКИ ПРОБЛЕМИ У ВЕЗИ СА ПОЛИТИЧКИМ РАДОМ 
У ОРГАНИЗАЦИЈИ СК У ИНСТИТУТУ „БОРИС КИДРИЧ“ 


Институт за нуклеарне науке „Борис Кидрич“ у Винчи је 
данас у нашој земљи највећи научно-истраживачки центар са 
подручјем делатности на такозваним нуклеарним наукама, то 
јест оним које су у најближој вези са испитивањем и коришће- 
њем атомске енергије. Читава прсблематика живота и рада Ин- 
ститута може се грубо поделити на две по суштини различите 
гране: научно-истраживачку у лабораторијама и помоћних 
служби, које треба да омогуће несметан рад прве. Од укупног 
броја службеника, нешто мање од половине ради у лаборатори- 
јама. Како по броју људи, тако и по ширини и хетерогености 
проблематике рада Институт „Борис Кидрич“ више личи на неко 
пссебно предузеће него на неки институт у класичном сми- 
слу речи. 

Тој ситуацији је прилагођена и организациона структура 
организације Савеза комуниста и синдиката. Основна организа- 
ција је подељена на три одељења: одељење Савеза комуниста 
лабсраторија, са посебном својом проблематиком научних уста- 
нова; одељење Савеза комуниста помоћних служби, које се мало 
разликује од неке организације у индустрији; одељење СК у 
станбеној колонији Института, као типична теренска организа- 
ција СК. Чланови СК са својим бројем сачињавају у одељењу 
лабораторија око 40% колектива, у одељењу помоћних служби 
око 50%, а у одељењу колоније око 20% од укупног броја одра- 
слих становника. Просечни стаж у читавој организацији износи 
6 година. 

Испунити правим садржајем овакву организацију било је 
дуго времена један од најтежих проблема. Досадашње искуство је 
показало да је садржај рада наше организације током последњих 
година зависио углавном од тога како се у разним временима 
схватала улога и место партиске организације у склопу Инсти- 
тута; да ли је и у коликој мери потребно да се партиска органи- 
зација упушта у решавање такозване институтске радне пробле- 
матике и да ли треба уопште или у коликој мери садржај рада 
наше основне организације да се разликује од садржаја рада 
било које друге партиске организације. Тако је, например, за 
садржај рада ове организације пре две до три године било ка- 

рактеристично углавном да су задаци и радни проблеми партиске 
организације били скоро истоветно решавани као задаци и радни 
проблеми Института. Садржај рада у прошлој години био је 
друга крајност; премало, односно уопште се није водило рачуна 
о нашим конкретним приликама и специфичностима, па се скоро 
читава делатност свела искључиво на идеолошко-политички 
васпитни рад. Искуства из прошле године показала су да курс 
на претежно апстрактни и искључиво идеолошко-политички ва- 
спитни рад у овој организацији није уродио плодом у оној мери 
колико је то било очекивано, нити у сразмери са напорима који 
су у том циљу уложени. Један од главних узрока био је несум- 
њиво у томе што се тај рад спроводио некако одвојено, или, боље 
речено, изнад свакодневне горуће проблематике живота и рада 
Института и без неке ближе везе с њом. Курс на скоро искљу- 
чиво идеолошко-политички и васпитни рад у Институту прошле 
године, према томе, није имао такозване материјалне базе, јер 
у то време питање даље демократизације живота у научно-истра- 
живачким установама, укључујући и наш Институт, још није 
било на дневном реду, као што је био случај са другим организа- 
цијама у земљи; та база би се састојала у самоуправности колек- 
тива и на њој би се рад успешно могао одвијати. Нерешени текући 
проблеми средине притискали су одоздо партиску организацију, 
а њој је решавање ових проблема било у другом плану. На тај на- 
чин је и само форсирање идеолсшко-политичког рада и испуштање 
свега осталог дошло у несклад с тежњама и крупним проблемима 
колектива и није никако могло добити подршку нити међу самим 
чланством, нити у колективу. Партиско руководство није успело 
заинтересовати чланство за потребе оваквог рада, па је зато и она 
делатност која је спроведена била изведена углавном под прити- 
ском комитета или појединаца из њега. С друге стране, пасивност 
чланства те врсте имала је одраза на формирање самог карактера 
метода и стила у раду руководства основне организације, које 
је све више ствари везало за себе у жељи да бар нешто буде 
учињено и које се све више изоловало од чланства и на тај на- 
чин стварало све услове да га почне нагризати црв бирократизма. 

У материјалима са УГ Конгреса СКЈ нађени су врло јасни 
одговори на многа непречишћена питања, која су нас досад му- 
чила у погледу садржаја рада наше основне организације. Део 
Резолуције У! Конгреса који говори о стању у научним устано- 
вама, например, поставља пред комунисте, који у таквим устано- 
вама живе, задатак да „раде на подизању научног нивоа, на 
продубљивању или успостављању унутрашњег демократизма, а 
нарочито на повезивању научног рада са стварношћу и привредом 
земље, на сузбијању зачаурености и локализма“. Јасноћа по- 
ставки у материјалима У! Конгреса пресекла је код нас све даље 
дискусије по тим принципијелним питањима; сада је свима јасно 

да се и индивидуалне склонссти и способности већине наших 
чланова не искључују међусобно са интересима спровођења ли- 
није СК, дакле да ту супротности које су досад постојале нема и 
да је на крају дошло до усклађивања тих интереса. На тај начин 
смо стекли солидне предуслове за даљи успешан рад и развој 
организације СК у Институту. 

Као материјал за идеолошко-политичко васпитање наших 
чланова и осталих маса са којима долазимо у додир узето је про- 
учавање конгресног материјала. Приликом тражења најпогодни- 
јих форми, имали смо у виду перспективу да ће чланство наше 
организације пре или касније прећи у састав основних организа- 
ција на терену где станују. У том циљу је известан већи број 
другова из одељења лабораторија и помоћних служби укључен у 
одељење СК колоније, а један мањи број активнијих чланова 
одвезан и укључен у организације на терену где станују. Сви 
чланови ове организације који станују у колонији упућени су да 
проучавање конгресног материјала остваре уз учешће становни- 
штва наше колоније, и то кроз организацију Социјалистичког 
савеза радног народа која у колонији делује. Остало чланство 
требало је да у оквиру самог Института обезбеди штто ширу ма- 
совну базу приликом проучавања наведеног материјала. Ово 
проучавање није било схваћено као низ других предавања, која 
су, обично, недовољно занимљива, јер сам систем предавања не 
потстиче довољно људе да сами размишљају и разбистравају 
нејасне ствари. Из тих разлога је проучавање конгресног мате- 
ријала у делокругу наше организације изведено путем индиви- 
дуалног проучавања појединих тема, али са обавезном изменом 
мишљења на састанцима мањих група (10 до 15 другова), које су 
формиране у том циљу по радним местима. Свака таква трупа 
има свог руководиоца, који треба да обезбеди једино неки кори- 
стан ток дискусије у форми разговора о евентуалним нејасним 
или интересантним важним питањима. Већ из досадашњег рада 
тих група могло се видети да оне већини људи одговарају и да су 
појаве уздржавања од дискусије врло ретке, јер су групе форми- 
ране по радним местима, а у колонији по кућама, тако да су ту 
људи који се међусобно најбоље познају. У целини узев, конгре- 
сни материјал је на тај начин био солидно проучаван. У вези 
с тим, треба указати и на неке слабости које су се у том раду 
испољиле, а које су избиле баш захваљујући оваквом на- 
чину рада. 

Неки чланови из одељења СК лабораторија, који су у том 
циљу требало да се укључе у групе које је у колонији организо- 
вао ССРН, уместо да се до максимума ангажују на остварењу 
основног задатка који се поставља — одеолошког подизања што 
ширег круга људи, — почели су са „теоретским“ разматрањем 
питања, с тим шта ће онм у таквој проради да профитирају, и 

како нема смисла да се баве овако простим послом око васпита- 
вања обичних људи, како су они много уздигнутији изнад оста- 
лих људи у тим групама и како тај посао могу да обављају и 
другови који су мање уздигнути. Наравно да се овде није радило 
у толикој мери о разлици у изграђености, већ је то била спољна 
манифестација отпора који знатан број наших другова осећа 
према масовно политичком раду; а тај рад је тежак и тражи 
стрпљења и стварног познавања ствари, зато што људи постав- 
љају разноразна питања и зато што ту нема могућности да се 
идеолошко-политички рад исцрпљује у неким „филозофским на- 
тицањима“ око третирања неких, више пута апстрактних и не- 
важних ствари, као што се то некад дешавало. Први додир са 
масама био је дакле поучан пример у коликој је мери један део 
наших другова, окупираних својим свакодневним радом у самом 
оквиру Института (значи опет у истој средини) изгубио везу и 
одвојио се од маса. На овакав начин рада и убудуће присиља- 
ва нас и чињеница да знатан део наших другова слабо познаје 
нашу општу друштвену проблематику. Има још другова код нас 
који проучавање наше стварности систематски запостављају и 
томе претпостављају проучавања историских питања развитка 
науке и друштвене мисли. Нико не тврди да и то није потребно 
и корисно, али са становишта идеолошко-политичке потребе 
практичне борбе далеко је корисније проучавати у првом реду 
искуства наше Револуције, јер је то најбољи и уз то конкретни 
материјал за пропаганду марксизма и дијалектичког материја- 
лизма. Претресањем оваквих појава у нашој организацији већина. 
је схватила да на идеолошко-политички рад не треба гледати 
само кроз призму личних интереса, већ да тај рад треба у првом 
реду оријентисати на уздизање оних који су најзаосталији. 
Само код нас у Институту постоји и ради око 25(ђ) разних 
организација или огранака разних форми друштвеног окупљања. 
Мноти другови осећали су да су, самим тим што су чланова Са- 
веза комуниста, морално обавезни да раде или да буду присутни 
на свим могућим састанцима разних организација, да много пута 
расправљају сличне или исте ствари на разним местима. Ова 
појава добила је нарочито акутне облике почетком ове године, 
када је већина наших чланова просто преседала са једне скуп- 
штине на другу, скоро у истом саставу, само под различитом 
фирмом. Ове разне организације нису се већином задовољиле 
с тим да третирају само своју специфичну проблематику, ради 
које су углавном стваране, већ код њих постоје прилично јако 
изражене „аутархичне“ тенденције, које се испољавају у томе 
да свака организација за себе — као да само она постоји — ствара 
своје „секторе рада“, иако они већ можда постоје не у једној 
од других организација. Оваква неорганизованост имала је, у 
најмању руку, за последицу страховито неекономично расипање- 

у времена и снаге наших другова. У таквој ситуацији укинута 
су сва такозвана задужења наших чланова. Систем задужења 
није више одговарао нашим приликама, сн је неке активније 
другове просто исцрпио и водио у расплињавање и уски прак- 
тиџизам, а показао и други неваспитни значај у томе што је 
већем броју комуниста омогућио да се сакривају иза неких 
звучних, али безначајних задужења и да на тај начин маскирају 
свој нерад. Како би се у томе избегла стихија и делатност била 
организована, почели смо да говоримо о тежишту у раду поједи- 
них наших чланова према њиховим склоностима и способностима, 
али имајући у виду интересе наше основне организације, као и 
"СК као целине. Требало је видети шта се са оволиким бројем 
чланова који имамо може учинити, на каквом послу би се нај- 
боље искористио квалитет и способност наших чланова. За 
најважније, односно средишне организације у оквиру Института 
„сматрамо: обе синдикалне организације, то јест секцију научних 
радника и подружницу Синдиката металаца у Институту, а у 
колонији — Социјалистички савез радног народа. Према томе, 
"тежиштте рада одељења СК лабораторија треба да буде у томе да 
своју активност одвија углавном кроз Удружење наставника и 
научних радника, одељење СК помоћних служби да ради кроз 
подружницу Синдиката металаца, а одељење СК колоније кроз 
ССРН. Међутим, масовна база у самом Институту је, за оволики 
број комуниста који обухвата наша организација, недовољно 
широка. Оријентација на политички рад искључиво у оквирима 
Института, иако ту још има много да се уради, води у правцу 
ускогрудости и зачаурености, што се већ досад могло у више 
случајева приметити. Несклад који већ данас постоји између 
друштвене стварности у земљи и ситуације у Институту отстра- 
"нићемо једино бројнијим и интензивнијим учешћем чланова наше 
организације у ванинститутским организацијама, а нарочито у 
научним и стручним удружењима. Недовољна наша досадашња 
ангажованост у том правцу имала је већ сада негативне после- 
дице, односно нисмо постигли оне резултате које бисмо иначе 
могли постићи. Например, у питањима организације научног рада, 
која су из нашет Института покренута преко штампе и касније 
даље разрађивана по удружењима, показало се да се понекад 
настојало да се створи некакав блок противу „Винче“, а да су 
та иста питања наши другови покретали унутар и као чланови 
"научних друштава и удружења, до таквих појава не би долазило 
и дискусије би узеле још ширег маха него што је то досад био 
случај. Тај пропуст је донекле исправљен по питањима демокра- 
тизације унутарњег живота у научним установама, али још нисмо 
успели да третирање овог питања пренесемо на сва научна дру- 
дштва и удружења, у којима чланови ове организације сарађују. 
(Удружење научних радника и Синдикат металаца.) Остале су 

углавном безбојне организације, које се претежно баве свакоднев- 
ним практичним питањима, не осветљавајући притом довољно 
политичку страну проблема. Такође се у довољној мери не води 
брита по питањима културно-просветног уздизања колектива, а 
да и не говоримо о недовољној бризи о људима уошште. Ситуа- 
ција у организацији ССРН у колонији је нешто боља, али та 
организација досад још увек није у довољној мери схватила своју 
средишну улогу, јер још увек постоје извесни зидови између 
појединих масовних организација и самог ССРН, што значи да 
није још дошло до хармоније у деловању свих организација које 
су саставни део ССРН, што би мањим цепањем наших снага дало 
веће резултате. Знатан део чланова СК уопште није схватио зна- 
чај и улогу тих организација, јер се иначе не би могло разумети 
понашање неких чланова у вези с тим. Као пример наводимо 
изборе за управу подружнице Синдиката металаца, где је знатан 
део наших комуниста један за другим одбијао да се прими кан- 
дидатуре и измишљао све могуће „разлоге“ да се тога не прими. 
Даље, код неких комуниста, нарочито из одељења СК лаборато- 
рија, постоје предрасуде према масовно-политичком раду; као 
разлог се истиче нека тобожња презапосленост. Све ово такође 
важи за ангажовање наших чланова у ванинститутским удру- 
жењима. 


Поред горњих случајева, у којима се углавном ради о несхва- 
тању значаја тих друштвених и масовних организација у дана- 
шње време, постојало је код не малог броја наших другова и 
неискристалисано мишљење шта да се сматра, односно шта би се 
могло сматрати као политички рад. Ово се нарочито односи на 
стручне раднике и научнике-комунисте. Хоће ли се, напри- 
мер, стручна делатност на пспуларисању науке „писати“ некоме 
као политички рад, или треба ли наши научници-комунисти, 
који раде на испитивању структуре материје, да спремају у ок- 
виру свог политичког рада предавања о сељачким радним за- 
другама и политици на селу, као што смо имали случајева, и да 
ли му се тек то може убрајати у његову политичку активност: 
Ово су конкретни примери из наше праксе, а стварали су веће 
проблеме него што би то могло на први поглед изгледати. Шабло- 
низирање по питању садржаја рада у прошлој тодини, о чему је 
већ било речи, и ускогрудост у руксводству ове основне орга- 
низације имали су за последицу тражење униформисане поли- 
тичке делатности за све чланове, без обзира на њихово занимање, 
склоност и способности, а то је довело не само до опште „неактив- 
нссти“ већ и до васпитавања политичких сваштара. Уместо да 
се научници-комунисти у првом реду баве политичким уоп- 
шттавањем достигнућа науке којом се баве, да њеном популари- 
зацијом васпитавају и просвећују најшире масе у духу материја- 
лизма, уместо да они носе главни терет борбе СК против 

мистицизма и религије, они су расипали своје време и енергију 
на третирање разних питања која не задиру у њихов делокруг 
рада, а која уз то довољно не познају да би њихов евентуални 
политички допринос на тим подручјима имао неку већу вредност. 
Борећи се у нашој организацији против свих застарелих схва- 
тања о формама и садржају политичког рада, он је сада баш из 
тих разлога постављен на најширу основу и настојимо да наши 
другови схвате да је свака делатност која помаже кретању дру- 
штва у правцу социјализма у суштини — политички рад. 


Залетел Бојањ 


НЕКЕ ПОЈАВЕ НЕПРАВИЛНОГ СХВАТАЊА 
ДЕМОКРАТИЈЕ У ПРЕДУЗЕЋИМА 


Чланови Савеза комуниста у привредним предузећима на 
територији Општине Палилула — Београд знатно су допринели 
развијању активности и иницијативе радних људи, њиховом 
оспособљавању у учешћу и контроли рада демократских инсти- 
туција радничког самоуправљања. На ширење и продубљавање 
демократије, раднички колективи у основи гледају као на главну 
покретачку полугу у даљој изградњи социјализма. 

Међутим, има и појава кршења демократије у предузећима. 
Оне су каткад резултат неправилних ставова и појединих ко- 
муниста који привидно стоје на позицијама демократије, а уствари 
својим неправилним радом, јер се нису још увек ослободили 
старих схватања и метода рада, гуше демократију и у суштини 
се боре против ње. 

Покушаћемо да са неколико примера илуструјемо те нега- 
тивне појаве. 

На једном недавно одржаном састанку радни колектив Ин- 
дустрије кугличних лежаја дуго је расправљао о неким веома 
важним питањима. Дискусија је трајала пуних шест часова. При 
крају састанка одлучивало се о случају бившег претседника 
управног одбора, који је извршио неку мању крађу у предузећу. 
Том приликом су поједини комунисти устали у одбрану дотичног 
друга и, заташкавајући његове грешке, усмерили читаву диску- 
сију на питање једног радника који је дотад критиковао и износио 
слабости тог друга, управног одбора, директора и других, и за- 
хтевали најоштрију казну. Ти комунисти су речито говорили 
о демократији, о јединству колектива, о миру у предузећу, о 
добром раду претседника управног одбора, потенцирајући да је 
главни проблем онај друг који је инсистирао да се изнесу те 
чињенице пред раднички савет и колектив, а нису видели да та- 
квим својим иступањем бране несоцијалистичке принципе. Они 
су, у основи, на личној бази уперили оштрицу „критике“ на 
човека који је добронамерно али нетактично, што у овом случају 
није ни битно, износио слабости у раду и руковођењу предузећем. 
Трудили су се да прикажу све оне који критикују као групаше, 
нездраве, амбициозне елементе итд. Носилац овакве неправилне 
дискусије био је члан Савеза, иначе кажњен због извесних сла- 

бссти, који је чак сматрао да му се пружа прилика да казни 
онога, који се раније, сасвим оправдано, оштро залагао за његову 
казну. Знатан број комуниста је у целој овој оштрој дискусији 
био пасиван и ћутао је. Псследица те пасивности и погрешног 
гледања на ствар довела је до тога „да је колектив донео одлуку“, 
ни мање ни више, него да искључи, тј. премести из колектива 
радника који критикује и указује на слабости, јер „ремети једин- 
ство предузећа и стално нешто бележи у свеску“, а да остави У 
предузећу бившег претседника управног одбора, који је далеко 
више погрешио. 

Значи, у овом случају онај ко критикује, па макар и нетак- 
тично, избацује се из колектива или премешта, а ко краде и даље 
остаје у предузећу, јер је он „био претседник управног одбора“. 
Кад се касније разговарало са радницима и ксмунистима, многи 
су говорили да су погрешили, да је стварно неправилна одлука. 
После интервенције од стране Месног одбора металаца (синди- 
кална подружница ништа није предузимала), управа предузећа је 
понудила премештеном другу да остане у предузећу, с тим да га 
пошаље за руководиоца пословнице у Скопљу. Као што се види 
проблем се свршио линијом мањег отпора. 


Да се основна организација дубље унела у узроке и после 
дице овог, наоко ситног, прсблема, не би се десило да већина 
комуниста пасивно посматра ток дискусије и дозволи да се ово 
питање на овакав неправилан начин реши, што не води проду- 
бљавању демократије и заинтересованости сваког радника за 
проблеме у предузећу, већ, напротив, успорава је и вуче уназад. 

Или други пример. 

У фабрици медицинских инструмената „Сутјеска“ било је 
прошле године ,„фуша“ (без одобрења, и по одобрењу директора, 
неки радници су никловали и посребљавали за себе и своје при- 
јатеље сатове, послужавнике и израђивали разне предмете, што 
је, сасвим нормално, окарактерисано као оштећење друштвене 
имовине). Јавно тужиоштво је покренуло кривични поступак 
против директора предузећа, тражећи од претседника синдикалне 
подружнице да се договори са друговима и формира комисију 
која би испитала случај и висину штете причињене предузећу. 
У исто време Тужиоштво је захтевало од Привредног савета 
суспендовање директора са дужности. Претседник подружнице 
се обратио секретару основне организације, а овај је позвао још 
три члана Савеза. (Двојица од ових другова су били чланови 
радничког савета, један претседник подружнице, један секретар 
основне организације Савеза комуниста, а пети таксђе активан у 
политичком животу. Тих пет другова састали су се и диску- 
товали о том проблему, договарајући се како подробније да упо- 
знају читаву ствар и, уколико за то има потребе, изађу пред рад- 
нички савет и колектив и основну организацију у погледу рада 

комуниста. Међутим, треба напоменути да је Јавно тужиоштво 
касније обуставило поступак. Ако је у овом случају било чега 
неправилног, снда је то што о томе нису обавестили колектив. 
Неколико другова који су хтели да се додворе директору изнели 
су на састанку основне срганизације, а затим и колектива, како су 
ови тсбоже хтели да разбију колектив, и тражили кажњавање, 
чак искључење двојице из колектива. Основна организација је 
неправилно казнила свих пет другова. 


На састанку организације Савеза комуниста, као и на са- 
станку колектива, три до четири друга су неправилно усмера- 
вали дискусију, преувеличавајући грешке поменуте пето“ице 
друтова, пребацујући им како су смели да се састану и да диску- 
тују о смењивању (мада се у почетку о томе није ни говорило). 
На овим састанцима није се говорило да је стварно директорова 
грешка што је дозвољавао тај „фуш“, већ се читава кампања 
неправилно свела на случај ове петсрице. Они који су највише 
негативно усмеравали дискусију и сами су учествовали у ,„фушу“, 
а један од њих је чак направио за себе и шторет. Директор и 
дискутанти који су гурали ток дискусије величали су „снагу 
основне организације и колектива што су смело казнили такве 
другове који имају одговорне дужнссти“, од којих је један члан 
Градског комитета. При томе се нису запитали: ко ће се сутра 
од комуниста или од осталих радника, после неправилног ка- 
жњавања петорице друтова, усудити да слободно разговара 0 
слабостима у предузећу, о претседнику управнст одбора, дирек- 
тору, одборнику Већа произвсђача, или ма ком другом. (Узгред ре- 
чено, ово предузеће има монополистички карактер. Само у року 
једног месеца подељено је два вишка фонда плата у висини ре- 
довних месечних принадлежности. Касније је установљено проби- 
јање платног фонда. Директор и управни одбор нису упозорили 
колектив на последице свега тога, нити је о томе дискутовано 
пред колективсм. На све ово основна организација није реаго- 
вала, већ се сагласила са овим штетним појавама. 


Општински комитет, на захтев неких другова из организа- 
ције, морао се умешати у читав овај проблем. Проучавајући ма- 
теријал, дошло се до закључка да је одлука основне организације 
о кажњавању петорице у основи неправилна и као таква она је 
поништена. 


Навешћемо и пример пекаре „Соко“, где је искључен један 
члан Савеза комуниста зато „што стално нешто критикује“. Већи 
цео његове критике је оправдан и у интересу колектива и рад- 
ничког самоуправљања. Међутим, другови на које је била упе- 
рена критика настојали су да га прикажу као човека који се не 
може поправити и који уноси „раздор“ у предузеће.·- Таква њи- 
хова дискусија на састанку основне организације допринела је 
да тај друг буде искључен из Савеза. После тога настало је 

устезање од критике, јер су се поједини радници плашили да и 
они не доживе исту судбину. (До које мере је то ишло, види се из 
случаја када је једна другарица, службеник предузећа по персо- 
налним питањима, рекла Јеленом раднику: „Знаш ли ти да си 
сувишна радна снага2“) 

Комитет је поништио одлуку основне организације и искљу- 
ченог друга казнио мањом казном збот нетактичности у својим 
иступима. Неколицина другова из основне организације није 
била убеђена у правилност ове одлуке. Међутим, један кому- 
ниста овог предузећа је на проширеном састанку комитета изја- 
вио да он није ни осећао како је некад са пет, шест другова 
спутавао људе да смело и слободно износе своја запажања, на- 
глашавајући да му се то више неће десити. Треба истаћи и чиње- 
ницу да је поменути друг, док је био искључен, добио скоро 
највише гласова при избору за управни одбор синдикалне подру- 
жнице. 

У фабрици кожа „Филип Кљајић“ директор је претерано 
осетљив на критику појединих радника. Тако, например, на сед- 
ници радничког савета (директор је био службено отсутан), једна 
радница критиковала је неке службенике. Кад је директор сутра- 
дан чуо за ту критику, пришао је дотичној радници и рекао ј0]: 
„Забоди нос у кожу и гледај свој посао, а не води рачуна о слу- 
жбеницима, јер за то постоји шеф рачуноводства“. Другарицу, 
која је иначе секретар основне организације, назвао је интритан- 
том зато што је заступала нека своја схватања у дискусијама и 
разговорима са радницима и што га је критиковала због пијанства 
и других слабости. 

Појаве анархичног схватања демократије захтевају посебан 
приказ. 

Износећи несистематски и непотпуно ове појаве, имали смо 
намеру да укажемо на те опасности, које, ако се против њих не 
бисмо борили, могу довести и до низа других несоцијалистичких 
појава. Ове негативности, као што смо настојали кроз ове при- 
мере да покажемо, претстављају погодну основу и за развијање 
бирократизма. 


Милосав Бојић 


ИСКУСТВА ЈЕДНОГ СЕКРЕТАРА ТЕРИТОРИЈАЛНЕ 
· ОСНОВНЕ ОРГАНИЗАЦИЈЕ САВЕЗА КОМУНИСТА 


Недавно, непосредно пред почетак састанка наше територи- 
јалне основне организације Савеза комуниста, пришао ми је прет- 
седник основне организације Социјалистичког савеза радног на- 
рода (иначе члан наше организације Савеза комуниста) са 
захтевом да се одређени број комуниста пријави за рад на попису 
становништва. Кад у току састанка ово питање нисам поставио — 
он ме је на то поново потсетио, мислећи да сам ово заборавио. 
Одговорио сам: 

— Намерно сам заборавио. 

И онда објаснио: да мислим да је правилније да се сн лично 
као претседник основне организације ССРН, ако је већ ангажован 
у попису становништва, обрати појединим комунистима. Уколико 
неки комунисти неоправдано одбију да приме овај задатак, тек 
онда нека мене и основну организацију Савеза комуниста на пр- 
вом наредном састанку обавести о томе — како би организација 
претресла те случајеве. 

Моје разлоге је основна организација усвојила, али с њима 
нису били задовољни претседник и неки чланови Изврштног од- 
бора основне организације ССРН. Они су резоновали: шта ће нама 
оваква територијална ссновна организација Савеза комуниста7! 

Међутим, показало се да је број пописивача био после 
обезбеђен и без посебне интервенције секретара основне орга- 
низацпије Савеза комуниста. 

Другом приликом једна другарица ми је, такође пред почетак 
састанка, ставила на сто плакат о састанку Друштва пријатеља 
" деце. И рекла: 

— Реци друговима за овај састанак. 

А на улици, на свакој трећој кући био је плакат о овом са- 
станку. Нисам пристао да као секретар и посебно комунистима 
ово саопштим (јер смо према дневном реду имали да решимо 
друга питања). 

Пре кратког времена основна организација ССРН организо- 
вала је дискусију о међународној политичкој ситуацији. За ру- 
ковођење дискусијом био је ангажован један друг из Државног 
секретаријата за Иностране послове. Пред почетак дискусије неки 
чланови Савеза комуниста, међу њима и претседник основне 

организације ССРН, предложили су ми да прозовем комунисте — 
пошто је било очигледно да неки нису дошли. 

Са предлогом се нисам сложио, јер ми се чинило да је врло 
незгодно на једном спштем скупу стављати комунисте у изу- 
зетну ситуацију, контролишући их прозивањем јесу ли дошли 
или не. Тим пре што би у крајњој линији било и неправилно 
захтевати од комуниста да сваком предавању, скупу или конфе- 
ренцији присуствују. 

Ови примери показују да неки руководиоци масовних орта- 
низација на нашем терену сматрају да је задатак основне 
организације Савеза комуниста, а посебно њеног секретара, да 
комунисте силом гсни на рад у ССРН и осталим масовним 
организацијама. Други методи им се чине недовољно ефикасни, 
нестрпљиви су, гледајући како се комунисти прилично споро 
активизирају у политичком раду на терену где станују. Зато 
предлажу (не на састанку, већ у интерним разговсрима), кажња- 
вање, ако је потребно и већине чланова основне територијалне 
организације Савеза комуниста, истичући да је „боље да нас је 
мање — али одабраних“. 

Један мањи број комуниста из наше основне организације 
ради у разним стручним и другим удружењима (бар према њихо- 
вим изјавама), али се још никако није укључио у рад Социла- 
листичког савеза радног народа. Штавише, они истичу да не знају 
како да раде у ССРН. 

На једном састанку, пре кратког времена, претресали смо рад 
комуниста у ССРН и другим масовним организацијама. Руково- 
диоци масовних организација на нашем терену (иначе чланови 
наше основне организације Савеза комуниста) конкретно су 
изнели каква је активност комуниста у масовним организацијама. 
Констатовало се да је мали брсј чланова наше територијалне 
основне организације Савеза комуниста активно суделовао у раду 
ССРН. Због тога су неки комунисти предлагали да се пређе на 
прецизирање задатака. Организација се са овим није сложила. 
Већина је захтевала да се цело питање што кснкретније проди- 
скутује, па тек онда донесу закључци. 

Критикован је Извршни одбор основне организације ССРН, 
нарочито комунисти у њему. Истакнуто је да би комунисти у 
Извршном одбсру основне организације ССРН морали показати · 
више иницијативе у раду, а не да чекају само на „директиве“ од 
Општинског одбора ССРН и основне организације Савеза ко- 
муниста. 

Стављању овог питања на дневни ред састанка неки комуни- 
сти пружили су отпор истичући да раде у стручним и другим 
удружењима, да још увек мнота питања у раду ССРН на терену 
нису до краја претресена (што им је требало да послужи као изго- 
вор за нерад у ССРН). А кад су директним питањима доведени 

у теснац, били су принуђени да признају своју досадашњу по- 
литичку неактивност у ССРНЈ. 

Овај састанак је показао да ће један део комуниста који није 
навикао да политички делује давати отпор настојањима основне 
организације Савеза комуниста да их политички активизира. Они 
ће најчешће потсећати на у основи правилну поставку да кому- 
нистима треба дозволити да се слободно опредељују у којим ће 
масовним организацијама и удружењима радити, без обзира где 
се налазе (на терену где станују или раде). Међутим, чини ми се, 
овде питање треба поставити конкретно, с обзиром на ситуацију 
на терену где делује основна организација Савеза комуниста. 

Например, у нашој оснсвној организацији ССРН морала је 
бити одложена изборна конференција зато што је био дошао врло 
мали број чланова организације. Штавише, на конференцију није 
било дошло ни половину чланова Савеза комуниста повезаних у 
територијалној ссновној организацији СК. У таквој ситуацији 
територијална основна организација Савеза комуниста треба да 
захтева од својих чланова да обавезно учествују на изборним 
конференцијама ССРН. 

Да резимирамо. Ова два гледишта о којима сам говорио 
формално су дијаметрално супротна. Неки руководиоци основних 
организација ССРН и других масовних организација желе да 
територијална оснсвна организација Савеза комуниста и њен 
секретар ради на стари начин — који више не одговара. А други, 
пошто су досада били политички неактивни, посебно у раду 
ССРН, хтели би да то и убудуће тако остане. Први су нестр- 
пљиви, јер не схватају да се активизација свих комуниста у по- 
литичком раду на терену не може преко ноћи извршити. Другима 
се овај процес чини исувише брз. 

Већи део чланова наше организације још увек се није снашао 
у раду после повезивања на територијалном принципу. Многи тек 
настоје да пронађу своје место као чланови Савеза комуниста. 
Али и то је засада позитивно. Од њихове даље активизације 
зависиће да ли ће брже или спорије бити превазиђена схватања 
о којима је било речи у овом напису. 


М. Мандић 


секретар ХХГ територијалне организације 
Савеза комуниста у општини 
Скадарлији — Београд 


ЈЕДАН ЛОШ ПРИМЕР СЕКРЕТАРА ОСНОВНЕ 
ОРГАНИЗАЦИЈЕ 


Већ дуже времена у основној организацији Савеза комуниста 
Градске посластичарнице у Београду ствари не теку како треба. 
Организација се дуго бавила свакодневним практицистичким 
питањима, а испуштала многе важне проблеме којих у овом пре- 
дузећу, иако малом (предузеће броји око 140 радника), има доста. 
Може се слободно рећи за организацију у целини да још није 
успела да схвати своју улогу у предузећу данас, у систему рад- 
ничког самоуправљања. Она је и даље решавала ствари на начин 
на који би требало то да чине раднички савет, управни одбор или 
синдикална подружница предузећа. Због тога је дошла у ситуа- 
цију да су њени закључци били неправилни и као такви, разу- 
мљиво, тушили су иницијативу код чланова колектива. 

Носилац оваквог стања и схватања у основној организацији 
био је сам секретар, и то баш са својим схватањем да је он 
„ћајмеродавнији“ и да су одлуке основне организације, или тач- 
није његове одлуке, једино правилне и обавезне за све чланове 
колектива. Тако је, например, на предизборној конференцији овог 
колектива за избор радничког савета „говорио у име основне 
организације“ и дао примедбу да у досадашњем радничком са- 
вету има мало „организованих“ и да зато треба у нови раднички 
савет бирати организоване људе како би се имао бољи увид у рад 
и како би се постигла чвршћа контрола од стране основне орга- 
низације Савеза комуниста. Том приликом је скоро сасвим изме- 
нио ток конференције изјавивши, без икаквог разлога, да у пре- 
дузећу има људи који роваре и да Партија мотри и прати такве 
људе. ЈЉуди су реагирали на такво иступање, захтевајући да 
именује лица на која се сумња, па да их онда цео колектив, ако 
треба, избаци из своје средине. Међутим, секретар, не могавши 
да да било какав одговор, изјавио је да не говори у своје име, 
већ у име основне организације, и да без њеног „овлашћења“ не 
може изнети никакве детаље. Једна другарица, следујући секре- 
таровом примеру, изјавила је, сасвим неумесно, „да се води кам- 
пања против чланова Савеза и да су сви нечланови против чла- 
нова Савеза“. 

Овај типичан бирократ мислио је да се улога комуниста и 
његово место у друштву одређује самим чланством у Савезу, а 


НАША ИСКУСТВА 433 


не тиме колико је он својим радом, личним примером, правилним 
ставом и борбом за спровођење једне одређене линије Савеза 
стекао поверење колектива да би га овај бирао у своје руководеће 
органе. Он је оштро нападао све оне који су критиковали такав 
његов став, а кад није могао да их „убеди“ у правилност свог 
става, онда се позвао чак и на општински комитет. Комунисти, 
а и нечланови, захтевали су да се одржи састанак основне орга- 
низације на коме би се дискутовало о овим питањима. Плашећи 
се критике, он је заказао затворени састанак основне организа- 
ције, да би се „рашчистио“ његов случај. Међутим, правилном 
одлуком већине чланова, тај састанак је одложен и заказан сле- 
дећи редовни — јавни састанак, на коме је требало да се проди- 
скутује о свим тим питањима и уопште о раду комуниста у пре- 
дузећу. 

Тога дана састанку је присуствовао и велики број некому- 
ниста. Сви су они осећали да треба непџгто урадити, како би ствари 
у колективу и у основној организацији кренуле набоље. Диску- 
танти су се мењали један за другим, износећи низ примера неде- 
мократског и лошег односа секретара према појединим људима 
као и према одлукама радничког савета. Тако је изнето да је 
приликом гласања за раднички савет секретар организације, по- 
шгто није добио потребан број гласова, напао поједине чланове 
изборне комисије, тврдећи да су му избрисали тласове и слично. 
Никако му није ишло у главу да он не може бити изабран у рад- 
нички савет само зато што је секретар основне организације. 

Како, мало ближе посматрано, изгледа лик овог секретара2 
Злоупотребљавајући свој положај комерцијалног директсра, жи- 
вео је неморалним личним животом, посећивао славе, обећавао 
повећање годишњег одмора, диктаторски се односио према поје- 
динцима итд. Основна организација донела је одлуку да се смени 
са дужности секретара, а пошто је раније због сличних ствари 
већ кажњен строгим укором, искључила га је из Савеза комуни- 
ста. Некомунисти који су присуствовали овом састанку такође су 
поздравили одлуку основне организације и видели да све оне 
ствари које су долазиле од стране секретара нису став основне 
организације, како је он то свуда приказивао. 


На овом састанку организација је примила у Савез два нова 
члана. Карактеристично је то да су чланови основне организа- 
ције и нечланови предлагали за пријем у Савез оне људе из 
колектива које је секретар окарактерисао ни мање ни више него 
као непријатеље. 

Слаба страна овог састанка била је у томе што се једно време 
добијао утисак да је то састанак колектива, а не основне орга- 
низације. Чланови колектива су дискутовали много више, а ко- 
мувисти су у прво време углавном ћутали, не знајући какав став 
да заузму по овим стварима. То говори о слабој уздигнутости 

чланова и њиховом недовољном проучавању основних проблема 
нашет друштвеног живота, а и проблема самог предузећа. Врло 
мало се радило на васпитавању људи за правилно схватање 
наше — социјалистичке демократије. Кроз овај састанак такође 
се видело да основна организација није правилно схватила смисао 
јавне делатности организације, дсзволивши да поједини некому- 
нисти буду, у почетку састанка, носиоци и усмерачи једне непра- 
вилне дискусије, којом се хтело да прикаже да је сваки лош по- 
ступак секретара уствари став основне организације у целини. 


Иако је прошло релативно мало времена од овог састанка, 
у овом се радном колективу осећају већ први позитивни резул- 
тати. Осећа се већа политичка активност чланова Савеза, и њи- 
хова делатност се све више усмерава на решавање проблема 


предузећа. | 
М. Грујић 


О ДРУШТВЕНИМ ОРГАНИЗАЦИЈАМА У КНИНУ И НЕКИМ 
СЛАБОСТИМА У ЊИХОВОМ РАДУ | 


Питање активности у раду друштвених организација у Книну 
било је дуго времена предмет дискусије на многим састанцима и 
конференцијама, како руководстава и чланства тих организација 
тако и организација Социјалистичког савеза раднот народа и Са- 
веза комуниста. У тим дискусијама губило се много времена, а 
рад у мнстим друштвима није кренуо набоље. Неки су сматрали 
да је основни узрок неактивности слаба масовност појединих 
друштава, други, опет, да поједине друштвене организације у 
Книну немају традиције, а многи су је образлагали недовољним 
радом и залагањем чланова Савеза комуниста у појединим дру- 
игтвеним организацијама. 

Међутим, примјеран рад ногометног друштва „Динара“, ва- 
трогасног, рибарског, ловачког удружења, а у задње вријеме до- 
бар и похвалан рад културно-умјетничког друштва „Душко 
Дамјановић“, друштва планинара и друштва за тјелесни одгој 
„Партизан“ у Книну, као и дискусија на недавно одржаној кон- 
ференцији Савеза ксмуниста за мјесто Книн, убједљиво показују 
да то није прави разлог неактивности. Ту се ради о сасвим другим 
проблемима и слабостима, које чим прије треба уклонити, па 
успјех у раду неће изостати. 

Схватило се, а то се у пракси почело и спроводити, да у мјесту 
Книну треба формирати све могуће организације и друштва и да 
свако друштво броји по неколико стотина чланова. Нека су дру- 
шттва сматрала да не могу отпочети са радом, док број уписаних 
не пређе цифру од барем 100 чланова, и када нису могла учланити 
толики број, обично су одустајала од даљег рада да би опет након 
неколикс мјесеци отпочела поново с уписом, и тако стално редом 
без икаквих резултата. Када је, напримјер, формиран одбор „На- 
родне технике“ у Книну, одмах се пришло стварању аеро-клуба, 
ауто-мото друштва, електро-стројарског клуба, фото-клуба и ра:: 
дио-аматерског клуба, а није се, као што је требало, најприје по- 
размислило да ли за све те клубове и друштва има довољне 
интереса и услова. 

У Книну има око 3.500 становника. Од тога, према статистичким 
подацима, отпада на старце и дјецу 2.000, који не могу бити ак- 
тивни чланови многих друштава. Ако се к тому још дода да мајке 

са много дјеце не могу из оправданих разлога активно радити У 
друштвеним организацијама, онда се број оних који би могли бити 
активни у разним друштвима још више смањује. Да се ова чиње- 
ница имала у виду, а нека друштва с њом и данас не рачунају, 
онда се не би десило да се поједина друштва форсирају по сваку 
цијену и да се рефлектира да свако од њих броји, за наше прилике, 
ненормални број чланова. Та тежња за превеликом ширином при 
стварању разних друштвених организација довела је до тога да 
нам нека друштва, за која је било интереса и која су имала добре 
услове, дуго времена нису почела са конкретним радом. 

Упис у друштвене организације вршио се тако да се дође у 
предузеће, установу или школу, те се сазове састанак или се ко- 
ристи састанак који је сазван по којем другом питању, и онај ко 
је дошао ради учлањења у поједино друштво почне убјеђивати У 
потребу уписа, а затим редовно долази апел директора предузећа, 
односно руководиоца установе или школе како би сви присутни 
требало да се учлане у одређено друштво, како то друштво има 
огромну улогу у изградњи социјализма у нашој земљи итд. и при- 
сутни, да се не би замјерили и да не би били названи и неактив- 
ним и аљкавим и незаинтересованим па и саботерима изградње 
социјализма, једном ријечју, да не би били названи свакаквим, 
узимају приступнице и редом се уписују. На тај или сличан начин 
сва друштва обиђу сва предузећа, устансве или школе. 

Такав начин учлањивања био је један од основних узрока 
неактивности друштвених организација у Книну и оне организа- 
ције које су престале с таквим начином учлањивања сада врло 
лепо раде и постизавају добре успјехе. Друштво планинара, које 
је недавно формирано у Книну, организирало је упис на тај на- 
чин што је путем плаката, разгласне станице, састанака и поје- 
диначно обавијестило омладину и остале да свако ко жели да се 
упише у друштво може то учинити на зато одређеном мјесту, и 
резултати у самом упису нису изостали. То друштво сада броји 
ско 70 врло активних чланова. Слично су радила и нека друштва 
чији је рад кренуо набоље кад су уочила да могу бити активни у 
друштву само они чланови који се сами учлане. Ово, разумије се, 
никако не значи да не треба вршити агитацију за упис у разна 
друштва, али када је агитација већ спроведена, онда треба препу- 
стити самим људима на вољу да изразе жељу и упишу се у оно 
друштво за које имају највише смисла и воље. 


Пракса да су сва друштва трчала само за што већим бројем 
чланова обилазећи сва предузећа, установе и школе и учлању- 
јући раднике и намјештенике на начин како је то напријед наве- 
дено, морала је довести до тога да је велики број људи учлањен 
у пет, шест и више разних друштвених срганизација. Поставља 
се питање, да ли је оном лицу које је члан неколико друштава 
могуће и уз најбољу вољу активно радити у свим тим организа- 

цијама и друштвима. Разумљиво је да то никако није могуће, чак 
ни у случају да се неко лице само по властитој жељи учланило у 
толики број друштава. На једном састанку комуниста који је не- 
давно одржан у Книну, на коме се дискутовало о раду у дру- 
штвеним организацијама, дигао се један радник и између осталог 
рекао: „Ја радим у предузећу и активан сам у раду друштва за 
тјелесни одгој „Партизан“, али сам члан ништа мање нето шест 
разних друштава. Такав је или сличан случај са већином радника 
и намјештеника у моме предузећу, а ја не могу, као што то не 
могу ни други, да будем активан у свим тим друштвима, иако сам 
комунист.“ 

Постоји још једна слабост која исто тако кочи нормалан рад 
друштвених организација у Книну, а које се већина друштава 
некако још најтеже ослобађа. Усталила се једна штетна пракса 
да многе другове бирамо у руководства више друштава и орга- 
низација. То се дешава ради тога што нека друштва при избору 
свог руководства не воде довољно рачуна да бирају оне другове 
и другарице, који нису много заузети другим пословима и који 
нису већ изабрани у руководство неког другог друштва, већ се 
једноставно предлаже и усваја, а ако то онај кога предлажу од- 
бије из оправданих разлога, онда се обично каже „већина се сло- 
жила и сада нема друге, него да се примиш дужности“. Напримјер, 
претсједник Градског одбора ССРНЈ члан је управе друштва 
„Партизан“, претсједник ватрогасног друштва, потпретсједник ва- 
трогасног пстеавеза, а до недавно је био и члан управе ногометног 

друштва „Динара“, а томе још треба додати да је члан Котарског 
одбора ССРН, члан Општинског одбора ССРН, члан Општинског 
комитета Савеза комуниста и секретар Мјесног комитета Савеза 
комуниста, члан Котарског и општинског одбора Савеза бораца, 
члан НО-а градске општине и директор предузећа „Комбинат“. 
Један други друг је у руководствима 14 друштава и организација. 
Ови и слични примјери нису усамљени, а посљедице овакве 
праксе довољно су јасне да нису потребни никакви коментари. 

То су неке од основних слабости којима је била оптерећена 
већина друштвених организација у Книну, а код неких се те сла- 
бости још и данас у доброј мјери осјећају. 

Оне друштвене ортанизације, као напримјер, културно- 
умјетничко друштво „Душко Дамјановић“, друштво за тјелесни 
одгој „Партизан“, друштво планинара, ПАЗ-а, рибарско друштво, 
друштво шахиста и још нека друга која су уклонила те слабости 
врло лијепо раде и постизавају добре успјехе. 

Културно-умјетничко друштво „Душко Дамјановић“, напри- 
мјер, сада броји 215 активних чланова, а послије свог обнављања, 
назад неколико мјесеци, почело је рад само са 20 чланова. Дру- 
штво има драмску секцију, фолклорну групу и пјевачки хор од 

60 чланова, а сада се врше припреме за отварање и музичке сек- 
ције за дјецу. Ово друштво дало је у кратком раздобљу већ неко- 
лико успјелих приредби које су биле на доста великој умјетничкој 
висини и својим извођењем одушевиле публику. 


Дмитровић Никица 
секретар Општинског комитета СКХ — Книн 


ПИТАЊА ЗА ДИСКУСИЈУ 


ДА ЛИ ГРАДОВИ У САСТАВУ СРЕЗОВА ТРЕБА ДА ИМАЈУ 
ГРАДСКИ КОМИТЕТ САВЕЗА КОМУНИСТА! 


Пошто је искуство показало да ранија територијална подела није 
више одговарала стварним потребама, донет је закон да се, изузев 
неколико највећих градова, остали градови укључе у састав среза. 
Свакако да се пошло од тога да срезови у које се укључују и градске 
општине чине једну економску и политичку целину. Пракса је и до- 
сад показала, а гледано у перспективи још ће више показати, да 
овако спојени срезови заиста претстављају једну целину. 

Спајањем таквих градова са срезом пошло се и ка јачању сре- 
ских комитета, што је и сасвим разумљиво. Градски комитети су 
остали, те су за њих везане организације Савеза комуниста града, ра- 
чунајући и фабричке комитете. 

Како су се ту у методу свога рада постављали срески комитети7 
Ја мислим да би се проучавањем овог питања дошло до тога: да су 
неки срески комитети, гледано кроз она питања која су решавали, 
· кроз она питања која је срески комитет стављао на дневни ред својих 
састанака, гледано кроз то, колико чланови среског комитета познају 
политичке и друге проблеме града, остали и даље оно што су и ра- 
није, пре спајања среза били, а не политичко руководство те целине. 
Нема сумње да ће тако постављање у раду среског комитета отежавати 
нормално развијање среза, отежавати постизање оног што се и хтело 
укључивањем градова у срез. | 

Један број среских комитета поставио се у свом раду друкчије, 
тако да је својим методом рада довео дотле да се питамо; шта да ради 
градски комитет, треба ли градском комитету секретар професиона- 
лац, да ли нам уопште треба градски комитет2 Ја сам разговарао са 
неколико секретара комитета, из овако спојених срезова, па се пи- 
тања тако заиста и постављају. Пре него што дам своје мишљење, 
рећи ћу како се у свом методу рада поставио наш комитет, и да ли је 
он таквим својим постављањем одузео скоро све градском комитету. 

С обзиром на улогу Савеза комуниста у новим условима, коју је 
друг Тито одредио предајом фабрика на управљање непосредним 


7 У последње време у неким среским комитетима води се дискусија о 
томе да ли треба да постоје градски комитети у градовима који су у саставу 
среза. Мишљења су подељена. Редакција објављује овај допис као прилог 
за дискусију која треба да допринесе да се ово питање што правилније 
реши. 

произвођачима, како је одредио У! Конгрес Савеза комуниста Југо- 
славије, срески комитет се више не бави ситним практицистичким 
питањима, већ све више питањима која помажу да се подигне идео- 
лошко-политички ниво и чланова среског комитета и читаве орга- 
низације Савеза комуниста среза, и тако их припрема да одговоре 
свом основном задатку политичког мобилизатора и васпитача маса. 

Ако хоћемо да конкретизујемо општу политику Савеза комуниста 
Југославије на прилике среза, морамо познавати конкретне услове 
у срезу, и кроз анализирање тих разних конкретних питања ићи и 
њиховом решавању и уношењу социјалистичке свести у радне масе 
кроз Социјалистички савез радног народа. Тако ми сада морамо ди- 
скутовати о следећим питањима: разради и спровођењу одлука 
УТ Конгреса Савеза комуниста Југославије, земљорадничком задру- 
гарству у вези промена у политици на селу, питању рада радничких 
савета, синдиката, културно-просветног рада, питању рада власти (у 
смислу све већег увлачења маса у управљање), рада жена, омла- 
дине итд. 

Али ако срески комитет гледа на срез као целину, а тако га мора 
гледати јер га на то све више тера и сама пракса, он треба и да врши 
анализу тих питања, и у граду и у срезу, у интересу што успешнијег 
решавања свих тих проблема у целини. 

Може се рећи: раднички савети постоје на територији града и та 
питања треба оставити градском комитету. Али ја не могу да зами- 
слим срески комитет, као политичко руководство те целине, а да се 
њега не тиче тако крупно питање. Ако би било речи само о секретару 
среског комитета или секретаријату среског комитета, он може и 
овако улазити у сва та питања, али се овде ради о среском комитету 
у целини који исто тако мора улазити у сва та питања. Међутим, ако 
ми не бисмо улазили и у таква питања, ми бисмо нужно оријентисали 
срески комитет све више на село и он би престајао да буде оно што 
јесте — политичко руководство те целине. 


Или, узмимо друго питање, питање социјалистичког преображаја 
села. Ово питање треба да интересује не само срески, већ у истој мери 
и градски комитет. Јасно је исто тако и то да су комунисти града и 
град у целини позвани да пружају помоћ селу. Међутим, за пружање 
помоћи основним организацијама у селу, а и селу уопште, није до- 
вољно познавање наше опште политике, већ и познавање конкретних 
услова среза. Уз познавање тих конкретних услова среза та помоћ 
ће бити далеко ефикаснија. 


Тако смо дошли до уверења да је најбоље по свим крупнијим, 
принципијелним питањима држати заједничке састанке и градског 
и среског комитета, да бисмо се и кроз те састанке учили да гледамо 
на срез као на неодвојиву целину, да бисмо и кроз дискусије упозна- 
вали све те проблеме. Чини ми се да се то показало као добро, јер у 
дискусији учествују, изузев неколико другова, углавном они који раде 
на тим питањима. То, међутим, никако не би смело да нас руководи 

да не идемо овим путем, већ је то само знак да ти другови мало знају 
о тим проблемима па зато и не дискутују. Баш зато треба, по мом 
мишљењу, ићи на одржавање заједничких састанака по принципи- 
јелним питањима. Сви ће ти другови, иако мало дискутују, учити на 
тим састанцима, па ће и то делом бити пут да почну узимати учешћа 
и у дискусији. То ће им исто тако помоћи да могу пружати далеко 
већу помоћ организацијама, а и оспособљавати се за идеолошко- 
политичко васпитавање маса. 

Међутим, ако се овако постави рад среског комитета, тиме се 
градски комитет доводи у такав положај да се питамо: треба ли про- 
фесионалац у градском комитету, треба ли градски комитет, или бар, 
одговара ли овако постављен градски комитет у градовима који су 
укључени у срез“ 

Ја мислим да овако не треба да остане и да се ту мора нешто 
мењати. Професионалац у граду, по мом мишљењу, није потребан. 
Неки другови су мишљења да би требало оставити бар пет-шест дру- 
гова у градском руководству, који би обједињавали рад основних 
организација Савеза комуниста. Ја мислим да се може и без тога. 
Узећу за пример Ваљево, а за пример би се могли узети и други гра- 
дови НРС, као: Крушевац, Титово Ужице, Чачак, пУЈКЕВИЛсВО Све- 
тозарево и др. 

Ми имамо у граду предузеће „Крушик“. Тамо нвекатЕ фабрички 
комитет. Поред тога још два мања предузећа имају своју основну 
организацију у самом предузећу. Сви остали чланови Савеза кому- 
ниста налазе се у 12 територијалних организација у граду. Поставља 
се питање, како помагати овим организацијама. Ја не видим ту про- 
блем. У нашем срезу има преко 90 основних организација, без града, 
Ко би пошао од тога да се то може „држати“ на стари начин, пао би 
неминовно у грешку. Тим се организацијама може помагати, а њима 
ће се најбоље пружити помоћ ако се срески комитет у свом методу 
рада постави тако да им помогне у њиховом осамостаљивању. Мислим 
да се на томе и досад доста учинило. Напредак у осамостаљењу основ- 
них организација није дошао само као резултат рада среских коми- 
тета, већ читав наш развитак, све оне мере предузете на путу разви- 
јања социјалистичке демократије, терао је нужно основне организације 
на осамостаљивање, као што их је терао и тера на изналажење са- 
држаја рада у новим условима. Основне организације Савеза кому- 
ниста све су више на путу да самостално решавају своје проблеме и 
одговоре задатку политичког мобилизатора и васпитача маса. Према 
томе, срески комитет ће моћи помагати и овим организацијама у граду, 
јер то је најзад и досад била његова дужност. Фабрички комитет би, 
наравно, остао и био везан за срески комитет. Напомињем да би 
укидањем градског комитета могли појачати основне организације на 
територији града. Неки чланови градског комитета, а и среског, мо- 
гли би бити бирани и за секретаре тих територијалних организација 
Савеза комуниста. 

· Шта бисме. добили оваквим решавањем7 Пре свега, ово би до- 
принело разбијању уског гледања на оне моменталне локалне инте- 
ресе уместо окретања целини од чијег просперитета у крајњој линији 
зависи просперитет и града и среза, па чак, и сваког појединца. Не 
треба заборавити да тако уско гледају некад и поједини другови, 
који су позвани да таква схватања сузбијају. Код појединаца, на- 
пример, било је и таквих схватања да среско веће произвођача, у 
које су наравно укључени радници који чине и већину с обзиром на 
учецтће у националном дохотку, у оваквом саставу не би требало да 
остане, већ да се створи градско веће од тих радника из града. Као 
да се радничке класе. не тиче за шта ће се употребити вишак рада, 
не само у граду већ и срезу, као да је се не тиче подизање пољопри- 
вредне производње и развијање социјалистичких односа на селу. 

То би исто тако допринело већој помоћи града селу. Јасно је да 
без радничке класе, без интелигенције која живи у граду, нема нити 
може бити неке веће помоћи селу. Ту помоћ могу пружати и разна 
удружења из града, градско позориште, разне културно-уметничке 
групе, народни универзитет итд. Такве помоћи је било и досад, али би 
она била далеко већа и самим тим што би се разбијало оно уско гле- 
дање на део, а не целину. 

Укидање градског комитета, чини ми се, дошао би више до из- 

ражаја и Социјалистички савез радног народа и његова улога у граду. 
__ Можда ће се поставити питање да ли би укидање градског коми- 
тета имало негативнг последице за развитак града. Мислим да то пот- 
пуно отпада. Пре свега, ми знамо улогу Савеза комуниста данас у 
новим условима. Ако је реч о комуналним и неким другим питањима 
специфичним за град, ту град има Законом о народним одборима одре- 
ђену самосталност. Овим се не дира уопште у самосталност одбора 
градске општине. 
__ Најзад бих рекао нешто о саставу среског комитета. Мислим да 
би срески комитет, ако се укида градски комитет, могао да броји и 
до 30 другова. Састав комитета би требало нешто изменити. Ми смо 
увек водили рачуна да у срески комитет уђе и добар број сељака. 
Не кажем да и сада не треба мислити о томе, али ти другови могу 
да буду бирани за чланове среског комитета, јер су по својим квали- 
тетима комуниста такви да им то и припада, а не само да би се тај 
број попунио због социјалног састава. 


Раде Борисављевић 


секретар среског комитета скс 
Ваљево 

Други пленарни састанак Централног комитета Савеза кому- 
ниста Југославије расправљао је о недостацима у раду Савеза 
комуниста и констатовао да су недостаци у раду на идеолошкој 
изградњи комуниста и у њиховоме политичком раду у народу 
данас наше главне слабости. 


1 


Одлуке МГ Конгреса Савеза комуниста Југославије значиле 
су велику прекретницу у облицима и методима рада Савеза кому- 
ниста Југославије. У спровођењу одлука МГ Конгреса постигнути 
су знатни успеси у борби за даље развијање социјалистичких 
друштвених односа, али су се истовремено показале и озбиљне 
слабости неких руководстава и организација Савеза комуниста. 
Многи комунисти, па и многа руководства и организације Савеза 
комуниста, нису се снашли у новим условима у погледу свога 
политичког рада у народу, што претставља озбиљну опасност за 
обезбеђење основнога правца наше социјалистичке изградње. Нису 
се увек правилно схватиле ни саме одлуке МГ Конгреса Савеза 
комуниста Југославије, нити суштина садашњих наших задатака 
у развитку социјализма у нашој земљи. 

У спровођењу одлука М1 Конгреса појавиле су се две основне 
негативне тенденције: прва, у разним схватањима да се комунисти 
сада ослобађају одговорности за даљи развитак социјализма; да 
се улога комуниста сада своди само на држање предавања; да 
развијање демократизма значи да се више не треба борити против 
антисоцијалистичких тенденција и појава; да комунисте више не 
обавезују ставови организација и руководства Савеза комуниста 
у питањима политичке борбе и социјалистичке изградње; да уки- 
дање командантских метода у раду комуниста значи да се кому- 
нисти одричу борбе за своја схватања и за своје циљеве; да не 
треба да имају својих ставова итд. — и друга негативна тенден- 
ција, у схватањима да се после МГ Конгреса у методу и начину 
рада није ништа променило; да се рад наставља на стари начин; 
да је демократија наша агитационо-пропагандна тактика и слично. 

У области идеолошке борбе и идеолошког јединства комуни- 
ста постоје озбиљне слабости. Појављују се разне ненаучне и 
антимарксистичке теорије, а идеолошки ниво водећих комуниста 
врло се споро подиже; идеолошко-васпитни рад је шаблонски, а 
борба за идејно и политичко јединство, за лик комунисте револу- 
ционара, сасвим је слаба. 


Али је највећа слабост данас — недостатак политичког рада 
и политичке борбе за развијање активности широких народних 
слојева. Поједини комунисти престали су политички мислити и 
политички реаговати, изгубили су борбени политички рефлекс, 
починовничили се, каткада чак престали бити револуционари који 
политички гледају напред м који се самокритички осврћу на оно 
што је остварено. У нашем друштвено-политичком животу, па чак 
и у редовима Савеза комуниста, појавиле су се разне тенденције 
које понекад узимају забрињавајуће размере. Инфилтрирају се 
многи страни, туђи утицаји, утицаји малограђанске стихије; 
појављује се попуштање дисциплине у редовима комуниста; 
постоји, не тако ретко, извесна идејно-политичка збрка у многим 
питањима, а многи комунисти, па и руководећи, — преокупирани 
разним практицистичким, разним стручно-техничким пробле- 
мима, привредном оперативом — не реагују на такве појаве, забо- 
рављајући да су они у првом реду политички радници, борци за 
изградњу социјалистичких друштвених односа. Велик део члан- 
ства Савеза комуниста, па и руководећег кадра, отсутан је из 
политичке борбе. Њихово „специјализирање“ по управним секто- 
рима и њихово отсуство из политичке акције кваре њих саме и 
слабе политичку моћ социјалистичких снага. Често су руководећи 
комунисти више привредни стручњаци који уско практицистички 
прилазе решавању привредних задатака, праве разне антисоција- 
листичке рачунице и често не прилазе питању стимулативности и 
рентабилитета са социјалистичких позиција, него се губе у разним 
уско стручњачким аргументацијама, заборављајући политичку 
страну проблема, заборављајући интересе изградње социјалистич- 
ких односа само да би се остварио неки уски, ресорски „интерес“, 
интерес предузећа. само да би се извукло што више материјалних 
средстава, не мислећи при том на социјалистичке односе и на ин- 
тересе социјалистичке заједнице у целини. Само зато што се на 
поједине мере не гледа са општих социјалистичких позиција, 
него са уских, локалних, са позиција ресорских, са позиција пре- 
вузећа, среза итд. — настају појаве унаказивања линије, проби- 
јања тенденција заосталих и несвесних елемената, убацивања ту 
и тамо непријатеља, настају појаве нездравог, аполитичког и јед- 
ностраног гледања на проблеме наше изградње. Често су баш ко- 
мунисти носиоци разних тенденција које поткопавају и слабе 
наше конкретне мере, а то охрабрује како непријатељске еле- 
менте тако и разне друге опортунистичке, конзервативне, шови- 

нистичке и разне антисоцијалистичке елементе који под нацио- 
налистичком формом поткопавају изградњу социјализма. 

Узмимо као пример дискусију која се води око темпа развитка 
заосталих и напредних рејона. Једни заступају мишљење да је 
акумулација индустрије само њихова заслуга, не водећи рачуна о 
томе да је она резултат друштвеног рада читаве заједнице, да је 
акумулација ове или оне гране индустрије резултат читавог низа 
фактора а не само једног одређеног радног колектива. Или пак 
друго схватање: да развијени рејони треба да стагнирају у своме 
развитку док их не сустигну неразвијенији. Свих тих појава има 
у предузећима, срезовима, републикама. Али се организације Са- 
веза комуниста, па чак и руководећи органи у неким случајевима 
не само не боре против таквих појава него их толеришу, па чак 
их и подржавају ако тобоже одговарају неким уским локалним 
интересима. Уместо да схвате да је дужност свих комуниста и 
свих руководстава да се јединствено боре и да бране политику 
Савеза комуниста и Социјалистичког савеза радног народа, да је 
објашњавају и тумаче радним људима, они често опортунистички 
попуштају притиску негативних тенденција, не реагују на њих, не 
указују на њихове последице и на штету коју оне могу нанети 
социјалистичкој изградњи, па чак таквим тенденцијама дају и 
подршку. 

Једна од озбиљних слабости у политичком раду комуниста 
јесте сувише мало бриге о развијању праве, конструктивне кри- 
тике са социјалистичких позиција у борби против бирократизма и 
разних других негативних појава које коче даљи развитак соци- 
јалистичких односа. Чак има појава да се таква критика гуши, а 
развија се политички негативна критика са антисоцијалистичких 
позиција (позиција капитализма, национализма, партикуларизма 
и слично). Све те појаве успоравају наш развитак и озбиљно ре- 
мете политичку активност организација Савеза комуниста у 
народу. 


| 


Све ове слабости у раду Савеза комуниста имају свој дубљи 
узрок у промењеним друштвеним односима, а којима нису следиле 
оне промене у политичком раду Савеза комуниста које је поставио 
МТ Конгрес. Слабости политичког рада било је и пре У1 Конгреса. 
Одлуке МГ Конгреса биле су усмерене на то да се јасно одреде 
задаци комуниста у борби за даљи развитак социјалистичке демо- 
кратије, да се приђе новим облицима и методама рада да би се 
савладале слабости политичког рада које се већ дуже времена ма- 
нифестују. 

Комунисти су раније управљали административно-политички. 
То не значи да није било политичког рада и објашњавања, али је 

ипак чињеница да су се многи комунисти почели постепено све 
више ослањати на своје позиције у државном апарату и да су 
почели да губе обележје припадника борбене политичке органи- 
зације најнапреднијега дела радничке класе. Они су се научили 
администратирати, господарити, а почели су се одвикавати од тога 
да мисле политички, да мисле кроз политички интерес борбе. за 
придобијање широких народних слојева за ствар социјализма. То 
је унеколико отупило УНИ политички рефлекс неких кому- 
ниста. 

Изградња демократских друштвених форми и процес децен- 
трализације друштвених функција омогућили су снажан размах 
социјалистичких снага и у пракси добили своју потврду, али су 
они истовремено открили многе негативне појаве у политичком и 
идеолошком раду комуниста. 

Сем тога, недовршеност нашег привредног система такође 
рађа нове негативне појаве. У развитку новог привредног система 
ми смо поставили основе, ми смо одредили курс, али у њему 
има још много пукотина. Многе организације Савеза комуниста 
и поједини комунисти, уместо да се боре да те пукотине 
отстране, настоје напротив да те пукотине искористе ради задо- 
вољења својих уских локалистичких, партикуларистичких, рз=- 
сорско-егоистичких интереса, или да разне прописе изигра1у. 
Кроз те разне пукотине пробија и непријатељски утицај, про- 
влаче се разне шовинистичке тенденције, национализам и мало- 
грађанска стихија. 

То су основни узроци негативним појавама у раду Савеза 
комуниста, а које су јаче дошле до изражаја јер се · нису правилно 
схватиле одлуке МГ Конгреса. 


Ш 


За даљи развитак социјалистичке демократије у нашој зе- 
мљи основни је предуслов: подизати социјалистичку свест радног 
народа, што је данас основни задатак Савеза комуниста. А да би 
комунисти били способни за ту улогу, неопходно је више рада 
унутар Савеза комуниста на идеолошком подизању комуниста, 
на учвршћивању њиховог идеолошког и политичког јединства, 
на искорењивању остатака старих буржоаских теорија у главама 
комуниста. Идеолошко подизање комуниста значи њихово изди- 
зање као свесних политичких бораца у свакодневној политичкој 
борби и акцији, а не само кроз опште марксистичко образовање, 
— које је, наравно, такође потребно. 

Развијати борбени политички рефлекс организација Савеза 
комуниста и комуниста према разним појавама које наносе штету 
нашем систему; оспособити их да прилазе решавању разних дру- 

шттвенд-политичких а посебно привредних проблема, не уско 
стручњачки и практицистички — што води до антисоцијалистич- 
ких закључака — већ у таквом правцу да буду окренути лицем 
према политичким проблемима; развијати њихову политичку 
активност; учинити их способнима да брзо реагују и да правилно 
реагују, не на административни начин ни општеполитичким па- 
ролама већ у смислу да воде конкретну политичку борбу; разви- 
јати и јачати јединство комуниста и свих социјалистичких снага 
у политичкој борби против свих негативних и антисоцијалистич- 
ких појава; водити борбу за доследан социјалистички правац 
развитка земље; унети више политичке гзнализе у рад руковод- 
става и организација Савеза комуниста; борити се против субјек- 
тивистичког и самовољног решавања питања која имају општу 
важност, —- то је данас први задатак у раду на идеолошкој 
изградњи комуниста. 

Изградња и даље развијање демократских друштвених 
форми нераздвојно је везана за још снажнији размах социјали- 
стичких снага. Али истовремено почињу да делују и разне не- 
пријатељске и све друге антисоцијалистичке тенденције. Зато 
свесне социјалистичке снаге морају у првом реду да усмере своју 
активност ка подизању социјалистичке свести народа у борби 
против свих негативних појава које прате нашу социјалистичку 
изградњу. 

Борити се против утапања водећих кадрова у привредни и 
управни практицизам; обратити пажњу наших кадрова пре 
свега на политичке проблеме које изазива привредна пракса; 
објашњавати радним људима наше државне и привредне мере, 
вршити политичку припрему пре доношења разних мера, упозна- 
вати радне људе наше земље с кретањем привредних односа у 
нашој земљи — то су прворазредни задаци комуниста. 

Садашња ситуација и разне појаве и тенденције нису опасне 
ако их на време видимо и ако своју активност усмеримо на то 
да их ликвидирамо, али оне могу да буду врло озбиљне ако их 
не видимо и ако се против њих не боримо одлучно и правилно. 
Сем тога, инострана пропаганда користи, подгрејава и развија те 
негативне појаве у нашој земљи < намером да их још више 
продуби. 


Зато реаговати брзо, реаговати непосредно у народу, реаго- 
вати с политичким аргументима, политичким раскринкавањем 
непријатељских и негативних појава, политичким објашњава- 
њем, — значи ефикасно реаговати. Мерило вредности комуниста 
и организација Савеза комуниста састоји се у томе како и ко- 
лико политички реагују, колико раде у народу, какве су масовне 
организације у којима раде, с каквом упорношћу воде борбу 
против свих социјализму и социјалистичкој заједници штетних 
појава. А то се не постиже само општим директивама, него ди- 

ректном политичком акцијом у народу и директном реакцијом на 
све те негативне појаве на терену. 

Недовољно тумачење и објашњавање међународног поло- 
жаја наше земље, наше спољне политике и међународних до- 
гађаја, такође је озбиљна слабост у нашем раду. О спољној 
политици мало се дискутује у руководствима Савеза комуниста, 
недовољно се прате и изучавају проблеми спољне политике, тако 
да се појављују разна погрешна и неодговорна тумачења, да наши 
људи падају из крајности у• крајност. Нема успешне борбе против 
непријатељских тумачења наше спољне политике и нема довољно 
реаговања на разна скретања и погрешна тумачења разних потеза 
у нашој спољној политици. Нарочито данас, кад је наступила 
извесна прекретница у међународном развитку, погрешна тума- 
чења могу да имају врло негативне последице, било да развијају 
разне илузије, било да делују на масе тако да оне не схвате наш 
основни принцип у спољној политици, принцип независности 
наше спољне политике. 

Потребно је претворити штампу у инструмент наше поли- 
тике — не дириговањем, него пре свега идејно-политичким радом 
у Савезу комуниста Југославије, јавном дискусијом и разбија- 
њем неправилних ставова, као и дизањем нивоа наших новинара. 

Усредсредити активност на политичке проблеме, на проблеме 
борбе за развијање свести у народу; одлучно обрачунавати са 
аполитичким, чиновничким, уско стручним схватањима међу ко- 
мунистима; развијати идеолошко јединство у организацијзма 
Савеза комуниста; брзо реаговати и успешно реаговати :тротив 
свих антисоцијалистичких тенденција; учвршћивати организације 
Савеза комуниста у борби против свих негативних и туђих по- 
„јава у редовима комуниста, чистећи их, не кампањски, од сеих 
оних елемената који сметају идејној и политичкој чврстини 
Савеза комуниста, водећи рачуна о стварној политичкој актив- 
ности у народу и о борбености за линију Савеза комуниста а не 
о шаблонској и формалној идеолошкој изграђености; развијати 
политичку активност комуниста у масовним и друштвеним 
организацијама, у првом реду кроз Социјалистички савгз рад- 
ног народа, тако да мерило вредности комуниста буде њихово 
сналажење у борби против непријатељских и разних других 
штетних антисоцијалистичких Тенденција; борити се против 
секташтва и опортунизма, јевтине демагогије, партикуларизма, 
локализма, шовинизма и разних других националистичких и 
малограђанских појава, пре свега у сопственим редовима. 

То су данас основни задаци комуниста Југославије у борби 
за развијање социјалистичке демократије и социјалистичких 
друштвених односа у нашој земљи. 


Јуна 1953 године Централни комитет 
Савеза комуниста Југославије 

Основно питање које је расправљао Други пленарни састанак 
Централног комитета Савеза комуниста Југославије јесте акту- 
елни проблеми политичког и идеолошког рада. Пленум је конста- 
товао, како је то у Писму ЦК упућеном свим организацијама 
Савеза комуниста Југославије речено, да су рад на идеолошкој 
изградњи комуниста и њихов политички рад у народу данас наша 
главна слабост. Са Пленума је упућено Писмо организацијама 
Савеза комуниста Југославије у коме су констатовани недостаци 
тога рада, анализирани узроци и постављени задаци у даљем 
раду Савеза комуниста Југославије како на отклањању постоје- 
ћих слабости, тако и у даљем раду у новим друштвеним и поли- 
тичким условима на спровођењу у живот одлука МТ Конгреса у 
борби за даље развијање социјалистичких друштвених односа. 

Констатујући недостатке у идеолошкој изградњи и политич- 
ком раду комуниста, Пленум је закључио да се комунисти нису 
снашли у новим условима у погледу облика и метода свога рада 
у народу, а такво стање ствара услове који негативно утичу на 
даљи развитак наше социјалистичке изградње. 

Недостатака у политичком раду и идеолошкој изградњи ко- 
муниста било је и пре УГ Конгреса. Одлуке МГ Конгреса имале 
су основни задатак да окрену лице комуниста према овим сла- 
бостима и да одреде даље задатке комуниста у борби за даљи ра- 
звитак социјалистичке демократије у нашој земљи, да одреде 
право место и улогу Савеза комуниста, да приђу новим облицима 
и методима рада у новим друштвеним условима. 

Одлуке УГ Конгреса, како је констатовано у Писму Другог 
пленума, значиле су велику прекретницу у облицима и методима 
рада Савеза комуниста. Оне су много допринеле да комунисти и 
организације Савеза комуниста Југославије нађу своје место у 
новим условима, оне су допринеле да се направи знатан корак 
напред у ликвидирању старих административно-бирократских 
метода рада, и да се са командантских позиција пређе на пози- 
ције политичке борбе у масама. 

Међутим, и поред знатних успеха који су постигнути у спро- 
вођењу одлука МГ Конгреса у живот у погледу одлука и метода 
рада комуниста у народу, постоје озбиљне слабости од чијег 

уклањања зависе даљи успеси борбе за развитак социјалистичке 
демократије. У организацијама Савеза комуниста, како је конста- 
товано на Другом пленуму, постоје два основна негативна схва- 
тања: прво, да се сада, у новим условима, комунисти треба да 
ослобађају одговорности за даљи развитак социјализма, као да 
ће се социјализам, сам од себе, аутоматски, стихиски даље разви- 
јати, да се улога комуниста своди сада само на неки апстрактан 
васпитно-политички рад, а запоставља брита о разним конкрет- 
ним проблемима. Постоји схватање да развијање демократизма 
значи да се више не треба борити против разних антисоцијали- 
стичких тенденција и појава, тако да се дижу руке од политичке 
борбе и препушта несметани рад непријатељу, да комунисте не 
обавезују ставови организација Савеза комуниста и руководстава, 
да се комунисти одричу борбе за своја схватања и своје циљеве, 
чак да не треба да имају својих схватања и слично. 

И друго, да се ни после одлука МТ Конгреса ништа није про- 
менило и наставља да се ради по старом, решавају се и даље 
разна конкретна питања на стари практицистички начин и као 
готове одлуке преносе на „надлежне“ органе да их ови спроведу. 

Ова два схватања, иако на први поглед супротна и против- 
речна, у крајњој линији су иста, јер и једно и друго води до 
напуштања политичке борбе у народу. 

Оваква схватања несумњиво доприносе да разне негативне 
појаве, како у редовима Савеза комуниста тако и у друштвеном 
животу нарастају. А те појаве су данас прилично нарасле, тако 
да претстављају озбиљну сметњу даљем развитку социјализма. 
Оне могу озбиљно да угрозе све наше напоре на даљем развијању 
социјалистичке демократије и социјалистичких друштвених од- 
носа ако се на време не откривају и ако се не предузму све мере 
за њихово откљањање. 

Које су то појаве о којима је расправљао Други пленум 
Централног комитета Савеза комуниста Југославије и о којима 
се пише у Писму ЦК2 То су појаве разноврсне и своде се утлав- 
ном на проблеме идеолошке изградње и на проблеме политичког 
рада Савеза комуниста. На сектору идеолошке борбе и идеоло- 
шког јединства комуниста постоје озбиљне негативне појаве и 
озбиљне слабости. Те се слабости и негативне појаве огледају у 
разним видовима: било у томе што ничу разноразне ненаучне и 
антимарксистичке теорије и теоријице по разним проблемима, а 
на које комунисти или слабо и недовољно или уопште не реагују, 
било у томе да је рад на идеолошком васпитању комуниста опте- 
рећен разноврсним слабостима, или пак да се по разним прин- 
ципијелним питањима политике Савеза комуниста појављују код 
чланова Савеза комуниста различити ставови, све под паролом 
слободе мишљења. Сасвим је разумљиво да тамо где постоји 
идејно-политичка збрка, да она нужно има свога одраза и у дру- 
штвеном животу. Зато тамо и малограђанштина нараста, она се 

инфилтрира у све поре, а заједно са њом и непријатељ почиње да 
диже главу. Та малограђанштина, се огледа у најнаивнијим, сва-. 
кодневним појавама, почевши од ословљавања са госпођо и госпо- 
дине, џез музике која почиње масовно да осваја наш репертоар, 
па до малограђанско-анархистичког схватања слободе и демо- 
кратије. Почињу чак и међу комунистима да се шире схватања 
како данас не треба да постоји партиска дисциплина, како кому- 
нисте не обавезују ставови организација и руководстава, како се 
не мора долазити на састанке организација Савеза комуниста, 
чак ни чланарина данас није обавезна и слично. Неки чланови 
Савеза комуниста данас виде слободу и демократију само у томе 
што имају право да се не сложе, право да се не мора, право да 
се слободно може свако и све критиковати свуда и на сваком 
месту. Нису ретке појаве да чланови Савеза комуниста сматрају 
да имају право протестовати против извесних уредби и разних 
мера које је демократски усвојила наша социјалистичка држава, 
да комунисти заступају оне интересе који су у супротности са 
интересима социјализма, да комунисти могу да раде и оно што 
нарушава снаге социјалистичке изградње. 

У нашем данашњем друштвеном животу нарастају и разни 
други туђи, антисоцијалистички утицаји: локализам, партикула- 
ризам, буржоаски национализам, шовинизам, затим разна схва- 
тања која се темеље на чисто капиталистичким позицијама као 
што су разне технократске рачунице, као што су питање стиму- 
лативности и рентабилитета којима се прилази са капиталистич- 
ког становишта. Све ове појаве којих има безброј данас, и кроз 
које продире непријатељ, наносе велике штете нашој социјали- 
стичкој заједници. А што је најгоре носиоци су свих ових појава 
комунисти. 

На све ове негативне појаве комунисти често слабо и недо- 
вољно реагују. Међу комунистима и у организацијама Савеза ко- 
муниста није довољно развијен критички однос према разним 
негативним појавама у сопственим редовима, гледа се кроз прсте 
слабостима и недостацима и лоше појаве пролазе мимо њих. Или, 
уколико се критикује, критикује се аполитички, критикује тако 
да се од такве критике више има штете него користи. Например, 
У задње време на све стране се критикују слабости старог си- 
стема. Правилно је и нужно критиковати све оно што није било 
добро. Али треба водити рачуна и о томе да су многе ствари у 
старом систему биле нужне и неопходне и да ми нисмо без мно- 
гих административних мера мотли да решавамо многе задатке. 
Међутим, често се то заборавља и оштро критикује све и то тако 
као да је све што смо нужно морали да чинимо била заблуда, да 
све није ваљало итд. Таква критика је деструктивна и политички 
штетна. Са таквом критиком ми можемо само нашкодити, јер 
радни људи ће се са правом питати: Ко нам гарантује да је све 

ово паметно што саде товорите и радите, кад сте досад правили 
глупости и погрешно радили2 . 

Честа је појава, такође, да неки комунисти уместо да се боре 
да спроводе линију Савеза комуниста, да законе, уредбе и разне 
мере објашњавају радним људима, да свако негодовање које до- 
лази из неразумевања отклањају правилним тумачењем, они 
се односе опортунистички и демагошки према притиску одоздо, 
уместо да бране став, да бране оправданост донесених мера. Такво 
опортунистичко и демагошко држање прилично је озбиљан про- 
блем данас код појединих комуниста. А комунисти се не боре 
за масе демагошким паролама, већ подизањем свести маса, на- 
стојањем да се социјалистичка свест унесе у радне људе наше 
земље, брањењем наше принципијелне линије, наше принципи- 
јелне политике, политике изградње социјализма у нашој земљи. 

На тој линији опортунистичког држања јесте и појава да 
се неки чланови Савеза комуниста резервисано држе када се 
спроводе извесне револуционарније мере, које су каткад нужне 
и неопходне, или пак када треба оштрије иступити против кон- 
кретног непријатеља. Такво опортунистичко држање, такве тен- 
денције за неким „миром“, „хармонијом., да се не замере ником, 
јесу не само врло штетне него и неспојиве са принципима рево- 
луционарне борбе. 

Уместо да сву своју активност усмере у првом реду у борби 
против свих ових појава, организације Савеза комуниста слабо 
реагују. Многи комунисти гледају „своја посла“, они су дирек- 
тори и поддиректори, претседници и потпретседници, официри 
и подсфицири, трговци и саветници, и развијају „свој“ апарат 
само да би извршили своје задатке рентабилно и стимулативно. 
У политичкој борби мало је кадра ангажовано, иако је прилично 
за то задужено (као да је политичка борба ствар само једног дела 
комуниста, а остали су окупирани привредном оперативом, ко- 
муналним проблемима). Уврежило се схватање да ако се не по- 
дигне фабрика или бар кавана у срезу да се ништа није урадило. 
Сви се баве туризмом и угсститељством, комуналним пробле- 
мима, индустријом и другим привредним проблемима. Рентабилно 
се доводи до апсурда: болница гаји свиње, школа организује 
игранке, издавачко предузеће штампа књите ради зараде, чита- 
оница се претвара у магацин кукуруза, а болнички фрижидер се 
пребацује у кавану да хлади пиво. 

Не мислимо да је неправилно што се комунисти баве при- 
вредним и лскалним проблемима, што се комунисти боре за 
успехе на своме послу, што се брину о рентабилитету у свом 
предузећу; то је корисно, потребно и добро, али ако запостав- 
љају политику и све снаге бацају на привреду, а поготову кад 
рентабилност доводе до апсурда, онда је лоше и за привреду н 
за комунисте и за народ. Јер кад комунисти престану да се баве 

политиком, онда ће непријатељ водити политику — не социјали- 
стичку, него антисоцијалистичку, а комунисти ће престати да 
буду комунисти. | 

Основни узрок овим појавама је објективне природе. Нови 
привредни систем, социјалистички робни систем, робно-новчани 
односи стварају услове за рађање и развијање свих ових разно- 
врсних појава. Сем тога, стари начин и административни метод 
рада, када су се задаци углавном спроводили преко позиција у 
државном апарату, одвикли су мноте комунисте да мисле поли- 
тички, и метод командовања и наређивања све је више и више 
надвладавао метод борбе за освајање позиција у масама. 

Недовршеност новог привредног система чије смо основе 
поставили, са своје стране такође доприноси да се рађају разне 
негативне појаве. Извесне празнине које постоје у нашем при- 
вредном систему не само да непријатељ покушава да искористи 
да искриви линију, него се такође стварају могућности да их и 
комунисти користе само за задовољење својих уских локалистич- 
ких и партикуларистичких интереса, наседајући, на тај начин, 
малограђанској стихији, па и непријатељу. 

Све ове појаве, ма колико биле забрињавајуће, нису опасне, 
али ако се на време не уоче, и ако се ми против њих не боримо, 
оне могу постати веома озбиљне. 


Други пленум Централног комитета Савеза комуниста Југо- 
славије и закључци изнесени у Писму имаће велики значај у да-. 
љем развитку Савеза комуниста. Сва она гторућа питања која су 
спутавала организације Савеза комуниста, све оне слабости које 
су ометале даљи развитак социјалистичке демократије, биле су 
свестрано расправљане на Другом пленуму и истовремено су по- 
стављени задаци комуниста како на отклањању постојећих недо- 
статака и слабости у раду, тако и у даљој борби на изградњи 
социјалистичких друштвених односа. Зато организације Савеза 
комуниста и сви ксмунисти Југославије треба свом озбиљношћу 
да проуче Писмо ЦК, да на основу њега изврше самокритичку 
анализу свога рада, да на својим састанцима најконкретније го- 
воре о свим негативним појавама, о свим грешкама, слабостима 
и недостацима у раду и да на основу Писма ЦК псставе задатке 
за даљи рад. 


Основни задатак Савеза комуниста је да унесе социјалистичке 
идеје и политичку свест међу радне људе и да их организује. 
Снага сваког покрета је у томе колико је у стању да пробуди и 
активизира масе. Уколико је већи и шири полет маса, уколико 
покрет постаје масовнији, утолико више и брже расте потреба за 
подизањем свести, за дизањем теоретског и политичког нивоа рад 
них људи. 

Организације Савеза комуниста, уколико брже и упорније 
прелазе од уског, ситничавог, практицистичког рада на шири, 
планскији политичко-васпитни рад на подизању и развијању со- 
цијалистичке свести маса, утолико ће постати још већа, стварна 
политичка снага. Ако тако буду радили, комунисти ће све мање 
личити на бирократе који свакодневно бдију над овим или оним 
практичним ситним питањем, они ће постати смели политичари 
и револуционари. 

Активни рад на развијању социјалистичке друштвене све- 
сти и на мобилизацији најшире иницијативе радних људи не- 
опходан је предуслов за обезбеђење социјалистичких основа 
друштва. Сам даљи развитак социјалистичких односа у нашој 
земљи захтева да питањима васпитања и економског образовања 
радничке класе у првом реду, а и свих осталих радних људи наше 
земље, посветимо најозбиљнију пажњу. Сем тога, радни људи 
наше земље хоће да знају о свему што се збива у нашој земљи, 
они траже податке, аргументе, објашњења. Ако им ми не дамо 
податке, они податке црпу од непријатеља, који им злонамерно 
даје погрешна објашњења. | 

Политички васпитавати масе значи учити их да управљају, 
подизати их из заосталости значи разголићавати непријатеља, 
указивати на њега и оријентисати масе на борбу против њега. То 
је данас један од прворазредних задатака комуниста у политич- 
кој борби. 

Многи наши комунисти заборавили су да је њихов најва- 
жнији задатак политички рад у масама. Одвикли су се средстава 
политичке борбе, замењујући их административним мерама. Та- 
кав начин рада неминовно води до изолирања од маса и до биро- 
кратизирања комуниста. 

Спроводећи у живот Писмо ЦК СКЈ упућено са Другог пле- 
нума Централног комитета Савеза комуниста Југославије органи- 
зације Савеза комуниста и комунисти Југославије у своме раду 
треба свом озбиљношћу да приступе конкретизовању задатака, 
да првенствену пажњу пссвете политичким проблемима, да 
окрену лице проблемима борбе на развијању социјалистичке 
свести радних људи, да се почну одлучније обрачунавати како 
са отвореним непријатељем тако и са разним другим антисоци- 
јалистичким тенденцијама и појавама. Брзо реаговати, политички 
реаговати и непосредно у масама реаговати против свих непри- 
јатељских парола, против свих конзервативних, заосталих, анти- 
социјалистичких и несоцијалистичких појава, јесте један од 
основних задатака комуниста и организација Савеза комуниста. 

Организације Савеза комуниста треба одлучно да се боре 
против појава аполитизирања руководећих кадрова у првом реду, 
против појава починовничавања комуниста, и да одгајају кому- 
нисте — политичке борце и револуционаре који неће свакодневно 

чучати над овим или оним практичним питањем свога уског 
сектора, већ бити комунисти који ће увек имати пред очима ин- 
тересе социјалистичке изградње. 

Политички проблеми, како унутрашње политике, тако и про- 
блеми наше спољне политике, проблеми међународног развитка 
врло се мало дискутују у организацијама Савеза комуниста и у 
организацијама Социјалистичког савеза радног народа. Нарочито 
се врло мало дискутује о спољнополитичким проблемима. Као 
да су ти проблеми само ствар дипломата. А радни људи наше 
земље живо се интересују за проблеме међународне политике 
и међународног развитка. Да су организације Савеза комуниста 
солидније разрађивале проблеме међународне политике и међу- 
народног развитка, не би долазило да извесне дезоријентације, до 
разних погрешних тумачења по неким међународним проблемима. 
Зато организације Савеза комуниста треба да посвете више бриге 
проблемима међународне политике, да прате и изучавају међу- 
народне проблеме, да на време објашњавају народу не само 
ссновне принципе наше спољне политике него и да објашњавају 
све наше мере у спољној политици, наш међународни положај, 
и да брзо реагују како на непријатељска тумачења, тако и на 
погрешна тумачења и погрешна схватања разних догађаја у ме- 
Ђђународној политици. 

Целокупна политичка делатност комуниста треба да се раз- 
вија у масама. Социјалистички савез радног народа у првом реду, 
а затим остале масовне и друштвене организације су таква места 
где ће комунисти усмерити сву своју политичку активност. Ме- 
рило вредности комуниста јесте колико и како раде у масовним 
организацијама, а у првом реду у Социјалистичком савезу радног 
народа. 

Да би организације Савеза комуниста и комунисти били у 
стању да се боре за извршење ових задатака, они у првом реду 
морају учврстити своје властите редове. Пре свега треба разви- 
јати и јачати идеолошко-политичко јединство комуниста. Исто- 
времено организације Савеза комуниста треба чистити од свих 
оних елемената који ометају правилан рад и развој организације. 
који су по својим схватањима туђи комунистима. Чишћење так- 
вих елемената не треба вршити кампањски, већ их у процесу 
рада и борбе треба отстрањивати из редова комуниста. При томе 
треба водити рачуна да се из Савеза комуниста не избацују добри 
радници, који су теоретски неуздигнути, али одани ствари соци- 
јализма. Њима треба помагати и омогућити да се уздигну. Из 
организације Савеза комуниста треба у првом реду енергично 
чистити разне каријеристичке, шпекулантске елементе, оне са 
туђим схватањима, оне који су непоправљиви и штете интере- 
сима наше социјалистичке заједнице, оне којима су тешки ди- 
сциплина и обавезе. 

..То су основни актуелни проблеми који су третирани на 
Другом пленуму Централног комитета, а то су и основни задаци 
који стоје пред организацијама Савеза комуниста и свим кому- 
нистима Југославије. Од тога колико они буду у стању да слабо- 
сти идеолошког и политичког рада откривају у својим редовима, 
и са каквом упорношћу буду у стању да извршавају задатке 
постављене на Пленуму Централног ксмитета Савеза комуниста 
Југославије; од тога како ће се умети бопити у новим условима, 
зависе даљи успеси у борби на развијању социјалистичке демо- 
кратије и социјалистичких друштвених односа у нашој земљи. 


“~ 


4 
Светозар Вукмановић Темпо 


АКТУЕЛНИ ПРИВРЕДНО-ПОЛИТИЧКИ ПРОБЛЕМИ 


Мислим да није потребно нарочито подвлачити да нема при- 
вредног проблема који није истовремено и политички проблем. 
Заправо привредни, економски проблеми и чине садржину готово 
сваког политичког проблема. Говорити о неким чисто политич- 
ким проблемима а не разоткрити истовремено и економске 
(привредне) интересе који често сачињавају сваког 
политичког проблема, значило би остати на површинским поја- 
вама и не захватити дубље узроке насталих политичких про- 
блема итд. 

Моја намјера није да у оквиру овог чланка извршим дубљу 
анализу наших проблема који су настали у спровођењу наше 
привредне политике у задњим годинама; намјера ми је да неке 
проблеме само поставим и на тај начин изазовем дискусију по 
тим проблемима. 


НЕШТО О ДОСАДАШЊОЈ ИНВЕСТИЦИОНОЈ ИЗГРАДЊИ 
ПО РЕПУБЛИКАМА 


Подаци о инвестицијама по глави становника у једном кра- 
ем временском периоду не претстављају, и не могу претстављати, 
неки критеријум за оцјену питања: да ли се у том временском 
периоду водила правилна политика у погледу помагања привредно 
· заосталих реона и република у њиховом развитку: Не може се У 
_ једном кратком временском периоду ускладити, рецимо, политика 
помагања бржег развитка привредно неразвијених реона и по- 
литика развијања одбранбене сигурности наше земље. Ако је у 
прошлом периоду развитка наше привреде било основно да се 
постигне јачање одбранбених снага Југославије, онда је таква 
политика нужно захтијевала жртвовање, за извјесно вријеме, 
принципа помагања привредно заосталих реона. Друкчије није 
ни могло бити. Ако смо хтјели, у релативно кратком временском 
периоду, подићи одбранбену индустрију и основну сировинску и 
енергетску базу за њу, и ако смо хтјели да нам таква индустрија 
не буде размјештена у близини граница, него дубоко у унутра- 
шњости земље (гдје нам једино успјешно и може служити за 
«сврхе за које је подижемо, тј. за случај рата и одбрану наше до- 

мовине), онда је неминовно морало доћи до бржег развитка Босне 
и Херцеговине и једног дијела Хрватске, а до извјесног запостав- 
љања Македоније, Косова и Метохије итд. Исто тако, ако смо 
хтјели подићи, у релативно кратком временском периоду, нашу 
базичну индустрију и на тај начин створити солидну основу за 
даљу индустријализацију наше земље, онда је неминовно морало 
доћи до проширивања и реконструкције постојећих индустријских 
предузећа, до форсирања развитка постојећих индустријских цен- 
тара, што је опет водило до бржег развијања привредно развијених 
реона и до даљет заостајања привредно неразвијених. То је, 
уосталом, посве разумљиво. Уколико се хтјело брже развити 
производне снаге наше земље и брже извући нашу земљу из 
привредне заосталости, онда се неминовно морала форсирати по- 
литика проширивања постојећих индустријских предузећа, а не 
политика подизања нових индустријских предузећа. А таква по- 
литика је опет неминовно водила до даљег запостављања при- 
вредно неразвијених реона који нијесу имали индустријских пре– 
дузећа и, према томе, нијесу ни имали шта развијати. Дакле, 
политика помагања развијања заосталих реона није ни могла доћи 
до изражаја у досадашњем периоду баш због тога што смо хтјели 
да што брже развијемо наше производне снаге и да што брже 
развијемо одбранбене снаге наше земље. Разумије се, у таквој 
ситуацији није се ни могло прићи бржем развијању привредно 
неразвијених реона. Према томе, подаци о инвестицијама по глави 
становника у протеклом временском периоду не могу дати од- 
говор на питање да ли је наша политика инвестиционе изградње 
била правилна у протеклом периоду или није. Али они могу дати 
одговор на питање каква политика треба да се води у наредном 
временском периоду, с обзиром да су основни задаци на поди- 
зању базичне и одбранбене индустрије остварени у досадашњем 
периоду. Зато их наводимо: 
Утрошак укупних инвестиција у лерноду 1947—1952 год. 


— у динарима по становнику — 
ФНРЈ Србија _ Хрватска Словенија БиХ Македонија Црна Гора 


91,599 79,120 89,145 124,815 101,815 64,733 82,185 


Ова слика ће бити још потпунија ако упоредимо инвестиције 
на подизању индустрије по глави становника у протеклом пе- 


риоду: 


Утрошак инвестиција на подизању индустрије у периоду 1947—1952 год. 


— у динарима по становнику — 
ФНРЈ Србија Хрватска Словенија БиХ – Македонија Црна Гора 
37,075 27,548 32,761 15,148 52,456 26,604 32,952 | 


Ова слика се нешто исправља ако укупним инвестицијама 
на подизању индустрије придодамо (што је потпуно правилно) 


АКТУЕЛНИ ПРИВРЕДНО-ПОЛИТИЧКИ ПРОБЛЕМИ 467 


инвестиције на подизању војне индустрије. То се може видјети 
из слиједеће табеле: 


Утрошак инвестиција на подизању иидустрије (без војне индустрије) 


у периоду 1947—1952 год. — у динарима по становнику — 
ФНРЈ Србија Хрватска Словенија БиХ Македонија Црна Гора 
42,419 32,717 40,653 74,481 60,229 26,604 33,077 


Горње цифре очигледно показују да су у прошлом времен- 
ском периоду најбоље прошле народне републике Словенија и 
Босна и Херцеговина (прва, углавном, због наше политике да 
што прије извучемо нашу земљу из заосталости и развијемо 
њене производне снаге, а друга, углавном, због наше политике 
развијања одбранбене снаге наше земље), а најгоре су прошле 
Србија, Македонија и Црна Гора и, донекле, Хрватска. 

Разумије се, ако смо морали водити овакву политику у про- 
шлом временском периоду, нема никаквог разлога настављати 
са истсм таквом политиком у наредном временском периоду, јер 
ми смо у основи поставили темеље наше индустријализације и 
исто тако смо поставили солидне темеље наше одбране. То значи 
да би у наредном временском периоду наша општејугословенска 
заједница требало да води такву лолитику у инвестиционој из- 
градњи која би фаворизовала привредну изградњу привредно за- 
осталих реона Македоније, Косова и Метохије, Црне Горе, 
Санџака, Лике и Кордуна итд. Међутим, погрешно би било фаво- 
ризовати у овим привредно неразвијеним реонима индустријали- 
зацију по сваку цијену (индустријализацију ради индустријали- 
зације). Практично, то значи да би било погрешно давати 
финансијска средства у привредно неразвијеним реонима за по- 
дизање било какве индустрије, него само за подизање (уколико, 
наравно, постоје услови) индустријских предузећа која рјешавају 
поједине проблеме опште југословенске привреде као цјелина 
(рјешавају девизни биланс итд.). 

Исто тако, погрешно би било водити политику подизања ин- 
дустријских предузећа у привредно заосталим реонима у којима 
псстоје далеко веће могућности за индустријализацију пољопри- 
вреде и у којима постоје далеко веће могућности да, новим ин- 
вестицијама у пољопривреди, много више повећамо национални 
доходак и много више помогнемо заједници као цјелини. Међу- 
тим, многим нашим привредно неразвијеним реонима, код мно- 
гих наших, иначе добрих, кадрова укоријенило се схватање да 
индустријализација пољопривреде није никаква индустријали- 
зација, да развијање пољопривреде уствари значи развијање си- 
ровинске базе, да једино подизање нових индустријских преду- 
зећа уствари значи праву индустријализацију итд. итд. 

Наравно, ако желимо да брже развијамо наше производне 
снаге, ако не желимо да развијамо паразитизам у нашим при- 

вредно неразвијеним реонима, ако, најзад, желимо да стварна 
помогнемо бржем развитку привредно неразвијених реона — ми 
нужно морамо у нашој даљој инвестиционој политици стално 
усклађивати потребе наше привреде у цјелини и потребе за бр- 
жим развитком привредно неразвијених земаља. 

Ако сада погледамо потребе наше привреде у цјелини за 
новим индустријским предузећима, ми ћемо видјети да још уви- 
јек остаје на снази оно што је друг Тито истакао на Шестом 
конгресу Савеза комуниста Југославије. Нама је потребно да у 
наредном временском периоду развијемо производњу бакра из 
Мајданпека (јер би нам нова производња бакра омогућила да у 
потпуности искористимо нове капацитете прераде бакра у Севојну, 
Светозареву итд.) и производњу супер фосфата на бази прераде 
сумпорних гасова из Бора, Мајданпека и Трепче (јер би.се по- 
већаном употребом супер фосфатних ђубрива добили далеко 
већи приноси у пољопривреди итд.). Нама је потребно да снажно 
развијемо производњу азотних ђубрива (јер би се повећаном 
употребом азотних ђубрива знатно повећали приноси у пољо- 
привреди). А сировина за азотна ђубрива (угаљ) налази се у ми- 
лијардским количинама у угљеним Фбасенима Косова, Колубаре, 
Пљеваља итд. што значи да се и овдје поклапају интереси при- 
вреде у цјелини (да што прије развије производне снаге у пољо- 
привреди) и интереси привредно неразвијених реона у Србији, 
Косову, Санџаку итд. (да се што прије привредно развију ови 
привредно неразвијени реони). Нама је потребна фабрика вје- 
штачких влакана (вискоза), јер би њеном изградњом уштедјели 
преко 20 милиона долара годишње у девизном билансу, што би 
опет омогућило да наша текстилна индустрија проради пуним 
капацитетом и да текстилне робе изађе дупло више на тржиште. 
А како и за ову фабрику постоје сировинска база и повољни 
услови за изградњу на територији Србије, онда су се и у овом 
случају поклопили интереси привреде у цјелини и интереси да 
се што прије развију ови привредно неразвијени реони Србије. 
Нама је исто тако потребно да изградимо једну нову жељезару 
која би углавном производила лимове за нашу бродоградњу и 
лимове за прехранбену индустрију и за широку потрошњу, јер би 
на тај начин могли бити искоришћени огромни изграђени капа- 
џитети у нашој бродоградњи и могла би се знатно повећати наша 
конзервна индустрија, што значи роба за широку потрошњу. 
А како сировинска база за нову жељезару постоји у Македонији 
и у Србији, онда можемо казати да су се и овдје поклопили ин- 
тереси да се што прије развију привредно неразвијени реони 
Македоније итд., итд. 

Међутим, иако ствари овако стоје, ипак ово питање изазива 
најшире дискусије у редовима грађана, а нарочито у редовима 
комуниста. При томе се бране најразличитији ставови и са нај- 

различитијих позиција (већ према томе која је позиција кори- 
снија за њеног заступника). Дискусија је, дакле, изгубила сваки 
принципијелни карактер. Наиме, постоји мишљење да не треба 
у нашој инвестиционој политици уошште узимати у обзир 
инвестиције по глави становника, јер се привреда наводно не 
може посматрати изоловано у појединим републикама или рео- 
нима, него се она може посматрати искључиво као цјелина 
(интересантно је да су заступници ове теорије углавном другови 
из република и реона, који су се у досадашњем периоду изградње 
највише развили). Постоји и друго схватање о томе да је пра- 
вилно да се привредно развијенији реони и даље брже развијају 
јер, коначно, ови реони (као привредно најразвијенији) дају за- 
једници највећи дио њених прихода и онда је, наводно, сасвим 
природно да им заједница оставља и највећи дио средстава за 
њихову привредну изградњу. (Мислим да није потребно нагла- 
шавати да су ови другови углавном из привредно развијених 
реона.) Међутим, постоји и треће мишљење да се у инвестици- 
оној изградњи мора по сваку цијену (макар и на штету привреде 
као цјелине) исфорсирати индустријализација привредно нераз- 
вијених реона, иако често ова индустријализација неће донијети 
нарочите користи ни самом привредно неразвијеном реону. (Ми- 
слим да ни овдје није потребно нарочито наглашавати да су ови 
другови углавном из привредно неразвијених ресна.) 

Разумије се, сви ови разговори и дискусије немају никакав 
принципијелни карактер, него су, напротив, израз локалистичких 
и у суштини државно-капиталистичких тенденција у нашој при- 
вреди. 

Чега има принципијелног, рецимо, у дискусијама које се воде 
у привредно неразвијеним реонима о томе како су привредно раз- 
вијене републике далеко брже напредовале у свом привредном 
развитку у досадашњем периоду: Казати само толико о нашој 
политици инвестиционе изградње у досадашњем периоду, а не 
казати да је таква политика резултат цјелокупне наше политике 
подизања одбранбене снаге наше земље и политике што бржег 
извлачења наше земље из заосталости — то значи развијати 
разна локалистичка схватања и тенденције. 

Међутим, исто тако нема ни трунке принципијелности у 
поставкама да привредно развијенији реони морају да добију 
више за инвестициону изградњу него што добијају привредно 
неразвијени реони, зато што привредно развијенији реони више 
дају од свог националног дохотка за опште друштвене потребе 
заједнице. Прије свега, израчунавање националног дохотка по 
републикама не може дати праву слику вишка рада који се 
остварује у појединим привредним реонима. Садашње израчуна- 
вање националног дохотка по републикама и реонима заснива се 
на постојећим цијенама индустријске робе и пољопривредних 

производа. А постојеће цијене у нашој земљи су посљедица наше 
одређене политике, која је усретсређена на уравнотежење наших 
спољно-трговинских биланса (отуда политика несразмјерно ви- 
соких цијена које држимо за текстилну робу и за сву потрошну 
робу, која се производи од увозних сировина). Постојеће цијене у 
нашој земљи су још и посљедица наше политике одржавања 
равнотеже у нашим унутарњим билансима, нарочито у односима 
између цијена индустријске робе и цијена пољопривредних про- 
извода. Дакле, због одређене наше политике у погледу одржавања 
равнотеже у нашим спољно-трговинским и унутрашњим билан- 
сима, цијене појединих индустријских производа (који се про- 
изводе на бази увозних сировина) су далеко изнад цијена исте 
индустријске робе на свјетском тржишту, док су цијене пољо- 
привредних производа (због наше политике држања ниских 
цијена пољопривредних производа) далеко испод цијена пољо- 
привредних производа на свјетском тржишту. Ако бисмо, дакле, 
израчунали доходак у индустријски развијеном реону Словеније 
и доходак у пољопривредно развијеном ресну Војводине (по 
свјетским цијенама индустријских и пољопривредних производа) 
снда бисмо добили сасвим друкчију слику оствареног дохотка 
него што изгледа садашња слика у овим истим реонима (по са- 
дашњим цијенама индустријских и пољопривредних производа). 
То се најбоље може видјети из слиједеће табеле: 


Доходак у текстилној индустрији 1952 год. 
— у милионима динара — 

доходак по доходак по | 

унутрашњим свјетским Разлика 
Републике цијенама из цијенама (1—2) Фактор 

1952 год. 

ФНРЈ 90.958 29.949 61.009 3.04 
Србија 20,574 7.508 1:3,066 2.74 
Словенија 28.446 8.516 19.930 3,34 


Као што видимо, ако узмемо у обзир само текстил и дохсдак 
из текстилне индустрије израчунамо по свјетским цијенама Тек- 
стила. онда ћемо видјети да би се доходак из текстилне инду- 
стрије 20 милијарди док би се доходак из текстилне инду- 
стрије у Словенији смањио за скоро 20 милијарди, док би се до- 
ходак из текстилне индустрије у Србији смањио за свега 13 
милијарди. Дакле, у Словенији би се доходак из текстилне 
индустрије смањио за 7 милијарди динара више него што 
би се смањио доходак из текстилне индустрије у Србији, 
уколико будемо израчунавали доходак на бази свјетских ци- 

јена текстила, а не на бази домаћих цијена текстила. (Слично 
ће се десити и са осталим производима, рецимо, металургије 
и осталих грана индустрије и рударства, јер су свјетске цијене 
овим производима далеко ниже него што су цијене тим истим 
производима на домаћем тржишту.) 

А што се тиче пољопривредних производа, то се може видјети 
из слиједеће табеле: 


Доходак од житарица по плану за 1953 годину 
— у милионима динара — 


Доходак по _— Доходак по уну- 


Републике свјетским трашњим цијенама Разлика 
цијенама из 1953 год. (12) 
ФНРЈ 138,000 83,000 55,000 
Србија 90,400 54,400 36,000 
Словенија 2,400 1,500 900 


Као што и овдје видимо, ако доходак од житарица будемо 
израчунавали по свјетским цијенама (по цијенама житарица на 
«свјетском тржишту), онда би доходак од житарица у Србији био 
већи за 36 милијарди динара, док би у Словенији био већи свега 
за непуну милијарду динара. То значи да би доходак само у жи- 
тарицама био за преко 36 милијарди динара већи у Србији него 
што би био када би се израчунавао доходак по цијенама житарица 
на домаћем тржишту. 

Шта ово све показује:2 

Све ово показује да ће израчунавање дохотка по народним 
републикама и привредним реонима на бази садашњих цијена на 
домаћем тржишту (а не на бази цијена на свјетском тржишту) 
нужно довести до врло погрешних закључака. То, уосталом, по- 
казују горњи подаци. Међутим, када би изнесени подаци у дру- 
штвеном плану о оствареном дохотку по републикама (израчуна- 
тог на бази остварених цијена на домаћем тржишту) и били 
тачни, неправилно би било покретати дискусију о томе колико 
ко даје заједници и колико треба да добије од заједнице. Ово 
нарочито због тога што овакве дискусије редовно доводе до сла- 
бљења и запостављања интереса цјелине, интереса цијеле дру- 
штвене заједнице. Уосталом, немогуће је постављати питање ра- 
сподјеле националног дохотка на бази колико која република 
или привредни реон остварује дохотка и колико даје друштве- 
ној заједници, јер се, коначно, развијенији реони (који највише и 
остварују дохотка) нијесу ни могли самостално развити, него уз 
братску помоћ или на рачун заосталијих реона. А ако тако стоје 
ствари, онда се ни помоћ коју дају развијенији реони не може 
сматрати као милостиња, него као социјалистичка обавеза разви- 
јенијих реона према друштвеној заједници. 

НЕШТО О ДОСАДАШЊОЈ ИНВЕСТИЦИОНОЈ ИЗГРАДЊИ ПО 
ОБЛАСТИМА ПРИВРЕДЕ И ДРУШТВЕНЕ ДЈЕЛАТНОСТИ 


Ако погледамо нашу инвестициону изградњу у периоду од 
1947 до 1952 године, ми ћемо видјети да постоји потпуна несраз- 
мјера у улагању инвестиција у појединим привредним гранама, 
што се најбоље може видјети из слиједеће табеле: 


Инвестициона изградња по привредним гранама и народним републикама 
у периоду 1947—1952 год. — у милионима динара — по цијенама из 1952 год. — 


5 – = 5 2 = 
5 = 55 о = 
Пра Во ВБ 8 и 84 555Е 
грана ~ 2 Е4 о = у = 4-+-+- 
У О „е О а = по АЕ» 
Индустрија  612,284 187,326 127,768 105,208 146,876 31,925 13,181 40.5 
Пољопривр. 61,332  21,359 – 19,757 3,869 9,197 6,429 2721 4,0 
Шумарство 26,858 7,075 5,555 3,977 8,256 1,322 673 1,8 
Грађевинар. 22,440 7,681 5,802 2,658 3,488 1,584 1,227 1,5 
Саобраћај 227,814  99,659  63,958  13,946  34,899 7,533 7,819 149 
Трговина 23,803 5,796 7,638 1,424 4,712 2,366 1,867 1,4 
Занатство 1,653 170 170 91 422 85 11501 


Свега 976,184 329,066 230,648 131,173 205,850 51,244 28,203 


Шта нам показују ове цифре 

Ове цифре нам показују да је у нашем досадашњем развитку 
изузетно форсирана индустрија и донекле саобраћај. С друге 
стране, ове цифре нам показују да је потпуно заостајала пољо- 
привреда. Да ли је то било правилног Разумије се, то је било пот— 
пуно правилно са гледишта једне политике дугорочне привредне 
изградње, јер ће тек развитком индустријске базе бити створене 
солидне основе за бржи развитак пољопривреде и осталих грана 
индустрије потрошних добара итд. Само због тога што је наша 
земља успјела да у досадашњем периоду изгради моћну базичну 
индустрију, може се у садашњем периоду смјелије приступити 
индустријализацији пољопривреде и подизању прерађивачке ин- 
дустрије, која прерађује сировине и житарице из пољопривредне 
производње итд. Да није било досадашње изградње наше базичне 
индустрије, наша земља не би могла ни приступити подизању ин- 
дустрије потрошних добара, развијању пољопривреде итд. Јед- 
ном ријечју, наша земља не би могла поћи путем постепеног али. 
сталног подизања животног стандарда. 

Међутим, на основу горње табеле немогуће је добити јасну 
претставу о томе како изгледа наша досадашња инвестициона 
изградња, нарочито у погледу разних области привредне и дру- 
штвене дјелатности. То ће се моћи видјети из слиједеће табеле: 

Инвестициона изградња по областима привредне и друштвене дјелатности 
у периоду од 1947—1952 год. — у милионима динара по цијенама из 1952 год. 


5 сз 5 
Б5- = | = с = 

Привредна Е- о = 5 =“ х = 
и друштвена — 5 = 5 5 „а 5 ч 55 
област о. а, | = – ж =. = АЕ 

Ф це ~ 5 а = = ЗВЕ 
Привреда 976,184 329,066 230,648 131,173 205,850 51,244 28,203 
Станбено- 
комунална 
и социјално- 
просвјетна 
дјелатност 170,063  74,016  30,187  30,550 20,932 10,510 3,868 11,6 
Дјелатност ; 
администра- 


тивних органа 90,394  43,287 – 19,731 8,145 11929 3,492 3,458 6,1 
Задругарство 60,900 — 27,191 – 13,846 4,635 6,811 6,954 1,463 4,0 
Народна 

одбрана 132,459  49,596 – 44,409 1,166  34,468 1,731 1,089 8,7 
Нераспоређено 75,856 17,568  11,456 5,088 4,088 – 3,196 696 5,0 


Свега 1,505,856 540,724 350,277 180,759 284,078 77,127 38,777 100 


А шта нам показује ова табела: Одмах пада у очи да су 
инвестиције државних административних органа, дакле, инве- 
стиције које су директно служиле бирократији, знатно веће него 
инвестиције у једној од најзначајнијих грана наше привреде (по- 
љопривреди). Осим тога, инвестиције у станбено-комуналној и 
социјално-просвјетној дјелатности су такође испод процјена ин- 
вестиција административних органа (ако се у административну 
изградњу урачуна и ставка нераспоређеног, што практично треба 
урачунати). Практично, ово значи да су у инвестиционој изградњи 
у протеклом периоду дошли до изражаја најразличитији инте-- 
реси бирократских, административних органа државне управе 
(док интереси привреде и друштвене заједнице у цјелини, разу- 
мије се, нијесу дошли до изражаја). 

Међутим, ако овако стоје ствари у погледу односа у инве- 
стирању између индустрије и пољопривреде (40% у односу на 
4%), може се поставити питање: да ли није дошло вријеме да се 
тежиште у инвестиционој изградњи у наредном временском пе- 
риоду помјери са индустрије на пољопривреду: Ако узмемо у 
обзир чињеницу да је досадашње запостављање пољопривреде 
(без обзира на то што је извјесно запостављање пољопривреде 
било неизбјежно из разлога које смо раније навели, а који се 
углавном састоје у томе што смо морали у првом реду развијати 
индустрију и на тај начин стварати солидну индустријску базу 
која је неопходна за успјешни развитак пољопривреде у цјелини» 

већ нанијело нашој привреди врло тешке губитке, онда се и од- 
говор на горње питање (да ли пребацивати тежиште у инвести- 
ционој изградњи на пољопривреду) може лако дати. Како се 
одражава на нашу привредну ситуацију овакво запостављање по- 
љопривреде може се видјети из чињенице да је наша земља мо- 
рала у овој економској години издати ни више ни мање него око 
140 мил. долара за увоз хране, док је у истом времену изгубила 
преко 80 милиона долара због потпуног изостанка извоза куку- 

руза, шећера итд. То значи да је наша земља директно изгубила 
у свом платном билансу скоро цијели једногодишњи извоз. Или 
узмимо други примјер. У години са просјечним пољопривредним 
приносом извоз пољопривредних производа износи око једне тре- 
ћине цјелокупног нашег извоза и када услијед елементарних не- 
погода подбаци пољопривредна производња, онда наша земља 
нужно мора запасти у врло тешку ситуацију. Или узмимо још 
један други примјер. У годинама када подбаци наша пољоприв- 
редна производња услијед ма каквих елементарних непогода. 

онда наша земља мора редовно увозити прехранбених производа 
за преко сто четрдесет милиона долара, што износи тачно толико 
колико износи читав наш увоз сировина и материјала за репро~ 

дукцију за цјелокупну нашу индустрију. 

Па ипак, иако ствари овако стоје у погледу развитка пољо- 
привреде, може се још увијек наћи и таквих комуниста који 
мисле да индустријализација пољопривреде није права индустри- 
јализација; да једино подизање базичне индустрије претставља 
праву индустријализацију итд. Ови другови очигледно заборав- 
љају да механизација пољопривреде није ништа друго него 
индустријализација и то индустријализација која је често да- 
леко рентабилнија и кориснија од ма какве друге индустријали- 
зације. Међутим, има и таквих комуниста који сматрају да разви- 
јати пољопривреду значи развијати сировинску базу и пре- 
тварати земљу у зграрни привјесак индустријски развијени- 
јих земаља. У суштини, иста схватања се могу наћи код комуниста 
и у односу неразвијених и развијених реона у нашој земљи. На- 
име, многи другови мисле да развијати пољопривреду у привредно 
неразвијеним реонима значи за вјечита времена осудити ове ре- 
оне на заосталост и зависност од привредно развијених реонз. 
Колико су бесмислене ове теорије може се видјети по томе што 
земље са високо развијеном пољопривредом не само да нијесу 
изгубиле своју економску независност, него се то управо може 
прије казати за земље које немају развијену пољопривредну 
производњу. Уосталом, то смо ми могли врло лако видјети и 
увјерити се на искуствима задњих неколико година. 

Ова наша оријентација на развијање пољопривреде потпуно 
се поклапа и са нашом линијом бржег развитка привредно нера- 

звијених реона, јер се већина пољопривредне ратарске површине 
налази на територији Војводине, Славоније, уже Србије, Маке- 
доније итд. Развијање и индустријализација пољопривреде зна- 
чиће истовремено и брже развијање и индустријализовање ових 
наших привредно неразвијених реона. 


НЕШТО О КЉУЧНОЈ КАПИТАЛНОЈ ИЗГРАДЊИ 


Политика кључне капиталне изградње дошла је из потребе 
сужавања обима инвестиционе изградње и концентрисања свих 
средстава за кључне објекте наше привреде. Ова политика је 
била посве правилна у условима административног управљања 
привредом, а специјално проширеном репродукцијом. Она је, 
разумије се, имала и крупних резултата, јер је њеним спровође- 
њем први пут озбиљно почета инвестициона изградња на стварно 
кључним објектима наше привредне изградње. Уосталом, резул- 
тати такве политике се већ осјећају у цијелој нашој привреди, 
јер се сваке године пуштају у погон објекти наше кључне капи- 
талне изградње, који стварно претстављају кичму цијеле наше 
привреде. 


Међутим, политика кључне капиталне изградње је донијела 
и читав низ негативних резултата и, уколико бисмо наставили 
даље са том политиком, добили бисмо далеко веће негативне ре- 
зултате. Уосталсм, то је посве разумљиво, јер је политика кључне 
капиталне изградње углавном одговарала старом систему адми- 
нистративног управљања привредом, али би настављање са истом 
политиком у новом привредном систему донијело скоро искљу- 
чиво негативне резултате. | 


1) Прије свега, политика кључне капиталне изградње је до- 
брим дијелом укочила наш привредни развитак, онемогућила 
ситна проширења и реконструкције индустријских предузећа, по- 
дизање на широком фронту ситне прерађивачке индустрије итд. 
Нијесу, дакле, висина и обим инвестиција изазвали ненормално 
високо оптерећење националног дохотка с великим инвестицио- 
ним издацима и, према томе, висина и обим наших инвестиција 
нијесу ни могли: довести до стагнирања у нашем привредном раз- 
витку. До овог стагнирања у нашем привредном развитку, које 
је запажено у посљедњим годинама, дошло је, поред осталих 
узрока (узастопне суше, итд.), још и због наше политике поди- 
зања базичне индустрије (дакле, због структуре наше инвести- 
ционе изградње). Друкчије речено, стагнирање у нашем привред- 
ном развитку дошло је, поред осталих узрока, још и као 
посљедица спровођења политике кључне капиталне изградње. 

То се може врло лијепо видјети из слиједећих табела: 

Учешће бруто инвестиција у бруто производу 
— обрачунато по западном методу — 


Земље 1947 1948 1949 1950 1951 1952 1953 
Југославија 29,7 29,8 29,7 26,6 22,7 39 . 258 
Белгија 12,5 12,5 — — — — — 
Данска 20,1 20,7 22,5 25,3 23,9 — — 
Италија 27,4 24,6 22,2 19,5 21,1 — === 
Француска 14,4 12,7 21,8 19,9 21,8 — — 
Норвешка 37,3 36,3 38,2 34,1 30,5 — — 
Шведска 31,1 28,5 26,9 27,4 31,2 — Бо 


Велика Британија 14,0 14,0 13,4 11,7 16,0 


Као што видимо, оптерећење нашег националног дохотка са 
укупним инвестицијама није такво да би морало довести до стаг– 
нирања у нашем привредном развитку. (Однос између бруто ин– 
вестиција и бруто производа у 1952 години је изашао тако велики 
услијед врло великог смањивања бруто производа у овој години 
због дјеловања суше.) 

Међутим, на појаву стагнирања у нашем привредном развитку 
је и те како дјеловала структура инвестиција (или, боље ре— 
чено, обим кључне капиталне изградње), што се може видјети 
из слиједеће табеле: 


Однос између укупних инвестиција и кључне капиталне изградње 
1952 и 1953 год. (план) — у милионима динара — 


5 = = 5 
55 о = = == 
— = = о з, 

Година 1952 = “5 = 5 5 2 = 
(утрошено) • О „с О за = – 
Укупне инвест. -·210,675  61,805  43,036  25,372  59,231 — 12,908 8,322 
Кључна 
капит. изградња  167.764  47,686  34,254  19,125  52,751 8,085 5.863 
Однос 79,6 17,2 19,6 75,4 89,1 62,6 70,5 
Година 1953 
(План) 


Укупне инвест.  195,812 54595 34,108 – 19,790 44,894  25,026  15,085 


Кључна 
капит. изградња 121,551 27,633  17,228  13,963 – 37,598  12,064 – 13,085 


Однос 62,1 50,6 50,5 10,6 83,7 48,2 86,7 


Из горњих табела може се јасно видјети колико је политика 
кључне капиталне изградње онемогућила сваку другу, макар и 
најситнију и макар колико рентабилну, привредну изградњу. 
Овдје морам напоменути да се у 1953 години није примијенио 
однос између укупних инвестиција и инвестиција у кључној ка- 
питалној изградњи, који је постојао у 1952 години, јер су народне 


ж Обухваћени су само кључни објекти из друштвеног плана ФНРЈ — без 
кључних објеката из плана република и без повећаних сума на кључним објек- 
тима од стране република. 

републике својим друштвеним плановима повећале обим кључне 
капиталне изградње и, уствари, поново успоставиле стари однос 
из 1952 године. 

2) Политика кључне капиталне изградње довела је до ма- 
совне појаве паразитизма скоро на свим објектима кључне ка- 
питалне изградње. ПЏаразитизам се може видјети у најразноврсни- 
јим облицима које ћемо навести у слиједећем излагању. 

Многа предузећа су, уз помоћ републичких руководстава, 
изградила читав систем у присиљавању привредног руководства 
наше земље да се изгради комплетно индустријско постројење, 
па да се онда тек пусти у погон, а не да се сукцесивно пуштају 
у погон поједини погони и да се остали погони изграђују из аку- 
мулације самог предузећа. Друкчије речено: изграђена је читава 
тактика у начину како присилити привредно руководство наше 
земље да поједино индустријско предузеће стално држи на спи- 
ску кључних објеката. Наиме, нека предузећа су примијенила 
тактику да не подижу оне објекте за које су добила финансијска 
средства, него да за тај новац подижу друге своје погоне (за чије 
подизање не би добила инвестициона средства) кроз друштвене 
планове и да се тако сваке наредне године појављују и траже 
нова финансијска средства у циљу „завршавања“ погона који 
су у плану (Јесенице, Сисак итд.). А нека пак предузећа стално 
проширују своју инвестициону изградњу и, наравно, сваке године 
се појављују и траже нова финансијска средства, јер, наводно, 
нијесу завршила своју инвестициону изградњу (коксара Лукавац, 
фабрика целулозе у Приједору, жељезара Шторе, жељезара 
Равне итд.). А многа предузећа пак искоришћавају инвестиционе 
кредите за изградњу комуналних објеката у дотичном граду 
(Аранђеловац, Светозарево итд.). Разумије се, овакве „послове“ 
предузећа не би могла водити без активне подршке републичких 
руководстава. И, најзад, многа републичка привредна руководства 
су исконструисала посебну тактику како да сваке године траже 
што више средстава за завршавање кључних објеката 2, пс- 
слије, У својим плановима скидају добијена средства са кључ- 
них објеката и пребацују их на друге <споредније објекте. 
Наравно, наредне године се појављују са новим потребама за 
кључне објекте итд. итд. · (Сисак, Ражине, Стрнишче итд.). 

Па гдје је онда рјешење овог питања2 

Коначно рјешење овог питања може бити само у ликвидирању 
категорије кључне капиталне изградње из нашег привредног 
развитка (кључна капитална изградња није ништа друго него 
једна потпуно неекономска категорија, која је одговарала у пе- 
риоду административног управљања привредом, и која нам је у 
том периоду донијела врло крупне резултате, али која уопште не 
одговора у нашем новом привредном систему) и у увођењу си- 
стема слободног преливања кредитних средстава у оне привредне 
гране које су у датој ситуацији најрентабилније. 

Међутим, прелазак на систем слободног преливања инвести- 
ционих кредита у идућој години не може се остварити ако, још 
у току ове године не предузмемо све мјере да кључни објекти 
буду бар дјелимично пуштени у погон. Шта то значиг То значи да 
наши кључни објекти још у овој години почну са производњом у 
појединим својим погонима и да се на тај начин бар донекле оспо- 
собе да завршавање своје фабрике врше из својих средстава 
(из средстава своје акумулације), или да дођу до нових финан- 
сијских средстава (која су им потребна за потпуно довршавање 
своје фабрике) путем тражења кредита на унутрашњем кредит- 
ном тржишту. 

Осим тога, прелазак на систем слободног преливања инвести- 
ционих кредита нужно захтијева да се одрекнемо сваке политике 
рокова (тј. да поједини објекти морају бити завршени у одређе- 
ним роковима). Тачно је да пуштање у производњу кључних 
објеката наше изградње у одређеним роковима омогућава да ри- 
јешимо многа питања дефицита у нашем платном билансу са 
иностранством. Али је исто тако тачне да су наши кључни 06– 
јекти у таквој завршној фази изградње која нам осигурава да 
ће они бити прије завршени у систему слободнст преливања 
инвестиционих средстава, него у систему кључне капиталне из- 
градње (наравно, предуслов је да републичка руководства у току 
све године предузму све мјере како би се на кључним објектима 
завршили сви грађевински радови и радови око израде и монтаже 
машинске опреме које је уопште могуће извршити). Уосталом, 
вајгоре што се може десити у систему слободнот преливања кре- 
дитних средстава јесте да поједини кључни објекат не буде на 
вријеме завршен. Међутим, намјесто њега биће изграђено много 
других мањих „некључних“ објеката, који ће, можда, донијети 
нашој привреди много веће користи него дотични кључни објекат. 

Па ипак, у овој години, док још увијек спроводимо политику 
кључне капиталне изградње, морамо предузети све мјере да 
нигдје не застану радови на кључним објектима и да се на њима 
заврше сви радови које је уопште могуће завршити у овој години. 

Борба за социјалистичку демократију постала је саставни дио 
борбе за даљи развитак и потпуну афирмацију социјализма. 
У процесу те борбе која је у нашим условима веома интензивна, 
најлакше се откривају све оне препреке и сметње које стоје на 
путу даљим успјесима и социјалистичком развитку. Досадашње 
искуство јасно нам је показало да се развитак социјалистичке де- 
мократије не може успјешно осигурати без рјешавања и учешћа 
радних људи у стварном управљању привредом и државом с једне 
стране, и без оштре идеолошке борбе против назадних утицаја 
и схватања с друге стране. 

Ако посматрамо с те тачке гледишта развитак социјализма 
код нас, можемо констатовати огроман успјех који је постигла 
наша земља у борби за побједу социјалистичких односа (и не 
само у границама наше земље). Али и поред тога ми морамо ви- 
дјети и слабе стране које неминовно прате сваки успон и кретање 
напријед, па и успјехе наше социјалистичке изградње. 

Једна од слабости нашег кретања напријед и квалитетно 
новог пораста социјалистичке мисли и социјалистичке изградње 
јесте раскорак између јачања социјалистичке мисли и јачања 
економске подлоге социјализма и заостајања идеолошке борбе са 
остацима старих схватања, запостављање борбе против преживје- 
лих назадних снага које се не мире са чињеницом да су исто- 
риски преживјеле и на крају запостављање и пренебрегавање 
извјесног пропагандног успјеха које код нас постиже најразно- 
врснијим средствима инострана пропагандна дјелатност и то онај 
њен дио који је усмјерен на подривање социјалистичке свијести 
код наших радних људи као и достојанство грађанина социјали- 
стичке Југославије. 

Те слабости не претстављају засад опасност за наш развитак, 
али њихово дуже игнорисање могло би се претворити у стварну 
опасност. Ми смо свијесни да је развитак социјалистичке демо- 
кратије дуготрајан процес, да се тај развитак може обезбиједити 
само живом борбом и да се у самом процесу тога развитка могу 
појављивати и непредвићене препреке. Није несрећа у томе што 
треба савлађивати препреке, него је опасност у томе што многи 
комунисти не уочавају довољно ни постојање разних сметњи за 
развитак социјалистичке демократије нити пак њихов карактер. 


Џ 

Баш због тих несхватања појављују се извјесна накарадна 
схватања о суштини социјалистичке демократије, која су сама за 
себе кочница демократског и социјалистичког развитка. Један од 
облика несхватања социјалистичке демократије јесте мишљење 
извјесног броја комуниста да се демократија састоји у томе што 
ће ћутке прелазити преко разних појава које су потпуно антисо- 
цијалистичке и допуштати да оне узимају све више маха. Кому- 
нистима бар мора да буде јасно да се треба активно борити против 
свега онога што стварно кочи развитак и јачање социјалистич- 
ких снага. По таквим суштинским питањима не може се ћутати 
или пак дозволити да се догађаји одвијају сами од себе, стихијно, 
а да чланови Савеза комуниста стоје по страни, не замарају се 
да о њима размишљају и, на крају, дозвољавају себи да о њима 
не заузимају одређен и отворен став. Социјалистичка демокра- 
тија не може побиједити, ако су оне снаге које треба да се изборе 
за ту демократију пасивне. Социјалистичка демократија може 
побиједити само онда, ако је она заиста борбена демократија и 
ако у свом развитку савладава све оно што кочи њен пораст и 
јачање. 

Пасивност једног дијела чланова Савеза комуниста омогу- 
ћила је већ сада постојање извјесних пукотина у нашем развитку 
у које се увлаче антисоцијалистичке снаге, негдје стихијно, а 
негдје организовано, покушавајући да те пукотине рашире и да 
их што више искористе. 

Стварање тих пукотина олакшава донекле и застој код извје- 
сног броја чланова Савеза комуниста у идеолошкој изградњи, а од 
степена идеолошке изградње комуниста зависи испуњавање њи- 
хових задатака у средини у којој раде и живе, зависи у којој ће 
мјери они идеолошки утицати на чланство масовних организација, 
што је опет тијесно повезано са степеном активности тих орга- 
низација. 

Запостављање идеолошког подизања утиче даље на карактер 
борбе против идеолошких туђих утицаја у нашој средини. Ко- 
мунист који је идеолошки слабији или неће запажати појаве туђе 
социјализму, или ће, уколико их инстинктивно запази, покуша- 
вати да се против туђе идеологије бори искључиво администра- 
тивним средствима, уколико постоји могућност да таква средства 
користи. 

У оним пак случајевима када су комунисти идеолошки јачи, 
они се хватају у коштац са туђом идеологијом и побјеђују је сна- 
гом својих аргумената, снагом социјалистичке идеологије. 

Идеологија капиталистичке класе исто тако као и идеологија 
(уколико се уопште може назвати ријечју идеологија) државно- 
капиталистичког система Совјетског Савеза, морали су да отсту- 
пају у свим случајевима када смо се са њима борили са позиција 
стварне социјалистичке идеологије и из перспективе развитка 
социјалистичких снага. 

Застој у идеолошкој изградњи код једног дијела комуниста 
може се протумачити на разне начине. Извјестан број комуниста 
сматра да, пошто смо ударили економске темеље социјалистичкој 
изградњи, пошто смо однијели побједу у борби против Информ- 
бироа, пошто успјешно водимо борбу против бирократизма и за 
развитак социјалистичке демократије, сада више не постоји ни- 
каква опасност за даљи успјешан развитак социјализма код нас. 
Из тога потсвјесно извлаче закључак да њима више није потребна 
идеолошка изградња. Они не виде да непријатељи социјали- 
стичке изградње не мисле тако. Један други дио комуниста на- 
викао је да се идеолошки изграђује кроз одређене форме, чија је 
дуготрајна примјена и употреба створила шаблоне у идеолошкој 
изградњи, који су фактички постали кочница развитка социјали- 
стичке мисли и саме идеолошке изградње. Одбацивање шаблона 
у области идеологије несумњиво да је дало позитивне резултате. 
Али одбацујући шаблоне и калупе, један дио комуниста одбацио 
је сасвим и идеолошку изградњу. Наступила је извјесна празнина 
када стари шаблони нијесу замијењени новим еластичнијим 
формама идеолошког подизања које би одговарале потребама 
савременог развитка и социјалистичке мисли и социјалистичких 
снага код нас. Јасно је да се стари шаблони не могу замијенити 
новима, нити се могу дати упутства у којим формама треба разви- 
јати рад на идеолошком васпитању. Један већи напор код кому- 
ниста у том правцу створио би низ могућности, а тај напор би 
потпомогао извјесним комунистима који данас пасивно гледају 
на потребу идеолошког рада, да бар сагледају важност тог пи- 
тања и слабост свога садашњег положаја као чланова Савеза 
комуниста. 

С друге стране, ту ситуацију (која је свакако привремена у 
нашем развитку) користе антисоцијалистичке снаге отворено или 
прикривено, иступајући са својом робом и то првенствено тамо 
гдје су се створиле празнине на подручју идеолошке борбе. 

У нашој штампи и на састанцима масовних организација 
било је говора о поплави тзв. „шунд“ литературе, о слабој му- 
зици, о ширењу ситнобуржоаских навика и обичаја, о политичкој 
активизацији једног дијела клера итд. Све те појаве тијесно су по- 
везане са питањем политичког рада и идеолошке борбе. Али поне- 
кад када се говори и пише о тим негативним појавама, праве се нове 
грешке које могу само слабити а не јачати идеолошку борбу. 
Узмимо само примјер критике „шунд“ литературе. Врло је мали 
број критичара прочитао ствари које критикује, да би своју кри- 
тику могао поткријепити разложним аргументима. Врло је мали 
број солидних критичких приказа у нашој штампи о тој врсти 
литературе. 

Са тим питањем је донекле повезано и питање појединих 
форми иностране пропаганде у нашој земљи. И ту пропаганду 

можемо подијелити у два дијела. Једним својим дијелом она је 
усмјерена на развијање пријатељских односа са нашом земљом. 
Другим дијелом она директно штети развитку таквих односа, не 
води рачуна о постојећем законодавству наше земље и кршећи то 
законодавство претвара се у појединим случајевима у директно 
уплитање у унутрашње ствари наше земље. Сарадња наше земље 
са другим државама базира се већ десет година на принципу не- 
мијешања у унутрашње ствари земаља које сарађују. Несугласице 
и сукоби које је наша земља имала са владама других земаља за 
протекли десетогодишњи период носили су увијек печат, с једне 
стране, покушаја мијешања у наше унутрашње ствари и, с друге 
стране, наш одлучан отпор да се не дозволи такво мијешање. 
Очигледно је да је и убудуће потребно јачати сарадњу с другим 
земљама. Али баш у интересу развијања сарадње на здравим 
основама, потребно је отстранити све оно што смета позитивној 
сарадњи и што носи карактер мијешања у унутрашње ствари наше 
земље. Због тога је потпуно погрешно становиште појединих ко- 
муниста који се нијесу слагали са појединим манифестацијама 
овакве иностране пропаганде, али су у себи мислили да „због 
интереса сарадње не треба правити никакве приговоре“. Баш у 
интересу позитивне сарадње и здравих темеља на којима она не- 
миновно мора да почива, реаговао је низ чланова Савеза кому- 
ниста, као и чланова Социјалистичког савеза на све оне нега- 
тивне појаве које се све више и све чешће манифестују. 

Карактеристичан је у том погледу чланак у „Њујорк тајмсу“ 
од 29 јуна о Информативној служби САД у Југославији. Нарс- 
чито пада у очи информација да су личности, које су у име 
сенатора Џозефа Макартија испитивале рад те службе, изјавиле 
да су задовољне програмом у Југославији. Знајући погледе и 
ставове Макартија по најважнијим проблемима савременог сви- 
јета, нарочито његов однос према социјализму уошште, морамо 
у најмању руку рећи да оно чиме је Макарти задовољан, не 
можемо бити задовољни ми, Југословени. 

На крају, потребно је напоменути да нијесу носиоци туђих 
идеолсшких утицаја увијек само остаци капиталистичке класе, 
малограђанска и сељачка стихија, директна или индиректна ино- 
страна пропаганда, укључујући ту и информбировску пропаганду. 

Подлога за ницање антисоцијалистичких схватања постоји и 
у нама самима, у редовима чланова Савеза комуниста. Поједина 
схватања која су туђа социјализму наш су сопствени производ, 
премда дубљи корјени таквих схватања воде прошлости. Један 
дио појава, нарочито карактеристичних за привредну дјелатност, 
као што су партикуларизам и локализам, никао је у новим усло- 
вима, уплео се у начин мишљења појединих комуниста и почео 
да се претвара у кочницу развитка социјалистичких односа у 
привреди. 

Нове социјалистичке форме, које се развијају у нашем 
друштву, неће побјеђивати глатко. Оне ће морати да савлађују 
и оне негативне појаве које су производ наше стварности и чији 
су носиоци често чланови Савеза комуниста. То би питање, 
према моме мишљењу, заслуживало посебну сбраду, и развитак 
социјализма наметнуће потребу детаљнијег изучавања и тих 
појава. 

Вељко Влаховић 

ЗА ВЕЋУ АКТИВНОСТ КОМУНИСТА НА ЈАЧАЊУ НОВИХ 
ФОРМИ И МЕТОДА РАДА У НАРОДНИМ ОДБОРИМА 


Нови законски прописи о раду и организацији народних 
одбора, како савезни тако и републички, који су се почели спро– 
водити почетком ове године после одржаних избора за народне 
одборе општина, градова и срезова и који означавају једну даљу 
етапу у демократизацији и децентрализацији наше народне вла- 
сти и у развитку социјалистичке демократије уопште, претпостав- 
љају — да би се на пракси свакодневно спроводиле у живот 
њихове одредбе — далеко живље учешће трудбеничких маса 
у раду народних одбора и у политичкој контроли над њиховим 
деловањем. Према томе, и улога и задаци чланова Савеза кому- 
ниста Југославије у конкретној борби за спровођење принципа 
социјалистичке демократије су далеко већи него у ранијем 
периоду, када су комунисти пре свега водили рачуна о помоћи 
коју треба указати органима народне власти при спровођењу по- 
јединих мера и акција. Форме и методи рада народних одбора, 
на основу нових законских прописа, у многоме су се изменили 
у смислу ослобађања у великој мери од администра 
кратског руковођења и јачања учешћа грађана У раду појединих 
органа народних одбора. Како ће се развијати овај процес деби- 
рократизовања у народним одборима и колико ће се учврстити 
и даље развијати нове демократске форме у раду органа народне 
власти — то зависи пре свега од активнссти комуниста, од свесне 
и организоване борбе за доследну примену нових метода и форми 
социјалистичке демократије, садржаних у недавно донетим за- 
конима о народним одборима. 

Колико је у практичној борби за спровођење социјалистичке 
демократије потребна активност комуниста и основних организа- 
ција Савеза комуниста Југославије, показало се и приликом 
недавног прегледа рада народних одбора у неколико срезова У 
Народној Републици Македонији. Одлуком Извршног већа На- 
родног собрања НР Македоније од 4 марта ове године, формиране 
су четири групе, састављене од чланова Извршног већа, народних 
посланика и стручњака из државног апарата, са циљем да се 
сумира искуство од неколико месеци рада народних одбора по 
новим законским прописима и да се сагледају недостаци у прак- 
тичном спровођењу принципа социјалистичке демократије. Ове 

групе прегледале су рад среских и општинских одбора у Битољ- 
ском, Титовелешком, Овчепољском и Гостиварском срезу и после 
детаљног увида у раду свих органа народних одбора, како са 
стручно-административне тако и са политичке стране, прику- 
пиле су обиље материјала који, између осталог, указује и на 
неколико важних проблема о односу организација СКЈ према 
раду народних одбора и о активности комуниста у органима 
народне власти. 

Несумњиво је да су реорганизацијом народних одбора у сми- 
слу нових законских прописа нове форме и методи рада народних 
одбора постале веома важна полуга за успешно одвијање њиховог 
рада и за правилно извршавање задатака који се сада пред њима 
постављају. Народни одбори у нашој Републици, особито срески, 
за разлику од ранијег стања, када су се они готово искључиво 
бавили преношењем разних директива од републичких органа и 
спровођењем појединих конкретних мера, сада су се у великој 
мери осамосталили у своме раду и оспособили да на време уоча- 
вају и анализирају многе појаве из државног, привредног, дру- 
штвеног и културног живота са своје територије, доносећи само- 
стално низ прописа и мера и решавајући на правилан начин 
поједине проблеме, нарочито комуналне, без претходног обавезног 
указивања одозто. Народни одбори су, према томе, већ израсли 
у јаке и самосталне органе државне и друштвене управе на свом 
подручју, и што је то тако треба у великој мери захвалити само- 
прегорном раду и залагању комуниста који раде у народним одбо- 
рима. Особито се велики полет у раду народних одбора осетио 
непосредно у периоду њихове реорганизације, када је и само 
увођење нових форми деловало у правцу оживљавања њиховог 
рада. Међутим, на томе се није смело стати. Нови законски про- 
писи о раду народних одбора могу да добију сву своју животворну 
снагу не само простим увођењем нових форми и стварањем свих 
оних нових тела у одборима које ти прописи предвиђају, већ 
непрекидном борбом за садржину рада у свим органима, за усва- 
јање новог метода рада у народним одборима од стране свих 
одборника и службеника, и, нарочито, за јачање улоге трудбе- 
ничких маса у управљању државним пословима, за стално уса- 
вршавање пре свега оних форми које непосредно увлаче грађане 
у рад појединих ортана народних одбора. И управо у овоме 
смислу истакле су се слабости и недостаци у раду комуниста У 
народним одборима, као и у односу основних организација и 
комитета СКЈ према проблемима народних одбора, према кон- 
кретној свакодневној борби за спровођење у живот социјалистичке 
демократије. 

Од свих новоизабраних одборника у свим среским народним 
одборима у Народној Републици Македонији 83% су чланови 
СКЈ, а од свих одборника у свим општинским народним одборима 
преко 50% су чланови СКЈ. Ово показује да су народне масе 

на последњим изборима за народне одборе указале своје пове- 
рење комунистима, од којих се и очекује да се пре свега они у 
народним одборима заложе свим снагама за спровођење у живот 
нових законских прописа о раду народних одбора, који омогу- 
ћују да многобројне форме социјалистичке демократије непо- 
средно дођу до изражаја. Ако се при томе дода да су и службе- 
ници у народним одборима у великом броју чланови СКЈ, онда 
јасно произилази да и због самог оваквог састава народних одбора 
највећа одговорност за њихов рад пада на комунисте и да узрок 
мнотих слабости у функционирању овог новог механизма соци- 
јалистичке демократије у народним одборима треба тражити у 
неактивности, остацима старих схватања и у административно- 
бирократским навикама комуниста који раде у одборима. 
Основни недостатак, од кога произилазе многобројне друге 
слабости, због чега долази и до спорог развијања нових форми 
и метода рада, јесте недовољна активност и ангажованост одбор- 
ника-комуниста. Одборници-комунисти не интересују се довољно 
за рад народних одбора. Особито одборници са села гледају на 
своје учешће у раду народних одбора чисто са формалне стране, 
па чак и не присуствују свим седницама народних одбора. На 
њих се тако и гледа, — као на неке обавезне претставнике из 
сеоских изборних јединица, па им се с тога, с обзиром да су они 
у већини случајева заосталији и недовољно вични одборским по- 
словима, и веома мало помаже да правилно схвате своју одбор- 
ничку дужност и да се довољно ангажују у раду народних одбора. 
Постоји једно дубоко укорењено погрешно схватање да је о свим 
стварима које треба разгледати на седницама народних одбора 
претходно већ негде решавано, било у основним организацијама 
СКЈ, било у општинским или среским комитетима, или негде 
„горе“, па да је њихово стављање на дневни ред седница народних 
одбора чисто формално, да би се, ето, „легално“ спровело већ 
донето решење. Отуда и недовољна заинтересованост одборника- 
комуниста за савесно и детаљно претресање свих проблема који 
се постављају на решавање на седницама народних одбора, отуда 
на седницама нема довољно дискусије. Разуме се, има и других 
узрока за слабо учешће одборника у решавању и у дискусији — 
њихова недовољна припремљеност, необавештавање и неупо- 
знавање правовремено са проблемима које треба разгледати на 
седницама народних одбора, „стручњачко“ изношење проблема, 
недовољно образложење итд. — али се све то прикрива овим 
комотним схватањем, — да је то „негде“ већ разгледано и решено 
и да као комунист, по дисциплини, треба да гласа ,за“. 
Недовољна активност свих одборника, поред осталог, довела 
је до тога да се све функције и задаци у среским народним одбо- 
рима расподељују на један веома узан круг људи (око 15—20 у 
срезу), који су једновремено чланови у неколико савета и комисија 
народних одбора. Овакво стање не само што проузрокује непра- 

вилну расподелу рада у оквиру народног одбора, већ крњи и саме 
принципе социјалистичке демократије, јер сужава њену базу и 
доводи до такве концентрације функција, па према томе и власти, 
у руке уског круга људи која неминовно доводи до искривљавања 
принципа децентрализације, до јачања бирократизма и до појава 
централистичких тенденција у среским народним одборима у 
односу на општинске народне одборе и на друге установе и органе 
народне власти у срезу. Тако, например, у Среском народном 
одбору у Гостивару има случајева да су поједина лица ангажо- 
вана као чланови у три до пет комисија и савета народног „одбора, 
док преко 60% одборника нису уопште укључени у рад појединих 
органа народног одбора. Јасно је, онда, да ти људи којима је 
дато по неколико функција не могу на време и успешно да 
обављају своје задатке, а највећи број одборника практично 
отсуствује од рада у одбору. 

Ради недовољне активности ксмуниста у народним одборима, 
као и због оваквог неправилног распореда рада, многе нове 
форме у раду народних одбора нису се довољно развиле нити су 
се афирмирале као такве. А баш у томе-лежи и највећа опасност 
за даљи рад народних одбора, не само због тога што се на тај 
начин нови законски прописи претварају у мртво слово на хар- 
тији, већ пре свега због тога што се онемогућује да кроз те нове 
форме више дођу до изражаја принципи социјалистичке демо- 
кратије. Тако, например, одборничке комисије скоро уопште не 
функционишу, учешће грађана и делегирање појединих чланова 
у неке савете народних одбора своди се на формалност. Веће 
произвођача — то веома важно ново тело у среским народним 
одборима које треба да доведе до даљег развијања социјали- 
стичкот демократизма, —- још се није ни довољно афирмирало 
као такво и оно ни издалека не утиче на правилан рад народних 
одбора у оном смислу као што је то предвиђено новим законским 
прописима. 

У односу основних организација СКЈ и среских комитета 
према раду народних одбора и према проблематици органа народне 
власти уошште, постоје две основне слабости које претстављају · 
две крајности. У највећем броју случајева сматра се да се сада 
треба потпуно дезинтересовати за рад народних одбора. Не ме- 
шати се на оперативан начин у текући рад народних одбора, не 
командовати и не постављати свакодневно ситне, техничке за- 
датке народним одборима, — то се схватило као потпуно дизање 
руку од проблема народних одбора, од проблема практичне борбе 
за развитак нових форми у раду народних одбора. Зато се од 
стране основних организација СКЈ, општинских и среских коми- 
тета не води рачуна о томе како се социјалистичка демократија 
спроводи на делу, нити се мобилишу масе за њихово учешће у 
раду народних одбора. Ни организације СКЈ, ни организације 
Социјалистичког савеза не развијају ону политичку и друштвену 


488 комунист 


контролу над радом народних одбора која је неопходна за пра-– 
вилно одвијање њиховог рада и која је одлучујућа за обезбеђење 
даљег развитка социјалистичке демократије. На седницама ко- 
митета и основних организација веома ретко се расправља о пи- 
тањима учешћа комуниста и маса у раду народних одбора, нити 
се третирају проблеми практичног спровођења социјалистичке 
демократије на терену. Тако се изградња новог система социјали- 
стичке демократије препушта стихији и аутоматском деловању 
нових законских прописа, који могу бити и идеални, али који 
никада сами по себи, без свесног деловања социјалистичких 
снага, не могу довести до пуне победе нових принципа социјалм— 
стичког управљања у органима народне власти. 

С друге стране, негде се још увек провлачи стари начин гле-– 
дања на улогу среских комитета и основних организација у реша- 
вању проблематике народних одбора. Сматра се да треба претходно 
на седници комитета, или основне организације СКЈ, конкретно 
разрадити свако питање, па ма било оно и техничке природе, пре 
но што буде изнесено на решавање на седницу одбора. Овакво 
практицистичко гледање на проблем односа према народном 
одбору особито је карактеристично у решавању појединих при- 
вредних питања. Ова питања, као што је некада то био случај са 
персоналним питањима, сада се сматрају као домен сталног ме- 
шања у рад одбора. Тако, например, у Среском комитету у Би- 
тољу, непосредно пре седнице Среског народног одбора на којој 
је требало претресати питање инвестиција у виноградарству и 
питање наводњавања, решавано је о овим питањима на конкрстан 
начин, да би се то онда „пренело“ на Срески народни одбор. 
Такође се овај комитет бавио разматрањем проблема надлежности 
у привредним односима између Среског народног одбора и град- 
ске општине у Битољу, вршећи „разграничавања“. Тако, уместо 
давања општих политичких смерница, развијања политичке кон- 
троле над радом народних одбора и позивања на одговорност за 
неизвршавање задатака од стране комуниста који раде у њима, 
често се преузимају искључиве функције народних одбора при 
решавању појединих конкретних ствари. 

Посебно је велика и одговорна улога комуниста и основних 
организација СКЈ у активизирању рада зборова бирача, те веома 
важне форме социјалистичке демократије, преко које радне масе 
могу најефикасније да се упознају са проблематиком и радом 
народних одбора. У предизборној кампањи, када се на зборовима 
бирача разматрао рад дотадашњих одборника и рад народних 
одбора уопште, када се на њима вршило кандидовање нових 
олборника, зборови бирача су одиграли веома велику, активну 
улогу и афирмирали су се као једно веома моћно средство непо- 
средног учешћа маса у раду народних одбора и у контроли над 
деловањем одборника. Међутим, као последица неактивности ко- 

муниста, зборови бирача после избора за народне одборе нису 
даље развили своју улогу, нису постали она жива спона између 
бирача и народне власти, па се дошло чак дотле да се на многим 
местима после тога уошште и не сазивају (например, у многим 
селима Овчепољског среза). Тамо, пак, где се зборови бирача 
ипак на неки начин одржавају и даље, због отсуствовања кому- 
ниста или због њиховог пасивног посматрања како се одвија 
дискусија, они се претварају у састанке за третирање искљу- 
чиво личних питања, па се често завршавају свађама и општом 
галамом. С друге стране, народни одбори сазивају зборове бирача 
само по појединим техничким питањима и ради утврђивања :10- 
јединих обавеза становништва у откупима, порезима и сл., тако 
да на њима не долази уопште до изражаја контрола бирача над 
радом народног одбора у целини. Веома је ретка појава, да ново- 
изабрани одборници полажу периодично рачуна о своме раду у 
народном одбору пред збором бирача оне изборне јединице у 
којој су изабрани, како је то предвиђено законским прописима. 
Комунисти не дају иницијативу у овом правцу. Због свега тога 
зборови бирача, уколико се и одржавају, губе своју намену и 
уопште се не разликују — а негде их још увек тако и зову — 
од некадашњих такозваних општих сеоских конференција. Чла- 
нови СКЈ у највећем броју случајева чак и не присуствују 360- 
ровима бирача, што са своје стране доводи до тешкоћа у самом 
њиховом одржавању, јер ни бирачи не желе да присуствују кад 
виде да су комунисти отсутни (нарочито је у овом смислу карак- 
теристичан случај у једном реону у Гостивару када су присутни 
бирачи демонстративно напустили збор бирача зато што међу 
присутнима није било комуниста. „Када комунисти не долазе, не 
долазимо ни ми“, рекла је претседница секције жена у овом 
реону и отишла са збора, који се тако морао два пута одлагати). 
Уколико комунисти и присуствују зборовима бирача, они не дају 
тон дискусији, већ мирно посматрају како на њима долазе до 
изражаја разна неправилна, заостала и често непријатељска 
схватања. 


Веома је слабо залагање комуниста и у конкретној бсрби 
за законитост, за чување законских прописа. Додуше, испољила 
се већ на терену једна веома позитивна чињеница, особито у не- 
ким заосталијим срезовима, да комунисти више не ћуте када 
примете неку незаконитост у раду појединих органа народних 
власти и јавно је износе пред масе на политичким конференци- 
јама или на зборовима бирача, постављајући питање одговорности 
за разне конкретне случајеве и доприносећи на тај начин њи- 
ховом отклањању у даљем раду органа народне власти. Међу- 
тим, сами комунисти не само што пред масама не објашњавају 
довољно поједине законске прописе и не наглашавају неопходнсст 
њиховог спровођења, већ и сами предњаче у њиховом кршењу. 

Ово је нарочито појава у селима, где је велики број администра- 
тивно кажњених лица за разне ситне прекршаје. Тако напри- 
мер, у Гостиварском срезу кажњено је административно 1592 лица, 
а у Титовелешком срезу 1115 лица само за шумске кривице 
(које свуда сачињавају преко 50% свих прекршаја) и при томе 
је констатовано да и знатан број члансва СКЈ врши ове прекр- 
шаје, што показује да они, у конкретном случају, и сами не схва- 
тају значај чувања законских прописа о правилном коришћењу 
шума. А како ће се они борити да и масама објасне важност 
чувања закснских прописа7 
За даље побољшање рада народних одбора и за спровођење 
у живот нових форми њихове организације и, особито, за јачање 
учешћа бирача у раду народних одбсра од велике важности је, 
према томе, активизација свих чланова СКЈ у овом правцу. Кон- 
кретна борба за спровођење социјалистичке демократије може се 
успешно водити само свесним напорима свих трудбеника, при 
чему треба да предњаче и да дају пример ксмунисти. То ће, 
с друге стране, помоћи комунистима и основним организацијама 
СКЈ да пронађу праву садржину свога рада, да се више баве 
политичким проблемима и да усретсреде своју политичку актив- 
ност на мобилизацију маса за даљи развитак социјалистичке 
демократије. 
Лазар Мојсов 


ПЛЕНУМИ И САВЕТОВАЊА 


ПЛЕНУМ ЦЕНТРАЛНОГ КОМИТЕТА САВЕЗА КОМУНИСТА 
МАКЕДОНИЈЕ 


3 јула одржан је у Скопљу пленарни састанак Централног 
комитета Савеза комуниста Македоније. На састанку је прочи- 
тано Писмо Централног комитета Савеза комуниста Југославије, 
упућено свим организацијама на бази закључака Другог пленума 
Централног комитета Савеза комуниста Југославије. Уводну реч 
за дискусију дао је друг Лазар Колишевски, секретар Централ- 
ног комитета Савеза комуниста Македоније. 

Пленум је истакао да је Писмо Централног комитета Савеза 
комуниста Југославије дошло у прави час, јер су поједине нега- 
тивне, антисоцијалистичке тенденције и појаве дошле јаче до 
изражаја због слабе будности и отсуства идејно-политичке борбе 
комуниста и у првом реду руководстава Савеза комуниста Југо- 
славије. Почевши од републичког Централног комитета па све 
до општинских комитета, активна идејна борба против свега 
старог, непријатељског, антисоцијалистичког била је недовољна. 
Идејно-политички капитал свих ових руководстава, који свакако 
треба дизати на много виши ниво, ипак је довољан да се супрот- 
стави свим оним појавама у нашем друштвеном животу које 
вуку назад. Уски практицизам и утапање у голе привредне про- 
блеме онемогућавао је често једну солиднију политичку анализу 
проблема, једно систематско изграђивање политичке стратегије 
и тактике Савеза комуниста у издизању маса, њиховом приво- 
ђењу на линију социјализма и развитку њихове стваралачке 
иницијативе. Добар део чланова самог Централног комитета био 
је ангажован готово искључиво у државном апарату, бавећи се 
често и проблемима, које су уствари требало да реше стручњаци 
или људи одређени за то, а онај други део који треба да се бави 
партиским проблемима често је своју главну активност усретсре- 
ђивао на решавању појединих комуналних проблема у граду или 
срезу где ради, или се пак бавио небитним организационо-тех- 
ничким проблемима организације. Срески комитети су на својим 
састанцима највише третирали питања задругарства и то са ње- 
гове организационе стране. Било је комитета који су се и ретко 
састајали. Позитивна страна овог Пленума била је та што су се 
слабости изнете у Писму Централног комитета тражиле у првом 
реду код самих руководстава уместо да се, као што је често оби- 

чај, траже искључиво доле, код основних организација. Дешавало 
се заиста да су се на дневном реду руководства постављали и 
политички проблеми и доносили закључци, али је често недоста- 
јала она потребна упорност да се исти спроведу у дело. Исто тако 
је истакнуто да се често наилазило на самозадовољство због по- 
стигнутих успеха, док се борба против антисоцијалистичких по- 
јава и елемената занемаривала. 


Преласком на социјалистичку робно-новчану привреду, као 
и новим привредним системом слободног деловања економских 
закона појавиле су се и неке негативне тенденције чији су носи- 
оци често били сами комунисти. Због неизграђености нашег при- 
вредног система, постојале су пукотине кроз које је могао да 
долази до изражаја партикуларизам, монополизам, егоизам, шпе- 
кулација и слично. Уместо да код трудбеника развијају свест о 
првенству интереса заједнице као целине, комунисти су били ти 
који су пукотине искоришћавали и наводили трудбенике да за- 
кину од заједнице, да исфорсирају што веће поделе вишкова и 
слично. У вези с Уредбом о опорезивању фонда плата, било је 
појава да су поједини чланови Савеза комуниста позивали рад- 
нике да мање производе. Технички директор рудника Радуше 
говорио је радницима да не пребацују норме, јер ће морати да 
плаћају већи порез. У трговини је било и случајева да је један 
део робе уништаван, да би се преосталој одржала или подигла 
цена (например, у једном скопском пољопривредном добру пу- 
штане су краве да пасу спанаћ, јер би истом кад би се изнео 
на пијацу, пала цена). Динар је почео да игра огромну улогу у 
однссима међу људима. Када се у дуванској станици у Кума- 
нову поставило питање одвајања једног дела од вишка за локалну 
заједницу, скоро сви су комунисти ћутали, а само су се неке 
младе раднице дигле и подржале тај предлог, говорећи да је он 
добар и да треба гледати и ван оквира предузећа. Комунисти су 
оправдали своје ћутање тиме да је расположење већине радника 
било да се остварени вишак подели. Уколико се у предузећима 
води идејно-политичка борба за развитак социјализма и соција- 
листичке демократије, она се ограничава само на предузеће, на 
унутрашње односе, а не и на питања односа колектива према за- 
једници. Међутим, ту борбу треба водити у првом реду на основ- 
ним питањима, подвлачећи да не може бити социјалистичких од- 
носа међу људима, ако не постоји одређени однос према општој 
заједници која је, као таква, социјалистичка и преко које се 60о- 
римо и за коју остварујемо те социјалистичке принципе. 

Нарочито је било говора на Пленуму о погрешном схватању 
улоге Савеза комуниста на садашњој етапи што се одразило и 
код водећих људи. Одлуке МГ Конгреса КПЈ схваћене су као 
да се сада комунисти ослобађају обавеза, дисциплине итд. Ишло 
се и тако далеко да се заступало становиште да нема потребе за 

јединством воље и акције у Савезу комуниста. Под паролом борбе 
за мишљење, тражила се слобода и за малограђанска, анархи- 
стичка мишљења. Почела су се јављати становишта да је марк- 
сизам застарео, да је подвргнут савременим открићима науке, да 
се предаје на универзитету преко посебних наука и да није по- 
требно његово изучавање. Не само што се нису спроводиле одлуке 
У1 Конгреса СКЈ у појединим организацијама, већ није ни схваћен 
њихов дух, њима се пришло као некој лепој литератури која 
само моментално побуђује лепа осећања и ништа више. Од М] 
Конгреса наовамо одржана је маса предавања и некако се почело 
устаљивати схватање да је основни задатак Савеза комуниста 
Југославије просвећивати масе, а не и водити идејно-политичку 
борбу, не васпитавати масе у социјалистичком духу. Чак је и 
сама борба за социјалистичке односе схваћена исувише уско. 
па се ни на развитак социјалистичких односа не гледа са васпитне 
стране, већ само као на интерпретирање наше линије и теорет- 
ско образовање. 

Посебно је било речи о па у раду основних органи- 
зација Савеза комуниста. Констатовано је да су веома често са- 
станци основних организација били неплодни, да им није био циљ 
уздизање и васпитавање комуниста, а поједини састанци су чак 
постали и терет за организацију. На састанцима је било случа- 
јева свађе међу комунистима, тако да је интересовање маса за 
састанке било слабо. На састанцима је било појава академских ди- 
скусија о томе штта је садржина рада Савеза комуниста а шта Сс- 
цијалистичког савеза, док на терену ври од низа политичких и 
идејних проблема. Нарочито је у последње време у организаци- 
јама узела маха малограђанска стихија и малограђанско схва- 
тање демократије и дисциплине: комунисти се надгласавају на 
састанцима, појединци износе своја мишљења само зато да би 
се истакли и слично. Неоспорна је чињеница да се у Савезу ко- 
муниста налази известан број чланова који по својим квалите- 
тима никако не могу даље остати у њему. То су они појединци 
који вуку наше организације уназад и који инфилтрирају туђа 
схватања у њих. Само ослобађајући организације недораслих 
чланова, оне ће моћи да иду напред. Данас за организацију није 
важна бројност чланова, већ њихов квалитет —- светао лик кому- 
нисте. Али исто је тако погрешно и мишљење да је за организа- 
цију добар само онај појединац који је изграђен марксист, а не 
и радник који поседује макар и минимум идеолсгије а који се бори 
за принципе социјализма. Свакако је неправилна и појава да се 
чланови искључени због идеолошких слабости раскринкавају као 
непријатељи, уместо да се њима да могућност рада у Социјали- 
стичком савезу. Овом питању се мора посветити већа пажња, а 
исто тако се Савез комуниста мора ссвежавати и новим људима. 

Посебан предмет дискусије на Пленуму била је штампа. По- 
моћ штампи од стране политичких људи била је слаба; није се 
дсвољно пажње посветило идејном уздизању новинара. Руково-– 
дећи људи у републици и срезовима слабо су иступали преко 
штампе или својим политичким говорима у масама које би штампа 
преносила. Критици штампе и њених слабости није се пришло 
одговарајућим мерама. Код новинара су се исто тако појавила 
неправилна схватања о потпуној неутралности штампе и о томе 
да кроз исту треба да дођу до изражаја свакојака схватања, па 
чак и антисоцијалистичка. Слобода стварања се погрешно иден- 
тификовала са тим да је штампа, односно једино новинари у 
истој, творац јавног мњења. Јавно мњење треба де се формира, 
ако се ради о социјалистичком јавном мњењу, на бази правилне 
' политичке линије, линије Савеза комуниста и осталих социјали- 
стичких снага. С друге стране, динар је и у штампи преокренуо 
односе. Полазећи са становишта рентабилности, долазило се до 
закључака да треба штампати оно што одговара малограђанском 
укусу или другим накарадним схватањима. Потпуно се изгубило 
из вида да рентабилно може да буде оно што је истинито и лепо, 
и да и то може и те како заинтересовати публику. Критиком се 
често сматра само оно што је против органа власти, уредаба и 
слично, без обзира са које се позиције то покреће. Штампа мора 
да развија социјалистичку критику која јача наше друштво и 
помаже његов пут у социјализам, а не ону која га слаби. Исто 
теко једна од слабости штампе је и партикуларизам, нарочито 
овај републички. Отуда у последње време у штампи има све 
мање информација из других република им крајева наше земље, 
а исто тако се чине сасвим мали напори за одгој маса у духу 
југословенског патриотизма као и у погледу сагледавања инте- 
реса наше друштвене заједнице у целини — Федеративне На- 
родне Републике Југославије. 

На крају, Пленум је закључио да треба пре свега саме чла- 
нове Централног комитета далеко више ангажовати у политич- 
ком раду у масама него што је то досада чињено. 

К. Ц. 


ПРОШИРЕНИ ПЛЕНАРНИ САСТАНАК ЦЕНТРАЛНОГ 
КОМИТЕТА САВЕЗА КОМУНИСТА БОСНЕ И ХЕРЦЕГОВИ1ЈЛ: 


12 и 13 јула одржан је проширени пленарни састанак Цен- 
тралног ксмитета Савеза комуниста Босне и Херцеговине. 

На овом састанку нашле су пуну потврду констатације и 
оцјене које је дао П пленарни састанак Централног комитета Са- 
веза комуниста Југославије, тј. „да су у раду на идеолошксј 
изградњи комуниста и у њиховом политичком раду у народу да- 
нас наше главне слабости“. Критичка анализа тога рада у орга- 
низацијама Савеза комуниста у Босни и Херцеговини коју је 
дао овај Пленум, помогла је да Централни комитет као и секре- 
тари среских и градских комитета и једног броја предузетних 
комитета који су присуствовали овом састанку јасно сагледају 
узроке и негативне посљедице својих слабости у раду и сву 
озбиљност задатака у борби за идејно јединство у редовима Са- 
веза ксмуниста и политичку активност радних маса у развијању 
социјалистичких друштвених односа. 

Изнијећемо неке основне карактеристике и оцјене које је 
дао проширени Пленум о слабостима у раду организација и ру- 
ководстава Савеза комуниста у Босни и Херцеговини. 

Основна карактеристика је у томе што у највише случајева 
ни руководства ни организације нису у свакодневној политичкој 
и идеолошкој борби заузели оно мјесто које им је одредио 
МГ Конгрес СКЈ. Како по садржају, тако и облицима те борбе 
они се нису довољно снашли у новим условима, заостају за оп- 
штим развитком политичких и друштвених односа какви се 
стварају на бази нашег привредног система и система само- 
управљања. 

Иако су комунисти проучавали материјале и сдлуке МТ Кон- 
греса, није им то, због шаблонског и апстрактног начина разраде, 
довољно помогло, нити су у свакодневној борби успјели да са- 
гледају улогу и задатке Савеза комуниста и нађу најбоље методе 
рада у савременим условима социјалистичког развитка. Док је 
процес демократизације заталасао радне масе и у граду и у селу, 
што се манифестовало у све већем интересовању за политичка 
и друштвена питања, у слободнијој критици неправилнссти, све 
широј иницијативи у рјешавању политичко-друштвених про- 
блема, дотле се у организацијама и руководствима испољавају 

многе негативне тенденције које поткопавају идејно јединство 
Савеза комуниста и слабе њихову револуционарну будност према 
рађању антисоцијалистичких појава и оживљавању активности 
класног непријатеља. У политичко-друштвени живот, па и у 
редове комуниста, продиру туђа схватања, почев од малограђан- 
ских до отворено непријатељских, која својим дејством замра- 
чују револуциснарну перспективу, слабе социјалистичке снаге и 
скрећу их са пута социјалистичке изградње. Умјесто бескомпро- 
мисне борбе, код многих чланова Савеза комуниста карактери- 
стична је црта мирење са таквим стањем; негдје се чак и конста- 
тују слабости, али се преко њих прелази ћутке, без борбе. У 
једном пак мањем броју организација (Тузла, Зеница и неке друге) 
почео је процес рашчишћавања са таквим схватањима, процес 
политичке борбе коју воде здрави и досљедни комунисти. Зна- 
чај овог пленарнот састанка управо и јесте у томе што је он јасно 
изнео узроке таквих схватања и њихове носиоце и указао пут 
којим треба ићи у циљу отстрањивања тих слабости. 

На Пленуму је констатовано на основу искуства из политичке 
борбе послије МГ Конгреса да политичка активност комуниста па 
и руководећих кадрова није добила онај замах који би одгова- 
рао темпу друштвеног преображаја који се одвија како у Босни 
и Херцеговини тако и у читавој земљи, а негдје пак још влада 
политичка учмалост и запарложеност неких чланова Савеза ко- 
муниста. Низ примјера из свакодневног политичксг живота, 0 
којима је било ријечи, показује да у свијест свих чланова Савеза 
комуниста, како на селу тако и у граду, још није продрло схва- 
тање да је политички рад у масама. васпитање радних људи у 
новом социјалистичком духу суштина читаве борбе комуниста. 
њихов основни задатак данас. Има таквих чланова Савеза кому- 
ниста, и то не мали број, који мисле да наш демократски дру- 
штвени поредак не може бити угрожен, радили ми политички или 
не. Стога су сни отсутни из политичке борбе која се преко Соци- 
јалистичког савеза све више разгара, и умјесто да се налазе на 
челу те борбе, они је избјегавају и клоне се од рада у политичким 
организацијама. 

Међутим, политичко стање у неким срезовима показује ко- 
лико данас наша слаба политичка активност и помањкање рево- 
луционарне будности, у условима демократизације у свим обла- 
стима друштвеног живота, отвара врата продирању социјализму 
страних схватања и оживљавању активности реакционарних 
остатака старсг друштва. И док непријатељски елементи на 
вјешт начин користе и злоупотребљавају ширину наше демокра- 
тије и права социјалистичких грађана против основа доуштвеног 
система, дотле поједини чланови Савеза комуниста млако реа- 
гирају или ћуте и не осјећају потребу за акцијом. Низ примјера 
непријатељске активнссти било у вези са нашом унутарњом или 
спољном политиком о томе убједљиво говори. Послије реорга- 

низадије радних задруга у неким пољопривредним срезовима 
ситуација је било таква да су кулаци говорили сеоској сиротињи: 
„Ево, опет је дошло наше вријеме, опет ћете код нас зарађивати“, 
а наши другови нису реагирали, па је и то створило извјесну за- 
буну код једнот дијела сељака. Послије дсношења Закона о зе- 
мљишном фонду општенародне имовине организације Савеза ко- 
муниста и Социјалистичког савеза нису довољно објасниле значај 
и класни карактер ове мјере нити је политички искористиле у 
борби против капиталистичких елемената, а за јачање социјали- 
стичких позиција на селу. Ово је типичан примјер аполитичности 
низа чланова Савеза комуниста и организација на селу. | 

Политичке слабости испољиле су се и на питању борбе за 
правилну подјелу вишка фонда плата у предузећима. Знатно су 
порасли егоистички апетити неких најнездравијих и најзаоста- 
лијих елемената у извесним колективима, а на дематошке фразе 
нездравих и „комерцијализираних“ елемената насједали су, па 
чак били и носиоци таквих тенденција, поједини чланови Савеза 
комуниста. 

У Жељезари у Зеници у којој има 1.295 чланова Савеза ко- 
муниста могле су се чути и овакве. пароле: „Живст дамо, три- 
наесте не дамо“, или „Фабрике радницима, земља сељацима, а 
паре Градском одбору“. На овакве пароле комунисти уопште нису 
оштро реаговали, а неки су чак били и за подјелу фондова. Кад 
је уз помоћ Среског комитета објашњен значај ове мјере и по- 
ведена политичка борба против оваквих локалистичких појава, 
радници су подржали став да се фондови не дијеле. И поред тога, 
раднички савјет је накнадно донео одлуку да се 300 радника упути 
на годишњи одмор о трошку предузећа и да се свим радницима 
који су навршили 25 година рада у Жељезари купи сат на поклон. 
Ово је свакако срачунато да се на један демагошки начин изигра 
правилна расподјела фондова. У неким предузећима (Солана 
Крека, Творница чарапа „Кључ“, Рудник Какањ, Целулоза у 
Приједору) истакли су се као носиоци оваквих неправилних ста- 
вова баш поједини чланови Савеза комуниста. 

Карактеристично је да ни срески комитети, изузев у Тузли, 
Зеници, Високом, Мостару и дјеломично још неким мјестима, 
нису на вријеме или нису уопште повели борбу против оваквих 
појава, нису у потпуности сагледали политички значај и смисао 
ове привредне мјере. 

Уопште, у овој политичкој акцији ишло се једнострано, пре- 
тежно на борбу за динар, за вишкове, а недовољно се истицала 
политичка страна проблема, занемаривао се васпитни значај све 
борбе. Није довољно схваћено да се на овом питању води битка 
са заосталошћу и наопаким схватањима једног дијела заоста- 
лијих људи по колективима о радничком управљању, за поди- 
зање социјалистичке свијести радника. 

Политичка небудност испољила се и у односу на активност 
реакционарног клера. У току пописа становништва католички 
свећеници развили су живу кампању у једном броју срезова међу 
Хрватима (западна Херцеговина) да би вршили притисак и огра- 
ничили слободу опредјељивања по вјерској припадности, што је 
у суштини смишљена непријатељска акција. Организације Савеза 
комуниста и Социјалистичког савеза нису повеле политичку 
борбу против оваквог грубог мијешања црквених претставника у 
државне послове, него су чак и неки чланови подлегли њиховом 
идеолошком утицају. Послије доношења Закона о вјерским зајед- 
ницама појачана је активност реакционарног клера уопште на 
линији вјерске пропаганде и у циљу слабљења морално-политич- 
ксг јединства народа. Они су често тумачи непријатељске про- 
паганде која се против наше земље води у иностранству. Умјесто 
правилног објашњавања наших односа са црквом и раскринка- 
вања непријатељског рада појединих црквених претставника, 
умјесто сталне и упорне борбе против њиховог реакциснарног 
утицајг у масама, поједини комунисти и организације политички 
су пасивни па чак и подлијежу таквом утицају. Неки падају у 
грубе секташке грешке, наивно се заплићу с поповима у „идео- 
лошка“ разглабања, умјесто да воде против реакционарног клера 
борбу на политичком терену, против њиховог непријатељског на- 
стојања да вјерска осјећања грађана користе у антисоцијалистичке, 
антијугословенске туђинске сврхе. 

Остаци класног друштва живо коментаришу сваки спољно- 
политички акт наше земље, покушавајући да га извртањем чи- 
њеница прикажу као уступак Западу и враћање на старо, као 
отстучање са социјалистичких позиција. Непријатељској пропа- 
гахди и паролама, нарочито на селу, ,о враћању на старо под 
гроитиском Запада“, које су се чешће чуле у вријеме доношења 
Уредбе о имовинским односима и реорганизацији радних задруга, 
комунисти се нису како је требало супротстављали принципи- 
јелним објашњавањем наше спољне политике и успјеха које смо 
постигли и разобличавањем лажне пропаганде иностране и до- 
маће реакције. Пленум је констатовао да не само основне орга- 
низације него и руководства па и сам Централни комитет поти-– 
скују ова питања у други план, о њима врло мало дискутују и 
извлаче потребне закључке. Успјеси које је наша земља поститла 
у одбрани своје независности и од Истока и од Запада, њен до- 
принос у очувању мира и разобличавању агресије и нарочито 
крах совјетске политике према Југославији и криза у коју је 
запао читав совјетски систем — све то није довољно објашњавано 
и тај огроман политички капитал није искориштен у циљу поди- 
зања политичке свијести маса и јачања морално-политичког је- 
динства народа. 

Оцјена је Пленума, а што потврђују и наведени птимјери, 
да комунисти па и руководећи кадрови нису у потпуности схва- 

тили суштину задатака које је поставио МУ! Конгрес, да се нису 
енергично преоријентисали на конкретнију политичку борбу у 
масама. Добар дио чланова Савеза комуниста инертан је, неборбен, 
„неутралан“ и таквим пасивним ставом негативно утиче на своју 
средину, а непријатељ дјелује и својим утицајем слаби наше по- 
литичке позиције у народу. Такви чланови Савеза комуниста, а 
њих има приличан број у градским организацијама, сматрају да 
се чланови Савеза комуниста ослобађају одговорности за изградњу 
социјализма и да у условима развијања социјалистичке демокра- 
тије нису дужни да се боре против политичких непријатеља и 
туђих схватања, они као да су мишљења да напуштање админи- 
стративних метода значи да комунисти не треба да имају јасне 
и чврсте ставове за које ће се борити, него да треба пустити да 
се ствари саме од себе одвијају. С друге стране, још се одржавају, 
у првом реду у организацијама на селу, стари методи рада, у 
основи бирократски однсе према масама, као да се послије У1 Кон- 
греса ништа није измијенило и служи се и даље средствима ад- 
министративног руковођења. У таквим случајевима, послије 
децентрализације, рађају се доле у среским и мјесним руковод- 
ствима па и у органима радничког управљања бирократске и 
локалистичке тенденције супротне интересима нашег социјали- 
стичког развитка. Чак и неки руководећи кадрови у срезовима 
па и у Републици немају довољно везе са политичким животом, 
преокупирани су „ресорским“ пословима а на штету политичког 
рада и борбе за досљедно спровођење наше политике. Стога је 
Пленум истакао да комунисти морају да схвате да су они разга- 
рачи класне борбе и да у тој борби треба да буду на челу, да 
руководећи кадрови, што се однсси и на чланове Централног ко-. 
митета, морају много више и чешће да директно у масама уче- 
ствују у политичкој борби разјашњавајући линију Савеза кому- 
ниста. Само кроз непосредну политичку акцију пронаћи ће се 
пајбсље форме и садржај рада, развијаће се и уздизати и члан- 
не и руководећи кадрови, а отпадати они који бјеже из те 
рбе. | 

Пленум је указао на опасности које настају због слабе борбе 
и отпора против небудности који отварају широк пут продирању 
туђих утицаја, рађању азнтисоцијалистичких тенденција и у ре- 
довима Савеза комуниста и политичко-друштвеном животу, кас 
и на опасности од накарадних схватања о социјалистичкој демо- 
кратији, децентрализацији и систему самоуправљања и кршења 
основних принципа на којима се развија управни и привредни 
систем у земљи, што је све попримило оштрије облике и дсбило 
шире и опасније размјере. У неким срезовима и предузећима на- 
"рочито су дошле до изражаја локалистичке и аутономистичке 
појаве које у основи поткопавају наш привредни систем. Границе 
срезова теже да се претворе у неке привредне границе, разбија се · 
јединство привреде, кочи привредни развитак и нансси штета 

заједници под паролом одбране својих среских интереса. Аутоно– 
мистичка схватања, чији су носиоци били поједини руководећи 
људи, чак неки чланови Градског комитета и Градског народног _ 
одбора, развила су се у Сарајеву до те мјере да није усвајана 
оправдана критика, да се упорно бранио погрешан став, који су 
грађани и неки руководиоци нападали и то с правом (лицитација 
пословних "просторија, шлпекулантске тенденције и пракса у 
снабдијевању и др.. Између неких срезова, као што је случај 
Брчког, Бијељине, Лопара, Градачца и између Дрвара, Петровца, 
Санског Моста и Кључа итд. долази, због уских локалистичких 
интереса, до сукоба и штетних односа који погодују афирмацији 
непријатељских и малограђанских елемената; поједини чланови 
комитета уопште се не боре против оваквих појава, него чак и 
сами изазивају такве односе. У одбрану својих себичних интереса, 
на оснивачкој скупштини електропривредог система претставници 
тих предузећа супротставили су се ставу Извршног вијећа о ре- 
организацији тога система и заузели став супротан интересима 
заједнице и даљег јачања ове тако значајне привредне гране, а 
у управу су бирани људи — носиоци таквог става. Међу њима 
је било и чланова Савеза комуниста. 

Ови примјери убједљиво говоре како се због непринципи- 
јелног и уског гледања на поједине привредне мјере и развитак 
социјалистичке привреде, са локалистичких интереса среза или 
предузећа а не са становишта интереса социјалистичке цјелине, 
искривљује линија Савеза комуниста и пробијају штетни ставови 
за које се вјешто хватају малограђани и непријатељи користећи 
то за своје интересе. Осуђујући овакве ставове, Пленум је иста- 
као да су они утолико опаснији што у мното случајева долазе од 
чланова Савеза комуниста па и појединих руководећих људи у 
срезу и предузећу и што није довољно развијена политичка и иде- 
олошка борба против таквих застрањивања. Чак и штампа по- 
грешним третирањем оваквих појава (писање „Ослобођења“ у 
вези са реорганизацијом електропривредног система) потстиче, 
умјесто да жигсше, овакве негативне тенденције. 

Анализом неких идејно-политичких слабости, Пленум је 
констатовао да утицај малограђанске стихије и туђих схватања 
продире у многе основне организације па и среске комитете, чак 
и до те мјере да неке од њих губе својства ревзлуционарне поли- 
тичке организације. Нису ријетки примјери кршења основних 
идејних и организационих принципа на којима се изграђује Са- 
вез комуниста. 

Неке негативне појаве у територијалним организацијама у 
градовима у којима су чланови претежно службеници, као по- 
литичка и друштвена чезактивност и избјегавање задатака, не- 
примање функција у Социјалистичком савезу и масовним органи- 
зацијама, избјегавање критике и самокритике, заузимање и 
одбрана погрешних ставова насупрот ставу среског комитета, итд. 

товоре о извјесним анархичним малсграђанским схватањима и 
разбијању идејног јединства у тим организацијама. У једној 
сесновној организацији у Сарајеву, иступајући у одбрану не- 
ких чланова који су критиковани због нерада, један члан 
каже: „Сада више нема мјеста критици, пошто је Савез 
комуниста добровољна организација и сваки се труди да 
уради онолико колико може.“ Основна организација у Кладњу 
одбила је став Среског комитета да се не прими у члан- 
ство човјек који је због неморала и лажи раније искључен 
и који је по неким својим поступцима и сада штетан за ту 
средину (ипак га је основна организација примила). Ту од- 
луку Комитет је био присиљен да поништи. Нису ријетки случа- 
јеви да се због нездравот стања у неким организацијама не може 
досљедно спровести неки став или одлука, нарочито када се ради 
о критици грешака и чишћењу нездравих елемената. 


У неким организацијама у предузећима комунисти подлијежу 
демагошким фразама бирократије из предузећа и разним нега- 
тивним елементима, који се тобоже стављају у одбрану интереса 
радника и њихових радничких тековина, а иза чега се крије од- 
брана личних интереса таквих појединаца. То нарсчито потврђује 
дискусија око подјеле вишка фонда плата. 


Многе организације на селу нису имуне од идеолошког ути- 
цаја поповштине, није мали број комуниста који подлијежу нега- 
тивнсм утицају сеоске стихије и чланство у Савезу вежу за 
тражење привилегија (неплаћање и смањење пореских оба- 
веза итд.). 


Све ове слабости постојале су у блажој или скривеној форми 
и раније, а данас када чланство у Савезу повлачи за собом дру- 
_ штвене обавезе и дужности неспојиве ма са каквим привилеги- 
јама (друштвеним, материјалним, политичким и друтим), када 
интереси социјализма од комуниста траже самопријегоран и не- 
себичан рад у масама и бескомпромисну борбу против неприја- 
теља наше стварности, ове слабости избијају на површину у 
отворенијој и оштријој форми. 

Нарочити значај овог Пленума је баш у томе што је детаљ- 
није расвијетлио ове слабости, указао на њихове узроке и начин 
како их отклањати. У духу Писма Централног комитета послије 
П Пленума, на основу конкретније анализе идејно-политичког 
стања у организацијама и руководствима у нашој Републици, 
заузет је одређенији став: како приступити рашчишћавању са 
туђим схватањима и уопште баластом који гуши револуционарну 
душу Савеза комуниста. Констатовано је да је организација у 
нашој Републици бројно масовна и прилично разводњена (кон- 
цем маја бројала је 92 236 чланова). Данас, такорећи, нема већег 
села, насеља и предузећа без основне организације или бар по 

некот члана Савеза.. Међутим, нагли пораст чланства у периоду 
од почетка 1948 (тада је било 29 935 чланова) до данас, примање 
новог чланства у кампањама (за пет мјесеци пред М Конгрес 
примљено је 21 080 чланова, послије одлуке о укидању кандидат- 
ског стажа примљено је у кратком периоду 15 657 чланова), за- 
тим ситнобуржоаски састав чланства и тенденције пораста у 
чланству оних који не учествују у производњи, итд. — све су то 
елементи који су рђаво дјеловали на развој и изградњу политич- 
ког лика организације и комуниста, који су допринијели развод- 
њавању организације људима политички пасивним и лако под- 
ложним туђем идејном утицају па и инфилтрирању појединим 
шпекулантским и каријеристичким елементима који су у члан- 
ству гледали у првом реду своје интересе. Рашчишћавање < так- 
вим слементима, и то не само у основним организацијама него 
и у комитетима у којима су такође нашла уточиште антисоција- 
листичка схватања, покретање здравих комуниста у отворену 
борбу против таквих слабссти — прворазредни је задатак који 
је на пленарном састанку постављен пред све организације и 
руководства Савеза у Републици. У том погледу нарочито је 
истакнута улога среских комитета и потреба да се у првом реду 
у њима рашчисти са погрешним ставовима, практицизмом, ре- 
сорством, привилегијама и другим идејно-политичким слабостима. 
То је услов за успјешну борбу против оваквих појава у основним 
организацијама. Овом тако значајном организационом и идејно- 
политичком задатку мора се прићи с највећом пажњом и присту- 
пити отстрањивању туђих елемената не чисткосм и неком кампа- 
њом, него кроз живу политичку активност и провјеравање ставова 
на конкретним питањима и грешкама које су се испољиле. Нео- 
базривим поступком према људима о којима је ријеч не би смјели 
дозволити да они постану плијен класног непријатеља, јер ве- 
ћина тих људи је патриотски расположена и одана нашој соција- 
листичкој заједници, па се према њима као таквим треба и убу- 
дуће тако — пријатељски и другарски —- и односити. 

Осим тога, Пленум је истакао потребу ефикаснијег идеолошког 
васпитања комуниста како би се знали да снађу у сложеним усло- 
вима друштвеног развитка код нас, да би могли са више снаге 
и способности да истрају у револуционарном раду. Неопходно је 
потребно рашчистити псстојећу збрку и шаблон у идејном васпи- 
тању комуниста и кроз живу политичку праксу, повезано са 
одређенијим проблемима и задацима Савеза, изграђиваће се и по- 
дизати њихов идејно-политички ниво. С обзиром на досадашњу 
праксу занемаривања идеолошког рада као и многих идејних 
слабости о којима је било говора, Пленум је поставио задатак да 
се путем повремених семинара са руководећим кадровима и 
чланствам организује темељитије упознавање и проучавање 


ПЛЕНУМИ И САВЕТОВАЊА 503 


актуелних питања, да се уз помоћ Централног комитета органи- 
зују чешће дискусије и врши измјена мишљења и искустава 
између среских комитета. 

Иако није било потребне критичке оцјене рада Централног 
комитета, констатовано је да су и у Централном комитету и 
републичким органима испољени слични пропусти у раду и ме- 
тоду руковођења. Мало је било састанака Централног комитета 
да би он могао да проанализира најактуелније проблеме и заузме 
одређеније ставове и њих објашњава и преноси на организације. 
Централни комитет још у цјелини није остварио колективност у 
раду и пуну политичку активност свих чланова, а неки због ре- 
сорске затрпаности још нису довољно као руководиоци увучени 
у политички рад. Слабе су везе Централног комитета са комите- 
тима и организацијама у Републици. Пленум је истакао и задатке 
Централног ксмитета у погледу пружања веће помоћи комите- 
тима и организацијама нарочито у идејно-политичком раду и 
разјашњавању актуелних питања значајних за социјалистичку 
изградњу земље. 

Нема сумње, овај проширени пленарни састанак по резулта- 
тима свога рада имаће велики значај за будући рад комуниста и 
руководећих кадрова у Босни и Херцеговини. Он је имао и сво- 
јих слабости у томе што су поједини дискутанти више регистро- 
вали постојеће стање, констатовали чињенице и слабости у раду 
основних организација, а мање је било откривања њихових узрока 
и критичке оцјене рада среских комитета и Централног комитета. 
Није се ишло дубље у разраду изнијетих проблема и заузимање 
јаснијих ставова. Но, значај и успјех овот пленарног састанка у 
првом реду је у томе што су у присуству најодговорнијих људи 
у Републици јасно сагледане основне слабости у идејно-политичкој 
борби комуниста и што ће правилна оцјена тих слабости у ври- 
јеме кад су оне попримиле забрињавајуће размјере помоћи кому- 
нистима и.руководећим кадровима да усмјере своје напоре на 
борбу за револуционарно јединство и политички лик комуниста, 
за успјешније социјалистичко васпитање радних људи и јачање 
њиховог морално-политичког јединства и активности у социјали- 
стичкој изградњи земље. 

· Спровођење у живот Писма Централног комитета у вези са 
закључцима П Пленума одржаног на Брионима, разрада тога пи- 
сма на проширеним пленарним састанцима среских комитета и 
састанцима основних организација, сбјашњавање ставова и 
оцјена коју је донио проширени Пленум Централног комитета 
Савеза комуниста Босне и Херцеговине и пружање помоћи коми- 
тетима и основним организацијама у конкретизацији њихових 
задатака —- то је, као и у читавој земљи, данас најважнији за- 
датак комуниста и руководећих кадрова у нашој Републици. 


Бегић Мухидин 


Х КОНФЕРЕНЦИЈА САВЕЗА КОМУНИСТА СРБИЈЕ 
ЗА ВОЈВОДИНУ 


Јуна 25 и 26 ове године одржана је у повом Саду Х Кон- 
ференција Савеза комуниста Војводине. На дневном реду ове 
Конференције били су актуелни политичко-идејни проблеми у 
Савезу комуниста. 

И у реферату и у дискусији, делетати су темељито и кон- 
кретно претресали ове проблеме, износећи мноштво примера из 
обимног партиског живота и рада ове Покрајине, износећи своја 
мишљења, оцене и предлоге. 

Конференција је констатовала да данас у идејно-политичком 
раду има највише слабости, да се наше организације недовољно 
баве овим задацима, да ту испољавају крутост и шаблон, да У 
овој области заостају за објективним развитком друштвених 
односа и да услед тога лабави њихово идејно-политичко, а на- 
рочито акционо јединство, а тиме и утицај комуниста у народу. 

Метод рада организација и комуниста појединаца, био је 
стапирно претресен од стране делегата. Стари начин појединачног 
задуживања, са прецизно и до детаља утврђиваним задацима и 
исто тако прецизним проверавањем њиховог извршавања, пре- 
живео је и неповратно отпао заједно са оним друштвеним и 
економским условима нашег ранијег развитка који су такав 
метод условљавали и тражили. Нови друштвено-економски 
услови данас категорички траже и нове одговарајуће форме 
идејно-политичкот рада. 

То је довело знатан део нашег чланства у стање извесне 
дезоријентације, несналажљивости па и неактивности. А тиме 
су управо створени повољни услови за продирање разних мало- 
грађанских и антисоцијалистичких схватања као и за појачану 
делатност непријатељских елемената. Улога комуниста, по оцени 
делегата, њихове обавезе и форме активности у условима развитка 
социјалистичке демократије, код највећег броја организација 
није правилно схваћена. 

Делегати су кроз мноштво примера указивали на ове појаве. 
У једном граду у Срему — говори један делегат —- комунисти 
испуштају из својих "руку иницијативу у организацији културног 
живота, па се мимо њих, уз велику рекламу и помпу, припре- 

мају некаква предавања, да би се на крају успоставило да иза 
· овог стоје људи сумњиве прошлости,«сумњивих политичких ква- 
лификација, који у име демократије покушавају да искористе 
јавну трибину за своје личне реакционарне политикантске сврхе. 
У истом граду — излаже даље делегат —- група оваквих људи 
почела је да води акцију за рехабилитацију неких познатих 
непријатеља, који на овај начин желе да се припреме за прет- 
стојеће савезне изборе, а да месна организација комуниста на 
своју иницијативу није по овоме предузимала никакве мере. 

Није редак случај, — износе делегати у својој дискусији -— 
да у оваквим условима разни брбљивци и сеоски „паметњако- 
вићи“ (какав пропали адвокат, поп, кортеш ранијих грађанских 
партија, или какав информбировац) тумаче наше мере, обја~ 
шњавају међународну политичку ситуацију, воде главну реч по 
свим локалним проблемима, једном речју, дају тон јавном мњењу. 
А комунисти често стоје по страни, па се негде у свом незнању 
и несигурности чак и саглашавају. Оскудно опште образовање 
и низак степен идејно-политичке свести ових комуниста у новим 
условима, када је слободна и јавна размена и борба мишљења 
главна форма политичке активности, чини ове другове несигур- 
ним, неке чак поводљивим, а унутрашњи партиски живот им ге 
даје увек довољно потстрека и елана да би самоиницијативно, 
макар и са здравим политичким инстинктом, реаговали на разне 
иступе којекаквих малограђана па и непријатеља. 

Делегати су износили низ примера о такозваној комерцијали- 
зацији наше културне активности. О томе како је динар постао 
главни критеријум на основу кога се одлучује какве ће се штам- 
пати књиге, који ће се чланци сбјављивати у нашим листовима 
и часописима, какви ће се филмови и позоришна дела прикази- 
вати нашим радним људима, каква ће се музика и други лро- 
грам емитовати преко наших радио-станица, каква ће бити форма 
забаве и разоноде у нашим културним, нарочито смладинским 
домовима, затим кафанама и другим јавним забавним местима. 
Низак степен просвећености и опште културе великог дела на- 
шег становништва ствара тако комерцијализовансј култури веома 
уносно тржиште, при чему наши комунисти и они који преводе 
и који штампају и који продају и који читају, не всде рачуна 
да лошим петпарачким књигама, таквим филмовима и позори- 
шним комадима кваре, трују и заглупљују душе наших људи. 

Известан број наших људи, у првом реду по градовима, међу 
којима има и комуниста — говоре даље делегати —- пада под 
утицај разних малограђанских и. декадентних схватања, која 
преко разне стране литературе, иностраних радио-станица и дру- 
гим каналима долази са Запада. Подражавање неких накарадних 
западњачких манира у ословљавању, разговору, у одевању и по- 
ступцима, ушло је полако у навику код једног мањег дела град- 

ског становништва, што баца веома ружну слику и понижава 
"како те појединце, тако и околину у којој се они налазе и крећу. 

Против свих свих појава комунисти недовољно одлучно воде 
борбу. Неки зато што мисле да ће се огрешити о социјалистичку 
"демократију, други опет зато „што нема потребних законских 
прописа“ са којима би се помоћу милиције, судства и других 
извршних органа са овим појавама обрачунавали, а неки и зато 
што падају под утицај оваквих појава, па су самим тим неспо- 
собни и дисквалификовани да ишта предузму. 

Кснференција је указала на дискусије у неким радним ко- 
лективима ,о неправилности пореза на вишак фонда плата“, на 
неоправдано набијање цена и разне малверзације у нашој трго- 
вини, на партикуларизам код једног дела наших људи који траже 
сваку рупу у закону да би закидали средства заједнице итд. Све 
се то одвија у предузећима, устансвама и одборима где одлу- 
чујућу реч имају комунисти. Јасно је да сви ови поступци иду 
на неоправдано и недозвољено закидање друштвених средстава. 
Овакви поступци слабе економску снагу наше земље и успоравају 
њен даљи развитак. Један део комуниста, међутим, ово не схвата 
или се оглушује о своју савест, па се због тога и не бори са 
онолико жара и одлучности колико овај проблем то тражи, уми- 
рујући често своју немирну савест некаквим правом које ето 
даје слово ове наше демократије. 


Конференција се у великом делу свота рада позабавила про- 
блемима социјалистичке демократије. Скоро сви делегати су ука- 
зивали на неправилна схватања овог питања. Навикнут на адми- 
нистративне форме рада, један део комуниста је у новим условима 
привремено изгубио ослонац и оријентацију, схватајући да је 
сада дозвољено сваком све и то до те мере да се комунисти не 
могу чак ни борити против разних антисоцијалистичких појава. 
У унутарпартиском животу су оваква схватања довела до сла- 
бљења акционог јединства једног дела комуниста, до њихове неак- 
тивности и разних облика недисциплине, а у масовном раду пак 
до разних опортунистичких мирења и неотпора према оваквим 
туђим и штетним малотрађанским схватањима. Например у јед- 
ном селу Бачкотополског среза руководство месне организације 
сматра да је социјалистичка демократија само нека тактично 
пропагандна парола наше Партије и зато се држи „оних старих 
опробаних метода рада“. Због тога се за демократичност у томе 
селу не боре комунисти, већ то користе сеоски ПОЛИТИЧКИ 
шпекуланти, међу којима има и информбироваца. Они демокра- 
тичност тумаче на свој начин, на овом питању настоје да се по- 
везују с масама и да се лично афирмишту, а организација кому- 
ниста, не схватајући сав значај социјалистичке демократије, 
остаје по страни и тиме се све више изолује од народа. 


ПЛЕНУМИ И САВЕТОВАЊА 507 


На Конференцији је даље указано на разне појаве недисци- 
"плине. Један део комуниста не долази редовно на састанке, не- 
редовно плаћа чланарину, не извршава своје задатке и слично. 
Фве своје поступке ти комунисти обично бране некаквим новим 
„демократским правима личности“. По правилу, такви комунисти 
су у највећој мери случајни ПРОЛИН у Партији, којима је 
дисциплина тешка. 

Делегати су веома оштро критиковали разне појаве карије- 
ризма и себичњаштва, што су у наше организације унели неки 
људи који су се овамо увукли да би се заштитили од разних 
привредних и административних мера државе, или да би преко 
Партије стекли какав лакши и бољи положај или какву другу 
бенефицију. Туђи по својим схватањима, себичњаци и карије- 
ристи по разлозима који су их у Партију довели, они данас Нити. 
желе нити могу а нити треба да су у нашим организацијама. 
Данас, када су ликвидиране разноразне бирократске повластице 
у нашем друштву. они су по правилу носиоци аполитичности, 
анархије и недисциплине у Савезу комуниста. Конференција је 
указала на потребу да се овакви елементи, као непотребан баласт, 
чисте из наших редова, јер ће то само ојачати наше организације. 

Конференција је даље указала на још неке негативне појаве: 
на шовинизам и национализам чији носиоци нису само остаци 
буржоазије него се јављају и у редовима комуниста; на парти- 
куларизам који се једнако јавља у нашим општинама, у нашим 
срезсвима као и у покрајинским органима, чији носиоци опет 
нису буржоаски елементи већ наши другови; на гаспиривање и 
падање под утицај разних страсти као што је картање, пијанчење, 
некултурно понашање на разним спортским приредбама итд. у 
чему учествује опет један део комуниста; на разне појаве мало- 
грађанштине, на некритичан однос једног дела наших људи према 
свему што долази са Запада итд. Све ове појаве не јављају се 
само у нашим основним организацијама него у њима, негде мање, 
нетде више, учествује и један део наших руководећих кадрова. 

Конференција је претресала и питања унутрашњег партиског 
живота. Говорено је о том толико постављаном проблему садр- 
жине рада наших организација, о томе како неке организације 
нису довољно активне „јер не могу да нађу садржину свога 
рада“. Конференција је указала да не постоји проблем садржинг 
рада, већ проблем унутрашње слабости саме организације, про- 
блем њеног ортанизационог и идејно-политичког јединства, про- 
блем активног и револуционарног односа сваке организације и 
сваког њеног члана према сваком проблему и на сваком месту 
тде се појави. 


Исто тако је говорено о неким питањима одржавања саста- 
нака. Показало се да је крута примена одржавања само отворених 
састанака створила у неким организацијама разне потешкоће. 

Изношени су примери како је на неким отвореним састанциме 
онемогућаван нормалан рад комуниста од стране разних непри– 
јатељских елемената, који се мешају у дискусију, · понекад, 
' наметну своје прсблеме и схватања, чак поведу или пасивизирају 
део комуниста и тако онемогуће састанак. 

Конференција је указала на потребу да се дневни ред на 
састанцима мора претходно добро припремити, да отворени лар- 
тиски састанак није шаблон, већ да организације и могу и треба 
по одређеним питањима да одржавају своје затворене састанке. 

Све ове и друге негативне појаве у организацијама Савеза 


комуниста у Војводини су дошле посебно до изражаја баш у 


време спровођења Уредбе о реорганизацији сељачких радних 
задрута. У војвођанским организацијама има знатан проценат се- 
љака, па је сасвим природно да проблеми села тангирају и знатан 
део чланства. Већина делегата је указивала на разна колебања 
комуниста на селу у ово време, истичући да ниска свест једног 
дела члансва и „ситно-сопственички састав наших сеоских пар- 
тиских организација и доводи до различитости њихових ставова 
по одређеним питањима“. | 

Укидање разних административних ограничења у пољопри- 
вреди и слободно деловање еконсмских закона потстакло је даљи 
развој производних снага на селу, па према томе и оних инди- 
видуалних приватних, ситно-робних произвођача. - 

Један део партиског чланства није могао да сагледа и своју 
личну перспективу у социјалистичким облицима пољопривредне 
производње. Тај део комуниста — власника земље — налазио се 
у противречном положају између својих моменталних, кратко- 
видо гледаних економских интереса, којима су погодовале илу- 
зије о индивидуалном ситно-робном таздинству и између својих 
недовољно јасних и учвршћених погледа на перспективу соција- 
листичког развоја наше пољопривреде, која једино решава про-– 
блеме радног сељаштва. Овом треба додати да су наши партиски 
кадрови са извесним закашњењем почелида конкретно о6ј3- 
шњавају и са сељацима анализирају нашу економску политику 
на селу и тиме отварају перспективу сваком појединцу. 

Конференција је истакла да је један од главних узрока са- 
дашњих слабости наших организација у томе што се наш објек- 
тивни, материјални развитак кретао бржим темпом него развој 
свести наших људи, што Савез комуниста није ни довољно упорно, 
ни увек правилно спроводио одлуке УГ Конгреса, те није право- 
времено објашњавао и мобилисао радне људе на новим крупним 
задацима и проблемима нашег социјалистичког развитка. 

Одлуке УГ Конгреса нису правилно схваћене не само од основ- 
них организација и среских комитета, већ ни од самог Покрајин- 
ског комитета. ПК сам није довољно уочавао па није ни на орга- 
низације довољно преносио све оне крупне и значајне промене 

У садржини, начину и методима рада Савеза комуниста. Орга- · 
низациони и политички рад чланова ПК није дао организацијама 
"У Војводини онолику помоћ да би оне могле свој рад правовре- 
мено прилагођавати крупним прсменама у данашњем развитку 
изградње социјализма. Према томе, заостајање наших организа- 
ција и појава свих постојећих данашњих слабости условљени су 
и нашим објективним развитком, али су ове слабости исто тако 
последица несхватања одлука У! Конгреса и недовољне еластич- 
ности, сналажљивости и упорности наших партиских кадрова, 
а у првом реду самог Покрајинскот комитета. 

Поздрављајући Конференцију, друг Стамболић је поред сста- 
лог рекао да „развитак социјалистичке демократије значи увла- 
чење широких маса у управљање, али истовремено значи и 
развитак социјалистичке свести“. „Тежиште је у томе да кому- 
нисти морају да буду активни у политичком раду и да воде борбу 
против непријатеља и кад они почну борбено да се туку са не- 
пријатељем, онда је потпуно решено питање да ли ће се ово или 
оно ставити на састанак Савеза комуниста или организације 
Социјалистичког савеза, да ли ће бити отворен или затворен са- 
станак итд. Ја ни једног минута не сумњам да тај задатак нећемо 
извршити, али се морамо стално и упорно борити за људе да код 
њих изоштримо револуционарни дух, да се комунист бори на 
свим странама и у свим условима.“ 

Оцењујући значај Х Конференције, друг Стамболић је рекао 
„да ова Конференција има свој пссебан значај у томе што <е 
углавном оријентисала на питање „унутрашње слабости у срга- 
низацијама Савеза комуниста“, и да је „оно што се говорило на 
Друтом пленуму ЦК СКЈ било садржина и реферата и дискусије 


ове Конференције“. 
Тиквицки Геза 

Одмах у почетку треба истаћи да су резултати из досада- 
шњег развитка наших локалних и радничких органа самоуправ- 
љања врло велики. Раднички савјети у нашем мјесту у том по- 
гледу забиљежили су највећи напредак. Ова млада демократска 
институција најбоље и најочитије у пракси оправдава исправност 
пута којим иде наша земља у изградњи социјализма. У првом 
реду измијенио се однос појединаца — произвођгча према ко- 
лективу и колективној имовини, према пословном резултату и 
свему ономе од чега зависи веће или мање примање појединаца. 
Данас радници далеко више брину о квалитету рада и производа 
него прошле године. Радници се више интересују за проблеме 
тржишта, повећао се интерес за сједнице радничких савјета и 
просторије за засједање радничких савјета бивају редовно пре- 
пуне. Једном ријечју, огромна већина произвођача схватила је 
суштину радничког самоуправљања у. нашим фабрикама, без 
обзира на низ слабости којих још има и о којима ће бити касније 
ријечи. ; 

Највећи успјех наших колектива у Зеници у досадашњем 
развоју радничког управљања претставља чињеница да су сви 
радни колективи у овој години прешли на распоређивање зараде 
према успјеху сваке поједине уже производне организације (одје- 
љења, погона, промета, градилишта итд.) већ према томе ко- 
лико је која организација допринијела у сстваривању дохотка 
предузећа. У погонима се расподјела остварује. на појединца за- 
висно од његовог залагања на раду —- од радног учинка. Овакав 
начин расподјеле зараде најјаче је дјеловао на развијање инте- 
реса сваког члана колектива за бољи успјех, како колектива као 
цјелине, тако и појединих погона, градилишта, одјељења. Рад- 
нички савјети данас су у свим нашим предузећима већ у могућ- 
ности да свакста мјесеца врше обрачун свог пословног резултата 
и према њему расподјелу зарада према раду сваког појединца 
редовно, не чекајући крај године, а на другој страни предузећа 
уредније у овој години извршавају своје обавезе према заједници. 

На овај начин остварена је чвршћа повезаност радничких 
савјета са произвођачима, јер се сваког мјесеца мора изаћи пред 
колектив са резултатом пословања, што практично значи и нај- 

чистије полагање рачуна органа радничког самоуправљања ко- 
лективу. Нема више оне уравниловке у награђивању, него одје- 
љење или погон, градилиште или промет колико је допринијело 
у остваривању дохотка толико учествује и у расподјели. 

На основу тога у колективима се данас редовитије и конкрет- 
није одржавају састанци по питањима производње и успјешније 
објашњавају узроци доброг или лошег рада. Живље је реаговање 
на слабу организацију рада, на расипништво, слаб квалитет, слабу 
дисциплину појединаца. Поред тога, пракса показује да на кон- 
кретним питањима успјеха или неуспјеха радници најбрже улазе 
у проблеме предузећа, брже се уздиже њихово економско 
знање, итд. | 

Међутим, поред изнијетих позитивних резултата у развитку 
радничког самоуправљања и уопште огромне предности новог 
привредног система над старим, има још озбиљних слабости у 
раду органа радничког управљања. Питање односа предузећа 
према локалној заједници (у нашем случају према Народном од- 
бору града и његовим пстребама) и заједници уошште јесте про- 
блем за себе. У. посљедње вријеме испољиле су се јаче појаве 
локалистичких и егоистичких тенденција, отупљивања оштрице 
свјесне борбе, у првом реду комуниста, против носилаца таквих 
негативних и нама туђих тенденција. 

Управо овдје и желимо да на примјерима освијетлимо те 
нетативне тенденције које коче и успоравају наш бржи развитак, 
да прикажемо како се комунисти боре против оних који потхра- 
њују и уносе таква схватања у рад и праксу ових наших младих 
демократских институција. Неоспорно је да је наш привредни 
систем у сталном развоју, да живимо у прелазном периоду и да 
ми сваку мјеру у нашем развоју провјеравамо на пракси. Наши 
путеви у изградњи социјалистичког друштва према нашим при- 
ликама претстављају, ако се тако може рећи, пионирски рад у 
примјени марксистичке науке, не само у нашим условима, него и 
у измијењеним условима друштвеног развитка уопште. Ради тога 
то све погодује рађању и испољавању свакојаких нездравих по- 
јава у предузећима, одборима, савјетима, без обзира да ли је то 
свјесно или несвјесно. 

Напримјер, може се чути парола коју појединци протурају 
међу радницима: „Ви сте господари предузећа и нема нико право 
да се мијеша у ваше одлуке“. Ово нарочито долази до изражаја 
кад је у питању одлучивање о разним фондовима. Познато је 
да наша предузећа, нарочито Жељезара, долазе до огромних сума 
новаца које им остају пошто подмире обавезе постављене дру- 
штвеним планом. Управо ту разни себичњаци, егоисти развијају 
свој рад. О томе колико резерве праве наша предузећа приликом 
планирања, колико на умјетан начин постижу набијањем цијена 
на тржишту, то се не узима у обзир. По правилу, наши другови 

који руководе предузећима :нису пошли путем већег оствари- 
вања дохстка, према томе и зарада колектива, кроз подизање 
продуктивности ·рада, бољег. квалитета производа, већег обима 
производње, већ умјесто тога осигуравају се резервама у плану, 
што значи на рачун заједнице повећавају цијену на тржишту, то 
јест штете потрошача. Већина другова који руководе преду- 
зећима, који су у радничким савјетима и управним одборима су 
комунисти, па се поставља питање гдје је онда њихова свијест 
и социјалистички морал. Мени се чини, да се код већине ових 
другова ради о несхватању наше стварности и неразумијевању 
наше политике, а има их и таквих код којих се више испољавају 
разна малограђанска и друга антисоцијалистичка схватања. Има 
и таквих који у нашу праксу уносе разне навике из капитали- 
стичких начина производње. Избија на површину тежња код 
једног дијела руководећих људи у предузећима да се колективи 
затворе у свој круг, без бриге о интересу цјелине, тежња да <е 
колективу да наличје некаквог колективног газде. (Ово најјаче 
долази до изражаја у нашој трговини и угоститељству, а таквих 
манифестација има и у нашим великим колективима, као што је 
Жељезара.) Главни разлог оваквим појавама јесте да се штто више 
подијели међу собом од оствареног дохотка, не бирајући средства 
како постићи тај циљ. За илустрацију наводимо случај из по- 
словног резултата 1952 године у Жељезари, чији су фондови 'из- 
носили на стотине милисна, а само остварени вишак фонда плата 
око 102 милиона, док је план производње остварен са 97%. По- 
знато је да Жељезара своје производе углавном даје за нашгу 
инвестициону изградњу и машиноградњу и да је подизање ци- 
јена, ради монополистичког положаја самог предузећа, утицало 
и на поскупљивање инвестиционе изградње и производа машино- 
градње. Према томе, оштећена је заједница. Међутим, чим су 
књиговође и људи у врху предузећа видјели из првог концепта 
билансе да се има шта дијелити (разумије се видјели су и личну 
корист у тој добити) пожурили су, као никад досад, да брзо оба- 
вијесте радни колектив о успјеху предузећа, па су отштампали 
У 1000 примјерака билансу и растурили је у колектив уз обја- 
шњење: „То је ваше, може се добити више него једна трина- 
еста плата“. Разумије се, гсворили су да ће се то моћи добити 
ако то одобри ГНО. То је учињено с рачуницом да се да размах 
стихији и обезбиједи притисак „одоздо“, да се подијели све. Није 
уопште тражено мишљење осталих друштвених фактора у Зе- 
ници, упркос томе што је већ био заузет јасан став, с обзиром на 
ситуацију и наше тешкоће у вези са сушом, да треба ићи за тим 
да се ови фондови употријебе за подмиривање разних потреба пре- 
дузећа и комуне и да треба избјегавати расподјелу на појединце. 
Када се упореди ревност на објављивању ових података и наших 
настојања да се приликом дискусије о друштвеном плану за 

1953 годину штампају и популарно објаве елементи плана, како 
би тај велики колектив могао што потпуније о њему дискутовати, 
онда је било стотине изговора, гдје се нарочито подвлачило да 
је то опасно са гледишта тајности података, јер ће, како кажу, 
слична предузећа дознати њихову структуру трошкова, па ће их 
тући на тржишту, а када су у питању подаци из биланса онда 
нема страха од конкуренције. Када је Срески комитет повео прин- 
ципијелну дискусију око тих фондова с обзиром на многобројне 
проблеме које треба рјешавати у граду и предузећима, а чије 
је рјешење неопходно за живот и успјешнији рад људи нашег 
града, јер се становништво у послијератном периоду учетворо- 
стручило, а готово сва пажња сконцентрисана је досад на улатање 
средстава у нове производне објекте, онда су се испољила схва- 
тања и то код „широкотрудих“ појединаца да „треба дати нешто 
и ГНО“. Добија се утисак да то више личи на милостињу неког 
„добротвора“ који, ето, даје само због своје доброте, иако у на- 
шем Градском одбору сједи преко 1/2 радника и службеника 
само из Жељезаре. Накарадно је то осјећање супериорности на- 
ших великих предузећа у односу на локалне органе власти. 

У колективу се подгријевају расположења одржавањем. 
сталних веза службеника Жељезаре са сличним колективима 
у цијелој земљи као, напримјер, шта се ради тамо са фон- 
довима, колике су дневнице одређене службеницима, какве су 
плате у тарифним ставовима за администрацију, итд. Ту се по- 
троши доста пара током године на телефоне, телепринтере, шаљу 
се службеници да „мало погледају“ Смедерево, Јасенице и друга 
предузећа. Када се то све зна, онда се у колективу лансирају 
вијести које погодују, с циљем да се осигурају такве одлуке 
које ће задовољити личне интересе појединаца, као што су: ра- 
сподијелити све фондове, одредити високе дневнице службени- 
цима, које су се пењале чак и до 1.150 динара са мотивацијом да 
се и у другим предузећима тако ради. При свему томе не мисли 
се о нашим општим тешкоћама и заборављају се интереси 
цјелине. 

И даље, док смо били у јеку разјашњавања Уредбе о порезу 
на вишак фонда плата (пуна два мјесеца од дана њеног ступања 
на снагу) руководиоци Жељезаре, иако су имали јасан став и 
обрачун зарада за април, исплаћују 100% по тарифном правил- 
нику. Вишкови према новој пореској основици нису опорезовани 
и, разумљиво, поставља се питање враћања од радника, што ће 
свакако чинити тешкоће. У истом том обрачуну са банком Же- 
љезара даје податке да је имала само око 500 неквалификованих 
радника, а у ствари их има 1.500.— Ово је срачунато на закидање 
од заједнице, јер се намјерно прикрива структура радне снаге 
по категоријама. 

Врхунац тежње за закидањем, а у овом случају и дема- 
гогије да се прикаже „заштитником“ радничких интереса, 60- 

љим од ове наше заједнице, јесте одлука радничког савјета коју 
су недавно били исфорсирали разни демагози и интересџије, 
«да се 300 радника пошаље на одмарање на рачун колектива и да 
се купи на поклон по један сат сваком члану колектива који 
ради у Жељезари више од 25 година. Издаци на ове сврхе, по 
истој одлуци, теретили би средства намијењена за хигијенско- 
техничку заштиту рада. Ми немамо ништа против тога да ко- 
лектив, ако жели и хоће, шаље људе на одмор, али једино на 
терет платних фондова. Уосталом, наше је друштво обезбије- 
дило сваком раднику и службенику плаћени годишњи одмор и 
нема никаквог разлога за некаквим посебним привилегијама. 
Осим тога, ако се ради о исцрпљеним и обољелим друговима, 
онда је ту и социјално осигурање и наша здравствена служба. 

Ове и сличне тенденције којих има још и које се јављају 
у разним облицима, које долазе до изражаја и кроз одлуке рад- 
ничких савјета, а поготово кроз одлуке управних одбора и ди- 
ректора предузећа, говоре о томе да ови наши органи још увијек 
подлијежу утицајима разних бирократа који врло често имају 
и антисоцијалистички карактер. Ови се примјери односе нај- 
више на Жељезару, али сличних има и у другим нашим великим 
предузећима. Међутим, највише проблема у погледу социјали- 
стичког управљања има у нашој трговини и угоститељству. Ту 
је највећа трка за зарадама, утлавном путем набијања цијена и 
закидањем од потрошача. 

Народни одбор града с обзиром на недовољно искуство у во- 
ђењу цјелокупне политике на своме подручју, а с друге стране 
поседујући врло слаб и по квалитету недорастао стручни кадар, 
своди свој рад и дјеловање у односу на привредну политику пре- 
дузећа само на то да штогод откине од ових или оних фондова, 
да се натоди са предузећем, па што се год добије добро је. Несвјесни 
и злонамјерни елементи протурају међу раднике пароле како ГНО 
„диже“ њихове зараде и слично. Овдје треба нагласити да још 
увијек има дубоког трага код великих предузећа од оног схва- 
тања, „савезног и републичког значаја“, јер та предузећа своје 
проблеме и данданас рјешавају највише у Сарајеву и Београду, 
напримјер инвестиције, девизна средства итд. 

Због тога се Градски народни одбор још увијек осјећа немо- 
ћан у односу на велика предузећа. Нема примјера досада да је 
примијенио било какву санкцију из постојећих законских прописа 
ни према предузећу ни према појединцу у тим предузећима, 
иако прекршаја има доста. 

Очито је да уздизање ове наше установе у данашњим усло- 
вима претставља наш најозбиљнији проблем и да ћемо се убудуће 
морати далеко више заложити и борити за њено израстање и 
уздизање на виши ниво, како би могла у овако сложеним усло- 
вима извршавати намијењену улогу. | 

Све ове појаве и негативне тенденције, као и слабости које 
су споменуте, искориштавали су разноразни реакционарни не- 
пријатељски и егоистички елементи у злој намјери, срачунатој и 
упереној против наших напора за јачање и развијање ових наших 
младих демократских органа. Ти елементи обилато користе управо 
нашу демократију, затим сваку нашу тешкоћу, а посебно нео- 
бавијештеност и заосталост једног броја наших радних људи. Чи- 
њеница је да се у Зеници, у овом наглом нарастању становништва, 
збило људи са разним малограђанским, ситносопственичким и ре- 
акционарним својствима и свакојаким навикама и схватањима. 
Има и оних који су се као такви прогурали и на руководеће по- 
ложаје у нашим предузећима и установама. И баш зато, када 
је у питању отпор према нашем ставу, овој или оној мјери, онда 
се мање-више сви ови декласирани и нама туђи елементи нађу 
заједно. Иако њихов број није велик, ипак га не бисмо смјели 
потцјењивати. 

Како се њихово дјеловање испољава2 По правилу, сви они 
имају за циљ да изазову незадовољство међу радним људима. За 
тешкоће на које наилазимо говоре да је крива наша политика и 
комунисти, а нарочито у посљедње вријеме вичу како нико у 
свој земљи не води рачуна о раднику, како је раднику све горе 
откако смо прешли на радничко самоуправљање, како нема до- 
вољно демократије, итд. Они се први, када су у питању фондови, 
размећу да су го радничке паре и да нема нико право да их 
узима. Они протурају свакојаке пароле као што су: „Живот дамо, 
тринаесте не дамо“ или „Земља сељацима, фабрика радницима, 
паре ГНО“ или „Горе никад није било него сад. Све је ово 
срачунато на стварање незадовољства и разбијање јединства на- 
ших радних људи. Они на сваку нашу мјеру дају своје тума- 
чење: тако напримјер око примјене Уредбе о порезу на вишак 
фонда плата они по буџацима „шапућу“ како се њоме намјерно 
руши животни стандард радних људи. | 

Када се свему томе дода да је наше другове — руководеће 
људе по предузећима и организацијама — прилично захватио 
опортунизам, што потврђују и напријед изнијете појаве, онда се 
може сагледати колики је задатак и улога организација комуни- 
ста у првом реду, затим синдиката и Социјалистичког савеза 
радног народа који треба да воде непомирљиву политичку борбу 
против свих негативних и социјализму туђих тенденција, које 
се у разноврсним облицима јављају данас чешће и отвореније 
него раније. 

Како се наше организације и комунисти у пракси боре са тим 
проблемима и какве су слабости и недостаци комуниста у поли- 
тичкој борби за провођење наше данашње политике у изградњи 
наше локалне и радничке самоуправе7 

Прије свега, борба комуниста и ошште свјесних елемената 
мора бити стална. Друго је питање да ли је она увијек, на сва- 

ком мјесту и у сваком случају довољно оштра, брза и ефикасна. 
Ту има озбиљних проблема. Наша организација Савеза кому- 
ниста у граду Зеници броји нешто око 3.000 чланова, а чланова 
синдиката има око 18.000, Социјалистичког савеза око 20.000. То 
је огромна снага која свакодневно треба да дјелује у правцу ра- 
звоја наше социјалистичке демократије, у правцу развоја про- 
изводних снага земље, у правцу сталног подизања нивоа свијести 
произвођача нашег индустриског града. Међутим, може се рећи 
да недостаје сталне, отворене, конкретне и непомирљиве поли- 
тичке борбе против разних наопаких схватања наше конкретне 
политике и дјеловања назадних реакционарних елемената, који 
иду свјесно за тим да омету овај или онај напор на путу ка 
сталном развијању социјалистичких односа у производњи и раз- 
вијању наше локалне самоуправне заједнице — комуне. Нема 
конкретног хватања у коштац са појединцима који протурају 
разне антисоцијалистичке пароле о којима је било ријечи. Нема 
супротстављања разним накарадним локалистичким и партику- 
ларистичким одлукама. Овдје мислим на то да нема такве борбе 
у свим случајевима. А зашто свега тога нема: По мом мишљењу, 
основни узрок је у томе што наше организације и руководства 
организација не изграђују довољно брзо и у свим случајевима 
своје ставове, за које ће се борити и на којима ће мобилисати 
своје чланство. 


Потребно је више дискусија по појединим питањима и про- 
блемима, а поготово разјашњавање појединих појава. Боримо се 
за самосталност комуниста баш у томе погледу. Зар би се, на- 
примјер, могло догодити да стихија у Жељезари о којој је било 
ријечи узме толико маха и да у њој разорни елементи дођу то- 
лико до изражаја и прогурају толико антисоцијалистичких па- 
рола и убиједе један број необавијештених радника да су, рецимо, 
Творнички комитет, Срески комитет и Творнички одбор синди- 
ката имали јасан став. Они га нису имали, јер су се дуго међу- 
собно убјеђивали у исправност става Среског комитета око подјеле 
фондова. Ови другови су насјели појединим бирократским еле- 
ментима и интересџијама, којих има и међу члановима тих 
руксводстава. Они нису могли да схвате нашу ситуацију и све 
тегобе посљедица суше и других наших још увијек великих на- 
пора, као што су улагање великих средстава у одбранбене сврхе, 
у довршавање наших кључних објеката итд. Због тога се дотго- 
дило, док су та руководства дискутовала и мирила се са разним 
демагсшким теоријама. појединаца који сједе у врху управа пре- 
дузећа, дотле су радничке масе биле остављене саме себи, боље 
речено, остављене несметаном дјеловању оних који искоришта- 
вају сваку прилику да поткопају наша настојања у провођењу 
наше политике. Јасно је да је опсртунистички став Творничког 
комитета негативно утицао на основне организације и њихов од- 

нос према овом проблему. Мноте основне организације нису имале 
свога става и нису се бориле против појава које смо напријед на- 
вели. Треба нагласити да је ради недосљедног и непринципи- 
јелног става руководства организација један дио комуниста насјео 
разним елементима и повео се за њиховим паролама, мирећи се 
с њиховим захтјевима о подјели, док је један мањи дио, — скоро 
у свакој организацији по један или двојица — показао у овој 
конкретној акцији своје право антисоцијалистичко лице. Такви, 
не само да се нису борили за наш став, него су били против њега. 
Основне организације у Жељезари искључиле су из својих ре- 
дова соко 15 чланова који су показали да немају никакве везе са 
нашом политиком. 

Срески комитет је уочио такво стање и организовао одлазак 
у организације и међу раднике по одјељењима и погонима, упо- 
знао их са нашим ставсвима, нашом ситуацијом која условљава 
такве ставове; послије тога смо добили масовну подршку цијелог 
колектива. Било је сјајног резоновања од стране радника — од 
стране оних који су дссад направили огромна дјела својим ру- 
кама у погледу производње и посебно изградње нових капаци- 
тета, и који су спремни да и даље улажу крајњи напор за из- 
градњу станова, болница, путева и других потреба за бољи и 
љепши живот. Они су разумјели тешке посљедице суше, несраз- 
мјеру новца у оптицају и робе на тржишту и другг наше тешкоће 
са којима се боримо. Радници су наша главна подршка, и ако 
идемо међу њих, а то досад нисмо често чинили, са јасним и од- 
лучним ставовима, онда је сигурно да ћемо онемогућити разним 
реакционарним и назадним типовима да нас омету у било чему. 
Карактеристично је да подршку на коју смо наишли готово у 
свим одјељењима нисмо наишли на конференцији службеника, 
јер је тамо највише оних који и не схватају и не усвајају наше 
мјере. Користећи своје положаје у предузећу и нашу демокра- 
тију они уствари користе сваку згоду за своје ситне било поли- 
тичке или егоистичке рачуне. Комунисти су то пасивно посма- 
трали, а неки им и подршку у томе давали. Због тога нас ови 
случајеви упозоравају и на већу будност у погледу чистоће ре– 
дова Савеза ксмуниста, чега досад није било у довољној мјери. 

Све ово досад изнијето говори о томе да комунисти и органи- 
ције Савеза комуниста, синдикати и Социјалистички савез и други 
друштвени и политички фактори у нашем граду у даљњој борби 
за социјализам и развитак наших самоуправних органа не смију 
затворити очи пред чињеницама. 

У посљедње вријеме јаче него досада испољавају се и долазе 
до изражаја разни демагошки потези, непринципијелни и на- 
карадни, на линији личног интереса и јевтине популарности, 
разумије се, све на штету заједнице, о чему је напријед већ било 
ријечи. Напримјер, такви су случајеви: издавања разних увје- 
рења, погрешно додјељивање дјечјег додатка, разне малверзације 

у погледу признавања радног стажа, додјељивање великих за- 
рада појединцима, итд. Све су то проблеми које у првом реду 
комунисти, радећи у друштвеним и политичким организацијама, 
треба да активно разоткривају и отворено демаскирају, јер су 
то све облици испољавања ВО ЛИРИКЕ и шпекулант- 
ских тенденција. 

Не треба затварати очи пред чињеницом, да су огромне по- 
зитивне снаге, које прихватају све наше мјере, свакако, ако их 
на вријеме објацтњавамо и правилно проводимо. Те су снаге, рад- 
:ници у производњи и широке народне масе, на чијем сталном 
политичком и културном уздизању и просвјећивању морамо 
више и организованије радити него досад. 

На крају, слабости о којима је било ријечи и антисоцијали- 
стичке појаве које се сада јаче испољавају него раније, углавном 
су проузроковане недовољном политичком борбености комуниста 
и организација у којима они раде, а у првом реду синдиката и 
Социјалистичког савеза, против чега се убудуће морамо енер- 
гично борити и на тај начин брже оспособљавати све организа- 
ције, како би биле способне да одговоре својим политичким зада- 
цима и улози у нашем друштвеном развитку. ' 

| Матерић Илија 


секретар Среског комитета 
Савеза комуниста — Зеница 


СУЗБИЈАЊЕ УТИЦАЈА ЛОШЕ КЊИГЕ 


Питање лоше књите и стрипа или, како је то већ уобичајено 
да се каже, „шунд“ литературе постало је у последње време 
предмет интересовања наше јавности. У штампи и на многим са- 
станцима масовних организација посвећена је томе проблему 
знатна пажња, која неће остати без позитивних резултата. Први 
резултати се, уосталом, већ осећају. Не би, чини се, ипак било су- 
вишно ако се, бар у најопштијим цртама, укаже на неке слабости 
досадашње критике ових негативних појава из области издавачке 
делатности код нас. 


ЈЕДНОСТРАНОСТ НЕКИХ ДОСАДАШЊИХ КРИТИКА 


У многим дискусијама, па и у неким написима у штампи, било 
је непотребног генералисања: скоро све забавне књиге су олако, 
такорећи без подвајања и изузетака, проглашаване за безвредну 
и штетну „шунд“ робу, а стрип је често осуђиван у целини — као 
стрип. Зло, међутим, није у забавном жанру и лакој изражајној 
форми саопштавања одређеног садржаја, већ у неукусном, нева- 
спитном и штетном садржају, у злоупотреби постојеће незадово- 
љене потребе, нарочито младих читалаца, за добрим забавним 
штивом. 

Досадашње критике су се обично исцрпљивале у оштрим 
осудама настраности и негативног дејства лоших књига, забав- 
ника и стрипова и простом негирању (,то не ваља...“, „то нема 
друштвенот оправдања...“ итд.). А једноставним осудама и изли- 
вима негодовања питање се не решава. Није од тога мање важно 
како пронаћи најприкладније путеве да би се, једним позитив- 
ним напором, пружила читаоцу добра и јевгина забавна књига, 
поучна и приступачна забавна штампа. 


ИЗ КРАЈНОСТИ У КРАЈНОСТ 


Већ неколико година гледамо како се наши киосци и књи- 
жарски излози пуне и најшареноликијом уличном литературом 
најниже врсте. Ми скоро уопште нисмо јавно реаговали на овакву 
поплаву наказне „шунд“ робе или су се наше дискусије, обично 

идеол 


два, наизглед противречна, гледања има ЈУ заје 
извор. Запостављање сталне идејне борбе против разних шт 
утицаја, у овом случају „шунд“ литературе, огледа се џ у 
случају — када пасивно, без реаговања остављамо да ствари 
онако како теку, и у другом случају — када у 
интервенцијама државних органа видимо прворазредно и 
фикасније средство за интервенисање. 


НЕМА ОПРАВДАЊА ЗА БЕЗБРИЖАН ОДНОС 


претставу о томе о каквој се књизи ради, 


РИихово издавање и на какав пријем оне наилазе код великој“ 
ороја читалаца. 


материјалом, излази у преко 70.000 примерака (око 20.000 приме- 
рака више од најраспрострањенијег словеначког листа). Анкета 


| - показује да су међу омлади- | 
ном најчитаније такве књиге као што је „Ребека“, итд. Већ сама : 


таквих романа, који својом ва- 

0 осудама. Мфм рекламом често бацају у засенак нашу озбиљну књигу 

свога става импу, значе поплаву аполитичности и притисак тривијалног 


лађивао је без ског духа на свест и укус, нарочито младог и неиску- 
ти месеца, оца. 
:0 намножила насталу ситуацију користе смишљено и поједини 


(а, многи поје денарни елементи на страни, да би протурањем разним ка- 
чтав проблем, 3 свог „забавног“ материјала, тенденциозних публикација 
рају баука, ска, — иако обично увијено — инфилтрирали свој реакцио- 
а3 у примени ф идеолошки утицај. 
зчац — помђу ко пажљивије погледамо ове разне романе у наставцима, за- 
мера — обрач, е и стрипове, видећемо да код нас сада преовлађују они који 
ампају без икаквог идејног, културног и педагошког кри- 
а имају зајма. Пошто се такве ствари штампају из голих комерцијал- 
гив разних шепсбуда, „литерарни“ рад око избора и сређивања ових ствари 
гледа се и у фНО обављају комерцијални људи који немају никакве везе 
амо да старфитературом. Стрипови и већи део романа су страног порекла. 


А 
СА 


воразредно ујка бескрупулозан начин величају најнаказније стране бур- 
аског морала („А што си мислио да се богатство стиче на по- 
ен начинг Мораш да радиш гадне ствари“ — „Неустрашиви 
бој Рој Роџер“). У овим „литерарним“, стрипованим и не- 
уипованим, творевинама доминирају у односима између „ју- 


дицији занимљивих романа у Сарајеву стигло је око две 
„ЈВљаде писама од појединаца па и неких основних организација 
ЈВродне омладине у којима читаоци — у нестрпљивом очекивању 
асплета — дају одушка својој радозналости због судбине глав- 

јунака у „Дубровачком гусару“. У Шиду су трупе омлади- 
баца на железничкој станици сачекивале воз да би одмах разгра- 

ашим Бе Диле „Гричку вјештицу“. Има чак појединаца који „гутају“ по 
; и до четири романа у наставцима. Међу читаоцима ових неу- 
“кусних и литерарно ништавних, али зато „срцепуцателних“ ро- 


зцима је 


ног та“ Мана налази се и приличан број студената, учитеља, па и неких 
г деџ. 2] комуниста. 

000 0) 

У (које 5 


ОТКУД ПОПЛАВА „ШУНД“ ЛИТЕРАТУРЕ НА КЊИЖАРСКОМ 
ТРЖИШТУ 27 


Код необавештених пестоји често претстава да ову робу 
издају приватници — штекуланти. Нажалост, то што је њима 
било ускраћено после рата, раде данас наша издавачка преду- 
зећа, иза којих, додуше, стоје у сенци неки несавесни појединци. 
Неколико околности било је од пресудног утицаја на појаву да 
сваква издања ничу као печурке после кише. 

Нека наша издавачка и новинско-издавачка предузећа, која 
се засада третирају као остала привредна предузећа, до те мере 
су комерцијализовала свој рад да се — узимајући динар као скоро 

једино мерило — у тежњи за покривањем дефицита на другој 
страни и стицањем брзометне зараде не устежу ни од тога да на- 
шем неискусном читаоцу продају рог за свећу. Овакве антисоци- 
јалистичке тенденције у предузећима биле су могуће и због тога 
што су комунисти који тамо раде били небудни и инертни, а врло 
често су и сами потпомагали такве тежње, ,„заборављајући“ 
принципе и васпитну улогу наше издавачке делатности. Међу 
предузећима која су се бавила издавањем слабих забавника и у 
садржајном погледу јевтине књите истицала су се, нажалост, и 
нека омладинска предузећа (,Омладина“ у Бестраду, „Хоризонти“' 
у Загребу). 

У области наше издавачке делатности постоји, уопште узев, 
врло несређена и незавидна ситуација. Невероватно је велики 
број издавачких предузећа (само их у Србији има око 30), међу 
којима добар број нема одређене физиономије. Зато су поједина 
предузећа била упућена да у борби за опстанак траже најлакши 
начин за стицање зараде, издајући и ствари које немају апсо- 
лутно никакве везе са улогом самог предузећа, а препуштајући 
посао око тога сасвим неквалификованим људима. И овда није. 
чудо што смо имали и таквих аномалија да су се, примера ради, 
Техничка и Задружна књига бавиле издавањем и лоших ствари 
уз белетристике, да је београдска Спортска књига издавала приче 
из Шекспира, загребачка Спортска штампа „Белу џунглу“, а чује 
се да је и неки загребачки градски магазин приступио издавању 
неких „забавних“ публикација. 


Још једна објективна околност је потпомагала бујање без- 
вредних књига и забавника најнижег нивоа. На нашем тржишту 
нема довољно добрих и јевтиних забавних књига, нарочито за 
децу и омладину прелазног доба. То је стварало потодно тло за 
ницање разних петпарачких забавника и „шунд“ романа, који 
су имали добру прођу јер су — баш зато што се издају у настав- 
цима — привидно јевтинији. 


О НАЈПРИКЛАДНИЈИМ ПУТЕВИМА ЗА БАРА ЕЕ 
УТИЦАЈА ЛОШЕ КЊИГЕ 


У читавом овом проблему није највећа слабост у томе што 
се појављују неукусне књиге слабог квалитета, јер је — и поред 
најбоље жеље — немогуће оградити нашег човека од разноразних 
нетативних идеолошких утицаја. Највећа је слабост у томе што 
досад није било сталне идејне борбе комуниста, омладинских и 
других политичких организација, књижевника, новинара и дру- 
тих васпитних друштвених фактора против извора таквих 
утицаја. 

Наше књижарско тржиште растеретило би се „бофл“ робе 
ако би комунисти у издавачким предузећима — чија је одговор- 
ност сада необично порасла — будно пратили каквог је култур- 
ног и идејног нивоа оно што се издаје и брзо политички реаговали 
на све антисоцијалистичке трговачке смицалице, да се на рачун 
неупућеног читаоца дође до лаке зараде. Успех би био утолико 
више осигуран, ако би читава наша јавност (штампа, књижев- 
ници, масовне организације и др.) уместо једноставне, ма колико 
жустре и бучне повике против „шунда“ уопште, живо пратила 
издавачке планове, непрекидно се интересовала о томе шта се 
издаје и конкретно жигосала безвредан садржај одређене књиге, 
забавника, стрипа итд. 


Против лоших публикација и књита можемо се, као што је 
већ поменуто, борити само добром и јевтином књигом, добром и 
приступачном забавном штампом. Ту се додирујемо питања опште 
ситуације издавачких предузећа у нашем привредном систему. 
Не улазећи у овом кратком напису у анализу овог проблема, 
ваља нагласити акутност и значај захтева да се, што је могуће пре, 
нађу најпогодније могућности да би се појевтиниле књите наших 
домаћих писаца и књиге које су првенствено намењене деци 
и омладини. У тражењу низа мера које би се могле преду- 
зети у том правцу, вредни су дискусије и предлози да се при- 
ступи издавању бољих забавних књига у наставцима. штампању 
рото-романа итд. Од сталног попуњавања јавних, нарочито школ- 
ских библиотека довољним бројем нових, бољих издања такође 
зависи доступност квалитетне књиге читаоцу (досад су годишњи 
издаци за школске библиотеке износили једва неку хиљаду 
динара!). | 

Позната је ствар да на читаоца који има изграђен критери- 
јум не може штетно да делује ни књига са најогавнијим садр- 
жајем. А стварање доброг укуса је дуготрајан процес подизања 
културног нивоа наших људи од најранијих година. У вези с овим, 
треба напоменути да у нашим средњим школама настава књи- 
жевности — чији су наставни програми још прилично сувопарни 
и старомодни — не задовољава интересовање младог човека за 
нове појаве у књижевном животу и нова вредна књижевна дела. 
Зато појединци — из жеље да се. упознају са „модерним“ и „са- 
временим“ — заустављају често пажњу на најбезвреднијим ства- 
рима. Изоштравању естетског критеријума код омладине и актив- 
ног односа према ономе што се чита могу много да допринесу 
слободне дискусије о новим књигама и интересантним појавама 
у књижевном животу код нас и у свету, предавања, рад у ли- 
терарним дружинама, организовање разговора са књижевницима 
и појединим јавним радницима о овим темама и слично. 

Иако административне мере нису прворазредно и најефика- 
сније средство за сузбијање лоших издања, њих не треба, наравно, 
заобилазити онда кад то наши позитивни законски прописи на- 
лажу и омогућавају. Административне интервенције организаци- 
оног каргктера много би помогле да се побољша стање у нашој 
издавачкој делатности: реорганизовањем и спајањем низа изда- 
вачких предузећа, што прецизнијим опредељивањем, путем разних 
прописа, њихове физисномије, што јаснијим одређивањем ко 
може да има издавачка права, наглашавањем неопходних квали- 
фикација и делокруга надлежности књижевних савета у преду- 
зећима, евентуално већим опорезивањем оних књига које по 
мишљењу Удружења књижевника немају неке књижевне вред- 
нести итд. 


Будо Шошкић 


БОРБА ПРОТИВ РАЗНИХ СТРАНИХ УТИЦАЈА 


Наша принципијелна, доследна и независна спољна поли- 
тика одржавања и развијања пријатељских односа са земљама 
различитог унутрашњег уређења на бази поштовања независно- 
сти а на плану борбе против агресије и очувања мира у свету, 
није правилно схваћена од појединих чланова Савеза комуниста. 
Они су наше међудржавне односе са појединим земљама са друк- 
чијим капиталистичким друштвеним уређењем схватили тако као 
да треба толерисати или „тактизирати“ према њиховој идеологији 
и пропаганди. О томе речито говоре извесне појаве у филму, му- 
зици, литератури, уметности, штампи, фискултури и другом, где 
се често мало води рачуна о идејној страни, о томе какав ће се 
утицај извршити на нашу омладину. Зато су се као последица тога 
јавиле извесне тенденције, нарочито код смладине коју захвата 
тежња за лаким и безбрижним животом, што се одражава не само 
на њеном учењу већ и на њеном одгоју уопште. 

Случај покушаја бежања из земље једне групе ученика у 
привреди и средњошколаца, под утицајем прспагандних филмова 
може бити карактеристичан пример за штетан утицај тенденци- 
озног и лошег филма на омладину. Мишљење да су појаве које 
се запажају код омладине, а до којих је дошло преко западне 
пропаганде, само површне, да немају неког дубљег идеолошког 
корена, уствари успављује и слаби борбу против штетних утицаја 
на нашу омладину. Не треба потцењивати, например, случајеве 
да ђаци носе у школу билтене добијене у страним читаоницама 
и дају их друтим ђацима, или појаву бежања из школе и од куће, 
гангстерства, лудовања за модом итд. Пример двојице одбеглих 
у Канаду, где су стигли после низа перипетија, како то они сами 
у свом писму кажу, најлешше илуструје и говори о томе у коликој 
мери је могућ утицај иностране пропаганде. У том писму детаљно 
су описани разлози бекства. „Били смо стални посетиоци читао- 
нице једне иностране земље у Београду. Под утицајем литературе 
и онога што смо тамо читали и имали прилике да чујемо донели 
смо одлуку да бежимо из своје земље, верујући да ћемо тамо 
наћи „обећани рај“.“ Кајући се због учињеног поступка, у писму 
се наглашава да су се на овај корак одлучили захваљујући ути- 
цају иностране пропаганде у Београду. Утицај ове пропаганде на 
селу претвара се у отворену реакцију против наше политике, јер 

су носиоци овог утицаја бивши најназаднији елементи у селу. 

Неке установе и организације у којима се комунисти налазе 
на одговорним и руководећим дужностима гледају на „кори- 
шћење“ услуга разних иностраних читаоница једнострано, само 
са материјалне стране и узимају од тих читаоница филмове, 
књиге, часописе, брошуре и слично у којима се популарише ка-– 
питалистички поредак и води идеолошка борба против сопијали- 
зма и комунизма, идентификујући бирократски систем у СССР-у 
и ИБ-овским земљама са социјализмом и комунизмом уопште. 
Било је прилично примера да се поједини другови некако „снађу“, 
те без новаца обезбеде недељно једанпут филм за своје предузеће 
или установу а не воде рачуна, не занима их то џгтто су ти фил- 
мови често чисто пропагандистички са израженом идеолошком 
тенденцијом да се само у једном капиталистичком поретку може 
„угодно“ и „срећно“ живети. Поред тога, разни страни утицаји 
спроводе се преко страних читаоница које позајмљују разноразне 
књиге међу којима има и добре и корисне литературе; затим преко 
изложби пропагандних фотографија, цртежа и статистичких 
претледа; преко информационе службе која издаје разне билтене 
и брошуре; преко приказивања чисто пропагандних филмова; 
давања грамсфонских плоча и нота џез музике; преко превођења 
и издавања пропагандне литературе итд. 

Смисао и садржај ове активности, односно идеолошка и по- 
литичка концепција ових публикација, изложби, билтена и бро- 
шура и филмова је углавном таква да са гледишта социјалистич- 
ког васпитања имају штетан и назадан утицај. Није, например, 
случајно да поједине стране читаонице поред тражене стручне 
и техничке литературе, која је бесумње од користи, шаљу поли- 
тичку литературу која популарише спољну или унутрашњу по- 
литику дотичне земље, „благостање“ у њој итд. 

Наши су људи после гледања оваквих филмова негодовали 
и протестовали; поједина су предузећа и установе настојали да 
са читаоницама саобраћају преко народних универзитета; многе 
су установе из унутрашњости враћале пропагандни материјал 
онима ко их је дотичним установама послао итд. Може се рећи да 
организације Савеза комуниста Југославије дуго нису уочавале 
штетност и форме продирања ове пропаганде на свом терену, наро- 
чито у погледу штетног утицаја који је та пропаганда вршила на 
нашу омладину: А има организација које се и данас не интересују 
за ову делатност или се задовољавају само констатацијама. А за- 
ступници ових туђих утицаја и тамо где постоји отпор врло су 
упорни и труде се да пронађу могућност за своје деловање. 

Отуда се борба често своди на пасивни отпор на терену, али 
је ово, разуме се, исто толико недовољно колико и наивно. Тако је 
било много примера да се добијени билтени и други материјали 
нису делили већ бацали у кош; приликом давања пропатандних 

филмова искључиван је тон; добијени материјали који су задржа- 
вани, давани су на читање само ужем кругу људи итд. Наши људи 
јаш увек мисле да се борба против ових утицаја може водити само 
административним средствима. Разуме се да је такво схватање 
погрешно. О томе најбоље говоре примери стварнога отпора као, 
њапример, у Београду и у неким местима у унутрашњости, где 
су појединци и организације правилно реаговали на штетну 
страну пропагандне делатности разних читаоница. 

То најбоље говори да нема успешне борбе на идеолошком 
фронту против разних шгттетних и социјализму туђих утицаја па 
и утицаја стране пропаганде без масовног политичког и идеоло- 
шко-васпитног рада комуниста у масама и широке активности ор- 
ганизација Социјалистичког савеза. = 


ПОЈАВЕ НЕБУДНОСТИ У ОСНОВНИМ ОРГАНИЗАЦИЈАМА 
СКЈ ОПШТИНЕ ТОПЧИДЕРСКО БРДО 


На састанку Општинског комитета општине Топчидерско Брдо 
дискутовано је о спровођењу Писма Другог пленума ЦК СКЈ. 
Том приликом су уочене неке негативне појаве о раду наших 
основних организација, међу којима и небудност према непри- 
јатељу. 

Ова слабост у нашим организацијама дошла је као последица 
погрешног схватања социјалистичке демократије од стране не- 
ких комуниста и чланова синдиката у појединим колективима. 
Зато нема мало случајева да непријатељ, —- док ми дискутујемо 
да ли је ово или оно правилно, да ли је требало ово или оно одо- 
брити, — искористи нашу небудност за своје циљеве. 

Ево неколико примера. 

У предузећу ,„Југоштампа“ које је велики колектив и има 
велики број комуниста, приликом кандидовања за раднички са- 
вет догодило се да су на синдикалним пододборима кандидована 
два доскорашња информбировца, један активни немачки војник, 
један који је био осуђен на 4 године због шпијунаже, и један сарад- 
ник четника — службеник који по својој политичкој активности 
нема никакве везе са радничким саветом. Такође је предлаган 
један човек који уопште није имао ни право гласа, али је отпао 
јер по Закону о радничким саветима онај ко нема право гласа 
не може бити биран. У овом предузећу раде два члана Општин- 
ског комитета који по питању избора горенаведених људи у 
раднички савет нису имали јединствен став. Један је био за 
хитан састанак колектива, како се не би дозволило њихово канди- 
довања за раднички савет, а други члан комитета, ,„демократ- 
скије“ расположен, био је за то да ови изађу на гласање, па ће 
сигурно изгубити, сматрајући да су они своје одлежали и да дру: 
штво треба да им помогне. Међутим, због аполитичнссти кому- 
ниста и осталих из колектива сви ови су изабрани у раднички 
савет, а међу њима је и информбировац Андрић Илија, који се 
не стиди да прича да је био у затвору „због тога што је бранио 
истину“. У предлагању за управни одбор ишло се још даље, па 
су Кранк Михаила, бившег војника немачког Рајха предлагали 

за управни одбор. Међутим, на интервенцију једне другарице, 
која није члан радничког савета, ипак није примљен у управни 
одбор. 

После ове ситуације дошло је до састанка основне органи- 
зације комуниста, али се нису извукла потребна искуства, јер су 
поједини чланови Савеза и даље да „не треба ићи про- 
тив демократије“ а организација у целини изгубила је из вида 
активну политичку и идејну борбу комуниста. Изгледа да је то, 
у њиховом схватању, добило другостепени значај. 

Или даље. У градском предузећу „Ауто ремонт“ један ин- 
формбировац, после издржане казне од три године, запослио се 
у предузећу и изабран је за члана радничког савета овог преду- 
зећа као и извршног одбора синдикалне подружнице. 

Сличан пример може се узети и из предузећа „Југославија“, 
где је такође у раднички савет изабран један информбировац, 
а за претседника управног одбора изабран човек који је имао 
врло лошу прошлост, био стпуштен из државне службе, човек о 
коме је недавно и „Борба“ писала поводом једног написа у „Фила- 
телисту“ у коме га је писац чланка направио, ни мање ни више, 
великим радничким револуционаром, иако је био сарадник чет- 
ника, правио печате за четнике, а за време окупације правио 
марке за обнову Смедерева итд. Кад је предлаган за претседника 
управног одбора, образложење једне другарице за његово канди- 
довање за претседника било је овакво: „Предлажем чика-Срету 
за претседника управног одбора, јер је он добар, он се никоме 
не замера и свакоме чини“. Ту су седели остали чланови синди- 
ката, радничког савета, комунисти и нису устали да изнесу своје 
мишљење о њему, иако су после тога међу собом причали да није 
требало да буде изабран за претседника и да је учињена грешка. 

На састанку једне основне организације Социјалистичког 
савеза дискутовало се о социјалистичкој трговини. Један диску- 
тант је ишао тако далеко да је злонамерно правио разна упоређења 
садашње трговине са оном пре рата, говорећи отворено: „Ваша 
социјалистичка трговина не ваља, боља је била капиталистичка, 
била је јевтинија; растурите ваша предузећа и дајте предузећа 
приватницима, јер без њих нема добра.“ Чланови Социјалистич- 
ког савеза као и комунисти седе, слушају и после састанка са 
задовољством констатују колико је наша социјалистичка демо- 
кратија отишла „далеко“, како људи сада све слободно износе и 
критикују. Уместо да устану комунисти, да истакну и оне слабо- 
сти које стварно постоје, али да објасне и наше успехе у соција- 
листичкој трговини, наше објективне тешкоће, да објасне да је 
наша прехранбена индустрија радила са неких 50% капацитета 
због суше која нам је нанела тако огромне тешкоће, и да ми гра- 
димо нашу индустрију, како се не би десило да добронамерни 
људи и чланови Социјалистичког савеза после ове конференције 
оду с утиском да је скупоћи само узрок социјалистичка трговина. 

Ми морамо стално имати у виду да остаци капиталистичких и 
буржоаских елемената баш најрадије нападају на социјалистичку 
трговину. 

Све ове слабости нашега несналажења, наше политичке не- 
будности и несхватања јесу последица несхватања социјалистичке 
демократије и у њој улоге комуниста. Не можемо ми због неке 
„демократије“, која у суштини нема никакве везе с демократијом, 
дозволити непријатељима да нам одузимају позиције у раднич- 
ким саветима или да се бирају у форуме синдиката. 

Наша социјалистичка заједница показала је толико хумано- 
сти према информбировцима, пружила им је могућности да сагле- 
дају свој непријатељски рад, дала им је могућности да се врате 
у заједницу, да својим радом скину срамни печат издаје соција- 
лизма, али то још не значи да им треба дати да руководе раднич- 
ким саветима. Због тога на основним организацијама комуниста 
лежи највећа одговорност да не дозволе да долази до оваквих или 
сличних појава. 

Слободан Емрековић, 


члан Општинског комитета СКЈ 
Општине Топчидерско Брдо 


„ОБАВЕЗНО“ И „НЕОБАВЕЗНО“ У РАДУ ЧЛАНОВА 
САВЕЗА 


На недавно одржаним састанцима у општини Теразије, на ко- 
јима је расправљано о раду предузетних и територијалних ор- 
ганизација Савеза комуниста и основних организација Социјали- 
стичког савеза, поред осталих недостатака и слабости констатовано 
је и следеће: на свим зборовима бирача, изборним састанцима 
основних организација Социјалистичког савеза, на састанцима 
синдикалних подружница и колектива, на састанцима на којима 
је расправљана Уредба о реорганизацији сељачких радних задруга 
и земљишном максимуму, на састанцима на којима је дискутовано 
о политичким и другим питањима присуствовао је веома мали 
број комуниста. Например, у УШ изборној јединици од 1.300 би- 
рача на задњем збору бирача присуствовало је свега 30 бирача — 
од тога 25 чланова Савеза комуниста. На подручју ове изборне 
јединице раде две основне организације Савеза комуниста са 
близу 150 чланова. Због недовољног броја присутних бирача збор 
је био одложен. У 1 изборној јединици од 1.400 бирача присуство- 
вало је збору 30 бирача, од чега 3—5 комуниста. И у овој изборној 
јединици раде две основне организације Савеза комуниста са 
преко 100 чланова. И овај збор је морао бити одложен. Мање-више 
слично је било и у осталим изборним јединицама. Приликом 
избора одбора основних организација Социјалистичког савеза 
састанцима је обично присуствовало просечно до 120 чланова, 
међу којима је било 30—50 комуниста, иако на терену једне 
основне организације Социјалистичког савеза има преко 150 чла- 
нова Савеза комуниста. У предузећу ,29 новембар“ неки кому- 
нисти су напустили састанак колектива, на коме се расправљало 
о тарифном правилнику, и отишли да играју одбојку. У хотелу 
„Москва“ један комуниста напушта синдикални састанак, јер 
„мора да ради“, иако је себи могао да нађе замену, како су то 
урадили друти. 

Приликом испитивања узрока оваквом слабом интересовању 
и отсуствовању комуниста са састанака на којима се расправља о 
важним и свакодневним питањима која интересују све или ве- 
ћину грађана, показало се да се код већег броја комуниста фор- 
мирало потпуно наопако схватање о њиховој обавезности, тј. 

необавезности да присуствују оваквим састанцима и предавањима 
и у том погледу се изједначили са осталим 

Већина другова се немарно и неодговорно односила према на- 
веденим састанцима; просто није осећала ни потребе ни обавезе да 
их посећује. Други су говорили да на такве састанке нису дола- 
зили јер их не интересују, на њима неће чути ништа ново (пошто 
им је све то већ познато) и да због тога нема смисла да бадава 
губе време. Тек када ти састанци и конференције буду третирали 
интересантна питања, када ће на њима моћи нешто више да науче 
итд., они ће их посећивати. 

Када се, наиме, после У1Г Конгреса престало са праксом да 
основне организације и комунисти захтевају од свих грађана да 
долазе на све конференције и предавања које организују све ор- 
ганизације, почев од Црвеног крста па до Социјалистичког савеза, 
без обзира да ли садржина и квалитет тих састанака, предавања 
и дискусија одговара нивоу, интересу и њиховом расположењу, 
него да се грађани по свом слободном нахођењу опредељују где 
ће и када ићи на састанке и предавања, а што ће у првом реду 
зависити од тога колико ће се на тим састанцима и предавањима 
постављати на дневни ред актуелна и интересантна питања као и 
од квалитета. Међутим, један део комуниста је питање демокра- 
тичности у погледу слободног избора којим ће састанцима и пре- 
давањима присуствовати погрешно схватио па се не осећа обаве- 
зним да долази ни онде где је он као комунист обавезан да 
присуствује. 

„Због оваквог неодговорног односа једног дела комуниста и 
држања по страни другова који би према својим квалитетима 
могли више да учине у објашњавању разних проблема и правил- 
ном заузимању ставова по многим питањима, читав рад у Соци- 
јалистичком савезу се свео на неколико другова, а састанци и 
конференције у већини организација општине Теразије су неин- 
тересантни, прилично монотони и због тога мало посећени. Ова- 
квом опортунистичком схватању обавеза је псгодовало и то што 
ни општински комитет, ни секретари основних организација нису 
ово питање заоштрили више и покренули основне организације 
да заузму правилан став (у последње време се на томе ради). 


Поставља се питање шта је по мишљењу ових комуниста за 
њих обавезно, — јер се ту и тамо већ дискутовало и о томе да 
се и на састанке основних организација Савеза комуниста може 
долазити по свом слободном избору и оцени. 


У Статуту Савеза комуниста Југославије подвучено је да 
комунист треба „да свакодневно активно политички ради у на- 
роду на подизању социјалистичке свести, политичког и култур- 
ног нивоа маса, да тумачи и објашњава линију Савеза, да развија 
активност и иницијативу маса у доношењу одлука и у контроли 
над радом организација Савеза, друштвених организација и ор- 

гана народне власти“. Јасно је, дакле, да комунисти морају бити 
онамо где су масе и да се на основу тога може без много тешкоћа 
одредити када су они обавезни и којим састанцима и конференци- 
јама треба да присуствују и то не само као пасивни посматрачи. Ко- 
мунисти могу бирати хоће ли ићи на ово или оно предавање, на 
ову или ону приредбу и слично, већ према томе шта их интере- 
сује итд. Међутим, када се ради о збору бирача (где треба увући 
масе у управљање и контролу органа власти), затим о изборним 
и другим састанцима Социјалистичког савеза, синдикалних ор- 
ганизација и колектива на којима се расправља о разним круп- 
нијим и ситнијим питањима за која су грађани итекако заинте- 
ресовани и где треба правилно објашњавати линију Савеза, 
подизати социјалистичку свест људи, борити се против накарад- 
ног тумачења и непријатељског утицаја итд., онда се више пред 
комунисте не поставља питање њиховог слободног избора, или 
рачунице да ли ће чути нешто ново (иако баш на таквим састан- 
цима комунисти мосту највише да науче), да ли ће доћи или не 
на ове састанке већ је то њихова обавеза коју су као комунисти 
дужни да испуњавају. а 


СЛАБА АКТИВНОСТ КОМУНИСТА ОСНОВНЕ 
ОРГАНИЗАЦИЈЕ ЖЕЛЕЗНИЧКЕ СТАНИЦЕ „САВА“ 


На састанку претставника радничког савета и управног од- 
бора синдикалне подружнице железничке станице „Сава“ — Бео- 
град, коме су присуствовали и неки другови из Главне дирекције 
железница Београд, расправљало се о стању и проблемима после 
смањења броја службеника и радника у овом колективу. У овом 
колективу изгледа на први поглед да је све у реду, сем што, по 
мишљењу секретара синдикалне подружнице, чланови <синди- 
ката слабо износе своје мишљење о раду подружнице и поједи- 
наца. Међутим, доцније се показало да има и те каквих проблема. 
Један члан радничког савета изнео је да је неки службеник са 
станице пријавио неколико чланова колектива органима Управе 
државне безбедности, али да је та пријава чиста клевета и да они 
чекају да се та ствар рашчисти. Један члан Савеза комуниста је 
додао да је службеник који је пријавио те другове и њега кле- 
ветао и пријавио органима Управе државне безбедности, али да 
се он на њега због тога „не љути“. Најзад, читава ствар је разја- 
шњена: службеник који је клеветао неке чланове колектива нај- 
гори је службеник станице. Својевремено је издата окружница 
Главне дирекције Београд којом је указано на то да је он најло- 
шији службеник на територији ове Дирекције. Шеф станице пред- 
лагао је да се овај службеник отпусти, али се раднички савет није 
с тиме сложио, предлажући само премештај, који није спрове- 
ден. Раднички савет и комунисти у станици нису ни касније реа- 
говали на саботерске поступке поменутог службеника, од којих 
ћемо поменути овај: једном приликом је на своју руку, док ком- 
позиција још није била постављена, захтевао да се пошаље локо- 
мотива, коју је машиновођа ставио у погсн, потрошио извесну 
количину горива и уља. 

Други службеник упропастио је неки материјал и требало је 
да надокнади штету. Међутим, раднички савет је сматрао да то 
није потребно. Дирекција је ипак донела одлуку да овај службе- 
ник надокнади упропашћени материјал. 

На састанку је изнесено да се поједини чланови колектива 
не мире са тим појавама и не слажу се са оваквим одлукама рад- 
ничког савета, али комунисти уместо да подржавају позитиван 
став чланова колектива, да се боре за побољшање рада радничког 

савета, управног одбора као и синдикалне подружнице, не схва- 
тају своју улогу и претворили су се у пасивне службенике који 
ћутке прелазе преко свих лоших појава и слабости у колективу. 
Како би се иначе објаснила чињеница да комунисти допусте 
могућност заузимања радничког савета да се крајње лош слу- 
жбеник, уместо отпусти, само премести и пребаци на терет неког 
другог колектива, или да се раднички савет не бори за спрово: 
ђење своје властите одлуке и оставља овог службеника и даље 
у станици, мирно подносећи његово саботерско деловање7 
После свега овога намеће се питање: какву улогу уствари 
играју комунисти колектива железничке станице „Сава“, кад 
и поједини чланови колектива који нису чланови СК виде да 
овакав став радничког савета није исправан 
Бодо Зец 


ИСКУСТВА ЈЕДНОГ ОДБОРА ОСНОВНЕ 
ОРГАНИЗАЦИЈЕ ССРН 


На недавно одржаном састанку одбора УП! основне органи- 
зације Социјалистичког савеза радног народа Општине Палилула 
у Београду, дискутовано је о стању на терену организације. За- 
мисао је била да се види како чланови Социјалистичког савеза 
разумијевају поједина питања наше изградње, да ли има различи- 
тих а можда и непријатељских тумачења тих питања, који су 
конкретни проблеми на терену, како на те проблеме гледају и 
реагују грађани. Циљ овакве дискусије био је да се из анализе 
стања на терену пронађу задаци одбора као руководства и форме 
преко којих ће се чланство Социјалистичког савеза масовно ан- 
гажовати на рјешавању тих задатака. 

Активност ове организације исцрпла се на неколико питања. 
Главна и најчешћа форма рада била су доста слабо посјећена пре- 
давања, која су скоро редовно пролазила без дискусије, тако да 
се на њима није могло чути мишљење људи. Предавања нису 
била мјесто гдје се водила борба мишљења по неком питању. 
Други дио посла били су уско организациони проблеми, па и по- 
ред тога организација је, напримјер, у наплати чланарине једна 
од најслабијих на терену ове општине. Још увијек има велики 
број грађана који нису чланови Социјалистичког савеза, а желе 
да то буду. Било је још неких покушаја, али са сличним резул- 
татима. И друге друштвене организације на терену ове основне 
организације нису забиљежиле значајније успјехе. Овако ску- 
чена и, може се рећи, неуспјештна активност није давала довољно 
података одбору основне организације о ситуацији на терену, па 
је било нужно да се она анализира на једном састанку. 

Колико чланови одбора, међу којима је већи број комуниста, 
не познају стање на терену своје основне организације, најбоље 
је показала дискусија на овоме састанку. О схватањима и тума- 
чењима појединих питања наше изградње на овоме састанку није 
било говора. О дјелатности непријатеља и малограђанским схва- 
тањима неких питања такође се није говорило. Није се дискуто- 
вало ни о другим проблемима о којима грађани свакодневно раз- 
говарају и за која траже објашњење и рјешење. Изгледало је да 
таквих проблема нема, да сви људи све савршено разумију и 
имају исто мишљење по свим питањима. 

Кроз ову, макар и оскудну дискусију и разговоре који су во- 
ђени послије овога састанка, одбор је дошао до неких корисних 
закључака. Прије свега, предавања више неће и не могу бити 
главни облик политичког „рада, а поготово конкретне политичке 
борбе. Она ће се организовати само о оним питањима која инте- 
ресују чланове организације или о питањима која треба објаснити. 
На тај начин избјећи ће се апстрактност и повећати интересовање 
за учешће у дискусији. Садржај предавања прошириће се са 
ускополитичке тематике на читав низ питања из области културе. 
здравственог просвећивања итд., а одржаваће се и кроз друге ма- 
совне и друштвене организације. Тиме ће се избјећи монопол 
који је на одржавање предавања на овоме терену донекле имао 
Социјалистички савез, а читав низ културних и просвјетних рад- 
ника, љекара итд. добиће задатке на којима ће моћи да испоље 
своју активност у Социјалистичком савезу и другим организа- 
цијама. 

Тежиште рада пренијеће се на питања која се појављују као 
проблеми на терену организације. Дискусија која се водила на 
овоме састанку, истина, није истакла много таквих проблема, али 
је ипак неке од њих избацила на површину. Запажено је да се 
чланови ове организације, осим на састанцима и предавањима, 
врло ријетко или скоро никако не налазе заједно. На састанке 
и предавања долазио је мањи број чланова, а и тамо их је опет 
мало узимало активног учешћа у дискусији. Дискутаната је врло 
мало и то су обично једни те исти људи. То све значи да није 
било довољно прилике да се чланови организације зближе, упо- 
знају и измијене мишљења по разним питањима. Такав начин 
рада није омогућио одбору да добије увид о стању на своме 
терену. 

На основу ове констатације одбор је закључио да се испитају 
могућности оживљавања културно-забавног и друштвеног жи- 
вота и то снагама и на терену саме организације. Неколико дана 
послије састанка о овоме питању расправљало је више од пет- 
наест умјетника, новинара и других културних и просвјетних 
радника чланова Социјалистичког савеза, а сада већ раде по- 
себне групе које припремају приказивање популарних филмова, 
усмене новине, другарско вече, што треба да буде допуна ошштег 
културног живота чланова Социјалистичког савеза, нарочито 
оних који то не користе у довољној мјери у граду итд. Али циљ 
овакве активности није само у томе да се преко ње повеже одбор 
са члановима и да се чланови међусобно упознају и зближе. То 
ће прије свега бити активност кроз коју ће Социјалистички са- 
вез уносити нове социјалистичке погледе и разбијати разна ма- 
лограђанска и нашем друштву туђа схватања у области забаве, 
културног и друштвеног иживљавања, активност кроз коју ће се 
његовати другарски односи, међусобно разумијевање итд. 

Слично је и са проблемом рада са дјецом и омладином који је 
узет у разматрање послије овога састанка. На овај проблем одбор 
је потстакнут врло ружном сликом недовршеног дјечјег вртића 
и неорганизованим радом са дјецом у њему. Формирала се група 
од претставника општинског народног одбора, Друштва прија- 
теља дјеце, претставника неких предузећа, инжењера, умјетника, 
неких просвјетних радника и чланова одбора основне организа- 
ције Социјалистичког савеза. Ова група је обишла терен и са 
приједлозима о могућности довршења дјечјег вртића, изградње 
спортског терена за омладину и о још неким комуналним пробле- 
мима отишла у општински народни одбор, гдје се разговарало са 
претсједником општине. Резултат је тај да већ данас раде посебне 
групе на реализацији неких закључака. Неки од приједлога ове 
групе поставиће се на састанку свих чланова основне организације, 
неки ће се разматрати на збору бирача, а неке ће чланови Соција- 
листичког савеза поставити на састанцима кућних савјета. Дакле, и 
на овоме питању нашло се посла и за Социјалистички савез, на- 
шло се проблема на којима ће се заинтересовати друге организа- 
ције и институције, као што су зборови бирача и кућни савјети. 
То ће повећати интересовање Социјалистичког савеза за рад ових 
организација и институција, које у будућој пракси треба да по- 
стану врло важна подручја политичке активности и 

Али ова дискусија о стању на терену није само открила неке 
задатке којима треба да се бави Социјалистички савез; она је 
још једном показала да се, кад се нађе садржај рада, лакше дође 
до форма и метода у раду. И у том правцу су корисна искуства 
која је дао овај састанак. Формирање група за испитивање поје - 
диних питања и дискусије које се воде у тим групама свакако су 
корисна новина у методу рада ове основне организације. Преко 
тих група се темељитије испитују одређени проблеми, боље се 
припремају састанци са члановима, што ће свакако утицати да 
ти састанци постану интересантнији. На тај начин се проширује 
крут људи који се и преко тих форма у Социјалистичком савезу 
уче да управљају разним секторима нашег живота. Овакав начин 
рада проширује круг активиста Социјалистичкот савеза, а њи- 
хова сарадња омогућиће одбору да развије свестранију и живљу 
активност. И чланови Савеза комуниста који још не испољавају 
велику активност у раду Социјалистичког савеза добиће више 
могућности да своју спремност и способности испоље у конкретној 
активности, а не само путем присуствовања састанцима. 

Владо Ивковић 


БИБЛИОГРАФИЈА 


Књиге ми часописи 


ЈОСИП БРОЗ ТИТО, књига У: Борба за социјалистичку демократију. Из- 
дање „Културе“ — Београд. 


Др. ЈОВАН ЂОРЂЕВИЋ: Уставно право. Издање „Архива за правне и 
друштвене науке“. 
% 
ЈАНКО ПЕТАКОВИЋ: Прве радничке рударске организације у Србији. 
“ Ј 
ИВАН КАРАИВАНОВ: Људи и пигмејм. Издање „Рада“ — Београд. 
~ 


Наша стварност, часопис за друштвена питања бр. 7 (јул—август). 
» 


Говори и чланци 


Тежиште рада у политичкој активности организација Савеза комуниста. 
Говор друга Петра Стамболића на Покрајинској конференцији Савеза 
комуниста за Војводину. „Борба“ од 27 јуна 1953. 


+ 


ЕДВАРД КАРДЕЉ: После пет година. „Борба“ од 28 јуна 1953. 
ЕЗ 
ЈОСИП ХРНЧЕВИЋ: Социјалистичко самоуправљање у правосуђу. „Борба“ 


од 5 јула 1753. 
» 


Говор друга Едварда Кардеља у Оточцу на прослави Десетогодишњице 
ЗАВНОХ-а. „Борба“ од 6 јула 1953. 
% 
Сећања друга Тита на боравак у Србији устаничких дана 1941 г. „Борба“, 


од 7 јула 1953. 
+ 


СССР је морао у садашњим условима променити своју тактику и политику. 
Интервју друга Тита дописнику „Јунајтед преса“. „Борба“ од 11 
јула 1953. : 


"Друг Тито о ослободилачкој борби народа Црне Горе. „Борба“ од 13 јула 1953 
% 


540 | КОМУНИСТ 


Говор друга Милована Ђиласа на прослави Дванаестогодишњице устанка 
Црногорског народа „Борба“ од 14 јула 1953. 
ји | 


Одговори друга Тита на питања претставника „Интернешенел њус сервиса“. 


„Борба“ од 13 јула 1953. Е 


СВЕТОЗАР ВУКМАНОВИЋ ТЕМПО: Поводом дискусије о висини дечјих 
додатака. „Борба“ од 20 јула 1953. 
# 
Сећања друга Едварда Кардеља на устаничке дане у Словенији. „Борба“ 


од 22 јула 1953. | 


ВЛАДИМИР ДЕДИЈЕР: Око „ослобођења“ Источне Европе. „Борба“ од 26 
јула 1953. 


САДРЖАЈ 


Свим организацијама Савеза комуниста Југославије — — — — 
Други пленарни састанак А раЛНОГ комитета Савеза комуниста 

Југославије — — — — — — — ~— 
СВЕТОЗАР ВУКМАНОВИЋ ТЕМПО: ; Актуелни привредно политички 


проблеми — — == пали за зеза 


ВЕЉКО ВЛАХОВИЋ: Појаве о о којима треба г говорити — — — — 
ЛАЗАР МОЈСОВ: За већу активност комуниста на јачању нових 
форми и метода рада у народним одборима — — — — — 


ПЛЕНУМИ И САВЕТОВАЊА 


Пленум Централног комитета Савеза комуниста Македоније — — 
Проширени пленарни састанак Централног комитета Савеза кому- 

ниста Босне и Херцеговине — — — — –— –— — — 
Х конференција Савеза комуниста Србије за Бе БОЛИвУ — — — –— 

Борба комуниста Зенице за социјалистичке односе — — — — — 


Сузбијање утицаја лоше књиге — — — — — — — — — — 
Борба против разних страних утицаја — — — — — — — — 
Појаве небудности у основним организацијама СКЈ Општине Топчи- 

дерско Брдо — — — — —— — — — — — — — — 
„Обавезно“ и „необавезно“ у раду чланова Савеза — — — — — 
Слаба активност комуниста основне организације железничке ста- 

нице „Сава — — — — — — — — — — — — — 
Искуства једног одбора ссновне организације ССРН — — — — — 


Библиографија — — — — — — — — — — — — — — 


ргошгеа ђу (Соодје 


РЕДАКЦИЈА „КОМУНИСТА“ 


Александар Ранковић, Андро Мугоша, Вељко Зековић, Вељко Влаховић, 

Вида Томшич, Добривоје Радосављевић, Душан Петровић-Шане, Звонко 

Бркић, Крсто Поптивода, Крсте Црвенковски, Лидија Шентјурц, Мома 
Марковић, Отмар Креачић, Цвијетин Мијатовић 


Одговорни уредник: Мома Марковић 


Издаје ЦК СКЈ. Редакција: Кардељева бр. 35, тел. 20-061. Администрација: 
Издавачко предузеће „Култура“ — Београд, Кардељева бр. 29, тел. 25-547. 
Текући рачун код Народне банке 102-7Т-77. 

Штампарија „Култура“. Македонска бр. 4. 

БРЕД ИЗБОРЕ ЗА НАЈВИША ПРЕТСТАВНИЧКА ТЕЛА 


ИНИЦИЈАТИВА КОМУНИСТА 


ХДОСАДАШЊИ РЕЗУЛТАТИ СПРОВОЂЕЊА У живот ПИСМА 
цк САВЕЗА КОМУНИСТА ЈУ ГОСЛАВИЈЕ 


ПОВОДОМ ДИСКУСИЈЕ О НАЦРТИМА УРЕДАБА 
О ПРИВРЕДНОМ СИСТЕМУ 


КОМУНИСТИ И РАДНИЧКО УПРАВЉАЊЕ ПРЕДУЗЕЋИМА 


Коментар 
Дотмиси, из организација. 

Моша Пијаде 


ПРЕД ИЗБОРЕ ЗА НАЈВИША ПРЕТСТАВНИЧКА ТЕЛА 
1 


Поводом измена у предлогу изборног закона 


13 јануара, дакле на самом почетку ове године прогласила 
је Народна скупштина ФНРЈ нови Уставни закон који је поста- 
вио нова начела за основе друштвеног и политичког уређења Ју- 
гославије и за организацију савезних органа власти. У духу тих 
начела извршене су значајне промене у органима федерације, а 
исто тако донети су на истој основици нови уставни закони на- 
родних република и измењени статути аутономних јединица. 
Али једна од најзначајнијих промена предвиђена новим уставним 
прописима остала је још неизвршена. Док су у федерацији и 
републикама укинуте владе и на њихова места дошла извршна 
већа народних скупштина, а и управни органи створени на новој 
основици, још је остало да се изврше избори највиших претстав- 
ничких тела: Савезне народне скупштине, народних скупштина 
народних република, народне скупштине Војводине и народног 
одбора Космета. По Уставном закону сва ова тела треба да до- 
бију по два дома, један изабран од читавог становништва (у Са- 
везној народној скупштини Савезно веће, у републичким скуп- 
штинама републичко веће, у Војводини и на Космету покрајинско 
и обласно веће), а други биран од произвођача (већа произвођача). 
Како се није стигло да се избори тих тела изврше у пролеће, 
биће они извршени у другој половини новембра. 

С обзиром на нови тип и нову организацију ових највиших 
претставничких тела било је потребно израдити нове изборне 
законе. У Савезном извршном већу припремљен је био предлог 
новог изборног закона о коме су у фебруару претресали законо- 
давни одбори Скупштине, али предлог није био изнет на реша- 
вање пред пленум Скушштине. То је било учињено зато што је 
одлагање датума избора омогућавало да се законски предлог још 
једном прегледа, а то је било потребно због тога што је код мно- 
гих постојало уверење да би се нека питања могла боље решити 
него што су она била решена у том предлогу изборног закона. 
Ово се нарочито односило на начин избора за веће произвођача. 
Средином јула објавило је Савезно извршно веће нови нацрт 


36» 

изборног закона, о коме је вођена широка дискусија у народу. 
Али у нови нацрт нису биле унете само неке важне измене 
одредаба ранијег нацрта, него је он био и проширен и допуњен 
тако да је сад обухватио и ствари које су по ранијој замисли 
имале да буду решене посебним законима, једне законом о пра- 
вима и дужностима народних посланика, а друге законом о 
опозиву. Тако је од нацрта простог изборног закона постао Нацрт 
закона о правима и дужностима, избору и опозиву савезних 
народних посланика. Дискусије у организацијама Социјалистич- 
ког савеза о том нацрту биле су врло живе, ма да се у тим 
дискусијама на много места сувише пажње поклањало мање 
важном питању да ли посланички кандидат треба да има заме- 
ника или не. 

Савезно извршно веће искористило је све примедбе и ми- 
шљења из тих дискусија, као и примедбе и предлоге који су му 
били непосредно упућени. У неким организацијама дискусија је 
вођена тако као да се радило о проучавању закона а не о диску- 
сији која треба Савезном извршном већу да покаже мишљење 
ширих маса свесних грађана ради искоришћавања тих мишљења 
за израду коначног нацрта. Али и организације које су дискусију 
правилно водиле нису сматрале за потребно да своје мишљење 
и предлоге писмено доставе Савезном извршном већу, већ су се 
ослониле на то да ће се за њихово мишљење сазнати из новин- 
ских извештаја са њихових конференција. Међутим, слањем сво- 
јих писмених примедаба и предлога организације би уствари 
показале своју спремност да као организације свесних социјали- 
стичких грађана непосредно утичу на израду коначног законског 
предлога. Али у Савезном извршном већу искоришћена су и сва 
мишљења која су била објављена преко листова. 

_ Законски предлог који је усвојила Народна скупштина 
садржи неке важне измене према нацрту који је био на дискусији. 

Већ сам нацрт који је био на дискусији садржавао је у по- 
гледу начина избора посланика за Веће произвођача значајну 
измену: док су по ранијем ти посланици имали бити бирани не- 
посредно, сада су имали бити бирани посредно, од стране прет- 
ставника појединих произвођачких група у среским и градским 
већима на територији изборног среза. Али политичка претпоставка 
за овај начин бирања била је да се начин избора за одборнике 
у среским и градским већима произвођача, који је по садашњим 
законима посредан, учини непосредним. Само би на тај начин 
претставници произвођача, који би сачињавали изборно тело које 
ће бирати посланике за већа произвођача највиших претставнич- 
ких тела, могли да се ослоне на најшире масе произвођача и да 
с правом иступају у њихово име. Зато је Скупштина морала у 
том смислу да изврши измене у Општем закону о народним 
одборима, а то су морале учинити и републике у својим одгова- 


ПРЕД ИЗВОРЕ ЗА НАЈВИША ПРЕТСТАВНИЧКА ТЕЛА 549 


рајућим законима. На тај начин ми ћемо, у времену између ра- 
спуштања Савезне скупштине, републичких скупштина и ауто- 
номних претставничких тела и дана скупштинских избора имати 
да одржимо нове изборе за среска и градска већа произвођача. 
Припреме за ово већ су извршене па се сматра да то неће ни- 
мало сметати изборној кампањи за скупштинске изборе, а ре- 
зултат ће бити само бољи састав како среских и градских, тако 
и осталих већа произвођача. Но ово се можда неће успети извр- 
шити у свима републикама. 

Мислим да је свима познато да ће се избори за Савезно веће 
Савезне народне скупштине и за републичка већа републичких 
скупштина, као и за покрајинско веће и обласно веће одржати 
у један исти дан, а да ће после тога бити извршени избори њи- 
хових већа произвођача. 

Али садашњи закон уноси овде још 'једну измену, а ова 
се односи на поделу произвођача по групама за избор по- 
сланика у веће произвођача. Према Уставном закону постоје три 
произвођачке групе: индустриска, која обухвата раднике и слу- 
жбенике запослене у индустрији, рударству, шумарству, грађе- 
винарству, транспорту, трговини, угоститељству и комуналној 
делатности, затим пољопривредна трупа, која обухвата земљо- 
раднике који су чланови земљорадничких задруга и раднике и 
службенике пољопривредних добара, и најзад занатска група, 
која обухвата трудбенике запослене у занатству. Но новом 
закону неће постојати посебна занатска група, већ ће занатлије 
и занатски радници бити укључени у прву трупу која добија 
нов назив: група индустрије, трговине и занатства. Ова промена 
захтевала је да Скупштина унесе и у Уставни закон потребне 
измене. | 

Пошто су грађани из дневне штампе подробније обавештени 
о свима изменама у изборном закону, ја ћу овде поменути само 
још једну измену. По ранијем нацрту сматрани су неважећим 
само они гласачки листићи који су остали непопуњени или 
су измрљани, као и они који су тако попуњени да се не 
може са сигурношћу утврдити за ког је кандидата бирач 
гласао, док су се гласачки листићи на којима је бирач прецртао 
имена свих кандидата имали посебно издвајати и бројати, сма- 
трајући да су такви бирачи гласали против. Садашњи закон 
сматра да су и такви листићи, на којима је бирач прецртао 
имена свих кандидата, неважећи. 

Разлози за ову измену сасвим су јасни. И постављањем кан- 
дидатура преко зборова бирача и преко групе грађана, као и 
другим својим одредбама, закон омогућује постављање више кан- 
дидата, па ће то и у пракси свакако бити редован случај. Бирачи 
дакле имају могућност да било преко зборова бирача, било са- 
купљањем потписа поставе кандидата по својој вољи. Зашто би 

се онда прецртавање свих кандидата на гласачком листићу сма- 
трало као глас „против“. Против кога и чегаг Против једног кан- 
дидата није, јер је ту и други и трећи, и јер такав бирач брише 
сву тројицу, или и сву петорицу ако их има пет. Такав бирач 
стварно иступа против самих избора, он гласа за то да Скупштина 
не буде изабрана, да је нема. Каква је логика да такав „глас“ не 
иде у исту категорију неважећих листића као и листић који је 
прежврљан или који је остао потпуно чист, тојест где бирач није 
означио ниједног кандидата. Не заокружити ниједног кандидата 
или прецртати све кандидате савршено је исто: то је негласање 
ни за једног. А кад бирач дође на гласање, узме гласачки листић 
и спушта га у кутију, па оваквим поступањем не гласа ни за 
једног кандидата, по којој логици ти гласови могу бити нешто 
друго него неважећиг 

Сада када су изборни закони донети потребно је да се не само 
чланови Савеза комуниста и Социјалистичког савеза, већ најшире 
масе грађана упознају са законом. Наравно да се не ради о неком 
„прорађивању“ закона од првог до последњег параграфа, већ да 
људима закон буде протумачен, објашњен и да се код бирачке 
масе нарочито тежиште постави на упознавању бирача са свим 
оним што сваки бирач као такав треба из закона добро да познаје. 
Мислим да би Социјалистички савез добро урадио ако би издао 
јевтину брошуру о томе шта сваки бирач треба да зна у вези са 
претстојећим изборима. 

У првом реду сваки свестан социјалистички грађанин, било 
да ће бирати посланика за обична већа или за већа произвођача 
треба да познаје уводни део закона, који говори о правима и ду- 
жностима посланика. Само ако познаје каква и која права и ду- 
жности припадају посланику у скупштини и њеним већима, 
одборима и комисијама, његова права и обавезе у народним од- 
борима срезова и градова где је изабран, његова права у односу 
на органе власти, његове обавезе према бирачима итд., само тада 
њему може бити јасно какав треба да буде лик народног посла- 
ника према новом Уставном закону и каква треба да изгледају 
будућа највиша претставничка тела, па према томе знаће и да 
правилно оцени да ли кандидат одговара, да ли се од кандидата 
може очекивати да ће моћи и умети да одговори својим правима 
и дужностима. То се, разуме се, односи на чисто личне особине 
кандидата, а други моменат за оцењивање кандидата (не друти 
по важности) јесте да ли пружа гаранције да ће бити активан 
и веран радник на даљој социјалистичкој изградњи наше земље. 
борац за изградњу социјалистичке демократије. Бирач даље мора 
врло добро да зна сва права која има као бирач и обавезе које 
му као бирачу припадају, а нарочито да добро зна све оно у 
чему ће се ону току припрема избора (кандидације итд.) и на 
гласачком месту појавити и иступати и одлучивати лично као 

бирач и гласач. Али, као што сам већ рекао, биће то задатак 
наших политичких организација да све то објасне масама бирача. 


Али никако не треба мислити да би објашњавање закона била 
нека посебна кампања која би претходила правој изборној кам- 
пањи. Те се две ствари неће моћи временски одвојити јер за то 
неће бити времена. Ако се као почетак стварне изборне кампање 
узме дан од кога ће среске изборне комисије бити образоване и 
моћи да примају кандидатуре на потврду, треба знати да од дана 
распуштања садашње Скупштине до почетка рада среских избор- 
них комисија неће проћи ни десет дана. Савезно извршно веће 
имаће по закону највише седам дана после распуштања Скуп- 
штине за расписивање избора. Па ако се мисли да би крајњи рок 
за вршење избора био 22 новембар (неки каснији датум уопште 
не долази у обзир), онда би до 18 септембра требало не само да 
избори буду расписани, већ би Савезно извршно веће дотле тре- 
бало да одреди укупан број посланика за једно и друго веће, да 
одреди колико посланика у срезовима и градовима бирају поједине 
народне републике, да одреди колико посланика бира свака про- 
извођачка група, да у сагласности са републичким извршним 
већима одреди изборне срезове и да именује Савезну изборну 
комисију. А Савезна изборна комисија морала би исто тако до 
тога рока да именује све остале изборне комисије, па и среске, 
и да одреди које ће среске изборне комисије спроводити изборе за 
веће произвођача. Ако би све ово било свршено до 18 септембра, 
имали бисмо за изборну кампању само неколико дана више од 
два месеца. Тада би одмах могло отпочети држање зборова би- 
рача ради постављања кандидатура. 


П 
Велики значај претстојећих избора 


Избори пред којима стојимо ванредно су значајни. 

Већ сама проста чињеница да ће у један исти дан бити би- 
рана сва највиша претставничка тела, да ће у исти дан и федера- 
ција и народне републике и аутономне јединице добити своја 
нова претставништва за период од четири године претставља 
значајан политички догађај. Друго, ова ће претставничка тела 
првипут добити своја већа произвођача, тојест ови избори треба 
првипут да остваре онаква претставничка тела каква су пред- 
виђена новим савезним и републичким уставним законима. Из 
тих нових претставничких тела треба да изађу и њихови нови 
извршни органи, којима функција траје колико и мандат прет- 
ставничког тела. Једном речи, тек са овим изборима биће до краја 
спроведена она организација највиших органа власти каква је 

предвиђена Уставним законом. Поред тога, са тим изборима по- 
везани су и избори, који ће се пре њих одржати, за нова среска 
и градска већа произвођача, које ће произвођачи бирати непо- 
средно а не посредно као досад. Упоредо са свим тим довршава 
се изградња новог привредног система у духу начела новог 
Уставног закона. Све је то тесно повезано једно с другим, све то 
чини једну велику целину друштвених збивања, па према томе 
овакав крај ове године биће испуњен догађајима од основног 
значаја за учвршћивање и развијање социјалистичке демокра- 
тије. А то значи да ће се на претстојећим изборима у суштини 
радити о борби за победу социјалистичког поретка, за победу 
начела социјалистичке демократије која је поставио нови Уставни 
закон. Гласање на овим изборима биће гласање за социјализам 
или против њега. 

Овакав значај и карактер избора неће допустити ниједном 
свесном социјалистичком грађанину, ниједном грађанину који је 
прихватио социјалистички поредак и који цени досад постигнуте 
резултате на изградњи земље и на изградњи социјалистичке 
демократије, да буде пасиван у изборној борби и да не изађе на 
биралиште. Он ће знати да ће ти избори уствари бити плебисцит 
за социјализам. Због тога се, а већ и по досадашњем интересо- 
вању, може очекивати врло живо учешће бирача. Али то живо 
учешће треба комунисти и остали чланови Социјалистичког са- 
веза радног народа да постигну тиме што ће масама бирача обја- 
снити важност и карактер ових избора, а не смешним утакми- 
цама за стопроцентно излажење на биралиште или утакмицама 
да се избори сврше за један сат. 


Успех избора зависиће, наравно, и то можда у првом реду, 
не само од програма с којим ће пред бираче излазити кандидати 
из редова Социјалистичког савеза, него и од личности његових 
кандидата. Кандидат мора бити такав да заиста бирачима пружа 
гарантије да ће одговорити великим захтевима који ће иму 
нашим новим претставничким телима бити постављени, као и 
захтевима самих бирача и њиховој контроли над радом посла- 
ника. Они морају бити познати и популарни у изборном срезу 
где ће се кандидовати. Претставничка тела добила су сасвим нов 
карактер с новим Уставним законом као и са детаљнијим одред- 
бама изборног закона о њиховим правима и дужностима, али 
баш зато је од велике важности какав ће бити лични састав 
народних претставништава. 

Нема сумње, испољиће се у току изборне борбе и разне не- 
гативне тенденције. Већ се чује да има понегде људи који мисле 
да се кандидују само због изгледа на примање посланичке плате. 
А исто тако наћи ће се и реакционара, противника социјализма, 
који ће гледати да накупе потребни број потписа и да пробају 
срећу на изборима. Понеки од њих могли би се маскирати иза 

програма и парола Социјалистичког савеза, и такви би били нај- 
опаснији. Зато ће требати врло озбиљан однос и жестока борба 
за добре кандидате и против отворених или замаскираних не- 
пријатеља социјализма. Бирачи, па и чланови Социјалистичког 
савеза треба да буду слободни у свом одлучивању код постав- 
љања кандидатура, али чланови Социјалистичког савеза треба 
да буду и будни и дисциплиновани са становишта одбране соци- 
јалистичког поретка. Ако комунисти и сви остали чланови Соци- 
јалистичког савеза умедну стварно применити принципе соција- 
листичке демократије и буду чврсти у борби за победу 
социјализма, будући избори биће несумњиво величанствена победа 
социјалистичке свести грађана социјалистичке Југославије. 

Хтио бих овдје да говорим о једној теми, теми о иницијативи 
комуниста, теми која обухваћа врло много ствари. Данас више 
него икада раније. 

Почнимо с економским животом. 

Ту су, као и у раду органа народних власти, учињене нај- 
крупније промјене. Спроведена је најопсежнија децентрализа- 
ција, управљање подузећима је предано у руке радних колек- 
тива, дат је максимум слободе и иницијативе за. њихово 
дјеловање, укинута је административна дистрибуција производа, 
укинуто диктирање цијена, створени односи на тржишту који 
допуштају максимум сналажења и слободе радним колективима. 
Итд., итд. 

Након не нарочито дугог трајања овог новог система, требало 
је погледати на неке резултате. Овдје је у првом реду ријеч о 
оним резултатима који су били предмет најширих разговора по 
подузећима, по кућама и на улици, и који су формирали распо- 
ложење џи дневне брите наших радних људи. 

Говорећи о таквим главним проблемима, могли бисмо их 
свести на дискусију око подјеле добити у подузећима, односно 
дискусију око Уредбе о порезу на добит; дискусију о дјечјим 
доплацима, односно о новелирању уредбе о тим доплацима; до 
недавна широку дискусију о тенденцији пораста цијена на тржи- 
штима; на вику против верижне трговине и сличне проблеме. 

Ове су дискусије откривале негативне дијелове биланса до- 
садашњег функционирања новог система и код неупућених маса 
изазвале бојазни за његово даље успјешно функционирање, па 
доводиле и до предлагања повратка на старе системе „контроле“. 
Та је идеја „контроле“ све више почела превладавати, и контроли 
се почимала приписивати сва чудесна својства. 

Ако пак без узрујавања анализирамо зашто су се ове нега- 
тивне појаве у толикој мјери испољиле (да је требало опет 
административних захвата), онда ћемо доћи до закључка да се 
то у својем ванредно великом дијелу мора захвадити изостанку 


% Реч Владимира Бакарића у дискусији на саветовању секретара СК 
СКХ, одржаном у Загребу. · . 

или недовољном развоју иницијативе код наших комитета, орга- 
низација, па и чланова Савеза комуниста (иако не само томе). 

У чему је стварг 

Погледајмо, напримјер, најзначајније дискусије из прошлог 
мјесеца овдје у Загребу. 

Цијене робе, нарочито живежних намирница, нису покази- 
вале онај пад, који је требало очекивати пред нову жетву, па су 
чак неки артикли показивали тенденцију поскупљивања. Јасно 
је да је основни разлог тој појави био слабо снабдијевање тржи- 
шта. Загреб је по становништву порастао, а службе снабдијевања 
нису напредовале, чак су у многоме назадовале. Ми смо, напри- 
мјер, основали низ подузећа за снабдијевање и казали им да ће 
им и лични приходи расти и падати у размјеру како буду снаб- 
дијевали тржиште. Упутили смо их да „праве динаре“. И они су 
пошли на посао. Неко су вријеме били побољшали снабдијевање, 
а онда опет неко вријеме посао иде слабо. 


Ево што о томе говоре наши Загрепчани: 


Постоје два главна велика подузећа за снабдијевање града. 
У задње вријеме она се добрим дијелом свога дјеловања бацају 
баш на онај рејон с којега су досада снабдијевали град непо- 
средни произвођачи-сељаци. Резултат је тај да је рејон снабди- 
јевања смањен, а на тај смањени још набијени трошкови и до- 
бити тих подузећа. Умјесто проширења рејона снабдијевања, 
убрзава се пораст цијена који мора наступити услијед недостат- 
ног снабдијевања. И тај пораст цијена има горње границе само 
у количини пара у потрошачком фонду грађана. Или: цијене се 
могу набијати све док то може издржати џеп потрошача. А гдје 
је излазг Може се организирати контрола тих двају (или колико 
их има) подузећа, па их чак и покажњавати због овакве шпеку- 
лације. Ипак је то слаб излаз. То је ствар коју треба направити 
само успут, толико да се жигошу антисоцијалистичке тенден- 
ције. Излаз је био и јест у организирању бољег снабдијевања. 
Ту су биле, а и сад су, широке могућности укључења и нових 
људи и радних колектива у посао снабдијевања, у посао проши- 
рења извора снабдијевања, као и борбе комуниста у постојећим 
подузећима да повећање својих прихода остваре путем побољ- 
шања снабдијевања, а не путем монополистичког напада на 
џепове потрошача. Ево, напримјер, примјер млијека. Недавно је 
било питање несташице (и скупоће) млијека на дневном реду 
градске скупштине. Воде се дискусије о томе треба ли снизити 
цијену млијеку или не треба, итд. Обично код наших људи у 
таквим стварима још влада илузија да треба ниским цијенама 
„интервенирати“ на тржишту. Истовремено се Загрепчани туже 
да се по околини града оснивају сиране и слично, гдје се млијеко 
прерађује, па га још мање долази на тржиште у непрерађеном 
стању. Ствар се тумачи тиме да сељак за продану литру млијека 

у граду добије чистих отприлике 12 динара, али ако га преради 
у маслац или сир, онда за ту исту литру млијека добије чистих 
око 27 динара. Сасвим је јасно да ће тржно млијеко бјежати у 
маслац, а „интервенција“ ће га само још јаче гонити у прераду 
и тако даље смањивати количине довезеног млијека. Рјешење 
је у проналажењу нових извора снабдијевања. С мало више 
иницијативе створиле би се организације које би обухватиле 
више Лике, Славоније итд. у рејоне снабдијевања. И ти би рејони 
баш требало да даду више прерађеног млијека које је лакше 
довести, па би они омогућили да ближа околина даје више мли- 
јека у непрерађеном стању. Пораст градова и онако тражи по- 
већање овакве мреже снабдијевања. 

Као што се види, наша је трговина нашла своје путеве за 
„прављење динара“, али је нешто остало пропуштено. Када се 
капиталисти (па и прости произвођачи робе) бацају да „праве 
динаре“, онда се у сличним случајевима дешава да се све нови 
и нови капиталисти бацају у овакву трговину која доноси дебеле 
зараде на лак начин. Цијене расту, али се и мрежа трговине 
проширује. Она дјелује на пораст цијена код произвођача, што 
опет има за посљедицу поход нових капиталиста (или капитала) 
у производњу. То траје све док се цијене не „нормализирају“. Код 
нас се с оријентацијом на „прављење динара“ пошло сличним 
путем, али само до првих корака. Људи су почели трговати и 
„правити динар“, али како није било нити довољно прилива нове 
активности у снабдијевање, а још мање у нову производњу, то 
је цијелом послу узмањкала најважнија карика. Трговина се 
почела претварати у фактички монопол, у „чисто“ пљачкање 
џепова. Излаз из овога није „контрола“ него иницијатива за про- 
ширење производње и добаве. 

Или други примјери: 

Многа су наша подузећа осјетила да могу цијене својих 
производа формирати прилично произвољно. Она имају осигу- 
рану прођу за своје производе, па ма која им била цијена. Главни 
су им потрошачи наши „кључни објекти“ или иначе базична 
индустрија. Они зато могу плаћати своју изградњу, с<сиро- 
вине или опрему по било којој цијени и повећавати своје добитке 
такођер сасвим произвољно. Друштво треба за свој социјали- 
стички развој њихове производе, па ма по којој цијени. И та су 
подузећа почела и расипати своје паре и подизати цијене својих 
производа, те баш на том подизању цијена остваривати нове и 
велике добити. Куда води таква политика2 Она на крају крајева 
води до поскупљења свих објеката у изградњи, па тиме и до по- 
скупљења њихових производа, па на концу и до поскупљења све 
робе на тржишту, то јест и до поскупљења коначних производа 
за широку потрошњу. Води к поскупљењу живота. Живот поску- 
пљује, а стварне се производне снаге спорије развијају. Настрану 

још и то да дијељење оваквих екстрадобити, стечених набијањем 
цијена, непосредно утјече на повећање новчаних куповних фон- 
дова у земљи, који остају без покрића у робним фондовима и 
зато само још убрзавају поскупљивање живота. 

У овој су ситуацији наше организације водиле „дискусије“ 
имају ли радници право да подијеле ове изванредне добитке, или 
немају таквог права, или зашто смо им обећали те добитке, кад 
их сада уредбом морамо одузиматиг Оне су код тога заборавиле 
да сваки пропис у једном систему има свој смисао и сврху, и да 
постаје потпуно бесмислен и штетан, ако изгуби тај смисао. 
Смисао прописа о располагању вишковима добити је био тај да 
даде потстрека, овај пут и материјалног, за проширење произ- 
водње и за производњу оних артикала који су најпотребнији. 
Многа су подузећа брзо открила рупу у пропису, и користећи се 
том рупом почела радити точно у супротном правцу. Умјесто да 
„прављење динара“ буде мотив за убрзање подизања производ- 
них снага а тиме и појевтињења животних трошкова, оно је 
често. постало запрека производње и обична монополистичка 
пљачка друштва. И умјесто да наше организације одмах почну 
анализирати ово стварно стање ствари, оне се натежу око питања 
која стварно ништа не значе (јер никакви материјални услови 
за тако знатно побољшање животног стандарда, како га показују 
овако остварене добити, не постоје), па почињу губити сав свој 
политички углед. У политици „прављења динара“ требало је 
правовремено видјети њен прави смисао и борити се за његово 
остварење, то јест борити се за појевтињење производних тро- 
шкова, за освајање нових производа итд. те тако остваривати 
нове приходе и повећане дохотке, који би имали своје стварно 
покриће. Таква иницијатива би осигурала остваривање нових 
права из ранијих уредби, убрзала коректуру „рупа“ у пропи- 
сима, а учинила би сувишним грубе административне захвате. 

Оваква иницијатива би тјерала све наше организације, све 
њихове чланове, па онда и сваког нашег грађанина да стално 
прати путеве нашег развоја, да критички посматра што води 
к убрзању тог развоја, а што га пријечи, и да изналази и нове 
путеве и коректуре старим. Овдје се више не ради само о иници- 
јативи, рецимо, претсједника народног одбора, него управо о 
иницијативи сваког грађанина. Борба за нове и брже путеве соци- 
јализма треба да се води у сваком подузећу, у свакој трговини, 
на улици и у властитој кући. 

Кад се ствари овако поставе, видјет ћемо одмах да се мијења 
и мјесто и значење самог положаја претсједника народног одбора. 
сФРункција претсједника остаје и даље ванредно важна, али не 
више онако искључиво важна. О свим задацима изградње соци- 
јализма треба да воде рачуна сви комунисти и чланови Соција- 
листичког савеза радног народа — у томе и јесте политичка 

суштина тих организација. Организирати борбу за социјализам 
свагдје и на сваком мјесту, то је задатак тих организација. Тако 
оне треба да поставе пред органе власти одређене задатке (па 
тако и пред претсједника НО), али се њихова дјелатност у томе 
не исцрпљује. Социјализам се гради на много ширем плану. За- 
даци организација су много шири и већи него задаци власти. 
Смисао наше децентрализације и јест био у томе да се омогући 
и потстрекне баш ова многострана иницијатива политичких и 
друштвених организација. Улога народне власти је ту ограничена, 
па стога ни најбољи људи у опћинском одбору или другим 
органима власти не могу извршити све задатке који се данас на- 
мећу. Организације нашег Савеза и ССРН, које се ослањају само 
на рад народне власти, не могу дати задовољавајућих резултата 
и морају на терену политички све више слабити. Зато ми и на- 
глашавамо одвајање наших организација од власти, тражимо 
њихов самосталан живот и тражимо да оне почну радити на 
свим подручјима и у свим порама друштва. 

Из ових разлога морамо низ питања поставити другачије, 
морамо разматрати низ проблема које досада уопће нисмо раз- 
матрали. Ако се ради о неком економском проблему, онда смо 
склони да ствар сасвим препустимо привредном одбору нашег 
града, котара или републике. Тај одбор треба да ријеши све та- 
кве проблеме. Ми се остали држимо као да нас се то ништа не 
тиче. Али већ одавна, уствари, није тако. Привредни су одбори 
ограничили своје дјелокруге, а они који су ове промјене право- 
времено примијетили, имали су већ неких резултата. Догађаји су 
пак претекли оне који нису примијетили или се нису знали снаћи, 
и њихов политички углед је почео падати. Како им се то десило 
Ево, напримјер, овако: псдузећима је речено да сама управљају 
собом и да зарађују паре. Кад су била „најбоље“ у том послу, 
нашао се одједном привредни одбор (Савезног извршног вијећа) 
и казао да се овако не може. Многи су се тада наши другови 
нашли у „неугодном“ положају. До јучер су говорили радницима 
да имају права на све вишкове, а данас им морају говорити да 
немају права на те вишкове. Нису се правовремено побринули 
да схвате улогу.свог подузећа и да га исправно оријентирају. 
Нису били у стању да критички гледају на рад свог подузећа и, 
истовремено, на прописе који остављају такве рупе. Остали су 
наивни и допустили да их вријеме претекне. Али ипак и из овога 
треба нешто истакнути. Многа су индустријска, трговачка и остала 
подузећа пошла којекаквим путевима. Било је шпекулације, 
„законитих“ малверзација и сличних ствари, али се код тога 
много научило. Нисмо научили само ми, само привредни одбори, 
него баш најшире масе наших радних људи. Те су масе видјеле 
и научиле да онаква безглава трка „за динаром“ не води никуда, 
односно да води до поскупљења живота и до успоравања поди- 

зања животног стандарда. Ми бисмо учинили највећу погрешку, 
ако ово сазнање не учврстимо, него пустимо да се заборави. На 
њега треба надоградити још знања и свијести, дати и организи- 
рати иницијативу за проширење производње, побољшање снаб- 
дијевања итд., итд. 

Тенденције, изражене паролом „динар изнад свега“, родиле 
су и низ других ствари. Почело се говорити о рестаурацији капи- 
тализма, о утјецају западног империјализма итд. 

Појавили су се у првом реду остаци експлоататорских класа 
код нас. Помислили су да је дошло „њихово вријеме“. Динар је 
постао, по њиховом мишљењу, опет доминирајући фактор, а то 
је вода у којој они знају пливати. И укључили су се добрим 
дијелом у ову нашу хајку за динаром. Они знају како се у по- 
вољним условима може зарадити динар на лак начин, и знали су 
те услове искористити. Хајка за динаром је повећана. „Покрет“ 
ловаца динара је почео продирати свакуда. У индустрију, у трго- 
вину, на културно поље, у штампу, утјецао је и на стање кри- 
минала итд. У штампи, напримјер, постоје подузећа за која се не 
би сигурно могло рећи јесу ли подузећа за „Гричку вјештицу“ 
или „Слободну Далмацију“. Треба поставити питање: шта је до. 
тога довело Који су разлози да је дио штампе пошао овим пу- 
тем тобоже из финансијских разлога: Или људи немају новаца да 
купују штампу, или штампа не одговара ономе што се од ње 
тражиг Мислим да је ово друго точно. Штампа не даје оно што 
би требало да даје, а издавање оваквих „узгредних“ ствари, које 
је тобоже одржавају у животу, заправо замазује очи самим 
управљачима такве штампе и пријечи им да нађу стварни излаз 
из своје ситуације. 

Таква је штампа оријентирана углавном на то да имитира 
велике дневнике, издавање којих тражи огромне издатке на ин- 
формације, дописнике и слично. Разумљиво је да и сама ими- 
тација таквог дневника мора бити скупа, а не може бити ефи- 
касна. Тући ће га већи дневници. Ако се хоће такав смјер 
форсирати — крах је сигуран. Излаз је у промјени карактера 
листа. Његову информативну страну треба ограничити, а повећати 
мобилизаторску страну. 

Или други примјер. Када је донесена одлука да треба по- 
словне просторије дати на слободно уговарање, онда су понуде 
најамнине почеле показивати вртоглаве скокове. Нуђене су 
невјеројатне, сасвим нереалне и фантастичне своте. Публика је 
страховала да ће иза ове безумне трке услиједити исто тако бе- 
зумни напади на њене џепове путем безобзирног подизања цијена. 
С правом је таква лудост морала бити подвргнута ревизији. 
Нитко од уговарача није помислио на то да се релативна висина 
најамнине може одржати само с релативно високим прометом 
робе, и да је висина промета стварна горња граница најамнине. 

Повишење цијена роби би такве уговараче ситурно отјерало у 
пропаст. (Дуље би се одржали само они који и иначе могу наби- 
јати цијене због свог монополистичког положаја, а о којима је 
већ било ријечи.) На другој су се страни појавили други са за- 
хтјевима да се за њих прави изнимка и да се њих задржи у ло- 
калима. Они су против слободног уговарања. Таквима — уз 
изнимку неких културних установа —- треба рећи да је ствар 
заправо и измишљена зато да њих избаци из тих мјеста. На таква 
„скупа“ мјеста треба да дођу они с великим прометом, то јест 
они који услужују много и много грађана, а не они који услужују 
само неколицину. Слободно уговарање је економска коректура 
таквих неоправданих позиција итд. 

Како смо, међутим, видјели ствари су биле пошле стихијски 
и одмах показале с ким имамо посла. Видјели смо да руковод- 
ства наших подузећа нису зрела, да још не знају мислити. Ми 
смо их могли пустити да уђу у локале и да пропадају због ви- 
соких: најамнина, али би то било прескупо стицање искуства, а 
трошкове би платила публика. 

И овдје се показало да треба објашњавања, тумачења и по- 
знавања ствари. С више тога било би мање погрешака, а ствари 
би брже пошле правилним током. 

Било је говора овдје о криминалу, и о утјецају овог курса 
„прављења динара“ на криминал. Успоређујући податке о крими- 
налу из ове, прошле и претпрошле године, показује се дасу у 
знатном паду проневјере. Разлоге је лако наћи. Различите мјере 
око сређивања броја чиновника, довеле су до тога да више није 
онако сасвим лако наћи „добро“ мјесто, па је и рад и однос према 
послу постао уопће бољи. Солиднији су људи на тим мјестима, 
а и читав је састав „постао“ солиднији. 

Порасле су крађе, а порастао је и криминал код омладине. 


Омладину треба васпитавати, ц, то као самосталне и иницијативне 
социјалистичке људе 


Морали бисмо се нарочито забавити питањем криминала код 
малољетника. Не можда зато што би та ствар била нарочито 
забрињавајућа, него због нашег односа према омладини. Кад би- 
смо наше статистике успоредили са статистикама других земаља, 
видјели бисмо да је код земаља у брзом развоју овакав пораст 
криминала у таквим периодима „нормална“ појава. Можда је чак 
код нас и мањи него другдје. Илузија би било мислити да се то 
може сасвим избјећи. Али ми смо социјалистичка земља, а ко- 
мунисти су се увијек истицали разумијевањем за омладину и 
њене проблеме, бригом за њен развој и њен положај у дру- 
штвеној заједници. И код нас је такав случај. Нашу је Партију 

одликовала та брига. Морамо, међутим, казати да је у посљедње 
вријеме та брига код наших организација прилично попустила, 
а да се након ослобођења уопће још није развила у свим прав- 
цима. Наш је систем одгоја омладине још увијек прилично раз- 
бијен. Систем одгоја у школама је остао у приличној мјери 
стари. Могло би се рећи да је наша „марксистичка“ педагогија, 
у пракси поповско-католичка педагогија обојена извана црвеном 
бојом. Она је врло мало попримила чак и од напретка педагогије 
из прошлих сто година. У основним се школама можда ишло 
нешто напријед према старој Југославији (захваљујући добрим 
дијелом чињеници да су још прије рата код учитеља ухватиле 
дубоког коријена напредне идеје), док је у средњој школи ситуа- 
ција још углавном гора. Напредније струје наилазе на тешке 
запреке за провођење својих метода рада и морају се жестоко 
борити да продру њихова схваћања. А ту се не ради о неким 
револуционарним захватима, него о стварима које су већ одавна 
призната тековина „умјерених“ па чак и неких конзервативних 
струја у педагогији. Читав је овај школски систем одгоја сасвим 
одвојен од живста омладине изван школе. О њему се не води 
рачуна. Ту је основица за стварање „двоструких“ схваћања, то 
јест једне „истине“ за школу, а друге за праксу. Ту нема напретка 
према најреакционарнијем поповском систему. Ево што, напри- 
мјер, о тим темама казују криминалне статистике и студије. 
Наши се криминалисти, као и већина других, па и најреакцио- 
нарнијих, жале на помањкање одгоја дјеце код куће у обитељи 
и траже борбу за тај одгој. Наша статистика показује да је већи 
број оних малољетних деликвената који имају родитеље и ре- 
лативно сређен обитељски живот од броја оних без родитеља, 
а који живе по интернатима и заводима. Пребрзо би било из тога 
повући закључак да је боље збринута „незбринута“ омладина, 
од оне код куће, али се може рећи — и без обзира на ову ста- 
тистику — да смо „незбринутој“ омладини почели давати неку 
перспективу и правац у животу и изван школе, у њеном сва- 
кодневном практичном животу, док то још нисмо учинили 
с омладином у родитељској кући. Ми нисмо социјалистички одгој 
још успјели унијети у сваку породицу, у сваку кућу. Често нам 
се зато догађа, да се велике промјене у нашем друштву не одра 
зују у савременом одгоју дјетета код куће, па је такво младо 
биће присиљено да из куће с конзервативним одгојем скаче 
неприпремљено у непознате услове нсвог практичног живота 
своје околине. Ти, за њега непознати услови, могу из њега 
створити свашта. Да бисмо се увјерили какви су ту недо- 
стаци, довољно је да погледамо властиту дјецу шта раде и како 
живе онда кад мисле да их не виде ни њихови учитељи ни ро- 

дитељи. Наша школа их тобоже „учи“, то јест даје им резултате 
науке, а код куће их се „одгаја“, то јест учи их се да буду „по-– 
слушни“ према старијима, да буду „добри“ и слично. За потребе 
дјеце изван овота „учења“ и „послуха“ глухи су најчешће једни 
и други. Питање цјелине оспособљавања младот човјека 32 
живот није ријешено. Истина је да то питање није само питање 
наше дискусије овдје. Оно је теже и захтијева опсежније сту- 
дије. Ипак, одлика је комуниста увијек била да су имали разу- 
мијевања за те проблеме, па чак и они који нису студирали 
педагогију. Њима је омладина блиска и воле се бавити њеним 
проблемима и помагати јој у њиховом рјешавању. Треба поновно 
успоставити овај непосредни додир с омладином. Организације 
СК морају опет узети у разматрање живот и рад омладине, по- 
гледати како се омладина спрема за живот, поставити на дневни 
ред њен друштвени живот, итд. Брига за дјецу и омладину се не 
састоји само у скрби да ли имају довољно млијека, лијечника 
и слично, него их треба оспособљавати за живот, и то као само- 
сталне и иницијативне социјалистичке људе. Не треба за ово чак 
ни много студија по књигама. Треба се сјетити само наше вла- 
стите критике старог друштвеног система у односу према омла- 
дини, па ћемо одмах наићи на разумијевање и спремност на 
сарадњу у преображавању тих остатака старога у нашем дана- 
шњем животу. Ако такву иницијативу проширимо на све кому- 
нисте и на што шири круг чланова ССРН, онда ћемо брзо 
створити стваран позитиван покрет омладине за што брже прео- 
бражавање свих друштвених односа у правцу социјализма. 
Нестат ће или ће постати безначајна она тенденција код омладине 
(а која се и није баш много раширила) да на лак начин дође до 
пара. Постат ће потпуно смијешно за свакога да нетко настоји 
имати такву кравату да би тобоже личио на Американца, него 
ће се сватко борити за стварни углед и стварне успјехе у животу. 
Кад се капитализам нагло успињао, давао је прилично размаха 
и омладини. Отворио јој је путеве и казао: ради како знаш. 
Живот је био најбољи учитељ и омладина је брзо учила и брзо 
постизавала успјехе. Један дио није успијевао, неки су пошли пу- 
тевима криминала итд., али је главнина брзо постајала самостал- 
ним грађанима. Да бисмо ми створили такав идеал којему ће сва 
омладина тежити и без веће припреме, тумачења и пропаганде, 
него „сама од себе“ треба баш организирати свестрани рад на што 
бржем развоју социјализма на свим подручјима друштвеног 
живота. Та ће пракса и свакодневна борба на свим пољима брзо 
обузети и омладину и дати јој право мјесто у дневним збивањима, 
те тако чвршће оформити њена стремљења и идеале. 

Непријатељска политика Ватикана 


Још бих убацио (са стране) једно питање, питање клера. Оно 
данас иде у групу питања која проистичу из дјелатности непри- 
јатеља. Ми често у нашим извјештајима говоримо: непријатељ 
је дигао главу, његове су пароле такве и такве, али најчешће 
изостављамо тко је тај непријатељ, како он данас изгледа, које 
су му могућности, какве су му материјалне снаге, какве му 
организационе форме служе итд. О томе обично мало знамо. 
Мало више се опћенито зна о једној непријатељској групи и то 
оној која се крије унутар клера католичке цркве код нас. О њој 
се знаде више углавном зато што је та група врло активна у 
задње вријеме и зато што је иступала прилично отворено. Међу 
бискупима има неколико политичких агената страних држава 
који успијевају данас опет натурити примљене политичке ди- 
рективе као тобоже вјерске закључке црквених форума и који 
онда гоне све црквене факторе да те директиве испуњавају. 
Агенти нису само у црквеним врховима. Има их и међу осталим 
свећенством. Ови такођер често окупљају разне непријатељске 
елементе око себе и то понајчешће под слабо скрпљеном вјерском 
маском. Такве групе и организације чине онда политичку осно- 
вицу за рад стране агентуре. На другој страни имамо већ широки 
покрет свећеника за стварање сталешких удружења. Каракте- 
ристика је носилаца тог покрета да нису противни сарадњи с на- 
родним властима. Због овога последњег на та се удружења оборио 
сав бијес Ватикана и његове агентуре. Ту се више не бирају 
средства. Не ради се уопће о удружењима као таквим, него о 
прогону саме идеје о могућности сарадње с народним властима. 
За тај су циљ сва средства допуштена. Ту су зато пријетње, кле- 
вете и слично. Пријете им суспензијама, екскомуникацијама, 
физички им премећу приватну пошту итд. За чланове удружења 
тврде да су махом пијанице, женскари и слични. Отпор којег им 
то свећенство пружа настоје протумачити притиском УДБ-е. Баш 
тај отпор којег је свећенство пружило на овај свестрани прити- 
сак карактеризира овај покрет. Такав отпор не би била у стању 
организирати никаква УДБ-а. Он показује како код клера силно 
расте увјерење да је политика коју води Ватикан и његови агенти 
неодржива и штетна. Ми морамо том покрету пружити свестрану 
подршку. Не ради се овдје нити о томе да помажемо неку вјерску 
заједницу (иако би католицима користило да њихову заједницу 
ослободимо политичког притиска организираног извана), него да 
онемогућимо овај подмукли непријатељски рад, а подигнемо 
утјецај оних католика који су судјеловали у стварању нове Ју- 
гославије. Неки већи утјецај, или нека значајнија улога ових 
елемената који служе као туђинска агентура или које ова може 

водити, нема никаквог оправдања. Он не претставља мишљење 
већине католика у овој земљи и зато га треба свести на његову 
праву мјеру. Те пипке непријатеља треба потпуно изолирати. 
У њиховој изолацији ми уопће не можемо ићи предалеко. Непри- 
јатељ се у новој Југославији мора осјећати као на туђем терену. 
Наравно да ту не треба правити ексцесе, него треба радити сва- 
кодневно и смишљено. 

. Истина је, ми бисмо могли некима од тих људи и забранити 
овакво дјеловање. Али то не води ничему. Нису они таква опа- 
сност за нас да би требало да се превише узрујавамо. Њихово 
данашње дјеловање више показује како је наш рад слаб; пока- 
зује како ми нисмо заподјели борбу за преображај свих дру- 
штвених односа. Тако и такав поп уствари не пријечи наше 
успјехе, него показује да на том пољу нисмо почели радити. 


» 


Најбољи комунисти морају ићи на најважније задатке 


Вратимо се на нека организациона питања. Погледајмо орга- 
низационо стање многих наших комитета. Кад су се ликвидирали 
комитети, састављени од професионалаца, онда је за њих у цен- 
тар пажње дошло питање како да негдје „смјесте“ своје чланове. 
И налазили су им мјеста којекуда, и ондје гдје им је мјесто и 
гдје није. Ти другови сада често раде разне канцеларијске послове 
и често се морају жестоко ангажирати да свладају нови посао на 
којега су случајно дошли, а за који посао постоји на располагању 
низ способних, стручних и добрих људи. За политички рад и 
организирање рада организација Савеза комуниста они су скоро 
изгубљени. Опсег и могућности рада комитета су смањене, а тре- 
бало би да се повећају. Систем рада се, међутим, мало промијенио. 
Зато и јест данас у центру наше пажње баш котарски и градски 
комитет. Они још увијек по правилу дају премало иницијативе 
својим организацијама. Премало им дају могућности да раде без 
претходних сагласности или чак и без иницијативе комитета. То 
је данас најопасније. Не даје организацијама да се развију. 
Пустимо ли их да саме раде, оне ће, додуше, правити погрешке, 
али ће на погрешкама учити и — научити. Не може се научити 
пливати а да се не иде у воду. И зато и наше основне организа- 
ције не треба нити држати изван воде, нити превише вући за 
гаћице. 

Код организације посла комитета треба такођер гледати на 
ствари другим очима. Програм изградње социјализма је врло 
опсежан. Он задире у сва друштвена збивања. И зато треба уви- 
јек оцјењивати што је у конкретном моменту најважније. Нај- 
бољи људи морају ићи на најважније задатке. Нитко не смије 
сматрати да се вјенчао с положајем претсједника одбора. или 
секретара комитета. Сватко се мора трудити да буде увијек на 

оном мјесту гдје је најкориснији. Ако је негдје најважнија ствар 
развој индустрије, онда најбољи чланови те организације треба 
да раде на индустрији. Ако је то пољопривреда, онда треба ондје 
напрегнути снаге. Ако су пак неко вријеме у центру пажње неки 
друштвени проблеми, онда треба упријети ондје. Зато се данас 
не мора нужно најважнија ствар дешавати унутар граница дје- 
латности народне власти. Може се десити, а све ће се више деша- 
вати, да важнији проблеми настају и расту изван те дјелатности. 
Може се догодити да се у котарском НО, у његовом остваривању 
задатака, не предвиђају никакве нарочите тешкоће, нити тежи 
проблеми, док се, напротив, очекује да ће таквих проблема бити 
у изградњи неких објеката или слично. Јасно је да у том случају 
треба боље људе слати онамо гдје су важнији проблеми. Њихово 
мјесто није, у оваквом случају, у администрацији одбора, или 
његовим органима који немају везе с тим најтежим, или најва- 
жнијим задатком. Ми их сада распоређујемо тобоже по неком 
политичком и друштвеном угледу на таква мјеста која „заслу- 
жују тако угледне људе. На тај начин углед уствари пада. Такав 
друг изгледа људима као каријерист и неспособњаковић.. Њега 
треба ставити онамо гдје ће стварно дати највише. Реакција и ко- 
јекакви згубидани ће, додуше, неко вријеме говорити да смо га 
„смијенили“, „одбацили“ и слично, али ће се они ускоро увје- 
рити да је отишао управо онамо камо је требало да иде, 
и да му је више стало до извршавања послова и изградње 
социјализма него до формалних почасти. Тада ће му углед 
само расти, а организација која буде тако распоређивала своје 
кадрове стално ће јачати и повећавати своје револуционарне 
способности. Када сваки члан комитета (и организације) буде 
и за себе стално мислио је ли оправдано да ради баш ово, 
и не би ли можда било боље да ради оно, онда ће и 
таква организација СК бити револуционарна политичка орга- 
низација првога реда, организација која схваћа важност поједи- 
них проблема и која знаде правовремено прегрупирати своје снаге 
за спровођење својих конкретних задатака. 

Нажалост, овакав рад и однос према задацима прилично је 
запостављен. Запоставили смо све што није привреда. Зато је 
пред нама задатак да поновно оживимо цјелокупну активност 
нашег чланства и свеобухватну дјелатност, па да према томе 
даље изграђујемо и наше организације. 

Децентрализација захтијева овакво дјеловање. Дали смо сло- 
боду сваком грађанину, а то значи у првом реду нама самима, 
то јест члановима СК и ССРН, пуну слободу политичког дјело- 
вања и стварне борбе за социјалистички преображај свагдје и на 
сваком мјесту. 


ДОСАДАШЊИ РЕЗУЛТАТИ СПРОВОЂЕЊА У ЖИВОТ 
ПИСМА ЦК САВЕЗА КОМУНИСТА ЈУГОСЛАВИЈЕ 


Сви комунисти Југославије, сва руководства и основне орта- 
низације Савеза комуниста Југославије проучавају писмо упу- 
ћено са Другот пленума ЦК и целокупну своју активност развијају 
на основу одлука УТ Конгреса и директивног писма ЦК. Одлуке 
УТ Конгреса и Другог пленума ЦК значиле су крупан корак на- 
пред у развијању политичке активности комуниста и организа- 
ција Савеза комуниста. Оне су имале неоцењив значај у одређи- 
вању места и улоге Савеза комуниста на данашњем степену 
развитка наших друштвених односа. Оне су допринеле да Савез 
комуниста Југославије делује још више као организатор и поли- 
тички васпитач радних људи наше земље и на тај начин израста 
у руководећу политичку снагу. Посебно, писмо ЦК које указује 
на озбиљне недостатке у идеолошкој изградњи комуниста у њи- 
ховом политичком раду у народу још је више утицало да кому- 
нисти и организације Савеза комуниста почну разоткривати своје 
слабости у начину рада, да откривају остатке административно- 
бирократских метода рада и да још упорније развијају политичку 
борбену активност. 

Иако је кратко време прошло откако је одржан Други пле- 
нум ЦК и објављено писмо ЦК, ипак се може говорити о резул- 
татима спровођења писма, јер су сви комунисти, сва руководства 
и основне организације Савеза комуниста пришле проучавању, 
на основу њега врше анализу свога досадашњег рада и доносе 
конкретне одлуке за будући рад. 

Спроводећи у живот писмо ЦК, комунисти су отпочели 
борбу на разоткривању својих слабости а у првом реду у погледу 
идеолошког рада и политичке борбе. Они су повели борбу против 
појава аполитичности, отсуства великог броја комуниста из поли- 
тичке борбе, против појава утапања комуниста у разне уско- 
стручне, привредно-практицистичке проблеме, против уско-ресор- 
ског бављења привредном оперативом, тако да се после писма ЦК 
све већи бро1 комуниста окреће лицем према проблемима поли- 
тичке борбе. Комунисти такође правилно схватају своје задатке у 
погледу рада у масовним политичким организацијама, а нарочито 
у Социјалистичком савезу радног народа. Они постају борбенији 

и одлучнији у борби против конкретног непријатеља, и против 
разних туђих и антисоцијалистичких појава и тенденција које 
вуку натраг и обрачунавају се политичким средствима са непри- 
јатељем. Борба против туђих утицаја, малограђанске стихије, 
локализма, партикуларизма, шовинизма и разних сличних ан- 
тисоцијалистичких појава у центру је пажње великог броја кому- 
ниста и организација Савеза комуниста. У организацијама Савеза 
комуниста развијају се оштре дискусије како у погледу разних 
недостатака и слабости у раду о којима и писмо говори, тако и 
у откривању нових слабости; настоји се да се слабости савла- 
дају и да се организације Савеза комуниста учине што борбе- 
нијим политичким организацијама. Активност комуниста пренела 
се у све политичке масовне организације, које су политички 
оживеле. Оне се данас више баве конкретним политичким про- 
блемима, туку се енергичније са непријатељем, боре се против 
разних других антисоцијалистичких појава, критикују разне 
штетне појаве и недостатке у раду било органа власти, било поје- 
диних управних или привредних органа. Све је то утицало на 
већу политичку заинтересованост радних људи наше земље, они 
су се политички активизирали и све масовније долазе на састанке 
и конференције политичких организација и активно учествују у 
дискусијама. Све су то несумњиво значајни успеси који су пока- 
зани у раду на спровођењу у живот писма ЦК Савеза комуниста 
Југославије. 

Посебну пажњу комунисти посвећују учвршћивању својих 
властитих редова, идејно-политичког јединства, учвршћењу ди- 
сциплине и чишћењу из својих редова оних који ометају нор- 
малан рад организација Савеза комуниста, који руше дисци- 
плину итд. 

У спровођењу у живот писма ЦК у многим организацијама 
Савеза комуниста испољио се низ разних слабости и недостатака. 


Једна од најчешћих појава јесте да се писмо проучава одво- 
јено од одлука МГ Конгреса Савеза комуниста Југославије, као 
да су сви задаци постављени у писму потпуно нови, као да писмо 
није дошло као нека надопуна одлукама М! Конгреса. У самом 
писму се подвлачи да су одлуке МГ Конгреса значиле велику 
прекретницу у облицима и методама рада организација Савеза 
комуниста, у ликвидирању бирократско-административног на- 
чина рада и преласка на позиције политичке борбе у масама, али 
да се одлуке М! Конгреса нису довољно схватиле, и да у спрово- 
ђењу одлука УМ! Конгреса постоје разне негативне тенденије, било 
у настављању рада на стари административно-бирократски начин, 
било у схватањима да се комунисти ослсбађају одговорности за 
даљи развитак социјализма. И само зато што се одлуке МГ Кон- 
греса нису правилно схватиле, што је у њиховом спровођењу 


568 КОМУНИСТ 


било разноврсних грешака, слабости у раду Савеза комуниста, а 
·" нарочито слабости у области идеолошког рада и политичке борбе, 
којих је било и пре У! Конгреса, још су више појачане. 

Други пленум је расправљао о спровођењу одлука МТ Кон- 
греса, о недостацима у раду на спровођењу његових одлука и 
упутио писмо чланству у коме се анализирају слабости у спрово- 
ђењу одлука УГ Конгреса и постављају задаци комунистима 
Југославије у даљој борби за развијање социјалистичке демо- 
кратије. То значи да су УГ Конгрес и Други пленум ЦК, да су 
одлуке УГ Конгреса и писмо ЦК једна нераздвојна целина, и да 
је погрешно прорађивати писмо изоловано од одлука У! Конгреса. 

У неким организацијама Савеза комуниста писмо се проу- 
чава као теоретски чланак а не као директива, као упутство за 
конкретан свакодневни рад. У тим организацијама писмо се про-– 
чита или преприча, у дискусији прокоментаришу поједине по- 
ставке у писму и на томе се заврши. У тим организацијама на 
основу писма не врши се никаква анализа рада, не доносе се ника- 
кви конкретни закључци, и сасвим јасно, наставља се рад на 
стари начин, као да се ама баш није ништа догодило. Ако се и 
говори у таквим организацијама о недостацима у раду, уколико 
се врши нека самокритика, та је самокритика формална, о недо- 
стацима се говори уопште, а не о конкретним властитим слабо- 
стима и недостацима. Појава несамокритике има нарочито у 
неким руководствима Савеза комуниста. Та руководства узроке 
конкретних слабости не траже у своме раду, не траже код себе, 
него сву кривицу пребацују на доле, на нижа руководства и 
основне организације. 


Неке организације правилно изврше анализу свога рада, 
правилно донесу закључке, а врло споро те закључке спроводе 
у живот. Тако закључци и предложене мере губе свој ефекат. 
Није правилно брзоплето решавати, кампањски решавати а та- 
кође није правилно ни одуговлачити тамо где је ситуација јасна, 
где је оцена правилно дата, где су закључци јасни и конкретни. 
Тамо свако одуговлачење у отклањању слабости може да погорша 
ситуацију упркос правилних закључака за побољшање рада. 


Нису ретке појаве несхватања духа писма. Често се сва су- 
штина писма своди само на неке унутарње проблеме Савеза кому- 
ниста и то покаткад само на чисто формалистичке ствари, а забо- 
равља оно што је основно и битно у писму а то је проблем поли- 
тичке бсобе и идеолошке изградње комуниста. Схватање да је 
писмо само унутрашња ствар организација Савеза комуниста, да 
се задаци постављени у писму тичу само организације комуниста, 
а не свих политичких организација у првом реду, јесте воло 
штетно. Оне организације које тако уско и формалистички гле- 


дају на писмо ЦК нужно морају да се врте у кругу из кога нису 

у стању да се макну, нити да реше иједно питање свога рада. 
Зато оне и решење свих слабости налазе само било у чишћењу 
Савеза комуниста, било у кажњавању и искључивању, било у зах- 
теву за испуњење само разних формалних обавеза. Тако су напри- 
мер у неким основним организацијама Савеза комуниста у Бео- 
граду почели да образују комисије које треба да испитају ко не до- 
лази редовно на састанке, не плаћа чланарину и слично, а да би 
комисије могле лакше да обаве посао направљени су формулари 
упитника у којима су набројени услови које један члан мора да 
испуњава и по том критерију, по том шаблонском калупу требало 
је вршити проверавање чланства. Тај упитник би садржавао сле- 
дећа питања: да ли члан долази редовно на састанке, да ли плаћа 
чланарину, да ли је члан масовних организација и којих, да ли 
посећује конференције, да ли верује у бога и одлази ли у цркву 
итд. Овакав упитник би био нека вага на коме би се извагао сваки 
члан Савеза комуниста. 


У чишћењу Савеза комуниста од разних туђих и штетних 
елемената испољило се неколико негативних тенденција. Неке 
организације пришле су фронталном чишћењу (има чак појава, 
истина ретких, да се распуштају слабије основне организације), 
друге пак, сасвим супротно, још увек трпе у својој средини оне 
који не испуњавају чак ни формалне услове за чланство, не 
долазе на састанке, не плаћају чланарину и слично. Писмо ЦК 
јасно указује да организације Савеза комуниста не треба кам- 
пањски чистити, већ уклонити само оне елементе који сметају 
идејној и политичкој чврстини Савеза комуниста и не водити 
рачуна само о шаблонској и формалној идеолошкој изграђености. 
Па ипак нису ретке појаве да се ради сасвим супротно, да се 
чишћење врши кампањски, да се из Савеза комуниста не изба- 
цују само они елементи којима је тешка дисциплина и обавезе, 
него и добри радници који су теоретски неуздигнути, или пак 
чланови који су моментано због општих слабости попустили, али 
који ће уз минималну помоћ отклонити слабости и постати добри 
чланови Савеза. Уместо да се таквима пружи помоћ и да се 
према њима предузму друге васпитне мере, такви се другови 
бездушно, бирократски, гоне из Савеза комуниста. Например, на 
састанку једне основне организације дискутовало се о политичкој 
активности чланова Савеза појединачно и једној другарици рад- 
ници је речено да она треба да одржи неко предавање, јер до 
сада никада није нигде говорила. Она је молила да је ослободе, 
јер није у стању да одржи предавање, али су остали оштро кри- 
тиковали такво држање и закључили да сваки члан Савеза ко- 
муниста мора да буде способан да држи предавања, јер ако је 
основни задатак комуниста васпитни рад, онда је мерило вред- 
ности комунисте то да ли је способан или није способан да држи 

предавања. Ако није способан за то, онда не може бити ни члан 
Савеза комуниста. Неке организације, сасвим супротно од овога, 
још увек трпе у својим редовима разне шпекулантске, каријери- 
стичке и друге елементе који чак и штете интересима социјали- 
стичке заједнице. У таквим организацијама се отприлике овако 
резонује: јест, било је разних слабости код нас, било је појава 
недисциплине, неплаћања чланарине, недоласка на састанке, 
отсуства од политичког рада и политичке борбе, било је поједи- 
наца који су испољавали и разне крупније слабости (примери се 
конкретни уопште не спомињу), али те слабости су опште сла- 
бости, ми ћемо настојати да се оне убудуће не појављују, а оно 
што је било, било је и нема смисла сада то потрзати и свађати 
се за оно што је прошло. Убудуће треба сваки члан да редовно 
долази на састанке, да редовно плаћа чланарину и да буде члан 
једне масовне организације. Носиоци оваквих схватања су врло 
често секретари основних организација Савеза комуниста. Један 
од разлога за то јесте што су покаткад, а врло често у основним 
организацијама насеља, бирани за секретаре не најбољи кому- 
нисти из те основне организације, него они који имају највише 
времена, или чак они који се добровољно јаве. Разуме се да такви 
секретари нису имали довољно ни способности. ни ауторитета да 
буду на челу организација. 

Најзад нису ретке појаве да се извесни задаци постављени 
у писму спроводе бирократско-административно. Ако је реч с 
борби против непријатеља, не активизира се Социјалистички 
савез да се непријатељ разобличи и на тај начин туче, него се 
према њему предузимају само административне мере. То су 
основне слабости које су се до данас испољиле у спровођењу у 
живот писма ЦК. 

Комунисти и организације Савеза комуниста настављају 
борбу за спровођење писма ЦК и оно је и даље у центру пажње 
свих руководстава и организација. Поједине организације одр- 
жавају конференције и саветовања на којима се дискутује о 
постигнутим резултатима на спровођењу писма, констатују гре- 
шке и слабости које су се испољиле у спровођењу писма и доносе 
закључци за даљи рад. Нема сумње да ће све организације, сва 
руководства и сви комунисти још упорније, отклањајући посто- 
јеће недостатке у раду, наставити борбу да се до краја сви задаци 
постављени у писму спроведу и да се посвети пуна пажња про- 
блему идеолошке изградње и политичке активности и борбе ко- 
муниста у масама, као основном предуслову за даљи развитак 
социјалистичких друштвених односа у нашој земљи. 


Мома Марковић 


ПОВОДОМ ДИСКУСИЈЕ О НАЦРТИМА УРЕДАБА 
О ПРИВРЕДНОМ СИСТЕМУ 


' 


У нашој јавности дискутује се о нацртима уредаба о при- 
вредном систему ФНР Југославије. Написано је више чланака 
у дневној и другој штампи о појединим уредбама. Тумачење уре- 
даба и дискусија која се у вези с тим развила омогућиће да се 
многа питања што боље разјасне, чиме ће се олакшати каснија 
правилна примена уредаба у раду. Дискусија би била потпунија 
и лакше би се разумеле поједине поставке уредаба да су другови, 
који су израдили пројекте, дали јавности једно јединствено 
и потпуно објашњење нових мера у привредном систему и да се 
то објашњење штампало заједно са нацртом уредаба. 

Ако погледамо дискусију која се води више од месец дана 
може се закључити да она има и својих недостатака. Највећи 
недостатак је у томе што се недовољно објашњава друштвено- 
политички значај даљег развијања новог привредног система. 
Зато дискусија често има практицистички карактер, расправља 
се о појединим изолованим проблемима без везе са целином. 
Наши политички радници недовољно се интересују за нацрте 
уредаба и уколико их читају то чине утолико да би они лично 
видели о чему се ради. Зато у дискусији главну реч воде другови 
који раде у привреди, у привреднсм апарату. То још више поја- 
чава стручно-практицистичку линију у проучавању уредаба 
и код стављања примедаба на предложене нацрте. А и сами наши 
руководећи другови, који не настоје да кроз предложене нацрте 
уредаба сагледају целину и система и интересе делова и зајед- 
нице, склони су да једнострано прилазе проблемима и стављају 
примедбе које не воде увек рачуна о нашој јединственој 33- 
једници. 

Послелњи. Пленум ЦК СКЈ и писмо које је упућено органи- 
зацијама Савеза после тог Пленума. указују на многе слабости 
и грешке које чине многи руководећи другови у области наше 
привредне политике. Основна грешка на коју је указао Пленум, 
а која је истакнута и у поменутом писму, јесте недовољна бригл 
о целини, локализам који је често прспраћен и шсвинистичком 
ускогрудошћу. 

У писму се каже да се велики део руководећих другова из 
Савеза комуниста и други политички радници и превише баве 
привредним питгњима, тј. да сувише улазе у појединости насто- 

јећи што је могуће више да „стручно“ уђу у конкретне привредне 
проблеме, конкретне задатке који се решавају итд. а да се мало 
баве политичким радом што и у овом случају значи да мало раде 
на политичком објашњавању наше привредне политике и при- 
вредног система у целини. 

Друг Тито је још на У! Конгресу Савеза комуниста указао 
на главне унутрашње опасности које стоје на путу нашег соци- 
јалистичког развитка. О томе говори и конгресна резолуција. 
А Пленум је још једанпут указао на ту опасност истичући да 
многи другови нису схватили одлуке Конгреса па се према томе 
нису довољно активно ни борили за њихово спровођење у 
живот. | 

Констатујући да се наши политички радници, руководећи 
другови из Савеза комуниста и Социјалистичког савеза, народни 
посланици и други недовољно интересују за нацрте нових урс- 
даба ми тиме хоћемо да кажемо да они врло мало раде на обја- 
· шњавању друштвено-политичке стране ових нових мера које 
значе даље продубљавање и усавршавање нашег социјалистичког 
друштвеног уређења, недовољно раде на томе да се правилним 
и свестраним тумачењем уредаба указује на досадашње слабссти 
и грешке које су чињене, да се укаже на политички и привредни 
значај тих грешака. А то је потребно чинити због тога што сам 
систем, ма колико био савршен, сам по себи неће моћи спречити 
свако искривљавање и система и наше политике која кроз њега 
треба да се оствари. Свесне социјалистичке снаге, у првом реду 
Савез комуниста, треба својом активношћу да допринесу по- 
беди новог демократског социјалистичког развитка. 


У борби против државнокапиталистичких тенденција и би- 
рократског централизма појавили су се раднички савети, већа 
произвођача и локалне заједнице — комуне. Извршена је децен- 
трализација управљања у власти, привреди, културном животу 
и здравственој заштити народа. Систем трудбеничког демократ- 
ског самоуправљања у свим областима друштвеног живота већ је 
однео главну победу над бирократским начином управљања. Овај 
наш пут социјалистичког развитка дао је огромне резултате и по- 
тврдио правилност наше политике и основних теоретских поставки 
које је разрадило и развило наше руководство. Али тај развитак 
има и својих непријатеља које треба пронаћи и борити се протиз 
њих. Борба против бирократског централизма не сме довести до 
локализма и партикуларизма, до несхватања интереса целине. 

Указујући на локалистичке и партикуларистичке тенденције 
ми никако не желимо да преувеличамо ту опасност. Али она 
још увек постоји и осећа се. Она се осети и кад се расправља 
о појединим конкретним питањима и кад се говори о економској 
политици у целини. Није случајно да на разним међурепублич- 
ким састанцима „претставници“ појединих република по пра- 

вилу највише говоре о потребама своје републике, дају предлоге 
који највише одговарају њиховој републици, а врло мало знају, 
па чак баш много не настоје да схвате и разумеју потребе друге 
републике или да се ради о више или мање развијеној сбласти. 
Такав однос се наставља и после писма ЦК СКЈ. Истина, ти по- 
једини ,„претставници“ не говоре у име републичких руковод- 
става, али је исто тако тачно да се они не узимају на одговог“ност 
нити се довољно руководећи другови у републикама интересују 
како њихови „претставници“ (реч је у првом реду о људима из 
апарата) иступају на оваквим састанцима. Постоје и доста јаке 
локалистичке тенденције и у срезу, граду и појединим привред- 
ним организацијама. О овим појавама треба говорити баш сада 
када се прорађују уредбе, јер неки другови из тих организација 
покушавају да унесу забуну у свој колектив кривим тумачењем 
појединих чланова уредаба и тако „доказују“ да ће се предузеће 
наћи у тешком положају кад уредбе ступе на снагу, да ће слабо 
проћи поједине комуналне заједнице итд. 

У приличној мери су се развили и нездрави разговори 
у администрацији и апарату република. У мање развијеним репу- 
бликама говори се да им се мало даје из средстава заједнице, да 
развијени крајеви „боље пролазе“ итд. а у ексномски јачим ре- 
публикама често се прича да неразвијени крајеви живе на њихов 
рачун. Сличне се приче воде и у напреднијим и мање напред- 
ним привредним организацијама. Ти су се разговори прилично 
легализовали и у њима понекад учествују и другови који би 
требали у корену да угуше ове нездраве појаве које у крајњој 
линији подгревају шовинизам. 


Овде бисмо желели да укажемо и на извесне антисоцијали- 
стичке појаве које су се до недавно множиле а против којих се 
није водила пстребна борба. Дневна штампа је изнела не мало 
примера да су наши народни одбори и привредна предузећа по- 
магали приватнике на штету друштвене заједнице. Ситна рачу- 
ница довела је поједине руководеће људе дотле да су они оценили 
да је боље да им неки посао уреде приватници него социјалистичка 
предузећа и у томе су нашли неку своју локалну рачуницу. То 
је довело до великих зарада разних шпекуланата. Што су и ко- 
мунисти и руководства у срезовима гледали „кроз прсте“ на 
овакве појаве или их и сами омогућавали може се објаснити 
само њиховим несхватањем куда то води и колике штете тиме 
наносе читавом нашем систему. Локална, привидна и зато лажна 
„корист“ од разних пословних веза с приватницима отупила је 
код тих људи оштрицу борбе прстив капиталистичких елемената 
и разноврсне шпекулације коју су они вршили. 

Предложеним нацртима уредаба о привредном систему 
ФНРЈ даље се учвршћује наш социјалистички привредни меха- 
низам и нови друштвени односи. Оно што је ново у нашем дру- 

штвеном животу, што је формулисано у Уставном закону добија 
у области привреде најконкретнију примену која је могућна на 
данашњем степену социјалистичког развитка. 

Прошло је две године од када је код нас уведен нови при- 
вредни систем. Могу се навести многи примери који потврћ“ ту 
његову правилнсост и историску оправданост. Огроман напредак 
учињен је у области производње, продуктивности рада, трговине 
итд. Али је досадашње искуство показало да треба ићи даље 
у развијању тог система. Те даље нове мере, које су формулисане 
у предложеним нацртима уредаба учврстиће све оно што је до 
сада постигнуто, отстраниће све што је негативно у нашем при- 
вредном систему и унеће нове елементе који ће омогућити сло- 
боднији и демократскији развитак. 

Са применом нових уредаба отстраниће се разни нееконом- 
ски елементи из нашег привредног живота, а тиме и разне адми- 
нистративне мере које су у себи садржавале елементе бирокра- 
тизма. Укинуће се административна расподела средстава за инве- 
стициона улагања у привреди. Ово ће омотућити да се та средства 
правилније распореде и корисније утроше. Укинуће се стопа 
акумулације и фондова као јединог мерила за оцењивање заслуга 
појединих радних колектива у остварењу дохотка. Тиме ће се 
створити услови да напреднији део привреде, напреднија преду- 
зећа позитивно утичу на заосталија, да их вуку напред, тј. ство- 
риће се такви услови на тржишту да ће заосталији морати да 
теже да достигну напредније. Привредне организације ће после 
допуна и проширивања новог привредног система далеко више 
водити рачуна о основним и обртним средствима, јер ће убудуће 
сви фактори играти крупну улогу у коначном сагледавању рен- 
табилности предузећа (камата на основна средства, камата на 
кредит за обртна средства) Прошириће се слободно тржиште 
увођењем слободног промета основних средстава између преду- 
зећа и слободно тржиште кредита. Ово ће довести до бољет и ра- 
ционалнијег коришћења основних средстава и до правилног ко- 
ришћења новчаних средстава која се стављају нашој привреди 
у виду кредита. Применом Уредбе о трговини сузбиће се монопол 
и шпекулација која је из њега произлазила, створиће се услови 
који ће одредити право место трговини у нашим условима и омо- 
гућити боља и јевтинија услуга потрошача. 

Уредбе у великој мери јачају значај комуналне заједнице 
у привреди. Она ће активно учествовати у расподели вишка рада 
кроз одређивање посебне порезе на добит привредних органи- 
зација. Из тог дела добити комунална заједница ће унапређивати 
привреду среза (града) и решавати друга друштвена питања на 
том подручју. Комунална заједница псстаје основни орган отште- 
друштвене контроле над управљањем основним средствима 
и вршењем других обавеза радних колектива према заједници. 

Према предлогу уредбе комунална заједница ће добити и своју 
привредну, комуналну банку. 

Све ово што смо ми овде само летимично набројали (о чему 
је на другим местима више и документованије писано и говорено) 
указује од колике су велике важности привредне уредбе, говори 
о томе да ће се њихова примена много одразити на наш дру- 
штвено-политички живот. | 

Најважнија уредба је свакако она која се односи на укупан 
производ привредних организација и његову расподелу. Ова 
уредба одређује значај радничког самоуправљања, права и 
дужности непосредних произвођача према имовини која им је дата 
на демократско управљање и њихов однос према заједници. Она 
утврђује однос између основне привредне организације —- пре- 
дузећа — и среза (града), републике и читаве наше друштвене 
заједнице. Са ступањем на снагу нсвих уредаба посебно место у 
нашем друштвеном животу, као што смо рекли, добија комунална 
заједница која постаје важан фактор од које ће у многоме зави- 
сити не само правилан развитак дела привреде на њеној терито- 
рији него у знатној мери цео наш развитак. У даљем развијању 
нашег новог привредног система локална заједница се доводи 
у такав положај да је она својим интересима најуже повезана за 
целину. Целина и делови постају сада до те мере нераздвојни да 
свако вучење на једну или другу страну нужно мора да штети 
несметаном општем развитку. 

Све су уредбе, разуме се, међусобно повезане, свака од њих је 
део општег система који се развија. Зато и свака од њих заслу- 
жује и посебну пажњу. Наши политички радници морају се нај- 
више задржати на кључним питањима, на оним питањима која 
чине кичму система, јер из њих се најбоље и може сагледати 
друштвено-политички значај одлука и мера које се сада доносе. 

Доношењем нових уредаба наша привреда се ослобађа многих 
остатака бирократског уплитања на ток њеног развитка. Још 
више се сслобађа развитак производних снага наше земље ја- 
чањем иницијгтиве трудбеника за боље привређивање, за боље 
коришћење онога чиме наш народ располаже. Оне ће учврстити 
наше основне привредне јединице — предузећа, ојачаће кому- 
налне заједнице, повећаће интерес и разумевање наших радних 
људи за потребе свога предузећа и свога краја и интерес и ра- 
зумевање појединаца и колектива за интересе целине, друштва. 

Зато ми у вези са проучавањем и примењивањем нових при- 
вредних уредаба желимо да укажемо на безусловну потребу да 
Савез комуниста, његове организације и руководства и Соција- 
листички савез пруже трудбеницима што је могуће већу поли- 
тичку помоћ за правилно разумевање нашег привредног система 
и да се одлучно боре против свих досадашњих негативних појава 


како се оне не би и убудуће појављивале. 
Јован Веселинов 

Политичко, културно-просвјетно и економско уздизање 
радника је основни задатак комуниста у предузећима. Али, први 
услов за то јесте све виши идејно-политички и општи ниво самих 
комуниста. Није претјерано ако кажемо да по томе колико неки 
комунист учи и то знање преноси на друге, колико искоришћава 
стечено знање у васпитању радних маса у духу социјализма, то- 
лико данас цијенимо вриједност једног комуниста. 

Покушаћемо да то прикажемо на искуству тузланског инду- 
стриског басена, гдје има седам великих предузећа са по 1.000 до 
0.500 радника, неколико мањих са пар стотина радника и вишџте 
малих предузећа. 

Кад говоримо о раду комуниста на политичком и културном 
васпитању, онда за основу тога морамо узети њихов рад кроз 
органе радничког управљања, органе власти, као и кроз дру- 
штвене и политичке организације. У овом правцу 'учињен је 
велики напредак за протеклу годину дана и то захваљујући 
У првом реду томе што су нове и савременије форме рада то 
диктирале. Главна брига радних колектива и органа власти 
у прошлој и овој години сријентисана је на изградњу и довршење 
радничких домова, позоришта, биоскопа, обезбеђење са просто- 
ријама и инвентаром 26 радничких школа са 51-им сталним или 
хонорарним учитељем и наставником. Школе је у прошлој го- 
дини похађало 2.560 радника без основне школе. Сем тога, уре- 
ђене су и отворене читаонице и неколико библиотека у раднич- 
ким насељима. У систематском политичком, економском, технич- 
ком и општем образовању радника велику улогу имају раднички 
универзитети. Раднички универзитети су у многим мјестима 
оправдали своје постојање. Кроз њих се ангажује велики број 
интелитенције на образовању радника, а програм се израђује кроз 
дискусије педагога и других интелектуалаца са радницима. 
Варочито су важни демократски принципи на којима почива рад 
ове установе; радници, наиме, дискутују широко о програму 
и статуту, бирају делегате за скупштину, на рад се, путем савјета 
и управног одбора, привлачи већи број људи разних професија; 
слободном опредјељењу радника препуштен је избор појединс 

области из које ће слушати низ предавања и савладавати њену 
проблематику. Овдје треба додати и велику важност и популар- 
ност коју стичу јавна предавања, од којих су најважнија и иза- 
зивају највеће интересовање она из области друштвених наука 
и о актуелним проблемима данашњице. 

Када је већ ријеч о радничким универзитетима, онда треба 
напоменути да се у неким мјестима, гдје иначе има услова и по- 
требе да се рад ове институције развије што прије, без довољно 
припреме и скоро без дискусије међу радницима приступило 
њиховом формирању. Радници ову установу морају осјетити као 
своју, а то ће бити тек ако кроз синдикалну организацију уче- 
ствују у њеном стварању. С друге стране, у неким малим сре- 
ским мјестима, гдје има само нешто занатлија и трговачких 
радника, приступило се формирању радничких универзитета. 
Боље је у таквим мјестима остати при курсевима економског 
и другог образовања, јер се давањем имена радничког универзи- 
тета курсевима само даје форма садржини која јој не одговара, 
те зато треба и надаље задржати форму курсева, а не инсти- 
туцију радничког универзитета профанисати и спуштати на ниво 
досадашњих провизоријума. 

Погрешно би било мислити да се системом школа за опште 
образовање, радничких универзитета и других набројаних форми 
исцрпљује све штго би требало на образовању радника. Рад- 
нички универзитети обухватиће само један, и то мањи, број рад- 
ника, узимајући ту у обзир циклусна предавања (из политичке 
еконсмије, политехничког образовања, умјетности, историје и 
других друштвених наука, језика итд.). Стално морамо радити на 
сбразовању радника како би се баш они оспособили да са разу- 
мијевањем приступају разним проблемима из области производње 
и расподјеле и уопште из наше социјалистичке изградње. Зато 
комунисти морају, кроз синдикате по предузећима, обезбјеђивати 
да се свако актуелно питање из текуће, у првом реду привредне 
голитике, претреса са радницима. Категорије из политичке 
економије, без којих је радницима немогуће да учествују у управ- 
љању предузећем, прописи које издају органи власти, закони 
и уредбе из области привреде морају се стално на најприступач- 
нији начин тумачити радницима да би их разумјели, а што је 
најважније, да би стварно учествовали у контроли органа управ- 
љања у предузећу и сами учествовали у управљању. Тај рад 
мора бити сталан и систематски и спроводити се преко произ- 
водних савјетовања, предавања, дискусија на конкретним при- 
мјерима из предузећа. Важно је овдје напоменути потребу произ- 
водних савјетовања са радницима једне струке из предузећа. 
Бапримјер, веома је важан рад са копачима и минерима једне 
рударске јаме да би им се помогло да уоче техничке проблеме, 

како да се боре за бољи асортиман, како да раде да би се зашти-– 
тили од евентуалних несретних случајева, како да утроше што 
мање експлозива, електричне енергије, грађе итд. а да истовре- 
мено повећају производњу а стално снижавају њене трошкове. 
Важна су савјетовања са радницима по питањима чувања и упо- 
требе механизације с обзиром на њихову техничку заосталост и 
неискуство у руковању модерним стројевима. Ово утолико прије, 
што се незнањем многих радника упропашћава свакодневно на- 
родна имовина. То се дешава нарочито у новим модерним преду- 
зећима као што је, напримјер, коксара у Лукавцу. 

Овдје треба додати да у многим предузећима постоји схва- 
тање, па се тако и ради, да је првенствено значајно издизати 
ниво само чланова радничког савјета и људи на управним функ- 
цијама у предузећу. То произлази из бирократског схватања 
система радничког управљања и долази до изражаја у колекти- 
вима гдје сви радници не учествују у управљању и гдје „у име 
њихово“ све решава директор, управни одбор, а у најбољем слу- 
чају раднички савјет. Не огледа се демократско управљање у пре- 
дузећима само у томе да раднички савјет с времена на вријеме 
„положи“ рачун радницима о своме раду, него у првом реду у томе 
да сви радници стварно учествују у доношењу свих важних од- 
лука органа управљања. Свака важна одлука која се мисли до- 
нијети као што је, напримјер, тарифни правилник, мјере хиги- 
јенско-техничке заштите, утрошак вишкова фондова итд. треба 
да се доноси уз учешће свих радника и само ће се на тај начин 
донијети правилно и радници ће је сматрати својом. Комунисти 
треба да се кроз синдикате и органе управљања стално боре 
· против бирократских тенденција ове врсте. Оне се испољавају 
и у томе да нацрте приједлога за дискусију праве службеници 
по предузећима и то тако компликовано да човјек мора доћи до 
закључка да су тако чинили само да би наметнули своју вољу 
колективу, јер знају да чим радници нешто не разумију мање 
ђе бити дискусије, мање измјена, радници ће губити вјеру у својс: 
способности, вјероваће „у мудрост и вјештину““ такве бирократије, 
фетишизираће је и препуштати јој неконтролисано вођење по- 
слова предузећа. Материјали за дискусију са радницима морају 
бити тако израђени да су радницима разумљиви и приступачни. 

Носиоци бирократског схватања у предузећима нијесу само 
чиновници и управно особље, него често и руководећи људи 
у Савезу комуниста — комитет предузећа и управа синдикалне 
подружнице. Пошто је управни одбор и раднички савјет израдио 
нацрт тарифног правилника коксаре у Лукавцу, изнио га је на 
дискусију пред колектив. Покретач дискусије требало је да буде 
одбор синдиката и комитет предузећа. На следећем састанку рад- 
ничког савјета, уз присуство свих радника, требало је изнијети 

резултате дискусије, односно дефинитивно усвојити правилник, 
унссећи у њета оправдане приједлоге радника. Претсједник синди- 
ката износио је на том састанку примједбе дате по погонима 
својим ријечима, овако како их је он разумио. Тих примједби било 
је доста и одмах се пришло дискусији да ли и које од тих при- 
мједби усвајају. Претсједник је при сваком тражењу измјене неког 
става наглашавао да тако мисле радници. Кад је усред дискусије 
један друг поставио питање претсједнику чије су то уствари 
примједбе, јер колико се он сјећа није било о томе дискусије на 
његовом погону, онда је претсједник рекао: „Па наше, нашег 
синдиката, ми смо о томе дуго дискутовали, у томе је учествовао 
не само управни одбор ове подружнице него и чланови творничког 
комитета.“ Тада се тек видјело да су они, који су се први морали 
борити против бирократског начина израде правилника, уствари 
носиоци таквог његовог доношења. Сматрали су да по свом вла- 
ститом нахођењу њих десет до петнаест треба да ријешавају 
у име 1.200 радника и службеника. Насупрот оваквом раду. 
у руднику Крека синдикална организација и организација Савеза 
комуниста развиле су широку активност међу радницима при 
доношењу тарифног правилника. У овом предузећу и по другим 
актуелним питањима заиста расправља читав колектив, па се 
тек онда на основу одлука и мишљења колектива доносе дефи- 
нитивне одлуке на радничком савјету. 

Досадашња пракса у: многим радним колективима показала 
је да је један од основних услова успјешног не само економског 
већ и другог образовања радника, а истовремено и најбољи метод 
борбе против бирократизма и свих антисоцијалистичких тенден- 
ција, ангажсвати раднике што више у управљању, а то значи 
у одлучивању по свим основним питањима. Такав метод рада 
сам по себи тражи све више залагања на подизању социјалистичке, 
свијести и општет културног нивоа радника, јер је заосталост 
великот броја радника најозбиљнија сметња њиховом учество- 
вању у управљању. Гдје се организације Савеза комуниста по- 
литички боре за социјалистичке друштвене односе, ту комунисти 
заиста стоје на челу борбе за све веће развијање иницијативе 
и улоге радника у управљању и за њихово што шире учешће 
у друштвено-политичком животу. 

Кад се говори о васпитно-политичкој улози Савеза комуниста, 
онда се обично под тим често подразумијева само просвјетни рад 
међу радницима. Такво схватање је у знатној мјери продрло у 
организацију Савеза комуниста па се сматра да је основно у идео- 
лошкој изградњи комуниста држање предавања, читање и слично, 
а не уочава се да је то само средство, и то важно, ла би се кому- 
нисти оспособљавали да учествују у политичкој борби кроз коју се 
у првом реду подиже њихов идеолошки ниво. Класна борба се 
данас објективно одвија у самим њедрима радничког само- 

управљања, и она мора бити врло оштра, јер је радничка класа 
хетерогена, јер у њу притичу разноразни елементи споља. Томе 
треба додати навике које смо мање или више са собом донијели 
из старог друштва, а неке стекли у доба административног 
периода те се стално у нама на овај или онај начин води борба 
између старих навика и гледања и оног новот за што се морамо 
гктивно борити а не само усвајати. Морамо, даље, рачунати са 
чињеницсм да има људи и у редовима авангарде радничке класе 
који још не схватају развитак нових друштвених односа, наро- 
чито односа у области производње, те на радничко самоуправ- 
љање гледају или са невјерицом или су за њега само на ријечима 
и сматрају то агитационо-пропагандном паролом. То у крајњој 
линији значи невјеровање у побједу социјализма. 

Дакле, идеолошка борба, на чијем челу стоје комунисти као 
свјесни политички предводници радних људи у њиховим орга- 
нима управљања, одвија се свакодневно, кроз праксу, кроз све 
оне задатке који стоје пред једним радним колективом, кроз 
свакодневну политичку борбу и акцију радних маса. Зато се 
и васпитање радника, подизање њихове социјалистичке свијести 
може замислити само у процесу те борбе. Радници ће најлакше 
усвајати ново — социјалистичко ако се мобилишу у борби против 
опасности са којима се свакодневно срећу на путу у социјализам. 
Пракса радничког управљања је досада показала да су те опасно- 
сти бројне и да могу да постану сасвим озбиљне ако им свијесна 
социјалистичка акција не стане на пут. УГ Конгрес СКЈ указао је 
на њих, а то је нарочито подвучено у писму ЦК СКЈ послије 
Другог пленума. Ове се спасности испољавају нарочито у облику 
бирократских и партикуларистичких појава у предузећима и сре- 
зовима. Централизам као бирократска опасност преовладан је, 
углавном, захваљујући свјесној и систематски организованој 
борби у Савезу комуниста, а локалистичке тенденције, с обзиром 
на промјењене друштвене услове, постале су главна опасност 
успјешне изградње социјализма. Оне су тим веће, ако са наста- 
лим друштвеним промјенама није дошло до промјене у раду 
организација Савеза комуниста. 

Носиоци таквих тенденција најчешће су руководиоци ових 
организација, јер нијесу ријетке појаве извјесног, да се тако 
назове, срастања ових руководстава са врховима управе у преду- 
зећима. Кад је управни одбор солане у Тузли заузео неправилан 
став у односу на расподјелу вишка фонда плата, организација на 
челу са комитетом понела се сасвим пасивно, док је један број 
чланова ове организације развио широку агитацију за усвајање 
таквог приједлога управног одбора. Такво држање организације 
довело је до тога да је носиоц мсбилизације радног колектива 
против таквог неправилнот гледања на интересе заједнице мо- 
рало постати Среско синдикално вијеће и Срески комитет, 

и умјесто јединствене акције свих комуниста дотзло је до расправе 
између организације овог предузећа и Среског комитета. Шта 
је у овом и сличном случају требало да ради организација Савеза 
комуниста: По овом и другим питањима, кад се ради о непра- 
вилнсм руковођењу од стране управе предузећа, задатак је ко- 
муниста да заузму јединствен принципијелан став и то у првом 
реду по питању да ли је одлука неког управног органа у преду- 
зећу у интересу заједнице и социјализма или није. Организација, 
односно комунисти-појединци треба да распламсају борбу рад- 
ника и мобилипшту их до краја док се не пронађе правилан пут. 
Тек тада ће се првобитна непринципијелна одлука моћи замијенити 
новом која ће бити на линији општих интереса, а самим тим мора 
бити израз и интереса одређеног колектива и појединаца у њему. 
Уствари, договори у врховима могу само неуком посматрачу да 
замијене стварно и пуно учешће одговарајућих срганизација, од- 
носно колектива. Ових појава има најчешће када организацијама 
Савеза комуниста руководе људи који врше неке функције 
у управи предузећа па на своју функцију руководиоца органи- 
зације гледају кроз своју функцију у управи и кроз свој чинов- 
нички рад. Била је потребна дуга борба с предузећима тузланског 
басена против уходане праксе да чим неко буде изабран за се- 
кретара организације, истовремено се поставља за шефа, секре- 
тара предузећа, надзорника и слично. Слично се ради и са уздиг- 
нутијим комунистима по предузећима. То се, наводно, радило 
да би дотични друг могао више и боље радити. Тиме су се разви- 
јали каријеристички апетити у организацији Савеза комуниста. 
а, с друге стране, ти другови су престајали да политички мисле, 
претварајући се у чиновнике умјесто да буду носиоци идејно- 
политичке борбе против бирократских и друтих тенденција. 
Пракса је показала да је најбоље рјешење да се у руководствима 
организација налазе људи из производње — радници; то се исто 
односи и на синдикалне функционере. 

Најчешће су појаве да комунисти политички не гледају на 
проблеме и рад предузећа. Код неких се увријежило схватање 
да, пошто се улога комуниста промијенила, не треба да се баве 
свим проблемима и услијед тога се, често, и воде јалове дискусије 
о томе шта спада у делокруг рада организације. Политички рад, 
предвођење маса у борби за ссцијализам, подизање социјали- 
стичке свијести маса, увијек је био задатак комуниста, а остало 
су само стари и неподесни облици рада. Зато је неправилна по-. 
ставка да је одговорност комуниста ослабила или потпуно отпала 
по ма ком питању са подручја изградње социјализма. Да ли ко- 
мунисти могу затварати очи кад се расипа народна имовина, 
кад се развлаче средства намијењена за инвестиције на кључ- 
ним објектима и дају за мање друштвено-корисне сврхе, кад се 
производи роба слабог квалитета, кад се не чувају машине и троши 

преко потребе сировина итд.2 Разумије се да не могу. Основно је 
да комунисти сваком проблему прилазе са политичке стране, да 
се не губе у практицистичким и ситничавим рачунањима, да све 
одмеравају са стансвишта интереса заједнице, односно соција- 
листичког развитка. 

Неким комунистима и организацијама динар и „интереси“ 
њихсвог предузећа помутили су свијест и озбиљно поткопали 
комунистички морал. Што више зарадити новаца без обзира како, 
постао је циљ неких чланова Савеза комуниста. Један зидар — 
члан Савеза комуниста у грађевинском предузећу „Техника“ 
каже на састанку Савеза комуниста: „Тачно је да сам ја у по- 
сљедње вријеме почео слабо радити; кад сам дошао на ово гра- 
дилиште видио сам да многи зидари фушере и зарађују по 18.000 
динара, па сам и ја почео тако радити, јер зашто да и ја толико 
не зарадим.“ Он је остао упоран у доказивању да није погрије- 
шио и да је са његовом комунистичком савјешћу све у реду. 
Разумије се он је ради таквог рада и ради свога антисоцијали- 
стичког става искључен из организације. Свакако да ово није 
усамљен случај а у организацијама, претежно, против оваквих 
појава нема идеолошке борбе. У већини предузећа на руково- 
дећим мјестима су комунисти. Па ипак, у некима се рад тако 
изопачио да не садржи више ни трунке комунистичког морала. 
Осјећа се тенденција да се пронађу пукотине у уредбама и про- 
писима, да се што више отргне од заједнице у личну корист, за 
„своје предузеће“. Држање неких комуниста по питању диобе 
вишка фонда плата, њихово настојање да се што више подијели, 
_ умјесто да се новац углавном употреби у друштвено-корисне 
сврхе — проширење предузећа, набавку опреме, станбену из- 
градњу итд. — говори о томе колико се људи могу да забсраве 
кад су у питању уски себични интереси. То је егоизам, грамзи- 
вост, вучја глад својствена експлоататорским класама, ту нема 
ничег социјалистичког. Да ли је овдје потребна идеолошка борба, 
супротстављање социјалистичких схватања оваквим туђим схва- 
тањима2г И те како да је потребно. 

Узмимо само грађевинска предузећа у којима се остварују 
огромни вишкови фсендова плата, и то на градњи кључних обје- 
ката. Један дио тих фондова су заслуга колектива, али највећи 
дио је резултат превусоких норматива и ниских радних норми. 
Па ипак, многи комунисти у тим предузећима упорно стоје на 
становишту да није тако. Они никад и не помисле да су на тај 
начин десетине и стотине милиона бесправно закинути заједници. 

Кад је о овсме ријеч, треба нешто рећи и о односу среских 
комитета и локалних органа власти према овим проблемима. Као 
што се у предузећима често партикуларистички гледа на распо- 
лагање и руковођење општенародном имовином, тако и ми врло 
често гледамо да ушићаримо нешто од ове социјалистичке из- 

градње за свој срез, град, општину. Ту мислим на она средства 
на која немамо право, помоћу којих, зко их задржимо, наруша- 
вамо успјешну изградњу земље у цјелини. Мало је ко од нас 
прије Другог пленума ЦК СКЈ гледао на то правилно. За највеће 
заслуге и успјехе предузећа сматрало се то ако се дало доста 
новаца за комуналну изградњу. Добро је то борити се за напредак 
свога мјеста и за што боље животне услове радних људи, али 
овдје је ријеч да се за то боримо на рачун заједнице, па се често 
новац инвестиционе изградње кључних објеката трошио за 
градњу хотела, уређење улица, на куповину луксузног намје- 
шттаја. Свак је са жаром одобравао вијести да је ово или оно 
предузеће остварило толико и толико милиона добити са којом 
само располаже. Најмање се водило рачуна откуд та добит. Они 
у предузећима називани су партикуларистима, антисоцијалистима 
„не зато што нијесу водили рачуна о интересима земље, него зато 
што су вишак добити трошили за сврхе предузећа а нијесу новаџ 
давали граду, срезу или општини; међутим, руководиоци који 
су новац давали проглашавани су за најпримјерније комунисте. 
Борба се није водила о чувању интереса заједнице, него око тога 
ко ће располагати средствима која су често отргнута од зајед- 
нице; често се руководства и секретари комитета утркују у тој 
вјештини па се у сусретима, на одморима, приликом савјетовања 
најчешће преносе таква искуства. Овдје треба додати још нешто. 
Комунисти из руководстава на терену најчешће указују помоћ 
предузећима у разговорима у четири ока, са руководиоцима пре- 
дузећа. Ту они савјетују како „кројити“ у предузећу по овом 
или оном. Уствари, тим и сами помажу бирократски начин рада. 
Ми смо у нашој пракси једно вријеме претежно тако и радили. 
То је навртање воде на млин тенденција штетних по радничко 
управљање. Треба ићи у колектив, међу раднике и са њима пре- 
тресати политику у предузећу, њима говорити, њих мобилисати 
да бране интересе друштва, а не мимо њих одређивати и изми- 
шљати какву политику треба водити. Такав рад је најефика- 
снија помоћ организацијама Савеза комуниста и радним колек- 
тивима и најбољи метод рада против антисоцијалистичких тен- 
денција. Тако се најлакше постижу успјеси, јер, било како било, 
када се радницима који непосредно стварају материјална добра 
објасни наша политика, објасни гдје су наши заједнички интереси 
онда они то примају и заиста се боре за те интересе. Не треба 
заборавити да смо ми комунисти често склони не само да фети- 
шизирамо радничку класу, него и, обратно, да вичемо да су 
радници неправилан став заузели по овом или оном питању, а не 
питамо се да ли смо им довољно објаснили, не видимо да мути 
воду не радничка маса и поред тога што је заостала, него да је 
муте побирокраћени врхови у предузећима па и ми са нашим 

методом рада. Човјек коме је својствен бирократски начин рада 
сматра да је најпаметније оно што он хоће, да све треба да се 
креће онако како он замишља и да ће једино тако бити очувани 
интереси социјализма. 

Комунисти су сбавезви да до краја гуше баш такве тенден- 
ције и да развијају све ширу и пунију иницијативу радника — 
непосредног произвођача. 


Радован Стијачић 


КОМЕНТАРИ 


ВИШЕ ОДЛУЧНОСТИ У БОРБИ ПРОТИВ ШТЕТНИХ ПОЈАВА 


Као пипци полипа неосетно се у наш данашњи друштвени 
живот увлаче разне појаве које су туђе нашој социјалистичкој 
стварности. Оне постепено освајају позиције, добијају право 
грађанства, са њима <се све чешће сусрећемо. 

О тим нама туђим појавама говорено је на Другом пле- 
нуму ЦК Савеза комуниста Југославије и указано у писму које 
је Пленум упутио чланству и организацијама Савеза комуниста. 
На састанцима прганизације Савеза комуниста на којима се про- 
рађује писмо ЦК, дискутује се о овим појавама, оне се разоткри- 
вају и доносе закључци на који начин да се води борба за њихово 
отклањање. Наша штампа у последње време открива низ таквих 
разних појава са којима се треба ухватити у коштац. Поједини 
комунисти и други радни људи наше земље говоре међу собом 
о тим појавама. Па ипак, оне и даље постоје у свакодневном 
животу и многи наши људи се са њима не туку или се сасвим 
мало туку или лоше туку. Нарочито многи комунисти још увек 
не реагују на њих или слабо реагују. А ствари се не мењају ако 
се о њима само води затворена дискусија или ако се само пише 
у штампи, ако се о њима истовремено не развија масовна диску- 
сија, ако се не води стварна и трајна, стална борба против свега 
што не ваља. | 

У току лета штампа је, например, донела низ написа о пол- 
тронском односу појединаца према странцима у нашој земљи. 
Али, ствари се не мењају. Разни декласирани елементи и даље 
настављају своју слугерањску работу. Нико нема илузије да је 
нова Југославија искоренила сав шљам. Напротив, њега има још 
прилично. Али, кад тај шљам иступи као шљам, треба свуда и на 
сваком месту одговорити онако како и колико тај шљам заслужи. 
Треба га разобличавати. Нека морална проститутка изумире 
у свој својој беди. Нека „госпођа“ која просјачи преостале остатке 
кармина од неке странкиње сусретне презир и мржњу човека 
социјалистичке Југославије и нека као губавац буде изолована 
од људи. 

Проучава се писмо Централног комитета, али понегде још 
увек уопштено као неки теоретски материјал, а не као упутство 
за стварни свакидашњи рад. А писмо јасно каже: откривај и ра- 

зобличавај непријатеља, туци га и дотуци. У својим организа- 
цијама комунисти прочитају писмо, поразговарају о њему и чим 
напусте састанак непосредно се сударају са разним негативним 
појавама, али пролазе мирно мимо њих, као да о њима нису ма- 
лопре дискутовали, као да их Савез комуниста није обавезао да 
се одлучно обрачунавају са свим оним што вуче наше друштво 
назад. И даље дозвољавају да их ословљавају са господине и го- 
спођо (јер се тако навикло), гледају равнодушно како „госпођа“ 
просјакиња мољака кармин од госпође странкиње (јер је наш 
лошег квалитета и не може се у нашој социјалистичкој Југосла- 
вији ни честито накарминисати), дозвољавају да пред њима 
у трамвају, возу, кавани, или на неким другим јавним местима, 
бивши срески начелник, бивши полициски агент, бивши пропали 
трговац, или разни други бивши људи, ћифте и протуве, гласно 
жале за старом Југославијом. Комунисти по бонтону учтиво 
и мирно седе преко пута таквих протува и не реагују на њихове 
речи („Зар није демократија, па нека свако говори што жели“). 
У најсрећнијем случају неки траже органе безбедности да их 
сбавесте, јер је „борба против непријатеља ствар УДБ-е“. 

Ћифте, фрајери, разни бивши људи, разноразни олош поку- 
шавају у разним приликама да наметну своје навике. Удара те 
као маљ по глави кад те социјалистички трговац па чак и члан 
Савеза комуниста дочека са „Клањам се господине!“, „Љубим 
руку милостива госпођо!“; удара те као маљ по глави вест да је 
социјалистички суд осудио комунисту за клевету зато што је на 
јавном месту непријатељу рекао да је непријатељ; удара те као 
маљ по тлави кад одеш у кућу код друга доброг комунисте, а ње- 
гова другарица дозвољава да јој се кућна помоћница (која је 
узгред речено и активан члан Социјалистичког савеза и има 
услова да постане и члан Савеза комуниста) обраћа са „изволте 
госпођо“ (а „госпођа“ је члан Савеза комуниста и можда је то 
поподне „прорадила“ писмо ЦК, али јој такво ословљавање 
ништа не смета. Напротив, сметало би јој да је кућна помоћница 
зове другарицом, јер — јер, боже мој, оне нису равне); удара те 
као маљ по глави кад, рецимо, сбилазиш Постојинску јаму и кад 
водич приликом објашњавања разних фигура које су начинили 
сталактити и сталагмити, каже: „Ово је папагај, ово је богоро- 
дица са Исусом Христом“ (зар та фигура не може да буде мајка 
са дететом2), а један малишан пита: „Тата, шта је то богородица 
и Исус Христос“ И тако овај човек у Постојни прима плату од 
социјалистичке Југославије да развија религиозност и шири 
сујеверје. Удара те као маљ по глави кад чујеш како деца међу- 
собно разговарају: „Ја ћу добити играчке из иностранства. Ове 
наше не ваљају.“ А други му каже: „А ја ћу добити праве бон- 
боне из Лондона...“ 


КОМЕНТАРИ 587 


Све те појаве нису забрињавајуће, ако се комунисти у првом 
реду окрену лицем према њима. Ако се у народу ствари почну 
називати својим пуним и правим именом, ако се рђи каже да је 
рђа, ако се водичу Постојинске јаме каже гласно да он не прима 
плату од светог оца папе, већ од радних људи социјалистичке 
Југославије, ако се трговцу из „Наме“ каже да он не ради код 
Владе Митића и брата, већ у Титовој Југославији, ако се судији 
каже да је ово социјалистички, а не буржоаски суд (и да ће он 
бити смењен ако и даље суди по буржоаском мерилу и моралу), 
ако се „тоспођи“ просјакињи одговори онако како комунисти и сви 
свесни људи и родољуби наше земље одговарају онима који 
прљају част земље и народа, ако се фрајеру и пропалици одго- 
вори на лицу места у аутобусу и тролејбусу онако како су увек 
радни људи наше земље одговарали непријатељу, једном речи 
ако комунисти и сви свесни људи буду реаговали, ако се буду 
упорно,борили против свих тих сстатака старога — успеха мора 


да буде. 
М. М. 


СИНДИКАЛНА ПОДРУЖНИЦА И ОРГАНИ РАДНИЧКОГ 
УПРАВЉАЊА У ПРЕДУЗЕЋУ 


Једно од питања које је неко време изазивало доста забуне 
и колебања у погледу улоге и места синдиката у систему раднич- 
ког управљања у привреди, јесте питање односа између синди- 
калне подружнице и радничких органа управљања. Многи дру- 
гови су постављали питање како сада разграничити ова два 
органа радних људи у једном истом предузећу, шта спада у на- 
длежност једнога, а шта другога, да ли је могуће повући границу 
између ових надлежности итд. А није био ни редак случај да су 
поједини другови постављали питање да ли је и потребна синди- 
кална подружница и синдикат уопште поред радничког савета 
и других органа радничког управљања који исто тако, ако не 
још и шире, претстављају радничку класу и изражавају њене 
интересе. 

На ова питања је у основи већ пракса, која све више преовла- 
дава, дала свој правилан одговор. Међутим, не би се могло рећи 
да и даље нема неправилности у регулисању ових односа. Те би 
се неправилности по својој суштини могле свести на две групе. 
Једна врста се састоји у томе што синдикална подружница у 
неким случајевима још увек има улогу помоћног органа раднич- 
ког савета, управног одбора, или најчешће административно- 
техничког руководства. Она, уствари, у таквим случајевима, 
служи као орган који има задатак да популарише одлуке управ- 
ног одбора и радничког савета, да мобилише колектив на њихово 
извршење, да популарише одлуке и мере појединих органа 
власти итд. У оваквим случајевима подружница не израста у са- 
мостални орган трудбеника са својим специфичним друштвеним 
местом и начином прилажења проблемима, већ служи као по- 
моћно средство радничким органима управљања, или најчешће 
административно-техничким руководиоцима, помоћу кога они 
своје одлуке популаришу и преносе на чланове колектива. 

Овакви односи и место синдикалне подружнице повлаче своје 
корене још из периода административног управљања привредом. 
Административно управљање тражи такав тип несамосталних 
организација које ће служити само као његове полуге и транс- 
мисије. Зато је и ова појава карактеристична за мали број ко- 


КОМЕНТАРИ 589 


лектива у којима, услед субјективних слабости, радничко управ- 
љање није дошло до свог пуног израза. | 

Да би овоме, уствари готово административном начину управ- 
љања, био бар донекле дат демократски вид, ово се обично реа- 
лизује на тај начин, што се директор предузећа за најважније 
ствари консултује са секретаром организације СК, претседником 
управног одбора и претседником извршног одбора синдикалне 
подружнице. А затим се пред управни одбор и раднички савет 
иде са већ, уствари, унапред спремљеним одлукама које тамо 
само формално треба санкционисати. А они фактори који би 
могли да се евентуално супротставе, па међу њима и синдикална 
подружница, унапред су демобилисани, јер су се њихови руко- 
водиоци већ сагласили са одређеним одлукама, па се сада сма- 
трају обавезним да помогну да се већ готова решења прогурају 
у управном одбору или радничком савету и да их колектив 
прихвати. | 

Тамо где није развијен демократизам у животу и раду ко- 
лектива, где један уски круг руководећих људи, и то обично из 
административно-техничког апарата, стварно управља, иако по- 
некад уз помоћ неколико руководећих политичких људи у пре- 
дузећу и формално преко радничког савета, тамо и синдикална 
организација није нашла, нити је могла наћи без истовременог 
савладавања тих слабости, своје право друштвено место. Јер 
када би она нашла своје право место, онда не би могло бити речи 
о оваквом недостатку демократизма у управљању, о изигравању 
воље радног колектива. Ово двоје је тесно и нераздвојно по- 
везано. 


Друга врста погрешног регулисања ових односа састоји се у 
покушајима постављања синдикалне подружнице изнад органа 
радничког управљања у колективу. Иако су те неправилности 
ређе остварене у пракси, оне као тенденција нису тако ретке. 
А испољавају се понегде у томе, што се органи радничког управ- 
љања у предузећу уствари третирају готово као некакви државни 
административни органи, а не као демократски и социјалистички 
органи трудбеника. У таквим колективима се синдикална подру- 
жница, а уствари обично њен извршни одбор, поставља као не- 
какав фактор изнад колектива и његовог радничког савета, или 
као нека више надзорна власт, као фактор који дели управљање 
са радничким саветом и врши функцију друштвене кснтроле над 
њим и над колективом. 

У таквим случајевима се, понекад, синдикална организација 
ставља у позицију онога који не помаже да се проблеми што 
боље решавају, не сарађује конструктивно у току самог реша- 
вања, него само чека са стране да открива грешке, да критикује 
и позива колектив на борбу против тих грешака. Могу се срести 
и случајеви, да се однос између органа радничког управљања у 

колективу и синдикалне подружнице тако поставља, да управни 
одбор и раднички савет управљају, доносе одређене одлуке, а да 
је ствар синдикалне подружнице сазивање свих састанака ко- 
лектива на којима би се он упознавао с њима, давао свој суд о 
тим решењима, доносио друга или давао своје мишљење о буду- 
ћим одлукама. Овакав однос, уствари, значи утискивање синди- 
калне подружнице између радничких органа управљања и ко- 
лектива, као некакве организације која би имала монопол на 
демократизам и на све оне облике рада где колектив даје своје 
мишљење или решава. Ово је уствари израз схватања да су рад- 
нички органи управљања некакви административни органи који 
стоје изнад колектива, а не органи који из њега проистичу и ње- 
гову вољу изражавају. 

Иако слабости и прве и друге врсте има још прилично, иако 
се још често наилази на нејасноће у погледу односа између рад- 
ничких органа управљања у колективу и синдикалне подру- 
жнице, иако се још понегде покушава да се на неправилан начин 
изврши некакво стриктно разграничење „надлежности“ између 
ових органа, ипак можемо рећи, да све више преовладава пра- 
вилно регулисање ових односа и да се у тим питањима на пракси 
потврђује правилност основне линије Савеза синдиката. 

Животна пракса је већ поставила неку границу у делатности 
радничког савета и синдикалне подружнице, иако не може бити 
ни говора о неком бирократском педантном разграничењу „на- 
длежности“. Такво разграничење је немогуће, јер нема ниједног 
питања из живота радног колектива према којем би смели бити 
равнодушни било раднички органи управљања, било синдикална 
подружница. 

Има само питања за која се по правилу више интересује 
радички савет или синдикална организација. Тако, например, 
раднички савет обично тежиште своје делатности поставља на 
управљање производњом, реализацију робе, инвестиције и регу- 
лисање радних односа међу члановима колектива. 

Да ли је синдикална подружница равнодушна према тим пи- 
тањима, да ли се и она њима бави и у каквом својству: Разуме 
се није, и не може бити равнодушна. Она се такође бави овим 
питањима, иако на свој начин, и у својству одређене друштвене 
улоге коју она има. Синдикална подружница нити управља нити 
с радничким саветом и управним одбором дели управљање. Она 
се чак непосредно не појављује ни као фактор друштвене кон- 
троле, већ као организатор учешћа и контроле свих чланова ко- 
лектива. То значи, она се залаже за то да трудбеничко управљање 
буде што потпуније, да у њему учествују сви чланови колектива, 
а не само његов најуздигнутији део, залаже се за то да управ- 
љање буде што боље, да у њему дође што потпуније до израза ини- 
цијатива свих трудбеника. А да би се то могло остварити синди- 

кална подружница делује као организатор борбе против остатака 
бирократизма и као организатор демократске контроле чланова 
колектива. 

Синдикална подружница, поред борбе за развијање демокра- 
тизма у управљању, међу своје прве задатке поставља рад на 
правилном регулисању односа међу људима унутар колектива. 
Она се брине за то да се осигура социјалистички начин награђи- 
вања према раду, да се спречи свака појава експлоатације поје- 
динаца или појединих категорија трудбеника од стране других, 
да се што потпуније и што правилније ускладе интереси одређе- 
ног колектива и сваког појединца у њему са интересима дру- 
штвене заједнице. 

Па зар и раднички органи управљања, ако су то они у пуном 
смислу ових речи, нису исто тако заинтересовани за социјали- 
стичко регулисање ових питања2 Разуме се да јесу. Они се зато 
такође по правилу активно ангажују у овим питањима. Разлика 
је само у томе што синдикална подружница, као део једне шире 
друштвене организације прожете социјалистичким духом, треба 
да ова питања посматра са једног ширег становишта, са стано- 
вишта класе као целине, а то значи са становишта читаве наше 
друштвене заједнице. Она награђивање и радне. односе у једном 
колективу, поред унутрашњег упоређивања и усклађивања, упо- 
ређује и са другим колективима дате гране, или других грана, и 
из те перспективе се залаже против свих неправилних односа. 
Њу је зато по правилу лакше покренути и против евентуалних 
локалистичких тенденција појединог колектива и његове тежње 
да на рачун других побољша свој положај. 

Синдикална подружница се залаже да спречи све самовољне 
поступке појединих руководилаца у предузећу, да спречи без- 
душан однос према људима, недемократска и незаконита отпу- 
титања, једном речју да отстрани бирократске методе из управ- 
љања. Она се такође брине о поштовању и примени законских 
и других прописа о хигијенско-техничкој заштити радника. 


А зар добар раднички савет и управни одбор такође нису 
дужни да се брину о свим овим стварима: Разуме се да јесу. 
Али они понекад, у тежњи да њихово предузеће оствари што 
већу зараду занемаре ова питања. Зато је. ту синдикална подру- 
сена као друштвени колектив, која овим проблемима прилази 

с друге стране, која покреће и појединце и колектив на заштиту 
њихових права. 


Синдикална подружница као један од веома важних зада- 
така поставља рад на политичком, културном, просветном и еко- 
номском образовању радника. А зар раднички органи управљања 
могу бити равнодушни према овим питањима2. Зар и они нису 
заинтересовани за ово, па према томе и позвани да помогну у 
раду на подизању свести трудбеника2 Разуме се да јесу. Ако не 

Тако стоји и са свима другим областима живота и рада 
колективу. За свако питање су дужни да се брину и органи 
ничког управљања и синдикална подружница. Разуме се, 
са свога становишта и на свој начин. Није значи могуће постав! 
неку границу која би стриктно одвојила надлежности ова 
облика организације једног те истог колектива и једне тен 
класе. Разлика је само у начину прилажења њиховом решавању | |; 
Раднички савет и управни одбор овим проблемима прилазе 
становишта управљања, а синдикална подружница као оргаше 
затор масовне контроле и учешћа свих трудбеника у решава 
ових питања. Ова два облика организације међу собом се дот. 
њавају и исправљају. То спречава монополизам било једнога ил 
другога и осигурава бржи и пунији развитак социјалистичких 
и демократских односа у предузећима. 

пао ећу комунистима и радницима који раде у трговини. Највећи 
-;3ој чланова Савеза комуниста нашли су себе у том писму 
утврдивши своје личне слабости или слабости колектива по- 
гли озбиљнију борбу за њихово отклањање. Само неколико 
· фимера то речито показују. Комунисти који су истовремено 
. = ~ чланови Извршног одбора подружнице у предузећу „Југопе- 
=" рол“ били су једини против поделе вишка платног фонда. 
· „гадећи даље, међу другим комунистима и члановима колектива 
' духу писма, они су успели да колектив донесе одлуку по којој 
е вишак платног фонда употребљава за инвестициону изградњу 
« оправку инсталација. У предузећу „Узор“ била је већ готова 
длука о изради радних одела иако за сада нису била нужна, 
зли када су чланови Савеза комуниста боље сагледали суштину 
писма они су својом активношћу допринели да раднички савет 
преиначи сву одлуку. Велики број колектива, међу којима „На- 
родни магазин“, „Звезда“, ,„Топола“, „Тканина“, „Вуна“ захваљу- 
јући правилном ставу комуниста заоштрили су борбу прстив мањ- 
кова и крађа. У предузећу за промет млеком, хлебом и млечним 
производима „Шар“ колектив је избацио из своје средине неких 
12 пословођа чији су се мањкови — настали крађама појединаца 
— повлачили још од бившег централизованог предузећа Градског 
млекарства које није имало увид над радом продајног апарата. 
У „Југолеку“ су, захваљујући правилном ставу комуниста и рад- 
·„ничког савета, смањени у новом тарифном правилнику тарифни 
“ставови евим руководећим људима који су били неоправдано 
,„ високи у односу на прошлу годину, а делимично повећани нижим 
| категоријама радника и службеника. У предузећу „Дивчибаре“ 
"синдикат и органи управљања врше темељиту анализу стања 
гу предузећу — како би на бази писма могли да отклоне највећи 

. број слабости које су до сада уочене. 

Другови који раде у робном промету објективно су на таквом 
месту са. кога се најлакше — ако појединац нема моралне 
чврстине · — дође у искушење и почне прво са ситнијим, а касније 
са све крупнијим привилегијама и проневерама које га на крају 
доводе до криминала. Друг Тито је још делегатима ПШ1 Конгреса 
синдиката радника тргсвине скренуо пажњу на ту чињеницу, 

Ма 1" МЕ 


39 


594 КОМУНИСТ 


нагласивши да се синдикат и комунисти у трговини морају више 
него друти борити да не дођу у искушење и да рукујући робом 
и новцем — свим материјалним добрима која производи радничка 
класа — очувају своју чистоту борећи се свим средствима ппотив 
привредног криминала и најситнијих грешака у свом позиву. 

Има чланова СКЈ који су курс на демократизацију схватили 
као своју сопствену демобилизацију, скидајући сваку одговорност 
са себе. Неки раднички савети су подвргли закону рентабилитета 
све моралне законе и принципе. Чланови СКЈ су гласали и зг 
такве одлуке радничких савета и управних одбсра које су ди- 
ректно ишле на штету заједнице, „јер је сада демократија, а у 
демократији одлучује већина“. Преласком у основне организације 
у улицама један део комуниста запослених у трговини престао 
је политички да ради. Њихово је радно време до 20 часова, а са- 
станци основних организација одржавају се раније, тако да они 
често објективно не могу да учествују у њиховом раду. Међутим. 
они се ни у предузећу не осећају као комунисти. Тако је један · 
бивши члан СКЈ из предузећа „Колонијал“ у Београду искључен 
из Савеза зато што није ништа радио, а лагао је да је презаузет 
док је истовремено сваке вечери певао (наравно за новац) у једном 
ноћном локалу. Буржоаски манири: начин облачења, опхођења, 
ословљавање са господине, госпођо, милостива итд. почело је да 
узима маха нарочито у трговини, па се чак и комунисти тако 
међусобно ословљавају. Ово се оправдава тиме што они морају 
да продају робу сваком без обзира шта он мисли и како воли да 
се ословљава. Испада да су ови другови спремни да заједно са 
робом продају чак и наше принципе. 

Та малограђанска стихија у неким колективима узима таквог 
маха да често пута подлегну и они другови који су се борили 
противу таквих схватања. Њима је пребацивано да не схватају 
ситуацију у трговини, да им недостаје опште културе, да раде 
на штету предузећа и сл. Кад се ипак извесне слабости разго- 
лите, онда се на разне начине покушава да се заташкају или 
умањи тежина грешке. 


Има, даље, појава да поједини другови, иако директно не 
чине преступе пар народној имовини, омотућују да то други 
чине. Кад су у једном радном колективу у Београду ухватили 
неке чланове СКЈ у крађи било је мало комуниста — иако их 
овде има 26 -— који су оштро осуђивали ове крадљивце. Неки су 
се само у чуду питали да ли је то могуће — иако је та краћа 
утврђена. Неки другови чак дају признанице на мањкове онима 
који имају мањкове да би их пред инвентаром, или инспекцијом 
оправдали говорећи како је трговина „ђаво“ и да се то свакоме 
може десити Шта се може рећи о моралном лику чланова СКЈ 
У „Хемпру“ који су још уз то руководећи људи у предузећу 
и чланови радничког савета, када траже да им рачуноводство 

књижи по неколико хиљада динара на рачун репрезентација. 
а о тим издацима не дају ни један једини докуменат, па чак ни 
личну изјаву шта су то и како потрошили за репрезентацију. 
Раднички савет овог предузећа одобрава 200 хиљада за трошкове 
упознавања са другим колективима. 

Какзв је на пример морални лик: секретара основне органи- 
зације тог. предузећа „Црвене Звезде“ који каже своме дирек- 
тору да је радио са свакаквим директорима, па чак и са информ- 
бировцима, али да се са свима лакше споразумевао него са њиме. 
Једина „грешка“ овог директора је у томе што не да да се пребију 
мањкови за вишкове. Какав је морални лик друга који захтева 
дневницу и од 1.000 динара, тврдећи како он на путу мора да по- 
части људе, мора да буде у пристојном хотелу и да пуши боље 
цигарете, итд. Како се раднички савет предузећа за расподелу 
филмова може назвати радничким и социјалистичким када од- 
бија да прими завршни рачун предузећа који је састављен по 
свим прописима само зато што им просечна зарада није повећана 
„као специфичном предузећу“. Када се шеф рачуноводства је- 
дини супротставља тој одлуци која је незаконита и несоцијали- 
стичка, он добија отказ, а конкурсом се тражи нови шеф рачу- 
новодства, који вероватно треба да лаже за рачун овог радничког 
савета. У мешовитом трговачком предузећу Раковица, чланови 
радничког савета отворено кажу да им не треба директор кому- 
ниста, нето треба да дође неки бивши пиљар. Када су неки људи 
предати суду због мањкова и проневера претседник демагошки 
даје оставку на свој положај претседника радничког савета како 
би на тај начин постао популаран и обезбедио себи избор у будући 
раднички савет. У овом предузећу свесно умањују доходак пре- 
дузећа да би платили мању порезу на вишак плата, дајући налог 
да се под видом радничких одела направе грађанска одела за све 
чланове колектива, а за све другарице свилене хаљине. Са правом 
се може питати шта раде комунисти у овим предузећима 2 

На крају, ако погледамо збир нових нацрта о даљој изградњи 
привредног система видећемо да су права колектива и комуне 
све више наглашена. На комунистима и свим радницима у трго- 
вини стоји задатак да обезбеде свесну примену тих прописа. На 
томе важном и одговорном послу расте и јача и улога комуниста, 
њихов рад у предузећу. Тиме они доказују да са правом носе име 
члана СКЈ. 

Марко Дуновић 


39» 


ПОВОДОМ ПРОСЛАВА 


Друг М. Ђ. у „Борби“ од 23 августа ове године у рубрици 
„Писма уредништву“ оштро је критиковао велико трошење нов- 
чаних и материјалних средстава за свакојаке прославе које се 
организују у разним крајевима наше земље. 

Те разне прославе несумњиво да данас стварно постају пто- 
блем. Пре свега постоји врло велика иницијатива за организовање 
разноврсних годишњица. Од прослава годишњица из Народне 
револуције, прешло се на годишњице формирања разних фабрика 
и предузећа (не само формираних после Народне револуције, него 
и оних које су организоване од стране домаћег или страног кз- 
питала). 

Али, није само проблем у томе шта се слави, него и како се 
слави. Те прославе врло често личе на Ивкову славу. Поред 
отромних трошкова за декорације, троше се велика средства за 
гозбе и банкете. И то све плаћа друштвена заједница. Комунисти 
су носиоци тих тенденца слава и гозби. Просто воде утакмицу 
ко ће више прослава да прослави, ко ће свечаније да организује, 
ко ћг већи банкет и гозбу да приреди. И нико од њих не поставља 
питање шта све то кошта. И не само то, него се кришом обез- 
беђују средства, користи се ауторитет власти да се средства 
обезбеде по сваку цену. Мобилишу се материјална средства 
(камиони, материјал из предузећа и слично), ангажују се струч- 
њаци који дуже времена отсуствују са својих редовних послова 
(инжењери, техничари и слично) што све поскупљава трошкове 
прославе. 

Прослављати разне значајне датуме из наше револуционарне 
прошлости и корисно је и потребно. Прославе, где се евоцирају 
борбене традиције из наше прошлости, имају политички значај 
и могу корисно помоћи васпитавању. Али те прославе треба 
свести на праву меру. Пре свега не прослављати све и свашта. 
Значајне датуме из наше револуционарне прошлости, из историје 
борбе радничке класе, обележавати не Ивковом славом, него 
неким свечаним конференцијама на којима евоцирати значајне 
догађаје из борбе радничке класе, а не претворити у неко славље, 
где ће се обустављати рад, правити свечане трибине и богате 
гозбе и банкети. 

Против таквих појава комунисти у првом реду треба да се 
ангажују и да се боре да се оне у корену угуше, а не да кому- 
нисти буду носиоци таквих тенденца. 

Борба против таквих појава је саставни део борбе против 
бирократизма и бирократских тенденца, саставни део бсрбе 
против свих оних негативних појава о којима је расправљао П 
Пленум ЦК и о којима пише писмо ЦК СК Југославије. 


М. М. 


ЗА МАЊЕ ТЕРИТОРИЈАЛНЕ 
ОСНОВНЕ ОРГАНИЗАЦИЈЕ СКЈ 


Приликом прораде писма ЦК СКЈ у многим територијалним 
основним организацијама, поред осталих проблема и слабости, 
констатовано је да се комунисти међу собом веома мало познају. 
Слабо учешће комуниста у дискусијама по појединим питањима 
на састанцима основних организација и састанцима осталих орга- 
низација оправдавано је и тиме да се „другови устручавају јер се 
међусобно још недовољно познају“. У великом броју територијал- 
них организација има комуниста који једва познају 5—8 другова. 
Има другова који живе више од пола године у истој организацији 
а да се још увек не само нису ближе упознали него не знају један 
другоме чак ни име. Ни секретари основних организација нису 
још успели да упознају све чланове својих организација. Није 
био редак случај да неког комунисту на састанцима прозивају, 
њега нема, и нико од присутних, ни секретар, не само да не знају 
где је и због чега је отсутан него се чак не зна ко је то. Због тога 
се у основним организацијама, ради утврђивања ко је присутан 
или отсутан са састанка, одомаћила пракса прозивања чланова. 

Нема сумње да основни узрок спорог међусобног упознавања 
комуниста једне организације лежи у слабој политичкој актив- 
ности. Комунисти се не могу упознати ако не долазе на разне 
састанке и предавања која организује Социјалистички савез, 
затим на зборове бирача и слично, и ако на тим састанцима и кон- 
ференцијама не узимају активног учешћа. Комунисти се не могу 
међусобно упознати ако се виђају само на састанцима основних 
организација. Они се морају јаче ангажовати у раду масовних 
и друштвених организација, а пре свега у Социјалистичком са- 
везу, па се ни проблем њиховог упознавања више неће псстављати. 

Међутим, поред овог основног узрока, гломазност неких тери- 
торијалних организација је такође утицала на спорост у упозна- 
вању комуниста и бољој контроли активности појединих кому- 
ниста у извршавању задатака. Основне територијалне организа- 
ције у Београду просечно броје 60—80 чланова, а у појединим 
градовима Србије неке броје од 100 до 120 па и више чланова. 
Са сваког састанка просечно, што оправдано, што неоправданс, 
изостаје 15—20, а некад и више чланова. Овако гломазне основне 
организације тешко могу да раде. У таквим организацијама има 

приличан број чланова који за ових 8 месеци — од формирања 
територијалних организација, нису ниједном узимали учешћа 
у дискусијама. Секретарима је доста тешко да у тако великим 
организацијама солидније прате развој појединих чланова. Они 
су засада успели само поименице и доста површно да упсзнају 
чљанове својих организација. То је међутим недовољно. Њима 
је сада тешко да имају бољи увид у рад и активност комуниста, 
да их шире упознају, да у разговорима са њима виде колики је 
њихов идеолошко-политички ниво, каква је њихова активност 
у средини где живе и раде, зашто се појединци устручавају 
да дискутују, шта и колико читају, да ли су им и колико јасна 
питања наше социјалистичке изградње, иду ли у корак са нашим 
друштвеним развитком, како схватају разне међународне дота- 
ђаје итд. Уствари, тек са оваквим познавањем појединаца из своје 
организације секретари ће моћи далеко садржајније да ангажују 
и појединце и читаву организацију, јер ће онда, поред општих 
питања, на дневни ред састанка моћи да постављају конкретно 
питање рада појединаца и целе организације. Збсг свега тога било 
би корисније да се велике територијалне организације смање. 
У мањим организацијама је далеко лакше пратити колико се 
и како комунисти ангажују у Социјалистичком савезу и другим 
организацијама, колико раде на свом идеолсшком уздизању, на 
састанцима може више да се заоштри дискусија и конструктив- 
није да се решавају сва питања. 


Б. Ш. 


КО ЈЕ НАДЛЕЖАН2 _ 


Више од шест месеци ломила се копља у основним ортани- 
· зацијама двеју врло сродних група — физикохемичара и физи- 
чара Природно математичког факултета у Београду око тога „ко 
је надлежан“ да прими једног друга у Савез комуниста. 

Физикохемичари: То је наша ствар, јер он годинама живи 
и ради у нашој средини, читава његова друштвено-политичка 
активност одвија се код нас, па према томе и можемо да га при- 
мимо у Савез комуниста. И примили су га једногласно. 

Физичари: Тачно је да живи и ради у вашој средини, али 
је он сада „формациски“ код нас, јер је студент физичке групе, 
а не физикохемиске. Ви кршите Статут и по њему ви нисте 
надлежни да га примите у Савез. Зашто сте преузели наше 
ствари да решавате, ваша организација је амбициозна. Итд. 

Ређају се састанци један за друтим (почело се крајем прошле 
године) а са њима пролазе сати, дани па и месеци у бесплодном 
расправљању и надмудривању. За то време одржано је ни мање 
ни више него шест састанака. После два месеца од пријема ЈЉубе 
у Савез, на интервенцију физичара одржан је састанак у коми- 
тету. Резултат: одлука физикохемичара је неважећа јер је пре- 
кршен Статут, с обзиром да је поменути друг сада студент фи- 
зичке групе. Интересантно је да је на овом састанку секретар 
комитета инсистирао на томе да се говори о кршењу Статута 
и о томе да неко треба због тога да одговара, а не о томе да ли 
ЈЉуба по својим квалитетима може бити члан Савеза или не, 
о ономе што је овде најбитније. 

Међутим, у чему је суштина ове непотребне и бесплодне 
полемике 2 

Поменути друг ради и живи већ четири године на групи 
физикохемичара чији је доскора и студент био; члан је удру- 
жења физикохемичара; ради у Савезу студената физикохеми- 
чара и данас, иако је формално на физици, читава његова 
друштвена и политичка активност одвија се код физикохеми- 
чара. Нормално је да га је ова средина у којој он практично живи 
и ради примила у чланство Савеза комуниста. Међутим, како се 
из записника са поменутих састанака види, физичари су се доста 

устручавали да изнесу њихове примедбе на пријем поменутог 
друга у Савез. Тек на упорно инсистирање другова са физикохе- 
мије физичари су почели да дају своје примедбе. То се спет 
сдигравало на састанку организације физичара где су присуство- 
вали и поједини чланови физикохемије. На овом састанку су фи- 
зичари дали своје примедбе. Ту је, поред заиста оправданих 
примедби, било и „озбиљнијих“ приговора, као на пример, да је 
Љуба као руководилац задружне продавнице на факултету јед- 
ном приликом после радног времена дао свеске друговима са 
физикохемије, а да то сигурно не би учинио друговима са фи- 
зике; да је у припремама за Нову годину учествовао код физи- 
кохемичара, а да није код њих — физичара. Један друг нема 
ништа против ЈБубе, али ипак „интуитивно“ осећа да ЈЉуба није 
за члана итд. итд. После оваквих примедби један је чак изнео да 
је Љуба непријатељ, нашта је један члан Савеза из групе фи- 
зиксхемичара узвикнуо: „Бачена је тешка оптужба. Неко од ове 
двојице мора да иде на суд.“ Интересантно је да су на том са- 
станку физичари говорили о лошем односу и понашању ЈЉубе 
за време проведено на радним акшџијама, док су, насупрот њима, 
физикохемичари износили добре примере понашања и рада ЈБубе, 
побијајући тврђење појединих физичара. Тако, например, коман- 
дир чете износи примере лошег понашања ЈБубе на акцији док 
је секретар организације са акције изјавио да нема било штта 
лоше да каже о Љуби. После овако добро припремљене и „све- 
стране дискусије“ физичари су, гласањем са 18 гласова против, 
једним „за“ и два уздржана донели одлуку да се ЈБуба не поими 
у Савез комуниста. И после свега тога поменути друг ни сам не 
зна да ли је члан Савеза или не, пошто га је једна организација 
примила а друга није. Све се завршило тиме што је Универзи- 
тетски комитет најзад саспштио да је одлука физикохемичара 
о пријему Љубе неважећа јер је прекршен Статут! 

Читава ова ствар показује до којих мера могу ићи оваква 
бесплодна дискусија и разна надмудривања око једног пи- 
тања које се могло решити још у почетку. Не верујемо да ове 
организације немају друге проблеме и да им они омогућавају да 
оволикђ времена изгубе око овог јединог питања. Ова ствар даље 
говори о извесном лошем односу између ових двеју организација. 


Јасно је овде да физикохемичари нису прекршили Статут 
када су дискутовали и примили човека у Савез комуниста са 
којим непосредно свакодневно живе и раде, чија се целокупна 
друштвена и политичка активност одвија у њиховој средини, 
а поготово када се овде ради о организацијама које су врло 
сродне и које су део једне организације у целини. И уместо 
да се већ на првом састанку донела коначна одлука и да 
другови физичари дају њихове примедбе по којима би се 

могло оценити да ли овај друг по својим квалитетима може бити 
члан Савеза или не, што би такође требало узети у обзир, пре- 
шло се на бесплодна разглабања и међусобна трвења, и онда 
се без чињеница, без убедљивих разлога, без принципа, а све опет 
у име „одбране принципа“ Статута крши и сам Статут и запада 
у чист бирократски формализам. 

Мома Грујић 


ИМАЈУ ОНИ СВОЈЕ ПИСМО 


Писмо Другог пленарног састанка ЦК СКЈ примљено је од 
појединаца, основних организација и комитета са великом озбиљ- 
ношћу. Оно је, како се скоро свуда приликом прораде гсворило, 
дошло у прави час, и баш због тога су комитети у организовању 
разраде писма посветили велику пажњу и предузели читав низ 
мера да се оно што боље схвати, да комунисти и организације 
на основу писма сагледају себе, анализирају своје слабости и 
грешке и предузму мере за побољшање идеолошко-политичког 
рада и активности комуниста. Писмо је данас, и за дуже време ће 
без сумње то бити, предмет о коме живо дискутују комунисти 
и организације. О њему већ расправљају и друге масовне органи- 
зације као Социјалистички савез, синдикалне организације, На- 
родна омладина, нека културна друштва, секције жена итд. 

И баш зато што се о писму ЦК дискутује у свим основним 
организацијама, случај Среског комитета у Јаски је, иако 
јединствен у нашој земљи, такав да о њему треба и нешто 
написати. Ради се наиме о овоме. Још пре писма ЦК Срески ко- 
митет у Јаски послао је неко своје писмо свим основним органи- 
зацијама. У њему се говори о неким појавама малограђанштине —- 
и то углавном о ословљавању са господин и госпођица. Срески 
комитет је организовао саветовања на којима је прорађивано ово 
њихово писмо. Док су ова саветовања још била у току, објављено 
је писмо ЦК по коме до доласка другова из ЦК СК Хрватске у 
овсм срезу није ништа било предузимано. 

На питање другова из ЦК СК Хрватске како иде са про- 
радом писма ЦК и каквих све проблема и појава има у вези 
с његовим спровођењем, другови из Среског комитета су одго- 
ворили да су они у току спровођења свога писма, да су већ држали 
неколико саветовања са комунистима на којима је прорађивано 
писмо, али њихово, и да не виде потребу да поводом писма ПК 
поново одржавају састанке са комунистима. Тек на интервенцију 
ових другова сложили су се да писмо ЦК ипак прораде и то онде 
тде нису још одржали саветовања по своме писму. 

Нема сумње да овакав неодговоран и неозбиљан однос Ко- 


митета према писму ЦК, за које се може рећи да нема комитета, 
организације па чак ни ксмунисте на кога се оно више или мање 

не односи, значи у најмању руку да овај Комитет мисли да се 
писмо ЦК на њега не односи и да они немају шта да предузимају. 
јер је код њих све у реду и што је најважније они су већ „пре- 
дузели“ мере па више нема потребе да поново нешто раде. 


Б. Ш. 


ДОПИСИ ИЗ ОРГАНИЗАЦИЈА 


БЕОГРАДСКА ОРГАНИЗАЦИЈА У БОРБИ ЗА СПРОВОЂЕЊЕ 
ПИСМА ЦК СКЈ 


Писмо друга Тита У Партиској конференцији Савеза кому- 
ниста Београда било је наговештај упорне борбе против свих сла- 
бссти које је ЦК Југославије уочио у раду Савеза комуниста 
и недовољне борбе и погрешних схватања у спровођењу одлука 
У! Конгреса СКЈ. Оно је учинило да се на Конференцији још 
боље сагледају слабости београдске организације Савеза кому- 
ниста и у том духу су дснете и резолуције за даљи рад, а одлуке 
П Пленума ЦК су још више помогле да сваки комитет, свака 
организација и сваки комуниста сагледа себе у том писму. 

Проучавајући писмо Градски комитет извршио је и конкретну 
анализу стања у београдској организацији, у првом реду анализу 
активности чланства Савеза комуниста. Донети су закључци да 
се повремено врши анализа по појединим питањима која су 
актуелна за београдску организацију, а о којима се говоци 
у писму и на тој бази да се пружа помоћ нижим организацијама 
како би се одлуке што правилније спровеле у живот. 

Општински комитету су детаљно анализирали стање у сво- 
јим организацијама конкретизујући одлуке ЦК на своје прилике. 
углавном се прво пошло од оцене рада комитета и сваког поје- 
динсг члана у спровођењу задатака комитета као политичког 
руководства на општини. Да би се што правилније схватиле од- 
луке П Пленума, скоро сви комитети су пре одласка у основне 
организације организовали шире састанке актива на којима је 
присуствовало 1500—3000 чланова Савеза комуниста где су го- 
ворили чланови Централног комитета Савеза комуниста Југо- 
славије. Ово је у многоме допринело да се писмо још озбиљније 
схвати и приђе његовом спровођењу. За пружање помоћи основ- 
ним организацијама добар број комитета је ангажовао поред чла- 
нова комитета и уздитнутије другове. 

Основне организације су схватиле да је узрок свих слабости 
о којима се говори у писму недсвољан политички и идејни рад, 
те су у томе смислу и водиле дискусије анализирајући стање 
у својој организацији, предузећу или установи. У већини орга- 
низација истицано је да су одлуке П Пленума дошле у прави 
час. Позитивно је то што су организације на првим састанцима 

у приличној мери заоштриле питање борбе и улоге Савеза кому- 
ниста, што су анализирале своје слабости, а у првом реду виделе 
да је то последица њеховог неактивног политичког и идејног 
рада. Та слабост је истицана како у вези са радом комуниста на 
сопственом политичком уздизању, тако и у вези са утицајем 
комуниста у народу. Доста се говорило о погрешном схватању 
и изопачавању демократије као и о њеном злоупотребљавању 
од стране непријатељских елемената. Низ организација је одмах 
рашчишћавао са оваквим схватањима. | 

Било је и таквих организација које су проради ових одлука 
пришле без нарочитих припрема. Свакако да је то резултат не- 
довољне помоћи од стране комитета и слабости појединих секре- 
тара, јер се на састанцима прочитало писмо, отворила се диску- 
сија без гзнализе стања у организацији. У тим организацијама 
углавном се водила уопштена дискусија без конкретних примера 
и закључака. Поједине организације нису могле да сагледају сав 
значај одлука П1 Пленума и да их примене на своје прилике. Било 
је и таквих организација које су говориле: „Те одлуке не односе 
се на нас, јер смо ми то већ кроз наше задатке редовно реша- 
вали.“ Ово нам говори да ти чланови не познају стање у својој 
организацији, јер је немогуће не наћи нешто из одлука 1 Пле- 
нума што се не би односило на њих. У таквим организацијама 
су површно проучене одлуке, и нису донети никакви закључци. 
Њима ће ксмитети морати да пруже више помоћи. 

Неке оснсвне организације иду за тим да рашчисте све раније 
нерашчишћене појаве код чланова Савеза комуниста и да их от- 
страњују из својих редова, иако им досад нису никада указивали 
на слабости (покушај да се сви они који нису плаћали чланарину 
у току 5 месеци сада искључе, или они који не плаћају чланарину 
на пуну заргду итд.). Потребно је рашчистити са појединцима, а са 
неким треба разговарати и убедити их. Слабост је у томе што се 
не схвата да је то стални процес и стални задатак који се 
одвија кроз конкретно извршавање задатака, већ му се прилази 
кампањски. Насупрот томе има појава да неке организације пи- 
тању рашчишћавања не прилазе одмах већ то остављају за ка- 
сније, иако се ради о таквим члановима који немају ништа за- 
једничког са чланством у Савезу комуниста. Овде се покушава 
да се ствар заташка и каже: „Нека га још, да видимо“, а видели 
су га кроз задатке, кроз то да је религиозан, материјалиста, ка- 
ријериста, да даје отпора приликом спровођења нових приврел- 
них мера итд. Са таквима нема шта да се чека већ према њима 
треба предузимати најенергичније мере. 

Приликом искључења појединих чланова недовољно се ука- 
зује на будући рад и њихово ангажовање у масовним срганиза- 
цијама, као да он досад није био члан Савеза комуниста и као да 
престаје даља борба за људе. Тим људима се не даје никаква 

перспектива за поновни пријем у редове Савеза комуниста иако 
они не одлазе из Савеза комуниста као непријатељи. 

Констатовано је да људи мало раде на својој изградњи, а има 
и таквих чланова који не читају чак ни дневну штампу. Један 
део чланства није довољно упознат са одлукама УГ Конгреса те 
отуда њихова недовољна борба и за само спровођење одлука. 
Поједине основне организације уочиле су ово и узеле су у свој 
план и донеле закључке да се поново прораде поједине одлуке 
и материјали са У1 Конгреса. Прорада овота материјала помоћи ће 
срганизацијама да се ослободе оних чисто техничких питања и да 
боље сагледају своје место. Још није потпуно ликвидирано 
схватање да политички рад није искључиво држање конферен- 
ција или предавања, него и конкретна свакодневна борба за људе. 
Због тога се у једном броју организација није довољно ни диску- 
товало о месту и улози члана Савеза комуниста у масовним 
организацијама, а нарочито њихово место у Социјалистичком 
савезу. Због тога је и било појава да су поједини чланови гово- 
рили да немају конкретна задужења за рад у масовним органи- 
зацијама и да због тога не раде. 

Прорађујући писмо у територијалним организацијама је ожи- 
вео рад. Томе су допринели стари чланови, комунисти, који су 
раније били у установама. У овим се организацијама много ди- 
скутовало о раду у масовним организацијама и учешћу ко- 
муниста у њима. Том приликом констатована је недовољна 
активност појединих чланова Савеза комуниста, а нарочито 
оних из трговачких предузећа. Исто такс им код појединаца 
из установа било је одбранашког става: да не стижу, да немају 
времена итд. Неки комитети су почели да држе посебне састанке 
са овим члановима из установа, трговине итд. а такође посебне 
састанке са старим члановима Савеза комуниста. Примењујући 
овакве форме и методе рада сигурно је да ће се у многсме помоћи 
да се чланство активизира у свом даљем раду. 

Прораде одлука П Пленума дошле су у сезони годишњег 
одмора, те је и приличан број чланства на одмору. На неким 
организацијама било је присутно 50—80%. Да би одлуке продрле 
до сваког члача Савеза нужно је са тим друговима писмо нак- 
надно прорадити и упознати их са закључцима организације. 
Неке су ортанизације, не чекајући да се сви врате са одмора, 
организовале прораду по групама. Писмо није прорађено у основ- 
ним организацијама Универзитета и школама интернатског типа. 
Оне ће своје састанке одржати у почетку школске године. 

Показало се да има известан број секретара који у новим 
условима рада не могу одговорити на тим дужностима, иако су 
то добри и проверени кадрови, али им недостаје знања и спо- 
собности да сами сагледају недостатке и немају искуства да по- 
крену организацију у решавању актуелних проблема. С обзиром 

да у организацијама има далеко способнијих другсва који могу 
одговорити на тој дужности, стога је потребно да основне 
организације у таквим случајевима приступе избору нових се- 
кретара. Комитети треба да пруже пуну помоћ основним орга- 
низацијама у доношењу закључака и решавању проблема. 


Божа Томић 


– . 


НЕШТО ИЗ: ПРОРАДЕ ПИСМА ЦК У ОРГАНИЗАЦИЈИ 
САВЕЗА КОМУНИСТА ЖЕЛЕЗНИКА 


Већ први састанци основне организације одржани у вези са 
писмсм ЦК Савеза комуниста Југославије показују да је писмо 
заиста у многоме учинило да ојача борба комуниста против низа 
слабости и разних штетних појава у организацијама. Истина, за 
многе од ових слабости се и раније знало, о њима се дискутовало 
у организацијама, али је био релативно мали број комуниста који 
се против њих одлучно борио. Тако, например, организација оде- 
љења техничке припреме и алатнице, која је касније реоргани- 
зована, имала је негативан став по неколико питања. У овој 
организацији, пре више од годину дана, дискутовало се о једном 
информбировцу и није био искључен све док није прешао у другу 
организацију. У истој организацији седео је бивши директор 
трговачког предузећа „Срп и чекић“ у коме се на велико кралс. 
мање више са знањем и уз учешће директора. Збср бирача је 
осудио рад овог директора и предао га на одговорност народној 
власти. Основна организација га није искључила из редова СК. 
него је то морао да учини Комитет. Неки другови из ове органи- 
зације правдали су то овако: Ми смо сви знали да је он лопов. 
али другови који су дошли из Комитета нису имали довољно 
података да би га искључили. Иста ова организација доцније 
даје карактеристику о једном свом члану у којој га окива “ 
звезде, а не износи ни једну његову негативну особину, иако је 
због својих слабости био два пута кажњаван и сада на крају 
искључен као каријериста, интригант и разбијач организације. 
Касније се испоставило да је и секретар ове организације поли- 
тички лоше оријентисан, да је ишао за разбијањем јединства 
у организацији, дајући подршку људима који су из разних раз- 
лога штетно утицали на рад организације. 

Сличних појава имамо у још неким организацијама (Управна 
зграда, Шесто одељење и организација у насељу). Међутим, мали 
је број људи који су носиоци ових и разних других негативних 
појава. То су углавном разни каријеристички, малограђански 
и бирократизирани елементи који су били на разним руководе- 

ћим местима, па се сада, пошто су због својих слабости смењени 
са тих места, осећају погођеним. Они се сада држе по страни 
сваког конструктивног рада, било у организацији СК или у неким 
другим ортанизацијама, али су зато врло активни у критиковању 
рада по свим линијама, развијању трача и окупљању око себе 
свега онога што је било из којих разлога незадовољно и нездраво. 

Многи комунисти на све ове и друге нездраве појаве нису 
гледали довољно озбиљно и мали се број комуниста одлучно 
борио против њих. Они су често остајали без подршке у органи- 
зацији, неки су чак истицали да они гуше демократију, јер по 
схватању појединаца није „демократски“ ако се комунисти од- 
лучно боре за своја схватања, за линију СК, против малогра- 
ђанских и низа других туђих схватања. 

Све ове слабости су се врло негативно одражавале на јачању 
идеолошког и политичког јединства поменутих ортанизација, 
одвлачећи основне организације од њихових главних задатака, 
од идеолошко-политичког рада и решавања привредних и других 
проблема. У већини организација су скоро стална тема разговора 
разни прекршаји појединаца, трачеви, недолажење на састанке 
и неплаћање чланарине. Носиоци свих ових слабости су, мање 
више, исти људи који не испуњавају ни основне обавезе према 
својој организацији, а да и не говоримо о некој њиховој поли- 
тичкој активности. Они не само да политички не раде него и сами 
ин иј разним изопачавањима наших мера и политичких до- 
гађаја. 

Све ове слабости ишле су на руку разним непријатељским 
елементима. Неки од њих су се осмелили до те мере да отворено 
непријатељски иступају чак и пред неким комунистима. 

У селу један члан Савеза седи у кафани за истим столом са 
познатим окорелим непријатељем који пред њим напада кому- 
нисте и наш систем. А кад та је организација упитала зашто није 
реаговао, он каже: он је то кроз шалу говорио. Кад би ово био 
усамљен случај не би га требало ни помињати, али их има више. 

Поред овога, уочен је и низ других слабости: партикулари- 
зам у радничком управљању, уско стручњаштво и аполитичност 
појединих привредних руководиоца. Истакнути су примери гу- 
шења иницијативе и критике, егоизма који се испољава у трци 
за што већим зарадама на рачун нереалних норми, на штету 
квалитета производње и слично. 

Прорада писма показује да његов значај није само у томе 
штто је помогло да се открију све ове слабости, него још више 
у томе што је допринело да се комунисти критички осврну на свој 
рад и недостатке и што је покренуло снагу организација у борбу 
против слабости. Дејство писма се већ осећа и у активнијем 
учешћу комуниста у раду ССРН и другим организацијама. 


С. Кокотовић 

ОДНОС КОМУНИСТА ПРЕМА ОПШТЕНАРОДНОЈ ИМОВИНИ 


Организације Савеза комуниста у ваљевском срезу постигле 
су доста успеха у спровођењу одлука УЛ Конгреса; међутим они 
нису такви ни по суштини ни по обиму да би се пред њима 
изгубиле и бројне слабости које постоје. Једна од таквих је и 
слабо газдовање општедруштвеном имовином. 

Примера има доста. Изнећемо неколико најизразитијих. 
Узмимо дискусију која се води у последње време око поделе 
остварених вишкова у предузећима. Тенденција је да се поделе 
сви остварени вишкови и ако се извесна предузећа економски 
једва одржавају. Такву тенденцију подржавају и извесни руко- 
водећи другови у предузећима — чланови Савеза комуниста. 
Раднички савет грађевинског предузећа „Јабланица“ захтевао је 
од директора да се са дневнога реда скину сва остала питања и 
да се на састанку дискутује о расподели око 9,000.000. — динара, 
остварених вишкова из прошле године, (овај вишак је остварен 
за време монополистичког положаја предузећа у грађевинарству) 
а предузеће нема ни најосновнијих средстава за производњу. 
Због слабе техничке опреме предузеће је у овој сезони изгубило 
већину послова на лицитацијама. Угоститељско предузеће „Слога“ 
дели око 900.000. — динара вишка фонда плата, а од Народног 
одбора среза тражи помоћ за уређај и довршење неких својих 
објеката. Радни колектив предузећа их није схватио као своје, 
а комунисти нису скоро ништа учинили на подизању свести ко- 
лектива. Није се схватило да од општег просперитета заједнице 
зависи и материјални положај сваког појединог члана наше за- 
једнице. 

Ипак највише слабости има у трговачким предузећима. Ту 
се „борба за динар“ своди и на кршење основних привредних 
прописа. · Траже се разне пукотине да би се дошло до зараде. 
Најизразитији пример у томе су предузећа за промет пољопри- 
вредних производа. На састанку трговачке коморе дискутовано 
је о јединственом иступању на тржишту. Док се дискусија водила 
дотле су „службеници“ — бивши накупци, некад и отворени 
непријатељи, ишли по селима са милион-два динара у торби и 
давали аванс за откуп пољопривредних производа. Руководиоци 
у тим предузећима заборавили су да још и данас воде спорове 
код суда за аванс из 1951 године, који су давали на сличан 
начин. Они не воде рачуна о томе да висока цена може произво- 
ђача дестимулирати исто тако као и ниска. Са чијим се сред- 
ствима ова предузећа размећу кад овако немилице бацају новац 
на тржиште: А руководиоци тих предузећа су комунисти који 
би морали да воде борбу противу оваквих појава, а не да, засле- 
пљени тежњом за зарадом, заборављају на интерес заједнице. 
„Кооператива“ и „Воћар“ искоришћавају свој монополистички 

положај у извозу и набијају цене, а то оправдавају „борбом за 
девизе“. Зна се да баш зарада на обрачунским местима са де- 
визама омогућава тим предузећима средства за набијање цена. 
Таква заслепљена борба за динаром која ствара анархију на 
тржишту погађа све раднике и читаву заједницу. Организације 
Савеза комуниста су дужне да противу таквих нездравих тенден- 
ција поведу одлучну борбу мобилишући остале трудбенике. 

Међутим, те борбености недостаје и отуда баш долази да се 
у трговачким предузећима појављују и разни непријатељи који 
чине разне малверзације и изазивају незадовољство потрошача. 
Када се постави питање да се у трговини запосли неки добар 
комуниста, онда се на седници радничког савета оцени да је он 
„нестручњак“ и томе слично. Уствари ту се крије непријатељски 
став бивших људи, којих у трговини има прилично, па и у рад- 
ничким саветима и управним одборима трговачких предузећа. 
Они често покушавају да за себе вежу и остале поштене труд- 
бенике, а основне организације Савеза комуниста не реагују на 
такве појаве или слабо реагују, јер многи другови неће да се за- 
мерају. Над оваквим појавама основне организације Савеза ко- 
муниста морале би се замислити и својим активним политичким 
радом мобилисати остале радне људе у раскринкавању тих не- 
пријатељских елемената и осудити сваки покушај оних који 
покушавају да нанесу штету заједници. 

Нови привредни систем и радничко самоуправљање учинили 
су да у изградњи социјализма дође до изражаја пуна иницијатива 
трудбеника наше земље. Сваки појединац и колектив економ- 
ски су заинтересовани за већу продуктивност рада, а заједница 
им је дала средства за производњу. Радничка класа данас је 
постала одлучујући фактор у руковођењу привредом и сама 
одлучује о расподели вишка рада. То и јесте онај основни фактор 
који покреће трудбенике и даје им перспективу изградње соци- 
јализма. Али ипак има примера који говоре да поједини раднички 
савети руководе предузећем од данас до сутра. Не труде се да 
сатледају развој свог предузећа, не труде се да га прошире и 
ојачају. О томе најбоље говори пример управљања фондом за 
самостално располагање. Седам предузећа у Ваљеву набавила су 
путничка луксузна кола а нека од њих скоро не могу да опстану, 
јер су им средства за производњу у врло лошем стању. Да ли 
су тим предузећима путничка кола уопште потребна и коме су 
потребна2 Од њих, у већини предузећа, неће имати користи нико, 
осим малог броја оних који руководе и на чију су иницијативу 
кола купљена. Зар се средства нису могла употребити, ако не за 
проширење предузећа, на пример за подизање станова, дечијег 
обданишта и слично, што би колектив оберучке прихватио. Али 
ту је недостајало иницијативе комуниста да раднике покрену у 
том правцу. Тамо где су комунисти били активнији, успех није 

изостао. Ево само један пример. Предузеће „Стеван Филиповић“ 
уз малу помоћ Народног одбора подиже нову модерну радионицу 
у коју ће запослити 150 нових радника. Тамо се међу радницима 
дискутује овако: „Ако нешто остваримо имаћемо шта и делити“. 
То је перспективно гледање у будућност предузећа. Колектив 
га је схватио као своје и бори се за његово проширење. Зар то 
није добар пример и за остале. Све ове слабости говоре о томе 
да организације Савеза комуниста још нису нашле своје право 
место политичког руководиоца у новим условима, а то им је и 
даље првенствени задатак. 

Организације Савеза комуниста и сваки члан Савеза кому- 
ниста појединачно требало би да се замисли над оваквим поја- 
вама. Задатак је у првом реду комуниста да мобилишу остале 
трудбенике у борбу против оваквих и сличних појава, а не да се 
са њима мире а понекад и сами буду иницијатори оваквог газ- 
довања. 

Никић Милорад 
члан Среског комитета СКС — Ваљево 


ОСАМОСТАЉЕЊЕ ОСНОВНИХ ОРГАНИЗАЦИЈА 
САВЕЗА КОМУНИСТА ТЕШАЊСКОГ СРЕЗА 


Питање осамостаљења основних организација Савеза кому- 
ниста у нашем срезу било је и остаје у центру пажње нашег 
Комитета. 

Већина основних организација правилно је схватила питање 
самосталности. Међутим код неких постоји и погрешно схватање 
самосталности основних организација. Тако, например, има основ- 
них организација Савеза комуниста које сматрају да су апсо- 
лутно самосталне'у свом раду и неовисне од одлука виших ру- 
ководстава. Ово се огледа у томе што појединци, а и поједине 
организације, дискутују о томе да ли је правилна ова или она 
одлука Среског комитета, или, ако Срески комитет скрене па- 
жњу појединим основним организацијама на неки проблем, онда 
се дискутује да ли о њему треба говорити или не. Исто тако, 
неке основне организације сматрају да није потребно одржавати 
састанке у одређеном року, како је то Статут прописао, па се 
деси да се састанак не одржи и по два до три мјесеца, као напр. 
у основној организацији Јабланице, циглане Јелах и неких 
другим. 

Да би помогао основним организацијама, Срески комитет је 
организовао прораду материјала МГ Конгреса. Међутим све орга- 
низације нису правилно пришле проради. Одабрано је неколико 

тема, одржана по њима предавања, а касније консултације, и 
ишло се даље. Врло мало су примјењиване теоретске поставке из 
конгресног материјала на конкретно стање појединих основних 
организација. А било је и таквих случајева да су поједине основне 
ортанизације тј. њени чланови учили механички. С друге стране, 
један дио је правилно схватио, као организације Јелах и Пиљу- 
жићи и неке друге основне организације, које су конкретно при- 
мењивале поставке У1 Конгреса у свом раду. Зато су и масовне 
организације, а нарочито основне организације Социјалистичког 
савеза у тим селима међу најбољима у срезу. Овдје је основно 
да наше основне организације схвате да од идеолошке изградње 
комуниста зависи не само самосталност основних организација, 
него и њихов рад у цјелини; од тога, даље, зависи способност 
њихових чланова за дугу и упорну борбу за изградњу социјализма, 
за супротстављање свим непријатељима наше земље. Ово је по- 
ставило и писмо ЦК СКЈ пред све нас. 

Узроци слабог рада и несамосталности леже баш у слабој 
идеолошкој изградњи комуниста, па према томе и у несхватању 
својих основних задатака — политичког рада у масама. Ово наро- 
чито важи за секретаре основних организација. Такав је случај 
у Витковцима, гдје је секретар смијењен са дужности. Исто тако 
има секретара основних организација који желе да буду изнад 
осталих и да се без њихове завршне ријечи не могу донијети 
никакви закључци, или пак узима себи право наређивања итд. 


Ми смо настојали да пружамо сталну помоћ, у првом реду 
основним организацијама, па онда и општинским комитетима. 
У чему се огледала помоћ Среског комитета основним органи- 
зацијама2 Она се у првом реду огледала у томе што су Срески 
комитет у цјелини и његови чланови појединачно настојали да 
буду у току проблема са којима су се сусретале основне орга- 
низације и да им пружају помоћ. Помоћ се огледала и у томе 
што је Срески комитет вршио анализу рада основних организа- 
ција, а та анализа рађена је путем једне комисије која је састав- 
љена од чланова Комитета. Ова комисија имала је задатак да, 
поред тога што је констатовала разне пропусте, пружи помоћ на 
лицу мјеста, како секретарима основних организација, тако и 
основним организацијама у цјелини. Тако је основним организа- 
цијама практично помогла у рјешавању најактуелнијих задатака. 
Послије тога Срески комитет је на својој сједници — прошире- 
ној — упознао све секретаре основних организација са пропу- 
стима и недостацима основних организација једне општине. На 
основу тога секретари основних организација су могли да извуку 
практично искуство за свој будући рад и рад основних органи- 
зација у цјелини. Овакав начин помоћи показао се ефикасан и 
зато га ми мислимо и даље форсирати. Поред тога, ми смо оби- 
лазили поједине основне организације, само тај обилазак је био 

понекад кампањског карактера и зато је, често пута, мало ко- 
ристио основним организацијама. Али и поред тога овај вид 
помоћи не би требало искључити. 

Ако се говори о стварној помоћи основним организацијама 
у њиховом осамостаљењу, онда она мора и треба да буде стална, 
не само од Среског комитета, него и од општинских комитета, 
како би се конкретно помогло основним организацијама да са- 
гледају основне проблеме које треба да рјешавају. 

Помоћ основним организацијама зависи и од тога колико оне 
траже ту помоћ. Има, напримјер, основних организација у нашем 
срезу чији се секретари врло мало обраћају за помоћ Среском 
комитету и зато су проблеми у тим основним организацијама 
много већи, а уједно и недостаци у раду тих организација 
велики. 

С друге стране, поједини секретари основних организација 
обраћају се Среском комитету и за најситнија питања, која они 
могу сами ријешити, само кад би мало више размислили о њима. 
Из овога се може видјети да се секретари основних организација 
још нису снашли или се споро сналазе у свом послу. 

На концу, није довољно само отићи у основну организацију 
и сагледати проблем, него треба заједнички са основном органи- 
зацијом и прићи рјешавању тих проблема. Поред тога, не треба 
се задовољити само састанком основне организације, него би 
требало одржати састанак и са осталим руководствима масовних 
организација и организација у цјелини. То значи, ако члан Ко- 
митета већ одлази у неку основну организацију Савеза комуни- 
ста, онда он треба да види како ради омладинска и друге орга- 
низације и да својим присуством пружи помоћ у раду свим 
организацијама. Даље, ако члан Комитета сагледа да у појединим 
селима није добро политичко стање тј. има таквих питања која 
не могу ријешити саме основне организације, онда у том случају 
треба одржати конференцију и на тај начин пружити помоћ 
основној организацији Савеза комуниста. Овакав начин пружања 
помоћи је најбољи и он се бар код нас практично показао добар 
и зато ћемо га ми у нашем будућем раду форсирати. 


Надаље, код нас је практиковано одржавање семинара са 
секретарима основних организација. Ми смо одржавали ове семи- 
наре и то практичне природе тј. поред упознавања секретара са 
најосновнијим проблемима и теоретским поставкама, обрађивана 
су и практична питања као например како спровести овај или 
онај задатак, како припремити састанак основне организације, 
како доносити одлуке и закључке, како вршити контролу извр- 
шења задатака итд. 


Према томе, помоћ основним организацијама од стране Сре- 
ског комитета мора да буде стална и систематска, јер од тога у 
многоме зависи колико ће наше основне организације бити спо- 

собне да сагледају основне проблеме и задатке који стоје пред 
њима, јер од тога зависи колико ће се основне организације оса- 
мосталити у свом раду и њиховој борби за социјализам с једне 
стране, и у правилној примјени линије Савеза комуниста у 
пракси с друге стране. 


Митар Митровић 
секретар Среског комитета СК БиХ — Тешањ 


НЕМАРАН ОДНОС ПРЕМА УБИРАЊУ ЧЛАНАРИНЕ 
У ЗАЈЕЧАРСКОМ СРЕЗУ 


У основним организацијама Савеза комуниста нашега среза 
редовном убирању чланарине није се придавала потребна ва- 
женост. Било је и раније случајева да се неке основне организације 
немарно односе према овом питању — (али је то било ређе). Та 
појава је сада карактеристична за већи број организација. Ко- 
митет је на свом састанку, између осталога, анализирао и ово 
питање, па је дошао до забрињавајућих података. Наиме, поред 
тога што у свакој организацији има по неколико чланова који 
нередовно плаћају своје чланске улоге, 39 од укупно 70 основних 
организација дуговале су нам чланарину од једног до шест ме- 
сеци и то: за један месец две организације; за два месеца 13 орга- 
низација; за три месеца девет; за четири месеца осам; за пет 
месеци три; и за шест месеци четири организације. Или, од 1.800 
чланова преко 1.000 је било са дуговањима чланског улога. 

Анализом смо установили да има највише слабости код се- 
кретара основних организација: убрана чланарина се због немар- 
ности на време не предаје; чека се са предајом док сви „чланови“ 
изврше уплату итд. Неке организације убирају чланарину тек 
онда када их погура комитет, па одједном траже за по неколикс 
месеци, и тада је примају испод скале. Тако, например, сељак 
средњег стања плати 50—100 динара за 3 или 4 месеца, и слично. 
Редовна је појава да се на селу не придржавају прописане скале. 
Многи дају произвољно чланарину. У том погледу има слабости 
и у организацијама предузећа, нарочито код радника којима су 
променљиве зараде; има примера да када зарада расте чланарина 
се плаћа као за протекли месец — нижа. 

Због овако несређеног стања убирања чланарине код нас, 
слабот увида и контроле убирања чланарине од стране Комитета 
и ревизионе комисије, десио се и случај да је секретар основне 
организације рудника каменог утља Вршка Чука систематски 


616 . КОМУНИСТ 


присвајао један део убране чланарине, књижећи мањи износ 
а разлику узимајући себи. Касније је установљено да је на исти 
начин присвајао и чланарину синдикалне организације и стре- 
љачке дружине. Природно је да га је основна организација 
искључила из чланства а колектив из предузећа и да су преду- 
зели кривични поступак. Али овај случај нам показује да пи- 
тање чланарине треба имати стално у виду и да наша ревизиона 
комисија треба да буде активнија. Мада је наша ревизиона коми- 
сија нешто предузимала, истина на предлот Комитета, мислим да 
није одговорила задатку и није нам помогла да се чак и неки 
конкретни случајеви на време провере, а њихова помоћ ту је од 
великог значаја. Саветовање које је Земаљска ревизиона ко- 
мисија одржала са претседницима ревизионих комисија у срезо- 
вима свакако ће помоћи да и оне поклоне више бриге овом питању. 


Е М. Јововић 
секретар СК СКС — Зајечар 


БИБЛИОГРАФИЈА 


Књиге м часописи 


МАРКС—ЕНГЕЛС: Рани радови. Издање „Културе“ Загреб. 
СЈ 


~ 


Нацрти уредаба о привредном систему ФНРЈ. Издање „Економске 
политике“ Београд. | 
» 


Извештај Одбора зЗа привреду Савезног извршног већа. Издање Са- 
везног одбора Социјалистичког савеза радног народа Југославије. 


+ 


Производне снаге НР Србије. Издање Економског института НР Србије. 
%» 


Из српске радничке поезије. Издање „Радника“ Београд. 
» 


Први конгрес српске социјал-демократске партије и главног радничког 
савеза. Издање „Рада“ Београд. 


» 


1943——1945 — Сутјеска — Зборник. Издање „Народне књиге“ Цетиње. 


» 
Историја народа Југославије. 

% 
Нова мисао бр. 8. 

% 


Библиотека „Сведочанства“ 
ТОДОР ВУЈАСИНОВИЋ: Косарићи из Кусача и други. 
% 


ЈОВАН ВУЈОШЕВИЋ-ЛОЛА: Пролетерска чета. 
» 


Говори и чланци 


Др. ЈОВАН ЂОРЂЕВИЋ: Права човека им грађана и кривични посту- 
пак. „Борба“ од 6 августа 1953 год. 

Разговори са члановима ЦК СК Босне м Херцеговине о спровођењу у 
живот Писма ЦК СКЈ. „Борба“ од 8 августа 1953 год. 


» 
Др. ЈОВАН ЂОРЂЕВИЋ: Заштита људског достојанства. „Борба“ од 


8 августа 1953 год. 
% 


Време је да почнемо — разговори са Петром Стамболићем, Вељом 
Стојнићем, Станојем Симићем, Ристом Антуновићем, Николом Вујановићем 
и Ђурицом Јојкићем о улози Социјалистичког савеза у предизборној борби. 
„Борба“ од 9 августа 1953 год. 


% 


Нацрти уредаба о новом привредном систему дати на јавну дискусију. 
„Борба“ од 30 јула 1953 год. 
% 


ЛАЗАР МОЈСОВ: Морална победа млинденских устаника. „Борба“ од 
2 августа 1953 год. 


Х 


МОМА МАРКОВИЋ: Самоуправљање у здравственим установама. 
„Борба“ од 4 августа 1953 год. 


» 


МАРИЈА ВИЛФАН: Социјалистичка интернационала м колонијализам. 
„Борба“ од 4 августа 1953 год. 


» 


Др. МАРИЈАН БРЕЦЕЉ: Избори за већа произвођача и измена закона 
о народним одборима. „Борба“ од 11 августа 1953 год. 


» 


Желимо да задржимо свој независан став као независна земља у свему 
— интервју Претседника Републике Маршала Тита дописнику „Асошијетед 
прес“-а. „Борба“ од 13 августа 1953 год. 


% 
Отстрањивање свега што вуче натраг. — Страхил Гигов, Мика Шпиљак 


и Пашко Ромац о спровођењу одлука П Пленума ЦК СКЈ. „Борба“ од 17 
августа 1953 год. 


» 
МОМА МАРКОВИЋ: Три најважнија задатка. „Политика“ од 19 авгу- 
ста 1953 год. 
» 


Разговор с потпретседником Савезног извршног већа другом Мошом 
Пијаде о Нацрту изборног закона. „Борба“ од 23 августа 1953 год. 


% 

Поједини црквени одбори, извор реакционарне пропаганде — разговор 
са Угљешом Даниловићем, чланом Извршног већа НР Босне и Херцеговине. 
„Борба“ од 24 августа 1953 год. 


» 


ВЕЉКО ВЛАХОВИЋ: Сувишна ћутљивост. „Борба“ од 30 августа 
1953 год. 


% 
Др. АЛЕШ БЕБЛЕР: Десетогодишњица оснивања |Х Корнуса. „Борба“ 
од 3 септембра 1953 год. 
» 
Говор Претседника Републике Маршала Тита у Окроглици поводом 


прославе десетогодишњице ослобођења Словеначког Приморја. „Борба“ 
и „Политика“ од 7 септембра 1953 год. 


ргашгеа ђу (пооде 


САДРЖАЈ 


МОША ПИЈАДЕ: Пред изборе за највиша претставничка тела —  — 
ВЛАДИМИР БАКАРИЋ: Иницијатива комуниста — — — — — 


МОМА МАРКОВИЋ: Досадашњи резултати спровоцека У живот 
писма ЦК Савеза комуниста Југославије —  — — 


ЈОВАН ВЕСЕЛИНОВ: Поводом дискусије о нацртима уредаба о при- 
вредном систему — — — — — — — — — — — –— 


РАДОВАН СТИЈАЧИЋ: Комунисти и радничке управљање привред“ 
ним предузећима — — — == за = 


КОМЕНТАРИ 


Више одлучности у борби против штетних појава — — — — — 
Синдикална подружница и органи радничког управљања у предузећу 
О лику неких комуниста у тТрговини — — — — — — — — 
Поводом прослава — — — — — — — — — — — — — 
За мање територијалне основне организације СКЈ — — — — — 
Ко је надлежан — — — — — — — — — — — –— — — 
Имају они своје писмо — — — — — — — — — –— — — 

Београдска организација у борби за спровођење писма ЦК СКЈ — — 


Нешто из прораде писма ЦК у организацији Савеза комуниста Же- 
лезника Базен сувише пољани, МПЦ (наљај у Чине пишив а синаје "па беж ен лан За. њи 


Однос комуниста према општенародној имовини — — — — — 
Осамостаљење основних организација Савеза комуниста Тешањског 


среза. баш етен пази нв пшние Мавро "вв дан: чин Пет завеса с аиј. аши" лане 


Немаран однос према убирању чланарине у Зајечарском срезу —  — 


Библиографија — — — — — — — — — — — — — — 

РЕДАКЦИЈА „КОМУНИСТА“ 


Александар Ранковић, Андро Мугоша, Вељко Зековић, Вељко Влаховић, 

Вида Томшич, Добривоје Радосављевић, Душан Петровић-Шане, Звонко 

Бркић, Крсто Потивода, Крсте Црвенковски, Лидија Шентјури, Мома 
Марковић, Отмар Креачић, Цвијетин Мијатовић 


Одговорни уредник: Мома Марковић 


Издаје ЦК СКЈ. Редакција: Кардељева бр. 35, тел. 20-061. Администрација: 
Издавачко предузеће „Култура“ — Београд, Кардељева бр. 29, тел. 25-54' 
Текући рачун код Народне банке 102-Т-77. 

Штампарија „Култура“, Македонска бр. 4. 

Комомот, Зессквећ. 

МОМ 20 1953 

Пролетери свих земаља, уједините се! 
КОМУНИСТ ОРГАН ЦЕНТРАЛНОГ КОМИТЕТА 
| САВЕЗА КОМУНИСТА ЈУГОСЛАВИЈЕ 


У ГОДИНА СЕПТЕМБАР 1953 БРОЈ 8 


ЗА СТВАРНУ РАВНОПРАВНОСТ ЖЕНА 
УЗ СТВАРАЊЕ САВЕЗА ЖЕНСКИХ ДРУШТАВА 


РЕЗОЛУЦИЈА О ОСНИВАЊУ САВЕЗА ЖЕНСКИХ ДРУШТАВА 
ЈУГОСЛАВИЈЕ 


РЕЗОЛУЦИЈА ОСНИВАЧКЕ СКУПШТИНЕ САВЕЗА ЖЕНСКИХ 
ДРУШТАВА О РАДУ ЖЕНА НА СЕЛУ 


РЕЗОЛУЦИЈА С ДЕЧЈИМ УСТАНОВАМА 
ОКО СПРОВОЂЕЊА ЗАКОНА О ЗЕМЉИШНОМ ФОНДУ 

Поздрављајући вас и желећи вам успјех у раду у име Соци- 
јалистичког савеза радног народа Југославије, хтио бих само да 
укажем на неке проблеме који ми изгледају битни за даљу борбу 
око равноправности жена, као и око положаја жене у нашој 
земљи. 

Сада је већ свима јасно да су промјене, извршене задњих го- 
дина у нашем друштвеном и политичком животу, морале иза- 
звати и друкчије облике рада и организације уопште, па тако 
и у женским организацијама. АФЖ је у рату и непосредно иза 
рата могао да има, па и требало је да има, и нешто од политичке 
организације, а да притом не буде и нека политичка — женска 
— организација. Али с развитком и јачањем демократских односа, 
друкчије речено, с јачањем и развитком женске равноправности, 
свако политичко издвајање жена, штавише — свака посебна по- 
литичка женска активност, постале су сметња у остварењу и рав- 
ноправности и активности. 

У таквим условима природно је стварање савеза женских 
организација, организација најразличитијих врста уместо једне 
— полуполитичке и полуцентрализоване — организације какав 
је био АФЖ. 

У заосталим слојевима и срединама још ће често пута бити 
нужно посебно организовати жене и посебно радити с њима. 
Другдје ће покренути неко питање које није само њихово, него 
друштвено да би се, у току развитка, тог питања латило читаво 
друштво. Али, фактички данас су сви „чисто женски“ проблеми 
уствари скоро без изузетка проблеми и социјалистичког друштва 
и сваког свјесног борца за социјализам и демократију. Жена, 
мајка, дијете —- проблеми који изгледа да су само женски — 
уствари су проблеми читаве социјалистичке заједнице. 

Као и вама свима, и мени је јасно да смо још веома далеко 
од стварне равноправности жена. Истина, законска равноправ- 
ност је већ постала стварност у нашој земљи, макар се и не 
остваривала свуда и у свим случајевима. Али за стварну равно- 
правност, за равноправност у свим облицима, а нарочито у онима 
које закон не може ни да предвиди — у кући, у породици, у схва- 

тањима, у менталитету, у интимном животу — за њу свјесне со- 
цијалистичке снаге и сваки прави борац за социјализам морају 
упорно и непрестано и на сваком кораку да се боре и боре. Све је 
то цјелина и неодвојиво једно од другог — и демократија, и рав- 
ноправност жена, стварна и формална, и јачање непосредне улоге 
радног народа у привреди и држави. И како нема и не може бити 
социјализма без демократије, а ни стварне демократије без со- 
цијализма, не може бити ни једног ни другог без равноправности 
жена, без остваривања све пуније улоге жена не само у свим 
облицима друштвеног живота, него и у свим другим односима. 
То и јесте борба за социјализам, за нове односе међу људима, 
за нове људе. То мора бити борба непрестана. Без узмака пред 
капиталистичким и бирократским мрачним снагама. 

Капитализам претвара жену у роба, а бирократизам у роботе 
за производњу државних поданика. Борба и против једног и про- 
тив другог је неминовна и за жену, ако стварно хоће да се 
ишчупа из „двоструког ропства“. Зар и ми нијесмо били очевици, 
код нас, како бирократизам полако у стварности закида женска 
права и потискује жену с позиција које је освојила у револуцији, 
признајући јој притом формална права. И зар не видимо како 
борба за демократију поново, у ширим, вишим и љепшим обли- 
цима враћа жени та права2 Бирократизам осуши све чега се 
такне. А жени намеће најсуровије, најувредљивије и најприкри- 
веније облике угњетавања, и то у име највећих идеала. И зато 
без свјесне и свјесно организоване борбе против капитализма. 
против бирократизма не може се ни у нашој земљи постићи онај 
одлучујући преокрет који треба да учврсти демократију и соци- 
зализам, а тиме и основе равноправности жена. 

Равноправност у облицима, у стилу, рад и организовање 
према животу, прилагођавајући му се да бисмо га могли промје- 
чити, да му се не бисмо покорили и прилагодили — у томе је. 
изгледа ми, перспектива и за женске организације и за развијање 
онога што је још специфично женско, што још мора таквим да 
буде, да би се што брже претварало у свјесни интерес читавог 
друштва. Према томе, у таквим организацијама у нашим усло- 
вима, биће основно проблем, а не искључиво учешће овог или 
оног пола. Заједнички рад око истог проблема неминован је баш 
у оној мјери у којој се у датој средини и на датом питању по- 
стиже равноправност жена, односно у којој она питања која су 
још специфично женска (на примјер: дијете, мајка) постају — 
с развитком друштвене свијести —- и питања читавог друштва. 

Укратко, чини ми се да би било тачно ако будемо перспективу 
која је пред нама оцртали: у чисто политичком раду жена не 
треба да се одваја од мушкарца, ту треба да су заједно, равно- 
правни. А уколико жена буде друштвено — културно, просвјетнс, 
синдикално, здравствено итд. — активнија, утолико ће се брже 

она дизати на друштвени ниво мушкарца. Дакле: у политици за- 
једно, у осталој активности и одвојено и заједно — према потреби, 
а што шире и што свестраније — свакако, да би се и мушкарци 
и жене, читаво друштво, кретали ка стварној демократији, ка 
социјализму, ка стварној равноправности жена. 


Неизмјерни хероизам и пожртвовање југословенских жена 
налазе на тај начин, под водством револуционарних социјали- 
стичких снага и свијести и друга Тита, ново поприште и нова 
остварења у борби за социјалистичку демократију, остварења 
још љепша и још величанственија без којих ослободилачки рат 
и револуција не би остали вјерни себи, не би и даље били инспи- 
ратор маса на нова прегнућа и нове побједе човјечнијих и правед- 
нијих односа међу људима. 

Живјела борба за социјализам, за демократију, за равно- 


правност жена! Живјела социјалистичка Југославија: Живио 
друг Тито! 

Неће бити сувишно ако истовремено са одржавањем ТУ Кон- 
греса АФЖ-а кажемо неколико речи и о задацима Савеза ко- 
муниста и Социјалистичког савеза у раду међу женама. 

Мислим да не треба поново пред комунисте износити марк- 
систичке поставке о равноправности жене, о неминовној пове- 
заности борбе за нове социјалистичке друштвене односе са бор- 
бом за ликвидирање реакционарних и конзервативних схватања 
уопште, а посебне схватања о жени. Као што је борба за соција- 
листичке друштвене односе један дужи процес, тако је и сузби- 
јање и коначно ликвидирање антисоцијалистичких схватања о 
жени ствар дуге и упорне борбе. Желела бих да се овде задржим 
само на неколико констатација које је нужно уочити у вези да- 
нашњих наших задатака. 

Сви напори наших политичких организација усмерени су ка: 
подизању активности што већег броја грађана у свакодневним 
питањима друштвеног управљања у разноврсним органима са- 
моуправе. При томе поново искрсава питање о методима бржег 
уздизања и развијања заосталих слојева наших народа, нарочито 
на селу, а у том још, посебно, питање јачег активизирања и узди- 
зања жена. 

У напорима да бржим темпом постигнемо улазак свих гра- 
ђана наше земље у управљање, није потребно посебно наглаша- 
вати да је велика сметња за правилно изграђивање наших само- 
управних органа заосталост у схватањима о положају жене, као 
и жена самих о својој улози. Због тога није случајно да ми бе- 
лежимо од краја рата наовамо, у целини узевши, пад учешћа 
жена у органима друштвеног управљања. Ми не можемо тврдити 
то исто и о њиховом учешћу у разним формама политичких ма- 
нифестација, као што су избори и слично. Напротив, оно је ту 
врло велико. Али с обзиром на могућности које им данас пружају 
закони и општи услови код нас, њихово уздизање не само као 
пасивних бирача, већ и као активних функционера и народних 
претставника, заостаје иза објективних услова у нашој земљи. 

Овим појавама морамо тражити субјективне узроке. А ми их 
можемо врло лако наћи. Са једне стране, то је још увек снажан 
утицај схватања проистеклих из класног друштвеног система, 
која су нарочито снажна тамо где имају још увек економску 
подлогу — а то је на селу. Али мислим да су данас нарочито 

опасна неправилна схватања о положају и улози жене оних који 
би требало да су на челу борбе за развијање социјалистичке дру- 
штвене свести, комуниста и чланова Социјалистичког савеза. Те 
антисоцијалистичке појаве у односу према жени изгледа да су 
се нарочито испољиле и дошле на видело у овом периоду наше 
борбе за продубљивање демократије. Сви они којима је бирокра- 
тизам и практицизам прекрио и замаглио сваку перспективу из- 
градње социјалистичких и комунистичких људских односа, сма- 
трали су да могу сада под видом борбе за демократију износити и 
спроводити у живот своја малограђанска схватања. Не бих наво- 
дила све могуће појаве у том погледу, јер их сви добро знају; оне 
су биле осуђене на конгресима Савеза комуниста и Социјалистич- 
ког савеза радног народа. 

Све ове појаве нарочито је осветлио ТУ Конгрес АФЖ-а, који 
је, на основу богато прикупљених података о животу и раду жена 
на селу, питање просвећивања и веће активизације жене села 
узео као основну тему; указао на чињеницу с каквом се заостав- 
штином боримо, колико је ту потребно још просветног, васпитног 
и здравственог рада. Истина је да постоје као историске чињенице 
објективне тешкоће, које већ уклањамо. 

Али, оно што се мора уочити је чињеница да у решавању не- 
, ких питања која у многоме зависе од свести наших људи, крећемо 
веома споро напред. Подаци које имамо говоре о томе да у куће 
комуниста и активних чланова Социјалистичког савеза не само 
споро продиру наша социјалистичка схватања, него, шта више, 
повампирују се и чак негују разноразна малограђанска и стара 
гледања на жену у породици и друштву, што се може окаракте- 
рисати као покушај да се задржи подела посла по половима –- 
мушкарци у јавни живот а жене у кућу! 

Наводим један пример из извештаја који смо добили из 
среза Светозарево, који, чини ми се, осветљава то питање: 


„Жене чланови Савеза комуниста настоје да у своју кућу унесу нове 
ствари у домаћинство, у одгоју деце, те можемо рећи да ту предњаче. Међу 
њима има и добрих жена, али због заосталости организације оне не могу 
доћи до изражаја. Навешћемо неколико конкретних примера. У селу Шан- 
таровцу су недавно искључили једну другарицу што није редовно долазила 
на састанке. Приликом искључења није била присутна. Када је дознала 
· да ће члан Среског комитета присуствовати састанку, дошла је на тај са- 
станак и протестовала. А о чему се заправо радилог Њен муж је секретар 
организације, било му је много да плаћа две чланарине, па није редовно 
уплаћивао за њу. Она има мало дете, далеко станује, нема никог старијег 
код куће и није долазила редовно на састанке. Она каже свом мужу: „Ти 
си потрошио мој новац и наметнуо си организацији мишљење да ме ис- 
кључи. А ја сам бољи комуниста од тебе, јер више волим Партију, чувам 
дете, радим у задрузи (у 1952 години имала је 150 радних дана), радим 
на окућници. Ја имам паре да плаћам чланарину, али ми ти ниси дао.“ 
Она је враћена у Партију, али само зато што је био присутан члан СК. 
Муж је кажњен опоменом. Сличних случајева било је и у другим орга- 
низацијама где је СК могао интервенисати.“ | 

А шта да кажемо за такве „комунисте“ који туку и злостав- 
љају жене, „комунисте“ који трагају за миразом приликом же- 
нидбе (извештај из Војводине), за комунисте који за сваки тежи 
задатак и његово неизвршење или грешку (на пример: вршење 
религиозних обреда) налазе изговор у заосталости својих жена 
— а ти исти комунисти истовремено држе своје жене > подререне 
и ништа не чине за њихово уздизање итд. · 


Чини ми се да у ред ових појава спада и напад многих ман 
них организација Савеза комуниста на домаћице као на главну 
антиреволуционарну снагу у нашим организацијама, нарочито 
после објаве писма ЦК СКЈ. Са овим не мислим да заташкавам 
и заштићујем многе малограђанске појаве, које се осећају код 
једног дела жена чланова Савеза комуниста. Напротив, о њима 
треба да организације СК дискутују, да их осуде као нама штетне 
и туђе појаве. Али, било би погрешно па и опасно неактивност 
организација Савеза комуниста сводити само на нерад жена чла- 
нова Савеза комуниста (такве тенденције постоје), а у исто време 
правилним односом не помоћи женама да постану добри чланови 
Савеза комуниста, активни чланови Социјалистичког савеза, од- 
борници, народни посланици и друго. 

Данас ми код једног дела жена бораца, активисткиња приме- 
ћујемо извесну пасивизацију у друштвеном животу, често се 
другарице комунисткиње мире са тим, повлаче се из друштве- 
ног живота кад наиђу на тешкоће, мире се са негативним, мало- 
грађанским појавама у погледу односа према женама уопште, на 
и према њима лично. Али сводити све то на њихову личну гре- 
шку, не видети да друштво још није створило услове да олакша 
жени, мајци и домаћици њен пуни лични развој, било би уско 
и ограничено. Ми знамо за светлу перспективу коју нам, у по- 
гледу личног и породичног живота, отвара наша социјалистичка 
изградња: обиље разноврсних потрошних добара, развитак тех- 
ничких справа које ће променити, револуционисати наш досада- 
шњи систем вођења домаћинства, много више разноврсних школ- 
ских, ваншколских васпитних и забавних, здравствених дечјих 
установа, које ће моћи да растерете мајку у породици за један 
део дневног посла око деце; даље, скраћење радног времена, што 
ће морати да утиче на заједничко свршавање разних обавеза у 
кући и око васпитавања деце оба брачна друга. Али исто тако 
знамо да тој светлој перспективи ми данас тек стварамо основу, 
и, ако смо искрени, морамо признати да многе наше радне жене 
у томе доприносе огромно и као раднице, и као домаћице и мајке. 

Правилан однос према томе би био: питање постављати као 
друштвено питање, као питање социјализма и демократије, 60- 


рити се свуда упорно и стално против малограђанштине, како 
код мушкараца тако и код жена, али и гајити социјалистички 

однос према човеку. Однос према човеку да буде људски, да буде 
индивидуалан, да делујемо васпитно, да не потцењујемо његов 
допринос што га даје заједници, можда на послу који је врло 
ситан — то морамо да захтевамо и у односу према другарицама 
члановима Савеза комуниста. 


У данашњим нашим условима нарочито је важна улога Са- 
веза комуниста као васпитача доуштвене социјалистичке свести. 
Од тога, да ли ће не само свака организација већ и сваки кому- 
нист понаособ ову улогу одиграти, у великој мери зависи успех 
и темпо изградње социјалистичких односа. Лик комунисте, који 
је борац за социјализам и напредак на сваком месту а не само 
на састанку, решава проблем нужног субјективног фактора у 
нашем развитку. О лику комунисте написали смо и изговорили 
већ много речи. При томе мислимо и имамо у виду лик човека 
какав он треба да буде у свим својим односима, који зна и хоће 
да реагује на све што је негативно, који се свим снагама залаже 
за светле идеале човечанства. 


У погледу разних проблема у вези са положајем жена, рад 
на њиховом културном и политичком уздизању, организације 
СК и ССРН сматрале су обично да је то ствар самих жена и 
АФЖ-а. Против таквог гледања ми смо већ много пута говорили 
и писали. После ПГ Конгреса АФЖ-а, када је АФЖ укључен у 
Народни фронт као његова секција, било је нарочито наглашено 
да то радимо због тога, што читав политички рад међу женама 
треба да се одвија кроз Народни фронт, а да женској организа- 
цији остаје рад на специфичним проблемима жене, мајке и 
домаћице. 


У вези са променама како у управљању друштвом, тако и 
улоге и места политичких организација, на ТУ Конгресу АФЖ-а 
извршена је реорганизација која треба бити правилно схваћена 
у редовима наших активиста. Укида се једнообразна женска ор- 
ганизација као што је био АФЖ. Тиме се истиче чињеница да су 
жене не само већ досада активизиране у Социјалистичком са- 
везу радног народа, него се овим истиче и још већа потреба њи- 
ховог живог учешћа као чланова Социјалистичког савеза у сва- 
кодневном политичком животу наше заједнице. Поред тога, тиме 
се хоће посебно подвући чињеница да је ствар женске равно- 
правности заједничко друштвено питање политичке борбе свих 
напредних социјалистичких снага. А са друге стране, за рад по 
специфичним питањима жена треба да користимо много гипкије 
форме, много више прилагођене потребама појединог краја, и ни- 
воу самих жена. Већ данас постоје многе врсте организација и 
друштава који се баве разним задацима на пољу културног, про- 
светног и здравственог просвећивања жена, организовању помоћи 
у свршавању разних послова при домаћинству; дакле, расту дру- 
штвене организације које ће све више одигравати у разним ви- 

довима веома важну улогу у систему друштвене самоуправе. 
Кроз разне друштвене организације грађани и грађанке наше зе- 
мље сами ће решавати многе послове који се њих тичу или који 
их нарочито интересују. Поред непосредне користи коју такав 
рад доноси локалној заједници, рад друштава омогућиће брже 
уздизање чланства у тим друштвима, васпитаваће их како у 
духу заједничког решавања друштвених проблема тако и у схва- 
тању да је сваки проблем дневног живота повезан са изградњом 
на другим секторима. Такр ћемо постићи активизирање грађана 
у управљању свакодневним проблемима заједнице — баш такво 
активизирање какво предвиђамо у будућој комуни. 

На 17 Конгресу формиран је Савез женских друштава, који 
ће имати задатак да у среском, републичком и савезном мерилу 
повезује све ове организације и друштва, не на бази обавезног 
учлањења, него на првом месту на проблемима помоћи радној 
жени, мајци у кући и домаћинству. 

Статут Социјалистичког савеза радног народа предвиђа ства- 
рање посебних комисија за рад међу женама при руководствима 
Савеза радног народа. Тиме је наглашена улога Социјалистичког 
савеза у политичком раду међу женама, јер је задатак тих ко- 
мисија да, као помоћни органи одбора ССРН, помогну Социјали- 
стичком савезу радног народа да боље организује рад међу же- 
нама, како би се обезбедило што веће учешће жена у ЗАЈЕДНИР 
ком политичком животу. 

Мислим да ћемо моћи успешно радити на уклањању разних 
штетних појава у погледу односа према жени, као и у погледу 
пасивности још приличног дела жена са села у политичком жи- 
воту само под условом да комунисти и у овом погледу одговоре 
на задатак за који су позвани: васпитавати социјалистичку свест 
најширих радних маса. Борба ће бити дуга, због тога треба и 
упорности, а мислим да треба да комунисти почну од себе, да 
не само речима већ и својим радом и примером предводе ову 
битку против свега старог и конзервативног, против свега мало- 


грађанског и бирократског у нашем друштву. 
В.Т 


РЕЗОЛУЦИЈА 
О ОСНИВАЊУ САВЕЗА ЖЕНСКИХ ДРУШТАВА 
ЈУГОСЛАВИЈЕ 


Крупне политичке ми друштвене промене на овој етапи ра- 
звијања социјалистичке револуције створиље су у систему дру- 
штвене самоуправе такве органе радног народа где се решавају 
сва друштвена питања, сва питања живота грађана. За равно- 
правност жене битно је њено активно учешће у овим органима. 
Ту је место где се мора манифестовати равноправност жена. 
Друштвене самоуправе, а нарочито будућа комуна, створиће 
ш све материјалне услове за пуно коришћење равноправности. 
То значи, створити жени такве услове џ којима ће моћи да 
усклади своју природну и друштвену функцију као мајка са п- 
ним учешћем у економском, политичком и друштвеном животу. 

„Истина, законска равноправност је већ постала стварност 
у наллој земљи, макар се ц не остваривала свуда ц у свим случа- 
јевима. Али за стварну равноправност, за равноправност у свим 
облицима, а нарочито у онима које закон не може ни да предвиди 
— у кући, у породици, у схватањима, у менталитету, у интимном 
животу — за њу свјесне социјалистичке смаге ц сваки прави 
борац за социјализам морају упорно им непрестано њ на сваком 
кораку да се боре ц боре. Све је то цјелина ц неодвојиво једно 
од другог — и демократија, и равноправност жена, стварна и фор- 
мална, ц јачање непосредне улоте радног народа у привреди и 
држави. И како нема ц не може бити социјализма без демокра- 
тије, а ни стварне демократије без социјализма, не може бити ни 
једног ни другог без равноправности жена, без остваривања све 
пуније улоге жена не само џ свим облицима друштвеног живота, 
него ц џ свим другим односима. То и јесте борба за социјализам, 
за боље односе међу људима, за нове људе. То мора бити борба 
непрестана. Без узмака пред капиталистичким ц бирократским 
мрачним снагама“ (М. Ђилас, на Оснивачкој скупштини Савеза 
женских друштава Југославије). 

Свако одвајање жена џ посебну политичку организацију мо- 
глљо би само сметати њиховом бржем укључивању џ отиштедру- 
аштвени им политички живот, само штетити стварном остварењу 
њихове равноправности. Ствар женске равноправности је зајед- 

ничко друштвено питање, то је питање политичке борбе свих 
снага социјализма коју предводи Савез комуниста ц Социјали- 
стички савез радног народа, носилац социјалистичког васпитања 
маса. Политичко васпитање жене треба још у већој мери спро- 
водити путем најразноврснијих метода у оквиру Социјалистич- 
ког савеза радног народа. 


Правилно функционисање самоуправних друштвених ортана 
обезбеђује не само њихово правилно организовање, њихову сталну 
повезаност им одговорност својим бирачима, већ и активност гра- 
ђана у разним врстама друштвених организација, са разним 
конкретним циљевима. Кроз њих ће грађани моћи да развијају 
своју иницијативу у решавању низа друштвених питања за која 
не треба или још не може да се ангажује читава самоуправна је- 
диница. Таква слободна удруживања грађана постаће и снажан 
фактор за ширење нових сватања, новог друштвеног морала, што 
не могу постићи никакве административне мере. 


Све више ће друштвене организације грађана претстављати 
ванредно важан облик слободне социјалистичке иницијативе 
радних маса, којој наш систем широм отвара тут, како у борби 
за брже кретање напред, тако и у борби против непријатеља со- 
цијализна, против реакционарних елемената који би хтели да 
социјализам и демократију искористе за своје прљаве антина- 
родне циљеве. | 

Конгрес позива све жене да развију што већу активност на 
свим проблемима који се тичу жена, мајки, деце, према условима 
краја и потребама жена, било учешћем у постојећим друштвима 
и организацијама, било оснивањем нових друштава, која ће на;- 
лаллце помоћи културно-просветном и здравственом просвећц- 
вању жена, уздизању њихове личне културе, њихове стручне 
спреме, побољшању услова живота у кући, помоћи у домаћин- 
ству и материнству, у упознавању њихових права — једном речју, 
у свим облицима који ће са своје стране допринети мењању 
стватања о жени џ њеној улози, као ц о стварању материјалних 
услова за побољшање личног живота жене, живота њене ћпоро- 
дице, а тиме и читавог друштва. 

У центру пажње нека буде питање омогућавања жени да 
својим радом џ друштву постане економски самостална, јер је то 
основа њене истинске равноправности. 
| Сматрајући да би даље постојање АФЖ као једнообразне и 
једине женске организације, једнако организоване од доле на 
горе, на овом степену друштвеног развитка сувише издвајамо 
жене из заједничких напора у решавању друштвених проблема, 
подржавало погрешно мишљење да је питање положаја 
жене некако одвојено женско питање, а не питање наше дру- 
штвене заједнице, питање свих бораца за социјализам, ТУ Кон- 

грес АФЖ доноси одлуку да се уместо АФЖ оснује Савез 
женских друштава. 


Преузимајући на себе функцију оснивачке скутиштине Са- 
веза женских друштава, Скутиштина усваја закључак да се у 
срезовима, градовима, републикама, на скупштинама делегата 
свих организација, друштава и радника на друштвеним питањима 
уџ вези са положајем жене, мајке и детета изаберу управни, и 
надзорни одбори Савеза женских друштава. 


РЕЗОЛУЦИЈА ОСНИВАЧКЕ СКУПШТИНЕ САВЕЗА 
ЖЕНСКИХ ДРУШТАВА О РАДУ ЖЕНА НА СЕЛУ 


У социјалистичком секторџ налџе привреде жене су постале 
потпуно равноправан економски фактор — за једнак рад при- 
мају једнаку награду. И поред неких негативних појава, у целини 
узевши, та чињеница имала је досада револуционарног дејства 
на женин друштвени положај. У предузећима, у градовима и 
ниндустриским центрима жене све вилше активно учествују џ раду. 
политичких и друштвених организација. 

На основу њихове активности, оне су, цако још недовољно, 
биране у органе друштвеног самоуправљања и органе народнг 
власти. Све је то имало утицаја и на побољшање њиховог поро- 
дичног у личног живота. | 

Али потпуно је друкчији положај радних жена на селу. 

Конгрес је још једном размотрио најразноврсније чињеницг 
које илуструју положај жене на селу. 

Наслеђена економска структура налцег села са још недо- 
вољно развијеним социјалистичким сектором и неразвијеним 
облицима социјалистичког удруживања и социјалистичких од- 
носа и још увек доминантним индивидуалним поседом на селу, 
у првом реду одређује положај ш место сеоске жене, како у по- 
љопривредној производњи тако и у друштву и у јавном животу 
уотлште. Најболније се заосталост налцег села и економска нерав- 
ноправност жене одражава џ њеном положају у породици као иу 
у читавом њеном личном животу. 

Мере које наша социјалистичка заједница данас предузима 
у пољопривреди претстављају пут за унапређење пољопривредне 
производње, стварање бољих материјалних услова живота на 
селу а, истовремено, им тут развитка нових социјалистичких 
односа. 

Учешће у подизању пољопривредне производње, која је је- 
дан од основа социјалистичког преображаја, тражи од жене да 
буде бољи у напреднији произвођач, да подигне своје знање, да 
освоји разне нове гране пољопривредне производње. Задружн:з 
покрет на новим основама, увођењем механизације, развијањем 
разноврсне прерађивачке индустрије, подизањем разних инсти- 
туција друштвеног стандарда, оштром борбом против експлоа- 
тације човека од стране чсвека отвара ц радној жени села 

перспективе за лепшу и срећнију будућност, за живот достојан 
човека, и ради тога радне жене села имају посебан интерес да 
се међу првима боре за социјалистички преображај села. 

Законска равноправност жена и развијени облици самоуправ- 
љања и друштвеног живота уотште пружају све могућности 
жени да развије своју друштвену активност. Као највећа сметња 
за веће учешће жене села у друштвеном животу, поред њене 
економске зависности, јесте отишта културна заосталост села, а 
посебно њена. 

Узимајући као смерницу резолуцију ТУ Конгреса Социјали- 
стичког савеза радног. народа, џ којој се каже да се „свестрана 
равноправност жена и мушкараца не може постићи само поли- 
тичком и економском равноправношћу, нето истовремено дугим 
и упорним радом на подизању свести, на подизању културног 
нивоа“, Скутлштина Савеза женских друштава Југославије сматра 
да је у досадашњем раду на просвећивању жена на селу било 
великих успеха, нарочито на курсевима здравственог просвећи- 
вања сеоске женске омладине, здравственим акцијама им разним 
курсевима за просвећивање жена — домаћица ц мајки. Скуп- 
штина истиче да се јачим повезивањем, просветних фактора, по- 
државањем ц развијањем иницијативе свих који раде на селу, 
као ц систематским радом организације самих жена може постићи 
много вилце. 


Женска друштва и жене џ другим организацијама могу оди- 
грати у просвећивању жена веома важну улогу, јер ће свој рад 
ослањати на интерес самих жена, прилагођавати садржај и ме- 
тоде борбе према њиховом нивоџ и њиховим конкретним пробле- 
мима. Ова друштва и организације могу одиграти важну улог 
у подизању писмености и опште здравствене културе, у побољ- 
шању хигијенске исхране и становања, у неговању им васпитању 
деце, у упознавању сеоске радне жене са њеним правима и оба- 
везама, као ц у подизању њеног знања из пољопривреде. 

Просветни рад унеће напреднија схватања у односе међу 
људима и одиграће велику улогу џ стварању новог друштвеног 
морала. Тиме ће се онемогућити непријатељима социјализма да 
користе незнање сеоских жена и њихова религиозна осећања за 
свој непријатељски и антинародни рад. 

Ова активност и резултати на културном подизању омог- 
ћиће женама села да боље и активније учествују као грађани 
наше социјалистичке домовине џ ортанима друштвене самоуправе. 
Развитак срезова и општина и будућа комуна не могу се зами- 
слити без све већег учешћа жена уџ раду народног. одбора, зборова 
бирача, разних савета ц комисија, јер се тамо решавају сва питања 
од интереса како за заједницу тако и за појединца. 

Кампања за изборе 22 новембра, која ће се одвијати у правцу 
објашњавања дубоких друштвених промена код нас, послужиће 
свим активистима на нашем селу да још јаче раде на активиза- 
цији сељанки. 

· Нека избори 22 новембра постану снажна политичка манци- 
фестација и жена Југославије, манифестација њихове политичке 
зрелости, свести и оданости својој социјалистичкој домовини и 


другу Титу. 


РЕЗОЛУЦИЈА О ДЕЧЈИМ УСТАНОВАМА 


Последњих година нагло се смањио број дечјих установа, 
мако су оне један од предуслова економске независности жене 
м њене равноправности. Општине и предузећа занемарила су 
развијање услужних установа и подизање комуналних објеката 
који би олакшали домаће послове жене, а нарочито одржавање 
џ подизање дечјих установа. Материјална средства којима су 
отштине и предузећа располагала, коришћена су често за из- 
градњу разних објеката који нису служили подизању стандарда 
радног човека, и не само да се нису подизале нове дечје установе, 
нето се њихов број смањио, а број дечјих вртића, например, од 
прошле године сведен је на половин;. 

Оснивачка скупштина Савеза женских друштава сматра да 
се остварење равноправности жена не може замислити без дру- 
штвене бриге за децу, без изграђеног система дечје заштите, без 
сталног ш систематског развијања свих врста дечјих установа. 
За даље развијање друштвене бриге за децу, а пре свега за ра- 
звијање мреже дечјих установа, нису довољна само средства 
родитеља. Отиштине ће имати све веће материјалне могућности 
и Скутиштина сматра. да отварање и одржавање установа као што 
су: дечје јасље, дечји вртићи, обданилшта, школске кухиње и 
слично, треба да буде дужност и задатак општина. 

__ Скутштина сматра да је потребно развити иницијативу ро- 
дитеља и на отварању најразличитијих дечјих установа. 

Родитељи као грађани треба да утичу на политику расподеле 
друштвених фондова тако, да систематско развијање свих врста 
дечјих установа постане саставни део плана развитка комунг. 

Учешће родитеља у овим друштвеним пословима довешће 
до најбољег ц најразноврснијег окупљања и збрињавања деце 
радних жена, а допринеће ш јединству друштвене и породичне 
бриље за децу ши њихово васпитање. 


Скутлиштина осуђује разне теорије о томе да жена треба да 
се посвети искључиво подизању деце („додатак за жену“, теорија 
о „друштвеној нерентабилности дечјих установа“, „плата за по- 

родицу“ и слично) и сматра да се иза овога крију реакционарна 
схватања о уљози жене у друштву. Овакве теорије кочница су 
даљем развијању друштвене бриге за децу и сметају да се мс- 
теријална средства којима друштво располаже уложе џ отварање 
и издржавање најразличитијих дечјих установа преко којих ће 
се моћи ускладити материнске дужности и друштвене обавезе 
радне жене. | 


ОКО СПРОВОЂЕЊА ЗАКОНА О ЗЕМЉИШНОМ ФОНДУ 


У току овог пролећа и лета спровођена су у живот на селу 
два законска прописа, који по свом значају и по својој садржини 
задиру тако дубоко у основна питања живота сељака, у својин- 
ске односе, у начин производње итд., и обухватају толики број 
људи да је то спровођење нужно било пропраћено пооштреном 
класном борбом у најразноврснијим облицима, више или мање 
прикривеном или отвореном, оштријом или пригушеном, али у 
сваком случају веома сложеном. Због тога се готово свуда развила 
и више или мање отворена политичка борба и испољила су се 
разна струјања, прегруписавања снага на селу, а с тиме и ра- 
зноврсни идејни и други утицаји на поједине комунисте и друге 
чланове Социјалистичког савеза. Због тога би једна темељнија 
политичка анализа нашег села дала веома занимљиве и поучне 
резултате о идејној и политичкој зрелости, о револуционарности 
и о политичком сналажењу појединих организација Савеза ко- 
муниста и Социјалистичког савеза радног народа. 


Ја немам намере да улазим у такву анализу јер ми недо- 
стају материјалне чињенице, али сматрам да би било неопходно 
такву анализу што пре направити и то не само ради изучавања 
онога што је већ прошло, него ради даљег рада, ради тога да би 
се боље разумела савремена кретања на селу која, на први по- 
глед, због своје велике компликованости изгледају врло нело- 
тична и неразумљива за један знатан број људи, а то може да 
створи несавладљиве тешкоће и да изазове врло крупне грешке, 
нарочито за оне који се баве проблемима села и који воде поли- 
тичку борбу на селу. Овај чланак долази зато да попуни једну 
празнину и само да потстакне на већу будност, активност и пре 
свега да скрене пажњу на друштвено-политичку страну питања, 
нарочито због тога да би се практични посао око закона што 
успешније и што брже свршио. Закључци су изведени на основу 
једног доста оскудног материјала, који сам имао при руци, а 
нарочито на основу резултата једне конференције претставника 
републичких комисија за спровођење закона, и неких стенограф- 
ских бележака са сличних конференција у Србији. 

Први део посла око спровођења закона углавном је већ 
завршен. Наиме, извршен је попис и утврђени вишкови земљи- 
шта изнад земљишног максимума код свих богатих сељака, 
одређене су парцеле које улазе у општедруштвени земљишни 
фонд и бившим власницима су већ издата решења. Од свега тога 
сада се још само решавају жалбе код републичких комисија, 
односно код окружних судова. Према томе, сада би било касно 
писати о тим питањима са циљем да се утиче на саму праксу, 
али је ипак занимљиво да се каже неколико речи, јер је баш 
овај део посла био карактеристичан, и у позитивном и у нега- 
тивном смислу, у погледу начина рада и борбе комуниста на селу, 
и, нарочито, одговарајућих среских политичких руководстава. 

Познато је да се још пре доношења овог закона, нарочито у 
току дискусије по његовом нацрту, развио један релативно ши- 
роки покрет радних сељака, пре свега сеоске сиротиње која је 
поставила захтев да се од богатих сељака одузме један део земље 
да би се створиле социјалистичке привредне организације на селу, 
где би се сеоска сиротиња запослила, и које би биле ослонац за 
унапређење производње и на газдинствима осталих радних се- 
љака. То нарочито важи за неке крајеве, на пример за Војводину. 
као и за друге равничарске крајеве где је овакве земље било 
више. 


Било би сасвим разумљиво да ће се одмах после усвајања 
овог закона у Народној скупштини политичка борба још више 
развити и проширити, да ће се по свим селима основне масе 
радних сељака, нарочито сеоске сиротиње, и то на челу са сеља- 
цима комунистима, покренути да се закон што пре и што дослед- 
није спроведе у живот. Исто тако, сасвим је разумљиво што су 
се сви богати сељаци које овај закон директно материјално по- 
гађа — а и они други који су им блиски, или под њиховим ути- 
цајем, пре свега разни капиталистички елементи (који не морају 
имати земље изнад земљишног максимума) и уопште они имућ- 
нији сељаци који даноноћно чезну и стално се упињу да постану 
газде, капиталисти —- и пре доношења закона и после тога, у 
току читавог спровођења, свестрано активизирали да колико год 
то могу онемогуће спровођење закона, или бар, уколико то не 
могу, да кроз ову борбу изврше такав утицај да се политички 
афирмишу, да сам закон бар делимично политички окрену у 
своју корист. Наиме, још приликом доношења Уредбе о имовин- 
ским односима у СРЗ реакција на селу била је дигла главу, она 
је доношење ове уредбе тумачила као пораз социјализма на селу, 
као своју политичку победу над социјалистичким савезом радног 
народа. Газде су почеле да прете сиротињи... А онда се разбуктао 
покрет сиротиње и других радних сељака за одузимање земље 

од богатих и за стварање социјалистичких газдинстава на опште- 
друштвеној земљи. Закон о земљишном фонду требало је да буде 
нови и економски и политички ударац по реакцији на селу и нови 
потстрек за јачање социјалистичких снага, политичких позиција 
Социјалистичког савеза радног народа на селу. 

У већини срезова тако је и било. Још раније политички по- 
кренута сеоска сиротиња и уопште широке масе сељаштва ство- 
риле су такво политичко стање у селима, такво расположење да 
су срески народни одбори и њихови надлежни органи били при- 
нуђени да одмах приступе читавом овом послу. Њихове комисије 
су наишле на широку сарадњу на селу. Реакција на селу је већ 
практички била поражена. Људи су могли стручној комисији 
несметано, без страха од газда и друге реакције, дати све потребне 
податке о својинским односима итд,., тако да је рад саме комисије 
био умногоме олакшан и издавање решења било је релативно 
лако остварити. У таквим условима радни сељаци су, уствари, по- 
литички посматрано, сами директно на томе искуству извојевали 
победу, свест маса је порасла, Социјалистички савез је учврстио 
своје позиције на селу. Сељаци су већ у току те борбе расправ- 
љали питања употребе земљишта и ту су се испољили свакојаки 
циљеви и тенденције, па је, наравно, кроз ту борбу лако било 
утврдити и потући сваку непријатељску, несоцијалистичку тен- 
денцију и припремити доследну социјалистичку привредну орга- 
низацију са радничким самоуправљањем (свеједно да ли преду- 
зеће или задругу). У таквим условима и комисије, стручњаци и 
сва администрација која је била дужна да спроведе закон морала 
је своју дужност извршити на време и правилно и могла је то 
обавити с минималним грешкама. 


Али, нажалост, у знатном броју срезова ствар није тако 
текла. Тамо где је сам закон бирократски примљен и сам „про- 
цес“ се развијао бирократски, отприлике на овај начин (наводим 
цитат из извештаја једне среске комисије републичкој комисији): 


·.. „Као што се види из приложеног извештаја рад ове комисије недо- 
вољан је те је и број свршених предмета мали. 

До свега тога дошло је из следећих разлога: 

Народни одбор среза по пријему акта Извршног већа од 27 маја 1953 
године није на време образовао комисију. На овом акту није стављен 
пријем и не постоји никаква одлука. Тек када је стигао телеграм од секре- 
тара републичке комисије да ће се одржати конференција претседника 
комисија за земљишни фонд у Зајечару, Народни одбор среза образовао 
је комисију и чланови су решења примили на дан 16 јуна 1953 године.“ 


Дакле, када се не види и не схвати дубока друштвено-еко- 
номска садржина закона, његов велики политички значај, онда 
је разумљиво да се и спровођење закона схвати као обичан адми- 
нистративни акт и да се препусти једном административно-биро- 
кратском поступку са њему својственим већим или мањим зака- 

шњавањем. У таквом случају већ постојеће интересовање и 
спремност за борбу сиромашних сељака морало је да спласне, 
а на супротној страни нужно се развила активност реакционар- 
них елемената. Капиталистички елементи су се у тој активности 
међусобно повезали, организовали, повели су политичку борбу, 
привукли на своју страну један знатан део неутралне масе се- 
љака. Средње сељаке је у овој борби било могуће привући на 
страну богатих сељака са паролом да ће и они касније бити на 
реду, да је ово сада ударац само на најбогатије (а средњи сељак 
се увек помало осећа газдом, било кад себе упореди са сиротињом, 
било по неутољивој жељи да ће то он сутра постати). Неприја- 
тељска парола да ће се већ идуће године земљишни максимум 
смањити на пет хектара је деста широко била распрострањена 
у току овог лета.“ Напротив, тамо где су се комунисти и читаве 
организације Социјалистичког савеза на селу активно и органи- 
зовано борили, политички борили за правилно разумевање и 
спровођење овог закона, непријатељски покушаји су благовре- 
мено сузбијени, непријатељ је могао бити у селу и изолован и 
поражен, а средњи сељаци су могли бити привучени на страну 
овог закона и сеоске сиротиње, јер су схватили да овај закон пре 
свега њима, радним сељацима, даје пунију сигурност за несме- 
тан рад на личном газдинству, сигурност у погледу развијања 
производње и уновчавања производа на тржишту и уошште по- 
прављања животног стандарда захваљујући властитом раду без 
експлоатације туђе радне снаге. Јер, тек после доношења 
оваквог закона могуће је без свакодневног и сваковрсног админи- 
стративног уплитања у њихов привредни живот пустити слобод- 
нију и несметану иницијативу радним сељацима у производњи 
на њиховом личном газдинству, у кретању на слободном тржи- 
шту, у промету некретнина (и земље) итд. Овај закон је одго- 
варао њиховим интересима и због тога што ће земља из земљи- 
шног фонда бити јака материјална база за стварање крупне мо- 
дерне пољопривредне организације на селу која је ситним га- 
здинствима неопходна као привредни ослонац, нарочито у пита- 
њима производње, а такође и као база за јачање социјалистичких 
односа на селу. 


Из аполитичног, односно бирократског прилажења овом за- 
кону од стране политичких организација нужно је морала про- 
истећи и следећа ствар: она неопходна стручњачка дискусија о 
значењу појединих параграфа из закона, о примењивању на по- 
једине случајеве; она се преноси из канцеларија народног одбора 
у среске комитете. Тако сте могли видети у току овог лета да су 


ж Мене су, на пример, неки средњи сељаци ИЗ околине Крагујевца 
молили да „искрено“ кажем да ли ће се стварно земљишни максимум 
смањити на 5 хектара, вероватно зато да би могли благовремено да про- 
дају вишак. 

се многи чланови среских комитета Савеза комуниста, иначе ве- 
ома смели револуционари, мучили да разним сељацима правнички 
протумаче свачији појединачни случај. Дакле, баве се послом за 
који су потпуно неписмени, а широки политички рад, политичку 
борбу маса, посао за који су позвани као политичари, као рево- 
луционари и у коме треба да су „мајстори од заната“, препуштали 
су непријатељским елементима на селу. Ова склизавања са по- 
литичке борбе на тумачење параграфа иду по инерцији, по „ста- 
рој доброј“ навици из времена обавезних откупа итд., дакле из 
времена кад се тако по нужди морало радити. 

Из истих разлога се у многим срезовима нису за читаво ово 
време састајали срески народни одбори да као политичко-прет- 
ставничко тело размотре ово питање, да они као најпозванији у 
срезу донесу потребне одлуке. Исто тако, у тим срезовима руко- 
водства Социјалистичког савеза нису се састајала ни доносила 
потребне политичке одлуке. Аполитичност и политичка пасив- 
ност у среском центру нужно је довела до дезоријентације и па- 
сивности у селу. Због свега тога су се и могли појавити и појавили 
су се сви они недостаци на терену око спровођења овог закона 
и велико закашњавање, због чега још увек постоји опасност да 
се неко земљиште ове јесени неће обрадити, и разне друге гре- 
шке које могу имати и већ имају озбиљних политичких и еко- 
номских последица. Такве грешке су: застрањивање у погледу 
избора парцела (изузимање само најбољих парцела), арондација, 
која узнемирава читаво село јер мења власништво над огромним 
бројем парцела без нарочите потребе, или одузимање земљишта 
непосредно поред куће, са окућнице, и кад власници имају њиве 
које су удаљеније. (Био је чак и такав случај да су неком сељаку 
одузели земљу у селу у коме живи, а оставили му земљу у са- 
свим другом удаљеном селу.) Дакле, све саме тенденције које ни 
економски ни друштвено не значе ништа, а само наносе политичку 
штету. 


П 


Сада је на дневном реду питање: коме ће се доделити земља 
из земљишног фонда2 На њему се највише ради и о њему се нај- 
више расправља. И овде, на овом делу посла, испољиле су се 
исте тенденције и исте појаве као и на првом делу. Али су се 
још више испољила нека друга, стара, давно већ превазиђена и 
у нашој пракси и теорији осуђена као погрешна, схватања о пи- 
тањима економске политике на селу и социјалистичког преобра- 
жаја пољопривреде. 

Не треба посебно помињати да су овим законом добијене у 
многим срезовима у житородним крајевима хиљаде хектара 
плодног земљишта у општедруштвену својину и да је то земљи- 


648 комуУНИСТ 


ште једна доста солидна.основица за организовање крупних по- 
љопривредних газдинстава на социјалистичкој основи. То ће 
имати веома крупан значај за све ове срезове. Пре свега, многи 
срезови тек на овај начин добиће прва социјалистичка пољопри- 
вредна предузећа, што ће значити велики економски корак на- 
пред за срез. Прво, зато што су предузећа, она сама као таква, 
велика добит; друго, што ће она, баш због тога, бити снажан 
ослонац и потстрек за унапређење пољопривреде у читавом 
срезу (у продукцији семена, приплодне стоке), пример за углед 
по начину обрађивања земље (са машинама, стручњацима итд.). 
Баш због тога и упоредо с тим, то ће тек бити чврсто и снажно 
језгро за мењање друштвених односа на селу, за јачање и разви- 
так социјалистичких елемената, за развијање нових социјали- 
стичких облика производње у пољопривреди. Међутим, баш у 
том погледу, у многим срезовима се показала идејна и политичка 
неприпремљеност за организовање оваквих газдинстава и због 
тога, наравно, нису извршене никакве ни организационе, ни ма- 
теријалне, ни друге припреме. 

Прво и пре свега, тамо где се једнострано, на бирократски 
начин пришло спровођењу овог закона, о чему је напред било 
речи, дакле, где та ствар није постала питање целог среза, свих 
радних људи у њему и среског народног одбора као претставнич- 
ког органа тих радних људи, тамо се тек сада, пошто је земља 
одузета, овај проблем у свој својој оштрини и поставио. Коми- 
сија је у таквим случајевима, сама, без политичког руководства 
и контроле одређених органа — пре свега среског народног од- 
бора — без активне сарадње пропраћене свесном политичком бор- 
бом радних маса на селу, ишла на слепо, бирократски, одузимала 
земљу просто ради одузимања. Радне масе, па и сиротиња, стајале 
су пасивне, незаитересоване, или немоћне, а сеоске газде и друга 
реакција водили су политичку борбу да осујете спровођење 33- 
кона и то на тај начин што су мобилисали сељаке против ства- 
рања било какве социјалистичке организације која би земљу 
примила. 

На једној конференцији у Београду претставник једног сре- 
ског народног одбора жали се како је „једно село одбило да прим“ 
200 ћа земље из земљилшног фонда“. Овај друг, а вероватно и чи- 
тав комитет у његовом срезу, и не види да он, прво, под овим село 
трпа у један кош сиротињу и богаташе, слуге и газде, комунисте 
и реакционаре (дакле, сви смо једно, браћа сељаци — класа нема. 
класне борбе нема, живело јединствено село, живео, с опроште- 
њем, Драгољуб Јовановић) и, друго, отворено признаје то да су 
у датом селу политички надвладале газде, да су они политички 
потукли Социјалистички савез и комунисте у том селу. Замислите 
молим вас: у Србији сељаци неће земљу, не треба им, воле да се 
остави богаташима! Како ли су чврсто кулаци сели на грбачу 

и на свест радним сељацима усред ове социјалистичке Југосла- 
вије и пред очима комуниста! 

Има такође пуно земљорадничких задруга општег типа где 
управни одбори примају земљу из општедруштвеног фонда само · 
под условом да се производња не организује по принципу рад- 
ничког самоуправљања већ да „управни одбори узимају најамну 
радну снагу“! С ким имамо посла у управама ових задруга — 
ваљда је јасно, а какав је политички утицај комуниста и активност 
Социјалистичког савеза у тим задругама, односно селима — та- 
кође је јасно! 

Друга врста грешака која се испољила у овој дискусији око 
предаје земље привредним организацијама односи се на питање 
задруга. Пре свега, хтео бих одмах на почетку да се осврнем на 
примедбе неких људи како сада све грешке у задругарству и 
спори развој задруга у неким крајевима потичу највише отуда 
што нема прописа, новог закона о задругама, јер „треба претходно 
продискутовати и рашчистити неке ствари“. Искуство је већ по- 
казало и овде као што је свуда и увек показивало, као што ће 
свуда и увек показивати, да они који мање дискутују о томе како 
треба организовати задруге, а брже практично прилазе подизању 
пољопривредне производње кроз било који облик задруге — да 
они много брже долазе и до крупних економских резултата у са- 
мој производњи и до сазнања како треба организовати задругу 
која ће водити ка социјалистичким односима производње. Напро- 
тив, они који ево већ месецима дискутују и само дискутују, не- 
мајући способности, а изгледа ни воље, да приступе практичном 
организовању "пољопривредне производње стварањем таквих 
организација које ће брзо подизати пољопривредну производњу, 
спорије долазе до резултата. Они се стално само окрећу на „горе“, 
хоће да им неко одозго, из канцеларије пружи оно што им нико 
на свету осим праксе, искуства из живог рада великог броја орга- 
низација, не може дати. Али зато треба такве организације ства- 
рати, треба практично организовати производњу, а то је теже 
него — дискутовати! 


И овом приликом се као и код реорганизације сељачких рад- 
них задруга испољила тенденција да земљу треба дати сада- 
шњим постојећим задругама, оваквим какве оне јесу. По једнима, 
ту нема шта да се мења, све ће бити добро само још ову земљу 
да им дамо — или по некима од њих те задруге, додуше, треба ре- 
организовати онако како то закон прописује, тј. усвојити прин- 
цип радничког самоуправљања и све што је повезано с тим и што 
је у закону предвиђено, али то треба чинити „постепено“, јер, на- 
водно, сељаци нису политички још зрели да то прихвате итд. итсл. 
Други, опет, огорчени на бивше сељачке радне задруге које су 
их тако брзо изневериле и распале се чим им је то законом до- 
звољено, неће ни да чују ни за какав задружни облик и настоје 

да образују пољопривредна добра и тамо где за то нема услова. 
При свему томе није ретка појава да се овакве и сличне комби- 
нације праве у канцеларији — свеједно чијој — у среском цен- 
тру, а да се питање не покреће у селу, међу сељацима, то јест 
међу људима који ће ту земљу да обрађују и који, пре свега, 
имају право да се њихова мишљења чују. 

· За нас је битно, прво, да се ова земља у пољопривредној про- 
изводњи што рационалније искористи, бар онако као што су је 
искоришћавали досадашњи власници, богати сељаци, а касније 
и много боље, јер бисмо иначе осим економских имали и поли- 
тичке губитке. Нико од радних сељака нам не би опростио ако 
би та земља остала необрађена или била слабо обрађена. Друго, 
да се на њој оснивају социјалистичке привредне организације, 
које ће испуњавати све оне основне елементе које имају друге 
привредне организације са трудбеничким управљањем — онако 
како то закон прописује. Уосталом, оба ова задатка су две стране 
једног истог питања. Задружна организација у пољопривреди 
данас може бити и чврста и трајна, а производња на задружној 
основи ефикасна и рентабилна само под условом да задруга испу- 
њава основне принципе социјалистичке привредне организацијг 
са радничким самоуправљањем, како се ц џ законџ предвиђа. 


Мени се чини да се кроз овај проблем испољила једна дубља 
ствар. Многи другови нису разумели и још не разумеју суштину 
новог привредног система и уопште друштвених односа који се 
код нас последњих година развијају, социјалистичке демокра- 
тије итд. Иначе се никако другачије не може разумети да се да- 
нас после свих ових промена које су извршене код нас, и еко- 
номских и друштвених, на задругарство гледа потпуно, или скоро 
потпуно, старим очима. То значи да многе наше организације, пре 
свега неки руководећи другови у њима, неће моћи да покрећу и 
воде политичку борбу по разним питањима економског и дру- 
штвеног живота у своме срезу све дотле док се не извуку из ста- 
рог начина мишљења и старог гледања на све проблеме економ- 
ског и друштвеног живота. Ја бих чак рекао да несналажење у 
раду појединих организација Савеза комуниста, неразумевање 
и неспособност да се спроведу одлуке П Пленума ЦК, мучење око 
преласка на нове форме рада, произлази пре свега из тога што се 
не разуме суштина збивања које се врши сада у Југославији. При 
том никако не мислим да потценим бирократизираност поједи- 
наца, којима већ прилично одебљала бирократска љуштура смета 
да осете и приме све ово ново, демократско, социјалистичко, што 
се свакодневно развија и расте у нашој земљи. Овде су, на овом 
месту, у питању промене у економском животу, нови привредни 
систем, продукциони односи који из њега израстају; али се то 
односи и на све друге области друштвеног живота. Трагикомични 
положај неких задружних функционера данас и проистиче, пре 


О ЗЕМЉИШНОМ ФОНДУ 651 


свега, отуда што они питања земљорадничког задругарства истржу 
из читавог комплекса економских и друштвених питања у нашој 
земљи и хоће да га посматрају као неку посебну, изоловану по- 
јаву која има своје порекло и свој самостални развитак, незави- 
сан од свега што се код нас збива. Да опет додам: у задругама су 
најчешће борци за сељачке радне задруге старог типа бирократи 
који су се баш у тим задругама и бирократизирали, и који хоће 
опет себи да обезбеде бирократски запећак. 


Овакву констатацију поткрепљује и скоро потпуно отсуство 
демократских метода решавања овог питања у неким срезовима. 
Чињеница да се у неким случајевима о тако животним пробле- 
мима целог среза не расправља на седницама среског народног 
одбора, већ у оквиру стручних комисија или само на седницама 
комитета (а да не говоримо већ о томе да у тим случајевима ни 
организације ни одбори Социјалистичког савеза нису расправ- 
љали о овом летос скоро најважнијем политичком питању на 
селу), данас је већ скоро несхватљива за начин рада у градовима, 
па и у многим развијенијим срезовима. Исто тако је недопустиво 
да се о животним проблемима села, о томе шта ће бити са десе- 
тинама и стотинама хектара земље у једном селу не расправља са 
сељацима да то не постане, пре свега, ствар самих тих сељака 
о чијој се кожи, на крају крајева, ради. Закључци о томе да, на 
пример, неке задруге нису зреле да се реорганизују по закон- 
ским прописима итсл. могу да проистичу само отуда што се 
цело питање није схватило и расправило на демократски начин, 
међу самим радним сељацима, пре свега онима који стварно 
желе да раде у задрузи и да поштено живе од свог, а не од туђег 
рада. Другачији бисмо закључак направили и другачији би био 
однос снага — ако је сада стварно негативан — да се по овом пи- 
тању развила јавна дискусија у селу, где би се отворено сукобили 
интереси сеоске сиротиње и осталих радних сељака с једне и ин- 
тереси експлоататорских и других шпекулантских елемената 
с друге стране, да су чланови Социјалистичког савеза у вези с тим 
повели смишљену и отворену борбу против разноразних реакцио- 
нарних људи и покушаја! У таквој борби основна маса сељака 
нашла би прави тј. социјалистички пут и у односу на задруге, јер 
се на тај пут стиже преко победе над капиталистичким елемен- 
тима и реакцијом на селу, али и над бирократизмом у нашим 
редовима. 


У току последње две године предузет је низ мера у области 
пољопривреде, које значе велико и све веће ослобађање пољопри- 
вредне производње од административних стега. Упоредо с тим 
требало је дати друштвено-економску и организациону основу и 
оквире таквом слободном развитку пољопривреде како би се он 
кретао у социјалистичком правцу, тј. како би се са што мање 
административног уплитања (које по правилу негативно утиче на 

пораст производње и рађа бирократизам) онемогућио капитали- 
стички развитак на селу. Последњи и најважнији прописи у том 
смислу били су Уредба о имовинским односима и реорганизацији 
сељачких радних задруга и Закон о пољопривредном земљишном 
фонду општенародне имовине и додељивању земље пољопри- 
вредним организацијама. Примена ових прописа је у току. На селу 
су данас јако замршени имовински односи, и то не на једном 
малом подручју већ скоро у свим крајевима и обухваћена је скоро 
половина сељачких домаћинстава (близу пола милиона бивших 
чланова СРЗ, вероватно око 200 хиљада богатих сељака који су 
имали земље више од дозвољеног максимума, вероватно стотина 
хиљада оних с којима је вршена замена због арондације итд.). 
Без потпуног рашчишћавања ових односа (нарочито у погледу 
земље) немогућ је брзи пораст пољопривредне производње нити 
шири покрет у погледу социјалистичке реконструкције путем 
земљорадничких задруга итсл. А рашћишћавање је могуће само 
бржим и потпуним завршетком рада око спровођења поменута 
два законска прописа. Због тога ово питање има данас још већи 
и друштвено-економски и политички значај. Тиме се и одговор- 
ност свих политичких органа — среских и републичких, а такође 
и политичких организација и руководстава још више повећава. 


Мијалко Тодоровић 


ТРЕБА СЕ УПОРНИЈЕ И СИСТЕМАТСКИЈЕ БОРИТИ 
ЗА СПРОВОЂЕЊЕ ПИСМА ЦК СКЈ У ДЕЛО 


Ако се задаци постављени у писму ЦК СКЈ схвате тако ДА 
је њихово спровођење ствар читавог једног процеса, онда је сва- 
како још доста рано да се о резултатима спровођења писма да 
нека исцрпнија анализа. Али, с друге стране, да бисмо што упор- 
није и систематскије радили на спровођењу у живот духа писма, 
и у првом реду духа одлука МГ Конгреса Савеза комуниста, онда 
је потребно правити што чешће анализе о резултатима досада- 
шњег рада као и о испољеним слабостима. 

Све су организације још током јула месеца на својим састан- 
цима претресале писмо и вршиле анализу свога рада. Чланови 
ЦК у малим групама од по 3—4 друга обилазили су основне 
организације и комитете на терену; они су непосредно помогли 
да се схвати смисао писма и предузму мере за његово спровођење 
у живот. То су исто тако учинили и чланови среских и градских 
комитета. У свим организацијама писмо је примљено са великим 
задовољством уз скоро стални коментар: „Писмо је одраз стања 
У нашој организацији“, „изгледа као да је ЦК био код нас и за- 
пазио слабости“. Ти и слични коментари јасно говоре да је писмо 
дошло у право време, да је некако одлучније требало потсетити 
комунисте на оне велике задатке које је МТ Конгрес СКЈ по- 
ставио. На бази писма отпочела је у првом реду једна унутрашња 
борба у самим комунистима; појавила се далеко већа критичност 
у односу на своје сопствене грешке. У оним првим моментима 
и организације и комитети, а и поједини комунисти, тражили су 
грешке и недостатке код себе, супротно ономе што је раније 
било чешће да се грешке траже негде доле или изван органи- 
зација. Нарочито је постало јасно да се комунист без сталног 
револуционарног деловања у масама не може развијати као кому- 
нист. У радним колективима комунисти, а и остали радници осу- 
Ђивали су разне појаве партикуларизма, егоизма, шовинизма "ч 
слично; много се више почело дискутовати о општим интересима 
заједнице а и прилазити разним проблемима са тог становишта. 
Добар део комуниста, нарочито на селу, схватили су да је потребна 
њихова већа политичка активност и да наша социјалистичка 
демократија није зато да могу слободно радити остаци реакције 
а да комунисти ћуте. 

Основна слабост у проради писма јесте та што му се пришло 
као некој литератури. У појединим организацијама говоре како 
су писмо прочитали по два пута, желећи тиме да кажу да су га 
добро „прорадили“. Писмо није ствар неке теорије о којој треба 
развити теоретске дискусије, већ нека врста упутства како треба 
поставити рад основних организација и комитета; оно ће оди- 
грати своју улогу ако се на бази њега, и у првом реду на бази 
одлука УТ Конгреса СКЈ, изврши преоријентација у раду Савеза 
комуниста до краја. Она би се, углавном, састојала у следећем: 
појачати идејни рад у самом СКЈ и идејно-политички рад у ма- 
сама; повести одлучну, благовремену и ефикасну борбу против 
свих антисоцијалистичких тенденција, појава и елемената. 

Исто тако, једна од основних слабости у разради писма јесте 
и та да се она схватила као чисто унутарња ствар СК а не и 
осталих друштвених и масовних организација. Резултати доса- 
дашњег рада говоре углавном о томе да се тежиште бацило на 
чисто унутрашња питања Савеза комуниста: на питања дисци- 
плине, редовног долажења на састанак, чланарине, религије 
и сл. Нека су руководства стала на становиште да се не може 
прићи решавању идејно-политичких питања док се не реше ова 
уско организациона питања. У томе се ишло дотле да су ова 
уско организациона и техничка питања постављана као неки циљ 
коме тежимо. На састанку Градског комитета СКЈ у Прилепу два 
његова члана упорно су заступала становиште да се не могу по- 
стављати идејни проблеми у оним организацијама где један део 
чланова не долази на састанке. Један од ових другова, после 
писма, четири пута је одлазио на састанке једне основне органи- 
зације, увек постављајући једна те иста питања: редовност, ди- 
сциплина и чланарина. И после четвртог састанка та су питања 
остала нерешена. Свакако би било корисније да су ови састанци 
прошли у претресању проблема који су већ постојали у средини 
у којој делује ова организација, па и међу самим члановима 
СКЈ. У граду се на велико дискутује о новој уредби о трговачкој 
делатности и трговачким радњама. Непријатељ и ситносопстве- 
ничка стихија успели су да протумаче уредбу као настојање да 
се вратимо на старо, на отварање приватних радњи и давање 
слободе за капиталисте — разне ситне и крупније трговце. 
А бивши трговци су у радњама где су запослени почели да се 
хвале да ће отворити своје радње и да прете комунистима да им 
неће дати запослење. Основни је задатак организација СКЈ да 
отварају комунистима јасну перспективу нашег развитка који се 
стално креће у правцу изградње социјалистичких друштвених 
односа и социјалистичке демократије, како би они могли да се 
за то боре у масама. Још се у организацијама идејна изградња 
комуниста изједначује са школским изучавањем марксизма. 

Отуда се дешава да се комунисти баве изучавањем марксизма 
апстрактно, а да мимо њих пролазе многи идејни и политички 
проблеми садашњице. Идејно уздизање комуниста значи, пре свега, 
тумачити линију Савеза комуниста у борби за социјализам, што 
никако не значи да упоредо не треба изучавати и основне по- 
ставке марксизма. Напротив, то је и те како корисно и потребно. 

Приликом прораде писма показало се да су остаци прошло- 
сти још жилави и да их се нису ослободили ни сами комунисти; 
нарочито ти остаци још живе у области националног питања. 
Малограђанштина која се увукла у СКЈ је носилац тих и таквих 
схватања. Имали смо појава, које су приметиле екипе ЦК послане 
на терен, да су поједини чланови комитета са неповерењем гле- 
дали на Шиптаре. Још и даље се шире „теоријице“ да се са њима 
може разговарати и да се могу убеђивати само применом силе. 
Штетност оваквог схватања огледа се у томе што се не ради по- 
литички са масама већ се поједине мере спроводе администра- 
тивним путем. Тај шовинизам се овде-онде испољава, иако не 
тако често, и у односу на остале народе Југославије. Карактери- 
стичан је случај нове текстилне фабрике код Штипа где је 
управни одбор предузећа донео одлуку да се отпусте техничари 
и мајстори под изговором „да нам нису потребни Словенци када 
ми имамо своје људе“. Бирократско-примитивистичка тежња да се 
обезбеди у предузећу неко руководеће место навела је и неке 
комунисте, па и неке чланове градског комитета, на шовинизам. 
За ове „комунисте“ споредније је и братство и јединство наших 
народа и његово јачање као и то да ли ће једна машина трајати 
под руководством стручњака дест година или пет под његовим 
(а на крају ту су у питању интереси заједнице), кад је у питању 
неки већи положај и већа плата. Национализам и шовинизам се 
испољавају и у вези са оценом прошлости — историје. Они се ма- 
нифестују, пре свега, у њеној идеализацији, у истицању непосто- 
јећих предности код македонског народа над осталим народима 
Југославије, у трпању у исти кош и реакционарне и прогресивне 
снаге (и вукова и оваца), у отсутности једног критичког, маркси- 
стичког, класног става у односу на догађаје из прошлости. У вези 
са прославом Педесетогодишњице Илинденског устанка било је 
написа у штампи који су изједначавали оне устаничке масе и 
њихов хероизам (што је драгоцена традиција и за нас) са оним 
врховима (уствари идеолизма настајуће буржоазије) који су били 
спремни да пактирају и еа црним ђаволом на рачун маса, у то 
време у првом реду радног и обесправљеног сељака. Овај шови- 
низам се манифестовао и код једног дела филмских радника, 
чланова СКЈ, који су дигли непотребну и неосновану галаму да 
се потцењују „домаћи кадрови“ (мислећи на македонске) и њи- 
хове способности, да се у другим републикама даје више новаца 

за развитак кинематографије и сл. Показало се као потпуно 
правилно оно што је истакнуто на Пленуму да има често људи 
са чланском картом СКЈ, а кад их мало загребеш испадају наци- 
оналисти и шовинисти. Против оваквих и сличних појава мора се 
водити борба у редовима СКЈ и ССРНЈ. Братство и јединство 
наших народа било је гаранција свих наших победа у прошлости 
и садашњости, а то ће бити и у будућности. 

При разради писма ЦК СКЈ истицана је, нарочито у комите- 
тима, појава комотности која је захватила комунисте као и по- 
јава извесних ситносопственичких тенденција. Један део чланова 
комитета дао се на учење у разним школама, запостављајући при 
томе свој политички рад у масама. Тежња за образовањем као 
таква је позитивна и она треба и даље да се развија. Добар део 
наших људи услед предратног свог положаја (као радници или 
сељаци оптерећени радом) и учешћем у револуцији није могао 
да добије више образовање и већу културу; отуда је и потребно 
да се преко разних школа и курсева то надокнади. Међутим, ова 
ствар никако не треба да иде на уштрб рада комитета и орга- 
низације као целине. Имамо појава да поједини другови одбијају 
да преузму неке функције у СКЈ или у друштвеним и масовним 
организацијама, изговарајући се да су заузети учењем. Учење се 
мора постизати и изванредним напорима појединаца. Онај део 
другова који треба да се кроз дуже време школује мора да своја 
места у комитетима уступи другим људима, па и млађим, који 
ће испуњавати све оне задатке које чланство у комитету за собом 
повлачи. Да не говоримо о томе да је скроз погрешна тенденција 
да се школовањем обезбеди материјални опстанак по цени своје 
ликвидације као политичког радника. Али не само ово. Мораће 
се одлучније повести борба и против низа остатака бирократских 
привилегија које се вуку и поред тога што им је наша Партија 
објавила одлучан рат, нарочито 1950 године после доношења 33- 
кона о управљању предузећима од стране непосредних произво- 
ђача. Још има таквих појава да поједини чланови комитета СКЛ 
путују на разне сајмове у земљи а и у иностранство на рачун 
радних колектива па чак и кад нису њихови чланови. Подижу 
се куће где се користе камиони предузећа без наплате и слично. 
(Руководиоци у једном шумском предузећу у Прилепу успели 
су да наметну одлуку радничком савету по којој се дозвољава 
пренос грађе за чланове колектива са попустом од 75%. Уствари, 
ову су одлуку користили само неки руководиоци који су у граду 
зидали куће.) Ове и сличне појаве доводе комунисте у положај 
да губе углед у масама и да се одвајају од њих. 

Неке негативне појаве код једног броја водећих комуниста 
у срезовима појавиле су се у вези са претстојећим изборима за 
народне скупштине. Неки су настојали да обезбеде себи монопол 

кандидације, не дозвољавајући да се други са терена истакну 
и одупирући се евентуалној кандидацији појединих истакнутих 
другова из центра, под изговором да их масе недовољно познају. 
Има и таквих појава да се на будући посланички мандат гледа 
кроз призму материјалног обезбеђења, а не и на велику одговор- 
ност коју собом повлачи мандат. Негде су се чули и коментари 
реакционарног и конзервативног карактера о томе да жене не 
могу бити посланици јер су заузете домаћим пословима, децом 
и сл. Поједини комунисти, нарочито на селу, нису се устручавали 
да са разном ситном демагогијом придобију масе за себе, говорећи 
да ће, уколико буду изабрани, радити на томе да се скине забрана 
ношења зара и фереџа, забрана држања коза, да не буде при- 
нудне наплате пореза и сл. Фактички је ухватила бирократска 
рђа поједине комунисте коју треба одлучно чистити. 

Ова се питања сада после писма оштрије постављају и већ 
се у организацијама почела водити одлучнија борба за што све- 
тлији и чистији лик комунисте, коме на срцу пре свега леже ин- 
тереси заједнице. 

Треба овде проговорити још о једном проблему. У многим 
организацијама влада мишљење да је писмо поставило као главни 
задатак чишћења организација. У том схватању негде се отишло 
до апсурда. У једном селу Битољског среза чланови општинског 
комитета су на састанку поставили да треба од 30 комуниста 
искључити 28 а задржати само двојицу — „они ће бити добри“. 
У организације СКЈ увукли су се стварно поједини малограђански, 
амбициозни, каријеристички, шпекулантски елементи. Они су но- 
сиоци туђих схватања, а често и непријатељских, која инфилтри- 
рају у саме организације СКЈ. Ми се морамо борити против свих 
тих појава и њихових носиоца. Друг Тито је то питање поставио у 
писму комунистима Београда у коме је рекао да одговорност ко- 
муниста данас није престала и продужио: „Ради се о томе да ми 
данас имамо све могућности да се против свих опасности по наш 
социјалистички правилни друштвени развој боримо најодлучни- 
јим и врло ефикасним средствима: а то су свестрано преваспи- 
тавање наших грађана, неуморно раскринкавање противника 
наше стварности и указивање на сваку негативну појаву 
која може да шкоди“.. Они који не могу да схвате тај 
најважнији задатак, не могу бити чланови Савеза комуниста, 
јер шта ће они онда радити у Савезу комуниста. Поставља се 
питање нису ли они не само сувишни, већ и питање да ли они 
не претстављају елеменат слабљења унутрашње „дисциплине“ 
и идејног разводњавања и збрке у редовима комуниста7 Један 
део комуниста јесте данас елеменат нередовности, недисциплине 
и идејне збрке у редовима СКЈ. Они су често главна кочница да 
се иде напред, да се изграђује оно ново. Но, с друге стране, писмо 

ЦК СКЈ не треба схватити тако да сада треба прићи некој фор- 
малној административној чистки. Треба појачати идејну борбу 
у СКЈ и кроз то ће се и организација чистити. Неправилно је 
што су неке организације поставиле ствар овако: ко је за писмо 
ЦК СКЈ нека остане у организацији, а ко није нека иде из ње. 
Додуше, неке су организације правилно пришле овом проблему 
и очистиле из својих редова оне људе који стварно по својим 
политичким, идејним и моралним квалитетима не могу да буду 
чланови СКЈ; али оне су то чиниле кроз појачан идејни рад. На 
крају крајева, за нас је важније да се чисте туђа схватања и да 
побеђују наша до краја у организацијама СКЈ а не да се чисте 
само људи а да њихова,. иначе туђа социјализму, схватања остају 
и даље у организацији. Није ствар у томе колики ће се број 
очистити из СКЈ, јер данас бројност не игра неку улогу (основно 
је квалитет чланова СКЈ), већ како ће се то извести, да ли ће 
васпитавати комунисте или не. 

Код појединих другова влада мишљење да се нездравим еле- 
ментима у СКЈ анулира чланство. Не може се сада примењивати 
таква мера која у себи садржи административни елеменат. Ану- 
лирати се може чланство ономе који је антистатутарно примљен 
у СКЈ, а не и ономе који је испуњавао услове Статута али се 
сада изродио као комуниста или показује такве слабости које 
јасно говоре да никад није ни стекао комунистичке особине, већ 
се на бази идејне слабости саме организације увукао у њу. Преко 
дискусије у основним организацијама треба чистити такве људе. 
Но при томе треба подвући да ово не треба да буде увек ни 
главна ни једина поука из дневног реда основних организација. 

Има доста случајева да се људи због религиозности чисте 
из СКЈ. То је и правилно, јер је и Статутом фиксирано да не 
може бити члан СКЈ онај ко исповеда религију и врши верске 
обреде. Но при томе се праве грубе грешке. У једном радном ко- 
лективу у Скопљу један члан СКЈ искључен је зато што се 
венчао код оџе, са мотивацијом да је непријатељски поступио 
и према Партији и према социјалистичком друштвеном поретку. 
Овакав начин искључивања је неправилан зато што фактички 
то није непријатељски акт, већ идејна недораслост тог човека као 
комунисте; сасвим би другачије изгледала ствар ако би се он 
због тога искључио. Овакве појаве, које нису ретке, довеле су 
до изолације комуниста од маса које су још у великом броју ре- 
лигиозне, али исто тако и одане ствари социјализма. 

Међутим, има и појава мирења са непријатељским иступима 
и слично. У једној организацији у Скопљу један члан је нападао 
наш друштвени поредак и говорио да треба радницима дозво- 
лити да штрајкују. Он је само мало критикован и тек касније, 
на интервенцију руководства, био је искључен из СКЈ. Нарочито 

је масовна појава либералног односа према грешкама и слабо- 
стима комуниста у појединим основним територијалним органи- 
зацијама. Тамо се често ствари постављају формално, на надгла- 
савање и слично. 

Но све ове појаве биће ликвидиране ако се поведе борба за 
идејну чистоту, за јасну перспективу у изградњи социјализма и 
за много шире и дубље третирање политичких и идеолошких 
питања на састанцима организација СКЈ и комитета. 


Крсте Црвенковски 

ЗАКОНИ СУД СУ ИНСТРУМЕНТИ НАШЕ СОЦИЈАЛИСТИЧКЕ 
ДЕМОКРАТИЈЕ 


Пибио Другог пленума ЦК СКЈ погодило је у живац слабости 
које се појављују у раду организација Савеза комуниста. Сваки 
поједини комуниста нашао је у редовима тога писма понешто што 
се и њега тиче. Писмо је тргло из учмалости савјест многих ко- 
муниста, потстакло их на живљу политичку активност и оства- 
ривање њихове револуционарне улоге у друштву и радном м јесту 
на коме се налазе. Такво је дјеловање писмо произвело и међу 
комунистима и члановима ССРН који раде у судовима. 

Закон и органи који га примијењују, међу њима и суд, не могу 
да стоје по страни у овој распламсалој борби коју радне масе 
на челу са комунистима воде за изградњу социјализма у нашој 
земљи. Наши судови не могу бити неки неутралан и аполитичан 
орган који дијели неку наткласну правду. Они су инструменат 
наше социјалистичке демократије и њене политике. 

Политика коју остварују судови изражена је у нашим за- 
конима и осталим правним прописима. Досљедно спровођење за- 
кона и строго поштовање законитости од стране свих државних 
органа и грађана добија нарочити значај сада када улазимо у 
нову, дуготрајну фазу нормалног социјалистичког развитка. Друг 
Тито стално наглашава потребу строгог поштовања законитости 
за наш даљи социјалистички развитак. Он се приликом полагања 
заклетве као Претсједник Републике посебно обратио судијама 
ријечима да они, примијењујући закон, морају пружати пуну 71- 
штиту грађанима у остваривању њихових индивидуалних права, 
али да при томе увијек морају имати у виду да је интерес дру- 
штвене заједнице изнад свега. Наши закони не смију да се 
извргну у средство за остваривање разних антисоцијалистичких 
циљева и интереса. То би значило не остваривање него изигра- 
вање наше социјалистичке законитости. 

Из подгтака који су објављени на посљедњем засједању 
савезне Народне скупштине слиједи да су наши судови ТОКОМ 
протеклих година ријешили стотине хиљада најразноврснијих 
спорова и односа између грађана и тиме дали озбиљан допринос 
за учвршћивање постојећег поретка и изградњу нових, социјали- 
стичких друштвених односа у нашој земљи. Регулисање масе 
свакодневних односа и спорова између појединих грађана и 

њихових дужности према заједници улази у цјелину друштвених 
односа и афирмира одређени друштвени поредак. Нема сумње 
да су наше судије овај огроман и веома сложен посао могле 
савладати и да га савладавају свијесним залагањем. Алиу раду 
наших судова има и веома озбиљних, такорећи увријежених, 
слабости. Те слабости најчешће долазе отуд што се наше судије 
споро ослобађају ауторитета старих, укинутих закона и правних 
схватања, изграђених на бази и у оквирима буржоаског друштве- 
ног и правног псретка, што падају под утјецај буржозских схва--· 
тања о демократији и законитости, што их свакодневна судска 
пракса, по сили инерције, доводи у ситуацију да се поводе за 
ситносопственичком стихијом, итд. 

Навешћемо неколико примјера из којих се види до кзквих 
се апсурдних одлука може доћи ако се судија не ослободи ових 
схватања и утјецаја. 

У једном случају радило се о томе да ли се данас може те- 
стаментом основати жупна надарбина (задужбина) са својством 
правног лица да би наслиједила земљораднички посјед. Судови 
који су разматрали овај случај позивали су се на правна схва- 
тања признатих правника, умјесто да случај размотре са гледишта 
нашег уставног права, постојећег Закона о аграрној реформи и 
других прсписа. Они су окренули главу унатраг, умјесто да слу- 
чај размотре са гледишта наштих социјалистичких закона и за- 
узму став који лежи на линији изградње социјализма. 

Или, узмимо овај случај: власник овеће куће држи станарку 
која не плаћа станарину у новцу, али умјесто тога обавља вла- 
снику куће домаћинске послове. Један суд усвојио је отказ стана 
овој станарки, мотивишући да се у овом случају ради о бесплат- 
ном давању стана и да се он има ријешити по правним прописима 
· који су за такве случајеве важили за вријеме старе Југославије, 
а не по републичкој уредби о привременом регулисању станбених 
срноса. Ова станарка изгубила је, дакле, заштиту прлва на стан 
коју јој пружа републичка уредба само зато јер се суд повео за 
правним прописима буржоаског права и увријеженим правним 
резоновањем. 


Иако наши судови воде рачуна о томе како ће се њихове 
одлуке одразити у јавности, како ће оне дјеловати у односу на 
неки локални или опћи проблем, ипак се догађа да поједини 
судије и судска вијећа о тсм изванредно важном моменту не 
воде довољно рачуна и рјешавајући поједине случајеве заузимају 
став аполитичности, или став посве опречан опћим схватањима. 
Као доказ за то позваћемо се такођер на примјер из судске праксе: 
прије извјесног времена пред једним окружним судом одговарала 
је група усташа који су учествовали у једном од најтежих и 
најпознатијих усташких злочина у Славонији. Суд је учесницима 
овога злочина изрекао неочекивано благе казне. Јавни тужилац 

се против пресуде није жалио, па тако ни виши суд није дошао 
у могућност да првостепену пресуду преиначи. Ова пресуда иза- 
звала је огорчење становништва краја у којем је злочин извршен. 
И што је још горе, она је дала повод за распиривање штовини- 
стичких страсти. 

Судовима је познато да непријатељски елементи настоје да 
сваку погрешну судску одлуку и сваки погрешан акт органа др- 
жавне управе искористе за изазивање незадовољства, за распи- 
ривање шовинизма и остваривање својих подмуклих циљева. 
Судије и поротници морају будно пазити да неком својом непро- 
мишљеном одлуком не дају непријатељу повода за роварење и 
изазивање незадовољства у народу. , 

Судови су већ одавно схватили опасност и тежину кривичних 
дјела против друштвене имовине и они за та дјела данас изричу 
по правилу строге казне. Али има читавих врста кривичних дјела 
чији се број стално повећава и која постају проблем, а судова за 
та дјела шаблонски изричу благе казне или их не диференцирају. 
Тако се, на примјер, повећава број кривичних дјела лаке и тешке 
тјелесне повреде из веома тамних и егоистичких побуда. Нагло 
се повећава и број кривичних дјела против части из најразновр- 
снијих узрока и побуда. Судови за та дјела по шаблону изричу 
ниске новчане или условне казне, не улазећи дубље у оцјену 
узрока због којих је у конкретном случају дошло до тјелесне 
повреде, клевете и увреде. Та дјела могу да потичу из себичности, 
мржње, а није ријетко да потичу и из непријатељског става 
учиниоца према политичком дјеловању оштећеног. Она могу исто 
тако да потичу и из непромишљености, наглости итд. Суд је ду- 
жан да у сваком случају уђе у суштину дјела, у разоткривање 
мотива и узрока дјела и да на основу зреле оцјене изрекне при- 
мјерну казну. 

Посебно ваља указати на појаву да се понекад критика не- 
чијег јавног или службеничког рада оцјењује као увреда. 
Догађа се, на примјер, да на састанку радног колектива устане 
радник и критикује слаб рад управе предузећа или појединог 
члана управе или службеника и тражи да се испита нема ли у 
предузећу малверзација, односно да се тај члан управе или слу- 
жбеник смијени. Или, устане сељак на збору бирача и критикује 
рад појединих чланова народног одбора који су се увукли у на- 
родни одбор и не раде како ваља: заштићују своје рођаке и 
пријатеље при одмјери и наплати пореза, не брину се за оствари- 
вање права чланова породице и дјеце погинулих бораца, и томе 
слично. Такве критике знају бити изражене и веома оштрим 
ријечима, али без намјере вријеђања. Ипак се догађа да крити- 
ковани члан управе предузећа, члан народног одбора или слу- 
жбеник тужи због „увреде части“ онога који га је критиковао и 
овај бива осуђиван. У таквим случајевима судови морају добро 

пазити да ли се ради о критици ма како она била оштра, или се 
стварно ради о клевети и увреди из нечасних побуда. Они мо- 
рају при томе водити рачуна да својом пресудом не обуздавају 
слободу јавне критике и отворене политичке борбе, а с друге 
стране да пруже заштиту ономе који је стварно оклеветан. 

Начело судијске самосталности и непристрасности једно је 
од основних начела на којем је засновано наше правосуђе. Након 
што је Четврти пленум ЦК КПЈ указао на штетност и недопу- 
стивост мијешања са стране у конкретан рад суда готово и нема 
случаја директног и отвореног мијешања локалних органа и 
организација у рад суда. Догоди се, додуше, случај да неки срески 
народни одбор, дискутујући о раду суда, пређе границе своје ксм- 
петенције и донесе, на примјер, одлуку да се обустави извршење 
правсснажне судске пресуде или да администрација народног 
одбора неће да спроведе правоснажну судску одлуку, јер сматра, 
да је неправилна, — али такви случајеви нису чести. Међутим, 
има случајева да се поједина судска вијећа, и без директног 
мијешања са стране, сама руководе неким локалним и личним 
обзирима и тако постају пристрасна. Догодило се да је судија 
узео у записник тужбу једног локалног функционера за развод 
брака и да је судско вијеће по тој тужби истог дана спровзло 
раставу и развело брак. Овај случај довео је до врло тешких, 
посљедица. Један срески суд осудио је окривљеног који је у 
раздобљу од два до три мјесеца извршио шеснаест узастопних 
фалсификата новчаних уплатница и ситнијих проневјера и "име 
опшгтетио предузеће за неких 28.000 динара. Из списа се види да 
се ради о брачном другу члана народног одбора. У овом случају, 
у којем је због сличних дјела одговарало више лица, суд је 
свима изрекао условне казне. Образлажући казну, суд каже да 
се у случају окривљених ради о „часним особама које много 
држе до своје части“, итд. Може се вјеровати да се сви окривљени 
и поред благе казне неће више упуштати у вршење кривичних 
дјела, али се не може разумјети шта је руководило суд да даје 
свједоџбу часна човјека окривљеном који је узастопно извршио 
шеснаест, ма и ситнијих, фалсификата и проневјера, када се 
фалсификат и проневјера по опћем схватању нашег народа и по 
закону сматрају веома нечасним дјелима. Случај оног брзопле- 
тог развода брака и овог условног кажњавања фалсификатора 
и дефрауданата не може се објаснити друкчије него да су се суд- 
ска вијећа у суђењу руководила обзирима сумњиве моралне при- 
роде. Суд, ако жели да се не отријеши о начело судијске само- 
сталности и непристрасности, не смије да се руководи обзирима 
који ту самосталност и непристрасност доводе у питање. 

Из примјера које смо навели види се да се ту не ради о поје- 
диним случајевима погрешнот судског рада, него о појавама и 
слабостима општије природе. Поставља се питање, како то да 

овакве појаве могу постојати у раду судова и како то да се ове 
слабости тако споро отклањају, када је познато да у редовима 
судија има приличан број комуниста, а све су судије чланови 
Социјалистичког савеза. Овдје је ријеч како о професионалним 
судијама тако и о судијама-поротницима. Овакве појаве и слабо- 
сти у раду судова произилазе отуд, што код комуниста који раде 
у судовима постоји збрка у схватањима о карактеру наших закона 
и улози судова. Наши закони и судови који их примијењују ин- 
струменат су револуционарне борбе радних маса за изградњу 
социјалистичког друштва, за обезбеђење личне слободе и индиви- 
дуалних права грађана, јер без тога нема социјализма ни демо- 
кратије. Они нису и не могу да послуже као средство разним 
реакционарним елементима за остваривање њихових антлсоција- 
листичких циљева и њихову политичку и моралну рехабилита- 
цију. То не смију никада да испусте из вида комунисти и чланови 
Социјалистичког савеза који раде у судовима. Не мали број 
комуниста у судовима попустио је у својој револуционарној 
борбеној оштрини и принципијелном и одлучном реаговању на 
рад непријатеља који се изражава у најразноврснијим облицима: 
у роварењу и распиривању шовинизма и незадовољства, у непла- 
ћању пореза и неиспуњавању осталих својих обавеза према дру- 
штвеној заједници, у изигравању прописа о аграрном максимуму 
итд. Комунисти и чланови Социјалистичког савеза који раде у суду 
губе се често у свакодневном практицизму и падају под утјецај 
робно-новчане и ситно-сопственичке стихије. Ради се, дакле, о 
појавама и њиховим узроцима о којима је ријеч у писму Другог 
пленума ЦК СКЈ. Нема сумње да ће опћа анализа слабости која 
се појављује у политичком раду комуниста и разоткривање 
узрока слабости помоћи и комунистима као и члановима Соци- 
јалистичког савеза који раде у судовима у савладавању постоје- 
ћих слабости у раду судова. 

Јосић Хрнчевић 

ЗАШТО КОМУНИСТИ НЕ РЕАГУЈУ НА ОВАКВЕ ПОЈАВЕ7 


У писму ЦК СКЈ указује се на извесне појаве које настају 
у нашем друштвеном животу а чији узрок лежи у томе што је 
један велики део нашег руководећег кадра отсутан из политичке 
борбе, што они решавању разних задатака прилазе ускоструч- 
њачки, практицистички, заборављајући на политичку страну про- 
блема. Због тога су поједини комунисти престали политички ми- 
слити, и почели несвесно спроводити разне антисоцијалистичке 
тенденције. Такви комунисти праве разне технократске и друге 
антисоцијалистичке рачунице, они питању стимулативности и 
рентабилитета прилазе са капиталистичког становишта, они, тап- 
кајући од једног до другог свог практичног ситног питања, виде 
само своје предузеће, само свој „сектор“ и нужно постају лока- 
листи, партикуларисти, нужно заборављају на социјалистичке 
односе и на интересе социјалистичке заједнице. 

Нови друштвени односи у нашој земљи и недовршеност но- 
вог привредног система омогућавају да разне негативне појаве 
настају и нарастају, да разне антисоцијалистичке и друге тенден- 
ције заосталих ту и тамо преовладају. Поготову тамо где кому- 
нисти нису у стању да такве појаве откривају и да се са њима 
туку, оне могу озбиљно да угрожавају наше социјалистичке по- 
зиције. 

Како могу, на пример, комунисти на пољопривредном дсбру 
„Бечеј“ и комунисти среза Бечеј да дозволе, па и да буду равно- 
' душни када руководство овог пољопривредног добра продаје 
трактор приватнику као расходован по врло ниској цени, а овај 
га, после мале справке, оспособљава да беспрекорно ради. Овакве 
појаве да предузећа продају своја основна средства приватни- 
цима, а сем тога новац не уплаћују у амортизационе фондове, 
нити набављају нова основна средства, већ на тај начин повећа- 
вају доходак и тиме и фонд плата нису ретке, а комунисти се 
не само не боре против таквих тенденција, него су врло често 
њихови носиоци. 

"Разни су ВИДОВИ пе нетвева које се врше у а оваа: 
На пример, предузеће „Иво-Лола Рибар“ у Железнику из фонда 
за самостално располатање намењеног за инвестиције плаћало је 

у 1952 години порез на вишак фонда плата у износу преко 14 ми- 
лиона динара, а предузеће „Стража“ код Преграде донело је за- 
кључак да из истог фонда издвоји четири милиона динара за 
бескаматне зајмове радницима и службеницима за станбену из- 
градњу. Нису ретки случајеви да се из овог фонда дају разни 
поклони и награде, купују луксузни аутомобили од странаца 
без царине, набављају луксузни канцелариски уређаји, купују 
од приватника разне непокретне ствари, које врло често нису 
ни потребне предузећу итд. 

Врло су честе појаве да се на разне начине повећава фонд 
плата: прековремени радни часови, вештачка повећавања броја 
квалификованих радника, давања разних натуралних награда итд. 
Под тобожњом бритом за раднике, разни непријатељски еле- 
менти су врло често иницијатори оваквих злоупстреба, а мноти 
поштени радници па чак и неки комунисти наседају, уместо да 
разоткривају ове као лажне пријатеље радника и непријатеље 
социјализма. 

Нису ретке ни разне друте појаве расипања и развлачења 
општедруштвене · имовине као што су разни банкети, прославе, 
разне репрезентације, разни поклони, непотребна путовања у 
иностранство итд. 

Посебан проблем је толерирање разних капиталистичких 
тенденција. Врло честа је појава да се од стране предузећа, уста- 
нова и органа народне власти ангажују разни приватници за 
обављање и већих послова, за која добијају знатну, па чак и 
милионску зараду. Многи приватници ангажују већи број радне 
анаге, а има чак и таквих приватних занатлија које запошљавају 
и по неколико стотина најамних радника. Органи власти толери- 
рају постојање таквих капиталистичких предузећа, дају им 
дозволе за рад, мало их опорезују па чак и склапају уговоре 
са њима за обављање појединих крупних послова на којима ови 
приватници зарађују велика новчана средства. 

Познато је низ случајева, о којима је писала и наша штампа, 
да се даје у закуп приватницима земља из општедруштвеног . 
земљиштног фонда и земљорадничких задруга, дају им се кре- 
дити, аванси па чак и средства за репродукцију. 

Колико далеко може да доведе партикуларистичка и локали- 
стичка заслепљеност, аполитичност у раду, гледање само уско- 
стручњачки на рентабилност, говоре појаве у неким предузећима 
која под видом потребе за стручном снагом запошљавају и око- 
реле непријатеље и разне друге проблематичне типове. Такви 
елементи врше разне шпекулације, фалсификовања и користе 
разна незаконита и недозвољена средства да би тобоже помогли 
предузећима и радницима. Они на тај начин користе себи лично, 
а, с друге стране, компромитују и предузеће и социјализам. 

Мобилисати радне колективе, радничку класу и све радне 
људе наше земље у борби против оваквих појава које поткопа- 
вају нашу социјалистичку изградњу јесте прворазредни задатак 
комуниста. То је садржина њиховог васпитно-политичког рада, 
то је њихов задатак у борби за социјалистичку демократију. 


М. М. 


О НЕКИМ НЕУКУСНИМ, НЕКУЛТУРНИМ И ПОЛИТИЧКИ 
ШТЕТНИМ ПОЈАВАМА 


На своме последњем заседању Народна скушштина ФНРЈ је 
донела препоруку о давању имена местима, улицама, привред- 
ним предузећима, установама и друштвеним организацијама. Друг 
Кардељ је, образлажући предлог ове препоруке, објаснио разлоге 
за доношење ове препоруке, критикујући ове појаве давања имена 
местима, улицама, привредним предузећима итд. живих људи не 
само као неукусне и некултурне нето и као политички штетне. 
Истовремено је друг Кардељ говорио и о другим појавама давања 
имена погинулих хероја разним дућанчићима, пиљарницама и 
крчмама, чиме се не само вулгаризује идеја изражавања љубави 
и поштовања према погинулим херојима, него чак и вређа успо- 
мена на погинулог друга. Објашњавајући те појаве и њихове 
узроке друт Кардељ је рекао да су оне не само остаци бирократи- 
зма, него да оне врло често имају и шпекулантски карактер. 

Те некултурне, неукусне и политички штетне појаве не по- 
јављују се само у вези са давањем имена живих или погинулих 
улицама, задругама итд. него исто тако оне се појављују и са 
давањем разних других имена и назива. Свако предузеће, свака 
радионица, свака пиљарница и спортско друштво које се органи- 
зује сматра као свој прворазредни задатак не да добро ради и 
послује и на тај начин обезбеди себи углед, већ да добије што 
помпезније име и на тај начин, звучним именом, покрије све и 
свашта. Поред назива живих и погинулих хероја разна предузећа, 
крчме и СРЗ су добијала разне нескромне називе: Социјалистичка 
тврђава, Комуна, Зора социјализма итд. А врло често се „Соци- 
јалистичка тврђава“ љуља, предузеће „Комуна“ се бави шверцом 
и фалсификатима, СРЗ „Зора социјализма“ се ликвидира, бакал- 
ница са помпезним називом препуна је мува и продаје покварену 
робу, у задимљеној крчми са помпезном фирмом трештте карте 
и ваљају се пијани. 

Нису били ретки случајеви да су се брисала имена заслужних 
историских личности, давно умрлих књижевника и уметника, 

да би се улице са њиховим називима дале чак неким живим 
локалним „вођицама“. 

Многи градови су сматрали да је нужно да за своје почасне 
грађане изаберу другове од којих нису чак ни пристанак тражили, 
а било је случајева, да су, упркос томе што ти другови нису дали 
пристанак, такве другове ипак бирали за почасне грађане. 

На тој линији је и појава широког и масовног подизања спо- 
мен плоча, биста и споменика. Похвална је иницијатива да се 
обележе значајна историска места, да се подижу спомен плоче 
и споменици на месту значајних догађаја из Народне револуције, 
славних битака и народним херојима. Али су за сваку осуду разне 
неукусне и некултурне и политички штетне појаве. Неки месни 
и срески одбори настоје по сваку цену да подигну што више спо- 
меника и спомен плоча, не водећи рачуна ни колико кошта, ни 
коме се подиже, ни о квалитету и уметничкој вредности тога штто 
се подиже. Често су те разне бисте и споменици такве уметничке 
вредности да су културна срамота, а за њих су дата велика мате- 
ријална и новчана средства. 

Све ове појаве говоре да се често нема мере, укуса, културе 
и политичког укуса, да се многе ствари препуштају стихији, да се 
бирократизам појављује у разним облицима, и да комунисти треба 
да буду буднији и културнији. Ба 


КОМУНИСТИ И КРИТИКА 


У псследње време, нарочито у предузетним организацијама, 
прилично је раширена појава неправилног реаговања и некомуни- 
стичког односа према критици. Комунисти у предузећима боре се 
против разних слабости у пословању предузећа, у односу према 
имовини и људима, личном животу и против других недостатака 
који штете угледу и лику комуниста. Позитивна је појава да у 
основним организацијама поједини комунисти указују на слабости 
. и грешке појединаца, без обзира на то какав положај и функције 
имају у предузећу. Међутим, извесни комунисти, углавном они 
који се налазе на каквом руководећем месту, замишљају да су не 
само непогрешиви, него чак не могу да схвате нити дозволе да их 
било ко из предузећа критикује — или пак ако се баш и мора 
критиковати да то буде некако фино, обазриво, у уском кругу 
итд. — јер се наводно ради о њиховом угледу и ауторитету. А ако 
се ипак неко усуди да критикује, на пример, директора, руководи- 
оца одељења или погона, секретара или шефа итд., на ширем скупу, 
није редак случај да се против ових другова предузимају разне 
мере, па и административне. Ово долази отуда што се читава ствар 

поставља на личну основу, што комунисти о којима је реч не 
желе критику и веома тешко је. прихватају. Било је случајева, 
као на пример у срезу Клањец, да комуниста тужи свот друга 
суду за увреду части зато што га је овај на састанку критиковао 
за слаб рад и слично, а да суд досуђује новчану или условну 
казну. Или, у фабрици свиле у Вараждину су једног друга који 
је дао извесне податке за. локалну штампу о неким тежим пропу- 
стима у фарбарници хтели избацити са посла као непријатеља 
колектива, зато што је изнссио слабости и што је, тобоже, на тај 
начин открио њиховим ,„конкурентима“ проблеме свога преду- 
зећа. Обично се критиковани комунисти позивају на углед и ау- 
торитет предузећа, говорећи да онај ко њих критикује уствари 
ради прстив целог предузећа и његовог интереса, и ове другове 
веома лако проглашавају непријатељима предузећа, које треба 
сменити са положаја, пребацити на друго место или отпустити из 
предузећа, па чак и искључити из Савеза комуниста. 

У већини случајева другови који критикују у основи имају 
право. Али дешава се да они о свему што критикују немају до- 
вољно доказа, не проверавају увек да ли је нешто тачно или није. 
Због тога се на састанцима дискусија одвија око утврђивања не- 
тачности у њиховим наводима и на тај начин занемарује и не 
узима у обзир оно у чему су они у праву. 

Основне организације у оваквим случајевима не настоје да 
утврде чињенично стање и на основу њега критикују оно што је 
за критиковање, а одбаце нетачности и тако сваког комунисту 
поставе на право место, већ дозвољавају да дискусија скрене 
на лично разрачунавање и међусобно вређање, што у крајњој ли- 
нији не само не доводи до решавања проблема, него још више 
заоштрава међусобне односе комуниста. Овакав однос према дугу 
који критикује поједине комунисте у предузећу веома негативно 
утиче на остале комунисте и раднике. Ово негативно и неваспитно 
утиче и на друга који критикује, тога деморалише и чини да се 
убудуће веома тешко или никако не усуђује да критикује сла- 
бости и грешке руководилаца предузећа. Отуда се обично после 
састанака на којима је било дискусије о слабостима комуниста 
дешава да поједини другови прилазе члановима комитета и У 
четири ока говоре о недостацима и грешкама неких другова што 
на састанку нису смели да изнесу, јер се плаше репресалија. 

Например, у грађевинском предузећу ,' јули“ комунисти су 
тражили од општинског комитета да формира комисију и испита 
рад директора који има командантски став и не дозвољава борбу 
мишљења, слободу дискусије, јавну критику под претњом отпу- 
штања радника. Кад је општински комитет утврдио да су при- 
медбе на рад директора тачне, предложио је основној организапији 
да га казни а комунисти у радничком савету да покрену питање 
његовог смењивања. Основна организација га је казнила опоме- 

ном, али је остао на својој дужности. Секретар ове основне орга- 
низације износи како комунисти критикују директора, кад овај 
није присутан, да не долази редовно на састанке, на седнице рад- 
ничког савета итд. Или овај случај. Један комуниста из огревног 
предузећа „Дрвар“ критиковао је на неком састанку који је орга- 
низовало Месно синдикално веће, неке другове. Поред добрих 
примедаба у својој критици, овај је друг износио и такве ствари 
које нису биле од неког значаја и којима стварно ту није било 
места. Затим, нешто није ни проверавао, него је износио онако 
како је чуо, па кад се касније у организацији дискутовало о томе, 
утврдило се да је било нетачно. Како су реаговали критиковани 
другови и оснсвна организација: Они су подигли такву хајку на 
овог друга, који у суштини није лош, па је на састанку колектива 
називан непријатељем и тражило се његово искључење из Савеза. 
Једни су изјављивали да неће остати у Савезу комуниста ако сн 
и даље остане члан Савеза, а други да не могу радити са њим 
у предузећу. Очигледно је да се овом другу на овај начин није 
помогло да увиди у чему је и где претерао, да се критикује зато 
што је неосновано оптуживао своје другове; напротив, он је 
остао у убеђењу да га мрзе, да другови имају нешто лично про- 
тив њега, да се, ето, он једини бори против неправилности, да 
није требало ништа да говори па би све било добро, да би у ин- 
тересу јединства требало да напусти предузеће итд. 

Критика је увек била моћно оружје у рукама комуниста у 
отклањању сопствених слабости и борби против слабости и гре- 
шака других. У условима радничког самоуправљања она данас 
треба да одигра значајну, ако не и одлучујућу улогу у борби про- 
тив бирократисања комуниста, против остатака прошлости и 
разних других шттетних појава које вуку назад а против којих 
се не може борити административним мерама. Отуда свако гу- 
шеење добронамерне критике и неправилно реаговање на њу оте- 
жава комунистима да на време увиде и отклоне своје слабости, 
спречава слободну дискусију и слободно изношење проблема, гре- 
шака и пропуста појединих чланова колектива, — а од тога имају 
пттете не само комунисти него и читаво предузеће и наша соција- 


листичка заједница. 
Б. Ш. 


ДЕМАГОГИЈА ИЛИ КУКАВИЧЛУК27 


Није ретка појава да се поједини комунисти демагошки и 
кукавички држе када треба одлучно бранити неки став, бранити 
нашу линију, бранити поједине одлуке и мере органа народне 
власти, које моментално наилазе на неразумевање код извесног 

броја необавештених. Демагтошко и кукавичко држање под прои- 
тиском разних негативних тенденција које долазе било од необаве- 
штених било од заосталих слојева у најмању руку не доликује ко- 
мунистима. Напротив, једна од највећих врлина комуниста која их 
је увек красила јесте борбеност и одлучност, јесте не бежање од 
борбе, не бежање пред тешкоћама, већ прихватање бсрбе и 
ломљење тешкоћа. 

Честа је појава да се неки комунисти, када се доносе или спро- 
воде неке мере које треба радним људима наше земље објаснити, 
уместо да објашњавају, да се боре и ломе притисак како необа- 
вештених и заосталих тако и разна непријатељска тумачења, сра- 
чуната на тобожњу бригу за радне људе, држе опортунистички, 
демагошки, кукавички и перу руке од свега, избегавају да 
дискутују па чак одобравају заосталим и непријатељима. 
Таквих случајева је било, на пример, кад је донесена Уредба 
о порезу на вишак фонда плата, таквих примера је било 
чак и кад је донесен Закон о земљишном фонду. Уместо да Закон 
о земљишном фонду правилно објашњавају и да на тај начин 
придобију све радне људе на селу, било је и таквих појава да су 
неки чланови Савеза комуниста стидљиво ћутали кад су непри- 
јатељски кулачки елементи, који су непосредно погођени овим 
законом, почели да тумаче закон као меру уперену против сељака. 

Комунисти су увек бранили и борили се да спроводе у живот 
линију своје партије, која је увек имала као свој основни циљ 
бригу за радне људе. Пракса и догађаји су увек потврђивали пра- 
вилност линије партије, и зато радни људи наше земље имају 
неограничено поверење у своју партију, у Савез комуниста Ју- 
гославије. Ако је у масама каткада и било извесног неразумевања 
за поједине мере, комунисти су се борили, они нису устукнули, 
они су масама објашњавали став партије и увек су побеђивали. 

Ми можемо мобилисати радне масе наше земље само на ли- 
нији борбе за изградњу социјализма, мобилисати у борбу за савла- 
ђивање тешкоћа, а не јевтиним и демагошким паролама које брзо 
бледе, не одобравањем заосталим и необавештеним. Тући се за 
став, за правилну линију, тући се против заосталих, објашњавати 
необавештеним, разобличавати и изолирати непријатеља, моби- 
лисати радне људе за изградњу социјализма, указујући им и на 


тешкоће, то је задатак комуниста. тон 


ДОПИСИ ИЗ ОРГАНИЗАЦИЈА 


ПРИВРЕДНИ КРИМИНАЛ КАО ПОЛИТИЧКИ ПРОБЛЕМ 


У нашим производним предузећима, у нашој трговини и за- 
другама настаје кривичним делима обично знатна материјална 
штета. 

Облици привредног криминала мењају се упоредо са нашим 
привредним развојем. 

У данашњој фази развоја — у време деловања закона понуде 
и потражње — осим општих облика привредног криминала по- 
јављују се и својствени облици изигравања стопа акумулације 
или регреса у привилегованим набавкама. Неће бити на одмет гко 
наведемо неколико конкретних примера оваквог штеточинског 
рада. Фабрика вага у Цељу покушала је да доведе у заблуду На- 
родну банку у Цељу, па чак и централу у Љубљани, да би поде- 
лила као вишак фонда плата комерцијалну добит, која је била 
остварена на тај начин што су се у разним фактурама пажљиво 
повећавале ставке, и то код једне за пуних 1,300.000 динара, — 
разумљиво на рачун већег степена акумулације, коју нису одво– 
дили. С том манипулацијом су оштетили заједницу за више ми- 
лиона. Исто предузеће, да би избегло контролу и сакрило поменуто 
пословање, улаже своју добит на винкулиране штедне књижице 
и води добар део својих трговачких послова под фирмом „Народна 
техника“. Узгред поменуто, у истом предузећу пословала је са 
знањем директора посебна столарска радионица у којој је за 
кратко време израђено 9 комплетних кухиња, 12 комплетних спа- 
ваћих соба, 2 луксузне трпезарије, 60 прозора са рамовима, 41 
врата и разни други предмети. Тај посао је био извршен са маши- 
нама из предузећа, а обавили су га радници тог предузећа, у 
више случајева чак и са материјалом који је био искључиво на- 
мењен предузећу без урачунатих радних часова и акумулације. 
Предузеће „Технометал“ из Цеља продаје пољопривредне ма- 
шине за које је дозвољен регрес ако су намењене сеоским задру- 

гама за пољопривредну производњу. Предузеће је, међутим, 
продало 25 електромотора земљорадничкој задрузи Маријаградец. 
Регресна разлика је износила 906.000 динара и предузећу је На- 
родна банка то признала. Купљени мотори су преко земљорад- 
ничке задруге продати приватницима уз зараду од 109.000 динара. 

Један занатлија је купио 12 електромотора које је затим распро- 

дао уз добру зараду. 

Треба истаћи да су масовне организације и радни колективи 
у борби против тих појава сувише незаинтересовани. Од тешких 
случајева привредног криминала, о којима је у току прошле године 
расправљао Окружни суд у Цељу, био је само један једини случај 
да је радни колектив пријавио кривце, док су све остале случајеве 
откриле или ревизије или истражни органи. И статистика тужио- 
штва у том погледу није битно друкчија. Немогуће је друкчије 
схватити да млада девојка, књиговођа земљорадничке задруге 
Драмље, пуне две године врши проневере, оштетивши на крају 
задруту за 450.000 динара. Исто је тако неразумљиво како је 
могао шеф накупне базе у Цељу предузећа ,„Приморка“ пословати 
за свој рачун новцем предузећа пуне две године и куповати и 
продавати кромпир, пасуљ, дрва и сваку врсту грађе и постићи 
зараду од више милиона динара, а предузеће „Приморка“ сада 
узалуд тражи своје милионске аконтације. Како би могло иначе 
доћи до одлуке управног одбора у Шмартном 0об Паки да преду- 
зеће од своје добити сноси штету на аутомобилу кога је директор 
разбио возећи се приватним пословима. За то је био чак и осуђен 
пресудом Среског суда у Шоштању. Слична је одлука и радничког 
савета трговинског предузећа „Потрошник“ у Цељу да се отпише 
кснетатовани мањак у суми од 661.700 динара. Како је могуће 
да ревизија у 40 земљорадничких задруга среза Цеље-околина 
констатује 10,000.000 динара дефицита без пословног губитка. 

Када је у питању општенародна имовина нема пријаве као 
што је већ констатовано, нема никакве интервенције ни за убр- 
зање поступка, ни за повећање казне; једном речју, некако се 
равнодушно препушта и истрага и пресуђивање надлежним орга- 
нима. Скоро увек јавна тужиоштва и судови морају да захтевају 
од управе предузећа да постављају своје захтеве за обештећења. 
Десило се више пута да су на захтев суда претставници оште- 
ћених предузећа изјављивали да не постоји никаква џгттета, изко 
су у питању биле малверзације или проневере, као што је то био 
случај у раније наведеном примеру директора из Шмартног. 

Чести су случајеви да предузећа, синдикалне подружнице, 
одбори Социјалистичког савеза, па чак и организације Савеза 
комуниста моле или бар препоручују помиловање осуђених. На 
пример: 

Осуђеник је као шофер помогао да се украде из гараже Сре- 
ског комитета Савеза комуниста Цеље механичка дизалица од 
25 тсна у вредности од 25.000 динара. Радни колектив предузећа 
„Вино“ у Цељу придружио је његовој жалби своје мишљење да 
је трезвен, савестан и да ужива пуно поверење колектива, јер 
је 31 марта 1953 године чак изабран и за претседника радничког 
савета. 


Синдикална подружница фабрике вунених покривача Шкофја 
Вас приложилз је молби за помиловање опширну препоруку са 

85 потписа, тврдећи да је осуђени поштен, савестан итд., ма да 
је он био осуђен због крађе вуне у предузећу на 4 месеца за- 
твора. 

Приликом пријема у службу надлежни органи често не воде 
довољно рачуна о морално-политичким квалификацијама људи 
који у предузећима треба да располажу милионским вредностима. 
Тако на пример у Зречама је постао директор фабрике човек за 
кога се из његовог кривичног досијеа могло видети да је и пре 
рата био осуђиван за малверзације, као и 1946 и 1948 године. 

Магационер предузећа за снабдевање угоститељства добио је 
службу, иако је раније био осуђен на годину дана затвора збсг про- 
невере и фалсификовања докумената у земљорадничкој задрузи 
Сливница. Разумљиво да је и у том предузећу извршио проневеру 
и био осуђен на 9 месеци затвора. 

Према судској статистици само утврђена штета привредног 
криминала у 1952 години у Цељу износи 16,232.000 динара, а нај- 
мање исто толико се може рачунати на случајеве где уопште 
није било могуће констатовати висину материјалне штете. Узи- 
мајући у обзир чињеницу да се према досадашњим искуствима 
открива само једна десетина привредног криминала, види се да 
заједница само у Цељу има штету од преко 300,000.000 динара. 

Анализом је утврђено да се привредним криминалом баве 
више млађи људи, дакле такви који су материјално довољно собез- 
беђени. Појединци су могли да врше проневере кроз дуже време, 
од једне до две године, што није чудно када се узме у обзир да 
у предузећима није било довољно контроле. Ревизије се врше 
само изузетно и то онда када је кривично дело већ учињено. 

Пред организације Социјалистичког савеза и Савеза кому- 
ниста се у вези са чувањем општенародне имовине поставља важан 
задатак да подижу социјалистичку свест људи и да их ангажују 
да на време спрече појединце који на рачун заједнице разним 
малверзацијама и крађом троше материјално добро које им је 


заједница поверила на управљање. 
Ф. С. п Е.Г. 


ПРВА ИСКУСТВА У СПРОВОЂЕЊУ ПИСМА ЦК СКЈ 
У ЗЕНИЦИ 


Послије одржаног пленума Централног комитета Савеза ко- 
муниста Босне и Херцеговине, на коме се расправљало о постав- 
кама писма и начину његовог спровођења у живот, приступило 
се у нашем срезу његовој разради у свим организацијама. Рела- 
тивно је кратко вријеме за давање темељитије оцјене о постиг- 
нутим резултатима и негативним тенденцијама, које су се испо- 

љиле приликом досадашње разраде писма и спровођења његових 
поставки у живот. Неоспорна је чињеница да је писмо скоро у 
свим организацијама и комитетима отворило дискусију о многим 
проблемима, оно је дало снажан потстицај већем броју комуни- 
ста у борби против разних слабости. Писмо је унијело живост 
у организације. Активност комуниста у масовним организацијама 
је већа. Комитети и основне организације заузимају одлучније 
ставове према разним слабостима и грешкама (исповиједање ре- 
лигије, прекршаји у личном животу, политичка пасивност, итд.). 
Поред позитивних резултата, потребно је изнијети и неке 
негативне стране које су дошле до изражаја за ово вријеме. 


Одржани проширени састанци комитета указали су на крупне 
слабости у њиховом раду, а нарочито у раду појединих чланова. 
Пленум је анализирао рад Среског комитета на бази поставки 
писма. Скоро је редовна појава да је мањи број чланова комитета 
политички активан и самосталан у раду, док већи број чланова 
у скоро свим комитетима ради више на конкретним, организа- 
ционо-техничким задацима. Иницијатори за постављање на 
дневни ред најактуелнијих проблема били су скоро редовно се- 
кретари и још један број израслијих чланова комитета, док ве- 
ћина другова није никада захтијевала сједницу комитета, као ни 
измјену, ни допуну дневног реда. У дискусији по разним пи- 
тањима на сједницама комитета, било по ком проблему, учествују 
углавном исти другови. Остали, већи дио чланова комитета, имао 
је претежно пасиван став, њихово мишљење је ријетко, или 
скоро никако долазило до изражаја. Они су се у више случајева 
формално слагали и усвајали ставове и приједлоге закључака. 
Искуство. показује да они чланови комитета који су незаинтере- 
совани и имају пасиван став на састанцима, редовно подбацују 
у спровођењу одлука и закључака који су усвојени на сједници 
комитета. Има примјера да су ти другови не само пасивни у по- 
литичком животу, него и на својим радним мјестима. Додуше, 
ови другови су добри и поштени али врло мало раде на свом по- 
литичком уздизању, код њих преовлађује тежња за неким мир- 
нијим начином живота итд. Код неких чланова комитета дошао 
је до изражаја и каријеризам (у среском комитету), борба за 
већи положај, неодлажење на распоређене дужности (случај у 
градском комитету), тенденција незамјерања итд. 

Ради крупнијих грешака и лоших поступака неки другови 
су искључени из комитета, неки кажњени, а већи број критико- 
ван. Дискусије око тога су се врло позитивно одразиле код већег 
броја чланова комитета, али још многе слабости на које писмс 
указује, за које карактеришу наше комитете, нису преброђене. 

Код комуниста, па и народа, осјећа се да је писмо једна 
крупна политичка мјера која најенергичније захтијева борбу за 
лик комунисте за политичко-идеолошки лик основне организа- 

ције. Све више побјеђује мишљење у народу и међу чланством 
да члан Савеза не може бити онај ко не испуњава одговарајуће 
услове. Код нас је конкретно био разводњен критеријум у по- 
гледу оцјењивања ко може бити члан Савеза. На ово питање гле- 
дало се једнострано — да ли се неко истакао на радном мјесту, 
има ли ударничку значку — а мало се водило рачуна о његовим 
другим особинама које су такође неопходан услов за улазак у 
организацију. Није се тешко било учланити у Савез, требало се 
мало показати, изразити жељу да се постане члан, па да га 
основна организација прими у своје редове. Мало се водило ра- 
чуна о томе да ли ће онај ко се прими бити спреман да предано 
политички ради и учи, не жалећи труда и напора. Изгубило се 
из вида да су нам потребни активни политички борци који ће на 
сваком мјесту, личним залагањем и објашњавањем наше поли- 
тике, покретати и васпитавати остале. 


Приликом разраде писма у организацијама дошле су до 
изражаја и неке негативне тенденције. Оне се испољавају у сле- 
дећем: у већем броју организација проучавању писма пришло се 
једнострано, о многим важнијим питањима на која писмо ука- 
зује мало је било дискусије, тако да чланство није дубље и шире 
сагледало у цјелини суштину писма у свим његовим поставкама. 
Многе организације су схватиле да је основно очистити редове 
и да ће онда све само од себе да иде. Схватило се да је основно 
решити се оних који не плаћају чланарину, не долазе на састанке, 
не дискутују, нигде се не истичу, праве прекршаје у личном 
животу. оних који испсвиједају вјеру итд. Већи дио времена је 
потрошен на ова питања, док се губило из вида темељитије и 
дубље сагледавање узрока запостављања политичког и идеоло- 
шког рада и посљедице које из тога произлазе. Губи се из вида 
да су многе слабости код комункста и организација посљедиш а 
недостатка конкретнијег политичког прилажења разним пробле- 
мима. Недовољно су уочаване разне антисоцијалистичке тенден- 
ције као што су: развијање приватних капиталистичких преду - 
зећа, лскализам, закидање од заједнице итд. 


Многе организације приступиле су активном рашчишћавању 
у првом реду са оним комунистима који не испуњавају ни нај- 
основније обавезе Савеза. У нашем срезу у року од 25 дзна, 
приликом разраде писма у основним организацијама, искључено 
је 183 члана и кажњено 93. Од тога су 190 радници, што се јасно 
види да су оштрији ставови били у предузетним организацијама. 
док је кажњено 45 службеника, 31 земљорадник и 10 домаћица. 
Подаци говоре да је највише кажњено чланова који су примљени 
1948 па надаље, тј. из оног времена када се „по плану“ примало 
у Партију, јер је од горе искључених и кажњених прије 1948 
примљено само 12. Већи број је кажњен ради недисциплине, 
исповиједања религије, неморала, а мањи број ради политичке 

неактивности. Око 300 комуниста је критиковано ради разних 
слабости и грешака. Врла мали број је оних комуниста који су 
сами предали књижице, тј. сами увидјели да не испуњавају услове 
према Статуту и да су се према томе погрешно нашли у редо- 
вима Савеза. Таквих смо имали свега 27, док се већи број грче- 
вито бори да остане у организацији, изко је очигледно да је 
њихов остангк немогућ, обзиром на величину грешака и пасивност 
у Раду. У Руднику је један члан искључен због свакодневног 
опијања. Он се упорно залагао да остане у организацији, а када 
му то није успјело, доцније је покушао да се обрачуна са секре- 
таром. Или други примјер: у Пуховцу (сеоска организација) 
основна оргапизација не смије да искључи једног члана због тога 
што им он свима пријети. Приликом дискусије о лику комуни- 
сте било је такође разних несхватања и погрешних тумачења. 
Један комуниста у Конструктору упорно је заступао тезу да 
више не може бити члан ко нема најмање 4 разреда гимна- 
зије итд. 

Код неких организација и комуниста појављује се тенден- 
ција неправилног гледања и односа према искљученим. Има по- 
јава да се такви карактеришу као непријатељи, или им се по- 
слије искључења другарски не приступа. Једна територијална 
организација предлагала је да се један искључени друг пресели 
из бољег свог стана у други лошији, а у предузетним организа- 
цијама има тенденција да се искљученим додијеле лсшија радна 
мјеста, са нижим тарифним ставовима итд. По схватањима ових 
другова и организација испада да је чланство у Савезу комуни- 
ста везано за неку посебну привилегију, противу чега се баш писмо 
и наша општа политика бори. Већи број другова ксји се искљу- 
чују у основи су поштени људи, спремни и даље да се боре. 
Ту се у више случајева не ради о никаквим непријатељима, већ 
је ствар у њиховом неправилном пријему у чланство организа- 
ције. Ми са таквим друговима морамо сарађивати, ми их не 
смијемо одбацивати, они треба да се активизирају у синдикату, 
Социјалистичком савезу и другим организацијама. 

Иако се показују виднији знаци политичке активности, још 
увијек се писмо споро одсажавл на полгтички живот и активност 
синдиката, Социјалистичког савеза и осталих друштвених орга- 
низација. Ма да многе организације и комунисти показују више 
спремности за политички рад, комунисти у руководствима по- 
менутих организација врло се споро сналазе у спровођењу писма 
на секторима политичких организација, гдје треба углавном да 
се одвија политичка борба и гдје комунисти могу једино да по- 
кажу своје држање. Умјесто бржег разрађивања разних поли- 
тичких проблема и заузимања ставова по њима, више се пошло 
од људи него од проблема кроз које би требало сагледавати поје- 
дине комунисте и организације. Узмимо, на примјер, синдикалну 

организацију; она је у посљедње вријеме скоро политички неак- 
тивна, док комунисти на руководећим дужностима у синдикатима 
то врло споро сагледавају. Ради те неактивности имамо и даље 
појаву неправилних одлука радничких савјета у скоро свим 
предузећима. Раднички савјет Жељезаре недавно је усвојио по- 
лугодишњи биланс, по коме је остварена добит од 912 милиона. 
Очитледно је да се ради о монополистичком положају и о разним 
недозвољеним комерцијалним вјештинама, који успављују ко- 
лектив у борби за већу продуктивност, чиме се наносе огромне 
штете нашој заједници. Установљена добит није резултат пове-– 
ћања производње, јер је полугодишњи план по количини и 
асортиману извршен са свега 78%, а финансиски са 105%. Ра- 
злика између основних и продајних цијена је у просјеку за 7% 
већа током читавог 1 полугодишта, ради чега је и настала велика 
добит. Ради недостатка политичког рада дошло је до изигравања 
Уредбе о годишњим одморима, опет на штету заједнице. У Же- 
љезари је просјек код службеника 22 дана у коришћењу пла- 
ћеног годишњег одмора, док је код радника 18 дана. Слична је 
ситуација и у другим предузећима. 

Са недовољно оштрине се реагује против разних неприја- 
тељских иступг у колективима. На примјер: у Руднику један се 
хвалише јавно да је учествовао у СС трупама и био усташа, по- 
казује фотографије из тих дана, а основна организација, синди- 
кална, па и творнички комитет не реагују, иако је конкретни 
примјер свима познат. Узмимо други примјер у Жељезари: за 
вријеме бајрамских празника једна група радника зауставила је 
пресу и равналицу у 2 сата послије пола ноћи без ичијег одо- 
брења, 4 сата раније него што смјена завршава свој рад, и отишла 
да светкује. Колектив је имао штету ради 4 сата стајања поме- 
нутих постројења за 50 тона ваљане готове робе, или у новцу 
450.000 динара. И по овом случају сви су били пасивни, све док 
комитет није интервенисао. Кад је одржан митинг и радницима 
објашњен поступак таквих радника, онда је колектив једноду- 
шно из своје средине избацио четворицу, захтијевајући да учи- 
њену штету надокнаде и буду предани суду. 

Приликом разраде писма, многе организације су покушале 
да изврше анализу свог политичког рада и да сагледају своје 
слабости. Тамо гдје је секретар боље припремио састанак, анга- 
жујући већи број комуниста у припреми, резултати на разради 
били су много већи. Један дио организација површно је присту- 
гио разради писма. Такви састанци су били кренули уопштеним 
током, због чега је комитет морзо интервенисати. У:пштеност 
је нарочито карактеристична за организацију у мањим предузе- 
ћима, као што су: Градско грађевинско, Грађевинско предузеће 
Крајина, Термо-електро, Павао Радан и још нека. У поме- 
нутим организацијама изостајала је темељитија разрада, па 

према томе нису подузимани ни одлучујући ставови против ра- 
зних недостатака, којих у овим организацијама има доста. Када 
је основна организација Ауто-саобраћаја примила писмо, на са- 
станку га прочитала и констатовала: „Писмо је врло добра ствар, 
јер ће нам помоћи, али ово о чему писмо говори не односи 
се на нашу организацију, јер таквих појава код нас нема.“ 
Састанак се завршио без имало дискусије, иако баш ова органи- 
зација пати од низа слабости и карактерише је опште политичко 
мртвило. У предузећу Конструктор већи број организација на 
брзину је прорадио писмо, без дубље анализе и дискусије, иако 
је у овом предузећу откривен читав низ антисоцијалистичких 
појава. 

Код неких комуниста и организација појављивале су се тен- 
денције отпора према поставкама писма, али то су појединачни 
случајеви, док код организације као цјелине тога није било, или 
уколико се и појављивало у некој форми, резултат је политич- 
ког незнања. Тај отпор се нарочито огледа у опортунистичком 
заузимању ставова против разних слабости и недостатака. У скоро 
свим организацијама било је појединаца који су се борили за 
блаже ставове по разним недостацима и грешкама, било у раду 
организације или појединаца. Када се то дубље размотрило ви- 
дјело се да се ради о трулој фамилијарности и опортунизму по- 
јединих комуниста, или о људима који су имали разних грешака 
и слабости, па су бранећи друге и њихова схватања бранили и 
своје трешке. Али, насупрот таквим ставовима, више је оних који 
су заузимали борбеније ставове против разних слабости и не- 
гативних схватања. То је нарочито дошло до изражаја у преду- 
зетним организацијама, а томе су у многом допринијеле раније 
започете дискусије поводом расподјеле разних фондова. 

Наш даљни задатак је политичко оживљавање масовних и 
друштвених организација, заоштравање одговорности код кому- 
ниста за политичко дјеловање у организацијама, као и на сваком 
другом мјесту гдје раде комунисти. Да би комунисти извршили 
свој задатак, пред нама је да више учинимо на идеолошко-поли- 
тичком оспособљавању комуниста. Процес борбе за чистоћу 
редова такође није завршен, јер то се не рјешава једном кампа- 
њом састанака и искључењем 200 комуниста, већ то мора да буде 
дужи и стални процес, ако хоћемо да што успјешније отстранимо 
баласт који оптерећује редове организације Савеза комуниста. 


Векић Ђуро, 
члан Среског комитета Савеза комуниста — Зеница 

ПОЛИТИЧКИ КУРС ЗА УЧИТЕЉЕ У МАКЕДОНИЈИ 


У циљу побољшања културно-просветног и политичког рада 
на селу, ЦК СК Македоније је већ дуже времена примењивао 
различите форме рада у оспособљавању кадрова за рад на селу. 
Између осталих форми, ЦК СК Македоније организовао је у току 
протекле године два краћа курса за секретаре и чланове општин- 
ских комитета. Међутим, ти курсеви нису дали жељене резултате. 
Недовољно писмени и слабе културе чланови Савеза комуниста 
са села и после свршетка оваквих курсева нису били у стању да 
оно што су научили преносе на радне људе села. Њихов утицај 
на преваспитавању маса био је релативно слаб. Требало је ори- 
јентисати се на оне кадрове који ће боље моћи да одговоре овом 
задатку. Имајући у виду чињеницу да учитељи као носиоци про- 
свете и културе на селу уживају ауторитет међу масама, да су по 
традицији у Македонији били носиоци новога и револуционар- 
нога, ЦК СК Македоније у заједници са ССРНМ решио је да 
учитеље припреми за овакав рад на селу. Организован је једно- 
месечни идејно-политички курс за учитеље основних школа и 
осмолетки са села у данима феријалног распуста. На овом курсу 
предвиђено је било да се проучи искључиво културно-политичка 
проблематика села. Курс је одржан у времену од 20 јула до 
20 августа у Охриду; похађало га је 90 учитеља из целе репу- 
блике. 

Избор слушаоца извршили су срески комитети СК и одбори 
ССРНМ у сагласности са саветима за просвету, науку и културу 
при среским народним одборима. Разуме се да је и овде био за- 
ступљен принцип добровољности. Пријем слушалаца за овај курс 
ЦК СК Македоније и Главни одбор ССРНМ поставили су тако да 
курс могу посећивати не само учитељи који су чланови Савеза 
комуниста, већ и они учитељи који нису чланови, али су својим 
активним залагањем у Социјалистичком савезу радног народа 
Југославије показали видне успехе. | 

Принцип добровољног пријављивања за курс показао се и 
овога пута правилним, а слушаоци изабрани на овзј начин покз- 
зали су добре резултате. Одабирање слушалаца на принципу до- 
бровољности имало је и ту позитивну страну што су они, при- 
јављујући се сами за овакав курс, узимали на себе обавезу да 
савесно и темељно проуче проблеме предвиђене планом и про- 
грамом курса. 

Наставним планом и програмом предвиђено је било проуча- 
вање пслитичке и културне проблематике нашег села. Разуме се 
да су у програм били укључени и други актуелни проблеми ка- 
рактеристични за наш данашњи развитак, али је тежиште про- 
грама било — село. Програм је био подешен да што више упозна 
слушаоце с проблемима села, како би они, касније, на свом те- 

рену деловали у правцу васпитања сеоских радних маса у духу 
социјализма и демократије. 

Настава се није ограничила само на предавања. После одр- 
жаних предавања био. је организован индивидуални рад и изу- 
чавање проблематике појединих тема. После индивидуалног проу- 
чавања летературе, одржаване су скупне дискусије вођене од 
стране сталног наставника, на којима су слушаоци износили своје 
ставове по појединим проблемима у вези одређене теме. 

Треба подвући да поред учења није била запостављена ни 
културна страна. У слободним часовима слушаоци су редовно 
посећивали позоришне и кино преставе, као и разна предавања 
која су држана на народном универзитету. Курс је имао и ту 
позитивну страну што су се на њему учитељи из разних крајева 
републике упознали, зближили и изменили искуства. 

Предвиђену проблематику солидно је савладала већина слу- 
шалаца, тако да ће они са стеченим знањем моћи да раде у духу 
преваспитавања маса на пољу социјализма и демократије. Овако 
савладана материја од стране слушалаца даје потврду да ће они 
извршити преоријентацију у раду, тј. да се са стеченим знањем 
неће убудуће само ограничити на редовну наставу, већ ће као 
чланови Савеза комуниста и чланови Социјалистичког савеза 
радног народа деловати на идејно-политичком пољу у својој сре- 
дини. Интересовање за проблеме села које је курс побудио уве- 
лико ће допринети да се учитељи ангажују на идејно-политичком 
пољу, на шта се до овог курса недовољно обраћало пажње, било 

·из неразумевања дотичне проблематике, било из нехата. Примера 

ради, навешћу случај да је било и таквих учитеља на курсу који 
нису у селу читали дневну штампу, што се на свој начин нега- 
тивно одражавало на идејно-политичком пољу њихове делатно- 
сти и рада у школи. Изучавајући проблематику села и актуелне 
проблеме наше стварности, они су уочили тај пропуст и јавно 
признали свој нехат у однссу на штампу и своју незаинтергсо- 
ваност у области политике и идеолошког уздизања. 

Општа констатација управе и самих слушалаца је да је курс 
у потпуности одговорио својој намени. Да ли ће овај курс стварно 
дати још боље резултате, пракса ће показати. 


Драган Таковски 
управник политичке школе СКМ — Скопље 


СПРОВОЂЕЊЕ ПИСМА ЦК СКЈ У КАРЛОВЦУ 


Писмо П Пленума ЦК СКЈ комунисти града Карловца доче- 
кали су са посебним интересовањем. Од М! Конгреса па до недавно 
одржаног 1 Пленума ЦК СКЈ у организацијама Савеза ксмуниста 
на нашем терену било је добрих резултата што се тиче даљег 

проширења и продубљења социјалистичке демократије и на по- 
дручју изградње социјалистичких друштвених односа, поготово 
у односу на радничко самоуправљање, повећање иницијативе пги- 
роких народних маса и њиховог свестранијег учешћа у рјеша- 
вању многих крупних проблема наше социјалистичке изградње. 
Међутим, упоредо са успјесима ми имамо у организацијама Са- 
веза комуниста и разноврсних слабости, које се огледају прије 
свега у заостајању идеолошке свијести и недовољној политичкој 
активности. 

Када су наше основне организације примиле писмо ЦК СКЈ 
и пришле његовом проучавању почеле су се уочавати многе сла- 
бости, које би нам могле у приличној мјери штетити, када о њима 
не бисмо одмах повели рачуна. Један број основних организација, 
које су схватиле сву величину и значај писма, темељито су га 
проучиле и том приликом анализирале све своје слабости у 
складу са самим садржајем писма, те су на основу свега тога 
одредиле конкретне задатке за даљи рад. Међутим, нашло <се 
и таквих основних организација које су покушале да на својим 
површно припремљеним састанцима површно прораде писмо, 
заобилазећи своје властите недостатке и пропусте у раду како 
организације као цјелине тако и сваког њеног члана посебно. 
У таквим су организацијама поједини чланови покушали намет- 
нути опћениту дискусију, то јест дискусију у првом реду о 
спољно-политичким збивањима, о разним догађајима у нашој 
земљи, граду и томе слично, или, укратко речено, о свему и 
свачему, само не о постојећим слабостима и негативним појавама · 
у њиховој властитој средини и у односу на сваког појединог члана 
дотичне основне организације. Уочивши наведене пропусте, 
Градски комитет је стао на становиште да се у свакој таквој 
основној организацији приђе поново проучавању писма и утвр- 
ђивању конкретних мјера за његово досљедно спровођење у живот. 

Када се узме у обзир да се организација Савеза комуниста 
на подручју града повећала у последњих 15 мјесеци за преко 
600 нових чланова, неминовно се, упоредо с тим, постављало у 
свој оштрини и питање идеолошко-одгојног рада унутар цјело- 
купне организације, нарочито у односу на новопримљено члан- 
ство. Баш се о томе најважнијем задатку код једног броја 
основних организација није водило рачуна, већ је идеолошко- 
теоретским радом у приличној мјери доминирала стихијност. 
И код самог Комитета почело се формирати становиште. 'које 
смо у више наврата могли чути и са разних других страна, како 
тај рад треба препустити самом чланству, односно оставкти да 
се чланови идеолошко-теоретски уздижу индивидуално. Такво 
се мишљење убрзо показало, у односу на велику већину чланства, 
неправилним, јер се губила из вида разноврсност образовања у 
саставу организације. Накнадном контролом и анализом прили- 

ком проучазања писма утврдило се даље заостајање ~ идеоло- 
шткој изградњи већине чланства, заостајање у идеолошко-поли- 
тичком утицају комуниста у друштвено-политичком и привредном 
животу града. Отсутност политичке будности и револуционарне 
оштрине у редовима чланства Савеза комуниста истовремено се 
почела одражавати и на слабљење политичке борбе против паз- 
них негативности унутар наших осталих масовних и друштве-. 
них организација. Те празнине у редовима чланова Савеза кому- 
ниста омогућиле су живље дјеловање реакционарних елемената 
у траду. Отсутност политичке будности код неких основних 
организација Савеза комуниста омогућило је у последње вријеме 
непријгтељским остацима да се прогтурају у неколико подузећа 
на одговорне дужности, у радничке савјете, као шефови рачуно- 
водства и томе слично. Баш у таквим подузећима ми смо имали 
често случајеве сваковрсних малверзација, крађа, немилосрдног 
расипања народне имовине и другог штеточинства. Против на- 
ведених и њима сличних слабости нису реагирале основне орга- 
низације Савеза комуниста, устроучавајући се да не повриједе 
демократичност и тобоже онемогуће борбу мишљења, било у по- 
дузећу, установи или масовној организацији. 

Запостављање идеолошко-политичког рада унутар органи- 
зација Савеза комуниста, осим наведених слабости, омогућило је 
даље повећање пасивкости једног броја чланова у погледу 
њиховот учешћа у раду и политичког утицаја унутар масовних, 
друштвених организација. Да је то тако, показује и примјер, 
што од укупно 2.430 чланова —- колико их имамо на подручју 
нашега града — активно учествује, што у радничким савјетима, 
организацијама ССРН, синдикату, те другим масовним и друштве- 
ним организацијама, свега 800 чланова, док је преостали број у 
великој већини отсутан од сваког озбиљнијег политичког дјело- 
вања и политичке активности. 

Приликом проучавања писма поново смо наишли да у неким 
основним организгцијама преко половине чланова не чита редовно 
дневну штампу, а да и не говоримо о политичко-теоретским ча- 
сописима и другој напредној литератури. Имајући у виду те 
чињенице, разумљиро је ла се не може озбиљно говорити о ути. 
цају на масе таквог члана Савеза комуниста, који ништа не чита. 
У већини случајева такви чланови чине многе грешке, често и 
несвјесно, у односу на линију Савеза комуниста. 

У неким основним организацијама, након што је писмо про- 
учено, наилазимо на такве тенденције да се одмах приђе енергич- 
ном искључивању, па макар и већег броја чланова из оргзниза- 
ција, правдајући тиме да ће оно што остане барем бити добро и 
радити како треба. У таквим се организацијама не узимају у созир 
досадашње заједничке слабости, недовољна брига о идеолошком 
раду, почев од Градског комитета, секретара основних организа- 

ција па надаље, већ превлађује у мишљењу линија мањег отпора, 
то јест. линија масовног чишћења. Ми из организација Савеза 
комуниста на подручју нашег града морамо што брже и одлучно 
отстранити оне чланове организације који су у њу дошли слу- 
чајно из својих каријеристичких и профитерских интереса, али 
водећи строго рачуна о добрим, иако политички још слабим дру- 
говима, који имају услова да уз правилан и систематски идеоло- 
шки рад постану добри и примјерни чланови организације 
Савеза комуниста. 

Анализирајући на бази писма ЦК свој рад, Градски комитет 
је расправљао о грешкама у досадашњем методу рада и руково- 
ђењу. Један од основних недостатака у раду комитета састојао 
се у томе што је рад основних организација био у приличној мјери 
препуштен њима самима. Преовлађивало је мишљење да ће се 
основне организације, радећи потпуно самостално, брже оспосо- 
бљавати, јачати и успјешније рјешавати постављене им задатке. 
Међутим, пракса је показала да смо из једне крајности, то јест 
раније сталног па и сувишног трчања по основним организаци- 
јама, дјелећи им директиве за рад, прешли у другу — да не водимо 
довољно рачуна о томе како се оне и на који начин боре з2 
провођење у живот линије СК односно за примјену у пракси 
Статута и одлука М1 Конгреса КПЈ. Осим тога, Комитет није у 
довољној мјери претстављао јединствено политичко руководство 
у граду, задовољавао се тиме да његови чланови успјешно 
свршавају оне задатке у предузећима и установама, гдје се налазе 
на својим службеним дужностима. Проучавајући писмо П Пле- 
кума ЦК СКЈ, утврдили смо, између осталог, да је неопходно по- 
требно, како у основним организацијама тако и у самом Градском 
комитету, барем једанпут у мјесецу одржати састанке по прет- 
ходно индивидуално проученим материјалима у којима се тре- 
тирају најактуелнији проблеми из наше социјалистичке изградње, 
те унутарње и спољне политике. 

Комбинирајући добре облике рада из наше раније праксе 
са новим методама и условима, мислимо да ћемо брже и успје- 
шније убудуће извршавати све оне задатке које у данашњим 
условима и на данашњем степену развитка тражи од нас кому- 
ниста наша социјалистичка изградња. 


Павлачић Мика 
секретар Градског комитгта СКХ — Карловац 

ОДЛУКАМА УГ КОНГРЕСА 

ЈА ЖЕЛИМ ДА НАШИ ЧЛАНОВИ САВЕЗА КОМУНИСТА 
УПОРНО И ОДЛУЧНО ИДУ НАПРИЈЕД, ОНАКО КАО ШТО ЈЕ 
ТО ПОСТАВЉЕНО ОДЛУКАМА У! КОНГРЕСА“ 


Другови и другарице, 


Данас ми је за вријеме говора пала на ум мисао: каква је то 
сила која је створила такво јединство међу нашим народима: 
Ја сам сад пролазио широм наше земље, од близу талијанске 
границе, затим преко Сплита по Хрватској, по Србији, овдје у 
Македонији, и свугдје исти дух, исто расположење, исте ми- 
сли, иста радост, исте тежње. Која је то сила која је то на- 
правила: Разумије се, један је одговор: то је направила 
наша Комунистичка партија. Она је пренијела оно своје 
јединство мисли које је постојало у срцима и у мозгу њених чла- 
нова прије рата, — она је успјела пренијети га у народ. Успјела 
је погодити тежње народа, и то је била највећа заслуга у њеној 
хисторији, тежње свога народа, то јест радити и предузимати 
оно што сматра да народ жели. Ето то је неразумљиво данас 
у иностранству, а |нарочито неразумљиво оним крупним који 
мисле да ће увијек моћи дрмати свијетом; они не могу да разу- 
мију ово што се код нас догађа. 

Ја сам, другови и другарице, дубоко увјерен да — без обзира 
на све што стоји пред нама, а неће све ићи баш лако, имаћемо 
још доста тешкоћа — са оваквим јединством мисли и акције, са 
оваквим народом као што је наш, збиља нас будућност не плаши, 
па макар какве тешкоће имали пред собом. Може се догодити да 
ћемо ми опет морати сами да напрегнемо све силе. Разумије се, 
када би дошло до такве ситуације, ја кажем отворено, онда ћеи 
са наших леђа пасти извјесне обавезе које смо дали у току ових 
посљедњих година. Дакле, биће извјесне компензације ако до тога 
дође. Ви разумијете шта мислим. Разумијете ме врло добро. Али, 
једно мора бити свима јасно. Ми нисмо народ и људи који се могу 
плашити било овим било оним. Ми смо научили да се боримо. 
Ми смо научили да страдамо. Ми смо способни да радимо. Ми смо 
способни да и највеће запреке пребродимо, а способни смо тим 
више што смо такви људи и што је оно јединство мисли које је 
некада било у Партији, у Савезу комуниста данас, сада јединство 

мисли у читавом нашем народу. Замислите, 17 милиона — ја 
нећу да споменем оних пар, можда оних два до три отсто — 17 
милиона има једну мисао: изградити љепшу будућност, изградити 
социјализам. И 17 милиона наших људи спремно је да се оду- 
пре свакоме ко би нас поново сматрао као неки инфериорни на- 
род, ко би поново хтио да посегне за нашом слободом и неза- 
висношћу, ко би поново хтио да тргује на наш рачун. 

Ја сам рекао данас: хоће ли наше пријатељство, или неће. 
И јуче сам то исто рекао. Нека они одлуче, хоће ли то или неће. 
Наш народ је способан да стекне пријатеље, можда не одједан- 
пут, али постепено, својом упорном борбом, својом мирољуби- 
вом политиком, спољном политиком, својом неограниченом упор- 
ношћу у изградњи љешше будућности. Ми имамо данас прија- 
теља широм свијета. Разумије се, ти наши пријатељи нису до- 
вољно јаки, али су они страховито бројни. Ми имамо подјар- 
мљене, колонијалне народе као наше пријатеље. Наши су прија- 
тељи сви они који још стењу под нечијим јармом. Наши су при- 
јатељи сви они који социјалне правде још немају. Наши су при- 
јатељи они који су у материјалном погледу слаби, али духовно 
постају сваког дана све јачи и гледају у нашу земљу као примјер 
народа који је на овакав начин успио да избори своја права на 
овој земљиној кугли, који је способан да се носи и са највећим 
тешкоћама, да се бори и са највећим силама ако је потребно, јер 
има моралну снагу, која је јаче оружје од свега другог оружја. 

Другови и другарице, код нас у нашем унутрашњем систему. 
у нашој демократизацији, било у економици или у смислу поли - 
тичког управљања итд. ми смо учинили огроман корак напри- 
јед. У питању демократизације наше земље било је извјесних 
тенденција са Запада које су сматрале то као своју заслугу, сма- 
трале да смо ми под извјесним притиском и, можда, са извјесном 
помоћи морали ићи тим путем демократизације. И онда су криво 
тумачили то наше унутрашње проширење и продубљивање де- 
мократизације. Ево им сада ти зборови на које долази по 200 
до 300 хиљада људи и више, па ће видјети шта та демократиза- 
ција значи и каква је то демократизација у односу на оне који 
хоће да тргују на штету наших народа. И у нашој земљи има 
људи, и још данас има појединаца, старога, реакције, који су по- 
ново дизали главу, који су мислили да је та демократизација 
коју смо ми предузимали дошла по налогу и по директивама 
извана, а неће да схвате да је то пут нашег социјалистичког 
развитка, пут који смо ми одредили оног момента када смо се 
одрекли совјетских метода и совјетског система онаквог какав 
је код њих, државног капитализма, неће да то разумију и по- 
чели су правити разне комбинације, постали су безобразни, до- 
шли су дотле да нам већ покушавају доље и неког комунисту 

да туку. Морам да кажем да је наша демократија друкчија де- 
мократија од оне западног типа. Она има, као што сам већ неко- 
лико пута рекао, своју материјалну основу и свој циљ друкчији 
него што имају они: изградњу социјализма. Наша је демократија 
здрава и у нашој демократији они елементи који теже ка старом 
не могу данас ни под каквим видом да се боре против овог 
силног полета који све обузима и напора које данас чинимо ради 
боље будућности. 

Ја бих хтио данас да упутим ове ријечи свима друговима 
комунистима који имају доста тешку ситуацију на терену, који 
морају да се носе са свима тим старим остацима који су мислили 
у извјесном моменту да је сада, пошто ми тежимо тој демокра- 
тизацији, дошло вријеме да раде. Не. Но прво и прво, ми им нећемо 
дозволити да раде то што су покушали да раде. Ми имамо сред- 
става да то спријечимо, и ми ћемо употребити демократска сред- 
ства, средства социјалистичке демократије, то јест оно што 
огромна већина народа жели, а она жели да их онемогући. То 
ћемо ми примијенити према њима. 

Ја бих хтио да наши људи, који данас раде на изградњи со- 
цијализма, чланови Савеза комуниста, чланови Социјалистичког 
савеза, буду свјесни тога да се њихова улога и њихова одго- 
ворност и значај њиховог рада нису смањили, него су се још и по- 
већали. Ми смо говорили какве задатке имају сада, то јест наш 
Конгрес је о томе говорио какви су сада њихови нови задаци, и 
не треба, ма у каквој ситуацији се налазили, вјеровати ра- 
зним елементима који мисле, као што су казали на једном 
мјесту: „Јесте, Тито је распустио Партију, само се то још не при- 
знаје.“ Ја сам рекао шта мислим о тим гласовима да сам ја рас- 
пустио Партију. Нико не може Партију распустити. Нико не 
може Савез комуниста распустити. Улога Савеза комуниста је 
тако дуго на свој својој висини и не губи на свом значају док год 
није постигнут онај крајњи циљ за којим ми идемо, а то ће тра- 
јати јако, јако дуго. Сви смо ми комунисти у овоме једнаких по- 
гледа, и ја сам комуниста, и врло дуго сам комуниста, па би било 
врло жалосно кад бих мијењао своје гледање на улогу и задатке 
комуниста. Ја желим, другови, да наши чланови Савеза кому- 
ниста упорно и одлучно иду напријед, онако као што је то по- 
стављено одлукама МТ Конгреса, не обазирући се, не гледајући 
ни лијево ни десно спроводећи те одлуке у живот, да буду свје- 
сни да чине једно велико дјело, да је овај садашњи напор Пар- 
тије комуниста и сада Савеза комуниста крунисан огромним 
успјехом који ми видимо сваког дана кад гледамо народ на оку- 
пу, да ми имамо да савладамо још многе тешкоће, да ми још 
имамо непријатеља и унутра, а нарочито вани, да морамо бити 
увијек спремни да све опасности које нам пријете отклонимо, а 

будите увјерени да их ми можемо да отклонимо. Разумије се, мо- 
рамо увијек радити у исто вријеме и срцем и мозгом подједнако. 
Било би погрешно ако бисмо слушали само оно што срце говори, 
а да не слушамо мозак, да не размислимо дсбро до чега нешто 
може довести. Ми смо научили да радимо и мозгом и срцем, и 
тако треба комунисти да раде и даље. 

Ја вам желим, другови и другарице, много успјеха у буду- 
ћем раду и пијем за успјехе нашег Савеза комуниста, за Соци- 
јалистички савез, за јединство наших народа. 


Милован Ђилас 


СПРЕГА С БУРЖОАЗИЈОМ 


Већ на самом почетку сукоба с Коминформом показало се да 
су они који се опредјељују за Резолуцију у огромној већини 60- 
лесно амбициозни и корумпирани елементи. Многи од њих су 
учествовали чак и у криминалним потхватима, а многи су били 
за вријеме рата у непријатељским формацијама. Али је код свих 
једно заједничко: склоност ка бирократизму, бирократски — без- 
душни — однос према људима и механички, бирократски начин 
управљања. 

Каснији развитак је потврдио да су најгори, најназаднији би- 
рократски елементи заиста повезани за хегемонистичку политику 
Совјетског Савеза, али је такође открио и то да постоје биро- 
кратске тенденције и бирократске снаге које извиру из наше 
сопствене стварности, из објективних услова прелазног периода, 
а које су тек индиректно повезане са СССР, или чак никако и 
нијесу. Ове друте снаге, макар наизглед и не угрожавале незави- 
сност Југославије, независност у смислу унутарњег развитка, 
ипак својом активношћу —  паралисањем социјалистичких 
снага — неминовно би довеле до слабљења и успоравања соци- 
јализма, а тиме би поткопале и независност Југославије. Ове 
реакционарне снаге су очевидно претстављале и стварно и сад 
претстављају далеко озбиљнију и стварнију опасност за развитак 
социјалистичке демократије, односно —- социјализма, него оне 
друге, отворено информбироовске, и то из простог разлога што 
прве црпу снагу из објективне унутарње стварности, док су 
друге претежно увезене, убачене, неприродне за ту стварност. 

Уочавање ових чињеница и ових тенденција од пресудне је 
важности за даљу активност демократских, социјалистичких 
снага у нашој земљи. И то због тога што то значи свјесну акцију 
за прелазак у једну нову, вишу фазу у борби за социјализам, 
у фазу борбе за социјалистичку демократију. А сем тога, без 
јасног уочавања суштине бирократизма не би могле да се мо- 
билишу демократске снаге. 

Ако се при свему томе има у виду да се читав овај процес 
" одвија у условима док још траје интензивна унутарња борба 
против капитализма, борба против бирократизма не може остати 
без посљедица за исход борбе социјализам — капитализам, као 

што ни та борба не може да се одвија без утицаја на ону прву. 
Клупко се у стварности још више заплиће, а не упрошћава. Зре- 
лост и свијест демократских социјалистичких снага баш се и 
испољава у оној мјери у којој су оне кадре да се истовремено 
боре на оба фронта, против и једних и других антисоцијалистич- 
ких снага, а да истовремено не угрозе сам демократски процес. 
Штавише, мени изгледа да се тај процес једино и може оситу- 
рати ако се ни у једном тренутку не потцијени било ова или 
она опасност и ако се оштрица упери у датом тренутку прије 
свега против оне која је тада најопаснија за демократију. 

Већ досадашње излагање открива да постоје сви објективни 
услови, иако можда и не за формални, а оно за стварни савез 
између бирократских и буржоаских снага против стварне демо- 
кратије, стварног социјализма. Али то су само објективне мо- 
гућности, а за практичну активност су важни стварни облици 
спреге бирократизам — капитализам. 

Ови облици се јављају махом стихијно и прикривено, у 
облику продирања и укорјењивања малограђанских, сељачких и 
буржоаских елемената, схватања и форми живота у социјали- 
стичке снаге. Ту спадају и разни облици протекционаштва и 
корупције. И привредни криминал, који у условима бирократизма 
добија џиновске размјере, јесте један од облика спреге с декла- 
сираним буржоаским и ситнобуржоаским елементима. 

Ова спрега може добити и политичке облике. И фактички их 
и добија. То нарочито постаје видно када свјесне социјалистичке 
снаге заоштре борбу против бирократизма као објективно нај- 
веће опасности за социјализам (јер тако и јесте, пошто бирокра- 
тизам настаје из дате стварности, док капитализам дјелује у 
Њој претежно као остатак прошлости). Таква борба се данас 
води код нас. Она се све више развија и у дубину и у ширину, 
макар што се то и не видјело на први поглед. 

И шта се могло уочити2 


У тој борби, чим су дошли у положај да губе привилегије, 
да извлаче корист из голе и за друштво сувишне привилегије 
управљања и да на основи своје тобоже комунистичке припадно- 
сти извлаче материјалне и друге угодности до којих не могу 


доћи обични смртници, сви бирократски и каријеристички еле- 
менти су изгубили сваки интерес за борбу против реакционарних 
клерикалних и буржоаских елемената. Отуда се и догодило да је 
у Савезу комуниста „наједном“ избио проблем неактивних и не- 
заинтересованих чланова, тућих и слову и духу комунизма. По- 
стаје очевидно: бирократски елементи су вољни да се туку против 
буржоаске реакције само ако то истовремено оситурава и њихове 

привилегије. Они уствари борбу против буржоазије и не трети- 
рају друкчије него као привидно враћање на старе револуцио- 
нарне форме, а уствари као на успоставу сопствене деспотије и 
државнокапиталистичких односа." 

Зато је у тако оштрој форми избио и још увијек избија 
проблем чистоће лика комунисте и политичке активности орга- 
низација Савеза комуниста. Нећу улазити у ово друго — како 
би требало развити активност организација, али је очевидно да 
комунисти тешко могу да се боре и мобилишу своје и народне 
снаге све док их окивају бирократски и ситнобуржоаски елементи 
у њиховој сопственој средини. Такви елементи и јесу носиоци 
стварне спреге с буржоазијом, чак и упркос њихове „живе 
жеље“ за обрачуном с њом, сада, кад је револуција већ извр- 
штила радикални обрачун, кад је рашчистила поље — за соци- 
јализам и демократију, али и за бирократизам и државни капи- 
тализам. 

У тим и таквим околностима услов успјешне борбе против 
капиталистичких елемената и капитализма јесте и једино може 
бити истовремена борба против бирократизма, ослобађање — пу- 
тем борбе, разумије се — социјалистичких снага од бирократ- 
ског баласта и бирократских елемената. Демократски облици су, 
уствари, онај тајни кључ за све, у датој ситуацији и на датом 
ступњу. И они ће то бити још дуго, све док у свим гранама и на 
свим степенима друштвеног и државног живота не постану онај 
објективни фактор, она објективна, од већине друштва примљена, 
у свијести маса устаљена форма, коју више ничија субјективна 
воља не може да мијења. 

Макар колико данас прсблем социјализма теоретски и могао 
изгледати једноставан, практични процес мора бити и сложен и 
дуг и пун противрјечја. У процесу борбе за социјалистичку де- 
мократију неминовни су спрега бирократизам — капитализам 
и борба социјалистичких снага противу њих. Та ог и јесте 
кретање у социјализму. 


' Под том лажном социјалистичком заставом („Одбрана тековина Окто- 
барске револуције“) они су побиједили у Русији. Револуција им је раскр- 
чила терен и оно што су бирократи учинили тамо против буржоазије и 
феудалаца уствари је незнатно у поређењу са оним шта су учинили са 
самом револуцијом, демократијом и социјализмом. 

2 Карактеристично је да су у незаконитим и самовољним акцијама 
против попова у Босни учествовале само групице из политичких и адми- 
нистративних апарата. Саме масе су показале да учествују на митинзима, 
демонстрацијама и сл. И то је, уствари, био примјер како тобожњи рево- 
луционери, а стварни бирократи, претварају једну масовну и демократску 
акцију у самовољне „револуционарне“ иступе групица. 


ПОСЛИЈЕ ПРОРАДЕ ПИСМА ЦК СКЈ 


Писмо ЦК СКЈ продискутовано је у свим организацијама 
Савеза комуниста. На многим основним организацијама писмо је 
прорађивано на више састанака. На основу извјештаја, као и не- 
ких појава у практичном раду Савеза комуниста, може се закљу- 
чити слиједеће: у многим основним организацијама писмо није 
схваћено суштински и ради тога је направљен низ грешака или 
се послије разраде писма пошло старим утабаним путем, што је 
опет грешка. Не мисли се овдје да се прелом могао десити одмах 
послије разраде писма, јер је то процес који ће обухватити дужи 
временски период и бити везан и за објективне процесе изградње 
социјалистичке демократије. Али поћи потпуно по старом и у 
писму не видјети скоро ништа ново, никакве нове односе кому - 
ниста према друштву и политици, никакве нове односе према ма- 
сама, не видјети да је потребно изградити нове форме тих односа, 
значи остати у својој дјелатности и политичкој борби не само не- 
савремен, него постати немогућ у раду, смијешан у својој улози, 
и кочничар мјесто предводник друштвеног прогреса. 

На шта се свела дискусија углавном код многих основних 
срганизација када се послије прочитаног писма прешло на кон- 
кретну анализу стања основних организација Савеза комуниста 
и њиховог рада2 Свела се на три питања: прво, борбу против 
клера, друго, активност чланова Савеза комуниста у Социјали- 
стичком савезу и треће, на лик комунисте. 

Конференције актива Савеза комуниста на којима је проди- 
скутовано писмо ЦК, по схватању проблема, по начину реаго- 
вања на њих у многоме су имале сличност са ранијим конфе- 
ренцијама. Зато ћу се прво задржати на карактеру конференције 
Социјалистичког савеза као једног од облика политичке актив- 
ности комуниста у масама. 

_ Конференције сеоске, предузетне, насељске сазивају се због 
разних питања. Као форма окупљања народа оне су се много 
практиковале и досада. Чини ми се да рад и резултати конфг-– 
ренција у многоме могу да покажу каква је дјелатност, какво 
је политичко лице основне организације Савеза комуниста. 

Досада је пракса била да се конференција сматрала сред- 
ством за преношење директива и ставова виших политичких 
органа, и уколико је из тога проистицао и неки конкретни рад, 

дискутовало се како га организовати. У суштини на конферен- 
цију се преносило мишљење, а у већини случајева није се од 
конференције тражило да она донесе своје мишљење о појединим 
ставовима. О општим питањима, као што су наша спољна по- 
литика, или изградња социјализма, на конференцији се веома мало 
дискутује. Али када се ради о конкретној политици на селу 
или граду, онда долази како до дискусије тако и до размимоила- 
жења, често и до супротних ставова. А та конкретна политика 
на многим мјестима скоро по правилу долази као директива (било 
да се ради, напримјер, о порезу, о вишку фонда плата итд.): сре- 
ски комитет пренесе на општински, а овај на основну организа- 
цију. А основна организација, која је непосредно у додиру с љу- 
дима, долази у контакт са различитим мишљењима. Због тога је 
утолико важније да се зборови општинских и среских руковод- 
става не упуштају у одређивање најконкретније политике по 
појединим проблемима. Они, усмјеравајући активност комуни- 
ста у основном, не смију се уплитати у дневни рад и онемо- 
гућавати свакодневну политичку борбу организација и поједи- 
наца, што не значи да у свакодневном остваривању политичке 
линије Савеза комуниста, када су у питању грешке, неправилни 
ставови, несналажење и слично, могу и директно интервенисати. 
Ето ту на конференцијама са народсм сада се одвија политичка 
борба. Али различито. Негдје она није ни разгорјела пепео биро- 
кратског командовања, негдје је почела да узима маха и ставља 
комунисте у нову ситуацију, а негдје, као што је случај по неким 
градовима и радничким насељима, има сблик политичке борбе 
у којој комунисти и некомунисти у равноправном положају рје- 
шавају конкретну политику. Па и ондје гдје су преодољене би- 
рократске слабости има још другова који се не сналазе. 

Али ондје гдје су се афирмисала начела демократизма, гдје 
се добронамјерна људска мисао поштује са свим њеним недоста- 
цима као и чврстим поставкама, гдје комунисти осјећају пстребу 
да живе стално у консултацији са масама, они истовремено осје- 
ћају и радсст стваралачког рада, јер се тада политика претвара 
У стваралаштво, у градитеља револуционарне мисли и напретка. 
Остаци старог псстепено ће блиједити у главама добрих револу- 
ционара. | 

Међутим, ја бих се овдје хтио да осврнем на једну другу 
појаву која не говори о процесу демократизације унутар основ- 
них организација и политичких кснференција или гдје су те 
појаве тек у зачетку. Пошто таквих појава имамо највише на 
селу, гдје је састанак основне организације и политичке конфе- 
ренције још на доста ниском нивоу, ја ћу се задржати на том 
типу конференције карактеристичне за мнсга наша села. 

Ако се посматра конференција Социјалистичког савеза на 
селу, не свугдје, али на доста мјеста, одмах се види да се ту 

сплело врзино коло фамилијарности, бирократскот мишљења и 
метода и да на конференцијама још нема слободног изгра- 
ђивања ставова. Чује се ријеч народа, учесника конференције. 
али та ријеч највише остане празна ако се коси са конкретним 
закључцима основне организације. У таквој ситуацији врло се 
лако проглашава непријатељем онај ко је противан закључку 
основне организације, поготову ако има неког у роду непри- 
јатеља, или ако није учествовао у Народноослободилачкој борби. 
Понекад на тим састанцима влада тешка атмосфера. Осјећа се 
да су људи незадовољни, да имају нешто да кажу, нешто што 
је супротно оном што се поставило, али ћуте. Понекад онима 
који руководе тим састанком изгледа да ћутање значи успјех, 
јер није било никога против и постепено се таква политичка кон- 
ференција претвори у своју супротност. Долазе они који би 
хтјели да ушићаре нешто од власти, други отпадају и наједан- 
пут конференција не може да се одржи, јер нема људи. Идући 
пут се употребљавају разна средства да се поново одржи. 

Ми данас имамо случајева у крајевима који нису устанички. 
гдје је организација Савеза комуниста млада, да је политичка 
и привредна иницијатива маса много живља него што је у уста- 
ничком крају гдје је организација старија. Дух бирократизма и 
аполитичности који влада у неким основним организацијама спу- 
тао је иницијативу маса, разбио онај колективни револуционарни 
дух који су у своје вријеме те масе имале, и у много случајева 
тако је подгријан, на рачун политичке иницијативе, егоистички 
дух личности и повученссти у себе. У тим крајевима има и таквих 
основних организација које не воле да их народ грди јавно, како 
оне кажу, и зато се никада не окрећу према народу, него увијек 
према горе и воде рачуна једино о томе шта ће рећи онај из 
општине или среза. Штавише, и секретар основне организације 
не воли, а и не поштује колективни рад, него је и његова ори- 
јентација — шта ће они горе да кажу о њему. Зато у таквим оргз- 
низацијама морални лик појединих чланова није увијек на висини. 
Није тешко слагати, ако то користи личним побудама, неискрен 
бити, преварити некога, некоме подметнути ногу да сломије врат. 
претставити ствари лажно и према укусу онога коме се ствар 
претставља. Створена су нова морална мјерила. Нису то мјерила 
слободног човјека, који на једној принципијелној слободној основи 
разговара и дискутује, брани једно начело које је сам он, његова 
мисао, његово осјећање, него лукавог човјека који сматра да лу- 
кавство и ласкање, псвлађивање и подилажење значе начин да се 
личност испољи и да јој такви квалитети дају неку вриједност. Он 
то неће јавно и отворено да огласи као морални принцип, него се 
таквим средствима служи према потреби префињено, увијено, али 
су те категорије основа за његов однос према „претпостављенима“, 

а у односу према народу или своме другу он је бездушни биро- 
крат спреман да и сам прихвати ласкање као знак добре воље 
неког према себи. 

Није ни чудо што се у неким основним, па и другим организа- 
цијама створио такав тип бирократе и одговарајући метод у ње- 
говом раду, јер су то махом млађи чланови Савеза комуниста, 
људи примљени у Савез у времену централистичког и бирократ- 
ског система, гдје су и слаби карактери и чиновнички ментали- 
тети и каријеристичке жеље могле да се прикрију испод сва- 
кодневног извршења задатака. А и старији борци из времена 
рата, због своје сировости и заосталости, постали су плијен од- 
носа који су владали у систему. Многи од њих су врло лако 
попримали у своме раду, у свом менталитету, сасвим нов однос 
према људима. 

Писмо ЦК СКЈ имало је за задатак да укаже на многе слабо- 
сти досадашњег рада, на многе личне слабости чланова Савеза 
и да развије борбу против таквих појава, чистећи оне непо- 
прављиве, помажући онима који могу, који имају у себи 
снаге да се исправе и извуку из блата у које су упали. Међутим, 
како је текао до данас тај процес2 Углавном се може свести на 
слиједеће: пошло се ранијим методом — кампањом. На конфе- 
ренцијама су они који пију, који живе неморалним животом и 
који не раде проглашени недостојним и избачени из Савеза 
комуниста. Прво, кампања је као метод неодржива у једној борби 
која је дубља, управо у процесу који ће трајати дуже времена. 
Кампањом је још могла донекле, а никако потпуно, да буде захва- 
ћена чистка оних који сами неће, и то отворено изјављују, да 
остану у организацији, могли су да буду избачени пијанице и 
неморални људи. Али се с њоме не могу ријешити они процеси 
које ствара демократизација не само ван Савеза комуниста, него 
и у самом Савезу и које треба убрзати убацајући комунисте у 
активну политичку борбу. Она морална мјерила лика политич- 
ког борца која су примјењивана у досадашњим оцјенама, недо- 
вољна су и у суштини грађанска. Нових социјалистичких мјерила 
мало има у одређивању како друштвених, тако и политичких 
норми. Обично се узимају као неморални поступци само они стари, 
који важе додуше и данас, као што су пијанчења, неморални лични 
живот, лажи, итд. Ми данас имамо много категорија које се 
још јавно довољно не жигошу, а које су исто тако сметња развитку 
социјалистичког друштва, сметња за један колективан, чист, 
идејни правац и афирмацију једне политике. Ништа није немо- 
ралније него бесправно коришћење друштвене имовине, раси- 
пање те имовине, не реаговање против оних који то раде, свјесне 
партикуларистичке намјере, дволичњаштво, имати једно лице у 
јавности а друго у породици, разна ласкања и подилажења да би 
се остварио неки лични циљ, свјесно сакривање пред јавношћу 

појава антисоцијалистичке непринципијелности и разних тру- 
лих појава у колективном раду под фирмом спољне хармоније, 
испод које кључају извори нездравих односа, који куже околину. 
Треба растворити скривени организам наших политичких органи- 
зација, дати тој организацији приступ јавног мишљења, па ће тек 
тада чврсто стабло Савеза комуниста отрести са себе непотребно 
суво и жуто лишће, неодрживо и слабашно пред борбом у животу. 

Кампања у вези с ликом комунисте и чишћењем оних коли 
не могу сстати у Савезу комуниста завршена је и на многим мје- 
стима почело се по старом. Јасна је чињеница да се више ста- 
рим путем не може ићи, јер већ сам друштвени развитак као 
објективни процес који се заснива на децентрализованој и 
самоуправној организацији привреде и управе и учешћу најши- 
рих маса у друштвеној контроли и управљању неће то допу- 
стити. Ствар је у томе да људи спречавају развитак нових про- 
цеса умјесто да их потпомажу. Све дотле док се политичким 
радом сматра преношење директива и ставова, све дотле ће нови 
дух демократизације бити ометан. 

Писмо је разрађено у среским комитетима. Многи од тих 
комитета нису нашли ничег новог за себе. Нису анализирали свој 
рад и видјели шта све треба у томе раду поправити, измијенити, 
како у методу, тако и у духу рада, као да се то писмо није од- 
носило на ЦК република и све друге партиске форуме. Разрз- 
ђивало се питање политичког рада у масама, али опет са стано- 
вишта како треба они доле у основној организацији да раде и 
зато су многи срески комитети писмо прослиједили општинским 
комитетима, а ови су га, уз присуство чланова среских коми- 
тета, разрадили са основним организацијама. Тако је читаво те- 
жиште пало искључиво на основне организације. Оне су прак- 
тично извукле слиједеће закључке: да треба повести борбу против 
клера, избацити из Партије оне који не ваљају и оживјети рад 
Социјалистичког савеза. · 

А што се нашло у основним организацијама2 

Неке су добро схватиле суштину писма, јер је у многима од 
њих и раније почео да се развија масовни политички рад, али 
многе нису. Борбу против клера схватиле су као борбу против рг- 
литије и попова, служећи се често, умјесто политичке борбе, оним 
истим средством којим се раније власт служила, с том разликом 
што је власт кажњавала са оправданим разлозима, а они су са 
или без материјалних разлога пошли путем протјеривања, терора, 
самсвоље итд. Поред кампање искључивања из Савеза комуни- 
ста, поставило се још и питање масовног рада у Социјалистичком 
савезу. Али и ту се у већини случајева ствар свела на учешће 
у чланству и долажење на састанке Савеза. Ту срећемо две 
појаве: 

Једна је у томе да људи не знају како треба политички ра- 
дити, јер се у њиховим главама дубоко увријежило схватање да 
је политички рад преношење директива вишег форума. А многи 
од њих у својој средини реагују на разне политичке појаве, диску- 
тују и боре се и тако утичу на своју средину, па умјесто да схвате 
да је то оно што је основно и да то треба продужити и упутити и 
друге да то раде, слушати шта масе говоре, одговарати или прихва- 
тати мишљења и ставове, они се држе само тога да је директива 
главно, а све остало споредно. Тим људима није указана помоћ, 
није с њима анализирана ситуација, нити метод рада. 

Друга је појава у томе да људи не само не знају, него 
и неће да се одрекну ранијег начина рада који је био лакши, 
који је оситуравао позиције власти и омогућавао да се избјегне 
јавна критика и јавна дискусија, како о раду уопште тако и о 
раду појединаца. Такав тип људи се боји јавности због 
себе и свога престижа као и могућности да га замијени неко 
бољи, јер се у новим условима пооштрава мјерило способности 
појединаца и повјерења маса у своје политичке руководиоце. 

Стога писмо није политички докуменат пролазног карак-. 
тера, кампањске природе, него упутство за проучавање и рад 
Савеза комуниста за један период. Из њега треба извући закључке 
и упорно настојати да се они примјењују према условима рада 
и степену развитка Савеза комуниста. Искуство је показало да 
је потребна већа помоћ виших форума основној организацији, 
да је потребно што више дискутовати и разрађивати писмо у 
основним организацијама, како би оне боље схватиле дух и по- 
литички смисао писма, и тада би се у процесу преоријентације 
видјеле и добре и рђаве стране рада, како појединих организа- 
ција тако и појединаца. Кампања је престала — али сада треба 
поћи другим путем у конкретној разради и примјени пи- 

Одговарајући позиву редакције „Комуниста“ да напишем 
чланак о проблемима наше штампе, желим да скренем пажњу 
читаоцима да је то питање у нашој јавнссти последњих месеци 
прилично детаљно расправљано. 

О узроцима садашњег стања у југословенским дневним и 
повременим листовима дискутовало се на пленумима главних 
одбора Социјалистичког савеза појединих република. Ту су 
углавном изнсшени критички приговори штампи. Редакција 
„Наше стварности“ почетком овог лета организовала је једну 
ширу дискусију о горњем проблему у којој је учествовао већи 
број јавних радника, а нарочито новинара. Нажалост, та диску~ 
сија није донела оне резултате који су се могли очекивати, 
нарочито због пасивног држања једног дела присутних новинара. 

Рашчишћавању овог проблема много је допринео Едвард 
Кардељ, који је своје гледиште на овај проблем изнео још на 
Другом пленуму ЦК Савеза комуниста Југославије. Неке од тих 
мисли поновио је како на пленуму ЦК Савеза комуниста Слове- 
није, тако и на последњем пленуму Савезног одбора Социјали- 
стичког савеза радног народа Југославије, као и на састанцима 
с групом београдских новинара. Коначно, необично је био пло- 
дан и рад недавно одржаног конгреса Савеза новинара Југосла- 
вије, на коме су новинари донели низ веома корисних закључака 
и тако са своје стране допринели да се овај сложени проблем 
што потпуније сагледа. 

Сва ова мишљења изнесена за последњих шест месеци по- 
могла су, нема сумње, да се проблем наше штампе ссветли са 
свих страна, тако да данас можемо већ са сигурношћу говорити 
у чему је суштина питања. . 

Покушаћу да сумирам ту дискусију, да извучем она битна 
питања у којима се већи део наше јавности и сложио. 

Прво. Питање штампе, све чешће критике на штампу и на- 
чин на који она третира поједина питања, није случајно избило 
и томе није узрок, једино, слаб рад већег дела нашег новинарског 
кадра, слаба организација рада, недовсљна стручност. Ради се 
овде о много дубљој појави. Проблем делатности штампе постао 
је друштвено питање због промена у друштвеним односима 
код нас, због ликвидације државнокапиталистичких тенденција 

и све већег развијања социјалистичке демократије, при чему се 
испољило да је развитак наше штампе, како по својој форми тако 
и по садржини, заостао за нашим општим развитком, па је са- 
свим логично што је друштвена заједница реаговала на ту чи- 
њеницу. Тај развитак друштвених однсса код нас захтева од 
штампе, као основног агитационог средства, да у новонасталим 
условима прими нове форме, да одигра још већу улогу него 
раније, јер је штампа основна полуга за борбу мишљења код 
нас. Па и данас, упркос својим недостацима као и још недовољно 
развијеним демократским методима борбе мишљења, наша 
штампа већ доприноси откривању заостајања за општим развит- 
ком на разним пољима нашег друштвеног живота. 

Друго. Дискусија је много помогла да се рашчисти питање 
о карактеру наше штампе, да се уклоне, с једне стране, нека би- 
рократска схватања или, с друге стране, малограђанско-анархи- 
стичка схватања о апсолутној слободи штампе. 

Тако, например, на неким годишњим скупштинама новинар- 
ских организација појединци су излазили већ с готовим теори- 
јама да код нас штампа треба да буде апсолутно слободна, „мимо 
извршних већа и ЦК“, да новинари треба да буду повезани једино 
с непосредним произвођачима, као директни тумачи њихових 
захтева и жеља (као да Извршно веће и ЦК нису повезани с не- 
посредним произвођачима). 

Протагонисти ове теорије у пракси су спроводили „критику 
по сваку цену“, ударали лево и десно, не удубљујући се у про- 
блеме, не изучавајући их. 

Међутим, ово гледиште било је на самим новинарским го- 
дишњим скупштинама подвргнуто свестраној критици, па је, 
нарочито после последњег конгреса Савеза новинара, оцењено као 
одраз монополистичко-бирократскот схватања да су једино про- 
фесионални новинари носиоци јавног мњења. Ово схватање је 
база читавог низа слабости и бирократске крутости у практич- 
ном раду неких наших новинара. 

Насупрот овоме монополизму неких професионалних нови- 
нара, у дискусији су се ту и тамо испољиле тенденције одржања 
старог стања ствари у нашем новинарству, извесног директног 
диктирања државнот апарата или појединих форума листовима 
и новинарима шта да пишу и како да пишу. 

Но, овде треба одмах прецизирати да се не може говорити о 
некој независности штампе у апсолутном смислу, јер, логично, 
наша штампа не може бити независна од борбе за социјализам 
и независност земље. Независност штампе може се схватити је- 
дино као њено осамостаљивање у циљу развијања сопствене ини- 
цијативе у општој борби за социјализам. Јер у свету нигде нема 
апсолутно слободне штампе, а поготову је нема у извесним 3е- 
мљама западне демократије, где се толико говори о апсолутној 

слободи штампе, да тај појам баш и због тога постаје апсурдан, 
а нарочито за оне људе који добро познају, истина деликатан, 
али врло добро подмазан механизам трансмисија који изражава 
вољу и циљеве одређених друштвених слојева. 

Међутим, не треба затварати очи ни пред чињеницом да 
постоје извесни појединци који би желели да натурају штампи 
старе методе бирократског дириговања. Јасно је, међутим, да 
читав наш демократски развитак уклања такве појаве и да ће 
их у самом процесу развитка и коначно уклонити. Од тога да- 
нас трпе у извесној мери нарочито републички листови. Ту се, 
као што је истакао друг Кардељ, врло мало критикују републички 
органи. Но, ова појава је најтипичнија за локалне листове које 
многи функционери из среза држе у својим рукама, спречавајући 
често сваку борбу мишљења у њима. 

На крају овог поглавља желео бих да констатујем да је 
огромна већина нашег јавног мњења у овој дискусији дошла до 
најправилнијег закључка какав треба и какав јесте карактер 
наше штампе. 

То би се гледиште могло овако формулисати: 

Наша штамта треба да буде израз нашег социјалистичког 
јавног мњења, да буде до сржи прожета интересима наше со- 
цијалистичке заједнице и развитка демократије у налиој земљи; 
она треба да буде трибина преко које ће претставници појединих 
наших политичких, масовних, друштвених и културних орта- 
низација, било у име тих организација, било у своје име изно- 
сити ставове ц мишљења; она треба да буде приступачна свим 
милљењима која полазе од социјалистичких позиција, милље- 
њима свих наших грађана, како би се сваки проблем мотао што 
свестраније, у слободној дискусији, размотрити. 

Треће. Какве су даље перспективе развитка наше штампе 
и шта би на томе пољу требало учинитиг 

Ту, пре свега, долази даљи напор на побољшавању квали- 
тета рада наших професионалних новинара, саме организације 
посла у редакцијама, јаче друштвене и стручне активности но- 
винарских организација у смислу овладавања професионалним 
квалификацијама (општи културни ниво, страни језици, стено- 
графија итд.), како би се поститло да наша штампа што реалније 
одражава стварност у нашој земљи и међународне услове у ко- 
јима народи Југославије воде борбу за социјализам. У овоме 
погледу нарочито треба много очекивати од спровођења у живот 
одлука последњег конгреса Савеза новинара Југославије. 

Овде бих хтео нарочито да укажем на важност одлуке кон- 
греса да се приступи изради једнога кодекса части наших но- 
винара. Нема сумње да је досадашњи развитак процеса борбе 
мишљења код нас показао да је од огромног значаја за развитак 
те борбе проблем демократског метода у дискуси- 

јама. Уколико ми не прибегнемо што пре демокђатскијим ди- 
скусијама, ми ћемо отежати и сам процес борбе мишљења. Ово 
је општи задатак читаве наше заједнице, а ту велику улогу 
имају да одиграју и професионални новинари. Верно донети 
вест, верно пренети речи човека кога интервјуише, верно опи- 
сати догађај о коме пише, добро проучити сва факта, солидно 
проверити све податке, то су неки од основа будућег кодекса ча- 
сти југословенских новинара. 

Комунисти као и чланови Социјалистичког савеза у новин- 
ским издавачким предузећима имају да се боре против још једне 
појаве, а то је гледање на делатност предузећа само кроз динар. 
Пошто и новинска предузећа раде на принципу рентабилитета, 
то се у издавачкој политици предузећа трчи само за оним ства- 
рима које доносе што већу зараду, док се чисто политичка лите- 
ратура, литература која помаже идејну борбу често занемарује. 
Погледајмо шта издају поједина велика новинска издавачка пре- 
дузећа, погледајмо колико штампају стрипова, забавника, спорт- 
ских листова, филмских новела, а колико озбиљних часописа. 
Несумњиво, не треба из издавачког програма избацивати забавну 
литературу, али комунисти и чланови Социјалистичког савеза у 
тим предузећима треба што више да се залажу за одговарајућу 
пропорцију у издавачкој делатности свога предузећа. | 

Четврто. Очигледно је да се још мора мното учинити да 
пггампа постане одраз нашег јавног мњења, а не само да буде 
трибина на којој са својим гледиштима, углавном, иступају про- 
фесионални новинари. 

У том погледу морају се учинити још велики напори и 
оцена коју је дао друг Кардељ на последњем заседању Савезног 
одбора Социјалистичког савеза о недовољној сарадњи наших по- 
литичких и друштвених радника у штампи истовремено садржи 
и врло актуелан задатак за све нас. | 

На страницама листова ми још увек не видимо у довољној 
мери мишљења наших политичких људи, претставника масовних 
и политичких организација. 

Ако бисмо направили статистику у нашој штампи у којој 
мери поједини слојеви друштва утичу на формирање свести у 
наштем јавном мњењу, бројке би показале још увек извесну па- 
сивност баш наших политичких људи, који су међу првима 
позвани да своја гледишта не држе више у затвореним ужим 
или ширим круговима, него треба да излазе с њима пред нај- 
птире масе. 

За потврду те тезе, с којом се сви мање-више слажемо, на- 
правио сам неколико статистичких прегледа. Овде ћу, например, 
објавити податке о томе ко све пише, рецимо, писма уредништву 
нашег дневног листа „Борбе“. 


46" 

Од 1 јануара до 1 октобра ове године у рубрици Писма уред- 
виштву у „Борби“ је објављено 458 писама од 405 аутора. Аутори 
су по занимању или функцији били: 


службеници 53 филмски радници 8 
новинари 48 садници из партиског 
професори 35 апарата 8 
учитељи и наставници 29 радници 1 
официри 18 ђаци Е 7 
правници 18 народни посланици 6 
инжењери 17 адвокати 6 
књижевници 16 чланови ЦК СКЈ 5 
лекари 15 публицисту 5 
студенти 14 железничари 5 
доценти и асистенти 13 музичари 3 
пензионери 11 сликари 2 
одборници 10 


Остатак писама био је упућен од појединих организација, па 
према томе није могао да буде распоређен у рубрику било зани- 
мања или функција. Такође је карактеристично да су од 455 
писама наше другарице упутиле свега 19 писама (и то: осам 
новинара, четири службеника, две учитељице, два професора. 
две домаћице и једна пензионерка). 

Ова статистика карактеристична је с више страна. Пре 
свега, пада у очи да је огромна већина писама упућена из редова 
оних наших грађана који не припадају, у пуном смислу речи. 
радничкој класи (радници су послали свега седам писама, а се- 
љаци ни једно). Но, то је посебно питање, а мени је овде циљ да 
се задржим на учешћу наших политичких људи у овој рубрици. 

Мислим да би било скроз погрешно узети само ову стати- 
стику о писмима уредништву „Борбе“ као мерило активности 
наших политичких људи у штампи. Пре свега, добар део њихо- 
вих говора у изводу, па и у целини, објављују се преко листова, 
даље, појављују се и поједини чланци наших политичких људи 
(мада је и ту статистика врло поразна). Међутим, не може се 
негирати чињеница да је ова статистика ипак врло карактери- 
стична за један пасиван однос политичких људи према штампи, 
који није у сразмери са њиховом политичком активношћу 
уопште. 

Јасно је да се не може очекивати да сви наши политички 
људи обавезно пишу чланке у новинама и часописима, јер је за то. 
поред осталог, потребна и извесна доза талента, извесна склоност 
за писање. Али, баш због тога могло би се очекивати више учешћа 
у рубрици Писма уредништву, јер је то веома лака форма аги- 

тационог рада и не захтева толико труда и списатељских знања 
као за писање чланака. 

Није циљ овога чланка да улази у узроке горе постављеног 
питања, а такође не желим да улазим у анализу метода поли- 
тичког рада наших људи, нити сматрам да горе изнесене чињенице 
треба гледати некако трагично. Напротив, проблем изграђивања 
лика југословенске штампе, као трибине општејугословенског 
јавног мњења, паралелно се решава и решиће се са процесом 
продубљавања наше социјалистичке демократије, са процесом 
нужног прсналажења најприкладнијег демократског метода за 
измену мишљења на социјалистичким основама. 

Ми се данас налазимо на почетку тога процеса. А свако- 
дневна животна пракса у нашим народним одборима, било града 
било среза, у нашим радничким саветима, у већима произвођача, 
у нашим масовним организацијама, у дискусионим клубовима, у 
научним установама, коначно, у нашем будућем парламенту, 
створиће, нема сумње, најприкладније форме. 

То је један неизбежан процес, јер је основна ствар да смо 
ми кренули путем социјалистичке демократије и да нема те снаге 
која би могла да скрене напоре наших радних људи с тога пута. 
На том путу и наша штампа стоји пред великим могућностима 
и њоме ћемо се, како по слободи мисли тако и по демократском 
методу, моћи све више поносити. 


Владимир Дедијер 


БИРОКРАТСКЕ ПОЈАВЕ У ПРОСВЕТИ 


Од Резолуције П1 Пленума до данас у нашем друштвеном 
животу констатујемо велике промене. Радничко самоуправљање 
је ојачало социјалистичку свест радничке класе и радних маса. 
Социјалистичка демократија је проширила делатност и утицај 
радничке класе на сва друштвена подручја. Радничка класа се 
више не ограничава само на руководство привреде у појединим 
предузећима, већ преко већа произвођача одлучно захвата сву 
комуналну политику, а преко облика друштвеног самоуправљања 
и социјално осигурање, самоуправљање здравствених установа 
итд. У том појачаном процесу долажења до изражаја радничке 
класе — која данас одлучује о производњи, подели вишка вред- 
ности итд. — разумљиво је да се радничка класа и њен утицај не 
могу зауставити на пола пута, да не може срамежљиво ућутати 
пред осталом друштвеном делатношћу. Социјалистичка демокра- 
тија повећава иницијативу радних маса и продубљује критичке 
односе према свему што се данас појављује у нашем социјали- 
стичком развоју. Тај критички однос не може се зауставити или 
обићи школство и рад просветних радника. Друштвена критика 
упућена школству није никакво нестручно мешање у проблеме 
васпитавања наше омладине, како то мисле неки просветни рад- 
ници, већ је последица растућег утицаја најсвеснијег дела нашег 
становништва, на целокупан друштвени живот. Таква друштвена 
критика и контрола које потичу из те повећане социјалистичке 
свести су законита и нормална појава која убрзава, а не спре- 
чава даљи развитак нашег школства. Овај процес је израз улоге 
радничке класе у нашем друштвеном животу и ко би се томе су- 
протставио морао би поћи путем супротним од нашег социјали- 
стичког развитка. 

Осим промена које је донело у наш друштвени живот рад- 
ничко самоуправљање, у последње време констатујемо јаче инте- · 
ресовање Савеза комуниста, Социјалистичког савеза радног народа 
и синдиката за васпитну проблематику. У различитим облицима 
и на разним местима поставља се са све више система прсблем 
васпитања, најчешће васпитања омладине. У том смислу, у по- 
следње време, има све више друштава и организација чија 1е 
улога у друштвеном и политичком животу све виднија. У шксо- 
лама су организовани школски савети, родитељи и васпитачи се 

саветују на родитељским састанцима, а пионирску организацију 
воде њихови старешински савети. По теренима су израсле орга- 
низације Друштва пријатеља омладине, друштво Партизан, спорт- 
ска и ватрогасна друштва, певачки хорови и просветна друштва, 
Свобода, Црвени крст, Феријални савез, таборници итд. Сви се 
старају да што више омладине укључе у своје редове. Све органи- 
зације имају исти циљ: преко ове или оне активности васпитати 
социјалистичког човека онако како тражи наша друштвена зајед- 
ница и наш социјалистички развитак. Ако свему томе додамо и 
организације просветних радника — синдикат, стручна и педаго- 
шка друштва, онда тек постаје јасно са којих се све страна при- 
лази троблему васпитања. Природно је што се и ове организације 
више пута дотичу проблема школског васпитања и изјављују 
шта мисле о њему. Резолуција ПТ Пленума ЦК КПЈ је и желела 
такву ивицијативу какву сада осећамо на терену, јер је и Пар- 
тија ушла у ту борбу свесна да је веома важан предуслов за даљи 
развој школства шира сарадња радних људи у решавању про- 
светних проблема. 

Међутим, има појава да неки просветни радници стоје са- 
свим по страни тог општега тока, негујући „стручност“, индиви- 
дуализам у васпитању и учењу, а потцењујући друштвену помоћ, 
контролу и критику. 

Резолуција ПТ Пленума ЦК КПЈ о задацима у школству по- 
ставља на прво место борбу против бирократизма када каже: 


„Вастпитавати у школама новог слободног цм храброг соција- 
листичког човека, чија су назирања широка и различита, коме су 
странм (туђи) бирократи за м (подвукао В. М.) и окованост ми- 
сли, Да бисмо то постигли, морамо имати такав наставнички кадар 
који ће моћи свестрано да васпита развијеног човека — градитеља 
м браниоца социјализма. Такав наставнички кадар добићемо само 
устрајном борбом против бирократске методе (подвукао В. 
М. у школству и настави, у борби за слободан идејни развој на 
темељу социјалистичке демократије и снажног развијања иници- 
јативе како свих установа и органа, тако и масовних организација 
џ појединаца. То ћемо постићи проширењем борбе мишљења, све- 
страним развијањем иницијативе, слободном изменом практичних 
искустава ми схватања на линији борбе за изградњу социјализма 
у нашој држави. Тако ће и наша борба против буржоаске дека- 
денције, против реакционарног и контрареволуционарног схватања 
џ метода бити много успешнија и бржа...“ 


У прошлој школској години били смо сведоци доста оштрих 
сукоба између већег дела просветних, радника у Словенији и 
друштвене критике. Мирну атмосферу која је владала у току 
целог првог полугођа у нашим школама прекинула је другарица 
Драга Хумек, директор учитељске школе у Марибору чланком 
„Родитељи — више храбрости“ који је објављен у недељном при- 
логу листа „Вечер“. Хумекова се у свом напису дотакла питања 

какав треба да буде однос васпитача према ђацима. На конкрет- 
ним примерима које је сакупила од родитеља, који су се жалили 
да васпитачи често пута не разумеју децу и њихове домаће те- 
шкоће, она је указала на неоправдана ситничарења над омла- 
дином, на малтретирања и потцењивања ђака, која се код неких 
васпитача завршавају грубостима и физичким казнама над 
децом. Хумекова је отворено признала да се такве појаве још 
дешавају у нашим школама. Она је позвала родитеље да се не 
мире са таквим грешкама васпитача и да се не плаше, већ у 
конкретним случајевима треба да дођу у школу и да на паме- 
тан и увиђаван начин ускладе поступке са њиховом децом да 
би се дошло до правог пута. Узнемирену атмосферу коју је 
изазвао чланак Хумекове још више је узбуркао чланак објав- 
љен у „Словенском порочевалцу“ о случају у селу Боштањ. 
Новинар је описао грубости учитељице у овом селу, којој је фи- 
зичка казна над школском децом постала свакодневна пракса; 
она је физички малтретирала поглавито децу сиромашних сељака. 

У дискусији која се развијала око ових питања учествовали 
су и учитељи и професори. Можда је разлика само у томе што 
је кадар у основним школама више усмерио свој став на одбрану 
учитељства и тако зашао у цеховску борбу против друштвене 
критике, док се средњошколски више померио на „стручну“ 
страну. 

Да се не би дискусија о тим питањима развијала само међу 
васпитачима, Друштво пријатеља омладине у Марибору је орга- 
низсвало састанке са родитељима да би и они дали своје ми- 
шљење. Изјаве родитеља на тим састанцима потврдиле су наводе 
Хумекове о непедагошким односима са омладином и испуниле га 
новим подацима. Родитељи су изражавали чуђење како су неки 
васпитачи после објављених критика још пооштрили и погор- 
шали своје односе и мере према омладини. Наведени су били и 
случајеви да су ту и тамо, нарочито у средњим школама, васпи- 
тачи приликом малтретирања омладине говорили: „Жалите се, 
нека новине пишу о томе.“ Неки васпитачи који су очекивали да 
ће можда доћи на видело и њихови случајеви у јавну диску- 
сију, покушавали су да сакрију свој ранији став. Нека учите- 
љица која је често употребљавала физичку казну, дала је деци да 
напишу задатак у коме ће говорити о њеним доброчинствима и 
наклоности према ђацима. Саветовала им је да мењају и изви- 
топерују рукопис, да би се на тај начин искључила и свака по- 
мисао њене освете на деци. Занимљиво је да су родитељи све 
погрешне односе васпитача према ђацима износили разложно, 
са великим разумевањем за тешкоће које морају премостити 
васпитачи и да ни на једном састанку није дошло до вређања 
просветних радника. 

Широка и доста бурна дискусија развијала се и у кругу 
просветних радника. Дискусија се водила по учитељским и про- 
фесорским колегијумима у појединим школама и преносила се 
у учитељско и професорско друштво. Развијала се на општој 
линији отпора против друштвене критике. Углавном се ослањала 
на следећа тврђења: 


Критика школе и васпитача је атентат на просвету. Њу су 
проузроковали неодговорни људи чији је очигледни циљ сма- 
њити значај просвете и њеног кадра у јавном животу. Социјали- 
зам и друштво су видели на једној обали руке, а на другој про- 
свету и саме себе у ратном поретку против непријатеља култур- 
ног и просветног живота. Њихову главну крилатицу је избацио 
један васпитач који је позвао друштво: „Школа треба мир:“ 


Већина просветних радника је закључила да се о негативним 
школским питањима уопште не би смело јавно дискутовати. 
Изношење негативних чињеница штети угледу школства и ва- 
спитачком кадру и спречава позитивни васпитни утицај на 
омладину. Новине читају и ђаци! 

И републичко синдикално руководство просветних радника 
зе помогло сталешки и цеховски отпор против друштвеног изно- 
шења негативних појава у нашим школама. 


Као најјачи аргуменат против друштвене критике сматрали 
су своје стручно образовање. Школство и педагогика су посебна 
струка и ко је није студирао нема права да се меша у школска 
и васпитна питања. С тим су хтели индиректним путем да огласе 
друштвену критику као дело неодговорних и примитивних, не- 
стручних људи. 

У току тих дискусија неки „педагози“ постављали су веома 
чудна питања: Једна васпитачица је поставила питање да ли се 
може узети у обзир чињеница да учитељ у свом одговорном по- 
слу често губи нерве и да је томе крива „подивљала омладина“; 
професор гимназије је тврдио да у МГ разреду није било могуће 
умирити ђаке на други начин, него да професор опали једном 
ученику шамар. Изјавио је да у таквом случају сматра физичку 
казну за ,педагошки шамар“. После дискусије забринуто ме је 
упитала једна учитељица да ли верујем новинару који је написао 
у чланку да је учитељица у Боштању сломила штап на леђима 
ученика. 


Један део је показивао типичну малограђанску осетљивост 
и незрелост; он се обично трудио да негира слабости наших школа 
тврдећи да критика потиче од људи чија су деца доживела разне 
неуспехе у школи. Још даље су ишли они који су хтели компро- 
митовати пред јавношћу другове који су се слагали са критиком. 
За њих су тражили отежавајући материјал који би посведочио 
да немају моралног права да подигну свој глас. 

Разумљиво да ове „дискусије“ нису могле помаћи стање 
ствари напред јер се нису бавиле основним педагошким и про- 
светним проблемима, нису анализирале праве слабости, њихове 
узроке, нити тражиле средства у борби против њих. 

Да ли грешке (у суштини несоцијалистички односи) на које 
је указала друштвена критика стварно постоје у нашим шко- 
лама; где су оне најјаче усидрене; какви узроци их рађају; како 
да их уклонимо из наставе и васпитне праксе: 

Садашње стање у нашим школама доказује да су корени 
старих схватања и бирократизма још снажни и дубоки. Најјаче 
их осећамо у отпору против учествовања маса и отклањању дру- 
штвене критике. Отстрањивање маса и друштвене критике у 
развитку школства у својој суштини је бирократско и реакцио- 
нарно стремљење. 

Комунисти који раде у школама често заборављају да уче- 
ствују и раде у врло осетљивом друштвеном подручју. Про- 
светни кадар —- учитељи и професори — једним делом прои- 
стиче баш из малотгтрађанске средине, што има свога одраза у 
целокупном његовом животу и односу, па и одраза на педаго- 
шком и стручном послу; један део, пак, своје васпитање и обра- 
зовање стекао је у старим друштвеним односима под утицајем 
којих се и оформио. Отуда су, добрим делом, и разумљиве појаве 
сталештва, цеховства, опортунистичког односа према новим ме- 
рама и савременом друштвеном стремљењу. Јасно је да стале- 
шко јединство нема ничег заједничког са револуционарним је- 
динством радничке класе, већ је радничком јединству класно 
супротно и непријатељско. Социјалистичко друштво се изграђује 
на јединству радничке класе и јединству радних маса (и радне 
интелигенције), које се прикључује јединству радничке класе на 
тај начин што признаје његову руководећу улогу. За такво је- 
динство се комунисти у просвети морају стално борити. Њега 
могу постићи само борбом и диференцијацијом између стварних 
револуционарних идеја и малограђанских ,социјалних назора 
сталешког морала“. Наша револуција је подигла другарство на 
виши степен када је преломила са сталештвом и у ватри, крви и 
напору формирала право револуционарно другарство јединстве- 
них револуционарних радних људи Југославије. Такво другар- 
ство мора и данашње доба социјалистичке изградње неговати и 


продубљивати. 

Борба против бирократизма у нашим школама се може успе- 
шно развијати и напредовати само утолико уколико у тој борби 
долазе до изражаја начела наше савремене друштвене стварно- 
сти. То у својој суштини не значи да школа треба само да ре- 
гиструје друштвене промене како их време доноси, јер би на тај 
начин стално заостајала за развитком, већ пред собом мора имати 
јасну слику перспективног пута нашег социјалистичког развитка. 

Добија се утисак да наше школе немају такав концепт. У гла- 
вама неких васпитача изгледа да се појављује неки „идеализо- 
вани социјализам“, који је „идеално“ (у грађанском смислу) про- 
рачунат на даљу будућност како ће се некада живети лепо и 
богато. Уз све то такав леп лик се боји сусрета са савременим 
животом и догађајима, јер у садашњости нема ничег лепог, чед- 
ног и моралног. Такво идеализовање социјализма личи на при- 
казивање лепог вечног живота после смрти, слично библиском. 
Можеш га постићи ако се што мање бринеш за данашњи живот. 
Бекство од садашњости је у оба случаја слично наглашено. Као 
илустрација таквих појава могу послужити ови примери: 

Када се на школском састанку говорило о односу ђака према 
социјализму, неки професор је изјавио да омладина данас још 
не може бити одушевљена за социјализам, јер је садашњи пе- 
риод пун тешкоћа и одрицања за наше грађане. ,„Уверен сам, —- 
изјавио је он — да ћемо сви бити за социјализам када он буде 
изграђен.“ 

У последње време примећујемо да се објашњавање историје 
НОБ скоро не разликује од објашњавања историје осталих пе- 
риода који су далеко иза нас. Мало је историчара који би се 
потрудили да прикажу историју НОБ са оним револуционарним 
жаром и снагом убеђивања, како то заслужује тај херојски пе- 
риод. Многи предавачи износе ове светле тренутке пред наше 
ученике као да се ради о каквим тридесетогодишњим ратовима 
или наполеонским походима. | 


Педагогика лош уопште није начела питања какве су моралне 
снаге и васпитне методе препородиле наш народ за време НОБ-а, 
да је у кратком периоду променио свој карактер. Општа крила- 
тица на коју се наилази у нашим педагошким часописима гласи: 
Васпитавајмо на традицијама наше НОБ! Али, ко је већ обра- 
дио — са специфично педагошким погледима — које су то тра- 
диције7 Педагог би могао поставити и захватити питање дубље, 
рецимо овако: Каквим методама се служила наша Партија у 
НОБ-у да је могла у тако кратком периоду препородити карактер 
наших народа, који су из народа слугу постали народ јунака. 
Наша школа и њено васпитање могу бити способни да преносе 
традиције НОБ на наше младе генерације тек онда, када поред 
садржине и тока НОБ буде сасвим упознала и у пракси употре- 
бљавала револуционарне методе којима се служила наша Пар- 
тија у преваспитавању југословенских народа. 

Приликом увођења моралке у наше школе наишли смо 
у више махова на приговоре просветних радника, па и комуниста 
(из редова просветних радника). Ширило се мишљење да сувише 
рано почињемо са таквом наставом. Оквири социјалистичког дру- 
штва су још доста нејасни, моралне норме новонасталог друштва 
у прелазном периоду још нису испитане и утврђене. Под таквим 

условима социјалистичка моралка се мора променити у ка- 
тихизам. 

У чему је дакле суштина бирократизма који не може ускла- 
дити односе неких просветних радника са нашом савременом 
стварношћу2г По мом мишљењу је суштина проблема у томе што 
је бирократизам у њима разбио јединство нашег социјалистичког 
процеса: 

На једној страни идеалистички приказ наше социјалистичке 
будућности, а на другој страни бекство пред садашњошћу која 
је оптерећена тешкоћама, жртвама и напорима, да би се прибли- 
жили лепшој и бољој сутрашњици. 

Ускладити и нормализовати тај процес не значи ништа друго 
него очувати светао лик наше будућности, али га чврсто везати 
за услове данашњег рада, за напоре, савлађивања и борбу. Као 
што се у ватри револуције формирао и калио нови карактер на- 
ших бораца, тако морају расти и челичити се нови карактери 
оних људи који се боре за изградњу социјализма. Само је такав 
пут васпитања нових социјалистичких карактера. 


Можемо тврдити да су универзитет и средње школе много 
више одвојени од наше стварности него основне школе. За ово 
не смемо тражити узроке само у наставним програмима средњих 
и високих школа у којима је изолована предметна настава више 
истакнута него у основним школама, већ и у старом конзерватив- 
ном менталитету нашег средњег и високог школства. У њима су 
се, добрим делом, усидриле идеје о аутономији науке која иде 
својим путем независно од свакидашњег живота и за њега се не 
интересује. Због тога су се пре рата професори мање појављи- 
вали у јавном животу него учитељи. Међу њима се, раније. че- 
сто јављала идеја о деполитизацији школства, са нагласком да 
је политика прљава ствар. (Наравно одрицали су се јавног жи- 
вота у политици само у приватном животу, а у школско-васпит- 
ном раду, хтели не хтели, морали су служити режиму) И данас 
примећујемо да се наставни кадар у основним школама више 
укључује у политички живот и тесније повезује са општим про- 
блемима од средњошколског. А ко не узима учешћа у политичком 
животу“ и класној борби за нове напредне идеје, ко са својим соп- 
ственим народом не доживљује напоре и не сарађује у изградњи 
социјализма, коме је свеједно како се развија и продубљује наше 
друштвено самоуправљање, — тај не може да схвати импулс са- 
временог развитка, акамоли да се оспособи да усклади свој рад 
у школи са друштвеним потребама. Такав став васпитача, разу- 
мљиво је, мора се негативно одразити на омладину. 


Нема сумње, да наставни програми са своје стране играју 
веома значајну улогу у квалитету и карактеру наставе. Многи 
васпитачи чак тврде да програми гарантују идејни правац. Сва- 
како наставни програми извршуту ово дело својом изабраном 

садржином, али не у целини, јер од идејног опредељења васпи- 
тача зависи да ли се наставна материја тумачи на материјали- 
стичким научним основама и да ли је обезбеђена морална страна 
у тумачењу градива. Било је доста случајева да су поједини пре- 
давачи наставну материју тумачили на свој начин. Страни м не- 
пријатељски утицаји нису поштедили ни историју НОБ, мада 
је то борба радничке класе, и многи би помислили да се та чи- 
њеница не може сакрити. И приликом објашњавања историје 
НОБ непријатељски оријентисан предавач може да замагли њен 
класни карактер. Било је предавача који су разматрали НОБ само 
као борбу против окупатора, а нису ни помињали борбу против 
домаћих издајника. Други су опет помињали народне издајнике 
али више или мање као равноправне партнере радничке класе, 
некако на овај начин: у НОБ су се међусобно бориле две кон- 
цепције, побелила је народноослободилачка са радничком класом 
на челу. Суштина ствари — да су били сарадници окупатора, 
издајници својих народа, дакле дружина која је погазила све мо- 
ралне норме, — то није речено у таквој настави. Постоје и оваква, 
схватања: реалије (математика, физика, хемија, биологија) саме 
по себи су материјалистичке науке и због тога није потребно 
још и неки посебни захтев одређеног погледа на свет. То се 
мора са већим одушевљењем предавати у друштвеним наукама. 
Или: стручност је једна одлика човека, а идејност друга. У таквој 
раздвојености <се формирају оцене: стручно добар, одличан, 
идејно слаб. Највећу крајност свакако претставља објективи- 
стички предлог да школа не инсистира на васпитању одређеног 
погледа на свет, већ да се омладини прикажу сви правци, а омла- 
дина нека се сама одлучује за један од њих. То значи тражити 
од радничке класе — и то баш од ње! — да се одрекне свога 
идејног утицаја на омладину, и то сада када је постала носилац 
друштвеног развитка са најнапреднијом идеологијом до које је 
човечанство успело да дође. Васпитач који сам у себи још није 
рашчистио своје погледе на друштвена збивања и који се није 
јасно и отворено определио за идеологију радничке класе не 
може дати настави социјалистички печат на неки други начин 
него да сваку идеалистичку конфузност и ругобу на крају пре- 
фарба црвеном бојом. Социјалистичка мисао се на тај начин мења 
више у формално и недоживљено моралисање слично старим 
аустроугарским основношколским текстовима, када на крају чи- 
тања учитељ пита ђаке шта су научили, а ученици напамет 
издекламирају Фргнцјожефову моралку. 

Мора се истаћи да живимо у класном друштву када се уз 
сваки проблем постављају пред младог човека два становишта: 
реакционарно — као остатак прошлости и као израз деловања 
антисоцијалистичких снага, и напредно —- као израз нашег дру- 
штвеног развитка. Због тога васпитач мора непрестано да дифе- 

ренцира та становишта: реакционарно — са научним доказима, 
а у исто време морално разоткривати и обеснаживати га у гла- 
вама младих људи, и напредно — научно га и морално објашња- 
вати и утврђивати. Било би погрешно да се наша школа не бави 
и реакционарним мишљењима и појавама, да их занемарује или 
се чак опортунистички повлачи пред њима, а са напредним иде- 
јама беживотно моралише или их идеализује. 

Врло очити постају бирократски остаци у нашим школамг. 
ако гледамо школски рад у његовој свакодневној пракси. Он 
нам показује да се пре свега форсира настава, а занемарује ва- 
спитање младих људи. Учење и васпитање су, међутим, једин- 
ствени процес у образовању људи. У нашим школама још увек 
се не гледа на све предмете једнако, сви предмети немају исту 
вредност (певање, цртање), док против физичког васпитања (гим- 
настика и спортови) постоји чак и отпор. Значајне су изјаве на- 
ставника гимнастике, да на конференцијама наставника морају 
увек попуштати у оценама код ђака који су заостали у физичкој 
развијености, неокретни и невешти, док професори из осталих 
предмета не попуштају у оценама ни једном добром фискултур— 
нику, већ често пута против њих заоштравају оцењивање да 
би се мање бавили физичким васпитањем. Васпитни рад се кат- 
кад огледа у крајњем индивидуализму професора, јер сваки на 
свој начин одлучује и сматра за највећу неслободу ако би ко на 
њих апеловао да пристану на било какве коректуре у индиви- 
дуалном раду у корист колективног усклађивања васпитне праксе. 
Због тога се примећују и такве карактеристике васпитача: код 
неког професора није могуће добити већу оцену од тројке, врло 
добре и одличне оцене он не познаје, неко од њих је против до– 
маћих задатака, јер ђак мора да научи све у школи, други опет 
полаже највећу пажњу на домаће задатке и њима претерано оп- 
терећује децу, трећи наставник испитује ученике сваког часа, 
а неки само једанпут или двапут у току целог тромесечја итд. 
Пошто не постоји ефикасна борба против таквих индивидуали- 
зама, не постоји могућност да би се од наставника који предају 
у једном разреду формирао јак колектив који би плански усме- 
рио свој рад, анализирао своје поступке и колективно отклањао 
трешке у васпитно-школском раду. Због тога остају некорисне 
дискусије ко је крив за разне неуспехе. Неуспеси се обично сва- 
љују са средњих на основне школе и обратно, а они стварно, 
најчешће, проистичу услед недовољне сарадње једних и других. 

Нека партиска руководства су после Резолуције ПТ Пленума 
престала да се баве проблемима школе, и руковођење школске 
политике углавном препустила органима власти. Терет борбе за 
побољшање стања у школама, за отстрањивање застарелих и 
туђих схватања, мора бити и даље претежно на политичким ор- 
ганизацијама и комунистима који раде у школама. 

Организације СК и ССРН морају се пре свега усмерити про- 
тив заостајања просветних кадрова за општим развитком соци- 
јалистичких односа код нас. Комунисти у просвети морају бити 
носиоци и главни поборници револуционарног процеса у васпитно- 
школском раду. Кад год буду отступили од тога, догађаће им се 
и убудуће, као што им се већ више пута до сада дешавало, да 
ће их на то принудити друштво. 

Борба СК и ССРН против остатака бирократизма у школама 
не може бити успешна ако у тој борби не буду учествовале наше 
радне масе. У школским и родитељским саветима треба ожи- 
вити демократски дух, да би ефикасније утицали на школски 
рад. Родитељски састанци не могу исцрпсти своју улогу тиме 
што ће се у школама водити дискусија између родитеља и ва- 
спитача о оцењивању ученика, већ морају постати трибина за 
дискусију о јединственом васпитном ставу родитеља и васпи- 
тача у правцу друштвених потреба нашег савременог друштва. 
Још више. Родитељи и професионални васпитачи морали би 
утицати на комуну и упозоравати је на стварање таквих услова 
који ће васпитно утицати на нашу младу генерацију. У том 
правцу очекују цело друштво можда највећи задаци. 

Нема сумње да ће и школа кренути ефикаснијим путем у 
нашу стварност када и у њој буде дошло до изражаја друштвено 
самоуправљање. Школа ће остати један од „учећих“ фактора 
омладине, али за њу, за школу, појачаним утицајем преко дру- 
штвеног самоуправљања биће „учећи“ фактор целокупно соци- 
јалистичко друштво под руководством радничке класе. 


Владо Мајхен 
секретар ГК СК Словеније — Марибор 

ПРОШИРЕНИ ПЛЕНУМ ЦК САВЕЗА КОМУНИСТА СРБИЈЕ 


Проширени Пленум ЦК Савеза комуниста Србије, који је 
одржан у Београду крајем септембра, био је усмерен на анализу 
идејно-политичког и организационог стања насталог у току спро- 
вођења одлука Другог пленума ЦК СКЈ. Реферат и дискусија 
оценили су стање по најкрупнијим идејно-политичким и оргзни- 
зационим проблемима и отворили перспективу даљега рада. 

Полазећи од опште констатације да су закључци Другог 
пленума ЦК СКЈ и Писмо ЦК СКЈ оживили и освежили орга- 
низације, да су комунисти постали спремнији и борбенији у ис- 
прављању слабссти и да се активније политички боре и раде, 
Пленум је издиференцирао стање јер, разумљиво је, све орга- 
низације нису могле да се подједнако и за исто временско раздо- 
бље користе одлукама и да се прожму духом Другог пленума ЦК 
СКЈ. Јаче и здравије организације су свестраније и дубље ушле 
у суштину одлука, те се и на њиховој општој физиономији и ак- 
цији то видније и испољило. То су у првом реду предузетне ор- 
ганизације; у њима је, мада не само у њима, највише дошла до 
изражаја спремност комуниста да се обрачунају са својим слабо- 
стима и да пођу у активну политичку борбу, у првом реду. Ко- 
мунисти у предузећима постали су политички активнији у вези 
са проблемима предузећа као и политичким питањима уопште. 
Али, истакло се да и у основним организацијама по предузећима 
има озбиљних слабости. Оне се пре свега испољавају у запостав- 
љању ширег и стварног учешћа колектива у'руковођењу преду- 
зећем, на место чега се допушта оформљење „врхушке“. — дирек- 
тор, синдикални функционер и секретар основне организације 
Савеза комуниста; ове групице се често служе драстичним ад- 
министративним и личним разрачунавањима да би обезбедиле и 
спровеле своје замисли које се најчешће косе са интересом ко- 
лектива, а поготову заједнице. У неким предузећима, даље, има 
појава социјалдемократске демагогије (веће плате радницима и 
сл.), неких појава шовинизма, расипништва и сл. Према томе, ко- 
мунисти у предузећима имају пред собом и даље крупне и озбиљ- 
не задатке који захтевају и политичку зрелост и акциону спрем- 
ност. У остварењу тих задатака осетно им сметају неки комуни- 
сти који су се прилично забирократисали. 

У основним организацијама на селу доминирајућа је слабост 
што једном добром делу комуниста није јасна перспектива на- 
шега развитка и згто је, у њима, основно — јаче издићи њихов 
идејно-политички ниво. Те организације претежно не могу само 
сопственим снагама да савладају тај битан предуслов свога да- 
љега успешног рада, већ им је, бар у прво време, нужна помоћ 
руководстава; те организације морају добити стварну политичку 
помоћ, да им се олакша рад најприступачнијим облицима, нај- 
погоднијом литературом и слично. Среска руководства су, у нај- 
више случајева, препустила организације на селу саме себи. 


Посебном пажњом на Пленуму је пропраћен проблем тери- 
торијалних основних организација у којима се рад још није ухо- 
дао и у којима често долазе до изражаја опортунизам и малогра- 
ђанштина. Посебни проблем претстављају основне територијалне 
организације у Београду и великим градовима. Веома хетерогене 
по своме саставу, оне споро и само делимично успевају да саберу 
активност целокупнога чланства и да је развијају. Ово подручје 
живота комуниста захтева детаљније изучавање и, свакако, из- 
весну интервенцију. 

У све организације пробила се тенденција доста брзог осло- 
бађања од оног дела чланства који не задовољава. Пленум је упо- 
зорио на ову појаву и препоручио више опрезности нарочито у 
погледу оног чланства које се правилним политичким радом 
може издићи до потребног нивоа. 

У склопу ових питања Пленум је критички размотрио неке 
појаве у вези са среским комитетима, у којима су се нашли нај- 
бољи људи по оданости и чврстини политичког убеђења. Основ- 
на констатација, у целини гледано, састоји се у томе да срески 
комитети нису још постали колективни политички организатори. 
Они се налазе на удару потпуно супротних тенденција, или тач- 
није, усред. најоштријих противуречности: на једној страни раз- 
вила се и све даље развија се борба за учвршћивање и продубљи- 
вање социјалистичке демократије на свим подручјима друштвеног 
живота, разраста се и употпуњује иницијатива маса, а са друге 
стране притискује и вуче натраг примитивност и заосталост, ути- 
цај села итд. Кроз развијање и савладавање тих противуречности 
мора се данас и оцењивати рад и вредност среских комитета, јер 
та борба захтева један одређен, довољно висок, политички ниво. 
Отуда Пленум и констатује да је издизање идејно-политичког 
нивоа самих среских комитета од прворазредног значаја за даљи 
рад, јер они заиста морају постати носиоци идејно-политичке 
борбе. Уз ову основну слабост истакнути су још неки проблеми 
којих се та руководства неминовно морају ослободити: има по- 
јава превелике концентрације власти у рукама среских комитета, 
преко чланова који се углавном налазе на руководећим местима 
у привреди и државној управи, што значи да је неко- 

лико људи надлежно да одлучује о свему; у масовним и дру- 
штвеним организацијама има сличних појава; даље, слабост је и 
недовољно смео курс према људима из производње, а у развијени- 
јим крајевима руководства би се морала попуњавати првенствено 
њима. 

Целокупно стање у основним организацијама и руководстви- 
ма Пленум је посматрао кроз остварење општеполитичке актив- 
ности. Основна помоћ среских комитета и Централног комитета — 
подвучено је — мора да се креће „у правцу оспособљавања основ- 
них организација да се упусте у конкретну политичку борбу и 
против непријатеља и против свих слабости које се јављају на 
терену и да ту траже садржај свога рада“ (реферат). Комунисти 
могу масе придобијати, даље, у процесу социјалистичке изградње 
само ако са свим проблемима излазе на отворено поље у масовне 
политичке организације, и тамо се разрачунавају јавно са свим ту- 
ђим утицајима. Али, пуна политичка активност комуниста за- 
хтева обавезно јединство, и то идејно и акционо јединство ко- 
муниста; а то значи правилно схватање социјалистичке демо- 
кратије и демократског централизма. То, пак, значи да се мора 
обезбедити систематско прочишћавање ставова на састанцима 
основних организација, прочишћавање разноврсних идејних и 
политичких проблема. Упоредо са тим претпоставља се стална и 
упорна борба против малограђанских и туђих схватања које 
уноси елеменат коме је туђа дисциплина и терет демократски 
централизам у Савезу комуниста. Оштро су осуђене појаве поли- 
тичке демобилизације и пасивности појединих комуниста, од- 
бране старих бирократско-административних позиција и слично. 

За ликвидирање свих тих проблема као и за учвршћивање 
основних организација императивно је за све организације да 
покрену политички рад, да политички активизирају целокупно 
чланство, јер се само тим путем може доћи до правог мерила ко 
може а ко не може бити члан Савеза комуниста. 

У сасвим тесној вези, заправо неодвојив, јесте и проблем 
идејне изградње комуниста. У читавом једном периоду или је 
било сасвим мало, често никако, а у сваком случају сасвим недо- 
вољно — у основним организацијама и среским руководствима — 
бриге око идејне изградње чланства. Закључено је да среска 
руководства узму идејну изградњу у своје руке и према власти- 
тим условима обезбеде да се рад у основним организацијама раз- 
вија. Окосницу тематике целокупнога рада треба да претставља 
разрада савремених друштвено-политичких и привредних про- 
блема обрађених у радовима друга Тита и осталих руководилаца. 
Сам Централни комитет би на овом подручју морао да пружи 
још већу и непосреднију помоћ. 

На линији свих ових задатака Пленум се критички осврнуо 
на помоћ Централног комитета у току усвајања одлука Другог 
пленума Централног комитета Савеза комуниста Југославије и 
поставио захтев још шире и живље политичке везе са организа- 
цијама и руководствима на терену. 


Љ. С. 


ДОСАДАШЊА ДИСКУСИЈА О САМОУПРАВИ У ПРОСВЕТНИМ 
И КУЛТУРНИМ УСТАНОВАМА 


У последње време води се у Београду дискусија о начину 
управљања и новим формама развијања социјалистичке демо- 
кратије у просветним и културним установама. Ипак, као нај- 
актуелније доминира питање друштвеног управљања школама, 
јер у Београду учи више од 70.000 ученика, па су за рад школа 
заинтересовани не само родитељи него и друштвене и политичке 
организације. | 

Досадашње искуство показује да је укидање министарстава 
и повереништава за просвету и стварање Савета био само први, 
иако одлучан корак у правцу демократизације на овом сектору 
друштвеног живота, али да се стало на томе. Школе су као уста- 
нове постале самосталније, не само у финансиском погледу него 
уотште, али су форме управљања самом школом закржљале и 
поред тога што је порастао ауторитет наставничких савета, и у 
највећем броју случајева није директор, него наставнички савет 
руководилац школе. 

Баш ти примери, где је наставнички савет као колективни 
руководилац, показују да то није циљ у развитку демократије, 
да би „самоуправљање“ у том облику — колико год је напредак у 
односу на руководство једног човека — директора, — могло и само 
да постане бирократски орган ако би се учаурило и остало по 
страни од друштвених збивања, одвојило свој рад од општих 
покрета и струјања ван школе. 

Неке школе су то уочиле, и у последње две године развија 
се организована сарадња школе са родитељима преко родитељ- 
ских савета, који су у неким школама, у извесној мери, попри- 
мили облик органа управљања школом. Родитељски савети, на 
пример, у неколико школа у Земуну постали су ауторитативни 
органи који учествују у решавању разних проблема школе, од 
бриге за успех ученика до њиховог начина живота ван школе, 
па су овога лета школски савети били директно заинтересовани 
за оправку школа и остале припреме за почетак нове школске 
године. Осмолетка „Вељко Дугошевић“ у општини Звездара 

развила је сарадњу са родитељима и грађанима по низу питања 
из живота својих ученика. И неке друге школе сарађују са ро- 
дитељима и друштвеним организацијама на питању летовања 
ученика, ваншколског рада са децом, итд. 

Све су то још први кораци, али је већ могуће на тој основи 
дискутовати шире о друштвеним органима управљања школама. 
Постављање тог проблема на јавну дискусију, коју је покренуо 
Савет за просвету Градског народног одбора, изазвало је врло 
живе и разноврсне коментаре, не само међу просветним радни– 
цима него и у друштвеним организацијама и на зборовима 
бирача. 

Досадашњи резултати те дискусије, која је још у току, мо– 
гли би се углавном свести на ове закључке: 

Један број просветних радника упорно брани схватање да 
школом могу „управљати“ само просветни радници, јер она има 
тако специфичне проблеме да лаици тешко могу узети учешћа у 
њиховом решавању. Међу овим људима има и добронамерних, али 
који се плаше јавне дискусије о било ком питању које решава 
школа — да га не би вулгаризовале „масе“; други игноришу ми- 
шљења „масе“ сматрајући себе једино позваним у решавању тако 
крупног друштвеног задатка —- подизања наше омладине. Али 
је не мали број и оних који своја назадна и туђа схватања на- 
шем развитку демократије испољавају и на тај начин да „бране“ 
школу од свих људи споља; по њиховом —- школа мора остати 
изнад и изван свакодневне политике. Но у већини случајева, а 
нарочито на конференцијама на којима су се нашли у заједнич- 
кој дискусији просветни радници, родитељи и други грађани, пре– 
владавало је мишљење да досадашња недовољна сарадња, хла- 
дан, послован однос наставника према родитељима, одвојен рад 
школе и породице, где су родитељи мање-више у потчињеном 
односу према школи — доводи до низа погрешака и школе и 
родитеља, од чега у првом реду трпе деца. Мишљења великог 
дела просветних радника, друштава пријатеља деце, организа- 
ција Социјалистичког савеза и неких комитета Савеза комуниста, 
који су дискутовали о овом питању је такво да проблеми које 
решавају просветне установе, у првом реду школе — постају све 
више друштвени проблеми, за чије решење су дубоко заинте- 
ресовани најшири слојеви грађана као и друштвене организације. 
Здравље, образовање и васпитање у најширем смислу деце и 
омладине нису и не могу бити само проблеми школе и школских 
радника, они су, и све ће то више бити у даљем процесу нашег 
развитка — проблеми друштвене заједнице и најсвеснијих 6о– 
раца за социјализам. 

Досад је врло мали број школа успео да свој рад и напоре 
у образовању и васпитању приближи и другим факторима и у 
пракси оствари неку ближу и одређенију сарадњу са родитељима, 

омладинским или другим друштвеним организацијама. И поред 
тога што у теорији већина сматра да је васпитање деце и омла- 
дине јединствен процес у коме учествују и школа. и породица и 
друштвена средина у ширем смислу: дечје и омладинске орга- 
низације, културне установе, литература, филмови, улица — 
у пракси ти фактори делују прилично неповезано и једино кад 
дође до неких слабости — слабог успеха, некултурних или мало- 
грађанских појава код омладине, онда су сви спремни да се ме- 
ђусобно оптужују. За просветне раднике испадну криви: лоши 
филмови, шунд-литература, па и лоше породично васпитање; а 
родитељи у тим случајевима најмање траже своје пропусте у 
односу на своју децу и окривљују оне друге — као да у процесу 
формирања омладине не играју улогу сви ови фактори било у 
позитивном или негативном смислу. (Два самоубиства ученика у 
септембру месецу, која су се десила у Београду после поправних 
испита, нису последица ни авантуристичких филмова ни лоше 
литературе, нето баш бездушног односа родитеља и хладног, 
бирократског става наставника. „Борба“ од 9 септембра 1953 г.) 

Због васпитања омладине, васпитања које обухвата све — 
од учења и свладавања наставних планова, од лепог и културног 
понашања у школи, на улици и у кући па све до развијања па- 
триотских и других најплеменитијих идеала наше омладине 
нужно је школу поставити у центар тога процеса, али не центар 
изолован, довољан сам себи, него центар који ће окупљати све 
остале учеснике на том послу. Друштвене организације — дру- 
штва пријатеља деце, омладинске организације, Социјалистички 
савез и Савез комуниста постају већ заинтересовани за проблеме 
васпитања омладине не само у општим ставовима него и за нај- 
конкретније решавање услова живота и рада школске омладине. 
Неке организације жена и друштава пријатеља деце поставиле 
су низ питања и пришле њиховом решавању — здравље ученика, 
исхрана ученика, понашање на улици, успех у школи, услови 
живота у породици и сл. — али је то све прилично одвојено од 
школе, иако и школа решава велики број тих питања. 

У нашим условима релативне културне заосталости роди- 
теља, због чега и поред најбоље воље не умеју да пруже деци 
оно што је најкорисније —- школа ће бити васпитач породице. 
· Преко деце — ученика моћи ће школа као културна институција 
да изврши велики утицај на подизање породице. Она је то и до- 
сад радила, али је то ишло спонтано, само од себе. То треба пре- 
творити у свесну акцију, било да се ради о уношењу хигијенских 
навика у породицу, или о буђењу љубави и интереса за књигу 
и читање. Деца и омладина биће снажан фактор у подизању 
опште културе, јер ће не само она излазити из наших школа са 
широким. образовањем, научним материјалистичким схватањем 

о друштву и природи — него ће то своје знање и искуство уно- 
сити у породицу и своју околину. 

„Али исто тако, најсвеснији људи — родитељи, чланови дру- 
штвених и политичких организација — не могу остати индифе- 


рентни према разним субјективним слабостима које се манифе- | 


стују у школи, било да се ради о наставницима са разним 
идеалистичким, најчешће религиозним па и реакционарним по- 
литичким схватањима, било о слабим педагозима који својим 
поступцима деморалишу ученика, ударају на његов понос и са- 
мопоуздање. Унутрашње снате у школама су често релативно 
слабе да би могле савладати ове слабости и убрзати темпо ра- 
звитка у правцу формирања напредних, материјалистичких у 
науци и социјалистичких у политици, схватања код просветних 
радника. | 

Тачно је то да је проблем деликатан, да треба бити врло 
опрезан при постављању школских питања ван наставног ко- 
лектива, али се осећа, после свих ових дискусија, као нужна 
потреба да се сви, или скоро сви проблеми које решава школа, 
сем стручне оцене наставника, изнесу пред јавност, да школа 
развије што ширу сарадњу не само са родитељима него и дру- 
штвеним организацијама, да би у решавању својих проблема 
имала подршку и помоћ свих оних који су заинтересовани за 
добар успех и правилно васпитање омладине. Треба чувати азу- 
торитет наставника, али се и јавно борити против негативних 
појава у школи. Чињеница је да нису сви учитељи и професори 
добри наставници и добри педагози. То показује низ оправданих 
жалби на поједине поступке просветних радника — па зашто о 
томе не дискутовати шире и јавног! Појачаном друштвеном кон- 
тролом може се много учинити да се измени и лик просветних 
радника у позитивном смислу, заправо да се убрза тај процес 
у коме већ делују позитивна схватања доброг дела просветних 
радника. 

Како, којим путем прићи решавању учешћа друштва, гра- 
ђана и друштвених организација у раду школег 

Многи који смо о томе дискутовали дошли смо до закључка 
да школски одбор, састављен од наставника одређеног колектива 
и грађана —- најактивнијих чланова друштва пријатеља деце, 
Социјалистичког савеза и других друштвених и политичких ор- 
ганизација (а не само родитеља), може бити тај орган друштве- 
ног самоуправљања школом, да је то пут у даљој демократиза- 
цији школства. Уствари, то би била једна од форми социјали- 
стичке демократије, а људи — највише заинтересовани за напре- 
дак школе и добро васпитање наше деце и омладине, нашли би ту 
место своје друштвене активности. 

Школски одбор био би уствари орган управљања. Он би уче- 
ствовао у доношењу буџета школе, пратио његов утрошак, бринуо 

се о здрављу деце у сарадњи са школским поликлиникама, по- 
вео бригу о исхрани деце и отварању ђачких кухиња, старао се 
о летовалиштима, о социјалној заштити деце итд. Није мали број 
наших ученика који живе у врло тешким породичним приликама: 
немају родитеље или имају само једног, родитељи су разведени, 
болесни, незапослени, или слични случајеви, што се све одра- 
жава на психу и способност детета, а што школа у пракси не 
прати, не узима у обзир или у ретким случајевима, кад доноси 
оцену о ученику. Школски одбор преко разних састанака и лич- 
ним контгктом са породицама могао би не само откривати ове 
случајеве него и помоћи да дете лакше преброди те породичне 
тешкоће. Васпитање у породици је сложен и тежак задатак коме 
многи родитељи олако прилазе. Школски одбор могао би и у 
том погледу да буде организатор свакодневне и конкретне по- 
моћи породици нарочито кад су у питању деца која захтевају 
посебну пажњу породице — болешљива, преосетљива, сувише 
темпераментна и сл. 

Иако постоји можда оправдан страх од тога да би се одбор 
мешао у оцењивање личности наставника — мишљења смо да би 
одбор могао бити популаризатор свега онога што је позитивно 
у раду школе па и најбољих наставника, јер је то недостатак у 
нашем друштвеном животу. Више су познати у нашем граду 
добри глумци, добри уметници, да не говоримо о добрим спор- 
тистима, што је све оправдано и корисно, него напли добри пе- 
дагози који формирају лик наше омладине. .· 

Но и без дубљег улажења у домен стручног и педагошког 
рада наставника —- има низ других питања из живота ученика 
на којима могу сарађивати школа, родитељи и друштвене ор- 
ганизације, а школски одбор, као орган управљања био би ини- 
цијатор у постављању и решавању свих тих проблема, прибли- 
жио би школу породици, да родитељ не осећа школу као нешто 
изнад њега, него да се осети пуна сарадња и заједничка брига 
за децу. 

Могло би се ићи још и даље. Ако би школски одбори били 
друштвени органи самоуправљања у школама, савет школских од- 
бора у једној општини или у граду био би широк демократски 
орган, далеко демократскији од садашњег Савета за просвету 
Градскот народног одбора, јер би окупљао далеко већи број 
људи, који би узео учешћа у доношењу разних одлука у вези 
са школством: изградња нових школа, њихово место, летовање 
ученика, културни и забавни живот ван школе, издавачка де- 
љатност намењена деци и омладини и слична питања која школе 
неће моћи саме да решавају. Широка иницијатива грађана, разне 
примедбе и предлози, који би долазили до изражаја преко школ- 
ских одбора, у многоме би школу и њене проблеме приближили 
великом броју грађана нашег града. 

Дискусија о овом питању је још у току, дефинитивни за- 
кључци још нису донети, но у сваком случају и пре доношења 
Закона требало би прићи стварању различитих форми и органа 
управљања школама, па да процес њиховог рада покаже шта је 
најкорисније за даљу демократизацију и напредак наше школе. 


Љубица Михић 


ПОВОДОМ РЕПЕРТОАРА ПОЗОРИШТА У СРБИЈИ 


·" Број позоришта у унутрашњости Србије необично је пора- 
стао у послератном периоду. Нема сумње да се овај пораст мора 
тумачити као знак повећаног интереса за активно и пасивно су- 
деловање у културном животу уопште, што толико карактерише 
читав наш послератни развитак. Не само што је нагло порастао 
број професионалних позоришта, него је, што је још важније, 
силно порастао број аматерских позоришта. Можда и нема под- 
ручја широког културног деловања на коме је пропорционално 
више постигнуто него на овом подручју. 

Па ипак на овом пољу има, можда баш због тог наглог 
развитка, много тога чиме не бисмо могли бити задовољни. Као 
што, ес једне стране, можемо поздравити широки размах позори- 
шне делатности, тако, с друге стране, не можемо без резерве при- 
хватити све што та делатност носи са собом у идејно-васпитном 
погледу. Штавише, има и много чега што морамо енергично су- 
збијати као нама несвојственог и негативног, нарочито после одлу- 
ка УГ Конгреса СКЈ и П Пленума ЦК у којима је о овим пита- 
њима, иако индиректно, ипак врло одређено а и оштро гово- 
рено. | 


1 


Сва професионална позоришта у Србији су углавном већ де- 
финитивно утврдила свој репертоар за 1953/54 годину. Кад се 
сви ти репертоари узму заједно и размотре, долази се неизбежно 
до врло незадовољавајућих оцена.“ Не улазећи у литерарно-естет- 
ску страну ствари, падају у очи неке опште карактеристике које 
скоро подједнако важе за сва позоришта. 

Пре свега, несразмерно велики део репертоара чине лака за- 
бавна дела из националне романтичарске области. Одмах 
на почетку треба рећи да, разуме се, нико не може у принципу 
бити против појаве фолклора и националне мелодраме на сце- 


% У овом напису неће бити говора о београдским позориштима. 

нама наших позоришта. Још дуго ће се на репертоарима .појав- 
љивати, и треба да се појављују, и Сремац, и Глишић, и Стерија, и 
Б. Станковић, и Веселиновић и др. Али кад таква дела, заједно 
са бројним јевтиним и празно-забавним „пусто-турским“ водви- 
љима, чине скоро половину репертоара свих позоришта (и то и 
у овој и у неколико прошлих сезона), онда то бесумње указује 
на превагу једног укуса, расположења, схватања по коме се по- 
зориште претвара у место непрекидног иживљавања прошлости, 
место у којем се публици не саопштава ништа значајно ни ново. 
Ево, например, како изгледа репертоар позоришта у Смедереву 
које, све у свему, није ни изнад ни испод просека осталих позо- 
ришта у унутрашњости С роије 


1) „Хасанагиница“. — Огризовић Д 
2) „Зла жена“ — Стерија 

3) „Два цванцика“ — Глишић 

4) „Мећава“ | — Будак 

5) „Станоје Главаш“ | — Јакшић 

6) „Дорћолска. посла“ | — Станојевић 

7) „Клупко“ | а Будак 


и још 4 ствари из модерног домаћег и страног репертоара. 
Национални репертоар, макар узели и само онај класични, 
одговара на одређена питања свога доба, ма колико истовремене 
одговарао и на општељудске, и општедруштвене и моралне про- 
блеме који нису у искључивој вези само са добом у којем су за- 
писани. Има их најзад и горих и бољих, и вреднијих и мање вред- 
них. Нису ни класици по свакоме своме делу ушли у историју 
литературе. Када их данас приказујемо, морамо знати зашто то 
чинимо, какав резултат желимо да постигнемо, какве идејне, 
моралне и политичке проблеме желимо да са њиховим прикази- 
вањима постигнемо. То, дабоме, никако не значи да свако дело 
треба да буде до појединости, до детаља повезано са текућим 
проблемима наше средине. Таква актуелност се не може у пуној 
мери постићи ни сваком савременом драмом. Ипак у основној, 
генералној линији, актуелности у смислу везе са општим морал- 
ним, идејним и етичким проблемима садашњице — може и мора 
да буде. Наше село данас, например, живи у јеку снажних кла- 
сичних превирања. У тим условима није никако свеједно да ли 
ћемо пунити позоришни репертоар делима у којима има пуно 
идиличног склада и слоге између сеоских газда и сиротиње; у 
којима после заплета наступа срећан крај, када син богатог се- 
љака узима за жену симпатичну сиромашну девојку, и где се све 
супротности завршавају обилном гозбом за заједничким столом. 
Зар нису данас: „Хасанагиница“, „Симићи“, „Ивкова слава“, 
„Дорћолска посла“ итд. — ако се без реда и система стално по- 

нављају — објективно уљуљкивање прошлошћу, зар не потхра- 
њују конзерватизам, зар не мистификују реалне друштвене од- 
носе, зар не развијају илузије о апстрактној слози међу људима 
без обзира на економске и друштвене односе: 

Да се национални фолклор ставља на репертоар несисте- 
матски, некритично и претежно због песама, игара и севдаха по- 
казује и чињеница што забавни репертоар, уопште, далеко пре- 
овлађује у свим позориштима. Од 284 комада, колико их на репер 
тоару имају 26 професионалних позоришта, око 200 њих су лако 
забавног карактера, почев од национално-романтичарских комада 
па до јевтиних водвиља стране и домаће продукције. Ту је од 
домаћих пре свега Нушић, кога од ослобођења наовамо ниједнс 
позориште скоро ниједне сезоне није мимоишло, и то врло че- 
сто са свејим слабијим стварима. Тих комада „који пуне кућу“, 
који се показују уз буру смеха или поток суза има јако много. 
Ти бројни „Улични свирачи“, „Девојачке клетве“, „Карлове 
тетке“, „Два туцета црвених ружа“, „Матура“, „Две сиротице“, 
„Моја беба“, „Кијавица“ и сл., само показују да је многа наша 
позоришта победила стихија празног забављања које захтевају 
и намећу ситне чаршиске душе, којима опет позориште чини 
еталне уступке да би тиме још више уназадила здрав укус и осе- 
ћања литерарне вредности која се иначе не развијају ни лако ни 
брзо. Није највеће зло у томе што понегде прође и по неки слаб 
комад. Зло је у томе, што лаких забавних, мелодрамских и во-– 
двиљских комада има у око 80% случајева, што они владају на- 
шим репертоарима, што му дају један тон због којег позориште 
губи функцију културне институције и постаје место за празну 
малограђанску разоноду. Није данас случајно што се, у целини 
узев, са наших сцена не исмејавају малограђани него се, напро- 
тив, услужно спремају и изводе ствари по њиховом укусу. Тако 
у пракси долази до врло апсурдне ситуације! Комунисти преко 
оваквих репертоара трпе на културном пољу један утицај про- 
тив којег се, истовремено, на политичком пољу огорчено боре. 
Очигледно мора бити по среди несагледавање политичких тен- 
" денција које извиру из културног живота. 


Истовремено скоро уопште нема социјалне драме. Тешко би 
се по репертоару могло закључити да смо земља чије људе ин- 
тересују друштвени проблеми, прогресивни покрети, револуцио - 
· нарне идеје итд. Сем Островског, кога ту и тамо сусрећемо и то 
не са његовим најбољим делима, не можемо наћи у репертоарима 
ништа што нас везује са социјалном проблематиком. Због опште 
оријентације на лаке забавне комаде, на водвиље с певањем и 
играњем, на смешне заплете и срећне расплете, са наших репер- 
тоара је готово ишчезао например Горки, Цанкар итд. 

Најзад, међу делима која су ове сезоне стављена на репер- 
тоар има и таквих која бележе доњу границу позоришне лите- 

ратуре, а нека од њих се у категорију литературе врло тешко 
могу и убројати, изко нам ове године не би било први пут да их 
гледамо. Чак када бисмо стајали на становишту да позориште 
треба да служи лакој забави и разоноди, могли бисмо наћи леп- 
шу, прикладнију и деликатнију разоноду од оне која ће се при- 
казати у комадима „Два туцета црвених ружа“, „Тикина кућа“, 
„Моја беба“, „Породица Бло“, „Свадбени пут без мужа“ итд. Када 
се доцније буде бацио поглед и на суме дотација које професио- 
нална позоришта без изузетка добијају, онда ће се видети којом 
ценом друштво накнађује неким позоришним управама прикази- 
вање комада који идејно или не воде никуда, или вуку супротно 
од правца којим наше друштво иде. 

Из свега овога што је речено о репертоарима мислим да про- 
изилазе два проблема: 


Прво, позориште је важна културна институција преко које се 
може вршити велики културни, па према томе и идеолошки ути- 
цај, нарочито код нас где је позоришна уметност врло радо гле- 
дана и релативно врло широко распрострањена. Зато за кому- 
нисте никако не може бити свеједно какав утицај у својој сре- 
дини врши позориште. Позориште је специјална и специфична 
форма културног, па према томе и идеолошког утицаја на људе. 
Не сме бити свеједно да ли је тај утицај прогресиван или инди- 
ферентан, а поготову реакционаран (без обзира на то што су сва 
дела у репертоару „легална“ и „дозвољена“ у формално закон- 
ском смислу речи). Са тога становишта посматрано, свака ствар 
на репертоару мора имати свој смисао и своје друштвено и идеј- 
но оправдање. Ако позоришни репертоар одговори својим основ- 
ним циљевима, онда неће сметати, нити ће му давати тон и не- 
колико дела из националног фолклора и лако забавне литера- 
туре, поготову ако буду изведена на потребном нивоу. Друго, 
ако је све ово тачно, онда репертоарска политика не може бити 
само ствар позоришта. Ми, дабоме, већ одавно не дајемо оквирне 
репертоаре позориштима, као што је то био случај одмах 
после рата, нити им у саветима за просвету одређујемо штта ће 
спремати. Али то што позориште самостално сачињава репер- 
тоар, никако не значи да његова схватања мора јавност и усво- 
јити. Напротив, у сваком од места у коме постоји позориште има 
културних и образованих људи који познају истовремено и кул- 
турне и политичке проблеме своје средине и позоришну литера- 
туру. Када би овакви људи, међу којима има и знатан број кому- 
ниста, устали против политички шупље, водвиљске забавности и 
севдалиског иживљавања с прошлошћу и када би помогли по- 
зоришним управама својим предлозима и критиком, сигурно је 
да би репертоари друкчије изгледали, а културна улога позори- 
шта била много ближе својем остварењу. Позориште мора за свој 
рад одговарати друштву (и када не би примало високе дотације), 

а комунисти могу наћи начина да ову одговорност успоставе пу- 
тем организовања културне јавности да овом важном питању да 
мишљење преко којега позоришне управе не могу прећи. 


П 


У Србији нема ниједног професионалног позоришта (а веро- 
ватно ни у целој земљи) које се издржава од својих прихода. Ве- 
роватно да у садашњим условима то и није лако могуће. Није 
најзад ни штета ако заједница даје новац да помогне позориште 
које је збиља постало видни културни фактор без којега би једна 
средина у културном погледу стајала ниже. Али позориште није 
само себи циљ. Позориште може бити културни фактор само ако 
по ономе што гаји доприноси подизању једне средине, њеном 
упознавању са прогресивним и позитивним струјањима у -жи- 
воту људи и друштва. 

Када се истовремено погледају суме дотација које се дају 
позориштима по унутрашњости и њихов репертоар, одмах се 
може утврдити да материјална помоћ није у срезмери са резул- 
татима који се њоме постижу. 

За 24 професионална позоришта у Србији друштво је дало 
у 1952/53 год. 251,985.000 динара преко њиховог прихода, који 
износи нешто преко 50,000.6000 (планираних! — а у пракси при- 
ходи увек буду мањи а дотације веће). Тешко се уз овакву 
физиономију репертоара може одбранити давање тако знатних 
сума новца овако великом броју професионалних позоришта. 
Примера ради, узмимо Врање. Позориште у Врању је за прошлу 
годину добило преко 2,000.000 а дало је следећи програм: „Ко- 
штана“ — Б. Станковић, „Седморица у подруму“ — Колар, „Си- 
лом лекар. — Молијер, „Породица Бло“ — Љ. Бобић, „Ивкова 
слава“ — Сремац, „Д-р“ — Нушић, „Нушићево вече“, „Чаша 
воде“ — Скриб, „Вече хумора“ (програм веселе вечери Радио- 
Београда), „Зла жена“ — Стерија, „Тикина кућа“ — Мјасницки, 
„Вече комедије“. Очигледно, Народни одбор Врања је доста ску- 
по платио лаку забаву за своје грађане, бар што се тиче већег 
дела наведеног репертоара. Али има још једна врло карактери- 
стична околност. У ова 24 позоришта која смо разматрали има 
скоро 1000 професионалних глумаца а само 46 аматера. Зар мора 
све да буде постављено на скупу професионалну основу, која је 
иначе и неваспитна и грандоманска ако се ради о малим местима 
и малим позориштима (па чак и онда кад се ради о већим): Пре 
рата је било релативно неупоредиво мање позоришта, па је мало 
које од њих могло да егзистира само са професионалним ансам- 
блом. А данас је читав низ младића и девојака напустио своја 
занимања и отишао да добија плату као глумци, често без мини- 
малног образовања и културног нивоа и без икаквих гаранција 

да ће дуже времена моћи да живе од рада у позоришту (сем, да- 
боме, једног дела оних најталентованијих). Још нешто. На плат- 
ним списковима позоришта налази се поред 900 глумаца и преко 
1.500 техничког особља. Дакле, свугде као у великом позоришту: 
и професионални глумци, и сразмеран технички персонал и ску- 
пи декори и опрема, итд. А репертоар и интерпретација врло 
често не прелазе ниво боље аматерске групе која (ако збиља 
активно ради) не само да ништа не кошта заједницу, него врло 
често материјално помаже и друге гране културне делатности у 
своме месту. 


Мислим, дакле, да ове чињенице показују да је број профе- 
сионалних позоришта превелик и да су материјалне жртве које 
заједница за њих даје у несагласности са културном функци- 
јом коју знатан део тих позоришта може да обави. 


То уопште не значи да треба нека од њих једноставно уки- 
нути, него само да им треба одузети чисто професионални ка- 
рактер. Вероватно је да ће у много таквих случајева позоришта, 
уз живу заинтересованост културне средине за њихов рад, више 
значити а мање коштати него данас. Врло је добро што народни 
одбори и организације Савеза комуниста показују разумевање 
за развитак позоришне делатности у својим местима и што се 
боре да се она морално и материјално помогне. Међутим, пракса 
је показала да је позориште лако основати, али да га је необично 
тешко учинити инструментом борбе за културно подизање 
људи. Без јасне оријентације Савеза комуниста у овом веома ва- 
жном не само културном него и политичком питању, позоришта 
неће моћи да постану такав инструменат. | 


Ш 


Само још нешто о аматерским позориштима. У Србији их 
има данас више него што их је икада било. Број аматера који у 
њима раде иде на десетину и више хиљада, а број гледалаца на 
више стотина хиљада сваке године. Оно што је у погледу репер- 
тоара речено за професионална позоришта важи, у знатно бла- 
жем мерилу, и за аматерска позоришта. И ту, такође, преовлађује 
забавни водвиљски репертоар. Међутим, док, с једне стране, за- 
бавни комади нису ништа необично у репертоарима ових позо- 
ришних група, па су чак великим делом и сасвим неизбежни, 
дотле, с друге стране, међу њима има знатан број сасвим штетних, 
вулгарно малограђанских па и националистичких комада. Ако 
примера ради изнесемо Војводину, из које имамо најпотпуније 
податке, и ако прихватимо да у главним карактеристикама Вој- 
водина може бити база за уопштавање, онда неће бити без инте- 
реса да се о томе каже неколико речи. 

Позоришна делатност је најразвијенији облик културног 
рада на селу и та чињеница необично много обавезује на разми- 
шљање. Преко двеста позоришних група у 1952 години дало је 
1.399 претстава, на којима је било присутно преко 350.000 гледа- 
лаца. На тим претставама је било приказано око 200 различитих 
комада. Ево шта су та позоришта претежно приказивала. 

Пре свега Нушић је владајућа фигура у репертоару, и то че- 
сто са слабим избором („Миш“, „Код адвоката“, „Свиња“, „Дугме“, 
„Кијавица“, „Мува“ итд.). Све у свему, дато је 27 Нушићевих ко- 
мада на 307 претстава (једна четвртина свих!), на којима је при- 
суствовало 92.464 посетиоца. (Дакле више него једна четвртина 
од укупног броја.) После Нушића су најзаступљенији на репер- 
тоару Сремац и Трифковић, чија су дела заједно са Нушићевим 
приказана 623 пута пред 182.932 гледаоца. Дакле, на реперто- 
ар те врсте отишло је половину свих претстава и половину свих 
гледалаца. Међутим, све ово не би било још ништа лоше, иако 
показује једнострану оријентацију позоришних друштава од ко- 
јих је велики део дорастао да даје и друге ствари, често и на 
изненађујуће високом нивоу за сеоске прилике. Рђаво је то, че- 
сто, што по угледу на разне путујуће групе аматери дају и та- 
кве комаде који по свом баналном и празном филистарском стилу. 
директно штете средини у којој се спремају и приказују, као 
што су „Два туцета црвених ружа“, „Моја беба“, „Карлова тетка“ 
и сл. Још горе стоји ствар са оним јевтиним вицевима који се 
узимају из разних предратних ревија, често без аутора и без 
ичег позитивног у ма ком погледу. Таквих ствари и разних ске- 
чева са веселих вечери наших радио-станица и путујућих позо- 
ришних група било је у репертоарима аматерских позоришта 
6, са њима је дато 146 претстава пред више десетина хиљада 
гледалаца. 


Очигледно је да ове појаве, ма како их тумачили, не смеју 


бити потцењене и да њима руководства Савеза комуниста и про- 
светни форуми треба да се позабаве. 


» 


Подручје културног рада је саставни део идеолошког ути- 
цаја Савеза комуниста. Није културна делатност позитивна 
и корисна само због тога што се одвија под условима нашег по- 
литичког система и уз напор наших људи. Пракса показује да 
на овом подручју може доћи до врло јаких туђих идејних ути- 
цаја и поред тога што постоји политички утицај Савеза комуни- 
ста. Зато се у оцени позоришних репертоара као уосталом и У 
оцени стварног значаја сваке културне делатности уопште мора 
полазити од тога у коме правцу таква културна акција води ду- 
хове, да ли доприноси њиховом подизању у просвећивању или 

их конзервира на степену на којем су сада, да ли помаже духов- 
ном развоју људи или им смета. С тога становишта посматрано, 
мислим да ће бити неопходно да организације Савеза комуниста. · 
окупе културну јавност да се за идејну садржину рада наших 
позоришта бори и да њен позитиван развој систематски помаже. 


Мирко Тепавац 


УЛОГА КОМУНИСТА У РАДУ САМОУПРАВЕ СОЦИЈАЛНОГ 
ОСИГУРАЊА 


Брига за радне људе у нашој земљи претставља један од 
основних задатака наше социјалистичке заједнице, а социјално 
осигурање у томе игра врло важну улогу. У случају болести и 
боловања, несреће на послу, старости и смрти радни људи и чла- 
нови њихових породица су потпуно обезбеђени и нису остављени 
на улици, како је то било у бившој капиталистичкој Југославији, 
а и данас је тако у многим капиталистичким земљама у свету. 

Друштвена заједница наше земље издваја огромна средства 
за социјално осигурање и она износе само за 1953 годину 
82,582.124.000, што претставља 45% платног фонда радника и слу- 
жбеника у ФНРЈ. Просечно заједница годишње даје по сваком оси- 

у 50.000 динара, а сваком осигуранику се враћа у просеку 
30.000 динара за коришћење болесничке гране и у облику дечјег 
додатка. Остатак иде на пензије, а просечна годишња пензија 
износи 50.000 динара. Сви ови издаци претстављају ефективно 
повећање животног стандарда наших радника и службеника. По 
ширини права, по величини финансиских средстава која се дају 
из националног дохотка (9%) наше социјално осигурање стоји 
на првом месту у свету. 

До пре годину и нешто више дана социјално осигурање је 
било строго централистичка установа у којој је административни 
апарат решавао све, а масе осигураника нису имале никаквог 
увида у рад, нити контролу над социјалним осигурањем. То не 
значи да није било критике маса, било је и те како, нарочито због 
низа бирократских поступака службеника који су се лоше одра- 
жавали на ефикасно коришћење права (дуго чекање на пензије, 
на бањско и климатско лечење итд.), али та критика није могла 
непосредно да делује на брзо исправљање грешака, како је то да- 
нас могуће. 

Друштвено-економске промене, које су извршене у нашој 
земљи на бази прерастања државне у друштвену својину и ши- 
роког развоја система самоуправљања у производњи и целокуп- 

ној друштвено-политичкој надградњи, такође су се морале одра- 
зити и одразиле су се на социјалном осигурању. Социјално оситу- 
рање је постало уместо централистичке, самоуправна децентрали- 
стичка установа која стоји под непосредном управом и контролом 
самих оситураника. Осигураници — непосредни произвођачи који 
одвајају за социјално осигурање један део вишка рада — сами ра- 
сподељују и контролишу како се он троши. Скушштине завода за 
социјално осигурање у које сами осигураници бирају своје прет- 
ставнике јесу она организациона форма којом је социјално оси- 
гурање саображено друштвено-економским променама код нас. 
У локалним размерама сами осигураници преко својих прет- 
ставника у скупштинама управљају локалним фондом за боле-– 
сничку грану осигурања, а у републичком опсегу преко скупштине 
завода за социјално осигурање републичким фондом за пензије 
и дечји додатак. 

Мада је нађена погодна организациона форма, борба за нову 
садржину рада у социјалном осигурању претставља један од нај- 
важнијих задатака самоуправе у социјалном осигурању, а улога 
комуниста и јесте да својим радом стоје у првим редовима у борби 
за даље развијање самоуправе и даљу демократизацију социјал- 
ног осигурања, за развијање такве садржине рада која нема ни- 
чет заједничког са бирократизмом, а где масе осигураника ак- 
тивно суделују у одлучивању и контроли. Комунисти су увек 
били у масама и на челу маса непосредни носиоци најнапредни- 
јих идеја и стремљења и самопрегорни борци за њихово ожи- 
вотворење. Социјално осигурање у локалној комуни, засновано 
на новим начелима, претставља инструмент маса за бригу 
о лицима где та брига није поверена неколицини људи — 
бирократа, него у коме масе само воде бригу о себи и мимо тога 
нема никога ко би то исто радио. Зато баш и уношење у свест 
маса једне такве оживотворене идеје претставља за комунисте 
врло важан задатак и политички рад међу осигураницима треба да 
им омогући да сагледају место социјалног осигурања у нашем 
новом друштвено-економском систему и да осигураници схвате 
своју улогу у социјалном осигурању. | 

Само гола агитација ради објашњавања места и улоге соци- 
јалног осигурања није довољна. Осигуранике треба привући и 
заинтересовати их заразне конкретне проблеме социјалног оси- 
гурања. Досадашње слабости рада скупштина завода за социјално 
осигурање баш леже у томе што су се оне одвојиле од осигура- 
ника и између чланова скупштине и осигураника постоји врло 
слаба или никаква веза и што постоји опасност да се унутар 
скупштине окамене извесне форме рада које напада бирократска 
рђа и које вуку ка старом. 

У првом реду комунисти треба да настоје да рад скупштина 
завода буде тако постављен да оне стварно претстављају пар- 

ламент осигураника где ће се разматрати сви најкрупнији и нај- 
ситнији проблеми. Досад је то ретко где било и може се рећи да 
само неколико завода иду тим путем: Београд, Смедерево, Ран- 
ковићево. Скупштине су у већини случајева сазиване зато да се 
потврди нешто што мора да потврди скупштина — например, 
план прихода и расхода, и то се обично ради за кратко време, 
без дискусије. Скупштина завода за социјално осигурање у 
Младеновцу примила је план прихода и расхода једногласно, 
пошто је прочитан а ниједан члан скупштине није поставио 
питање зашто и како ће се утрошити око 37,000.000 динара. У не- 
ким скупштинама једва да и буде кворума, а неке су одлагане 
због неприсутности већине чланова. Комунисти треба да буду 
иницијатори у скупштинама завода да се на заседање скупштине 
износе анализе појединих проблема из социјалног осигурања као 
што су: проблем односа са здравственом службом, проблем ви- 
соког процента боловања, проблем бањског и климатског лечења, 
проблем пензија, као и проблем великог коришћења ортопедских 
помагала итд. Проблемима треба свестрано прилазити у анализи 
и пре заседања скупштине послати сваком члану скупштине 
материјал. У анализи неких проблема чланови скупштине би 
требало да иду међу бираче-осигуранике да и њих питају за 
мишљење. Исто тако, комунисти треба да буду иницијатори да: 
сваки члан скупштине мора да иде у радни колектив где је би- 
ран и да подноси рачуне, да сбразлаже проблеме које је разма- 
трала скупштина и објашњава закључке које је скупштина 
донела. На иницијативу комуниста који раде у самоуправи 
социјалног осигурања у Смедереву сазивају се повремено 360- 
рови осигураника, где се износе разни проблеми пред осигура- 
нике и тражи њихово мишљење. Исто тако, приликом заседања 
скупштине позивају се и осигураници да присуствују и учествују 
у дискусији. 

У раду скупштина завода за социјално осигурање досад су 
више долазили до изражаја извршни одбори, који су доста заузети 
ситним практицистичким послом, а њихов рад треба поставити 
тако да они буду више извршни органи скупштине, који треба 
да кроз праксу сагледавају проблеме, анализирају их и са пред- 
лозима износе на скупштину да се реше. У извршним одборима 
скупштина већином раде комунисти, а досадашњи рад показује 
да се извршни одбори нису издигли изнад свакидашње праксе, 
да нису развијали рад скупштина и да поготову нису много ура- 
дили на томе да се учврсти веза између скупштине и оситура- 
ника. У последње време извршни одбори пребацују ситне прак- 
тичне послове на комисије и лицем се окрећу према проблемима, 
гли то је тек почетак, преоријентација и требаће доста времена 
док се не изгради систем рада скупштине тако да оне буду чврста 
веза између ссигураника и социјалног осигурања. 

Има извесних објективних околности које још утичу на рад 
самоуправе социјалног осигурања, тако да она не може у пуној 
мери да развије иницијативу: тек скоро су локални фондови со- 
цијалног осигурања дати на разматрање заводима, противуреч- 
ност између старих бирократских прописа који су на снази и нове 
организације и садржине рада социјалног осигурања, заостајање 
свести једног дела осигураника за променама у социјалном оси- 
гурању. Дужност је комуниста који раде у самоуправи социјал- 
ног осигурања да кроз рад изналазе нове форме и студирају 
проблеме и утичу да се одређене ствари путем нових прописа 
измене и макну са пута као кочница развоја социјалног оситу- 
рања. Неоспорно да ово није лак посао, поготову када се узме у 
обзир колико су многобројни и компликовани прописи из соци- 
јалног осигурања, али удубљивањем и темељитим радом то се 
може постићи. 

Самоуправа социјалног осигурања мора да води рачуна како 
ради административни апарат, јер често благовремено коришћење 
права зависи од експедитивности самог апарата. Борба за омо- 
гућење осигураницима да брзо и на време дођу до својих права 
је и те како важна ствар, јер је ту и највише било жалби оси- 
гураника. Пошто се око 90% издатака социјалног осигурања даје 
уз мишљење лекара и лекарских комисија и те како је важно 
како ради здравствена служба. Комунисти који раде у самоу- 
правним здравственим установама морају нарочито да се боре 
за уклањање многих недостатака које има наша здравствена 
служба, а исто тако и осигураници — претставници завода у са- 
моуправним здравственим установама. Чекање у амбулантама, 
површни лекарски прегледи, малтретирање осигураника — јесу 
сталне примедбе које се упућују на рачун здравствене службе. 

Исто тако, борба противу оситураника који злоупотребљавају 
социјално осигурање мора да се води политичким, а не админи- 
стративним средствима. Постоје комунисти који мисле да треба 
у социјалном осигурању увести службу контролора који би оби- 
лазили осигуранике и хватали забушанте. У неким заводима. 
насупрот томе, иду правилним путем и на конференцији у рад- 
ном колективу где ради осигураник износе случај овога или 
онога који тобоже болује, а ради код куће тежак посао, шета се 
или обилази кафане и пије. У раскринкавању оваквих служе се 
и локалном штампом. Ово је много ефикаснији пут, јер се на тај 
начин утиче на масе и ствара критеријум — друштвени крите- 
ријум шта у социјалном осигурању није дозвољено и шта је дру- 
штвено неоправдано. Јасно је да ту и тамо треба прибећи админи- 
стративном кажњавању, чак и предавању суду, али то је крајња 
конзеквенца када друштвено политичка средства буду исцрпена. 

Самоуправа у социјалном осигурању је још млада, тек је 
стала на ноге и биће потребно још много напора да се она уса- 
врши, а комунисти треба да буду самопрегорни и неуморним ра- 
дом пови у тој борби, јер је самоуправа у социјалном осигурању 
део наше опште самоуправе, она претставља једно велико место 
у нашем социјалистичком систему. 


Жика Петровић 


УЧВРШЋИВАЊЕ ДРУШТВЕНОГ УТИЦАЈА 
У САМОУПРАВЉАЊУ ЗДРАВСТВЕНИХ УСТАНОВА — 


ИСКУСТВА ЉУБЉАНСКИХ УПРАВНИХ ОДБОРА 


Увођење начела друштвене самоуправе у области здрав- 
ствене делатности је због специфичне природе тих послова, због 
заосталих, туђих и еснафских тежњи и схватања, као и због 
досадашње изразито бирократско-административне праксе по- 
будило у нашој јавности велико интересовање, не само у редо- 
вима свих здравствених радника, него и живо интересовање 
радних људи уопште. Поготову пак међу свима заинтересованим, 
како појединцима који су због властитих тешкоћа осећали потребу 
за извесним променама, тако и управним, друштвеним и поли- 
тичким организацијама које су осетиле приличну немогућност 
утицања на ово често бирократско пословање, пред којим су се 
заустављале и: о које су се спотицале њихове бројне скупштине, 
социјално-здравствени савети, социјално осигурање, народни 
одбори и политичке организације, а често запињале на пола пута 
разне дискусије, примедбе и критике. 

Истовремено треба напоменути да се у нашем друштвено-по- 
литичком животу о мало којем питању толико дискутовало као 
о питањима односа и појава на подручју здравства, јер су се 
најчешће одатле износили и претресали примери искоришћавања, 
бездуштности према људима и бирократског односа према дру- 
штву. Много се расправљало о климатском лечењу (читавих 
група), о коришћењу и расипању лекова, лечењу у иностран- 
ству, о боловањима, појавама протежирања, запостављања итд. 
Међутим, упркос свему било је мало, негде скоро никако, диску- 
сије у друштвено-политичким и стручним организацијама 0 
свим тим питањима. Зато смо се досад осећали прилично немоћ- 
ни и потиснути устрану, вртели смо се у кругу, дискусија у 
часописима и штампи било је веома мало. 

·" Еснафске и бирократске тенденције сатерале су и многе ко- 
мунисте на дефанзивне позиције, мада скоро нема области као 

што је ова где:би се тако јасно и ургентно могло помоћи поје- 
динцу и заједници. | 

Та специфична атмосфера, пуна непринципијелних, заоста- 
лих и бирократских схватања гушила је изванредну пожртво- 
ваност појединаца и кочила корисна и плодоносна настојања 
наше друштвене заједнице на пољу здравства. Отуда је понегде 
и било појава да су наше болнице и амбуланте често престајале 
бити социјалистичке здравствене установе, пуне односа пошгто- 
вања према другом човеку који трпи, хумане и етички на висини. 
него се чак изрођавале понекад и у експозитуре приватне праксе 
и постајале материјална база за несоцијалистичке поступке и 
личне користи. Отуда је доста изразито укорењено користољу- 
бље како код оног најквалитетнијег здравственог кадра, тако се 
то даље пренсси и на подмладак, јер нарочито овај одбија све 
области превентивне медицине и прекомерно тежи ка „уносни- 
јим“, куративним областима што је типично бар за љубљанск“; 
Медицинску високу школу. | 

Ако изузмемо ситуацију око несређених платних услова 
здравственог кадра, што је несумњиво горуће питање које се 
сређује, онда се види да је свакако карактеристична и тежња за 
ограничавањем пријема на медицинске школе, како на факултет 
тако и на средње медицинске школе, од којих је неколико 
затворено (например, школа за дентисте и медицинске техни- 
чаре). За школу медицинских сестара предвиђено је средњошкол- 
ско образовање, што има за последицу опадање броја пријава. 
и, разуме се, појачава акутан недостатак у кадру. 


Све ове појаве указују и на карактеристичне еснафско- 
монополистичке покушаје, који треба да одрже ову област што 
неприступачнијом, што даље од одговорности пред заједницом. 

У четворомесечној дискусији о друштвеном самоуправљању 
у здравству међу радним људима преовладало је мишљење да 
ову област треба одлучније ослобађати остатака еснафско-моно- 
полистичког и бирократског схватања и поступања. Осетило се 
да је и у ту област потребно унети више демократичности и 
социјалистичких друштвених односа, а тиме је приближавати 
свим заинтересованим, а не само онима који плаћају, а нарочито 
самоуправи социјалног осигурања, народним одборима, а такође 
и здравственом кадру, који треба ефикасније и на различите на- 
чине потстицати на бољи однос према социјалистичко-друштве- 
ној стварности, према раду, народној имовини и болесницима. 
потстицати га на рационално искоришћавање свих расположи- 
вих средстава, скривених резерви и кадра. Осетило се да је иу 
здравствене установе потребно унети више „економске рачунице“. 
да је потребно економисати, с тим да се оне издвоје из буџета и 
да се уведе самофинансирање као основни услов тог система. 

Истовремено биће нам разумљивија и бојазан, отпор и разли- 
чита схватања која су и у Љубљани дошла до изражаја у тој 
дискусији. Дискусија није дуго давала позитивних резултата, јер 
је било одвише говора о споредним питањима (плате, инвенсти- 
ције, превентивна служба, опште осигурање), а премало разу- 
мевања основног а то је да ће ова област морати заостајати за 
спштим развојем ако буде одвојена од њега. 

И у Љубљани су долазила до изржаја ускогруда, у суштини, 
еснафска гледања, која су се одразила у појединим тврђењима да 
самофинансирање и самоуправљање значи комерцијализацију 
здравства и скидање одговорности за ову област од стране др- 
жаве. Даље, да се наглашена штедња може осветити само на 
квалитету рада и да истовремено води примитивизму, да ове 
мере значе претварање ординација у канцеларије итд. 

И у Љубљани су се испољиле тенденције да управни од- 
бори буду састављени претежно од здравствених радника, било 
је неповерења у чланове-лаике, због тога што они неће кори- 
стити, што ће се мешати и у стручне ствари и кочити рад. 
Посебне тешкоће су се испољиле и при именовању управног од- 
бора у клиничким болницама које су уједно месне болнице пошто 
„управни одбори и факултетски савет, као два аутономна органа, 
нису потребни јер је болница уједно и наставна база факултета“ 
итд. Ово питање такође није до краја пречишћено и решено. 
Даље, дискусија се сувише много кретала око питања нових цена 
у здравственим установама, које ће „нужно порасти“, даље око 
квалитета рада „који ће пасти“ и слично. 

Ова бојазан и сумње које су се у почетку дискусије у при- 
личној мери појављивале међу здравственим кадровима биле су 
постепено разбијене и дискусија усмерена на централно питање, 
с тим што се повела шира дискусија у социјално-здравственом 
савету ОНО, у здравственој комисији, у Социјалистичком са- 
везу где се то питање посебно претресало, у синдикатима и 
осталим организацијама, а посебно у основним организацијама 
Савеза комуниста здравствених установа, што је све снажно 
истакло основни циљ ове друштвене промене, а комунистима и 
осталим здравственим радницима дало широко морално упори- 
ште за њихову одлучнију борбу за победу нових схватања у 
здравству. 

Колико год је и у Љубљани ова пролазна ситуација била те- 
шка, толико се она брзо поправила чим се том питању дало више 
друштвено-политичког акцента и чим се шири круг људи заин- 
тересовао. 

На побољшање стања код нас је нарочито повољно утицало 
именовање управних одбора, који су додуше радили доста споро, 
али су били састављени претежно од најбољих и најискуснијих 
људи-комуниста који су показали вољу да раде у Тој области. 

Међу њима је било доста комуниста; зато је данас у нашим здрав- 
ственим установама сасвим друго расположење, које се одра- 
жава у истинском и свестраном претресању горућих питања из 
области здравства. 

Кад оцењујемо досадашњи рад управних одбора здравстве- 
них установа, који због кратког периода од два месеца још не 
показују неке посебне, богате резултате, ипак морамо констато- 
вати њихов изванредно повољан морално-политички утицај. Већ 
прве седнице тих одбора показале су непосредно удубљивањ, 
у проблеме појединих установа, и преношење корисних иску- 
става из друштвеног самоуправљања наших предузећа преко 
оних чланова који су запослени у предузећу. 

Поред дискусија о методу рада и надлежностима управних 
одбора, било је много дискусије и о осталим бројним питањима. 
нарочито о штедљивом газдовању, инвестицијама, персоналним 
питањима са тенденцијом ка сталним службеницима, о питању 
награда које је постало због прорачунског пословања нестиму- 
лативно и горуће итд. 

У свему томе показују се већ практични материјални ре- 
зултати у облику уштеда, као на пример у љубљанској поли- 
клиници која се из почетног дефицита већ извукла и има 300.000 
динара суфицита; сваког дана расте непосредно интересовање 
радних колектива који показују све већу приправност да по- 
могну, као на примеру једне веће болнице којој ће колектив 
Електровезе, ДДЖ с набавком и преправком телефонске цен- 
трале уштедети можда чак 4 милиона динара. 

Кад данас оцењујемо резултате прелаза на самофинанси- 
рање и самоуправљање здравствених установа и уједно узмемо 
у обзир све тешкоће које је требало пребродити, а уз то још 
и прилично велико неразумевање и заостало гледање, онда требз 
дати позитивну оцену, утолико пре што је систем још млад и 
с малим искуством. 

Аугуст Зипет 


НЕШТО О САСТАНЦИМА У ОРГАНИЗАЦИЈАМА САВЕЗА 
КОМУНИСТА 


На својим састанцима комунисти се договарају о политици 
Савеза комуниста или о појединим проблемима свога рада; без 
састанака комунисти не би били у стању да јединствено делају. 
не би били у стању да међусобно до краја рашчисте поједина прин- 
ципијелна, па и практична питања. 

После МГ Конгреса, на коме је јасно оцртана нова улога Са- 
веза комуниста, почело се у многим основним организацијама 

дискутовати која проблематика припада њима и како је треба 
расправљати. Чињеница да је та појава прилично масовна говори 
да је то заиста проблем. Само он је дубљи и није у томе да се да 
одговор на то која питања треба, а која не треба третирати на 
састанцима организација Савеза комуниста, већ је проблем у 
томе што се нису на многим местима схватиле одлуке МГ Кон- 
греса о месту и улози Савеза комуниста, што се није схватило 
шта је задатак организација Савеза комуниста данас. 

МТ Конгрес је јасно одредио место и улогу Савеза комуниста. 
Други пленум ЦК Савеза комуниста је, критикујући несхватања 
и искривљавања у спровођењу одлука У1 Конгреса, критикујући 
недостатке у идеолошком раду комуниста и њиховом политич- 
ком раду у народу, даље разрадио улогу комуниста и организа- 
ција Савеза комуниста на данашњем степену нашег друштвеног 
развитка. Ако се све то правилно схвати, онда је сасвим неуме- 
сно постављати питање којим проблемима треба и како да се 
баве организације Савеза комуниста. 


Ранија је била пракса, а она је имала, умногоме, и свога 
оправдања, да комунисти на својим састанцима дискутују и о 
порезу, откупу, извршењу плана итд. Њих су се непосредно 
сви ти задаци тицали. Данас, међутим, није само ствар комуни- 
ста, него је и целокупни радни колектив непосредно заинтере- 
сован да се повећа продуктивност рада, да се производи и боље 
и више. Зато није потребно да само комунисти директно брину 
о томе. Зато је данас у систему наше социјалистичке демокра- 
тије за састанке организација Савеза комуниста, грубо речено, 
остало врло мало тема. Остало врло мало зато што већину дру- 
штвених питања комунисти дискутују заједно са радним људима 
у разним друштвеним, политичким и привредним организаци- 
јама. Зашто би, рецимо, требало да комунисти на својим састан- 
цима редовно дискутују о проблемима производње и организацији 
рада у предузећу, кад данас псстоји радничко самоуправљање 
чије се компетенције све више проширују не само на област 
расподеле вишка рада него на целокупно пословање предузећа. 
У радничким саветима и у радном колективу комунисти имају 
широко поље могућности да активно учествују у дискусији и да 
воде борбу против негативних појава и тенденција. Зашто је, на 
пример, потребно да комунисти на својим састанцима дискутују 
редовно о проблемима политичког рада, када о томе треба у пр- 
вом реду дискутовати у основној организацији Социјалистичког 
савеза у коју су учлањени и комунисти и да тамо активно уче- 
ствују у политичком раду. То не значи, пак, да комунисти не 
могу каткада, када је то потребно, о свим тим питањима диску- 
товати и на својим састанцима, али та ће се потреба ређе ука- 
зивати уколико комунисти правилније и боље раде у масовним 
политичким организацијама. Али када комунисти о овим про- 


742 комунист 


блемима на својим састанцима дискутују, дискутују на други на- 
чин, дискутују не о томе како ће се организовати технолошки 
процес у предузећу, или пак проучавају изборни закон, већ ди- 
скутују о томе како се комунисти држе, како извршавају по- 
литичке задатке, колико су политички активни, каква су им 
схватања итд. | 

Међутим, још увек има појава да се на састанцима органи- 
зације Савеза комуниста расправљају она питања која се могу 
расправљати и која се расправљају на другим местима. Таквих 
примера има на сваком кораку. Узмимо један од најсвежијих. 
Један општински комитет дао је директиву да комунисти у сво- 
јим организацијама прораде изборни закон (иако су га скоро про- 
радили у организацијама Социјалистичког савеза) јер је наводно 
потребно да се комунисти добро „наоружају“ да би могли да 
објашњавају народу. Таква директива изазвала је дискусију на 
састанцима неких основних организација комуниста. Њима је 
било неразумљиво зашто треба поново прорађивати, али кад је 
директива таква, онда дискусије нема.: 

Па ипак, још није одговорено на питање оних који траже 
прецизан одговор: која питања треба а која не треба расправљати 
на састанку организација Савеза комуниста. Такви траже да им 
се одговори у виду формулара, по тачкама, по бројевима, која 


1 Неће бити штетно ако поближе опишем ток састанка једне основне 
организације Савеза комуниста чији чланови поново прорађују на свом 
састанку изборни закон, иако су га пре пар дана прорадили у Социјали- 
стичком савезу. Референт је био исти друг који је реферисао и у Соци- 
јалистичком савезу. Тезе за реферат су биле нешто мало у редоследу изме- 
њене. Одмах после реферата почела је дискусија о томе зашто је било 
потребно да се одржи овај састанак, кад је у Социјалистичком савезу већ 
продискутовано. Износили су се аргументи за и против. За: комунисти 
треба о свему претходно да продискутују, да заузму јединствен став. па 
тек онда да дискутују у Социјалистичком савезу. У овом случају се на- 
водно погрешило, јер је требало прво одржати састанак основне органи- 
зације Савеза комуниста па после Социјалистичког савеза. Али, кад се то 
пропустило, боље и сад него никад. Ако комунисти не би на својим састан- 
цима сва питања продискутовали и заузели јединствен став, онда би у 
масе изашли неспремни и то би крњило ауторитет комуниста итд. Са овим 
аргументима се бранила оправданост директиве. Аргументи против: ре- 
ферат исти, референт исти, дискутанти скоро исти, ништа ново није речено, 
састанак се није разликовао од састанка Социјалистичког савеза. Чему 
губити време. Почело се и принципијелно дискутовати о улози Савеза ко- 
муниста, о састанцима Савеза комуниста, али је претседавајући прекинуо 
дискусију са аргументом: „Другови, директива је општинског комитета да 
се и у организацијама Савеза комуниста проради и чему сва та дискусијг.“ 
Тачно је да се о директивама не дискутује, оне се спроводе, али ако су ди- 
рективе некога комитета погрешне и супротне линији Савеза комуниста, 
зашто би онда било правилније такву директиву спроводити, а не крити- 
ковати. Поготову ако директива кочи самосталност основне организације, 
ако се директивом одређује шта основна организација свакодневно треба 
да ради. 


КОМЕНТАРИ 143 


питања спадају а која не спадају у оквир састанака основне ор- 
ганизације Савеза комуниста. Одговорити шаблонски, рецептом, 
формуларом, немогуће је. Савез комуниста је жива, политичка 
организација која политички делује и која не трпи калупе. 
Друго, принципијелно говорећи, нема тог питања које кому- 
нисти не могу расправљати на састанцима у својим организа- 
цијама. Могу расправљати о сваком питању ако то користи, ако 
то доприноси да они могу успешније да раде. Али, истовремено 
треба да воде рачуна о томе да све оно што моту да реше, да све 
оно о чему могу да дискутују на другом месту, у другим оргз- 
низацијама, да не решавају и да не расправљају на састанку ор- 
ганизација Савеза комуниста. Неправилно је, на пример, на са- 
станку организације Савеза комуниста дискутовати о томе шта 
треба да ради синдикална подружница, јер то треба дискутовати 
на самој синдикалној подружници; или, неправилно је и непо- 
требно на састанку организације Савеза комуниста или комитета 
дискутовати о томе шта треба да ради народни одбор, већ то треба 
дискутовати у самом народном одбору, на збору бирача и слично. 
Дискусија о свим овим питањима, са таквог становишта, на са- 
станку организације Савеза комуниста неминовно води у прак- 
тицизам, води на стари бирократско-административни начин рада 
и с друге стране доводи до тога да и народни одбор, и управни 
одбор синдикалне подружнице и раднички савет не решавају са- 
мостално своје проблеме, већ су само спроводници, извршиоци 
добијених директива. Али, истовремено је каткад потребно да на 
својим састанцима комунисти дискутују о извесним проблемима 
са тих подручја, али у смислу политичког и идејног оцењивања тих 
појава и да усмеравају активности комуниста: да би комунисти 
заузели јединствене идејно-политичке ставове и понели са со- 
бом, са састанака обавезу да ће се борити да они победе, или пак 
да дају оцену рада појединих комуниста који раде у народном 
одбору или управи синдикалне подружнице, а не да би се 
донеле најконкретније одлуке које народни одбор или синдуи- 
кална подружница треба да спроведу. Као илустрација овак- 
вот несхватања може се навести и овај пример: на једној кон- 
ференцији организације Савеза комуниста један члан Савеза 
комуниста критиковао је одборнике општине да не решавају 
оправдане захтеве који су постављени на збору бирача, наводећи 
само као илустрацију ове тврдње, нека конкретна питања која 
су постављена на збору бирача. Претседавајући је опоменуо ди- 
скутанта да је ово конференција Савеза комуниста и да таква 
питања не треба покретати на оваквој конференцији, позивајући 
се на одлуке МГ Конгреса и улогу Савеза комуниста који треба 
да се бави политичким радом, а не радом народног одбора. Нема 
сумње да је члан Савеза комуниста који је критиковао на овој 
конференцији одборника члана Савеза и члана комитета који 

се бирократски односе према примедбама бирача имао потпуно 
право, што не значи да се не могу они критиковати и на збору 
бирача, али поред тога треба то поставити и у Савезу комуниста 
јер су они комунисти и одговарају и Савезу комуниста, као његови 
чланови, за свој рад. (Разуме се да би било глупо на овак- 
вој конференцији дискутовати о томе да ли треба ову или ону 
улицу поправити, каквом калдрмом поплочати итд. Ја не ула- 
зим у то да ли је друг претседавајући у овом конкретном случају 
хтео свога одборника да оправда, или није разумео одлуке МЛ 
Конгреса. 

Сувишно је и непотребно на састанку комуниста доносити 
закључке шта треба, например, да ради друштво пријатеља деце. 
али је нужно на таквом састанку покаткад кад је то потребно 
критиковати комунисте који су тамо формално уписани у ово 
удружење, па се чак примили у управу и ништа у њој не раде. 
не иду ни на састанке, а остали их чланови критикују. Разуме 
се да је дужност основне организације Савеза комуниста да на 
то реагује. 

Било би сасвим погрешно да комунисти у својој основној ор- 
ганизацији не реагују на то кад један члан њихове организације 
на конференцији Социјалистичког савеза предлаже за управни 
одбор човека који то ни по чему не заслужује, када се томе су- 
протставља већина чланства организације Социјалистичког савеза 
и због тога таквог комунисту оштро критикују; или пак кад се 
један члан њихове организације бави неким штпекулантским по- 
словима, а основна организација Савеза комуниста не реагује на 
то, очекујући да суд то питање рашчисти. 


Неправилно је, непотребно и штетно кад основна организа- 
џија Савеза комуниста у предузећу доноси закључке шта треба 
да ради раднички савет и слично, али је исто тако неправилно 
и немогуће да основна организација Савеза комуниста не реа- 
тује када раднички савет, укључујући ту и комунисте, доноси 
одлуке које су неправилне, које су партикуларистичке и лока- 
листичке, када например под тобожњом бригом за раднике дели 
цео вишак фонда плата, или развлачи фонд за самостално распо- 
лагање. У таквом случају је нужно да претходно комунисти међу 
собсм рашчисте те ствари и онда изађу пред колектив и поведу 
борбу. 

У вези са питањем састанака хтео бих да се у неколико речи 
осврнем на питање тзв. отворених састанака Савеза комуниста: 
Одлуке МГ Конгреса и Статут Савеза комуниста усвојен на УМ! 
Конгресу јасно су одредили улогу Савеза комуниста. Између“ 
осталог тамо је јасно подвучено да је делатност Савеза комуниста 
јавна. Јавност рада Савеза комуниста је један од основних прин- 
ципа начина његовог рада. То значи, пре свега, да одлуке Савеза 
комуниста нису никаква тајна комуниста, то значи да комунисти 

у својој делатности иступају јавно, бране став Савеза комуниста, 
бране своја гледишта и убеђења, боре се да се линија спроведе 
правилно итд. То пре свега значи тај принцип јавности рада Са- 
веза комуниста. Разуме се уз то долази и оно да састанцима Са- 
веза комуниста могу присуствовати и трудбеници — нечланови 
Савеза. Ово је нешто квалитативно ново од онога старог кад су 
постојали отворени и затворени састанци. 
Шта је то што се изменилог 


Изменило се то што данас на својим састанцима комунисти 
не доносе конкретне одлуке шта ко треба да ради, већ се они 
убеђивањем и објашњавањем боре да се једна ствар правилно 
спроведе, они се боре за своје ставове, своје погледе, своја убе- 
ђења, боре се и мобилишу масе за такве ставове. Зато отво- 
рени састанци какви су одржавани раније да би на њима 
комунисти упознали трудбенике са својим ставовима, са линијом 
Савеза комуниста итд. су данас непотребни, јер их данас они 
износе свуда где се налазе: на својим радним местима, кроз поли- 
тичке и стручне организације итд. 

Неке основне организације иду тако далеко да нападно ре- 
кламирају своје састанке и често акцентирају баш извесне чисто 
унутарње проблеме за које се нико не би иначе интересовао сем 
изразито малограђанског елемента. Например, у нашим палан- 
чицама није ретко видети објаву да ће се одржати састанак 
основне организације на коме ће се расправљати случај тог и 
тог друга или те и те другарице. И такве организације на своме 
састанку третирају неке личне ствари комуниста уз масовно при- 
суство често само оних који су дошли на такав састанак само 
зато да задовоље своју малограђанску љубопитљивост. Такво, на- 
пример, у једном таквом месту била је објава основне орга- 
низације Савеза комуниста у којој пише да ће бити отворени 
састанак основне организације Савеза комуниста те и те улице 
на коме ће се расправљати о личном животу те и те другарице 
и позивају се грађани да слсбодно присуствују овом састанку. 
Поред овог писменог позива било је чак и усмене агитације за 
долазак на састанак. Није тешко замислити како ово изгледа у 
једној нашој паланчици коју је притисла малограђанштина. Сала 
није могла да прими знатижељну публику која се испела и по 
прозорима као да присуствује неком циркусу. 

Често извесна лична питања не би требало ни расправљати 
ни у организацији Савеза комуниста. Не само што је то врло 
често неумесно и непотребно него каткада и некултурно. Њих 
треба рашчишћавати на неки други начин, било одредити неку 
комисију и она након завршене истраге да предложи решење 
или на неки други начин решавати. Навешћу један пример: у 
једној основној организацији покренуло се питање личног жи- 
вота једне другарице. Њу су оптуживали да одржава интимне 

односе са једним другом. Уместо да се образује комисија и ла 
целу ствар испита, и сама да предлот основној организацији, о 
целом случају се детаљно расправљало пред стотину другова и 
другарица. Падала су разноврсна питања, сувишна, депласиранз, 
из малограђанске радозналости итд. Зар таква и слична питања 
комунисти не могу да сами рашчишћавају, него је потребно (због 
чега и коме) да окупе чаршију па да се она иживљава. 

Толико као прилог за одговор — која питања треба, а која не 
треба расправљати на састанку организације Савеза комуниста. 


М. 


ЗА ВИШЕ ПРИНЦИПИЈЕЛНОСТИ У РАСПРАВЉАЊУ 
КОНКРЕТНИХ ГРЕШАКА ЧЛАНОВА САВЕЗА КОМУНИСТА 


Основне организације Савеза комуниста и комитети често 
испитују и проверавају рад и држање појединих чланова и то 
најчешће по разним питањима из пословања у установи, преду- 
зећу у коме раде или руководе, нездраве, често интригашке по- 
јаве које стварају лоше односе у колективу или организацији, и 
по питањима из личних односа и живота, итд. Нема сумње да по 
свим тим питањима треба развијати одговорност чланова Савеза 
комуниста. Иза њих се крију негативне особине које руше углед 
чланова Савеза комуниста, крију се схватања туђа Савезу ко- 
муниста, а некада и директно непријатељска. Против њих треба 
водити одлучну борбу и сигурно је да је то и један од елемената 
борбе за спровођење одлука из Писма П Пленума ЦК СКЈ, борба 
за чистоту и јединство у Савезу комуниста. То је такође одраз 
извесних идеолошких слабости и слабе активности појединих 
организација на идеолошком уздизању. Није случајно да су се 
многе организације у дискусији по Писму П Пленума окренуле 
ка унутрашњим односима и лику појединих чланова. Било је и 
оних (у Београду), којима је то била основна садржина првих 
састанака по Писму. 

Но има, не ретко, случајева да се тим питањима у органи- 
зацијама и од појединих руководстава погрешно прилази, без ја- 
сних погледа и циља, чији начин и поступак у решавању тих 
питања губи смисао борбе за чистоту лика комунисте. Бесумње 
да лоша пракса повлачи за собом и лоше последице, и то како у 
односу на активност, на односе у организацији, на поједине, на- 
рочито млађе, чланове Савеза комуниста, тако и на углед орга- 
низације и њен утицај на радне масе и грађане, који присуствују 
или прате рад организација Савеза комуниста, нарочито откако 
је рад Савеза комуниста добио јаван карактер. Навешћу само 
неке примере који говоре у прилог томе. 

Многи комунисти имали су и имају разне функције у прив- · 
редном или државном апарату и њихов рад је повезан са мате- 
ријалним пословањем, са ширим личним овлашћењем и личном 
одговорношћу. Они за собом имају читаву „историју“ тог посло- 
вања. Није редак случај да се данас појави извесна сумња у тај 
рад појединаца и тражи установљење грешака. Када се органи- 
зација Савеза комуниста прихвати тога задатка, њени састанци 
се по правилу претворе у дугу и компликовану процедуру. „ТГреба 
да саслуша“ дуги извештај друга о коме се ради, читаву историју 
његовог рада, велики списак имена са којима је био повезан, од 
којих је добијао наређења или којима је давао налоге итд. Уз то, 
по правилу, увуку се и разне интриге и приче: „говорило“ сеу 
вези са тим ово и оно; према овом службенику-раднику био је 
дрзак, са оним интимнији, итд. Када се томе дода да се диску- 
сија око тога често води у средини у којој су мишљења поједи- 
них чланова о томе подељена, затим, да све исказе треба прове- 
равати, добија се мучна слика тога испитивања. Резултат чита- 
вог тога посла је често да треба скренути пажњу установи на 
уредније пословање и казнити неком партиском казном дотич- 
ног члана. Добија се углавном оно што је, с обзиром на искуство 
организације у расправљању таквих случајева, могло бити јасно 
и на почетку ако организација има изграђен и доследан став у 
борби против сличних слабости. Најчешће казну пооштрава, ако 
до ње долази, држање „окривљеног“ — његова несамокритичност. 
А има случајева, ако се ради о недозвољеним поступцима, мал- 
верзацији, крађи, да се и то подведе под партиску одговорност и 
на томе сврши, што је свакако погрешно. Организација Савеза 
комуниста треба да решава оно што је њен задатак, да се бори 
против разних слабости и појава, па и таквих као што је 
крађа; а кад се ради о некој конкретној сумњи, исто тако 
као што не сме да пређе преко ње, не сме да сведе ни од- 
говорност само на партиску одговорност. Треба чути сумње или 
информације оних који их дају па и краћу изјаву друга на кога 
су упућене сумње. Ако нема других ствари где се може одмах 
установити одговорност или да нешто значи ошшту појаву, на 
пример интрига, против које треба повести борбу, онда треба 
тражити од надлежног државног, друштвеног органа проверу 
па када се добије резултат, тада и став заузети. Ако је уста- 
новљено да је неко крао, онда аутоматски он не може ни бити 
члан Савеза комуниста, али то не треба да испитује организа- 
ција Савеза комуниста. Задатак организације Савеза комуниста 
је да развија будност и васпитава људе личном поштењу у од- 
носу према народној имовини, а не мора да води конкретну 
истрагу за коју постоје други органи. Ако треба, а понекад и 
треба, осудити благ став органа који испитују и оцењују такве 
преступе, онда то, природно, треба да чини Савез комуниста. 

Даље, у испитивању погрешака у личном животу такође 
нису ретке појаве претеривања у истрази и начину расправљања. 
Тражи се, например, да се пред организацију изнесу сви детаљи 
из личнаг живота и конкретног преступа, начин на који је учи- 
њен итд., или да би се дошло до свих појединости, организује се 
истрага и саслушавања често и некомуниста. Има случајева да 
се састанци појединих организација по начину расправљања тих 
појава претварају у малограђански трач. Све ово води ка гу- 
бљењу границе до које треба да иде основна организација, а да 
не изгуби смисао конкретне борбе против негативних појава и 
њихових носилаца. 


И на крају само да поменемо примере дугих дискусија око 
оних чланова Савеза који су већ „бивши“ или нису ни били ко- 
мунисти, који су већ престали са сваком активношћу — па и на 
састанке не долазе, чланарину не плаћају, које је, ако ништа 
друго, прегазио развитак социјалистичке демократије, у коме 
му више чланска књижица Савеза није потребна, јер не може 
служити бирократским каријеристичким циљевима. 


Околност да је расправљање по преступима чланова Савеза 
отежано врло често држањем тих чланова, — несамокритично- 
шћу, одбранаштвом, малограђанским и бирократским схватањи- 
ма — никако не би смела да организацију води на терен бесприн- 
ципијелности. Саме те појаве говоре да борбу треба водити пре 
свега на идеолошкој основи — за принципе са којих се треба 60- 
рити. Дуга процедура прикрива и онемогућује ту борбу. Савез ко- 
муниста је организација најсвеснијих бораца за социјализам, за 
људске моралне квалитете, за нове односе међу људима. И у 
овим конкретним питањима, у организације Савеза комуниста 
се не смеју уносити малограђанска схватања — управо против 
њих се треба борити. Савез комуниста исто тако се не служи 
принципима судског ислеђивања сваке чињенице, јер је 
он идеолошко-политичка организација свесних бораца која 
има своје моралне политичко-идеолошке принципе. А они су 
између осталих: оштра борба против туђих некомунистичких 
схватања (они којима је тешка дисциплина Савеза не морају 
бити у њему) — и истовремено брига о људима — помоћ друго- 
вима у отклањању личних слабости. 


Раденко Брочић 


ИЗ ИСТОРИЈЕ СКЈ 


УЗ ГОДИШЊИЦУ ПЕТЕ КОНФЕРЕНЦИЈЕ 
1 


„Савладати организационо питање, значи оспособити Партију 
за велике им судбоносне задатке који се пред њу постављају, 
значи дочекати спремно догађаје који се великом брзином при- 
ближавају.“ — Овако је друг Тито у свом реферату на Петој 
партиској конференцији формулисао „основни задатак“ момечтз, 
истичући сав значај организационог питања, од чијег је рјешења 
зависила судбина радничке класе и револуције, даља судбина 
народа Југославије. —— „А ми ћемо то савладати, — наставио је 
друг Тито, изражавајући свој револуционарни оптимизам и већ 
постигнуте резултате на учвршћењу Партије, — наша Партија 
ће извршити своју хисториску мисију — мисију авангарде рад- 
ничке класе Југославије.“ 

Од Пете земаљске конференције прошло је тринаест го- 
дина“ — довољно дуг период да би се у свјетлости историских 
чињеница уочио сав њен значај, догађајима довољно плодно 
раздобље да бисмо могли констатовати да су се оствариле про- 
рочке ријечи друга Тита. 

Наша Комунистичка партија савладала је организационо пи- 
тање, она је повела народне масе у свети ослободилачки рат, она 
је са успјехом извела велику и по условима незапамћено тешку 
народну револуцију, она је приступила побједоносној изградњи 
социјализма у нашој вијековима заосталој земљи. 

А колико је требало мука, напора и жртава да се она сспо- 
соби за ту своју улогу! 

Млађе тенерације партиског чланства имају ту срећу да не 
знају шта су то фракциске борбе, унутрашњи раздори и трвења, 
који су својевремено годинама и годинама осуђивали Партију на 
немоћ, на пасивност, на потпуно безначајну улогу у животу рад- 


ж До Пете конференције наша Партија је имала четири конгреса и 
четири конференције. Први конгрес, назван „Конгресом уједињења“, одр- 
жан је у Београду априла 1919 године; Други конгрес у Вуковару јуна 1920 
године; Трећи конгрес у Бечу јуна 1926 године и Четврти конгрес у Дрез- 
дену 1928 године. Конференције су одржане: Прва у јулу 1922 године (Беч); 
Друга у мају 1923 (Беч); Трећа у децембру 1923 (Београд) и Четврта у де- 
цембру 1934 (Љубљана). 

ничке класе и народа. Оне не знају шта је то кад се револуцији 
и социјализму одано чланство, заједно са масама које стоје око 
њега, залаже, страда и чезне за борбом против уклетих окова ка- 
питализма, а у врховима им партије сједе (у буквалном смислу, 
јер ништа не раде) разни опортунисти, загрижени фракционаши 
и агенти буржсазије. Млађе генерације не знају (и добро је што 
не знају! какав је бол и неспокојство обузимао истинске ре- 
волуционаре гледајући такво стање у Партији и посматрајући 
како је због тога осуђена на бескрвно животарење, док су исто- 
времено у земљи расле и јачале револуционарне снаге. 

Ми смо, додуше, у скорој прошлости имали још један потрес 
у Партији, или боље рећи око Партије, онда када су информби- 
ровски ревизионисти и псбирокраћени совјетски контрареволу- 
ционари покушали да разбију нашу Партију и пониште теко- 
вине наше револуције. И тада су оживјели и подигли главу многи 
каријеристи, кукавице и разноврсни нездрави елементи, међу ко- 
јима и мноти опортунисти и фракционаши из предратног времена, 
мислећи да је дошао њихов час да поново зададу ударац Пар- 
тији, да је претворе у бескрвну агентуру једне стране силе. Али 
каква разлика у поређењу са негдашњим временом и приликама! 
Овога пута сви ти социјализму и револуцији туђи елементи, за- 
једно са својим совјетским покровитељима, нашли су се лице 
у лице са једном снажном, монолитном и у револуционарним 
биткама прекаљеном марксистичко-лењинистичком партијом, 
чврстог и јединственог руководства, партијом окруженом мили- 
онским масама радног народа, уједињеног под њеним руковод- 
ством на изградњи новог друштва. Од историје осуђени на не- 
успјех, сви ти елементи били су прегажени и одбачени, а наша 
Партија, јача него икада до тада, наставила је своје величан- 
ствено дјело. 

При томе је било судбоносно и то што смо успјели да се ст- 
качимо од Москве, од њеног покровитељства, од њеног док- 
тринерства и квази-револуционарне теорије и праксе, што смо. 
још и раније, пред рат и у току револуције, корак по корак, а 
стваралачки се руководећи марксистичком теоријом, ишли сво- 
јим сопственим путем, изграђивали сами Партију, сучељену са 
стварним проблемима земље и њеног револуционарног развитка. 
окренуту лицем према радничкој класи и борби народа за своје 
ослобођење. Јер данас већ можемо смјело тврдити да је околност 
што је својевремено Москва држала конце развитка наше Пар- 
тије у својим рукама, што је она дириговала и по Стаљиновим 
интенцијама потчињавала свјетски па и наш револуционарни по- 
крет интересима свога нарастајућег бирократског империјализма. 
битно утицало на нездраво стање у нашој Партији, на њену разје- 
дињеност, на њене слабости и грешке. Доктринари, као што већ 
и јесу, они су далеко били од тога да познају стварно стање “~ 

нашој земљи и стање нашег револуционарног покрета, они су по 
својој вољи смјењивали руководства наше Партије, издавали 
беживотне резолуције и контрадикторна упутства, врбовали људе 
и ломили њихов морал, а њихови агенти несметано су вршљали 
и одлучивали у врховима наше Партије. То све није могло проћи 
а да не отвори врата Партије опортунизму сваке врсте, фракцио- 
наштву, интригама, разједињености и унутрашњим трвењима, а 
све у коначном резултату — њеној немоћи у политичкој борби. 


П 


Као што је познато, у нашој Партији су годинама, такорећи 
од њеног оснивања, царовале двије фракције — „десна“, чији 
је протагониста био Сима Марковић и „лијева“ на челу са Ђуром 
Цвијићем и другима, које су међусобним трвењем на беспринци- 
пијелној и опортунистичкој основи онемогућивале сваку консо- 
лидацију Партије и њену афирмацију. На то зло и повезано са 
њим надовезивао се терор југословенске буржоазије и њене 
рафиниране методе убацивања својих агената у партиска ру- 
ководства. То је разарало Партију, кочило њен развитак, упро- 
пашћавало њене најбоље кадрове. 

Одлучан прелом у том погледу претставља 1937 година, када 
пада долазак друга Тита на чело наше Партије и његов повратак 
у земљу. Полазећи из Москве, друг Тито, који је годинама 
изблиза посматрао све недаће које су се сручиле на нашу Партију, 
имао је већ своје мисли како да се крене напријед, којим путем 
да се пође. У томе је скоро пресудну улогу одиграла мисао да се 
руководство створи у земљи, од људи који живе у земљи, који 
су ту, повезани са проблемима радничке класе и свога народа. 
Тако је и започео онај велики посао препорода, јачања и поди- 
зања Комунистичке партије Југославије, под руководством друга 
Тита, који је добио своју пстврду на Петој земаљској конферен- 
цији, а који се наставио кроз слиједећи период великих класних 
и револуционарних битака. 

Друг Тито је могао то да оствари, између осталог, и због тога 
што су већ у земљи биле нарасле свјесне политичке снаге и што 
је већ био израстао нови млади кадар свјесних, изграђених и 
Партији оданих кадрова, прекаљених у класним окршајима и 
тешким борбама како против насиља буржоазије и њених ла- 
кеја, тако и против фракционаша и сваковрсног опортунистичког 
шљама у Партији и око Партије. 


Најважнији задаци на почетку овог периода били су, како 
их је навео друг Тито: | 


„Прво, очистити Партију од свих туђих и опасних елемената 
и осигурати њезино јединство на тај начин, што ће се мобили- 

зирати читав партиски актив против сваког покушаја групашења. 
и фракционисања; друго, организационо учврстити Партију и 
оспособити, је да она замста постане вођ и организатор борби рад- 
них маса; треће, радити свим силама на васпитању нових руко- 
водећих кадрова, уздизати нове људе на руководећа мјеста и 
ослободити партиске организације старих, запарложених и нг- 
поправљивих опортуниста и ликвидатора.“ 


Партија је заиста и била ослобођена свих оних који су кроз 
скоро 20 година били главна кочница њеног револуционарног 
развитка. 

Напоредо са тим приступило се јачању постојећих организа- 
ција и формирању нових, онамо гдје их није било. Изгледа 
чудно, али стоји чињеница да у таквим покрајинама као што су 
Македонија и Босна и Херцеговина у то доба уопште није ни по- 
стојала партиска организација. Тако је уз помоћ новог руковод- 
ства, у Босни и Херцеговини у току 1938 и 1939 године обнов- 
љена партиска организација и 1940 године могла се већ сазвати 
Покрајинска конференција, на којој је изабрано покрајинско ру- 
ководство. Исто тако је у Македонији пружена помоћ, обновљене 
су организације и на Земаљској партиској конференцији за Ма- 
кедонију, августа 1940 године, изабрано је партиско руководство. 
На Косову и Метохији такође је обновљена партиска организа- 
вија, као и многим другим мјестима. 

На линији јачања Комунистичке партије стоји и стварање 
централних комитета Хрватске и Словеније, изабраних на по- 
себно одржаним конгресима у току 1937 године. Значајну карику 
у том ланцу организационог успона претставља и Земаљско сав- 
јетовање КПЈ, одржано у Словенији (Шмарна Гора) почетком јуна 
1939 године, на којему је учествовало око 30 делегата скоро из 
свих крајева Југославије и на којему су претресана сва важнија 
политичка и организациона питања. | 

Кроз Партију је био почео да струји нови дух. У њене ре- 
дове пристизале су нове масе оданих чланова, организација се 
ширила на индустриске центре, на село, у школе и установе, 
свуда тамо гдје су живјеле и бориле се радне масе. У организа- 
цијама су почели да се спроводе редовни избори. Тако су од 1933 
године па надаље скоро сва партиска руководства била бирана 
демократским путем, а у току 1940 године по читавој земљи одр- 
жане су покрајинске, обласне, окружне, среске и мјесне конфе- 
ренције, кроз које је прошло преко 1.500 делегата. 


Велика пажња посвећена је идеолошком уздизању кадрова. 
У ту сврху оснивани су многобројни курсеви и школе. Тако је 
у новембру 1940 године основана и при Централном комитету 
Биша партиска школа за средње и више кадрове у чијем раду су 
као предавачи наступали и другови Тито и Кардељ. Издаје се 

многобројна штампа, легална и илегална, листови, билтени, про- 
гласи и леци, штампају се и умножавају марксистичка дјела и 
приручна партиска литература. Партиски органи: „Пролетер“ 
(централни орган КПЈ), „Комунист“ (за Србију), „Срп и чекић“ (за 
Хрватску), „Дело“ (за Словенију) и други редовно излазе, пра- 
тећи борбу народних маса и служећи као моћно оружје у рукама 
Партије. Само за једну посљедњу годину — како је изјавио један 
делегат из Србије, — штампано је више материјала него за читав 
период од оснивања Партије. 

У то вријеме обнавља се и организација СКОЈ, која је 1936 го- 
дине злочиначком акцијом Горкића и Мука била растурена, и у 
септембру 1940 године одржава се У! Земаљска конференција 
скојевске организације, која је већ у то вријеме имала 10.000 чла- 
нова и окупила око себе стотине хиљада радне и борбене омладине. 

Овдје нећемо наводити читав онај огромни и сложени поли- 
тички рад, многобројне политичке и економске зкције, борбу за 
мир и независност земље, за права радног народа, све оне успјехе 
који су под новим руковсдетвом на том пољу постигнути у крат- 
ком периоду пред Пету земаљску конференцију. Као примјер 
масовног утицаја Партије и захваљујући њеном раду наводимо 
да је само класни синдикални покрет (УРСС) нарастао у 1938 го- 
дини на 78.000 а 1940 године већ на 100.000 чланова, насупрот 
броју од 22.000 у 1928 години. То су били успјеси до тада неви- 
ђени. И сада можемо замислити каква је радост била оних који 
су се, као делегати својих организација, искупили на Пету кон- 
ференцију да сумирају резултате пређеног пута и поставе нове 
задатке. Та конференција није више личила на негдашње кон- 
гресе и конференције, ту више није било до крви завађених група 
и фракција, које се међусобно гризу и боре око личних рачуна, 
није било интрига, политичког сљепила и идеолошке конфузије. 
Не, од тога ништа није било! Владала је једнодушност каква се 
раније не памти, то је био скуп истинских револуционара из школе 
друга Тита, људи који знају шта хоће и који су спремни да за 
своје увјерење до краја истрају, да од себе даду све па и сам 
живот. 


Ш 


Пета земаљска конференција КПЈ одржана је у Загребу, на 
његовој периферији, у времену од 19—23 октобра 1949 године, у 
кући која је била изнајмљена за потребе Партије. Као што је већ 
речено, у току 1940 године, одржане су по земљи свуда партиске 
конференције, које су значиле и припрему за Земаљску конфе- 
ренцију и на њима су били изабрани делегати за исту. На Петој 
земаљској конференцији присуствовао је 101 делегат. 

Рад Конференције био је добрс организован. Делегати су из 
свих крајева земље долазили у Загреб, јављали се на специјалне 
пунктове, повезивали се преко конспиративних јавка и путем 
везе одвођени у зграду за конференцију. У кућу је била унесена 
храна за више дана, јер за све вријеме рада делегати нијесу смјели 
излазити напоље да не би скренули пажњу полиције. Сала за 
конференцију била је посебно уређена, истакнуте слике оснивача 
научног социјализма, а исто тако и пароле, међу којима и: „Про- 
летери свих земаља, уједините се!“ Напријед је стајао сто за 
претсједчиштво, чији су чланови наизмјенично претсједавали и 
водили конференцију. То је била велика револуционарна смје- 
лост — одржавати, за оне услове, масовну партиску конферен- 
цију, пред носом разбјешњеле полиције, која је свуда по земљи 
њушкала и хајкала за комунистима, најављујући им рат до истре– 
бљења. 

Рад Конференције по припремама, по озбиљности, по захвату 
проблема и закључцима премашгтио је све дотадашње конгресе и 
конференције наше Партије, она је и рјешавала питања довољна 
за конгрес и доносила одлуке „са правима конгреса“. Први и нај- 
„важнији реферат поднио је друг Тито, под насловом: „О доса- 
дашњем раду ц задацима Партије“. Подвлачећи да конферен- 
ција „има хисториски значај из чисто интерних тартиских раз- 
лога...“ и „због тота што се одржава у вријеме када свом силом 
бјесни Други свјетски рат...“ друг Тито се у почетку осврнуо на 
стање међународних односа, уносећи јарко свијетло на тенден- 
ције међународног развитка, на односе између зараћених бло- 
кова, на положај наше земље и опасности које јој пријете са стра- 
не империјалистичких сила и њихових домаћих агентура. 

У свом извјештају друг Тито је обухватио шири период, све 
од ТУ Конгреса КПЈ, из разлога, како је сам нагласио, што „ова 
конференција... надмалцшује све досадашње конференције“, што 
на њој „присуствује приличан број делегата којима нијесу до- 
вољно познати догађаји у Партији из досадашњег, најтежег пе- 
риода...“ и што она „..донекле треба да замијени Конгрес наше 
Партије“. 

Пошто је изнио период до 1937 године, износећи све кризе 
и тешкоће кроз које је прошла Партија, друг Тито се осврнуо на 
рад тадашњег руководства, које је за собом имало вријеме од 
свега три године, али које је било плодно и богато резултатима 
у сваком погледу. Партија је тада имала око 12.000 својих чла- 
нова, чврста и одана руководства, видне успјехе на свим секто- 
рима рада. 

Даље је друг Тито говорио о разним организационим пита- 
њима и задацима Партије, о омладини, о женском питању, 0 пи- 
тању добровољаца у Шпанији, о кадровима и систему руковот 

Ђења, о личном животу чланова Партије, о разним скретањима и 
нездравим појавама, о будности, о опасности троцкизма и другом. 

Посебну пажњу у свом реферату друг Тито је посветио пи- 
тању подизања кадрова. Његове ријечи о том проблему и данас 


треба да служе као путоказ у питању рада с кадровима. — „Њих 
треба с пуно његе и човјечности уздизати и васпитавати, —- го- 
ворио је друг Тито, — ако хоћемо да створимо из њих људе који 


ће све савладати.“ Износећи примјере раније антипартиске по- 
литике кадрова, он каже: 

· „-Руководећи људи из десне и лијеве фракције одгајили 
су себи фракционашки загрижене елементе. Они су на тај на- 
чин упропастили много иначе честитих радника. У школу су ти 
људи такође слали већим дијелом људе у које су били сигурни 
да су фракционашки одсгојени. Због тота је већи дио тих људи 
пропао за нашу Партију, због тога су многи од тиг људи, вра- 
тившм се џу земљу, постали... издајници.., многи се тпасивизи- 
рали... 

Ти штеточинци су обично гуралм у страну оне раднике који 
су се сами уздизалм. Узмимо само примјер Ђуре Ђаковића, кога 
су више година држали по страни и ако је имао велики аутори- 
тет међу радницима... Ако су понекад ц допустилмљ да џ руковод- 
ство уђе и по који поштен и Партији одан радник... онда је то 
било само зато да добију фирму за руководство, да заварају КИ. 
Онџ су обично настојали да таквог човјека придобију за себе, 
деморализирају га и тако унилште. То се радило на тај начин што 
су ти типови настојали да код таквих поштених радника открију 
њихове слабе, негативне црте, и да онда код њих то подјарују, 
умјесто да их исправљају и помогну да се тога излијече. Ако им 
није пошло за руком да тај злочиначки рад изврше и на тај на- 
чин униште човјека, онда су таквог друга на било који начин 
изгурали из руководства, с мотивацијом да је неспособан за тако 
високу функцију. Они нијесу помагали другове који су били по- 
литички и теоретски мање спремни. Напротив, онџш су радили на 
све могуће начине да таквом другу убију вјеру у његове спо- 


собности, да развију код њега осјећај маловриједности и да га 
морално дотуку.“ 


Читајући данас ове редове, не можемо а да се не сјетимо 
данашње (која је била и јучерашња) „кадровске“ праксе савреме- 
них информбироваца, наших и оних у Москви, и свих других, 
за коју као да су дошле поручене ове ријечи друга Тита. 

Упутства која је дао друг Тито у погледу васпитања кадрова, 
у погледу њиховог распореда, њиховог понашања („Комуниста 
треба да даје примјер и у личном животу, као што га даје иу 
свакодневним борбама“), служили су и данас служе као примјер 
како се очинском брижношћу приступа томе питању, како се од- 
гајају кадрови једне револуционарне партије. 

Иако се друг Тито у свом реферату дотакао, поред органи- 
зационих и многих политичких питања, на Петој конференцији 
одржан је посебни политички реферат, кога је поднио друг 
· Едвард Кардељ, и у којему су изнесена сва важнија горућа пи- 
тања нашег политичког живота и међународног положаја. 

О синдикалном питању реферисао је друг Александар 
Ранковић, о националном питању — друг Милован Ђилас, о агита- 
цији и прспаганди — друг Борис Кидрич, а о женском питању — 
другарица Вида Томшич. Даље су се ређали реферати — 
о аграрно-сељачком питању, о раду у војсци, о омладини, о парти- 
ској техници и о конспирацији. Укупно је било 11 реферата. По 
свим питањима развила се жива дискусија, у којој су делегати, 
износећи проблеме са подручја организација у којима раде, дали 
много примјера о успјесима Партије, о њеном бројчаном порасту, 
о политичкој активности и утицају. У цјелини узев за посљедње 
2—3 године до Конференције број чланова Партије повећао се 
за 200%. Партија је посебну пажњу скренула продирању у ин- 
дустриске центре, који су раније били ван њенот утицаја, на 
попуњавање њених редова из редова радничке класе и сирома- 
шног сељаштва. Та оријентација донијела је велики успјех, што 
се види по безбројним тарифно-штрајкачким покретима широм 
земље. 

Не треба мислити да се Конференција задовољила само 
констатовањем успјеха. И сам друг Тито у своме реферату упо- 
зорио је да се не треба заносити од успјеха, да не треба падати 
у вртоглавицу. Напротив, он је сам као и сви други учесници 
Конференције, у рефератима и дискусији, указао на многе гре- 
шке у ранијем раду, на многе слабости које се још увијек испо- 
љавају и на потребу сталне будности. И сама „Резолуција Пете 
конференције КПЈ“, која је донесена на крају, оштро је указала 
на све пропусте и грешке. Тако, напримјер, другови из Словеније 
критиковани су што су при стварању Народног фронта главну 
пажњу посветили преговорима и стварању споразума с врховима 
неких партија, а запоставили рад у масама; другови из Србије 
што су „предалеко отишли у популаризацији тзв. западне демо- 
кратије“; другови из Хрватске што су „лебдили између крајњег 
секташтва и крајњег опортунизма“ у питању избора 1938 године, 
одбране земље и оцјене карактера рата; организације у Србији 
што су запоставиле рад на селу и тиме сељаци „препуштени де- 
магогији вођа земљорадничке љевице“; Црногорци због „пароле 

о демобилизацији“ 1940 године, чиме је створена забуна у ма- 
ње итд. 

Све је то говорило, да је Конференција била на нивоу једне 
истински револуционарне марксистичко-лењинистичке партије, 
која се не плаши да укаже на грешке и која, кроз критику и 

самокритику, ради на њиховом отклањању, у интересу јачања 
Партије и револуционарног покрета. 

Избор Централног комитета, који је бројао 29 чланова, про- 
штао је уз потпуну једногласност, а такође и избор друга Тита 
за генералног секретара КПЈ. Том приликом изабран је и Полит- 
биро од 7 чланова, у који су ушли другови: Тито, Е. Кардељ, 
А. Ранковић, М. Ђилас, Р. Кончар, И. Милутиновић и 
<Р. Лескошек. То је Политбиро са којим смо пошли у Народно- 
ослободилачки рат и револуцију, са којим смо извојевали све по- 
бједе до 1948 године, до МГ Конгреса наше Партије. 


М 


Сав значај Пете земаљске конференције може се сагледати 
тек онда ако се посматра у склопу историских догађаја, наших 
унутрашњих и интернационалних, у којима је била сазвата, као 
и у свјетлости цјелокупног оног друштвеног и политичког ра- 
звоја који јој је слиједио. Тада је већ у пуном јеку пламтио по- 
жар Другог свјетског рата, па су се и над нашом земљом гоми- 
лали облаци ратних опасности који су пријетили да је гурну У 
слом и пропаст. Владајуће буржоаске клике, да би одржале своје 
класно господство, својим системом владавине, најцрњим теро- 
ром, националним и социјалним угњетавањем, одузимањем права 
радног народа, поткопавале су отпорну снату земље и припремале 
националну катастрофу, а у спољној политици нагињале осва- 
јачким силама, како би, макар и помоћу њих, очувале то своје 
тосподство. На Петој конференцији друг Тито је упозоравао: 

„Ради очувања својих класних интереса, капиталистичка 
клика не познаје националних интереса, она је анационална, она 
продаје независност своје земље само ако је увјерена да ће осва- 
јач штитити њезине капиталистичке интересе... Југословенска 
капиталистичка клика иде тим путем...“ 

Каснији историски развој дао је сјајну потврду овим рије- 
чима друга Тита. Оне су уједно и доказ каква је срећа за народе 
Југославије што су се тада нашли људи који су схватили сву 
тежину историског момента, све спасности за наш национални 
опстанак, и који су из тога знали и били кадри да извуку све 
логичне консеквенце. Уствари већ у тим данима Партија се при- 
премала за своју историску улогу, коју ће преузети касније у 
животу народа Југославије, она је већ у тим годинама припре- 
мала своје организационо и политичко оружје како би постала 
стварни вођ у животу нације у нашој даљој историској судбини. 

А друкчије није ни могло бити. Све владајуће класе и пар- 
тије су се већ биле довољно искомпромитовале, довољно се по- 
казале неспособним да воде нашу земљу и народе у претстојећим 

судбоносним биткама и џиновским помјерањима класних и по- 
литичких снага. Воћство нације прелазило је на радничку класу 
и њену авангарду. Тај процес већ у то вријеме сазријевао је у 
земљи: криза се била већ толико заоштрила, масе, како је то 
Лењин говорио, нијесу биле вољне да даље живе по старом а вла- 
дајуће класе биле су неспособне да владају по старом, тако да 
је било очитледно да се приближава унутрашња револуционарна 
криза, чији је излаз, још и у вези са спољнополитичким компли- 
кацијама и опасностима, био једино у преузимању власти од 
стране револуционарних снага. | 

А те снаге расле су у земљи, оне су се манифестовале и у 
јачању Партије, у њеном утицају у масама. Друг Кардељ је ре- 
као на Конференцији: „Ми се налазимо у фази прибирања рево- 
луционарних снага.“ А у „Резолуцији“ је речено: „Класни сукоб 
који се заоштрава у Југославији наговјештава у ближој будућнс- 
сти одлучне борбе.“ 

А те „одлучне борбе“ дошле су убрзо, вјероватно и прије 
него што су претпостављали учесници Пете конференције. Про- 
шло је свега пет мјесеци, а на Југославију се сручио напад фа- 
шистичких сила, који је довео до слома и комадања Југославије. 
То је био уједно и почетак слома владајућег буржоаског система, 
његових партија и установа, а такође и почетак наступања нових 
друштвених снага под руководством Комунистичке партије. Пета 
конференција била је израз тих друштвених снага и вјесник нове 
надолазеће ере у животу наших народа. 

Наша Партија одиграла је историску улогу у животу наших 
народа. Она има за собом богату историју борбе, подвига и ства- 
рања. Она може да каже да је дала све од себе, све што је у моћи 
људи, како би помогла своме народу, како би та извела на пут 
социјализма и бољег живота. Она је знала да у новим условима, 
условима остварења вјековних, истинских идеала социјализма 
и изградње социјалистичке демократије, реорганизује своје ре- 
дове и промијени методе рада. Савез комуниста Југославије до- 
стојно преузима на себе све оне најбоље тековине, традиције и 
искуства које је имала наша Партија. Данашњи чланови Савеза 
комуниста, преузимајући све те тековине, у својој борби и раду 
црпу снагу у богатој историји наше Комунистичке партије, у 
којој Пета конференција заузима значајно мјесто. 


Пуниша Перовић 


ДОПИСИ ИЗ ОРГАНИЗАЦИЈА 


ПРОУЧАВАЊЕ ПИСМА ЦК СКЈ У ПОСТОЈНСКОМ СРЕЗУ 


Чланови Савеза комуниста у Постојнском срезу проучавајући 
писмо ЦК СКЈ дискутовали су о садржају писма и његовој конкре- 
тизацији на терену. Констатован је низ грешака и слабости. Неке 
организације нису одржавале редовне састанке, чланови су дола- 
зили на састанке са закашњавањем или изостајали без оправданих 
разлога. Таквих појава је било на Блокама у Бегуњама и у Цер- 
нишком крају. Даље, неки чланови Савеза комуниста нису имали 
пречишћене појмове у погледу религије, говорећи да они „ради 
мира у кући врше верске обреде приликом такозваних великих 
благдана и кризме“. Било је чак таквих чланова који су то 
правдали тиме да је „сад демскратија“ и да се дете може послати 
на кризму. Анализом таквих појава видело се да су ти чланови 
у већини случајева у економском погледу зависни од неких <се- 
љака или су пак под утицајем најближих сродника, који су на 
њих систематски утицали. Остали комунисти остајали су равно- 
душни према оваквим појавама. 

Један од врло важних проблема је отсуство борбености код 
извеснот дела комуниста. Било је примера да су реакционарно 
настројени људи по гостионицама неправилно критиковали и ту- 
мачили разне законе и уредбе, као например да ће шуме сељака 
бити подржављене итд. Комунисти који су се ту затекли ћутали 
су, уместо да и у тој прилици тумаче дух одређених уредаба или 
закона. Неки су сматрали да се у гостионици не треба борити за 
нашу линију и да је гостионица место где човек треба да се ра- 
зоноди, да одахне и да у њој може свако расправљати шта и 
како хоће. Међутим, дужност је комуниста да се свуда боре за 
правилно разумевање наше линије и духа разних уредаба и за- 
кона, разних мера наше власти. 


Неки чланови Савеза комуниста још ни сада не схватају 
улогу рада комуниста у Социјалистичком савезу, сматрајући да 
у њему треба да раде само они комунисти који су чланови сео- 
ског или општинског одбора Социјалистичког савеза. Таквих је 
појава било на Блокама, у Лошкој Долини, Јелшанама и По- 
стојни. 

Једна од озбиљних слабости у раду Савеза комуниста је то 
што читав низ комуниста мало чита или уопште не чита ништа. 
Тако, например, на Блошком Платоу од 60 комуниста само пет 

примају „Људску правицу“ и „Борбу“. И комунисти у општини 
Јабланица, Јелшане и Бегуње занемарују идеолошки рад, гдеи 
неки чланови општинских комитета не читају „Борбу“. По том 
питању је Срески комитет предузео неке мере. Побринуо се да 
има потпун преглед штампе која долази у Срез. Темељито је 
испитао шта се чита и проучава у основним организацијама, какву 
штампу и у којој количини примају чланови. Организована је 
систематска згитација за читање штампе, одржан је циклус 
предавања о одлукама МГ Конгреса КПЈ и савезног и републич- 
ког конгреса ССРН, предавања о Уставном закону, о друштве- 
ном плану (савезном, републичком и среском) и о спољнополитич- 
кој ситуацији. Ипак се успеси нису још показали у оној мери 
у којој би се могли очекивати. 

Понегде се, као например у Јабланици, Јелшанама и на 
Блокама, чланови Савеза комуниста изговарају да немају новаца 
за дневни лист, да је цена листовима висока, да су чланци пре- 
дугачки и тешко разумљиви, да поред свог пољопривредног рада 
немају времена да читају. Неки кажу да имају више користи од 
предавања него од тога да читају новине. Баш због тога што 
не прате штампу, многи комунисти не знају да тумаче важне 
законе и објашњавају уредбе из области привреде. Поред тога, 
добар број комуниста уопште не чита ништа или чита сасвим 
мало из лепе књижевнссти. Велик проценат комуниста уопште не 
познаје добре словеначке писце, ни старије ни новије, као 
ни писце других народа Југославије. 

Услед свега тога Срески комитет је поставио себи у задатак 
да преко зиме 1953/54 заједно са Социјалистичким савеззм 
сствари опширан програм предавања која би се одржала не само 
у главним местима у Срезу, него и по селима и планинским за- 
сеоцима, да при томе узме у обзир разне методе рада, да ради на 
томе да комунисти буду у што је могуће већем броју поручиоци 
„Борбе“ и разног материјала за изучавање теорије марксизма 
и наше социјалистичке праксе, а такође и редовни посетиоци 
народних књижница. Јер, кад је реч о учвршћењу општинских 
комитета, ми морамо пре свега тежити за тим да општински ко- 
митети буду упознати са током читавог привредног и политичког 
живота код нас и у свету, како би могли да се успешно боре у 
свом политичком раду. 

Поједини комунисти мисле да сада због избора, који су ра- 
списани за новембар, треба да главни политички рад у Срезу 
врше кандидати за народне посланике. Овакво мишљење је прео- 
владало чак и код неких чланова Среског комитета. Разумљиво 
је да. иако ће улога посланика бити неупоредиво већа и тежа него 
досад, рад комуниста на селу и у општинама неће због тога бити 
нимало смањен, а исто тако ни одговорност ни рад чланова Сре- 
ског комитета. 

Посебну пажњу Срески комитет је у последњих шест ме- 
сеци посветио раду Народне омладине. Око 60% омладине укљу- 
чено је у гимнастичка удружења, ватрогасну организацију, ша- 
ховске секције, коњички спорт, народну технику и у културно- 
просветна друштва. Не смемо ићи за тим да одређујемо где ће и 
шгта ко од омладинаца да ради, него морамо свакоме омогућити 
да сам изабере и ради у оној спортској или другој организацији 
у којој би волео. Пожељно је да се омладина убудуће, поред рада 
у гимнастичком друштву. што више ангажује у просветним и ва- 
трогасним друштвима. 

Укратко, писмо ЦК СКЈ, дискусије на бази писма и његова 
конкретизација на терену указали су на многе слабости и непра- 
вилности којих се морају ослободити наше основне организације 
као и сви чланови Савеза комуниста. 


Матевж Хаце 


ПОСЛЕДИЦЕ НЕБУДНОСТИ ЧЛАНОВА ЈЕДНОГ КОЛЕКТИВА 


И поред сталног усавршавања метода рада и појачане бриге 
чљансва радног колектива за своје предузеће, још увек се ту и 
тамо не посвећује довољна пажња контроли и свакодневном 
проверавању како се извршавају задаци на радним местима, у 
првом реду од стране руководиоца предузећа, управних одбора, 
радничког савета и чланова колектива. 

Шта значи небудност чланова колектива, синдикалне орга- 
низације и организације Савеза комуниста, отсуство сваке кон- 
троле, очитледно аљкаво пословање, непридржавање закона или 
прописаних правила службе у раду предузећа, нека нам као 
пример послуже радни кслектив и руководство Грађевинско-за- 
натског предузећа „Пионир“ у Београду. Безобзирну пљачку 
народне имовине вршила је пуну годину и по дана група најод- 
говорнијих службеника овог предузећа под покровитељством 
директора. У предузећу се уопште није знало шта се радило и 
ко је за шта био одговоран. Сви радови примани су усмено без 
лицитације, а највећи део закључених послова уступан је при- 
ватницима. Поред тога, приватници су били и кредитирани од 
стране предузећа. | 

Оваква слаба организација читавог пословања, недостатак 
евиденције, несређено књиговодство и уопште несређено финан- 
сиско пословање (не може се наћи лице које одговара ма и за 

један докуменат) било је погодан терен за малверзације и крађе, 
које су довеле предузеће до пропасти. Пре свега, бивши директор 
овог предузећа испустио је сваку контролу рада у предузећу, 
препуштајући све пословање техничком директору, који је са 
својим сарадницима располагао предузећем као са својом пр- 
ћијом. Уговоре је усмено закључивао, давао плате радницима 
преко тарифног правилника. Просек плата је 9.000 динара а 
примало се од 13——15000 динара (један радник у столарници је 
примио 30.000 дин. за један месец). Остале плате кретале су <= 
од 25—30.000 дин. месечно, услед чега је платни фонд пробијен 
за 3,602.837 динара. Два пута је извршена подела вишка фонда 
плата, који уопште није постојао, у вредности од 2,184.000 ди- 
нара. Сем тога, највећи део радника је понешто добио из пре- 
дузећа: било материјал, цемент, грађу и др. а сами руководиоци 
су себи узимали или, правили намештај и др. Технички директор 
је уместо четири унео 40 дана да му се исплати приликом обра- 
чуна путних трошкова. Према досадашњим подацима шеф рачу- 
новодства и благајник оштетили су предузеће за неколико сто- 
тина хиљада. Предузеће је на време обавезно исплаћивало рачуне 
приватницима, који су примали знатно више пара него што су 
завршили радова према закљученом послу. Тако је једном посло- 
вођи приватне електро-инсталатерске радње плаћено 460.000 ди- 
нара више него што је зарадио. Резултат оваквих односа, аљка- 
вости директора, свесног подривања предузећа од стране групе 
одговорних службеника и небудности чланова колектива кошта 
заједницу око осам милиона динара. 

Како је дошло до дезорганизације пословања предузећа 
„Пионир“ и који су узроци овом криминалу: 

Пре свега, многим злоупотребама је узрок слаба или никаква 
контрола над радом лица којима је поверена општенародна имо- 
вина, њихово неодговорно и аљкаво пословање. Случај да је у 
предузећу „Пионир“ злоупотреба откривена после годину и по 
дана од времена када се почело са проневерама најбоље говори 
да није било никакве контроле ма са чије стране. 

Из досадашњих података откривених злоупотреба по на- 
шим предузећима види се да је највећи проценат кривичних дела 
извршен од стране благајника, књитовођа, магационера и посло- 
вођа. Случај у „Пиониру“ то такође потврђује. Небудношћу од- 
говорних форума у предузећу су постављена на оваква места 
лица која су раније осуђивана због разних дела која искључују 
поверење. 

Постављање на одговорна места, која захтевају одређену 
стручну спрему, нестручних лица, даје такође повољну могућ- 
ност штеточинама за напад на друштвену имовину. Технички 
директор предузећа није био стручњак, али је он ипак успео да 
се афирмише као „лице способно за све“. 

Такође је и фамилијарност у предузећу допринела да су 
штеточине могле противзаконито да послују, да отстране кон- 
тролу у раду и неодговорно врше своје задатке. Технички дирек- 
тор је довео своју жену за обрачунског службеника, а брата за 
магационера, те није чудо што је грађа у вредности од 660.000 
динара исплаћена предузећу које је испоручило, али њен улазак 
у магацин није нигде забележен и не зна се шта је са њом. 


Поставља се питање како су синдикална организација и орта- 
низација Савеза комуниста нашли своје место у оваквој ситуа- 
цији предузећа „Пионир“, кад је већ руководство предузећа 
свесно и организовано подривало рад предузећа. 

Ни један од чланова колектива није се супротставио оваквом 
расипништву. Ситуација у „Пиониру“ говори да чланови управ- 
ног одбора и радничког савета нису били будни и да нису кон- 
тролисали рад и извршавање задатака у предузећу. Исто тако и 
организација Савеза комуниста и синдикална подружница нису 
користиле снагу колектива за борбу против штеточина, који су 
У односу на колектив малобројни. Организација Савеза комуни- 
ста у предузећу је тапкала за догађајима. Када се на основној 
организацији Савеза комуниста расправљало о раду предузећа, 
директор и технички директор су приказивали стање у преду- 
зећу у најлепшем светлу, говорећи, например, да су закључени 
послови у вредности од 250 милиона динара, а уствари закљу- 
чено је само у висини од два и по милиона динара. Преко свих 
недсстатака који су се могли врло лако уочити у току пословања 
предузећа и комунисти и остали чланови колектива прелазили су 
ћутке, не познавајући довољно закључке са седница радничког са- 
вета који уопште нису били објављивани. Међутим, знали су врло 
добро да примају, например, плату преко просека, да њихово ру- 
ксводство свакодневно пије у оближњој кафани, да се не води до- 
бра евиденција на појединим радним местима, али су се оглуши- 
вали о све ове неправилности. У оваквом вртлогу су и комунисти 
водили помирљиву политику и политику заташкивања ствари. 
Основна организација Савеза комуниста у целини није пратила рад 
у предузећу, није се заинтересовала како иде са пословима, да 
ли се полаже рачун радничком савету и колективу и зашто се 
задаци на време не извршавају. Она то није урадила због своје 
слабости, иако је очигледно многе ствари уочавала, према томе 
за овакво стање сноси пуну одговорност и основна организација 
Савеза комуниста која се није упорно борила против оваквих 
бирократских тенденција и није пружила већу помоћ раднич- 
ком савету и читавом колективу. Исто тако комунисти-чла- 
нови радничког савета нису отворено иступали и критиковали 
своје руководиоце, јер им то није ишло „у рачун“. Ови примери 
говоре о томе да су комунисти преживљавали или страх од кри- 
тике и самокритике и због тога нису реаговали, или су свесно 

дозволили такав однос према раду и друштвеној имовини без 
обзира што су они најпозванији да штите ту имовину и да от- 
кривају сваког штеточинца. То говори о слабом идеолошко- 
политичком и васпитном раду у колективу, неразвијању соција- 
листичког морала. С друге стране, случај ових директора 
показује слабу партијност чланова Савеза комуниста, слабу идео- 
лошко-политичку изградњу, другим речима склоност утицаја 
малотрађанштине и опортунистичке помирљивости. 

Раније су радници пролазили поред таквих појава равноду- 
шно, јер им је државна имовина била страна. Данас борба против 
шттеточина треба да буде брига сваког поштеног човека и истин- 
ског патриоте, јер се патриотизам мери и по томе како се ко од- 
носи према народној имовини. 

Основно средство за борбу против таквих и сличних појава 
јесте систематско развијање социјалистичке демократије, поди- 
зање социјалистичке свести, развијање и потстрекивање на 
општу конструктивну критику сваког нашег социјалистичког 
човека. 

Да би се онемогућавали поступци каквих је било у преду- 
зећу „Пионир“, основна организација Савеза комуниста као и 
синдикалне подружнице морају да предузму мере пре свега да 
се редовно колектив упознаје са одлукама и закучцима раднич- 
ког савета. Синдикална организација мора бити организатор и 
иницијатор масовне контроле колектива над радом радничких 
савета и управних одбора. То је друштвена контрола јер је пре- 
дузеће дато на управљање колективу у целини, а не претставни- 
цима колектива. Недостатак економског образовања радника и 
службеника такође кочи овладавање проблемима управљања и 
пословања и правилног руковођења и због тога је потребно више 
бриге око оспособљавања наших радника да упознају основне 
принципе пословања свог предузећа. 
| Божидар Ворхкапић 


ПАРТИЈЕ ИНФОРМБИРОА 


ПОВОДОМ НОВИХ МЕРА... 


Иако период послије Стаљи- 
нове смрти обилује низом дога- 
ђаја и значајнијих мјера совјетске 
" владе, од којих су многе преду- 
зете непосредно послије Стаљи- 
нове смрти, неправилно би их 
било везати, за тај, бесумње зна- 
чајан догађај, за Стаљинову смрт. 
Смрт Стаљина није узрок про- 
мјена ни у унутрашњој ни у спољ- 
ној политици СССР-а. Узроке 
свих догађаја треба тражити у 
свестраној унутрашњој кризи цје- 
локупног система и тешкој ситу- 
ацији у коју је СССР запао. И 
зато свака промјена, сваки корак 
садашњег совјетског руководства 
носи у себи печат те кризе, одра- 
жава ситуацију у којој се налази 
совјетски бирократски систем. 

Стаљинова смрт је са једне 
стране убрзала и заоштрила кри- 
зу система, а са друге она се по- 
казала као погодан моменат за 
промјену курса у политици или 
у најмању руку бар за промјену 
тактике. | 

Ново руководство је предузело 
низ мјера у циљу проналажења 
пута за излазак из ћЋорсокака у 
који је запало совјетско друштво 
у СССР-у и уопште у ИБ земља- 
ма. Међу тим мјерама посебну 
пажњу треба обратити на сље- 
деће: 


У СССР-у... 


— Предузете су извјесне мјере 
за побољшање животног стан- 
дарда маса, снижење цијена арти- 
клима широке потрошње, пове- 
ћање кредита за станбену изград- 
њу, брисање заосталих пореских 
дугова на селу и сл. 


Низак "животни стандард у 
СССР не само да је доводио масе 
до апатичног стања, развијао не- 
задовољство према режиму, већ 
се непосредно одражавао на чи- 
тав економски развитак земље, 
појачавао је незаинтересованост 
непосредног произвођача за про- 
изводњу и незадовољство маса се 
развијало кроз специфичан облик 
пасивног отпора режиму, који је 
читаву економику земље доводио 
до све тежег стања. Бирократија 
је морала предузети неке мјере у 
том правцу и за то су и прва обе- 
ћања Стаљинових насљедника би- 
ла увјеравања да ће влада преду- 
зети мјере за побољшање живот- 
них услова широких маса. За не- 
пун мјесец дана послије Стаљи- 
нове смрти већ је објављена прва 
мјера — снижење цијена. Али већ 
прве мјере предузете у том прав- 
цу показале су да, с једне стра- 
не, бирократија настоји да жеље 
и потребе маса задовољи мини- 
мумом, а, с друге, постало је јасно 
да ситуација не дозвољава да се 


'766 КОМУНИСТ 


тај процес може зауставити. Јед- 
на мјера је за собом вукла другу. 
Снижење цијена од 46 милијарди 
рубаља тражило је да се повећа 
и количина робе на тржишту. То 
се покушало ријешити дјелимич- 
ном измјеном структуре увоза — 
увозом робе широке потрошње и 
преоријентацијом неких преду- 
зећа на производњу робе широке 
потрошње. Али, те мјере су биле 
толико ограничене да нису успјеле 
да ријеше питање обезбјеђења по- 
трошном робом, тако да је влада 
била принуђена да и ове, као и 
ранијих година, приступи распи- 
сивању државног зајма којим је 
одузето од потрошача преко 15 
милијарди рубаља. 


Питање обезбјеђења довољних 
количина робе широке потрошње 
везано је за начин вођења еко- 
номике земље. Довољно је узети 
у обзир само податак који је дао 
Маљенков да је производња сред- 
става за производњу нарасла у 
периоду од 1940 до 1953 за 300%, 
а производња средстава потро- 
шње за свега 72% у истом пери- 
оду, па да се види колико је ова 
област привреде била запоставље- 
на, да би данас могла и изблиза 
да задовољи потребе маса. Су- 
штина вођења економске поли- 
тике и даље остаје иста. И даље 
огромна средства иду на издржа- 
вање гломазног бирократског не- 
продуктивног апарата, на на- 
оружање итд. итд. а обећања 
за побољшање животног стандар- 
да остају празна, јер немају ма- 
теријалне основе. 

— Није ни најмање чудно да је 
совјетско руководство морало да 
обрати посебну пажњу питањима 


пољопривреде. Недавно је и ЦК 
КПСС сазвао пленум да би саслу- 
шао реферат Хрушчева о стању 
у пољопривреди и донио одлуку 
о даљим мјерама политике на 


· селу. 


Пољопривреда и уопште ситу- 
ација на селу је стална брига со- 
вјетске бирократије. Тај проблем 
остаје неријешен од момента када 
су они покушали да га ријеше на 
начин који одговара бирократ- 
ском систему. 

Послије рата се покушало да 
ријеши питање села на стари на- 
чин. Пришло се даљем јачању 
улоге МТС и бирократије колхоз- 
ног руководства, предузето ј> 
„окрупљење колхоза“ и стварање 
„агрогорода“. 

Таква политика на селу, која 
се води већ преко 25 година, до- 
вела је до тога да, иако је сада 
у пољопривреди упослено 969.000 
трактора, 255.000 комбајна и низ 
других средстава, пољопривреда и 
даље заостаје, а у неким грана- 
ма (сточарство) је чак на нижем 
нивоу него у периоду царске Ру- 
сије. 

Сама чињеница да је број те- 
хничких средстава која стоје на 


'" расположењу пољопривреди сада 


далеко већи него прије рата, а на- 
рочито него прије 25 година, а да 
пољопривреда ипак заостаје, упу- 
ћује на друштвене односе. Али ЦК 
КПСС томе није тражио узроке. 
Одлука ЦК о пољопривреди у- 
опште не залази у друштвене од- 
носе, она се не бави питањем непо- 
средног произвођача. Одлука ЦК 
поред констатације тешког стања 
у пољопривреди до у детаље о- 
брађује план пољопривредне про- 

изводње, па чак залази и у те~ 
хнологију производње. Одлука 
предвиђа мјере које треба преду- 
зети за побољшање рада МТО 
(слање квалификованијег и већег 
броја стручних кадрова, нова те- 
хничка средства, посебне приви- 
легије итд.), али не дира у њихову 
улогу на селу. Оне не само да о- 
стају, него још и јача њихова 
улога експонента државе преко 
кога се врши груба експлоата- 
ција пољопривредних произвођа- 
ча којима су одузета средства за 
производњу. 

Ова одлука ће бесумње показа- 
ти извјесне резултате, али тиме 
проблем пољопривреде неће бити 
ријешен. Друштвени односи остају 
исти — а они су и до сада основ- 
на кочница. Пољопривредни про- 
извођач остаје и даље бесправан, 
лишен средстава за производњу, 
незаинтересован и пасиван. 

— Предузимају се извјесне мје- 
ре и у односу на индустриску 
производњу. Маљенков је истакао 
неке поражавајуће податке. Не- 
рентабилна предузећа су имала 
губитак од 16 милијарди рубаља 
у току 1952 године. Производи се 
роба слабог квалитета, слаб је а- 
сортиман робе широке потрошње 
итд. И овдје се покушава да се 
нађе неко ријешење заобилазећи 
друштвене односе. Тражи се по- 
бољшање технолошког процеса, 
боља организација рада и сл. и 
у том циљу се користе партиске 
и синдикалне организације. Син- 
дикалне организације траже на- 
чина за побољшање организације 
рада, технолошког процеса про- 
изводње, али се одмах поставља 
и питање радних и животних 

услова радника, питање награђи- 
вања итд. Таква је појава била и 
са „стахановским савјетима“ који 
су и поред великих успјеха у по- 
бољшању технолошких процеса 
производње били опасни за биро- 
кратију јер су посебно задирали 
и у друштвене односе — и као 
такви су били још прошле године 
укинути. 

Потреба за побољшањем инду- 
стриске производње гони биро- 
кратију да бар донекле развије 
иницијативу маса, а ова одмах за- 
дире и у друштвене односе, што 
ће нужно натјерати иначе врло 
шкрту бирократију на даље по- 
пуштање под притиском маса. 

— Амнестија, обећана ревизија 
кривичног законика у смислу 
ублажавања, критике и смањива- 
ња премоћи НКВД, истицање по- 
требе законитости и заштите 
права грађана — треба да подиг- 
ну популарност руководства, али 
са друге стране, обзиром да све 
ово долази као резултат притиска 
маса, ова либерализација, иако 
мала и дјелимична, па чак и де- 
магошка, ослобађа и буди снаге 
које траже више политичких 
и грађанских слобода. Апарат 
НКВД може бити критикован, по- 
јединци из тог апарата могу бити 
уклоњени (било да као личности 
претстављају опасност или су су- 
више компромитовани у масама 
— случај са министрима унутра- 
шњих послова), може се и сма- 
њити донекле премоћ НКВД која 
је као таква постала опасност и 
за појединце у врховима, али се 
у снагу апарата насиља, у поли- 
циски систем владавине, у систем 
терора не смије дирати, јер је то 

стуб на којем сама бирократија 
почива. Ту треба тражити обја- 
шњење да нови кривични законик 
још није донесен, иако је још у 
априлу дат рок од мјесец дана, да 
је питање чувања законитости и 
обезбјеђење права грађана постав- 
љено апстрактно и завршава се 
са демагошким изјавама и обе- 
ћањима итд. итд. 

— Иако је дезавуација Стаљина 
вршена скоро на сваком пољу 
дјелатности садашњег руковод- 
ства, она је вршена врло обазри- 
во, али ипак није могла а да се не 
одрази на сам друштвени и поли- 
тички живот СССР-а. Борба про- 
тив култа личности и истицање 
потребе колективног руковођења, 
није се могла ограничити само на 
успостављање извјесне равнотеже 
и онемогућавање дјеловања екс- 
тремистичких и индивидуали- 
стичких елемената. Упоредо са 
тиме је ишло истицање потребе 
развијања иницијативе маса и ја- 
чања улоге партије. То је тражило 
и признање неправилности доса- 
дашњег курса у вођењу друштве- 
ног живота (тезе поводом 50-те 
годишњице партије, нове дирек~ 
тиве за рад историчара). Кори- 
шћење непопуларности Стаљино- 
вог курса и спровођење мјера су- 
протних концепција од Стаљино- 
вих, ствара политички капитал 
садашњем руководству, али са 
друге стране отвара нове опасно- 
сти по бирократски поредак от- 
кривајући пукотине у систему, 
развијајући иницијативу маса. 
Отуда и настојање да се упоредо 


са тежњом да се активизира пар- 
тија, та њена активност унапред 
каналише и задржи у оквирима 
који чине да партија буде инстру- 
менат у спровођењу одлука цен- 
тралне бирократије. (Добар при- 
мјер за то даје и одлука ЦК 
КПСС о мјерама на селу.) 

— Политика по националном 
питању, однос према неруским 
републикама и истицање посебне 
улоге руског народа имало је са 
своје стране негативних посљеди- 
ца, које је совјетско руководство 
хтјело да бар заташка истицањем 
равноправности нација СССР-а. 
Али овдје је бирократија брже 
него на ма коме другом пољу 
устукнула плашећи се сопствених 
корака. Само постављање овог 
питања већ је покренуло дуго гу- 
шене националне осјећаје у пот- 
чињеним републикама, тако да је 
послије једног кратког периода 
истицања равноправности, дошло 
поново до величања „велике Ру- 
сије“ и истицања посебних квали- 
тета руског народа. 


Стаљинови наследници су се 
латили незахвалног посла — спа- 
сити постојећи бирократски си- 
стем. У томе су често принуђени 
на отступање, попуштају под при- 
тиском маса, настоје да у томе 
буду што обазривији, али у тим 
покушајима губе контролу соп- 
ствене дјелатности. Мјере које 
предузимају — са циљем да спасу 
сопствени поредак, уствари га 
подривају, отварају пут новом 
притиску маса и даљем повлаче- 
њу бирократије. 

Нагле промене у совјетској уну- 
трашњој и спољној политици до- 
веле су до дезоријентације ру- 
мунског руководства. Оно је ли- 
шено сваке аутономности у реша- 
вању чак и небитних питања, са 
страхом прилази свакој новој ме- 
ри која у себи садржи и најмање 
отступање од досадашње линије. 


Док је код румунског државног 
и партиског руководства промена 
совјетске политике изазвала не- 
сигурност, у народу је појачала 
тежњу за коренитом променом 
политике коју је он са извесном 
надом и очекивао. Међутим, није 
требало дуго чекати па увидети 
да руководство не жели да мења 
суштину своје политике. Оно је 
предузело неке кораке да би учвр- 
стило свој положај и повратило 
политички ауторитет у масама. 
Предузело је мере којима жели да 
се одбрани од притиска народа 
који гура ка ревизији политике и 
самосталности нације. 

Као први корак у том циљу био 
је указ о амнестији, који је донет 
свега неколико дана после амне- 
стије у Совјетском Савезу. Зва- 
нична румунска пропаганда дала 
је амнестији врло велики публи- 
цитет као једном врло значајном 
политичком акту у прилог демо- 
кратичности режима. Колико је 
амнестија била само један дема- 
гошки маневар румунског руко- 
водства показује и одлука Прези- 
дијума скупштине, донета свега 
око два месеца после амнестије, 
којом су извршене неке измене и 
допуне Кривичног законика. Про- 
менама Кривичног законика дата 

је могућност властима да и за 
најобичније прекршаје одреде те- 
же казне па чак и смртне. За ода- 
вање државних тајни (а у Руму- 
нији је и Службени лист држав- 
на тајна) новим допунама предви- 
ђају се казне од 5 до 25 година и 
конфискација имовине. А за не- 
испуњавање „радних обавеза од 
општег интереса“ одређују се ка- 
зне до 6 месеци (овде се вероватно 
мисли на тзв. „добровољни рад). 

Влада и ЦК обузети страхом да 
и у Румунији не дође до отво- 
реног револта маса као у Источној 
Немачкој итд., одлучили су да не- 
што учине како би колико-толико 
побољшали животни стандард и 
дали извесне перспективе за из- 
лаз из настале кризе. 

Пре доношења одлука о проме- 
нама у економској политици ЦК 
РРП морао је претходно да из- 
врши све припреме, да би парти- 
ско чланство знало како да тума- ' 
чи односне промене досадашње 
линије и да би дало смернице за 
даљи рад. Пленум ЦК одржан је 
19 и 20 августа и усвојио је две ре- 
золуције: „О задацима партије у 
домену развитка национализоване 
привреде и сталног повишења ма- 
теријалног и културног нивоа 
радних људи“ и „О побољшању 
партиског рада и учвршћењу ве- 
за партије са масама“. 

Карактеристично је да парти- 
ска штампа није донела текстове 
резолуција које је Пленум усвојио 
и да је прорада материјала са Пле- 
нума унутар партиских организа- 
ција почела тек пре кратког вре- 
мена. Прорада се углавном засни- 

ва на тези „Империјалисти су 
оштрицу ·с свог непријатељског 
пропагандног рада усмерили на 
Румунију с намером да је одвоје 
од Совјетског Савеза и завладају 
њоме. У томе наилазе на помоћ 
реакције и несвесних елемената 
који су незадовољни. То њихово 
незадовољство често је продукт 
неправилног става партије и вла- 
сти. Оваквим условима мере за 
индустријализацију и колективи- 
зацију — које у почетку доводе 


до пада животног стандарда — по- 


стају непопуларне и још више по- 
јачавају незадовољство. Из овог 


произилази да је нужно привре-. 


мено и делимично отступити од 
таквих мера. Као главни задатак 
партије сада треба да буде борба 
за политичко придобијање маса и 
сузбијање сваке непријатељске 
делатности и утицаја.“ 


У дискусијама се истиче парола 
о колективном руковођењу. Кри- 
тикују се секретари комитета 
који сами одлучују, без сагласно- 
сти са осталим члановима коми- 
тета. Оштро се напада на све ма- 
нифестације култа личности као 
на појаве које нису спојиве са 
науком марксизма-лењинизма. 

На свечаној академији уочи 
прославе 23 августа, деветогоди- 
шњице ослобођења Румуније, Деж 
је одржао говор у коме је изнео 
најпре све успехе досада постиг- 
нуте, затим је, посипајући се 
пепелом, говорио о досадашњим 
недостацима на пољу економике 
и на крају најавио промене које 
влада намерава да одмах почне да 
спроводи у живот. 


Деж је, међутим, прећутао 


стварне узроке који су довели ру-' 


мунску привреду у критичну си- 
туацију. Не помиње се окупација, 
Совроми, несамосталност спољне 
трговине итд., али и делимично 
признање грешака открива многе 
пукотине бирократског режима и 
показује до колике су се мере 
заоштриле супротности политике 
румунског руководства и стварно- 
сти унутар Румуније, што даје ја- 
снију перспективу радном народу 
у којој он може сагледати куда га 
води политика подређивања на- 
ционалним интересима СССР-а. 

Прве мере преоријентације еко- 
номског развитка, а које је Деж 
у своме говору обећао, састоје се 
из три нове уредбе донете 5 сеп- 
тембра о. г. Најважнија од њих је 
уредба о смањењу пољопривред- 
ног пореза задругама, инокосним 
сељацима и удружењима за ко- 
лективну обраду земље. 

Ова уредба уствари не предвиђа 
велики број олакшица за сељаке. 
Скоро сва смањења и укидања 
пореза условљена су или развојем 
разних грана пољопривреде или 
предајом целокупне жетве држав- 
ним станицама уз нормиране це- 
не, што је за сељака већи губитак 
него што износи добит од смање- 
ња пореза предвиђена уредбом. 

Другом уредбом укидају се за- 
остале обавезе откупа из 1952 го- 
дине. Као разлог за доношење 
ове уредбе узима се прошлогоди- 
шња суша, ради чега сељаци нису 
били у стању да предају држави 
разрезане количине. Ни овај мо- 
тив не може бити оправдан, јер 
ако је тачно да сељаци ради суше 
нису могли испунити прошлогоди- 
шњу обавезу, онда је влада мо- 
рала и још пре прошлогодишње 

жетве ревидирати откупне оба- 
везе (она их је чак и повећала), а 
не сада када је овогодишњи откуп 
у току. 

Трећа уредба односи се на сни- 
жење цена за воду, канализацију 
и чистоћу. 

Из горњега се може закључити 
да уредбе имају карактер потсти- 
цања развитка пољопривреде, а 
ни у ком случају не претстављају 
преокрет основних принципа по- 
литике на селу. 

Анализирајући настале промене 
у економском развитку Румуније 
може се закључити да су оне до- 
брим делом и последица у Москви 
организоване кампање о преори- 
јентацији економске политике. 
Међутим, без обзира на то што 
оне нису одраз отступања од 
принципа досадашње линије, ипак 
показују да се унутрашње су- 
протности све више заоштравају, 
да су присилиле румунско руко- 


водство да се озбиљно позабави 
тим питањем и да ће и убудуће 
морати, ако мисли да продужи 
живот систему, отворено призна- 
вати да су кренули погрешним 
путем и стварно отступити од до- 
садашње унутрашње и спољне 
политике. Из привредне а и поли- 
тичке кризе не може се изаћи пу- 
тем признавања и констатовања 
грешака, већ треба тражити њи- 
хове стварне узроке и њих откла- 
њати. Стварне узроке народ Ру- 
муније већ одавна је открио и 
врло добро зна да је један од 
њих и садашње бирократско ру- 
ководство. Исто тако румунски 
народ зна да су нове мере владе 
и партије средство којим желе да 
се одбране од притиска маса који 
гура ка коренитој промени уну- 
трашње и спољне политике. Тај 
притисак не само да се неће ума- 
њити него ће постајати све већи 
док не постигне циљ коме је и на- 
мењен. 


ПРИКАЗИ 


Јосип Броз Тито: 


БОРБА ЗА СОЦИЈАЛИСТИЧКУ ДЕМОКРАТИЈУ 
, (Пета књига дела, „Култура“, Београд 1953) 


Недавно се појавила и пета 
књига дела Јосипа Броза Тита 
под општим насловом „Борба за 
социјалистичку демократију“ у 
веома солидном и брижљиво сре- 
ђеном издању „Културе“ у Бео- 
граду. Раније објављеном четвр- 
том књигом, која је носила општи 
наслов „Изградња нове Југосла- 
вије“ били су обухваћени говори, 
реферати, разговори, интервјуи, 
честитке и др. настали између 1 
јануара 1949 и 12 јуна 1950. Ова 
књига хронолошки наставља пу- 
бликовање говора, реферата, ин- 
тервјуа и др. друга Тита управо 
тамо где је завршила четврта 
књига и обухвата даље раздобље 
од друге половине јуна 1950 па до 
краја 1951. 

Говори, реферати, изјаве, разго- 
вори, сећања друга Тита настали 
од почетка 1952 па до данас оста- 
ли су још разасути по дневној и 
периодичној штампи и мањим пу- 
бликацијама, а претстављају вео- 
ма обилат материјал и за више од 
једне књиге. „Култура“ би се још 
једном часно одужила читаоцима 
и несумњивим потребама ако би, 
без велике паузе, обезбедила по- 
јаву и тих даљих књига, јер су то 
неопходни извори за разумевање 


наше живе стварности, смерница 
даљег развоја, места наше земље 
у савременом свету и данашњим 
збивањима, а и нових односа који 
из дана у дан настају и јачају у 
нашој земљи. | ~ 

Управо је симболично да ова, 
пета, књига друга Тита почиње 
експозеом од 26 јуна 1950 о пред- 
логу Основног закона о управља- 
њу државним привредним преду- 
зећима и вишим привредним 
удружењима од стране радних 
колектива, чије је доношење оце- 
њено као „најзначајнији хисто- 
ријски чин Народне скупштине 
послије доношења Закона о на- 
ционализацији средстава за про- 
изводњу“. Тиме је, заправо, и на- 
стала борба за социјалистичку 
демократију у нашој земљи, а м 
први пут у свету, са чврстом од- 
луком да се сломи бирократизам 
као најжешћи непријатељ власти 
радног народа после пораза капи- 
талистичке владавине против чи- 
јих остатака такође треба водити 
борбу. | 

Тим питањима, социјалистич- 
ком развитку и борби за соција- 
листичку демократију посвећене 
су и све остале странице ове књи- 
ге. Свака њена страница одише 
тумачењем и одбраном нашег со- 

цијалистичког развоја, смерница- 
ма и перспективама тога развоја и 
врелим дахом борбе за социјали- 
стичку демократију и свестрано- 
шћу захваћене проблематике на- 
шег живота. Свака страница је 
крцата речима, жељама и мисли- 
ма ишчупаним из груди. читавог 
нашег народа, као обележје њего- 
вих напора, успеха, радног поле- 
та, монолитног јединства и свести 
о својој стваралачкој снази, само- 
прегору и оправданом и нужном 
самопоуздању у своје снаге. Оне 
су и више од тога: предмет симпа- 
тија, жудњи и вере напредних и 
мирољубивим снага у свету, оце- 
не ситуација и путева савременог 
развитка, истинита и јасно изре- 
чена револуционарна мисао. Сва- 
ка та страница, истовремено, от- 
крива услове у којима живи, бори 
се и побеђује наша земља као до- 


следан борац за мир, равноправне 
односе међу народима, слободу и 
независност, борац за социјали- 
стичке друштвене односе. 

Можда и не би требало напоми- 
њати — да за свакога ко жели да 
буде тумач наше стварности и ак- 
тивни учесник у нашој напорној 
али захвалној борби за социјали- 
стичку демократију — ова књига 
претставља неопходну основицу 
за правилно схватање, разумева- 
ње и делатност. Она је, уствари, 
жива реч наше стварности и ори- 
јентација наше будућности. 

Несумњиво је „Култура“ у овој 
књизи извршила врло користан и 
неопходан задатак, додајући уз 
уобичајене и потребне напомене, 
и регистре имена и предметни. То 
ће умногоме олакшати читаоцу 
проучавање, употребу и коришће- 
ње ове књиге. 


Д. М. 


ПРВО И ДРУГО ЗАСЕДАЊЕ АНТИФАШИСТИЧКОГ ВЕЋА 
НАРОДНОГ ОСЛОБОЂЕЊА ЈУГОСЛАВИЈЕ 


Ове године се навршава пуних 
десет година откако јеу Јајцу, 
као орган Народне револуције, 
јединствени орган нове народне 
власти, Антифашистичко веће на- 
родног ослобођења Југославије 
ударило гранитне темеље нове, 
федеративне заједнице наших 
равноправних и слободних наро- 
да, заједнице рођене, каљене и са- 
ливене у заједничкој ослободи- 
лачкој револуционарној борби а 
цементиране несаломљивим брат- 
ством и јединством. 


Та прослава, колико је познато, 
биће обележена низом манифе- 
стација, споменика, свечаности и 
публикација. Као прва од њих по- 
јавила се књига „Прво и Друго 
заседање Антифашистичког већа 
народног ослобођења Југославије“ 
у издању Президијума Народне 
скупштине ФНРЈ. Она је рађена 
по стенографским белешкама, са- 
чуваним документима и другим 
изворима, а претставља досад нај- 
потпуније, брижљиво сређено и 
снабдевено бројним прилозима, 

напоменама и објашњењима изда- 
ње о раду АВНОЈ-а од његдвог 
оснивања у Бихаћу 26 и 27 но- 
вембра 1942, па преко Другог за- 
седања у Јајцу 29 и 30 новембра 
1943 и даље. Мада, како јетомиу 
напомени издавача речено, овде 
није дат потпуни материјал о 
раду, о свестраној делатности то- 
га претставничког тела свих на- 
ших народа, а од Другог заседања 
и врховног законодавног и прет- 
ставничког тела народа Југосла- 
вије, ипак овде објављени доку- 
менти показују кристално јасан 
лик, широку и снажну делатност 
тога јединственог претставника 
народне, револуционарне власти 
у поробљеној Европи, органа На- 
родне револуције. 

Дат потпуно аутентично, са са- 
чуваном терминологијом, језиком, 
стилом и правописом какви су 
били у самим документима и из- 
ворима, а снабдевен потребним 
напоменама, овај материјал је 
драгоцена и досад најобимнија 
грађа за историју наше народне 
власти што значи и за историју 
Народне револуције гледану кроз 
развитак и рад претставничких 
органа. 


Ова књига је карактеристична 
и по томе што је резултат саве- 
сних и заиста тешких напора да 
се верно и до детаља реконстру- 
ише цео ток Првог и Другог засе- 
дања онако како је текао. У осно- 
ви је тај подухват несумњиво 
успео, иако са непотпуним тексто- 


вима појединих речи, говора од- 
носно извештаја. 

У погледу верне реконструкције 
и документације Другог заседа- 
ња АВНОЈ-а драгоцен је матери- 
јал и велико обиље сачуваних 
фотографских снимака по којима 
се само Заседање може континуи- 
рано пратити, Ти снимци, разу- 
мљиво, нису ушли у ову књигу, 
већ су делимично коришћени за 
споменицу посвећену Другом за- 
седању АВНОЈ-а која ће се у- 
скоро појавити. Целокупно остало 
обиље тога материјала искори- 
шћено је за отварање музеја 
Другог заседања АВМОЈ-а у Јај- 
цу и за документарни филм о 
Другом заседању. И за отварање 
музеја, а и за филм већ је послу- 
жила као драгоцени приручник 
књига „Прво и Друго заседање 
АВНОЈ-а“. 


Праву драж и корисност осе- 
тиће лако сваки истраживач наше 
блиске прошлости, тока и развит- 
ка наше Ослободилачке борбе 
и Народне револуције, стваралач- 
ких снага, замаха и обима те Ре- 
волуције веома изразито из сваког 
ретка ове заиста драгоцене књиге, 
без које се не може разумети и 
следити ток догађаја и улоге на- 
ших ослободилачких снага и њи- 
хових органа. 

Општу редакцију ове књиге 
извршио је друг Моша Пијаде, а 
материјал савесно прикупио и 
средио 3за штампу Слободан 
Нешовић. 


Д. М. 

Прво и друго заседање АВНОЈ-а. 

Коментар закона о правима и дужностима, избору и опозиву народ- 
них посланика. 

· У издању Савезног одбора Социјалистичког савеза радног народа 
Југославије изишле су следеће брошуре: 

Развој наше индустрије; Шутеви развитка наше пољопривреде; Из- 
градња и развитак нашег саобраћаја; Социјална заштита у нашој земљи; 
Здравствена заштита у ФНРЈ; Старање о деци у Југославији; Положај 
жене у ФНРЈ; Просвета у ФНРЈ. 


ћ 
Значајни говори им чланци: 


СТАНЕ КАВЧИЧ: Криминал у привреди. „Борба“ од 1 октобра 1953. 
ж 


ДУШАН ПЕТРОВИЋ—ШАНЕ: Стална политичка активност а не ја- 
лове дискусије о садржају рада. — Из реферата одржаног на Пленуму ЦК 
СК Србије. „Борба“ од 4 октобра 1953. 


» 


Ови избори ће омогућити да још лакше и брже кренемо ка оства 
рењу срећније и боље будућности. — Говор друга Тита одржан у Бјеловару 
на прослави Десетогодишњице Десетог корпуса „Загребачког“. „Борба“ од 


5 октобра 1953. 5 


Концесијама италијанском експанзмионизму на наш рачун не може 
доћи до пријатељске сарадње. — Говор друга Кардеља на митингу у Ко- 

чевју поводом Десетогодишњице Збора изасланика словеначког народа, 
Е5 коме је био изабран словеначки Освободилни одбор. „Борба“ од 5 окто- 
ра 1953. 


ж 


Кад буду схватили да могу утицати на решавање ствари људи ће 
постати активни на зборовима, бирача. — Говор друга Кардеља на скуп- 
штини сталне конференције градова и градске општине. „Борба“ од 7 ок- 


тобра 1953. 
ж 


Југословенска влада није спремна да се помири за стањем ствари. — 
Изјава друга Едварда Кардеља поводом незаконитог акта Лондона и Ва- 
шингтона да се зона А и град Трст предају Италији. „Борба“ од 9 окто- 


бра 1953. 
ж 


Најенергичније осуђујемо одлуку да се Трст са зоном А преда Ита- 
лији. — Уводник „Борбе“ од 9 октобра 1953. 


ж 


Влада ФПРЈ није нипошто спремна да се сагласм са стањем које се 
ствара у зони А нити да се одрекне оправданих југословенских захтева. 
— Протестна нота Југословенске владе владама САД и Велике Британије. 
„Борба“ од 10 октобра 1953. 


ж 


Ово није м не може бити коначно! — Уводник „Борбе“ од 10 октобра 
поводом одлуке САД и Велике Британије да зону А и град Трст предају 
Италији. 

ж 


Ми смо решили да заштитимо наше интересе у духу повеље УН. 
Улазак италијанских трупа у зону А сматраћемо као акт агресије. — Го- 
вор маршала Тита на прослави Јужноморавских бригада у Лесковцу. 
„Борба“ од 11 октобра 1953. 


ж 


Одговори Претседника Тита на питања претставника америчке но- 
винске агенције „Интернешенел њус сервис“ у вези са англоамеричком 
одлуком о уступању зоне А Италији. „Борба“ од 11 октобра 1953. 


ж 


Оног момента када италијански војник ступи у зону А м ми ћемо 
тамо ући. — Говор Претседника Тита у Скопљу на величанственој прослави 
македонског народа. „Борба“ од 12 октобра 1953. 


ж 


Наша словепска браћа биће с нама м Трст ће кад-тад бити наш. — 
Говор потпретседника Савезног извршног већа Александра Ранковића на 
прослави Десетогодишњице Прве шумадиске бригаде у Младеновцу. „Бор- 
ба“ од 12 октобра 1953. 

ж 


Говори другова Милована Ђиласа ми Моше ЏШијаде на протестном 
митингу у Београду. „Борба“ од 12 октобра 1953. 

Југословенски меморандум Уједињеним нацијама поводом англоаме- 
ричке одлуке о предаји зоне А Италији. "ороа“ од 13 октобра 1953. 


ж 


А чак ВЛАХОВИЋ: Тршћанска лекција. „Борба“ од 14 окто- 
ра 1953. 


ж 


Стање створено неправедном одлуком мора се исправити. — Изјава 
друга Коче Поповића на конференцији за штампу „мосле другог састанка 
са Џоном Фостером Далсом. „Борба“ од 15 октобра 1953. 


„ 


ж 


В. В.: Тршћанско питање м Уједињене нације. „Борба“ од а окто- 
бра 1953. 


ж 


| Југославија данас брани начела равноправности м споразумног реша- 
вања спорова међу државама. — Говор друга Милована Ђиласа на пред- 
изборном збору у Пожаревцу. „Борба“ од 17 октобра 1953. 


ж 
Слога м јединство су основни и најважнији фактори у одбрани наше 


земље. — Говори другова Петра Стамболића и Љупче Арсова на предиз- 
борном збору у Штипу. „Борба“ од 17 октобра 1953. 


ж 


Ми чврсто сматрамо улазак италијанских трупа у зону А као агре- 
сију против Југославије. — Интервју Претседника Републике Тита дипло- 
матском сараднику лондонског „Обсервер“-а. „Борба“ од 18 октобра 1953. 


ж 


ВЕЉКО ВЛАХОВИЋ: Тршћански проблем. „Борба“ од 18 окто- | 
бра 1953. 


ж 


Нема силе која би могла да нас натера да признамо ултимативну им 
неправедну одлуку. Говор друга Александра Ранковића у Приштини на 
прослави Десетогодишњице Косовско-метохиских бригада. „Борба“ од 19 
октобра 1953. 


ж 


Ако одлука у Лондону не задовољава правду и наше право — то 
ће бити одлука само за њих. — Говор друга Моше Пијаде у Сомбору. 
„Борба“ од 19 октобра 1953. 


ж 
Наша Влада и друг Тито увек ће следити вољу народа н бориће се 


за интересе наше земље. — Говор Александра Ранковића на збору у Пећи. 
„Борба од 20 октобра 1953. 

_ .Претензије Италије не само на зону А већ м на зону Б м читаву 
Истру претстављају онасност за стабилност мира на Балкану. — Одговори 
Претседника Тита на питања агенције „Франс прес“. „Борба“ од 24 окто- 
бра 1953. 


, 


- 


ЕДВАРД КАРДЕЉ: Трст м југословенско-италијански односи. „Борба“ 
од 25 и 26 октобра 1953. 


Џ 


На овим изборима извршиће се борбена смотра радних снага града 
и села за даље напоре у изградњи социјализма. — Говор друга Александра 
Ранковића на предизборном збору у Београду. „Борба“ од 26 октобра 1953. 


оЖ 


Ра 

Расте н јача наша социјалистичка демократија м незавнсност, снага 
и благостање радних људи Југославије. — Говор друга Милована Ђиласа 
на великом предизборном збору у Титограду. „Борба“ од 26 октобра 1953. 


“~ 


САДРЖАЈ 


Ја желим да наши чланови Савеза комуниста упорно и одлучно иду 
напријед, онако као што је то постављено одлукама У Конгреса 


Спрега с буржоазиом — — — — — — — — — — — — 
Послије прораде Писма ЦК СКЈ — — — — — — — — — 
Резултати дискусије о карактеру наце штампе — — — — — — 

КОМЕНТАРИ 


Проширени Пленум ЦК Савеза комуниста Србије — — — — — 


Досадашња дискусија о самоуправи у просветним и културним 
установама  — — — — — — — — –— — - = — 

ИЗ ИСТОРИЈЕ СКЈ 


Уз годишњицу Пете конференције — — — — — — — — — 


ДОПИСИ ИЗ ОРГАНИЗАЦИЈА 


Проучавање Писма ЦК СКЈ у Постојнском срезу — — — — — 
Последице небудности чланова једног колектива — — — — — 

ГРАЂАНИН У НАШЕМ ПОЛИТИЧКОМ 
И ЕКОНОМСКОМ СИСТЕМУ“ 


Другови и другарице, · 

Откад постоје људи као свесна друштвена бића и откад се 
супротстављају угњетачима и назадним снагама, они се боре за 
хлеб и за слободу, то јест боре се за боље животне услове, за 
боље могућности да развијају своје личне стваралачке способ- 
ности, а тиме и за напредак човечанства уопште. А исто се тако 
дуго тим стремљењима супрстставља све што живи као па- 
разит од друштва, а ништа му не даје. | 

У разним вековима и у различитим друштвеним условима 
људи су изражавали своја напредна стремљења и свој отпор 
експлоататорима у најразличитијим политичким и идејним обли- 
цима, почев од верских, па до материјалистичких и најстрастве- 
није антирелигиозних учења. А и реакционарна стремљења узи- 
мала су најразличитије политичке и идеолошке облике, почев 
од најгрубљег притиска па до религиозних обећања личне среће 
и слободе, али тек на другом свету, не на овом. Друштвена 
улога исте идеологије се у различитим вековима и друштвеним 
условима мењала. Многе напредне идеје, које су обећавале 
срећу и лепшу будућност радним људима, када су постале и 
дуже време остале идеологија владајућих класа почеле су с вре- 
меном да постају реакционарне и антинародне, а нове, напредне 
генерације угњетених напуштале су старе речи и старе наде и 
тражиле су нове идеолошке облике да би изразиле своје вечито 
стремљење ка лепшем и слободнијем животу и напретку чове- 
чанства. Отпор друштвених снага које су постале реакционарне 
доводио је до сукоба, ратова и револуција. 

На такав се начин одвијао друштвени развитак човечанства, 
не постизавајући никад неке коначне и савршене облике, у ко- 
јима би сви људи могли да се ослободе материјалних брига 
свакодневног живота као и притиска владајућих снага и прилика, 


ж Предавање одржано партиском активу у Чачку, припремљено и 
допуњено за „Комунист“. 

али ипак стално напредујући како у погледу повећавања друштве- 
ног богатства тако и у погледу културног развитка. Оно што је 
карактеристично за читав тај процес то је чињеница да је свака 
победа напретка значила истовремено почетак рађања нове угње— 
тачке и реакционарне снаге, која је почела да се супрот— 
ставља захтевима радне већине и даљем напретку друштва, Та- 
кав начин друштвеног кретања и развитка био је неминован У 
друштву које је у свим својим облицима грађено на искоришћа- 
вању чавека човеком. Друштвени напредак досада никада није 
значио ослобођење за већину народа, него увек само за мањину, 
којој је припадала привилегија да управља друштвом, то јест 
да влада над већином и да се богати, искоришћавајући ту радну 
Већину. Зато је сваки даљи корак у развитку друштва и права 
радних људи морао бити извојеван тешком и врло често крвавом 
борбом угњетених маса. 

Социјализам треба да учини крај таквом развитку. Соција- 
лизам значи укидање сваког искоришћавања човека човеком, 
а то значи да је у таквим условима сваки успех у напретку про- 
изводних снага — напредак сваког грађанина, а не значи само 
повећање богатства и права неке повлашћене класе, као што је 
то било раније. То такође значи да се у развијеном социјалистич- 
ком друштву неће моћи да формирају неке конзервативне или 
реакционарне снаге, које би истовремено располагале и снагом да 
коче напредак друштвене заједнице као целине. 

Међутим, можемо ли рећи да се већ самом победом социјали- 
стичке револуције у том погледу ствари аутоматски и у целини 
мењају: Можемо ли тврдити и да је револуција сама довољна да 
би спречила настанак и дејствовање реакционарних снага против 
даљег друштвеног напретка и за очување ових или оних приви- 
легија у друштвеном управљању на рачун власти радног народа7 

Не, то никако не можемо тврдити. Пре свега не смемо забо- 
равити да друштво у коме ми живимо чини тек прве кораке ка 
социјализму. Још имамо да се боримо са снажним остацима ста- 
рог система, а нису посечени ни сви корени бирократизма који 
показује тенденцију да преузме наследство тог старог система, 
опирући се на конзерватизам у главама људи. А такве тенден- 
ције ће претити да се претворе у активни реакционарни отпор 
напретку све дотле док буду постојали елементи принуде у соци- 
јалистичком друштвеном систему. Све дотле ће, наиме, постојати 
и могућност да се на таквој принуди заснивају и одређене при- 
вилегије у друштвеном управљању. А такви су елементи др- 
жавне принуде у периоду преласка друштва из капитализма у 
социјализам свакако потребни управо као заштита нових дру- 
штвених односа. 

Против таквих тенденција постоји само једно средство: борба 
за стално усавршавање система социјалистичке демократије у 


ГРАЂАНИН У НАШЕМ ПОЛИТИЧКОМ И ЕКОНОМСКОМ СИСТЕМУ 785 


свим областима друштвеног живота као и борба. за стално јачање 
улоте појединца, то јест улоге свакоз појединог радног човека и 
грађанина, који је свестан своје одговорности према социјалљи- 
стичкој заједници, у раду демократског механизма социјалистич- 
ког друштвеног управљања. 

Искуства из Совјетског Савеза показала су да дегенерација 
социјалистичке револуције почиње тако где престаје брига за 
човека, то јест тамо где почиње понижење радног човека до поло- 
жаја послушног роба неког мудрог руководства, које зна све и 
одлучује о свему, тобоже у име и у интересу неке више идеје, ко- 
јој треба да буде жртвован сваки интерес појединца, свака лична 
срећа и сваки принцип човечности. Таква је била суштина Ста- 
љинових схватања и његове праксе. Та је теорија у пуној супрот- 
ности са правим циљевима социјализма. У њој се уствари изра- 
жава тенденција реакционарних снага бирократизма и држав- 
ног капитализма, претворити социјалистичку идеологију у рели- 
гију која обећава радним људима бољи живот далеко у будућ- 
ности, такорећи на неком другом свету, како би се затим у име 
таквих обећања могло наставити са експлоатацијом радних људи 
у корист повлашћене управљајуће бирократске касте. 

Међутим, социјалистичка идеја је никла управо из брите за 
радног човека и њој су потпуно туђа схватања о потчињавању 
интереса појединца неком вишем интересу. Социјализам је осло- 
бођење рада, а то значи ослобођење радног човека од сваке 
експлоатације и од сваког „вишет интереса“ који је у супротности 
са интересом појединца као равноправног радног човека. Једини 
„виши интерес“ коме социјализам потчињава сваког појединца, 
то је укидање сваког искоришћавања човека човеком, то јест 
укидање приватне својине над средствима производње. Другим 
речима: да би сви људи могли бити слободни у свом раду, нико 
не сме имати право да поседује средства за експлоатацију другог 
човека. А тај „виши интерес“ је уједно интерес сваког појединог 
радног човека. | | 

Социјализам такође није неко утопистичко обећање неког 
бољег другог света. Не, тај свет у коме живимо треба да проме- 
нимо у бољи свет и то што је брже могућно. Социјализам је сав 
посвећен материјалном благостању и ослобођењу сваког поједи- 
ног радног човека и то не помоћу неких измишљених рецепата, 
него по томе што управљање друштвеним производним сред- 
ствима постаје равноправно право и дужност сваког човека који 
ради. 

Ми не можемо рећи радним људима да ће сутра нашом зе- 
мљом потећи мед и млеко. За то су наше производне снаге још 
сувише слабе и неразвијене. Али једну ствар можемо да учинимо 
и учинили смо је одмах и без икаквог одуговлачења, 'а то је да 
смо управљање средствима друштвеног напретка и благостања 

радних људи истрсли из рукџ владајућих класа и бирократије 
и дали за у руке заједници радних људи, а тиме ц сваком поје- 
дином радном човеку, како би он сам могао постати 2осподар 
своје судбине. Хлеб и слобода у таквим условима нису нека обе- 
ћања за будућност нити су предмет који радним људима треба 
или може одозго да дели неко руководство, него све више по- 
стају искључиво ствар материјалних могућности, способности и 
рада самих радних људи. У борби већине радних људи с мате- 
ријзлним снагама и с конзерватизмом свести разрешаваће се 
унутарња друштвена противречја, која ће остати покретна снага 
друштвеног развитка, а биће све мање могућно да се тој борби 
супротстави нека реакционарна снага, ослоњена на апарат др- 
жавне принуде. Према томе, јачање политичке и привредне улоге 
појединца, сваког радног грађанина, није само ствар бриге за 
радног човека него и неопходни услов да се спречи свако наста- 
јање привилегисаних друштвених слојева или каста, који неми- 
новно морају да настану свуда где је управљање производним 
средствима — па макар она била у државној својини — само 
привилегија једне друштвене мањине. 

Када, дакле, говоримо о успесима социјализма у нашој зе- 
мљи, онда неминовно морамо да се такође запитамо како је с по- 
литичким и економским положајем појединог радног човека у 
нашој земљи, шта смо постигли и какве се перспективе отварају 
пред нама у погледу материјалне базе за побољшање животних 
услова наших радних људи, шта смо постигли и какве се пер- 
спективе отварају пред нама за развијање појединца као слобод- 
ног и активног учесника у управљању целокупног друштвеног 
живота, какве смо услове створили да би он могао да развија 
своје способности и своју друштвену иницијативу. 


Т УСЛОВИ ЗА ПОБОЉШАЊЕ ЖИВОТНОГ СТАНДАРДА РАДНИХ ЉУДИ 


Узмимо најпре материјалну страну овог питања. 


У нашој будућој привредној политици биће, без сумње, мо- 
гућно учинити више за подизање животног стандарда нашег рад- 
ног човека него што смо досад могли учинити. Истина, и ту су 
већ постигнути знатни успеси, али не такви да бисмо могли да 
будемо њима задовољни. Детаљнија анализа говори да је напр. 
наш псслератни петогодишњи просек потрошње пољопривредних 
дсбара, како по укупном сбиму тако и по становнику, нижи него 
што је био пре рата, док је прссек потрошње индустриских зр- 
тикала по становнику нешто изнад предратнст. У потрошњи пољо- 
привредних артикала ми смо постигли као петогодишњи после- 
ратни просек само 35,3", нивоа из 1939 године, док у потрошњи 
чндустриских артикала тај проценат износи 103,6. 

У том смислу, дакле, то јест ако узмемо пораст потрошног 
фонда у целини, ми не можемо да се похвалимо неким нарочи- 
тим напретком. То је разумљиво, пошто је читав наш напор био 
усмерен на индустријализацију, која је оптеретила сва подручја 
наше привреде. Постигнути резултати показују да смо правилно 
учинили што смо се концентрисали на један главни и одлучујући 
задатак. Данас сви радни људи признају да је то био једини пра- 
вилни пут ка бољем животу. Заиста, ми бисмо учинили веома 
рђаву ствар да смо се после победе задовољили са констатаци- 
јом: сада је све наше и можемо да уживамо. Веома брзо бисмо 
појели оно сиромашно наследство што нам је остало од старе 
Југославије, и већ сутрадан после тога опет би нас притиснула 
глад. Ми то нисмо учинили. Зато нам данас не прети глад, него 
можемо с поуздањем у стално побољшавање животних услова 
гледати у будућност. 


НАША ИНВЕСТИЦИОНА ПОЛИТИКА 


Ми смо веома много постигли у остварењу материјалних 
услова, који нам сада омогућују да предвидимо постепено. али 
стално побољшавање животног стандарда радних људи. 

Упоређење са стањем у предратној Југославији говори напр. 
да је 1938 године наша земља инвестирала свега око 2% нацио- 
налног дохотка (види „Статистички годишњак“ 1938/39 г.), то 
јест, преко 12 пута мање него што је према нашем друштвеном 
плану било инвестирано у 1952 години, док је преко 83%, нацио- 
налног дохотка отишло у 1938 години „из руку у уста“, — рг- 
зуме се у првом реду у корист неколико хиљада банкара, фабри- 
каната и великопоседника, врхова државне управе и црквене 
хијерархије. Према томе, капиталистички управљачи старе Ју- 
гославије су мало инвестирали, мало доприносили развијању 
производних снага, али су зато себи присвајали богат део укупног 
потрошног фонда, тако да је радним људима остајао само сиро- 
тињски део. Ми сада, међутим, инвестирамо несравњиво више у 
даљу изградњу наших привредних извора, а и од укупног потро- 
шног фонда — иако у целини није много порастао — отпада сада 
на наше радне људе знатно више него пре рата, јер нема више 
капиталистичких паразита, јер је нестала огромна разлика између 
сиромаштва и богатства. Због тога је фактички напредак за највећи 
део нашег радног народа много већи него што показују само 
упоређења процената који се односе на висину укупног потро- 
штног фонда. 

Додајмо томе јсш трошкове за народну одбрану. У старој Ју- 
тославији одређено је 1938 године за народну одбрану око 6%, 
националнот дохотка, а у нашем друштвеном плану за 1951 го- 

дину тај је проценат износио око 21%, то јест, 3 и по пута више 
нето пре рата. Још јаснију слику о оптерећењу наше данашње 
привреде инвестицијама и издацима за народну одбрану доби- 
ћемо ако се потсетимо како стоји с трошковима за народну од- 
брану у неким индустриски високо развијеним земљама. Тако су 
одвојиле за националну одбрану у 1951 години од свог национал- 
ног дохотка у процентима: Норвешка 3,1, Турска 4,3, Британија 
6,4, САД 7,4, Француска 10,2 итд. 

Ви знате да је такве издатке нама наметнула међународна 
ситуација. Ми нисмо могли штедети и не можемо штедети на 
рачун безбедности наше земље. Догађаји последњих година по- 
казали су колико је било правилно што смо се побринули за 
добро наоружану армију. | 

Издаци за инвестиције били су дакле тежак терет, али су 
дали и одговарајуће резултате. 

У 49 кључних објеката индустрије и рударства ·— међу 
којима је 14 хидро и термо централа, низ крупних постројења 
(фабрика и рудника) црне и обојене металургије, угља, неметала, 
метало-прерађивачке индустрије, електро-индустрије итд. — 
уложено је досад у нашој земљи око 285 милијарди динара. Неки 
од ових објеката су делимично већ у погону, а сви треба да про- 
раде у току 1954 и 1955 године. Производњом коју ће дати углав- 
ном ова предузећа повећаће се укупни обим индустриске и ру- 
дарске производње већ до прве половине 1955 године за 34% у 
односу на 1952 годину. 

При свему овоме морамо имати у виду да ово повећање прс- 
изводње постижемо упркос још једне околности која негативно 
утиче на продуктивност и рентабилност наших нових фабрика, 
нарочито у прво време по пуштању у погон (не узимајући у обзир 
и то што је из техничких разлога нужно извесно време док се 
фабрика „ухода“). Пуштање у погон нових фабрика у крајевима 
где такве индустрије није било, а нарочито у крајевима без ика- 
кве индустриске традиције, захтева да се запосли известан већи 
број радника него што је то потребно за исте капацитете у пре- 
делима где су се у индустрији изграђивале једна, две или више 
генерација индустриских радника. Ми у томе још увек плаћамс 
сразмерно висок данак нашој заосталости. 

Иако има извесних тешкоћа за бројчано упоређивање, ипак 
бих навео неке примере. 

Ако потребе радне снаге у „старим железарама“ — Јесенипе. 
Равне, Шторе и друге означимо као 100, онда индекс потреба 
радне снаге у новим железарама Сисак, Зеница, Смедерево износи 
137, 141 и 193. 

Шећерана Жупања има за 13% веће потребе радне снаге 
него 7 „старих“ шећерана, а термоелектрана Мађари за 84% 
веће него низ старих термоелектрана. 

Ове чињенице показују колико је и економски нужно да 
наша заједница, радни колективи и нарочито синдикалне орга- 
низације, уложе максималне напоре како би се и нови радници 
што брже стручно уздигли и оспособили. 

Повећање производње не значи само јачање унутарње еко- 
номске моћи наше земље, него ће условити битне измене нашег 
положаја у међународној размени. Оно ће пре свега утицати на 
даљу промену структуре наше спољне трговине и дефинитивно 
истргнути нашу земљу из полуколонијалнот положаја у спољно- 
трговинским односима, у каквом се налазила због своје заостало- 
сти. Ви знате да је због те заосталости, као и услед суше, информ- 
бировске блокаде и неопходних издатака за индустријализацију 
и народну одбрану, наш платни биланс са иностранством у по- 
следњим годинама био стално дефицитан. Успеси у политици 
индустријализације — а у вези са тим и добијена помоћ из ино- 
странства, коју нисмо појели, него смо је добро користили за 
даљи привредни развитак, за повећање производње — ти успеси 
нам омогућују да у току следеће или двеју следећих година тај 
дефицит коначно ликвидирамо. 

Већу првој половини ове године наш извоз индустриских 
производа био је већи за око 25% у односу на исти период про- 
шле године. Пуштањем у погон кључних објеката, о којима је 
напред било речи, извоз индустриских производа повећаће се 
према предвиђеном за 26% у економској 1953/54 години, а за 38% 
У 1954/55 у односу на 1951/52 годину. 


Тако ће се изградњом прве фазе комбината за алуминијум 
повећати извоз глинице и остварити извоз алуминијума укупно 
за око 1.7 милијарди динара. Од увозника алуминијума ми ћемо 
постати извозник. 


Проширена производња неметала даће извоза за нове 2,8 
милијарде динара, а металопрерађивачке индустрије за даље 2,5 
милијарде динара итд. | 

Низом примера могао бих илустровати какав економски 
значај за нашу земљу има извоз средње и високо прерађених 
производа уместо сировина. Али, дозволите ми да наведем само 
три примера. 

Извозом једне тоне гвоздене руде остваривали смо 1.700 де- 
визних динара, а извозом једне тоне ваљаног материјала оства- 
рујемо 57.000 динара. За једну тону рафинираног олова добивали 
смс 75.000 динара, а за тону оловних каблова добићемо 239.000 
динара. Вредност добивена за једну тону цинковог метала 7 пута 
је већа сд вредности добивене за тону цинковог концентрата. 

Не треба да посебно наглашавам огромну разлику која по- 
стоји између ситуације када је наша земља извозила само сиро- 
вине, а наши радни људи гладовали незапослени, и положаја који 


- 

постижемо сада тиме што уместо сировина извозимо све више 
производа који садрже неколико пута већу масу живога рада. 

Све ово показује да су већ створене материјалне основе за 
истинско побољшање животног стандарда у нашој земљи. то јест 
за бољи скономски положај радних људи. ПЏапори, дакле, нису 
били узалудни. То већ данас осећа сваки радни човек, а поготову 
ће се то ссетити у току следећих година. 

Повећање индустриске . производње, изравнање платног би- 
ланса са иностранством, омогућиће такође појевтињење инду- 
стриских производа широке потрошње из сопствених производа 
и из увоза, што ће се одразити на трошкове живота како у граду, 
тако и на селу. Поред тога ће проширена индустриска произеодња 
омогућити радном сељаку да се далеко боље снабда лотребним 
алатом, вештачким ђубривом итд. и да добије далеко већу помоћ 
од државних и задружних машинско-тракторских предузећа и 
погона, што ће му омогућити да озбиљно подигне продуктивност 
рада, и да повећа производњу на истом парчету земље, а то ће 
значити даље побољшање економског положаја и за радног 
сељака. 


И на крају. повећање индустриске производње омогућапа да 
се у даљем развоју одвоје знатно већа средства за опште инве- 
стиције у пољопривреди. Према предвиђањима, инвестиције у 
пољопривреди ће се повећати од 9 милијарди у 1953 години на 
17,5 милијарди у 1954 год. (без инвестиција из средстава приват- 
них произвођача и задрута). 

Овакво повећање инвестиција у пољопривреди нужно је и 
стога што обим производње у пољопривреди, иако се повећао 
за 2% према предратном, још увек не може да подмири данашње 
потребе, јер се укупни број становника повећао за 6% а непољо- 
привредно становништво порасло од предратних '25% на сада- 
шњих 36% од целокупног броја. 

Сем тога не треба заборављати ни то да смо почели усред 
ратних пустошења, када је животни стандард наших људи био 
страховито низак, и да су нас тешко погодиле две послератне 
сушне године. Оне додуше — благодарећи жртвама на другој 
страни — нису имале тешких последица по животни стандард 
наших људи, али су у приличној мери закочиле општи привредни 
напредак. 

Само у 1952/53 години мањак у пшеници за наше домаће пс- 
требе износио је преко 1 милион тона (или преко 100.000 вагона), 
у масноћама око 4.000 вагона, у шећеру 3.850 вагона итд. Шта 
то значи за наш платни биланс можемо видети по томе што смо 
у последње три године 1950/53 утрошили само за увоз хране 
266 милиона долара, што чини близу 25% целокупног нашег 
увоза у том периоду. | 

Ето, другови и другарице, све су то разлози због којих је 
проблем наше пољопривреде постао горућ проблем за читаву 
земљу. Ми имамо могућности да подигнемо нашу пољопривредну 
производњу и морамо је подићи, јер би било рђаво ако бисмо 
морали стално да купујемо Толико хлеба у иностранству. Зато 
смо се, већ за идућу 1954 годину —- захваљујући солиднијој бази 
коју смо постигли форсираним развитком наших сировинских, 
базичних и индустриских капацитета — оријентисали на бржи 
темпо развитка и механизације наше пољопривреде. 

Међутим, ако сада постављамо развитак и механизацију 
пољопривреде на прво место, то не значи да сматрамо да смо у 
индустријализацији већ довољно постигли. Познато је да смо још 
далеко иза индустриски високо развијених земаља, мада је не- 
оспорно да Југославију више не притиска печат типичне инду- 
стриске неразвијености и мада је познато да имамо све услове да 
већ у наредним годинама достигнемо неке земље, које су пре рата 
биле далеко испред нас. 


Ми морамо и поред досадашњих достигнућа да и убудуће ко- 
рачамо брже него други. На који бисмо други начин могли иначе 
да смањимо за догледно време напр. постојеће разлике у нацио- 
налном дохотку по глави становника, које данас изгледају у 
доларима овако: у Југославији 173, али: у Аустрији 216, у Фран- 
цуској 482, у Великој Британији 773, у Канади 870, у САД 1.453 
долара итд.! 

Имамо, дакле, јаш много да учинимо да бисмо се више при- 
ближили развијеним земљама. Повећање националног дохотка 
једини је начин да се озбиљно побољшају животни услови радних 
људи. А повећати национални доходак можемо само с повећањем 
производње. Зато ћемо и даље морати чинити знатне напоре за 
индустријализацију земље. 


НЕИСКОРИШЋЕНЕ РЕЗЕРВЕ 


Међутим, истовремено треба истаћи да ми и у оквиру сада- 
њих производних могућности имамо резерве које неискоришћене 
пропадају. То бива услед разних слабости у систему и у Раду на- 
ших привредних организација, услед разних ситних пропуста у 
инвестиционој политици наших Народних одбора, као и других 
државних и привредних органа. Отстрањење тих слабости и про- 
пуста значиће ослобађање богатих извора за побољшање мате- 
ријалног положаја радних људи. Није, дакле, довољно правити 
само велике планове за будућу изградњу, него се треба борити 
и за боље коришћење онога што већ имамо. 

Узмимо неке примере с подручја наше привреде и снабде- 
вања становништва прехранбеним артиклима. Оцене стручњака 

говоре да наша заједница губи 20—30% жетве због неблаговре- 
мене обраде земље, због слабе вршидбе и недовољне борбе про- 
тив разних инсеката. У кућној преради упропашћава се 15—20% 
млека и до 40% уља. 

У току 1949 године пропало је при транспортовању око 
40.000 тона млека. Биће вам јасније шта то значи, ако вас пот- 
сетим да наш просечни укупни тржни вишак млека износи го- 
дишње 260 000 тона. Сличне бројке нашли бисмо и у нашем ри- 
· барству, воћарству, винарству итд. 

Откуда ова појава: До тога долази пре свега због помањ- 
кања одговарајућих инсталација за чување и превоз свежих 
прехранбених артикала и због примитивних метода прераде. 
Нужно су нам, дакле, потребне велике сабирне и консумне хлад- 
њаче, а такође фрижидери за кућну употребу, обнова постојећих 
справа за прераду пољопривредних производа и изградња нових 
(сушионице, предузећа за прераду и конзервирање воћа итд.). 
Теткоће су такође у довозу добара до потрошача, односно до пи- 
јаце, то јест у отсуству довољних и одговарајућих транспортних 
средстава. 

Али не може се само овим факторима објаснити парадокс 
ла су џене пољопривредним продуктима у овој родној години у 
септембру још увек 8,3% више него што су биле у септембру 
прошле, суштне године. Ове су се цене додуше спустиле у октобру 
о. г. на ниво од пре годину дана и показују и даље тенденцију па- 
дања, али не у оном обиму какав бисмо очекивали. Други узрок 
оваквој појави је очитледно у слабостима наше трговине, нарочито 
трговине пољопривредним производима. Та трговина је развила 
веома недовољну и уску мрежу, са малим, веома заосталим технич- 
ким средствима, а располаже сувише великим кредитима. Ми мо- 
рамо, пре свега, да пронађемо ефикасне економске инструменте за 
разбијање монополистичких тенденција у нашој трговини, тен- 
денција које се одражавају у високим продајним ценама, тј. у 
остваривању дохотка из великих разлика у ценама, уместо да се 
оријентишу пре свега на доходак из што солиднијег покривања 
и црпљења читавог тржишта и што обимнијег промета робом. За~ 
што су, например, продајне цене низа прехранбених артикала у 
Београду више од куповних за 50—200%7 Зато што се конкурен- 
ција међу њима води уствари ка сужавању тржишта и набијању 
цена. А то им омогућује у знатној мери и наш досадашњи кре- 
дитни систем, који малобројним откупним предузећима даје ве- 
лике кредите, који нису у складу са стварним капацитетима Ту 
предузећа. Разуме се да се онда утакмица између малобројних 
трговачких предузећа своди само на то ко ће први и најближе 
доћи до робе независно од цене коју ће платити, јер располаже 
великим кредитима и може да набија цене на тржишту. Ми треба 
због тога. да се оријентишемо на већи број предузећа с мањим 

кредитима и већим инвестицијама у техничка средства трговине, 
што би довело до бољег и ширег покривања тржишта, до утак- 
мице око већег обима робе и до обарања цена. Нове мере у оквиру 
уредаба које припрема Савезно извршно веће иду баш у том 
правцу. 

Кад предајемо на управљање Народним одборима многе из- 
воре материјалних средстава, с правом очекујемо да ће се баш 
тамо наћи довољно могућности да се у пољопривреди и трговини 
инвестира у оне објекте и инсталације о којима сам говорио, оне 
које не траже велика средства, а брзо доносе велике привредне 
резултате. Једино на тај начин постићи ћемо у најкраћем могу- 
ћем времену да неће више пропадати много онога што смо жуље- 
вима властитих пуку привредили. 


Ако учинимо потребне напоре у том правцу и ако к томе 
додамо и већу продукцију у нашој прехранбеној индустрији == 
којој досадашња пољопривредна производња није давала до- 
вољно производа, тако да су капацитети те индустрије просечно 
коришћени за свега 60% — онда с правом очекујемо да ће наш 
радни човек ускоро бити у могућности да набави за исти новац 
веће количине потребних добара, не само пољопривредних про- 
извода, него и индустриских артикала и других добара на основу 
којих се мери степен животног стандарда. 


РАСПОДЕЛА ПОТРОШНОГ ФОНДА 


Веома је важно у свему овоме то што је код нас изграђена 
чврста основица за праведнију расподелу фонда плата, што није 
био случај у старој Југославији и што није случај у свету који 
нас данас окружује. Ако упоредимо најнижу и највишу плату у 
привреди, односно у администрацији и управи, добијамо тако- 
звани распон плата. Ова разлика између најниже и највише 
плате углавном доста реално показује до које мере је у некој 
земљи руководећи апарат привилегован, а радне масе остављене 
немаштини. Тај је распон у нашој земљи далеко мањи него у 
било којој другој држави, што значи да су разлике у платама 
код нас најмање. 

Даље, разлика између реалне плате радника и реалне плате 
службеника код нас је све мања. Принадлежности радника све 
више се приближавају принадлежностима службеника. Ова тен- 
денција, наравно, има и своје рђаве стране. Плате висококвали- 
фикованих кадрова код нас су прениске, што се одражава и у 
неким штетним последицама кадровске расподеле. Али ова сла- 
бост, коју ће требати исправити, ни у чему не мења чињеницу 
да је тенденција приближавања просечне реалне зараде радника 
и службеника позитивна и да треба да је се и убудуће придр- 

жавамо. Школа сама по себи никоме не даје посебна права или 
привилегије. Она човека само оспособљава за квалификованији 
рад и за одговорнију дужност. А за квалификованији рад има 
свако право да добије и већу награду, ако на задовољавајући 
начин обавља свој посао, без обзира на школско образовање које 
има. У социјалистичком систему нико не може бити аутоматски 
награђен само на основу школских сведочанстава, него једино 
према карактеру посла и одговорности на дужности коју обавља. 

Подаци из августа 1953 године говоре додуше да просечна 
плата радника и службеника у ФНРЈ још увек није довољна да 
би се њоме покриле све животне потребе у оној висини која би 
одговарала степену нашег друштвеног и културног развитка. Али 
она показује две тенденције које никако не смемо потценити. 
Она показује, прво, да реална плата стално, додуше полако али 
константно, из године у годину расте, и друго, да зарада породице 
с више чланова расте брже него зарада породице без деце, ра- 
зуме се у таквим породицама где жена не ради. Било би врло 
корисно кад би ову истину добро уочили сви они задрти непри- 
јатељи социјализма који још увек покушавају да прикажу рад- 
ним људима социјализам као некакав баук који наводно разбија 
породицу и хоће да стрпа све људе у касарну. Напротив, тек у 
систему социјализма стварају се сви услови за здраву матери- 
јалну базу породице. 

Очекујемо да ће приликом преласка на платни систем, о 
којем сам раније товорио, бити могућно такође извесно пови- 
шење принадлежности. О томе се данас много и нашироко прича. 
Међутим, једно треба сасвим јасно рећи. Реално повећање при- 
надлежности могућно је једино на основу повећане производње, 
а то повећање није такво да бисмо могли чинити неке веће ско- 
кове у животном стандарду. То значи да и сума коју можемо 
дати за те потребе сада не може бити велика. А кад она није 
велика, не би било мудро када бисмо је трошили на све четири 
стране, па да свако добије по мрвицу, него ће подела највероват- 
није бити таква да се пре свега повећају принадлежности оним 
категоријама које су досад биле запостављене, које раде у наро- 
чито тешким условима, односно у чијем смо раду и ефикасности 
сви заједно посебно заинтересовани. 

Још нешто. Кад говоримо о томе колико је наша заједница 
урадила да би нашем радном човеку било боље, не смемо забо- 
равити ни то за колико смо.успели подићи друштвени стандард 
напр. на подручју здравства, социјалне заштите и просвете. Ја 
ћу овде скренути вашу пажњу само на неколико чињеница из 
области нашег социјалног осигурања. 


Учешће социјалних давања у националном дохотку порасло 
је са предратних 4,67% на 13 14, у 1952 години. Проценат соци- 

јално заштићеног становништва попео се од 18% у 1939 години 
на 45% у 1952 години. 

Наша социјална заштита у току 1950 године достиже и чак 
престиже социјалну заштиту у низу индустриски далеко разви- 
јенијих земаља. Укупни годишњи расходи на име социјалних 
давања, изражени у броју надница —- плата, износе у нашој 
земљи за 1952 годину по глави становника 18,27 надница. Виши 
постотак имају у Европи због својих специфичних услова само 
још Француска и Западна Немачка. Све друге земље су иза нас, 
неке чак далеко иза нас. Тако имамо социјалних давања по 
глави становника —- изражено у надницама: за Швајцарску, 
Италију, САД и Пољску између 6 и 7, тј. једну трећину износа 
У ФНРЈ; за Велику Британију, неке нордиске земље и СССР 
око 10 то јест нешто изнад половине износа у ФНРЈ итд. 


Те бројке значе ово: ако би свих 17 милиона Југословена 
доприносило у фонд социјалне заштите, онда би сваки морао дати 
годишње 18 надница у ту сврху. Али пошто број радника и слу- 
жбеника, који у нашој земљи готово једини доприносе у фонд 
социјалне заштите, износи свега 1,900.000, то значи да сав терет 
за социјалну заштиту сносе углавном само они. Сваки радник и 
службеник треба дакле да даје у тај фонд годишње вредност од 
око 160 надница. То је познати „социјални допринос на фонд 
плата“ од око 45%, који плаћа свако предузеће у овој земљи и 
који ми некако сувише лако одвајамо пошто не иде непосредно 
из џепа појединца. Али тиме се ни у чему не мења основна 
чињеница, а то је: за толико се смањује приход оних који раде 
у корист оних који добијају из фонда социјалне заштите. Кад би 
овај допринос био мањи, повећала би се не само средства за аку- 
мулацију, него и лична зарада сваког радника. 

Међутим, свесни смо тога да наша земља мора имати добру 
социјалну заштиту за све којима је она потребна. Чак и са сада- 
шњим.гиздацима било би, дакле, све у реду, када би свима онима 
који користе фондове социјалне заштите она била стварно по- 
требна. Међутим, сви знате да су ти фондови и непоштено злоу- 
потребљавани. А то значи да су тиме погођени сви они који раде. 

Наш систем социјалне заштите има две карактеристике које 
могу да се претворе и у своју супротност. Прво, ми смо, у насто- 
јању да будемо што праведнији, пошли јако у ширину, и друго, 
поставили смо релативно високе износе за уживаоце разних вр- 
ста социјалне заштите. Ако детаљније анализирамо тако ство- 
рено ·стање, видећемо да нисмо увек поступали најекономичније. 
То долази још јасније до изражаја када упоредимо раскорак 
између начелних одредаба закона и праксе која се створила на 
неким секторима, праксе која показује много злоупотреба од 
стране појединаца, па чак и неких Народних одбора. 

Зауставићу се само на једној грани социјалне заштите, на 
болесничком оситурању. Изостанци с посла због болести и боло- 
Ра ап РОВ ОВ Оди РОСИВ ОЈ ВИ од укупног 
броја осигураника. предратној Југославији број изостанака 
износио је свега 2,3 4. Овако висок постотак отсутних због 6о- 
лести наноси велику штету читавој нашој друштвеној заједници. 
Дозволите ми да извршим само један мали рачун. 

Ако би само сваки педесети од оних који су отсутни због 
болести радио у производњи, наш годишњи бруто производ по- 
већао би се за преко 600 милиона динара. Ако томе додамо још 
око 400 милиона динара које бисмо уштедели на материјалним 
издацима и болничким трошковима, целокупна уштеда за за- 
једницу износила би око једне милијарде динара. 

На једног оситураника (радника и службеника) отпада 1.13: 
динар целокупног бруто производа по једном радном дану, док 
трошкови осигураника због боловања — то јест за здравствену 
заштиту и за материјално обезбеђење —- износе за 1 дан изо- 
станка 1.120 динара. То значи да сваки осигураник који је от- 
сутан с посла због болести троши утлавном онолико колико 
бруто производа отпада на једног запосленог. 


Такав је општи резултат појава које — гледане појединачно 
или само у оквиру једног радног колектива —- могу изгледати 
незнатне. Сусрећете их свакодневно и навикнути сте да прола- 
зите мимо њих као мимо нечега што је сасвим природно, што 
је — како се често каже „праведно“ и „социјалистички“. А уствари 
— нити је „праведно“, нити је „социјалистички“, него је врло 
често — паразитски. 

Сваки колектив на свом подручју требаће да се ухвати у 
коштац са онима који на рачун заједнице изостају с посла, 60- 
лују преко мере, скупљају сведочанства о неспособности за рад, 
без права вуку пензије или превелике пензије итд. Уверен сам 
да ће социјалистичко друштво убудуће и више давати, ако то 
затреба, у корист оних којима је стварно потребна социјална и 
здравствена заштита и који исто тако страдају од злоупотреба 
оних који без права живе на рачун друштва. Али сам такође 
убеђен да ће наши радни колективи убудуће борбеније истери- 
вати на чистину оне који су досада успевали да се греју на не- 
достацима постојеће праксе. 

Мислим да ће требати да се и наша нова Скупштина позабави 
овим проблемом у целини и да напосе подвргне ревизији неке 
прописе који омогућују злоупотребе. Ми морамо читав систем 
социјалне заштите поставити тако да он буде стварни ослоњац 
радних 'људи, али само онда када стварно на то имају право. 

Сви ови подаци које сам навео показују, дакле, да је наша 
народна власт — упркос невероватном ратном разарању и поред 


ГРАЂАНИН У НАШЕМ ПОЛИТИЧКОМ И ЕКОНОМСКОМ СИСТЕМУ 797 


ванредних терета које смо у прошлим годинама морали да под- 
носимо — ипак нашла путеве и средства да обезбеди, додуше 
полагано али стално, подизање личног и друштвеног стандарда 
радног грађанина социјалистичке Југосланије. Сем тога, они го- 
воре и о томе да су наши материјални извори за побољшање 
животног Јано а“ у току последњих година постали богатији и 
да омогућују брз напредак у будућности. 


п ПОЛОЖАЈ ГРАЂАНА У НАШЕМ ПОЛИТИЧКОМ СИСТЕМУ 
ПРАВА И ОБАВЕЗЕ ГРАЂАНА 


Друто питање које треба да размотримо у оквиру овог пре- 
давања односи се на политичку улогу грађана, другим речима на 
наш политички систем, на снагу и степен развитка демократских 
облика у државном и друштвеном управљању. Сви знате да смо 
нарочито у том погледу учинили у последњим годинама велик 
корак даље. Читав ток политичког развитка у нашој земљи све 
више је јачао улогу појединца у систему друштвеног управ- 
љања. Права и обавезе појединца постајали су све независнији 
од одлука и поступака разних управних органа, он је постајао 
све слободнији, а његово активно учешће у друштвеном управ- 
љању све се више проширивало. | 

Разуме се, ја овде не говорим о шаци активних непријатеља 
социјализма и страних агената који настоје да искористе наше 
демократске институције за поткопавање и обарање социјали- 
стичког и демократског система уопште средствима насиља и 
политичке диверзије. Против сваке директне и индиректне ак- 
ције такве врсте ми ћемо се, наравно, и даље борити свим сред- 
ствима државе радних људи. Доћи ће, додуше, време када ће 
људи с таквим контрареволуционарним схватањима бити само 
смешни и никоме неће пасти на памет да их због тога хапси и 
кажњава. Али сада се ми још боримо с тешкоћама које су на- 
следство старе Југославије. Још постоје могућности да се те 
тешкоће употребе за дезоријентацију и деморализацију народних 
маса, за разбијање јединства радних људи. Још постоји могућ- 
ност да се на такве тенденције ослањају страни империјалистички 
претенденти на политичку и економску хегемонију над нашом 
земљом. Зато ми имамо не само право, него и дужност да не до- 
зволимо никоме да повећава наше тешкоће и отежава напоре 
наших радних људи на изградњи лешшег живота неким очајнич- 
ким и пакосним контрареволуционарним штеточинствима. У тој 
борби ми не треба да будемо нервозни, не треба да преувелича- 
вамо опасност, не треба због тога да се плашимо развијања демо- 
кратских облика у друштвеном животу. Али ми ипак треба да 
свакоме кога се то тиче јасно и отворено кажемо да с демократ- 

ском слободом у овој земљи може да рачуна само онај ко се 
држи и обавеза какве му намеће одговорност према социјали- 
стичкој заједници. Управо о таквом грађанину ја говорим овде. 

Маркс и Ентелс учинили су једно од највећих открића у 
развитку друштвених снага. Они су дали радничкој класи и со- 
цијалистичком покрету теоретско оружје за њихову политичку 
борбу и за социјалистичку праксу. Али они никада нису тврдили. 
нити су могли тврдити, да ће сви радни људи који ће у будућ- 
ности својим рукама градити социјалистичке односе морати да 
буду учени марксисти. Напротив, они су сматрали да ће соци- 
јализму Тек онда бити обезбеђена дефинитивна победа када 
социјалистички односи буду постали ствар свакодневне праксе 
милиона радних људи, независно од њихових идејних схватања, 
религиозних убеђења итд. 

Такво схватање је и у основи наших напора на изградњи 
система самоуправљања радних људи у свим водећим органима 
друштвеног живота. Ми морамо да отворимо врата сваком че- 
ститом грађанину ове земље да може. демократским средствима, 
у оквиру наших демократских институција, да се бори за своје 
интересе и за своја схватања. А интереси и напори радних људи, 
на основи друштвене својине над средствима производње, не могу 
да рађају никакве друге резултате — до социјалистичких. Према 
томе, што више људи буде учествовало у тим напорима, толико 
ћемо веће резултате постизавати, толико ће бржи бити напредак 
производних снага и социјалистичких односа у нашој земљи. 

Ето због чега се ми не бојимо што ширег активног учешћа 
радних људи у демократском одлучивању у свим областима 
друштвеног живота — чим смо обезбедили основну претпоставку 
социјализма, то јест друштвену својину над основним средствима 
за производњу. 

Прво што смо у том правцу морали учинити било је да обез- 
бедимо законитост, то јест да законом фиксирамо права и дужно- 
сти сваког грађанина. Нико не може грађанина обавезивати више 
него што дозвољава закон, нити он може себи да присвоји већа 
права од оних која су фиксирана законима. Тиме наш грађанин 
постаје све независнији од разних управних и других државних 
и друштвених органа, а његов се положај у друштву све више 
развија као непосредни однос целине према појединцу. Истина. 
још има у том погледу слабости, пропуста и грешака, још има 
кршења законитости на штету грађана. Али ипак је чињеница 
да је могућност самовољних поступака према грађанима све 
мања и да ће с мерама које смо већ донели у последње време и 
које ћемо донети у току идуће године таквих ин тулана бити 
још мање. 

Разуме се, закони могу да буду на овом или оном подручју 
оштрији или блажи. То зависи пре свега од привредне снаге 

и спољне безбедности наше земље. Не треба заборавити да се 
демократија западног типа у великој мери изграђивала на ко- 
лонијалној експлоатацији и на екстрапрофитима, добивеним на 
рачун народа, којима нису била дата никаква демократска права. 
Да би једни могли да уживају демократију, други су имали бити 
подвргнути најжешћем политичком и економском ропству. 

Наша демократија нема никаквих других материјалних извора 
до својих сопствених. А наши материјални извори су — наш соп- 
ствени рад, наш сопствени напредак у развитку производних 
снага, наше сопствене победе над заосталошћу. Колико више 
успеха будемо поститли на том пољу, толико ће се више наш 
систем ослобађати мера државне принуде и толико ће богатија 
и шира бити лична права сваког грађанина Југославије. Другим 
речима: толико шири, у демократском смислу, биће и наши 
закони. 


Овде се не ради само о неком формалном демократизму. У пр- 
вом реду се овде ради о бризи за човека, која мора да буде једна 
од најважнијих покретачких снага у социјалистичком друштву. 
А друго, ради се о томе да се појединац заиста осети заштиће- 
ним и слободним у јасно утврђеном демократском поретку, јер 
само такав слободан радни човек онда заиста може самостално 
и корисно да сарађује и да сноси свој део одговорности у управ- 
љању државом, привредом, здравством, просветом итд. Закони- 
тост, која подједнако важи за сваког појединог грађанина, и за 
сваки државни орган, један је од најјачих стубова нашег демо- 
кратског поретка и први предуслов за истинско самоуправљање 
радног народа у његовим основним пруврови и политичким ор- 
ганима. 


Сем тога, сваки грађанин Југославије има једнака права у 
погледу свог учешћа у друштвеном управљању. То значи, пре 
свега, да сваки произвођач има право да учествује у управљању 
предузећа у коме ради. Осим тога, као грађанин, он има право 
на равноправно учешће у управљању свим другим областима 
друштвеног живота и то преко зборова бирача, Народних одбора 
и разних самоуправних органа јавних установа и да се у тим 
органима, односно у њиховом широком демократском механизму, 
који омогућује свакодневно учешће сваког грађанина, бори за 
своја схватања и за своје интересе. 

Ка томе задатку смо оријентисали читав организацисни мо- 
ханизам народне власти и друштвеног управљања. Тај је меха- 
нигам изграђен и изграђује се даље тако, да би у њему могли 
да учествују сви наши грађани, то јест тако да управљање др- 
жавом, привредом и друштвом не буде ничија привилегија него 
једнако право свих грађана. 

САМОУПРАВЉАЊЕ РАДНИХ ЉУДИ И НАШ ПРИВРЕДНИ СИСТЕМ 


Разуме се да није довољно имати само одговарајући демо- 
кратски организовани механизам. Треба уједно изворе матери- 
јалних "богатстава друштва ослободити бирократских метода 
управљања, који могу увек да се извргну у привилегију, а при- 
вилегија у реакционарну снагу која вуче натраг, и предати их 
заиста у руке радних људи. Ту је тежиште питања и гарантије 
за доследан социјалистички развитак. 

И ту смо учинили велике кораке напред. Све мере такозване 
децентрализације на подручју привреде, све мере на изградњи 
новог привредног система, чему је изванредно мното допринео 
покојни друг Кидрич, тежиле су управо том циљу. 

У томе смислу такође треба гледати на привредне уредбе 
које су сада у јавној дискусији, а које никако нису само при- 
вредног значаја. | 

Сврха тих уредаба је, пре свега, даље учвршћење наше 
привреде на темељу нових односа, отклањање разних слабости 
и непотпуности у систему које нам је пракса открила. С тим 
ће се потсећи корени многим негативним појавама и тенденци- 
јама, које су досад настајале због недограђености система. Ту 
мислим такође на разне партикуларистичке и локалистичке тен- 
денције, а и.на мсгућност разних егоистичких злоупотреба на 
рачун заједнице. Сем тога је предвиђена и солидна инспекција, 
савезна и републичка, а исто Тако и среска односно градскг, 
чији је задатак обезбедити да се сва предузећа, све привредне 
организације и сви управни органи држе оквира својих обавеза и 
права. Имаћемо дакле у привреди — поред веће слободе — и 
већи ред. 

Други циљ уредаба је да се тачније определи и ојача самоу- 
права радних колектива у предузећима и другим привредним 
организацијама и удружењима. Понекад смо имали појаве да 
су се предузећа у свом пословању сувише ослобађала друштвене 
контроле и да су сама располагала друштвеним средствима. 
С друге стране су пак Народни одбори, односно њихови извршни 
органи, често гледали на предузећа као на „своје“ установе, па 
су се на бирократски начин мешали у пословање предузећа и У 
дужности самих радничких савета, односно техничкот руковод- 
ства предузећа. Сврха нових уредаба је да се предузећа и рад- 
нички савети заштите од разних неоправданих, непотребних и 
штетних управних и сличних интервенција Народних одбора и 
управних органа, а да се истовремено предвиде такође сви по- 
требни инструменти који ће обезбедити ефикасну друштвену 
контролу над пословањем предузећа и могућност успешне борбе 
одговорних друштвених органа против негативних појава У 
привреди. 

Трећи циљ тих уредаба је да положе солидну материјалну 
базу оној самоуправној заједници радног народа у срезовима, 
градовима и општинама, коју данас, по Марксу, Такође називамо. 
— комуном. Тек са овим уредбама почеће наши срезови, наши 
градови и наше општине да се систематски развијају у оно што 
је Маркс очекивао да ће постати комуна, наиме у основну ће- 
лију друштва на социјалистичком путу, то јест у заједницу која 
корак по корак отстрањује остатке старог класног система и све 
више постаје заједница произвођача. 

У таквим условима и с таквим правима и обавезама какве 
Народним одборима дају нове привредне мере — учешће људи у 
њиховом раду више неће бити само ствар патриотске спремности, 
— помагати заједници у њеној изградњи социјализма, — него ће 
постати животни интерес сваког грађанина. Ако предузећа у срезу 
буду радила немарно, ако контрола Народних одбора над њи- 
ховим пословањем буде слаба, ако апарат Народног одбора буде 
сувише бројан и прескуп, ако се средства буду олако трошила, 
ако се Народни одбор не буде бринуо за сталан напредак и ши- 
рење индустрије и за унапређење пољопривреде — наравно да ће 
онда срезови или градови изграђивати мање станова, да ће сла- 
бије покривати друге комуналне потребе, да ће приходи преду- 
зећа бити мањи, а то значи да ће бити мањи и приходи Народног 
одбора, као и плате радника и намештеника, итд. Ако се пак чи- 
тава комуна, што значи ако се сви свесни радни људи среза или 
града буду стално интересовали за стање ствари, ако сви постану 
будни домаћини над заједничком имовином, ако подвргну актив- 
ној критици све слабости и неправилности, ако сваки динар добро 
искористе и правилно употребе за оно што ће донети највише 
користи заједници и с тим такође сваком појединцу, тада ће се 
свакако брже дићи општи стандард среза и појединца. Нема 
сумње да ће у таквим условима комуна, то јест самоуправна за- 
једница срезова, градова и општина, постати ванредно важна и 
моћна погонска снага целог нашег привредног и друштвеног 
напретка. 

Досада су се све слабости у предузећима и Народним одбо- 
рима одражавале у смањењу прихода за Федерацију или Репу- 
блику, а радни људи одоздо те последице нису видели. Често су 
сматрали да је савезна благајна само зато ту да се тражи од 
ње, а сувише мало су се бринули да се она и напуни. Нове мере 
ће децентрализовати приходе, али ће децентрализовати и терете. 
Слаб рад Народног одбора, слаб рад предузећа у срезу, слаба по- 

политика и сличне слабости одразиће се директно на 
благајни Народног одбора и самих предузећа. Та чињеница ће 
свакако присилити наше радне људе да буду бољи господари и 
да пажљивије посматрају шта се ради око њих и како се троши 
заједничка имовина. 

Нове привредне уредбе које се припремају тачније одређују 
и однос између права и обавеза у материјалним питањима, чиме 
знатно усавршавају читав наш систем. 

Да видимо, дакле, како ће тећи друштвени живот у таквом 
привредном и политичком оквиру и како ће функционисати наш 
организациони демократски механизам изграђен на основи дру- 
штвене својине над средствима за производњу. 

У нашем политичком систему делују и деловаће пре свега че- 
тири одлучујућа друштвена фактора, и то: 

1. Органи самоуправљања произвођача у предузећима, за- 
другама, привредним удружењима и установама итд. 

2. Органи комуне, значи Срески народни одбори, Народни од- 
бори градова и општина, заједно са зборовима бирача и разним 
њиховим органима, који их повезују са масама. 

3. Савезни и републички органи народне власти и друштвеног 
управљања, то јест Народне скушштине са својим одборима и 
Извршним већима. 

4. Организовани фронт свесних · људи са најсвеснијим 
социјалистичким борцима на челу — наиме Социјалистички савез 
радног народа заједно са Савезом комуниста. 


САМОУПРАВЉАЊЕ ПРОИЗВОЂАЧА — ОСНОВА НАШЕГ 
ПОЛИТИЧКОГ СИСТЕМА 


_ Самоуправљање произвођача у њиховим привредним органи- 
зацијама и привредним удружењима основ је целокупног нашег 
система. Ово самоуправљање не заснива се на неким сопственич- 
ким или сличним правима. То је уствари оно демократско право 
грађанина и онај демократски метод друштвеног управљања. 
који дгје највише могућности развијања иницијативе појединца 
у борби за напредак заједнице и за благостање сваког појединог 
радног човека. Он даје такође највише гарантија за заштиту 
права радног човека од опасности бирократизма и највише мо- 
гућности да се демократским средствима осигура стварна власт 
радног народа с радничком класом на челу. 

Јасно је да раднички савети и други органи самоуправљања 
произвођача нису неограничени господари фабрика и поедузећа, 
односно друштвених средстава за производњу, него да управљају 
њима у име друштва као целине и зато овоме и одговарају. 
А исто тако је разумљиво да они имају право да траже од зајед- 
нице да им помогне, ако без њихове кривице предузећа и орга- 
низације којима они управљају западну у тешкоће због којих би 
стандард радног човека спао испод оног минимума. којм наше 
друштво гарантује свим радним људима у друштвеној производњи. 

У своме пословању имаће предузећа према новим привредним 
уредбама следеће обавезе: 

1. Мораће се придржавати оквира привредног плана и закон- 
ских прописа. 

2. Биће ослобођена досадашњег система стопа акумулације, 
али део добити мораће улагати у савезне и републичке друштвене 
фондове. Тај допринос биће процентуално једнак и пропорцио- 
налан за читаву Југославију и он ће се узимати из добити која 
ће остати после задовољења обавеза према сталним друштвеним 
фондовима, било оним који остају у предузећу, било оним који 
иду у корист заједничке привредне изградње у држави. Ту имам 
пре свега пред очима камате на основна средства, амортизациони 
фонд итд. 

3. Остали део добити припадаће, по правилу, предузећу и ко- 
муни. Радни колектив ће суделовати у тој добити са одређеним 
процентом, који ће ићи на повећање његових плата. Део добити — 
који ће одредити било привредни план, било Народни одбо 
моћи ће се користити и за даљу изградњу предузећа, за његову 
рационализацију, за његове социјалне институције, за станбену. 
изградњу итд. О томе ће одлучивати раднички савет. Вероватно 
ће бити такође потребно признати републичкој Народној скуп- 
штини право да део те добити употреби за убрзање привредног 
развитка заосталијих делова Републике. 

__ Остатак добити биће остављен комуни, то јест Народним 
одборима, делом за опште буџетске потребе, а делом ће бити 
уложен у специјални кредитни фонд комуне, из којег ће се кре: 
дитирати даља привредна изградња среза односно града, и то по 
истим принципима који ће важити за сву Југославију. Према 
томе, Народни одбори неће моћи са тим кредитима да располажу 
слободно — што би често могло довести до расипања средстава —- 
него ће бити везани за принципе економске рентабилности. А дота- 
ције и помоћи као и све инвестиције друштвеног стандарда ићи 
ће првенствено преко буџета Народних одбора. 


4. Нико неће имати право мешања у послове предузећа и 
У права радничког савета ван граница које прописује закон. Тиме 
је учињен крај свакој врсти произвољног мешања у управљање 
предузећима; било од стране Народних одбора, било других управ- 
них органа. Предузећа, дакле, сада заиста неће бити ни локална, ни 
републичка, ни савезна; она неће припадати ни Федерацији, ни 
Републици, ни Народним одборима, већ ће бити самостална и за- 
једничка свим радним људима наше земље, а читава Југославија 
биће подручје њихове делатности. Народни одбори имаће 
право само на законски прописане приходе из предузећа, а не на 
сама предузећа. Нихова права, као и права других државних 00- 
гана одређена су законом, а односе се само на обезбеђење прописа 
плана и на контролу пословања. У том оквиру, наравно, Народни 

одбори располажу и с потребним инструментима да се могу 6о- 
рити за што боље привредне резултате у раду предузећа. 

Даље, радни колектив. суодлучиваће при подели вишка рада 
прво на тај начин што ће с одређеним процентом суделовати 
у подели добити у корист радничких плата и осталих својих 
привредних и социјалних потреба, а друго, што ће преко Среског, 
Републичког и Савезног већа произвођача непосредно одлучивати 
о употреби остатка акумулације, односно остатка добити. У сва- 
ком случају, радни колектив имаће утолико повољнији економски 
положај уколико ће боље радити и газдовати друштвеним сред- 
ствима производње. 

Јасно је да ћемо морати савладати многе слабости и недостатке 
садашњег система самоуправљања произвођача. О томе убедљиво 
говоре досадашња искуства, која су у целини узев позитивна, 
али има и негативних. Пре свега, биће потребно ускладити дру- 
штвену евиденцију предузећа преко банака са књиговодством у 
самом предузећу, како би друштвени органи могли имати увек 
тачну слику привредног стања појединих предузећа. У банци 
мора бити огледало стања наше привреде, јер само на тај начин 
моћи ће се плански и брзо интервенисати одговарајућим сред- 
ствима кад год се за то укаже потреба. То је потребно и у вези 
с нашом кредитном политиком. Посебно у трговини, а и у инду- 
стрији, сада се догађа да предузећа траже и добијају кратко- · 
рочне кредите преко привредно разумне мере и преко њихових 
привредних способности, што у крајњој линији изазива непо- 
требне тешкоће на тржишту и уноси у нашу привреду елементе 
финансиске шпекулације, што је апсолутно туђе нашем систему. 
Кредити, према томе, треба да буду везани за реалне успехе, 
које предузећа постижу својим пословањем, а не да покривају 
неуспехе предузећа, као што се сада често догађа. 

Свакако ћемо морати с новим уредбама извршити темељите 
промене, нарочито у нашем трговинском систему, како бисмо от- 
странили елементе шпекулације, који су се могли појављивати 
услед недостатка у досадашњем систему. Да су се те слабости по- 
казале, није ништа необично. Када смо раније доносили прописе 
о трговини, ми смо говорили да ће нам тек пракса показати где су 
слабости новог система и да ћемо их онда исправљати. На крају 
крајева, ми градимо нешто ново, за шта не постоје никакви ре- 
цепти и никаква искуства. Ми познајемо једино капиталистичку 
трговину или пак административно-дистрибутерски систем, који 
се развио у источноевропским земљама. И један и други систем 
за нас је неприхватљив. 

Ми морамо изградити такву трговину која ће слободно моћи 
одговарати потребама тржишта, али која неће радити ради до- 
бити, него као специфична друштвена служба. У много чему смо 
успели. Трговина је оживела. Празни излози, рационирање и 

административно дистрибутерство су нестали. Али ту и тамо 
појавио се стари дух капиталистичке трговине и шпекулантство 
на рачун интереса заједнице. Баш то је оно чему с новим уред- 
бама морамо одлучно учинити крај. Мислим да не вреди много 
држати нашим трговцима лекције о томе шта је лепо, а шта није 
лепо. Систем треба изменити и с тиме ставити трговце у други 'по- 
ложај. Битно је пре свега да у трговини спречимо формирање 
" неких већих трговинских добити, а уколико ће се оне ипак оства- 
ривати, јер ми то не можемо увек да спречимо, онда морају у це- 
лини припасти заједници, пре свега комуналној. Плате радника у 
трговини не треба да зависе од висине таквих добити, које настају 
услед виших цена, него од обима трговинског пословања. Биће та- 
кође потребно да одлучно разбијемо монополизам трговинских пре- 
дузећа и да знатно проширимо трговачку мрежу. То не значи да 
смо начелно и у сваком случају против трговинских удружења или 
пак против тога да поједина предузећа могу формирати своје по- 
гоне и филијале. Али оно на чему морамо истрајати, то је да свако 
предузеће и сваки његов погон односно филијала морају бити фи- 
нансиски и пословно самостални, што значи да предузећа с више 
погона неће моћи самостално пребацивати финансиска средства 
с једног погона на други, него искључиво у оквиру прописа, 
односно с одобрењем Народног одбора. То даље значи да таква 
предузећа неће моћи принудити своје погоне односно филијале 
да набављају робу код њих, ако исту могу добити на другом ме- 
сту јевтиније. Знам један пример на неком далматинском острву, 
где је нека таква трговинска монополистичка централа уз потпору 
· Народног одбора принудила све хотеле и угоститељска предузећа 
да само од ње купују животне намирнице. А та је централа била 
много скупља од осталих предузећа те врсте. Такве појаве су 
биле незаконите и према досадашњим прописима, али је нејасност 
у односима између предузећа и Народних одбора ипак давала 
потстрека таквим појавама. 

У индустриским предузећима мораћемо да исправимо наро- 
чито један значајан недостатак, који досада није играо велику 
улогу, али који би у будућности могао јаче да се испољи у не- 
гативном смислу. У досадашњем систему, наиме, није довољно 
јасно одређена одговорност техничког руководства предузећа, 
нити је оно довољно заштићено од разноразних негативних ути- 
цаја, који произилазе делимично од несвесног дела самог рад- 
ног колектива, или од Народних одбора, који се понекад само- 
вољно мешају у проблеме техничког руководства, у које се, прво, 
не би смели мешати, а друго, нису способни да о њима одлучују. 
Да је тој страни пословања наших предузећа досад у нашим 
прописима било поклоњено мање пажње, то је разумљиво. Те- 
жиште је било бачено на развијање самоуправљања радног 
колектива, а главне негативне тенденције против тога долазиле 

су из прецењивања улоге техничког руководства. Такве нега- 
тивне тенденције преовлађују још и данас, али то не треба да 
нас омета у напорима да сваку ствар поставимо на своје место. 

Имали смо неколико случајева где је недовољно свестан 
радни колектив донео закључак да му технички стручњаци за- 
право нису потребни, да тобоже и без њих може извршавати своје 
задатке. Имали смо неколико појава да су неки директори дема- 
гошки подилазили радницима с разним мерама које су биле на 
штету правилног пословања предузећа. Тиме су наносили штету 
заједници, а у крајњем резултату и самом радном колективу 
предузећа. Имали смо и примера да су се управни одбори сувише 
мешали у техничко руковођење предузећем, уместо да се баве 
његовом економском страном и надзором над пословањем технич- 
ког руководства. У таквим условима, наравно, више није јасно 
ко је за шта одговоран и кога треба позивати на одговорност ако 
се предузећу и заједници нанесе шттета збот рђавог техничког 
руковођења предузећем. 

Зато ће свакако бити потребно да се тачније фиксирају уну- 
тарњи односи и одговорности у предузећу, као и односи између 
предузећа и Народног одбора, било у оквиру самосталног фа- 
бричког статута, било у оквиру статута Народног одбора, а на 
основу општих савезних прописа. У оквиру статута предузећа 
биће потребно предвидети и стручне квалификације које морају 
имати директор или пословођа и остали технички руководиоци 
предузећа. А у савезном законодавству биће потребно донети и 
прописе о казненим санкцијама за незаконито пословање и за 
штету нанесену заједници незаконитим и немарним руковођењем. 

У вези с тим хтео бих се дотаћи још: посебно питања о на- 
чину именовања директора; пословођа и руководећих стручних 
специјалиста уопште. Те кадрове сада постављају одговорни ор- 
гани власти у сагласности с радничким саветима. То свакако није 
најбољи начин. Често долази до несугласица између радничког 
савета и одговорних органа власти, а и када је сагласност постиг- 
нута, често се покаже да постављени људи нису били срећно 
изабрани, да се при избору често гледало премало на стручну 
способност тих кадрова. Критика таквог начина, која је у по- 
следњим годинама била веома жива, у суштини је, дакле, 
оправдана. 

У вези с том критиком многе синдикалне организације, па и 
раднички савети, предложили су да раднички савети сами по- 
стављају директоре по свом сопственом нахођењу. По мом ми- 
шљењу тај би начин, у неким погледима, био чак гори од до- 
садашњег начина. Чини ми се да би у том случају избор био још 
више подвргнут разним негативним утицајима. Осим тога, само- 
сталност директора као шефа техничког руководства била би 
потпуно угушена. Зато смо у Савезном извршном већу мишљења 

да би за избор директора и водећих службеника требало да се 
уведе конкурс. У распису конкурса, а у складу са статутом пре- 
дузећа, морале би се назначити све стручне и моралне квалифи- 
кације које кандидат за то место мора имати, као и висина плате 
и други материјални услови. Једна објективна комисија, састав- 
љена од претставника Народног одбора, радног колектива, син- 
дикалне организације и стручних удружења, а за велика преду- 
зећа можда и одговорних републичких органа, одлучила би се 
затим за оног кандидата који би имао најбоље квалификације и 
најсолидније препоруке из његове дотадање праксе. Ако бисмо 
увели такву праксу, онда се свакако не би више догађало да се. 
поново враћају на одговорне положаје у привреди чак и људи 
који су прошли кроз затвор због непоштеног или рђавог по- 
словања. | 


Такав систем конкурса ћемо свакако морати постепено да 
уведемо у цео наш систем, за све руководеће службенике у при- 
вреди и у државној управи. На тај начин ћемо доћи до правилније 
расподеле кадрова и, што је нарочито важно, до отстрањења 
многих штетних утицаја на том подручју. 


Са свим овим мерама — то значи привредним и управно-по- 
литичким — а усто и са добрим политичким радом ССРНЈ, 
Савеза комуниста, синдиката и задружних савеза, добиће наше 
самостално социјалистичко предузеће, под управом радничког 
савета, свој коначни облик; разуме се, не коначни у том смислу 
што се организациони облици више не би мењали, него више у 
смислу стварања принципијелних сснова на којима ће се даље 
развијати. И још нешто, у том систему ће сва наша социјали- 
стичка предузећа џ држави бити постављена у једнаке услове и 
у једнаке обавезе према држави, тако да ће здраво социјали- 
стичко такмичење између предузећа тек сада доћи, до изражаја 
ч туној мери. Уколико ће предузећа боље радити и боље газдо- 
вати, моћи ће такође и више давати локалној заједници и самом 
радном колективу то јест сваком поједином радном човеку. 
То се, наравно, може постићи само ако се у свим нашим преду- 
зећима и привредним организацијама, и свуда где се троше ма- 
· теријална средства, буде што боље управљало, ако се буде пове- 
ћавала продуктивност рада, ако се буду што боље искоришћавале 
машине и материјал, ако се буду што боље и што брже развијале 
производне снаге наше земље итд. А у добром раду предузећа су 
заинтересовани сваки поједини радник и службеник, комуна и 
читава наша друштвена заједница. Зато ће читав систем стиму- 
лирати предузећа за бољи рад. 

На подручју пољопривреде, питање самоуправљања произ- 
вођача поставља се друкчије него у индустрији и трговини, јер 
се ту ради о ситној индивидуалној робној производњи, али пра- 

вац развитка је исти. Међутим, то је обимно питање за себе, о 
коме нећу говорити у оквиру овог предавања. 


Очигледно је да је основа нашег привредног и политичког 
система солидна и да ће демократски социјалистички односи да- 
вати томе систему све већу снагу. Демократски облици у привреди 
иу другим подручјима друштвеног живота омогућују да со- 
цијализам престаје бити само ствар снесне акције револуционарне 
мањине или неких „учених људи“ или, како кажу у Совјетском 
Савезу, „мудрог руководства, и постаје, како је рекао Маркс. 
ствар свакидашње праксе милиона радних људи. Ако социјали- 
зам заиста постане ствар свакидашње праксе и начина живота 
радних људи, онда ће сам по себи бити непобедив и државна сила 
ће му бити све мање потребна. 


Сви наши многобројни радни колективи, све наше задруге 
итд. данас у својој пракси, у слободном напору да би постигли 
што веће материјалне резултате за заједницу и за побољшање 
свог личног живота, спонтано и свесно граде социјализам, без 
неке централизоване бирократске машине која би требало да 
мисли наместо њих, и то управо тиме, што се труде да и себи 
лично створе боље животне услове. Данас код нас свесно соци- 
јалистички раде и мисле милиони радних људи, а друштвени 
односи који се на тај начин остварују, на темељу друштвене сво- 
јине над средствима за производњу, не могу да буду друкчији 
него социјалистички и то све више социјалистички, јер се корак 
по корак ослобађају капиталистичких и државно-капиталистич- 
ких остатака у економским односима и у облицима управљања. 
Тај слободан економски живот на основи друштвене својине над 
средствима производње јесте крвоток читавог нашег друштвеног 
организма. За даљи здрав развитак социјализма потребно је да 
га заштитимо од свих капиталистичких и бирократских тенден- 
ција и да га развијамо, у складу с нашим материјалним могућ- 
ностима, ка све слободнијим облицима. Ако тај задатак будемо 
правилно решавали, онда ће се сви други друштвени односи при- 
лазођавати том животном извору друштвеног организма, укљу- 
чујући ту такође цм формирање социјалистичке друштвене свести. 


КОМУНА 


Други фактор нашег друштвеног живота је, како сам напред 
рекао, комуна и њени органи, што значи Народни одбори заједно 
с демократским механизмом који их допуњује, почевши од збора 
бирача па на горе. 


· Преведена на наш језик реч комуна значи општина. Та наша 
реч врло правилно одражава садржај те самоуправне људске 

заједнице, која данас настаје у оквиру наших срезова и градова. 
Комуна није нека заједница која је довољна сама себи, а такође 
не може бити ни неограничени господар над произвођачким сна- 
гама на својем подручју, јер за то није ни економски способна. 
Она такође не значи разбијање јединства друштва као целине. 
Она не претвара државу у федерацију срезова, као што неки 
мисле. Још мање се, разуме се, комуна сме и може уплитати у 
приватни живот радних људи. Комуна такође није наша сада- 
шња општина, ни по функцији ни по територији. Она мора бити 
нека економска целина. Зато је данас основа тог система за нас — 
град и срез, а каснији развитак ће можда у то уносити и своје 
коректуре. 

Комуна у правом смислу речи означава такву самоуправну 
друштвену заједницу са Народним одбором на челу, џ којој радни 
људи непосредно им самостално, на демократски начин решавају 
ашто већи део питања која се односе на њихов живот и њихове 
напоре за подизање благостања заједнице и сваког појединца. 
Они ће одлучивати, наравно, у оквиру заједничко система за 
читаву државу, у оквиру заједничког привредног плана и на те- 
мељу општих дужности и права појединог становника као и На- 
родних одбора, која важе за читаву државу. У том смислу је, 
дакле, комуна таква људска заједница која повезује интересе 
појединца и друштва и преко које сваки грађанин може да непо- 
средно утиче на развој живота у целој држави. 


Самоуправљање комуна односно Народних одбора ограничено 
је у два правца: 

1. Они морају поштовати самоуправна права органа про- 
извођача у привреди. Не смеју се, дакле, мешати у рад предузећа, 
задрута и установа, осим уколико су изричито овлашћени закон- 
ским прописима. Исто тако морају поштовати грађанска права 
сваког појединца, која су једнака и једнако заштићена на цело- 
купној територији државе. 

2. Они морају поштовати прописе савезних и републичких 
закона и привредних планова, као и мере које предузимају са- 
везни и републички органи у складу са својим функцијама, које 
им даје највиши орган наше социјалистичке заједнице — На- 
родна скупштина. То се нарочито односи на питање система који 
мора бити једнак за целу државу. 

Према томе, у великој ће мери зависити од карактера про- 
писа Савезне и Републичке скупштине какав ће бити садржај 
самоуправљања комуна, што значи срезова, градова и општина. 
У томе је на први поглед контрадикција. И заиста. То је контра- 
дикција прелазног доба у коме живимо. Али никакве сумње нема 
да ће се самоуправљање Народних одбора 'у решавању конкрет- 
них питања повећавати у складу с јачањем материјалне базе и 
развијањем социјалистичке друштвене свести, јер нас у том 

правцу гура читав развитак материјалне основе друштва. Тако 
је било и досада. Све више функција се преноси са Федерације 
и Република на Народне одборе, а из тога опет расту нове функ- 
ције за Федерацију и Републике. Читава се зграда нашег система 
у неком смислу реконструише, при чему се она сада здраво 
развија из својих темеља, а не по неким бирократским шемама. 

Нове уредбе, о којима сам напред говорио, нарочито су важне 
за развитак самоуправљања срезова, градова и општина, јер им 
дају солидну материјалну базу. Та база ће идуће године бити 
још релативно ограничена с обзиром на то што морамо савла- 
дати још знатне материјалне тешкоће о којима сам напред го- 
ворио. Али и то, чиме ће комуне већ идуће године располагати 
није мало. а 

Извори прихода Народних одбора биће с новим уредбама 
јасно фиксирани. Они ће бити пре свега следећи: 

1. Део прихода који ће предузећа давати Народним одборима, 
односно у њихове самосталне фондове, по одбитку савезног и 
републичког пореза и по одбитку дела који ће припасти пре- 
дузећу; 

2. Земљишни порез који може скоро у целости да припадне 
Народним одборима; 

3. Евентуално суделовање у републичким и савезним при- 
ходима; 

4. Локална давања и таксе које могу да прописују Народни 
одбори само у оквирима које дозвољавају савезни закони; 

5. Републичке дотације, које ће доћи у обзир, разуме се. 
само за срезове који су још привредно заостали. | 

Према томе, иако су сада савезни и републички терети још 
релативно велики, ипак ће комуне створити средства која На- 
родни одбори неће смети употребљавати само за финансирање 
администрације, просвете, здравства, социјалне заштите итд. него 
такође и за систематско даље развијање производних снага на свом 
подручју. Републике и Федерација ће се морати, разуме се, ста- 
рати да и привредно заостали делови земље добију средства за 
убрзање свог привреднст развитка. | 

· То значи да је привредна база комуне већ сада солидна и да 
ће мсћи из године у годину бити све богатија. То ће зависити у 
великој мери од доброг рада Народних одбора и органа привред- 
ног управљања на подручју Народних одбора. .За републичку 
и савезну благајну ће ићи у начелу само толико средстава колико 
ће бити потребно за издржавање републичке и савезне адми- 
нистрације, за народну одбрану, за фондове који ће служити 
убрзању развитка заосталих крајева и вршењу друтих законом 
одређених функција савезних и републичких органа, било у 
привреди, било на појединим подручјима државне . управе. 

Због специфичних потреба с којима се сусрећемо у 1954 го- 
дини, мораћемо да одвојимо у идућој години за потребе Феде- 
рације још увек велике суме — због чега ће остати на распола- 
гтању Народним одборима релативно средства —- али ће 
та средства бити у наредним годинама све већа. Привредни 
развитак у појединим срезовима и градовима и развитак 
животног стандарда радних људи биће, дакле, непосредно 
зависни не само од општег привредног напретка у држави него 
и од тога како буду конкретно газдовали Народни одбори и пре- 
дузећа на њиховом подручју. У таквим ће условима сви грађани 
бити далеко више заинтересовани за сарађивање у раду разних 
органа комуне, односно Народног одбора, него што су досад били. 

Комуна мора бити пре свега друштвени организам, а мање 
државни. Функције државне заштите система морају засада бити 
пре свега на Федерацији и Републици, а мање на Народним одбо- 
рима, јер би им то у првој фази развитка могло изопачавати 
карактер демократизма и самоуправности. Међутим, њихов пра- 
вилни рад у оном смислу о којем сам пре говорио, биће сам по 
себи најснажнија заштита целог нашег државног и друштвеног 
система. | 

У таквим облицима доћи ће још јасније до изражаја и си- 
стем социјалистичке демократије какав се код нас почео да раз- 
вија последњих година. 

Ако узмемо као основу друштвеног живота такву комуну о 
којој сам говорио, тада је сасвим очигледно да код нас стари 
буржоаски вишепартиски систем не само да није могућ због 
специфичних политичких услова прелазног времена у којем 
живимо, него да такође постаје све више немогућ и стога што сг 
мењају материјални и економски односи, а с њима заједно цео 
друштвени систем. А мења се на такав начин да политичке пар- 
тије буржоаско-демократског типа не могу имати више никакве 
друштвене функције. Сваки грађанин ће моћи сам непосредно, а 
не преко неких странака, суделовати и одлучивати у решавању 
питања којима ће се бавити било Народни одбор, било његови 0р- 
гани. А преко Народног одбора и својих посланика он ће истовре- 
мено одлучујуће утицати на решавање општих питања о којима 
ће расправљати Савезна и Републичка скупштина. У том смислу 
ће заправо сваки наш грађанин бити своја странка, јер сваки радни 
човек има могућност да директно изрази своје мишљење и брани 
своје становиште пред одговорним друштвеним органом. 

Очигледно је, дакле, да на новој, социјалистичкој економској 
бази већ почиње да се развија нови тип демократије, бестраначке 
демократије, који претставља велик корак човечанства напред 
ка истинској личној слободи за све. Наша нова демократска 
пракса, иако тек прави прве кораке, пснекад још врло несигурне 
и недоследне, ипак јасно показује да се социјализам не може 

развијати ако не јача улогу личности и слободу сваког појединца 
у његовом стваралачком раду. 

_ Наши радни људи су показали да се знају добро служити 
демократским органима власти у којима седе и одлучују. Ако 
смо имали ту и тамо тешкоћа због рђавог схватања смисла самоу- 
прављања и ако их будемо још имали, то су ситнице према 
успесима који се већ показују и који се пре свега показују 
у јачању јединства наших радних људи. Разуме се, ми не 
потцењујемо слабости и зато не треба ни да правимо врто- 
главе скокове који би могли да упропасте све што смо поститли. 
Наши радни људи у пракси уче како треба управљати социјали- 
стичким друштвом почев од предузећа и општина па на горе. 
И што ће брже учити, то ће брже широки демократски облици 
управљања замењивати старе облике револуционарног решавања 
ствари, администрирања, државне интервенције и бирократског 
наређивања. 

Разуме се да ће се с таквом улогом комуне морати у много 
чему променити и начин рада Народних одбора. Сада је стање 
такво да су Народни одбори у оба своја већа сувише оптерећени 
решавањем неважних питања, која би више пута могао да реши 
сам административни апарат, док изванредно важна питања 
која се односе на привредни развитак и на располагање са вели- 
ким средствима самостално решавају разни извршни органи или 
чак разне уске групе људи у Народним одборима. Нове уредбе 
у том погледу мењају ствари из темеља. Народни одбори ће са 
свим својим приходима бити одговорни, например, за матери- 
јалне обавезе предузећа и привредних организација на њиховом 
подручју и зато ће одборници морати добро промислити пре него 
што буду дали гарантије тим предузећима и организацијема или 
што ће одобрити оснивање овог или оног предузећа или улагање 
инвестиција у одређена предузећа. Народни одбори ће сада распо- 
лагати с тако великим средствима и решавати тако важне за- 
датке, који задиру у привредни живот сваког човека, да о томе 
неће моћи више доносити одлуке извршни органи на својим за- 
твореним седницама, него ће бити неопходно да се о свему томе 
јавно дискутује и одлучује у оба већа Народних одбора, водећи 
при томе рачуна такође и о становишту које ће изразити зборови 
бирача и општински народни одбори. 

Ту ће нарочито важну улогу играти већа произвођача. 
У њима седе претставници радних колектива, произвођача у 
индустрији и пољопривреди, што значи они који својим радом 
_ доносе комуналној заједници приходе о чијој ће употреби На- 
родни одбори одлучивати. Јасно је да ће они будно пазити да та 
средства буду што паметније употребљена. И не само то, него ће 
веће произвођача уједно претстављати целокупну радничку 
класу и целокупан радни народ и његове заједничке интересе 

према појединим радним колективима и произвођачима и њи- 
ховим интересима. Другим речима, већа произвођача имаће пре 
свега важну дужност да се боре против негативних тенденција 
овога или онога предузећа на штету заједничких интереса и да 
врше активну контролу над пословањем и развитком појединих 
предузећа. У неку руку она ће бити раднички савет који ће сно- 
сити одговорност за целокупну производњу и за пословање чи- 
таве привреде у срезу. Мораће јавно критиковати негативне 
тенденције и грешке, мораће кажњавати кривце, а помагати пре- 
дузећима која се буду налазила у тешкоћама без своје кривице. 

И коначно, већа произвођача обезбеђују водећу улогу рад- 
ничке класе у целом друштвеном систему и то на најдемократ- 
скији начин, који искључује сваку могућност да под формом 
диктатуре пролетаријата разне бирократске тенденције однесу 
победу баш над пролетаријатом и његовом влашћу. Из свих тих 
разлога нема никакве сумње да ће већа произвођача у садашњој 
фази нашега развоја одиграти врло важну улогу. 

Комуна дакле неће бити никакав одвојен организам, затворен 
у себе, нити неки апсолутни господар над свим оним што се налази 
на њеном подручју, него ће то бити она основна друштвена ћелија 
која ће најнепосредније посредовати између индивидуалног и 
друшттвеног интереса и која ће баш као таква још више учвр- 
стити јединство целог нашег социјалистичког друштва и нашег 
политичког система. А истовремено, она ће такође бити најбоља 
шткола социјалистичке друштвене свести, школа какву човечан- 
ство досада није познавало. : 


ФЕДЕРАЦИЈА И РЕПУБЛИКА 


Трећи одлучујући фактор у нашем друштвеном животу јесу 
сФРедерација и Република, с народним скупштинама и њиховим 
органима на челу. О Републици и Федерацији говорим као о 
истом фактору зато што су њихове функције у бити истоветне 
и јединствене. Разлика између једне и друге је уствари само у 
подели рада у тим функцијама, при чему социјалистичка зајед- 
ница води рачуна о многонационалном значају Југославије. 

Пошто смо баш о тим питањима у последње време прилично 
много говорили, ја се на функцијама Федерације и Републике 
нећу дуже задржавати. Очигледно је да се ту ради о оним функ- 
цијама које су заједничке целом друштву и које зато могу да 
обављају само централни органи. Од тих функција на Федера- 
цији ће бити нарочито брига за привредни план, који се неће 
упуштати у детаљно привредно управљање, али који ће одређе- 
ним привредним и другим инструментима координирати и обезбе- 
дити здрав привредни развој и отстранити све могућности по- 

јава анархије или других привредних поремећаја. Даље, њој 
припада такође брига за јединство система као и за јединство 
права свих грађана Југославије. Она ће морати обезбедити и 
надзор над правилним извођењем њених одлука и мера. На Ре- 
публикама ће нарочито бити текућа привредна координација и 
помоћ срезовима и предузећима, даље, разни управни послови 
из свих подручја друштвеног живота, контрола над извршењем 
савезних и републичких прописа итд. И овде ће се такође морати 
у много чему променити начин рада. То нарочито важи за нове 


Народне скупштине. 


О УЛОЗИ СОЦИЈАЛИСТИЧКОГ САВЕЗА РАДНОГ НАРОДА 
И САВЕЗА КОМУНИСТА 


Остаје ми још да кажем неколико речи о четвртом, одлучу- 
јућем фактору нашег друштвеног живота, то јест о улози ССРН 
заједно са СКЈ као његовом најсвеснијом социјалистичком идеј- 
ном покретачком снагом. Поставља се питање да ли су такве 
политичке организације, с озбиром на разгранати систем соција- 
листичке демократије о коме сам напред говорио, уопште по- 
требне и да ли оне уопште могу да нађу садржину рада у таквим 
условима. На то питање можемо одмах да одговоримо само 
потврдно: такве су организације данас нашим радним људима 
неопходно потребне. 

Истина, по форми оне још изгледају остатак старих пар- 
тиских система, наслеђених из услова капиталистичког система 
и буржоаске демократије. Истрајност те форме је разумљива, 
јер су социјалистичке снаге још у положају да треба да бране 
социјалистичке позиције од насртаја остатака капиталистичког 
система, то јест, оне се још у извесном смислу на партиски на- 
чин одупиру акцији реакциснарних снага, то јест, оне јсш лом= 
њихов отпор средствима државне силе. 

Али, у тој форми и у тој њиховој улози ипак није суштина 
питања. Ту улогу те организације све више губе, са сваком новом 
победом социјализма. Уствари по својој унутарњој садржини те 
организације све више постају нешто ново, што нема никакве 
везе више са старим партијама и што се све више спаја с радним 
масама у једну целину. Наш ССРН није таква партиска 
организација која би преносила привилегију државног и дру- 
штвеног управљања с народних маса на политичке врхове, што 
је суштина партија буржоаско-демократског типа. Сви знате да 
су узроци који су код нас довели до стварања ССРН дијаметрално 
супротни томе. Та је организација створена управо зато да би 
таква привилегија била онемогућена и да би функције друштве- 
ног управљања биле што непосредније у рукама радних маса. 

ССРН није политички централизована партија старог типа, она 
је, као што стално наглашавамо, широки свенародни парламент, 
који с једне стране брани. социјалистичке тековине од неприја- 
тељских напада и од разних несвесних практицистичких извр- 
тања од стране разних органа друштвеног управљања, и који, 
с друге стране, активно ради на развијању социјалистичке свести 
маса, на политичком и идејном припремању и васпитавању људи 
за социјалистичко друштвено управљање, на свесној борби за 
стални напредак социјалистичких однсса, на обезбеђивању све- 
сних социјалистичких утицаја на читав друштвени живот. 

Социјалистичка демократија, како је ми схватамо, никако не 
значи препуштање друштвеног развитка стихији друштвених 
снага. Свест и стихија су у друштвеном животу две нераздвојиве 
стране истог процеса. Људи треба себи да постављају конкретне 
циљеве и треба да се бсре за њихово остварење. Они ће у тим 
својим напорима утолико боље успевати, уколико ће њихови 
свесни напори више бити у складу с објективним законима дру- 
шттвеног развитка. Ако неће доминирати напредна социјали- 
стичка свест, онда ће увек побеђивати конзервативне и реакци- 
онарне тенденције. Ако би свесна социјалистичка активност по- 
пустила и ако би развитак искључиво зависио од свакодневне 
практицистичке акције људи без јасне социјалистичке перспек- 
тиве, друштво би се нашло у идејној стагнацији која само може 
да погодује државно-капиталистичким бирократским тенден- 
цијама. 

Нама су, дакле, пстребне организације које ће организовати 
сопијалистичку свест и сспособити је за дејствовање. Томе циљу 
служе, дакле, ССРН и СКЈ. 

Тиме није речено да су то једине могућне форме те врсте. 
Оне ће се развијати и мењати с временом и напретком читавог 
нашег социјалистичког система. У сваком случају, оне су се 
развиле из наших конкретних услова, сдговарају нашој ствар- 
ности и нама су у садашњој фази социјалистичког развитка 
неспходно потребне као битни елеменат нашег „демократског 
система. 

Међутим, чланство у тим организацијама не може да 
даје било коме било какве привилегије. Оне јесу и остају 
искључиво инструменат свесних социјалистичких снага у борби 
за формирање социјалистичке свести широких народних маса. 
Оне су истовремено масовна социјалистичка контрола над прак- 
тичким радом свих друштвених органа. Зато су оне снажна 
подршка систему самоуправљања радног народа. 

Разуме се, ми и на том подручју данас још имамо да се бо- 
римо са многим слабостима. Има још људи који се нису навикли 
на нов начин рада. Има и секташа, који мисле да читаво друштво 
живи само због привилегија оних који имају старих заслуга. Има 

и опортунистички настројених људи који мисле да је наступило 
време кад свесни борци за социјализам могу да дигну руке од 
свега и да пусте ствари иду својим таком. Има људи који преце- 
њују снагу антисоцијалистичких елемената и који се зато плаше 
сваког корака даље у развитку нашег демократског система. А има 
и људи који у име демократије препуштају политички мегдан 
непријагељу, сматрајући да то одговара принципима демократије. 
Свега тога има код нас. Тога је било и у изборној кампањи. 
Било је случајева да су секташки настројени људи из политич- 
ких руководстава спречавали недозвољеним средствима да буду 
кандидовани честити радни људи, а било је и таквих појава да 
су нека комотна политичка руководства просто без икакве поли- 
тичке интервенције дозволила потпуно беспринципијелну кавгу 
и чак покушаје наметања кандидатуре од стране разних шпеку- 
лантских и каријеристичких елемената. 

Но, све те слабости ипак нимало не мењају чињеницу да су 
политичке форме за које је дао иницијативу друг Тито нз 
МТ Конгресу СКЈ већ дале крупне резултате како у погледу 
развијање широке иницијативе радних људи у борби за соција- 
"лизам, тако и у погледу укидања оних организационих и поли- 
тичких односа и облика у нашем политичком систему који су 
давали потстицаја појавама бирократизације. 

Такви су, дакле, материјални и политички услови у којима 
живи и ради наш грађанин. Они показују да наш политички 
систем није затворен, непокретан, него, напротив, да он дозво- 
љава не само стално усавршавање и сталан напредак, него и 
стално мењање у складу с потребама слободног друштвеног 
· развитка. То је база која омогућује да се расцветају такве демо- 
кратске форме и такве личне слободе какве ниједан поредак у 
досадашњој историји није могао да да радним људима. Нови 
успеси у том правцу неће нашим радним људима, наравно. 
пасти у руке као нечији дар, као поклон неких политичких 
или државних врхова. Они сами држе џ рукама оруђа за побољ- 
шање материјалних м политичких услова џ којима живе. Нико 
им то оруђе не може отети из руку. То је највећа тековина наше 
социјалистичке демократије. Што правилније и вештије они буду 
употребљавали то оруђе, то ће бржи бити напредак читаве зајед- 
нице и сваког појединца. И тако ће постепено постати не само 
непотребни него и немогући сви остаци привилегија у друштве- 
ном управљању, који су наследство капиталистичког система. 
Тек у том процесу постепено ће ишчезавати и последње могућ- 
ности за формирање неких нових резкционарних снага у пре 
лазном систему друштва на путу ка социјализму, попут оних 

које су се развиле у Совјетском Савезу после Октобарске рево- 
луције. 

Наша социјалистичка револуција, наравно, није могла одмах 
да да радним људима као поклон материјално благостање и 
неограничену слободу. Али она им је дала нешто друго: обезбе- 
дила им је средства да сами могу бити ковачи своје среће и 
градитељи своје слободе. Омогућила им је да од робова постану 
господари, а сада треба да науче — добро господарити! Сада 
заиста важи за читаву нашу заједницу и за сваког њеног радног 
члана она стара народна пословица која каже: Како себи про- 
стреш, онако ћеш и спавати. 


НЕГАТИВНЕ ПОЈАВЕ У ПРЕДИЗБОРНИМ 
ПРИПРЕМАМА И НА ИЗБОРИМА 


Предизборна политичка активност на овим трећим после- 
ратним изборима била је живља него и на једним изборима после 
рата. Организације Социјалистичког савеза и Савеза комуниста 
развиле су пуну политичку активност у изборној агитацији, још 
више су се организационо учврстиле и политички афирмисале. 
У предизборној политичкој активности манифестовало се мо- 
рално-политичко јединство наших радних људи, њихова висока 
свест, њихова упорност у борби за изградњу социјализма у на- 
шој земљи и спремност да бране независност наше земље. И ре- 
зултати избора то потврђују. Велики проценат учешћа бирача 
на изборима и врло мали проценат неважећих листића значи 
одобравање политике Социјалистичког савеза радног народа. Ако 
упоредимо ове изборне резулате са изборним резултатима осталих 
послератних избора добићемо следећу слику: на изборе од 11 
марта 1945 године изашло је 88,66% гласача, на изборе од 25 
марта 1950 године изашло је 91,94% гласача, а на изборе од 22 
новембра 1953 године изашло је 89% бирача. Уствари, учешће 
бирача на овим изборима веће је него учешће на првим и,на 
другим изборима, јер треба узети у обзир да је у претходним 
изборним резултатима постојала рубрика „оправдано отсутни“, 
у које су често убрајани и они који нису хтели гласати, тако да 
је проценат учешћа изгледао нешто већи него што је био х 
стварности. Овог пута, на основу упутства Савезне изборне ко- 
мисије, ова рубрика „оправдано отсутни“ није постојала, тако 
да се све оно што је раније рачунато као „оправдано отсутно' 
сада рачунало да није изашло на изборе, што је правилно. По- 
што је у ранијим изборима проценат тзв. оправдано отсутних 
износио и до 10%, сасвим је јасно да је учешће на овогодишњим 
изборима веће него на изборима 1945 и 1950 године. 

Ако погледамо колико је на тим ранијим изборима од укуп- 
ног броја датих гласова добила листа Народног фронта, а колико 
је на овим изборима добио кандидат кога је подржавао Соција- 
листички савез, видећемо да је и ту учињен напредак. На избо- 
рима од 1945 године од укупног броја предатих гласова листа 
Народног фронта добила је 90М3%, на изборима од 1950 године 
та листа добила је 93,25%, а кандидат кога је подржавао Соци- 


НЕГАТИВНЕ ПОЈАВЕ У ПРЕДИЗБОРНИМ ПРИПРЕМАМА И НА ИЗБОРИМА 819 


јалистички савез радног народа на изборима 1953 године добио 
је 95,7% гласова. 

Проценат оних који су гласали против био је на ранијим из- 
борима већи него на овим изборима. У кутију без листе гласало 
је 1945 године 9,52%, на изборима 1950 године 6,75%, а број 
неважећих гласова на изборима 1953 године износи 4,3%. 

Нарочито треба истаћи добро учешће националних мањина 
на овим изборима. Шиптари су по учешћу и по малом броју 
неважећих гласова на првом месту, а учешће Мађара је далеко 
веће на овим изборима него на ранијим и проценат неважећих 
гласова је далеко мањи. Такође су и друге националне мањине 
показале задовољавајуће резултате, боље него на ранијим из- 
борима. 

Учешће жена у изборима било је сасвим добро и оне су 
углавном добро гласале. Рђаво је то што је било мало жена кан- 
дидата и мало изабраних за народне посланике како у Савезно 
веће тако и у републичка већа и већа произвођача. Укупан број 
жена изабраних за посланике у Савезном већу је 16, за Савезно 
веће произвођача 12. Један број жена је кандидован и није иза- 
бран. Једном речју, политички рад за време предизборне борбе, и 
изборни резултати такви су да можемо бити потпуно задовољни. 
Организације Социјалистичког савеза и Савеза комуниста, ана- 
лизирајући своју активност у предизборној борби, говориће и о 
разним недостацима у свом раду, о разним негативним појавама 
које су избиле на видело кроз изборну борбу. 

Које су то најкарактеристичније слабости које су се пока- 
зале у предизборним припремама2 Најкрупнија је слабост та 
што није посвећена довољна пажња већима произвођача, а на- 
рочито Савезном и републичким. Нарочито на селу није до- 
вољно објашњавано шта су то већа произвођача, какве су 
њихове надлежности, тако да је заинтересованост на селу 
за изборе већа произвођача била нешто мања него у гра- 
довима. Сву бригу око објашњавања улоге и задатака већа про- 
извођача и око њихових избора препустиле су организације 
Социјалистичког савеза синдикалним организацијама, а ове су 
углавном своју активност развиле у градовима. Исто тако кан- 
дидати за већа произвођача мање су се појављивали међу би- 
рачима. Све је то утицало на то да је интересовање за изборе 
за већа произвођача било слабије него за већа Народне скуп- 
штине. | 
Друга је слабост та да су у предизборној борби, а нарочито 
у раду зборова бирача, узимали мање учешћа жене и омладина. 
Организације Социјалистичког савеза и Савеза комуниста водиле 
су мало рачуна да активизирају жене и омладину и да ломе 
конзервативна схватања да је изборна борба ствар старијих „до- 
маћина породице“, а да жене и омладина могу само да гласају. 

У изборној борби испољили су се извесни елементи старог 
административног и бирократског начина рада. Било је, например, 
случајева да су многе ствари претходно продискутоване у орга- 
низацијама Савеза комуниста, да су на њима донети извесни за- 
кључци, па су тек онда изнесене пред организације Социјали- 
стичког савеза и зборове бирача. То се обично правдало тиме да 
се нешто можда неће добро свршити ако се комунисти прет- 
ходно не договоре. Зато су нека руководства Савеза комуниста 
дала директиву основним организацијама ко треба да буде кан- 
дидован за народног посланика, па је о таме тек онда, више форме 
ради, дискутовано у организацијама Социјалистичког савеза. 
Такве и сличне директиве давала су нека руководства Савеза 
комуниста и по другим питањима: например, ако је организован 
неки збор, кроз организације Савеза комуниста ишла је дирек- 
тива да комунисти обавезно иду на збор — као да није разумљиво 
да би комунисти и без такве директиве ишли на збор, или као 
да комунисти треба да иду на збор само ако за то добију дирек- 
тиву. Било је појава да се у руководствима (свеједно да ли Соци- 
јалистичког савеза или Савеза комуниста) прави план о томе 
колику суму новца треба прикупити за изборни фонд, па се онда 
настоји да се план по сваку цену реализује, односно да се блокови 
добијени за прикупљање прилота утроше или да се брошуре које 
су добијене по сваку цену распродају. (Узгред само треба налпо- 
менути да је крајње време да се бар по великим градовима већ 
једном престане с обијањем прагова ради купљења чланарине, 
прилога, продаје брошура и слично. Ако је такав начин рада 
био некада нужан, ваљда смо данас у стању да друкчије радимо 
и да се ослобађамо тог почетничког и примитивног начина рада. 
То исто важи и за кречење и фарбање улица и зидова паролама 
и друге реквизите из првих послератних избора.) То су све остаци 
старог бирократског начина рада који су се испољили у избор- 
ној агитацији. 

Поред тих слабости избиле су за време избора извесне не- 
тативне појаве, о којима треба дискутовати у организацијама 
Социјалистичког савеза, а нарочито у организацијама Савеза ко- 
муниста, јер су баш многи његови чланови били носиоци тих 
негативних појава. Нарочито распрострањена појава била је по- 
јава нездраве амбиције, каријеризма. Било је појединаца и међу 
члановима Савеза комуниста, па чак и функционерима Савеза 
комуниста, који су одмах по расписивању избора почели припре- 
мати терен за своју кандидацију, служећи се разним политикант- 
ским средствима. Неки то нису радили отворено, већ „испод жита“, 
врбујући појединце који ће их предложити на зборовима би- 
рача, проносећи вести како народ хоће да их кандидује; други 
су били агресивнији и радили су упорно и отворено на томе ДА 
буду по сваку цену кандидовани, а било је и таквих који су, 

кад нису примљени за кандидате на зборовима бирача, почели са- 
купљати потписе да би могли потврдити кандидетску листу. 
Сасвим је разумљиво да су овакви амбициозни кандидати, да би 
себи обезбедили посланички мандат, падали и у дубље грешке, да-_ 
вали демагошка обећања да ће се борити за интересе среза, оп- 
штине, за испуњење ове или оне жеље појединаца, па су чак и 
оговарали и клеветали друге кандидате. Такви нездраво амбицио- 
зни кандидати схватили су изборну борбу као ловљење посланич- 
ких мандата, а не као борбу за избор најбољих. Они су покушали 
да изборну агитацију претворе из агитације за социјализам у аги- 
тацију за овог или оног кандидата. Уместо да на зборовима 
бирача настоје да буду кандидовани најбољи, да воде борбу про- 
тив непријатељске активности, да објашњавају политичку ли- 
нију, такви кандидати су сву своју активност усретсредили само 
на то да по сваку цену обезбеде за себе посланички мандат. Зато 
је понегде у изборној агитацији било опортунистичког односа 
према непријатељским елементима и према разним непријатељ- 
ским схватањима, толерисања разних критизера и незадовољ- 
ника, а мало објашњавања наше линије и наше политике, па је 
чак било и демагошког и неодлучног држања кад је требало 
бранити нашу политику или разне наше мере било од оних који 
их не разумевају, било од незадовољника или непријатеља. 
Овакво држање недостојно је комуниста. Комунисте је увек кра- 
сила особина да буду принципијелни, да се боре за своја схватања 
и убеђења, да подижу свест радних људи, да ломе непријатељска 
схватања и да освајају радне масе на тој линији, а не путем 
политикантства, демагогијом и разним другим методима из ар- 
сенала трађанских политичара. 

Нека руководства, среска и градска, Савеза комуниста да- 
вала су кроз организације Савеза комуниста као директиву 
саопштење ко треба да буде кандидован за народног посланика, 
онемогућавајући на разне начине да ико други буде кандидован, 
па су тако гушила вољу и расположење бирача. Њихов став је 
био: један кандидат за народног посланика по сваку цену, без 
обзира на расположење бирача. Било је случајева да је поред 
тако планираног кандидата предлаган на зборовима бирача неки 
други добар и исправан комунист, исто тако добар као и „пла- 
нирани“, али да је на све начине онемогућавано да се та друга 
кандидатура постави; вршен је притисак на таквог кандидата да 
одустане од кандидације, па ако он није пристао, прикупљан је 
материјал да се он „раскринка“, набијане су му на нос све грешке 
које је икада направио, па и које није направио, онемогућавано 
је на све начине да се појави као „противкандидат“ „планираном“ 
кандидату. 

Насупрот томе нека руководства су у име неке демократич- 
ности, или из разних других разлога, форсирала одозго већи број 

кандидата. Нека руководства су то радила јер су сматрала да |= 
демократичност избора у броју кандидата (мада је друг Кардељ 
у говору одржаном на другој седници Савезног одбора Социјали- 
стичког савеза радног народа Југославије јасно рекао да није 
суштина демократичности у броју кандидата, него у томе како 
се врши кандидовање, у томе да ли су кандидацију поставили 
зборови бирача и да ли је она потекла одоздо или из среског 
руководства; може да буде само један кандидат па да то буде 
сасвим демократски, ако је његова кандидација продискутована 
у народу на зборовима бирача, а може да буде и више кандидата 
па да то буде недемократски, ако су они постављени одозго, без 
консултовања < народом). Нека руководства су то радила зато 
што су правила разноврсне комбинације, например, да изгуби 
неко кога она не желе, или да би се поред кандидата ,„са стране“ 
канцидовас и неко из „њиховог краја“, или из неких других рз- 
чуна. Нека руководства, пак, опет у име неке демократичности. 
препустила су кандидовање стихији, тако да је у неким срезо- 
вима скоро свако село хтело да предложи „свог кандидата, чо- 
века из „своје средине“, који ће, наводно, најбоље бранити и шти- 
тити интересе своје општине и свог села. Овакви локалистички 
и партикуларистички интереси долазили су до изражаја не само 
у политички заосталијим селима, него и тамо где су организације 
Социјалистичког савеза демократију схватиле тако да су канди- 
довања потпуно препустиле стихији, не водећи никакву поли- 
тичку борбу против разних негативних тенденција. 


Ово су најкарактеристичније појаве. Поред њих има и разних 
других, које су ређе или ситније, али су као симптоми каракте- 
ристичне и стога се не смеју потцењивати. 

Анализирајући изборе, организације Социјалистичког савеза 
и Савеза комуниста дискутоваће и о разним негативним појавама 
и слабостима које су се испољиле и на самим изборима. Уколико 
буду оштрије и отвореније откривали те лоше појаве, утолико 
ће упорније моћи и да се боре за отклањање узрока таквим по- 
јавама. А узрок таквим појавама је у првом реду бирократизам. 
Зар није последица бирократизма оно што је чињено тамо где 
се гледало да се на разне начине изборни резултати дотерају, 
улепшају, да би се приказали бољим. Ко може да има користи 
од тога што ће се вештачки за који проценат приказати бољи 
изборни резултати. То замагљује ситуацију, прикрива право 
стање, а и деморалише оне који употребљавају таква средства. 
Тако се у неким забаченим селима дешавало да је домаћин 
породице гласао за остале укућане. Дозвољавање таквих појава 
које закон изричито забрањује значи пре свега дозвољавање 
да се спроведу реакционарна и конзервативна схватања да „отац 
породице“ има право да у име породице сам одлучује и то ко 
треба да буде изабран за народног посланика. Овакве појаве до- 

пуштале су се и зато да би се повећао проценат учешћа бирача на 
изборима, јер се мислило да можда понека жена неће доћи на 
гласање, па је боље да и муж гласа за њу него да се води као 
да није гласала. Или, зашто су нека предузећа у неким местима 
радила на дан избора за градска и среска већа произвођачаг Ра- 
дила су само зато да би учешће бирача било веће, јер је „сигур- 
није“ да ће бирачи доћи на гласање ако предузећа раде, неко 
ако не раде. Такве бирократско административне мере, такве 
појаве — које су, истина, биле ретке — остаци су прошлости и 
треба се немилосрдно борити за њихово уклањање, јер су оне у 
супротности са социјалистичком демократијом, јер су туђе нашој 
социјалистичкој стварности. 

Треба напоменути да је било и много техничких недостатака 
за време избора. Пре свега, бирачки спискови на многим бирач- 
ким местима нису били уредни. У неке бирачке спискове уведена 
су лица која су променила место становања, а нису из њих из- 
брисани умрли и слично, што је све повећавало проценат оних 
који нису гласали. 

Исто тако бирачима није довољно објашњавана техника гла- 
сања, ни пре избора, ни на сам дан избора од стране изборне 
комисије. На многим биралиштима гласачки листићи су били 
тако исписани да се није довољно јасно видело име кандидата, 
пгто је гласаче збуњивало и доводило до тога да праве разне 
грешке. Зато је и било случајева да бирач уместо редног броја 
испред. имена кандидата заокружи прва слова или прву реч 
текста на листићу, јер није запазио име кандидата које је било 
ситно исписано испред тог текста итд. а изборне комисије су 
овакве гласове проглашавале неважећим. 

Зато, анализирајући резултате предизборне активности и 
самих избора, организације Савеза комуниста, а такође и орга- 
низације Социјалистичког савеза, треба да дискутују о свим овим 
појавама и да предузму мере за отклањање њихових узрока, јер 
су такве појаве несумњиво остаци бирократизма, а упорна 
борба против бирократизма и против свих његових манифеста- 
ција јесте један од главних задатака Савеза комуниста и Со- 
цијалистичког савеза радног народа у борби за даље развијање 
социјалистичке демократије у нашој земљи. 


Мома Марковић 

кандидата. Нека руководства су то радила јер су сматрала да је 
демократичност избора у броју кандидата (мада је друг Кардељ 
у говору одржаном на другој седници Савезног одбора Социјали- 
стичког савеза радног народа Југославије јасно рекао да није 
суштина демократичности у броју кандидата, него у томе како 
се врши кандидовање, у томе да ли су кандидацију поставили 
зборови бирача и да ли је она потекла одоздо или из среског 
руководства; може да буде само један кандидат па да то буде 
сасвим демократски, ако је његова кандидација продискутована 
у народу на зборовима бирача, а може да буде и више кандидата 
па да то буде недемократски, ако су они постављени одозто, без 
консултовања с народом). Нека руководства су то радила зато 
што су правила разноврсне комбинације, например, да изгуби 
неко кога она не желе, или да би се поред кандидата .са стране“ 
кандидсвао и неко из „њиховог краја“, или из неких других рз- 
чуна. Нека руководства, пак, опет у име неке демократичности, 
препустила су кандидовање стихији, тако да је у неким срезо- 
вима скоро свако село хтело да предложи „свог кандидата“, ч0- 
века из „своје средине“, који ће, наводно, најбоље бранити и шти- 
тити интересе своје општине и свог села. Овакви локалистички 
и партикуларистички интереси долазили су до изражаја не само 
у политички заосталијим селима, него и тамо где су организације 
Социјалистичког савеза демократију схватиле тако да су канди- 
довања потпуно препустиле стихити, не водећи никакву поли- 
тичку борбу против разних негативних тенденција. 


Ово су најкарактеристичније појаве. Поред њих има и разних 
других, које су ређе или ситније, али су као симптоми каракте- 
ристичне и стога се не смеју потцењивати. 

Анализирајући изборе, организације Социјалистичког савеза 
и Савеза комуниста дискутоваће и о разним негативним појавама 
и слабостима које су се испољиле и на самим изборима. Уколико 
буду оштрије и отвореније откривали те лоше појаве, утолико 
ће упорније моћи и да се боре за отклањање узрока таквим по- 
јавама. А узрок таквим појавама је у првом реду бирократизам. 
Зар није последица бирократизма оно што је чињено тамо где 
се гледало да се на разне начине изборни резултати дотерају, 
улепшају, да би се приказали бољим. Ко може да има користи 
од тога што ће се вештачки за који проценат приказати бољи 
изборни резултати. То замагљује ситуацију, прикрива право 
стање, а и деморалише оне који употребљавају таква средства. 
Тако се у неким забаченим селима дешавало да је домаћин 
породице гласао за остале укућане. Дозвољавање таквих појава 
које закон изричито забрањује значи пре свега дозвољавање 
да се спроведу реакционарна и конзервативна схватања да „отац 
породице“ има право да у име породице сам одлучује и то ко 
треба да буде изабран за народног посланика. Овакве појаве до- 

пуштале су се и зато да би се повећао проценат учешћа бирача на 
изборима, јер се мислило да можда понека жена неће доћи на 
гласање, па је боље да и муж гласа за њу него да се води као 
да није гласала. Или, зашто су нека предузећа у неким местима 
радила на дан избора за градска и среска већа произвођача Ра- 
дила су само зато да би учешће бирача било веће, јер је „ситур- 
није“ да ће бирачи доћи на гласање ако предузећа раде, неко 
ако не раде. Такве бирократско административне мере, такве 
појаве — које су, истина, биле ретке —- остаци су прошлости и 
треба се немилосрдно борити за њихово уклањање, јер су оне у 
супротности са социјалистичком демократијом, јер су туђе нашој 
социјалистичкој стварности. 

Треба напоменути да је било и много техничких недостатака 
за време избора. Пре свега, бирачки спискови на многим бирач- 
ким местима нису били уредни. У неке бирачке спискове уведена 
су лица која су променила место становања, а нису из њих из- 
брисани умрли и слично, што је све повећавало проценат оних 
који нису гласали. 

Исто тако бирачима није довољно објашњавана техника гла- 
сања, ни пре избора, ни на сам дан избора од стране изборне 
комисије. На многим биралиштима гласачки листићи су били 
тако исписани да се није довољно јасно видело име кандидата, 
што је гласаче збуњивало и доводило до тога да праве разне 
грешке. Зато је и било случајева да бирач уместо редног броја 
испред. имена кандидата заокружи прва слова или прву реч 
текста на листићу, јер није запазио име кандидата које је било 
ситно исписано испред тог текста итд. а изборне комисије су 
овакве гласове проглашавале неважећим. 

Зато, анализирајући резултате предизборне активности и 
самих избора, организације Савеза комуниста, а такође и орга- 
низације Социјалистичког савеза, треба да дискутују о свим овим 
појавама и да предузму мере за отклањање њихових узрока, јер 
су такве појаве несумњиво остаци бирократизма, а упорна 
борба против бирократизма и против свих његових манифеста- 
ција јесте један од главних задатака Савеза комуниста и Со- 
цијалистичког савеза радног народа у борби за даље развијање 
социјалистичке демократије у нашој земљи. 


Мома Марковић 


5 СЕ БАВЕ ОРГАНИЗАЦИЈЕ У РЕДОВНОМ 
ЖИВОТУ 2“ 


Ван сваке је сумње да су догађаји око Трста и предизборна 
активност унијели нове садржине у живот организација Соција- 
листичкот савеза и да су из овако, по политичким догађајима 
и покретима маса, богатих дана научиле и масе и политичка 
руководства. Ти догађаји су, прије свега, показали колико је 
већ огромно порасло интересовање народа за сва питања уну- 
тарње и спољне политике земље. Таласи демонстрација у земљи 
због Трста уствари су само одговор већ у Револуцији створеног 
јединства и свијести народа на покушај да се из иностранства 
оствари једна завјера на рачун тековина Револуције и нацио- 
налних интереса земље. Свакако да су у тим бурним данима 
свијест и јединство још више порасли. Порасла је и будност на- 
рода. | 
Политички живот добио је у својој садржини и тиме што 
се од првог дана предизборне активности „на терену“ налазио 
велики број људи из старијих револуционарних кадрова, који 
су непосредно — на састанцима и политичким конференцијама 
Социјалистичког савеза, на зборовима бирача, на митинзима и 
путем предавања — објашњавали и тумачили масама нашу 
унутарњу и спољну политику и што се дискусија, од општих пи- 
тања заједнице до најконкретнијих, мјесних, водила у њиховом 
присуству. Такве везе револуционарних кадрова и народа нису 
условљене само предизборном кампањом. Оне означавају поче- 
так једног начина политичког рада и живота у условима развитка 
новог економског система и социјалистичке демократије. Те везе 
послије избора сигурно неће бити овако кампањске, него ће се, 
ван сваке сумње, претворити у систем политичког саобраћаја < на- 
родом. 

Такво непосредно политичко дјеловање револуционарних 
кадрова код нас је утолико неопходније, што наша земља у много 
чему још носи печат техничке заосталости. Наше саобраћајне 
везе су још такве да се, напримјер, дневна штампа растура с ве 


ж Запажање из обиласка неких организација Социјалистичког савеза 
у Дрварском срезу. 

ликим тешкоћама и не може на вријеме да стигне у сваки кутак 
земље. Електрификација земље још је увијек на таквом сте- 
пену да је мрежа радиозпаратга ограничена на електрифициране 
центре — углавном градове, док велики број становника још није 
у стању да путем радија буде стално и свакодневно у току до- 
гађаја у земљи и свијету. Општа заосталост на нашем селу — 
у начину производње а с тим и у начину живота —- успорава 
развој интелектуалног живота сеоског становништва према већ по- 
стигнутом општем друштвеном напретку земље. Библиотеке, чи- 
таонице, биоскопи, домови, амбуланте и разне друге станице, све 
се то, у већини села, налази у почетном стадијуму развитка и мо- 
раће проћи још дуго времена док село дође до таквих институција. 
Стога ми још увијек у свом политичком раду морамо не само 
објашњавати догађаје него их и саопштавати. То су објективни 
фактори и тешкоће које постепено и до краја може једино савла- 
дати технички развитак земље, а за Револуцију, за револуцио- 
нарну политичку организацију — Социјалистички савез, то су 
само услови у којима она мора политички да дјелује и у којима 
она већ прави и мора до краја направити прекретницу у поли- 
тичком животу, да би дорасла савременим политичким задацима 
које јој је наметнуо живот с обзиром на промјене у економском 
систему и односима у производњи. 


Та се прекретница већ дуже одвија пред очима свих нас, а 
у предизборној активности показала се очигледном. У предиз- 
борној активности она се врши у знаку надвладавања савремених 
схватања политичког рада, облика и метода организовања поли- 
тичког и јавног живота над старим схватањима, облицима и мето- 
дима рада. Очигледно је да је таквој оријентацији организација 
Социјалистичког савеза знатно помогао и сам изборни закон, по 
коме се кандидовање посланика врши на најнепосреднији начин, 
који ничим не ограничава и не спутава вољу бирача. Стара 
схватања о политичком раду и методима организовања политич- 
кот живота, која се огледају у потцјењивању свијести и располо- 
жења народа и тенденцији за дириговањем, била су већ на почетку 
изборне кампање тучена баш на питању дискусије о посланичким 
кандидатима. Стога ће организације Социјалистичког савеза 
понијети из предизборне активности веома богата искуства. 


Али ми бисмо погријешили ако бисмо се задовољили постиг- 
нутим резултатима. Ми бисмо самим тим прецијенили резултате 
у изградњи организације Социјалистичког савеза и не бисмо били 
у стању да сагледамо њене слабости. Борба за побједу савре- 
мених схватања о политичком раду не може се довести до краја 
у једној бици. Требаће још много напора да бисмо до краја над- 
влалали и скршили стара схватања, разбили старе форме и из- 
мијенили методе рада и руковођења. 

Треба поставити питање какав је редован живот наших ор- 
ганизација, чиме се: сне баве, како су посјећене политичке 
конференције, састанци основних организација, зборови бирача, 
какав је однос чланства према организацији, какво је учешће 
жена и омладине у политичком животу, како раде одбори орга- 
низација и како организације дјелују на културном и идеолошком 
пољу са својим члановима2 

Присуствовао сам састанцима на којима се дискутовало о 
таквим питањима (истина овакви састанци се ријетко одржа- 
вају, — превлађују политичке конференције). Омладина је на тим 
састанцима нападана да само мисли на игранке, одбор организа- 
ције је критиковао чланство што у недовољном броју посјећује 
састанке, што слабо учествује у дискусији, не плаћа чланарину 
итд. Па и кад су овакви састанци бивали живљи, учешће у ди- 
скусији било шире, дискусија се ријетко водила о суштини пи- 
тања; у њој се готово није могао препознати радник у производњи, 
омладичац или професор. Заједничка црта свих дискутаната била 
је та што су питањима прилазили само са формалне стране. 

Прије кратког времена био сам на састанку основне органи- 
зације једног развијеног индустриског центра, коме су присуство- 
вали радници из производње, учитељи, професори, инжењери. 
љекари, одборници народног одбора, чланови радничког савјета. 
жене, смладина, руководиоци културно-просвјетног друштва, на- 
родног универзитета и других друштвених организација. Прет- 
сједник организације је у уводној ријечи говорио о томе да орга- 
низација броји 700 чланова а на састанке једва да долази 30—40 
људи, да се чаанарина не плаћа редовно, да има и таквих чланова 
који отворено говоре да не желе присуствовати састанцима, да 
неки чланови нису присуствовали до данас ниједном састанку, 
да се у јавном животу нигдје не виде осим на радном мјесту иу. 
кафани. Затим је говорио о томе да на састанцима нема жена ни 
омладине, да је културни живот у граду замро, да нема борбе за 
чистоћу града и томе слично. Када је упитан шта је одбор орга- 
низације предузео против таквог стања, претсједавајући није имао 
ништа нарочито да кгже. Рекао је да сматра да овако недисци- 
плиновано чланство треба искључити из организације и све у 
том смислу. Јавило се неколико дискутаната. Први је говорио о 
културно-умјетничком друштву и разлозима зашто је рад у њему 
замро. Кривицу је углавном сваљивао на члегнове друштва. Друге 
је говорио о народном универзитету, који „од свог оснивања по- 
стоји само на папиру“, трећи о значају плаћања чланарине — 
и то је било све. Састангк је протекао у мучној атмосфери. Људи 
су били нестрпљиви. А најтеже је било наћи како и чиме завр- 
шити састанак. | 

Међутим, на том састанку није било говора о неким поја- 
вама о којима се у обичном животу иначе говори. Тако, напримјер, 

у том крају има појава паљевина сијена, појата, кућа. Баш тих 
дана непозната група људи из оближњег села, без икаквог раз- 
лога, из чисте обијести, пролазећи пијана ноћу кроз село, пору- 
шила је сесски мост и ограде на имањима на три километра дуж 
цесте. У селу се „не зна“ ко су ти рушиоци и паликуће, само се 
прича да су мост срушили „неки“ омладинци. 

Обилазећи околна села видио сам да нема ни зачетака чи- 
таоница; ,о томе је омладина само дискутовала“, али „нигдје нема 
погодне зграде“. Новине у села тога краја, заиста забаченог, ри- 
јетко стижу и мало ко их редовно чита. Нема ни покушаја да се 
дође до радио-апарата, а у задругама лежи неискоришћен фонд 
„за културне потребе“. Као о опћој појави говори се о томе како 
неки родитељи не дају својој дјеци да иду у школу. У једном 
селу учитељица се жали да нико није у стању да сазове роди- 
тељски састанак, ни власт, ни она. Задружни домови чекају 
добровољну акцију да би били довршени. У многим селима чете 
„Партизана“ постоје само по имену итд., итд. Питао сам се: зашто 
је народни универзитет „од оснивања на папиру“ а у граду по- 
стоји интелитенција (учитељи, професори, љекари, инжењери), 
какви су разлози да културно-умјетничко друштво животари, 
зашто су нека друштва неактивна (,„Партизан“ планинари), от- 
куда то да органи народног одбора, савјети (Савјет за просвјету, 
здравље, комуналне послове, итд.) тако споро добијају свој пуни 
смисао и значај, зашто се споро сређује администрација власти 
у погледу стручности, одговорности, односа у служби, итд.2 

Нема сумње да је стање у друштвеном и јавном животу 
одраз стања у организацији Социјалистичког савеза. Тамо гдје 
та организација почне да живи пуним политичким животом, њен 
дах мора прострујати и кроз друге друштвене организације, јер 
се политички живот не исцрпљује само у политичким конфе- 
ренцијама, већ у свестраној иницијативи на свим подручјима 
друштвеног живота, културном, идејном, физичком васпитању 
људи итд. 

Присуствујући састанку те основне организације дошао сам до 
закључка да су такви састанци прилично досадни за чланство, 
да су чланови већ искусили да на њима ништа нарочито неће 
чути ни научити, те су ријешили да је боље искористити 
то вријеме по слободној вољи. Заиста, претсједник одбора није 
члановима организације рекао ништа ново, нешто чега они до 
тала нису били свијесни, а ни дискутанти нису говорили непо- 
средно, зато што би осјећали неодољиву потребу да нешто кажу. 

Очигледно је да формална дисциплина није више у стању да 
доведе чланове организације на састанак и да их задржи на њему, 
већ добра посјета зависи од припреме састанка. А ту се одмах 
поставља питање рада одбора организације. Шта и како ради од- 
бор, каква је дисциплина и одговорност у раду међу члановима 

одбора, колико чланови одбора као појединци и цјелина разми- 
шљају о проблемима организације, какав је код њих систем у раду. 
са чиме излазе пред организацију, како су се припремили и дого- 
ворили да руководе састанком да не би чланови организације 
осјећали да на састанку губе вријеме: Јасно је да чланство не 
може нико натјерати да свакодневно мисли о својој организацији. 
Задатак је одбора, односно чланова одбора организације, да учини 
да чланство организације буде мобилно, живо и да осјећа сва- 
кодневно своју организацију. Поставља се питање да ли се одбор 
припрема тако да састанак организације прође у разматрању 
проблема које ће водити конкретним закључцима, а послије са- 
станка непосредној акцији у којој ће се наћи не само чланови 
одбора него и чланови организације: Поставља се питање да ли 
одбор води рачуна о томе какви се проблеми могу постанити на 
дневни ред организације и када их треба поставити да би диску- 
сија о њима могла да доведе до конкретних закључака и непо- 
средне акције у циљу њиховог рјешавања: Проблемима треба 
најприје да се позабави одбор, да се он с њима носи, па да их 
тек онда када буду зрели за рјешење стави пред организацију. 
Али, рад одбора се не исцрпљује у томе. Неопходно је да одбор 
одржава везе и с другим организацијама, састанке, договоре “у 
циљу свестраног развијања друштвеног и јавног живота. Одбор 
мора да одржава везе са управом културно-умјетничког друштва. 
осим ако мисли да се садржај рада Социјалистичког савеза исцр- 
пљује у политичкој конференцији, јер како одбор организације 
може да води борбу против учмалости у мјесту, против свих 
облика духовне заосталости, ако је један такав културни центар 
дезорганизован; како ће организација Социјалистичког савеза 
моћи да води идејну борбу, борбу против религиозних и других 
предрасуда у масама, ако такав идејни пункт као што је народни 
универзитет постоји само на папиру: Слично је и са односом од- 
бора према другим друштвеним организацијама (омљадином, же 
нама, друштвом „Партизан“ и др.. Он се не смије састојати у 
монополском положају одбора према тим организацијама, у 
третирању тих организација као сектора рада („сектора омладине“ 
и сл.), него у политичком прилажењу тим питањима, напримјер. 
питању да Социјалистички савез у политичком животу, на по- 
литичким манифестацијама, осјећа отсуство и пасивност омла- 
дине, а она је та која нашем политичком животу треба да даје 
печат борбеног духа и револуционарности. Ако одбор буде тако 
радио, чланови организације ће тај његов рад осјетити, одбор ће 
имати проблема о којима ће моћи да дискутује са чланством, 2 
неће се ,„млатити празна слама“. Ако су у једном мјесту или 
крају паљевине имовине постале проблем, онда ће се не само 
Социјалистички савез него и друге друштвене организације 
(напримјер, омладина) моћи осјетити као политичке организа- 

ције, тиме што ће на својим састанцима јавно осудити такве 
појаве и уз то повести и конкретну борбу против паликућа. Зар 
појава да родитељи неће да шаљу дјецу у школу не заслужује 
посебну пажњу омладинских и женских организација и органи- 
зације Социјалистичког савеза, па и посебне састанке на којима 
ће се чути њихов став. Али одбори тих организација треба прије 
састанка са чланством 'да конкретно размотре то питање, да 
разговарају с тим родитељима, да учине претходни напор да би 
пред чланством могли бити што конкретнији и убједљивији. 
Очигледно је да наше друштвене и политичке организације и 

њихова нижа и виша руководства неће моћи дуго живјети од 
"празних дискусија и општих закључака, већ од конкретних ак- 
ција. Празне дискусије и општи закључци већ нам се свете 
утолико што чланство избјегава организацију, не осјећа се у њој 
као фактор. Људи су на састанцима често извјештачени, усиљени, 
нису они исти који су прије састанка и послије њега. Ми све 
дубље улазимо у друштвени поредак који ће све више цијенити 
људски рад и вријеме, који неће трпити фразе и траћење вре- 
мена. Већ данас код нас постаје неодржив менталитет човјека 
неодговорног према обавезама у јавном и друштвеном животу, 
менталитет друштвеног и јавног радника који се олако прима 
друштвених обавеза и мило му је повјерење људи, али који ни- 
шта не учи и који је недовољно иницијативан и одговоран да 
би извршио обавезе и оправдао повјерење. Нови услови живота 
формирали су друштвеног радника неуморног у раду и с врло 
развијеним осјећањем одговорности. То је и природно, јер наши 
људи ће се све више у заједници осјећати чиниоци и ствараоци, 
и повјерење које они буду давали појединцима да врше јавне 
послове у њихово име неће бити лако оправдати; за то ће бити 
готребно много више залагања и уношења у посао него данас. 


В. С, 

(ИЛИ О НЕПРЕКИДНОЈ БОРБИ СА САМИМ СОБОМ) 


У свакодневној борби за социјалистичке односе наши ко- 
мунисти и уопште активисти сукобљавају се са најразличитијим 
антисоцијалистичким појавама, којима је заједничко — без 0о6- 
зира на то у којој се сфери друштвеног живота испољавају и са 
које стране долазе — слабљење нашег друштвеног организма. 
Борба свјесних бораца за социјализам првенствено је усмјерена 
против најразличитијих бирократских појава, против отежавања 
развитка социјалистичке демократије, против спутавања соција- 
листичке критике, против разних локализама, против јевтине де- 
магогије, против злоупотребе извјесних могућности које пружа 
наш привредни систем итд. 

Узроке. овим појавама против којих се води борба треба тра- 
жити, прије свега, у објективним, друштвено-економским факто- 
рима нашег савременог живота. Наиме, наш друштвени живот 
у цјелини је у револуционарном превирању, преображавању. 
Непрекидне промјене, непрекидно кретање напријед врши се како 
у друштвено-економској тако и у духовној сфери живота. Тај је 
процес дубоко противрјечан, прожет супротним, противрјечним 
тенденцијама. И као што у друштвено-економским односима не- 
мамо још „чисте“, социјалистичке односе, већ преплитање старих 
и нових, тако исто, још и више, у свијести људи овога периода 
имамо веома сложено преплитање новот и старог, нових и старих 
моралних норми, нових и старих схватања уотшште. 

Поред општих противрјечности нашег прелазног доба, посебно 
и сам наш привредни систем директно потхрањује извјесне не- 
гативне тенденције у свијести људи и у друштвеним односима. 
Чињеница је да слободно дјеловање економских закона, односно 
развијање материјалних производних снага на бази самостално- 
сти и иницијативе произвођача који производе робу (ријеч је о 
социјалистичкој робној производњи), неминовно развија из самог 
себе и неке негативне моменте у свијести појединаца: егоизам, 
партикуларизам, шовинизам и уошште антисоцијалистичке тен- 
денције, јер је робна производња, која је за нас данас још ну- 
жност, остатак старог и неминовно задржава извјесне каракте- 
ристике старог. Тако, на примјер, лични економски интерес — ди- 

нар — заклања политичке и уопште људске видике многим љу- 
дима, а тога нису ослобођени ни сами комунисти. Мада је „динар“ 
метод развијања друштвеног самоуправљања у привреди, он је 
уједно и основа на којој се формира и негативна, индивидуали- 
стичка свијест и жижа око које се окреће савјест појединаца. 
Тенденције су, уколико се против њих не би водила друштвено- 
економска и свјесна борба уопште, очевидне: егоизам умјесто 
човјечности, преображавање људских односа у саможиво-еко- 
номске, — све је изгубљено што се не може уновчити. 

Какав ће бити однос таквог човјека према друштвеним оба- 
везама, друштвеној контроли, у ком ће се правцу развијати 
њетова морална свијест итд.2 Одговор је јасан. Већ досадашња 
искуства нашег револуционарног развитка откривају и указују 
на таква питања, наиме да се не смије гледати на комуниста кроз 
метафизичку формулу „да — да“, не — не“, тј. статички, јер се 
и он мијења уколико је дошло до измјене његове људске су- 
шгтине, односно његовог положаја у друштвеним односима и да 
ту, углавном, и треба тражити коријене мањег или већег биро- 
кратисања појединаца и оне „несхватљиве“ метаморфозе из 
„револуционера“, „новог“ човјека у човјека за кога се стихијно 
лијепе најразноврсније бирократске болештине и остаци про- 
шлости уопште. Па ипак су све овакве и њима сличне појаве 
такорећи природне, нормалне на нашем социјалистичком путу. 

Искуство досадашње борбе против поменутих антисоцијали- 
стичких појава и тенденција истиче сав значај улоге свјесних 
сопијалистичких снага, прије свега комуниста као социјалистички 
најразвијенијих бораца за нове друштвене односе, посебно за 
свјетлији морални лик социјалистичког човјека. 


Када кажемо да комунисти у овој великој борби треба да 
буду примјер, да ствар борбе за формирање социјалистичког лика 
човјека лежи, у првом реду, на њиховој свијести и савјести, онда 
је у том ставу прећутно садржан и онај други, — да они прије 
свега треба да воде борбу против заосталих бирократских и 
уопште декадентних схватања у својим сопственим главама, јер 
и сам васпитач мора бити васпитан. Комунист, политички рад- 
ник уопште, оцјењује се по томе колико је он у пракси истински 
свјестан социјалистички борац, колико својом практичном поли- 
тичком активношћу и личним примјером доприноси стварању 
нових друштвених односа и облика живота, а не по томе шта 
говори, па макар се радило и о позитивним побудама и намјерама. 

Људски социјалистички односи — обична људска равно- 
правност, скромност, искреност, вјерност, хуманизам итд., чији 
је сјај открио прогресивном човјечанству прави смисао и карак- 
тер наше револуције, настајали су, и могли су настајати, једино 
кроз грчевиту борбу свјесних снага нашег друштва против свега 

оног што је вукло и вуче назад у таму експлоатације, дехумани- 
зације и ропства. 

_Приђимо још ближе нашем проблему. Наши комунисти, и 
уопште свјесни борци за социјализам, сукобљавају се у борби за 
социјалистичке односе са разним негативним појавама. Досада је 
било ријечи само о појавама у сферама друштвеног живота које 
данас доминирају и против којих се води свакодневна упорна 
борба. То су, прије свега, разне локалистичке, партикуларистичке, 
бирократске манифестације, и то претежно у области политич- 
ког и економског живота. 

Поред појава оваквог карактера постоје још и друге области 
живота у којима се такође манифестују остаци старог. У једној 
од њих старо се још јаче и драстичније испољава него у другимзг. 
Ради се о тзв. „ужем“ подручју морала, односно о најосјетљиви- 
јим личним односима у којима савјест, обична људска пристој- 
ност, част, односно субјективна унутрашња човјекова морална 
свијест претставља одређујући фактор. И док се против раније 
истакнутих антисоцијалистичких појава води упорна борба (за- 
конитошћу, друштвеном контролом, јавношћу уопште итд.), дотле 
се на овом подручју, подручју личних односа и личног живота 
(овдје је ријеч само о комунистима) и поред низа појава изразито 
туђих нашем моралу (и не само нашем) не води досљедна и сва- 
кодневна борба. Штавише, један дио наших активиста чешће се 
придржава принципа: боље је затварати него отварати очи. А укс- 
лико се борба и води, то она по свом карактеру у приличном броју 
случајева није досљедно наша борба. 

Истина, у већини случајева се ради о бирократизираним или 
уопште деморалисаним појединцима којима није мјесто у нашем 
Савезу комуниста. Али негативни утицаји, због недовољне борбе 
против разних наказности (дволичност, интригаштво, каријери- 
зам, разврат, бездушност, грубост, вулгарност и т. сл.) одражавају 
се и на понеким бољим комунистима, и то према ступњу њихове 
социјалистичке свијести. 

На овом мјесту осврнућемо се само на питање породице у 
социјализму и њене чистоте прије свега због даље дискусије о 
оваквим питањима и пружања помоћи комунистима у њиховој 
борби за отстрањивање разних аморалних појава и тенденција. 

Неоспорно је да је моногамна породица, односно појединачни 
брак заснован не на узајамној симпатији — љубави, него, углав- 
ном, на економској основи (облик који смо наслиједили), већ у 
знатној мјери ствар прошлости. Досадашња економска основа 
породице, која је у већини случајева чинила од жене „најпокор- 
нију и најиздржљивију теглећу животињу“, све више ишчезава. 
а упоредо с тим нестаје и оног мучног купопродајног елемента 
због којега је жена и била, углавном, служавка и ропкиња. Ра- 

зумије се да при таквом стању ствари о некој слободној актив- 
ности оба партнера није могло бити ни ријечи. Јер тек са ишче- 
завањем економског мотива при склапању бракова (а то ће бити 
стварно тада када жена буде економски, и не само економски, 
равна мушкарцу, односно када буде слободно собом располагала) 
и са истицањем у први план индивидуалне љубави, односно лич- 
них људских квалитета, заједнички ће живот у појединачном 
браку стећи све оне најљепше и најплеменитије одлике људских 
односа: Тек ће тада оба партнера претстављати у правом смислу 
двоје односно једно, једно односно двоје, — једно и двоје. 


Породица је само једно у низу питања. Ту је, даље, посебно 
питање нови хуманистички однос родитеља према дјеци, однос 
према најближој околини, скромност!, искреност у свакодневним 
односима према другом човјеку итд. Сва се ова питања могу, 
уствари, свести на једно —- развијање људских, комунистичких 
односа међу људима, борба за изграђивање моралног лика човјека 
социјалистичког друштва. 


Међутим, иако наше друштво још није достигло толико висок 
степен друштвено-економског развитка (данашње производне 
снаге тек стварају почетне услове за то), оно је ипак, зато што 
је социјалистичко, у својој свијести изградило социјалистички 
критериј моралности, с којим критички наступа против свега 
нечовјечног и понижавајућег. За комунисте је такав критериј дат 
у основи већ са првим свјесним комунистичким покретом који су 
теоретски и практично засновали Маркс и Енгелс. 


Јасно је да комунисти и овдје, као и у другим областима, мо- 
рају да буду примјерни социјалистички грађани. Свијетао лик 
комуниста и у овој области друштвеног живота знатно доприноси 
развијању нове породице и изграђивању дубоко људских, идеал- 
них односа. Наши грађани, и то с правом, мјере и цијене комунисте 
и по њиховим поступцима у личном животу. Штавише, то је 
најчешће њихово главно мјерило:. Међутим, у главама понеких 
комуниста преовлађује схватање да је њихов приватни живот 
једна ствар, а политичка дјелатност — друга, односно да између 
њиховог личног, „приватног“ лика и друштвено-политичког 
нема ничег заједничког. Другим ријечима, они мисле да се у пр- 
вом случају може бити и некомунист, а у другом — примјеран. 
: Размишљајући о скромности, сјетих се једног дивног примјера 
човјечности из старе Антике: Лакедемснац Падет тражи да буде примљен 
у Сенат. Одбијен је, враћа се кући и сав радостан изјављује: Сретан сам 
што се у Спарти нашло три стотине људи бољих од мене. 

% Ако, напр. комунист има нечовјечан однос према жени (или дјеци), 
или ако чак бије жену, као што има случајева, онда тиме он себе и поли- 
тички потпуно дискредитује; такав човјек не може бити члан Савеза ко- 
муниста, макар и имао неких других услова за то. 

Да се разумијемо. Било би апсурдно сматрати да је могућно 
давати рецепте који би прописивали начин живота, јер, прво, то 
није могућно а, друго, дубоко је реакционарно, нељудски. Такав 
начин борбе против остатака морала туђег социјализму несумњиво 
би довео до спутавања и унакажавања живота. Али тиме није 
речено да нису потребне никакве ,„регуле“. Мјера је ипак неоп- 
ходна, и читав се проблем своди на питање тзв. границе дру- 
штвено (односно партиски) допуштеног и недопуштеног. 


„Треба знати мјеру, треба знати границу дозвољеног и не- 
дозвољеног. Ми нисмо аскети, нити тражимо да наши људи буду 
аскети, некакви пророци и свеци, али наши људи морају имати 
норму у личном животу.“ (Тито) | 


Наравно, у свему овоме може да буде неслагања у извјесним 
појединостима, али то није битно. (Ја се, напримјер, не могу 'сло- 
жити са „стилом“ рада понеких насељских организација Савеза 
комуниста, које приликом „конкретног“ расправљања о'лику ко- 
муниста улазе у разматрање најинтимнијих људских односа и 
осјећања, па чак и у такве детаље о којима би на овом мјесту било 
неумјесно говорити. Када се, напримјер, на једном састанку ра- 
спреда о пољупцу, онда то за мене значи да та организација није 
нашла свој садржај рада, и, друго, да се најчешће ради о малогра- 
ђанским иживљавањима. Основно је разумијевање и јединстве- 
ност у принципу, а остало спада у споредне детаље. Ово не значи 
да не треба осудити и сваки конкретан случај који нарушава дру- 
штвену, партиску „мјеру , али то мора да буде принципијелно. 
Читав се проблем своди на то да комунист и у овој сфери дру- 
штвеног (личног) живота буде истински, човјечни човјек — ништа 
више. Наша је партија увијек тражила и тражи у комунисту, 
прије свега човјека — да он буде отворен и искрен карактер, не 
само у свом јавном опхођењу него и „унутра“ (у дну душе, саму 
себи и за себе). Јер је једно несумњиво: тзв. граница између дру- 
штвеног, јавног и некаквог посебног приватног лика не постоји 
нити се она може повући. Унутрашње и спољашње је у човјеку 
толико неодвојиво да је спољашње у суштини и унутрашње. 

Али, као што је већ на почетку истакнуто, ми живимо у пре- 
лазном периоду од капитализма ка комунизму, у којем све везе, 
стране и односе живота људи прожимају дубоке противурјечно- 
сти, супротне тенденције, преплитање новог и старог. Наше 
досадашње искуство потврђује сву правилност познатог маркси- 
стичког става да се социјалистичко друштво не развија на својој 
сопственој основи, него да се оно рађа из утробе старог, капита- 
листичког друштва и да ће због тога и прелаз друштва од капи- 
тализма ка комунизму неизбјежно носити у себи, упоредо са 
развијањем и јачањем елемената новог друштва, још и остатке 

старог. Оно показује колико је рађање, односно настајање новог 
друштва болна и грчевита ствар, колико је свијест носиоца овога, 
у историји најдубљег друштвеног преображаја оптерећена у 
сваком погледу, „у економском, моралном, духовном траговима 
старог друштва“ (Маркс), као и то да градитељи социјализма могу 
да раскидају пупчану врпцу која их везује са старим друштвом 
постепено, у зависности од брзине настајања нових друштвених 
односа. Једном ријечју, свијест наших радних људи, према томе 
и комуниста, не постаје одмах са револуцијом и одмах послије 
ње социјалистичка, слободна од свега старог. То је ствар дугог 
процеса борбе за нову, социјалистичку свијест, сталне борбе про- 
тив остатака и утицаја прошлости. 

Иако је, дакле, свијест људи прелазног периода неизбјежно 
оптерећена остацима старог, ипак је њена улога изванредно зна- 
чајна. Показује се да без одређене улоте свијести, доживљавања 
и осјећања новог нема ни успјештног развоја социјализма. Отуда 
и борба за измјену људи, њихових схватања и морала, —- „људи 
које је васпитавао капитализам, искварио их, изопачио, али и 
прекалио у борби“ (Лењин), једном ријечју чишћење људи од 
тадости старог друштва јесте један од највећих циљева свјесних 
снага наше земље. 

Из свега напријед изложеног разумљиве су и неизбјежне 
унутрашње супротности, слабости, подвојености, нехармоничности 
— патње нашег данашњег човјека. Борба се и води да се у чов- 
јеку превазиђе оно унутрашње живо противурјечје, тј. да се у 
том процесу савлада унутрашњи „дуализам, односно двострукост. 
Јер смисао друштвеног кретања, сваћеног као усавршавање инди- 
видуе, и јесте у развијању, богаћењу његове друштвености. 
Идеал ће се постићи тада и на таквом степену друштвеног про- 
греса када свака индивидуа буде дјеловала друштвено (по уну- 
тарњој нужности, савјести) у свакој области живота, на сваком 
мјесту и у свако вријеме, приближно онако као што то она данас 
најчешће и чини под притиском друштвене (социјалистичке) кон- 
троле и друштвене (социјалистичке) моралне свијести. 

Ову унутрашњу људску борбу оцртао је друг Тито овим ду- 

о истинитим ријечима: 


„Човјек је биће које има све могуће слабости. Он мора да 
савладава неке своје слабости, које могу да дјелују негативно. 
Најтеже је побиједити самог. себе (подвукао, И. Л.). Борити се са 
својом супротношћу је тешка ствар и комунист то мора са- 
владати. Човјек се мора вјечито борити са собом, имати пред 
собом своју савјест, јер је то један начин изграђивања самог 
себе. Не може њему нико извана све дати, већ човјек мора сам 
у својој савјести и души да се бори против својих слабости.“ 

(Јер чим комунист, макар он био и добар у одређеним дру- 
штвеним условима, постане задовољан самим собом, уобрази да 
је изнад „обичних“ људи само зато што је комунист и сматра да 
у њему нема никаквих (великих) слабости, — он неминовно по- 
стаје окорјели бирократа често и сам несвјестан тога). 

Основни смисао наше револуционарне активности и јесте 
борба за искреног, слободног, свестраног, смјелог и поноснот чов- 
јека. Таква претстава о човјеку нама, данашњим људима, изгледа 
(у неким његовим одликама и јесте) идеализована, али тај циљ, 
макар и перспективно, треба да је јасан већ и због наше данашње 
практичне борбе. 


„Код нас је, каже друг Тито, човјек, људи све. Наш главни 
циљ је што прије и што хуманије створити бољи живот људима, 
појединцима и читавој заједници. Ми настојимо да и под нај- 
тежим околностима водимо у првом реду бригу о човјеку, ради 

· кога се и остварује социјализам. ' 


Још нешто. У овој дугој и тешкој, али и најхуманијој, борби 
коју воде наши људи моћи ће истрајати само они комунисти и 
активисти уопште који истински воле и поштују човјека, односно 
који и сами на себе гледају као на обичног човјека. 


Иван Лаћа 


КОМЕНТАРИ 
ПИТАЊА О КОЈИМА СЕ ДИСКУТУЈЕ 


• 


РАД КОМУНИСТА У ТЕРИТОРИЈАЛНИМ ОРГАНИЗАЦИЈАМА 


У територијалним организацијама Савеза комуниста, па и у 
комитетима Савеза комуниста на чијој територији постоје овакве 
организације, дискутује се у последње време много о томе шта 
и како треба да раде ове организације. Воде се дискусије чак и 
о томе да ли је било правилно што су овакве организације фор- 
миране, или би било боље да је остало по старом. 

Мислим да је потребно, да би се допринело рашчишћавању 
извесних питања у вези с територијалним основним организаци- 
јама Савеза комуниста, повести на страницама „Комуниста“ ди- 
скусију о раду ових основних организација. 

Тачно је то да стање у територијалним основним организаци- 
јама није најбоље. Али враћање унатраг, поновно формирање 
основних срганизаџија по установама и старих уличних основ- 
них организација — није никакво решење. 

Укидање ссновних организација по установама на линији је · 
нове улоге Савеза комуниста. Те организације нису имале ма- 
совну базу и нужно су се морале бавити разним практицистич- 
ким питањима из рада установе, а чланови Савеза комуниста у 
овим организацијама били су прилично изоловани од масовног 
политичког рада на територији на којој станују, јер се читава 
њихова активност одвијала у установи где су били запослени. 
За ових годину дана постојања територијалних организација 
пракса је потврдила да је одлука МУ! Конгреса о њиховом фор- 
мирању била правилна. Комунисти из установа почели су се 
активније бавити политичким радом на територији на којој ста- 
нују и организације Социјалистичког савеза су оживеле 

Али, упркос томе основном позитивном резултату територи- 
јалне организације пате од озбиљних слабости. 

Једна од тих слабости јесте састав територијалних ссновних 
организација. У великом броју таквих организација, нарочито у 
великим градовима, чланови се веома разликују и по стажу и по 
свом идеслошко-политичком и културном нивоу. У њима има ко- 
муниста са 20 година а и са 2 месеца партиског стажа, има профе- 
сора универзитета а и полуписмених домаћица. Рад у оваквим 

основним организацијама врло: је тежак. Када се,. например, у 
овим организацијама проучавало писмо ЦК с Другог пленума, 
три четвртине чланова Савеза у једној оваквој организацији били 
су писмо пре тога прочитали, неки су о њему и предавања др- 
жали, али једна четвртина није до састанка ни чула за њега. 
Ради њих се писмо морало читати на састанку и детаљно обја- 
шњавати, уместо да се на основу писма само дискутовало о 
конкретним проблемима основне организације. Оваква ситуација 
намеће потребу да се пронађе начин за решење овог проблема. 
Ради успешнијег политичког и идеолошког рада требало би или 
формирати групе од чланова Савеза приближног нивоа, или пак 
створити веће основне организације, које би биле подељене на 
одељења, без права основне организације или нечег у том смислу. 
У сваком случају, корисно би било о овом проблему дискутовати 
и тражити најправилније и најкорисније решење. 


Посебан проблем у територијалним основним организацијама 
је секретар. Многи развијенији и уздигнутији другови избегли су 
да се приме дужности секретара под изговором да су заузети на 
другој страни, например у државном апарату, а неки међу њима, 
који су се те дужности примили, врше је несавесно и пребацују 
посао на заменика, опет зато јер су заузети у државном апарату. 
Зато су у многим основним организацијама бирани секретари по 
томе с колико слободног времена располажу, а не по стажу и по 
способности да буду секретари. Овакви секретари нису имали 
ауторитета и вршење дужности секретара се претворило у фор- 
малност. У оваквим случајевима намеће се као неминовна потреба 
избор новог секретара који ће стварно одговарати на дужности. 

У територијалним основним организацијама има много мало- 
грађанских елемената и малограђанштине, а мало. борбе против 
ње. Веома је мало отвореног и оштријег иступања против 
разних слабости, прилично је раширена, појава гледања кроз 
прсте, жеље да се чланови. један другом не замере. Чести 
су изостанци комуниста са састанака. За неке чланове Савеза 
комуниста важнији су и најситнији и најспореднији послови “У 
државном апарату него састанци њихових основних организа- 
ција. Такви чланови Савеза комуниста мисле да је основно да 
они буду добри чиновници, добри стручњаци на свом послу, а 
да је питање њихове политичке активности споредна ствар. На 
овакве појаве починовничавања комуниста и њиховог претварања 
у аполитичне личности не реагује се довољно. 


Постоји и проблем коришћења комуниста с већим стажом 
и искуством као инструктора и предавача ван територије њихове 
основне организације. Чињеница је да се многи искуснији кому- 
нисти не користе или се недовољно користе за такав рад и да 
се сва њихова активност исцрпљује на „њиховој територији“. 


на ннссреИ а баениевибњ,,  лурини== 

Тако су комунисти с петнаестогодишњим стажом свршавали че- 
сто и технички најситније послове, лепили плакате, купили 
прилоге по кућама, наплаћивали чланарину и слично, уместо да 
су одржавали предавања у предузећима, што би било много 
корисније. 

Један број чланова ових основних организација само долази 
редовно на састанке и плаћа редовно члањарину, а политички и 
друштвено није нигде активан. И на то се не реагује, јер је често 
мерило за „партијност“ редовно посећивање састанака Савеза ко- 
муниста и плаћање чланарине. Заборавља се да и за ове органи- 
зације важе одлуке Другог пленума ЦК Савеза комуниста Југо- 
славије и да су и оне обавезне да писмо са овог пленума примене 
и на себе. 

У овим организацијама се врло често дискутује шта је њихова 
садржина рада, која питања она треба да расправљају на својим 
састанцима. Ово питање се у овим организацијама тако често по- 
ставља зато што неки секретари сазивају састанке основних 
организација и када треба и када не треба, што мере своју ак- 
тивност не по томе колико су комунисти политички активни на 
терену, него по томе колико често основне организације држе 
састанке, па зато сазивају састанке ради састанака а не из стварне 
потребе, — и онда се нужно поставља питање: „А шта радити 
на састанку:“ И за ове организације, међутим, важе одлуке МЛ 
Конгреса Савеза комуниста Југославије, у којима је јасно одре- 
ђена улога Савеза комуниста данас. 

У вези с радом територијалних основних организација Са- 
веза комуниста указао бих и на проблем неодржавања састанака 
комуниста унутар установе, иако се каткад указује потреба за 
таквим састанцима. Тиме што су расформиране основне органи- 
зације установа није престала потреба да се понекад, када је то 
потребно, одржавају састанци комуниста једне установе, да би 
се рашчистила разна конкретна питања из рада и држања кому- 
ниста на своме послу. У установама има разних негативних појава 
о којима нико не дискутује и које се не отклањају, а каткад су 
и комунисти носиоци тих негативних појава. Неки комунисти су 
заборавили да је њихова дужност да се свуда и у сваком тренутку 
боре за ствар комуниста, за социјализам и социјалистичке од- 
носе, да се боре против негативних и туђих утицаја који ометају 
и коче наш друштвени развитак. Отсуство комуниста из 'поли- 
тичке борбе, њихово починовничивање јесте озбиљна опасност и 
стога је нужно и корисно да се комунисти повремено у устано- 
вама састају и рашчишћавају и разне негативне појаве. 


М. М. 


ТЕРИТОРИЈАЛНЕ ОРГАНИЗАЦИЈЕ У ВЕЋИМ ГРАДОВИМА 


Скоро ће година дана откако се Статутом, усвојеним на 
Шестом конгресу КИЈ, прешло на територијални принцип у фор- 
мирању основних организација у градовима за комунисте из 
установа и једног дела привредних предузећа. Отада је почела и 
дискусија о овим организацијама, и она и данас трзје. О овоме 
је било речи и у реферату и дискусији на последњем Пленуму 
ЦК Србије. Истакнуто је да у вези с радом територијалних орга- 
низација има доста нерашчишћених питања. Ми бисмо се овде 
задржали на питању територијалних организација у већим 
градовима. | 

Територијалне организације о којима је реч у изузетном су 
положају и носе специфична обележја. Посебан је случај са сео- 
ским организацијама. И код њих је заступљен територијални 
принцип, али је село сасвим одређена територија, која претставља 
економску и политичку целину. Организације у предузећима 
имају већ своју традицију, одређено поље дејства и проблематику. 
С територијалним организацијама у градовима знатно је друк- 
чије. Овде се ради, пре свега, о томе да се један део комуниста 
окупља. односно организује на основу места становања, које је 
одлучујуће за формирање организације. Место становања често 
има врло мало везе са друштвеним, политичким, па и животом 
појединаца уопште. Граница територијалне организације има 
чисто организационо-технички карактер (јер, шта уствари прет- 
стављају, рецимо, две улице). У Београду, например, претставља 
неку целину само општина. Ово чини да је база за политичку 
и друштвену активност основних организација доста неодређена. 

Исто је тако компликована ствар и са дсста разнородним с5- 
ставом ових организација Савеза комуниста, што претставља 
знатну препреку за њихов успешан идеолошки и политички рад. 
На састанцима у већини случајева једни исти људи дискутују. 
док остали ћуте. Врло често не мсже да се нађе питање које би под- 
једнако заинтересовало све комунисте, итд. Има у овим органи- 
зацијама људи различитих занимања и културе — од универ- 
зитетски образованих до сних с ссновном школом — различитог 
политичког и идејног нивоа, услова живота и могућности за пс- 

литичку и друштвену активност, и зато је доста тешко орга- 
низовати рад. 

У вези с овим проблемом јављају се мишљења о друкчијем 
груписању комуниста унутар основне организације, например у 
одељења у којима би се налазили људи приближно истог идеј- 
нсг нивоа. Ако би ово биле групе за идеолошки рад, то би заиста 
утицало да се он побољша. Међутим, ако би ово значило осни- 
вање одељења основних организација Савеза комуниста у оном 
смислу како је то Статутом предвиђено када се ради о великим 
организацијама —- то би претстављало разбијање основних 
организација. Иако још увек иде тешко с радом територијалних 
срганизација, не треба изгубити из вида да се ми још увек 
налазимо у процесу борбе за њихово стварање. Сама чињеница 
да су људи окупљени на једном списку и у једној просторији 
још увек не значи да је створена и организација. Проћи ће још 
доста времена док се од овако различитих људи по образовању, 
идејном нивоу и слично створи и основна организација Савеза 
комуниста којом бисмо могли бити задовољни. Оно најважније 
што људе повезује у једну организацију, то је комунистичка 
идеја, жеља и спремност да се за даљи развитак социјалистичких 
односа међу људима, за ствар социјализма боре и у тој борби 
буду увек напред и у првим редовима. 

У последње време поново се чују и захтеви појединих дру- 
гова да се овде или онде због „специфичности“ поново формирају 
организације у установама или по професијама. Наводи се као 
разлог да ти другови читав живот проводе на другом месту, а 
не тамо где станују, да их проблеми њихове професионалне и 
друштвене активности вуку даље од улице, итд. У градовима 
границе за друштвено-политички живот не постоје и људи ће 
деловати тамо где их услови живота и могућности упућују. 
Припадност одређеној основној организацији не треба да прет- 
ставља сметњу за овакав рад појединаца, јер, иако су људи 
груписани у основне организације по месту становања, не значи 
то да се читава њихова активност и активност основне органи- 
зације искључиво ограничава на територију основне организа- 
ције. Међутим, упркос свих послова, не може комунист остати 
равнодушан према проблемима који се јављају на територији _ 
основне организације којој припада. 

Иако је ссновна организација упућена на проблеме терито- 
рије на којој је основана, није ова територија искључиво подручје 
с кога организације треба да узимају политичка и друга питања 
која ће претстављати садржај њиховог рада. Оријентација само 
на територију свела би ове организације на уски практицизам, у 
коме би се оне постепено губиле. Постоји низ политичких и 
других проблема који имају шири значај (општински, градски и 
општедруштвени) и који морају заузимати место у раду орга- 

низације. Учешће комуниста у решавању општедруштвених и 
политичких питања саставни је део њиховога живота. 


Често се дискутује о томе. како организовати идеолошки рад 
комуниста, ко ће га организовати, да ли га организовати кроз 
Социјалистички савез или сама организација треба да има свој 
сопствени програм идедлошког рада, итд. Најчешће се ствари ком- 
пликују више него што је потребно. Треба тежити за тим да се 
програми идеолошког рада Социјалистичког савеза и других 
друштвених организација, па и Савеза комуниста, међу ссбом 
допуњују. Али идеолошки рад у Савезу комуниста треба да се 
у нечему разликује. Комунисти ипак треба да имају шири 
програм за дубље изучавање стварности у којој живимо и коју 
изграђујемо. А поред тога, они томе раду треба да прилазе с више 
обавеза и дисциплине. 

Под идеолошким радом овде подразумевамо активност ко- 
муниста у подизању сопственог знања. Пошто је идеолошки 
рад обавезан за комунисте, јавља се и задатак да се он орга- 
низује. Могућности за идеолошко-политичко васпитање кому- 
ниста у градовима врло су велике. На доста места се овај рад 
своди само на то да комунисти обавезно учествују у идеолошком 
раду Социјалистичког савеза и других организација. Понекад се 
доста нерационално троше снаге тиме што свака организација 
ради изоловано од друтих. Општински или градски комитети 
могли би се овде више ангажовати као организатори овога жи- 


вота за шире подручје. 


Када се каже да организација Савеза комуниста треба да 
оспособљава и наоружава комунисте за идеолошку и политичку 
борбу, не значи то да су само општи састанци организације 
искључиви начин да сг то поститне. Потребно је организовату 
читав систем састанака по разним групама, преко којих би се 
постигао одређени циљ. Овде долази у обзир и груписање ко- 
муниста по идеолошком нивоу и ангажовање теоретски УзЗДИГ- 
нутијих људи ради помоћи осталим друговима. Општи састанак 
организације држао би се по разним политичким и идејним 
питањима, за која сви комунисти имају једнак интерес. 


Заслужује пажњу, такође, и питање свакодневне активно- 
сти комуниста, односно проблем садржине рада организације. 
Главна активнсст комуниста исцрпљује се, уствари, ван састанка 
основне организације: у разним друштвима, саветима, одборима, 
удружењима, на разним скуповима, итд. На свим тим местима 
потребно је да комунисти утичу и воде борбу за правилну соци- 
јалистичку оријентацију. Често 'поједини другови постављају 
питање да ли је баш нужно да се иде на такве састанке на којима 
они само присуством учествују. Губи се из вида да се на већини 
ових скупова може активно утицати и политички радити. 

Намеће се питање колико се може тражити од појединих 
комуниста. Псстоји понегде мишљење да се у вези са задацима 
који пред комунистима стоје сви они имају једнако третирати. 
Пошто се данас нарочито истиче задатак идејног и политичког 
деловања, изгледало би, међутим, да само људи који умеју боље 
да говоре и више знају могу у новим условима да одговоре том 
задатку. Они други, такорећи, не би имали шта да раде. Не 
може се наћи неки кантар на коме би се активност свих могла 
једнако мерити. Онај ко је способан и ко је у повољнијим 
условима, треба више и да даје. Колико ко одговара улози и 
испуњава задатке који се пред чланове Савеза комуниста 
постављају треба ценити по томе колико се свако пожртвовзно 
бори да према својим способностима и објективним могућностима 
да највише што може. Не може се замислити комунист који 
уопште није политички активан, ко у току дужег периода не 
учествује ни у каквој друштвено-политичкој активности, не би 
се могао одржати као комунист. Услова за овакву активност 
има доста, а с развитком социјалистичке демократије и нашег дру- 
штвеног живота биће их све више. Стога је искључено да неко не 
може да нађе место на коме ће се као комунист моћи да бори. 
Укључивање у друштвени и политички живот треба и даље по- 
сматрати као процес. Али основна организација може и треба да 
након извесних дужих интервала дискутује на својим састанцима 
и о томе где и како ко од комуниста идејно и политички делује. 
Ово треба да буде главно мерило за пријем у организацију и за 
опстанак у њој. Пракса ће, уствари, наметати потребу за оваквим 
дискусијама, нарочито ако поједине друштвене и политичке орга- 
низације буду слабо радиле, ако се у њима буду рађали соци- 
јализму туђи утицаји и схватања, итд. Организације Савеза 
комуниста моћи ће онда с правом да дискутују о активности 
својих чланова у тим организацијама. Ако се буде овако радило, 
онда ће отпасти потреба за неким конкретним задуживањима, 
отпашће разна пропитивања да ли је ко отишао на ову или ону 
конференцију, предавање и слично. Када се говори о активности 
комуниста уопште, не мисли се само на одређену територију. 

Такође треба решавати проблем искључивања из Савеза 
комуниста и ослобађати организацију од разних људи који данас 
претстављају терет за успешан рад. Једно питање мислим да 
није сасвим решено. Искључење из Савеза комуниста прет- 
ставља казнену меру. Постоји, међутим, низ другова и другарица 
који су у протеклом периоду ушли у Партију на основу разних 
критеријума који су у оно време владали (например, дисципли- 
новано извршавање задатака и залагање на радном месту у 
установи). Можда су они некада добро испуњавали задатке, али 
данас неки од њих не могу да се одрже, а неки би можда желели 
да иду из организације, јер сами увиђају да се даље овако не 

може. У склопу овог питања је и проблем другова и другарица 
који псвремено или стално, из сасвим справданих разлога, не 
могу да буду много активни, а на које организације непрекидно 
врше притисак. У оваквим случајевима није свима сасвим јасно 
како треба поступити. 

Овде су узети само неки проблеми рада организација Савеза 
комуниста. Сва сложеност улоге и задатака комуниста у дана- 
шњим услсвима долази нарочито до изражаја на питању тери- 
торијалних организација, па стога то питање захтева посебну 
пажњу и тражи да се о њему разговара, дискутује, да се изме- 
њују искуства и на тај начин побољшава рад тих организација. 


Слободан Глигоријевић 


ИСКУСТВА ПРЕДИЗБОРНЕ ПОЛИТИЧКЕ АКТИВНОСТИ 
1 


Оно штго карактерише целокупну предизборну делатност у На- 
родној Републици Србији јесте веома развијена политичка актив- 
ност организација Социјалстичког савеза и Савеза комуниста и 
веома велико интересовање и живо учешће народних маса у целом 
овом периоду. | 

Још пре него што су расписани избори, тојест пре него што је 
распуштена Савезна и Републичка народна скупштина, осећала 
се извесна живост, већа но обично, у политичком раду на терену и 
интересовање за изборе. Томе је много допринео рад законодавних 
одбора, а затим.широке дискусије о Закону о избору и опозиву 
народних посланика. У скоро свим, па и најмањим селима, преко 
организација Социјалистичког савеза организована су предавања, 
дискусије и уопште широко упознавање са овим Законом и зна- 
чајем и улогом нове Народне скупштине у даљем развитку наше 
социјалистичке демократије. Та се живост и политичка актив- 
ност још више појачала после расписивања избора, да би кул- 
минирала негде око самих избора. 

Одмах после расписивања избора одржавано је у скоро свим 
срезовима и селима низ пленума, састанака и претходних кон- 
ференција Социјалистичког савеза и других политичких и 
друштвених организација на којима су вођене дискусије о при- 
премама за изборну кампању. Све је то учинило да се развије 
веома широк интерес и велико учешће народних маса када су 
почеле политичке конференције и зборови бирача за истицање 
кандидата за Савезно и Републичко веће и за среско (градско) 
Савезно и Републичко веће произвођача. 

Почев од најситнијих састанака па до конференција и 360- 
рова и кроз друге најразноврсније форме вођена је стална жива 
дискусија о свим актуелним питањима наше спољне и унутра- 
шње политике и социјалистичке изградње, а исто тако и о ра- 
зним локалним проблемима. Низ великих манифестационих и 
среских зборова који су одржавани широм наше народне репу- 
блике и на којима су о најактуелнијим проблемима наше политике 

говорили највиши партиски и државни руководиоци допринео је 
да се развије политичка активност маса до највишег степена. 
Све је то утицало да су зборови бирача у највећем броју места 
били сасвим добро посећивани и истицање кандидата изазивало 
врло живу дискусију. Ово нарочито важи када су били у питању 
кандидати за Савезно и Републичко веће, где је интересовање 
било необично велико, а дискусије врло живе и плодне. Тако. 
например, за Савезну скупштину у Србији бирано је 117 посла- 
ника, а потврђено је 119 кандидатура, а за Републичку скупштину 
бирано је 174 посланика, а потврђено је 206 кандидатура од 
стране зборова бирача, од чега 6 кандидатура од групе грађана. 
Но, није ту битно то што је потврђено свега две кандидатуре за Са- 
везно и 26 за Републичко веће више него што се бира посланика. 
Много је важније што је на овим зборовима бирача предлагано 
много више кандидата и о њима вођена дискусија. За Савезну 
скупштину предложено је 205, а за Републичку 419 кандидата. 
О свим тим кандидатима вођене су дискусије на широкој основи 
Сви ови кандидати били су из редова најактивнијих чланова Са- 
„веза комуниста и Социјалистичког савеза. 

Међутим, друкчија је слика била када се радило о кандида- 
тима за већа произвођача. Зборови произвођача били су слабије 
посећени и дискусије о кандидатима мање интересантне. Док је 
за Савезно и Републичко веће био веома мали број зборова би- 
рача са мањом посетом, а незнатан број одлаган због недовољне 
посете, и то само у почетку, дотле су зборови произвођача имали 
релативно слабију посету, сразмерно више их било одлагано, а 
дискусије о кандидатима за Савезно и Републичко веће произво- 
ђача слабије. Интересантно је да су дискусије о кандидатима за 
среска (градска) већа произвођача биле много живље него о кан- 
дидатима за Савезно и Републичко веће произвођача и истицано 
мното више кандидата него што је то по Закону потребно. Нема 
сумње да је томе допринело много што су избори за среска 
(градска) већа произвођача обављани по други пут. Али свакако 
основни разлог за релативно слабије учешће и слабију диску- 
сију на зборовима произвођача, па касније и на изборима за 
среска и градска већа произвођача, лежи у томе што бирачке 
масе нису биле довољно упознате са овом новом институцијом 
наше социјалистичке демократије. Наиме, објашњавачки рзд пре 
зборова произвођача више се односио на Техничку него на поли- 
тичку страну и тумачење значаја и улоге већа произвођача. 

Још једна слабост видно се манифестовала, нарочито у по- 
четку, — слабо учешће жена, па донекле и омладине, на 360- 
ровима бирача. На каснијим зборовима ово се у знатном броју 
срезова исправило и учешће жена побољшало, да би на изборима 
било сасвим задовољавајуће. Кад је реч о учешћу жена у поли- 
тичком животу, пада у очи да јаз мали број жена кандидован, а 

нарочито за већа произвођача. За Савезно веће у целој НРС кан- 
дидовано је 6 жена и све су изабране, а за Републичко 12, од 
· којих је 9 изабрано. Још више та слабост боде очи код кандида- 
ције за среска и градска већа произвођача. Кандидовано је веома 
мало жена, понека у Војводини, а у осталим крајевима још мање. 
Има радних колектива у којима претежан број сачињавају дру- 
гарице, а кандидовано их је незнатан број, па чак ниједна. Тако, 
например, срез и град Панчево укупно имају преко 100.000 ста- 
новника, а за веће произвођача није кандидована ниједна жена, 
иако је кандидовано три пута више кандидата него што треба 
да се бира одборника. Ово није никакав изузетак, него, напротив, 
редовна појава, а супротно је изузетак. 

Када је реч о слабостима, свакако треба напоменути да је 
било појава локалистичких и партикуларистичких тенденција у 
погледу кандидовања људи, иако је то било у малом броју сре- 
зова. Овде се не мисли на појаве непријатељске делатности, већ 
на такве појаве које су дошле као резултат неправилних схватања 
и непречишћених појмова у редовима активиста Савеза комуни- 
ста и Социјалистичког савеза. Оне су долазиле до изражаја пре 
свега код кандидатура за Савезно и Републичко веће произво- 
ђача. Под паролом „наши људи неће странца“ или „не познајемо 
та“ и сл. настојало се углавном да се кандидују људи из тога 
среза, јер ће они наводно боље штитити интересе њиховог среза. 
Истина је да нешто од тога лежи и у самом начину кандидовања 
за Републичко и Савезно веће произвођача, јер је један кандидат 
кандидован у 4, 5, па и више срезова. Али, ипак, остаје чињеница 
да то није основно, већ да се ту ради о непречишћеним појмо- 
вима код Таквих другова. 

Као и приликом свих досадашњих избора и, уосталом, свих 
наших акција, непријатељ ни овога пута није мировао. Чињеница 
је да неког ширег, планског, из центра организованог неприја- 
тељског рада на ширем подручју у НРС није било. То је још 
један доказ више да је непријатељ социјалистичке Југославије 
у земљи немоћан да ма шта и ма колико толико организовано 
предузме. Истина је да су у почетку у неколико случајева разни 
непријатељски елементи, углавном остаци развлашћене буржоа- 
зије, ту. и тамо опипавали терен, пуштали глас да ће да се кан- 
дидују, итд. Али политичка активност наших организација и 
јединство народа разбили су још у самом почетку све илузије 
непријатеља, Тако да ни у једном случају нису поставили своју 
кандидатуру. 

Али иако је непријатељ претрпео потпун пораз на зборовима 
бирача и кандидовању, скоро свугде се осећала активност непри- 
јатељских елемената. Почели су говорити и у разним крајевима 
избацивати разне пароле које се углавном могу свести на неко- 
лико следећих: „Нема демократије, јер нема више партија“, 

„Узалуд се борите, комунисти су већ одредили ко ће бити канди- 
дат“, „Нема гуња у скупштини“, „Стара скупштина је узела до 
10 хектара, нова ће узети све до 5“, „Текстил, дуван, штибице, 
уотште све што сељак купује, све је скупо“, и слично. Затим се 
хватало за ситне грешке локалних органа власти, итд. И, најзад. 
било је покушаја, нарочито где има националних мањина, из- 
бацивања парола на шовинистичкој основи. Носиоци свих ових 
појава били су развлашћена буржоазија и чаршија у граду, а по 
селима они који су погођени Законом о земљишном фонду. Нај- 
већи број тих парола непријатеља односио се на покушаје раз- 
бијања јединства града и села. Кад је реч о непријатељској 
активности, за њу се може рећи да је у целини била слаба, чак 
безначајнија но досад и да.није имала никаквог успеха у оку- 
пљању око себе. 

Кад непријатељ није имао успеха ни са тим својим покуша- 
јима, онда се почео оријентисати на апстиненцију или на брисање. 
Изборни резултати су најбољи доказ да ни ту није имао успеха. 
Неки непријатељски елементи, пак, у срезовима где је било више 
кандидата покушали су да се лепе за једног од тих кандидата и 
да својатају онога за кога су сматрали да је слабији или да није 
„званични“ кандидат како би, бар на тај начин, разбили јединство 
у редовима Социјалистичког савеза. Све је то доказ потпуне 
дезоријентације и немоћи непријатеља. Једино што је успео, то 
је да у неколико срезова тамо где организације Савеза комуниста 
и Социјалистичког савеза нису биле будне, прогура на листу 
кандидата за среско веће произвођача по неког лошег човека, 
ма да је на изборима већи део и таквих изгубио. . 

Што се тиче срезова са дуплим кандидатима, у три до четири 
среза било је случајева да се другови кандидати нису у почетку 
оградили од непријатеља. Касније су сви исправили те грешке 
и може се рећи да је њихова изборна активност била потпуно на 
линији социјалистичке изградње. 

Активност свих кандидата за народне посланике била је то- 
ком целе предизборне кампање велика. Таквим својим радом они 
су пружили знатну помоћ основним организацијама Социјали- 
стичког савеза. 

Посебно ваља истаћи један моменат који се веома позитивно 
одразио на још јаче збијање нашега народа и још јаче испоља- 
вање јединства кроз Социјалистички савез, а то су били догађаји 
око Трста. Највећи број зборсва бирача који су баш у то време 
и одржавани још јаче је изразио монолитност нашега њарода. 
чврсту решеност да истраје у борби за изградњу социјалистичких 
друштвених односа уз енергичан протест и негодовање према не- 
правилној и неправедној одлуци у вези са Трстом. 

И најзад, треба истаћи да се велики број основних органи- 
зација Социјалистичког савеза кроз предизборну активност орга- 

низационо учврстио и оспособио за шири политички рад. У току 
предизборне кампање многи одбори основних организација Соци- 
јалистичког савеза самостално су организовали низ политичких 
акција, многе основне организације су решавале своја досад 
нерешена организациона питања, питање чланства, чланарине, 
итд. Све то претставља крупан корак напред у њиховом осамо- 
стаљивању за политички рад. 


П 


Према досада познатим резултатима који још нису коначни, 
али и који се неће много изменити, у НР Србији гласало је за 
Савезно веће 88,1% уписаних бирача, неважећих листића било 
је 4,8%, за Републичко веће гласало 84,9%, а неважећих је било 
5,4%. Када се узме у обзир да се на прошлим а одбијао 
број „оправдано отсутних“, што је износило око 11,3% од укупно 
уписаних бирача, док се сада проценат рачунао према ономе ко- 
лико је уписано и колико је гласало, онда се види да су садашњи 
резултати много бољи од оних на прошлим изборима. Исто тако, 
на овим изборима много је мањи проценат неважећих листића 
него што је на претходним изборима било гласова у кутији без 
листе, и ако се чак узме да су сви неважећи листићи гласови 
против, што се у овом случају не би могло сматрати као оправ- 
дано, јер је без сваке сумње један број неважећих листића ре- 
зултат технике гласања и начина ње у од стране изборних 
комисија шта је све неважећи листић · Например, неке изборне 
комисије сматрале су за неважећи листић ако је на њему зао- 
кружено само име или само презиме, а није заокружен број, па 
чак и ако је неко написао „гласам за кандидата тога и тога“, а 
није окружио број испред имена кандидата, итд., итд. Чак и тако 
рачунати сви неважећи листићи као гласови против претстављају 
много бољи резултат него на претходним изборима. 

На овим изборима у целој НРС веома је мали број срезова 
који имају проценат неважећих листића преко 10. На целој те- 
риторији Аутономне Косовско-Метохиске Области нема ни једног 
таквог среза; на територији Србије само у Беличком срезу за 
Савезну скушштину био је проценат 11,9 неважећих листића, а у 
свим осталим срезовима је далеко мањи и највећи број се креће 
од 1—4%, а код низа срезова тај је проценат и. испод 1; једино _ 

у Аутономној Покрајини Војводини има 5 срезова где је проце- 
Ма неважећих листића за Савезно веће преко 10, али и то само 
Бечејски срез има 15,3 и Бачкотополски 15% неважећих листића, 
док у остала три среза тај проценат једва прелази преко 10. 

Неколико упоредних резултата прошлих и садашњих из- 
бора за Савезну скупштину најбоље ће то показати. 

Гласало у кутију Неважећих листића 


без листе 1950 1953 
Подунавски 20,1% 6,1% 
Посавотамнавски 19,4% 3,9% 
Мачвански 18,2% 6,1% 
Нишки 14,7% 3,4% 
Деспотовачки 16,6% 3,9% 
Бачкотопелски | 30,6% 15% 
Бечејски 28,4%, 15,3% 
Сенћански 29,1% 10,9% 
Суботица 25,6% Суботица 1  / 9,5% 

| | Суботица П  8,3% 

Суворечки 24,7% 1,3% 
Горњрморавски 16,8% _ Гњиланско- 


торњоморавски 2,2% 
Гњилански_ ~ 11,3% 


(Овде су узети у обзир само срезови који су на прошлим 
изборима за Савезну скупштину имали највећи проценат у ку- 
тији без листе.) 

Слични резултати добијају се када се упореде и резултати 
прошлих и' садашњих избора, за Републичку скупштину. Тако 
укупно у НР Србији. има 4,8% неважећих листића, и то: на те- 
риторији Србије 3.9%, АП Војводине 8,3% и АКМО 1,9%, за 
Савезно веће, а за Републичко веће: НР Србија 5,4%, Србија 
4,1%, Војводина 9,9% и АКМО 1,9%. Разлика која се појављује 
за Савезну и Републичку скупштину овде и код процента изла- 
ска на изборе долази отуда што се гласови из Армије не рачунају 
за Републичку скупштину. 

Још су неки моменти притом интересантни и доприносе да 
се боље сагледа како су ови резултати још више потврда снаге 
и чврстине подлоге наше народне власти. То је, пре свега, стални 
висок проценат изласка бирача на изборе од избора за Уставо- 
творну скупштину па до данас и тај проценат је у сталном по- 
расту. Ово добија свој још већи значај када се посматра кроз 
светло на који су начин вршени ови избори. Наиме, овога пута 
није било никаквог такмичења за стопроцентно излажење на 
изборе, већ су људи долазили када су то сами хтели и када им 
је било најзгодније, а затим избори су вршени у пуном процесу 
развитка наше социјалистичке демократије. И најзад, мако 
· техничка ствар, али ипак коју треба имати у виду, а то је техника 
гласања и начин обрачунавања неважећих гласова о чему је на- 
пред било речи, и посебно питање несређених бирачких спи- 
скова. Када је реч о бирачким списковима, онда треба подвући 
да су они били нарочито несређени у градовима. Истина било је 
и у селима случајева неправилног вођења бирачких спискова. 

али у поређењу са градовима, нарочито већим, може се рећи 
да су били бар колико толико уредни. У градовима, пак, бирачки 
спискови су били сасвим неуредни. Није био редак случај да су 
у спискове уведени људи за које нико не зна да су икад посто- 
јали, да нису брисани умрли у периоду између садашњих и прет- 
ходних избора, да нису брисани отсељени или уписани досељени, 
да су уписана деца, а нису уписани они који имају право гласа, 
итд., итд. 


Није најбитнија ствар код тога то што су све ове околности 
квариле општи проценат изласка на изборе, већ што људи који 
су имали право гласа и којима никада оно није било ускраћено, 
на овим изборима нису гласали, док су били уписани они који ни- 
како нису могли гласати из простог разлога што су били мртви, 
стсељени, малолетни, итд. Нама није потребно, нити смо то икад 
чинили, да наше изборне резултате приказујемо друкчијим него 
што јесу. Заједно са свим оним што су наши народи показали 
досад кроз нашу револуцију и социјалистичку изградњу, стално 
висок проценат изласка на биралишта на свим нашим досада- 
шњим изборима најречитији је сам за себе доказ чврсте и непо- 
колебљиве воље наших народа да граде своју бољу будућност, да 
се боре за социјализам, упркос свим покушајима да нас омету и 
упркос свим насртајима на нашу независност и слободу. Али је 
неправилно да се ма ком социјалистичком грађанину наше домо- 
вине одузме његово право да и на овај начин манифестује своју 
социјалистичку и патриотску свест и да се због туђих пропуста 
њему онемогући да и на овај начин покаже љубав према својој 
домовини. | 

Када се посматрају резултати избора од 1945 године па на 
овамо, појављује се увек једно десетак срезова чији су изборни 
резултати најслабији било по проценту изласка на изборе, било 
по проценту гласова у кутији и без листе, односно сада нева- 
жећих. Например, срезови Мачвански, Јастребачки, Бачкото- 
полски, Бечејски, Сенћански, Опленачки и још неки имају 
стално или низак проценат изласка на изборе, или ако је про- 
ценат изласка велики, онда је и проценат гласова у кутији без 
листе такође велики, а Срез мачвански карактеристичан је још 
и по томе што су код њега обично и један и други случај. Нема 
сумње да би Савез комуниста и Социјалистички савез у овим 
срезовима требало да озбиљније проанализирају разлоге ових 
слабости и да се потруде да их једном отклоне. Ако се више 
удубе у те слабости, сигурно ће открити да су оне субјективне 
природе, јер не постоје никакви објективни разлози да се једни 
те исти срезови стално показују слаби. Слаб политички рад Са- 
веза комуниста и Социјалистичког савеза сигурно је главни 
извор слабости у ових неколико срезова. 

Поред ових срезова, који имају стално или скоро стално 
слабе резултате било је још неколико срезова који су овога пута 
имали просечно слабије резултате, али су на свим досадашњим 
изборима били увек или скоро увек добри. Несумњиво је да би 
руководства и ових срезава требало да дубље сагледају разлоге 
овоме. Наиме, откуда то да срез који је увек био добар, и дола- 
зио по својим резултатима међу боље и најбоље срезове, сада 
одједном подбаци. Најкарактеристичнији је случај, например, са 
Таковским срезом који је 1950 године за Савезну скупштину 
имао проценат 99,5, а у кутију без листе само 0,5, а за Републичку 
скутштину 1951 године проценат изласка 99, а у кутију без 
листе само 1%, док је на овим изборима за Републичко веће 
гласало 79,5%, а неважећих листића било 9,6%. Међутим, има 
више срезова који су овога пута показали много боље резултате 
него на досадашњим изборима и у којима се или побољшао про- 
ценат изласка или смањио број неважећих листића у односу на 
кутију без листе, или и једно и друго. Поред тога, био је про-– 
сечно велики број срезова са одличним резултатима и по изласку 
на биралиште и по малом броју неважећих листића. 


Посебно треба истаћи да су овога пута срезови у којима живе 
и националне мањине врло добро изашли на изборе. Нарочугто 
треба подвући целу Аутономну Косовско-Метохиску Област, тде 
је и врло висок проценат изласка на изборе и врло мали проце- 
нат неважећих листића, Тако да се за Космет може узети као. 
каракте висок проценат изласка, а мали број неважећих 
листића. У Аутономној Покрајини Војводини проценат изласка 
на изборе је такође врло добар. Оно што је нарочито важно, то 
је да су у срезовима у АП Војводини, у којима живе и нацио- 
налне мањине, резултати гласања исто тако добри и знатно бољи 
него прошлих избора. Например, за Савезну скупштину гла- 
сало је: 


У кутију без Неважећих листића 


листе 1950 1953 
Бачкотополски 30,6% 15% 
Вршачки 11,3% 8,3% 
Суботица 25,6% Суботица 1 9,5% 
П  8,3% 
Сенћански 29,1% 10,9% 
Новокнежевачки 18,1% 6,4%, итд 


Све то говори да је братство и јединство нашших народа 
чвршће него икада и да су наши народи данас још јединственији 
и још спремнији да се са јаш већим еланом боре за даљу из- 
градњу социјализма и да бране тековине народне револуције, да 


ши о = ~ ____-___---н 

бране независност своје социјалистичке домовине и да се одупру 
сваком покушају агресије споља. Ово је тим важније што су 
наши садашњи избори вршени баш у време борбе наших народа 
против империјалистичких прохтева повампиреног талијанског 
фашизма и неправедне одлуке западних савезника у вези са 


Као што се види из тих неколико напред наведених упоред- 
них резултата и чињеница, ма како да то није и не може бити 
нека детаљнија и дубља анализа, изборни резултати.за Савезну 
и Републичку скупштину у НР Србији говоре о још једној круп- 
ној победи коју је однео социјализам у нашој земљи. 


Живан Димитријевић 


КАРИЈЕРИЗАМ, ДЕМАГОГИЈА, ОПОРТУНИЗАМ... 


Изборна акција и разноврсни политички рад који се у току 
те акције развио у већини организација Социјалистичког савеза 
радног народа изнели су на површину све оне велике резултате 
које смо постигли у свом досадашњем раду на учвршћењу је- 
динства трудбеника у борби за социјализам, социјалистичку 
демократију и независност земље. То се јединство показало тако 
чврстим да су покушаји унутрашњег непријатеља пред изборе 
да га ослаби или разбије били одмах осујећени; то јединство се 
у овој акцији још више учврстило у одлучној борби против“ 
насртаја империјалистичких сила и италијанског експанзионизма 
на независност и достојанство наше земље. Многи људи кој: 
нису у стању да брзо схвате сваку нашу меру која јача и развија 
социјалистичке друштвене односе и који се често критизерску. 
односе према таквим мерама, кад су се на дневни ред поставила 
питања сд којих зависи наш даљи развитак, одлучно су стали 
уз нас. Актив Савеза комуниста Југославије и Социјалистичког 
савеза радног народа уложио је велике напоре да у предизборним 
данима објасни питање изградње социјалистичких односа и 
даље могућности и перспективе нашег развитка. У исто врем 
поједине негативне појаве и тенденције у самом Савезу комх- 
ниста дошле су јаче до изражаја. Реч је о отвореној манифестз- 
цији баш оних појава о којима је било речи на Пленуму ЦК СК: 
на Брионима и у писму ЦК СКЈ. Многи чланови СКЈ још нису 
схватили смисао одлука М!Г Конгреса СКЈ о новој улози ком“- 
ниста или се пак мало боре да те одлуке оживотворе. Неки с“ 
услед тог несхватања, или зато што своје личне интересе 
стављају изнад интереса заједнице и социјализма, постали 
главна кочница за даљи развитак наше социјалистичке демо- 
кратије. | 

Наша револуционарна пракса потврдила је да је бирокра- 
тизам највећа опасност за даљи развитак победоносне пролетер- 
ске револуције. Ако се противу њега не води упорна и систе- 
матска борба, бирократизам је у стању да комуниста, који је 
некада био спреман да и свој живот положи за ослобођење радних 
људи од експлоатације, претвори у човека који тежи да пот- 

чини интересе заједнице својим личним интересима. „Солуна- 
штво“, о коме се међу нама често говори, појава је кола се не 
изражава само у истицању сопствених заслута у револуцији (од 
тога не може бити неке нарочите штете за заједницу), него у 
тражењу материјалних привилегија и надокнада за те заслуге! 
Јуди који тако чине уствари блате и срозавају оно што је 
најсветлије у њиховој прошлости, заборављајући да комунист 
мора вечито да сагорева у револуционарном раду у масама и за 
масе, да он не може никада стати на своме путу, јер се нови 
путеви ка социјализму стално морају несебично крчити, и да 
његова спремност на жртвовање мора да буде стална, а не да 
се сведе на жртвовање у једном моменту, после чега ће се за то 
тражити од заједнице материјална накнада. Још су живе и жи- 
лаве снаге прошлости да не би постојала потреба за посебном 
организацијом комуниста, која ће својом будношћу, смелошћу 
и самопожртвовањем моћи да масе стално усмерава ка новоме 
и држи их у мобилном стању противу старога и преживелог. За 
комунисте има још много крупних и одговорних револуционар- 
них задатака, који ни најмање не дозвољавају комодитет, не- 
дисциплину и успављивање на постигнутим успесима. Много ће 
се још напора морати уложити док се радне масе учине потпуно 
свесним својих права и задатака у нашој социјалистичкој за- 
једници, док се њихов културни и идејни ниво буде толико по- 
дигао да они почну све више и више да делају као објективни 
фактор даљег развитка нашег друштва у социјализам и ка со- 
цијализму. Било је случајева приликом ових избора да су по- 
једини руководећи комунисти, нарочито у срезовима, тежили за 
посљаничким мандатом и зато да би избегли извесне одговорне 
и значајне дужности, рецимо, претседника среског народног од- 
бора. Они су говорили да су се преморили вршећи те дужности, 
да стога треба да дође неко други да их замени, и предлагани су 
за претседнике одбора људи са мањим способностима и моралним 
и политичким квалитетима. 


Иако је данас у нашој заједници дужност народног посла- 
ника велика и одговорна јер у вршење те дужности треба уло-. 
жити много напора и воље, а треба имати и врло много способ- 
ности да би се одговорило задатку, неки су на посланички положај 
гледали само као на средство да дођу до посланичке плате. 
„Много сам се напатио у прошлости и био експлоатисан, —- го- 
ворили су неки кандидати —- сада је право да мало боље про- 
живим.“ Или: „Имаћу добру пљату и моћи ћу да завршим сту- 
дије.“ Чак су неки комунисти који студирају, примајући велику 
стипендију, изразили жељу да буду и посланици и редовни сту- 
денти. Овакве појаве су резултат бирократског потцењивања 
маса и њихове социјалистичке свести. Бирократа рачуна да ће 

посланички положај бити за њега заветрина, „јер су масе, ипак, 
још заостале“. Али свесне масе тражиће од будућег народрог 
посланика сталну активност и контакт са њима. Амбиција која се 
испољава у сталној политичкој активности и незадовољству са 
својим радом и постигнутим резултатима, у тражењу нових облика 
политичког делања у. масама, добра је и позитивна, па чак м 
нужна јер без ње нема ни напретка. Али каријеризам, сра- 
чунат на постизање материјалних резултата, штетан је и ту 
нашим новим социјалистичким односима међу људима. 

Било је посланичких кандидата који су се служили дема- 
гогијом, празним обећањима и сл. Неки су чак повлађивали зао— 
сталим схватањима појединих слојева у односу на низ прогре- 
сивних мера које су досада већ спроведене да би се ликвидирали 
остаци прошлости, међу којима и њен најјачи остатак, заосталост. 
Ти кандидати су обећавали да ће се борити за укидање Закона 
о забрани ношења зара и фереџа, о уништењу коза и сл. Слу- 
жили су се, дакле, демагогијом, која је у политици типичан оста- 
так старог буржоаског друштва. Водили су борбу за јевтино 
добијање гласова, мада знају да борба комуниста за масе мора 
да буде принципијелна, да се Партија и СКЈ у својој борби за 
масе никада нису служили лажима, демагогијом, заваравањима и 
голим обећањима, да су друг Тито и остали водећи другови увек 
налазили и времена и могућности да јавно кажу народу какве 
су мере предузете у унутрашњој и спољној политици и какве 
ће се убудуће предузимати и да су досада скоро сви напти. закони 
и уредбе унапред били давани на дискусију. 

Отворени непријатељ, који није имао смелости да се сам 
кандидује, нашао је своје претставнике међу слабим елементима 
у СК и Социјалистичком савезу. Неки „комунисти“ који су про- 
пали као кандидати на зборовима бирача (масе су их одбациле 
баш због њихових слабости и каријеристичких амбиција) пришли 
су прикупљању потписа за листу грађана. Притом су се често ве- 
зивали и с најгорим људима, само да би добили потребан 600] пот- 
писа. Један је имао као потписнике на листи око 30 људи који 
су после ослобођења земље одлежали по неколико година затвора 
због колаборације с окупаторима, лоповлука и сл. „Комунист“, 
жена „комуниста“, скупљала је потписе за свога мужа говорећи 
људима да су му ти потписи потребни ради тражења његове 
пензије. Употребљавана су средства која су туђа комунистичком 
моралу. Показало се да се у бирократском периоду накупило у 
редовима комуниста поприлично баласта, који се мора у новим 
условима ЧИСТИТИ. 

Да би задовољили своје амбиције, неки су се повезали са шо- 
винистима и најцрњом реакцијом. У једном изборном срезу те- 
товског административног среза били су истакнути за кандидате 
два Шиптара и један Македонац. Реакција међу Шиптарима, са 


КОМЕНТАРИ 857 


хоџом на челу, учинила је све што је могла да би изгладила не- 
сугтласице између кандидата Шиптара, тако да остане само један 
кандидат, јер би се иначе „гласови поделили и добио би Маке- 
донац“. Хоџа је сазвао конференцију села и инсистирао је на 
томе да остане као кандидат онај од двојице Шиптара који је 
члан среског комитета (Исмаили Сали). „Њега ће, говорио је 
хоџа, подржавати и комитет, јер је члан комитета. За нас би, 
додуше, бољи био ЈБатив, али ће и Сали сада заступати наше 
интересе.“ После тога, у знак оваквог споразума, сакупљен је. 
новац и одржан банкет, на коме су била обојица кандидата. 
(Хоџа је раније био осуђиван од нашег суда на 15 година затвора 
због непријатељске делатности. Касније, пошто је одлежао не- 
колико година, помилован је и пуштен. Члан среског комитета 
повезао се, дакле, с најцрњом реакцијом да би могао добити на 
изборима. Он је напустио принципе СКЈ када су биле у питању 
његове амбиције и када су се појавили изгледи на веће приходе. 

Ово су, додуше, појединачне појаве. Добар део комуниста и 
приликом ових избора уложио је много напора да протумачи 
масама нашу линију борбе и изградње. Но, с друге стране, орга- 
низација СКЈ мора се чистити од разноразног баласта који је у 
овој прилици испољио свој егоизам, каријеризам, демагогију, 
еснафску психологију, опортунизам итд. Савез комуниста Југо- 
славије је организација комуниста која дела у једној још ситно- 
сопственичкој земљи (бар што се тиче односа који владају код 
већине становништва — на селу, напр.). Отуда она не може бити 
имуна од оних појава које такви односи у производњи рађају. 
Зато је данас један од најважнијих задатака подизање идејног 
нивоа самих комуниста у борби противу туђих и непријатељских 
схватања. 


К. Ц. 


ПРОБЛЕМИ РАДА МЕЂУ СТУДЕНТИМА 


Прелаз од Народне омладине на Савез студената Југосла- 
вије на универзитетима и високим школама био је условљен 
специфичним проблемима и потребом другачијег, разноврснијег 
и ширег рада са интелектуалном омладином. Две године после 
Оснивачке конференције Савеза студената може се слободно 
рећи да је Савез на факултетима заузео оно место које му је 
било намењено. С обзиром на то да се није радило о формалној 
промени имена нето о стварању нове организације на искуствима 
дотадашње, усвајање новог начина рада и изналажење погодних 
форми потрајало је дуже времена. Први период стварања Са- 
веза студената карактеришу безграничне дискусије о томе како би 
требало радити, упорно задржавање и постепено напуштање 
старога. Ипак, из тих првих напора и тешкоћа израстало је на 
факултетима удружење, као основна организација Савеза 
студената, као и разноврсни клубови, друштва, групе и сек- 
ције, већ према интересовању студената и организаторским 
могућностима и способностима руководећег актива. Што су год 
удружења успевала да иницирају стварање већег броја органи: 
зација и да омогуће њихову ширу делатност, то је већи број 
студената налазио у Савезу место где је могао задовољити своје 
интересовање. С друге стране, то је комунистима пружало при- 
лику даљег проширивања утицаја на већину ванпартијаца на 
универзитету. На већини факултета Савез студената створио је 
прилично широку мрежу разноврсних организација, које разви- 
јају разнолику делатност. Истина, стање још увек није задово- 
љавајуће, али је нова студентска организација, нова по имену 
и по начину деловања, а не и по свему другоме, прокрчила себи 
пут и створила реалну базу од које се може ићи даље. 

Сада је актуелан задатак Савеза студената и организација 
Савеза комуниста да побољшавају квалитет рада постојећих дру- 
штава, клубова и група, да раде на њиховом проширивању и да 
помажу стварање нових, за које се студенти интересују и који 
ће у извесној мери попуњавати празнине наставе, припремајући 
тако студенте за активно учешће у борби за социјализам. На 
једном медицинском факултету група руководилаца форсира 
стварање фолклорне секције, иако је очито да за њу не влада 
интересовање међу студентима, уместо да настоје створити ме- 

дицински стручни клуб, за који постоји интересовање и који би 
своју делатност повезао са најважнијим здравственим пробле- 
мима на терену. Један дискутант на конференцији удружења 
Филозофског факултета у Београду навео је само неколико при- 
мера којима би се могла обогатити и онако доста широка делат- 
ност Савеза студената. То су, например: курсеви из историје му- 
зике и сликарства, течајеви из историје филозофије за студенте 
књижевности, стварање педагошког стручног клуба који би проу- 
чавао веома актуелан проблем односа ђака и наставника у средњим 
школама итд. При свему томе се запажа да чланови одбора 
Савеза студената нерадо раде на стварању нових облика и на 
развијању још разноврсније делатности, држећи се неколико 
стандардизованих задатака и форми деловања. Основну препреку 
бржем развијању Савеза студената чине прилична инертност 
једног броја комуниста и старо схватање да бављење оваквим 
пословима претвара Савез студената од политичке у стручно- 
забавну организацију. 

Можда баш у организацијама Савеза комуниста на универ- 
зитетима, више него итде другде, долази до изражаја правилност 
констатације у последњем писму ЦК СКЈ, да један број комуни- 
ста не развија никакву политичку активност тамо где живи и 
ради. Ми још увек нисмо свуда успели да се ослободимо схватања 
да је добар комуниста онај ко уредно долази на партиске са- 
станке, редовно плаћа чланарину, понекад дискутује на састанку 
итд. Још увек се комунисти не оцењују првенствено по томе да 
ли раде и како раде у једној од друштвених организација. Један 
пример то најбоље илуструје. Из основне партиске организације 
П године Правног факултета у Београду свега једна трећина 
чланова Савеза комуниста ради у Савезу студената, из основне 
партиске организације П1 године 41 члан СКЈ не ради у Савезу 
студената, а из основне партиске организације ЈУ године свега 
једна петина комуниста ради у студентској организацији. Но, још 
је како-тако с радом у удружењу Савеза студената, где се рад 
Бише-мање ипак своди само на састанке и политичке конфе- 
ренције. Али учешће комуниста у разним друштвима, клубовима 
и групама, где уствари треба да буде тежиште рада међу сту- 
дентима, сасвим је незадовољавајуће. У шест културно-умет- 
ничких друштава у једном универзитетском центру учлањено 
је преко 1200 студената, а од њих су свега око 180 комунисти. 
Сасвим је разумљиво да се од чланова Савеза комуниста не 
може тражити да буду у свим могућим клубовима и друштвима 
и да се сви баве, например, културно-уметничким радом. Али 
је дужност свих чланова Савеза комуниста да раде бар у једној 
од организација које на универзитету постоје. Штавише, може 
се констатовати да у партиским организацијама на универзитету 
има чланова који ништа не раде без изричите и конкретне ди- 

рективе. Тако се и могло догодити да десетак комуниста са 
једног факултета нису учествовали првога дана у демонстра- 
цијама у вези с Трстом, јер ,за то није било никакве директиве“. 

Успешнијем развоју Савеза студената још већа је сметња 
схватање да се не сме дозволити да се Савез претвори од поли- 
тичке у стручно-забавну организацију. Они који тако мисле ре- 
зонују отприлике овако: организовање предавања о новом прми— 
вредном систему — то јача политичку страну наше организације, 
а формирање курса из историје музике — то већ претеже на 
забавну страну. Не увиђа се да је политички рад далеко шири и 
да се он састоји у утицају који ће комунисти својим личним 
примером, објашњавањем и ставом задобијати у свим разновр- 
сним организацијама које ничу на универзитету. 

Нажалост, мора се истаћи да је и онај „ужи политички рад“ 
доста слабо развијен. Није био редак случај да студенти који 
су долазили у додир са својим колегама из иностранства нису 
знали да објасне ни неке најосновније ствари о суштини наше 
социјалистичке демократије, о радничком самоуправљању итд. 
"Све што су могли о томе рећи било је неколико општих фраза 
које свако дете у Југославији зна. Несумњиво је да и на том 
пољу треба учинити још много, и да сад непосредно пред орга- 
низацијама Савеза студената стоји задатак организовања систе- 
матског проучавања нашег новог привредног система најављеног 
у последње три збирке нацрта уредаба. 

У вези с овим често се у круговима руководилаца Савеза 
студената дискутује о томе да ли тежиште рада треба пребацити 
на јачање удружења као основне организације Савеза или на 
активнији и шири рад у клубовима, друштвима, групама и сек- 
цијама. Сигурно је да је и овакво постављање питања непра- 
вилно. Погрешно је запостављање и једног и другог. Док удру- 
жење као основну организацију морамо користити за повремено 
расправљање о неким најважнијим проблемима студентског рада 
и живота, као што су извесна политичка питања, нека стручња 
питања, односи с наставничким саветом, неки економски и други 
проблеми, дотле је рад у друштвима, клубовима и секцијама 
погодан за одржавање свакодневног контакта са најширом 
масом студената. Ми ћемо веома тешко постићи да нам састанке 
и опште конференције Савеза студената посећују сви студенти, 
али ћемо зато моћи, ако будемо показали довољно иницијативе 
за организовање свестране активности у клубовима, друштвима 
итд., ступити ту у контакт с већином студената и позитивно, ко- 
мунистички утицати на њих. _ 

Иако се већ одавно указује на потребу да се одлуке о свим 
актуелним проблемима живота и рада студената доносе после 
дискусије на састанцима Савеза студената, ипак има још увек 
појава да основне ортанизације Савеза комуниста и њихови 

комитети унапред доносе одлуке, па онда на састанку свих студе- 
ната преносе „директиве“. Од два најдрастичнија примера за то у 
последње време један је онај с припремама за једно предавање на 
једном природно-математичком факултету, када је на састанку 
основне партиске организације тачно одређено који ће људи 
дискутовати и с чему ће дискутовати. Други пример је онај са 
секретаром једног факултетског комитета СКЈ који на састанку 
одбора Савеза студената, после дискусије осталих о нацрту уни- 
верзитетског закона, диктира присутнима одлуке факултетског 
комитета. Несумњиво је да ови примери показују да организа- 
ције Савеза комуниста, па чак и неки комитети на универзите- 
тима нису у потпуности схватили своје место и улогу. | 


Мика Трипало 

ЗА УЈЕДИЊЕЊЕ СНАГА ПРИ ОБЕЛЕЖАВАЊУ 
ИСТОРИСКИХ МЕСТА 


Пошто је читава земља често бивала ратно поприште, скоро 
вечна ратна арена, пошто у њој живе људи способни и спремни да, 
жртвујући живот, бране своју домовину, слободу и право на жи- 
вот, онда је и сваки њен кутак место за споменик, место које 
треба за потомство обележити. 

Кад је цео народ борац и свако насеље борбени логор, уста- 
ничко табориште, онда и свако место може постати историски 
изванредно значајно, за које могу бити везана и веома крупна 
историска збивања и одлучивања и чворни догађаји. Имају си- 
гурно многи народи своја многобројна места националне жало- 
сти, туге, радости и поноса, али, чини ми се, наши народи могу 
по томе стати у први ред. 

А то је текло вековима, али никад толике и такве жртве нису 
застрле ту негде плодну и питому, а негде дивљу и кршевит~ 
земљу као у време нашег недавног ослободилачког рата и народне 
револуције, кад је први пут сваки наш човек могао себи рећи да 
умире „знајући шта даје и зашто даје“. Како би се друкчије 
и могло родити све оно што се родило! А родила се нова епоха, 
нови живот. Родила се тада нова — народна власт, нова —- на- 
родна армија, нова —- социјалистичка земља, нови — социјали- 
стички друштвени односи. У борби за све то извојеване су без- 
бројне победе и претрпљени тешки губици на безбројним рати- 
штима. Она су засута небројеним гробовима јунака и хероја. На 
многим од њих изникле су гломазне и тешке костурнице. 

Све то тражи споменик, тражи да буде обележено, од забо- 
рава отргнуто. И свуда постоји жеља да се то и учини. Баш зато је 
то велики и сложен задатак по обиму, озбиљности историских и 
уметничких захтева. Па ипак, није мали број оних којима се чини 
као да је то врло једноставна, врло проста и скоро врло лагана 
ствар. Код таквог гледања, сасвим разумљиво, добра воља и за- 
нос претежу над захтевима који се, баш из заноса и пијетета, 
не смеју мимоићи. 

Недовољно узимање у обзир сложености и величине ове 
људске и патриотске дужности — у доста случајева у досада- 
шњој пракси — учинило је да дође до много импровизација, по- 
једностављења из чега је и могла да уместо споменика и спомен 
плоча (а то су — сасвим неоправдано — углавном била два 

основна облика обележавања) изникне творевина, или боље рећи 
мајсторија, која је одударала од стварних потреба, културних 
и уметничких захтева и основних својстава без којих се не би 
смела назвати спомеником. Или је то био лепо удешени занатски 
производ, али без даха, без мисли и живота, са празним конвен- 
ционалним речима које не досежу ни сенку историског значаја 
и величине онога што се жели обележити. То је најчешћи слу- 
чај код плоча. „Овде (у овој кући) је боравио и радио друт... од 
... до ... “ — да ли се уопште обележава нешто што је каракте- 
ристично и историски значајно за једно место или догађај ова- 
квом бескрвном и садржински празном констатацијом: Зар се то 
постиже само именовањем и датумом2 И зар се, уосталом, за 
гледаоца обележава место, а не одлука, историски чин односно 
догађај везан за њега2 Овде, мислим, и јесте основна методска 
грешка, крива полазна тачка која и мора водити само формалном 
„извршењу“. иначе једног врло осетљивог, тешког и не баш јед- 
ноставног задатка. А какав се ту и може наћи уметнички израз 
и створити неопходно уметнички јединствено дело облика и 
садржинег Зар није из овога и проистекло у многим случајевима 
„уметничко“ експериментисање: 


„У овој се згради налазио од 27 новембра 1942 до 23 јануара 
1943 г. Окружни комитет КПЈ за Бихаћ“. Овај текст тражи одго- 
вор на неколико питања: прво, по чему је најзначајније баш то 
време у животу овога Комитета; друго, какве је одлуке, дела, 
руководеће задатке он извршио баш овде; треће, да ли су и где 
обележене његове функције органа у револуцији и одлуке ко- 
јима је он дизао револуционарну борбу и руководио њоме; четврто, 
је ли он овде вршио делатност у условима слободе или на оку- 
пираној територији (не треба тражити од сваког гледаоца да зна 
сваки историски детаљ, а нарочито од онога далеког потомка); 
пето, по чему се улога овога Комитета истиче од других њему 
равних итд. Посебно је питање ликовног остварења ове плоче 
притиснуте тешким бетонским или каменим оквиром. А колико 
оваквих и сличних плоча има широм земље Зашто и како се то 
ДОГОДИЛО 7 

На реализацији генералне и свакако лепе, велике и племе- 
ните замисли да се обележи: где се саткивала наша историја и 
револуционарна победа и ко ју је ковао, на тој замисли нису 
колективно коришћене снаге свих потребних учесника у њеном 
остваривању и то најдораслијих снага. Зато реализација и не 
досеже — у великом броју случајева — онај адекватни израз 
историске величине изречене топлом и снажно делујућом умет- 
ничком речи. Овакво стање намеће већи 'број питања. | 

Прво, критериј шта све треба обележити, како, чиме обеле- 
жити, а да не буде ни уравниловке, ни банализовања идеје су- 
вишним детаљисањем, ни крњење историског лика олређеног 

места бежањем од онога што би на другом месту било излишно 
детаљисање, а ту треба да буде израз потпуне и повезане це- 
лине. Како постићи разноликост у обележавању па да то не буде 
само споменик (скулптура), плоча на згради, обелиску и сл. Зар 
споменик (и архитектонски, и уметнички, и историски) не може 
да буде и колективно решен музеј, или спомен-школа, или, на 
крају крајева, и чесма, трг, кеј, парк итд.2 Зар се све мора обе- 
лежити само бронзом и мермером или гранитом7 

Друго, шта све треба учинити па да се омогући доношење 
правилне одлуке о обележавању, чиме је припремити и ко да то 
припреми и како да припремиг2 Јер, очигледно, то се не може 
чинити импровизованим, тек набаченим и непоткрепљеним пред- 
лозима. То захтева и неки истраживачки рад, а и политичку и 
културну оцену и одлуку. 

Треће, шта све сме или не сме утицати на остварење одлуке 
о обележавању: Може ли се идеја и замисао реализације утег- 
нути у пригодне потребе прослава и прописати норма за уметнички 
темпо тога остварења: Или историска величина и значај треба 
да буде основна ствар која ће вршити притисак на најбољи рад 
свих учесника у остварењу идеје о обележавању 2 

Четврто, ко све мора учествовати у решавању оваквог за- 
датка који, уза све друго, треба да остане и као трајан израз 
степена наше културе и уметничког домашаја нашег времена2 
Сме ли се ту допустити, под општом паролом уметничке слободе 
стварања, експериментисање, самозванство, јагма, изолованост, 
површност, свезнадарство и, напослетку, несавесностг Како ве- 
зати читави ланац јавних, културних и уметничких радника у 
јединствену снагу која ће решавати овако сложени задатак: 
Како ограничити стихију, провизорност, неодговорност, а да то 
не буду административне, недемократске мере, а опет да органи- 
зовано решавање дође до пуног изражаја Где све наћи кадрове 
за такав задатак7 

Пето, каквим поступком (процедуром) то све уредити па да 
иницијатива не буде спутана, а да се иза теорије о иницијативи 
не скрива шарлатанство, недораслост задатку, примитивност и 
некултурност7 

Нису то једина питања потекла из ове сложене проблематике 
која су од самог почетка искрсла, нису она ни подједнако акутна 
за сваки део наше земље, али већ и таква каква јесу показују ко- 
лико је ту потребно широког захвата, опрезности, спремности у 
решавању и темељитог изучавања. На то, свакако, треба додати 
да она сва и нису могла бити уочена (иако су постојала) још у 
самом почетку, него их је потпуно разоткрила тек сама пракса, 
остваривање и, разуме се, данас би свака анализа свега штго је 
учињено показала и бројне грешке неминовне за услове и про- 
цес нашег развитка и на овом пољу. Међутим, од тога је далеко 

важније питање колико се данас ова питања решавају зрелије, 
· ефикасније, сигурније и боље него јуче, колико се користе наша 
искуства, или шта би се још морало учинити да се она пози- 
тивно користе: Не чини ми се да би била преоштра оцена да се 
тек сад разбуктава борба која треба да боље искристалише и 
критериј и само остваривање, да омогући бржи и солидан напре-: 
дак у сваком погледу. И то, сасвим оправдано, треба да буде и 
јавна борба мишљења, а не затворена, само жиријевска, коми- 
сиска и сл., јер то, несумњиво, спада у ошштекултурне и јавне. 
задатке за које су заинтересовани сви јавни, културни и умет- 
нички радници. Међутим, поуздано се може рећи да ова питања 
нису још доживела такав третман и да, према томе, и искуства 
из ове друштвене делатности још нису постала једна од база 
за њено даље развијање. А то значи да су и данас могуће и оне 
сасвим почетничке грешке, слабост квалитета и манир олаког и 
површног решавања. Наша штампа, то снажно средство за све- 
страно гурање и потребно кориговање у процесу нашег развоја, 
није довољно искоришћена за ову борбу, мада се може рећи да 
она то није превидела. Додуше, спортска кладионица је дигла да- 
леко већу грмљавину и нашла простора у штампи, него ли овакво 
једно питање — можда баш зато што онамо није требало ни ово- 
лике ширине, а ни суптилности. | 

Извући из овога закључак као да се ова питања и данас не 
решавају — било би сасвим погрешно, али да нису покренуте 
или се ухватиле у заједничко коло за њихово решавање све 
потребне и постојеће снаге —- било би сасвим тачно, и да се, 
и уколико су мобилисане, оне не користе на најплодоноснији на- 
чин — и то је сигурно тачно. 

У оваквом виду, обиму и стању питање обележавања и уре- 
ђења историских места из НОР поставило се Одбору за обележа- 
вање и уређивања историских места НОБ и његовој Стручној 
комисији у свој својој сложености. Оно се поставило као проблем: 
квалитетно, аутентично и достојно обележити и уредити у пр- 
вом реду она најзначајнија историска места, а водити борбу и за 
стварне културне и историске споменике који се подижу и по- 
стављају у спомен на НОБ. Ако би та борба била чисто админи- 
стративног карактера, јасно је да би она била од мале користи и 
зато је оријентација на дизање тих најглавнијих узорних и докраја 
савесно изведених објеката за обележавање свакако најефи- 
каснија борба примером. Спојена са ревизијом свих пројеката за 
обележавање, коју врши Стручна комисија Одбора за обележа- 
вање и уређење историских места, а ако би још била употпуњена 
и борбом мишљења преко штампе и разних саветовања, ова би 
борба мотла да донесе врло брзо добре резултате, драгоцена 
искуства и широко развијање иницијативе и стваралачког замаха, 
укратко, оно потребно уједињење снага у стваралачке колективе. 

онако како то сама природа посла захтева. Уверен сам да за то 
нема никаквих препрека, а да добра воља може убрзати и сам 
темпо овога. Тај процес ће убрзати и сама појава првих објекатг 
којима се врши обележавање — Спомен-школа у Дринићу, Му- 
зеј Другог заседања АВНОЈ-а у Јајцу, Музеј у Титовом 
Ужицу итд. 

Већ сада има доста искустава из којих се могу сагледати сва 
основна питања напред истакнута, а и друга, а то је нарочито 
случај код музеја (меморијалних и општих НОБ) и напосе код 
споменика и спомен-плоча. 

Ево шта су показале досадашње ревизије пројеката и неке 
дискусије по овим питањима. 

Не само несузбијена већ некако и подржавана тенденција да 
се обележавање историских места врши кампањски, фронтално и 
пригодно (везано за неку прославу), а усто још и у веома огра- 
ниченом (тачније, немогућем) временском року, та тенденција по- 
родила је низ других слабости. То је нарочито био случај код 
спомен-плоча. Анализа која је извршена у Стручној комисији. 
уз учешће другова из Сарајева и стручњака из Академије за 
примењену уметност, а на основу изучавања преко педесет проје- 
ката спомен-плоча, најбоље потврђује такву оцену. Огромна ве- 
ћина тих пројеката патила је од сваковрсних слабости: несадр- 
жајности текста како би то захтевале историске чињенице, не- 
језгровитости и језичних мањкавости, декларативности која 
обележава место а не историски чин, непотпуности, а онда од 
слабе, често аматерске реализације, која не води рачуна ни о 
хармонији, а ни о најосновнијим захтевима графике, примењене 
уметности и сл. Даље, многи пројекти пате од силом наметнутих 
и често врло примитивних декоративних додатака (амблема, сим- 
бола и др.) који, додуше, показују да су пројектанти осетили неку 
празнину саме плоче у погледу њене привлачности, зли и о 
немоћи да се то питање реши на уметнички плоднији начин. Није 
лака ствар да неколико пројектаната (а они су сви били само 
архитекти!) за темељито ограничено време нађе добра решења 
за преко педесет спомен-плоча, да нађе толико обиље идеја. Није 
могуће пребацити пројектантима оскудицу воље да нађу решење, 
али треба истаћи да се оваква питања не могу решавати на основу 
„добровољног јављања“, већ на основу сигурног критерија, сте- 
ченог искуства, праксе, па, према томе, и уметничког ауторитета 
и угледа. Зар је, уосталом, уопште добар начин „поверавања“' 
оваквог суптилног уметничког задатка из руке у руку: А од тога 
се много патило код подизања многих споменика и, чини ми се, 
код постављања свих спомен-плоча. 

Али и да су пројектанти били баш они најодабранији (бирани 
путем конкурса или на сличан начин), зар би они могли успети, 
на основу штурог, непотпуног текста који не погађа у центар 

ствари, без широког мотивисања зашто се споменик диже, зашто 
се диже баш ту, коме се диже, шта треба да буде његова основна 
мисао (тачније коју главну историску чињеницу треба он да из- 
рази), без ширег обавештења о условима у којима се догађај оди- 
грао и значају (утицају) тога догађаја на друге догађаје и развој 
НОБ2 Тога изучавања и сакупљања свих чињеница о ономе што 
треба споменик да искаже — доиста није достајало. А зар би се 
могло даље ићи таквим импровизованим путем Који би се јавни 
и културни радник, а, према томе, и уметник могао мирне савести 
помирити са тимг2 Та историска легенда је ствар без које се не 
може донети одлука о потреби и карактеру неког споменика. А ми 
се данас можемо, без много бојазни да ће нас потући негативан 
сдговор, запитати да ли је и код најмањег броја споменика и спо- 
мен-плоча тако чињеног То довољно говори о потреби стабилног 
критерија да ли је било и да ли је потребно и како поставити 
сваки поједини споменик, спомен-плочу и сл. Ако би се извр- 
шила темељита ревизија свега онога што је обележено, можда 
би се добили врло поучни резултати. 

А посебно је питање како је (по вредности текста код плоча) 
то обележено, шта сваки поједини споменик говори и како де- 
лује на гледаоца својим изреченим историским фактима и умет- 
ничком реализацијом. Зар се то. може постићи без књижевног 
стила и језика и уметничке обраде високог ранга — без књи- 
жевника, архитеката, ликовних уметника, скулптора и других 
уметничких трудбеника: Шта то заправо говори: 

Споменик (а такође и спомен-плоча), тражи присну и неоп- 
ходну сарадњу историчара, књижевника, ликовних уметника, 
архитеката, друштвеног јавног мњења, борбу мишљења, одаби- 
рање најбољег, позитивну друштвену оцену, културни и умет- 
нички ниво. Зар није ту гаранција квалитета2 Ту, јасно, није 
довољна само ревизиона улога Стручне комисије (мада је и то 
снажан и потребан чинилац), већ интересовање и учешће чита- 
вог јавног мњења, свих јавних и културних радника. А то још 
· није постигнуто иако услови постоје. Ако би овај напис успео да 
потстрекне тај интерес, уверен сам да би се многа иницијатива 
правилно усмерила и постигли бројни успеси. Искуство и подаци 
показују да је и та несарадња, нерешавање основних сложених 
задатака заједничким снагама била такође једна од основних и 
крупних слабости код подизања споменика и спомен-плоча, код 
обележавања историских места. Објективних разлога за то није 
било, нити их данас има. 

Зар не би могла читава ова процедура да иде, например, тако 
да Одбор за обележавање и уређивање историских места, на 
основу образложеног предлога Стручне комисије —- израђеног 
на основу историске легенде, — донесе одлуку о обележавању 
односног места Зар се не би могао на основу те одлуке створити 

књижевни текст и пројект уметничког решења и поднети на 
сагласност преко Стручне комисије Одбору, а онда предати на 
реализацију: Зар неће бити најбоље оно што се добије на основу 
уметничке утакмице7 Зар то не би била пуна гаранција, ако из- 
вођач савесно и добро изврши свој посао, да се добије добар и 
историског значаја достојан споменик: Можда то и није бац 
онај најбољи и једино ефикасан начин, али је сигурно један од 
тих који омогућују боље и квалитетније решавање, јер тражи 
и види један од путева да се то постигне. Сасвим је разумљиво 
да у ове припремне ствари спада код општих и меморијалних 
музеја НОБ и детаљан преглед расположивих екепоната, идејни 
план за музејско решење и др. Не видим, например, чиме би се 
боље извршило обележавање у Дрвару него музејом десанта који 
би био резултат сарадње историчара, архитеката, ликовних умет- 
ника, књижевника, музеалаца, војних стручњака итд. А да Одбор 
донесе такву одлуку потребан је, јасно, такав предлог који води 
рачуња и изражава то што је напред истакнуто. 

Код оваквог поступка, уверен сам, не би се никако могло 
догодити да се, например, пећина у Дрвару (или рецимо барака 
пред катакомбама у Јајцу, или кућа Бурића у Јајцу итд.) обележи 
плочом на којој би једноставно писало: „Овде је боравио и радио 
друт Тито од... до...“ Тај би текст, различит за свако ово место 
(јер су и догађаји, и одлуке, и историски чинови били различити). 
могао да гласи: „Са овог места је друг Тито руководио Народном 
револуцијом од... до... и донео одлуку 0.., издао историску за- 
повест... написао историски реферат 0...“ и томе слично. Зар не 
би то било оно право обележавање оваквог историског места» 
Или, други пример, зар не би било боље обележити зграду у ко- 
јој је одржано Друго заседање АВНОЈ-а речима: „На Другом 
заседању АВНОЈ-а одржаном у овој згради 29 и 30 новембра 
1943 претставници свих народа Југославије донели су основне 
одлуке о стварању Демократске Федеративне Југославије итд., 
него ли рећи: „У овој згради одржано је 29 и 30 новембра 1933 
године Друго заседање АВНОЈ-а“2 Зар не би ово друго обеле- 
жавање било сасвим анемично и неизразито, а то значи и не- 
привлачно 

Зар не би била дужност уметника, музеалаца, књижевника, 
архитеката, историчара, претставника штампе, јавних радника 
комуниста да воде борбу за овакав достојан начин обележавања 
историских места, да буду покретачи, инспиратори и најактивнији 
учесници у тој борби2г Зар и то није њихова револуционарна ду- 
жностг А наша Револуција својим ликом, снагом, чистоћом и 
величином то заиста тражи и пружа могућности за такву борбу. 
Ово је значајно тим више што већ имамо довољно негативних 
примера, а што пред нама још стоји тај задатак као недовршен 
или, тачније, тек јаче начет. Ово, разуме се, није никаква „со- 

цијалистичко-реалистичка“ колективизација из догматских, ша- 
блонских и сл. разлога, већ природан захтев самога овога питања 
и могућности његовог решења и уштеде и материјалних сред- 
става, а и друштвене срџбе над непостигнутим квалитетом. 

Зашто о свему овоме, о проблему адекватног обележавања 
историских места, не би рекли своју реч, дали своја мишљења и 
уметници, архитекти и други Зашто се ово питање не би реша- 
вало ефикасније и боље ако је могућег А могуће је. Зар је то ствар 
само Одбора и његове Стручне комисије, а не културни задатак 
и обавеза свих наших културних радника: Зашто ми не бисмо 
онемогућили да судбина неких споменика и сл. буде таква да 
се дође до убеђења о потреби њиховог скидања оног часа када 
су постављени: А то не мора да буде и треба се борити да се 
не догађа. 


Драги Миленковић 


ВИШЕ ПРИНЦИПИЈЕЛНОСТИ У КАЖЊАВАЊУ ЧЛАНОВА 


У практичном спровођењу писма ЦК СКЈ поједине основне 
организације Савеза комуниста оријентишу се углавном на ди- 
скусије о нередовном плаћању чланарине, личним проблемима 
појединаца, интритама, нередовном долажењу на састанке итд. 
У тим организацијама сматра се, изгледа, да се таквим дискуси- 
јама обезбеђује садржај рада организације. Свакако да основне 
организације морају и о тим питањима дискутовати и расправљати, 
али не значи да та питања треба да доминирају на састанцима. 

У тим организацијама као по неком правилу и за најмању 
ситницу долази до формирања комисија за „испитивање“ слу- 
чаја, иако би организације најчешће могле да, реше случај и без 
образовања комисије. Оно пак што је најважније у том случају 
јесте да се целој ствари прилази формалистички и једнострано. 
Често се не дискутује принципијелно о одређеном случају, него 
се залази у непотребне детаље и бави сувишним препричавањима. 
Најзад, такве случајеве (обично су то случајеви недисциплине, 
нередовног плаћања чланарине, недолажења на састанке) поку- 
шавају неке основне организације да реше само масовним искљу- 
чењима из Савеза комуниста. 

Тако је у организацији Савеза комуниста рудника Велење 
само на једном састанку основне организације искључено 20 чла- 
нова због недисциплине и неактивности. Основна организација 
Савеза комуниста Текстилне фабрике „Београд“ у Београду та- 
кође је питању активности и недисциплине појединих чланова 
пришла једнострано. На једном састанку те организације одлу- 
чено је да свако ко неоправдано изостане са следећег састанка 
основне организације буде кажњен „следећом наредном казном“ ! 
Тако су, не улазећи уопште у питање правилности или неправил- 
ности тога кажњавања „следећом наредном казном“, казнили 23 
члана, кога опоменом, кога укором а кога строгим укором. Тачно 
је да је у овој организацији било међу кажњенима и таквих које 
је требало већ раније казнити, па и искључити због неправилног 
сдноса према обавезама у организацији, али свакако да то није 
требало чинити на овакав, и то само овај начин. 

Слично се догодило и у једној основној организацији у селу 
Кљајићеву, Срез сомборски, где је у року од једне недеље, без 

нарочитог објашњења, због недоласка на састанке искључено 17 
чланова. | 

Не улазећи овде у оправданост кажњавања и искључивања 
појединих чланова којима тешко падају обавезе и уопште члан- 
ство у Савезу, може се рећи да се оваквим начином решавања 
ових питања неће решити проблем недовољне политичке актив- 
ности чланова Савеза. 

С друге, пак, стране има примера да се људима није благо- 
времено указивало на грешке пре него што су дошли у ситуацију 
да морају бити кажњавани или искључивани из редова Савеза 
комуниста. Ствари се не испитују на време, него се чека да би се 
на крају имало више „аргумената“ за кажњавање. Притом на- 
рочито долази до изражаја површност и бирократско гледање на 
људе. Један од таквих примера догодио се у ХШ основној орга- 
низацији општине Палилула, где су на дневни ред „у спровођењу 
писма“ поставили питање искључења из Савеза једног члана који 
није дошао на неколико узастопних састанака основне организа- 
ције. После „образложења“ секретара основне организације на- 
стала је дискусија о поштовању Статута и правилном односу 
чланова према обавезама у организацији и чланови су већ били 
спремни да тог свог „неуредног“ друга искључе из својих редова. 
Показало се, међутим, да је тај друг био изненада нервно оболео 
и провео извесно време у болници као тежи болесник. Разумљиво 
је да за време док је био у болници није био у стању да прису- 
ствује састанцима своје основне организације. Ни секретар ни 
други чланови организације нису се за све то време заинтересо- 
вали шта је уствари с тим другом. Уместо да буду у чешћем до- 
диру с њим, да се побрину о њему, да виде како би му могли 
помоћи, они су, чим је констатовано да он не долази на састанке, 
одмах били спремни да га искључе из организације. Јасно је да, 
када је случај објашњен, није дошло до искључења. Чланови ове 
организације имали су прилике да на томе конкретном примеру 
виде чему води немарност, недостатак другарских односа и олако 
доношење одлука, без довољног упознавања са чињеницама. 

Све ово, разуме се, не значи да се не треба брзо и радикално 
ослобађати оних чланова који избегавају обавезе према организа- 
цији и који не могу или неће да одговоре задацима који се данас 
постављају пред организације и чланове Савеза комуниста. Ме- 
ђутим, решавању тих питања мора се прилазити свестраније и 
са више одговорности. | 
М. Гризић 


САСТАНЦИ КАКВИ НЕ ТРЕБА ДА БУДУ 


После расформирања основних организација Савеза кому- 
ниста у установама и повезивања тих комуниста у територијал- 
ним основним организацијама осетила се у овим организацијама 
далеко већа политичка активност. Међутим, чланови Савеза 
комуниста из предузећа врло слабо учествују у политичком раду 
на територији где живе. С тога се у одборима основних органи- 
зација Социјалистичког савеза радног народа Југославије, а и 
других масовних организација, налази мали број чланова Савеза 
комуниста. То долази отуда што код чланова Савеза комуниста 
из предузећа постоји погрешно схватање да се сва њихова по- 
литичка активност и рад исцрпљују у предузећу. Да би решиле 
ово питање, неке ортанизације одржавале су састанке са члано- 
вима Савеза комуниста из предузећа, неке су одржавале зајед- 
ничке састанке комуниста из предузећа и из територијалних 
организација на којима с анализирало политичко стање на терену, 
активност комуниста итд. 

Одбор основне организације Социјалистичког савеза радног 
народа у општини Неимар поставио је на дневни ред питање 
активности комуниста који раде у предузећима. Претседник од- 
бора изнео је да на територији те основне организације има око 
об комуниста из предузећа који не учествују у политичком раду. 
у дискусији је учествовао и секретар територијалне основне 
организације Савеза комуниста, који се зачудио откуд толики 
број комуниста из предузећа кад је он био уверен да их је свега 
десетак, и затражио од одбора (састављеног углавном од кому- 
ниста) да му помогне. Предложио је да сваки члан одбора попише 
у својој улици све комунисте из предузећа, и да запише њихово 
име и презиме, број телефона и назив предузећа (ово последње 
ради тога да би се, ако би неки од тих комуниста намерно дао 
погрешан број телефона свог предузећа, тај број ипак пронашао) 
и да то све њему достави. Према мишљењу секретара, већ само 
тражење ових података многе ће заплашити и натерати их да 
се активизирају, а кад се још буде обратио предузећу, они ће 
сами почети да долазе у одбор и да питају шта да раде. Све ово 
је прихваћено као закључак састанка. 


На истом састанку тог одбора говорено је и о усменим нову- 
нама које је одбор организовао у току предизборне агитације. 


КОМЕНТАРИ 873 


• 

Кад се тада била повела реч о томе ко ће бити редари на тој 
приредби, неко је предложио да то буду чланови одбора. Један 
други члан је тражио да после приредбе сви чланови одбора 
остану у сали ради разношења столица, јер ко би други то учи- 
нио ако не учине они. Чланови одбора такође су задужени тиме 
да у одређеном броју улица врше замену чланских књижица, 
уместо да се за свршавање свих тих послова ангажује већи 
број људи. 

Такав начин рада није карактеристичан само за овај одбор 
Социјалистичког савеза радног народа него и за друге. О сличним 
примерима начина рада чује се и на састанцима Савеза кому- 
ниста. 

На састанку основне организације Савеза комуниста на Зве- 
здари дискутовано је о раду омладине. Притом се није говорило 
о томе како омладина живи, под чијим је утицајем, колико ТО 
комунисти знају и колико о томе воде рачуна, него је расправ- 
љано само о томе да ли ће се формирати актив Народне омладине 
и где га треба формирати. На крају је донесен само закључак да 
чланови Савеза комуниста Те основне организације попишу у 
својим улицама омладинце. 

После писма ЦК СКЈ и Пленума ЦК СКС пришло се у 
београдским организацијама организовању идеолошко-политичког 
рада комуниста. Општински комитет Палилула дао је основним 
организацијама неколико упутстава о томе шта треба радити, 
препуштајући самој организацији да реши како ће организовати 
тај рад. Секретар једне основне организације Савеза комуниста 
у овој општини, пошто је на састанку изнео шта треба учити, 
како ће се и од колико чланова формирати групе, ко ће бити у 
којој групи, ко ће бити руководиоци група, када ће се одржавати 
семинари итд., оставио је за дискусију само ситнија техничка пи- 
тања. Затим је, говорећи о раду чланова Савеза комуниста, изнее 
да је у предизборној агитацији било случајева да комунисти нису 
долазили на зборове бирача, да су неактивни, да имају неправи- 
лан став по питању Трста итд., а када му је постављено питање 
ко су ти чланови рекао је да се све то не односи на њихову ор- 
ганизацију, него се о томе дискутовало на једном састанку за 
секретаре основних организација у општинском комитету. 

Карактеристично је да већи број комуниста, иако увиђа да 
такав рад не ваља, не реагује и не бори се против тога. 


О НЕКИМ ПОЈАВАМА ПРОДИРАЊА СХВАТАЊА 
НАЈЗАОСТАЛИЈИХ 


Недавно, за време ручка, у најлешшој кавани у једном ве- 
ћем нашем граду седео је за столом један сељак држећи прасе у 
крилу, испијао чокањчић ракије и ручао јело које је понео од 
куће, бацајући отпатке по поду. Нас неколико који смо седели за 
суседним столом посматрали смо овај за нас прилично редак при- 
зор и очекивали да ће неко реаговати. Нико није реаговао, ни 
гости ни хотелско особље. Најзад смо позвали келнера и запитали 
га да ли је то овдашњи обичај да гости долазе у кавану са својим 
домаћим животињама. Он нас је мало попреко погледао, веро- 
ватно нас оценио као неку господу, буржује, одговорио нам да 
је данас у Југославији слобода, да свако има право да чини оно 
што му се свиђа и да ово није стара Југославија. Затим се удаљио. 
Нисмо имали времена да му захвалимо на тако једноставном 
објашњењу разлике између старе и нове Југославије. Зато смо 
морали позвати директора да се преко њега захвалимо на 0615- 
шњењу и да га истовремено убедимо да треба да уклони прасе 
из каване, упркос томе што је ово нова Југославија. 

Овакви примери схватања слободе и демократије нису, на- 
жалост, усамљени. Многи резонују слично овоме келнеру: у ста- 
рој Југославији он није могао ући са прасетом у овакву каванх: 
ако ни сад не може, у чему је онда промена2 Због оваквих појмова 
о слободи и демократији разна схватања најзаосталијих пробијају 
се у наш друштвени живот, добијају право грађанства и на њих 
нико не реагује. Зато стихија најзаосталијих полако и неосетно 
продире и надвладава, тако да оваквих појава које указују на 
утицај најзаосталијих има прилично на сваком кораку. 

Узмимо однос према општенародној имовини, однос према 
разним објектима културе, према извесним друштвеним нормама. 
У биоскопу се сече кожа са седишта, у парку се на новој клупи 
урезује име, гази се по травњаку, ломе гране дрвећа, намерно се 
неће да склони с пута да би се зауставио аутомобил, отпаци се 
не бацају корпе за ђубре него на улицу, итд., итд. Све ове појаве 
су и неукусне и некултурне. Оне коче наш даљи развитак, оне 
вуку натраг, оне су туђе нашој социјалистичкој стварности. Ду- 
жност је свих нас да на лицу места на такве појаве реагујемо, а 
не да „културно“ и „мудро“ ћутимо. Наша штампа почела је све 

више да указује на њих. Она још конкретније, још одлучније и 
упорније треба да их открива, да их извлачи на светлост и неми- 
лосрдно шиба. О њима треба дискутовати и у друштвеним орта- 
низацијама, а нарочито у Социјалистичком савезу радног народа. 
У првом реду су комунисти позвани да своју делатност усмере 
у правцу мобилизације грађана да се појаве које указују на 
усвајање схватања најзаосталијих уклањају из наше социјали- 
стичке стварности, да се одлучно и упорно боре против свих 
таквих појава, од најнаивнијих, као што је горе наведена сцена 
са прасенцетом, до криминалног односа према општедруштвеној 
ИМОВИНИ. 

М. 


ДОПИСИ 


ИДЕОЛОШКИ РАД У ОПШТИНИ ПАЛИЛУЛА 


У спровођењу одлука Другог пленума ЦК СКЈ сусрели смо 
се с проблемом идеолошког рада и у организацијама Савеза 
комуниста општине Палилула, Београд. При обиласку основних 
организација у овој општини, у разговорима с комунистима, при 
прављењу анализа, увек је или скоро увек као узрок разних нега- 
тивних тенденција и појава навођен „слаб идеолошки ниво члан- 
ства“, чија „свест заостаје иза нашег брзог развитка“ итд. али 
ретко је која основна организација предузимала нешто озбиљније 
да заоштри питање идеолошког рада код чланства. Не може се 
рећи да се није ништа проучавало, нарочито када се има у виду 
материјал са У1Г Конгреса, али је проучавање често било површно 
и несистематско. То је долазило и отуда што су неки комунисти 
неправилно схватили одлуке МУ! Конгреса СКЈ у погледу обаве- 
зности рада на подизању своје комунистичке свести и социјали- 
гтичке свести радних људи уопште, па су занемарили тај рад и 
тиме неизбежно ослабили своју свакодневну политичку актив- 
ност. Једном речју, недостајало је, с једне стране, схватање о 
неопходности иделошког рада, и, самосвесна дисциплина која 
обавезује и мобилише на рад, а, с друге, иницијатива комитета да 
покрене, усмерава и организује овај рад. 

Једна анкета спроведена међу комунистима у овим органи- 
зацијама показала је да од сто комуниста њих десетак не чита 
„Борбу“ а да само њих 12 чита „Комунист“, пет „Нову мисао“, 
а девет „Нашу стварност“. Многи не читају ни белетристику, 
скоро половина не иступа нигде у дискусијама, а сви анкетирани 
су изјавили да реагују на политичке неправилности у својој сре- 
дини. Већину интересују, како они кажу, проблеми из области 
привреде и међународне политике. Од облика идеолошког рада 
траже, углавном, индивидуални рад, иако пракса показује да се 
иза те форме код већине крије нерад. 

Ово објашњава зашто многи комунисти нису схватили су- 
штину идеолошког рада. Ако се не изучавају радови у којима се 
објашњавају основни принципи наше стварности, онда је и ра- 
зумљиво откуда непознавање наше линије и откуда недовољна 
политичка активност у друштвеним организацијама на тумачењу 

линије Савеза, на развијању активности у иницијативе у ако 
прављању и на другим пољима политичке борбе. 

Истичемо као позитивно што су многи комунисти против 
шаблона и ускости у раду и што траже помоћ ради упознавања 
наше друштвене и политичке стварности. Осим тога, ни они који 
се залажу за индивидуални рад нису у већини случајева против 
друтих облика који би их више заинтересовали и више им помогли 
у личном уздизању и савлађивању разних погрешних схватања, 
комодитета, неодговорности итд. Међутим, досадашња пракса је 
показала да многи комунисти нису били у стању да организују 
овај посао, неки због недовољне упорности, други зато што су под- 
легли практицизму, а ово, и једно и друго, произилази из не- 
правилног схватања тога задатка. 

Неки секретари основних организација и мањи број кому- 
ниста чак су и после писма заступали мишљење да читав посао 
око иделошког рада треба препустити чланству, које би имало 
да се сналази како зна и како уме, па ће се показати ко је у 
стању да иде у корак с нашом друштвеном стварношћу, а ко 
не. Али овакво гледање водило је у пракси препуштању најва- 
жнијег задатка Савеза комуниста стихији, односно нераду. 
Бежање од организованих облика идеолошког рада показало се 
као штетно. Јер, ако комунисти не би стално радили на поди- 
зању своје свести и на усвајању теорије марксизма и кроз нашу 
стварност, онда они не би били у стању да одговоре у потпуно- 
сти свом основном задатку —- подизању социјалистичке свести у 
народу. 

Чињеница да се престало с давањем јединствених облика 
и програма за републику, град итд. несумњиво је веома по- 
зитивно утицала на развијање иницијативе основних органи- 
зација и комуниста. Али то не значи да је непрепоручљиво да 
основне организације територија и предузећа саме и уз помоћ 
комитета организују тај посао, да га покрећу и усмеравају, не 
умањујући притом, него напротив помажући самосталност сваког 
члана понаособ и основне организације као целине. 

Овај смо проблем, користећи разноврсне сугестије, дуго 
изучавали и комитет је заједнички са секретарима дошао до сле- 
дећих гледишта: 

На идеолошком уздизању није се довољно радило и тај се 
рад мора покренути и побољшати. Има се скренути пажња 
чланству да се окрене лицем према свом основном задатку и да 
се замисли над својим уздизањем и над обавезношћу идеолошког 
рада. Обавезност не подразумева нагањаштво, бирократско, од- 
носно административно прилажење решавању задатака, него си- 
стематски рад, самодисциплинованост и упорност у савлађивању 
најосновнијих поставки теорије марксизма и теоретско-поли- 
тичких чланака и радова наших истакнутих друштвених рад- 

ника, ради правилнијег схватања суштине и смисла нашет <о- 
цијалистичког пута. | | 

Као једна од најпогоднијих форми идеолошког рада за њаше 
прилике препоручен је облик семинара. Та је форма за већину 
комуниста најприхватљивија, што се видело и у основним орга- 
низацијама, где је све чланство схватило да ће се кроз праксу 
најлакше искристалисати нека нова форма или показати која је 
од постојећих форми најбоља, па је прихватило препоручени 
облик без дуге дискусије. Кроз семинарски рад моћи ће да дођу 
до изражаја најразличитији облици: предавања, дискусиони и 
дебатни састанци, у првом реду индивидуални рад, негде и кру- 
жоци, итд. Број другова у једној семинарској групи не би смео 
бити већи од 20—30. Свим семинарима би могли присуствовати 
и нечланови који се интересују за неку одређену семинарску 
тему. Чланови сваке семинарске групе подешаваће свој рад 
онако како њима најбоље одговара. Некима ће бити потребно 
сазнавање основних принципа, а другима дубље изучавање са- 
времених проблема. Читав овај рад допринеће, несумњиво, већем 
међусобном упознавању, развијању друтарства, помоћи, актупино- 
сти итд. 

Садржај семинара је у свему овоме најважнији. Чини нам се 
да с те стране потпуно одговара наш програм, при чијој се из- 
ради пошло од фактичног стања у основним организацијама и од 
интересовања комуниста, као и од најважнијих проблема нашгег 
друштвеног развитка, а имајући у виду циљ да се комунисти 
наоружају најнеопходнијим знањем за вођење правилне борбе 
против свакојаких несоцијалистичких појава, а за развијање 
прогресивних, демократских тежњи. 

Програм семинара чине 4 теме, и то: 

Налше државно ц друштвено уређење; 

Наши привредни проблеми; 

Основни проблеми Нналце пољопривреде; и 

Спољно политичка питања. 

За све ове семинаре предвиђена је литература која претежнс 
обухвата радове наших руководећих другова и истакнутих дру- 
штвених радника уопште. Изучавали смо и проблем обезбеђења 
чланства минимумом литературе, и на крају смо дошли до за- 
кључка да литературу не треба штампати, већ свим члано- 
вима поделити програм семинара с назначеном минимум и мак- 
симум литературом. 

Шта ће притом радити они комунисти који знају више него 
што предвиђа програм семинара; По нашем мишљењу, један део 
ће непосредно пружати помоћ и руководити семинарским гру- 
пама, други део биће послат као помоћ основним организацијама 
привредних предузећа, а остали другови ће деловати тамо где су 
и раније деловали: у разним масовним и друштвеним органи- 

зацијама, домовима културе, удружењима итд. (Овде се мисли 
на оне другове чији ће рад тамо више користити неголи у основ- 
ној организацији.) 

Поред семинара, други важан облик идеолошкот рада јесте 
тромесечни вечерњи курс при општинском комитету СК. На курсу 
има око 60 комуниста, претежно радника. Они једном недељно 
похађају предавања, а у току недеље се с њима одржавају 
једна до две консултације. Предвиђено је 11 најактуелнијих 
тема из области привреде, радничког самоуправљања и из наше 
друштвено-политичке праксе уопште. Напомињемо да смо и после 
М1 Конгреса одржали један курс који је дао позитивне резултате. 
За чланове комитета организују се повремено предавања, односно 
дискусије по разним актуелним аса нашег друштвено- 
политичког живота. 

Погрешно би било схватање да се треба круто држати пред- 
виђених програма семинара и вечерњег курса. Уколико нека 
основна организација нађе да је важније изучавати неки други 
проблем, или изучавати проблеме на друти начин, она то треба 
да чини, јер ће свакако и низ других текућих питања захте- 
вати од основних организација СК да их изучавају. С друге 
стране, постоје и разне институције које доприносе идеолошком 
уздизању комуниста и трудбеника. У Београду постоје Коларчев 

и Раднички универзитет, а. на нашем терену Дом културе „Браћа 
Стаменковић“ , који све више постаје културни центар овог дела 
града и у коме се развија свестрана делатност (отвара се ка- 
тедра за екопомско образовање радвика, итд.) затим организа- 
ције Социјалистичког савеза, синдиката и друтих. Све ће то једно 
друто допуњавати и заједнички утицати на подизање социјали- 
стичке свести наштих грађана. 

На крају, улога општинског комитета у систему идеолошког 
рада који је овде изнет своди се у основи на помагање основним 
организацијама и комунистима, као и на интервенције у циљу 
отклањања евентуалних слабости и пропуста. 


Милосав Бојић 


57% 


ИСКУСТВА ИЗ ОДРЖАВАЊА СЕМИНАРА 
У ВАЊАЛУЧКОМ СРЕЗУ 


Уочавајући да изучавање материјала УМ! Конгреса није дало 
задовољавајуће резултате, да није битно утицало да организа- 
ције и комунисти отпочну да раде на нов начин и ослободе се 
разних слабости као што су, напримјер, недовољан политички 
рад, недисциплина, религиозност и слично, Срески комитет Ба- 
њалучког среза одлучио је да организује семинар за цјелокупно 
чланство Савеза комуниста. 

Организација семинара извршена је тако што су створени 
центри за једну или двије општине (већ према бројном стању 
чланства). Чланови Савеза са 11 општинских подручја расподије- 
љени су у 8 центара, а чланство у граду на 10 центара. Изво- 
ђење семинара замишљено је на бази логоровања која би у 
селима трајала 3 дана, а у граду један цијели дан (недјеља) и два 
поподнева. Предвиђено је да се на семинарима обраде три, теме 
и то: 1) Унутрашња проблематика у организацијама Савеза 
комуниста; 2) Наша политика на селу, за сеоске организације. 
а за организације у граду Искуства радничког самоуправљања 
и нови привредни систем; 3) Дјелатност масовних и друштвених 
организација и однос комуниста према њима. Уз то је предви- 
ђено да се одржи неколико информативних и популарних науч- 
них предавања и организује, већ према приликама, друштвени и 
културни живот у логорима. Обрада наведених тема замишљена 
је тако што ће се на бази анализе конкретне праксе у основним 
организацијама Савеза комуниста извлачити искуства и истовре- 
мено заоштравати борба против свих негативних појава и тенден- 
ција. Писмо ЦК СКЈ стигло је у фази припреме семинара и 
допринијело је правилнијој и одређенијој оријентацији у борби 
против свих слабости у раду организације. 

Живот на семинарима био је логорски. Користили су се 
задружни домови, школе или шатори. Исхрана је била заједничка, 
а сваки је члан уплатио одређену суму новаца или донио намир- 
нице. Комунисти су за вријеме логоровања упражњавали извје- 
сне фискултурне дисциплине, а на селу су извођени и културни 
програми. На неке семинаре долазили су и некомунисти, који су 
уплатили храну и провели на њима сва три дана. Прије семи- 
нара одржани су састанци основних организација, на којима је 

објашњен значај семинара, тако да су скоро сви комунисти на 
вријеме приспјели на логоровање. Сваком семинару су прису- 
ствовала по 2—3 члана Среског комитета, који су заједно са 
чланством живјели логорским животом и помагали рад семинара. 


Уводна излагања по свакој теми давали су чланови општин- 
ских комитета. Добар дио њих спремио је лијепа и конкретна 
излагања, али је било и таквих који тај задатак нијесу озбиљно 
схватили. Међутим, иако су нека излагања била слаба, ствари 
су кроз дискусију, а уз помоћ присутних чланова Среског ко- 
митета, правилно постављене. У методу рада основно је било да 
се кроз конкретну праксу сагледају слабости организација. Ишло 
се кроз анализу рада општинских комитета и основних органи- 
зација углавном од проблема до проблема, по сваком питању су 
рашчишћавани ставови и извлачена искуства. Узиман је један 
проблем, — напримјер питање политичкот и идеолошког уздизања 
комуниста, питање пријема нових чланова, питање искључи- 
вања и.кажњавања, питање критике и реаговања на разне сла- 
бости, другарства и фамилијарности и слично, — па је он на 
примјеру рада неколико организација темељито продискутован и 
извучена су позитивна искуства. 


Семинари су помогли Среском комитету да дубље и потпу- 
није сагледа извјесне проблеме. Тако је, напримјер, уочено да 
комунисти на селу не уводе ништа ново у производњу и да у 
томе не служе за примјер у селу. Даље, да има појава потцјењи- 
вања земљорадничких задрута, услијед чега један број комуниста 
не поклања пажњу раду тих задруга, њиховим скушштинама и 
бирању људи у управне одборе. И у раду масовних организација, 
поред успјеха и постигнутих резултата, — као што су низ отво- 
рених читаоница и библиотека, опремљених и довршених задру- 
жних домова, изградња школа локалним снагама села, политичке 
акције на изоловању и разбијању непријатеља, — постоје још 
озбиљне слабости. То су у првом реду недовољан и несистематски 
политички рад, а нарочито практицизам у раду организација, 
како Социјалистичког савеза тако и осталих. 


Поред тога што су семинари омогућили да се искристалишу 
гледишта о разним питањима и заузму правилни ставови, они су 
много помогли комунистима да сагледају стварне конкретне про- 
блеме и приђу њиховом рјешавању. Тако су се, напримјер, 
послије семинара знатно побољшали претплата на штампу и „Ко- 
мунист“ и њихово коришћење. Размијењена су позитивна иску- 
ства у раду организација. Комунисти су се кроз заједнички 
живот у логору зближили. Могло се запазити да се брзо развило 
другарство између комуниста из разних основних ортаниза- 
ција као и то да су другови правилно реаговали на све негативне 
појаве и отворено их критиковали. 

На семинарима, као допуна програма, чланству је одржано 
по неколико предавања, као напримјер „Постанак Земље и 
на њој“, „О религији“, „Нови привредни систем и напрти нових 
уредаба“, „Нацрт Закона о правима и дужностима, избору и опо- 
зиву народних посланика“. 

Културни програми, већ према могућностима, били су разли- 
чити по вредности, — од концерата локалних оркестара и изво- 
ђења шаљивих тачака до учешћа екипа неких друштава из 
града и чланова Народног позоришта из Бања Луке. Извођењу 
ових програма масовно је присуствовало становништво из села 
у коме се логоровало и околних села. Фискултурни и културни 
живот организован на семинарима потстакнуо је комунисте са 
села да послије повратка са семинара развију у својим селима 
већу активност у тим правцима, тако да већ има појава стварања 
културних и фискултурних друштава тамо гдје их није било, 
или пак активизације постојећих. 

Срески комитет анализирао је рад семинара и дошао до 
закључка да су они врло погодна форма уздизања. комуниста и 
пружања помоћи организацијама. Стога намјерава да их и убу- 
дуће одржава, само са скраћеним програмом, — једно, највише 
два питања за три дана, — јер је искуство показало да се про- 
грам од три теме не може савладати за три дана. 

Суручић Бранко 


члан Среског комитета СК БиХ 
Бања Лука 


РАД КОМУНИСТА НА СКОПСКОМ УНИВЕРЗИТЕТУ 


У току месеца октобра одржани су на Скопском универзи- 
тету изборни састанци у основним организацијама СКЈ и уни- 
верзитетска изборна конференција СКЈ. 

Основно питање о коме се дискутовало на састанцима било 
је како конкретно активизирати комунисте и у ком смислу. 
Један део дискутаната говорио је о томе како треба на првом 
месту предузети мере против неактивних чланова СКЈ, приме- 
њивати одговарајуће казне све до искључења, појачати дисци- 
плину у СКЈ, завести чвршћу, у извесној мери административну _ 
контролу над радом комуниста итд., — не предлажући конкретно 
како би требало да изгледа активност комуниста и где би се 
одвијала. Други дес дискутаната, ослањајући се само формално 
и апстрактно на одлуке МГ Конгреса, заступао је уопштено ста- 
новиште о борби мишљења, о идеолошкој борби, о свесном дело- 
вању комуниста, — не одређујући ближе каква би имала бити 
та борба и где је место комуниста у њој. 

У чему се огледала највише и најконкретније активност ко- 
муниста кроз прошлогодишњу праксу на Скопском универзитету : 

У првом реду у одржавању предавања и дискусија о мате- 
ријалима са М1 Конгреса — што је позитивно — и у одржавању 
неколико стотина различитих предавања (популарно-научних, 
историских, о друштвеним променама у нашој земљи, о привред- 
ним проблемима, Уставном закону, Закону о народним одборима, 
новом Изборном закону, питањима међународне политике итд.) 
у селима Скопског среза и радним колективима града Скопља —- 
што је такође позитивно. 

Али шта је било карактеристично за ову активност: 

Одржана предавања и дискусије о конгресним материјалима | 
били су прилично апстрактни, суви, недовољно повезани с кон- 
кретном активношћу тих организација и комуниста у њима: Зато 
није било ни довољно користи од читавог тог рада. Проучавање 
се није искористило у потребној мери као средство, као форма у 
борби против разних слабости у организацији, као што су, на- 
пример, недовољна критика и недовољна комунистичка отворе- 
ност, фамилијарност, недругарски односи, потпадање под утицај 
малограђанске стихије, кријеринам, па све до политичке неак- 
тивности комуниста. 

Због свега тога, још у току проучавања материјала појавила 
су се нека погрешна тумачења о раду основних организација и 
комуниста. Једно од тих тумачења било је да отсада руководства 
СКЈ немају право да се мешају у рад основних организација, јер 
су ове по Статуту самосталне. Из других тумачења излазило је 
да комунисти сада уствари имају право да раде шта хоће, — што 
је називано „демократијом у СКЈ“, а што је у крајњој линији 
било подржавање неактивности комуниста. 

Даље, није се настојало да се кроз проучавање разних ма- 
теријала (например о социјалистичкој демократији, о привредним 
проблемима ФНРЈ, о политици на селу и сл.) разјасне проблеми 
и разбију нека погрешна, а често и непријатељска схватања не- . 
ких студената или наставника на Универзитету о тим пробле- 
мима, него су ти проблеми. „проучавани“ апстрактно, без везе 
с конкретним примерима. Као резултат тога појавила су се 
например, у време када је вршена реорганизација задруга, разна 
нетачна тумачења међу студентима, као што је Тумачење да ће 
се растурити све задруге, да ће се сва земља вратити приватни- 
цима и сл. 

Предавањима одржаним ван Универзитета — у селима и 
предузећима у Скопљу — имало се постићи да студенти и настав- 
ници пруже помоћ нашим трудбеницима, али и да се у исто 
време они сами, непосредно, упознају с борбом за социјализам, 
да би та борба нашла правилнога одраза у раду студената и на- 
ставника комуниста на самом Универзитету. Али ма колико, у 
начелу, била корисна ова предавања и ма колико била правилна 
ова оријентација, није се постигло оно што се желело. Разлози 
су ови: прво, предавања су већ као форма само први додир, 
прилично академски; затим, предавачи су се поставили „одозго“, 
они су регулисали ток састанака, а нису имали снаге ни позна- 
вања да се упусте у конкретне проблеме села или радничког ко- 
лектива. Значи да је потребно пронаћи више конкретнијих и 
целисходнијих форми рада (слати разне стручне екипе: здрав- 
ствене, пољопривредне, економске, правне итд. затим развити 
политичку активност преко Социјалистичког савеза, зборова 
бирача, предавања с дискусијама) да би се тако људи са Универ- 
зитета не само ближе упознали с конкретним проблемима живота 
и рада у селима и предузећима, него да би и директно утицали на 
њихов ток. 

Из напред изложеног види се да је на Универзитету посто- 
јала, иако не сасвим довољна, борба за проналажење конкретне 
активности. Али у овој борби узимао је учешћа само један део 
комуниста, док су остали давали савете другима а сами су избе- 
гавали рад. 

Из дискусија на састанцима могао се извући закључак да 
код многих комуниста постоји схватање да треба да раде само 

зато што су комунисти и што као такви морају нешто да раде, 
а не и зато што пред њима стоји маса отворених питања. 

У оваквим условима комунисти у руководствима нису се 
увек најбоље снашли. Ишло се у разне крајности, од админи- 
стративног притезања (испитивање сваког члана на састанку о 
томе шта ради) до потпуног отсуства иницијативе и чекања да 
проблеми сами искрсну. Улога секретара добила је некако адми- 
нистративан карактер: да сазове састанак, често и по небитним 
питањима, или да пренесе неку конкретну директиву из Универ- 
зитетског комитета. Занемаривана је конкретна, у првом реду 
политичка и идеолошка борба, кроз коју се најбоље могу испо- 
љити правилни ставови, и помоћу које се могу најбоље постићи 
конкретни резултати. 

Посебан проблем претставља велики број чланова који по 
својим схватањима нису дорасли да буду чланови СКЈ, и који 
стота коче рад, вуку назад. Такви чланови намећу у дискусијама 
непотребна и непринципијелна питања, често о себи самима, 
скрећући тако активност осталих комуниста с најважнијег про- 
блема —- политичког рада. Због таквог њиховог рада се некима 
чини да се проблем може решити само путем чишћења свих ових 
чланова. Проблем се, међутим, може решити преко одређене ак- 
тивности у одређеној политичкој и идеолошкој борби. У таквој 
борби видеће се који чланови треба да отпадну из Савеза кому- 
ниста. (Ту се махом не ради о људима штетним по социјализам. 
Напротив, то су често људи поштени, привржени социјализму, али 
који по својим квалитетима, по својим схватањима, по својој ак- 
тивности, смелости, упорности, спремности на жртве, нису до- 
расли да буду членови СКЈ.) 6 | 

Што се тиче основних срганизација наставника. за њих је 
било карактеристично понављање, дуплирање њиховог рада 
с радом у секцијама Удружења универзитетских наставника или 
у факултетском савету. Скоро сви проблеми које су третирале 
ове оргзнизације могли су се слободно разматрати у секцијама и 
саветима, што би било и правилније. Дискутовало се, например, 
на Правно-економском факултету о теорији и пракси, а на ЏПо- 
љопривредно-шумарском факултету о хигијени. Тако се, с једне 
стране, рад ових основних организација прилично сужавао, а 
с друге стране, комунисти су само између себе дискутовали о 
проблемима о којима је требало да дискутује цео наставнички 
колектив. О овоме је већ дискутовано у редовима комуниста 
наставника. Покушавало се прво да се пронађу проблеми (а так- 
вих има доста) за чије решавање комунисти треба да се боре, али 
је пракса указала на то да је можда правилније да комунисти 
наставници оду у територијалне основне организације, а да се 
уз то, независно од постојања или непостојања организација СКЈ 
на факултетима, боре за правилне ставове у секцијама и факул- 

теским саветима. Овим би се постигло приближавање и укљу- 
чивање универзитетских наставника у непосредну борбу за 
социјалистичке односе. То ће се, у сваком случају, позитивно од- 
разити у раду на Универзитету. Проблеми који стоје пред на- 
ставницима — борба за идејност (научност) у настави, изграђи- 
вање правилних, социјалистичких односа на Универзитету, 
прилагођавање _ наставе потребама наше стварности итд. —- могу 
се решавати и без постојања организација Савеза комуниста на 
факултетима, утолико пре што ће се у свим случајевима, када 
се укаже потреба, лако моћи да сазове актив комуниста одре- 
ђеног факултета. 


Гојко Секуловски 


КАКО РАДЕ ОСНОВНЕ ОРГАНИЗАЦИЈЕ САВЕЗА 
у КОМУНИСТА У СРЕЗУ ЖУПСКОМ 


У целини гледано, може се рећи да су основне организа- 
ције у Срезу жупском, кроз рад на спровођењу одлука УЛ 
Конгреса и П Пленума, постигле добре резултате у ослобођа- 
вању од старих навика уског практицистичког рада, одбацивању 
крутих шаблона, повећавању политичке активности комуниста, 
што је све скупа допринело да рад постане садржајнији и бољи. 
Када се говори о постигнутим резултатима, то ни у ком слу- 
чају не значи да још увек нема и озбиљних слабости које се 
осећају у свакодневном раду. Те слабости, ако се упореде са 
постигнућима, такве су природе да не претстављају неки нере- 
џтив проблем, али их треба имати у виду као појаву, истицати 
их и борити се за њихово отклањање. | 

Ево неколико примера тих слабости, које су се догодиле у 
Срезу жупском. 

На изборима за одбор ССРН у Кожетину били су присутни 
скоро сви комунисти. Када се приступило кандидовању, канди- 
дован је поред осталих и један човек који је познат као неприја- 
тељ, један бивши трговац, активни сарадник четника ДМ, који 
доскора није имао право гласа. Ниједан комунист није устао про- 
тив те кандидације, а када се завршило кандидовање, један од 
њих је рекао: „Не може човек све да му каже, а и не можеш 
убедити људе, али сада можемо да његово име избришемо из 
записника, па самим тим неће бити кандидован.“ Ово показује 
да комунисти у Кожетини нису схватили да имају да се поли- 
тички отворено боре против непријатеља, или немају храбрости 
за то, па су склони да прибегну недозвољеним средствима, чиме 
— хтели они или не — крше линију, што свакако непријатељу 
користи, а нама штети. 


У селу Тулешу предложен је за кандидата за среско веће 
произвођача човек који је после ослобођења јатаковао са оста- 
цима четника, а и данас често непријатељски иступа. Иако су 
томе кандидовању присуствовали и комунисти, нико није казао 
ни речи противу те кандидатуре, а после збора комунисти су 
почели да дискутују о томе како он не ваља, како је било бољих 
људи од њега и слично. 

У основној организацији у селу Новацима често је вођена 
дискусија о нетрпељивости, о методу рада и другим питањима, а 
земљорадничка задруга у селу дошла је до пропасти. 

Овакви примери показују да се извесни комунисти, а и 
основне организације, нису ослободили старих навика. Ти кому- 
нисти још увек чекају да се на састанку претреса неко питање 
и да се донесе закључак, да се онда за њих предвиди задатак 
који треба да изврше, — а после тога да буду слободни. Они губе 
из вида да ти облици рада данас не одговарају и да комунисти 
морају увек и на сваком месту да се боре за решење проблема 
чим се појаве. 

Извесни комунисти неправилно схватају демократију и зато 
„у име демократије“ не реагују на отворене иступе непријатеља. 

У селу Доброљупцима, например, на конференцији Соција- 
листичког савеза радног народа, устао је један бивши трговаџ, 
сада шпекулант, иначе непријатељски расположен, и рекас: 
„Пошто је наша задруга слаба,.треба је ликвидирати. Дајте је 
ви мени под закуп за 1.500 динара месечно, па да видите како 
ће да ради.“ Иако је ту било дванаест комуниста, ниједан се 
није нашао да каже томе непријатељу у очи шта мисли о таквим 
испадима, него су сви ћутали. А после конференције говорили 
су како је наша демократија много широка, па може свако да 
прича шта хоће. А нити је наша демократија таква, нити је овим 
друговима неко забранио да се отворено боре противу непри- 
јатеља, него је у питању њихов опортунизам. 

Сличан се случај догодио у селу Тржцу, где је неко рекао 
једном комунисту у очи да су сви комунисти лопови. И овај је 
то отрпео, а доцније је говорио како није добро што је наша д-- 
мократија шира но што треба, тако да капиталистички елементи 
дижу главу. 

Честа је појава да другови комунисти, а и секретари ОСНОР- 
них организација, на састанцима тих организација, на конферен- 
цијама ССРН или на зборовима говоре о демократији сасвим 
уопштено, например: „Наша је демократија најсавршенија“, „де- 
мократија значи да радничка класа учествује у подели вишка 
рада“, „демократија је радничко самоуправљање“ итд. а не 
указују на то шта је демократско а шта бирократско у раду 
народног одбора среза, народног одбора општине, у задрузи итд. 
Комунисти се довољно не труде да васпитавају људе да схвате 
своје место у локалној самоуправи, не уче их како да се боре за 
остварење принципа демократије. А отуда, баш зато што нема до- 
вољно свакодневне и упорне борбе комуниста за правилно схва- 
тање и примену демократије, и долази до нередовног одржавања 
зборова бирача, до тога да се о питањима која се решавају честе 
не тражи претходно мишљење грађана, да службенички апарат 
диктује и настоји да гура чиновничком линијом решење и оних 

питања која су ван домена тог апарата, итд. Често се и у народ- 
ном одбору среза, при рашавању важнијих питања, иде „пречим 
путем“ и тражи се могућност за примену бржег, административ- 
ног начина решавања, мада је јасно да се тако заобилази и гуши 
иницијатива маса. 


У селу Вељој Глави, претседник народног одбора општине, 
иначе комунист, уплиће се и тамо где му није место. Иако у селу 
постоје основна организација Савеза комуниста, Социјалистички 
савез и друге организације, он без њих и мимо њих сазива 
конференције и спроводи извесне мере на своју руку, јер ипак 
људи, како он каже, треба да осете да је он највиша власт у селу. 


У селу Доброљупцима, претседник земљорадничке задруте 
узима сам све што задруга даје под закуп, јер сматра да он има 
право првенства. Сличних случајева злоупотреба и самовоље има 
још код неких задруга. Слично томе, извесни претседници оп- 
штинских одбора постају закупци школских дворишта и сл., да 
би на тај начин прибавили себи неку материјалну корист. 


У трговачком предузећу „Сремаг“ службеници стоје на гле- 
дишту да су они пречи од осталих и да треба да имају неке, ма- 
кар и мале, привилегије. Приликом кандидовања за среско веће 
произвођача у групи трговине било је много речи о демократији, 
о праву радничке класе, о улози Већа произвођача, итд. А одмах 
после тога кандидована су три директора и два књиговође. Када 
је претседник Синдикалног већа напоменуо да треба кандидовати 
неког из производње, добио је овакав одговор од претседавајућег, 
који је иначе комунист: „Нисмо те звали да нам просипаш памет, 
знамо ми шта радимо.“ 


Анализа рада на омасовљењу за последњих шест месеци 
потврђује нам да се ово питање не схвата правилно. Извесни 
другови изражавају и оваква накарадна схватања: „Морамо прво 
ми да се рашчистимо“, или: „Шта ће нам нови, кад и нас има 
само неколико који можемо да будемо комунисти“, или: „Не 
можемо да га проверимо, јер нема борбе, нема откупа ни радних 
акција, па не знамо ни како ће касније да се држи.“ Овакво гле- 
дање не само што је неправилно, него је и штетно. Друг Ранковић, 
говорећи на М1 Конгресу Савеза комуниста, јасно је истакао како 
ми комунисти треба да гледамо на овај проблем и да се боримо 
за његово решавање. 


Данас наша организација Савеза комуниста, у заједници са 
другим организацијама, води тешку и упорну борбу за соција- 
лизам. У тој борби учествују живи људи чија се оданост у раду 
на извршењу задатака јасно манифестује, те према томе и по- 
стоји могућност за рад са људима, за васпитање људи, а самим 

тим и за проширење наших редова исто онако како су они про- 
ширивани кроз борбу за ослобођење, или касније кроз борбу за 
извршење задатака у циљу изградње социјализма. 

Ових неколико примера показују нам да пред основним ор- 
ганизацијама, а и пред комунистима понаособ, још увек стоји 
велики задатак спровођења у дело одлука М1 Конгреса и опште 
линије у борби за победу оних принципа за које се бори Савез 
комуниста. | 


Радивоје Симић 


АКТИВНОСТ КОМУНИСТА МАЛЕШЕВСКОГ СРЕЗА 


После прораде писма ЦК СКЈ осетила се у скоро свим орга- 
низацијама Малешевског среза преоријентација у раду. Али, та 
се преоријентација углавном задржала на ономе о чему су по- 
ставке у писму биле мање-више јасне, конкретне и прецизне, 
тј. одразила се у редовнијем одржавању и редовнијем посећивању 
састанака, у редовнијој исплати чланарине, па и у већој одговор- 
ности комуниста и — до чега се највише стигло — у одлучнијем 
и ефикаснијем реаговању према непријатељу. Али остало је 
углавном отворено питање како да се при спровођењу у живот 
писма ЦК СКЈ покрену сви комунисти на активан политички рад, 
да се сконцентришу снаге на њихово идеолошко уздизање и оспо- 
собљавање да кроз политичку борбу, снагом свога убеђивања, 
утичу на победу социјалистичких схватања у предузећу, одбору, 
У друштвеној организацији, у школи. 

И даље је проблем како укључити све комунисте у активан 
политички рад. И поред свакодневних изјава скоро свих нас да 
се та делатност комуниста треба да одвија у Социјалистичком са- 
везу радног народа, то се спроводи споро, неодлучно, а понегде се 
и не спроводи. Комунисти су неактивни у Социјалистичком савезу, 
чак не долазе на састанке. У селу Будинарцима је уобичајено 
да конференције објављује сеоски пољак. То важи за „обичне“ 
сељаке, а комунистима се мора појединачно јавити да то и за 
њих важи. Један друг који није дошао на једну конференцију 
изговарао се да је чуо пољака, али пошто му нико није посебно 
јавио, сматрао је да је то „обична сеоска конференција“ основне 
организације Социјалистичког савеза радног народа на коју он 
не мора доћи. 6 

На терену је било различитих схватања писма. Она су у ве- 
ћини позитивна, али је било и негативних. Тако су сељаци и скоро 
сви комунисти у селу Мачеву схватили писмо као шамар ко- 
мунистима, као оштру, како они кажу „Титову“ критику на рад 
комуниста, али критику чији би смисао био да су целокупан рад 
и линија комуниста били неправилни и погрешни. Чак су се 
поједини комунисти улагивали неким сеоским газдама: „Па шта 
да радимо, ето грешили смо, али било нам је наређено“ и слично. 

У Русинову поједини комунисти (стари секташи и људи са 
уским схватањима) кукају да „ови одозго“ и из среза пуштају 


892 КОМУНИСТ 


демократију и када не би било њих да то коче, било би све зло и 
наопако. 


У селу Умљанима, пет комуниста од 24 стално су 0оче- 
кивали екипу Среског комитета која ће „реорганизовати“, тј. 
распустити основну организацију Савеза комуниста, јер је она 
по њиховом схватању одиграла своју улогу. У Негреву се основна 
организација Савеза комуниста није састала већ три месеца, јер 
се није нашло шта да се постави на дневни ред. „Нема више за- 
друге — кажу комунисти у томе селу — и немамо се ради чега 
скупљати.“ Ти су комунисти идентификовали социјализам са 
сељачком радном задругом и верују да основна организација и цео 
Савез комуниста Југославије постоје ради одржања сељачке 
радне задруге и руковођења њом. Они чак кажу да је писмо 
потврдило то што су они мислили. 


Јасно је да то показује не само основно непознавање улоге 
и задатака Савеза комуниста, не само губљење перспективе за 
изградњу социјализма на селу, него и то колико је јака ситно- 
сопственичка стихија (која се скрива под паролама „немамо вре- 
мена“, „уморни смо“, „треба нешто и да се ради“ и сл.), а и то да 
су се у периоду административног управљања привредом при- 
качили уз нас људи које није довео к нама никакав идеал, него 
рачуница, жеља за каријером и привилегијама, очекивање да ће 
им то донети неку ситну или крупнију добит. Колико се далеко 
може у томе отићи показују неки случајеви где се цела основна 
организација, сви комунисти у предузећу, са директором и рад- 
ничким ссветом на челу, договорила да изиграва законске про- 
писе и да краде заједницу. У Делчеву сва предузећа, која се баве 
прометом меса имају једну књигу за Ошштински одбор а другу за 
своје обрачуне. У Шумском индустриском предузећу у Берову сви 
комунисти су се сложили да сакрију стварне приходе од Среског 
народног одбора, да би новац поделили међу собом. У Берову је 
један комунист пријавио четири пута мањи приход да би платио 
мањи порез. У неким селима то узима невероватне размере и 
обична је појава да се органи власти обмањују. 


Основне организације у Малешевском срезу одлучно су 
рашчистиле с оваквим комунистима. Само при проучавању писма 
искључено је 7% комуниста због таквих и сличних схватања. 
Међутим, лако је искључити комуниста пијаницу, аморалног чо- 
века или коцкара (таквих је било), или некога који је скроз неак- 
тиван, не посећује састанке, па чак и сам тражи да га ослободимо, 
али је организацијама далеко Теже да открију комунисте биро- 
крате, комунисте који злоупотребљавају свој положај за стицање 
личних привилегија, који потцењују младе људе и онемогућа- 
вају њихово уздизање, који истичу своје заслуге да би добили 
бољи положај итд., јер они то раде прикривено и тек их оштра и 

принципијелна дискусија о антисоцијалистичким и негативним 
појавама и борба противу тих појава може разоткрити. 

Кад се говори о основним проблемима које народ осећа као 
терет, нађу се баш комунисти да истакну како су шумске таксе 
превисоке, а исто тако таксе за печење ракије и за воденице. Кад 
се мало дубље уђе у ствар, види се да народ баш тако не мисли, 
него да тако мисле они који изигравају све прописе, и да у томе 
комунисти, уколико не предњаче, а оно никако не заостају. Такве 
појаве се, међутим, крију, против њих се говори само као против 
принципијелно неправилних ствари, али се ретко о њима кон- 
кретно расправља и носиоци тих појава се не позивају на одго- 
ворност. А и код неких чланова комитета има сличних појава. 
Тако, например, један члан Савеза комуниста каже да није право 
да се изравњава са њим други члан комитета који је у комитету 
од прошле године, кад је он ту већ седам година. 

Предизборна кампања је разоткрила много нездравих и анти- 
социјалистичких схватања код наших комуниста. А класни не- 
пријатељ је турао прсте у сваку, па и најмању пукотину и насто- 
јао да створи рупу и јаз свуда где су му наше слабости 
дозвољавале да то учини. Кад није успео да прогура своје кан- 
дидате, непријатељ је ишао врло одлучно на то да добрим и ак- 
тивним комунистима супротстави за противкандидате опет ко- 
мунисте, али такве који се никада никоме нису замерили, који 
се никоме нису супротставили због кршења закона или због 
разних штетних и антисоцијалистичких схватања, који су „меки 
и лаки за ломљење“, како сам непријатељ каже, или који нису 
стварали сељачке радне задруге нити вршили откуп. Притом су 
код слабих комуниста дошла до изражаја разна малограђанска 
схватања, каријеризам и болесна амбиција. Било је комуниста 
који су чак сами организовали своје кандидовање и трудили се 
да се на све могуће начине ослободе противкандидата. У Берову 
су неки комунисти на једном месту хвалили једног друга, а на 
другом га нападали, већ према томе како је одговарало њиховим 
комбинацијама. У селу Каменици је претседник Општинског од- 
бора, желећи да буде посланик, иако га нико није истицао, наре- 
дио школском служитељу кога да предложи у радно претседни- 
штво а кога у кандидациону комисију. 

То су само неке од многобројних појава које би требало ана- 
лизирати и водити против њих упорну, свакодневну и ефикасну 
борбу, преваспитавајући комунисте и упућујући их да се одлуч- 
није боре за победу правилних социјалистичких схватања. 


Методије Мишевски 
секретар Среског комитета СКЈ 
за Малешевски срез 

ОСАМ БРОШУРА О СОЦИЈАЛИСТИЧКОЈ ИЗГРАДЊИ 
У ЈУГОСЛАВИЈИ 


(„Развој наше индустрије“; „Путе- 
ви развитка наше пољопривреде“; 
„Изградња и развитак нашег саобра- 
ћаја“; „Просвета у ФНРЈ“; „Стара- 
ње о деци у Југославији '; „Социјал- 
на заштита у нашој земљи“; „Здрав- 
ствена заштита у ФНРЈ“; „Положај 
жене у ФНРЈ“, Култура, Београд 
1953 године) 

У издању Савезног одбора Соција- 
листичког савеза радног народа Ју- 
гославије још прошлог месеца иза- 
шло је из штампе осам брошура ко- 
је обрађују разна питања са под- 
ручја нашег друштвеног, социјалног, 
економског и културног живота. 

Издавачу је била првенствено на- 
мера да се на популаран и докумен- 
тован начин у целини обелодане —- 
делимично познати — резултати ко- 
је су, у условима народне власти, 
наши народи постигли у разним 
областима живота. Публикације су 
рађене на основу сабраних стати- 
стичких података које су аутори 
брошура брижљиво средили и пове- 
зали у једну целину. Оне све скупа 
дају — и по материјалу и вештини 
обраде — веома прегледну слику на- 
пора и постигнућа у послератној 
друштвеној и економској изградњи 
Југославије. 

Та постигнућа су веома велика и 
она убедљиво говоре да непуних 10 


година релативно мирног развоја 
нове Југославије у односу на пред- 
ратни развој претстављају не само 
децениј, већ читаву једну епоху. Ако 
се кроз неке бројке из ових публи- 
кација упореди производња и успон 
разних грана привреде, број школа 
и културних институција, број соци- 
јалних установа итд. које сада имамо 
са онима у старој Југославији, виде- 
ће се шта је све створено. Пре рата 
се, например, производило око 1,1 
милијарда киловат-часова електрич- 
не енергије; довршењем кључних 
објеката и монтажом трећих, четвр- 
тих и даљих агрегата омогућиће се 
производња од 6 милијарди киловат- 
часова или оствариће се потрошња 
од 350 киловат-часова по становнику 
према 71 киловат-час пре рата; про- 
изводња угља након изградње запо- 
четих објеката износиће 19 милиона 
тона годишње према 6 милиона 973 
хиљаде пре рата; сирове нафте три 
и по пута више него 1939 године. 
Слично је и у осталим гранама ин- 
дустрије. 

После рата отворено је 42 нова фа- 
култета, 124 индустриске школе, 48 
позоришта, 101 музеј, м преко 100 
биоскопа итд. На здравственој и се- 
цијалној заштити такође је много 
учињено. Анализом је утврђено да 
око 80% становништва наше земље 
које тражи лекарске услуге, у бол- 

ницама и амбулантама не плаћа ни- 
какве здравствене услуге, а 1952 го- 
дине било је обухваћено у разним 
облицима социјалне заштите око 469, 
становништва, а у бившој Југосла- 
вији свега око 179% итд. А да не 
говоримо о променама које се врше 
у односима међу људима и у њи- 
ховој свести о чему аутори ових 
публикација нису морали да говоре. 

Све те бројке изражавају нашу 
стварност, па, наравно, саме за себе 
довољно говоре. Истину о тој ствар- 
ности треба саопштити да би могао 
сваки грађанин да је јасније сагледа 
и схвати. Ове ће брошуре томе за- 
иста много допринети. Сваки уче- 
сник социјалистичке изградње у 
њима ће наћи оно што он жели 
и шта му је потребно да сазна о ре- 
зултатима социјалистичке изградње. 
Могло би се само захтевати од оних 
који за то имају могућности да на 
овај начин више и чешће обавешта- 
вају радне људе о успесима које 
постижемо и проблемима југосло- 
венске стварности. Једно време се 
прилично много писало о конкрет- 
ним успесима, а данас се често пре- 
лази преко њих, и више се говори 
о недостацима и слабостима. Под- 
влачити само негативно, а не исти- 
цати и позитивно, чега: има много 


код нас, може уносити забуну и да- 
вати криву слику ствари и догађаја. 


Ове популарне публикације су из- 
дате пре избора. Можда и намерно. 
Али њихова намена и актуелност 
нису се свели само на то да изврше 
своју пропггтандну улогу за овај ве- 
лики политички чин, већ оне имају 
и после тог датума актуелну вред- 
ност, а можда би требало да буду 
почетак једног редовног посла оних 
руководстава Социјалистичког са- 
веза која за то имају потребних 
услова. Данас, после скупштинских 
избора и већа произвођачс утолико 
пре, што улазимо у један нов период 
политичког живота. У том случају 
поред информативности, што нај- 
више одликује ове брошуре, требало 
би ићи ка томе да се више посвети 
пажња обради општих смерница на 
плану наше социјалистичке изград- 
ње као и самој илустративној страни 
публикација. 


Поставља се питање колико су ове 
популарне публикације продрле у 
редове радних људи, у политичке 
организације у граду и на селу, у 
фабрике и предузећа Ако нису, 
није касно да се то сада учини. 


М. Ф. П. 


Иван Лаћа: УЛОГА СВЕСТИ У БОРБИ ЗА СОЦИЈАЛИЗАМ 


У библиотеци „Политика и дру- 
штво“, коју издаје „Народна књига“ 
(Београд), изишла је недавно бро- 
шура „Улога свести у борби за со- 
цијализам“ од Ивана Лаће. Скромна 
по обиму, она не претендује на ком- 
плетну анализу овога проблема, али 
га у основном захвата и обрађује и, 
може се рећи, довољно документује. 
Баш оваква каква јесте, она је на- 
мењена читаоцу који нема неког 
особито богатог предзнања из ове 
области, у коју га аутор уводи спрет- 
но и систематски, чак лако и нео- 


сетно. Како по тематици коју исцр-. 


пљује, тако и због лакоће у обради, 
књига заслужује пажњу наших ак- 
тивиста и ширег круга људи уопште 
и то нарочито оних који траже по- 
пуларнију књигу али која, разуме 
се, чува потребан научни ниво. 

Целокупно разматрање проблема 
кретало се онако како је то у два 
основна дела књиге и подељено: нај- 
пре општетеоретски део (,„Марк- 
сизам о улози свесног фактора у 
друштвеном развитку“) а потом део 
о практичном дејству фактора све- 
сти у нашем савременом револуцио- 
нарном преображају (, Улога свести 
у нашем револуционарном развит- 
ку“). 

Нарочито је исцрпно обрађен и 
документован први општетеоретски 
део. Он показује, пре свега, да је 
аутор солидно и систематски изучио 
проблем и да се добро упознао са 
литературом коју је прикладно и 


исцрпно користио при обради про- 


блема. Најзначајнија класична делз, 
која су могла било са које стране да 
осветле "проблем, послужила су 
писцу да рељефније истакне своје 
често врло оригиналне и добрс 
идеје. · 

Општетеоретски део подељен јеу 
следећа поглавља: „О друштвеном 
бићу и друштвеној свести уопште, 
„Стихија и свест“, „Нешто о закони- 
тости прелазног периода“. (Наводимо 
их зато што ће читалац, по нашем 
мишљењу, тако моћи да прецизније 
одреди којим се проблемима аутор 
првенствено бавио.) 

Основна замисао коју је аутор на- 
стојао да разради била је улога све- 
сти у процесу борбе за социјализам 
— једна, неоспорно, пажљиво про- 
брана, веома актуелна тема. Међу- 
тим — томе се нема шта замерити — 
ради бољег и правилнијег разуме- 
вања проблема у целини било је по- 
требно да се читалац упозна са нај- 
основнијим одговарајућим теорет- 
ским поставкама марксизма. Отуда 
није сувишно што се аутор на самом 
почетку осврће, најкраће и најгру- 
бље, и на нека домарксовска гледи- 
шта на друштвене појаве и истори- 
ски развитак уопште. Тако нами 
појава Маркса, који је читав дру 
штвени процес поставио на научно- 
материјалистичку основу, изгледа 
разумљивија и јаснија. А полазећи 
баш са те основице, аутор расправља 
читав низ питања: настанак и улогу 
друштвене свести, однос друштвено! 
бића и друштвене свести, однос сти- 

хије и свести (врло интересантно и 


добро постављено поглавље у цели-. 


ни), проблем људске слободе (кроз 
однос стихија — свест), карактер и 
каквоћа свести прелазног периода и 
слично. 

Може се слободно рећи да ће чи- 
талац моћи да добије солидну прет- 
ставу о свим овим појмовима (ми- 
слимо на читаоца који досад није 
дубље улазио у ове проблеме) и да 
ће бити припремљен да се прихвати 
и теже литературе и уопште да ће 
му се развити интерес за ова пита- 
ња. Први део је богато поткрепљен 
пробраним наводима из дела Маркса 
и Енгелса и Лењина, тако да се чи- 
талац може лако да оријентише пре- 
ма одговарајућој литератури. 

У другом делу књиге, у поглављи- 
ма: „Неразвијеност друштвено-еко- 
номске структуре наше земље и од- 
говорност свесног фактора“, „Рево- 
луционарна свест у периоду борбе 
против бирократизма, и за .нове со- 
цијалистичке односе“, и „Револуцио- 
нарна социјалистичка свест у дана- 
шњој борби за социјалистичко раз- 
вијање демократије“ — углавном 
треба да се исцрпљује тежишни део 
проблема. Отуда и највећи интерес 
и пажња припадају овоме делу. 

Полазећи од поставке образложе- 
не у претходном излагању да у са- 
временим условима огромно нараста 
улога свеснога фактора, друштвене 
свести уопште, Лаћа нас у непо- 
средно третирање проблема уводи 
кроз ·диференцирано фунгирање 
свеснога фактора према различитим 
историским, националним, политич- 
ким и културним одликама поједи- 
них земаља, а у оквиру тога и наше 
земље. Аутор настоји да да одго- 
вор на питање „зашто се целокуп- 
ни развитак наше земље карактери- 


ше великом улогом револуционарне 
свести2“ — и зато анализира, уз не- 
ке примере и податке, наслеђено ста- 
ње код нас. Из свега тога изводи се 
јасно и недвосмислено закључак о 
томе шта претставља субјективни 
фактор у нашим условима. 


Кроз анализу савременог стања, 
високих достигнућа (као што су она 
из области радничког самоуправља- 
ња) уочава се несумњиви корелатив- 
ни однос те савремене стварности и 
савремене друштвене свести. Посеб- 
но се писац осврће на улогу Партије 
односно Савеза комуниста. 


Плаћајући само понегде дуг нашем 
ранијем маниру у прилажењу свим 
појавама и творевинама које су „на- 
ше“ и „социјалистичке“ (односно 
које ми сматрамо таквим чак кад им 
и много, па макар и из потпуно 
оправданих разлога недостаје), Лаћа 
слободно и смело третира проблеме 
и указује на предности и недостаткс. 
Вреди посебно скренути пажњу на 
напомене у тексту које су му веома 
добре, смеле и тачне. 


Књига је актуелна. Она је то уто- 
лико више уколико се гласније и 
чешће појављују погрешна и не- 
научна схватања у тумачењу улоге 
и значаја свеснога фактора у дру- 
штвеној изградњи. А чују се и схва- 
тања која потцењују ту улогу, као 
и она која је прецењују, што има, 
разуме се, поред неразумевања, че- 
сто и своју политичку и идејну по- 
задину. 


Књига Ивана Лаће као прилог 
разјашњавању ове теме треба да се 
уврсти у ред оне приручне литера- 
туре којом треба да располаже у 
првом реду бар сваки активист. 


Љ. Ст. 


Церо Дамјановић: САВЕЗ КОМУНИСТА ЈУГОСЛАВИЈЕ И МАРКС— 
ЕНГЕЛСОВ САВЕЗ КОМУНИСТА 


(Издање „Народне књиге“, Београд 1953) 


Прошле и ове године појавило се 
неколико корисних брошура у ко- 
јима се на популаран начин обја- 
шњавају, са марксистичког стано- 
вишта, поједина важна збивања на- 
шег друштвеног живота. Корисност 
оваквих прилога је, пре свега, у то- 
ме што се на приступачан начин, 
водећи рачуна о захтевима научно- 
сти, објашњава постављени про- 


блем. 

Једна од таквих брошура јесте им 
ова брошура Пере Дамјановића. 

Намењена широком кругу читала- 
ца, писана лаким и разумљивим 
стилом, ова брошура објашњава 
историски најважнији период у жи- 
воту наше Партије, период њеног 
претвграња у Савез комуниста Југо- 
славије, односно у нови тип класне 
комунистичке организације. 

У првом делу, анализирајући су- 
штинске промене које су довеле до 
претварања КПЈ у Савез комуниста, 
аутор се прво, у општим цртама, 
осврће на основна обележја улоге и 
задатака наше Партије до МГ Кон- 
греса СК. Основна функција Парти- 
је у овом периоду је непосредно ру- 


' Узгред да напоменемо да се у из- 
дању „Народне књиге“ појавио низ ко- 
рисних брошура из разних области 
друштвеног живота, које су мало запа- 
жене и приказиване у нашој штампи. 


ковођење привредним, државним и 
друштвеним животом уопште. Он 
нам објашњава неопходност непо- 
средне руководеће улоге Партије у 
нашем целокупном тадашњем раз- 
витку, али и велике опасности од 
бирократизма које је таква улога 
Партије носила у себи. На крају 
овог одељка истакнути су фактори 
који су условили победу соција- 
лизма у нашој земљи над државно- 
капиталистичким, бирократским " 
контрареволуционарним снагама у- 
опште. 

Аутор, вероватно, водећи рачуна 
о опсегу брошуре, није шире улазио 
у разраду улоге Партије у ранијим 
етапама нашега развитка, те су сто- 
га поједини ставови, углавном они 
који се односе на функције КПЈ у 
НОБ и послератној фази развитка. 
недовољно аргументисани и услед 
тога за известан број читалаца 
можда недовољно убедљиви. 

Може се ставити и ова замерка. 
Указујући на опасности које прете 
социјализму у систему администра- 
тивног управљања, писац губи из 
вида негативну концепцију — идео- 
лошко робовање Стаљиновом „соци- 
јализму"' — која је тада владала на- 
шим главама и која је умногоме 
утицала на наш развитак, односно 


на онакву улогу директног руково- 

ђења од стране државног апарата и 
Партије која је на овом месту иначе 
правилно осветљена. 

У другом одељку показује се ка- 
ко су најдубље револуционарне 
промене у друштвеним односима — 
победа социјалистичке демократије 
као облика нашег пута у социјали- 
зам — довеле до нове улоге Партије 
у нашем развитку. Највише про- 
стора посвећено је разматрању нај- 
важнијих одлука МТ Конгреса и 
кроз значај тих одлука истакнути су 
и показани основни задаци Савеза, 
лик комуниста у новим условима и 
одговорност комуниста за наш со- 
цијалистички развитак, као и однос 


Савеза комуниста и Социјалистич- 


ког савеза радног народа. 
У трећем, најобимнијем одељку 


разматра се карактер, начин изград- · 


ње и специфичности Маркс—Енгел- 
совог Савеза комуниста и притоме се 
врше извесна упоређења између на- 
шег Савеза и прве Комунистичке 
организације радничке класе, чија 
је најважнија начела и начин де- 
латности усвојио СКЈ. Поред упо- 
знавања читаоца са основним по- 
ставкама марксистичке научне со- 
цијалистичке идеје, аутор највише 
простора посвећује њиховој борби 
за организовање пролетерског по- 
крета. За читаоца су нарочито инте- 
ресантна разматрања о разним на- 
зови-социјалистичким и комуни- 
стичким учењима, у суштини мало- 
грађанским, која су претила да 
одведу погрешним путем млади про- 


летерски покрет који се тек почео 
развијати. Након објашњења исто- 
ријата стварања Маркс—Енгелсовог 
Савеза комуниста, у брошури се 
образлаже његов Програм и Статут. 
Ваља истаћи да је у овој књижици 
први пут, особито у нашој литера- 
тури, целовитије приказан карактер 
Марксовог Савеза комуниста. 


У закључку се разматра историско 
место Марксовог Савеза, сличности 
у основним задацима између Марк- 
совог и нашег Савеза, као и битне 
разлике између њих које су услов- 
љене друкчијом историском епохом, 
и, према томе, новим задацима. 


Кроз читав рад се провлачи мисао 
да су и Марксов Савез и наша Пар- 
тија, односно Савез, кроз решавање 
основних револуционарних задата- 
ка посвећивали највећу пажњу бор- 
би за васпитање радних људи у 
социјалистичком духу. А у савре- 
меним условима борбе за социјали- 
зам, борба за идејно политичко 
васпитање комуниста и радних 
људи уопште још је јаче наглашена. 


С обзиром на сложеност процеса 
усвајања духа основних одлука М] 
Конгреса, као и на важност пробле- 
ма који су истакнути у овој књижи- 
ци, а који управо и објашњавају 
смисао тих одлука, ова брошура за- 
служује пажњу и корисно ће послу - 
жити у идеолошко-политичком раду 
комуниста. 


И. Л. 


БИБЛИОГРАФИЈА 


Књиге м часописи: 


ЕДВАРД КАРДЕЉ: Значај избора и улога нове Народне скупштине. 

МИЛЕНТИЈЕ ПОПОВИЋ: Резултати и перспективе новог привред- 
ног система. (Реферати одржани на Другој седници Савезног одбора ССРНЈ 
18. ТХ. 1953 год. у Београду. Издање Савезног одбора ССРНЈ. 


ж 
МИЛОВАН ЂИЛАС: Почетак краја и почетка — или о догађајима 


у „совјетској“ сфери послије Стаљинове смрти. Издање „Нове мисли“. 


Београд. 
ж 


МИЛУТИН ВУЈОВИЋ: Из ратних дана. Издање библиотеке „Све- 


дочанства“. 
ж 


МИРКО НИКОЛИЋ: Комунистичка партија Француске у светлу 
спољне политике СССР-а. Издање „Рада“, Београд. 
ж 
ЈАКОВ СИРОТКОВИЋ: Шта треба знати о нашој привреди. — По- 
пуларна политичка библиотека. Издање „Младости“, Загреб. 
ж 
Говори друга Тита у Бјеловару, Лесковцу и Скопљу, друга Кардеља 


у Кочевју и друга Александра Ранковића у Младеновцу. Издање Саве- 


зног одбора ССРНЈ. 
ж 


Говори друга Тита у Окроглици, Сплиту и Руми. Издање Савезног 
одбора ССРНЈ. 


Чланци и говори: 


ВЕЉКО ВЛАХОВИЋ: Тема за дискусију. „Борба“ од 31 октобра 1953. 
ж 
Социјалистичка демократија исткала је јединство народа Југосла- 


вије. — Говор друга Милована Ђиласа на предизборном збору у Мари- 
бору. „Борба“ од 1 новембра 1953. 


ВИВЛИОГРАФИЈА 901 


МИЛОВАН ЂИЛАС: Нови облици. „Борба“ од 1 новембра 1953. 
ж 


ЛЕОН ГЕРШКОВИЋ: Политички значај већа произвођача. „Борба“ 


од 1 новембра 1953. 
ж 


Братство и јединство равноправних и слободних народа Југославије 
ће и убудуће бити основ свих наших успеха. —- Говор Милована Ђиласа 
на предизборном збору у Бања Луци. „Борба“ од 2 новембра 1953. 


ж 


Свестрано учешће грађана у изборним припремама доказ је демокра- 
тичности изборног система. —- Говор друга Александра Ранковића у Ник- 
шићу. „Борба“ од 10 новембра 1953. 


ж 


Трајно је само оно повећање животног стандарда које произилази 
из повећања производних снага. — Говор друга Едварда Кардеља у Љу- 
бљани. „Борба“ од 11 новембра 1953. 


Ж 


Давање уступака агресору значило би окрепљење агресије. — 
Говор генерал-пуковника Ивана Гошњака у Загребу. „Борба“ од 14 но- 


вембра 1953. 
ж 


ВЕЉКО ВЛАХОВИЋ: Иностранство и избори. „Борба“ од 14 но- 


вембра 1953. 
ж 


Целокупна наша социјалистичка индустрија ради за подизање жи- 
вотног стандарда свих наших грађана. — Одговофжи друга Тита на питања 
уредника „Београдских новина“. „Борба“ од 15 новембра 1953. 


ж 
Народ Црне Горе ослобађа се економске заосталости. — Разговор 


дописника „Борбе“ са потпретседником Савезног извршног већа Алексан- 
дром Ранковићем. „Борба“ од 15 новембра 1953. 


ж 


МИЛОВАН ЂИЛАС: Законитост. „Борба“ од 15 новембра 1953. 


ж 


Све словеначко у зони „А“ треба припојити Југославији. — Го- 
вор Маршала Тита на предизборном збору у Београду. „Борба“ од 16 но- 
вембра 1953. 

ж 


Југословенски социјалистички патриотизам — резултат слободног 
самоопредељења и равноправности народа Југославије. —- Говор потпрет- 
седника Савезног извршног већа Моше Пијаде у Љубљани. „Борба“ од 
19 новембра 1953. 

МИЛОВАН ЂИЛАС: За све. „Борба“ од 23 новембра 1953. 


ж 


ВЛАДИМИР ДЕДИЈЕР: Једно искуство. „Борба“ од 28 новембра 1953. 
ж 
Ми смо спремни да решавамо питање Трста без армија на гра- 


ници. — Говор Претседника Тита на збору у Јајцу. „Борба“ од 2 децем- 
бра 1953. 


ж 


АЛЕШ БЕБЛЕР: Услови и добро суседство. „Борба“ од 6 децем- 
бра 1953. 


ж 

МИЛОВАН ЂИЛАС: Има ли циља2 „Борба“ од 6 децембра 1953. 
ж 

МИЛОВАН ЂИЛАС: Идеал. „Борба“ од 13 децембра 1953. 


ж 


МОША ПИЈАДЕ: Новинари и скупштина. „Политика“ од 13 децем- 
бра 1953. 


САДРЖАЈ 


ЕДВАРД КАРДЕЉ: Грађанин у нашем политичком и економском 
систему . 

МОМА МАРКОВИЋ: Негативне појаве У предизборним припремама 
и на изборима . 

ВЕЛИМИР СТОЈНИЋ: Чиме се баве организације у редовном животу! 

ИВАН ЛАЋА: О моралном лику нашег човјека данас 


КОМЕНТАРИ 
(Питања о којима се дискутује) 


Рад комуниста у територијалним организацијама 
Територијалне организације у већим градовима 
Искуства предизборне политичке активности 
Каријеризам, демагогија, опортунизам 

Проблеми рада међу студентима 

За уједињење снага при обележавању историских места 
Више принципијелности у кажњавању чланова 
Састанци какви не треба да буду . у 

О неким појавама продирања схватања најзаосталијих 


ДОПИСИ 


Идеолошки рад у општини Палилула 

Искуства из одржавања семинара у Бањалучком срезу 

Рад комуниста на Скопском универзитету 

Како раде основне организације Савеза комуниста у Срезу жупском 
Активност комуниста Малешевског среза 5: Ал | 


ПРИКАЗИ 
Осам брошура о социјалистичкој изградњи у Југославији 

У рорјтаеа Би (Соодје 


ПРЕТПИЛАТНИЦИМА И ЧИТАОЦИМА 
ЧАСОПИСА | 


| „НОМУНИСТ“. 


Обавештавамо све претиллтнике и читасце нашег 
часописа да ће „КОМУНИСТ“ у идућој 195: голини 


излазити редовно сваког месеца 


Претплата ће се вршити преко среских, градских. 
спштинских, фабричких и других комитета као и преко 
книжара. Такође се може вршити директна поједи- 


начна претилата. 


Цена поједином броју у претплати износи 65. а У 


слебодној продаји 80 динара. 


Претплала за једну годину износи 780 динара, по- 


лугодимња 390 динара. 


Молимо гретплатнике да на време изврше прет- 
плату јер нисмо у могућности да вршимо накнадна до- 


штампавања часописа. 


Претплату треба извршити до 10 јануара 1954 го- 
дине и новац слати на адресу: Издавачко предузеће 
„Култура“, Београд Дечанска 29. текући рачун 102- 


Т-тт са назначењем „за Комунист“. 


Редакција 


ЦГНА 160 ДИНАРА 


ргашгеа ђу (поодје 


ргашгеа ђу (Соодје 


ргашгеа ђу (Соодје 


АЋУ ОР ТНЕ ОМУБАЗИТУ ОЕ САЦЕОВМЈА 


ПВААЋУ ОР ТНЕ ОМУЕВЗТУ ОР САРОМ 


се 
= 
СЕМЕКАТ, ТЛВКАКУ 


ОМТУЕКЗТТУ ОР САЛРОКХТА—ВЕККЕГЕУХ 
КЕТОЕМ ТО РЕЗК ЕКОМ УНЕСН ВОЕКОМЕР 


дагсе (0 ућасћ гепежеа. 


Та БоокК 15 дџе оп (ће Тавг да(е пчатред ђејох, ог оп «ће | 
Кепеж“ед ЂоокКз аге зиђјес! (0 иптедлате геса!. 


МОВАМУ ОР ТВЕ ОМУБАЗТУ ОР САРОВН 


КВ 1955 | 5 · | (АВЕм 


неба 198 М 6“ МГ 9 | 
„ 4. ~ ЛИ 25 Раоа | 
СОВУ 1 

4 (7 М 


28ји 7587! 


, 
+ 
| 
| 
| ~ Х ан о ТЕ 


= 


__Ц_.___ ' 


КЕ 


а 0 55СТ 


ЈАК; 7 1956 ШЏ ЈИ, 16 1958 


27 / 
Мала г7 , би аг 


НОРА ЈЕ ТНЕ ОММЕВУТУ ОР САПРОАМА 


о1–—1т00От-1,54(185537516)476 


ВАДВУ ВЕ ТНЕ ММЕВУТУ ФЕ ФАЦЕОВИМ | 


ПВААВУ 0: 


КИВААВУ ОР ТНЕ ОМУЕВУТУ ОР САШТЕОАМА 


ОМУЕВЗТУ ОР САЦЕОАМА 


2 
» 


К Си Х - О 
Ре Каиа ата 5 РЕ у ~ 5: 
#27 Ма ! и . ==) > 
- ји С -“ Ј : 25 де: >— . . | 
Ра х А . . Ц | : р У = ! 
~ БЕНИНА Уз # · „ ЈЕ „ 
1. 4 45: Ја |: прво о ДАЉ. ма > -:– с 
: 04 МЕ би реке ЗА | Роби МЕ на у - —Н ран 6: 
>, „2 ~ —- 25 = || ја НЕ Ба иом њи ДГ • ,: пУМа о ле зао • у ~ ' , ~ 7 ге 
+ | Ра 1 • = , 
Баба 4“ <= =; „О“ | % | Ке у 00 | ара : 1 54 
га _ РУКА љЕ  а г - ћу 5 је МУ сата ПАР А а ВИ > Џ и ле : 2 .-> 
МО ЗЕкаНИИ Ру ДИ НЕИЦАУ а ИИ- ИЕ < 2 а 
он 45 у | | 1 , , ме ди у МАХ == ~“ РЕМ о - бе о 
~ За 5 7, 5 а са ОДЕИ -“ ~ се Пе ба „У | Б 1 ~ 5 = > . 7 , У ~ “ ћач . за 
о а а. ај оаннеику. А Ме ИЕ аи со. а али о | Мо Ма Ба ЗА а проиар | | Пи | 
– Ди аи" о) / | К7ј и. 4: и“ јави Њ РА" МА МЕ „““ во , — А ~. Ч 73 8 Ру аи пи и. 1'. А и ' 6 та ИЕ САНЕ] 4 ~ о ~ - А - 
о. о... =" = З.......-• – Зе ос ов оаље 97" 602 Хо ) о есоонен не" Миу ан ЊЕ, ЈА Е А Н ) ЦРНО ИН и 


КОЛИ 30 АСаЈА КА 381 30 детЕ8 


оооовово.. ЗА РУЧУЧНИ 
.. стОор а СО 4 „7 с ~... = = уиота тезе, и „Ти“ = <> 
~ . Е ' х • УОБЊБ У па – ~ ЈУ с низ ...“ 1'., 
> У па ~, ~ а а) Ри ми ђ мм, У = Биш ПА РУБ ~ у-- ИЗ. Са ИК о 
у Ра "4 ЊУ ~ а ~, У | у > КИ 29] ~ = У ~е 12 ~“ | ' аи „~,“ БХ ет > 
Ра ара Фенек па ~ > РДЗ ВИ НЕ Ма, је = „у ПИ | 25 74 | па 6 
Је Те А | Ма| јап ЗЕАЉ 2 ИЕ о о А 
Р < | б . ~ по А Њ " • ' НОЖ оа 
Де О м ГДРУНИЕ „ЕЛ = Ма Ме. Аа | . и 5 5 
~ А ; М / ~“: ' “о 5) : – • 4 „~ • . 74 р - . 
: и • (+. 2); у | 1 1“ ЈЕеЕ Зе Де А А | | и 
ја | 1 2572 Зи нет ин уче 4 <= | = – – - у у Кра Сета бал Ро ид = 
5 МЕ и || РАБ НЕЗТ 16 | со => 17" па: ЕМ“ | 
74 = . је. У д = Џ 5 Џ У. .: | 
РУМ ДЕ ~ , РЕЧЕ • РАМЕ На И о Ем клан 0" 
„~ Н ЗАР 3 у у , У: МЕ 6 ~“ ЕЈ Б- . у " ПА Џ ; “ „» у ~ 
ован И и се | ~ | к“ 
~ 3 ; „ | Ф у . === ~ „~ - ~ Је“ „о. . ~ У 
“ . оу м „о у . У о “ кит К , | њу “У о 
КА. 75 >“ а = „ | ~ ГА Рик Ма“ Зе у ми 7 #" аЉо а Уа 
| си 5 а и а Зи МА А УВ СИЊе Б а 4 - , 
~ ~, со . ч М ; И ~ ...“. -У Н „“ РА . “ “ НЕ сз 
[= у оеос ос о з „ > "о .ооо. о... (у НЕ А ~) Маевиоооо ге" = + :. . ~ и. пода нео“ 
= . => ~ у А Џ 
“> .— | | ) |ИР) ( 4 , ~. 
~ И “> ~ – ——– 477 Х “> 7 
[о == 5 с". ПР ОЗЕ ле ас = то ~ Бо та “ | де 1 У | а 
| ; МЕ 2 МА а : К ~ ЊУ ' Ра Ма ји 2 , 
[5 - . ~ У: . 06. о ЕР - Ри) род о» СА ~ ~“ Ф• У . ~ . .~ 
= х) о У => , и ола са ~ 
== а П М | а МИ љо Ф ~ М 
ЈИ сз “ 6 пе 5 , | Зи 
= ~, ЈН Е .“ ~ и = 
8 > => ~ 2 с пне о о – ~ а 
:“ ИРА 4 Зе... у » ' Пау < 3 МЕРА 
ЈЕ Зе 3 У ми, 
—. - % Ру «7 = ба | М ви , а: 
| =<- а #—- У, .. ха .“ Б | | 1. 
4“ 18 42 У > 15 3 МУ = | | | о ~ а 2755 
З - " Њ “ , 7. ~ | “ 1-.• па Маки Ј у 
~ | ; ' 4 « : 1 7 у“ 1 « Ј У 
К Ре :· ши • о ЕУ , ЈЕ > | а База 
-- ~ Ф ~ - ; ~ 5 ~. 7“, – ) Х 
| ПЕЧЕ | ~< Маша ЈЕ Пе За Ри . => | 17 
| А ДК Ц ЈЕУ ПИ ДИ | Ба А ~ ~ а пи. ИЕ Н --7 ~ 
каје Де и « у кин у пита а ! | 5 
с= љутих. 5 пина ти У 7 А. ; ас= а 3 
_“ РВ. |ч 4 (~ р, Е ~ М ; :> РЈ =. | М У | КИ 5 
| по | А а Њ с . 
15 МУ (ја ~ |: у »„ .. ~ ја - ~ 7 . [о = |УсИе пон У. МУР “ 
ђе зна ~ 3 . па: ИК аи КЕ ~ МЕ = Ме] | | 
2 о. Ра РУД у с) ~... ЈЕ И ~. % 
4 о... ~ 27 ~ о........ 4 ПА ~ ~) ».. ..-"“ 
~ ~ Феочсег -.- 


ХМВОЗЛУЈ 30 А УВЗМАП О ЗНЈ 30 АВУ8В| МНУОЗЛУЈ 30 АЈЗНЗАМП 3Н! 30 АНУНВ КЕОЗИЋУо 38 АПУ ВЛАНИ ЈН, 35 1нЕ58 


3 4 


.. 


5 
у 26 рнен = ~ 
А о – Зи 4 – ЈЕ / , пева те 
ЊУ „1 == МЗ = | ЕРИ | МЕ • . 
~! М ји 4 ~! с- ма ~“, = ~ 
« Е # .-, 
А с= МЕЗЕ а > | а # | р 
Пана: === је У => %Е Е ; | ; 
ПИ . ==<4 А УИ == | ' з = 
с +-> “ , : . 
, ђУ У о 4 ЧИ <т | ђ5 | : и 
Бо == / с> = Па 
Џ | 7 Џ о и СЕ 
= а у ! пука 
А ја со и -а = РА =а у > 
| п= „“ ша |: Ма | > нас ; 
> у , 
Џ . > ; 7... 
| МУ = РА – А А љ 
1 А + 1 х У ".......... 
џ |Е ~ ки“ = не А | а ~ — 1- пе чв ( 
Зи пр А у — 7 [> И 4—— Р; М ЈА “~ КМ Га , А 
Њ- | и | “т Тот а ; 6 Њ : У Ћ па а с је БА“ |“ У »“ У от 7 7 -. : „“ О Њ—- — мапа] ла ша 
ПИ ДО аоди а МР не 3 (ак. Зла зао РД КОВ МЕР ЛОИ --- А ан = а у А ла 
вере ње РАЈА > + « ~ 6 ~ ( : «~ | ЧУ Не. ' ом „7 а ~ , [Г . 
д' ', у Ма ТЕ 4 4 о БИ ен | = Фри та > << ~ и а а ак ~ А зЕЗЕ ( > и ~ ан -7 ~ за а = 25 и] 
Марн ЕВА | Миу А Х_+- ДРЕ син ИЦ и итј >“ с ПО -– Р пе пе. 3 З8 7 Зи ЊУ бр. о 
". АИ пада. А . У: Зн | 
и У Хо АЕ не У =; пр пала 
5 - ба у .7 = Ба 
и нутљ | - ЧЕ его Е ~ Мљет ме ИК. ЈАК , ПРИ # а 5 же ка | 
~ » то ~, И о маја ~ НЕ де сипа ЗА б МЕ а ——— 1 •• = а. / ~ 


